
((jj^^JlAlJ  'Jj  fjLL-ji  Lj)) 

“Era  tetwakutuma  (ggwe  Muhammadi)  lwa  nsonga  ndala  yonna  okuggyako  oku- 
beera  eky’okusaasira  eri  ebitonde  (byonna)”  (Anbiyaa-i,  21  :  107). 

\y~zS  <dil  jSbj  ^j>-'JI  ^>jJlj  i  jlS  jj-iJ  a)— wj>-  o j—j  OlS  -tiJ 

“Mazima  mwafuna  mu  Mubaka  wa  Allah  ekifaananyi  ekirungi  (ekyokugobe- 
rera)  eri  oyo  alina  essuubi  okusisinkana  Allah  n’Olunaku  lwenkomerero,  najjukira 
nnyo  Allah”.  (Ahzaab,  33:21) 


j jas-  <d)l j  jji*jj  <)Dl  ^jj^-jL  ^l  0jj><j  /»-JS 


"Gamba  (ggwe  Muhammadi)  nti  bwe  muba  mwagala  Allah  kale  mungoberere 
olwo  Allah  alyoke  abaagale  era  abasonyiwe  ebyonoono  byammwe.  Allah  Musonyiyi, 
Musaasizi".  (Aal-Imran,  3  :  31) 


jJ LSsSl  S !  <0)1  OU  I jJjj  J j-O^Jlj  <0)1  I jAJ?l  ^3 

“Gamba  nti:  Mugondere  Allah  ne  Omubaka  we;  naye  bwe  baba  bakyuse  (ne 
bakuba  omugongo),  mazima  Allah  tayagala  batali  bakkiriza.”  (Aali  Imraan,  3  :  32) 

<0)1  (J j-Oj  jjSsJj  ^JdlS-j  |jj>  -G-l  lj|  oJAj  Ois  \J> 

“Muhammadi  teyali  taata  wa  musajja  n’omu  mu  mmwe,  naye  Omubaka  wa  Allah 
era  Owenkomerero  mu  bannabbi;  era  Allah  ku  buli  kintu  Mumanyi.”  (al  Ahzaab,  33  :  40) 


(Jjj  L-j  cj IAOLOJI  IjJ -tjS- j  Ij)-jI  jjjJJlj 

“Nabo  abakkiriza  ne  bakola  emirimu  emirungi  ne  bakkiriza  ebyo  ebyassibwa 
ku  Muhammadi  nga  nago  ge  mazima  okuva  eri  Katonda  waabwe,  abasonyiwa  ebyo- 
noono  byabwe  nalongoosa  nembeera  zaabwe.”  (Muhammad,  47  :  2) 


Omubaka  wa  Allah  (okusaasira  kwa  Allah  n’emirembe  bibeere  ku  ye)  agamba  nti: 


“Nja  kubeera  omuntu  alisooka  mu  mmwe  okutuuka  ku  kagga  ke  Kawthara  era 
eyo  gye  nja  okubasisinkana!  Ensisinkano  yajfe  ejja  kubeera  ku  Kidiba.  Nkiraba  rnu 
kaseera  kanolNja  kuwa  obujulizi  ku  Iwammwe!  Mu  kiseera  kino  nnaweebwa  amawa- 
nika  g’ensi  nebisumuluzo  byago.  Ndayira  Allah,  sitya  nti  mujja  kudda  mu  kusinza 
ebibumbe  oluvannyuma  Iwange!  Naye  ntya  nti  mujja  kutwalirizibwa  riomululu  era 
mutandike  okukwataganirwa  ensaalwa,  muttinngane  era  muzikirire  ng’abo  abaaba- 
SOoka  bwe  baazikirira!”  ( Bukhari ,  Janaa-iz,  73;  Muslim,  Fadhwailu,  31) 

“Mubeere  bamativu  nti  nja  kugenda  nga  temunnaba  era  mbalinde!  Mukimanye 
nti  ensisinkano  yaffe  ku  Lunaku  Iw’enkomerero  egenda  kubeera  ewava  amazzi  g’Eki- 
diba  kya  Kawthara.  Oyo  yenna  ayagala  okunsisinkana  enkya  aggye  emikono  gye 
n’olulimi  Iwe  mu  byonoono.”  (Bukhari,  Swalat,  80;  Ibn  Sa’ad,  II,  227) 


Ekyo  kyonna  Ensi  ky’erina,  tekiri  okuggyako  kya  kwenunula  Kye, 

Gy’ali  abantu  bakakatibwako,  ne  bw’atyo  omuntu  akakatibwako, 

Abantu  bonna  bakakatibwako  eri  Oyo  Atalina  mutawaana,  Ayi  Katonda  wange 
Tuzuukize  ku  Lunaku  Iw’enkomerero  ng’ekirowoozo  ekyo  kye  kituli  ku  bwongo! 

Mehmet  Akif  Ersoy 


OMWAKA  OGUSOOKA  OGWA  HIJIRA 


Ebiseera  Bya  Nnabbi  Ow’emikisa  (okusaasira  kwa  Allah 

n’emirembe  bibeere  ku  ye)  Ng’ali  e  Madiina 

Okusenguka  kwa  Nnabbi  (okusaasira  kwa  Allah  n’emirembe 
bibeere  ku  ye)  okugenda  e  Madiina  kwaggulawo  omulembe  omujja,  ne 
kukyusa  omuko  omupya  mu  byafaayo  by’Obusiraamu  nAbasiraamu. 

Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  teyali  munoonyi  wa  bubudamu  e  Madiina.  Wabula 
n’ekisingayo  ye  yali  omuzimbi  omukulu  ow’ensi  ey ’ebiseera  eby’omu 
maaso,  omukulembeze  ow’eggwanga  eryali  lizaalibwa,  era  obulamu 
bw’eggwanga  eryo  n’omwoyo  gwalyo.  N’okutuuka  kwe  e  Madiina, 
omugendo  gw’Obusiraamu  n’okuwuliziganya  kwabwo  n’ensi  bya- 
funa  amaanyi  mangi. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yasigala  nga  mugenyi  wa  Abu  Ayyuubu  al  Answari  okuma- 
lira  ddala  emyezi  musanvu,  okutuusa  nga  Omuzikiti  gwe  Madiina, 
Masjidu  Nnabiyy,  guwedde  okuzimbibwa.  Okusula  kwe  mu  nnyum- 
ba  ya  Abu  Ayyuubu,  Omukwasi  wa  bendera  ya  Nnabbi  (okusaasira 
kwa  Allah  n’emirembe  bibeere  ku  ye),  kwalina  ekyafaayo  ekigendera 
ddala  emabega  ebyasa  ebiwera. 


Ebyasa  musanvu  emabega,  Tubba,  Abu  Karb,  omu  ku  bakabaka 
be  Yamani,  yajja  e  Madiina,  eyali  emanyiddwa  ebiseera  ebyo  nga 

Yathrib.  Ng’asinziira  ku  bye  yajja  ku  bamanyi  Abayawudi,  ebyali 
biranga  okujja  kwa  Nnabbi  Munnamakka  eyali  ow’okusengukira 
e  Madiina,  Tubba  yalagira  ennyumba  n’ezimbibwa  mu  kabuga. 
Oluvannyuma  yateresa  omumanyi  eyali  asingayo  obwatiikirivu  mu 
Madiina  mu  kiseera  ekyo  ebbaluwa  eyali  eteekeddwako  envumbo 
eya  zaabu,  nga  bw’amukalaatira  nti  ebaluwa  ejje  ng’ekwasibwa  aban- 
tu  okuva  ku  mulembe  okudda  ku  mulala,  singa  ye  (Tubba)  teyali 
wa  kuwangaala  okutuuka  ku  lunaku  Nnabbi  oyo  lw’alijja,  okutuusa 
lw’erikwasibwa  Nnabbi  oyo  eyali  ow’okujja.1 

Era  Tubba,  ebiseera  ebyo  eby’edda  bwe  bityo,  yalangirira  obuk- 
kiriza  bwe  eri  Nnabbi  (okusaasira  kwa  Allah  n’emirembe  bibeere  ku 
ye)  n’ayingira  Obusiraamu.2 

Ennyumba  eyali  e  buvanjuba  bw’omuzikiti,  yagenda  ejjulukuka 
okuva  mu  mikono  gya  taata  okugenda  ew’omwana  okutuusa  lwe 
yadda  mu  mikono  gya  Abu  Ayyuubu  Khalidi  ibn  Zayidi  (Allah 
amusiime)  eyayatiikirira  olw’okubeera  omu  ku  bazzukulu  b’omuyivu 
oli  (Tubba  gwe  yakwasa  ebbaluwa). 

Abo  abaali  baterese  ebbaluwa  ya  Tubba,  bwe  baawulira  nti 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yali  asemberedde  okutuuka  e  Madiina,  baatuma  Abu  Layla, 
omusajja  omwesigwa  okuva  mu  kika  kya  Sulaym,  amutwalire  ebbal- 
uwa.  Abu  Layla  yasanga  Nnabbi  (okusaasira  kwa  Allah  n’emirembe 
bibeere  ku  ye)  ku  luguudo  lw’e  Makka;  wadde  nga  yali  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  eya- 
sooka  okumuyita  bw’atyi: 

“Ggwe  Abu  Layla?” 

Abu  Layla  yaddamu  nti:  “Yee.” 


Ibn  Asaakir,  III,  334  -  335;  Samhiidi,  I,  188  -  189. 
Ahmada,  V,  340. 

“Nkakasa  nti  olina  ebbaluwa  ya  Tubba.  Nsobola  okugirabako?” 

Ekintu  ekyewuunyisa  ennyo  Abu  Layla,  kwe  kuba  nga  Nnabbi 
(okusaasira  kwa  Allah  n’emirembe  bibeere  ku  ye)  yali  tamulaban- 
gako.  Kino  kyamuviirako  okubuuza  Nnabbi  nti: 

“Ggwe  oyinza  kubeera  ani?  Tolabika  kubeera  mulaguzi. . .  Naye 
butya  bwe  wamanya  nti  nnina  ebbaluwa  eyo?” 

Nnabbi  yamuddamu  nti:  “Tofaayo,  ndaba  nze  Muhammadi. 
Bambi  mpa  ebbaluwa.” 

Abu  Layla  yaggyayo  ebbaluwa  n’agiwa  Nnabbi  Ow’emikisa. 
Oluvannyuma  lwa  Abu  Bakari  (Allah  amusiime)  okugisoma  mu  ddo- 
boozi  eriwulikika,  Omubaka  wa  Allah,  yayogera  emirundi  esatu  nti: 

“Ebiramuso  bigende  eri  Tubba’,  muganda  waffe  omulongoofu!” 

Oluvannyuma  yawa  Abu  Layla  amagezi  addeyo  e  Madiina,  era 
Abu  Layla  n’akwatirawo  ekkubo  n’addayo.  Oluvannyuma  yatuusa 
amawulire  amanyuvu  aga  Nnabbi  (okusaasira  kwa  Allah  n’emirembe 
bibeere  ku  ye)  okuba  nga  yali  ali  kumpi  okutuuka  e  Madiina  era  nga 
kino  kyamuweesa  ekirabo  okuva  ewa  buli  Munnamadiina  okulaga 
okusiima  kwe.3 

Abu  Ayyuubu  al  Answari: 

Omukwasi  wa  Bendera  ya  Nnabbi  Ow’emikisa  (okusaasira 

kwa  Allah  n’emirembe  bibeere  ku  ye) 

Ng’afunye  omukisa  olw’ekitiibwa  ky’okukyaza  asinga  bannabbi 
(emirembe  gibeere  ku  bo  bonna)  ekitiibwa  emyezi  omusanvu  emir- 
ambirira  mu  nnyumba  ye  eya  kalina  eyali  ebuguma,  Abu  Ayyuubu 
(Allah  amusiime)  okusooka  yabeeranga  apeeka  Nnabbi  (okusaa- 
sira  kwa  Allah  n’emirembe  bibeere  ku  ye)  ye  asule  waggulu  mu 

3.  Ibn  Asaakir,  III,  335;  Ayni,  IV,  176 

kalina  (Abu  Ayyuubu  asule  wansi)  kyokka  nga  buli  mulundi  Nnabbi 
(okusaasira  kwa  Allah  n’emirembe  bibeere  ku  ye)  amuddamu  nti: 

“Beera  mumativu  Abu  Ayyuubu  nti  ...  Wansi  we  watusingira 
obulungi  era  we  watusingira  n’omugaso.”  Bw’atyo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yasigala  asula 
wansi  mu  biseera  bye  ebyasooka. 

Olw’omukwano  n’ekitiibwa  eby’enjawulo  bye  baalina  eri  omug- 
enyi  waabwe  omukulu,  Omubaka  wa  Allah  (okusaasira  kwa  Allah 
n’emirembe  bibeere  ku  ye),  Abu  Ayyuubu  n’ab’omu  maka  ge  nga  bali 
waggulu  baayinzanga  okwekukuutiriza  ku  bisenge  baleme  kuteebera 
mu  kifo  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  kye  yabeerangamu  wansi. 

Waliwo  jaaji  yaabwe  lwe  yayatika  amazzi  gonna  ne  gayiika 
wansi.  Olw’okutya  nti  amazzi  gaali  gasobola  okutonnya  ku  mugenyi 
waabwe  omutukuvu  nga  gayiika  okuva  waggulu,  Abu  Ayyuubu  ( Allah 
amusiime)  yakwata  mangu  bulangiti  yaabwe  ey’ekyoya  n’atandika 
okusiimuula  amazzi  asobole  okukaza  wansi  ekiro  ekyo.  Ku  makya, 
yapeeka  buto  Omubaka  wa  Allah  ayambuke  asule  waggulu.  Wadde 
nga  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yagezaako  nga  bwe  yali  asobola  okumukakasa  nga  bwe  yali 
obulungi  wansi  gye  yali  asula,  Abu  Ayyubu  (Allah  amusiime)  mu 
ggonjebwa,  kino  yakigaana  nga  bw’agamba  nti: 

“Tetusobola  kudda  waggulu  mu  kalina  okutuusa  nga  naawe 
ozze  waggulu.”  Eyo  ye  ngeri  yokka  gye  baasobola  okuwaanyisaamu 
ebifo.4 

Ekiseera  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  kye  yamala  ng’omugenyi,  Abu  Ayyuubu  al  Answari  n’ab’omu 
maka  ge  baali  bamuwa  emmere  gye  baabanga  bateeseteese.  Emmere 

4.  Muslim,  Ashriba,  171;  Ibn  Hishaam,  II,  116. 

V 

eyafikkanga  kw’eyo  Nnabbi  gye  yalyangako  Abu  Ayyuubu  yayinzanga 
okunoonya  ku  mmere  efisse  ebifo  Omubaka  wa  Allah  (okusaasira  kwa 
Allah  nemirembe  bibeere  ku  ye)  we  yabanga  akutte,  nagenda  ng’alyamu 
ebitundu  olwa  tabarruku,  okunoonya  okufuna  emikisa  mu  kulya  awo. 
Waliwo  lwe  yaweereza  Nnabbi  Ow’emikisa  (okusaasira  kwa  Allah 
nemirembe  bibeere  ku  ye)  ebbakuli  omwah  obutungulu  ne  katunguluc- 
cumu,  naye  ne  babikomyawo  nga  tebikwatiddwaako.  Bw’ataalaba  awaali 
wayise  engalo  za  Nnabbi  (okusaasira  kwa  Allah  n’emirembe  bibeere  ku  ye) 
ku  mmere  yagenda  kumpi  ne  Nnabbi  (okusaasira  kwa  Allah  nemirembe 
bibeere  ku  ye)  we  yali  nga  yennyamidde  n’amubuuza  nti: 

“Mubaka  wa  Allah!  Emmere  eyo  tekkirizibwa?” 

Nnabbi  Ow’ekisa  (okusaasira  kwa  Allah  n’emirembe  bibeere  ku 
ye)  yamuddamu  nti: 

“Nedda  ssi  ky’ekyo,  naye  olusu  lw’eby’okulya  lwe  ssaayagadde, 
kubanga  nze  ndi  muntu  ayogera  ne  bamalayika.” 

Abu  Ayyuubu  yamuddamu  nti:  “Bw’oba  toyagala,  kale  nange 
bwe  ntyo.” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamuwa  bw’atyi  amagezi  ye  agende  mu  maaso  n’okugiryanga 
nga  bw’amugamba  nti: 

“Naye  ggwe  tekikugaana  kugirya.”  Awamu  n’ekyo  eyo  ye  yali 
enkomerero,  tebaddayo  kufumbira  Nnabbi  (okusaasira  kwa  Allah 
n’emirembe  bibeere  ku  ye)  mmere  ya  kika  ekyo.5 

Ekintu  kino  kiraga  eddaala  ery’okufaayo  n’okulowooza  kwa 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  ku  bitonde  byonna  kwe  yalina,  si  ku  bantu  bokka  naye  ne  bama- 
layika  bonna  okutwalira  awamu. 


5.  Muslim,  Ashriba,  170  -  171;  Ibn  Hishaamu,  II,  116. 

Ekitiibwa  n’okugulumiza  Abu  Ayyuubu  (Allah  amusiime)  bye  yali- 
na  eri  Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  byagenderera  nga  tebikutuseewo  Nnabbi  ne  bwe  yamala  okuky- 
aluka,  ekyamutuusa  nokukungula  mu  bigambo  bya  Nnabbi  (okusaasira 
kwa  Allah  n’emirembe  bibeere  ku  ye),  bino  wammanga  nti: 

“Awatali  kubuusabuusa,  Constantinople  ejja  kununulwa  ... 
Ng’agenda  okubeera  omuduumizi  mu  kuginunula  agenda  kubeera 
wa  kyewuunyo  nnyo;  era  abalwanyi  abagenda  okulwana  nga  bagenda 
kubeera  baakyewuunyo.”  (Ahmada,  IV,  335;  Haakim,  IV,  468  /  8300).  Wadde 
nga  Abu  Ayyuubu  yali  yayisa  dda  mu  myaka  ekinaana  egy’obukulu, 
naye  yeetaba  mu  kuzinda  okw’emirundi  ebiri  okwakolebwa  ku 
kibuga  ekyali  kyettanirwa  ennyo,  era  nga  kye  kyali  kikulembed- 
demu  mu  kuwangula  okwagwawo  oluvannyuma  okumalira  ddala 
ebyasa  ebiwera;  yawaayo  obulamu  bwe  olw’ekigendererwa  ekirungi. 
Akaseera  katono  nga  tannafa,  ng’alinga  eyali  alonzeewo  omulambo 
gwe  gufuuke  ekky’okulabirako  mu  kuzzaamu  abalwanyi  Abasiraamu 
amaanyi  okutwala  ekibuga  oluvannyuma  lwe,  yagamba  abaali  bayi- 
miridde  awo  nti: 

“Munziike  mu  kifo  ekisinga  okubeera  awala  gye  musobola 
okukoma. .  .”6 

Okuweereza  Kwa  Anasi  Ibn  Maaliki  Eri  Nnabbi  Ow’emikisa 

(okusaasira  kwa  Allah  n’emirembe  bibeere  ku  ye) 

Anasi  ibn  Maaliki  anyumya  bw’atyi: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  bwe  yali  atuuka  e  Madiina,  Abu  Twalha,  eyali  yawasa  mmange, 
yankwata  ku  mukono  n’antwala  awaali  Nnabbi  n’amugamba  nti: 

‘Omubaka  wa  Allah,  Anasi  kaana  kalungi,  katwale  kakuweer- 
eze!’  Bwe  ntyo  bwe  nnafuuka  omuweereza  wa  Omubaka  wa  Allah 
(okusaasira  kwa  Allah  nemirembe  bibeere  ku  ye).  Ng’ogasse  ebiseera 
byonna,  mu  lutalo  ne  mu  biseera  ebyemirembe,  nnamuweereza 
okumala  emyaka  kkumi  ddamba.  Naye  ndayira  Allah,  ssamuwu- 
lirako  ng’annenya  olw’okukola  ekintu  kye  nnali  sirina  kukola  wadde 
obutakola  kintu  kye  nnali  nteekeddwa  okukola.”  (Muslim,  Fadhwail,  52) 

Waliwo  ebitunyumizibwa  ebirala  ku  ngeri  Anasi  gye  yaggyamu 
okubeera  omuweereza  wa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  egamba  nti  Anasi  yanyumya  nti: 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  bwe  yaweesa  Madiina  omukisa  olw’okusenguka  kwe, 
ba  Answari  bonna  nga  mw’otwalidde  abasajja  n’abakazi  baamuleet- 
era  ebirabo.  Ummu  Sulaym,  ye  ku  ludda  olulala,  yali  awulira  bubi 
ng’emmeeme  emwennyise  olw’obutaba  na  kirabo  kye  yali  ayin- 
za  okuwa  Nnabbi.  Oluvannyuma  yakwata  mutabani  we  Anasi  ku 
mukono  era  bombi  ne  bagenda  ewa  Omubaka  wa  Allah  (okusaasira 
kwa  Allah  n’emirembe  bibeere  ku  ye)  n’amubuuza  nti: 

“Mubaka  wa  Allah!  Olaba  nga  kisaana  okuleka  Anasi 
n’akuweereza?”  Omubaka  wa  Allah  (okusaasira  kwa  Allah  n’emirembe 
bibeere  ku  ye)  kino  yakikkiriza.  (Samhudi,  1, 271) 

Anasi  (Allah  amusiime)  anyumya  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  lumu  yalina  gye  yali  ayagala  okuntuma.  Wadde  nnalabika 
nga  eyali  agaanye,  nga  bwe  nngammba  nti,  ‘Sijja  kugenda,’  naye  muli 
munda  nnali  nnakirizza  dda  okugenda,  naddala  okuba  ng’ekiragiro 
kyali  kiva  wa  Nnabbi  wa  Allah.  Nnatambula  ne  ngenda.  Naye  mba 
nngenda  kwe  kusanga  abaana  nga  bazannyira  mu  luguudo  ne  mbe- 
gattako  akaseera.  Oluvannyuma,  nnawulira  omuntu  ng’ali  mabega 

ankutte  ku  nsingo  emabega.  Bwe  nnakyuka  nasanga  Omubaka  wa 
Allah  (okusaasira  kwa  Allah  n’emirembe  bibeere  ku  ye)  ng’amwenya, 
kwe  kumbuuza  nti: 

Anasi  wagenze  gye  nnakutumye  okugenda?’ 

Nnamuddamu  mangu  nti:  ‘Mubaka  wa  Allah,  nngenderawo 
kati  kati.”  (Muslim,  Fadhwail,  54) 

Anasi  alina  omulundi  omulala  gw’ajjukira  gw’anyumya  nti: 

“Lumu,  nga  mmaze  okuweereza  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye),  nnagenda  ebweru  awaali 
abaana  abato,  nga  ndowooza  nti  yali  agenda  kwebakamu  olw’eggulo. 
Nnali  nkyatwaliriza  okutunuulira  abaana  nga  bazannya,  Omubaka 
wa  Allah  (okusaasira  kwa  Allah  n’emirembe  bibeere  ku  ye)  n’ajja. 
Yalamusa  abaana.  Oluvannyuma  yampita  n’abaako  ne  gye  yan- 
tuma.  Bwe  ntyo  nnagenda.  Yabaako  ne  we  yatuula  mu  kisiikirize 
ng’anninda  okutuusa  lwe  nakomawo.  We  nnamaliriza  bye  nnali 
nkola,  obudde  bwali  bugenze.  Bwe  nnadayo  ewa  maama  nga  buyise 
yambuuza: 

‘Lwaki  okeereye?’ 

Nnamuddamu  nti:  ‘Omubaka  wa  Allah  alina  gye  yabadde 
antumye’ 

Yambuuza  nti,  ‘Yabadde  akutumye  ki?’ 

Namuddamu  nti: 

‘Kyabadde  kya  kyama  kya  Mubaka  wa  Allah.’ 

Olwo  kwe  kumpa  amagezi  nti:  ‘Kale  kuuma  ekyama  kya 
Omubaka  wa  Allah’” 

Thabit,  eyajjulula  hadiisi  ya  Anasi  (Allah  amusiime)  eno  olu- 
vannyuma  yagattako  nti: 

- 

“Anasi  yanngamba  bw’atyi,  ‘Singa  nnali  nnina  omuntu  gwe  nyin- 
za  okubikkulira  ekyama  kino  yandibadde  ggwe!’”  (Ahmada,  III,  195) 

Nga  bwe  kyeyoleka,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  abaana  yabayisanga  nga  balinga  abaali 
benkanya  naye  emyaka  era  nga  abeesiga  okumukuumira  ebyama 
ebimu.  Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  yayagalanga  nnyo  abaana  nga  bamusanyusa  muli  era 
ng’awulira  omukwano  gye  bali  mu  biseera  eby’enjawulo  eby’obulamu 
bwe,  nga  yeetaba  nabo  ku  mbeera  gye  baabeerangamu  nga  kino  kya- 
mufunyisa  obuganzi  mu  mitima  gyabwe.  Hadiisi  zino  ebbiri  ziwa 
eky’okukola  ku  ngeri  abaana  gye  bandiyisiddwaamu: 

“Bw’oba  olina  abaana  abato,  bw’oba  ng’oli  nabo  naawe  fuuka 
omwana. . .”  (Daylami,  III,  513) 

“Abaana  bo  abato  kolagana  nabo  bulungi  era  olongoose  engeri 
gy’obalabiriramu.”  (Ibn  Maajah,  Adab,  3) 

Obulamu  bwa  Nnabbi  Ow’ekisa  (okusaasira  kwa  Allah 
n’emirembe  bibeere  kuye)  obwali  eky’okulabirako  butuwa  ekyokugo- 
berera  ku  bikwata  ku  kugunjula  abaana  abato.  Engeri  gye  yagunju- 
lamu  Anasi  yali  ya  kyewuunyo  nnyo  nga  mu  bulamu  bwe  bwonna 
yasobola  obutawulira  kimukaka  kunyiigira  mwana  wadde  omu- 
lundi  n’ogumu  bwe  guti.  Ekkubo  Nnabbi  (okusaasira  kwa  Allah 
n’emirembe  bibeere  ku  ye)  eyali  aweza  egy’obukulu  amakumi  atano 
mw’etaano  lye  yakwata  okutuuka  mu  mutima  gw’omwana  ow’emyaka 
ekkumi  asobole  okubeera  ng’asaaga  naye,  nga  ow’omukwano,  era 
n’okumukuumisa  ekyama  we  kyetaagisisanga,  liteekwa  okubeera 
ekkubo  ery’amaanyi;  era  olw’okuba  nga  yalabirirwa  mu  mikono 
gya  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  awamu  n’okubeera  omwana  omuto  nga  bwe  yali,  Anasi 
(Allah  amusiime)  yasobola  okweyisa  ng’omuntu  omukulu  n’akuuma 
ekyama  kya  Omubaka  wa  Allah  (okusaasira  kwa  Allah  n’emirembe 

bibeere  ku  ye)  okutuusa  okuteekebwa  mu  ntaana.  Okutuusa  Anasi 
(Allah  amusiime)  ku  ddaala  eryo  ery’okukula  mu  birowoozo,  awatali 
kubuusabuusa,  lyali  kkubo  erisinga  okubeera  erya  waggulu  Nnabbi 
Owemikisa  (okusaasira  kwa  Allah  nemirembe  bibeere  ku  ye)  lye 
yakozesa  okugumunjula. 

Endagaano  y’Obwasseruganda  Wakati  Wa  Ba 

Muhaajiruuna  Ne  Ba  Answari:  Muakhat 

Okuviira  ddala  mu  biseera  lwe  yatandika  okuyita  abantu  eri 
Obusiraamu,  nga  tafudde  ku  wwa  gye  baali  bava  n’ebika  byabwe 
bye  baali  baazaalibwamu,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yatwalanga  abo  bonna  abaayingira 
Obusiraamu  nga  abenkanankana  era  n’ateekawo  wakati  waabwe 
oluganda  lw’Obusiraamu.  Emirundi  ebiri  gye  yateekawo  muakhat, 
endagaano  y’obwasseruganda,  eyasooka  nga  Hijira  tennabaawo 
n’endala  nga  Hijira  emaze  okubeerawo.  Endagaano  ye  Makka  yali 
eteekawo  luganda  wakati  w’Abasiraamu  Abakulayishi  n’abantu  abaa- 
liko  abaddu  ne  bateebwa.  Okugeza,  Zayidi  ibn  Haaritha  ne  Hamuza 
baalangirirwa  okubeera  ab’oluganda,  ng’era  Salim,  eyaliko  omuddu 
wa  Abu  Hudhayfa  ne  Abu  Ubaydah  ibn  Jarraah  bwe  baalangirirwa, 
ne  Bilaali  Habashi  ne  Ubaydah  ibn  Haarith  nga  nabo  bwe  baalang- 
irirwa  okubeera  ab’oluganda  (Bonna  Allah  abasiime).7 

Nga  balina  ekibagatta  okuviira  ddala  mu  myaka  gy’Obusiraamu 
egyasooka,  Abasiraamu  baalaga  oluganda  omulundi  omulala  olu- 
vannyuma  lwa  Hijira. 

Ba  Muhaajiruuna  olwalinnya  bwe  bati  ekigere  kyabwe  mu 
Madiina,  okuvuganya  okw’amaanyi  ne  kubalukawo  wakati  wa  ba 
Answari  ng’entabwe  yali  eva  ku  kusuza  abasenze  abapya.  Okuvuganya 

7.  Ibn  Seyyidinnas,  I,  321;  Ibn  Habib,  olup.  70;  Ibn  Abdilbar,  ad  Durar,  olup.  90. 

- 

okuwoomu  bwe  kwalema  okugonjoolwa,  baawalirizibwa  okukuba 
akalulu  okusalawo  ani  eyali  owbkutwala  ani.8  Nga  wayise  emy- 
ezi  etaano  nga  Bamuhajiruuna  batuuse  mu  Madiina,  Omubaka  wa 
Allah  (okusaasira  kwa  Allah  nemirembe  bibeere  ku  ye)  yafunira  buli 
Muhaajir  muganda  we  okuva  mu  ba  Answari;  era  ngokulangirira 
endagaano  eno  kwali  mu  nju  ya  Anasi  ibn  Maalik  (Allah  amusiime)9 

Okwogera  katono  ku  nnganda  zino,  Abu  Bakari  yafuulibwa 
muganda  wa  Kharijah  ibn  Zayidi,  Umar  n’abeera  muganda  wa  Utban 
ibn  Maalik,  Abu  Ubaydah  n’abeera  muganda  wa  Sa’ad  ibn  Mawaazi, 
Uthmaani  n’abeera  muganda  wa  Awusi  ibn  Thaabit, 10  Bilaal  Habashi 
n’abeera  muganda  wa  Abdalla  ibn  Abdurrahmaan,* 11  Salman  n’abeera 
muganda  wa  Abu’d  Dardaa,12  Salim  n’abeera  muganda  wa  Mawaazi 
ibn  Maiz,13  ne  Ammaar  n’abeera  muganda  wa  Hudhayfa14  (Allah 
bonna  abasiime).  Ekyasinga  ennyo  okutunuulirwa  mu  kukwatag- 
anya  oluganda  luno  kyali  nkwatagana  ya  bantu  ababiri  mu  mbeera 
zaabwe. 

Buli  maka  g’omusenguse  gaasuzibwa  mu  nnyumba  ya 
Munnamadiina.  Basswahaba  abaalangirirwa  nga  ab’oluganda  baa- 
linanga  okukolera  awamu  era  ne  bagabana  ebyo  bye  baabanga 
bafunye.  Ba  Answari  baagabira  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  ettaka  lye  baali  batakozesa, 
era  Nnabbi  n’aligabanyiza  mu  ba  Muhaajiruna.  Ba  Answari  kino 
tekyabamalira,  kwe  kugenda  ewa  Omubaka  wa  Allah  (okusaasira 
kwa  Allah  n’emirembe  bibeere  ku  ye)  ne  bamusaba  bwe  batyi: 

8.  Bukhari,  Janaaiz,  3;  Manaaqibul  Answari,  46 

9.  Bukhari,  Edeb  (Adab),  67. 

10.  Ibn  Hishaam,  II,  124  -  125. 

11.  Ibn  Sa’ad,  III,  233,  234. 

12.  Bukhari,  Adab,  67. 

13.  Ibn  Abdilbar,  II,  567. 

14.  Haakim,  III,  435  /  5657. 

“...n’emisiri  gyaffe  egy’entende  nagyo  gigabanye  mu  baganda 
baffe  abasenze  abajja!” 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yabategeeza  nti:  “Ekyo  tekisoboka”.  Olwo  kwe  kuleetera  ba 
Muhajiruuna  ekirowoozo  ekirala  nti: 

“Kaakati  mmwe  mukole  omulimu  gw’okufukirira  n’okulabirira 
emiti  tujja  kugabana  ebinaava  mu  makungula!”  Nga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  amaze 
okukikkiriza,  bombi  kino  baakikkiriziganyako.  (Bukhari,  Harth,  5) 

Oluganda  lwali  lwesigamiziddwa  ku  buyambi  obw’ebintu 
n’obwomwoyo  eri  Abasiraamu  abaaleka  e  Makka  buli  kantu  ke  baa- 
lina  ne  basenguka  okugenda  e  Madiina  okutandika  buto  obulamu 
obujja,  ng’obuyambi  buva  mu  ba  Answari  b’e  Madiina  abaabaniriza 
n’emikono  emyanjulukufu;  ng’amaanyi  bagafuna  okuva  mu  kigen- 
dererwa  eky’okwerabiza  ba  Muhaajiruuna  ennaku  ey’okugobwa 
ewaabwe  ng’ekibagobya  nzikiriza  yaabwe  era  n’okubateekerateekera 
okuwangaalira  mu  Madiina,  ekifo  ekipya  mwe  baali  bagenda  oku- 
beera,  awamu  n’okuyunga  Abasiraamu  awamu  nga  bayita  mu  ngeri 
y’okukolaganira  awamu. 

Endagaano  eyasimbukira  ddala  okuva  ku  kwagalana  kwa 
imaan  era  nga  esinziira  ku  kwekkiririzaamu,  yagendera  ddala  wala 
okutwaliramu  eddembe  ly’obuntu  erya  buli  ludda,  obwenkanya 
n’okuyambagana,  nga  mwe  muli  n’okusikiragana.15  “Abooluganda” 
buli  omu  yali  mukuumi  wa  munne  era  nga  musika  mu  matee- 
ka.  Wadde  ng’endagaano  y’oluganda  yasigalawo  mu  mateeka, 
naye  akawaayiro  akaali  kakwata  ku  kusika  ko  kaalongoosebwamu 
n’Obubaka  obwakka  ng’Olutalo  lwe  Badiri  lwa  kaggwa,  eky’okusika 
obwakirekamu  abooluganda  olw’omusaayi  bokka.16 


15.  Bukhari,  Kafaala,  2;  Adab,  67. 

16.  Soma:  al  Anfaal,  8  :  72  -  75;  Bkhari,  Faraidhwu,  16. 

Ensonga  eno  Ibn  Abaasi  (Allah  amusiime)  aginyumyako 


bw’atyi: 


“Okusinziira  ku  luganda  Omubaka  wa  Allah  (okusaasira  kwa 
Allah  nemirembe  bibeere  ku  ye)  lwe  yassaawo,  Muhaajiru  yali 
alina  eddembe  okusikira  ebintu  muganda  we  ava  mu  ba  Answari 
bye  yabanga  alese,  nga  ab’oluganda  olw’omusaayi  tebannaba  na 
kulowoozebwako.  Naye  aya  eno  yakka  neggyawo  enkola  eyo: 


jjjjji'yij  jldJljJl  ^Jl jj  lLc>-  Jjjj 


“Era  ku  buli  muntu  twamuteerawo  abasika  ab’ebyo  bazadde 
baabwe  bombiriri  n’aboluganda  (olw’omusaayi)  bye  baba  balese.”  (an 
Nisaa-i,  4 :  33)  Ne  aya  eyakka  oluvannyuma  ng’egamba  nti: 


“N’abo  emikono  gyammwe  egyaddyo  be  gyakola  nabo  enda- 
gaano  mubawe  emigabo  gyabwe”,  enkola  ey’okusikiragana  wakati 
wa  ba  Muhaajiruuna  ne  ba  Answari  yakugirwa  n’esigala  mu  kuy- 
ambagana  obuyambi  n’enkolagana  ey’omukwano.  Okusikiragana 
okw’omu  mateeka  kwali  kuziyiziddwa.  Naye  omuntu  yali  asobo- 
la,  ng’ayagadde,  okulaamira  omulala  kasita  kye  yalaama  kyabanga 
tekisussa  ekimu  eky’okusatu  eky’eby’obugagga  bye  yabanga  alese. 
(Bukhari,  Tafsiir,  4/7;  Abu  Dawuda,  Faraidhwu,  16  /  2922) 

Muakhat  yayamba  okukomya  entalo  ez’olutentezi  ezaabeeran- 
ga  wakati  wa  ba  Awusi  ne  Khazraj,  ebika  ebyabeeranga  e  Madiina, 
n’eteekawo  embeera  ey’obwasseruganda  eyali  esinga  okubeera  ey’omunda 
n’okusinga  oluganda  olw’omusaayi.  Tebaalindanga  budde  kukya 
basobole  okulabagana.  Buli  omu  bwe  yalabanga  munne  nga  amubuuza 
bwe  yali  ali  nga  balinga  abaabanga  bamaze  emyaka  nga  tebalabagana. 

Tebaateranga  kumala  nnaku  ssatu  nga  tebakyaliraganye.  Lwali  luganda 
olwafuna  okutendebwa  Okutukuvu  ne  Kulaane  rferutenda.17 

Nnabbi  Owemikisa  yali  asimba  emisingi  egy’ekibiina 
rfeggwanga  ly’Abasiraamu  mu  Madiina.  Ekyali  kyetaagisa  okusooka 
kwali  kuteekawo  obumu  n’enkolagana  ey’abantu  bonna  okutwalira 
awamu,  era  ng’engeri  eyali  esinga  obulungi  ekyo  gye  kyalina  oku- 
kolebwamu  kwali  kuyita  mu  kussaawo  omukwano  n’okuyambagana. 
N’olw’ensonga  eyo,  endagaano  ey’obwasseruganda  eyassibwawo 
Omubaka  wa  Allah  wakati  wa  ba  Muhaajiruuna  ne  ba  Answari 
yafuuka  ensonga  esinga  okuba  enkulu  mu  kuzimba  abantu  mu  ngeri 
eteefaanaanyirizika  mu  byafaayo  by’omuntu. 

Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  yazimba  ekibiina  ky’Abasiraamu  ku  musingi 
gw’obwasseruganda  lw’Obusiraamu,  sso  ssi  ku  musingi  gwa  bika 
oba  ensibuko  y’omuntu,  wadde  okuteekulula  mu  bantu  mu  biti  nga 
omuddu  n’omwanawaboobwe,  omugagga  n’omwavu  n’ebibifaanana. 
Yazimba  ekibiina  ky’Abasiraamu  okuva  mu  kugatta  abantu  ab’ebiti 
eby’enjawulo  n’okubaleeta  awamu. 

Obulungi  Bwa  Ba  Muhaajiruuna  Ne  Ba  Answari 

Muhaajiru,  ekitegeeza  omuntu  asenguka  okuva  mu  kifo 
ekimu  okulaga  mu  kirala,  linnya  eryaweebwa  Abasiraamu  be 
Makka,  abo  abaawalirizibwa  okusengukira  e  Madiina  olw’ebikolwa 
eby’okutulugunya,  okubonyaabonya  n’okunyigirizibwa  okweyongera. 

Ba  Muhaajiruuna  baaleka  Makka  nga  beggyeeko  buli  ke  baalina 
ne  bakaleka  emabega  okuggyako  obuntu  obutono  bwe  baasobola 
okusitula,  olwo  bamusinzabibumbe  ne  bagwa  ekiyiifuyiifu  ku  byobu- 
gagga  bye  baaleka  e  Makka  ne  babyefuga.  Okufiirwa  kw’Abasiraamu 


17.  Laba:  al  Hashr,  9. 

okwensimbi  kwali  kunene  nnyo.  Wabula  amaaso  gaabwe  baali  tebag- 
atadde  ku  byabugagga  wadde  okunoonya  eby’okufuna  eby’okunsi; 
baali  bakombye  ku  buwoomerevu  bw’Obukkiriza  obusingira  ewala 
ebintu  ebyo.  Bwe  batyo,  baali  beetegefu  nnyo  okuwaayo  byonna  bye 
baalina  mu  kkubo  lya  Allah  nnannyini  matendo. 

Okwagala  kwa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ne  bwe  kwabanga  kutono,  baakutwa- 
langa  ng’ekiragiro,  nga  bulijjo  bali  bulindaala  okukola  kye  yabanga 
ayagala  n’omutima  gumu,  ng’emikono  gyabwe  bagiwanise  wag- 
gulu  n’ebigambo  nti:  “Mubaka  wa  Allah,  bakadde  baffe  babeere 
ennunuzi  gy’oli,”  ng’ekigambo  ekyo  kye  kyalaganga  engeri  gye  baa- 
beeranga  bawulira  muli  mu  nda  mu  mitima  n’okwewaayo  kwe 
baabanga  nakwo.  Eky’okulabirako  ekirungi  ku  nsonga  eno  ky’ekyo 
ekyatuuka  ku  Swuhayibu  ibn  Sinaani,  amanyiddwa  ennyo  nga 
Swuhayibu  ar  Ruumi,  eyayogera  ekifo  mu  Makka  mwe  yali  aku- 
kulidde  eby’obugagga  bye  nga  kino  yakikola  asobole  okwetakkulu- 
zaako  Bamusinzabibumbe  abaali  baagala  okumulemesa  okugenda 
mu  Hijira.  Ng’amaze  okubeera  omu  ku  abo  bamusinzabibumbe  be 
baatuusaako  ebibonyoobonyo  ebyali  bisinga  obukambwe,  Swuhayibu 
yatandika  olugendo  lwe  olw’okusenguka  okugenda  e  Madiina  olu- 
vannyuma  lwa  Ali  (Allah  amusiime)  naye  n’azinduukirizibwa  akabi- 
nja  ka  Bannamakka  abaamugoba  ne  bamusanga  ng’adduka. 


“Wajja  e  Makka  nga  tolina  k’olina  ng’oli  munaku,  omunafu. 
Naye  n’omaliriza  ng’olina  eby’obugagga  bufukunya.  Kati  oyagala  kut- 
wala  byonna  by’olina  odduke?  Ekyo  tekijja  kukubeerera  kyangu!” 


Swuhayibu  amangu  ago  yakka  okuva  ku  nsolo  era  nga  bw’akwata 
obusaale  obumu  okuva  mu  nsawo  gye  yalina,  yabasoomooza  nti: 

“Mumanyi  bulungi  nti  nze  omu  ku  bakubi  b’obusaale  abasingira 
ddala  obumanyirivu  mu  mmwe.  Ndayira  Allah  nti  singa  okukasuka 
obusaale  buno  bwonna  bwe  nnina  n’oluvannyuma  okukozesezaawo 

ekitala  nga  kye  kyetaagisa,  sijja  kulonzalonza  kukikola  ...  ebbanga 
lye  nnaamala  nga  bino  mbirina  mu  mukono  gwange,  temujja  kuso- 
bola  kunsemberera  n’akatono.  Okuggyako  nga  musobola  okunkwata 
nga  byonna  mbimazeewo  olwo  lwe  muyinza  okusobola  okunkola  kye 
mwagala.  Naye  kati  mbagamba  nti  singa  mbalagirira  eby’obugagga 
byange  gye  biri  ne  mbaleka  okubikozesa  nga  bwe  muba  musazeewo, 
munandeka  ne  nngenda?” 

Bamusinzabibumbe  bakkiriza  ekirowoozo.  Olwo  Swuhayibu 
(Allah  amusiime)  n’abalagirira  gye  yali  akukulidde  eby’obugagga  bye 
n’agenda  nga  tewali  n’omu  azzeeyo  kumutawaanya.  Awo  mu  mak- 
kati  ga  Rabbil  Awwal,  yatuuka  e  Quba  gye  yaddamu  okukwatagana 
ne  Nnabbi  Ow’ekitiibwa,  mu  kiseera  ekyo  eyali  ne  Abu  Bakari  ne 
Umaru  (Allah  bonna  abasiime).  Mu  maaso  gaabwe  waaliwo  ekisala- 
ganda  ky’entende  ezaali  zaakanogebwa  ezimanyiddwa  nga  Ummu 
Jizraan,  Kulthuum  ibn  Khidm  ze  yali  abaleetedde.  Swuhayibu  (Allah 
amusiime)  eyali  azimbye  amaaso  nga  n’enjala  ebula  okumusowolamu 
olulimi  olw’olugendo,  yatandika  okuvaabiira  entende,  era  Umaru 
(Allah  amusiime)  olwamulaba  n’amusaagisa  nti: 

“Omubaka  wa  Allah,  laba  Swuhayibu.  Okubeera  n’amaaso  aga- 
zimbye  tekumulobedde  kulondamu  ntende  nnungi!”  Ekitangaala 
ky’Obulamu  (okusaasira  kwa  Allah  n’emirembe  bibeere  ku  ye)  kwe 
kwetaba  mu  kusaaga  n’agamba  nti: 

“Bw’otyo  olya  entende  ennamu  wadde  ng’ozimbye  amaaso?” 

Swuhayibu  yaddamu  nti:  “Entende  ennungi  nzirabisizza  eki- 
tundu  ku  maaso  gange  ekitazimbye!” 


Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kino  kyamusanyusa  n’amwenya,  era  ku  ngeri  Swuhayibu  gye 
yeenunula  n’eby’obugagga  bye  yawa  bamusinzabibumbe  bamulekere 
obulamu  bwe  yagamba  nti: 

“Swuhayibu  muwanguzi  ...  Swuhayibu  muwanguzi.  Beera 
mugumu,  Swuhayibu,  nti  okusuubula  kwo  kugobolodde!”  (Ibn  Saadi, 
III,  226  -  230;  Haakim,  III,  450  -  452) 


Eno  Abasiraamu  be  Makka  baali  bakola  okwewaayo  okwa  buli 
ngeri  mu  mbeera  eyali  esinga  obuzibu  nga  bagezaako  okusengukira 
e  Madiina,  Abasiraamu  be  Madiina,  bo  baali  bateze  emikono  nga 
babaaniriza  n’okwagala  okujjudde  imaan,  nga  bwe  kyali  kisaanira 
mu  bunyiikivu  obw’ekitalo  bonna  bwe  baalimu.  Ba  Muhaajiruuna 
abamu,  olw’obutayagala  kubeera  mugugu  eri  bannaabwe  ba  Answari 
abaali  batalina  nkeka  yonna  mu  kwagala  okugabana  byonna  bye 
baalina  ne  baganda  baabwe  abasenzebaggya.  Nga  balaga  obumativu 
obw’ekika  ekya  waggulu,  baali  tebakkiriza  bintu,  ebyabaweebwanga 
obwereere  nga  tebalina  kye  basasudde,  so  nga  abalala  bakkirizaako 
kya  kukola  mu  misiri  gya  ntende  egya  ba  Answari  bwe  batyo  ne  baba 
nga  kye  bawangaalirako  baba  bakikoleredde  n’emikono  gyabwe. 
Abasenze  abalala  baasinga  kwagala  kukola  ekyo  kye  baali  bamanyi 
obulungi  nga  kwe  kwenyigira  mu  by’obusuubuzi.  Omu  ku  bano  yali 
Abadurrahmaani  ibn  Awufu  (Allah  amusiime).  Wadde  nga  Sa’adi 
ibn  Rabii’i  (Allah  amusiime),  eyali  afuuse  muganda  we,  yali  amu- 
wadde  ekitundu  ku  by’obugagga  bye,  naye  yamugamba  bw’atyi: 

“Nsaba  Allah  akwongere  okukugaziyiriza  mu  by’obugaga  byo, 
n’abantu  bo  babeere  bulungi.  Naye  kikumala  okundaga  akatale  k’e 
Madiina  gye  kali.”  Eby’okusuubula  yabitandika  bw’atyo  mu  ngeri 
ey’ekimpowooze,  naye  mu  kaseera  katono  yali  amaze  okufuuka 
omugagga  ffugge.  (Bukhari,  Manaaqibul  Answari,  3) 

Ba  Muhaajiruuna,  abaasooka  okutuukibwako  Obubaka,  ne  bazi- 
imuula  ebizibu  byonna  bye  baafuna  nga  bab  ne  Omubaka  wa  Allah 
(okusaasira  kwa  Allah  n’emirembe  bibeere  ku  ye)  era  nga  n’ekyavaamu 


NNABBI  MUHAMMAD  OMULONDEMU  IS 


kwe  kutuusibwako  okutulugunyizibwa  okutalojj  eka  okutuusa  lwe  baawa- 
lirizibwa  okwabulira  amaka  gaabwe,  baafuna  ekitiibwa  eky’okuwaanibwa 
Allah,  nnannyini  matendo,  wadde  nga  tebaalina  muganyulo  gwonna 
gwa  ku  nsi  ogwali  gubalindiridde.  Awamu  n’ekyo  beefiiriza  byonna  bye 
baalina,  nga  kye  bettanira  kimu  kufuna  mukisa  kuwangaala  ngeddiini 
yaabwe  bwe  yali  egamba.  Bwe  batyo  ba  Muhaajiruuna  eky’okulabirako 
kye  baalaga  tekyali  mu  buteebalirira  kyokka,  naye  mu  kiseera  kye 
kimu  baali  bassa  mu  nkola  etteeka  lyeddiini  ery’okusenguka,  kubanga 
Kulaane  yali  enenya  abo  abaagaana  okugenda  mu  Hijira  ne  basigala 
emabega  wadde  nga  baalina  obusobozi.18 

Allah  Oweekitiibwa  alagaanyisa  okusonyiwa  ebyonoono  bya 
Bamuhajiruuna  n’okubasasulamu  Ejjana  n’agamba  nti: 

“Abo  abaasenguka  ne  bafulumizibwa  mu  mayumba  gaabwe  ne 
banakuwazibwa  mu  kkubo  lya  Allah  ne  balwana  ne  battibwa,  nja 
kubasonyiwa  ebibi  byabwe  era  nja  kubayingiriza  ddala  mu  Jjana 
egikulukutira  wansi  waazo  emigga,  nga  y’empeera  okuva  eri  Allah 
era  Allah  y’alina  empeera  ennungi.”  (Aali  Imraani,  3  : 195) 

18.  Laba:  Nisaa-i,  4  :  97. 

“Oluvannyuma  mazima  ddala  Katonda  wo  eri  abo  abaasenguka 
oluvannyuma  lw’okugezesebwa  oluvannyuma  ne  balwana  mu  kkubo 
lye  ne  bagumiikiriza  mazima  ddala  Katonda  wo  oluvannyuma 
lw’ebyo  Musonyiyi  Omusaasizi”  (anNahl,  16 : 110) 

Ku  nsonga  eyo  y’emu  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  agamba  nti: 

“Ba  Muhaajiruuna  bajja  kuyingira  Ejjana  emyaka  nsanvu 
ng’abalala  tebannaba  kuyingira  era  beeyagalire  mu  byengera  byayo 
...  sso  ng’abantu  abalala  bajja  kulindirira  bayitibwe  basooke  babali- 
bwe.”  (Haythami,  X,  15) 

Nga  bwe  balindirira  emp  eera  ennyingi  ku  Lunakulw’enkomerero, 
ba  Muhaajiruuna  mu  kiseera  kye  kimu  baaweebwa  ebyengera  bya 
Katonda  bingi  mu  bulamu  bw’oku  nsi  olw’ebyo  bye  beerekereza: 

“N’abo  abaasenguka  ku  lwa  Allah  oluvannyuma  lw’okulya- 
zaamaanyizibwa  tujja  kubaweera  ddala  ebirungi  sso  ng’empeera 
z’oku  Lunaku  lw’enkomerero  ze  zisinga  obunene  singa  bakimanyi.” 
(an  Nahl,  16  :  41) 

N’era  olw’emitawaana  gye  baafuna,  Katonda  Owoobuyinza  yabat- 
egekera  omugabo  munene  mu  minyago  gy’olutalo  bw’obageraageranya 
n’abantu  abalala.  Kulaane  ensonga  eyo  egyogerako  bw’etyi: 

“Ekitundu  (kya  saddaaka)  ky’abo  abaavu  ba  Muhaajiruuna 
abaagobebwa  mu  mayu  gaabwe  ne  (balesebwa)  emmaali  yaabwe 
nga  banoonya  (kimu)  obulungi  okuva  eri  Allah  n’okusiimibwa  era 
ne  bataasa  Allah  ne  Omubaka  we;  abo  be  bategeeza  kye  bagamba!” 
(al  Hashru,  59  :  8) 

Ng’oggyeeko  omwoyo  gw’eka  ogwaluma  ba  Muhaajiruuna  nga 
batuuse  e  Madiina,  naye  akaseera  kaayitawo  akawera  nga  tebannaba 
kumanyiira  mbeera  ya  budde  eye  Madiina,  nga  bafuna  omusujja 
n’obulwadde  obulala.  Ayisa  (Allah  amusiime)  ng’alaba  embeera  ya 
taata  we  Abu  Bakari  (Allah  amusiime)  n’eya  Bilaali  Habashi  (Allah 
amusiime)  ng’egenda  yeeyongera  okwonooneka  okwo  nga  kw’otadde 
n’eky’omwoyo  gwe  Makka,  yategeezaako  Nnabbi  Ekitangaala 
ky’Obulamu  (okusaasira  kwa  Allah  n’emirembe  bibeere  ku  ye)  ku 
kizibu  ekyo  olwo  Nnabbi  (okusaasira  kwa  Allah  n’emirembe  bibeere 
ku  ye)  n’asaba  edduwa  eno  nti: 

“Allah  . . .  Nkusaba  otwagazise  Madiina  n’okusinga  bwe  wafuula 
Makka  ennganzi  gye  tuli!  Wa  Madiina  okweyongera  mu  bimerayo! 
Allah  . . .  Longoosa  embeera  y’obudde  eye  Madiina  omusujja  gwamu 
OgUZZe  e  Juhfa!”  (Bukhari,  Faddhwailul  Madiina,  13;  Muslim,  Hajj,  480)19 

U 

\J 

Abasiraamu  ab’e  Madiina  abazira  abaayamba  ba  Muhaajiruuna 
abaalina  ebizibu  abaava  e  Makka,  ne  bagabana  nabo  ebintu  bye 
baali  balina  mu  ngeri  y’obugabi  era  waggulu  w’ebyo  abaawaayo 

Juhfa,  mu  kiseera  ekyo,  kye  kifo  ekyali  kifunngamyemu  Abayawudi  ne 
bamusinzabibumbe,  abaali  batakoowa  mu  kuyamba  abalabe  b’Obusiraamu 
mu  bulumbaganyi  bwabwe  bwe  baakolanga  eri  Abasiraamu  n’okusiga  ensigo 
z’obukyayi.  Nnabbi  Owemikisa  (okusaasira  kwa  Allah  nemirembe  bibeere  ku  ye) 
okubasabira  bw’atyo  yali  ayagala  babeere  ng’amaanyi  gaabwe  n’ebirowoozo  nga 
babimalidde  ku  kulowooza  ku  bulwadde  mu  kifo  ky’okulowooza  ku  by’okuyamba 
bamusinzabibumbe  be  Makka  n’okukola  Abasiraamu  ebikolobero.  (Ayni,  X,  251. 

obuyambi  obwali  bulaga  omukwano  mu  kuwagira  omulimu  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  gwe 
yaliko,  bayitibwa  ba  Answari,  ekitegeeza  Abayambi.  Ghaylan  ibn 
Jariiri  (Allah  amusiime)  anyumya  bw’atyi: 

“Lumu  nnabuuza  Anasi  (Allah  amusiime)  nti,  ‘Erinnya  lya 
Answari  baali  balikozesa  okulibayita  oba  Allah  ye  yalibawa?’ 
n’addamu  nti,  ‘Erinnya  eryo  lyatuweebwa  Allah.”  (Bukhari,  Manaaqibul 
Answari,  1) 

Ba  Answari  baali  mu  bika  bibiri  ekya  Awusi  ne  kya  Khazraj 
nga  byali  biri  ku  mbiranye  naye  ng’abantu  bonna  jjajja  waabwe  yali 
omu.  Mu  mwaka  ogw’ekkumi  n’ogumu  ogw’obwannabbi,  ekibinja 
eky’abantu  mukaaga  nga  bonna  baali  bava  mu  kika  kya  Khazraj 
baagenda  e  Madiina  okukakasa  nti  bafuna  obuyambi  bw’Abakulayishi 
ku  ba  Awusi  bwe  baali  tebalima  wamu  kambugu.  Naye  eyo  gye  baa- 
sisinkanira  Omubaka  wa  Allah  (okusaasira  kwa  Allah  n’emirembe 
bibeere  ku  ye)  era  n’abayita  eri  Obusiraamu,  ekyabaviiramu  oku- 
fuuka  Abasiraamu.  Nga  bazzeeyo  e  Madiina,  olw’essuubi  lye  baalina 
nti  kino  kyali  kiyinza  okukomya  obulabe  obw’olutentezi  obwali 
wakati  w’ebika  byombi  era  n’okubagatta  ng’aboluganda  nga  bwe 
baabeeranga  edda,  ba  Khazraj  baayita  aba  Awusi  eri  Obusiraamu. 
Bwe  butyo  obukoowu  obwasigala  ku  mitima  gyabwe  ku  nkomer- 
ero  y’entalo  ez’olutentezi  ezaalwanibwa  okumala  ekiseera  ekiwanvu, 
bwavaamu  kwegatta  na  maanyi,  olwa  silm,  eddembe  n’obutebenkevu 
eby’Obusiraamu.  Nga  beegatidde  wamu,  ebika  byombi  byatuma 
ababaka  okugenda  e  Makka  mu  myaka  ogw’ekkumi  n’ebiri  n’ekkumi 
n’esatu  egy’Obwannabbi,  ekyavaamu  Endagaano  za  Aqaba  Esooka 
n’Eyookubiri  okukolebwa. 

Mu  ndagaano  Eyookubiri  baawera  eri  Omubaka  wa  Allah 
(okusaasira  kwa  Allah  n’emirembe  bibeere  ku  ye)  okumukuuma 
n’okumuyamba  wamu  n’Abasiraamu  b’e  Makka  singa  baali  basenguse 

okugenda  e  Madiina,  olwo  ne  baba  nga  baazannya  ekitundu  kya 
maanyi  mu  Hijira  eyavaamu  entandikwa  y’omulembe  omupya  mu 
Busiraamu. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yalondanga  omuntu  okuva  mu  ba  Answari  okubeera 
muganda  wa  Muhaajiru,  buli  Answari  yafuulanga  muganda  we 
munne  awaka,  mu  mulimu  ne  mu  by’obugagga  bye,  na  buli  kye 
yalina,  ekyo  nga  kyayoleka  ekifaananyi  ekitageraageranyizika  mu 
bumu  omuntu  bw’atayinza  na  kuteebereza  okubeerawo  wakati  we  ne 
muganda  we  yennyini  bwe  bazaalibwa.  Obwesimbu  bw’aba  Answari 
bwogerwako  mu  Kulaane  mu  ayah  eno  wammanga: 

“N’abo  abaalina  amaka  era  nga  bafunye  n’obukkiriza  nga  bano 
(ba  Muhaajiruuna)  tebannasenguka,  nga  baagala  oyo  asenguka 
okugenda  gye  bali  era  ne  batawulira  kusaalirwa  mu  bifuba  byabwe 
olw’ebyo  (bannaabwe)  bye  baaweebwa,  ne  babawa  enkizo  ku  bo 
bennyini  ne  bwe  babeera  nga  balina  obwetaavu.  N’omuntu  oyo 
awonyezebwa  obuluvu  bw’omwoyo  gwe,  abo  be  bookwesiima.”  (al 
Hashr,  59  :  9) 

Ekyafaayo  kino  wammanga  nga  kigambibwa  okuba  nga  kye 
kyaviirako  ayah  eno  okukka  kyoleka  okwerekereza  kwa  ba  Answari 
okw’ekika  ekya  waggulu: 

Waliwo  omusajja  eyali  omuyala  ennyo  eyagenda  ewa  Omubaka 
wa  Allah  (okusaasira  kwa  Allah  n’emirembe  bibeere  ku  ye)  n’amusaba 
obuyambi.  Nnabbi  Ow’emikisa  kwe  kubuuza  abaaliwo  nti: 

‘Ani  asobola  okutwala  muganda  we  n’amukyaza  ng’omugenyi  we?” 

Abu  Twalha  (Allah  amusiime)  okuva  mu  ba  Answari  kwe 
kuddamu  nti:  “Omubaka  wa  Allah!  Nze  nja  kumutwala.”  Bwe 
baatuuka  awaka  yayanguwa  okuyingira  yekka  (ng’omugenyi  amulese 
bweru)  n’agamba  mukyala  we  nti,  “Omugenyi  wa  Nnabbi  wa  Allah 
tumuteekereteekere  eky’okulya”,  naye  nga  bino  yabyogera  tannaba 
kubuuza  nti,  “Tulinayo  ekintu  kyonna  eky’okulya?” 

Mukyala  we  yamuddamu  nti,  “Tetulina,  okuggyako  ebitole  ebi- 
tono  ebimala  okuwa  abaana  balye.” 

Abu  Twalha  kwe  kumugamba  nti:  “Kati  buzaabuza  abaana. 
Bwe  bayingira  oluvannyuma  nga  basaba  emmere  batwale  bee- 
bake.  Omugenyi  olunaayingira  munda,  ng’ozikiza  ettaala  mu  ngeri 
ey’amagezi.  (Ojja  kumuwa  emmere)  ffe  twefuule  nga  abalya  naye.” 

Bwe  batyo  baatuula  ku  lujjuliro,  omugenyi  n’alya,  bo  ne  bako- 
mekkereza  nga  basuze  njala.  Ku  makya,  Abu  Twalha  yagenda  awaali 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye).  Olwamulaba  kwe  kumugamba  nti: 

“Allah  yasanyuse  n’ekikolwa  kye  mwakoledde  omugenyi  ekiro.” 
(Bukhari,  Tafsiir,  59  /  6;  Muslim,  Ashribah,  172  -  173) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yatuuka  e  Madiina,  ba  Muhaajiruuna  baamugamba  nti: 

“Mubaka  wa  Allah,  tetulabanga  bantu  bagabanguzi  era  abalina 
ekisa  ng’ab’ekika  kino  gye  tusengukidde.  Omugagga  mu  bo  bw’aba 
agaba  aweera  mu  ntuumo  ate  omwavu  awaayo  obuyambi,  ne  batu- 
malira  ebyetaago  byonna.  Bafudde  ku  bizibu  byaffe  byonna  ebya 

ssente  ate  ne  batufuula  abeegatta  mu  by’obugagga  byabwe.  Tutya  nti 
bajja  kutwala  empeera  za  Allah  zonna  (bazitumaleko)”. 

Nnabbi  yabagumya  nti,  “Temutya.  Ebbanga  lye  munaamala  nga 
mubasabira  Allah  era  nga  mubeebaza  ebyo  byonna  bye  babakolera, 
nammwe  mujja  kufuna  empeera.”  (Tirmidhi,  Qiyaamah,  44  /  2487) 

Jabbeeri  (Allah  amusiime)  anyumya  ekyafaayo  kino: 

“Bwe  baabanga  bakunngaanya  entende,  ba  Answari  baaziteeku- 
lulangamu  entuumu  bbiri,  ng’entuumu  emu  erimu  entende  nnyingi 
okusinga  ku  ndala.  Oluvannyuma  baateekanga  ebikoola  by’entende 
mu  ntuumu  entono  n’erabikanga  ennene  okusinga  ginne  waayo, 
olwo  ne  bagamba  ba  Muhaajiruuna  okulondako  ku  ntuumu  ebbiri. 
Olw’okuba  nga  ba  Muhaajiruuna  baayagalizanga  baganda  baabwe  ba 
Answari  okutwala  ekingi  baakomekkerezanga  balonzeewo  entuumu 
bo  gye  baalowoozanga  okubeera  entono.  Olwo  ekigendererwa  kya 
ba  Answari  ne  kituukirira  ne  basigaza  entuumu  erimu  entende 
entono.  Ekikolwa  eky’obugabi  ekya  ba  Answari  kyagenderera  oku- 
tuusiza  ddala  ku  kununula  Khaybar.”  (Haythami,  X,  40) 

Ekifaananyi  ekirala  ekiraga  okulumirwa  okwalagibwa  ba 
Answari  eri  baganda  baabwe  ba  Muhaajiruuna  kiri  bwe  kiti: 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yali  agabanya  ettaka  lye  Bahrain,  kwe  kusooka  okuyita  ba 
Answari  abagabanyize  ettaka  ng’ayita  mu  kukuba  akalulu.  Naye  ba 
Answari  eddembe  lyabwe  lino  baaliwaayo  nga  bwe  bagamba  nti: 

“Omubaka  wa  Allah,  tukusaba  oleme  kubaako  na  ky’otuwa 
okutuusa  ng’omaze  okuwa  ba  Muhaajiruuna  emirundi  ebiri  (egi- 
kubisaamu  kye  tugenda  okufuna)!” 


Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kuddamu  nti:  “Ba  Answari,  okuva  lwe  muwa  abalala 

enkizo,  olwo  mubeere  bagumiikiriza  okutuusa  lwe  mulinneega- 
taako  mu  Mugga  Kawuthara.-.kubanga  oluvannyuma  lwange  wajja 
kujja  ekiseera  abalala  lwe  balisukkulumizibwa  ku  mmwe!”  (Bukhari, 
Manaaqibul  Answari) 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yatendereza  omwoyo  gwa  ba  Answari  ogw’ekika  ekyo 
bwe  yagamba  nti: 

“Nga  bwe  ndaba,  omuwendo  gwammwe  guba  munene  nnyo 
era  ne  mujja  mu  bungi  nnyo  bwe  muba  muyitiddwa  okugenda  mu 
lutalo  oba  okuyamba  abali  mu  bwetaavu.  Naye  bwe  muba  muyitid- 
dwa  okuweebwa  ebintu  by’ensi,  olwo  omuwendo  gwammwe  guk- 
endeerera  ddala  era  ne  mugaana  okujja.”  (Ali  al  Muttaqi,  XIV,  66) 

Okubasasula  obuteebalirira  bwabwe  obwo  bwe  baayolesa  bwe 
bakkiriza  okusenza  Nnabbi  (okusaasira  kwa  Allah  n’emirembe 
bibeere  ku  ye)  ne  ba  Muhaajiruuna  abaasenguka  okugenda  mu 
kibuga  kyabwe,  ba  Answari  baaweebwa  Ejjana,  naye  n’ekisinga  obu- 
kulu  kw’ekyo,  baawebwa  okusiima  kwa  Allah  nnannyini  matendo. 

Bw’etyo  ayah  egamba  nti: 

“N’abo  abaasooka  okuyingira  Obusiraamu  mu  ba  Muhaajiruuna 
ne  ba  Answari  n’abo  ababagoberera  mu  kukola  obulungi,  Allah 
yabasiima  nabo  ne  bamusiima,  era  n’abategekera  Ejjana  egikuluku- 
tira  wansi  waazo  emigga  nga  baakubeeramu  kagenderere;  okwo  nno 
kwe  kwesiima  okunene.”  (at  Tawuba,  9 : 100) 

Ba  Answari  tebaalonzalonza  kussa  bulamu  bwabwe  mu  katya- 
baga  nga  balwanirira  Obusiraamu  n’okukuuma  Nnabbi  Ow’emikisa 
(okusaasira  kwa  Allah  nemirembe  bibeere  ku  ye).  Baali  bazira  abaal- 
wana  obwezizingirire  mu  lutalo  lwe  Badiri.  Mu  lutalo  lwe  Uhudi, 
mu  kaseera  akaali  akakazigizigi  Abakkiriza  we  baalumbibwa  okuva 
emabega  olwo  amayengo  g’okuwangula  ne  gabakyukira,  Basswahaba 
abasinga  obungi  abaafuuka  engabo  ne  beetooloola  Nnabbi 
Owemikisa  (okusaasira  kwa  Allah  n’emirembe  bibeere  ku  ye)  oku- 
mutangira  abalabe  baali  bava  mu  ba  Answari.  Baali  balina  akakwate 
eri  Nnabbi  wa  Allah  (okusaasira  kwa  Allah  n’emirembe  bibeere  ku 
ye)  n’omukwano  n’okwewaayo  ebya  waggulu,  ng’obuwanvu  bwabyo 
buyinza  okulagibwa  mu  kyafaayo  kino  wammanga  ekyanyumizibwa 
Anasi  (Allah  amusiime): 

“Nnali  ku  lugendo  olumu  ne  Jariiri  ibn  Abdalla20.  Wadde 
nga  yali  mukulu  okunsinga,  naye  yampeerezanga;  bwe  nnamu- 
saba  okulekera  awo  eby’okumpeereza  yanngamba  nti,  ‘nnalaba  ba 
Answari  engeri  ey’ekitalo  gye  baawerezangamu  Omubaka  wa  Allah 
ne  nneeyama  nti  lwe  ndibeera  okumpi  ne  Answari  yenna  nange 
ndimuweereza.”  (Bukhari,  Jihaad,  71;  Muslim,  Fadhwailus  Swahaaba,  181) 

Lumu  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yagamba  nti:  “Singa  tewaaliwo  Hijira,  nange  nnan- 
dibadde  ndi  Answari,”  ng’alaga  omuwendo  gwabwe  ogwawaggulu 
rnu  maaso  ge.  (Bukhari,  Manaaqibul  Answari,  2) 

Jariir  ibn  Abdalla  (Allah  amusiime)  yali  mukulembeze  wa  kika  ekiyitibwa 
Bajila  e  Yamani.  Ng’ali  n’abantu  kikumi  mu  ataano  yajja  e  Madiina  n’afuuka 
Omusiraamu  mu  mwezi  gwa  Lamanzaane  mu  mwaka  ogw’ekkumi  ogwa 
Hijira,  emyezi  esatu  gyokka  nga  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  tannaba  kufa.  Yayagala  nnyo  Omubaka  wa 
Allah  (okusaasira  kwa  Allah  n’emirembe  bibeere  ku  ye).  Naye  omukwano 
guno  gwali  ku  buli  ludda  kubanga  ne  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  naye  yamwenyanga  buli  lwe  yakubanga 
eriiso  ku  Jariir. 

Ebimu  ku  bigambo  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  bye  yayogera  ebitendereza  ba  Answari , 
mwe  muli  bino: 

“Oyo  yenna  akkiririza  mu  Allah  n’Olunaku  lw’enkomerero, 
alina  okwewala  okukyawa  ba  Answari (Tirmidhi,  Manaaqib,  25  /  3906) 

“Abakkiriza  bokka  be  babaagala  ate  Abannanfuusi  bokka  be 
babakyawa.  Allah  ayagala  oyo  ayagala  ba  Answari  era  atamwa  abo 
abatamwa  ba  Answari.”  (Tirmidhi,  Manaaqib,  25  /  3900) 

“Abantu  beeyongera  naye  ate  ba  Answari  bakendeera,  era 
bagenda  kubeera  bwe  batyo  ng’omunnyu  bwe  guggweerera  mu 
mmere.”  (Bukhari,  Manaaqibul  Answari,  11) 

“Mbawa  amagezi  ba  Answari  mubayise  bulungi.  Abo  bantu 
bange,  abakuuma  ekyama  kyange  era  abakkiriza  bange.  Baatukiriza 
bulungi  obuvunaanyizbwa  bwabwe.  Empeera  zaabwe  olw’ebyo  bye 
baakola  tezinnasasulwa  mu  bujjuvu  (zirindirira  kusasulwa  mu  bujj- 
uvu  ku  Lunaku  lw’enkomerero).  N’olw’ekyo,  mubeere  balungi  eri 
ababayisa  obulungi  mu  bo  ate  musonyiwe  ababakola  ebikyamu.” 
(Bukhari,  Manaaqibul  Answari,  11) 

Okwagala  okw’omunda  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  kwe  yalina  eri  ba  Muhaajiruuna 
ne  ba  Answari  kweyongerayo  ne  kutuuka  ne  ku  basswahaba  abalala 
bonna;  okutuusa  buli  Sswahaba  lwe  yalowoozanga  mu  bwesim- 
bu  nti  tewaali  muntu  Omubaka  wa  Allah  (okusaasira  kwa  Allah 
n’emirembe  bibeere  ku  ye)  gwe  yayagalanga  okumusinga. 

Ka’abi  ibn  Ujra  (Allah  amusiime)  embeera  eno  aginyumyako 
ekyafaayo  kino  wammanga  embeera  eno: 

“Lumu  twali  tutudde  mu  muzikiti  gw’e  Madiina  omwali 
Omubaka  wa  Allah  (okusaasira  kwa  Allah  n’emirembe  bibeere 
ku  ye).  Mu  baali  batudde  mwalimu  akabinja  ka  ba  Answari,  ba 

Muhaajiruuna  nabaali  bava  mu  nnyumba  ya  Hashim.  Ffekka  na 
ffekka,  twatandika  okwebuuza  bantu  ki  Omubaka  wa  Allah  be  yali 
asinga  okwagala  muffe.  Ffe,  ba  Answari  twagamba  nti: 

‘Twakkiriza  Omubaka  wa  Allah,  ne  tumugondera  ne  tulwanira 
ku  ludda  lwe  ng’alwanyisa  abalabe  be.  Olw’ensonga  ezo,  ffe  b’ayagala 
okusinga  abalala!’ 

Baganda  baffe  ba  Muhaajiruuna  kwe  kugamba  nti: 

‘Ffe  twasenguka  ku  lwa  Allah  ne  Omubaka  we  ne  tulekawo 
abantu  b’omu  maka  gaffe  n’eby’obugagga  byaffe  mu  kkubo  lye. 
Okwongereza  ku  ekyo,  twetaba  mu  ntalo  nga  mmwe.  Ekitegeeza  nti 
Omubaka  wa  Allah  ffe  b’asinga  okwagala!’ 

Ab’ennyumba  ya  Hashim  nabo  kwe  kugamba  nti: 

‘Ffe  tuli  ba  luganda  olw’omu  musaayi  ne  Nnabbi,  abeetaba  mu 
ntalo  zonna  nammwe  ze  mwetabamu.  N’olw’ekyo,  Omubaka  wa 
Allah  ffe  ate  atwagala  nnyo!’ 

Olwo  Omubaka  wa  Allah  (okusaasira  kwa  Allah  n’emirembe 
bibeere  ku  ye)  kwe  kujja  we  twali  n’abuuza  nti: 

‘Mubadde  mukubaganya  ku  ki  ebirowoozo?’ 

Buli  omu  muffe  yamuyitiramu  bye  yali  ayogedde,  olwo 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  n’alyoka  agamba  nti: 

‘Mwenna  mwogedde  mazima...  ani  ayinza  okugaana  bye 
mugambye?’  Oluvannyuma  lw’okusirikamu  akatono  yabuuza  nti, 
‘Mwagala  mbamalirewo  empaka?’ 

Twaddamu  nti:  ‘Ekyo  tukyagala’.  Olwo  Omubaka  wa  Allah 
(okusaasira  kwa  Allah  n’emirembe  bibeere  ku  ye)  kwe  kugamba  nti, 
“Mmwe  ba  Answari. . .  Nze  ndi  muganda  wammwe!’ 

Ba  Answari  baasanyuka  nga  bwe  baleekaana  nti,  Allaahu  akbar! 
Tulayira  (Katonda)  Oyo  alabirira  Ka’aba  nti  Omubaka  ali  ku  ludda 
lwaffe!’ 

Oluvannyuma  Omubaka  wa  Allah  (okusaasira  kwa  Allah 
n’emirembe  bibeere  ku  ye)  kwe  kugamba  nti,  ‘Ba  Muhaajiruuna! 
Nze  nva  mu  mmwe!’ 

Ba  Muhaajiruuna  mu  ssanyu  ery’ekitalo  baaleekaanira  waggulu 
nti,  ‘Allaahu  akbar!  Tulayira  Katonda  alabirira  Ka’aba  nti  Omubaka 
ali  ku  ludda  lwaffe!’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yagenda  mu  maaso  n’agamba  nti:  ‘Ate  mmwe  ab’ennyumba  ya 
Hashim,  muva  mu  nze  ate  ne  mujja  gyendi!’  Nabo  baaleekaana  nti: 

‘Allaahu  akbar!  Tulayira  Katonda  afuga  Ka’aba  nti  Omubaka  ali 
ku  ludda  lwaffe!’  Ffenna  twali  bamativu.  Buli  bantu  baali  basanyufu 
olw’ekyo  Omubaka  wa  Allah  (okusaasira  kwa  Allah  n’emirembe 
bibeere  ku  ye)  kye  yaboogerako.”  (Haythami,  X,  14) 

Ensalo  z’egwanga  ly’Abasiramu  ettono  eryatandikibwa  mu  Madiina, 
zaalimu  amaka  nga  ebikumi  bina,  kyokka  zaatuuka  e  Iraq  ne  Palestine  mu 
myaka  kkumi  gyokka.  Basswahaba  baali  mu  lutalo  ne  ba  Byzantine  ne 
Persia  ekiseera  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  we  yafiira,  wadde  nga  engeri  gye  baawangaalangamu  yali 
tekyuse  kinene  bw’ogigeraageranya  ne  bwe  baawangaalanga  emyaka  ekku- 
mi  emabega.  Baasigala  nga  bakyali  mu  bulamu  bwabwe  obw’okwekuniza. 
Ebintu  ng’okuduubuuda,  obutamatira  n’omululu,  okwegyalabya, 
nokwewulira  byah  bitamanyiddwa  mu  Basswahaba,  abaali  bamanyi  buli 
kaseera  nti  ‘ekirindiridde  omubiri  enkya  ye  ntaana  Bwe  batyo  bulijjo  bee- 
walanga  okusikirizibwa  okw’amasanyu  g’ensi  eno  n’okugeenyigiramu.  Ate 
bo  ebyo  baabikozesanga  mu  kulunngamya  muntu  okutuuka  ku  kwesi- 
ima  nessanyu  lya  imaan.  Obulamu  bwabwe  baabubumbira  mu  katiba 

kokunoonya  okusiima  kwa  Allah  nnannyini  matendo.  Awatali  kubuus- 
abuusa,  emu  ku  nsonga  enkulu  ezaayamba  Obusiraamu  okusaasaana 
ne  bukoleera  ng’oluyiira  mu  bantu  abanyigirizibwa  ne  be  banyuunyuuta, 
kwe  kuba  nga  Basswahaba  baayolesa  embeera  y’Omusiraamu  omutuufu 
buli  we  baalinnyanga  ekigere.  Basswahaba  nga  be  bayizi  abalondemu  aba 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye), 
baab  bakkiriza  abannamaddala,  abeesimbu  era  abenkanya,  nga  balina 
amawanika  g’ekisa  mu  mitima  gyabwe  egyatangaazibwa  n’ekitangaala  kya 
Nnabbi,  eyatunuuliranga  abaddu  banne  aba  Allah  riamaaso  ag’ekisa. 

Madiinatun  Nabiyy  riEndagaano  Ye  Madiina 

Madiina  yeetooloddwa  ensozi  ku  njuyi  zaayo  essatu  mu  mambu- 
ka  gaayo  ate  riomuseetwe  ku  ludda  olw’amaserengeta.  Kibuga  kirungi 
ekirina  kiragala  alabika  obulungi  era  kirina  emisiri  gy’entende  emingi, 
wamu  riobudde  obulungi  riettaka  ejjimu  erisobola  okulimirwako. 

Mu  kiseera  kya  Hijira  mu  Madiina  mwali  muwangaaliramu  ebika 
bya  Abawalabu  bibiri,  ekya  Awusi  riekya  Khazaraji,  okwo  riolyoka 
ogattako  eby’Abayawudi  bisatu:  ekya  Banu  Qaynuqaa,  Banu  Nadhwir, 
ne  Banu  Quraydhwa.  Abawalabu  bajja  e  Madiina  nga  bava  e  Yamani 
oluvannyuma  lw’amataba  ag’amaanyi  aga  Saylu  Arim  okubuutikira 
ekitundu  ekyo,  ate  Abayawudi  ku  ntandikwa  baali  banoonyi  ba  bubu- 
damu  okuva  e  Yerusalemi  gye  badduka  ekibambulira  rieffugabbi 
ly’Abalooma  oluvannyuma  lw’okuwamba  ekibuga  ekyo. 

Nga  wayise  akaseera,  waabalukawo  obutakkaanya  waka- 
ti  w’Abawalabu  n’Abayawudi  obwaggweera  mu  kulwanagana 
riokuwangulwakw’AbayawudiekyatuusaAbawalabuokufugaMadiina. 
Naye  olw’ensigo  z’obulabe  Abayawudi  ze  baasiga,  mu  kaseera  katono 
ba  Awusi  ne  ba  Khazraj  beesanga  nga  bali  mu  ntalo  ez’olutentezi 
wakati  waabwe  nga  riolwasembayo  lwe  Lutalo  lwa  Bu-aath.  Ab’ebika 
byombi  baafiirwa  nnyo  mu  lutalo  olwali  lutaggwa  nga  lusiriikiriramu 

busiriikirizi  ne  luddamu  era  olwamala  emyaka  ekikumi  mu  abiri  ne 
luggwa  ng’okusenguka  kubuzaayo  emyaka  etaano  gyokka  naye  nga 
lwaleka  mufiiriddemu  abantu  bangi  era  nga  lusannyalazza  nnyo  ebika 
byombi.  Kino  Abayawudi  baakiganyulwamu  nnyo  era,  naddala  mu 
biseera  Hijira  we  yabeererawo,  baali  be  bafuga  ebyenfuna  mu  kibuga. 

Okutuuka  kwa  Nnabbi  Owemikisa  (okusaasira  kwa  Allah 
nemirembe  bibeere  ku  ye)  okw’ebyengera  e  Madiina  kwali  kutegeeza, 
olw’okusaasira  kwa  Katonda  Owoobuyinza,  okukoma  kw’okulumya 
n’obulabe  wakati  w’ebika  ebibiri  eby’oluganda. 

Allah  Owekitiibwa  agamba  nti: 

“Mwekwate  ku  muguwa  gwa  Allah  mwenna  era  temwawuka- 
nanga.  Era  mujjukire  ekyengera  kya  Allah  kye  yabagonnomolako 
mu  kiseera  awo  we  mwali  abalabe  n’agatta  emitima  gyammwe,  ne 
mukeesa  enkya  -  ku  lw’ekyengera  kye  -  nga  muli  baaluganda;  era 
nga  mwali  ku  njegoyego  z’olunnya  lw’Omuliro  n’abawonya  okug- 
wamu,  bw’atyo  Allah  bw’abannyonnyola  obubonero  bwe  mulyoke 
mulunngame  (eri  ekkubo  eggolokofu).”  Aal  Imraan,  3  : 103) 


Nga  wayise  akaseera  katono  okuva  ku  Hijira,  Bamusinza- 
bibumbe  b’e  Makka  baawandiikira  Bamusinzabibumbe  b’e  Madiina 
nAbayawudi  baayo  ebbaluwa  ezaali  zisoomooza  wamu  n’okutiitiisa,  nga 
basuubira  okuziyiza  Abasiraamu  okuwangaalirayo  n’okufuna  amaanyi 

mu  kibuga.  Okutiisatiisa  mu  emu  ku  bbaluwa  zino  eyawandiikirwa 
Abdalla  bin  Ubayy  ne  bamusinzabibumbe  okuva  mu  ba  Awusi  ne 
Khazraj  nga  bamuli  ku  lusegere  kwali  kweyolefu  ng’okuli  mu  giraasi: 

“Mulina  omu  ku  bantu  baffe  eyo.  Mulina  okumutta  oba  oku- 
mugoba  mu  kibuga  kyammwe.  Ekitali  ekyo  tujja  kubayungulira 
eggye  nga  liva  mu  bika  by’Abawalabu  byonna,  abasajja  mu  mmwe 
babasanjage  ate  abakazi  babatwale  babafuule  eby’okwesanyusa!” 

Abdalla  ibn  Ubayy  olwafuna  ebbaluwa,  ng’ayambibwako  ba  mus- 
inzabibumbe  b’e  Madiina,  baakola  enteekateeka  okwolekeza  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye)  obwan- 
ga.  Naye  Omubaka  wa  Allah  (okusaasira  kwa  Allah  n’emirembe 
bibeere  ku  ye)  eyali  amaze  okutegeezebwako  ku  nsonga,  yabeesooka 
n’abalumba  nga  tebannaba  kugenda  gy’ali,  n’abagamba  nti: 

“Kirabika  okutiisatiisa  kwe  mwafunye  okuva  mu  Bakulayishi 
kwabakozeeko  kinene.  Naye  muteekeddwa  mukimanye  nti 
omutawaana  gwe  bayinza  okubatuusaako  si  munene  kusinga  ekiz- 
ibu  kye  muyinza  okugwako  singa  mugezaako  okutulwanyisa!  Oba 
mwagala  kulwanyisa  baana  bammwe  be  muzaala  ne  baganda  bam- 
mwe?” 

Oluvannyuma  baayabuka.  (Abu  Dawuda,  Kharaaj,  22  -  23  /  3004; 
Abdurrazzaaq,  V,  358  -  359) 

Okutiisatiisa  n’okusosonkereza  ebyakolebwa  okuva  e  Makka  tebiri- 
na  kye  byavaamu.  Naye  ate  era,  kyali  kiri  mu  bisoboka  Abakulayishi 
abaali  bakyabuliddwa  eky’okukola  okulumba  Madiina  mu  kiseera  we 
kyali  kitasuubirirwa  ne  basanjaga  Abasiraamu,  Abayawudi  ne  bamus- 
inzabibumbe  bonna  nga  tebasosoddeemu.  Okutya  kuno  okwali  kuk- 
wata  ku  buli  muntu  kwavaamu  abatali  Basiraamu  mu  Madiina  bonna 
okudda  wansi  w’obukulembeze  bwa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye). 

Ku  ludda  olulala,  okuva  mu  biseera  ebyedda,  Ba  Awusi  ne 
Khazraj  nAbayawudi  buli  omu  yali  alwana  okulaba  nga  yekka  y’alina 
obuyinza  mu  kibuga.  Okugeza  Bakhazraj  baali  bali  mu  nteeka- 
teeka  ez’okutongoza  omukulembeze  waabwe  Abdalla  ibn  Ubayyi 
ng’omufuzi  wa  Madiina,  wadde  nga  kyali  kimanyiddwa  bulungi  nti 
ku  ba  Awusi  ne  Bakhazraj  tekwali  yali  ayinza  kugumira  kya  muku- 
lembeze  wa  Madiina  kuva  mu  kika  bwe  bavuganya.  Ku  ludda  olwo, 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
yabeera  nga  ye  muntu  ayinza  okugatta  abatuuze  ba  Madiina  bonna. 

Mu  mbeera  bwe  zityo,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yatwala  ekifo  ky’obukulembeze 
bw’ekibuga.  Nga  bwe  yali  amaze  okuteekawo  oluganda  wakati  wa 
ba  Awusi  ne  ba  Khazraj  olwo  n’aba  ng’ataddewo  enkola  egobererwa 
ng’ayita  mu  muakhat,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  awatali  kulindiriza  kwonna  yatongoza 
Abayawudi  b’omu  Madiina  ng’abatuuze  ba  Madiina  ng’ayita  mu 
kiwandiiko  ekyassaawo  emisingi  egiyinza  okubalibwa  nga  sematee- 
ka  w’eggwanga  ly’e  Madiina.  Egimu  ku  misingi  egiri  mu  kiwandiiko 
kino  ekimanyiddwa  nga  Endagaano  y’e  Madiina,  okussa  mu  buwan- 
diike  endagaano  y’okutandikibwawo  kw’eggwanga  ly’Obusiraamu, 
gyali  bwe  giti: 

“Bismillaahi  ar  Rahmaani  ar  Rahiim  (N’erinnya  lya  Allah 
Omusaasizi  Ow’okusaasira  okubuna  Omusaasizi  Ow’okusaasira 
okwenjawulo) 

1.  Abasiraamu  Abakulayishi  n’abe  Yathrib  (Madiina),  abantu 
be  balabirira,  n’abo  bwe  balwanira  awamu,  bonna  ummah  eyeeton- 
godde  okuva  ku  bibiina  by’abantu  ebirala. 

2.  Tewajja  kubeera  kweyisa  bubi  wadde  okulumya.  Abakkiriza 
abalongoofu  bajja  kwegatta  okulwanyisa  oyo  yenna  abuuka  ensalo, 
ayagala  okunyigiriza  abalala,  atyoboola  eddembe  ly’abalala,  akola 

ebyonoono,  asiga  obukyayi  mu  bantu,  n’oyo  asiga  omutima  omubi 
mu  Bakkiriza.  Ne  bw’abeera  ng’ava  mu  bo  bennyini,  bajja  kumul- 
wanyisizanga  wamu. 

3.  Okutta  omuntu  tekujja  kukkirizibwa.  Singa  wanaabangawo 
okutta,  ba  Muhaajiruuna  na  buli  maka  mu  Madiina  bajja  kusasula 
omutango  eri  abafiiriddwa  okusinziira  ku  mpisa  ezigobererwa  mu 
buwangwa.  Buli  ludda  lujja  kusasula  omutango  gw’abawambe  nga 
bagoberera  emisingi  okuzimbirwa  obwenkanya  egiri  mu  Basiraamu. 

4.  Abakkiriza  tebajja  kulekerera  abo  abalina  abantu  b’omu  maka 
abangi  oba  abo  abali  mu  mabanja  okubyekolerako  bokka  era  bajja 
kusasula  omutango  oba  ssente  z’okuliwa  omusaayi  (olufubanja).nga 
bagoberera  amateeka  g’obwenkanya  agafuga  enjuyi  zombi. 

5.  Eby’okwerinda  birina  okuteekebwamu  amaanyi  mu  Madiina 
n’ebweru  waayo.  Abatuuze  n’abagwira  balina  okuwulira  emirembe 
wamu  n’okubeera  obulungi.  Mpozzi  abo  abanyigiriza  abalala  oba 
abazzi  b’emisango  bo  eddembe  lino  teribazingiramu. 

6.  Abayawudi  bajja  kweyagalira  mu  ddembe  lyabwe 
ery’enzikiriza  n’okusinza  era  bajja  kubeera  n’eddembe  okusigala 
mu  ddiini  yaabwe  ng’Abasiraamu  bwe  balina  okusigala  mu  yaabwe. 
Abatuuze  baffe  Abayawudi  bajja  kufuna  obuyambi  obutaliimu 
kyekubiira  wamu  n’okubalwanirira.  Singa  olutalo  lubalukawo,  buli 
ludda  lujja  kuyamba  lunnaalwo.  Ebbanga  lye  bamala  nga  balwanira 
wamu  n’Abasiraamu,  Abayawudi  bajja  kwetaba  mu  kuleeta  ebikoz- 
esebwa  mu  lutalo. 

7.  Teri  ludda  lujj  a  kuteeka  bamusinzabibumbe  wansi  wa  buku- 
umi  bwalwo.  Abakulayishi  oba  banywanyi  baabwe  tebajja  kuweebwa 
bubudamu  obw’engeri  yonna. 

8.  Olutalo  mu  Madiina  luziyiziddwa.  Ekiwonvu  kya  Yathrib 
eky’omunda  kigenda  kubeera  kifo  kya  mirembe  eri  abo  bonna  abakwati- 

bwako  obuwakatirwa  bw’endagaano  eno.  Singa  wabaawo  okulumbib- 
wa  okuva  ebweru,  buli  ludda  lukakatibwako  okukuuma  ekifo  kyalwo. 
Endagaano  y’emirembe  ekkiriziganyiziddwako  oludda  olumu  era  ebeera 
ndagaano  ekwata  ku  bonna.  Mu  lutalo  olw’ekika  ekyo  lwonna,  Abayawudi 
bajja  kusasulira  bye  bakozesa  mu  lutalo  ebyabwe  nAbasiraamu  nabo  bwe 
batyo  bajja  kuba  balina  okusasulira  ebyabwe;  wadde  nga  wajja  kubeera- 
wo  okuyambagana  okukola  ekyetaagisa  mu  kulwanyisa  abalumbaganyi 
era  eky’okuyambagana  kijja  kukolebwa  mu  mwoyo  omulungi.  Teri  ludda 
lujja  kulumya  lulala  era  buli  ludda  lujja  kuba  n’obuvunaanyizibwa  okuy- 
amba  abanyigirizibwa  mu  buli  mbeera  yonna. 

9.  Singa  obutakkaanya  bubalukawo,  ensonga  zijja  kuzzibwa 
eri  Allah  ne  Omubaka  we,  era  okusalawo  kwabwe  kujja  kubalibwa 
ng’okwenkomeredde  okukwata  ku  buli  muntu. 

10.  Endagaano  ya  Allah  n’obuyambi  bikola  kye  kimu  era  nga 
bizingiramu  n’abo  abasinga  okunyoomebwa;  kubanga  Abasiraamu 
baawukana  ku  balala  mu  kubeera  ab’omukwano  buli  omu  eri  munne 
era  abooluganda. 

11.  Teri  Muyawudi  kuwakula  lutalo  ku  bantu  balala  awata- 
li  kumala  kukkirizibwa  Muhammadi  (okusaasira  kwa  Allah 
n’emirembe  bibeere  ku  ye). 

Teri  kubuusabuusa  nti  Allah  Owoobuyinza  ajja  kusanyukira 
abo  abeesisiwala  olw’okutyoboola  obuwaayiro  obuli  mu  ndagaano 
eno,  era  abagoberera  ebirungi  n’ebituufu.  Obuwaayiro  buno  tebujja 
mu  ngeri  yonna  kuziyiza  kuteeka  kibonerezo  ku  muntu  anyigiriza 
omulala  oba  oyo  asingiddwa  omusango. 

Allah  Oweekitiibwa  ajja  kuteekawo  obukuumi  eri  abo  abakola 
ebirungi  ne  beewala  okukola  ebikyamu.  Muhammadi  (okusaasira 
kwa  Allah  n’emirembe  bibeere  ku  ye)  ye  Mubaka  wa  Allah.”  (Ibn 
Hishaam,  II,  119  -  123;  Ibn  Kathiir,  al  Bidaaya,  III,  263  -  264;  Hamiidullaah,  al 
Wathaa-iq,  olup.  57  -  64) 

Kyeyoleka  kyokka  nti  obuwaayiro  obuli  mu  ndagaano 
buteekeddwa  okubeerawo  okusobola  okussa  mu  nkola  amatee- 
ka  g’Obusiraamu  mu  bantu  bekitundu.  Endagaano  y’e  Madiina, 
kwe  kwanukula  okusinga  okubeera  okw’amaanyi  eri  okukonjera 
okugamba  nti  Obusiraamu  ddiini  eterina  nkola  ya  mateeka  wadde 
ekigendererwa  eky’okutereeza  embeera  z’abantu,  mbu  ng’omulimu 
gwabwo  omukulu  kutereeza  ngeri  ya  kusinza. 

Ng’endgaano  etunuulira  enjuyi  zonna  ka  zibeere  za  byabufuzi, 
byanfuna,  bya  mbeera  za  bantu,  oba  za  ddiini,  Endagaano  ye  Madiina 
essa  essira  ku  Busiraamu  ng’enkola  egatta  Abasiraamu,  nga  bano  balina 
okuleetawo  okuyambagana  wakati  waabwe,  bateekewo  obwenkanya 
n’obuteekubiira,  mu  nkolagana  yaabwe  yonna  era  banoonye  okusalawo 
kwa  Allah  ne  Omubaka  we,  singa  baba  bafunye  obutakkaanya. 

Endagaano  ekugira  enkola  ey’obumu  obuzimbirwa  ku  kika 
obwali  buliwo  mu  Bawalabu,  ng’ekozesa  emisingi  egy’obwenkanya, 
okulagira  okubonereza  ababa  basingiddwa  emisango  egimenya 
amateeka  ne  bwe  babeera  nga  baaluganda  oba  ba  kika.  Endagaano 
era  yayoleka  obunnyikivu  bw’obwenkanya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  bwe  yalina  bwe 
yawa  Abayawudi  eddembe  ly’okubeera  n’eby’obugagga  n’eddembe 
ly’okusinza  n’enzikiriza.  Singa  Abayawudi  tebaamenya  Ndagaano 
nga  beesiimidde,  yandisigaddewo  ng’ekyakola  okutwala  ekiseera. 

Okulangirira  Madiina  Ng’ekibuga  Eky’emizizo 

Endagaano  yagobererwa  okusala  ensalo  za  Haramu,  oba  ekibu- 
ga  eky’emizizo,  eza  Madiina,  n’ebigambo  bya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  bino: 

“Bulayimu  (emirembe  gibeere  ku  ye)  yalangirira  Makka  oku- 
beera  Haramu,  nange  bwe  ntyo  nnangirira  ekitundu  ekiri  wakati 
w’entikko  z’obusozi  bw’e  Madiina  okubeera  haramu .”  (Ahmada,  IV,  141) 

Nga  bakozesa  amayinja  agaateekebwa  ku  busozi  obwenjawulo, 
ensalo  za  Madiina  eyemizizo  bwe  zityo  zaateekebwawo.  Madiina, 
nga  bwe  yali  emaze  okuteekebwawo  wakati  w’ensalo  ezo,  oluvan- 
nyuma  yayitibwa  Haramur  Rasuul,  Ekifo  Eky’emizizo  Ekya  Omubaka 
(okusaasira  kwa  Allah  n’emirembe  bibeere  ku  ye).  Buli  nsonda 
ey’ekitundu  ekya  farsakh  essatu  wakati  w’obusozi  aka  Ayr  ne  Sawr 
yafuulibwa  akabira.21  (Bukhari,  Fadhwailul  Madiina,  1;  Muslim,  Hajj,  471  -  472) 

Oluvannyuma  lw’okulangirira  Madiina  ey’emizizo,  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yagattako  nti: 

“Teri  muti  gujja  kusalibwa  wadde  ekyonoono  okukolebwa  mu 
nsalo  ezo.  Omuntu  yenna  akola  ekyonoono  n’atagoberera  Kitabo 
ne  Sunna  ajja  kufuna  ekikolimo  kya  Allah,  bamalayika  be,  n’abantu 
bonna.”  (Bukhari,  Fadhwailul  Madiina,  1) 

Nga  bw’asitula  emikono  gye  waggulu,  Omubaka  wa  Allah 
(SAAW  oluvannyuma  yasabira  ekibuga  okubeera  obulungi,  ng’era 
olw’emikisa  gy’edduwa  eyo,  Madiina  ezze  ebukaala  emirembe,  obute- 
benkevu  n’okusaasira  eri  Abakkiriza  bonna  n’ekibuga  eky’essanyu, 
nga  gwe  mutima  gw’Abasiraamu  bonna  mu  nsi. 

Ebbanga  lyonna  Basswahaba  baagenderera  nnyo  embeera 
ey’enjawulo  ey’ekibuga  Madiina  mu  biseera  byabwe  byonna,  nga 
kino  bwe  kyeyolekera  mu  bigambo  bya  Abu  Hurayira  (Allah  amusi- 
ime)  ebijja: 

“Singa  nnalaba  empeewo  ng’erya  omuddo  mu  Madiina  naye 
nga  sirina  ngeri  gye  nnyinza  kugitawanyaamu  kubanga  nnawu- 
lira  Omubaka  wa  Allah  ng’alangirira  ekifo  ekiri  wakati  w’ebifo 
by’amayinja  ga  Madiina  okubeera  eky’emizizo.”  (Muslim,  Hajj,  471) 

21.  Kino  kye  kitundu  ekiri  wakati  w’olusozi  Ayr  okumpi  ne  Dhulhulayfa  ne  Sawr, 

akasozi  akali  mu  mambuka  ga  Uhudi.  Olusozi  lwa  Sawr  luno  teruteekeddwa 

kutabulwa  na  lusozi  lwa  Sawr  oluli  okumpi  ne  Makka. 

Ssi  ekyo  kyokka  naye  Basswahaba  tebaagumiikirizanga  nga 
baana  baabwe  okweyisiza  obubi  mu  makkati  ga  Madiina  nga  kino 
bwe  kyeyolekera  mu  bigambo  bya  Abdalla  ibn  Ubaada  (Allah 
amusiime)  eyanyumya  nti: 

“Lumu  nnali  njigga  obunyonyi  okumpi  n’oluzzi  Abu  Igaab, 
kitange  n’andaba  era  n’andagira  nte  mangu  ekinyonyi  kye  nnali 
nkutte  nga  bw’agamba  nti,  ‘Omubaka  wa  Allah  (okusaasira  kwa 
Allah  n’emirembe  bibeere  ku  ye)  yalangirira  ekifo  kyonna  ekiri 
wakati  w’amayinja  agakola  ensalo  za  Madiina  okubeera  eky’emizizo, 
nga  Bulayimu  (emirembe  gibeere  ku  ye)  bwe  yalangirira  Makka’” 
(Ibn  Athiir,  Usudul  Ghaaba,  III,  159) 


Akatale  K’e  Madiina  N’okuteekateeka 

Obulamu  Bw’ebyobusuubuzi 

Olwatuuka  e  Madiina,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yasonga  ku  kifo  ky’akatale  ekirala 
ekitali  ky’Abayawudi  era  n’akisimbako  amannyo  nti  Abasiraamu  mwe 
baba  basuubulira.  Kimanyiddwa  bulungi  nti  obutale  obw’enjawulo 
bukulu  nnyo  okuteekawo  okwetongola  okw’eby’obusuubuzi. 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yettanira  nnyo  obutale  n’engeri  eby’obusuubuzi  gye  byali  bita- 
mbulamu  mu  Madiina,  nga  bw’alambula  eby’amaguzi  n’abasuubuzi. 

Olunaku  lumu,  yagenda  awaali  omusuubuzi  omu  mu  katale. 
Bwe  yayingiza  emikono  gye  mu  ntuumo  y’enngano  eyali  ku  mudaala 
yasanga  nga  wansi  yali  etobye  kwe  kubuuza  omusuubuzi  ensonga 
lwaki  kyali  bwe  kityo. 


Omusuubuzi  yamunnyonnyola  nti:  “Mubaka  wa  Allah,  nkuba 
ye  yagitobezza.” 

Nnabbi  kwe  kumuwa  amagezi  nti:  “Enngano  etobye  lwaki  si 
gye  watadde  ku  ngulu  buli  muntu  w’asobola  okulaba?  Omuntu  abba 
abalala  sirina  kakwate  naye!” 

Ye  Qays  ibn  Abi  Garaza  (Allah  amusiime)  anyumya  bw’atyi: 

“Mu  biseera  bya  Omubaka  wa  Allah  (okusaasira  kwa  Allah 
n’emirembe  bibeere  ku  ye),  twali  tukyayitibwa  ba  “bulooka  (kay- 
ungirizi)”,  okutuusa  lwe  yajja  we  twali  mu  katale  n’atuwa  erinnya 
erisingako  obulungi  erya  “abasuubuzi”  era  n’atuwa  amagezi  nti  “aba- 
suubuzi”  bamanyi  nti  okulimba  n’okulayira  (ebitali  bituufu)  bitta 
akatale  kaabwe,  musseemu  okugaba  mu  bye  mutunda!”  (Ahmada,  IV, 
6;  Abu  Dawuda,  Buyu’u,  1  /  3326) 

Omuntu  ne  bwe  yeegendereza  atya,  okwerabira  n’obutamanya 
biba  birina  okuwagaanya  ne  biyingira  mu  kkubo  ly’obwenkanya. 
Bwe  kityo  ng’okwekuuma,  omuntu  alina  okuteekawo  amakubo 
ng’ayita  mu  kugaba  okuva  mw’ebyo  bya’aba  afunye,  era  ng’ekyo  kyen- 
nyini  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ky’ayogerako  mu  hadiisi  eyo  waggulu. 

Rifaa  ibn  Raafi  (Allah  amusiime)  agamba  nti: 

“Olunaku  lumu  twali  tuli  mu  kkubo  nga  tugenda  eri  muswal- 
la22,  ne  Omubaka  wa  Allah  (okusaasira  kwa  Allah  nemirembe  bibeere 
ku  ye)  n’alaba  akabinja  k’abasuubuzi  kwe  kubayita  nti,  ‘Basuubuzi’ 
Abasuubuzi  baamutegera  amatu,  n’abagamba  nti,  ‘Ku  Lunaku 
Iw’enkomerero  abasuubuzi  (taajir)  bangi  awatali  kubuusabuusa 


22.  Muswalla,  linnya  eriweebwa  ekifo  ekigazi  ekyateekebwawo  okusaaliramu 
sswala  za  jjuma,  Idi  ne  sswala  za  jeneza  (ez’abafu),  mu  kirindi  (jama)  mu 
kitundu  ky’abantu.  Muswalla  mu  kusooka  zaabeeranga  ku  njegoyego  z’ebibuga 
okusaaliramu  sswala  ez’awamu,  okugeza  sswala  z’olw’okutaano  oba  idi,  mu 
kifo  ky’okuzisaalira  mu  mizikiti  emirala.  Bwe  bityo  ebifo  ebyo  byali  bya 
kusobozesa  abantu  bonna  ab’omu  kabuga  okukunngaana  waakiri  omulundi 
gumu  mu  ssande  ennamba. 

- 

bagenda  kuzuukizibwa  nga  boonoonyi  ( faajiri )  ...  okuggyako  abo 
abatya  Allah,  ne  bakola  emirimu  emirungi  ne  bawaayo  saddaaka.” 
(Tirmidhi,  Buyuu,  4  /  1210) 

Ku  bikwata  ku  mpisa  ezirina  okubeerawo  mu  byobusuubuzi, 
Nnabbi  Ow’ebyengera  (okusaasira  kwa  Allah  n’emirembe  bibeere 
ku  ye)  anyumya  ekyafaayo  kino  wammanga  ekyaliwo  edda  ennyo 
wakati  w’abasajja  babiri  Abayisirayiri  abalongoofu: 

“Nga  temunnaba  kubaawo,  omusajja  omu  yagula  ettaka  okuva 
ku  mulala,  oluvannyuma  n’asangamu  ensuwa  ng’ejjudde  zaabu.  Nga 
bw’asitudde  ensuwa  mu  mikono  gye,  yagenda  ew’omusajja  gwe  yali 
aguzeeko  ettaka  n’amugamba  nti: 

‘Twala  zaabu  wo  kubanga  nze  nnakugulako  ttaka  lyokka  sso  ssi 
zaabu  alimu’ 

Omutunzi  yamuddamu  nti:  ‘Ekyo  siyinza  kukikola  kubanga 
nze  nnakuguza  ettaka  n’ebyalimu  byonna.’ 

Nga  balemeganye,  baafuna  omuntu  omulala  abasalirewo.  Bwe 
yamala  okuwuliriza  buli  ludda  yababuuza  bw’atyi: 

‘Mulina  abaana?’  Ekyaliwo  kyali  nti  omu  yalina  omwana  mulen- 
zi  ate  omulala  ng’alina  muwala.  Olwo  omutaawuluzi  w’enkaayana 
kwe  kubagamba  nti: 

‘Kati  abaana  bammwe  mu  bafumbiriganye,  zaabu  mu 
mubasaasaanyizeeko,  aba  asigaddewo  mumusaddaake’”  (Bukhari, 
Anbiyaa,  54;  Muslim,  Aqdhwiya,  21;  Ibn  Maajah,  Luqatwa,  4) 

Ng’atuuse  e  Madiina,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  eyaliko  omusuubuzi  omulungi  eyatam- 
bulako  enngendo  empanvu  ez’ebyobusuubuzi  mu  buvubuka  bwe, 
yateekawo  emisingi  mu  by’obusuubuzi.  Ebimu  ku  bigambo  bye  mu 
by’okusuubula  mwe  muli  bino: 

- 

“Ebitundu  mwenda  ku  buli  kkumi  eby’ennyingiza  biva  mu 
busuubuzi.”  (Suyuutwi,  I,  113) 

“Ekintu  ekisinga  okukkirizibwa  era  ekisinga  obulungi  ky’ekyo 
omuntu  ky’afuna  ng’akijja  mu  mikono  gye.”  (Ibn  Maajah,  Ticarat 
[Tijaarat],  1) 

Awatali  kubuusabuusa,  ng’oggyeeko  emigaso  emmere  gy’erina 
ku  mubiri,  naye  erina  n’emigaso  egy’omwoyo.  Buli  kitole  kye  tulya 
kye  kimu  kivudde  mu  makubo  agakkirizibwa  (agali  halaali),  agaa- 
gaanibwa  (agali  haraamu)  oba  mu  makubo  agabuusabuusibwa, 
kifuga  omwoyo  gwaffe.  Ebintu  bye  tulya  birina  kye  bikola  ku  ngeri 
gye  tuwuliramu  mu  nda.  Ng’eraza  ku  bukulu  bw’okukozesa  ssente 
ezikkirizibwa  (eza  halaali)  mu  mirimu  gyonna  egy’okusinza,  hadi- 
isi  eno  wammanga,  ng’ekozesa  hijja  oba  okulamaga  olw’e  Makka 
ng’eky’okulabirako  ku  nsonga  eno,  egamba  nti: 

“Omuntu  yenna  alambula  Ennyumba  (ya  Katonda)  ng’akozesa 
ssente  eziva  mu  makubo  agatakkirizibwa  (aga  haraamu)  aba 
avudde  mu  kugondera  Allah.  Omuntu  ow’ekika  ekyo,  oluvan- 
nyuma  lw’okwezingirira  olugoye  olwa  Ihraam  (olw’emikolo  oba 
hiraami)  n’ateeka  ekigere  kye  mu  nkoba  z’enngamiya  omulinnyibwa 
n’ayogerera  waggulu  nti,  ‘Labbayka  Allaahumma  labbayka,’  afuna 
okuddibwamu  okuva  mu  ggulu  (zonna)  nti  ‘Teri  labbayka  era  teri 
Sa’adayka’  kubanga  ssente  zo  zonna  z’opakasa,  ebintu  by’okozesa, 
n’enngamiya  yokka  gye  weebagadde  bya  haraamu;  bw’otyo  ddayo 
ng’oli  mwonoonyi  awatali  mpeera  yonna,  era  weeraliikirire  ebizibu 
ebigenda  okukwolekera’ 

Naye  omuntu  agenze  okukola  hijja  nga  ssente  z’akozesezza 
yazifuna  mu  makubo  agakkirizibwa  bw’ateeka  ekigere  kye  mu 
nkoba  z’enngamiya  eziteekebwamu  ebigere  n’ayogerera  waggulu 
nti  ‘Labbayka  Allaahumma  labbayka’,  afuna  okuddibwamu  okuva 
mu  Ggulu  (zonna)  nti,  ‘Labbayka  ne  saadayka  ...  nkuddamu, 

kubanga  enngamiya  yo  wagiggya  mu  makubo  matuufu  (ga  halaali), 
ngera  n’engoye  zo  neby’okukozesa  byonna  wabijja  mu  makubo  aga 
halaali.  Bw’otyo  ddayo  ng’omaze  okufuna  emigugu  egyempeera,  era 
ng’osonyiyiddwa  nebyonoono  byo;  era  beera  musanyufu,  kubanga 
ekikulindirira  kigenda  kukuwa  essanyu  n’ebyengera!”  (Haythami,  III, 
209  -  210) 

Olw’obukulu  bw’okusuubula  ate  nga  kye  kintu  ekisinga  oku- 
tyoboolwa,  oluggi  lw’ebintu  ebitakkirizibwa  mu  by’okufuna  lwag- 
galwawo  okulangirira  kwa  Katonda  okwakkira  mu  ssuula  al  Baqara, 
amangu  ddala  oluvannyuma  lwa  Shirk,  okugatta  ebintu  ebirala  ku 
Katonda,  nnannyini  matendo.  Ne  ssuula  nga  al  An’aam,  al  A’araaf, 
Yunusu  ne  Nahl  ezakkira  mu  kiseera  kye  Makka  ne  ziba  nga  tezirina 
mateeka  mangi,  nazo  zoogera  ku  bikkirizibwa  n’ebitakkirizibwa, 
amangu  ddala  oluvannyuma  lwa  ayah  ezoogera  ku  kukkiriza 
n’enzikiriza  entuufu  eri  Katonda  Owoobuyinza.23 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ng’akkiriza  obwetaavu  bw’obuvumu  n’obwesimbu  mu 
kusuubula  agamba  nti: 

“Omusuubuzi  omuzira  ayolesa  eby’amaguzi  bye  n’abiteeka  ku 
mudaala  bigulibwe  asasulwa,  sso  ng’ate  munnamagendo  akukulira 
ebintu  (asobole  okubiseera)  akolimirwa.”  (ibn  Maajah,  Ticarat  [Tijaarat],  6) 

“Omusuubuzi  omutiitiizi  aggyibwako,  sso  ng’omusuubuzi 
omuzira  ayongerwako.”  (Daylami,  II,  79) 

Amateeka  amalala  ag’eby’obusuubuzi  Omubaka  wa  Allah 
(okusaasira  kwa  Allah  n’emirembe  bibeere  ku  ye)  ge  yateekawo  gali 
mu  hadiisi  zino  ebbiri  wammanga:  ‘Omuguzi  n’omutunzi  ba  ddem- 
be  okwekuba  ebbanga  lye  bamala  nga  tebannaba  kwawukana.  Bwe 


23.  A1  An’aam,  6  :  136  -  152;  al  A’araaf,  32  -  33,  169;  Yunusu,  59  -  60’  an  Nahl,  16 
:  95,  115  -  116.  Laba:  Draz,  an  Nabaul  Adhwim,  olup.  193. 

bakola  endagaano  mu  bwesimbu,  buli  kintu  ne  bakissa  mu  musana 
nga  bwe  kiri,  okusuubula  kwabwe  kufuulibwa  okugobolola.  Naye 
bwe  babaako  ne  bye  bakweka  ne  balimba,  okugobolola  kwesamba 
okusuubula  kwabwe.”  (Bukhari,  Buyuu’u,  26;  Muslim,  Musaaqaat,  13) 

Nnabbi  Ow’ekitiibwa  (okusaasira  kwa  Allah  nemirembe  bibeere 
ku  ye)  yagaana  enkola  nga  zino:  okutaayiza  eby’amaguzi  nga  tebin- 
nayingira  mu  katale,  okumaliriza  ddala  endagaano  ng’ebyamaguzi 
tebinnatuuka  ku  nnyini  byo,  omuntu  okutunda  ebyamaguzi  nga 
tannabifuna,  okulamuza  ebyamaguzi  naye  nga  byawedde  dda  oku- 
tundibwa  n’okuleetawo  okuvuganya  mu  baguzi.24 

NnabbiOw’okusaasira(okusaasirakwaAllahn’emirembebibeere 
ku  ye),  nga  bw’aggumiza  obwetaavu  bw’okubeera  n’endowooza 
ey’obwangu  (omutima  omwangu)  mu  by’obusuubuzi  agamba  nti: 

“Allah  assasire  nnyo  omuntu  akozesa  ekisa  n’obwangu  mu 
kugula,  okutunda  n’okukkiriza  ebbanja.’  (Bukhari,  Buyuu’u,  16) 

“Allah  yasaasira  omuntu  mw’abo  abaabasookawo,  nga  n’ensonga 
eyaleeta  ekyo  kwe  kuba  ng’omuntu  oyo  yali  alaga  obwangu  mu 
kutunda,  okugula  n’okubanja  ssente  eziri  mu  mabanja.”  (Tirmidhi, 
Buyuu’u,  75  /  1320) 

Okusikirizibwa  n’okwagala  okwekkusa  n’eby’okwewunda  by’ensi 
eby’ekiseera  n’okulowooza  nti  waliwo  omuntu  by’ayinza  okuganyulwa 
bw’aba  ayise  mu  kugyemera  amateeka  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  ge  yalambika,  bireeta 
bwava  ku  Lunaku  lw’enkomerero.  Ku  ludda  olulala,  abasuubuzi 
abeesimbu  abafuba  okufuna  okusiima  kwa  Katonda  Owoobuyinza 
n’ebyengera  by’Olunaku  lw’enkomerero  beebo  Nnabbi  (okusaasira 
kwa  Allah  n’emirembe  bibeere  ku  ye)  b’ayogerako  nti: 


24.  Laba;  Bukhari,  Buyuu’u,  70  -  72;  Muslim,  Buyuu’u,  29. 

“Omusiraamu  omusuubuzi,  omwesimbu  era  nga  mwesigwa 
agenda  kubeera  wamu  nabajulizi  (abaafiira  mu  ntalo  z’eddiini)  ku 
Lunaku  lw’enkomerero.”  (Ibn  Maajah,  Ticarat  [Tijaarat],  1) 


Masjidun  Nabiyy  N’okuzimba  Ennyumba  Ya  Nnabbi 

(okusaasira  kwa  Allah  n’emirembe  bibeere  ku  ye) 

Okusooka,  mu  Madiina  temwalimu  muzikiti  gwonna  era 
Nnabbi  Ow’emikisa  nga  sswala  azisaalira  wonna  we  yalabanga 
wasaana.  Tewaayita  kaseera  kanene  n’alagira  ne  wazimbibwawo 
omuzikiti  omulala  oluvannyuma  lwa  Quba,  masjidun  Nabiyyi, 
ogukyaliwo  n’okutuusa  kati. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  olwatuuka  e  Madiina,  enngamiya  ye  Qas’wa  yabwama  ku 
kibanja  ky’ettaka  eryali  liriraanye  ennyumba  za  b’ennyumba  ya 
ba  Najjaari  eryali  lirekeddwaawo  nga  temuli  muntu  okwanikamu 
entende,  nga  kyali  kya  baaluganda  babiri  abaali  bamulekwa,  Sahl 
ne  Suhayl.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  nga  bw’akka  okuva  ku  nngamiya  yalangirira  nti: 

Allah  bw’anaaba  ayagadde,  kino  kye  kigenda  okubeera  ekifo 
kyaffe!’  Yayagala  amanye  bannannyini  ttaka  era  Mawaazi  ibn  Afra 
( Allah  amusiime)  n’abamubuulira.  Oluvannyuma  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yatumya  Sahl  ne 
Suhayl,  n’agamba  bamulekwa  boogere  omuwendo  gwe  baali  baagala 
mu  ttaka,  asobole  okulibagulako. 

Abavubuka  baamuddamu  bwe  batyi:  ‘Mubaka  wa  Allah,  tewali 
ngeri  gye  tuyinza  kulikuguzaamu.  Kye  tusobola  okukola  kwe  kuliku- 
tonera  ng’ekirabo  olwo  ne  twesunga  empeera  okuva  eri  Allah  Yekka!’ 


Wabula  Omubaka  Ow’emikisa  (okusaasira  kwa  Allah 
n’emirembe  bibeere  ku  ye)  okugabangula  kuno  teyakukkiriza  era 

ettaka  nalibagulako  oluvannyuma  lwokusasula  ssente  zaalyo’ 
(Bukhari,  Manaaqibul  Answari,  45,  Swalat,  48;  Muslim,  Massajid,  9) 

Ettaka  lyalimu  entaana  ezaali  eza  bamusinzabibumbe  nga 
mulimu  obutunnumba  obutonotono  obwesudde  n’emiti  gyentende. 
Entaana  zaasimibwa  amagumba  ne  gaziikibwa  awalala,  obutun- 
numba  ne  buseeteezebwa  n’emiti  gy’entende  ne  gitemwa.25  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  olu- 
vannyuma  yalagira  amatoffaali  ag’ettaka  agaali  ag’okweyambisibwa 
mu  kuzimba  omuzikiti  ne  gawumbibwa.26 

Ng’omulimu  gutandise,  Omubaka  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  yeetaba  mu  mulimu 
ogw’okusomba  amatoffaali  awamu  ne  Basswahaba,  nga  mu  kiseera 
kye  kimu  bw’agamba  nti: 

“Omugugu  guno  ssi  gwe  mugugu  gwe  Khaybara,  naye  gwe 
gusinga  obulungi  era  ekikolwa  ekisinga  obuyonjo  omuntu  ky’ayinza 
okuwaayo  eri  Allah.”  (Bukhari,  Manaaqibul  Answari,  45) 

N’ebigambo  ebyo,  Nnabbi  Ow’emikisa  (okusaasira  kwa  Allah 
riemirembe  bibeere  ku  ye)  yali  alaga  nti  omulimu  gwe  baali  bakola  teg- 
walina  kigendererwa  kya  kufuna  mpeera  za  ku  nsi,  naye  nga  gwalimu 
emigaso  mingi  okusinga  entende  ne  nzabibbu  abantu  bye  baasuubu- 
langa  okuva  e  Khaybara  riebigendererwa  eby’okufuna  amagoba. 

Sswahaba  omu  ng’asaabaanye  ettaka  yagenda  ewa  Nnabbi 
Ow’ekitiibwa  (okusaasira  kwa  Allah  riemirembe  bibeere  ku  ye),  naye 
eyali  asitudde  ettoffaali  ery’ettaka  mu  mukono  gwe,  ne  yeegayirira 
Omubaka  amuwe  ettoffaali  lye  yali  asitudde  nalyo  alimusitulireko. 
Naye  Nnabbi  (okusaasira  kwa  Allah  riemirembe  bibeere  ku  ye) 
yamuddamu  nti: 


25.  Muslim,  Masaajid,  9. 

26.  Ibn  Sa’adi,  I,  239. 

“Kiba  kisingako  n’ononayo  ettoffaali  eddala,  kubanga  toli  mu 
bwetaavu  eri  Allah  okunsinga!”  (Samuhuudi,  I,  333) 

Obuvunaanyizibwa  obw’omwoyo  n’olwokwagala  okuwa 
Basiraamu  banne  amaanyi  okweyongera  mu  maaso  n’okukola, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yennyini  yeenyigira  mu  mulimu  gw’okuzimba27  ekintu  ekyatuusa 
Basswahaba  okugamba  nti,  . .  okuwummula  nga  Nnabbi  akola  kijja 
kututwala  butwazi  eri  okubula.’  (Ibn  Hishaamu,  II,  1 14) 

Mu  baaliwo  mu  kuzimba  mwalimu  omusajja  eyali  ava  e 
Hadhwramawuti,  eyali  omukugu  mu  kutabula  n’okuwumba  amat- 
offaali,  era  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  gwe  yatendereza  nti: 

27.  Endowooza  ya  Nnabbi  (okusaasira  kwa  Allah  n’emirembe  bibeere  ku  ye) 
kyakulabirako  ekyenneeyisa  ennungi  esaanidde  eri  abo  abali  mu  bifo 
eby’obuvunaanyizibwa  gye  bandibadde  bakoppa:  okubeera  abakulembera, 
ebiseera  byonna,  mu  kutuukiriza  obuvunaanyizibwa  n’okwewala  okwemanya 
okw’okutwala  obuvunaanyizibwa  ng’ekintu  omutali  ne  bwe  buba  bulabika 
ng’obutono  butya.  Nga  okufuna  okuganyulwa  okusembayo  mu  ky’okulabirako 
ekirungi  ekya  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  mu  kiseera  ky’okuzimba  omuzikiti  amakula  oguyitibwa  omuzikiti  gwa 
Sultan  Ahmada,  sultan  Ahmada  Owoolubereberye  (I),  yakola  ng’omukozi 
owa  bulijjo  ng’alina  ekitiiyo  n’ensuuluulu  mu  mukono  gwe.  Oluvannyuma 
ng’afudde,  muwala  we  Gevher  Nesibe  Hatun  yaloota  nga  taata  we  ah  mu 
bwaguuga  w’olubiri  mu  Jjana,  era  n’amubuuza  ng’ayagala  nnyo  okumanya 
nti,  ‘Mulimu  ki  gwe  wakola  ogwasinziirwako  okuweebwa  eddaala  erya 
waggulu  bwe  lityo,  taata?’  Sultan  Ahmada  yaddamu  nti,  ‘Neetikka  amayinja 
ku  mugongo  gwange  mu  kiseera  ky’okuzimba  omuzikiti,  era  eyo  ye  nsonga 
eyampeesa  eddaala  lino  erya  waggulu’. 

Okulowooza  nti  Sultan  Ahmada  I  we  yeetikkira  amayinja  mu  mugongo 
gwe,  ekyoleka  obulungi  empisa  z’Obusiraamu,  Eggwanga  lya  ba  Ottoman 
lyali  ku  ntikko,  nga  lifuga  ebitundu  ebikyasinze  obunene  mu  byafaayo. 
Bakabaka  baavunnamanga  olw’ekitiibwa  ky’eggwanga  lya  Ba-Ottoman  era  nga 
balondebwa  ku  bukulu  nga  bamaze  kutongozebwa  bakungu  ba  Bwakabaka 
bwa  ba  Ottoman. 

“Allah  asaasire  omusajja  oyo  alaga  obukugu  bwe  mu  ngeri 
entuukirivu  nga  bwe  kyetaagisa.  Genda  mu  maaso  nokukola  omu- 
limu  gwo,  kubanga  ndaba  nti  oli  musuffu  mu  gwo!”  (Samhuud,  I,  333; 
Diyaarbakri,  I,  344) 

Allah,  nnannyini  matendo,  naye  ayagala  Abakkiriza  okuko- 
la  emirimu  gyabwe  nga  bagituukiriza  bulungi,  nga  bwabalagira 
mu  ayah  emu  nti  lyLMj»  “emirimu  gyammwe  mugikole  nga  bwe 
kyetaagisa”,  nga  kino  kigobererwa  “. ..  kubanga  Allah  ayagala  abo 
abakola  (emirimu  gyabwe)  mu  butuufu  bwagyo.”  (al  Baqara,  2  : 195) 

Nga  bw’asitula  amatoffaali  ng’akolera  wamu  ne  Basswahaba  mu 
kiseera  ky’okuzimba  masjid,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  naye  yaddinngana  ebigambo  bino, 
okusooka  ebyayogerwa  Sswahaba  omu  nti: 

“Allah  . . .  empeera  entuufu  y’eyo  ey’olunaku  lw’enkomerero.  Saasira 
ba  Answari  ne  ba  Muhaajiruuna!”  (Bukhari,  Manaaqibul  Answari,  45) 

Buli  muntu  we  yasomberanga  ettoffaali  limu  limu,  ye  Ammaari 
ibn  Yaasir  (Allah  amusiime)  yali  asitula  abiri  abiri,  ng’erimu  alyetik- 
kira  ye  ate  eddala  n’alyetikka  ku  lwa  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye).  Omubaka  wa  Allah  (okusaasi- 
ra  kwa  Allah  n’emirembe  bibeere  ku  ye)  bwe  yalaba  obunyiikivu  bwe 
buno  obutaalimu  kwebalira,  eno  nga  bw’amusiimuulako  enfuufu, 
yamubuuza  nti: 

“Ammaar,  lwaki  teweetikka  ettoffaali  limu  limu  nga  mikwano 
gyo  bwe  bakola?” 

Yamuddamu  nti:  “Kino  nkikola  lwa  kusuubira  mpeera  okuva 
eri  Allah.”  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  kwe  kumukuba  ku  mugongo  n’agamba  nti,  Abalala 
balina  empeera  emu,  Ammaar,  sso  nga  ggwe  olina  empeera  bbiri!” 
(Ahmada,  III,  91;  Ibn  Katiir,  al  Bidaaya,  III,  256) 

Emboozi  eno  wansi  eraga  nti  eddimu  ly’okuzimba  masjid 
lyetabwamu  abasajja  n’abakazi  mu  kujjumbira  okw’amaanyi: 

“Mukyala  wa  Abdalla  ibn  Awfa  (Allah  amusiime)  bwe  yafa, 
yasaba  abantu  bw’atyi,  ‘jeneza  ye  mugisitule  ...  n’obujjumbize. 
Kubanga  ddala  omugenzi  n’abaddu  be  beetikkanga  ekiro  amayinja 
agaazimba  Masjid  ya  Nnabbi,  eyazimbibwa  ku  musingi  ogw’okutya 
Allah.  Ate  ffe  abasajja  nga  twetikka  misana  mu  bubinja  bwa  bantu 
babiri  babiri.”  (Haythami,  II,  10) 

Masjidin  Nnabiyyi,  mu  kusooka  eyalina  ensonda  ennya  yali 
eweza  enzira  (dhiraa)  nga  kikumi,28  obukiika  n’obuwanvu,  ate  oku- 
genda  waggulu  ng’eweza  enzira  wakati  w’ettaano  n’omusanvu,  essatu 
ezisooka  ku  zino  nga  zzali  za  mayinja  ate  endala  ezisigadde  okugenda 
waggulu  nga  za  matoffaali  ga  ttaka29.  Obudongo  era  bwakozese- 
bwa  mu  nkokoto  y’ekizimbe.30  Enduli  z’emitende  zaasibwa  wamu 
ne  zikola  ng’empagi  ku  ludda  lwe  qibla  olwa  masjid,  ate  ebikoola 
n’amatabi  g’emiti  egyo  ne  bikozesebwa  mu  kusereka  ne  ku  mpa- 
gi.31  Yalina  mihraab  ng’eyolekedde  masjidul  Aqswa  e  Yerusalemi 
n’emiryango  esatu.  E  qibla  olwakyusibwa  ne  kidda  awali  Ka’aba, 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye) 
yalagira  omulyango  ogumu  ne  guzibibwa,  ate  omulala  ne  gukolwawo 
(guggulwa)  nga  guli  ku  kisenge  ekiri  ku  ludda  lwe  Damascus.32 

Ebisenge  ebirala  bibiri  byazimbibwa  okuliraana  masjid  nga  bya 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye)  kusulamu  n’ab’omu  maka  ge;33  era  nga  bino  byagenda  byeyonger- 
ako  oluvannyuma. 

28.  Dhiraa  emu  yenkanankana  sentimita  (cm)  nsanvu  mu  ttaano  (75). 

29.  Ibn  Sa’adi,  I,  239. 

30.  Diyaarbakri,  I,  344. 

3 1 .  Bukhari,  Swalat,  62. 

32.  Diyaarbakri,  I,  346. 

33.  Ibn  Sa’adi,  I,  240. 

Hasan  Basri,  ngono  mu  buto  yasika  ku  mpewo  okuva  mu 
nnyumba  ya  Omubaka  Ow’ekitiibwa  (okusaasira  kwa  Allah 
nemirembe  bibeere  ku  ye)  engeri  maama  we  gye  yali  ayamba  ku 
w’ekitiibwa  Ummu  Salama,  anyumya  engeri  omuntu  gye  yali  ayinza 
okukwata  ku  kasolya  k’ebisenge  bino,34  ng’omuntu  ayinza  okutee- 
bereza  nga  bwe  bitaali  biwanvu  nnyo.  Enzigi  z’ebisenge  zaali  za 
biwempe  ebyali  bikoleddwa  mu  byoya  by’endiga  ebiddugavu.35 

Sayidi  ibn  Musayyab,  omu  ku  ba  imaamu  abakulu  ab’oku 
mulembe  gwa  ba  Tabi-una  (ogwaddirira  ogwa  Basswahaba)  ayogera 
ku  nnaku  eyamukwata  olw’okumenyebwa  kw’ebisenge  bino  mu 
kiseera  ky’obufuzi  bwa  ba  Umayya  n’okubigatta  ku  muzikiti: 

“Ndayira  Allah  nti  nneegomba  nnyo  nti  singa  ebisenge  ebyo 
byasigalawo  nga  bwe  byali,  abantu  b’oku  mulembe  guno  n’abo  aba- 
lijja  okulambula  ne  basobola  okulabira  ddala  engeri  Omubaka  wa 
Allah  gye  yali  omumativu  mu  bulamu  olwo  ne  balekera  awo  oku- 
tuuma  eby’obugagga  n’okubyewuliriramu”  (Ibn  Saadi,  1, 499  -  500) 

Engeri  omuzikiti  gye  gwali  gwabikkibwa  amatabi  g’emitende 
n’ebikoola,  enkuba  bwe  yatonnyanga,  nga  wansi  awaali  ettaka  nga 
wafuuka  bisooto.  Lumu  mu  biseera  bya  Lamanzaane,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  ng’ali 
mu  itikaafu,  enkuba  ey’amaanyi  yakulukutira  mu  masjid  ng’ebisooto 
birabika  mu  kyenyi  kya  Nnabbi  (okusaasira  kwa  Allah  n’emirembe 
bibeere  ku  ye)  bwe  yali  akulembera  sswala  ya  fajri.36 

Olulala,  enkuba  yali  etonnye  ng’etobezza  wansi.  Waliwo  omusaj  - 
ja  eyasomba  omusenyu  mu  ngoye  ze  n’agussa  wansi  mu  muzikiti 
asobole  okukaza  masjid.  Kino  kyasanyusa  Nnabbi  era  olwamali- 

34.  Ibn  Sa’adi,  VII,  161;  Suhayli,  I,  248 

35.  Ibn  Sa’adi,  I,  499. 

36.  Bukhari,  Itikaaf,  1 


tjrfrf.J'Sasrj  NNABBI  MUHAMMAD  OMULONDEMU  |g 


riza  esswala,  Omubaka  wa  Allah  (okusaasira  kwa  Allah  n’emirembe 
bibeere  ku  ye)  n’alaga  okusiima  kwe  nga  bw’agamba  nti: 

“Lino  ekkubo  nga  lya  ttendo!”  (Abu  Dawuda,  Swalat,  15  /  458) 

Lumu,  Tamimud  Daari  (Allah  amusiime)  yaleeta  amataala  agaw- 
era  ng’akomawo  okuva  e  Damascus  n’aleeterako  n’amafuta  (omuzigo) 
n’entambi  ebyali  bikozesebwamu.  Lwali  lunaku  lwakutaano  lwe  yayin- 
gira  mu  masjid.  Yalagira  omukozi  we  Abdul  Barraad  ateeke  amafuta 
n’amazzi  mu  ttaala,  agawanike  mu  masjd  munda  agakoleeze  ng’enjuba 
egudde.  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ng’alabye  masjid  ng’eyakaayakana  n’amataala  ng’ayingira  yabuu- 
za  omuntu  eyali  akoze  ekintu  ekyo.  Baamuddamu  nti: 

Yabadde  Tamiimu,  Mubaka  wa  Allah.”  Ng’essanyu  limulabika- 
ko,  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yagamba  Tamiimu  nti: 

“Oyakaayakanyizza  Obusiraamu  n’onyiriza  Masjid  yaab- 
wo,  nsaba  Allah  akwakaayakanize  wano  ku  nsi  ne  ku  Lunaku 
lw’enkomerero!”  (Samhuudi,  II,  596  -  597;  Ibn  Hajari,  al  Iswaba,  II,  18) 

Mu  bigambo  bya  Omubaka  (okusaasira  kwa  Allah  n’emirembe 
bibeere  ku  ye),  Masjidun  Nabawi  gwe  gumu  ku  mizikiti  esatu  egisaa- 
na  okusibirwa  emigugu  okugenda  okugirambula  n’okusinzizaamu. 
(Bukhari,  Fadhwailu  Swalat,  1;  Muslim,  Hajj,  505  -  510).  Mu  hadiisi  emu 
agambira  ddala  nti: 

“Ekifo  ekiri  wakati  w’ennyumba  yange  ne  minbar  (ekituuti) 
nnimiro  emu  ku  nnimiro  z’omu  Jjana.  Min’barii  yange  eyimiridde  ku 
kidiba  kyange  (Kawthara  eky’omu  Jjana)”.  (Bukhari,  Fadhwailu  Swalaat,  5; 
Fadhwailu  Madiina,  11;  Muslim,  Hajj,  502) 


Mu  bigambo  bya  Nnabbi  (okusaasira  kwa  Allah  n’emirembe 
bibeere  ku  ye)  Sswala  emu  bw’etyi  esaalibwa  mu  muzikiti  gwe  efuna 

empeera  ezikubisaamu  emirundi  lukumi  okusinga  sswala  esaalid- 
dwa  mu  kifo  ekirala,  okuggyako  ku  Ka’aba,  Ennyumba  Entukuvu. 
(Bukhari,  Fadhwlu  Swalaat,  1;  Muslim,  Hajj,  505  -  510) 

Okusinziira  ku  binyumizibwa  Anasi  (Allah  amusiime)  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  abantu 
mu  muzikiti  yababuuliriranga  nga  yeesigamye  ku  nduli  y’omutende. 
Waaliwo  obwetaavu  bwa  minbari  era  n’eteekebwawo,  olwo  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 
n’atandika  okubuulirira  abantu  (okuwa  Khutba)  ng’ayimiridde  kuli. 
Naye  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  olwalinnya  min’bari  omulundi  gwe  ogwasooka,  eddoboozi 
eryefaanaanyirizaako  ery’enngamiya  lyawulirwa  nga  liva  mu  nduli 
y’omuti  nga  gulinga  ogulaga  obulumi  obw’ekitalo  olw’okwabulirwa 
Nnabbi.  Omubaka  wa  Allah  (okusaasira  kwa  Allah  n’emirembe 
bibeere ku ye)  awo  we  yawanukira ku  minbari  n’akka n’akubaakuba 
ku  nduli  okumala  akaseera.  Olwo  enduli  n’erekera  awo  okusinda 
n’efuna  emirembe.  (Bukhari,  Juma,  36;  Tirmidhi,  Manaaqib,  6  /  3627) 

Nnabbi  kwe  kugamba  nti,  ‘Ekaabye  olw’okuba  egenda  kubeera 
wala  ne  dhikri  eri  Allah  ebadde  eyogererwa  okumpi  ne  w’eri.” 
(Bukhari,  Manaaqib,  25;  ahmada,  III,  300) 

Waliwo  ebyogerwa  ebyawukana  ku  bikwata  ku  wwa  gye  baa- 
teeka  enduli  eyo  oluvannyuma  lw’ekyo  ekyagwawo.  Waliwo  abag- 
amba  nti  enduli  yaziikibwa  mu  kinnya  kye  baasima  wansi  wa 
minbari,  ate  ne  wabaawo  ebigamba  nti  yateekebwa  waggulu  mu 
kasolya.  Yonna  gye  baagiteeka  ssi  wakulu  naye  waliwo  ekintu  kimu 
ekimanyiddwa.  Mu  kuddamu  okuzimba  omuzikiti,  mu  biseera  bya 
Uthumaani  (Allah  amusiime),  enduli  yatwalibwa  Ubayy  ibn  Ka’abi 
(Allah  amusiime)  n’agikuumira  mu  nnyumba  ye  okutuusa  ebiwuka 
lwe  byagirya  yonna  n’eggwaawo.37 


37.  Ibn  Sa’adi,  I,  251  -  252. 

Mu  kitabo  kye  Mathnawi,  ow’ekitiibwa  Mawlaana  Ruumi 
ayogeza  enduli  y’omutende  mu  lulimi  olw’omwoyo  nti: 

“Nnabbi  (okusaasira  kwa  Allah  n’emirembe  bibeere  ku  ye)  yakka 
okuva  ku  minbari  era  nga  bw’akubaakuba  ku  nduli  y’omutende 
n’ebibatu  bye  eby’emikisa  yabuuza,  n’okulengera  okusinga  okubeera 
okwewala  nti:  ‘Nduli  y’omutende,  ki  ki  ky’oyagala?  Lwaki  okaaba? 
Kikyamu  ki  ekiguddewo?’  Enduli  olwo  n’etandika  okwogera  mu 
lulimi  lwayo  olw’ekinduli  era  nga  bw’eyiwa  amaziga  amangi  nti: 

Okukwagala  ennyo,  Omubaka  wa  Allah,  kunsiirizizza  mu  nda 
ne  kundeka  nga  ndi  kisiiriiza  . . .  kunzijuzza  ennaku  etayogerekeka 
n’okuyaayaana.  Empagi  eyafuna  omukisa  era  eyali  mu  ssanyu  kwe 
weesigamanga  mu  biseera  by’okubuulirira  yali  nze.  Naye  kati  ondese 
n’olinnya  minbari.  Min’abar  kati  kw’owummulira.  Naye  Mubaka  wa 
Allah!  Nkusaba  okkirize  obulumi  bwange,  kubanga  kitonde  ki  ku 
nsi  ekyandigumidde  okwawukana  naawe? 

Mu  kuddamu  okuwanjaga  okwali  kulaga  omukwano  enduli 
y’omutende  kwe  yalaga  mu  bigambo  byayo,  Nnabbi  (okusaasira  kwa 
Allah  n’emirembe  bibeere  ku  ye)  yagamba  nga  bw’agigumya  nti: 

‘Nduliy’omutende.okuvalw’okaabaolw’obulumibw’okwawukana 
nsaba  kyonna  ky’oyagala!  Nsabe  Allah  akufuule  omuti  ogunyirira 
ogwa  kiragala  era  nga  gulimu  obulamu,  nga  gugabirira  abantu 
bonna,  Ebuvanjuba  n’Ebugwanjuba,  ebibala?  Oba  mmusabe  aku- 
fuule  omuti  omulamu  omutono  (cypress)  ogw’omu  Jjana  eyo  gy’ojja 
okubeeramu  olubeerera  ng’oli  muto  era  alina  ebibala  ebyengedde 
ng’ebintu  byonna  ebirungi. 

Ng’efunye  ebigambo  ebyo  ebiwaana,  enduli  yasaba  Nnabbi 
bw’etyi  ng’eyolesa  okwagala  kwayo  okusuffu  okuli  mu  nda: 

“Mubaka  wa  Allah!  Sirina  kye  nneetaaga  kw’ebyo  byonna.  Ekintu 
kyokka  kye  nfa  kwe  kusaanawo  mu  kubeerawo  kwo. . .  n’olw’ekyo  nsaba 

®munziike  mummalewo  muntaase  omubiri  gwange  oguggwaawo. 

Kubanga  wadde  ngomuti  gunyirira  era  nga  mulungi  gutya,  eky’okulya 
gukijja  ku  njuba  na  mazzi.  Naye  obulamu  bwange  ekiriisa  bukijja  ku 
kitangaala  kyo.  Bulozezza  ku  ssanyu  ery’okukuwa  aw’okuwummulira, 
ngebbugumu  bulijja  ku  ggwe  n’okusiriira  mu  mukwano  gwo.  Nnyinza 
okuba  nga  sikyaddayo  kwawukanyizibwa  ku  ssanyu  lino  eriwoom- 
erera.  Njagala  ekyo  ekitaggwaawo.  Nziika  era  onsanyeewo  mu  ngeri 
gye  nja  okubeera  asobola  okudda  obupya  n’ekitangaala  kyo  era  nga 
kyokka  ky’olina  olwo  nfuuke  wa  kubeerawo  emirembe  gyonna’ 

Olunaku  olwo  enduli  y’omutende  yaziikibwa  esobole  okuzuuki- 
ra  ku  Lunaku  lw’enkomerero  ng’abantu  bwe  balizuukizibwa. 

v 

Nga  Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  yaakamala  bw’atyi  okuweesa  Madiina  ebyengera,  ekimu  ku  bintu 
bye  yasookera  ddala  okukola,  okuteekawo  ekibiina  ky’abantu  Abasiraamu 
ekiruke  obulungi,  kwali  kuzimba  Masjid.  Okusuula  wabbali  enjawukana 
mu  by’obugagga  n’ebitiibwa  mu  bantu,  n’okukunngaana  ku  Nnyumba  ya 
Allah  Oweekitiibwa  emirundi  etaano  buli  lunaku,  awatah  kubuusabuusa 
bikola  kinene  nnyo  okussaawo  obwasseruganda  wakah  w’Abakkiriza. 
Eyo  ye  nsonga  yokka  lwaki  obubuga  bw’Abasiraamu  okutwalira  awamu 
butandikira  ku  mizikiti,  egikola  nga  nnamuziga  eri  amayumba  agagwe- 
toolodde,  mu  ngeri  esobozesa  amayumba  okugenda  nga  geeyongera. 

Okwongereza  ku  ky’okubeera  ekifo  eky’okusinzizaamu,  masjid, 
mu  Biseera  Byessanyu,  lyali  ssomero,  ekitebe  awagonjoolerwa  enson- 
ga  eziba  ziguddewo,  ekitebe  we  bateeseza  ensonga  ez’enzirukanya 
y’emirimu  n’eby’ekijaasi,  eddwaaliro  era  ekifo  ekisanyukirwamu. 
Masjid  era  kyali  kisulo  eri  abantu  abaali  batalina  we  babeera,  abaat- 
eranga  okujja  okusoma,  okwogera  n’okukunngaana  okuleeta  dhikri 
ebyakolebwanga  mu  masjid,  ekyo  nga  mu  kiseera  kye  kimu  kyagi- 
fuula  ennyumba  y’abagenyi. 

Omulyango  Gwa  Omulyango 

Abu  Bakari  Gw’okusaasira 

Okukubiriza  Ku  Sswala  Ey’awamu 

Okutendeka  abantu  gwe  gumu  ku  misingi  egy’amaanyi  mu 
Busiraamu.  Omutendera  ogusooka  ogw’okutendekebwa  mu 
mbeera  z’abantu  Omusiraamu  gw’afuna  ayita  mu  kujja  mu  sswa- 
la  ez’awamu,  mu  jamaah,  empagi  luwaga  ey’ekikolwa  ewanirira 
ekibiina  ky’Abasiraamu.  Yonna  gy’ebeera,  sswala  ey’awamu  eyam- 
ba  okuteeka  mu  nkola  omwoyo  gw’Obusiraamu  ogw’embeera 
z’abantu.  Olw’okwagala  okuteekawo  obumu  n’enkolagana  wakati 
w’abagoberezi,  Obusiraamu  bwe  butyo  bwayagala  okuyimirizaawo 
esswala,  nga  ke  kabonero  akaawula  Omusiraamu,  mu  jamaah  era 
okugenda  ku  muzikiti  ne  bukutwala  ng’ekikolwa  ekiraga  omuntu 
nga  bw’ali  Omukkiriza.  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  agamba  nti: 

“Bw’olaba  omuntu  ng’addinngana  omuzikiti  olwo  beera  omuju- 
lizi  ku  imaan  ye  eri  munda,  kubanga  Allah  agamba  nti: 


“Mazima  emizikiti  gya  Allah  girabirirwa  abo  bokka  abakkiriza 
Allah  n’Olunaku  lw’enkomerero.”  (at  Tawba,  9  :  18)  (Ibn  Maajah,  Masjid,  19) 

Obukulu  bw’okulabirira  emizikiti  mu  mbeera  yaagyo  (nga  wee- 
giri)  egeraageranyizibwa  n’okugirabirira  mu  by’emyoyo,  nga  kuy- 
ita  mu  kusaala  esswala  z’awamu,  ng’ogwo  mulimu  omukulu  mu 
kutuukiriza  obuvunaanyizibwa  bw’obuddu.  Ebigambo  bino  wam- 
manga  ebyanyumizibwa  Abu  Hurayra  (Allah  amusiime)  biraga  nti: 

“Ebintu  ebigenyi  (ebyewunyisa)  ku  Nsi  biri  bina:  Kulaane 
ng’eri  mu  mutwe  gwa  musibiramubbwa,  omuzikiti  munda  mwag- 
wo  nga  temusaalirwamu  sswala  wadde  nga  guli  mu  kitundu 
ky’Abasiraamu,  Kulaane  etesomebwa  wadde  ng’ewanikiddwa  ku 

kisenge  munda  mu  nnyumba,  nomuntu  omulongoofu  awangaalira 
wakati  w’aboonoonyi.”  (Daylamii,  III,  108  /  4301) 

Allah,  nnannyini  matendo,  assa  essira  ku  bukulu  bw’okusaalira 
mu  jamaah  n’atuusa  n’okugiragira  bagisaale  nga  bali  mu  lutalo 
wakati  mu  kulwana  era  n’asomesa  mu  Kulaane  engeri  yennyini  gye 
basaalamu  mu  mbeera  eno. 

Abu  Hurayira  (Allah  amusiime)  anyumya  bw’atyi: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  lumu  ng’ali  mu  lugendo  yawummulako  wakati  wa  Dajnan  ne 
Usfan.  Bamusinzabibumbe  ne  bakola  olukwe: 

“. . .  okuzinduukiriza  Abakkiriza  nga  bali  mu  sswala  ya  Aswiri, 
kubanga  ye  sswala  eyali  esinga  okubeera  ennganzi  gye  bali  n’okusinga 
abaana  baabwe  ne  bazadde  baabwe!’  Awo  Jibuliiru  (emirembe 
gibeere  ku  ye)  we  yaggyira  eri  Omubaka  wa  Allah  ng’aleese  ayah  eya 
102  eya  ssuula  Nisaa-i  ennyonnyola  engeri  sswala  gy’esaalibwamu 
rnu  kiseera  ky’olutalo.”  (Tirmidhi,  Tafsiir,  4  /  21) 

Omusiraamu  alina  okusaala  Jamaah  n’obutagirindiriza  oba 
okugivaako  embeera  ne  bw’eba  nzibu  etya. 

Hadiisi  za  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ezikuutira  okusaala  sswala  ey’awamu  ezimu  ze  zino: 

“Sswala  esaaliddwa  mu  jamaah  esinza  eyo  omuntu  gy’aba  asadde 
yekka  amadaala  amakumi  abiri  mu  musanvu.”  (Bukhari,  Adhan,  30) 

“Omuntu  yenna  agenda  ku  muzikiti  emisana  n’ekiro,  buli  luta 
lw’akuba  okugenda  n’okukomawo  Allah  ajja  kumutegekera  eky- 
engera  mu  Jjana.”  (Bukhari,  Adhan,  37) 

“Buli  kiseera  omuntu  lw’afuna  wuzu  ejjudde  n’afuluma  okugen- 
da  okusaala,  Allah  ajja  kumusasula  empeera  buli  w’asitula  ekigere 
ekyaddyo  okutambula,  ate  n’amusangulako  ekyonoono  buli  lw’assa 

wansi  ekigere  ekyakkono,  omuzikiti  ka  gubeere  kumpi  oba  wala. 
Bw’atuuka  ku  muzikiti  n’asaala  esswala  mu  jamaah,  ebyonoono 
bye  bisonyiyibwa...  era  kino  akifuna  ne  bw’atuuka  ekikeerezi  ku 
muzikiti  n’asanga  nga  basaddeko,  kasita  abeeyungako  n’ajjuza  eki- 
tundu  ekimuyiseeko  oluvannyuma  (nga  baakamala  okusaala)  yekka. 
Ekintu  kye  kimu  kituukirira  ne  bw’asanga  nga  sswala  ya  jamaah 
ewedde  n’aba  ng’alina  kusaala  yekka.”  (Abu  Dawuda,  Swalat,  50  /  563) 

“Omukkiriza  alinda  mu  muzikiti  sswala  etandike  abalibwa 
ng’ali  rnu  sswala.”  (Ibn  Maajah,  Masaajid,  14) 

Abu  Hurayira  (Allah  amusiime)  anyumya  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  lumu  yabuuza:  ‘Mbabuulire  ebikolwa  Allah  by’ayitamu  oku- 
sonyiwa  ebyonoono  ate  n’ayongera  amadaala?’  Twamuddamu  nti: 
‘Tubuulire,  Omubaka  wa  Allah.’ 

‘Okufuna  wuzu  wadde  nga  waliwo  obuzibu,  okwongezaamu 
ebigere  omuntu  by’atambula  ng’agenda  ku  muzikiti  n’okwesunga 
esswala  eddako  nga  waakamala  okusaala  endala. . .  ebyo  ye  ribaatw38 
entuufu’  (Muslim,  Twahaarat,  41) 

Yaziid  ibn  Amiri  (Allah  amusiime)  anyumya  ekyafaayo  ku 
lunaku  olulala  nti: 

“Lumu  nnatuuka  awaali  Omubaka  wa  Allah  ng’asaala.  Nnatuula  ne 
simwegattako  mu  jamaah.  Omubaka  wa  Allah  bwe  yamaliriza  n’akyuka 
okutunula  gye  twali.  Yandaba  nga  ntudde  ku  bbali  n’ambuuza  nti: 

‘Yaziid!  Ggwe  tewasiramuka?’  Nnamuddamu  nti: 

‘Omubaka  wa  Allah,  nnasiramuka.’ 


38.  Ribaatw  erina  amakulu  mangi  okugeza  okufuga  omwoyo  ku  kugonda 
(okugumalira  mu  kugonda),  okukuuma  ku  nsalo  awali  olutalo,  oba  okulwana 
mu  kkubo  lya  Allah,  nnannyini  matendo.  Ribaatw  erina  empeera  nnyingi  era 
etendebwa  n’amaanyi  mu  Kulaane  ne  Sunnah. 

Olwo  n;abuuza  nti,  ‘Kati  ki  ki  ekikugaana  okusaala  sswala  zo 
mu  jamaah?’ 

‘Olw’okulowooza  nti  wabadde  wamaze  okusaala,  nze  esswala  ne 
ngisaalira  eka’  Awo  Omubaka  wa  Allah  kwe  kumpa  amagezi  nti: 

‘Bw’otuuka  ku  muzikiti  n’osanga  abantu  nga  basaala  beeyungeko. 
Bw’oba  omaze  okusaala  sswala  yo  eno  ejja  kufuuka  ennyongereza; 
eri  gy’oba  omaze  okusaala  n’efuuka  ey’etteeka  (faradhwa)!”  (Abu 
Dawuda,  Swalat,  56  /  577) 

Nga  tawaddeewo  mwagaanya  ogw’okuleka  okusaala  sswala  eya 
wamu,  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayagala  Abasiraamu  embeera  zaabwe  zonna  n’ebintu  bye  bakola 
buli  lunaku,  babitambulize  ku  kwaziina  okw’emirundi  etaano  okwa  buli 
lunaku.  Ekyatuuka  ku  Abdalla  ibn  Ummi  Maktuum  (Allah  amusiime) 
kituwa  eky’okulabirako  ekirungi.  Abdalla  yajja  eri  Nnabbi  Ow’okusaasira 
(okusaasira  kwa  Allah  n’emirembe  bibeere  ku  ye)  n’abuuza  bw’atyi: 

‘Mubaka  wa  Allah,  ndi  musajja  muzibe,  nga  bw’ommanyi,  ate 
ennyumba  yange  eri  wala  ne  masjid.  Nnina  omuntu  antambuza  naye 
alemererwa  okunnyamba.  Nnyinza  okufuna  olukusa  ne  nsaalira 
sswala  zange  eka?” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kumubuuza  nti,  “Owulira  okwaziina?”  Bwe  yamuddamu 
nti  yali  akuwulira,  Omubaka  Ow’ekitiibwa  yamugamba  nti: 

“Siyinza  kulowoozaayo  kya  kwekwasa  kiyinza  kukuleka  oleme 
kusaala  jamaah.’  (Abu  Dawuda,  Swalat,  45  /  552) 

Ebikwata  ku  kusaalira  mu  mizikiti  egyewala,  Omubaka 
Ow’emikisa  (okusaasira  kwa  Allah  n’emirembe  bibeere  ku  ye) 
yakyongerezaako  nti: 

‘Abantu  ab’okufuna  empeera  ezisinga  beebo  abajja  okusaala  nga 
batambuza  bigere  nga  bava  wala...  n’oyo  alinda  okusaalira  sswala 

emabega  wa  imaam  mu  jamaah  afuna  empeera  nnyingi  okusinga 
oyo  asaala  amangu  (n’akubirira)  sswala  awaka  n’addamu  ne  yee- 
baka.”  (Bukhari,  Adhan,  31) 

“Ennyumba  y’omuntu  gy’ekoma  okubeera  ewala  n’omuzikiti, 
naye  gy’akoma  okufuna  empeera  ng’agenda  ku  muzikiti.”  (Abu 
Dawuda,  Swalat,  48  /  556) 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  emirundi  mingi  gye  yalabula  abo  abateegatta  ku  sswala 
ey’awamu.  Kino  Ubayy  ibn  Ka’abi  (Allah  amusiime)  akinnyonnyola 
bw’atyi: 

“Lumu  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yatukulembera  mu  sswala  ya  fajri,  oluvannyuma 
n’akyuka  n’abuuza  oba  omuntu  gundi  yali  w’ali.  Kyokka  yali  taliiwo. 
Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kubuuza  oba  gundi  omulala  yali  w’ali.  Naye  era  n’oyo 
kyasangibwa  nga  yali  taliiwo.  Awo  Nnabbi  (okusaasira  kwa  Allah 
n’emirembe  bibeere  ku  ye)  kwe  kugamba  nti: 

‘Sswala  ezo  ebbiri  ze  zisinga  okuzitowerera  abannanfuusi.  Singa 
mwali  mumanyi  obungi  bw’empeera  ezizirimu,  mwandizze  mu 
jamaah  zaazo  ne  bwe  mwandibadde  nga  mulina  kwavula  okutuuka 
wano.  Olunyiriri  olusooka  lulinga  olwa  bamalayika.  Singa  mwali 
mumanyi  obulungi  obuli  mu  kulusaalirako  mwandisindanye  buli 
omu  okusobola  okufunako  ekifo.  Sswala  omuntu  gy’asaala  n’omuntu 
omulala  y’esinga  okubeera  ennungi  era  erina  empeera  nnyingi  okus- 
inga  eyo  gy’asaala  yekka.  Ate  esswala  gy’asaala  n’abantu  ababiri  nayo 
y’esinga  obulungi  era  eri  waggulu  okusinga  eyo  gy’asaala  n’omuntu 
omu.  Abantu  gye  bakoma  okubeera  abangi  ne  Allah  gy’akoma  oku- 
sanyuka.”  (Abu  Dawuda,  Swalat,  47  /  554) 

Nnabbi  (okusaasira  kwa  Allah  n’emirembe  bibeere  ku  ye)  mu 
hadiisi  endala  agamba  nti: 

“Sswala  y’omuntu  ali  ku  muliraano  gw’omuzikiti  etuukirira 
singa  aba  agisaalidde  mu  muzikiti.”  (Ibn  Abi  Shaybah,  1, 303) 

Bwe  baamubuuza  b’ani  abaali  boogerwako  nga  baliraanwa 
b’omuzikiti,  Ali  (Allah  amusiime)  yannyonnyola  nti: 

‘Buli  muntu  awulira  okukoowoola  kwa  adhan (Bayhaqi,  as 
Sunanul  Kubra,  III,  37) 

Ebigambo  bino  wansi  ebya  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  birimu  okulabula  okw’amaanyi  eri 
abo  abatasaalira  ddala  sswala  ya  wamu: 

‘Singa  mu  kyalo  oba  mu  kiwonvu  nga  mulimu  abantu  basatu  nga 
tebasaalira  sswala  zaabwe  mu  jamaah,  shaytwani  ejja  kubeetooloola 
ebawangule.  N’olw’ekyo,  mugende  mu  maaso  n’okusaala  jamaah, 
kubanga  endiga  eyawukana  ku  zinnaayo  y’eriibwa  omusege.”  (Abu 
Dawuda,  Swalat,  46  /  547) 

Oba  abantu  balekera  awo  okwabulira  jamaah,  oba  Allah  ajja 
kussa  envumbo  ku  mitima  gyabwe  abateeke  mu  bantu  abatafaayo.” 
(Ibn  Maajah,  Masaajdi,  17) 


Okwaziina  Okwasooka 

Ku  ntandikwa  ebigambo  “eri  esswala,  eri  esswala”  bye  byakoz- 
esebwanga  okutegeeza  Abakkiriza  ekiseera  ky’okusinza.  Ekyengera 
kya  adhan  kyali  kyakujja  luvannyuma. 

Mu  kiseera  ekyo,  Omubaka  Ow’emikisa  (okusaasira  kwa  Allah 
n’emirembe  bibeere  ku  ye)  yeebuuza  ku  Basswahaba  be  engeri 
esinga  obulungi  ey’okuyitamu  abantu  okugenda  okusaala.  Abamu 
baaleeta  ekirowoozo  nti,  “Tuwanikenga  bendera  ng’ekiseera  kye 

sswala  kituuse.  Abakkiriza  olunaalabanga  bendera  nga  bakubaaku- 
ba  ku  bannaabwe.”  Naye  ekirowoozo  ekyo  Nnabbi  Owemikisa 
(okusaasira  kwa  Allah  n’emirembe  bibeere  ku  ye)  teyakyagala;  mu 
ngeri  y’emu  ekirowoozo  ekyaleetebwa  eky’okufuuwanga  enngombe 
nakyo  teyakyaniriza  olw’okuba  nga  “Abayawudi  kye  baali  bakozesa.” 
Bw’atyo  era  ekirowoozo  ky’okukuba  ebide,  ekyaleetebwa  mu  kuku- 
baganya  ebirowoozo  nakyo  teyakyagala  kubanga  “eyo  yali  nkola 
ya  Bagoberezi  ba  Kristo  entongole.”  Abdalla  ibn  Zayidi  (Allah 
amusiime)39,  omu  ku  Basswahaba  eyaliwo  nga  bakubaganya  ebiro- 
woozo  era  eyali  asobola  okutegeera  engeri  Omubaka  wa  Allah 
(okusaasira  kwa  Allah  n’emirembe  bibeere  ku  ye)  gye  yali  awuliramu 
yaddayo  eka.  Ng’ali  eyo,  ng’ali  wakati  w’okwebaka  n’okutunula,  yafu- 
na  okubikulirwa  okwa  adhan.  Yaddayo  butereevu  ewa  Omubaka  wa 
Allah  (okusaasira  kwa  Allah  n’emirembe  bibeere  ku  ye),  n’amubuulira 
nga  “bwe  yali  asomeseddwa  adhan  bwe  yali  nga  yeebase  wansi’ 

39.  Abdalla  ibn  Zayidi  al  Answari  (Allah  amusiime)  yafuna  okutendebwa 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye) 
olw’okumulwanirira  ennyo  mu  lutalo  lwe  Uhudi.  Abdalla  teyali  yekka  mu 
baakola  ebikolwa  eby’obuzira  mu  lutalo  luno;  ab’owaka  we  bonna  baalaga 
obuvumu  mu  lutalo  lwonna,  ekintu  ekyatuusa  Omubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  okubasabira  babeere 
baliraanwa  be  mu  Jjana.  Emirundi  mingi  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  lwe  yalambulanga  ab’enju  ya  Abdalla 
ibn  Zayidi,  gye  yasaaliranga  esswala  eziwera.  Ibn  Zayidi,  al  Answari  (Allah 
amusiime)  omu  ku  Basswahaba  abajjula  okwagala  ennyo  Nnabbi  wa  Allah 
(okusaasira  kwa  Allah  n’emirembe  bibeere  ku  ye).  Ng’amawulire  ag’entiisa 
agaamuyuuguumya  ag’okufa  kwa  Nnabbi  (okusaasira  kwa  Allah  n’emirembe 
bibeere  ku  ye)  gamutuuseeko,  Abdalla  yasaba  ng’akiggyira  ddala  ku  mutima 
gwe,  ng’awanjagira  Katonda  Owoobuyinza  nti  “...  onzibe  amaaso  nneme 
kuddayo  kulaba  muntu  oluvannyuma  lwa  Muhammadi  (okusaasira  kwa  Allah 
n’emirembe  bibeere  ku  ye)!’  Okusaba  kwe  kwayanukulirwawo  Abdalla  (Allah 
amusiime)  emyaka  gy’obulamu  bwe  egyaddako  gyonna  yagimala  muzibe 
(Qurtubi,  V,  271).  Oluvannyuma  yafa  ng’omujulizi  mu  lutalo  lwe  Harraa 
n’abaana  be  babiri. 

Oluvannyuma  lw’okukisanga  nga  Umaru  ( Allah  amusiime)  naye 
yali  yafunye  ekirooto  kye  kimu,  Nnabbi  Ow’okusaasira  (okusaasira 


kwa  Allah  n’emirembe  bibeere  ku  ye)  yalagira  Bilaali  (Allah  amusi 


ime)  addemu  mu  ddoboozi  ery’omwanguka  ebigambo  Abdalla  ibn 
Zayidi  (Allah  amusiime)  bye  yali  awulidde.  Amaloboozi  agadd- 
angamu  erya  adhan  gaawulirwa  omulundi  ogwasookera  ddala  (Abu 
Dawuda,  Swalat,  27  /  498) 

Adhan  bw’etyo  yafuuka  sunna,  ey’amaanyi  ekimala  okukuteeka 
ku  ddaala  lye  limu  n’ebintu  ebikakata  (waajib),  kubanga  kwakakasi- 
bwa  ekirooto,  enkola  ya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kye  yakkiriziganya  nakyo  n’obubaka 
obuva  eri  Katonda  obugamba  nti: 


“Era  bwe  muba  mukoowodde  eri  esswala. . .”  (al  Maa-ida,  5 :  58) 

Wadde  nga  yali  Abdalla  ibn  Zayidi  (Allah  amusiime)  eyayitib- 
wamu  okukkiriza  adhan,  naye  kiteekwa  kitegeerekeke  nti  bulijjo 
yali  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  eyafunanga  Obubaka  okuva  eri  Katonda  n’okubikkukirwa 
okuva  mu  ggulu.  Yamala  kukkiriza  olwo  adhan  n’eryoka  eteekeb- 
wawo  ng’ekkubo  ery’okukoowoola  Abakkiriza  okugenda  mu  miz- 
ikiti.  Bilaali  Habashi  (Allah  amusiime)  olwakoowoola  adhan  ye  eya- 
sooka  Abakkiriza  baayanguwa  n’obujjumbize  okweyiwa  mu  mizikiti 
olw’okuwulira  amaloboozi  ga  adhan. 

Wadde  ng’ebirowoozo  bingi  ebyaleetebwa  ku  makubo 
g’okuyitamu  Abakkiriza  okugenda  ku  mizikiti,  Nnabbi  Ekitangaala 
ky’Obulamu  (okusaasira  kwa  Allah  n’emirembe  bibeere  ku  ye)  byon- 
na  yabigaana  okuggyako  ekya  adhan,  kye  yakkiriza  n’obujjumbize 
obw’amaanyi.  Awatali  kubuusabuusa,  adhan  y’ewumbawumba 

engeri  Obusiraamu  gye  butegeeramu  Allah,  nnannyini  matendo, 
ne  Nnabbi  (okusaasira  kwa  Allah  n’emirembe  bibeere  ku  ye)  awamu 
nekirowoozo  ky’okusinza  nebikwata  ku  bulamu  bwonna  okutwalira 
awamu,  nga  mwe  buyita  okuyunga  Abakkiriza.  Tuyinza  okugamba 
nti  Omubaka  wa  Allah  (okusaasira  kwa  Allah  n’emirembe  bibeere 
ku  ye)  bw’atyo  yasalawo  ekyali  kisinga  obulungi  ku  makubo  gonna 
agaaleetebwa  agaali  gasoboka  ag’okuyita  abantu  eri  swalat. 

Ng’ekakasibwa  Kulaane  ne  Sunna,  adhan  ebaddewo  emyaka 
egisukka  mu  lukumi  mu  bina  (1400)  okuwa  Abasiraamu  okuk- 
oowoola  okuva  mu  ggulu.  Adhan  y’emu  wonna  era  ya  nsi  yonna 
ng’ekkubo  ly’okuyita  abantu  eri  esswala,  ng’eyo  ye  nsonga  lwaki 
teyinza  kuddibwamu  mu  ngeri  endala  yonna  okuggyako  nga  bwe 
yali  olubereberye.  Nga  kwe  kuyimba  kw’omuggulu,  kuyita  abo  aba- 
kuwulira  okukwanukula. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yagamba  nti: 

“Bw’owulira  adhan  ddamu  ebigambo  nga  muaddhin  (omwa- 
ziinyi)  bw’abyogera  kigambo  ku  kigambo.  Oluvannyuma  mpeer- 
eza  ebiramuso  (nsaalira),  kubanga  omuntu  aba  ansaalidde,  Allah 
akubisaamu  okusaalira  kwe  emirundi  kkumi.  Oluvannyuma  munsa- 
bire  nfune  Wasiila,  eddaala  mu  Jjana  erigenda  okuweebwa  omuntu 
omu  yekka.  Nsuubira  nti  nze  nngenda  okubeera  omuntu  oyo.  Nja 
kwebala  ng’ateekeddwa  okuwolereza  buli  muntu  ansabira  Allah 
ampe  Wasiila.”  (Muslim,  Swalat;  Abu  Dawuda,  Swalat,  26  /  523) 

Mu  hadiisi  endala,  Omubaka  Ow’emikisa  (okusaasira  kwa  Allah 
n’emirembe  bibeere  ku  ye)  akakasa  abo  abaddamu  ebigambo  bya 
muaddhin  bwe  baba  bawulira  adhan  okuweebwa  Ejjana.40  Ate  ku  bik- 
wata  ku  kusaba  okukolebwa  oluvannyuma  lwa  adhan ,  yagamba  nti: 


40.  Muslim,  Swalat,  12. 

“Awatali  kubuusabuusa  nja  kuwolereza  omuntu  oyo  ayogera 
ebigambo  bino  ebijja  oluvannyuma  lwa  adhan :  Katonda  afuga  oku- 
koowoola  kuno  okujjuvu  nesswala  egenda  okusaalibwa!  Nkusaba 
owe  Muhammadi  (okusaasira  kwa  Allah  nemirembe  bibeere  ku  ye) 
wasiila  ne  fadhwila  era  omuzuukirize  mu  ddaala  eriri  Mahmuud 
(eritenderezebwa)  eryo  lye  wamulagaanyisa!”  (Bukhari,  Adhan,  8;  Abu 
Dawuda,  Swalat,  37  /  529) 

Waliwo  hadiisi  nnyingi  ezoogera  ku  bulungi  bwa  adhan  nga 
mwe  muli  zino: 

“Edduwa  bbiri  tezizzibwayo  oba  tezitera  kuzzibwayo:  esooka  ye 
dduwa  esabibwa  oluvannyuma  lwa  adhan  n’ey’okubiri  y ’eyo  esabibwa 
mu  lutalo,  mu  kiseera  awo  enjuyi  zombi  lwe  ziyingiragana.”  (Abu 
Dawuda,  Jihaadi,  39  /  2540) 

“Singa  abantu  baali  bamanyi  empeera  ezirindiridde  abo  aba- 
kola  adhan  n’abo  abayimirira  mu  lunyiriri  olusooka  nga  basaala,  ne 
babulwa  engeri  y’okusalawo  okuggyako  nga  bakozesezza  okusalawo 
n’akalulu,  awatali  kubuusabuusa  bandikakubye.”  (Bukhari,  Adhan,  9,  32; 
Muslim,  Swalat,  129) 

“Buli  adhan  y’okusaala  lw’ekolebwa,  Shaytwan  edduka  n’egenda 
ng’eyisa  omukka  mu  ddoboozi  n’ebulira  mu  kifo  w’eteyinza  kuwu- 
lirira  adhan.  Adhan  oluggwa  bw’etyi  nga  Shaytwan  ekomawo,  ate 
eddamu  okudduka  nga  iqaamah  (okukima)  etandise.  Oluvannyuma 
ekomawo  omulundi  omulala  n’eyingira  mu  mwagaanya  ogutuuka  ku 
mutima  gw’omuntu,  n’etandika  okumusonseka  obwama  nti,  ‘lowoo- 
za  ku  kino,  jjukira  kiri;  ebintu  ebyabadde  tebirina  we  biyita  kuyin- 
gira  mu  birowoozo  bya  muntu.  Omuntu  atuuka  okutwalirizibwa 
n’obwama  buno  n’atuuka  okuba  nga  takyajjukira  wwa  w’atuuse  mu 
sswala  gy’alimu.”  (Bukhari,  Adhan,  4;  Muslim,  Swalat,  19) 

- 

Suffa:  Essomero  Ly’okumanya  N’amagezi 

Ekitundu  ekimu  mu  Masjid  kyalekebwawo  olwa  ba  suffa41  ne 
kibikkibwako  ebikoola  by ’emitende  nga  kye  kisulo  ky’abantu  abaaka- 
zibwako  erya  bannasuffa.42  Omuwendo  gw’abantu  bano  gwayawuka- 
nanga  okusinziira  ku  baafanga,  abaawasanga,  n’abo  abaabavangamu 
olw’ensonga  emu  oba  endala,  okugeza  abaasengukanga  okugenda 
mu  bifo  ebirala,  oba  abaagendanga  mu  ntalo,  wadde  nga  bagam- 
bibwa  n’okuba  nga  waliwo  lwe  baawerera  ddala  ensanvu  ennamba. 
Waliwo  n’abagamba  nti  Basswahaba  bannasuffa  baasukkako  mu 
kikumi.  Basswahaba  bano  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ye  yakolanga  ku  byetaago  byabwe, 
era  ng’akubiriza  ne  Basswahaba  abaali  obulungi  okubadduukirira. 

Abu  Hurayira  (Allah  amusiime),  nga  naye  yali  omu  ku  ban- 
nasuffa,  yanyumya  nti:  “Bannasuffa  baali  bagenyi  ba  Busiraamu. 
Tebaalina  maka  kubudamamu,  oba  wa  luganda  olw’okumpi. 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yabawanga  buli  kye  baamuwanga  ekyajjanga  ewuwe  nga  ye  tey- 
eesigalizaawo  na  kamu.  Bwe  kyabanga  ekirabo  nga  ye  asigazaako 
katono  ng’ebisigadde  abiwaayo  eri  bannasuffa,  ng’agabana  nabo 
n’ebirabo  ebyabanga  ebibye  ku  bubwe.”  (Bukhari,  Riqaaq,  17) 

Abu  Hurayira  (Allah  amusiime)  era  anyumya  bw’atyi: 

“Nze  kennyini  nnalaba  bannasuffa  nsanvu.  Nga  tekuli  n’omu 
eyali  alina  ebyambalo  ebyali  bisobola  okubikka  omubiri  gwe  gwon- 
na.  Baabanga  balina  izaar  (enkutu)  eyasobolanga  okubikka  okuva 
mu  kiwato  okukka  wansi,  oba  rida  (essuuka)  eyabikkanga  okuva 
mu  kiwato  okudda  waggulu;  olwo  nga  engoye  bazituggira  mu 
nsingo  zaabwe.  Ezimu  ku  zino  zaasobolanga  okutuuka  mu  makkati 

4 1 .  Suffa  kitegeeza  ekitundu  eky ’ennyumba  enkadde  ekisituddwa  nga  kikozesebwa  mu 

kutuulwako.  Sofa,  ekikozesebwa  mu  lulimi  Olutuluuki,  kiva  mu  kigambo  ekyo. 

42.  Ibn  Sa’adi,  I,  255. 

wakati  webisambi  byabwe,  endala  ku  bizinziiro  by’ebigere,  wadde 
ngera  olw’obutayagala  bitundu  byabwe  eby’ekyama  okubikkuka, 
baakwatiriranga  engoye  zaabwe  mu  bifo  ebyo.”  (Bukhari,  Swalat,  58) 

Ebigambo  bino  byaggyibwa  ku  Fadhwala  ibn  Ubayd  (Allah 
amusiime),  eyagamba  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  yabanga  asaaza  esswala,  abantu  abamu  baayinzanga  okuton- 
doka  olw’enjala  eyababeeranga  obubi.  Bano  tebaabeeranga  balala 
wabula  bannasuffa.  Bannamalungu  abaabalabanga  baalowoozanga 
nti  baabanga  bagudde  ddalu.  Ng’amaze  okusaaza,  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yagendan- 
ga  abatondose  we  baabeeranga  n’abaddaabiriza  nga  bw’abagumya 
n’ebigambo  nti,  ‘Singa  mwali  mumanyi  empeera  ezibalindiridde  eri 
Allah,  mwandyegombye  okubeera  mu  bwavu  n’obwetaavu  ebisin- 
gako  na  wano.”  (Tirmidhi,  Zuhud,  39  /  2368) 

Abdurrahmaani  ibn  Abi  Bakri  (Allah  amusiime)  anyumya 
ekyafaayo  kino: 

“Bannasuffa  baali  baavu  lunkupe.  Nzijukira  olunaku  lumu  nga 
Nnabbi  (okusaasira  kwa  Allah  n’emirembe  bibeere  ku  ye)  agamba 
nti,  ‘Oyo  yenna  alina  emmere  emala  abantu  ababiri,  twala  omu  ku 
bannasuffa  afuuke  wa  kusatu,  ate  alina  emmere  emala  abantu  abana, 
atwale  ow’okutaano  oluusi  n’ow’omukaaga  okuva  mu  bannasuffa.’ 


‘Taata  wange,  Abu  Bakari  yaleeta  basatu  mu  bantu  abo  eka. 
Ate  Omubaka  wa  Allah  (okusaasira  kwa  Allah  n’emirembe  bibeere 
ku  ye)  ye  yatwala  kkumi.  Mbakakasa  nga  ndayira  Allah  nti  emmere 
yeeyongeranga  buli  lwe  twalyanga  ekitole.  Abagenyi  baalya  ne  bam- 
atira,  naye  era  emmere  n’esigala  nga  gye  baali  batakutteeko  kumpi 
n’okusinga  bwe  yali.  Taata  wange  yeetegereza  emmere  okumala 
akaseera  oluvannyuma  n’abuuza  mukyala  we  ekyali  kigenda  mu 

maaso.  Omukyala  naye  yaddamu  buzzi  nti,  ‘Ndayira  nekitangaala 
kyeriiso  lyange  nti  emmere  eriwo  kati  ekubisaamu  emirundi  esatu 
ku  gye  twabadde  nayo  nga  tetunnaba  kulya.”  (Bukhari,  Mawaaqiitu,  41; 
Manaaqibu,  25;  Adab,  87  -  88;  Muslim,  Ashriba,  176  -  177) 

Kino  kifaananyi  ekiraga  ebintu  ebingi  ebiyinza  okuva  mu 
kubeera  omwesimbu  era  omugabi. 

Bannasuffa  baakolanga  buli  lwe  baafunanga  omukisa,  ate  ne 
badda  mu  kusinza  nokunoonya  okumanya  mu  biseera  ebirala  byon- 
na.  Mu  butuufu,  abo  abaalina  amaanyi  agamala  nobulamu  baayin- 
zanga  okukola  kyonna  kye  baasobolanga,  okuva  ku  kusitula  obulobo 
bw’amazzi  ku  migongo  gyabwe  okugajja  ku  busozi  waggulu  obwe- 
tooloddewo,  ne  bagulira  mikwano  gyabwe  emmere  mu  ssente  ze 
baabanga  bapakasizza.43  Mu  kwegendereza  ennyo  okukuuma  ensa 
zaabwe,  baabeeranga  beewala  emize  gyonna  egyali  giyinza  okukosa 
empisa  zaabwe.  Bwe  batyo  beewalanga  nnyo  okusaba  abalala  ebintu. 

Bannasuffa  be  baali  basinga  okubeera  okumpi  n’ensulo  y’Eddiini, 
abaali  basinga  okusika  empewo  za  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye).  Bwe  batyo  baali  baagunjulwa 
amangu  okusinga  abalala.  Nga  bakulembeddwa  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  abasomesa  baabwe 
era  mwalimu  Basswahaba  abagundiivu  okugeza  Ubayy  ibn  Ka’abi, 
Abdalla  ibn  Masuudi,  Mawaazi  ibn  Jabali  ne  Ubaada  ibn  Sswamiti 
(Allah  bonna  abasiime). 

Basswahaba  bannasuffa  baafuna  okutendekebwa  okwawaggulu 
era  okwa  mangu,  nga  kino  kyeyolekera  ne  mu  kuba  nga  ba  mukat- 
thriuuna,  Basswahaba  abaasinga  okunyumya  hadiisi  ennyingi,  bonna 
baava  mu  kibinja  kino.  Eyasinga  okwatiikirira  ye  Abu  Hurayira  (Allah 
amusiime)  amanyiddwa  okubeera  nga  yagamba  nti: 


43.  Bukhari,  Maghaazi,  28,  Jihaadi,  9;  Ibn  Sa’adi,  III,  514. 

“Abantu  beewuunya  nti  Abu  Hurayira  anyumya  hadiisi  nny- 
ingi!  Naye  baganda  baffe  okuva  mu  ba  Muhaajiruuna  baaberanga 
bali  mu  kusuubula  mu  butale  (bazaar)  nga  ba  Answari  bali  mu  kuli- 
ma  nnimiro  zaabwe,  Abu  Hurayira  ye  ng’ali  ku  lusegere  lwa  Mubaka 
wa  Allah,  nga  talina  kyafunamu  kya  ku  nsi,  ng’alaba  ebintu  bingi 
bye  baali  batasobola  kulaba  era  ng’ayiga  ebyo  bye  baali  batasobola 
kuyiga.”  (Bukhari,  Ilm,  42) 

Abagenyi  abaakyaliranga  Madiina  okumala  akaseera  nga  ekiba- 
leese  kuyiga  Busiraamu,  mu  kiseera  kye  kimu,  baali  basisinkana 
Nnabbi  Ow’okusaasira  (okusaasira  kwa  Allah  n’emirembe  bibeere 
ku  ye)  ng’era  bayiga  okuva  ku  Basswahaba  bannasuffa  ebyo  bye 
baali  batamanyi.  Bwe  wagwangawo  obwetaavu  obw’okuweereza 
omusomesa  agende  asomese  abantu  b’ebika  ebyali  byakayingira 
Obusiraamu,  kumpi  bulijjo  baamulondanga  mu  bannasuffa. 

Mu  kukola  emirimu  emirungi,  Basswahaba  bannasuffa  baali 
babateeka  mu  ddaala  eriddirira  erya  ba  Khulafaa-u  Rashiduuna, 
oba  ba  Kaliifa  abalunngamu,  Asharatul  Mubasshara,  abantu  ekkumi 
abaalagaanyisibwa  okuyingira  Ejjana  nga  bakyali  balamu,  ne  ba 
Aswhaabu  Badiri,  Basswhaba  abaakwata  ebitala  ne  balwana  mu 
lutalo  lw’e  Badiri.  Allah  agamba  nti: 

“Saddaaka  y’abo  abaazingizibwa  mu  kkubo  lya  Allah,  nga 
tebasobola  kutambula  mu  nsi;  atategeera  abalowooza  nti  bagagga 
olw’okwessaamu  ensa;  obamanyira  ku  bubonero  bwabwe  (obuli  mu 

byenyi);  tebasaba  bantu  nga  babapeeka;  n’ekyo  kyonna  kye  mubeera 
mugabye  ekirungi  mazima  Allah  ku  kyo  Mumanyi.”  (al  Baqara,  2 : 273) 

Habbaab  (Allah  amusiime)  annyonnyola  nti: 

“Aqra  ibn  Habis  ne  Uyayna  ibn  Hisn,  bamusinzabibumbe  abaali 
ababi  ennyo  mu  ngeri  gye  baakolangamu  enkwe,  lumu  bagenda 
awaali  Omubaka  wa  Allah  ne  bamusanga  ng’atudde  wamu  n’abantu 
abaali  abaavu  nga  tebalina  mikwano  nga  Bilaali,  Swuhaybu,  Ammaar 
nange.  Mu  kutunyooma,  baagamba  Omubaka  wa  Allah  nti  ‘Twagala 
otulekerewo  ekifo  eky’enjawulo  Abawalabu  abalala  bamanye  nga 
bwe  tuli  abasukkulumu.  Omanyi  bulungi  nti  abakungu  bangi  okuva 
mu  bika  by’Abawalabu  byonna  okwetooloola  Buwalabu  bajja  oku- 
tukyalira.  Tujja  kuwulira  bubi  singa  batulaba  mu  mbeera  y’emu 
n’abaddu  bano.  Bwe  tujja  ng’obagobawo...  naye  tetugaana  bwe  tuba 
tetuliiwo  bw’oba  oyagala  oyinza  okutuula  nabo!’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yaddamu  nti:  ‘Kirungi’. 

Baddamu  mu  busungu  nti:  ‘Ekyo  tetuyinza  kukitwala 
ng’atuzzeemu.  Ebyo  by’oyogera  biteeke  mu  buwandiike’  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yatumya 
Ali  (Allah  amusiime)  ajje  n’eky’okuwandiisa  awandiike  endagaano 
eyo.  Ffe  awo  twali  tukyatudde  mu  nsonda.  Mu  kiseera  ekyo  Jibriilu 
(emirembe  gibeere  ku  ye)  yajja  n’Obubaka  buno: 

“Era  togobanga  abo  abakoowoola  Katonda  waabwe  kumakya 
n’olweggulo  nga  baagala  byengera  bye;  tolina  kintu  kyonna 
ky’ovunaanyizibwa  mu  kubalibwa  kwabwe  nabo  tebalina  kye  bavu- 
naanyizibwa  ku  kubalibwa  kwo,  olwo  olyoke  obagobe  obeere  mu 
bantu  abalyazaamaanyi.”  (al  An’aam,  6 :  52) 


“Na  bwe  tutyo  bwe  twagezesa  abamu  ne  bannaabwe  balyoke 
bagambe  nti  abo  Allah  be  yagabira  ebyengera  mu  ffe?  Abaffe  Allah 
si  y’amanyi  okusinga  eri  abo  abeebaza?”  (al  An’aam,  6 :  53) 


“Abo  abakkiririza  mu  bubonero  bwaffe  bwe  bakuggyira,  gamba 
nti:  Emirembe  gibeere  ku  mmwe  Katonda  wammwe  yeekakasaako 
okusaasira.”  (al  An’aam,  6  :  54) 

Nnabbi  wa  Allah  (okusaasira  kwa  Allah  n’emirembe  bibeere 
ku  ye)  yateekerawo  awo  ekikoola  ekyali  kigenda  okukozesebwa 
mu  kuwandiika  endagaano  ku  bbali  n’atuyita  we  yali.  Bwe  twagen- 
da  gy’ali  twamusanga  agamba  nti,  ‘Emirembe  gibeere  ku  mmwe; 
Katonda  wammwe  yeerangiriddeko  obusaasizi. . .’ 

Twatuula  we  yali  ne  tubeera  kumpi  ng’amaviivi  gaffe  gakwatidde 
ddala  ku  gage.  Oluvannyuma  lw’Obubaka  okukka,  tweyongera  oku- 
tuulanga  ne  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ng’edda  era  nga  yavangawo  we  yayagaliranga.  Naye 
waliwo  Obubaka  obwakka  nga  bugamba  nti: 

“Era  gumiikiriza  okubeera  n’abo  abakoowoola  Katonda  waabwe 
kumakya  riekiro,  nga  baagala  okusiima  kwe,  era  toleka  amaaso  go 
ne  gabavaako  nga  gaagala  eby’okwewunda  by’obulamu  bwensi. . .”  (al 
Kahf,  18  :  28).  Olwo  ekyo  nakyo  riakyewala.  Okuva  ayah  eyo  lwe  yakka 
naffe  twatandika  okweyisa  mu  ngeri  ebalirira.  Bwe  twatuulanga  ne 
Omubaka  wa  Allah  akaseera  akamala,  twakozesanga  amagezi  gaffe  nga 
fife  tusooka  ne  tuvaawo,  olwo  alyoke  aleme  kukaluubirirwa  ng’ayagadde 
okwawukana  naffe.”  (Ibn  Maajah,  Zuhud,  7;  Twabari,  Tafsiir,  VII,  262  -  263) 


Obubaka  obwo  waggulu  bwe  bwakka,  Nnabbi  Ow’emikisa 
(okusaasira  kwa  Allah  riemirembe  bibeere  ku  ye),  amangu  ago 
yayimuka  riagenda  ng’anoonya  Abakkiriza  abaavu,  teyalwawo 
riabasanga  emabega  wa  Masjid  nga  basinza.  Nga  bw’abatunuulira, 
oluvannyuma  yagamba  nti,  “Amatendo  gonna  amajjuvu  ga  Allah 
oyo  eyandagira  okubeera  omugumiikiriza  riabantu  abo  okuva  mu 
ummah  yange!  Kati,  obulamu  bwange  riokufa  kwange  bijja  kuba  nga 
ndi  nammwe!”  (Waahidi,  olup.  306) 

Abu  Said  (Allah  amusiime)  anyumya  bw’atyi: 


“Nnali  ntudde  riakabinja  k’abaavu  okuva  mu  ba  Muhaajiruuna. 
Abamu  ku  bo,  olw’obutabeera  na  byambalo  bimala  kubikka  mibiri 
gyabwe,  baali  beekweka  mu  bannaabwe  babasiikirize  basobole 
obutalabika.  Munnaffe  omu  yali  atusomera  Kulaane.  Twalabira  awo 
nga  Omubaka  wa  Allah  (okusaasira  kwa  Allah  riemirembe  bibeere 
ku  ye)  ajja  rialindako  okumala  akaseera  ng’ayimiridde.  Bwe  yatuu- 
ka  eyali  asoma  Kulaane  riayimirizaamu  okusoma.  Oluvannyuma 
Omubaka  wa  Allah  (okusaasira  kwa  Allah  riemirembe  bibeere  ku 
ye)  yatulamusa  riabuuza  nti: 

- 

‘Mukola  ki?’ 

Twamuddamu  nti:  ‘Oyo  musomesa  waffe.  Atusomera  mu 
Kulaane  ne  tuwuliriza  Ekitabo  kya  Allah’ 

Oluvannyuma  kwe  kugamba  nti:  ‘Allah  yeebale  okutonda  mu 
ummah  yange  abo  be  nnalagirwa  okubagumiikiriza.’44 

Oluvannyuma  mu  bwetoowaze  obw’ekitalo,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  yatuula  naffe.  Nga 
bw’alaza  n’engalo,  yagamba  nti: 

“Mukole  enkulungo  bwe  muti...” 

Olwo  ne  tukola  enkulungo  ku  Mubaka  wa  Allah  (okusaasira 
kwa  Allah  n’emirembe  bibeere  ku  ye)  nga  tumutunuulidde.  Awo  we 
yatuweera  amawulire  amalungi  nti: 

‘Amawulire  amalungi  gye  muli,  abaavu  b’aba  Muhajiruuna... 
mbawa  amawulire  amalungi  agajjudde  ekitangaala  ku  Lunaku 
lw’enkomerero.  Mujja  kuyingira  Ejjana  ekitundu  ky’olunaku  nga 
abagagga  tebannaba  kuyingira...  ekitundu  ky’olunaku  kyenkanank- 
ana  emyaka  ebikumi  bitaano  egy’oku  nsi!”  (Abu  Dawuda,  Ilm,  13  /  3666) 

Okuwasa  Kwa  Nnabbi  Ow’emikisa  Eri  Ow’ekitiibwa  Ayisa 

Okufumbiriganwa  wakati  wa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  n’ow’ekitiibwa  Ayisa  (Allah 
amusiime)  kwakolebwa  Makka  nga  Hijira  tennaba,  naye  ne  kuss- 
ibwa  mu  nkola  e  Madiina. 

44.  Ebigambo  bya  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  biraza  ku  ayah  eya  28  mu  ssuula  al  kahf.  Omwo  Katonda  Owoobuyinza 
mwe  yalagira  Nnabbi  (okusaasira  kwa  Allah  n’emirembe  bibeere  ku  ye) 
okusigala  nga  mugumiikiriza  awamu  n’abantu  abatono  abaawansi,  abo 
abaasooka  okuyingira  Obusiraamu,  mu  bizibu  ebyali  biyinza  okubatuukako 
n’okubeera  omwegendereza  mu  ngeri  gy’akolaganamu  nabo. 

- 

Ayisa  (Allah  amusiime)  bino  abinyumya  bw’atyi: 

“Omubaka  wa  Allah  bwe  yasenguka  okugenda  e  Madiina, 
yaleka  bawala  be  nange  e  Makka.  Oluvannyuma,  yasindika  Zayidi 
ibn  Haaritha  ne  Abu  Raafi  e  Makka,  ng’abawadde  enngamiya  bbiri 
ne  dirhamu  ebikumi  bitaano  okukola  ku  byetaagisa  mu  lugen- 
do.  Mu  ngeri  y’emu,  taata  wange  Abu  Bakari  yasindika  Abdalla 
ibn  Urayqatw,  n’enngamiya  endala  bbiri  oba  ssatu  n’ajja  na  bali 
ng’amutisse  obubaka  okugamba  muganda  wange  Abdalla  okutegeka 
maama  wange  Ummu  Rummaan  ne  muganda  wange  nange  atu- 
weereze  e  Madiina  ku  nsolo  ezo.  Abu  Raafi  yategekera  Fatuma, 
Ummu  Kulthum  ne  Sawda  bint  Zam’a  ensolo,  Zayidi  n’alinnyisa 
Ummu  Ayman  ne  mutabani  we  Usaama.  Olwo  ffenna  ne  tutandika 
ku  lugendo  olwali  olw’okututuusa  e  Madiina.45  Bwe  twatuuka  e  Bayz 
okumpi  ne  Mina,  enngamiya  yaffe  yapaala,  nga  nze  ne  maama  tuli 
munda  mu  hawdaj.46  Maama  kino  kyamutiisa  nnyo,  nga  mmuwulira 
bw’agamba  nti,  ‘bambi  muwala  wange’.  Naye  nga  wayiseewo  aka- 
seera  katono,  Allah  yatuyamba  enngamiya  yaffe  n’ekkakkana  olwo 
ne  tweyunga  ku  balala. 

Twalwa  ddaaki  ne  tutuuka  mirembe  e  Madiina  nga  ffenna 
tuli  balamu.  Wadde  nga  twali  twafumbiriganwa  ne  Omubaka  wa 
Allah  nga  tuli  Makka,  nnasigala  ndi  n’abantu  bange.  Mu  kiseera 
kino,  Masjid  n’ennyumba  ezigyetoolodde  byali  bimaze  okuzimbibwa 
era  nga  Omubaka  wa  Allah  ayingidde  ekisenge  ekikye  n’abantu 
be.  Nga  wayiseewo  akaseera,  taata  yabuuza  Omubaka  wa  Allah 
ekyab  kigaanye  obufumbo  bwaffe  okugenda  mu  maaso,  Nnabbi  kwe 
kumuddamu  nti: 

45.  Zaynab  (Allah  amusiime)  yali  waakusigalako  e  Makka  akaseera,  kubanga  bba 
Abul  Aaswi  ibn  Rabii  yali  akyagaanye  okumuwa  olukusa  okugenda. 

46.  Hawdaj  kayumba  akabeera  ku  mugongo  gw’enngamiya  akakweka  ebiri  mu 
nda  nga  kabeeramu  bakyala.  kozesebwa 

“Amahare.” 

Oluvannyuma  taata  wange  yamuyambako  bwe  yamuweereza 
uqiyya47  kkumi  na  bbiri  nekitundu,  oyo  nga  Omubaka  wa  Allah 
gwe  yakozesa  okutuukiriza  okutwala  mu  maaso  obufumbo  bwajfe 
mu  Shawwaal.48  Tewali  nngamiya  yadde  endiga  eyasalibwa  okukola 
embaga;  okuggyako  Sa’adi  ibn  Ubaada  (Allah  amusiime)49  ye  yekka 
eyaweereza  emmere  mu  bbakuli  ennene.50 

Embeera  Mu  Madiina 

Omulembe  gwe  Madiina,  Abasiraamu  mwe  baabeerera  nga 
be  bafuga,  kyali  kiseera  ekyalimu  obulamu  era  nga  kya  maanyi,  nga 
kijjudde  embeera  ennungi,  eyali  esobozesa  emisingi  gy’Obusiraamu 


47. 

48. 

49. 


Uqiyya  kipimo  ekitongole  ekyebisente  bya  ffeeza.  Era  bwe  kikozesebwa 
ng’ekipimo  ky’obuzito,  uqiyya  emu  yenkanankana  gulaamu  (grams)  128. 

Ibn  Sa’adi,  VIII,  58,  62  -  63. 

Sa’adi  ibn  Ubaada  (Allah  amusiime)  yasiramuka  we  baakolera  Endagaano 
ya  Aqaba  Eyookubiri.  Yali  omu  ku  babaka  ekkumi  n’ababiri  abaalondebwa. 
Yaweerezanga  Nnabbi  Ow’emikisa  emmere  ebbanga  lyonna  ery’emyezi 
omusanvu  Nnabbi  (okusaasira  kwa  Allah  n’emirembe  bibeere  ku  ye)  gye 
yamala  ng’asula  ewa  Khalid  ibn  Zayidi,  nga  kino  kyali  kituukaganya  obugagga 
bwe  n’obugabi  bwe.  Teri  lunaku  lwayitawo  nga  Sa’adi  takoze  kijjulo  mu  lubiri 
lw’ennyumba  ye,  abantu  bonna  gye  baali  baanirizibwa.  Yaliisa  nga  ba  Suffa 
buli  lunaku.  Ye  yasitulanga  bendera  ya  ba  Khazraj  mu  ntalo  ennyingi.  Mu 
biseera  by’olutabaalo  lw’e  Dhu  Qaradh,  yawaayo  entende  ezaali  ku  nngamiya 
kkumi  ziriise  abalwanyi,  era  nga  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  mu  kusiima  ekikolwa  kye  kino  yamusabira  nti, 
‘Allah,  ssa  okusaasira  ku  Sa’adi  n’ab’omu  maka  ge!’  Yaliisa  eggye  ly’Abasiraamu 
mu  lutalo  lw’okulwanyisa  ba  Banu  Quraydhwa.  Obulamu  bwe  n’obugagga 
bwe  byombi  byali  kkubo  ly’okulafuubana  mu  kkubo  lya  Allah  okutuusa  ku 
lunaku  lwe  yafiirako.  Ennyumba  ye  okuva  Iwe  yali  ku  njegoyego  za  Madiina 
era  nga  yali  yeesambyeko  Masjid,  Sa’adi  yazimbayo  omuzikiti  omutonotono. 
Oluvannyuma  lw’okulonda  Abu  Bakari  (Allah  amusiime)  nga  Kaliifa,  Sa’adi 
ibn  Ubaada  yasenguka  n’agenda  e  Hawran,  okumpi  ne  Damascus,  era  eyo  gye 
yafiira  mu  mwaka  gwa  635.  Yaziikibwa  mu  kabuga  akatono  ak’e  Ghuta. 
Ahmada,  VI,  211. 

egibuna  okufuna  omusingi  omuggumivu;  nomusaayi  ogwayiika  mu 
ntalo  eziwera  gwali  guyamba  okwongera  okunyweza  embeera  eno. 

Mu  kusooka,  embeera  e  Madiina  yali  nzibu  wadde  ng’ekibuga 
kyayaniriza  n’omutima  gumu  abantu  abaasenguka.  Waaliwo  emi- 
tawaana  egyali  gijja,  nga  okusinga  gyakumwamu  omuliro  aban- 
nanfuusi  n’abayawudi,  abatassa  mukono  nga  banoonya  okusiga 
ensigo  z’obulabe  nga  kino  kiva  ku  bukyayi  bwe  baalina  eri  okutinta 
kw’Obusiraamu. 

Ekitendo  ekyayawulanga  abannanfuusi  kwe  kusigala  ku  nziki- 
riza  zaabwe  ez’okusinza  ebibumbe  wadde  nga  ku  ngulu  baalabikanga 
nga  abaali  bakkiriza  Obusiraamu.  Allah,  nnannyini  matendo,  eyali 
ow’okulaba  ng’Ekitangaala  kiyitamu  ku  nkomerero,  mu  kiseera 
ekyo,  yabalabula  olulabula  olw’amaanyi  nti: 

“N’abo  ababeetoolodde  mu  bannamalungu  mulimu  aban- 
naanfuusi  ne  mu  bannamadiina  mulimu  abaalemera  ku  bunnan- 
fuusi;  ggwe  tobamanyi;  Ffe  tubamanyi;  tujja  kubabonyaabonyeza 
ddala  emirundi  ebiri  oluvannyuma  tubazze  eri  ebibonyoobonyo 
eby’amaanyi.”  (at  Tawba,  9 : 101) 


Abannanfuusi  baali  balina  obukodyo  mu  kukwenyakwe- 
nya  kwabwe  nga  ne  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yennyini  tayinza  kutegeera  bukodyo 
bwabwe,  ng’ayinza  kumanya  ebiri  mu  nda  ng’Obubaka  obuva  eri 
Katonda  obukwata  ku  nsonga  eyo  bumaze  kukka.  Abannanfuusi 

- 

baali  beegendereza  nnyo  okubaako  n’enneeyisa  yonna  gye  bakola 
eyali  eyinza  okuleetera  abalala  okubuusabuusa  era  nga  mu  ngeri  eyo 
baakoleranga  mu  nkukutu  nga  bwe  basobola. 

Bamusinzabibumbe  be  Makka,  abaawaliriza  Abasiraamu 
okusenguka,  mu  kiseera  kye  kimu  baali  bakola  nga  bwe  basobo- 
la  okulaba  nga  bakuma  mu  muliro  gw’obukyayi  ogwakoleezeb- 
wanga  abannanfuusi  be  Madiina.  Nga  bayita  mu  kuwuliziganya 
n’abannanfuusi  buli  kaseera,  era  ng’eky’Obusiraamu  okubeera  nga 
bwali  buyinza  okusaasaana,  Bannamakka  baali  bawaga  bannaabwe 
mu  lutalo  okuggyayo  ebitala  balwanyise  Abasiraamu  babasany- 
izeewo  ddala  mu  Madiina.  Okusosonkereza  kuno  kwali  kuzza  ddo- 
boozi  eryali  lirabula  nti  singa  Bannamadiina  baali  baakulemererwa 
okukola  ku  Basiraamu,  olwo  bamusinzabibumbe  b’e  Makka  baali 
baakubalumba,  nga  bayambibwako  ebika  ebirala  byonna  mu  kyondo 
kya  Buwalabu,  olwo  bo  beekolere  omulimu  ogwo,  mpozzi  ate  baali  si 
baakutaliza  okusanjaga  bannamadiina  bonna  nga  tebasosoddeemu 
oba  Musiraamu  oba  si  Musiraamu.  Okulaga  nti  kye  baali  boogera 
baali  bakitegeeza  era  nga  baali  bakisobola,  bamusinzabibumbe  baa- 
tuma  abantu  abatalina  buvunaanyizibwa  (abayaaye)  e  Madiina  ne 
banyagulula  ensolo  ze  baasanga  ku  njegoyego  z’ekibuga. 

Embeera  yali  efuuse  ya  kwegendereza  era  akabi  mu  maaso  kaali 
kalengerekeka.  Abakkiriza  baatandika  okukuuma  ekiro  ku  nguudo, 
n’okwekengera  okw’amaanyi  nga  batya  okuzinduukirizibwa  ekiseera 
kyonna.  Ku  ludda  olulala  eyali  takyebaka  yali  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye).  Eggye  ettonotono 
lyasindikibwa  ebweru  wa  Madiina  okukuumira  amaaso  ku  kibuga 
okulaba  nga  singa  omulabe  aba  asazeewo  okubalumba  nga  abasanga 
balaba. 


Ku  ludda  olulala  kwaliko  ebika  by’Abayawudi,  abalabe  b’Abakkiriza 
ab’olulango  nga  baali  balindirira  kufima  kakisa  okulumba.  Nga  basinziira 

ku  ddiini  gye  baasikira,  beeteeka  mu  mbeera  y’olutalo  n’Abasiraamu  era 
nga  babalumya  omutwe.  Suula  eyasooka  okukka  e  Madiina,  al  Baqara, 
bw’etyo  yali  ekkaatiriza  eky’okuyita  Abayawudi  bayingire  Obusiraamu. 
Ku  kuyita  okwayolekezebwa  eri  abantu  bonna,  Essuula  eyogera  mu 
ngeri  ennambulukufu  “Batabani  ba  Yisirayiri”  wakati  wa  ayah  eya  123 
ne  162,  nga  basinga  kwogerwako,  naddala,  mu  ayah  eya  123,  ekikola 
kumpi  ekitundu  ky’essuula  okubeera  nga  kiri  ku  bo.  Aya  za  Katonda 
zikyusakyusa  engeri  gye  zoogera  ku  Bayawudi  nga  ziva  ku  kuboogerako 
obutereevu  ne  ziboogerako  nga  ziyita  mu  bantu  abalala;  ng’era  ziyita  mu 
kugaana  bye  boogera  n’okubajjukiza  ebyengera  ebingi  bye  baaweebwa, 
ayah  zinoonya  okukuma  obuto  imaan  eri  mu  mitima  gya  Abayawudi.51 


Omutontomi  Omuyawudi  Ka’abi  ibn  Ashraf  yali  agufudde 
mugano  okutontoma  ebitontome  ebyali  bivuma  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  ng’abikolamu 
n’empaka  ne  Bannamakka,  era  nga  mu  kuvuganya  kuno  abatontomi 
Abakulayishi  nga  nabo  baali  balina  okwogera  ebitontome  ebiwoola 
Nnabbi.  Hassaan  ibn  Thabit  (Allah  amusiime),  omutontomi  wa  ba 
Answari  omwatiikirivu,  yasaba  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye)  amukkirize  naye  atontome  mu 
ngeri  y’emu  era  olukusa  n’alumuwa.52 

Ebitontome,  mu  biseera  ebyo,  byah  bikola  nga  ebiweerezebwa 
ku  mpewo  mu  biseera  bino.  Nnabi  Ow’emikisa  (okusaasira  kwa 
Allah  n’emirembe  bibeere  ku  ye)  yali  atadde  ekituuti  mu  Masjid  nga 
kya  Hassaan  ibn  Thaabit  kwe  yayimiriranga  ayogerereko  ebitontome 
bye  ebijerega  nga  bigenderera  okuzzaayo  ebigambo  ebyali  biwoola 
Omubaka  wa  Allah  (okusaasira  kwa  Allah  n’emirembe  bibeere  ku  ye) 


51.  Laba:  an  Naba’ul  Adhwim,  olup.  178. 

52.  Bukhari,  Manaaqib,  16;  Muslim,  Fadhwailu’s  Swahaaba,  156  -  157. 

Nnabbi  yagambanga  nti,  “Ebbanga  Hassaan  ly’amala 
ng’alwanirira  Mubaka  wa  Allah,  Omwoyo  Omutukuvu  gubeera 
naye.”  (Abu  Dawuda,  Adab,  87  /  5015) 

Nga  boolekedde  okutulugunya  okuva  mu  bamusinzabibumbe 
n’Abayawudi  bye  baayolekezanga  Nnabbi  Ow’emikisa  n’Abakkiriza, 
Katonda  Owoobuyinza  yabeeranga  agamba  Nnabbi  we  omwagalwa 
okugumiikiriza  n’okusonyiwa.  Ng’ebula  olunaku  lumu  olutalo  lwe 
Badiri  okubalukawo,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  ng’ali  ku  ndogoyi  ye  nga  Usaama  ibn 
Zayidi  ali  emabega,  yagenda  okulaba  Sa’adi  bin  Ubaada  obulwadde. 
Nga  bali  mu  kkubo,  baasanga  akabinja  k’abantu  nga  batudde  nga 
mulimu  ne  Abdalla  ibn  Ubayy  ibn  Saluul,  eyali  tannaba  kulangirira 
“ku  ngulu”  okukkiriza  kwe  Obusiraamu;  yali  eby’obutakkiriza  kwe 
ng’abyogera  kyere.  Mu  baali  batudde  era  mwalimu  Abakkiriza  nga 
mwe  mwali  ne  Abdalla  ibn  Rawaaha,  wamu  n’Abayawudi  ne  bam- 
usinzabibumbe.  Endogoyi  Nnabbi  w’okusaasira  (okusaasira  kwa 
Allah  n’emirembe  bibeere  ku  ye)  ne  Zayidi  kwe  baali  yali  eyitawo 
n’efuumuula  enfuufu  eyatuuka  ku  baali  batudde.  Nga  bw’abisse 
ennyindo  ze  n’akasongezo  k’essaati  ye,  Abdalla  ibn  Ubayy  yayomba 
nga  bw’agamba  nti: 

“Totufuumuulira  nfuufu!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  nga  bw’akka  okuva  ku  ndogoyi  kwe  yali  ,  yalamusa  abaali 
batudde  era  nga  bw’asoma  ku  Kulaane  yabayita  eri  okukkiriza  Allah, 
nnannyini  matendo. 

Abdalla  bin  Ubayy  yayogera  mu  busungu  nti,  “Lwaki  otugamba 
ebintu  ebyo!  Bw’oba  ebintu  by’ogamba  nga  bituufu,  kati  tuleke... 
genda  ewuwo  ebyo  obigambe  abo  abajja  okukuwuliriza!” 

- 

Abdalla  ibn  Rawaaha  yamukutulamu  nagamba  nti,  “Mubaka  wa 
Allah  ate  ekyennyume  ky’ekyo.  Jangu  we  tuba  tukunngaanye  kubanga 
tufuna  essanyu  lingi  okuwulira  ebigambo  byo  by’oba  ogamba!” 

Ekyaddirira  bye  bigambo  ebisongovu  okuyitinngana  wakati 
w’Abasiraamu,  bamusinzabibumbe  n’Abayawudi.  Baali  bali  kumpi 
kugwanngana  mu  malaka  naye  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  n’asobola  okubakkakkanya.  Ebintu 
nga  bimaze  okudda  mu  nteeko,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalinnya  ensolo  ye  ne  yeeyongerayo 
gye  yali  agenda  era  n’atuuka  awaali  Sa’adi  ibn  Ubaada,  gwe  yabuulira 
ebyali  bibaddewo. 

Sa’adi  ibn  Ubaada  ng’abwaddaabiriza  Omubaka  wa  Allah, 
yamugamba  nti,  “Mubaka  wa  Allah,  basonyiwe;  tofa  ku  bukambwe 
bwabwe.  Nkukakasa  nga  ndayira  Oyo  eyakutuma  n’Ekitabo  nti  nga 
tonnaba  bw’otyi  okutuuka  nga  Omubaka  wa  Allah,  abantu  bano 
baali  beetegeka  okulangirira  Ibn  Ubayy  ng’omukulembeze  era  nga 
bagenda  kumutikkira  ngule  nga  Kabaka.  Naye  Allah  bwe  yakutuma 
gye  tuli  n’Eddiini  Entuufu,  ebirooto  bye  eby’okufuuka  kabaka  byay- 
onooneka  era  n’asigala  mu  bulumi  obwo. . .  kyafuuka  ng’eyali  tasobo- 
la  kuddayo  kussa.  Akadubudubu  kasobola  okuba  nga  kava  okwo.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bw’atyo  kwe  kusonyiwa  Abdalla  ibn  Ubayy  ebikolwa  eby’ekisiru 
bye  yali  akola.  Ayah  eno  wammanga  yakka  olw’ensonga  eyo: 

“Mujja  kugezesebwa  mu  by’obugagga  byammwe  nammwe 
mwennyini  era  mujja  kuwulira  okuva  mw’abo  abaaweebwa  Ekitabo 
nga  temunnaba  kuweebwa  ne  bamusinzabibumbe  okunakuwazibwa 
okungi.  Naye  bwe  mugumiikiriza  ne  mwewala  ebikyamu  mazima 
ddala  ekyo  kya  mu  bintu  ebiggumiza  omutima.”  (Aali  Imraan,  3  : 
186)  Nga  ayah  tennaba  kukka  eyali  ewa  olukusa  okukwata  ebitala, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  ne  Basswahaba  baabeeranga  basonyiwa,  nga  bwe  baali  balagid- 
dwa,  okuyiikiriza  n’ebikolobero  ebyabanga  bibakoleddwaako  bam- 
usinzabibumbe  n’Abayawudi.53 

Okukkirizibwa  Okulwana:  “Lwanyisa  Abo  Abakulwanyisa!” 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yali  tannaweebwa  kukkirizibwa  kulwanyisa  bamus- 
inzabibumbe,  ng’avunaanyizibwa  ku  kubayita  kwokka  okukkiririza 
mu  bumu  bwa  Allah,  nnannyini  matendo,  ng’era  alina  okugumira 
n’okutunula  ebbali  ku  kwesasuza  okwali  kuyinza  okubavaamu  nga 
kuyita  mu  kutulugunya  n’enneeyisa  ey’okulumya.  Kino  kyawaga  bam- 
usinzabibumbe  abatakkiriza  kakisa  konna  kubayitako  nga  tebaka- 
kozesezza  mu  kubonyaabonya  abagoberezi  ba  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  nga  basuubira 
okubazzaayo  mu  nzikiriza  zaabwe  enkadde  ez’okusinza  ebibumbe. 
Era  nga  bayita  mu  kubasaako  okutulugunya  okutaalimu  kisa  kyonna 
baasobola  okuzzaayo  abamu  mu  ddiini  yaabwe,  abalala  ne  babawali- 
riza  okusenguka  okugenda  mu  Abyssinia  n’oluvannyuma  e  Madiina, 
nga  bagezaako  okukuuma  enzikiriza  yaabwe. 

Ebintu  byali  byonoonekera  ku  misinde  gya  maanyi  nga  kyali 
kifuuse  kumpi  ekitakyasoboka  okukuuma  emirembe  nga  bakozesa 
enkola  ey’okuguma  n’obugumiikiriza’,  Nnabbi  Ow’emikisa  bye  yali 

53.  Bukhari,  Tafsiir,  3/15. 

akyakozesa  n’okutxiusa  ekiseera  ekyo.  N’ekkubo  ery’okwerwanako 
lyokka  lyali  terikyasobola  kuzzaayo  mayengo  ga  bulumi,  ekin- 
tu  ekyawaliriza  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  okunoonya  obuyambi  okuva  eri  Katonda 
Owoobuyinza,  n’okulindirira  Obubaka  obumalako  obulumi. 

Oluvannyuma,  nga  bamusinzabibumbe  tebakyawuliriza  nnyo 
bibagambibwa  era  nga  bagenze  wala  mu  kuwakanya  ebyengera  Allah 
bye  yabawa  n’okugaana  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye);  era  mu  kiseera  nga  bafuuse  ebyeneena 
era  ensibuko  y’okweraliikirira  n’okutya  eri  Abasiraamu  ne  bwe  baali 
bamaze  okusenguka,  ayah  ezaali  ziwa  Abasiraamu  olukusa  okulwana 
zakka,  nga  zissa  essira  ku  kwerwanako  ekyali  kifuuse  ekyali  kyetaagisa 
okukolerwawo  amangu: 

“Abo  abalwanyisibwa  bakkiriziddwa  nti  balyazaamanyiziddwa  era 
nti  mazima  ddala  Allah  Muyinza  asobola  okubataasa.  Abo  abaagobwa 
mu  mayumba  gaabwe  awatali  nsonga  ntuufu  okuggyako  okuba  nga 
baagambanga  nti  Allah  ye  Katonda  waffe.  Singa  Allah  yali  abantu 
abamu  nga  tabakozesa  okusindiikiriza  bannaabwe  ebigo,  amakanisa, 
synagogue  n’emizikiti  omwogererwa  ennyo  erinnya  lya  Allah  byonna 
byandimenyeddwa.  Era  Allah  ajja  kutaasiza  ddala  oyo  ataasa  ediini  Ye; 
mazima  ddala  Allah  Wamaanyi  Owoobuyinza.”  (al  Hajj,  22 :  39  -  40) 

“Mulwane  mu  kkubo  lya  Allah  (nga  mulwanyisa)  abo  aba- 
balwanyisa,  era  temuyisa  ensalo  kubanga  mazima  ddala  Allah  taya- 
gala  bantu  ababuuka  ensalo.”  (al  Baqara,  2 : 190) 


“Mubalwanyise  okutuusa  waleme  kubeerawo  kikemo  (okutu- 
lugunya  n’okubonyaabonya)  era  eddiini  yonna  ebeere  ya  Allah.  Bwe 
baba  bakukomezza  mazima  ddala  Allah  kw’ebyo  bye  bakola  Mulabi” 
(al  Anfaal,  8  :  39) 

Olukusa  lw’okulwana  kyava  ku  ndowooza  ey’obulabe  eyakoz- 
esebwa  ku  Busiraamu  n’Abasiraamu.  Jihaadi  yalaalikibwa  ng’etteeka 
olw’okukuuma  n’okulwanirira  okulumbagana  ebintu  ebitaano  ebi- 
teekeddwa  okubeerawo  okusobola  okukuuma  ekibiina  ky’abantu 
nga  weekiri,  dhwaruuraatul  Khamusa.  Bino  nga  kwe  kukuuma 
ebintu,  obulamu  bw’abantu,  olulyo,  endowooza,  n’eddiini.  Ekiragiro 
kya  Katonda  kirimu  ekigendererwa  eky’okubonereza  abo  abavu- 
naanyizibwa  okuggya  abantu  ku  Kituufu  n’okuggyawo  emiziziko 
gyonna  egyekiika  mu  kkubo  ly’okutuusaako  abantu  Ekituufu. 

Okuba  nga  Muhammadi  Mustafa,  ali  ku  ntikko  ya  bannabbi 
bonna  (okusaasira  kwa  Allah  n’emirembe  bibeere  ku  ye),  eyatumibwa 
ng’eky’okusaasira  eri  abantu  bonna,  nga  yalina  okwetaba  mu  ntalo 
ez’amaanyi  era  ezaali  zeetaaga  ebintu  ebingi  awamu  n’okuba  nga  yali- 
na  ekisa  ekitasoboka  kumalibwayo  kutegeerebwa  nga  kimala  okussa 

abantu  bonna  wansi  w’ekisiikirize  kyakwo,  kwaleetebwa  lwa  bwetaavu 
bwa  kuleetawo  ddembe  mu  bantu  na  butebenkevu  n’okunyweza  okula- 
fuubana  kwa  tawuhiidi.  Hadiisi  egamba  nti,  “Nze  nnabbi  w’okusaasira 
n’okulwana”,  (Ahmada,  IV,  396)  erina  kutegeerebwa  mu  mbeera  eyo. 

Ayah  ezakkiriza  okulwana  n’okwerwanako  zaagoberezebwako 
ezo  ezaali  zikuutira  Nnabbi  (okusaasira  kwa  Allah  n’emirembe 
bibeere  ku  ye)  n’Abakkiriza  okukolera  ku  lukusa  olwo: 


“Owange  ggwe  Nnabbi!  Allah  akumala  n’abo  abakkiriza  aba- 
kugoberera.  Owange  Nnabbi!  Kuutira  abakkiriza  okulwana.”  (al 
Anfaal,  8:  64  -  65) 


‘Abaffe  muyinza  mutya  obutalwanyisa  kibiina  kya  bantu  abaa- 
menya  ebirayiro  bye  baakola  (endagaano  ze  baali  bakoze)  ne  baagala 
okufulumya  Omubaka  era  nga  be  baabatandika  omulundi  ogwasooka! 
Mubatya  ng’ate  Allah  ye  mutuufu  w’okumutya  bwe  mubeera  abakki- 
riza.  Mubalwanyise  Allah  ajja  kubabonyaabonya  nemikono  gyammwe 

era  abaswaze  ababataaseeko  awonye  ekyo  ekiri  mu  mitima  gy’ekibiina 
ky ’abakkiriza  aggyewo  obusungu  obubali  mu  mitima;  era  Allah  addiremu 
ayo  gw’aba  ayagadde,  Allah  Mumanyi  Omugezi.”  (At  Tawba,  9 : 13  - 15) 

Okwo  ogattako  Obubaka  obwajja  nga  bulabula  abantu  baleme 
okudduka  mu  jihaadi: 


“Okulwana  kubalaalikiddwaako  nga  mukutamwa;  naye  muy- 
inza  okutamwa  ekintu  nga  kye  kirungi  gye  muli  ate  muyinza 
okwagala  ekintu  nga  kye  kibi  gye  muli.  Era  Allah  y’amanyi  mmwe 
temumanyi.”  (al  Baqara,  2  :  216) 


“Kyali  tekisaana  eri  abantu  b’e  Madiina  n’abo  ababeetoolodde 
mu  bannamalungu  okusigala  emabega  wa  Omubaka  wa  Allah  era 
n’okwagala  obulamu  bwabwe  okusinga  obubwe.”  (at  Tawba,  9 : 120) 


OMWAKA  OGUSOOKA  OGWA  HIJIRA  ^g^t^s^-9 


4  0  /  s'  .  #  i 

yy>-  I il <J ;d)l  ly*  *-SdLn 
jjJL^laJl  ^jjll I  S/  ^Wlj  o ^l 


“Gamba  nti  bwe  baba  nga  bakitammwe  n’abaana  bammwe, 
ne  baganda  bammwe,  ne  bakyala  bammwe,  n’ab’ekika  kyammwe 
n’ebyobugagga  bye  mwafuna,  n’eby’obusuubuzi  bye  mutya  okubasala 
n’amayumba  ge  mwegomba  nga  bye  byagalwa  gye  muli  okusinga 
Allah  ne  Omubaka  we,  n’okulwana  mu  kkubo  lye,  kale  mulindirire 
okutuusa  Allah  lw’anaaleeta  ekiragiro  kye,  era  mazima  ddala  Allah 
talunngamya  kibiina  kya  bantu  aboonoonyi.” 


Nga  bagondera  ebiragiro  bya  Katonda,  era  nga  bagoberera 
Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  Abakkiriza  baatandika  okweteekerateekera  okw’amaanyi 
okwennganga  bamusinzabibumbe. 


Jihaad  Mu  Kkubo  Lya  Allah 

Jihaad,  okutwalira  awamu,  ye  muntu  okubeera  mu  kulwa- 
na  okuyonja  n’okutukuza  omwoyo,  okutuukiriza  ebiragiro  bya 
Katonda  Owoobuyinza  n’obwesimbu  obukomererayo,  okwewala 
ebyaziyizibwa,54  okukuutira  banne  Abasiraamu  okukola  ebirun- 
gi  n’okusuubira  ekisinga  obulungi,  okunnyonnyola  emisingi 
gy’Obusiraamueriabatakkirizan’okubawaamakubog’obulunngamu55 
n’okukozesa  amakubo  gonna  agasoboka,  ka  bube  bulamu  bwa 
muntu,  byabugagga  oba  kwogera,  mu  kukuuma  eddiini  n’ebyo  byon- 
na  ebitukuvu  n’okuggyawo  emisanvu  gyonna  egyekiika  mu  kkubo 
ly’okutuusa  Amazima  ku  bantu,  ng’ayita  mu  kulwana  okw’engeri 


54.  Nasaa-i,  Hajj,  4. 

55.  Ahmada,  III,  456. 

zonna,  ng’omwo,  awatali  kubuusabuusa,  mw’ozingidde  okulwana 
wadde  ng’ekyo  si  kye  kyokka.56 

N’olw’ekyo,  ekigambo  jihaad  kigaziwa  era  ne  kikunngaanya 
okulwana  okw’omuntu  n’abantu  bonna  okutwalira  awamu  n’ebikolwa 
byabwe  ebigenderera  okutukuza  ‘omwoyo’,  n’okuteekawo  enkola 
y’Obusiraamu  nga  bino  bikolerwa  Allah  Yekka,  nnannyini  matendo, 
ne  mu  kkubo  ly’okukuza  eddiini  Ye.  Omuntu  bw’agamba  nti  emyaka 
amakumi  abiri  mu  esatu  egy’obwannabbi  gyonna  gyali  gya  kutuuki- 
riza  kigendererwa  kino  aba  tasavuwazizza. 

Katonda  Owoobuyinza  obulamu  bw’omuntu  n’ebyobugagga  bye 
yabifuula  makubo  ga  kugezesa,  ng’emirundi  mingi  alabula  omuntu 
okubikozesa  ng’amakubo  g’okulafuubana  mu  Kkubo  Lye,  nga  ayah 
eno  wansi  bw’ekinnyonnyola: 

“Naye  Omubaka  n’abo  abakkiriza  naye  baalwana  nga  bakozesa 
ebyobugagga  byabwe  nabo  bennyini  era  abo  be  balina  ebirungi  era 
abo  be  bookwesiima.”  (at  Tawba,  9 :  88) 

56. 


Ku  ayah  ezikwata  ku  nsonga  eyo,  laba:  an  Nisaa-i,  4  :  95;  al  Anfaal,  8  :  72;  at 
Tawba,  9  :  20,  41,  44,  81,  88;  ate  hadiisi  ezikwata  ku  nsonga  eyo,  laba:  Bukhari, 
Madhwalim,  33;  Muslim,  Imaan,  226;  Abu  Dawuda,  Sunnah,  28  -  29. 

“Abange  mmwe  abakkiriza!  Mbalagirire  eky’obusuubuzi  eki- 
genda  okubawonya  ebibonerezo  ebiruma?  Mukkiriza  Allah  ne 
Omubaka  We  era  ne  mulwana  mu  kkubo  lye  nga  mukozesa  ebyobu- 
gagga  bye  mulina  na  mmwe  mwennyini.  Ekyo  kye  kibasingira  obu- 
lungi  bwe  muba  mumanyi.”  (as  Swaff,  61 :  10  -  11) 

Olunaku  lumu  Basswahaba  ba  Nnabbi  Ow’emikisa  (okusaa- 
sira  kwa  Allah  nemirembe  bibeere  ku  ye)  baamusaba  okubabuulira 
omuntu  asinga  okubeera  mu  kifo  ekirungi.  Nnabbi  yabaddamu  nti: 

“Omukkiriza  awaayo  obulamu  bwe  n’ebyobugagga  bye  mu 
jihaud  rnu  kkubo  lya  Allah.”  (Bukhari,  Jihaad;  Muslim,  Imaarat,  122) 

Okukola  jihaad  mu  kkubo  lya  Allah,  nga  bwe  kiragirwa  mu 
Kulaane  ne  Sunnah,  tekitegeeza  kukola  lutalo  kyokka;  kubanga 
olutalo  kye  kintu  ekikomererayo,  era  nga  kukkirizibwa  mu  biseera 
bwe  waba  wabaluseewo  embeera  eteebeereka  ey’amangu  okukomya 
okunyigiriza  n’okuteekawo  obwenkanya.  Jihaadi  ekomererayo  yeeyo 
egenderera  okuwangula  emitima,  eyinza  okukolebwa  mu  makubo 
amangi,  okusooka  ng’era  kye  kisinga  obukulu,  ng’eyita  mu  kutuusa 
ku  bantu  amazima  mu  bigambo  ne  mu  kuwandiika. 

Abasiraamu  baali  tebannafuna  maanyi  geemala  kulwana  mu 
biseera  bye  Makka,  wadde  nga  ayah  nnyingi  ezakka  nga  zoogera  ku 
jihaad.  Okugondera  ekiragiro  kya  Katonda  nga  boolekedde  entiisa 
okuva  mu  bantu  b’ebiseera  by’obutamanya,  Abasiraamu  ebiseera 
ebyo  baawangaaliranga  mu  mbeera  ey’Omukkiriza  omutuufu,  mu 
linnya  ly’okutumbula  Obusiraamu  n’enjigiriza  zaabwo  zonna  nga 
mwe  muli  n’amazima  n’obwenkanya.  Enkola  yaabwe  eyogerwako  mu 
Kulaane  nga  ‘okulwana  okunene  jihaad’. 

“Togonderanga  abatakkiriza,  naye  balwanyise  nayo  (Kulaane) 
olulwanyisa  olunene.”  (al  Furqaan,  25  :  52) 

Ekigambo  ekigamba  nti  iSl^-  ‘olulwana  olunene,’  mu  ayah 
eyo  waggulu,  kiraza  ku  kutuusa  kigambo  kya  Katonda  Owoobuyinza 
n’okwogera,  n’enneeyisa,  n’okukunngaanya  amakubo  gonna  agasoboka 
okutumbula  Amazima,  ku  lw’okugatta  abantu  mu  ddembe  n’essanyu. 
Okukola  jihaad  ng’oyita  mu  tabligh,  oba  okutuusa  ekigambo  kya 
Amazima,  awatali  kubuusabuusa  kikulu  era  kikola  okusinga  okuk- 
wata  eby’okulwanyisa.  Mu  butuufu,  mu  myaka  emitonotono  egya- 
sookera  ddala,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yennyini  jihaad  we  yamukolanga  na  Kulaane. 

Nga  amaanyi  egajja  mu  kigendererwa  eky’okulunngamya  abantu, 
Kulaane  emirundi  mingi  gy’ewagira  okukola  “jihaad  mu  kkubo  lya  Allah”, 
wabula  ng’ekitundu  kitono  ku  zino  kye  kyogera  ku  qitaal,  ekitegeeza  oku- 
kola  olutalo,  nga  luno  lukkirizibwa  embeera  bw’eba  nga  teyeebeereka. 

Entalo  ezisinga  obungi  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  ze  yeetabamu  zaali  za  kwerwanako,  nga  bwe 
kyali  mu  lutalo  lw’e  Badiri,  Uhudi  ne  Khandaq.  Entalo  okugeza  olwa 
Mu’utah  ne  Tabuuk  zaali  za  kuzinduukiriza  okw’okwekengera  okwali 
kugenderera  okutangira  okulumba  okwali  kusuubirwa.  Ku  ludda  olu- 
lala,  okukwata  Makka,  kwaggyawo  oluvannyuma  lwa  Bannamakka 
okumenya  endagaano  gye  baali  baakakola  nAbasiraamu,  nga  kwa- 
kolebwa  n’ekigendererwa  eky’okuzzaawo  eddembe  ly’Abasiraamu  eryali 
lityoboddwa.  Bwe  kityo,  endowooza  ey’okulumirwa  n’obwenkanya  byah 
mabega  w’entalo  zonna  Nnabbi  w’okusaasira  (okusaasira  kwa  Allah 
n’emirembe  bibeere  ku  ye)  ze  yalwana  era  nga  zonna  zaaleetawo  okusaa- 
sira.  Mu  Busiraamu,  okulwana  entalo  awatali  kubuusabuusa  kwali 
tekugenderera  kutwala  bulamu,57  kunyaga  byabwe,  okwonoona  Ensi, 

57.  Nnabbi  Ow’emikisa,  eyatumwa  ng’eky’okusaasira  mu  nsi,  yagoberera  en- 
kola  ey’okulumirwa  mu  ntalo  ze  zonna  ekikumi  mu  abiri  (120)  -  nga  ama- 

okufuna  emigaso  egy’obuntu  oba  okuwa  ekyanya  okuwulira  muli  okwa- 
gala  okuwolera  eggwanga;  mpozzi  ate  olutalo  lulimu  ekigendererwa 
eky’okumalirawo  ddala  okunyigiriza,  okukakasa  nti  waliwo  eddembe 
ly’enzikiriza,  okutuusa  omuntu  eri  okulunngama  n’okuggyawo  embeera 
yonna  ey’obutali  bwenkanya. 


kumi  abiri  mu  mwenda  ku  zino  zaali  ntalo  za  maanyi  -  ate  ekyenda  mu 
olumu  (91)  nga  zaali  ntalo  ntonotono  -  nga  wadde  yassa  Buwalabu  yonna 
wansi  we,  teyakkirizaako  ggye  lya  Basiraamu  kuyiwa  ttondo  lya  musaayi 
we  kyabanga  kiteetaagisa.  Okusinziira  ku  byayogerwa  ebyesigika,  omu- 
wendo  gw’Abasiraamu  abattibwa  mu  ntalo  zonna  ezaalwanibwa  ekikumi 
mu  abiri  mu  myaka  ekkumi  n’ogumu,  olw’ensonga  ezitali  zimu,  gwawera 
340,  bw’ogugeraageranya  n’ogw’abalabe  abaawera  800.  Awamu  abattibwa 
mu  ntalo  ekikumi  mu  abiri  baali  wansi  wa  lukumi  mu  bibiri  (tebaawera 
...).  Bw’otwala  entalo  amakumi  abiri  mu  omwenda,  Nnabbi  Ow’emikisa  ze 
yeetabamu  obutereevu,  kkumi  na  mukaaga  ku  zo  temwali  kuyiwa  musaayi, 
naye  ng’ekigendererwa  kyatuukirizibwa  bulungi.  Ekkumi  n’essatu  ezisigad- 
dewo  mwe  mwali  okulwanagana,  okwavaako  abantu  140  Abasiraamu  ne  335 
abalabe  okuttibwa. 


Omubaka  Ow’ekitiibwa  (okusaasira  kwa  Allah  n’emirembe  bibeere  ku  ye) 
yasobola,  ng’akozesa  amagezi  n’okuteesa  okulengera  awala,  okuwangula  obu- 
wagizi  bw’ebitundu  ebiwera  nga  teyeetaaze  kukola  lutalo.  Ebifo  bingi  ebirala 
byamugondera  nga  biyita  mu  kukkiririzaawo  ekigambo  ky’okulunngama  nga 
tewannabaawo  lutalo.  Olw’okutwala  ekkubo  lino  okubeera  nga  liri  wala  ku 
kulwana,  Nnabbi  Ow’emikisa,  yeewalanga  nnyo  okukozesa  ekitala  okuggyako 
mu  mbeera  eteebeereka.  Emirundi  emirala,  okuteesa  okw’amagezi  kwasoboz- 
esa  Nnabbi  (okusaasira  kwa  Allah  n’emirembe  bibeere  ku  ye)  okusikiriza  abal- 
abe  okuva  ku  ky’okuyingira  mu  lutalo,  olwo  n’akakasa  nti  omusaayi  oguyiibwa 
gusigala  nga  mutono  ddala.  Olutalo  okusobola  okuvaamu  ebibala  ebirungi, 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye)  yalon- 
danga  omuduumizi  okuduumira  eggye  eyali  azaalibwa  mu  kitundu  ekyo  oba 
n’ekisingako  obulungi  ng’ava  mu  kika  ekyo  kye  baabanga  bagenda  okulwany- 
isa.  Nnabbi  (okusaasira  kwa  Allah  n’emirembe  bibeere  ku  ye)  bw’atyo,  bulijjo 
yali  akuutira  omuduumizi  okukuuma  ekigambo  kye,  obutakola  bikolobero 
n’obutamala  gatta  bantu  awatali  nsonga  etegeerekeka,  obutakwata  ku  baddu, 
abaana  abato,  abakazi,  abakadde,  ne  bannaddiini  n’abo  abali  mu  bigo  abee- 
malidde  ku  kusinza,  obutayonoona  miti  n’ebizimbe.  (Laba:  El§ad  Mahmudov, 
Sebep  ve  Sonuflari  Itibdriyle  Hazret-i  Peygamber’in  Savaflari,  2005,  Marmara 
University,  Institute  for  Social  Sciences,  an  unpublished  dectoral  thesis.) 

- 

Okutunuulira  entalo  zonna  Omubaka  wa  Allah  (okusaasira 
kwa  Allah  nemirembe  bibeere  ku  ye)  ze  yalwana,  kwoleka  bulungi 
nti  olutalo  oluli  mu  mateeka  teruyinza  kulwanibwa  okuggyako 
ngekigendererwa  kiba  kya  kwerwanako  na  i’laa-i  kalimati  Llaahi, 
okubeezaawo  ekigambo  kya  Katonda  Owoobuyinza.  Entalo  ezir- 
wanibwa  olw’okwagala  okuwamba  ebitundu,  nga  y’ensonga  yokka, 
ziba  ziweebuula  buntu.  Naye  mu  Busiraamu,  olutalo  luteekeddwa  oku- 
beera  nga  luzimbiddwa  ku  kigendererwa  ekirungi  eky’okusaasaanya 
obwenkanya,  okuteekawo  amakubo  g’okulunngama  n’okusangulawo 
obulyazaamaanyi  n’obulyake.  Mu  bigambo  bya  Kulaane: 


(^jLJI  LkjlSo  (^L’jVl  (_jS  .iLkS  jl  (J^uJj  jLxj  LLi)  Jdi 


. .  oyo  yenna  atta  omuntu  awatali  muntu  gw’asse  oba  obwo- 
noonefu  ku  nsi  aba  nga  asse  abantu  bonna.;  ate  oyo  awonya  omuntu 
okuttibwa  aba  ng’awonyezza  abantu  bonna.”  (al  Maa-ida,  5  :  32) 

Okulwana  kwonna  Abasiraamu  kwe  bakola,  ka  kube  nga 
kukoleddwa  na  kuwaayo  bulamu  oba  byabugagga,  ng’ensonga  eri  ku 
bintu  Obusiraamu  bye  bufaako  mu  ndagiriro  ezoogeddwako  wag- 
gulu,  kuba  kujja  kuleetera  abakwetabamu  ebyengera  bya  Katonda 
ebitakka  wansi  wa  Jjana.  Naye,  obwesimbu  bulina  okubeerawo  nga 
bwe  kwetaagisa  mu  nsonga  endala.  Lumu  Abdalla  ibn  Amuri  yabuu- 
za  Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  okumulunngamya  ku  bikwata  ku  jihaad  n’olutalo. 


Omubaka  yamugamba  nti:  “Abdalla,  singa  olwana  nga 
ky’osuubira  kwe  kusiima  kwa  Allah  kwokka,  Allah  ajja  kuku- 
zuukiza  ku  Lunaku  lw’enkomerero  nga  bw’oli.  Naye  singa  olwana 
olw’okwagala  okweraga,  abantu  bakulabe,  era  bw’otyo  bw’ojja  oku- 
zuukizibwa.”  (Abu  Dawuda,  Jihaad,  24  /  2519) 

Waliwo  era  Munnamalungu  lwe  yabuuza  Nnabbi  Owekitiibwa 
(okusaasira  kwa  Allah  nemirembe  bibeere  ku  ye)  ky’ayogera  ku 
“muntu  alwana  naye  ng’anoonya  bitiibwa  na  kwogerwako,  ng’ayagala 
kufuna  minyago  oba  lwa  kweraga.”  Awo  ne  wabaawo  omulala 
eyamukutulamu  ng’ayagala  Nnabbi  Ow’okusaasira  (okusaasira  kwa 
Allah  n’emirembe  bibeere  ku  ye)  amubuulire  kye  kitegeeza  okulwana 
mu  kkubo  lya  Allah,  engeri  abantu  abangi  gye  balwana  nga  baagala 
kwemalako  ssungu  oba  kunoonya  kubeera  bazira.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yaddamu  nti  “Oyo  yenna  alwana  okulinnyisa  eddiini  ya  Allah 
waggulu  w’endala  zonna,  jihaadi  ye  eba  eri  mu  kkubo  lya  Allah.” 
(Bukhari,  Ilm,  45;  Muslim,  Imaara,  149  -  150) 

Omusajja  omulala  kwe  kubuuza  nti:  “Singa  omuntu  ayagala 
okulwana  mu  kkubo  lya  Allah  awamu  n’okufuna  ekintu  ekirala  ku 
bintu  by’omu  nsi. . .  ekyo  okyogerako  ki?” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yaddamu  nti:  “Teri  mpeera  gy’ajja  kufuna.” 

Okwanukula  kwakaluubirira  nnyo  Basswahaba,  nga  kino  kiva 
ku  buzibu  obuli  mu  kusobola  okubeera  n’eddaala  eryenkana  awo 
mu  bwesimbu.  Bwe  batyo  baagamba  Sswahaba  eyabuuza  ekibuuzo 
ekyasembayo  nti  “Ddamu  obuuze  ekibuuzo  kye  kimu  omulundi 
omulala  . . .  oyinza  okubeera  nga  wategedde  bubi  bye  baakuzzeemu”. 
Baali  basuubira  kufuna  kuddibwamu  okwandibajje  ku  muguwa. 
Naye  era,  tekyabayamba,  kubanga  oluvannyuma  lw’okugezaako 
emirundi  egyawerera  ddala  esatu,  eky’okuddamu  kya  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  kyasi- 
gala  kye  kimu.  (Abu  Dawuda,  Jihaad,  24  /  2516) 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yalambika  obulungi  bwa  Jihaad  mu  hadiisi  nnyingi, 
ng’ezimu  ku  zo  ze  zino  wammanga: 

“Okuyimirira  ng’okuuma  ku  nsalo,  ekiro  n’emisana,  kirungi 
okusinga  omwezi  omulamba  ngennaku  zaagwo  zijjuziddwa  okusii- 
ba  ate  ng’ebiro  bimaliddwa  mu  kusinza.  Singa  omuntu  afa  ng’ali  mu 
kukuuma,  olwo  empeera  z’ekyo  ky’akola  zijja  kusigala  nga  zigen- 
derera  okutuusa  ku  Lunaku  lw’enkomerero;  ate  ng’ali  mu  byengera 
ng’omujulizi  eyafiira  mu  kkubo  lya  Allah,  ajja  kuwona  okubuuzibwa 
bamalayika  ababuuza  mu  ntaana.”  (Muslim,  Imaara,  163) 

“Omuntu  okuyimirira  ng’akuuma  ku  nsalo  mu  kkubo  lya  Allah 
olunaku  lumu  bwe  luti  kirungi  okusinga  ensi  n’ebigirimu.  Olukoba 
lwo  gye  lugenda  mu  Jjana  walungi  okusinga  ensi  n’ebyo  ebigirimu. 
Okutambulatambula  akawungeezi  oba  ku  makya  mu  kkubo  lya 
Allah  kulungi  okusinga  ensi  n’ebyo  byonna  ebigirimu.”  (Bukhari, 
Jihaad,  6,  73;  Riqaaq,  2;  Muslim,  Imaara,  113  -  114) 

Ku  bikwata  ku  muntu  akwata  ekkubo  okugenda  mu  jihaad 
mu  kkubo  lye,  Allah  Owoobuyinza  agamba  nti,  ‘akutte  ekkubo 
si  lya  mulala  okuggyako  Nze,  n’obukkiriza  n’okukakasa  Bannabbi 
bange  mu  mutima’,  olwo  n’afuuka  omweyimirize  we...  omweyimi- 
rize  eri  ekifo  mu  Jjana  bw’aba  ng’akomekkerezza  nga  mujulizi,  oba 
ow’empeera  n’eminyago  singa  amaliriza  tafudde.  Ndayira  Ailah,  Oyo 
Mu  Mikono  Gye  Egy’obuyinza  omuli  obulamu  bwa  Muhammadi, 
ekiwundu  omuntu  ky’aba  atuusiddwaako  ng’ali  mu  kkubo  lya  Allah 
kijja  kudda  ku  Lunaku  lw’enkomerero,  nga  kiringa  bwe  kyali  nga 
bakimutuusaako,  nga  kiri  mu  iangi  z’omusaayi  naye  nga  kiwunya  nga 
musk  (akawoowo  ka  misiki).”  (Muslim,  Imaara,  103;  Nasa-i,  Imaan,  24) 

“Teri  muntu  aliba  ayingiziddwa  Ejjana  alyegomba  kudda  ku  nsi, 
kubanga  Ejjana  erina  buli  kintu  ekiri  ku  nsi  n’okusingawo.  Wabula 
omujulizi  (eyafa  ng’alwana  mu  kkubo  lya  Allah)  oyo  olw’ebyengera 
by’alifuna  ajja  kwegomba  nti  singa  yali  asobola  okudda  ku  nsi  emi- 
rundi  kkumi  nga  buli  mulundi  alwana  n’attibwa.”  (Bukhari,  Jihaad,  21; 
Muslim,  Imaara,  108  -  109) 

Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  alambulula  ekigendererwa  ekikulu  mu  kulwana  nentalo  ze 
yeetabamu  mu  bigambo  bino: 

“Nnalagirwa  okulwanyisa  abantu  okutuusa  lwe  banaakakasa 
nti  teri  katonda  okuggyako  Allah  ne  Muhammadi  Nnabbi  we,  ne 
bayimirizaawo  esswala,  ne  batoola  zaka.  Ebyo  bwe  babikola  bajja 
kuba  bakuumye  obulamu  bwabwe  n’eby’obugagga  byabwe  okuva 
mu  nze,  okuggyako  ebibonerezo  Obusiraamu  bye  bwateekawo.” 
(Bukhari,  Imaan,  17) 

Olw’ensonga  eyo,  Omubaka  wa  Allah  teyalumbanga  kiro  era 
yalindanga  mmambya  n’esala,  ng’ayagala  kwetegereza  oba  yali 
asobola  okuwulira  adhan  ng’efubutuka  mu  kibuga.58  Bwe  yabanga 
aweereza  eggye  yabakalaatiranga  nti  “. . .  temulumba  kifo  bwe  mula- 
ba  omuzikiti  oba  ne  muwulirayo  adhan .”  (Abu  Dawuda,  Jihaad,  91  /  2635; 
Ahmada,  III,  448  -  449) 

Muslim  ibn  Haarith  (Allah  amusiime)  anyumya  bino  wam- 
manga: 

“Lumu  Omubaka  wa  Allah  (okusaasira  kwa  Allah  n’emirembe 
bibeere  ku  ye)  alina  gye  yatuma  eggye  nange  mwe  nnali.  Bwe 
twatuuka  gye  yali  atusindise  gye  twali  tuteekeddwa  okulumba, 
nnayanguwa  ku  nfalaasi,  bannange  ne  mbaleka.  Akataayi  tekaasala 
na  kkubo  ne  nsanga  abakazi  n’abaana  abakaaba.  Nnababuuza  nti: 

‘Mwagala  okuwonya  obulamu  bwammwe?’  Baddamu  mu  kuy- 
aayaana  nti:  ‘Yee,  twagala’.  Olwo  ne  mbagamba  nti: 

‘Kati  nno  mugambe  nti  Laa  ilaaha  illa  Llaahu  Muhammadun 
Rasuulu  Llaahi  olwo  mutaase  obulamu  bwammwe’.  Era  ekyo 
baakikola.  Naye  oluvannyuma  bannange  abamu  baatandika  okun- 


58.  Bukhari,  Adhan,  6;  Muslim,  Swalat,  9. 

nenya,  nti  kubanga  nnabalemesa  okufuna  omunyago.  Bwe  twadda 
ewali  Omubaka  wa  Allah  (okusaasira  kwa  Allah  nemirembe  bibeere 
ku  ye),  baamutegeeza  ekyali  kiguddewo.  Nnabbi  (okusaasira  kwa 
Allah  nemirembe  bibeere  ku  ye)  yampita  we  yali  n’anngamba  mu 
kunngumya  nti: 

“Awatali  kubuusabuusa  Allah  akusasudde  empeera  mu  bungi 
eza  buli  omu  ku  bantu  abo.”  (Abu  Dawuda,  Adab,  100  -  101  /  5080) 

Burayda  (Allah  amusiime)  anyumya  nti: 

“Nga  tannatuma  ggye  kugenda  kukola  jihaad,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  bulijjo  yakuuti- 
ranga  omuduumizi  okweyisa  mu  ngeri  y’okutya  Allah,  n’okuyisa 
obulungi  eri  banne  Abasiraamu  era  n’okubakwata  n’obwegendereza, 
oluvannyuma  n’alyoka  agamba  nti: 

‘Mulwane  mu  kkubo  lya  Allah,  mu  linnya  lye  mulwane  n’abo 
abatamukkiriza.  Temukola  nkwe  n’eminyago.  Temukozesa  bukam- 
bwe.  Temusalako  nnyindo  wadde  amatu.  Temutta  baana  bato.  Bwe 
mugoolekaganya  n’abalabe  bammwe  abatakkiriza,  mubayite  eri 
okukkiriza  ekimu  ku  bintu  ebisatu:  Mubayite  bakkirize  Obusiraamu 
era  ekyo  bwe  bakikkiriza  mubaleke  bagende.  Bwe  bagaana  mubag- 
ambe  basasule  omusolo  ogwajizya,  era  bwe  baba  bakikkirizza  mub- 
aleke  bagende.  N’ekyo  bwe  bakigaana,  olwo  obwesige  mubusse  mu 
Allah  mubalwanyise.”  (Muslim,  Jihaad,  3;  Tirmidhi.Siyar,  48  /  1617;  Ahmada, 
V,  353,  358) 

Entalo  Ezimu  Entonotono 

Nnabbi  Ow’emikisa  (okusaasirakwa  Allah  n’emirembe  bibeereku 
ye)  mu  kiseera  kino  yali  ayagala  okusalako  ekkubo  ly’eby’obusuubuzi 
Bannamakka  lye  baali  basinga  okukozesa  era  nga  lyali  kkulu  nnyo 

- 

mu  kusuubula  kwabwe  ne  Syria59,  olwo  asobole  okusuuza  bamusin- 
zabibumbe,  ebirowoozo  byonna  abaali  bakyabitadde  ku  kulwanyisa 
Abasiraamu  mu  Madiina,  nga  babagaana  okuyingira  mu  bibuga  gye 
baazaalibwa  era  nga  bapikiriza  abannanfuusi  okubalwanyisa,  mu 
bizibu  bye  baali  batatuukangako  mu  by’okusuubula  nebyenfuna,  ekyo 
kibatangire  okufuna  amaanyi  amapya  mu  kulwanyisa  Abasiraamu.60 
N  ekigendererwa  kino  mu  mutwe,  nga  wayise  emyezi  musanvu  okuva 
ku  Hijira,  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  yasindika  abasajja  amakumi  asatu  okuva  mu  ba 
Muhaajiruuna,  nga  bakulemberwa  Hamuza  (Allah  amusiime)  mu 
kifo  ekiyitibwa  Siful  Bahar.61  (Rajab  8  /  Ogwekkumi  n’ogumu  n’ogw’ekkumi 
nebiri  [Museenene  ne  Ntenvu],  623) 

59.  Okusobola  okukendeeza  ku  bulabe  bwa  Bannamakka,  Nnabbi  Owemikisa 
(okusaasira  kwa  Allah  nemirembe  bibeere  ku  ye)  mu  kusooka  yatandikawo 
nnati  ey’ebyenfuna  n’eby’obufuzi,  era  ng’okutuukiriza  kino  yatandika 
okuteekawo  enkolagana  n’ebika  ebiriraanye  Madiina  era  n’ateekateeka 
ebikwekweto  eby’ekijaasi  okugoberera  ebyamaguzi  by’Abakulayishi  nga 
gwe  gwali  omutima  gwa  Bannamakka  ogw’eby’obusuubuzi  n’ebyenfuna. 
Muhammadi  Hamidullah  agamba  nti:  “Okuzinduukiriza  okwakolebwa  ku 
caravan  z’Abakulayishi  tekuteekeddwa  kutwalibwa  ng’okunyagulula;  kubanga 
n’Abakulayishi  bennyini  baalina  emisango  so  nga  n’abaazinduukirizanga 
tebaali  bantu  abaali  banyakula  buli  caravan  gye  baabanga  basanze.  Embeera 
y’olutalo  yali  emaze  okubalukawo  wakati  w’ebibuga  ebibiri.  Embeera  y’olutalo 
ewa  eddembe  buli  ludda  okwonoona  obulamu  n’ebyobugagga  bye  luba 
lugwikirizza.  Bwe  gatyo  amateeka  g’entalo  gaali  ge  gakola  wakati  w’abantu 
b’enjuyi  zombi.  Ebikwekweto  eby’ekijaasi  bwe  bityo  awatali  kubuusabuusa 
tekwali  kuyingirira  oba  okunyagulula  caravan. 

Oludda  olulala  olwetaaga  okutunuulira  kwe  kuba  ng’ebikwekweto  by’ekijaasi 
Abasiraamu  bye  baakola  baali  balumba  caravan  za  Bannamakka.  Wadde  ng’abantu 
b’ebika  ebirala  mu  kizinga  kya  Buwalabu  baah  si  bakkiriza,  naye  ebyamaguzi 
byabwe  tebyatuusibwangako  mutawaana  gwonna  mu  kuzinduukiriza  kuno.  (Laba: 
Hamidullah,  Islam  Peygamberi,  1, 219;  Hz.  Peygamberin  Savaflari,  olup.  56) 

60.  Bukhari,  Maghaazi,  2;  Abu  Dawuda,  Kharaaj,  22-23  /  3004. 

61.  Siful  Bahar,  mu  kitundu  kye  Iys,  ab’ekika  kya  Juhayna  gye  baabeeranga,  kyali 
kiweereddwa  erinnya  eryo  nga  liva  ku  kitundu  okubeera  ku  lubalama  lwe 
nnyanja.  (Bahr  kitegeeza  nnyanja) 

Ekibinja  ky’abasuubuzi  nebyamaguzi  byabwe  ekyali  kiva 
e  Damascus  nga  kyolekedde  Makka,  kyatuuka  e  Siful  Bahr,  nga 
kikuumibwa  abalwanyi  abaali  ku  nfalaasi  ebikumi  bisatu,  nga  ne 
Abu  Jahali  yali  omu  ku  bo.  Enjuyi  zombi  zaali  zisimbye  bwe  ziti 
nga  zeeteekateeka  okulwana  okwali  tekuyinza  kwewalika,  Majdi  ibn 
Amuri,  eyali  ow’omukago  w’enjuyi  zombi,  yabiyingiramu  n’amatiza 
enjuyi  zombi  okuva  ku  by’okulwana.  Nnabbi  Ow’emikisa  bwe  yabi- 
wulira  yasanyukira  ekikolwa  kya  Majdi  eky’okuyingira  mu  nsonga  era 
n’atendereza  obukodyo  bwe  obw’okuteesa;  era  ng’okusiima,  yasiibula 
ababaka  ba  Majdi,  abaatuuka  oluvannyuma,  n’ebirabo  ebiwera.62 

N’ekigendererwa  kye  kimu,  nga  wayise  emyezi  munaana  olu- 
vannyuma  lwa  Hijra  mu  nnaku  ezaasooka  ez’omwezi  gwa  Shawwaal, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yasindika  eggye  e  Rabigh,63  nga  liduumirwa  Ubayda  ibn  Haarith 
(Allah  amusiime)  nga  lirimu  abalwanyi  Ba  Muhaajiruuna  nkaaga 
oba  kinaana. 

Abakulayishi  baali  bakulembeddwa  Abu  Sufyaane  nga  baw- 
era  abantu  ebikumi  bibiri.  Ng’oggyeeko  okulwanamu  okutonot- 
ono  n’okuweereza  obusaale  obutono,  enjuyi  zombi  tezaasimba  kul- 
wana  wadde  okuggyayo  ebitala.  Eyasooka  okuweereza  akasaale 
yali  Sa’adi  ibn  Abi  Waqqaasw  (Allah  amusiime),  ajjukirwa  bw’atyo 
ng’Omusiraamu  eyasooka  okukasuka  akasaale.  Olw’okutya  nti 
Abasiraamu  baali  bayinza  okufuna  obuyambi  okuva  mu  ggye  ezzibi- 
zi,  bamusinzabibumbe  baavaawo  era  buli  ludda  ne  ludda  ewaabwe. 

Wadde  nga  baali  baasiramuka  akaseera  katono  emabegako, 
Basswahaba  babiri,  Miqdaad  ibn  Amuri  ne  Utuba  ibn  Ghazwaan, 
abaali  batannasobola  kufuna  makubo  ga  kweyunga  ku  Nnabbi 

62.  Waaqidi,  I,  9  -  10;  Ibn  Sa’adi,  II,  6. 

63.  Ekyo  kiwonvu  abalamazi  we  bayita  nga  bagenda  e  Makka.  Rabigh  kiri  wakati 
wa  An’ wa  ne  Juhfa,  obuwanvu  bwa  mayilo  ssatu  okuva  e  Juhfa. 

- 

Ow’emikisa  (okusaasira  kwa  Allah  nemirembe  bibeere  ku  ye)  e 
Madiina,  baali  beeyunze  ku  bamusinzabibumbe  ng’ekkubo  eryali 
ery’okubasobozesa  okweyunga  ku  ludda  lw’Abasiraamu  olwo  baly- 
oke  basobole  okutuukiriza  ekigendererwa  kyabwe.  Amangu  ddala 
nga  baakalaba  Abasiraamu  abaali  ku  nfalaasi,  baava  mu  bamusin- 
zabibumbe  ne  bafuna  obubudamu  ku  ludda  lw’Abasiraamu.64 

Emyezi  mwenda  nga  Hijra  emaze  okubeerawo,  mu  mwezi 
gwa  Dhilqa’dah,  Omubaka  Ow’ekitiibwa  yaweereza  eggye  lya  bantu 
munaana  (abalala  bagamba  amakumi  abiri),  nga  baduumirwa 
Sa’ad  ibn  Abi  Waqqaasw  (Allah  amusiime)  okugenda  e  Harraar.65 
(Dhilqa’adah  1  /  Ogw’okutaano  [Muzigo],  623) 

Sa’adi  yennyini  anyumya  bw’atyi: 

“Omubaka  wa  Allah  yandagira  nti,  ‘. ..  genda  okutuusa 
lw’onootuuka  e  Harraar,  engeri  ekibinja  ky’abasuubuzi  Abakulayishi 
lw’ekyali  kigenda  okuyita  eyo’  Bwe  tutyo  nga  bwe  twekweka  emis- 
ana  ne  tutambula  ekiro,  twatuuka  e  Harraar  ku  makya,  oluvan- 
nyuma  lw’okutambulira  ennaku  ttaano.  Naye  twasanga  ekibinja 
n’ebyamaguzi  byabwe  nga  balabika  baayiseewo  eggulolimu.  Singa 
Omubaka  wa  Allah  teyandagira  buteeyongerayo  nga  tutuuse  e 
Harraar,  oluusi  nnandisobodde  okubasanga.” 

Basswahaba  baadayo  e  Madiina,  nga  tebalwanye  na  bamusin- 
zabibumbe.66 

Nga  ku  ntandikwa  y’omwezi  ogw’ekkumi  n’ogumu  ogwa  Hijra, 
mu  mwezi  gwa  Swafar,  Nnabbi  Ow’emikisa  (okusaasira  kwa  Allah 


64.  bn  Hishaam,  II,  224  -  225;  Waaqidi,  I,  10;  Ibn  Sa’adi,  II,  7. 

65.  Harraar  linnya  lya  luzzi  mu  Hijaaz,  okumpi  ne  Juhfah.  Bw’oba  ova  e  Juhfah 
ng’ogenda  e  Makka,  luli  ku  ludda  olwakkono  wa  Mahajja  okumpi  ne  Ghadirul 
Hum. 

66.  bn  Hishaam,  II,  238;  Waaqidi,  I,  10;  Ibn  Sa’adi,  II,  7. 

n’emirembe  bibeere  ku  ye)  yennyini  yakulembera  abalwanyi  oku- 
genda  okutabaala  Ab’wa  (Waddaan)67  (Swafar  2  /  Ogw’omunaana 
[Muwakanya],  623).  Luno  lwe  lwali  olutabaalo  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  mwe  yasooka 
okwetaba.  Madiina  yalekebwa  mu  mikono  gya  Sa’adi  ibn  Ubaadah 
(Allah  amusiime)  omu  Answari . 

Tewali  kulwana  kwa  maanyi  kwabalukawo  ne  bamusinzabibum- 
be,  wadde  ng’endagaano  y’emirembe  yatuukibwako  n’abennyumba  ya 
Damra,  eva  mu  kika  kya  Kinaanah,  nga  yali  ekakasa  ku  njuyi  zombi 
buli  lumu  obutatabaala  lunnaalwo,  era  okwo  nga  kw’ogatta  okuba 
nga  baali  si  baakwetaba  mu  bikolwa  eby’obulabe  ku  Basiraamu  era 
n’okwewala  okuyamba  abalabe  baabwe.  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  endagaano  yalagira  eteeke- 
bwe  mu  buwandiike,  nga  kino  kyakomekkereza  okuzinda  ekitundu 
kye  Ab’wa  okwakulungula  ennaku  ekkumi  n’ettaano.68  Kino  bwe 
bujulizi  obumu  mu  mirundi  emingi  obulaga  okwagala  kwa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  okuta- 
koma  eri  emirembe  n’okulumirwa  kwe  yalina  eri  abantu  bonna. 


67.  Ab’wa,  ekyalo  ekiri  wakati  wa  Furu  ne  Juhfa,  kiri  mu  mayilo  amakumi  abiri  mu 
ssatu  okuva  e  Madiina.  Entaana  ya  maama  wa  Nnabbi  (okusaasira  kwa  Allah 
nemirembe  bibeere  ku  ye)  owekitiibwa  Amina,  esangibwa  eyo.  Waddaan, 
ekisangibwa  wakati  wa  Makka  ne  Madiina,  kiri  mu  mayilo  munaana  okuva  e 
Ab’wa,  era  kitundu  ku  ttaka  eriri  okumpi  ne  Juhfah  eryabeeranga  ery’ab’ebika 
ebya  Damra,  Ghifaar,  ne  Kinaanah. 

68.  Ibn  Hishaam,  II,  223  -  224;  Waaqidi,  I,  12;  Ihn  Sa’adi,  II,  8. 

Ekikwekweto  kye  Batnu  Nakhlah  N’ebirala 

Ekikwekweto  ky’ekijaasi  ekye  Buwat69  kyagwawo  mu  mwezi 
ogw’ekkumi  n’esatu  oluvannyuma  lwa  Hijra,  era  kyabaluka- 
wo  olwekigendererwa  eky’okukola  ku  kibinja  ky’abasuubuzi 
n’ebyamaguzi  eby’Abakulayishi  omwali  enngamiya  enkumi  ebbiri 
mwebitaano  (2500),  nga  byali  biwerekerwa  abalwanyi  abali  ku 
nfalaasi  kikumi  (2  Rabbil  awwal  /  Ogw’omwensa  [Mutunda],  623). 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  yayolekera  Buwat  n’eggye  eryalimu  abalwanyi  ebikumi  bibiri, 
Madiina  n’agisigira  Sa’adi  ibn  Mawaazi  ava  mu  ba  Answari.  Naye 
oluvannyuma  baakomawo  nga  tebalwanye.70 

Ekikwekweto  kye  Swafwaan71,  era  ekimanyiddwa  nga  Badrul 
Uula,  oba  Badiri  Omutono,  nakyo  kyagwawo  mu  kiseera  kye  kimu 
nga  kigenderera  okuvunaana  Qurz  ibn  Jabbeeri,  eyawamba  era 
n’adduka  n’enngamiya  n’ente  ezaali  zirundibwa  okumpi  n’Olusozi 
lwe  Jamma,  mu  kabuga  akatono  ake  Aqiq,  mayilo  nga  ssatu  okuva  e 
Madiina.  (Rabbil  awwal,  2  /  Ogw’omwenda  [Mutunda]  623).  Zayidi 

69.  Buwat  lumu  ku  nsozi  ennyingi  eziri  mu  kitundu  ekyawangaalirangamu  ba 
Juwaynah,  nga  luli  mu  buwanvu  bwa  mayilo  asatu  mu  mukaaga  (36)  okuva  e 
Madiina. 

70.  Waaqidi,  I,  12;  Ibn  Sa’adi,  II,  8-9. 

71.  Swafwaan  kiwonvu  ekiri  mu  bitundu  nga  Badiri  omulengera  bulungi. 

ibn  Haaritha  (Allah  amusiime)  yasigala  nga  omumyuka  ow’ekiseera 
mu  kuddukanya  Madiina.  Wadde  nga  baatuuka  e  Swafuwaan, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  oluvannyuma  yalina  okudda  e  Madiina  kubanga  we  baatuukira 
e  Qurz  baasanga  yamazeemu  dda  omusubi.  Oluvannyuma  Qurz 
yafuuka  Omusiraamu  omukukuutivu.72 

Omwezi  gwa  Jamaziyalakhir  (Jamadal  Akhir)  mwalimu  ekikwe- 
kweto  ekya  Dhul  Ushayra,  (Jamadal  Akhir,  2  /  Ogw’ekkumi  n’ogumu 
[Museenene]  623)  nga  kino  kye  kyatuusa  ku  kussa  emikono  ku  nda- 
gaano  n’ab’ennyumba  ya  Mudlij  ne  banywanyi  baabwe.73 

Mu  kiseera  ekyo,  akabinja  akaakulemberwa  kizibwe  wa  Nnabbi 
(okusaasira  kwa  AfLah  n’emirembe  bibeere  ku  ye)  ayitibwa  AbdafLa 
ibn  Jahsh  (Aliah  amusiime)  akaali  kasindikiddwa  okuvumbula 
kaalumba  caravan  ya  Bannamakka  okumpi  ne  Batnu  Nakhlah. 
Engeri  bamusinzabibumbe  gye  baali  banoonya  akasonga  konna 
okulumbirako  Madiina,  kino  kyali  kimala  okwongera  okunyiiza 
bamusinzabibumbe. 

Bamusinzabibumbe  beekwasa  n’eky’okuba  nga  okulumba  cara- 
van  yaabwe  kwagwawo  mu  mwezi  gwa  Rajab,  ekiseera  eky’emizizo 
era  eky’emirembe,  nga  kino  kyabayamba  okusigiramu  omwoyo 
gw’obukyayi  mu  Makka,  nga  bwe  bawoggana  nti,  “Muhammadi 
atyobodde  emyezi  gy’emirembe  omutalwanirwa...  ayiye  omusaayi, 
n’atwala  abawambe  era  n’akwata  n’ebintu  byaffe!” 

Wadde  ng’ekituufu  kyali  nti  Nnabbi  (okusaasira  kwa  Allah 
n’emirembe  bibeere  ku  ye)  teyalagirako  Abdalla  (Allah  amusiime) 
kulumbagana  caravan  era  kino  yakimunenyeza,  nga  bw’agamba  nti: 

72.  Ibn  Hishaam,  II,  238;  Ibn  Sa’adi,  II,  9;  Ibn  Athiir,  Usudul  Ghaaba,  IV,  468 

73.  Ibn  Sa’adi,  II,  9  -  10. 

“Sikulagirangako  kulwana  mu  myezi  egy ’emizizo  egy  emiremb  e !  ” 
N’ekisinga  kw’ekyo,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yagaana  okutwala  ekintu  kyonna  ku 
minyago,  ekyaleetera  emitima  gya  Basswahaba  okwennyika  nga 
batya  nti  ekibonerezo  kya  Katonda  kyali  kigenda  kujja.74  Naye  olwa 
Bannamakka  okukozesa  ekyagwawo  ng’ekkubo  ery’okusaasaanya 
obukyayi  eri  Abasiraamu  mu  Makka  kyaviirako  Obubaka  buno 
okukka: 

“Bakubuuza  ku  ky’okulwanira  mu  myezi  egy’emizizo  (ogu- 
sooka,  ogw’omusanvu,  ogw’ekkumi  n’ogumu  n’ogw’ekkumi  n’ebiri 
egya  kalenda  y’Obusiraamu).  Gamba  nti:  Okulwaniramu  kintu 
kinene  (kibi)  nnyo,  naye  okuziyiza  abantu  okubeera  ku  kkubo  lya 
Allah  n’okumuwakanya,  n’okugaana  abantu  Omuzikiti  Ogwemizizo 
n’okugoba  abantu  baamu  mu  Muzikiti  ogwo  kye  kisinga  obunene  eri 
Allah  n’okutulugunya  kunene  okusinga  okutta;  era  tebajja  kulekayo 
kubalwanyisa  okutuusa  nga  bamaze  okubajja  ku  ddiini  yammwe 
bwe  baliba  basobodde.”  (al  Baqara,  2  :  217) 

Ayah  eno  abantu  be  yasinga  okujja  ku  muguwa  ye  Abdalla  ibn 
Jahsh  ne  mikwano  gye.  Baabuuza  bwe  batyi: 


74.  Ibn  Hishaam,  II,  241. 

“Mubaka  wa  Allah,  naffe  tugenda  kufuna  empeera  zaffe  ngezo 
ezigenda  okuweebwa  abalwanyi  mu  kkubo  ly’Obusiraamu?”  Kino 
kyavaako  Obubaka  buno  wansi  okukka: 

“Mazima  ddala  abo  abakkiriza  n’abo  abaasenguka  ne  balwana 
mu  kkubo  lya  Allah  abo  beesunga  okusaasira  kwa  Allah  ate  nga 
Allah  Musonyiyi  Omusaasizi  Owenjawulo”  (al  Baqara,  2 :  218) 

Obubaka  bwa  Katonda  buno  bwayongera  Abasiraamu  obumalir- 
ivu,  naye  era  mu  ngeri  y’emu  bwayongera  okunyiiza  bamusinzabibum- 
be  ne  bwongera  ennyonta  yaabwe  ey’okwagala  okwesasuza;  wadde  nga 
mu  butuufu  baali  tebeetaaga  nnyo  Bubaka,  kubanga  baali  bajjula  dda 
mu  bukyayi  bwe  baalina  eri  Abasiraamu,  omuwendo  gwabwe  ogwali 
gweyongera  buli  kakedde,  ekintu  ekyali  kyongera  amaanyi  n’okutinta 
okw’eggwanga  ly’Obusiraamu  eryali  liraga  ebiseera  eby’omu  maaso 
ebirungi.  Okusinziira  ku  kubala  Nnabbi  Ow’emikisa  (okusaasira  kwa 
Allah  nemirembe  bibeere  ku  ye)  kwe  yakola  Abasiraamu  baali  bawera 
1,500.75  Omuwendo  guno  gwali  munene  era  nga  gumala  okweraliikiriza 
bamusinzabibumbe  n’okubassa  ku  bunkenke  wadde  ng’era  gwali  gula- 
bika  okweyongera.  Okwo  kw’ogatta  Madiina  okuba  nga  yali  mu  kkubo 
omwayitanga  eby’okusuubula  bya  bamusinzabibumbe,  ebyali  akasuwa 
kobulamu  bwabwe.  Ku  ludda  lwa  bamusinzabibumbe,  ekizibu  ekyo  kyali- 
na  okunogerwa  eddagala  nga  tekinnaba  kugejja  nnyo  ne  kituuka  we  baali 
batakyasobola  kukyennganga.  Bwe  batyo  baasalawo  okulumba  Madiina. 


75.  Bukhari,  Jihaad,  181. 

Hakam  ibn  Kaysan  yali  omu  ku  bawambe  abakwatibwa  mu 
lulumba  olwakolebwa  ku  Batnu  Nakhlah.  Nnabbi  w’okusaasira 
(okusaasira  kwa  Allah  n’emirembe  bibeere  ku  ye)  yamuyita  eri 
Obusiraamu,  n’amunnyonnyola  ekkubo  lyonna  eri  amazima  emi- 
rundi  egiwera  mu  bujjuvu,  okumalawo  okubuusabuusa  kwonna 
okwandisigaddewo  mu  bwongo  bwe.  Kyokka  Hakam  yeerema 
awamu  n’okutawaana  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kwe  yatawaana  ekintu  ekyanyiiza  Umaru 
(Allah  amusiime)  n’agamba  nti: 

“Mubaka  wa  Allah,  lwaki  oyo  akutawaanya?  Ndayira  Allah  nti 
talifuuka  Musiraamu.  Oyinza  n’okundeka  ne  mmuggyako  ensin- 
go,  nsobole  okumusindika  mu  Muliro!”  Awamu  n’ekyo  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye)  yasi- 
gala  ng’agenda  mu  maaso  n’okunnyonnyola  Hakam.  Kyokka  ku  luno 
Hakam  yali  mwetegefu  okuwuliriza.  Yabuuza  nti: 

“Kozzi  Obusiraamu  kye  kki?” 

Nnabbi  (okusaasira  kwa  Allah  n’emirembe  bibeere  ku  ye) 
yamuddamu  nti:  “Kwe  kubeera  omuddu  wa  Allah,  awatali  kumu- 
gattako  kintu  kyonna,  n’okuwa  obujulizi  nti  Muhammadi  muddu 
we  era  Mubaka  we.” 

Hakam  kwe  kugamba  nti:  “Bwe  kiba  bwe  kityo,  kati  nno  nziki- 
rizza  Obusiraamu”. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  ng’azze  ku  Basswahaba  yabagamba  nti:  ‘Singa  nnawuliriza  kye 
mwali  mugamba,  Hakam  kati  yandibadde  mu  Muliro!” 

Oluvannyuma  Umaru  (Allah  amusiime)  yagamba  nti: 

“Okulaba  Hakam  ng’afuuse  Omusiraamu  kyandeetera  okuwu- 
lira  muli  nga  mpanguddwa  na  byonna  ebyayita  na  byonna  ebyali 

bijja  mu  maaso.  Nneeyogeza  nti,  ‘Oba  ki  ki  kye  nnali  ndowooza  bwe 
nnaleeta  ekirowoozo  eri  Omubaka  wa  Allah,  so  nga  ye  yali  asinga 
okumanya?’  Oluvannyuma  nnekubagiza,  ne  ndowooza  nti  byonna 
bye  nnakola  nnabikola  kunoonya  kusiima  kwa  Allah  ne  Omubaka 
we.  Hakam  yafuukira  ddala  Omusiraamu  omulungi.  Yalwana  mu 
kkubo  lya  Allah  era  n’attibwa  n’afa  ng’omujulizi  ku  Luzzi  lwe  Mauna.” 
(Ibn  Sa’adi,  IV,  137  -  138) 

Ekitegeerwa  mu  kyafaayo  kino  bwe  bwetaavu  bw’okutuusa 
Obusiraamu  ku  bantu  n’obugumiikiriza,  mu  bukkakkamu,  nga 
bwambaziddwa  ekyambalo  eky’amagezi  n’okuwa  amagezi  amalungi. 

Okukyuka  Kw’obwolekero  Bwe  Qibla 

Mu  kusooka,  Abasiraamu  esswala  baazisaalanga  boolekedde 
oludda  lwa  Masjidul  Aqswa,  e  Yerusalemi,  ekintu  ekyagenderera 
okumala  emyezi  kkumi  na  mukaaga  oba  kkumi  na  musanvu,  oluvan- 
nyuma  lwa  Hijra.  Abayawudi  baakozesanga  akakisa  kano  okulaga 
mu  bigambo  nga  bwe  baali  abasukkulumu  ku  Basiraamu,  ekintu 
ekyaleetanga  ennaku  eri  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye).  Ebiseera  ebyo  byonna  omutima  gwe  gwa- 
beeranga  guli  ku  Ka’aba  nga  e  qibla,  ekyandibadde  eddaala  erisooka 
mu  kuggulawo  Makka  eri  Obusiraamu.  Yali  yeesunga  nnyo  okufuna 
Obubaka  ku  nsonga  eyo.  Naye  okuva  okukkiriza  kwa  Katonda  lwe 
kwali  tekunnajja,  ekirowoozo  kya  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  kyasigala  mu  kwegomba  bwe- 
gombi,  ng’okutuukirira  kwa  kyo  yasigala  akulindirira  n’essuubi  eringi. 
Oluvannyuma,  ku  lunaku  olw’okusooka  mu  makkati  g’omwezi  gwa 
Rajab,  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  bwe  yali  ng’ali  mu  sswala  y’omu  ttuntu  eya  Dhuhri 
mu  muzikiti  omutono  ogw’omu  mayumba  g’ab’ennyumba  ya  Salima, 
Allah  Owoobuyinza  yassa  awawulire  ge  nti: 

“Mazima  tulaba  okukyuka  kw’ekyenyi  kyo  eri  eggulu,  bwe  tutyo 
awatali  kubuusabuusa  tujja  kukukyusa  oyolekere  e  qibla  ky’oyagala; 
kati  kyusa  ekyenyi  kyo  okyolekeze  awali  Omuzikiti  Gwemizizo,  na 
wonna  we  muba  muli  mwolekeze  ebyenyi  byammwe  eri  obwolekero 
bw’Omuzikiti  ogwo,  era  mazima  ddala  abo  abaaweebwa  Ekitabo 
bajja  kumanya  nti  ge  mazima  okuva  eri  Katonda  waabwe;  era  Allah 
tali  agayaaliridde  ebyo  bye  bakola.”  (al  Baqara,  2 :  144) 


Mu  kiseera  ekyo,  nga  bali  mu  kufundikira  raaka  ey’okubiri, 
Nnabbi  w’okusaasira  (okusaasira  kwa  Allah  n’emirembe  bibeere  ku 
ye)  yakyukirawo  n’ayolekera  Ka’aba,  era  ne  Basswahaba  abaali  basaa- 
la  naye  nabo  baakyukirawo.  Bonna  baatandika  okwolekera  e  qibla 
ekipya,  era  eyo  gye  baamaliriza  laaka  ebbiri  ez’esswala  ezaasembayo 
nga  boolekedde  Ka’aba.  Okuva  olwo  omuzikiti  ogwo  ne  gutuumibwa 
Masjidul  Qiblatayni,  omuzikiti  ogw’ebibula  ebibiri.76 


Sswahaba  eyaliwo  ng’asaalira  mabega  wa  Nnabbi  (okusaasira 
kwa  Allah  n’emirembe  bibeere  ku  ye)  yeekoonako  ku  muzikiti  omu- 
lala  oluvannyuma  lw’esswala,  n’alaba  ekibinja  kya  bantu  nga  basaala 
bonna.  Baali  bali  mu  kukutama  mu  rurku’u,  n’abaleekaanira  nti: 


“Ndayira  Allah,  ffe  tusadde  ne  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  nga  twolekedde  Ka’aba!” 
Abaali  basaala  baakyukirawo  ne  boolekera  Ka’aba. 


Ibn  Sa’adi,  I,  241  -  242. 

Wadde  ngokukyuka  kwe  qibla  kwali  kujaganya  eri  Abakkiriza, 
naye  kwasikiriza  bamusinzabibumbe,  Abayawudi  n’abannanfuusi 
okwogera  ebiyitinngana  n’okwogera  amafuukuule,  ensonga  eyavaa- 
ko  Obubaka  buno  wammanga  okukka: 


‘Abasiru  mu  bantu  bajja  kugamba  nti:  Ki  ki  ekyabakyusisa  e 
qibla  kyabwe  kwe  baali?  Gamba  nti:  ‘Obuvanjuba  n’obugwanjuba 
byonna  bya  Allah;  alunngamya  oyo  gw’aba  ayagadde  eri  ekkubo 
eggolokofu.”  (al  Baqara,  2  :  142)77 

Ibn  Abaasi  (Allah  amusiime)  yayogera  bino  wammanga: 

“Mu  kukyusa  e  qibla  okwolekera  Ka’aba  ng’agoberera  ekiragiro 
kya  Kulaane,  Abasiraamu  baabuuza  Omubaka  wa  Allah  (okusaasira 
kwa  Allah  n’emirembe  bibeere  ku  ye)  ekibuuzo  kino: 

‘Omubaka  wa  Allah,  olwo  sswala  za  baganda  baffe  ze  baasaa- 
langa  nga  boolekedde  Masjidul  Aqswa  nga  kati  bafu?’ 

Allah  Owoobuyinza  kwe  kussa  ayah  eno  wammanga: 


77.  Bukhari,  Imaan,  30,  Swalat  31;  Muslim,  Masaajid  11. 

“Na  bwe  tutyo  bwe  twabafuula  eggwanga  ery’omu  makkati, 
mulyoke  mubeere  abajulizi  ku  bantu,  ate  Omubaka  naye  abeere 
mujulizi  ku  mmwe.  Era  tetwafuula  e  Qibla  ekyo  kye  waliko  okug- 
gyako  tumanye  oyo  agoberera  Omubaka  okuva  kw’oyo  akyuka  ku 
bisinziiro  bye.  Mu  mazima  ddala  ekyo  kyali  kinene  okuggyako  eri 
abo  Allah  be  yalunngamya.  Era  Allah  teyali  wa  kwonoona  buk- 
kiriza  bwabwe.  Mazima  ddala  Allah  eri  abantu  Musaasizi  ddala  era 
Oweekisa  eky’enjawulo.”  (al  Baqara,  2  :  143)78 

Okukyusa  e  qibla  ddala  kyali  kintu  kinene  ekyagwawo. 
Okusazaamu  e  qibla  ekyasooka,  ekyaliko  endagiriro  ya  Katonda, 
kwali  kusobola  okuleetawo  enngambo  ezaali  zisobola  okuvaako 
abantu  abangi  okwabulira  amazima.  N’olw’ekyo,  ebiragiro  bya 
Katonda  ebikwata  ku  qibla  ekipya,  nga  byolekezeddwa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
ng’omuntu,  n’oluvannyuma  Abakkiriza  ate  era  ne  biboolekezebwa 
bombi,  ng’era  bikakasa  mu  ngeri  esinga  obulambulukufu,  nti  okuva 
mu  kiseera  ekyo  baali  bateekeddwa  okwenyweza  ku  qibla  ekipya, 
kye  kimu  nga  bali  waka  oba  mu  lugendo.79 

Mu  kutangaaza  okumala  ekiri  emabega  w’okukyusa  e  qibla 
kuno,  okukakasa  kuweebwa  mu  ayah  eno  wammanga  nti: 


3  ^ljjJl  -b>t--LkJl  ya. j  Jji  C— jj°j 

(  f.  4  0  f  0  & 

78.  Tirmidhi,  Tafsiir,  2  /  2964. 

79.  Laba:  al  Baqara,  2  :  148  -  149. 

“N’eyo  yonna  gy’oba  ofubutuse  yolekeza  ekyenyi  kyo  ku  ludda 
lw’Omuzikiti  Ogw’emizizo;  n’eyo  yonna  gye  muba  mufubutuse 
mwolekeze  ebyenyi  byammwe  ku  ludda  olwo  waleme  kubaawo 
kubavunaana  okuva  mu  bantu  okuggyako  okuva  mw’abo  abaa- 
lyazaamaanya.  Kale  temubatya,  naye  muntye  era  ndyoke  nzijuulirize 
ebyengera  byammwe  mulyoke  mulunngame.”  (al  Baqara,  2 : 150) 

Okuva  mu  kulangirira  Okutukuvu,  tuyinza  okuggyamu  enson- 
ga  eziwerako  ezaakyusisa  e  qibla: 

1 .  Ensonga  esooka  eri  emabega  w’ekigendererwa  ky’okukyusa 
e  qibla,  okusinziira  ku  ayah,  yali  kuggyako  Bannannyini  Kitabo  ne 
bamusinzabibumbe  obujulizi  bwonna  bwe  bandibadde  bakozesa 
ku  Basiraamu;  kubanga  okukyusa  e  qibla  okukizza  eri  Ka’aba  kyali 
kimu  ku  bikolwa  bya  Nnabbi  Ow’enkomerero  ekyayogerwa  mu 
byawandiikibwa  ebyasooka. 

Mu  butuufu,  mu  Kitabo  kya  Isaiah  mu  Ndagaano  Enkadde 
okwogera  ku  biseera  eby’omu  maaso  ebya  Makka  kimu  ku  biggyayo 
kino.  Nnabbi  Ow’enkomerero  aba  kusigala  ng’ayolekera  al  Aqswa 
ng’asaala  ng’ate  yali  alina  kuba  ng’ayolekera  Ka’aba  olwo  kyan- 
dibadde  kireetawo  okubuusabuusa  mu  mitima  gya  Bannannyini 
Kitabo. 


N’ekirala,  obutagoberera  qibla  kya  Nnabbi  Bulayimu  (emirem- 
be  gibeere  ku  ye)  kyandibadde  kikontana  ne  Omubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  kye  yagamban- 
ga  nti  yali  akiikirira  Ggwanga  lya  Bulayimu,  ekintu  ekyandikoz- 
eseddwa  bamusinzabibumbe  ng’ensonga  etegeerekeka  ey’okugaana 

- 

okukkiriza.  Naye  oluvannyuma  lw’okukyusa  e  qibla  ensonga  eyo  yali 
tekyasobola  kukozesebwa,  okuggyako  abo  abatakyuka  abaagufuula 
omuze  okubikkirira  amazima.80 

2.  Katonda  Owoobuyinza  okujjuza  ebyengera  bye  eri  Abasir- 
aamu  nsonga  ndala  eri  emabega  w’okukyusa  e  qibla.  Abakkiriza,  mu 
kukyusa,  baaweebwa  e  qibla  ekipya  ng’ekitundu  ku  kigendererwa 
eky’okutuukirira  nga  bali  ku  kkubo  ly’Amazima,  ng’ekyokukyusa  e 
qibla  kyali  kitundu  ku  kyengera  ekyo. 

3 .  Emukunsonga  eyali  emabega waNnabbiOw’emikisa  (okusaa- 
sira  kwa  Allah  n’emirembe  bibeere  ku  ye)  okusaala  ng’ayolekedde 
Baytul  Maqdis  ku  ntandikwa,  kwali  kulaga  nti  ensibuko  y’eddiini 
zonna  ezaava  mu  ggulu  yali  emu,  ekyo  nga  kyali  kya  kuteekateeka 
mitima  gy’Abayawudi  n’Abagoberezi  ba  Kristo  eri  Obusiraamu.  Kino 
era  kyali  kya  kuyamba  mu  kukendeeza  obukyayi  bw’Abayawudi  mu 
kiseera  ky’okuzimba  ekibiina  n’eggwanga  ly’Abasiraamu. 

Mu  kiseera  kye  kimu,  ekyagwawo  ekyo  kimu  ku  bujulizi  obungi 
obulaga  nga  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  bwe  yali  talina  buyinza  kuyingirira  Kulaane  Entukuvu. 
Wadde  nga  yalina  okwagala  kungi  eri  Ka’aba  okubeera  obwolekero 
mu  kusinza,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yalina  okulinda  emyezi  emirala  kkumi  na  mukaaga 
oluvannyuma  lwa  Hijira,  egyayitawo  ng’Obubaka  tebunnaba  kukka. 

Okusiiba,  Zaka  ya  Fitr  ne  Saddaaka 

Obusiraamu.ngabunywezaokubeerawokwabwookw’ebyobufuzi 
nga  buyita  mu  ntalo  entonotono,  mu  kiseera  kye  kimu  bweyongera 
okutereeza  obulamu  bwabwo  obw’omwoyo  obw’enjawulo.  Ekitundu 
ekikulu  mu  kino  kwe  kubeera  ng’Omusiraamu  ateekeddwa  okusiiba 


80.  Laba:  Elmalili,  I,  537. 

omwezi  gwa  Lamanzaane,  ogwalaalikibwa  akaseera  katono  nge 
qibla  tekinnakyusibwa,  emyezi  kkumi  na  munaana  nga  Hijira  emaze 
okubaawo  mu  mwezi  gwa  Shabaan.81 

Mwali  mu  ayah  eno  Katonda  Owoobuyinza  mwe  yalaalikira 
okusiiba  omwezi  gwa  Lamanzaane: 


“Abange  mmwe  abakkiriza!  Okusiiba  kubalaalikiddwaako  nga 
bwe  kwalaalikibwa  kw’abo  abaabasookawo,  mulyoke  mwekuume 
(okukola  ebikyamu).”  (al  Baqara,  2  :  183) 

Ku  nsonga  y’emu  ebigambo  bya  Nnabbi  Ow’okusaasira  (okusaa- 
sira  kwa  Allah  n’emirembe  bibeere  ku  ye)  bigamba  nti: 

“Obusiraamu  bwazimbibwa  ku  misingi  etaano:  okujulira  nti 
teri  katonda  okuggyako  Allah  era  nti  Muhammadi  Nnabbi  we, 
okuyimirizaawo  esswala,  okutoola  zaka,  okukola  hijja  n’okusiiba 
rnu  mwezi  gwa  Lamanzaane.”  (Bukhari,  Imaani,  I,  2;  Tafsiir,  2  /  30;  Muslim, 
Imaani,  19  -  22) 

Ebirungi  ebiri  mu  kusiiba  nabyo  binnyonnyolwa  bulungi  mu 
hadiisi  za  Omubaka  Ow’ekitiibwa  ezijja  wansi: 

“Allah  Owaamaanyi  era  Oweekitiibwa  yagamba  nti,  ‘Emirimu 
gy’omuntu  gyonna  agyekolera  okuggyako  okusiiba.  Okwo  kwange 
nzekka;  bwe  ntyo  era  Nze  nngenda  okukusasulira  empeera  zaakwo’ 
Okusiiba  ngabo.  Omuntu  bw’aba  ng’asiibye,  aleme  kwogera  bigambo 
bibi  era  aleme  kuyomba.  Singa  omuntu  aba  amukozesezzaako  oluli- 


81.  Ibn  Sa’adi,  I,  248. 

mi  olubi  oba  ng’amusosonkerezza  agambe  bugambi  nti,  ‘Nnasiibye’ 
Ndayira  Allah,  olusu  lw’omusiibi  luwunya  bulungi  okusinga  aka- 
woowo  ka  misiki  (musk).  Omusiibi  alina  ebiseera  bibiri  essanyu  we 
libeeralimulindiridde:  ekiseeraw’asiibulukukiran’ekiseeraw’aliddira 
eri  Katonda  we  ajja  kusanyuka  n’empeera  z’okusiiba  z’alyeyoolera.” 
(Bukhari,  Swawm,  9;  Muslim,  Swiyaam,  163) 

“Ebikolwa  byonna  bisasulwa  bulungi  nnyo;  ekikolwa  ekirun- 
gi  kisasulwa  empeera  ezikubisaamu  emirundi  okuva  ku  kkumi 
okutuuka  ku  lusanvu.  Allah  Oweekitiibwa  alangirira  nti,  ‘Naye 
okusiiba  kwo  kwa  njawulo,  era  empeera  zaakwo  Nze  nja  okuzeesa- 
sulira...  kubanga  omusiibi  yeerekereza  bye  yeegomba  ne  by’ayagala 
ku  lwange.”  (Muslim,  Swiyaam,  164) 

“Omuntu  atakutukawo  na  kuwaayo  saddaaka  mu  kkubo  lya 
Allah,  ajja  kuyitibwa  ayite  mu  miryango  gye  Jjana  nti,  ‘Omuddu  wa 
Allah  omwagalwa,  jangu;  mu  miryango  gino  ebirungi  bingi  ebiku- 
lindiridde!’  Abo  abasaala  olubeerera  bajja  kubeera  nga  bayitibwa 
okuva  mu  mulyango  gwa  swalat,  abaalwana  mu  kkubo  lya  Allah 
bajja  kuyitibwa  mu  mulyango  gwa  jihaadi,  abasiibi  bajja  kuyitibwa 
okuva  mu  mulyango  gwa  Rayyaan  ate  abagabi  bajja  kuyitibwa  mu 
mulyango  gw’okugaba.”  Abu  Bakari  (Allah  amusiime)  olwo  n’abuuza 
nti,  ‘Ebintu  byange  byonna  biweebweyo  ng’ennunuzi  mu  kkubo  lyo, 
Omubaka  wa  Allah.  Wadde  nga  omuntu  aliba  ayitiddwa  mu  muly- 
ango  gwonna  ku  gino  aliba  teyeetaaga  mulala,  naye,  eriyo  abantu 
abaliyitibwa  okuyita  mu  miryango  egyo  gyonna?’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamuddamu  nti,  “Yee,  awatali  kubuusabuusa.  Era  nsuubira 
nti  ogenda  kubeera  omu  ku  bannamukisa  abo.”  (Bukhari,  Swawm,  4, 
Jihaad,  37;  Muslim,  Zakat,  85,  86) 


Okusiiba,  nga  bwe  kutusobozesa  okumanya  ebbeeyi  y’ebyengera 
ebitabalika  ebyo  ebyatuweebwa,  mu  ngeri  y’emu  kikolwa  kya  kusin- 

za  ekituleetera  muli  okuwulira  okusiima  eri  Katonda  Owoobuyinza; 
era  nga  kuyita  mu  kuwonya  omwoyo  okwegomba  n’okusikirizibwa 
kw’obwagazi  bwagwo,  kusumulula  omuntu  ku  njegere  zebintu 
eby’okufuna  bwe  kutyo  ne  kumulunngamya  eri  obugumiikiriza, 
eddaala  erisinga  okubeera  n’embeera  ey’empisa  ezisinga  okubeera 
eza  wagulu.  Okusiiba  era  kujjuza  omutima  n’okuwulira  ekisa,  nga 
kuteeka  mu  musiibi  omutima  ogw’okwegatta  n’abaavu  n’abantu 
abaawansi.  Wadde  nga  yaweebwa  obuyinza  ku  mawanika  agaalimu 
eby’obugagga  ebingi,  Yusuf  (emirembe  gibeere  ku  ye)  teyalyako 
n’akkuta,  era  nga  teyakutukawo  na  kumanya  embeera  abaavu  gye 
baalimu  akadakiika  akamu  bwe  kati. 

N’emigaso  egyo  gyonna  egiri  emabega  w’okusiiba,  okusiiba 
kiragiro  kya  Allah  okuggyamu  omuntu  empisa  embi  n’obutayagaliza, 
okugeza,  okwagala  okulumya  nensaalwa  ebyonoonera  ddala  ekitun- 
du  ky’abantu.  Mu  kusiiba  mwe  muli  ekisumuluzo  ekituusa  omuntu 
eri  ekyama  ky’okwabulira  ebintu  eby’ekiseera  n’adda  eri  ebitag- 
gwaawo.  Ye  ngabo  ekuuma  ensa  z’omuntu  n’ekitiibwa  kye  okuso- 
bola  okwannganga  okwagala  okutakoma  okw’omwoyo,  mu  kkubo 
ly’okukozesa  ebintu  n’okwagala  okuyitiridde. 

Mu  nnaku  ezimaze  okuzzibwa  obuggya  olw’okusiiba,  ebiro  bya 
Lamanzaane  byeyongera  okugaggawazibwa  ne  sswala  za  tarawiih 
(talawiya),  eyo  sunna  ya  Nnabbi  Ekitangaala  ky’Obulamu  (okusaa- 
sira  kwa  Allah  n’emirembe  bibeere  ku  ye) 

Yagamba  nti,  “Allah  Owaamaanyi  yafuula  okusiiba  mu 
Lamanzaane  okw’obuwaze;  nze  ne  nfuula  tarawiih  sunna.”  (Ibn 
Maajah,  Sswala,  173) 

Okuganyulwa  ennyo  mu  Lamanzaane,  omuntu  aba  ateeked- 
dwa  okusiiba  kw’olunaku  okuwanvu  okukugattako  ebikolwa 
eby’okusinza  ekiro  wamu  n’okwewala  enneeyisa  yonna  embi,  eterina 
mugaso,  okutukuza  olulimi  n’okusaba  ne  dhikri  n’omutima  oku- 

gutukuza  n’amaziga  g’okwenenya.  Okuyingira  mu  itikaf  mu  nnaku 
ekkumi  ezisembayo  mu  mwezi  nayo  sunna  nkulu  nnyo  eya  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 

Agamba  nti,  “Omuntu  oyo  azza  obujja  ebiro  bye  ebya 
Lamanzaane  n’obukkiriza  mu  mutima  nga  talina  kirala  ky’asuubira 
okuggyako  okufuna  empeera  z’okuyimirira  okwo  okuva  eri  Allah 
Yekka,  ajja  kusonyiyibwa  ebyonoono  bye  by’aba  yaakakola.”  (Bukhari, 
Taraawiih,  46) 

Ayisa  (Allah  amusiime)  anyumya  bw’atyi: 

“Ekiro  kimu  mu  Lamanzaane,  Omubaka  wa  Allah  (okusaasira 
kwa  Allah  n’emirembe  bibeere  ku  ye)  yasaala  esswala  eya  kyeya- 
galire.  Abantu  bangi  baayimirira  emabega  ne  bamugoberera.  Bwe 
bwakya,  Basswahaba  abamu  baayogera  ku  sswala  ya  Nnabbi  eyo  gye 
yali  asaalidde  mu  masjid  ekiro. 

Ekiro  ekyaddako,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  era  yasaala  esswala  eya  kyeyagalire. 
Omuwendo  gw’abantu  abaagoberera  Nnabbi  gweyongera  nnyo. 
Enkeera  era  baayogera  ku  sswala  eno.  Mu  kiro  eky’okusatu  oba 
eky’okuna,  abantu  era  bajja  bangi  ku  Masjid.  Olw’obungi  bwabwe 
baali  bonna  tebasobola  kugya  mu  Masjid.  Naye  ekiro  ekyaddako, 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  teyalabikako.  Enkeera  yagamba  nti: 

‘Nnalabye  kye  mwabadde  mukola.  Naye  ekyanngaanye  okujja 
gye  muli  ekiro  ekyayise  kwe  kutya  nti  sswala  eno  yabadde  eyinza 
okufuuka  ey’obuwaze.”  (Bukhari,  Tarawwih  1;  Muslim,  Musaafiriina,  177) 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  teyasaala  sswala  ya  tarawiihi  mu  jjama  olw’okukiraba 
nga  buli  muntu  yali  asaana  okutuukiriza  ekikolwa  okusinziira  ku 
busobozi  bwe.  Taraawiihi  yagenda  mu  maaso  na  buli  omu  okugisaa- 

‘^2? - 

la  yekka  mu  biseera  byobwa  Kaliifa  bwa  Abu  Bakari  (Allah  amusi- 
ime).  Kyali  kiseera  kya  Bwakaliifa  bwa  Umaru  (Allah  amusiime)  lwe 
yatandika  okusaalibwa  mu  kirindi  (jamaah) 

Nnabbi  Ow’okusaasira  (okusaasira  kwa  Allah  n’emirembe  bibeere 
ku  ye)  yayinzanga  okwongeramu  amaanyi  mu  bikolwa  eby’okusinza 
mu  mwezi  gwa  Lamanzaane,  ng’ayingira  mu  mbeera  etamatizibwa 
ey’okubeera  okumpi  ne  Katonda  Owoobuyinza.  Kino  kijulirwa  ebig- 
ambo  bya  Ibn  Abaasi  (Allah  amusiime)  eyanyumya  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  yali  nga  y’asinga  abantu  bonna  okugaba.  Ekiseera  okugaba 
kwe  we  kwabeereranga  nga  tekulina  kkomo  weewo  we  yasisink- 
ananga  ne  Jibuliiru  (emirembe  gibeere  ku  ye)  mu  mwezi  gwa 
Lamanzaane.  Baakwataganangako  buli  kiro  kya  Lamanzaane  buli 
omu  n’asomeramu  munne  Kulaane.  Oluvannyuma  lw’ensisinkano 
eno  ne  Jibuliiru  (emirembe  gibeere  ku  ye),  Omubaka  wa  AJlah 
(okusaasira  kwa  Allah  n’emirembe  bibeere  ku  ye)  yabeeranga  mugabi 
n’okusinga  empewo  z’okusaasira  ezikunngunta  obutasalako.”  (Bukhari, 
Bad’ul  Wahay,  5,  6;  Swawm,  7;  Muslim,  Fadhwailu,  48,  50) 

Esswala  ya  idi  ne  zaka  ya  fitri  byalaalikibwa  ssi  kiseera  kiwanvu 
ng’okusiiba  kumaze  okulaalikibwa.  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yateekawo  omuwendo  gwa 
fitri  buli  Musiraamu  gw’ateekeddwa  okuwaayo,  omuto  n’omukulu, 
omusajja  n’omukazi,  omwana  wa  boobwe  n’omuddu,  nga  swa-a82 
ey’entende  oba  ekipimo  ekigyenkana  mu  nngano83.  Ng’ayogera  ku 


82. 


83. 


Saa’a  kipimo  ekipima  obungi  bwe  bintu  ekiyinza  okugyamu  dir’ham  nga 
1040  ezenngano  okusinziira  ku  Dir’ham  eya  sharia,  Saa’a  emu  yenkanankana 
kilo  2.917,  ne  3.333  kilo  okusinziira  ku  bipimo  bya  dir’ham  abantu  bye 
baakozesanga. 

Bukhari,  Zaka,  70  -  78;  Muslim,  Zaka,  13. 

batalina  busobozi  yagamba  nti:  “Olwaleero  (olwa  idi)  mubawonye 
okutambula  ngembuto  njereere.”  (Ibn  Sa’adi,  1, 248) 

Singa  zaka  ya  fitri  eweebwayo  nga  sswala  ya  idi  tennaba,  olwo 
eba  etuukirizza  ekigendererwa  kyayo  era  eba  ekkirizibwa.  Naye 
bweweebwayo  oluvannyuma  lwa  sswala,  olwo  wadde  eba  ekkiriz- 
ibwa  nga  saddaaka,  eba  tebalibwa  nga/ffn'.84 

Anasi  (Allah  amusiime)  anyumya  bw’atyi: 

“Mu  kiseera  Omubaka  wa  Allah  (okusaasira  kwa  Allah 
n’emirembe  bibeere  ku  ye)  we  yatuukira  e  Madiina,  abatuuze  baali 
batongoza  ennaku  bbiri  kwe  baajaganyizanga.  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  yababuuza  obu- 
kulu  bw’ennaku  ezo.  Baamuddamu  nti  ‘ku  nnaku  ezo  ebbiri  kwe 
twajaganyizanga  mu  Biseera  By’obutamanya.’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kubaddamu  nti,  ‘Kati  Allah  abakyusirizzaamu  ebikujjuko 
ebirala  bibiri  ebisinga  obulungi,  Adhuha  ne  Lamanzaane!”  (Abu 
Dawuda,  Swalat,  239  /  1134;  Nisaa-i,  Idayn,  1) 

Oluvannyuma  lw’okukulembera  esswala  ya  Idi  omulundi  gwe 
ogwasookera  ddala  ku  lunaku  olw’ekkumi  (10)  olwa  Dhulhijja, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yalagira  Abasiraamu  okusala  ebisolo.  Emyaka  gye  ekkumi  ng’ali 
Madiina,  Omubaka  Ow’ekitiibwa  yasalanga  ekisolo  ku  idi  buli  mwa- 
ka.85  Yasalanga  ensolo  bbiri,  emu  ng’agisala  ku  lw’abantu  b’ekibiina 
kye  ( ummah )  abaali  batasobola  kusala,  ate  endala  ng’agisala  ku  lulwe 
n’abantu  b’omu  maka  ge.86 

Hanash  (Allah  amusiime)  anyumya  bw’atyi: 


84.  Ibn  Maajah,  Zakat,  21. 

85.  Ibn  Sa’adi,  I,  248  -  249. 

86.  Abu  Dawuda,  Adhwahi,  3  -  4  /  2792;  Ibn  Sa’adi,  I,  249. 

“Nnalaba  Ali  (Allah  amusiime)  ng’asala  endiga  bbiri.  Bwe  nna- 
mubuuza  ensonga  eyali  ekimukozesa  yanngamba  nti,  ‘Nga  Omubaka 
wa  Allah  (okusaasira  kwa  Allah  nemirembe  bibeere  ku  ye)  tannaba 
kufa,  yansaba  naye  okumusaliranga.  Bwe  ntyo  gye  nsala  ngisala  ku 
lulwe  era  kino  nja  kusigala  nga  nkikola  buli  mwaka.”  (Abu  Dawuda, 
Adhwahi,  1  -2  /  2790;  Ahmada,  I,  107) 

Okuva  ku  sswala  ya  fajri  nga  Idi  Adhuha  tennaba  okutuuka 
ku  sswala  ya  Aswiri  ey’oku  lunaku  olw’okuna  okuva  ku  idi,  nga 
ze  sswala  amakumi  abiri  mu  ssatu,  Abasiraamu  bonna,  abasajja 
n’abakazi,  abatuuze  n’abatambuze,  bakakatibwako  (kiri  waajibu  ku 
bo)  okwogera  takbiiratu  ttashriiq,  kye  kimu  nga  buli  omu  agyogera 
yekka  kinnoomu,  oba  nga  bagyogerera  wamu  mu  kirindi.87 

Nga  wayise  akaseera  katono  oluvannyuma  lwa  fitr,  ekiragiro 
kya  zaka  kyaggya.  Kulaane  egamba  nti: 

“N’abo  mu  by’obugaga  byabwe  omusabiriza  n’eyammibwa  nga 
balinamu  omugabo.”  (adh  Dhaariyaat,  51  :  19) 


^  *  S  s  S  J  J 

j jlpli  olS’jJJ  jjA  jjjJlj 

“N’abo  abawaayo  zaka”  (al  Mu’minuuna,  23  :  4) 


87.  Muwattwa’u,  Haij,  205. 

“Ggya  mu  byobugagga  byabwe  saddaaka  obalongoose  era 
obatukuze  nayo  era  obasabire;  kubanga  mazima  ddala  okusaba  kwo 
kubawa  emirembe. . .  (at  Tawba,  9 : 103) 

Zaka  eyogererwa  wamu  ne  sswala  mu  Kulaane  emirundi 
amakumi  abiri  mu  mukaaga  ate  neyogerwa  yokka  emirundi  ena. 
Emu  ku  ayah  zaka  mw’eyogerwako  yokka  y’eyo  eri  mu  ssuula  al 
Mu’minuua,  naye  nga  wadde  eyogerwa  nga  yeetongodde  ku  sswala, 
ejja  ng’eyongera  okwogera  ku  bitendo  by’Abakkiriza  abo  abayimi- 
rizaawo  sswala  zaabwe.  Ensonga  lwaki  zaka  eyogererwa  wamu  ne 
sswala  kwe  kuba  nga,  mu  bikolwa  byonna  eby’okusinza,  kye  kimu 
eby’omubiri  oba  eby’omwoyo,  bino  bye  bikolwa  ebibiri  ebisinga 
okubeera  ebikulu  ate  nga  byenkana  mu  bukulu.  Hadiisi  emu  kino 
ekyogerako  bw’etyi: 

“Teri  bulungi  mu  sswala  ya  muntu  nga  tatoola  zaka  awamu 
n’okuba  ng’ayimirizaawo  esswala.”  (Haythami,  III,  62) 

Zaka  tebagiwa  bitongole  okugeza  ng’amasomero  oba  amalwa- 
liro  engeri  gy’eri  ng’eweebwa  emiteeko  omunaana  egy’abantu  Allah 
gye  yateekawo.88  Ebitongole  bwe  biba  biweereddwa  zaka  tebirina 
kugisaasaanyiza  mu  kintu  kirala  kyonna  okuggyako  ku  byetaago 
ebya  bulijjo  eby’abantu  abaawansi.  Balina  kugikozesa,  okugeza, 
ku  bayizi  abaavu  oba  abo  abanoonya  okumanya  ng’ekigendererwa 
mu  kunoonya  okumanya  okwo  kufuna  kusiimibwa  Allah,  nnan- 
nyini  matendo,  ekyo  kibalemesa  okubaako  ne  kye  bakola  okuso- 
bola  okwetuusaako  ebintu  bya  bulijjo.  Ekimu  ku  byetaagisa  mu 


88.  Laba:  Tawba,  9  :  60. 

zaka  kwe  kugiwa  mu  bintu  ebisinga  okubeera  ku  mwanjo  mu 
kukola  ku  byetaago  ebya  bulijjo  ( hawaaijul  aswliyyah)  eby’abantu 
aba  wansi  abatasobola  kwetuusako  byetaago  byabwe,  era  n’okukola 
okunoonyereza  okumala  okufuna  abantu  abali  mu  mbeera  ezifaa- 
nana  bwe  zityo.  Ebitongole  ebiweebwa  obuvunaanyizibwa  okukola 
nga  bikayungirizi  okugabanya  zaka  birina  okukola  omulimu  guno 
n’obwegendereza  obw’amaanyi,  nga  bimanyi  nti  bijja  kubuuzibwa 
mu  maaso  ga  Katonda  Owoobuyinza. 

Abantu  abateekeddwa  okufuna  zaka  Kulaane  ebateekulula 
bw’etyi: 

“Mazima  saddaaka  zaabo  bokka  abaavu  (abasaba)  n’abaavu 
abatasaba  n’abazikolamu,  n’abo  emitima  gyabwe  egisikirizibwa  (eri 
amazima)  ne  mu  kununula  abaddu  n’ab’amabanja  n’abalwana  mu 
kkubo  lya  Allah  n’omutambuze  nga  kiragiro  okuva  eri  Allah;  era 
Allah  Mumanyi,  Omugezi.”  (at  Tawba,  9 : 60) 

N’olw’ekyo,  ebitongole  okugeza  ng’ebibiina  by’obwannakyewa 
n’ebibiina  ebirala  biyinza  okufuna  zaka  ku  kakwakkulizo  nti  bigiwa 
bantu  abagwa  mu  gumu  ku  miteeko  omunaana  era  kino  kintu 
kikulu  nnyo  ekiteekwa  okwegenderezebwa. 

Olwafuna  ekiragiro  kya  Katonda  ekiraalika  zaka,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yala- 
gira  ne  bamuwandiikira  ekiwandiiko  nga  kirambika  bulungi  ebin- 
tu  ebitoolebwamu  zaka,  kigero  ki  ekiggyibwa  mu  bintu  ebyo,  na 

butono  ki  obweby’obugagga  okutandikirwa  okutoolebwamu  zaka. 
Oluvannyuma  ekiwandiiko  yakisiba  ku  kitala  kye.  Ekiwandiiko  ekyo 
yabeera  nakyo  okutuusa  lwe  yassa  omuka  omuvannyuma,  era  nga 
kye  yakolererangako.  Abu  Bakari  ne  Umaru  (Allah  bombi  abasiime) 
nabo  baagoberera  ekikolwa  kya  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  awataali  kukyusaamu  n’akatono.89 

Waliwo  ensonga  nnyingi  ezitambulira  awamu  nga  za  mbeera  za 
bantu  n’ez’omuntu  sekinnoomu.  Ezimu  ku  nsonga  zino  kwe  kuteeka- 
wo  omuzinzi  ogutangira  abagagga  abandisikiriziddwa  eby’obugagga 
byabwe  ne  babuuka  ensalo,  okuziyiza  omwetaavu  okuwulira  empi- 
iga  eri  abagagga,  wamu  n’okuteekawo  obumu  mu  bantu  bonna 
okutwalira  awamu  n’okussa  okwagalana  mu  mitima  gyabwe.  Mu 
mbeera  z’Abasiraamu,  zaka  ne  infaaq,  oba  saddaaka,  gwe  mulamwa 
ogukwatirira  okutereera  n’omukwano  wakati  w’abagagga  n’abaavu. 

Ensonga  endala  lwaki  zaka  ne  saddaaka  byateekebwawo  kwe 
kuziyiza  ssente  n’ebintu  okweyongera  ennyo  olwo  ne  biyamba 
omuntu  omwavu  obutanyunyuntibwa,  nga  kino  bikikola  obunyuu- 
nyuusi  tebunnagwawo,  era  n’okumalawo  obukyayi  n’enjawukana 
ebyandiyinzizza  okubalukawo.  Obugagga,  ng’ensibuko  y’okwewulira 
n’okwemanya,  biranga  ebiseera  ebibi  ebirindiridde  abagagga. 
Ekituufu  kiri  nti  abantu  bonna  mu  kitundu  ng’omwo  mw’otwalidde 
ayamba  ne  gwe  bayamba  buli  omu  yeetaaga  munne. 

Kiteekeddwa  okumanyibwa  nti,  Allah  Oweekitiibwa  Ye  nnan- 
nyini  bugagga  obutuufu  owannamaddala.  Obuyinza  abantu  bwe 
bakozesa  ku  by’obugagga  bugeraageranyizibwa  ku  ngabana  ya  biseera 
ekintu  ekikolebwa  ennyo  ennaku  zino.  Okukissa  mu  bigambo  eby- 
angu,  eby’obugagga  bintu  bya  Katonda  Owoobuyinza  by’ateresa 
abantu  ekiseera  ekigere.  N’olw’ekyo  engeri  omuntu  gy’abikozesaamu 


89.  Bukhari,  Zaka,  38;  Ahmda,  II,  14. 

efugibwa  mateeka  ga  Katonda.  Birina  okukozesebwa  obulungi  mu 
ngeri  Nnannyini  byo  Omutuufu  gy’alagira.  Eby’obugagga  omuntu 
bw’abikozesa  obubi  nga  tagoberera  biragiro  bya  Allah,  bifuuka 
makubo  agajja  omuntu  oyo  ku  kkubo  ettuufu  nga  biyita  mu  kumu- 
fuula  eyeemanya  era  eyeenyigira  mu  butali  bwenkanya.  Okwagala 
eby’obugagga  kunnyikira  mu  mitima  gy’abantu  abo  abakwata  ekku- 
bo  eryo  ery’ebizibu.  Mu  byengera  byonna  ebiri  ku  nsi,  okuba  nga 
Allah,  nnannyini  matendo,  nga  yayogera  ku  byabugagga  n’abaana 
ng’ebintu  ebireeta/ifna,  oba  ebikemo,  kiva  ku  ngeri  gye  biyingiramu 
mu  mitima  amangu  ne  bifuuka  biganzi  nnyo  mu  mutima  ogwo  gwe 
bibeera  biyingiddemu.  Abantu  abo  abaagwa  mu  kizibu  kino,  Allah 
abalabula  mu  ayah  zino  wammanga  nti: 

“...  n’abo  abakunngaanya  zaabu  ne  ffeeza  ne  batabisaasaanya 
mu  kkubo  lya  Allah  basanyuse  n’ebibonerezo  ebirumya!  Ku  Lunaku 
lwe  biriteekebwa  mu  muliro  Jahannama  ne  byengerera  olwo  ebyenyi 
byabwe  n’embiriizi  zaabwe  n’emigongo  gyabwe  ne  bigololwa  nabyo 
(zaabu  ne  ffeeza  ebyengeredde  olwo  ne  bagambibwa  nti)  kino  kye 
mwakunngaanya,  kale  muloze  ku  bukaawu  bw’ebyo  bye  mwakunn- 
gaanya.”  (at  Tawba,  9  :  34  :  35) 


Embeera  embi  ey’abo  abagayaalirira  okuwa  zaka  era  ennyon- 
nyolwa  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  nti: 

- 

“Buli  kitundu  kya  zaabu  ne  ffeeza  ekitatooleddwaamu  zaka 
ku  Nsi  kijja  kusaanuusibwa  mu  muliro  ku  Lunaku  lw’enkomerero 
kireetebwe  nga  kiri  mu  ngeri  ya  lubaawo  eri  bannyini  byo,  olwo 
kikozesebwe  okwokya  embiriizi,  mu  kyenyi  nemigongo  gya  ban- 
nyini  byo.  Buli  lwe  biriwolanga  nga  bizzibwayo  buto  mu  muliro 
ngekibonerezo  kyeyongera  mu  maaso.  Kino  kijja  kugenderera  olu- 
naku  olwenkanankana  emyaka  emitwalo  etaano,  okutuusa  abantu 
lwe  baliyimirira  okubalibwa.  Ku  nkomerero  ya  byonna,  omuntu  ajja 
kulaba  ekkubo  nga  limutwala  mu  Jjana  oba  Omuliro’ 

Basswahaba  abaaliwo  baamubuuza  nti:  ‘Ate  enngamiya  ezita- 
tooleddwaamu  zaka  yaazo?’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yaddamu  nti:  ‘Buli  nngamiya  omuntu  z’atawaamu  zaka 
ng’etuuse  -  nga  kino  kizingiramu  okuzikamira  amazzi  gye  gava 
n’okuwa  amata  abanaku  -  omuntu  oyo  ajja  kugalamizibwa  wansi 
ku  nsi  ey’omuseetwe  engazi  enngamiya  zonna  zireetebwe  waleme 
kusigalayo  na  kayana,  oluvannyuma  enngamiya  zizzibwe  bupya 
mu  ngeri  we  zisingira  okubeera  n’amaanyi,  olwo  zitandike  oku- 
mulinnyalinnya  omuntu  n’engatto  zaazo,  eno  nga  bwe  zimuluma 
n’amannyo  gaazo.  Ezo  bwe  zirikoowanga  ng’endala  zitandika.  Kino 
kijja  kugenderera  okumala  olunaku  olwenkanankana  emyaka  emit- 
walo  etaano,  okutuusa  abantu  lwe  balimala  okubalibwa.  Ku  nkom- 
erero  omuntu  oyo  ajja  kulaba  ekkubo  gye  limutwala  oba  mu  Jjana 
oba  mu  Muliro’ 

Basswahaba  bwe  baabuuza  ekibuuzo  ekirala  ekikwata  ku  ban- 
nannyini  nte  n’embuzi  n’endiga,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yabaddamu  ekintu  kye  kimu.” 
(Muslim,  Zaka,  24;  Bukhari,  Jihaad,  48) 


Enkola  ey’obwetoowaze  mu  kuwa  saddaaka  ne  zaka  nayo 
nkulu  nnyo  okugoberera.  Omuntu  yeetaaga  okwewala  enneeyisa 

yonna  eyinza  okwonoona  ebikolwa  bino  n’ebisangulirawo  ddala, 
okugeza  okwogera  obubi  oba  okuwaayo  ebintu  ebibi.  Naddala 
oyo  agaba  yeetaaga  n’abeera  mu  mbeera  esiima  oyo  gw’awadde 
olw’okumufunyisa  akakisa  ak’okutuukiriza  obuvunaanyizibwa  bwe 
yandibadde  tajja  kusobola  kutuukiriza  singa  ekintu  kye  yawad- 
deyo  kyabuliddwa  akitwala.  Saddaaka  mu  kiseera  kye  kimu  zikola 
ng’engabo  etangira  abantu  abaziwaayo  ne  batafuna  ndwadde  na  biz- 
ibu.  Abantu  abatalina  (abaavu  oba  abanaku),  mu  butuufu  byengera 
bya  maanyi  nnyo  eri  abagagga,  kubanga  edduwa  zaabwe  ze  ziyamba 
okubaggulirawo  emiryango  gye  Jjana. 

Ayah  zino  wammanga  zirambika  empisa  entuufu  omuntu 
z’ateekeddwa  okubeera  nazo  ng’awaayo  saddaaka: 

“Abo  abasaasaanya  emmaali  yaabwe  mu  kkubo  lya  Allah 
oluvannyuma  bye  basaasaanyizza  ne  batabigoberezaako  kulaa- 
laasa  (okulangira)  oba  okunakuwaza  balina  empeera  zaabwe 
eri  Katonda  waabwe  era  tebalina  kutya  wadde  okunakuwazi- 
bwa.  Ekigambo  ekirungi  n’okusonyiwa  kirungi  okusinga  sadd- 
aaka  ewerekerezebwa  okunakuwaza  era  Allah  Mugagga  Waakisa. 
Abange  mmwe  abakkiriza!  Temwonoona  saddaaka  zammwe  nga 
muyita  mu  kulaalaasa  n’okunakuwaza  ng’oyo  asaasaanya  emmaa- 

- 

li  ye  abantu  bamulabe  (naye)  nga  takkiriza  Allah  n’Olunaku 
lw’enkomerero.”  (al  Baqara,  2:262:  264) 


Itikaaf 

Itikaaf  mu  njogera  eya  bulijjo  kitegeeza  kwesibira  n’okulinda 
mu  kifo  ekimu,  awamu  n’okwenyweza  n’okwesiba  ku  kintu.  Mu 
lulimi  olw’ekikugu,  itikaafu  kitegeeza  okubeera  mu  masjid  okumala 
ekiseera  n’ekigendererwa  eky’okufuna  okubeera  okumpi  ne  Allah, 
nnannyini  matendo.  Olw’okuba  nga  tewali  kkomo  ku  buwanvu  bwa 
kiseera  kyateekebwawo,  okutuula  okw’engeri  eyo,  ne  bwe  kutwala 
essaawa  emu  bw’etyi,  kubalibwa  nga  itikaaf,  wadde  nga  kubeera  kwa 
nnyongeza,  wadde  nga  ayah: 


"...  temubeera  nabo  (bakazi  bammwe)  nga  nammwe  muli 
mu  kutuula  (itikaaf)  mu  muzikiti...”,  etegeeza  ng’okusiiba  bwe  kuli 
ekintu  ekimu  ku  bikolebwa  mu  itikaaf,  era  bw’etyo  ng’etegeeza  nti 
ekiseera  ekituufu  itikaaf  ky’eteekeddwa  okumala  tekikka  wansi  wa 
lunaku  lumu  -  era  ng’eyo  ye  itikaaf  eya  Sharia.  Itikaaf  okutwalira 
awamu  ebadde  ejja  ekolebwa  mu  Lamanzaane,  ng’eyita  mu  kutuula 
mu  mizikiti  munda  mu  mbeera  y’okusiiba.  Itikaaf  bw’etyo  kuyin- 
gira  mu  mbeera  ya  buddu  eri  Katonda  ng’oyita  mu  kusiiba  emisana 
n’ebiro  okubimalira  mu  masjid  ng’osinza  n’okukola  dhikri. 


Itikaaf,  nga  bwe  yakolebwanga  mu  nnaku  ekkumi  eza 
Lamanzaane  ezisembayo,  sunna  muakkada  (sunna  ey’amaanyi 
Nnabbi  Ow’emikisa,  okusaasira  kwa  Allah  n’emirembe  bibeere  ku  ye, 
gye  yeesibangako  nga  tatera  kugireka)  ate  mu  kiseera  kye  kimu  far- 
adhwa  kifaaya  (ekikolwa  eky’etteeka  ekyo,  wadde  nga  tekikakata  ku 
bantu  bonna,  naye  kyetaagisa  waakiri  omuntu  omu  okukikola  mu 

kitundu,  olwo  bonna  ne  baggyibwako  obuvunaanyizibwa).  Okukola 
obweyamu  okuyingira  mu  itikaaf  kukakasaako  omuntu  okutuuki- 
riza  kye  yeeyamye.  Okukola  itikaaf  mu  biseera  ebirala  ebitali  bya 
mwezi  gwa  Lamanzaane  kikubirizibwa  nnyo  (mustahabb). 

Itikaaf  ekakasaako  omuntu  okubeera  omwegendereza  mu 
masjid  okutuukiriza  ebyetaago  nga  wuzu. 

BakyalabaNnabbiOw’emikisa(okusaasirakwaAllahn’emirembe 
bibeere  ku  ye)  baayingiranga  itikaaf  mu  bisenge  byabwe.  Weema  ze 
baali  batadde  mu  nda  mu  masjid  mu  kusooka  n’ekigendererwa  ekya 
bakyala  ba  Nnabbi  okutuuliramu  itikaaf  Nnabbi  (okusaasira  kwa 
Allah  n’emirembe  bibeere  ku  ye)  yalagira  ne  ziggyibwamu.  Ebisenge 
mu  nnyumba  zaabwe  kye  kifo  ekituufu  eri  abakazi  Abasiraamu  oku- 
koleramu  itikaaf  sso  ssi  mizikiti. 

Ayisa  (Allah  amusiime)  agamba  nti: 

“Mu  nnaku  ekkumi  ezaasembangayo  mu  Lamanzaane, 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yamalanga  ebiro  mu  kusinza;  yazuukusanga  ab’omu  maka  ge, 
era  yenna  ne  yeemalira  mu  kusinza,  ng’enkolagana  ye  ne  bakyala  be 
agikutulawo.”  (Bukhari,  Fadhwlu  Laylatul  Qadri,  5;  Muslim,  Itikaaf,  7) 

N’era,  okusinziira  ku  Ayisa  (Allah  amusiime),  Nnabbi  (okusaa- 
sira  kwa  Allah  n’emirembe  bibeere  ku  ye)  yali  akyakola  itikaaf  mu 
nnaku  ekkumi  eza  Lamanzaane  ezisembayo  okutuusa  lwe  yassa 
omukka  gwe  omuvannyuma,  era  nga  mu  mwaka  gwe  ogwasem- 
bayo  yamala  ennaku  amakumi  abiri.  Enkola  eyo  yagenderera  ne  ku 
bakyala  ba  Nnabbi  nga  bbaabwe  amaze  okufa.90 

Ekyafaayo  kino  wammanga  kiraga  mu  ngeri  ensukkulumu  obuku- 
lu  n’omuwendo  ogw’okuyingira  mu  itikaaf,  naye  era  nga  mu  kiseera  kye 


90.  Bukhari,  Itikaaf,  1, 17;  Muslim,  Itikaaf,  5. 

kimu,  kissa  essira  ku  bwetaavu  bw’okussa  ebirowoozo  ku  buvunaanyiz- 
ibwa  obw’omuntu  n’abantu  b’omu  kitundu  bonna  okutwalira  awamu. 

Olunaku  lumu  Ibn  Abaasi  (Allah  amusiime)  yayingira  mu 
masjid  n’alamusa  omusajja  omulala,  nga  bw’atuula  ku  ttaka  oku- 
liraana  we  yali  atudde.  Ibn  Abaasi  yabuuza  omusajja  bw’atyi: 

‘Muganda  wange,  olabika  okooye  ate  nga  toli  mu  mbeera’ 

Omusajja  yamuddamu  nti,  ‘Ekyo  kituufu  kizibwe  wa  Nnabbi. 
Gundi  yanta  okuva  mu  buddu  nga  nnina  okumuwa  omuwendo 
gwa  ssente  okwenunula...  naye  ndayira  eddembe  ly’omusajja  oyo 
(Nnabbi)  agalamidde  awo,  ssisobola  kusasula  musajja.’ 

Ibn  Abaasi  (Allah  amusiime)  yabuuza  nti:  ‘Oyagala  nkwogerere 
naye?’  Omusajja  kwe  kumuddamu  nti: 

‘Ekyo  kiri  gy’oli.’ 

Ibn  Abaasi  (Allah  amusiime)  yali  akwata  engatto  ze  era  nga 
bw’afuluma  masjid  bw’atyi,  omusajja  kwe  kumugamba  nti: 

‘Weerabidde  nti  oli  mu  itikaaf?’ 

Ibn  Abaasi  (Allah  amusiime)  yaddamu  nti:  ‘Awatali  kubuus- 
abuusa  sseerabidde  n’akatono.  Naye  leka  nkubuulireyo  ekigambo 
kye  nnawulira  okuva  mu  musajja  agalamidde  mu  ntaana  eyo,  era 
kino  yakyogera  nga  n’amaziga  bwe  gamuyitamu  yagamba  nti: 

‘Okugoberera  n’okugonjoola  ekizibu  kya  mugandawo  kirungi 
okusinga  itikaaf  ez’emyaka  ekkumi...  era  omuntu  bw’ayingira  iti- 
kaaf  olunaku  lulamba  nga  talina  ky’anoonya  okuggyako  okusii- 
ma  kwa  Allah,  Allah  amuteerawo  wakati  we  n’Omuliro  ebinnya 
bisatu...  ng’obugazi  bwa  buli  kimu  bwenkana  ebbanga  eriri  wakati 
w’Obuvanjuba  n’Obugwanjuba.’  (Bayhaqi,  Shu’abul  Imaan,  III,  424  -  425) 

Olutalo  lw’e  Badiri  Olunene  (17  Lamanzaane  2/13 

ogwokusatu  [Mugulansigo]  624) 

Mu  mwaka  ogw’okubiri  ogwa  Hijira,  Abakulayishi  baaweer- 
eza  caravan  yebyobusuubuzi  ennene  ng’erimu  enngamiya  lukumi 
lulamba,  ngebyamaguzi  bibalirirwamu  dinaari  emitwalo  etaano 
(50,000)  nga  bisoloozeddwa  mu  bantu  b’ekibuga  kumpi  bonna, 
abasajja  n’abakazi,  nga  bigenda  mu  mwoleso  gw’eby’obusuubuzi 
ogwe  Gaza  mu  Damascus.  Abanene  ba  bamusinzabibumbe  abali 
wakati  w’amakumi  asatu  n’amakumi  ana,  nga  mw’otwalidde  ne  Abu 
Sufyaane,  Muhammadi  ibn  Nawfal  ne  Amuri  ibn  Aaswi,  olugendo 
tebaalutumira  mwana. 

Bamusinzabibumbe  baali  beekengedde  nti  Abakkiriza, 
ng’okwesasuza  olw’okubagaana  okuyingira  mu  Makka,  baali  bayinza 
okusalako  ekkubo  lyabwe  ery’eby’obusuubuzi  erye  Syria.  Okutya 
okwamaanyi  kwatandika  okweyolekera  ddala  nga  bakomawo  okuva 
e  Damascus.  Abu  Sufyaane  yapangisa  Dam  Dam  ibn  Amuri,  eyali 
omu  ku  baali  mu  caravan  mu  kiseera  ekyo,  n’amuwa  gulaamu 
(gram)  kinaana  mu  ttaano  (85)  eza  zaabu  amangu  ago  n’amutuma 
okuva  e  Tabuuk  okugenda  e  Makka  abategeeze  embeera  nga  bwe 
yali  ey’amangu.91 

Mu  kiseera  kye  kimu  ng’ebula  ennaku  ssatu  Dam  Dam  atuuke 
e  Makka,  Atika,  ssenga  wa  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye),  yafuna  endooto  etiisa.  Ekirooto 
ekyo  yakinyumizaako  mwannyina  Abaasi  nga  yamugamba  bw’atyi: 

“Ekirooto  kyankubaganyizza  era  ntya  nti  waliwo  ekin- 
tu  eky’omutawaana  ekigenda  okugwawo  ku  kika  kyo.  Kino  kye 
nngenda  okukugamba  kikuume  nga  kyama;  tobaako  muntu  yenna 
gw’okibuulirako!”  Abaasi  kwe  kumugamba  nti: 


91.  Ibn  Hishaam,  II,  244;  Waaqidi,  I,  27  -  28. 

“Genda  mu  maaso  . . .  waloose  ki?” 

“Omusajja  eyabadde  yeebagadde  enngamiya  yazze  nayimirira 
ku  Abtah  (wakati  wa  Muhassab  ne  Makka)  n’alangirira  mu  ddoboozi 
ery’omwanguka,  emirundi  esatu  nti:  ‘Muwulirize,  mmwe  abantu 
abatali  beesimbu!  Mu  nnaku  ssatu  mugende  mu  ddwaaniro,  mu  bifo 
mwe  mugenda  okuttirwa!’  Abantu  abaawulidde  ebyo  baakulumu- 
kuse.  Omusajja  oluvannyuma  yayingidde  mu  luggya  lwa  Ka’aba  olwo 
n’abalala  ne  bamugoberera.  Nga  buli  omu  amwetoolodde,  omusajja  era 
yazzeemu  n’ayogera  mu  ddoboozi  lye  ery’omwanguka  ebigambo  bye 
yasoose  okwogera  era  n’abiddamu  emirundi  esatu,  ku  mulundi  guno 
Ka’aba  ng’agikubye  omugongo.  Oluvannyuma  yawalampye  olusozi 
lwa  Abu  Qubays  n’akola  ekintu  kye  kimu  eyo.  Oluvannyuma  yakutte 
ejjinja  n’alikuluggusa.  Nga  bwe  liyiringita  lyokka  lyabwatukidde  nnyo 
okumpi  n’olusozi  we  lutandikira  era  tewali  nnyumba  wadde  akafo  mu 
Makka  akataatuukiddwaako  bitundutundu  bya  jjinja. 

Abaasi  ng’amaze  okuwuliriza  yagamba  nti:  ‘Ndayira  nti  kino 
kiwulikika  ng’ekirooto  ekikulu.  Naye  kyonna  ky’oba  okoze  tokibuu- 
lirako  muntu  yenna!” 

Oluvannyuma,  bwe  baayawukana  ne  Atika  (Allah  amusiime), 
Abaasi  (Allah  amusiime)  yagwa  ku  mukwano  gwe  Waliid  ibn  Utubah 
gwe  yamubuulira  ku  by’ekirooto  kya  Atika,  naye  n’amugamba  aki- 
kuume  ng’ekyama  aleme  kukibuulirako  muntu  n’omu.  Naye  Waliid 
mu  kutya  yabuulirako  taata  we,  era  akaseera  katono,  ekyo  kye  kyali 
ku  mumwa  gwa  buli  muntu  mu  Makka. 

Abaasi  (Allah  amusiime)  oluvannyuma  yanyumya  ebyagwawo 
bw’atyi: 

“Abu  Jahali  yali  munyiivu  nnyo  era  n’ambuuza  nti,  ‘Naawe 
watandika  ddi  okubeere  ne  nnabbi  omukazi?  Nnabbi  omusajja 
yabadde  takumala  abakazi  be  wammwe  nabo  ne  beeraba  nga 

basaanira  okubeera  mu  kifo  ekyo?  Atiqah  alabika  yawulidde  muntu 
ng’abuulira  Abakulayishi  mu  kirooto  kye  okugenda  gye  bajja  okut- 
tirwa  mu  nnaku  ssatu.  Tujja  kulinda  ennaku  essatu.  Bw’aba  nga  kye 
yawulidde  kituufu,  olwo  awatali  kubuusabuusa  waliwo  ekijja  okug- 
wawo.  Naye  ennaku  essatu  bwe  zinaayitawo  nga  tewali  kituuseewo, 
olwo  tujja  kukiwandiika  nti  abakazi  bammwe  be  balimba  abasinga 
mu  Buwalabu  yonna!” 

Wadde  nga  kyali  kinnuma  naye  nnamugamba  nga  bwe  wataa- 
liwo  kintu  kyefaanaanyirizaako  bwe  kityo.  Ku  makya  g’olunaku 
olw’okusatu  okuva  ku  kirooto  kya  Atiqah,  nga  nzenna  ndiko  obusun- 
gu  nnayolekera  Ka’aba  nga  nsuubira  okusangayo  Abu  Jahali  nga 
njagala  kumumalirako  ekiruyi  eky’okusirikira  ekyo  kye  yali  ateeked- 
dwa  okuwulira  bwe  yayogera  bye  yayogera  ennaku  ssatu  emabega. 
Naye  nnali  nnyingira,  nnamusanga  afuluma  ng’agenda  kuyita  mu 
mulyango  gwa  Sahm  ogw’Ennyumba  Ey’emizizo,  ekyandeetera  muli 
okulowooza  nti,  ‘omulyake  ono  anneewala  kubanga  yamanya  nti 
nnali  njagala  kumwesasuza’.  Kye  ssaamanya  nti  yali  amaze  okuwu- 
lira  eddoboozi  lya  Damdam.  Naye  amangu  ago  nange  nnakitegeera, 
bwe  nnalengera  Damdam,  eyali  asazeeko  ennyindo  z’enngamiya, 
ng’essaati  ye  agirese  bulere,  ng’entebe  y’enngamiya  agikyusizza 
n’etunula  walala,  olw’okwagala  okulaga  okukola  obwangu  okwali 
kwetaagisa  mu  nsonga.  Yali  ali  mu  makkati  g’ekiwonvu  ky’e  Makka, 
ng’aleekaanira  waggulu  ng’eddoboozi  lye  gye  lyali  likoma: 


Abakulayishi,  caravan,  caravan\  Muhammadi  ne  basajja  be 
bazinduukirizza  eby’obugagga  byammwe  Abu  Sufuyaane  by’abadde 
awerekera!  Temulina  biseera  bya  kwonoona,  mulina  okwanguwa 
mubisangemubitaase...  Muyambe,  muyambe!”  Okuwoggana  kwa 
Damdam  kwatwerabiza  buli  kintu.”  (Ibn  Hishaam,  II,  244  -  247;  Waaqidi, 
I,  29-31) 

Abakulayishi  bino  olwabagwa  mu  matu  nabo  tebaayonoona 
kaseera  konna,  baatandikirawo  okweteekateeka.  Kyabatwalira  enna- 
ku  bbiri  oba  ssatu  okufuna  eby’okulwanyisa  n’okubeera  abeetege- 
fu.  Eby’okulwanyisa  ebyetaagisa  baabigula  mu  bitundu  ebiriraanye 
Makka,  era  abagagga  baatwala  obuvunaanyizibwa  obw’amaanyi 
okuyamba  abanafu  mu  kweteekerateekera  olutalo.  Abanene  nga 
Suhayl  ibn  Amuri  ne  Zam’a  bin  As’wad  baatandika  okugenda  nga 
beetooloola  enguudo  nga  balangirira  nti: 

“Enngamiya  n’emmere  biri  ku  ffe,  nga  bisinga  ne  bwe  muyinza 
okufumiitiriza!  Mwenna  mwetegeke  okufuluma!  Waleme  kusiga- 
layo  muntu  n’omu  atagenda!  Singa  Muhammadi  awamba  caravan, 
awatali  kubuusabuusa  agenda  kukozesa  eby’obugagga  ebiriko  okuz- 
inda  Makka!” 

Kumpi  Bannamakka  abasajja  bonna  beeyunga  ku  ggye  n’abo 
abataasobola,  baafuna  abalala  be  baapangisa  okubakiikirira. 
Olunaku  bwe  lwatuuka  Abu  Jahali  n’alagira  abalwanyi  okulinnya 
ensolo  zaabwe  basenvule,  Umayya  ibn  Khalaf  yatandika  okwebu- 
zaabuza  nga  munda  awulira  nti  gwali  guyinza  okubeera  omulundi 
gwe  ogwali  gusembayo  okusenvula  okuva  mu  Makka,  kubanga 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  Omwesigwa  emabegako  yali  yamulagaanyisa  okuzikirira  okwali 
kumwolekedde. 

Yagambanga  nga  yenna  ajjudde  okutya  nti,  “Ndayira  nti 
Muhammadi  bw’ayogera  ekintu  talimba  (ky’ayogera  kituukirira).” 
Naye  oluvannyuma,  okupeeka  kwa  Abu  Jahali  okutakutuka  kwamu- 
waliriza  okugenda. 


OMWAKA  OGW’OKUBIRI  OGWA  HIJRA 


Utuba  ibn  Rabii-a  ne  muganda  we  Shayibah  bwe  baali  batandi- 
ka  okulongoosa  eby’okulwanyisa  byabwe,  omuddu  waabwe  Addaasi 
yababuuza  kye  baali  beeteekerateekera.  Baamubuuza  bwe  batyi: 

“Ojjukira  omusajja  gwe  wawa  entende  mu  musiri  gwaffe  e 
Twaifa?” 

“Awatali  kubuusabuusa,  mmujjukira!” 

“Tugenda  kumulwanyisa!” 

Addaasi  yagwa  ku  bigere  byabwe  n’atandika  okubeegayirira. 

“Temugenda!  Omusajja  oyo  nnabbi!  Mujja  kuzikiririrayo!” 
Amaziga  gaatandika  okumuyitamu  nga  gakulukutira  ku  matama  ge, 
naye  Utuba  ne  Shaybah  Addaasi  bye  yabeegayirira  tebyabakolako 
kintu  kyonna  era  ne  bagenda  nga  tebamufuddeeko. 


Bamusinzabibumbe  baali  bawerera  ddala  wakati  w’olwenda 
mu  ataano  n’olukumi.  Ekikumi  oba  ebikumi  ebibir  ku  abo  baali  bal- 
wanyi  ba  ku  mbalaasi  so  ng’olusanvu  baali  ku  nngamiya.  Abasinga 
baalina  ebissi.  Ab’ebitiibwa  mu  Bakulayishi  bonna  baaliyo,  nga  bee- 
gattiddwaako  abaddu  abawala,  nga  bakuba  ebivuga  ebyali  bivugira 
ku  ntambula  y’ebitontome  ebyali  biwaga  okulwanyisa  Abasiraamu 
bye  baali  boogera  nga  bava  e  Makka.92 

Gwali  mwaka  gwakubiri  ogwa  Hijira,  nga  kkumi  na  bbiri 
omwezi  gwa  Lamanzaane.  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yaleka  Abdalla  ibn  Ummu 
Maktuum  (Allah  amusiime)  nga  y’akulembera  Madiina  n’ava  mu 
Madiina  n’eggye  ly’Abakkiriza  ebikumi  bisatu  mu  kkumi  na  basatu. 
Nkaaga  mu  bana  ku  bano  baali  ba  Muhaajiruuna  abasigadde  nga 


92.  Waaqidi,  I,  31;  Bukhari,  Manaaqib,  25;  Ibn  Kathiir,  al  Bidaaya,  III,  294  -  295. 

ba  Answari.  Basatu  bokka  ku  balwanyi  bonna  be  baali  ku  mbalaasi, 
ensanvu  baali  ku  nngamiya  abasigadde  nga  bali  ku  bigere.93 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayimiriza  eggye  ly’abakkiriza  mu  kifo  ekiyitibwa  Buyuutu 
Ssuqya,  mayiro  emu  okuva  e  Madiina,  n’alagira  abakadde  n’abaana 
abato  okuddayo.  Sa’adi  ibn  Waqqaasw  (Allah  amusiime)  anyumya 
bw’atyi: 

“Nga  Omubaka  wa  Allah  (okusaasira  kwa  Allah  n’emirembe 
bibeere  ku  ye)  abulayo  akaseera  katono  okulagira  abaana  abato 
okudda  e  Madiina,  nnalaba  muganda  wange  Umayru  ng’agezaako 
okwekweka.  Namubuuza  nti: 

‘Ki  ki  ky’ogezaako  okukola?’  Ye  kwe  kunziramu  nti: 

‘Ntya  nti  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ajja  kundaba  andagire  okuddayo  so  nga  njagala  nnyo 
okugenda  nga  nsuubira  nti  oboolyawo  ne  nfa  ng’omujulizi!’ 

Era  Omubaka  wa  Allah  (okusaasira  kwa  Allah  n’emirembe 
bibeere  ku  ye)  olwakuba  eriiso  ku  Umayru  yakiraba  bulabi  nga  bwe 
yali  omwana  muto  era  n’amuwa  amagezi  addeyo  e  Madiina.  Naye 
Umayru  yatandika  okukaaba  ennyo  okutuusa  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  lwe  yamukki- 
riza  okusigala.  Engeri  gye  yali  omutono  ennyo,  ekitala  nnamusiba 
kisibe.  Umayru  yali  aweza  emyaka  nga  kkumi  na  mukaaga  we  yafiira 
ng’omujulizi  e  Badiri.”  (Waaqidi,  I,  21;  Ibn  Sa’adi,  III,  149  -  150) 

Olw’obutabeera  na  nngamiya  zimala,  buli  bantu  basatu  baa- 
kozesanga  enngamiya  emu  mu  mpalo.  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  ye  yakozesa  enngamiya 
emu  ne  Ali  ne  Abu  Lubaabah  (Allah  abasiime).  Oluwalo  lwa 


93.  Waaqidi,  I,  23  -  24;  Ibn  Hishaam,  II,  250  -  251;  Ibn  Sa’ad,  II,  12. 

Nnabbi  (okusaasira  kwa  Allah  nemirembe  bibeere  ku  ye)  okutam- 
bula  bwe  lwatuuka,  bano  baamulemerako  asigale  ku  nngamiya 
abaleke  bo  batambule.  Naye  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  kino  yakigaana  nga  bw’agamba 
nti,  “Temukyasobola  kugumira  buzibu  bwa  kutambula,  ate  nange 
temunsinga  kwagala  kufuna  mpeera  za  kutambula!”  (Ibn  Sa’adi,  II,  21; 
Ahmada,  I,  422) 

Enkola  eno  eraga  engeri  egenda  ewala  ennyo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  gye  yayagalanga- 
mu  Katonda  Owoobuyinza  n’engeri  gye  yajjumbirangamu  okwagala 
okubeera  okumpi  ne  Allah,  nnannyini  matendo,  na  buli  kikolwa 
kye  yakolanga  na  buli  kadde.  Era  mu  ngeri  y’emu  yasomesanga 
obwetaavu  bw’okubeera  ku  bwenkanya  awatali  kufa  ku  muntu  ki  oba 
mbeera  ki  omuntu  gy’alimu. 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  oluvannyuma  yatuma  Abu  Lubaabah  (Allah  amusi- 
ime)  addeyo  e  Madiina  akole  mu  kifo  kye  okutuusa  lw’alidda.94 

Olw’okuba  nga  yali  takkiririza  mu  buddiro  obutali  bwa  Allah, 
nnannyini  matendo,  nga  Yekka  gw’awanjagira  we  yabeereranga 
mu  bwetaavu  era  ng’alaba  takyasobola  kugumiikiriza  mbeera  ya 
umma  ey’obunafu  n’okubeera  wansi  nga  bagenda  e  Badiri,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yasaba 
edduwa  eno  wammanga: 

“Allah  ...  Nkusaba  obawe  ensolo  kwe  batambulira  kubanga 
tebalina!  Obawe  eby’okwambala  kubanga  bali  bwereere!  Obawe 
eby’okulya  kubanga  bayala!” 


94.  Ibn  Hishaam,  II,  251. 

Era  ddala,  olwamala  okuwangula  mu  ddwaaniro  lye  Badiri,  buli 
Mukkiriza  yadda  eka  ng’alina  enngamiya  emu  oba  bbiri,  ng’alina 
n’ebyambalo  era  nga  mukkufu.  (Abu  Dawuda,  Jihaadi,  145  /  2747) 

Mu  nnaku  zino  eza  kaasa  mmeeme  ezaakwatagana  n’omwezi  gwa 
Lamanzaane,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yalagira  Abakkiriza  okusiibulukuka,  engeri  gye  baali 
beetaaga  amaanyi  ag’omubiri  nga  tebannaba  kutandika  lutalo. 
Abasiraamu  bonna  abeetaba  mu  lutalo  lwe  Badiri  ennaku  baaziriwa 
bamaze  kudda  Madiina. 

Eggye  ly’Obusiraamu  eryasooka  lyali  lyolekera  Badiri.  Baali 
batuuka  mu  kiwonvu  kye  Aqiiq  ne  wabaawo  abasajja  babiri  abajja 
nga  be  ba  Hubaybu  ibn  Yasaf  ne  Qays  ibn  Muharris,  abaaya- 
gala  okwegatta  ku  ggye  lyabwe  ng’ekigendererwa  kye  baalina  kwali 
kwefunira  ku  minyago  gy’olutalo  kwokka,  ne  bagguka.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  kwe 
kubuuza  Hubaybu  nti: 

“Twazze  ffenna  okuviira  ddala  eka?” 

Hubaybu  yaddamu  nti:  “Nedda.  Naye  oli  muliraanwa  ate  kiz- 
ibwe  ku  ludda  lwa  maama  wo.  N’olw’ekyo  tukwegasseeko  okuyamba 
abantu  baffe  tusobole  n’okwegabanira  ku  minyago!” 

Wano  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  we  yamubuuliza  nti:  Okkiriza  Allah  ne  Omubaka  we?” 
Hubaybu  bwe  yagaana,  Nnabbi  (okusaasira  kwa  Allah  n’emirembe 
bibeere  ku  ye)  yamuddamu  nti: 

“Kati  ddayo,  kubanga  ffe  tetwagala  buyambi  bwa  musin- 
zabibumbe!” 

Okuddamu  okw’wekika  kino  Hubaybu  teyakumatira  kwe 
kugamba  nti:  “Buli  muntu  amanyi  engeri  gye  ndi  omulwanyi 
nnamige  mu  ddwaaniro  na  kiki  kye  nnyinza  okutuusa  ku  balabe! 

- 

Tekisoboka  nze  okulwanira  ku  ludda  lwammwe  ne  mumpaayo  ku 
minyago?” 

Kyokka  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yeerema  n’amuddamu  ekintu  kye  kimu:  “Nedda. 
Sooka  ofuuke  Omusiraamu  n’oluvannyuma  olwane!”  Waayitawo 
akaseera  katono  n’addamu  okukulembera  eggye  lyolekere  omulabe. 

Naye  waayita  akaseera  katono  Hubaybu  n’addamu  n’abasanga 
n’asaba  ekintu  kye  kimu.  Naye  era  okuddibwamu  kwasigala  nga 
kwe  kumu.  Hubaybu  kyamulema  okutegeera.  Yali  amanyiddwa 
wonna  mu  Buwalabu  ng’omusajja  eyali  nkwatangabo  mu  ddwaaniro 
era  ng’alwana  buteebalira.  Naye  awamu  n’ekyo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yali  tamukkiriza 
kubeegattako  olw’ensonga  emu  nti  teyali  Musiraamu.  Embeera  ya 
Nnabbi  (okusaasira  kwa  Allah  n’emirembe  bibeere  ku  ye)  ey’okwewa 
ekitiibwa,  awamu  n’enj  awulo  ennene  eyaliwo  wakati  w’amaanyi  g’eggye 
ly’Abakkiriza  bw’oligeraageranya  n’amaanyi  bamusinzabibumbe  ge 
baali  balina,  Hubaybu  kyamuyitirirako.  Yafuna  akaseera  ne  yeekuba 
mu  kifuba  era  yasobola  okulaba  ekitangaala  eky’amazima  ge  yali 
tassangako  mwoyo.  Oluvannyuma  yasituka  n’adduka  n’agenda  ewa 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye).  Ku  luno  yalina  ekintu  ekipya  mu  birowoozo. 

Yaleekaana  nga  bw’agamba  nti:  “Yee.  Nzikirizza  Allah  ne 
Omubaka  we!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yabugaana  essanyu  eryali  limulabikako  era  n’agamba  nti,  “Kati 
oyinza  okutwegattako  nga  bw’oyagala.”  (Muslim,  Jihaad,  150;  Tirmidhi, 
Siyar  10  /  1558;  Waaqidi,  I,  47;  Ibn  Sa’adi,  III,  535) 


Ekyafaayo  ekyo  kyolesa  omutindo  gwa  imaan,  ogutakkiriza 
kukozesa  makubo  oba  nkola  nkyamu  okutuukiriza  ekigendererwa 

awatali  kufa  ku  mbeera  nga  bweba  efaanana.  Omuntu  ky’alina 
okukola  kwe  kussaawo  okwekengera  okumala  n’oluvannyuma  n’assa 
obwesige  mu  Katonda  Owoobuyinza.  Okugaana  Hubaybu  okweyun- 
ga  ku  ggye  ly’Abasiraamu  ng’ensonga  emugaanisa  kwe  kuba  nga  yali 
tannaba  kukakasa  imaan,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yateekerawo  ummah  ye  eyali  ey’okujja  mu 
biseera  eby’omu  maaso  engeri  ey’okulabirako  etwala  imaan  ng’ekintu 
ekikulu  ekitalina  kuzannyibwamu.  Nnabbi  ow’amaanyi  (okusaasira 
kwa  Allah  n’emirembe  bibeere  ku  ye)  yakimanya  bulungi  nti  obuy- 
ambi  obw’ekika  kyonna  n’okusaasira  biva  wa  Allah  Oweekitiibwa 
era  atenderezebwa  Yekka  nga  gy’ali  ye  wali  obuddiro  mu  mbeera 
zonna  era  nga  gy’ali  ye  w’okudda  ebiseera  byonna.  Enkola  eno  ewa 
eky’okulabirako  ekituukiridde  era  ekifaananyi  ekiramu  ekya  tawak- 
kul,  okwesiga  Katonda  Owoobuyinza,  ebyogerwa  mu  ayah  eno 
wammanga: 


ji\  ykj j  kul  bwLk>- 

“Allah  atumala;  Ye  ye  mukuumi  asinga.”  (Aali  Imraan,  3  : 173) 


Hudhayfa  (Allah  amusiime)  anyumya  bw’atyi: 

“Twali  tutandika  ku  lugendo  nze  ne  kitange  Husayl,  naye 
bamuzinzabibumbe  ne  batugaana,  nga  batuvunaana  nti  ‘. ..  mwa- 
gala  kweyunga  ku  ggye  lya  Muhammadi’.  Naye  twabakakasa  nti  e 
Madiina  twali  tulina  bye  twali  twagala  okukolayo.  Olwo  baatulagira 
okulayira  nti  tetwali  baakwegatta  ku  Mubaka  wa  Allah  tulwanire  ku 
ludda  lwe.  Bwe  twatuuka  e  Madiina  ekyama  kino  twakitegeezaako 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
eyagamba  nti: 

‘Kati  muddeyo.  Tujja  kubakuumira  endagaano  gye  mwakola 
tusabe  Allah  atuyambe  ku  balabe  abo!’  Eyo  ye  yali  ensonga  lwaki 
sseetaba  mu  lutalo  lwe  Badiri.”  (Muslim,  Jihaad,  98).  Ekyagwawo  ekyo 
nakyo  kiwa  obujulizi  ku  bwesigwa  bwa  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  bwe  yatuuka  n’okukola  ne 
ku  balabe. 

Waaliwo  n’abakazi  abaayagala  okwetaba  mu  lutalo  lwe  Badiri. 
Omu  ku  bano  yali  Ummu  Waraqa,  eyayanguwa  n’agenda  ewa 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  n’amusaba  bw’atyi: 

“Omubaka  wa  Allah,  nkusaba  onzikirize  mbegatteko...  Nja 
kujjanjaba  ab’ebiwundu  n’abalwadde,  era  nga  Allah  ayagadde,  nny- 
inza  n’okufa  ng’omujulizi!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamuddamu  nti:  “Ekisinga  obulungi  kwe  kugenda  eka  n’osoma 
Kulaane  Allah  awatali  kubuusabuusa  ajja  kukuwa  ofe  ng’omujulizi.” 

Okuva  kw’olwo,  Basswahaba  baatandika  okuyita  Ummu  Waraqa 
‘Shahiidah’’  (Omujulizi).  Ng’ajudde  ennyonta  ey’amaanyi  ey’okufa 
ng’omujulizi,  oluvannyuma,  nga  Umaru  (Allah  amusiime)  ye  Kaliifa, 
omukyala  ono  yaziyira  n’afa  abakozi  be  bwe  baamuteekako  bulangiti 
ey’ebyoya.  Umaru  (Allah  amusiime)  olwamutegeeza  yagamba  nti, 
“Allah  ne  Omubaka  we  baayogera  mazima”,  olwo  n’alagira  amangu 
ago  abaakola  ebikolobero  ne  bakwatibwa  ne  babonerezebwa  nga  bwe 
kyali  kyetaagisa.  (Abu  Dawuda,  Swala,  61  /  591;  Ibn  Hajar,  al  Iswaba,  IV,  505) 


Abu  Sufyaane  bwe  baamugamba  nga  Abakkiriza  bwe  baali 
boolekedde  Badiri,  awatali  kwonoona  budde,  yakyusa  caravan 
n’agitwala  ku  ludda  lw’olubalama,  olwo  n’aleka  Badiri  ku  kkono 

we.95  Ng’amaze  okulaba  ng’ataakirizza  caravan,  yasindikira  eggye 
ly’Abakulayishi  obubaka  obwali  bugamba  nti: 

“Mwava  eka  nga  mugenze  kutaakiriza  caravan,  abasajja 
n’eby’obugagga.  Naye  kati  byonna  biri  bulungi,  mwandizzeeyo!” 

Nga  bagoberera  obubaka  obwava  ewa  Abu  Sufyaani  era  nga  bakol- 
era  ku  magezi  ga  Akhnas  ibn  Shariik,  ab’ennyumba  ya  ibn  Zuhra  ne  Ibn 
Ka’ab  baddayo  ewaabwe.  Naye  Abu  Jahali  yeerema  nga  bw’agamba  nti: 

“Tetujja  kuddayo  okutuusa  nga  tumaze  okutuuka  e  Badiri.  Tujja 
kubeerayoennakussatunnambirira.Tujjakubaagaenngamiyatujaganye; 
abakazi  bajja  kutuziniramu  batuyimbire.  Abawalabu  abatwetoolodde 
bajja  kutuwulira  batutye  okutandikira  awo  n’okweyongerayo!” 

Abu  Sufuyaani  bwe  yawulira  nga  Bannamakka  bwe  baali 
basazeewo  okugenda  mu  maaso  wadde  nga  yali  abawadde  amagezi, 
yagamba  nti,  “Bambi  ekika  kyange...  Ibn  Hishaam  (Abu  Jahali) 
ateekwa  okuba  nga  ye  yabakozesezza  bw’atyo!  Obutayagala  bwe 
okuddayo  buva  ku  kwagala  kwe  ennyo  okufuuka  omukulembeze 
w’abantu. . .  ekyo  kubuuka  nsalo  kwennyini!  Ate  ng’okubuuka  ensalo 
kulanga  bizibu  rnu  maaso!”  (Waaqidi,  I,  43  -  45;  Ibn  Hishaam,  II,  258) 

Ng’agoberera  ebyali  bigenda  mu  maaso,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yamanya  nga  bwe  waa- 
liwo  waawo  mpitewo  era  nga  waali  wagenda  kubeerawo  olutalo  sinziggu 
olwali  olw’okufa  n’okuwona.  Yakunngaanya  Basswahaba  riababuuza  nti: 

‘Mulowooza  ki  ki  ekisinga  obulungi:  okugoberera  caravan  oba 
okwennganga  eggye  ly’Abakulayishi?” 

Nga  boogera  ku  lwa  ba  Muhaajiruuna,  Abu  Bakari  ne  Umaru 
(bombi  Allah  abasiime)  baakakasa  nga  bwe  baali  abeetegefu 
okwannganga  eggye  lya  bamusinzabibumbe.  Omubaka  Ow’ekitiibwa 


95.  Ibn  Hishaam,  II,  57. 

(okusaasira  kwa  Allah  n’emirembe  bibeere  ku  ye)  era  yayagala  oku- 
wulira  endowooza  ya  ba  Answari;  era  Miqdaadi  ibn  As’wad  (Allah 
amusiime)  we  yayogerera  bino: 

“Beera  mugumu,  Omubaka  wa  Allah,  nti  tetulikugamba  Abayawudi 
kye  baagamba  Musa  (emirembe  gibeere  ku  ye)  nti,  ‘Genda  ggwe  ne 
Katonda  wo  mulwane!’  (al  Maa-ida,  5:5: 24).  Nga  tukyanyweredde  ku  kye 
twakugamba  ku  Aqabah,  tuli  beetegefu  ebiseera  byonna  okulwanyisa 
omulabe  akub  kuddyo  ne  ku  kkono,  akub  mu  maaso  n’akub  emabega, 
okutuusa  ku  nkomerero!”96  (Bukhari,  Maghazi,  4;  Tafsiir,  5  /  4) 

Oluvannyuma  lwa  Miqdaadi  (Allah  amusiime)  okwogera,  Sa’adi 
ibn  Mawaazi  (Allah  amusiime)  yayogera  n’agamba  bw’atyi: 

“Omubaka  wa  Allah  . . .  Twakukkiriza  era  ne  tujubra  obutuufu 
bwa  Kulaane  gye  watuusa  eri  abantu.  Kola  nga  bw’oyagala!  Singa 
wab  wa  kugwa  mu  ssemayanja,  naffe  twandikugoberedde.  Teri 
n’omu  ava  mu  ba  Answari  eyandisikattiddemu!” 

Ebigambo  ebyo  ebiraga  obunywevu  n’okwewaayo  byaleeta 
akaseko  ku  matama  ga  Nnabbi  wa  Allah  (okusaasira  kwa  Allah 
n’emirembe  bibeere  ku  ye),  era  oluvannyuma  lw’okubasabira  obu- 
lungi  yalangirira  nti: 

“Kati  nno  tugende  mu  maaso,  ku  lw’okusaasira  kwa  Allah! 
Mbayozaayoza  okuva  na  kaakati...  kubanga  Abah  abalagaanyisizza 
ekimu  ku  bibiri  (awatab  kwasanguza  biki  ebyo).97  Ndayira  Allah, 
nninga  alabira  ddala  obufo  bwennyini  Abakulayishi  we  bagenda 

96.  Ibn  Masuudi  (Allah  amusiime)  agamba  nti,  “nnalaba  Miqdaadi  ng’ayogera 
ebigambo  ebijjudde  obumativu  nga  singa  nze  nnali  mbyogera  ssandizzeeyo 
kwogera  bigambo  birala  bya  mugaso. . .”  (Bukhari,  Maghazi,  4;  Tafsiir,  5/4) 

97.  Ekimu  ku  bintu  ebyalagaanyisibwa  mu  ayah  ey’omusanvu  eya  suula  al  Anfaalu 
be  Bakulayishi  bennyini,  amakulu  okuwangulwa  kwabwe  n’okubassa  mu 
buwambe,  ate  ekirala  ye  caravan  ya  Bakulayishi  eyali  eva  e  Damascus. 

- 

okugwa  ku  bigere  byabwe  mu  ddwaaniro!”  (Muslim,  Jihaad,  83;  Waaqidi, 
I,  48  -  49;  Ibn  Hishaam,  II,  253  -  254) 

Eggye  ly’Abasiraamu  we  lyatuukira  e  Badiri,  Abakulayishi 
baali  baagumbye  dda  mu  kiwonvu  kye  Yalyal,  emabega  w’akasozi 
ak’omusenyu,  ku  ludda  olwali  lusinga  okwesamba  Madiina.  Oluzzi 
lw’e  Badiri,  ku  ludda  olulala,  lwali  ku  ludda  olw’ekiwonvu  olusinga 
okusemberera  Madiina.98  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yatuuka  ku  luzzi  okumpi  ne  Badiri, 
yakubaganya  ebirowoozo  ne  ba  Answari  ku  kifo  ki  ekyali  kis- 
inga  okubeera  ekirungi  okukubamu  enkambi.  Hubab  ibn  Mundhir 
(Allah  amusiime)  yayogera  ekyali  munda  ye  n’akirambika  bulungi: 

“Omubaka  wa  Allah,  ekifo  kino  ssi  kye  kifo  ekirungi  okuku- 
bamu  enkambi.  Enkambi  twandigikubye  wali  okumpi  n’oluzzi  oluli 
awasinga  okumpi  n’eggye  ly’Abakulayishi  endala  tuziggalire  emabe- 
ga  waffe,  okuggyako  olwo.  Olwo  tuteekewo  ekidiba  okwetooloola 
oluzzi  olwo  mwe  tunaasobola  okusenamu  amazzi. 

Nnabbi  Ow’okusaasira  (okusaasira  kwa  Allah  n’emirembe  bibeere 
ku  ye)  yakkiriziganya  n’ekirowoozo.99  (Ibn  Hishaam,  II,  259  -  260) 

Akabinja  ka  bamusinzabibumbe  omwali  Hakim  ibn  Hizaamu 
baagenda  okusena  amazzi  okuva  ku  luzzi  Abakkiriza  lwe  baateekako 
enkambi.  Wadde  nga  Basswahaba  baali  baagala  kubaziyiza  kusena, 
naye  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yabiyingiramu  nga  bw’agamba  nti,  ‘Temubakwatako;  mubaleke 
basene  amazzi  ku  luzzi  banywe’  Ng’oggyeeko  Hakim,  abalala  bonna 
abaali  mu  kabinja  ako  olunaku  olwo  baakomekkereza  battiddwa 
mu  ddwaaniro  Hakim  mu  kiseera  ekituufu  yafuuka  Omusiraamu. 

98.  Ibn  Hishaam,  II,  259. 

99.  Okusinziirakubyogerwaabantub’omukitundu.waddeng’obusoziobwbmusenyu 
e  Badiri  nga  busenguka  buli  myaka  etaano  oba  ekkumi  nga  kino  kiva  ku  mpewo 
ezitakoma,  akasozi  ak’omusenyu  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kwe  yateeka  enkambi  ko  kakyaliwo  n’okutuusa  kati. 

- 

Oluvannyuma,  buli  lwe  yayagalanga  okulayira,  anyweze  ekigambo 
kye,  ng’agamba  nti,  ‘Ndayira  Allah,  eyamponya  okufa  e  Badiri  n’ampa 
emikisa  n’ebyengera  ebya  imaan . . (Ibn  Hishaam,  II,  261) 

Okukkiriza  kwe  omulabe  okunywa  mu  luzzi,  awamu  n’okuba 
nga  yali  amanyi  nti  abalabe  be  bamu  baali  bagenda  kubanoonya 
nga  baagala  kubatta  oluvannyuma  lw’akaseera  katono,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
yateekawo  omutindo  ogubuna  n’engeri  ey’okugaziya  obulunngamu. 
Enneeyisa  ey’ekisa  ey’engeri  eyo  yakomekkereza  egonzezza  emitima 
mingi  egyali  gikaluba  ng’amayinja,  oluvannyuma  n’eggula  oluggi 
okuyingiramu  ekitangaala  ky’okulunngama  eri  amazima. 

\i 

v 

Eggye  ly’Abasiraamu  olwakuba  enkambi,  Sa’adi  ibn  Mawaazi 
(Allah  amusiime)  kwe  kugamba  nti: 

“Omubaka  wa  Allah  . . .  ka  tukuteerewo  ekisiikirize  tuteekewo 
n’embalaasi  okumpi  awo.  Ffe  tujja  kugenda  mu  lutalo  tulwanyise 
abalabe.  Singa  Allah  atuwa  obuwanguzi,  ekyo  kibeere  bwe  kityo. 
Naye  singa  tabutuwa,  Nnabbi  wa  Allah,  ojja  kulinnya  embalaasi  yo 
odde  eri  baganda  baffe  be  twalese  eyo  eka,  nabo  bakwagala  nga  naffe 
bwe  tukwagala.  Singa  baali  bamanyi  nti  wali  wa  kukomekkereza 
ng’olwana,  tewali  ngeri  gye  bandisigadde  mabega!  Nabo  obali  mu 
nda  mu  mitima  era  ka  kibe  ki  ki  bajja  kulwanira  ku  ludda  lwo!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yatendereza  Sa’adi  (Allah  amusiime)  n’amusabira  abeere 
bulungi.  Oluvannyuma  Sa’adi  (Allah  amusiime)  yaggyayo  ekitala 
mu  nsawo  yaakyo  n’ayimirira  ku  kittuluze  kye  baali  bataddewo.  (Ibn 
Hishaam,  II,  260;  Waaqidi,  I,  49) 


Omubaka  Ow’ekitiibwa  (okusaasira  kwa  Allah  n’emirembe  bibeere 
kuye)  yatuma  Umaru  (Allah  amusiime)  eri  Bannamakka,  omulundi  gwe 

ogwasembayo,  n’obubaka  nga  bugamba  nti,  “Muddeeyo. . .  Okulwanyisa 
abalala  kitusingira  nnyo  okusinga  okulwanyisa  mmwe!” 

Hakim  ibn  Hizaam  yali  ayagala  okuwuliriza,  n’agamba  nti, 
“Kino  kirowoozo  kirungi;  twandikikkirizza.  Teri  ajja  kutuwa  mukisa 
mulala  oluvannyuma  lwa  guno!” 

Ebigambo  bye  ebyalina  ekigendererwa  ekirungi  byasannyalazi- 
bwa  n’obukalubu  bwa  Abu  Jahali,  eyagamba  nti: 

“Ndayira  nti  tetujja  kuddayo  okutuusa  nga  tumaze  okwesasuza; 
naddala  oluvannyuma  lwa  Allah100  okututeeka  okumpi  n’okwesasuza. 
Tujja  kubasomesa  essomo  lye  balifa  tebeerabidde  nga  tebalisobola 
kuddayo  kuyigganya  caravan  zaffe  n’okuzizzaayo  emabega!”  Ebigambo 
ebyo  byawaga  nnyo  Abakulayishi  okulwana.  (Waaqidi,  1, 61  -  65) 

Bamusinzabibumbe  baasindika  Umayr  ibn  Wahab  n’omusajja 
eyali  omumanyirivu  ennyo  mu  kulwanira  ku  mbalaasi  Abu  Usaama 
okwetegereza  amaanyi  geggye  ly’Abasiraamu.  Oluvannyuma 
lw’okwetooloola  Abakkiriza  abaali  bali  awamu  omulundi,  be  baatuma 
baddayo  ne  bagamba  nti,  “Tetwalabyemu  nngamiya  na  mbalaasi 
envubuka  ez’amaanyi...  wadde  abasajja  abangi  abawera,  wadde  oku- 
laba  okwetegeka  okumala.  Naye  twalabye  ekibinja  ky’abantu  abeegom- 
ba  nti  singa  battibwa  okusinga  okudda  eri  abantu  baabwe  ab’owaka. 
Tebalina  biyumba  mwe  baddukira  wadde  ekintu  kyonna  kye  bayinza 
okwerwanyisaako  okuggyako  ebitala  byabwe!”  (Waaqidi,  1, 62) 

100.  Abawalabu  mu  Biseera  By’obutamanya  baali  bakkiriza  okubeerawo  kwa  Allah 
Oweekitiibwa;  naye  nga  bamusinzizaako  ebintu  ebirala,  nga  bawuguse  okuva 
ku  kkubo  lya  tawuhiidi  ne  bagenda  mu  shirki.  N’olwekyo  kyali  kya  bulijjo, 
nga  bwe  kyeyoleka  mu  bigambo  ebyo  waggulu,  okwogera  erinnya  lya  Allah 
n’okwogera  ku  Bwakatonda  Bwe.  Ekyali  kivumirirwa  kwe  kugwa  kwabwe 
mu  shirki  okusinza  kwabwe  amasanamu  nga  kino  kyaleetebwanga  okwagala 
kwabwe  okusemberera  Allah  nga  bakozesa  amasanamu  ge  baalowoozanga  nti 
gaali  gabawolereza  nokulowooza  nti  ekitiibwa  kyali  kifunibwa  na  kukola  ekyo. 
(Laba;  al  Ankabuut,  61;  az  Zumar,  3) 

- 

Umaru  (Allah  amusiime)  anyumya  nti: 

“Mu  kiro  ekyakeesa  olunaku  olwaliko  Olutalo  lwe  Badiri, 
Omubaka  wa  Allah  yalaga  ebifo,  kimu  ku  kimu,  abanene  ba  bam- 
usinzabibumbe  mwe  baali  bagenda  okuttirwa.  Ndayira  Allah  eya- 
mutuma  nga  nnabbi  ow’amazima,  teri  n’omu  ku  bo  eyasobola  oku- 
somoka  ekifo  kye  baalaga  mwe  yali  agenda  okufiira.  Oluvannyuma 
baakasukibwa  mu  luzzi,  nga  buli  omu  yeebase  ku  ngulu  kwa  munne.” 
(Muslim,  Jannat,  76,  Jihaad,  83) 

Wansi  Abakkiriza  we  baakuba  enkambi  e  Badiri  gwali  muse- 
nyu,  ekyakifuula  ekizibu  okutambula.  Amazzi  agaagenda  gakend- 
eera  nakyo  kyali  kitegeeza  kubeera  na  bbula  lya  mazzi.  Kyagenda 
kifuuka  kizibu  okufuna  amazzi  agamala  n’okufuna  wuzu  obuwuzu. 
Ebizibu  bino,  ogattako  okubeera  nga  bamusinzabibumbe  baali  balina 
obusukkulumu  nga  bweraga  bwokka  mu  maanyi  ne  mu  muwendo 
byawa  Shayitwan  eky’okulwanyisa  okugezaako  okuteeka  okutya  mu 
mitima  gy’Abasiraamu. 

Naye  ekiro  ekyo  enkuba  yafukumuka  ng’emala  okujjuza  eki- 
wonvu,  olwo  Abakkiriza  ne  basobola  okutereka  amazzi  era  ne 
bagakozesa  mu  bungi  okusobola  okumala  bye  baali  bageetaagisa 
n’okuwaako  ebisolo  bye  baalina.  Enkuba  mu  kiseera  kye  kimu 
yatwala  enfuufu  n’egumya  ettaka.  So  ng’ate,  ku  ludda  olulala,  yawa- 
liriza  Bannamakka  okusigala  we  baali;  nga  tebasobola  kuva  mu 
nkambi  zaabwe.  Okwongereza  kw’ebyo,  Allah,  nnannyini  matendo, 
yawa  Abakkiriza  embeera  y’otulo  otwabamalamu  okutya,101  era  bino 
byonna  abyogerako  mu  ayah  eno  nti: 

101.  Twabari,  Tafsiir,  IX,  256  -  261. 

“Awo  we  yababuutikirako  otulo  nga  kubawa  emirembe  okuva  gy ’ali 
riabatonnyesereza  amazzi  (enkuba)  okuva  mu  ggulu  alyoke  abatukuze 
nago  era  abaggyeko  okutya  kwa  Sitaane  era  awe  emitimwa  gyammwe 
amaanyi  era  anywereze  ebigere  byammwe  (ku  ttaka).”  (al  Anfaal,  8 : 11) 

Ekiro  ekyo  kyonna  Nnabbi  Ow’emikisa  (okusaasira  kwa  Allah 
riemirembe  bibeere  ku  ye)  yasula  asaala  era  nga  bw’asaba  Allah 
Oweekitiibwa,  nga  kino  Ali  (Allah  amusiime)  bw’akikakasa  bw’atyi: 

“Nzijukira  bulungi  nga  ffenna  twebaka  mu  kiro  kya  Badiri 
okuggyako  Omubaka  wa  Allah.  Nnabbi  wa  Allah  (okusaasira  kwa 
Allah  riemirembe  bibeere  ku  ye)  yasula  asaala  nga  bw’akaaba  oku- 
tuusa  obudde  lwe  bwakya.”  (Ibn  Huzayma,  II,  52) 

Nga  mmambya  esaze,  Omubaka  wa  Allah  (okusaasira  kwa 
Allah  riemirembe  bibeere  ku  ye)  yayita  nti:  “Mujje  eri  esswala  baddu 
ba  Allah”.  Yakulembera  esswala  ya  fajri  oluvannyuma  riakalaatira 
Abakkiriza  ebya  jihaad.  (Ahmada,  1, 117) 

Nga  bamusinzabibumbe  tebannaba  kudda  mu  bifo  byabwe 
okwannganga  Abakkiriza,  Nnabbi  Ow’emikisa  (okusaasira  kwa 
Allah  riemirembe  bibeere  ku  ye),  ng’akutte  akasaale  mu  mukono 
gwe,  yatandika  okutereeza  ennyiriri  z’Abasiraamu,  ng’ateeka  buli 
Musiraamu  mu  lunyiriri  olutereevu,  ng’era  olwamala  ekyo  riababala. 
Mu  kiseera  ekyo  yafumita  katono  ku  lubuto  lwa  Sawaad  ibn  Ghaaziya, 
olwali  luyiseemu,  nga  bw’amugamba  addeko  emabega  asobole  oku- 
tereera  mu  lunyiriri.  Sawaad  yamugamba  nti: 

- 

“Omubaka  wa  Allah,  onnumizza.  Allah  yakutuma  nAmazima. 
N’olw’ekyo  nange  njagala  kukwesasuza  engeri  gye  liri  ddembe 
lyange!” 

Omubaka  wa  Allah  (okusaasira  kwa  Allah  nemirembe  bibeere 
ku  ye)  awatali  kusibamu  yafungula  ku  ssaati  ye,  olubuto  ne  lulabika. 
Basswahaba  kino  kyabayitirirako  ne  batandika  okugamba  Sawaad 
nga  baagala  okumuwooyawooya  ave  ku  kye  yali  ayagala  okukola  nti: 
“Naye  Sawaad  oyo  Mubaka  wa  Allah”.  Kyokka  Sawaad  yeerema  nga 
bw’agamba  nti: 

“Bwe  kituuka  ku  bwenkanya  teri  muntu  asukkulumye  ku 
munne”.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yamulagira  okwesasuza.  Awo  Sawaad  we  yeegololera 
n’anywegera  olubuto  lwa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye). 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamubuuza  nti:  “Sawaad,  lwaki  wakoze  bw’otyo?” 

Sawaad  kwe  kuddamu  nti,  “Omubaka  wa  Allah,  olaba  tuli  ku 
njegoyego  za  kugenda  mu  lutalo.  Bwe  ntyo  nnayagadde  akaseera 
kange  akasembayo  nkabeere  naawe!”  Nnabbi  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  oluvannyuma  yamusabira 
abeere  bulungi.  (Ibn  Hishaam,  II,  266  -  267;  Ibn  Sa’adi,  II,  15  -  16) 

Ku  lunaku  olw’ekkumi  n’omusanvu  (17)  mu  Lamanzaane,  enjuyi 
zombi  zaasimba  ennyiriri  mu  kyererezi  kye  Badiri.  Olunaku  lwali 
lwokya  nnyo.  Abawalabu,  n’okutuusa  kw’olwo,  ensonga  ezaabalwan- 
yanga  zaabeeranga  za  bika,  ng’amaanyi  bagajja  mu  kwagala  kuku- 
uma  ba  bika  byabwe.  Ku  luno  okwagala  ekika  kwasikirwa  okwa- 
gala  eddiini;  omwoyo  gw’eddiini  ne  guggyawo  okuwulira  obumu 
okw’oluganda  okwali  kwabaddewo  eggulo,  nga  kino  kyagenda  wala 
okutuusa  omuzadde  lwe  yeesanganga  ng’asitudde  ekitala  okulwanyi- 


NNABBI  MUHAMMAD  OMULONDEMU  |g 


sa  abaana  be  b’azaala,  bataata  abato  ne  balwanyisa  abaana  ba  baganda 
baabwe  ne  bannyinaabwe,  abooluganda  ne  balwanagana.  Ku  lunaku 
olwo,  Abu  Bakari  (Allah  amusiime)  yeesanga  alwana  ne  mutabani 
we  yennyini,  Abu  Ubaydah  ibn  Jarraah  (Allah  amusiime)  obwanga 
n’abwolekeza  kitaawe,  ate  Hamuza  (Allah  amusiime)  n’alwana  ne 
muganda  we.  Embeera  yali  bw’etyo  nga  nzibu  tekkirizika. 

Allah,  nnannyini  matendo,  alangirira  nti: 

J  . 

“Mazima  ddala  waaliwo  akabonero  gye  muli,  mu  bibinja  ebi- 
biri  ekimu  nga  kirwana  mu  kkubo  lya  Allah  ate  ekirala  nga  kya 
batakkiriza  be  baalaba  ng’abaali  babakubisaamu  emirundi  ebiri  mu 
kulaba  kw’eriiso  naye  Allah  awagira  oyo  gw’aba  ayagadde  n’okutaasa 
kwe;  mazima  ddala  mw’ekyo  mulimu  eky’okuyiga  eri  abo  abalina 
amaaso.”  (Aali  Imraan,  3  :  13) 

Nga  batuuse  mu  ddwaaniro  nga  bonna  bali  mu  kweyagala, 
bamusinzabibumbe  okwemanya  kwabwe  kwali  kubamazeewo  engeri 
gye  baali  beerowooza  okubeera  bannantawunyikamu  mu  kulwana. 
Embeera  zaabwe  Kulaane  ezoogerako  bw’etyi: 

“Temubeeranga  abo  abaafuluma  okuva  mu  mayumba  gaabwe  nga 
beeyagala  era  nga  baagala  abantu  babalabe  (babawaane),  ne  baziyiza 
(abantu)  okudda  eri  ekkubo  lya  Allah,  ate  nga  Allah  yeetoolodde  ebyo 
bye  bakola.  Era  ekiseera  ekyo  Shaytwani  we  yabalungiyiza  ebikolwa 
byabwe  negamba  nti:  Olwaleero  teri  n’omu  mu  bantu  agenda  kubawan- 
gula  ate  nga  nange  (wendi)  mbawa  obukuumi.  Naye  abalwanyi  benjuyi 
zombi  bwe  baayolekaganya  obwanga,  yadduka  nga  bw’agamba  nti: 
Mazima  nze  ebyammwe  sibiriimu;  Mazima  ddala  nze  ntya  Allah  ate 
nga  Allah  muyitirivu  wa  bibonyoobonyo.”  (al  Anfaal,  8:47-  48) 


Wabula  okwemanya  kwabwe  kwasangulwawo  ne  kukasukibwa  ku 
lwazi  ng’okutadde  ku  Kitiibwa  kya  Katonda: 

“Mazima  abo  abaakafuwala  basaasaanya  eby’obugagga  byabwe 
baggye  abantu  ku  kkubo  lya  Allah.  Bajja  kusaasaanya  eby’obugagga 
ebyo  oluvannyuma  bibabeerere  eky’obulumi  gye  bali,  oluvannyuma 
bawangulwe.  Era  abo  abatakkiriza  bajja  kukunngaanyizibwa  mu 
muliro.”  (al  Anfaal,  8  :  36) 


Obuyambi  bwa  Bamalayika 

Nnabbi  Ow’emikisa  yakuba  eriiso  ku  bamusinzabibumbe;  abaa- 
li  bawera  nga  lukumi.  Ku  ludda  olulala,  Basswahaba  be  baali  bawera 
ebikumi  bisatu  mu  kkumi  na  basatu.102  Nga  bw’akyuka  okwolekera 
Ka’aba,  yasitulirawo  ebibatu  n’abyolekeza  waggulu  olwo  n’asaba 
Katonda  we  mu  bigambo  bino: 

“Allah...  Nkusaba  otuukirize  ekisuubizo  kye  wansuubiza! 
Nkusaba  ompe  obuwanguzi!  Katonda  wange...  Bw’osaanyaawo 
ekibiina  kino  eky’Obusiraamu  olwaleero,  wajja  kuba  nga  tewasi- 
gadde  ku  Nsi  muntu  ajja  kukusinza  okuva  n’olwaleero!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yagenda  mu  maaso  n’okusaba  n’amaanyi  ng’emikono  agi- 
wanise  mu  bbanga  okutuusa  ridaa  (essuuka)  ye  n’egwa  okuva  ku 
bibegabega  bye.  Abu  Bakari  (Allah  amusiime)  olwakiraba  kwe 
kugenda  we  yali  n’amuzzaako  ridaa  ku  bibegabega,  n’agamba  nti: 


102.  Barraa  (Allah  amusiime)  oluvannyuma  yagamba  nti,  “Twalinga  twegamba  nti 
omuwenod  gwAbakkiriza  abaali  e  Badiri  gwali  gwenkanira  ddala  nomuwendo 
gw’abo  abaali  mu  ggye  lya  Twaluut  abaasomoka  omugga;  gwali  ebikumu  bisatu 
mu  kkumi  na  basatu.”  (Bukhari,  Maghazi,  6;  Tirmidhi,  Siyar,  38  /  1598) 

- 

“Omubaka  wa  Allah...  Owanjaze  eri  Katonda  wo  ekimala. 
Awatali  kubuusabuusa,  Allah  ajja  kutuukiriza  ekisuubizo  kye 
yakusuubiza!” 

Embeera  ey’okuwanjaga  era  yatandika  okweraliikiriza  Abakkiriza 
bonna  emitima  ne  gitandika  okubeewanika  naye  tewaayita  kiseera 
kiwanvu  ne  bafuna  okuwagirwa  nokusaasira  kwa  Katonda  Rahmaan  nti: 

“Jukira  ekiseera  we  mwawanjagira  Katonda  wammwe  abawe 
obuyambi,  nabaanukula  nti:  ‘Mazima  nja  kubadduukirira  ne  bama- 
layika  lukumi,  nga  bali  lunyiriri  ku  lunyiriri.  Kino  Allah  teyakifuula 
wabula  bubaka  bwa  kusanyusa,  n’okutebenkeza  emitima  gyammwe, 
naye  nga  okutaasa  tekulina  walala  gye  kuva  okuggyako  eri  Allah: 
Allah  Waamaanyi  Omugezi.”  (al  Anfaal,  8:9  —  10) 


“Era  mazima  ddala  Allah  yabataasa  e  Badiri  bwe  mwali 
abanyoomebwa;  kale  mutye  Allah,  oba  olyawo  ne  mubeera  abeebaza. 
Jjukira  lwe  wagamba  Abakkiriza  nti  tekiibamalire  Katonda  wam- 

mwe  okubadduukirira  ne  bamalayika  enkumi  ssatu  ezissiddwa  wansi 
(olw’ekyo)?  Bwe  kityo  (bwe  kijja  okubeera)  bwe  munaagumiikiriza  ne 
mutya,  ne  babajjira  mu  bwangu,  Katonda  wo  ajja  kukuyamba  ne  bam- 
alayika  enkumi  ttaano  abaliko  obulambe.”  (Aali  Imraan,  3 : 123  -  125) 

Ku  lunaku  olwo  Allah  Oweekitiibwa  yayamba  abakkiriza 
ne  bamalayika;103  era  okusinziira  ku  bwesimbu  bwabwe  nga  bwe 
bwagenda  bweyongera,  omuwendo  gwa  bamalayika  ne  gutuuka  ku 
lukimi,  enkumi  ssatu  n’oluvannyuma  enkumi  ttaano. 

Wadde  nga  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yali  yayogererawo  akafo  ako  kennyi- 
ni  buli  musinzabibumbe  we  yali  agenda  okuttirwa  era  nga,  ku 
lw’okusaasira  kwa  Allah,  yamanyirawo  nti  yali  agenda  kuweebwa 
obuwanguzi,  naye  era  yasigala  awanjagira  Katonda  Owoobuyinza 
okutuusa  mmambya  kusala,  ng’amusaba  n’obunyiikivu  kumpi  kwa- 
gala  kwemalawo.  Embeera  eno  y’emu  ku  zisinga  okwolesa  obuddu 
eri  Katonda.  Allah  Oweekitiibwa  talina  ky’atusuubiramu  okuggyako 
obuddu.  Teri  ngeri  esinga  kubeera  nnywevu  omuntu  mw’ayinza 
okufunira  okubeera  okumpi  ne  Allah  Oweekitiibwa  okusinga  oku- 
musaba  mu  bukkakkamu,  obwetoowaze  ne  mu  ngeri  epeeka. 

Ku  lunaku  lw’e  Badiri,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yawulirwa  ng’agamba  nti: 

“Wuuyo  Jibuliiru!  Akutte  enkoba  z’embalaasi,  ng’ali  mu  byam- 
balo  by’olutalo  (azze  kubayamba)!”  (Bukhari,  Maghaazi,  li) 

Huwaytwib  ibn  Abdul  Uzza  akkiriza  bw’atyi: 

“Nnali  ne  bamusinzabibumbe  ku  lunaku  lwe  Badiri  ne  ndaba 
ebintu  bingi  ebyali  byewuunyisa,  naye  n’ekyali  kisinga  obukulu 
baali  bamalayika  abaali  batirimbula  abasajja  Abakulayishi,  wakati 
w’eggulu  n’ensi,  era  nga  babatwala  ng’abawambe.  Awo  wennyini 

103.  Bukhari,  Maghaazi,  4,  6;  Muslim,  Jihaadi,  58. 

we  nnagamba  muli  nti,  ‘Omusajja  ono  ateekeddwa  okubeera  ng’ali 
wansi  wa  bukuumi  bwa  Allah!  Naye  nalwawo  nnyo  okubuulirako 
omuntu  yenna  ku  kye  nnali  ndabye.”  (Haakim,  III,  562  /  6084) 

Ye  Abu  Dawuda  al  Mazini  anyumya  bino  wansi: 

“Ku  lunaku  lwe  Badiri  nnina  musinzabibumbe  gwe  nnalumba 
mmutte.  Naye  ngekitala  kyange  tekinnaba  na  kumukoonako,  nnala- 
bira  awo  ng’omutwe  gwe  gugwa  wali  ku  ttaka.  Nnamanya  nti  waliwo 
omulala,  malayika,  eyamuggyako  omutwe!”  (Ahmada,  V,  450) 

M 

V 

Okusinziira  ku  bya  Anasi  (Allah  amusiime),  bamusinzabibumbe 
olwasembera,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yagamba  bw’atyi: 

“Mugolokoke  nga  mweteekerateekera  okuyingira  Ejjana  obu- 
gazi  bwayo  nga  bulinga  ebbanga  eriri  wakati  w’eggulu  n’ensi!” 
Umayru  ibn  Humam  (Allah  amusiime)  okuva  mu  ba  Answari,  kwe 
kugamba  nti: 

“. . .  Omubaka  wa  Allah,  Ejjana  obugazi  bwayo  nga  bwenkanan- 
kana  ebbanga  eriri  wakati  w’eggulu  n’ensi?” 

Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  yamuddamu  nti,  “Yee.” 

Umayru  kwe  kugamba  nti:  “Nga  kyewuunyisa.” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamubuuza  nti:  “Lwaki  oyogera  bw’otyo?” 

Umayru  kwe  kuddamu  nti:  “Ndayira  Allah,  nti  ekyo  nkyogedde 
lwa  kwegomba  nnyo  kwennina  okubeera  omu  ku  bantu  abagenda 
okubeera  mu  Jjana,  teri  nsonga  ndala  yonna!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamukakasa  nti:  ‘Era  ddala  ojja  kubeera  omu  ku  bo’ 

Waayitawo  akaseera  katono  nga  Nnabbi  (okusaasira  kwa  Allah 
n’emirembe  bibeere  ku  ye)  amaze  okwogera  ebyo,  Umayru  n’akwata 
mu  nsawo  ye  n’aggyamu  entende  n’atandika  okulya.  Wabula  kumpi 
era  mu  kiseera  ekyo  kyennyini  we  yagambira  nti: 

“Singa  mpangaala  ekiseera  kye  nsobola  okuliiramu  entende 
zino  ne  nzimalawo,  nja  kuba  mpangadde  nnyo”;  era  nga  bw’assa 
entende  wabbali,  yayanguwa  ne  yeesogga  eddwaaniro.  Yalwana 
n’obuzira  okutuusa  ku  nkomerero  lwe  yattibwa.  (Muslim,  Imaara,  145; 
Ahmada,  III,  137) 

Olutalo  lwe  Badiri  lwatandika  na  mubaaraza,  okukwatagana 
abantu  babiri  babiri.  Abalwanyi  abasatu  abaalondebwa  okuva  ku 
ludda  lw’Abasiraamu,  nga  mwe  mwali  Hamuza,  Ali  ne  Ubayda 
(Allah  bonna  abasiime)  tebaasanga  buzibu  bwonna  mu  kutta  abal- 
abe  baabwe.  Wabula  Ubayda  (Allah  amusiime)  yavaayo  n’ekisago  ku 
kugulu,  n’afa  ng’omujulizi  nga  wayiseewo  akaseera  nga  yaakawulira 
Nnabbi  (okusaasira  kwa  Allah  n’emirembe  bibeere  ku  ye)  ng’agamba 
nti:  “Okikoze!”  (Waaqidi,  1, 69  -  70) 

Oluvannyuma  abalwanyi  b’enjuyi  zombi  baasemberagana. 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye)  teyakkiriza  Abakkiriza  okulumbirawo,  olw’okuba  nga  waaliwo 
mu  Bakulayishi  abo  abaali  batannasalawo  ku  bya  kulwana  nga  bam- 
anyi  nti  caravan  yali  tekyalina  buzibu  bugyolekedde,  ate  nga  okuva 
Abasiraamu  lwe  baali  tebapapa  kulumba,  buli  kaseera  obutasalawo 
bwabwe  bwali  bweyongera  bweyongezi,  ekintu  ekyali  kigenda  kin- 
afuya  Bannamakka.  Okwo  ogattako  eky’okuttibwa  kw’abalwanyi 
abasatu  be  baali  basoose  okulondamu  okwennganga  Abasiraamu 
abasatu  abaali  beekaaliisa  nakyo  ekyabafootoola  ennyo.  Wabula  aka- 

siriikiriro  akaali  kajjudde  obutabeera  na  mirembe  kaakutulwamu 
okubwatuka  okubi  okwava  mu  Abu  Jahali  nti: 

“Temusiruwazibwa  okufa  kw’abantu  abatono  ...  Mweyongere 
mu  maaso  mulumbe!”  (Waaqidi,  1, 71) 

Nga  bafunye  obuwagizi,  bamusinzabibumbe  baalumba  olu- 
lumba  sinziggu.  Okuwanjaga  okwannamaddala  okwafubutuka  mu 
nnyiriri  zAbasiraamu  namaloboozi  agaaleekaaniranga  waggulu  nti, 
Allaahu  ak’baru’  agaaweerezanga  okutya  mu  nnyiriri  za  bamusin- 
zabibumbe  byali  tebisalako,  nga  biteeka  mu  mitima  egijjudde  imaan 
embeera  ey’okukwatibwa  amabbabbanyi  ag’okulwana. 

Akaseera  kaalwa  ddaaki  ne  katuuka  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  n’alagira  Abakkiriza 
okulumba.  Enjuyi  zombi  zaatandika  okutemagana  ebitala.  Olutalo 
lwatandika  n’amaanyi;  agaagendanga  geeyongera  buli  kaseera. 

NnabbiOw’emikisa(okusaasirakwaAllahn’emirembebibeereku 
ye)  yali  adda  mu  maaso  n’emabega  ng’ayita  mu  nnyiriri  z’Abasiraamu, 
ng’eno  bw’anoonya  obuyambi  bwa  Katonda  Owoobuyinza  era  okuz- 
zaamu  Basswahaba  amaanyi,  buli  kaseera  yalinga  asoma  nti: 

“Akaseera  katono  ogubinja  gujja  kuwangulwa  oluvannyu- 
ma  bazzibwe  emabega.”  (al  Qamar,  45),  nga  mu  kiseera  kye  kimu 
bw’alangirira  nti: 

“Oyo  yenna  anywerera  ku  ttaka  mu  kulwana  n’afa  ng’omujulizi, 
awatali  kubuusabuusa  Allah  ajja  kumuteeka  mu  Jjana.  Ejjana  eya 
Firdawusi  erinze  abo  abafa  ng’abajulizi  olwaleero.  Mutambule 
mulumbe!”  (Ibn  Hishaam,  II,  267  -  268) 

Olwo  nga  bw’akyuka  okutunuulira  Abu  Bakari  (Allah  amusi- 
ime)  eyali  ku  mabbali  ge,  yagamba  nti:  “Amawulire  amalungi  ...! 
Jibuliiru  ne  bamalayika  abalala  bazze  okubayamba!” 

Akaseera  akamu,  yayoola  obuyinja  okuva  wansi  nabukasukira 
bamusinzabibumbe,  nga  bw’agamba  nti,  “ebyenyi  byabwe  bifume.”104 
Ekiseera  ekyo  kyennyini,  kibuyaga  ow’amaanyi  yatandika  okukunn- 
gunta  ng’edda  ew’omulabe,  n’asitula  enfuufu  eyakibafuulira  ekizibu 
okulabagana. 

Empologoma  Ze  Badiri 

Ali  (Allah  amusiime)  yanyumya  bw’atyi: 

“Ku  lunaku  lwe  Badiri,  obubudamu  twabunoonyanga  wa 
Nnabbi  wa  Allah  (okusaasira  kwa  Allah  n’emirembe  bibeere  ku 
ye).  Ye  yali  asinga  okuyimirira  okumpi  n’omulabe,  era  nga  ye  yali 
asingira  ddala  okubeera  omuzira  era  n’obutaterebuka  mu  balwanyi 
bonna.”  (Ahmada,  I,  86) 

Ng’ozze  ku  buzira  bwa  Omubaka  wa  Allah  Ow’ekitiibwa 
(okusaasira  kwa  Allah  n’emirembe  bibeere  ku  ye),  Baraa  (Allah 
amusiime)  anyumya  ekintu  ekifaananako  bwe  kityo  nti: 

“Ndayira  Allah  nti,  olutalo  bwe  lwanyinyitiranga,  twewogo- 
manga  awali  Omubaka  wa  Allah  (okusaasira  kwa  Allah  n’emirembe 
bibeere  ku  ye).  Omuntu  gwe  twatwalanga  okubeera  addirira  mu 
buzira  y’oyo  eyalaganga  obuzira  n’abeera  mu  lunyiriri  lwe  lumu  ne 
Nnabbi.”  (Muslim,  Jihaadi,  79) 

Basswahaba  baalaga  obuzira  n’okwewaayo  mu  lutalo  lwonna. 
Hamuza  (Allah  amusiime),  ‘Empologoma  ya  Allahj  naddala  mu  kwole- 
sa  obutatya  n’obuvumu,  yayolesa  ebifaananyi  by’obuzira  obw’amaanyi. 
Nga  wayise  akaseera,  Umayya  ibn  Khalaf  yabuuza  Sswahaba 
Abdurrahmaan  ibn  Awuf  nti,  “. . .  omusajja  eyali  yeetimbye  ekiwawaat- 
iro  kya  maaya  ku  kifuba  kye  ng’akabonero  mu  lutalo  yali  ani?” 

104.  Ibn  Hishaam,  II,  267. 

Abdurrahmaani  yamuddamu  nti,  “Oyo  yali  Hamuza.  Hamuza 
ibn  Abdul  Muttwalib”.  Umayya  kwe  kugamba  nti,  “Kyonna  ekyatu- 
tuukako  ku  lunaku  olwo  kyava  ku  ye.”  (Ibn  Hishaam,  II,  272) 

Ng’ali  mu  buwufu  bwa  taata  we  omuto  Hamuza  (Allah  amusi- 
ime),  Ali  (Allah  amusiime)  naye  yayolesa  obuvumu  obw’amaanyi 
nga  bw’asuula  bamusinzbibumbe  ku  ttaka  omu  kw’omu.105 

Nga  bw’addinngana  ennyiriri  za  rajaz106  ng’ali  ku  mugongo  gwe 
mbalaasi,  Abu  Jahali  yali  alaga  nga  bwe  yali  tafaayo  ku  kugezaako 
kwonna  okwali  kuyinza  okumukolwako  ng’okwesasuza  mu  lutalo 
lwonna,  nga  bw’agamba  mu  kwewaana  nti,  ‘Nze  nnazaalibwa  lwa 
nnaku  nga  zino!”  (Ibn  Hishaam,  II,  273) 

Abdurrahmaani  ibn  Awuf  (Allah  amusiime)  anyumya  bw’atyi: 

“Ku  lunaku  lwe  Badiri,  nnatunula  ku  ddyo  wange,  oluvan- 
nyuma  ku  kkono  ne  nneesanga  nga  ndi  mu  makkati  ga  bavubuka 
abaali  bava  mu  ba  Answari  babiri,  naye  nga  nze  nnandinyumiddwa 
nnyo  okubeera  wakati  wa  basajja  abasingako  awo  amaanyi.  Omu  ku 
bo  ng’ayogerera  mu  kaama  yambuuza  oba  nnali  mmanyi  Abu  Jahali. 
Nnamuddamu  nti: 

‘Yee.  Mumanyi.  Abadde  ki?’ 

Yamugamba  nti:  ‘Okusinziira  ku  bye  nnawuhra,  alabika  yayogere- 
ranga  Omubaka  wa  Allah  amafuukuule!  Ndayira  Allah,  Oyo  obulamu 
bwange  obuli  mu  Mukono  gwa  Maanyi  ge  nti,  singa  mmulaba  bwe  nti 
sijja  kumuleka  okuggyako  ng’omu  ku  ffembi  asse  munne!” 

Ebigambo  ebyo  byampitirirako.  Omuvubuka  omulala  naye  yay- 
ogera  mu  ngeri  y’emu.  Nnatandika  okuwulira  nga  ndi  mumativu 
nnyo  okuliraana  abavubuka  abafaanana  bwe  batyo.  Olutalo  nga 


105.  Ibn  Athiir,  Usudul  Ghaaba,  IV,  97. 

106.  Raiaz  linnya  eriweebwa  bahir  mu  bitontome  by’Oluwalabu. 

lugenda  mu  maaso,  nnalengera  Abu  Jahali  ngabuna  buli  kifo  mu 
ddwaaniro  nga  yeebagadde  embalaasi.  Nakyukira  abavubuka  ne 
mbagamba  nti,  “Wuuli ...  omusajja  gwe  munoonya!” 

Olwampulira,  baagalula  ebitala  ne  bafubutuka  nga  boolekedde 
Abu  Jahali.  Oluvannyuma  lw’okulwanira  akaseera,  Abu  Jahali  yako- 
mekkereza  attiddwa.  Nnakizuula  oluvannyuma  ng’abavubuka  bano 
baali  Mawaazi  ibn  Afra  ne  Mawaazi  ibn  Amuri.”  (Bukhari,  Maghaazi,  10; 
Muslim,  fihaadi,  43) 

Mawaazi  ibn  Amuri  (Allah  amusiime)  kino  akinyumya  bw’atyi: 

“Nga  nsogga  Abu  Jahali  ekitala  ne  mmukuba  olukuba  olwamu- 
maliriza,  mutabani  we  Ikrimah  yannumba  n’asesebbula  omukono 
gwange.  Gwasigala  mu  bbanga  nga  guliko  ddiba  lyokka!  Olunaku 
lwonna  nnasigala  nnwana  n’omukono  gwange  nga  gwewuubira 
emabega  wange  naye  ne  kinfuukira  kizibu  okulwana  nagwo,  kwe 
kugulinnyako  n’ekigere  kyange  ne  ngukutulirako  ddala  ne  ngusuula 
wabbali!”  (Ibn  Hishaam,  II,  275  -  276) 

Olutalo  nga  luwedde,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yali  yeewuunya  Abu  Jahali  gye 
yali  abulidde  kwe  kutuma  Abdalla  ibn  Masuudi  (Allah  amusiime) 
okumunoonya.  Yamusanga  agudde  ku  ttaka.  Okuwaanyisiganya 
ebigambo  okwaliwo  wakati  waabwe  kwanyumizibwa  Abdalla  ibn 
Masuudi  (Allah  amusiime)  yennyini  bw’atyi: 

Nnamubuuza  ng’ali  awo  agudde  mu  maaso  gange  nti,  “Mulabe 
wa  Allah...  Ddala  Allah  akukkakanyizza  n’akuswaza  n’akufuula 
ekitagasa,  si  kye  ekyo?”  Yaddamu  nti: 

“Okunzikakkanya  n’answaza  ...  na  ki?  Ndaga  mu  bantu  be 
basse  olwaleero  oba  mulimu  omuntu  omulala  ansinga!”  Bw’atyo 
bwe  yaddamu  ng’era  okwemanya  kwe  tekukendeddeeko  n’aktono. 
Nga  bw’ayogera  ku  ky’okuba  nga  nnali  mmutadde  ekigere  ku  kifuba 

kye,  yagamba  nti,  ‘Mulunzi  ggwe  otuuse  ku  ntikko  y’olusozi  oluzibu 
okulinnya,!’  Oluvannyuma  lw’akasiriikiriro  yabuuza  nti,  ‘Ye  mbuu- 
lira  ...  Olwaleero  ani  eyawangudde?’ 

Nnamugamba  nti:  ‘Allah  ne  Omubaka  we...!’  Oluvannyuma 
awatali  kulindiriza,  namuwonya  obulumi  bwe  yalimu  nga  nkoz- 
esa  ekitala  kye  kyennyini.  Oluvannyuma,  nnaddayo  ewa  Nnabbi 
wa  Allah  (okusaasira  kwa  Allah  n’emirembe  bibeere  ku  ye)  ne 
mmubuulira  nga  bwe  nnali  nzise  Abu  Jahali.  Yeebaza  n’atendereza 
Allah,  nnannyini  matendo,  n’agamba  nti: 

“Yali  Falaawo  w’ekibiina  kino!”  (Bukhari,  Maghaazi,  12;  Ahmada,  I, 
444;  Ibn  Hishaam,  II,  277;  Waaqidi,  I,  89  -  90) 

Mutabani  wa  Ummu  Haaritha  yattibwa  e  Badiri  akasaale  akaali 
kawandagala  okuva  ku  ludda  lw’abalabe.  Ummu  Haaritha  yajja  ewa 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
n’amugamba  nti: 

“Omubaka  wa  Allah,  mutabani  wange  bw’abeera  mu  Jjana  nja 
kugumiikiriza  nneesunge  empeera  (z’obugumiikiriza),  naye  bwe 
kiba  ssi  ky’ekyo  nja  kumukaabira  okutuusa  amaaso  lwe  galivaamu.” 

WabulaOmubakaOw’ekitiibwa(okusaasirakwaAllahn’emirembe 
bibeere  ku  ye)  yamugumya  n’ebigambo  eby’ekyewuunyo  nti: 

“Ummu  Haaritha,  Ejjana  erina  amadaala  mangi;  era  muta- 
bani  wo  afunye  eddaala  erisinga  okubeera  erya  waggulu,  Firdawusul 
A’ala.”  (Bukhari,  Jihaad,  14;  Ahmada,  III,  272) 

Ng’addayo  eka  Ummu  Haaritha  yaliko  akamwenyumwenyu 
ak’amaanyi  mu  maaso,  nga  bwe  yeeyogeza  nti: 


“Kati  laba  Haaritha  ky’aweereddwa!”  (Ibn  Athiir,  Usudul  Ghaaba,  1, 426) 

Okuva  bwe  lwali  olutalo  olw’okusala  eddookooli  oba  olw’okufa 
n’okuwona  okulwanirira  okusigalawo  kw’Obusiraamu,  Basswahaba 

abeetaba  mu  lutalo  olunene  olwasooka  olwe  Badiri,  mu  kiseera  kye 
kimu,  baafuna  ekitiibwa  ky’okubeera  Abasiraamu  abaali  basinga 
okubeera  bannaddiini.  Mu  ngeri  eyo  y’emu,  bamalayika  Katonda 
Owoobuyinza  be  yasindika  okwetaba  mu  lutalo  olwo,  ne  beetaba 
mu  mayengo  ga  imaan,  baafuna  ekitiibwa  eky’obusukkulumu  ku 
bamalayika  abalala,  nga  kino  bwe  kikakasibwa  mu  kwogeranya 
wakati  wa  Jibuliiru  (emirembe  gibeere  ku  ye)  ne  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye). 

Jibuliiru  (emirembe  gibeere  kuye)  bwe  yabuuza  Nnabbi  Ow’emikisa 
(okusaasira  kwa  Aliah  n’emirembe  bibeere  ku  ye)  butya  bwe  yatwalanga 
abantu  abo  ebeetaba  mu  iutalo  lwe  Badiri,  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yamwanukula  n’agamba  nti, 
“Tubabala  okubeera  nga  be  basinga  abantu  abalala  bonna  okubeera 
bannaddiini!”  Awo  Jibuliiru  (emirembe  gibeere  ku  ye)  we  yayogerera 
ekyali  kyagala  okwefaanaanyirizaako  bwe  kityo  nti: 

“Naffe  bamalayika  abeetaba  mu  lutalo  olwo  tubabala  okubeera  nga 
be  basinga  obusukkulumu  mu  bamalayika  bonna.”  (Bukhari,  Maghaazi,  11) 


Olutalo  lwaggwa  nga  mu  ttuntu  nga  Abasiraamu  bafunye  obu- 
wanguzi  obw’amaanyi.  Abasiraamu  abattibwa  ng’abajulizi  bonna 
awamu  baawera  kkumi  na  bana,  bw’obageraageranya  ne  bamusin- 
zabibumbe  abaazikiririra  mu  ddwaaniro  abaawerera  ddala  ensanvu, 
nga  mwe  mwali  ne  Abu  Jahali.  Mu  buzira  bwabwe  bwe  baayolesa 
nga  bagenda  mu  ddwaaniro  e  Badiri,  bamusinzabibumbe  abataalina 
mukisa  baakomekkereza  nga  tebanywedde  mwenge  ogw’obuwanguzi 
nga  bwe  baali  beesunga  naye  nga  banywedde  butwa  obw’okufa 
okubi  ennyo.  Mu  kifo  ky’okuyimba,  abawala  baabwe  abaddu  badda 
mu  kukungubagira  bafu  baabwe.  Mu  kifo  ky’okumatiza  okwagala 
kwabwe  kwe  baalina  mu  kwefunira  minyago  gye  baalootanga  gye 

baali  ab’okufuna  nga  bafunye  obuwanguzi  bwe  bataakombako,  bam- 
usinzabibumbe  baamaliriza  bajjuzza  binnya  bya  Muliro. 

Ng’ali  mu  kyambalo  kye  eky’olutalo,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yavaayo  mu  kisi- 
ikirize  nga  bw’asoma  ayah  eno: 


“Mangu  ddala  ekibinja  kijja  kuwangulwa  bakyuke  balage 
emigongo”  (al  Qamar,  54  :  45),  Umaru  (Allah  amusiime)  gye  yayoger- 
ako  nti: 

Ayah  eyo  bwe  yakka  -  era  nga  yakkira  Makka  -  nneewuunya 
kibinja  ki  ekyali  kijja  okumaliriza  nga  kisaanyiziddwaawo  era  nga 
kiwanguddwa.  Naye  olunaku  lwe  Badiri  bwe  lwatuuka  ne  mpulira 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  n’asoma  ayah  eyo,  nnategeera  nti  baali  Bakulayishi  nga  kye 
kibinja  ekyali  eky’okuwangulwa.  Ku  lwange,  amakulu  ga  ayah  eyo 
gaavaayo  ku  lunaku  olwo.”  (Ibn  Saadi,  II,  23;  Ibn  Kathiir,  al  Bidaaya,  III,  312) 

Mu  kunnyonnyola  ayah  eno  wammanga: 


“Tolaba  abo  abaakyusa  ekyengera  kya  Allah  ne  bakiwaanyisaamu 
obukaafiiri  ne  batuuza  abantu  baabwe  mu  nnyumba  ey’okuzikirira?” 
(Ibraahiimu,  14 : 28),  Ibn  Abaasi  (Allah  amusiime)  yagamba  nti: 

“Ndayira  Allah  nti,  ayah  yali  eyogera  ku  bamusinzabibumbe 
Abakulayishi.  Ekyengera  ekyogerwako  wano  ssi  kirala  wabula  eky- 
engera  kya  Omubaka  wa  Allah  (okusaasira  kwa  Allah  n’emirembe 
bibeere  ku  ye).  Ate  ennyumba  ey’okuzikirira  gye  baakunguzza  aban- 

tu  baabwe  okubatwala  gwe  muliro  gwe  baatwalamu  abantu  baabwe 
e  Badiri.”  (Bukhari,  Maghaazi,  8;  Tafsiir,  14  /  3) 

Olutalo  lwe  Badiri  olwaggweera  mu  buwanguzi  bw’Abasiraamu 
ne  imaan,  lujjudde  ebintu  eby’amaanyi  ebiraga  engeri  Allah,  nnan- 
nyini  matendo,  gy’ataasaamu  abaddu  be  abalongoofu  abeesimbu. 

Nga  bamaze  okuwangula,  olw’okuziyiza  Abakkiriza  obutatwa- 
lirizibwa  na  kwerowoozaako  ng’abe  kitalo  ( ujub ),  Allah,  nnannyini 
matendo,  yassa  ayah  eno  wammanga  nti: 


aill  OJUj  Sj  CULij  Uj  p-fUi  ‘d'l  jtii 


“Temwabatta  naye  Allah  ye  yabatta,  era  awo  we  wakasukira  si 
ggwe  wakasuka  wabula  Allah  ye  yakasuka,  era  alyoke  agezese  abak- 
kiriza  okuva  gy’ali  olugezesa  olulungi.  Mazima  Allah  Muwulizi  era 
Mumanyi.”  (al  Anfaal,  8:17) 

Amaannyi  omuntu  g’akozesa  gakolera  ku  Maanyi  ga  Katonda 
(; taqdiir ),  ng’era  ekyo  kye  kivaako  okulangirira  nti  ‘teri  n’omu  alina 
maanyi  okuggyako  Omusaasizi  Owaawaggulu.”  Ebitonde  ebiriwo 
kyonna  kye  birina  -  ebitonde  ebyo  wadde  nga  tebyaliwo  mu  kuso- 
okera  ddala  bijja  bibeerawo  ku  lw’ekisa  kya  Allah  Oweekitiibwa 
n’okusaasira  kwe  byokka  -  kiva  eri  Katonda  Owoobuyinza.  Bwe 
kutyo,  Okwagala  kwa  Allah,  nnannyini  matendo,  okubuna  buli 
wantu  na  buli  kintu,  kutuuka  era  ne  kuzingiramu  ebitonde  byonna 
n’ebintu  byonna  ebigwawo.  Kino  kitegeeza  nti  ensibuko  y’okwagala 
n’amaanyi  eri  eri  Katonda  Owoobuyinza.  Naye  era  olw’okuba  nga 
abantu  baaleetebwa  mu  nsi  ng’ekitundu  mu  kubagezesa,  baaweebwa 
okusalawo  okw’enjawulo  n’obusobozi  obusalawo  ekirungi  n’ekibi. 

Okutuukiriza  obusobozi  buno  nga  bayita  mu  kubussa  mu  nkola 
kwalekebwa  eri  okwagala  kwabwe. 

Okukomawo  Okuva  e  Badiri 

YalinkolayaNnabbiOwemikisa(okusaasirakwaAllahn’emirembe 
bibeere  ku  ye)  okusigala  ennaku  essatu  okumpi  n’ewaabeeranga  olutalo 
oluvannyuma  lw’obuwanguzi.  Ennaku  essatu  bwe  zaggwaako,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yala- 
gira  ne  bamuleetera  enngamiya  ye.  Enngamiya  yaleetebwa.  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  olwo 
n’atandika  okutambulira  ku  bigere.  Basswahaba  baamugoberera  nga 
balowooza  nti  ‘Omubaka  wa  Allah  (okusaasira  kwa  Allah  n’emirembe 
bibeere  ku  ye)  ateekwa  okuba  ng’alina  ky’ajjukidde’.  Yamala  n’ayimirira 
ku  luzzi  olwali  lukaze  bamusinzabibumbe  mwe  baali  basuuliddwa; 
olwo  n’atandika  okuyita  kinnoomu  erinnya: 

‘Abu  Jahali!  Umayya  ibn  Khalaf!  Utuba  ibn  Rabii-ah!  Shaybah 
ibn  Rabii-a!”  Bwe  yamala  n’ayongerako  nti: 

“Tekyandibabeeredee  kirungi  singa  mwali  mugondedde  Allah 
ne  Omubaka  we?  Ffe  tusanze  ekisuubizo  Katonda  waffe  kye  yatu- 
lagaanyisa  nga  kituufu...  nammwe  musanze  ekisuubizo  Katonda 
wammwe  kye  yabalagaanyisa  nga  kituukiridde?” 

Olwo  Umaru  (Allah  amusiime)  kwe  kumubuuza  nti,  “Omubaka 
wa  Allah,  oyogera  n.emirambo  egitalina  bulamu?  Banaakuwulira 
batya  bakuddemu  nga  baafuuse  dda  emirambo?” 

Nnabbi  (okusaasira  kwa  Allah  n’emirembe  bibeere  ku  ye) 
yamuddamu  nti,  “Ndayira  Allah,  Oyo  obulamu  bwa  Muhammadi 
obuli  mu  Mikono  gy’Amaanyi  ge  nti,  basobola  okuwulira 
n’okukusinga...  wabula  kye  batasobola  kukola  kwe  kukwanukula!” 
(Bukhari,  Maghaazi,  8;  Muslim,  Jannat,  77) 

Olutalo  bwe  lwaggwa,  Jibuliiru  (emirembe  gibeere  ku  ye)  yajja 
awaali  Nnabbi  wa  Allah  n’amugamba  nti,  “Muhammadi,  Allah 
Owoobuyinza  antumye  gy’oli  n’andagira  nneme  kuvaawo  okugg- 
yako  ng’omaze  okumatira  obuyambi  bwaffe.  Oli  mumativu?” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamuddamu  nti,  “Yee,  ndi  mumativu.”  Olwo  Jibuliiru  (emirem- 
be  gibeere  ku  ye)  kwe  kugenda.  (Waaqidi,  I,  113;  Ibn  Sa’adi,  II,  26  -  27) 

Nga  bwe  kussa  mu  Madiina  empewo  ez’essanyu,  okuwan- 
gula  okw’amaanyi  okwe  Badiri  kwatuusa  Makka  mu  kukungubaga 
ekyatuusa  Abu  Lahabi  okufa  olw’ennaku  gye  yali  takyasobola  kugu- 
mira.107  Ekisuubizo  kya  Katonda  kyali  kituukiridde. 

Wabula  essanyu  ly’Abakkiriza  teryabeerera,  olwa  Ruqayya  (Aliah 
amusiime),  muwala  wa  Nnabbi  Ow’emikisa  (okusaasira  kwa  Aiiah 
n’emirembe  bibeere  ku  ye)  okufa,  akaseera  katono  ng’olutalo  luwedde. 

Engeri  Abawambe  Gye  Baayisibwamu 

Nga  azzeeyo  e  Madiina  oluvannyuma  lw’okumala  ennaku  ssatu 
e  Badiri,  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yakubaganya  ebirowoozo  ne  Basswahaba  naddala 
Abu  Bakari,  Umaru  ne  Ali  (Allah  bonna  abasiime),  ku  kyali  kisinga 
obulungi  okukolera  abawambe.  Abu  Bakari  (Allah  amusiime)  ye 
yasooka  okuleeta  ekirowoozo. 

“Omubaka  wa  Ahah!  Bano  baaluganda  lwaffe  era  bannyumba 
zaffe.  N’olw’ekyo  mbadde  ndeeta  ekirowozo  tubasseeko  omutango 
bwe  bagusasula  tubate.  Kye  banaaba  batuwadde  kijja  kutuyamba 
okwongera  amaanyi  mu  kaweefube  gwe  tulimu  n’abatakkiriza.  Era, 


107.  Ibn  Hishaam,  II,  289. 

Allah  ng’ayagadde,  nabo  bayinza  okulunngama  ne  bamaliriza  nga 
batuyambye.” 

Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yabuuza  Umaru  (Allah  amusiime)  nti, 
“Ggwe  olaba  otya,  mutabani  wa  Khattwab?” 

Umaru  (Allah  amusiime)  yamuddamu  nti,  “Omubaka  wa  Allah, 
tekisoboka  . . .  Nze  sikkiriziganya  na  ndaba  ya  Abu  Bakari.  Nzikiriza 
mbatemeko  emitwe.  Nzikiriza  nze  kennyini  nzigyeko  omutwe 
gwa  gundi  ow’oluganda  lwange.  Kkiriza  Ali  atemeko  omutwe  gwa 
muganda  we  Aqiil,  okkirize  Hamuza  aggyeko  omutwe  gwa  mugan- 
da  we  Abaasi...  okutuusa  Allah  lw’anaakiteeka  mu  musana  nti 
tetulina  bunafu  bwonna  mu  mitima  gyaffe  wadde  okutya  bamusin- 
zabibumbe!  Abawambe  bano  be  bakulembeze  b’okusinza  amasana- 
mu  n’okunyigiriza!” 

Engeri  gye  yali  alina  essuubi  nti  baab  baakulunngamizibwa  ku 
nkomerero  era  nga  yali  asuubira  abawambe  abo  okuvaamu  emigigi 
gy’abantu  abaali  bajja  okusinza  Allah  Omu  Yekka,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yasikirizibwa  enda- 
ba  ya  Abu  Bakari  (Allah  amusiime).  (Muslim,  Jihaad,  58;  Tirmidhi,  Siyar,  18 
/  1567;  Ahmada,  I,  30,  383  -  384;  Waaqidi,  I,  107;  Ibn  Sa’adi,  II,  22) 

Ekyaddirira  okukubaganya  ebirowoozo  kuno,  kwali  kuta 
bawambe  nga  bamaze  kuwaayo  emitango.  Abo  abaasangibwan- 
ga  tebasobola  kusasula  nabo  bakkirizibwa  okugenda  nga  tebali- 
na  ke  bawaddeyo.  Naye  buli  omu  kw’abo  eyali  asobola  okuso- 
ma  n’okuwandiika  yalagirwa  okwenunula  ng’ayita  mu  kuyigiriza 
abaana  kkumi  ab’e  Madiina.  Olwo  nga  lwe  bayinza  okubalibwa 
ng’abawaddeyo  omutango.  Zayidi  ibn  Thabit,  eyali  ow’okufuuka 
omuwandiisi  wa  Kulaane  mu  biseera  eby’omu  maaso,  yali  omu  ku 
baana  abo  abaayiga  okusoma  n’okuwandiika  okuva  ku  bawambe  ku 
ntegeka  eno.  (Ahmada,  I,  247;  Waaqidi,  I,  129;  Ibn  Sa’adi,  II,  22) 

Allah,  nnannyini  matendo,  eky’abawambe  n’omutango  gwe 
baabaggyako  ebyogerako  bw’atyi: 


I  (_ £j-jl  jj^y;  <1)1  jLS'  ^ 

(jj»  olis"  S/jJ  jjjp  iUlj  ojS*-jfl  Jj y  ii)lj  LdjJl  ^yj>'j£- 

j  j-  (  °  f  ^  ®  j-  f-  "J  j» 

1  c— ^IwLp*  Lo-^3  i  I 

„  ^  i  Si  i  0  J.gi  -  *  „ 

jU>-j  jjjjp  aul  jl  aul  I jiilj  LJ?  j/  jU- 


“Ssi  kya  nnabbi  yenna  okufuna  abawambe  (n’abata  nga  bawad- 
deyo  omutango)  okutuusa  ng’amaze  okubakkakkanyiza  ddala  (abal- 
abe)  mu  nsi.  Mwagala  ebirungi  by’ensi  eno  ate  nga  Allah  abaagaliza 
Nkomerero,  era  Allah  Waamaanyi,  Omugezi.  Singa  tekyali  kiragiro 
okuva  eri  Allah  ekyasooka,  ebibonerezo  eby’amaanyi  byandibatuu- 
seeko.  Kati  mulye  mw’ebyo  bye  mututte  okuva  mu  lutalo  nga 
bikkirizibwa  era  ebirungi,  era  mutye  Allah.  Mazima  ddala  Allah 
Musonyiyi  Omusaasizi.”  (al  Anfaal,  8  : 67  -  69) 

Umaru  (Allah  amusiime)  anyumya  bw’atyi: 

“Bwe  nnagenda  awaali  Omubaka  wa  Allah  (okusaasira  kwa 
Allah  n’emirembe  bibeere  ku  ye)  ku  makya,  nnamusanga  atudde 
ne  Abu  Bakari,  baali  nga  bombi  bakaaba.  Nnabuuza  Omubaka  wa 
Allah  (okusaasira  kwa  Allah  n’emirembe  bibeere  ku  ye)  nti,  ‘Mubaka 
wa  Allah,  ki  ki  ekibakaabya  ggwe  ne  mukwano  gwo?  Mbuulira 
nsobole  okubeegattako,  bwe  mba  nga  nsobola  okubeera  n’ekyo  kye 
mukaabira.  Bwe  kiba  tekisoboka,  waakiri  nsobola  okugezaako  oku- 
beeyungako!” 


Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kugamba  nti,  ‘Ki  ki  kye  nngenda  okukola  n’emitango 

mikwano  gyo  bano  gye  baafunye  okuva  mu  bawambe?  Bandaze 
ng’ebibonerezo  ebibalindiridde  biri  kumpi  okusinga  omuti  guli  oguli 
wali’.  (Ahmada,  I,  31;  Muslim,  Jihaadi,  58) 

Allah,  nnannyini  matendo,  teyasiima  kikolwa  eky’okusiba 
abawambe  n’okubata  nga  bawaddeyo  omutango,  engeri  omulabe 
gye  yali  tannaba  kukolebwako  bulungi  ddala,  ate  nga  Obusiraamu 
bwali  tebunnaba  kufuuka  bwa  maanyi  ge  bwali  obw’okufuna 
oluvannyuma  ate  ngera  fitnah  (obukyamu)  yali  tennaba  kusan- 
gulibwawo  ddala.  Bw’atyo  yateekawo  okulabula  eri  Abakkiriza. 
Okukkiriza  omutango  kulimu  ekizibu  ekirala  eky’okwegomba 
eby’ensi  ate  nga  Katonda  Owoobuyinza  yali  ayagala  Abasiraamu 
okulowooza  ku  Nkomerero.  Okukwata  abawambe  okuva  mu 
balabe  b’Amazima  nga  tebannawangulwa  kyataataaganya  essanyu 
ly’Abasiraamu. 

Nga  bwe  watali  kuvunaana  ku  nsobi  eba  evudde  mu  kunyiiki- 
ra  ( ijtihaad ),  okwo  nga  kw’ogasse  n’obweyamu  eri  abo  abeetaba  mu 
lutalo  lwe  Badiri  nga  bwe  baali  batalibonerezebwa,  ekyo  nga  kiny- 
wezebwa  n’okuba  nga  tewali  kibonerezo  ku  kikolwa  ekitaagaanir- 
wawo  okuva  ku  ntandikwa,  Katonda  Owoobuyinza  yasonyiwa 
Abakkiriza  n’alangirira  nga  bwe  baali  bakkiriziddwa  okuganyulwa 
mu  minyago  egyo. 


Allah,  nnannyini  matendo,  yalagira  nti  abawambe  n’abaddu 
bayisibwe  bulungi  n’ekitiibwa  n’ekisa108  era  Nnabbi  Ow’okusaasira 
(okusaasira  kwa  Allah  n’emirembe  bibeere  ku  ye)  naye  alina  hadiisi 
nnyingi  ezikwata  ku  nsonga  eyo.  Mu  butuufu,  ebigambo  bye  ebya- 


108.  Laba:  an  Nisaa,  36. 

komererayo  ng’agenda  okussa  omukka  omuvannyuma  kigambibwa 
nti  byali  nti: 

“Mwekuume  nnyo  esswala  naddala  esswala  eya  . . .  era  mutye 
Allah  mu  bantu  abo  be  mulabirira  abali  wansi  wammwe.”  (Abu 
Dawuda,  Adab,  123  -  124  /  5156;  Ibn  Maaja,  Waswaya,  1) 

Ma’ruuru  ibn  Soweedi  annyonnyola  nti: 

“Lumu  nnalaba  Abu  Dharri  (Allah  amusiime)  nga  yeenaan- 
ise  ebyambalo  eby’ebbeeyi  nga  n’omuddu  we  naye  yali  ayambadde 
ebyambalo  ebibyefaanaanyiriza.  Nnabuuza  Abu  Dharri  ensonga. 
Mu  kwanukula  yanngamba  nti  mu  biseera  bya  Omubaka  wa  Allah 
(okusaasira  kwa  Allah  n’emirembe  bibeere  ku  ye)  ye  (Abu  Dharri) 
yavumako  omuntu  nga  bw’amulangira  maama  we  (eyali  omuddu), 
Nnabbi  wa  Allah  n’amugugumbula  nga  bw’amugamba  nti,  ‘Olabika 
okyalimu  empisa  z’Ebiseera  Byobutamanya.  Abo  baddu  bammwe 
ate  era  mu  kiseera  kye  kimu  baganda  bammwe.  Allah  yabassa  wansi 
w’obulabirizi  bwammwe.  Singa  olina  muganda  wo  ng’ali  wansi 
w’okulabirira  kwo,  muliise  mw’ekyo  ky’olya  era  omwambaze  kw’ekyo 
naawe  ky’oyambala.  Tomutikkanga  ekisinga  kw’ekyo  ky’asobola;  era 
bw’oba  ng’okimutisse  muyambe!”  (Bukhari,  Itq,  15;  Muslim,  Aymaan,  40) 

Obujulizi  obusonsomola  buweebwa  Abu  Aziizi,  muganda  wa 
Musw’ab  ibn  Umayr  (Allah  amusiime)  eyagamba  nti: 

“Nange  nnali  mu  bawambe  ab’olutalo  lwe  Badiri  era  nnawee- 
bwa  ekibinja  kya  ba  Answari.  Ekiragiro  kya  Nnabbi  (okusaasira 
kwa  Allah  n’emirembe  bibeere  ku  ye)  eky’okuyisa  abawambe  obu- 
lungi  kyali  kimanyiddwa  buli  muntu  naye  obulumi  ba  Answari  bwe 
baatwala  okukissa  munkola  kye  kintu  ekitaali  kya  bulijjo.  Emisana 
n’ekiro  baayinzanga  okumpa  omugabo  gwabwe  ogw’omugaati,  bo  ne 
basigala  kuwangaalira  ku  ntende  zokka.  Kino  kyankwasanga  enso- 

nyi  omugaati  ne  nguddiza  omu  ku  bo,  naye  era  nga  gunzirira,  nga 
tewali  n’omu  agukutteko.”  (Haythami,  VI,  86;  Ibn  Hishaam,  II,  288) 

Obugabanguzi  obw’ekika  ekyo  obwa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ne  Basswahaba 
be,  mu  kiseera  okunyigiriza  n’obulyazaamaanyi  we  byabeerera 
eby’amaanyi  ennyo,  kiwa  eky’okulabirako  ekirungi  eri  abantu  oku- 
tuusa  ku  Ssaawa  Ekomererayo.  Okutuukirira  abantu  n’obulungi 
obusukkulumu  ate  obutaliimu  bukuusa,  Nnabbi  wa  Allah  (okusaa- 
sira  kwa  Allah  n’emirembe  bibeere  ku  ye)  yaleka  enneeyisa  ye 
(haal)  ne  zeeyongerera  mu  kuyita  abantu  eri  ekkubo  ly’Amazima; 
era  lwabanga  luvannyuma  lwa  kumatiza  mitima  nga  lw’atandika 
okunnyonnyola  Obusiraamu  mu  bigambo.  Abawambe  be  Badiri, 
ng’enneeyisa  bw’etyo  ey’ekisa  ebayitiriddeko,  bangi  mu  bo  baakome- 
kkereza  bayingidde  Obusiraamu. 

Obusiraamu  tebukoma  ku  kya  butawagira  nkola  ya  buddu109 
naye  era  tebubulwanirira.  Ekyo  nga  kyogeddwa,  Obusiraamu 
bwatwala  enkola  eno  ng’ekintu  ekyaliwo  mu  mpangaala  y’abantu; 
era  nga  bulaba  ng’okubuwera  omulundi  ogumu  bwe  kwali  kuy- 
inza  okuleeta  obuzibu  mu  bwenkamunkamu  bw’embeera  z’ekitundu, 
tebwakuziyirizaawo  mulundi  gumu.  Naye  okuziyiza  okutyoboola 
n’okunyuunyunta  ebyali  biyinza  okuzuuka,  bwateekawo  enkola  ego- 
bererwa  ku  bikwata  ku  buddu,  nga  bubussaako  amateeka  amakakali 
agatali  gamu,  olwo  ne  buteekawo  emisingi  egyakola  amateeka  aga- 
fuga  obuddu  mu  ngeri  esinga  obulungi  esoboka. 

Okuva  olutalo  bwe  luli  ekintu  ekyaliwo  mu  mawanga 
ag’enjawulo  nga  lulabika  teruyinza  kuggwaawo  okutuusa  ku  Ssaawa 
Ekomererayo,  obwetaavu  bw’amateeka  agakuuma  abantu  abo  ababa 


109.  Obuwambe  nobuddu  wano  bitwalira  wamu,  olw’ensonga  nti  ekkubo  erivaamu 
obuddu  kwe  kuwambibwa  mu  lutalo,  abaddu  be  bo  ababa  bawambiddwa  mu 
lutalo. 

baggyiddwaako  eddembe  lyabwe  olwensonga  y’olutalo,  bujja  kusi- 
galawo  lubeerera.  N’olw’ekyo,  mu  kifo  ky’okuwera  obuddu,  ekyan- 
digayaaliridde  ebintu  byonna  ebyogeddwa  waggulu,  Obusiraamu 
bwatwala  emigaso  egiri  mu  kussaawo  emisingi  egikuuma  ne  giteeka- 
teeka  etteeka  ly’obuddu. 

Nga  buyita  mu  misingi  gye  buteeka  mu  nkola,  Obusiraamu 
busembeza  kumpi  omuddu  ne  mukama  we,  nga  mu  kiseera  kye 
kimu  bunoonya  okununula  omuddu.  Okugeza,  mu  mbeera  omuntu 
ng’asse  omulala  mu  butanwa,  Obusiraamu  buwaliriza  asse,  ng’engassi, 
okuta  omuddu  ng’ekisookerwako,  oluvannyuma  okusasula  engassi 
(olufuubanja),  ebalirirwa  mu  ffeeza  oba  enngamiya,  ng’omuwendo 
guteesebwako  n’abantu  b’omufu.  Okutanga  olw’ensobi  ekoleddwa 
mu  hijja,  nakyo  kyetaagisa,  okusookera  ddala,  okuta  omuddu;  era 
ekintu  kye  kimu  eky’okuta  omuddu  kikolebwa  ng’omuntu  amenye 
ekirayiro,  okuzza  omusango  ogwa  zihaar110  ne  mu  kusiibulukuka 
mu  mwezi  gwa  Lamanzaane.  Mu  kutendereza  obunene  bw’ebikolwa 
ebimu,  ebiseera  bingi  ebikolwa  ebyo  bigeraageranyizibwa  ku  kuta 
abaddu  nga  baabo,  ekitumbula  obulungi  bw’okutema  empenda 
ez’okuwa  eddembe  abalala.  Ku  ludda  olulala,  okuteeka  abalala  mu 
buddu  kibalibwa  ng’ekimu  ku  byonoono  ebisinga  obubi.  Obusiraamu 
era  bulagira  n’amanyi  mangi  okuyisa  mu  ngeri  esinga  obulungi  abo 
abaasangibwa  nga  baddu  olw’ensonga  emu  oba  endala. 

Obusiraamu  bulijjo  bulagira  alina  abaddu  okuliisa  omuddu 
mw’ebyo  by’alaba  nga  bisaana  naye  okubiryako,  okubambaza  mu 
ngeri  y’emu  nga  naye  bw’ayambala,  obutamutikka  mirimu  gisusse 

110.  Zihaar  yali  nkola  eyali  ekyase  eenyo  mu  kiseera  ekyo  mu  Buwalabu  abasajja 
mwe  baategeerezanga  nga  bakyala  baabwe  bwe  baabafaananiranga  ba  maama 
baabwe  nga  mu  mbeera  eyo  baaberanga  bakibala  nga  kyali  tekikyali  kituufu 
okusigala  nga  bakyegatta  nabo  mu  by’obufumbo  nga  bwe  kyali  kitasoboka 
okwegatta  ne  bannyaabwe.  Obusiraamu  bwawera  enkola  eno,  ne  bussa  omu- 
tango  ( kajfaarah )  ku  abo  abakola  abamenya  etteeka  eryo. 

r&P? - 


OMWAKA  OGW’OKUBIRI  OGWA  HIJRA 


bw’abanga  asiiba  oba  ng’alina  ebyetaago  ebibye  by’aliko.  Okuta  omud- 
du  bulijjo  kibalibwa  ng’ekkubo  erisingako  obulungi  Omukkiriza 
ly’ayinza  okuyitamu  okwesiima.  Obusiraamu  buteekawo  eddembe 
ly’abaddu  nga  liteekeddwa  okwekuumwa  ennyo  nga  kitegeeza  nti 
kiba  kisingako  okwewala  okugula  abaddu,  kubanga  tekyawukana 
nnyo  na  baguze  kufuuka  baddu  bo  bennyini. 

Bwe  butyo  Obusiraamu,  buggulawo  enzigi  ku  buddu  mu  mbeera 
eyali  ekikkiriza  eyasigala  nga  nfunda,  naye  ne  buggalawo  enzigi 
z’okufulumya  abaddu  mu  bugazi,  nga  buli  we  kisobokera  bukubi- 
riza  eky’okuta  abo  ababa  bafuuliddwa  abaddu  buli  lwe  wafunikirawo 
akakisa. 


Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yawa  taata  we  omuto  Abaasi  amagezi,  ku  bikwata  ku  bawam- 
be  n’amugamba  nti: 

“Oli  musajja  mugagga,  taata.  Sasula  omutango  ogugwo,  ogwa 
mutabani  wo  (omwana  wa  muganda  wo)  Aqil,  Nawufal  ibn  Haarith 
ne  munywanyi  wo  Utuba  ibn  Amuri.” 

Abaasi  yamuddamu  nti,  “Omubaka  wa  Allah,  ndi  Musiraamu. 
Abakulayishi  bandeeta  lwa  mpaka!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamugamba  nti,  “Allah  Yekka  y’amanyi  ekiri  mu  nda.  Bw’oba 
nga  ky’oyogedde  kituufu,  olwo,  awatali  kubuusabuusa,  Allah  ajja 
kukuwa  empeera  z’ekyo.  Naye  ekiri  ku  ngulu  (ekirabika)  kwe  kubeera 
nga  wabadde  otulwanyisa  era  olw’ensonga  eyo  olina  okusasula 
omutango”,  era  olwamala  ekyo  n’abowa  dir’ham  eza  zaabu  lunaana 
Abaasi  lwe  yalina,  ng’ekitundu  ku  munyago  gw’olutalo. 


NNABBI  MUHAMMAD  OMULONDEMU  |g 


Abaasi  yeegayirira  nti,  “Waakiri  nno  ezo  zoba  obala 
ng’omutango.” 

Kyokka  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  yamuddamu  nti,  “Nedda.  Egyo  minyago  Allah 
gy’atuwadde!” 

Abaasi  olwo  kwe  kwemulugunya  nti,  “Kirabika  tekikukwata- 
ko  singa  ompalirizza  okutandika  okulomba  obuwangaazi  bwange 
bwonna  obusigadde.” 

Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  kwe  kugamba  nti,  “Ate  zaabu  gwe  walekedde  mukyala 
wo  ‘Ummul  Fadhwl?” 

Abaasi  yabuuza  nti,  “Zaabu  ki  gw’oyogerako?” 

“Njogera  ku  zaabu  gwe  wakwasa  mukyala  wo  Ummul  Fadhwl 
bwe  wali  ova  e  Makka,  nga  muli  mu  kifo  awatali  n’omu  yenna 
eyali  asobola  okubalaba  oba  okubawulira  okuggyako  Allah,  nga 
bw’omugamba  nti,  ‘Simanyi  kigenda  kuzuuka  ku  nze  ekiseera  kino. . . 
Singa  wabaawo  kyonna  ekintuukako,  oyo  yenna  zaabu  mutwale 
wuwo,  ono  omuwe  Ubaydullaahi,  ono  omuwe  Fadhwl,  ono  omuwe 
Qusam,  n’ono  omuwe  Abdalla.’” 

Ebigambo  bino  nga  bimuwuuniikirizza,  Abaasi  yali  talina  kya 
kukola  okuggyako  okugamba  nti: 

“Ndayira  Allah  Oyo  eyakutuma  nga  nnabbi  nti  teri  muntu 
mulala  eyabaddewo  okuggyako  Ummul  Fadhwl  nange  abaategedde 
ku  kintu  kino.  Tewali  kubuusabuusa  oli  Mubaka  wa  Allah!  (Ahmada, 
I,  353;  Ibn  Saadi,  IV,  13  -  15) 

Mu  bawambe  b’e  Badiri  abalala  mwalimu  ne  Abul  Aasw  ibn 
Rabii-i,  bba  wa  Zayinabu  (Allah  amusiime)  era  mukoddomi  wa 
Nnabbi  Ow’emikisa  (okusaasira  kwa  Allah  n’emirembe  bibeere 

ku  ye).  Abul  Aasw  yali  musuubuzi  mututumufu  mu  Makka  era 
ng’assibwamu  nnyo  ekitiibwa.  Maama  we,  Halaa  bint  Khuwaylidi,  yali 
muganda  wa  ow’ekitiibwa  Khadiija,  mukyala  wa  Nnabbi  (okusaasira 
kwa  Allah  n’emirembe  bibeere  ku  ye),  eyali  amutwala  ng’omwana  we 
owaddala,  okusinga  okubeera  omwana  wa  muganda  we. 

Mu  biseera  obulabe  we  bwabeerera  ku  ntikko  yaabwo,  bamusin- 
zabibumbe  Abakulayishi  beetayiriranga  mukoddomi  wa  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye)  nga 
bamugamba  nti  . .  goba  muwala  wa  Muhammadi  omumuweereze 
eka,  olwo  abeere  ng’alina  ekintu  ekirala  ekimulya  obwongo!”  Abul 
Aasw  yali  mu  kusoomoozebwa  okufaanana  kutyo,  nga  bamusin- 
zabibumbe  bamulagaanyisa  nti  singa  yagenda  mu  maaso  n’akola 
kye  baali  bamugamba  n’agoba  muwala  wa  Nnabbi  baali  bagenda 
kumuwa  omuwala  yenna  gwe  yandiyagadde  amuwase.  Naye  Abul 
Aaswi  yagaana  bye  baali  bamugamba  n’okumulagaanyisa  mu  buvu- 
mu  obw’amaanyi,  nga  bwe  yeeyama  nga  bwe  yali  agenda  okusigala 
ku  lusegere  lwa  mukyala  we  ka  kibe  ki  ki. 

Bannamakka  bwe  baatandika  okuweereza  engassi  okununula 
bannaabwe  abaali  bawambiddwa  e  Badiri,  ne  Zayinabu  (Allah 
amusiime)  yaweereza  omukuufu  gwe,  maama  we  Khadiija  (Allah 
amusiime)  gwe  yali  yamutonera  ng’ekirabo  ku  mbaga  ye.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  olwal- 
aba  omukuufu  guno  kyamuyitirirako.  Yagamba  Basswahaba  be  nti: 

“Muyinza  okulowooza  ku  ky’okuta  omuwambe  wa  Zayinabu 
n’okumuddiza  omukuufu  gwe,  bwe  muba  mwagadde.” 

Basswahaba  baakiriza  nga  tebalina  kakwakkulizo  konna,  oku- 
teerawo  Abul  Aasw  n’okukola  enteekateeka  z’okuzzaayo  omukuufu 
gwa  Zayinabu  amangu  ago. 


Nga  tannamuta,  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yafuna  ekisuubizo  okuva  ewa  Abul 

- 


NNABBI  MUHAMMAD  OMULONDEMU  |S 


Aaswi  nga  bwe  yali  agenda  okuweereza  Zayinabu  e  Madiina,  nga  ke 
kaali  akakwakkulizo  ak’okumuta,  era  ng’ekyo  kyali  kya  kusigala  nga 
kyama  wakati  waabwe.  (Ibn  Hishaam,  II,  296  -  297;  Abu  Dawuda,  Jihaadi,  121 
/  2692;  Ahmada,  VI,  276) 

V 

Wahb  ibn  Umayr  naye  yali  omu  ku  bawambe  be  Badiri.  Kitaawe 
Umayr  yali  omu  ku  bantu  abaali  basinga  obugezi  mu  bamus- 
inzabibumbe  Abakulayishi  era  nga  yali  omu  ku  baali  basingira 
ddala  obuzira.  Mu  biseera  eby’emabega,  ye  musajja  eyali  emabe- 
ga  w’ebikolobero  ebyakolebwanga  ku  Basiraamu.  Oluvannyuma 
lw’olutalo  lwe  Badiri,  ng’attottola  ennaku  gye  yali  awulira  olw’ebyo 
ebyagwa  ku  bamusinzabibumbe  bannaabwe  abaakasukibwa  mu  bin- 
nya  bye  Badiri  ng’ayogera  ne  Swafuwaane  ibn  Umayru,  bwe  baali 
batudde  okumpi  ne  Hijri,  Umayr  yatuusa  Swafwaane  okumugamba 
mu  nnaku  nti: 

“Teri  mugaso  mu  kuwangaala  oluvannyuma  lw’ekyo  ekyatuuka 
ku  bannaffe!” 

Umayru  yamuddamu  nti,  “Oli  mutuufu  bw’oyogera  bw’otyo. 
Singa  saalina  bbanja  lye  bammanja  n’abaana  be  ntiiririra  okubonaa- 
bona  singa  ekintu  ekibi  kiba  kintuuseeko,  mazima  nnandigenze  ne 
nzita  Muhammadi.  Ate  ng’ekyo  tekyandimbeeredde  kizibu  kubanga 
mbagamba  nti  nzize  ku  bya  mwana  wange  ali  mu  buwambe.  Ate 
ng’oggyeeko  ekyo,  okusinziira  ku  bye  mpulira,  n’okutambula  atam- 
bula  mu  nguudo  nga  talina  kwekengera  kwonna!” 

Swafuwaane  bye  yawulira  byamukyamuukiriza,  n’akakasa 
Umayru  nti: 

“Nze  nja  kukusasulira  ebbanja.  Ate  ebikwata  ku  baana  bo,  nja 
kubalabirira  ng’abaana  bange  benzaala  nkakase  nti  babeera  bulungi 
ebbanga  lye  nnaamala  nga  ndi  mulamu.” 

Engeri  gye  yali  assa  mu  kitiibwa  ekigambo  kye,  Umayru  yawa- 
galirawo  ekitala  kye  n’akisaaba  n’obutwa.  Swafuwaane  yayongera 
okumuyamba  ku  by’enngamiya  n’emmere  bye  yali  agenda  okukozesa 
mu  lugendo  ne  babimuteekerateekera. 

Tekyatwala  kiseera  kinene  okuva  awo,  Umayru  n’atuuka  e 
Madiina.  Olwayimirira  ku  mulyango  gwa  masjid,  yakka  okuva  ku 
nngamiya  gye  yali  yeebagadde  ne  yeesiba  ekitala  kye.  Okumulabako 
obulabi  kyaleeta  Umaru  (Allah  amusiime)  obusungu  ate  nga  ye 
yasooka  abalala  okumulaba,  nga  yeewuunya  muli  nti,  “oyo  Umayru, 
omulabe  wa  Allah. . .  ndayira  Allah,  talina  kalungi  konna  mu  mutwe 
kayinza  kuba  nga  ke  kamuleese,”  olwo  n’ayingira  mu  nda  mu  Masjid, 
gye  yasanga  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  gwe  yagamba  nti: 

“Omubaka  wa  Allah,  Umayru  azze  ng’alina  ekitala  mu  ngalo!” 

Mu  bukkakkamu,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yamugamba  nti,  “Mundeetere”.  Bw’atyo 
Umaru  (Allah  amusiime)  yaddayo  ebweru  awaali  Umayru.  Nga 
bw’akutte  ku  nkoba  z’ekitala  kye,  yasika  Umayru  n’amuyingiza 
munda  mu  Masjid,  nga  bw’agamba  Basswahaba  okuva  mu  ba 
Answari  abaali  bamwetoolodde  nti,  “mubeere  ku  bunkenke  okuku- 
uma  Omubaka  wa  Allah  obutatuukibwako  kabi  okuva  mu  musajja 
ono  omukyamu,  kubanga  tayinza  kwesigika!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yalaba  akavuvunngano  kwe  kugamba  nti,  “Umaru, 
muleke  ajje!  Ate  ggwe  Umayru  ...  sembera  kumpi!”  Olwo  kwe 
kubuuza  Umayru  ensonga  eyali  emuleese. 

Umaru  yannyonnyola  nti,  “Nzize  ku  by’omwana  wange  ali  mu 
buwambe!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kumubuuza  nti,  “Ate  ekyo  ekitala  ky’otadde  mu  nsingo?” 

Umayru  kwe  kuddamu  mu  ngeri  ey’amagezi  nti,  “Tombuulira 
na  bitala. . . !  Byali  bitugasizza  ki  n’okutuuka  we  tuli  wano?” 

Wabula  NnabbiOw’okusaasira(okusaasirakwa  Allah  n’emir  emb  e 
bibeere  ku  ye)  yamulemerako  n’amubuuza  nti,  “Mbuulira  amazima. 
Nsonga  ki  ekuleese  wano?” 

“Tewali  kindeese  okuggyako  omwana  wange  ali  mu  buwambe 
mu  mikono  gyo!” 

“Olwo  ki  ki  kye  wagambye  Swafuwaane  nga  muli  e  Hijri?” 

Umayru  yamuddamu  mu  kwewuunya  nga  bw’amuumuunya 
nti,  “Ate  ki  ki  kye  nnandibadde  mmugamba?” 

Olwo  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  n’alyoka  amuddiramu  bye  baayogera  ne 
Swafuwaane  kigambo  ku  kigambo,  n’agattako  nti,  “Allah  azze  wakati 
wo  n’enteekateeka  zo  n’akulemesa  okukola  ekyo  ky’obadde  oyagala 
okukola!” 

Umayru  kwe  kugamba  nti,  “Njulira  nti  tewalikubuusabuusa 
oli  mubaka  wa  Allah.  Twakuwakanyanga  ku  bikwata  ku  bubaka 
obwakujjiranga  nga  buva  mu  ggulu.  Tewali  muntu  yenna  okug- 
gyako  nze  ne  Swafuwaane  abaategedde  ku  lukwe  luno.  Allah 
Yekka  y’alina  okuba  nga  yalukubuuliddeko.  Nneebaza  Allah  Oyo 
eyandeese  wano  n’ampa  obulunngamu!”  Bwe  yamala  n’alangirira 
imaan  ye.  Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  n’agamba  Basswahaba  be  nti: 

“Musomeseze  ddala  muganda  wammwe  Obusiraamu. 
Mumusomere  Kulaane  era  mute  omusibe  we!” 

Ebiragiro  bya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  byateekerwawo  mu  nkola.  Umayru  kwe 
kugamba  bw’atyi: 

“Omubaka  wa  Allah...  Nnali  musajja  ataakosebwanga  mu 
kugezaako  okuzikiza  ekitangaala  kya  Allah  era  ataddiriranga  mu 
kutuusa  ebikolobero  ebyali  bijjudde  obukambwe  ku  Bakkiriza. 
Bw’oba  oyagadde,  nnyinza  okugenda  e  Makka  ne  nkowoola  bam- 
usinzabibumbe  okudda  eri  Allah  ne  Omubaka  we.  Allah  bw’anaaba 
ayagadde  bayinza  okulunngamira  awo  bwe  batyo!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamukkiriza  okugenda. 

Swafuwaane  ibn  Umayya  nga  talina  na  kamu  k’amanyi  ku  byali 
bigenda  mu  maaso,  mu  kiseera  ekyo  yali  abuulira  bamusinzabibum- 
be  b’e  Makka  nti  "...  mujja  kugwa  eddalu  nga  mufunye  amawulire 
agagenda  okubatuukako  mu  nnaku  ntono  ddala;  amawulire  agagen- 
da  okubozaako  ennaku  gabeerabize  obulumi  bwe  Badiri!” 

Mu  bweraliikirivu,  yabuuzanga  buli  caravan  eyatuukanga  mu 
kibuga,  amawulire  agakwata  ku  Umayru  ne  gye  yali  abulidde. 
Kyaddaaki  omuntu  eyali  ku  mugongo  gwe  mbalaasi  yakamutema 
nga  Umayru  bwe  yali  yeesogga  edda  Obusiraamu. 

Olwadda  e  Makka,  Umayru  ibn  Wahbi  (Allah  amusiime) 
teyayonoona  kaseera  konna  n’atandikirawo  okukoowoola  bam- 
usinzabibumbe  okuyingira  Obusiraamu.  Bangi  baalunngama 
olw’okukoowoola  kwe.  Lumu  Umayru  (Allah  amusiime)  yagwa  ku 
Swafuwaane,  okumpi  ne  Ka’aba,  n’amugamba  bw’atyi,  “Oli  omu  ku 
Bakulayishi  abasinga  ekitiibwa.  Naye  era  tonnaba  kulaba  nti  gano 
mayinja  ge  tusinza  era  ge  tuwa  saddaaka  zaffe?  Eyo  eyinza  etya  oku- 

beera  eddiini?”  Swafuwaane  teyasobola  kubaako  na  kyaddamu,  era 
n’asigala  mu  kasiriikiriro  ak’amaanyi.  (Ibn  Hishaam,  II,  306  -  309;  Waaqidi, 
I,  125  -  128;  Ibn  Saadi,  IV,  199  -  201) 

Ekyafaayo  ekyo  kyonna  kitwalibwa  nga  eky’okulabirako  eki- 
tuukira  ku  lugero  olugamba  nti,  “fuuwa  omukka  gw’obulamu  mw’oyo 
abadde  azze  okukutta.” 

Amawulire  ag’okutirimbulwa  kw’abanene  ba  Abakulayishi 
bonna  e  Badiri  n’okulaba  abawambe  ensanvu  nga  baleeteddwa 
e  Madiina  ng’emikono  gyabwe  gisibiddwa  mu  nsingo  zaabwe, 
kyamalamu  bamusinzabibumbe,  abannanfuusi,  n’Abayawudi 
b’e  Madiina  amaanyi.  Mu  nnaku  ennyingi  ‘olw’amayengo 
g’obuwanguzi  okudda  eri  Nnabbi,  Abdalla  ibn  Ubayyi 
n’amalindirizi  ge  tebaalina  kya  kukola  kirala  wabula  okukki- 
riza  okuwera  okw’okugondera  Nnabbi  Ow’emikisa  n’okulangirira 
enkolagana  yaabwe  n’Obusiraamu.111 

Okusalawo  Ku  Bikwata  Ku  Minyago 

Okuva  etteeka  eriteekateeka  eminyago  lwe  lyali  nga  terinnaba 
kujja,  waggyawo  obutakkiriziganya  ku  ngeri  y’okugabanyaamu 
eminyago  egyafunibwa  mu  lutalo  lwe  Badiri.  Mu  bamu  ku  be 
tuyinza  okwogerako  mwe  mwali  Sa’adi  ibn  Waqqaasw  (Allah 
amusiime)  eyafiirwa  muganda  we  mu  lutalo  lwe  Badiri  n’ajja  ewa 
Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ng’akutte  ekitala  mu  mukono  gwe  kye  yali  aggye  ku 
Sayidi  ibn  Aaswi,  gwe  yali  asse  mu  lutalo,  ng’asaba  kimuweebwe 
ng’omunyago.  Ebintu  ebyefaanaanyirizaako  bwe  bityo  n’okusaba 
okufaanana  kutyo  byavaako  okussibwa  kwa  ayah  esooka  mu 


111.  Bukhari,  Tafsiir,  3  /  15;  Waaqidi,  I,  121. 

ssuula  al  Anfaal  ngAbakkiriza  tebannaba  na  kuva  Badiri  wadde 
okugabanya  eminyago: 


iul  I jJLli  <J dA)  (JLaj'JI  JlliVl  Jij jJLdd 
iLJ  J jJL'jj  Ji)l  I jAJj>I j  jt-$Jj  oli  I jj>tLolj 


“Bakubuuza  (ggwe  Muhammadi)  ebikwata  ku  minyago 
gy’olutalo.  Gamba  nti:  Eminyago  gy’olutalo  gya  Allah  ne  Omubaka, 
n’olw’ekyo  mutye  Allah  era  mutereeze  ebyo  ebiri  wakati  wammwe 
era  mugondere  Allah  ne  Omubaka  we  bwe  mubeera  abakkiriza 
(abatuufu).”  (al  Anfaal,  8  :  1) 

Bw’atyo  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ng’akolera  ku  ayah  eyo  era  mu  ngeri  ey’amazima, 
yagabanya  eminyago  mu  balwanyi  okumpi  ne  Madiina.112 

Oluvannyuma  ayah  eyalimu  kalonda  akwata  ku  minyago 
n’engabanya  yaagyo,  nga  ye  ayah  eya  41  mu  ssuula  y’emu  yakka: 


(^JJj  J j-^jjJJj  al)  * Cs***  Jr°  UjI  I j-4-LpIj 

4)L>  Jl  J-^lll  (jJlj  (j^LoJlj  ,_jUJlj 

J,  0^0  J-4I0  ^  ^  0 

iulj  JLk^j>Jl  (^jUJl  ^jj  JlijjjJl  ^jj  Ujjlp  (_jJp  UJjjI  Uj 

$  J* 


“Era  mumanye  nti  ekyo  kyonna  kye  muba  mufunye 
ng’omunyago  mu  lutalo,  Allah  alinako  kimu  kya  kutaano,  ne 
Omubaka  we  n’ab’oluganda  lwe  (abeetaavu)  ne  bamulekwa  n’abanaku 


112.  Ahmada,  I,  144  -  145  /  2737  -  2744. 

n’omutambuze,  bwe  muba  nga  mukkiriza  Allah  (era  nga  mukkiririza) 
ne  mw’ebyo  ebyassibwa  ku  muddu  waffe  lu  lunaku  lw’okwawulawo, 
olunaku  olw’okusalawo  amazima  n’obukyamu  olunaku  namagye 
ag’oku  njuyi  zombi  lwe  gaasisinkana.  Era  Allah  Muyinza  ku  buli 
kintu.”  (al  Anfaal,  8:41) 

Okusinziira  ku  ayah,  ekimu  eky’okutaano  eky’omunyago 
kya  Allah,  Omubaka  we,  ab’oluganda  lwe,  bamulekwa,  abanaku 
n’abatambuze. 

Oluvannyuma  lw’okumala  ebyetaago  by’abomu  maka  ge 
ng’akozesa  ekitundu  ky’eminyago  ekikye,  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  ekitundu  ekisi- 
gadde  yakissanga  mu  ggwanika,  akikozese  ku  kugonjoola  ebizibu 
by’Abasiraamu  n’okusaasaanyiza  ku  ggye.113 

Amuri  ibn  Abasa  (Allah  amusiime)  anyumya  bw’atyi: 

“Omubaka  wa  Allah  yatukulembera  mu  sswala  ng’ataddewo 
enngamiya,  okuva  mu  minyago  egy’olutalo  lwe  Badiri  nga  sutrah.114, 
ng’eri  mu  bwolekero  bwe  qibla.  Bwe  yamala  okusaala,  yakuunyuu- 
la  obwoya  ku  ludda  lw’enngamiya  olumu,  nga  bw’abuwanise  mu 
mukono  yagamba  nti,  ‘Na  buno  bwokka  obw’enngamiya,  ng’oggyeeko 
ekimu  eky’okutaano,  ssi  bukkirizibwa  kubutwala.  So  ng’ate  n’ekimu 
eky’okutaano,  gye  biggweera  nga  nkibaddizza  (mukikozese  okumala 
ebyetaagO  byammwe).”  (Abu  Dawuda,  Jihaadi,  149  /  2755) 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  buh  kye  yalina  yakiwanga  Basswahaba  abanaku  abaabanga 

113.  Bukhari,  Faraaidhwu,  3,  Khumsu,  1,  Nafaqaakt,  3;  Muslim,  Jihaadi,  49. 

114.  Sutrah  lwe  lutimbe  oba  ekintu  kyonna  ekiyinza  okukozesebwa  ngekisiikiriza. 
Naye  mu  nkozesa  eyenjawulo,  sutrah  kye  kintu  ekiteekebwa  mu  maaso 
g’omuntu  asaala  ng’ekigendererwa  ye  musaaze  okuziyiza  omuntu  omulala 
okuyita  mu  maaso  ge. 

- 

n’obwetaavu,  wadde  nga  naye  ebiseera  bingi  teyabanga  na  kintu  kyon- 
na  kya  kufumba  awaka  we;  nga  n’ekyoto  kyayinzanga  okusigala  nga 
temukumiddwa  muliro  okumala  emyezi.  Ekyeyolefu  okusinziira  ku 
binyumizibwa  ebingi  ebifaananako  ekyo  waggulu  biraga  nti  ye  n’abantu 
b’omu  maka  ge  emirundi  egisinga  obungi  baabeeranga  tebalina  kyaku- 
lya  eky’olunaku.  Enneeyisa  ye  mu  mbeera  eno  etulagibwa  bulungi  mu 
kyafaayo  ekiddako  Anasi  (Allah  amusiime)  ky’atunyumiza  nti: 

“Waliwo  ebintu  ebimu  bye  baaleetera  Omubaka  wa  Allah  nga 
biva  e  Baharain,  n’alagira  bagira  babiteeka  ku  mabbali  ga  masjid.  Byali 
bye  bikyasingidde  wala  ebyo  bye  yali  afunyeeko.  Omubaka  wa  Allah 
(okusaasira  kwa  Allah  n’emirembe  bibeere  ku  ye)  yagenda  okusaala 
naye  nga  takubye  na  liiso  limu  ku  ntuumu  y’ebintu  we  baali  babitadde. 
Oluvannyuma  lwa  sswala,  yajja  n’ayimirira  ku  ntuumu  n’atandika 
okugabira  buli  gwe  yalaba;  era  teyavaawo  okutuusa  nga  tewasigadde 
wadde  dir’ham  emu  gy’atagabye.”  (Bukhari,  Swalat,  42;  Jizya,  4,  Jihaadi,  172) 


Ssuula  al  Anfaal  yassibwa  mu  mwaka  ogw’okubiri  ogwa  Hijira, 
essuula  eno  y’emu  bagiyita  ssuula  ya  Badiri  olw’okuba  ng’ekitundu 
ekisinga  obunene  mu  ssuula  eno  kyogera  ku  Lutalo  lwe  Badiri  mu 
bujjuvu,  n’olw’okubeera  nga  yassibwa  mu  nnaku  ntono  ng’ebulayo 
ennaku  ntono  olutalo  lubalukewo  era  nga  wayiseewo  ennaku  ntono 
nnyo  nga  luwedde. 

Okufa  Ng’abajulizi 

Okufa  ng’omujulizi  lye  ddaala  erisinga  obukulu  n’obulungi  mu 
nsi,  Omukkiriza  ly’ayinza  okufuna.  Wadde  ng’eddaala  erisinga  obu- 
tono  mu  Jjana  lisinga  ensi  yonna,  afudde  ng’omujulizi,  ng’asinziira 
ku  bulungi  bw’eddaala  ly’agenda  okubeeramu  n’obungi  bw’empeera 
ze  mu  Jjana,  ajja  kwegomba  okudda  ku  nsi  emirundi  egiwera  asobo- 

le  okufa  ng’omujulizi  buli  mulundi  gw’akomawo.  Allah,  nnannyini 
matendo,  agamba  nti: 


“Bwe  muba  nga  muttiddwa  mu  kkubo  lya  Allah  oba  ne  mufa, 
mazima  ddala  okusonyiwa  okuva  eri  Allah  n’okusaasira  bye  birungi 
okusinga  bye  bakunngaanya.”  (Aali  Imraan,  3  : 157) 

Sa’adi  ibn  Abi  Waqqaasw  (Allah  amusiime)  anyumya  ekyafaayo  kino: 

“Lumu  omusajja  yajja  nga  Omubaka  wa  Allah  (okusaasira 
kwa  Allah  n’emirembe  bibeere  ku  ye)  alina  esswala  gy’atusaaza. 
Olwafuna  olunyiriri  lw’ayimirirako  kwe  kusaba  Allah  bw’atyi:  Allah 
. . .  Nkusaba  ompe  ekisinga  obulungi  ekyo  kye  wali  owadde  abaddu 
bo  abalongoofu!’ 

Nnabbi  (okusaasira  kwa  Allah  n’emirembe  bibeere  ku  ye)  olwa- 
mala  esswala  ye  yabuuza  nti,  ‘Muntu  ki  eyasomye  edduwa  eyo 
emabegako?’ 

Omusajja  yamuddamu  nti,  ‘Yabadde  nze’ 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  kwe  kumugamba  nti,  ‘Embalaasi  yo  ejja  kusuulibwa  wansi,  era 
ojja  kufa  ng’omujulizi  mu  kkubo  lya  Allah’”  (Haakim,  1, 325  /  748) 

Wamu  n’okuwa  amawulire  ag’okuttibwa  kwa  Basswahaba  be 
abawera  ng’abajulizi,  abo  Nnabbi  Ow’emikisa  (okusaasira  kwa  Allah 
n’emirembebibeerekuye)beyasabiraokusonyiyibwan’okubeera  obu- 
lungi,  nabo  baakomekkereza  bafudde  ng’abajulizi.  Eky’okulabirako 
ekimu  ku  bano  kye  kya  Amuri  ibn  Aq’wa  (Allah  amusiime),  oyo 
nga  wayise  akaseera  katono  ng’amaze  okufuna  omukisa  gwa  Nnabbi 

(okusaasira  kwa  Allah  n’emirembe  bibeere  ku  ye)  okumusabira  yafa 
ng’omujulizi.115 

Ekya  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  okuba  ng’abo  be  yasabira  okusonyiyibwa  nga  byag- 
gwanga  bafudde  ng’abajulizi,  buba  bujulizi  obulaga  obunene 
bw’eddaala  ly’okufa  ng’omujulizi.  Olw’engeri  gye  baalabanga  kino  nga 
kizuuka  ku  bantu  abalala  abawera,  nga  wayise  ekiseera,  Basswahaba 
nabo  baamanyiira  okutwala  edduwa  ez’okusaba  okusonyiyibwa 
ng’amawulire  agaali  gategeeza  okufa  kw’omuntu  ng’omujulizi  oku- 
bindabinda. 

Okusinziira  ku  Abu  Qataadah  (Allah  amusiime)  by’anyumya, 
lumu  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayimirira  mu  makkati  ga  Basswahaba  be  n’abajjukiza  nti, 
‘Okukkiriza  Allah  n’okulwana  mu  kkubo  Lye,  gye  mirimu  egisinga 
obulungi  n’omuwendo!’ 

Awo  omusajja  n’ayimirira  n’abuuza  nti,  ‘Singa  mbadde  wa 
kufiira  mu  kkubo  lya  Allah,  Omubaka  wa  Allah,  ekyo  kinsonyiyisa 
ebyonoono  byange?’ 

Nnabbi  yamuddamu  nti,  ‘  Yee.  Bw’onyiikira  mu  lutalo  n’olwanyisa 
omulabe  mu  bugumiikiriza  ng’osuubira  kimu  mpeera  kuva  eri  Allah, 
era  ku  nkomerero  n’ottibwa  mu  kkubo  lya  Allah,  ekyo  kijja  kukuso- 
nyiyisa  ebyonoono  byo.  Naye  amabanja  go  ago  tegayingira  mu  biso- 
nyiyibwa.  Era  ekyo  Jibuliiru  kye  yanngamba.”  (Muslim,  Imaarah,  117; 
Tirmidhi,  Jihaadi,  33  /  1712) 

Ate  mu  hadiisi  endala  kigambibwa  nti: 

“Ebyonoono  by’omuntu  afudde  nga  mujubzi,  okuggyako  okutyo- 
boola  eddembe  ly’abalala,  Allah  abimusonyiwa.”  (Muslim,  Imaarah,  119) 


115.  Muslim,  Jihaadi,  123,  132;  Bukhari,  Maghaazi,  138. 

Olulala,  Nnabbi  Ow’okusaasira  (okusaasira  kwa  Allah 
n’emirembe  bibeere  ku  ye)  yannyonnyola  Basswahaba  bino  wam- 
manga: 

“Ekiro,  mu  kirooto  kyange  nnalabye  abasajja  babiri.  Bantutte 
ku  muti  guno  ate  oluvannyuma  ne  bantwala  ku  nnyumba,  eya- 
badde  ennungi  ennyo  amatiribona  nga  ya  bbeeyi  gye  sirabangako. 
Abasajja  bombi  oluvannyuma  ne  banngamba  nti,  “Eno  ennyumba 
ey’enjawulo,  lwe  lubiri  lw’abajulizi.”  (Bukhari,  Jihaadi,  4;  Janaa-iz,  93) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  mu  kulumirwa,  yabuuliriranga  era  n’awa  obuyambi  ab’omu 
maka  g’abaabanga  bafudde  ng’abajulizi  era,  mu  kiseera  kye  kimu, 
ng’ayagazisa  Basswahaba  okwefunira  eddaala  ly’abajulizi. 

Jabbeeri  (Allah  amusiime)  annyonnyola  nti: 

“Omulambo  gwa  taata  wange  baaguleeta  nga  gukoleddwaako 
muslah116  ne  baguteeka  mu  maaso  ga  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye).  Nnali  nngenda  kugu- 
bikkula  mu  maaso  abaaliwo  ne  banngaana  nga  balowooza  nti 
gwali  gujja  kutiisa  abagulabye.  Omubaka  wa  Allah  (okusaasira 
kwa  Allah  n’emirembe  bibeere  ku  ye)  oluvannyuma  kwe  kugamba 
nti,  ‘Bamalayika  buli  kaseera  bamusiikiriza  n’ebiwawaatiro  byabwe 
nga  tebalekaayo’”  (Bukhari,  Janaa-iz,  3,  35,  Jihaadi,  20;  Muslim,  Fadhwailu 
Sswahaaba,  129  -  130) 

Okuttirwa  mu  kkubo  lya  Allah  ng’omujulizi  ssi  kufa.  Wabula 
kabonero  akalaga  okufuna  ebyengera  ebitaggwaawo  mu  bulamu 

116.  Muslah  kye  kikolwa  eky’okusalako  ebitundu  by’omulambo  gw’omuntu 
afiiridde  mu  lutalo  nga  basalako  amatu,  ennyindo  n’ebitundu  by’omubiri 
ebirala,  n’okutungulamu  amaaso.  Nnabbi  Owemikisa  (okusaasira  kwa  Allah 
nemirembe  bibeere  ku  ye)  yagaana  ne  sekugaana  yenna  enkola  eyo  eteriimu 
buntubulamu,  era  n’agiwera  ne  bwe  kiba  kikolebwa  ku  nsolo.  (Bukhari, 
Madhwalim,  30;  Dhahabi,  25;  Abu  Dawuda,  Jihaadi,  110). 

- 

obwo  bwe  tutamanyi  bwe  bufaanana.  Allah,  nnannyini  matendo, 
bw’atyo  yagaana  okukozesa  ekigambo  “mufu”  nga  twogera  ku  muju- 
lizi.  Kulaane  egamba  nti: 


“Temugamba  kw’abo  ababa  battiddwa  mu  kkubo  lya  Allah  nti, 
“bafu”.  Nedda  bo  balamu  wabula  temukitegeera.”  (al  Baqara,  2 : 154) 


“Temulowooza  n’akatono  nti  abo  abattiddwa  mu  kkubo  lya 
Allah  nti  bafu.  Nedda  bo  balamu  eri  Katonda  waabwe  bagabirirwa. 
Basanyufu  olw’ebyo  ebirungi  Allah  bye  yabawa;  era  basanyusa  abo 
abatannaba  kubeegattako  nga  bamaze  okuttibwa  nti  ‘tebalina  kutya 
era  ssi  baakunakuwazibwa’  Basanyuka  olw’ekyengera  okuva  eri  Allah 
n’obulungi  era  nti  mazima  Allah  tayonoona  mpeera  z’Abakkiriza.” 
(Aali  Imraan,  3  :  169  -  171) 


Ku  lunaku  lw’okulamula,  abajulizi  bajja  kumanyibwa  okusinziira 
ku  musaayi  oguliba  gufuluma  okuva  mu  biwundu  byabwe,  nga  bir- 

inga  ebyakabatuusibwako  mu  kaseera  ako  kennyini,  n’akawoowo  aka- 
liba  kafubutuka  mu  biwundu  ebyo  nga  kawunya  nga  misiki  (musk). 
Abantu  bajja  kulagirwa  babeere  abajulira  ku  kitiibwa  ky’abajulizi 
n’obulungi  bwabwe.  Eyo  ye  nsonga  lwaki  omulambo  gw’omujulizi, 
obutafaanana  na  bantu  balala,  tegunaazibwa  nga  tannaziikibwa  era 
ng’ekiwundu  kye  kirekebwa  nga  bwe  kiri  nga  tekikwatiddwaako 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  alambika  ekisa  Allah,  nnannyini  matendo,  ky’alaga  abajulizi 
mu  kaseera  awo  wennyini  nga  bagenda  okussa  omukka  gwabwe 
ogw’enkomerero  n’agamba  nti: 

“Obulumi  omuntu  bw’awulira  ng’alumiddwa  ensanafu  bubeera 
bwa  maanyi  okusinga  obw’omujulizi  bw’awulira  ng’agenda  okufa.” 
(Tirmidhi,  Fadhwailul  Jihaad,  26  /  1668;  Nasaa-i,  Jihaadi,  35;  Ibn  Maajah,  Jihaadi,  16) 

Nga  okwagazisa  Abakki  rizaokufa  ng’abajul  izi,  Allah  O  weekiti  ibwa 
agamba  nti: 

^  o-*  0  x  o  &  \  o  o  s 

Ld-Jap  I  joyl  ‘dijj  s_i j-dj  cluXi  jl  Jxiiis  ^ul  JjL2j 

“Balwane  mu  kkubo  lya  Allah  abo  abawaanyisa  obulamu 
bw’ensi  ne  bafunamu  Enkomerero.  N’oyo  alwana  mu  kkubo  lya 
Allah  n’attibwa  oba  n’awangula,  mu  biseera  ssi  bye  wala  tujja  kumu- 
wa  empeera  ennyingi.”  (an  Nisaa-i,  4 : 74) 

Ne  Nnabbi  Ow’emikisa  (okusaasira  kwa  Allah  n’emirembe  bibeere 
kuye)  mubwesimbuyettanirangannyo  okufang’omujulizi.  Yayogeranga 
engeri  gye  yayagalangamu  okufa  ng’omujulizi  ng’agamba  nti: 

“Singa  tekwali  kutya  kukaluubiriza  bantu  ba  ummah  yange, 
sandisigaddenga  mabega  mu  kikwekweto  kyonna  (sariyya)  era 

nnandyetabyenga  mu  buli  sariyya  yonna.  Nandiyagadde  okubeera 
omujulizi  mu  kkubo  lya  Allah  ne  nzirawo  bupya  (oluvannyuma)  ne 
nfa  omulundi  omulala  ng’omujulizi,  era  bwentyo  omulundi  omu- 
lala.”  (Bukhari,  Imaan,  26;  Muslim,  Imaarah,  103,  107) 

Olunaku  lumu  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yalaba  Umaru  (Allah  amusiime)  mu 
ssaati  kwe  kumubuuza  nti: 

“Essaati  eyo  mpya  oba  baakajooza?” 

Umaru  (Allah  amusiime)  yaddamu  nti:  “Omubaka  wa  Allah, 
essaati  ssi  mpya;  baakamala  bumazi  okujooza.”  Nnabbi  (okusaasira 
kwa  Allah  n’emirembe  bibeere  ku  ye)  kwe  kumugamba  nti: 

“(Nkusabira)  oyambale  essaati  nga  mpya,  owangaalire  mu  kusi- 
ima  era  ofe  ng’oli  mujulizi.” 

Olulala  Nnabbi  Ow’okusaasira  (okusaasira  kwa  Allah 
n’emirembe  bibeere  ku  ye)  yali  ayimiridde  ku  Lusozi  lwe  Uhudi 
ng’ali  ne  Abu  Bakari,  Umaru  ne  Uthumaan  (Allah  bonna  abasiime), 
olusozi  kwe  kutandika  okukankana.  Nga  bw’asamba  ebigere  bye 
ku  ttaka,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yagamba  nti: 

“Uhudi  kkakkana.  Kubanga  ku  bakuyimiriddeko  kuliko  Nnabbi, 
Swiddiiq,  n’abajulizi  babiri.”  (Bukhari,  Asw’haabun  Nabiyyi,  6;  Tirmidhi, 
Manaaqibu,  18  /  3703;  Nasaa-i,  Ahbas,  4) 

Umaru  (Allah  amusiime)  naye  yabeeranga  asaba  nti,  “Allah, 
nkusaba  ompe  nfe  nga  omujulizi  mu  kkubo  lyo  era  ompe  n’essanyu 
ery’okufiira  mu  nsi  ya  Omubaka  wo!”  (Bukhari,  Fadhwailul  Madiina, 
120).  Allah,  nnannyini  matendo,  era  ddala  yamuwa  ekyali  kimutta. 
Muwala  we  Hafswa  (Allah  amusiime)  anyumya  bw’atyi: 

“Bwe  nnawulira  edduwa  ya  taata,  nnalowoozaamu  ne  nngamba 
nti,  ‘Butya  bwe  kirisoboka;  oyagala  okufa  ng’oli  mujulizi  ate  mu 
Madiina?’  Naye  kye  yaddamu  kyali  kimu  nti,  ‘Allah  bw’anaayagala, 
ekyo  ajja  kukisobozesa!” 

Okwewuunya  kw’abantu,  ku  nsonga  eyo,  n’okwagala  okumanya 
bwe  kyandibaddewo  byasigalawo  okutuusa  Umaru  (Allah  amusi- 
ime)  bwe  yattibwa  nga  omujulizi  (mu  Madiina).  (Ibn  Hajari,  Fat’hul 
Baari,  IV,  101) 

Okulaza  ku  bwetaavu  bwa  buli  Musiraamu  okwegomba  ennyo 
okufa  ng’omujulizi,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  agamba  nti: 

“Omuntu  oyo  ayagala  okufa  ng’omujulizi  n’omutima  gwe  gwon- 
na,  ajja  kuweebwa  eddaala  eryo  okuva  eri  Allah  ne  bw’afiira  mu 
buliri  bwe.”  (Muslim,  Imaarah,  157;  Nasaa-i,  Jihaadi,  36) 

“Omuntu  eyeegomba  nga  mwesimbu  okufa  ng’omujulizi,  ajja 
kuweebwa  empeera  zaakwo  ne  bw’atafa  ng’omujulizi  ku  nkomerero 
(ya  byonna).”  (Muslim,  Imaarah,  156) 

Okwo  ogattako  nti,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  alina  n’enfa  endala  ze  yabalira  mu  kufa 
ng’omujulizi.  Lumu  yabuuza  Basswahaba  be  nti,  “Ani  gwe  mubala 
ng’omujulizi?” 

Baamuddamu  nti,  “Omubaka  wa  Allah,  buli  muntu  afiira  mu 
kkubo  lya  Allah  abeera  mujulizi.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kuddamu  nti:  “Bwe  kiba  bwe  kityo,  ekitegeeza  nti  abaju- 
lizi  mu  ummah  yange  batono  ddala.” 

Baamubuuza  nti,  “Olwo  abajulizi  be  baliwai?” 

- 

Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  kwe  kubaddamu  nti:  ‘Omujulizi  y’oyo  aba  attiddwa  mu  kkubo 
lya  Allah,  afiira  mu  kkubo  lya  Allah,  afiira  mu  bulwadde  obusii- 
gibwa,  afa  ekiddukano,  n’oyo  afiira  mu  mazzi.”  (Muslim,  Imaarah,  165; 
Ibn  Maajah,  Jihaad,  17) 

Mu  nnyumya  endala  eza  hadiisi  eno,  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  mu  bajulizi  yagat- 
tamu  abo  abafa  nga  beerwanako  oba  nga  balwanirira  amaka  gaabwe 
oba  eby’obugagga  byabwe.117 

Okutuuka  Kwa  Zayinabu  E  Madiina 

Nga  bamutadde,  ekintu  ekisooka  Abul  Aaswi,  mukoddomi  wa 
Nnabbi  eyali  awambiddwa  mu  lutalo  lwe  Badiri,  kye  yasooka  okukola 
nga  yaakatuuka  e  Makka  kwali  kukkiriza  Zayinabu  (Allah  amusiime) 
okugenda  e  Madiina.  Nga  waakayita  omwezi  gumu  ng’olutalo  lwe  Badiri 
luwedde,  Nnabbi  Ow’emikisa  yatuma  Zayidi  ibn  Haaritha  ne  Sswahaba 
omulala  okuva  mu  ba  Answari,  okwolekera  Makka,  nga  bw’abakuutira 
nti,  ‘mulindire  mu  kiwonvu  kya  Yajij  okutuusa  Zayinabu  lw’anajja  awo 
mumuwerekere  okutuusa  mwenna  lwe  munaatuuka  e  Madiina. 

Abul  Aaswi  bw’atyo  yagamba  Zayinabu  (Allah  amusiime)  nti 
yali  asobola  okugenda  e  madiina  ewa  taata  we.  Zayinabu  yasitukira- 
mu  n’atandika  okweteekateeka.  Kinaana,  muganada  wa  Abul  Aaswi 
yategeka  enngamiya  nga  kuliko  hawdaj,  Zayinabu  kwe  yali  agenda 
okutambulira.  Nga  obusaale  bwe  bumuzze  ku  bibegabega  n’omutego, 
Kinaana  yakwata  enkoba  z’enngamiya  ne  bava  mu  Makka  emisana. 

Amawulire  gaakoleera  ng’oluyiira  ne  gasaasaana  mu  Makka  mu 
bamisinzabibumbe  era  abayaaye  ne  bessa  mu  ddene  nga  baagala 


117.  Laba:  Bukhari,  Madhwalim,  33;  Muslim,  Imaan,  226;  Abu  Dawuda,  Sunnah, 
28  -  29;  Tirmidhi,  Diyat,  21. 

kukomyawo  Zayinabu,  ne  babasanga  okumpi  ne  Aituwa.  Habbaari  ibn 
As’wad  gye  yafubutuka  teri  yamanyaayo  n’alumba  hawdaj  (akayumba) 
Zayinabu  (Allah  amusiime)  mwe  yali  atudde,  n’akasuula  Zayinabu 
n’agwa  ku  jinja  eryali  okumpi  awo.  Engeri  gye  yali  olubuto,  mu  kiseera 
ekyo,  olubuto  lwaviramu  awo,  era  n’agwa  wo  ng’atotobadde  omusaayi 
ng’aliko  n’ebiwundu.  Yali  mu  bulumi  bwa  kitalo.  Mu  kugezaako  oku- 
mutaasa,  Kinaana  yafukamira  n’assa  akasaale  mu  mutego;  era  nga 
bw’akasonga  mu  bamusinzabibumbe  yaleekaana  nti: 

‘Ke  mugeza  ne  mukuba  oluta  okweyongera  mu  maaso,  nngenda 
kubafukirira  obusaale!” 

Oluvannyuma  nga  wayise  akaseera  nga  bali  mu  kusoberwa, 
abaali  bawondera  baakuba  kaddannyuma.  Kyokka  ng’era  wayise 
akaseera  baakomawo,  ku  luno  nga  bali  ne  bamusinzabibumbe 
abalala.  Abu  sufyaane  yatuuka,  nga  bw’agamba  Kinaana  okussa 
omutego  n’akasaale  wabbali,  nga  bw’amumatiza  nga  bwe  baali  baa- 
gala  okwogeramu  naye  obwogezi.  Kinaana  bwe  yateeka  ku  bbali 
omutego  n’akasaale,  Abu  Sufyaane  yamugamba  nti: 

“Wakoze  bubi  okujja  Zayinabu  mu  Makka  emisana  nga  buli 
muntualaba,ng’omanyiemitawaanagyonnan’okubonaabonakwonna 
kwe  tuyiseemu  nga  Muhammadi  yabitutuusizzaako!  Okumutwalira 
muwala  we  bw’otyo  abantu  bonna  nga  balaba  oba  obawa  nsonga 
okukkiriza  nti  ako  kabonero  akalaga  okupondooka  n’obunafu  nti 
osobola  okumutwala  n’omujja  mu  kibuga  bw’otyo  nga  totawaanye 
na  kutawaana.  Ekyo  kiva  ku  kuwangulwa  kwaffe  okuswaza  era  eyo 
ye  nsonga  ekukozesa  bw’etyo!  Ndayira  obulamu  bwange  nti  abantu 
tetwandifuddeyo  oba  Zayinabu  bamututte  ewa  taata  we  oba  asi- 
gadde  wano.  Wadde  okuba  ng’ekintu  ekyo  tekyandibadde  nsonga 
evaako  okuwolera  eggwanga!  Kati  mpuliriza  bulungi...  Muzzeeyo 
e  Makka.  Abantu  kasita  banakkakkana  era  nga  beematizza  nga  bwe 
basobodde  okukulemesa  okumutwala  n’omuzzaayo  e  Makka,  olwo 
ojja  kumubbirira  omujje  mu  Makka  omutwale  ewa  kitaawe. 

Kinaana  yakolera  ku  magezi  agaali  gamuweereddwa. 
Oluvannyuma  nga  wayise  ebiro  biibyo  mu  Makka,  nga  alinda 
ebintu  bimale  okuwola,  yaddamu  n’afuluma  omulundi  omulala 
ne  Zayinabu  (Allah  amusiime),  era  nga  ku  luno  baafuluma  kiro. 
Yamukwasa  Zayidi  ibn  Haaritha  ne  mukwano  gwe  abaali  balindira 
mu  kiwonvu  kye  Yajij,  abaamujja  awo  ne  bamutwala  e  Madiina,  eyo 
gye  yeeyungira  ku  taata  we.118 

Mu  mwaka  ogw’omukaaga  ogwa  Hijira,  ng’akulembedde  cara- 
van  y’Abakulayishi,  Abul  Aaswi  yagwa  mu  buwambe  omulundi 
omulala.  Nga  mmambya  esala,  yatuma  ewa  Zayinabu  (Allah  amusi- 
ime)  ng’amusaba  amuyambe  amusabire  ekisonyiwo  ewa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  ku 
lulwe.  Nga  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yaakamala  bw’atyi  okukulembera  esswala  ya  fajri 
Zayinabu  yafulumya  omutwe  mu  kisenge  kye,  n’agamba  nti: 

“Bantu...  Nze  Zayinabu,  muwala  wa  Omubaka  wa  Allah;  era 
ntadde  Abul  Aaswi  wansi  w’obukuumi  bwange!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yaddamu  nti,  “Omuntu  gw’otaade  wansi  w’obukuumi  bwo, 
naffe  tumutadde  wansi  w’obukuumi  bwaffe!” 

Oluvannyuma  Zayinabu  (RA)  yannyonnyola  taata  we 
nti,  “Oyo  wa  luganda,  era  taata  w’abaana  bange;  era  eyo 
ye  nsonga  Iwaki  nnamutadde  wansi  w’obukuumi  bwange.” 
Oluvannyuma  Nnabbi  Ow’emikisa  yagamba  Basswahaba  bw’atyi: 
“Bwe  mulaba  nga  kye  kituufu  okumuddiza  ebintu  bye,  mukole  bwe 
mutyo,  ekitali  ekyo,  mulina  eddembe  lyonna  ku  bintu  ebyo  mu  ngeri 
yonna!” 


118.  Ibn  Hishaam,  II,  297  -  299;  Ibn  Abdul  Barri,  IV,  1854;  IbnKathiir,  al  Bidaaya, 
III,  362  -  363. 

- 

Basswahaba  bakkiririzaawo  okuddiza  Abul  Aaswi  ebyobu- 
gagga.  Abul  Aaswi  olwajjayo  eby’obugagga  yaddayo  e  Makka  era 
oluvannyuma  lw’okuwa  buli  muntu  eyalina  omugabo  mu  caravan 
omugabo  gwe,  yayogerera  waggulu  n’agamba  nti: 

“Waliwo  omuntu  asigaddeyo  gwe  siwadde  bibye?” 

Abaaliwo  baddamu  nti:  “Tewali” 

“Ntuukirizza  obuvunaanyizibwa  bwange  gye  muli?” 

Baddamu  nti,  “Awatali  kubuusabuusa  obutuukirizza.  Tusaba 
osasulwe  musera  kubanga  oli  musajja  wa  kitiibwa  omwesimbu!” 

Olwo  Abul  Aaswi  kwe  kutandika  okuwa  obujulizi  nti,  “ekintu 
kyokka  ekyanngaanye  okukkiriza  Obusiraamu  nga  ndi  Madiina, 
kwabadde  kutya  nti  mwabadde  mujja  kulowooza  nti  ensonga  eyan- 
zikirizisizza  Obusiraamu,  kwabadde  kwagala  kutwala  bya  bugagga 
byammwe.  Naye  okuva  lwe  mbaddizza  ebintu  byammwe,  kati  njulira 
nti  teri  katonda  mulala  okuggyako  Allah  era  njulira  nti  Muhammadi 
muddu  we  era  Mubaka  we!” 

Abul  Aaswi  oluvannyuma  yaddayo  e  Madiina  eyo  Nnabbi 
Ow’emikisa  gye  yaddamu  okubawoowa  buto  ne  Zayinabu  (Waqidi,  II, 
553  -  554;  Ibn  Saadi,  Vii,  32  -  33) 


Abayawudi  N’olutalo  Lwa  Banu  Qaynuqaa 
(Shawwaal,  2  /  Ogwokuna  [Kafuumuulampawu]  624) 


Nga  balina  ekibiina  ekiwera  okwetooloola  Madiina,  Abayawudi 
baategeezanga  baliraanwa  baabwe  Abawalabu  ku  Nnabbi  eyali  anaat- 
era  okujja.  Olw’okuba  nga  baali  bakkiriza  nti  Nnabbi  yali  wa  kuva 
mu  bantu  baabwe  kyabawanga  amaanyi  ne  batatya  kusaasaanya 
mawulire  ago.  Naye  Nnabbi  omulindwa  bwe  yajja  nga  tava  mu  bantu 
baabwe,  wabula  ng’ava  mu  Bawalabu,  amaanyi  gaabaggwaamu  ne 

batandika  okuwulira  ensaalwa.  Amangu  ago  baakyusa  olulimi  ne 
bawakanya  obwannabbi  bwe.  Allah,  nnannyini  matendo,  ku  nsonga 
eyo  agamba  nti: 

“Ekiseera  we  twakolera  endagaano  ne  batabani  ba  Yisirayiri 
nti:  Temujja  kusinza  okuggyako  Allah  n’abazadde  mujja  kubayisa 
bulungi  n’abooluganda  ne  bamulekwa  n’abanaku  era  abantu  mubag- 
ambe  ebirungi.  Muyimirizeewo  esswala  mutoole  zaka  oluvannyuma 
ne  mwekyusa  okuggyako  abantu  batono  nnyo  mu  mmwe  nga  (kati 
nammwe)  muli  bantu  ebeekyusa.”  (al  Baqara,  2  : 83) 

“Kibi  nnyo  ekyo  kye  baatundamu  emyoyo  gyabwe  okuwakanya 
ebyo  Allah  bye  yassa  olw’ensaalwa  olw’okuba  nga  Allah  assa  ebirun- 
gi  bye  kw’oyo  gw’aba  ayagadde  mu  baddu  be;  olwo  ne  baddayo 
n’okusunguwalirwa  okuva  eri  Allah  ku  busungu,  era  abo  abaawa- 
kanya  baakufuna  ebibonyoobonyo  ebinyoomesa.”  (al  Baqara,  2 : 90) 


Ensonga  endala  eyaviirako  Abayawudi  okuwulira  obubi  ennyo 
kwali  kwagala  kwabwe  ensi  nga  kino  Kulaane  ekyogerako  bw’etyi:  Jf fek 

“Ojja  kusanga  abantu  abasingira  ddala  okululunkanira  obu- 
lamu  (bw’ensi)  n’okusinga  abo  abasinza  ebibumbe,  buli  omu  ku  bo 
yeegomba  nti  singa  aweereddwa  obulamu  obuweza  emyaka  olukumi 
. . .”  (al  Baqara,  2  :  96) 

Okwo  kw’ogatta  okwefuga  kwabwe  obulamu  bw’eby’obusuubuzi 
okwawa  Abayawudi  enkizo,  kino  nga  kyayongera  okwonoonebwa 
n’amaanyi  ge  baalabikanga  ng’abaalina  ekyabatuusisa  n’okugamba  nti: 


ajld?-lj  dJl)l  c-LLl 

“Ffe  tuli  baana  ba  Katonda  era  abaagalwa  be. . .”  (al  Maa-ida,  5 : 18) 

Bwe  bajjukizibwanga  ebibonyoobonyo  bya  Katonda  olw’ebibi 
bye  baakolanga,  baadangamu  n’obumativu  nti: 

“Omuliro  tegujja  kutuukonako  okuggyako  ennaku  entono...” 
(al  Baqara,  2  :  80) 

Naye  Allah,  nnannyini  matendo,  yalangirira  kirala  nti: 

“Nedda!  Omuntu  oyo  akola  ekibi  ebyonoono  bye  ne  bimwe- 
tooloola  abo  nno  be  bantu  b’omu  Muliro  era  mu  Muliro  ogwo  mwe 
bagenda  okubeera  olubeerera.”  (al  Baqara,  2 : 81) 

Wadde  nga  baali  bakoze  ne  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  endagaano  y’emirembe, 
Abayawudi  baasigala  balina  akakukuuzi  n’obukyayi  ku  Nnabbi,  eky- 
abatuusa  n’okuttukiza  okuvuganya  wakati  w’ebika  n’okukuma  omu- 
liro  ogw’ebikolobero.  Allah,  nnannyini  matendo,  ebikolwa  byabwe 
yabibikkulira  Omubaka  we  n’Abakkiriza  n’agamba  nti: 

“Abange  mmwe  abakkiriza!  Temufuulanga  abo  abatali  ba  ddi- 
ini  yammwe  abanywanyi  (be  mubuulira  ebyama  byammwe),  nga 
tebayinza  kulekayo  kukola  kyonna  kye  basobola  okubatuusaako 

ekibi;  babaagaliza  ekyo  ekibayisa  obubi.  Mazima  obukyayi  bumaze 
okweyolekera  mu  bigambo  ebifuluma  mu  bumwa  bwabwe  naye 
nga  ebifuba  byabwe  kye  bikwese  kye  kisinga  obunene.  Ddala 
tubannyonnyodde  Obubonero  bwe  mubeera  nga  abategeera.  Kati 
mmwe  mubaagala  ate  nga  bo  tebabaagala,  era  ne  mukkiriza  eby- 
awandiikibwa  byonna.  Bwe  baba  nga  babasisinkanye  bagamba  nti: 
Tukkirizza.  Naye  bwe  baba  nga  bali  bokka,  babalumira  obuson- 
ezo  bwengalo  olw’obusungu.  Gamba  nti:  Muzikirire  n’obusungu 
bwammwe!  Mazima  ddala  Allah  Mumanyi  w’ebyo  ebiri  mu  bifuba 
byammwe.  Ekirungi  bwe  kiba  kibatuuseeko,  kibakola  bubi  so 
nga  ekibi  bwe  kiba  kye  kibatuuseeko  kibawa  essanyu.  Naye  bwe 
mugumiikiriza  ne  mwewala  ebyonoono  enkwe  zaabwe  tezirina 
kabi  konna  ke  ziyinza  kubakolako.  Mazima  Allah  buli  kye  bakola 
akyetoolodde.”  (Aali  Imraan,  3:118-  120) 

Abayawudi,  abo,  nga  ayah  bwekyogera,  baali  bakukulidde  obu- 
kukuuzi  obw’omunda  naye  nga  obuteebeereka  eri  Abakkiriza,  bal- 
abika  baayisibwa  bubi  olw’obuwanguzi  bw’Abasiraamu  e  Badiri. 
Abayawudi  be  Qaynuqaa,  naddala,  baasalawo  okuwulira  kwabwe 
obubi  okukwongerayo  mu  maaso  batwalirize  Abakkiriza  mu  lutalo. 
Eno  ye  yali  entandikwa  y’okumenya  endagaano  y’emirembe  gye 
baali  baakola  ne  Nnabbi  wa  Allah  (okusaasira  kwa  Allah  n’emirembe 
bibeere  ku  ye). 

Abayawudi,  nga  bayambibwako  munywanyi  waabwe  Abdallah 
ibn  Ubayy,  omukulu  w’abannanfuusi,  baali  bafudde  akatale  k’e 
Madiina  ekifo  omwali  muteekerwateekerwa  enkwe  eri  Abakkiriza. 
Enkwe  ezo  zaali  ziviirako  Abasiraamu  emitawaana  era  nga  mwe 
mwali  n’olukwe  olwali  lutegekeddwa  okutemula  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye). 

Mu  kiseera  ekyo,  Abayawudi  baali  tebalinaawo  nsalo  mu 
bikyamu  era  ng’obunyoomi  bwabwe  n’okuyisaamu  abalala  amaaso 

byali  bibuuse  ensalo.  Olunaku  lumu,  Omuyawudi  yalumbagana 
omukyala  Omusiraamu  eyali  asuubulira  mu  katale  kaabwe  era 
n’amuwereekereza  ebivumo.  Omukyala  yawoggana  ng’anoonya  buy- 
ambi  era  Omusiraamu  omulala  eyali  ayitawo  mu  kaseera  ako  era  eyali 
alaba  byonna  ebyali  bigenda  mu  maaso  kwe  kubiyingiramu  n’ajja 
alumba  Omuyawudi  amuggye  ku  mukyala.  Okulwana  okw’amaanyi 
kwabalukawo  era  okukkakkana  nga  Omuyawudi  agudde  wali  mufu. 
Ekyo  kyaviirako  Abayawudi  abaaliwo  okugwa  ekiyiifuyiifu  ku 
Musiraamu  okukkakkana  nga  bamusse  ng’omujulizi.  Ebintu  byali 
byonoonese  era  kino  kyali  kitegeeza  nti  Abayawudi  baali  bamenye 
endagaano  gye  baali  baakola  n’Abakkiriza.  Ekyaddirira  ye  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  okuy- 
ita  amangu  abakulembeze  baabwe  n’ayogera  gye  bali  bw’atyi: 

‘Abange  Abayawudi;  mutye  Allah!  Mumutye  ekitali  ekyo 
mujja  kutuukibwako  ekibabu  ekyatuuka  ku  Bakulayishi!  Ng’ovudde 
kw’ekyo  mumanyi  bulungi  nti  ndi  nnabbi  omutuufu...  era  ekyo 
kyawandikibwa  mu  Byawandiikibwa  byammwe  bye  mulina  era 
mukimanyi  nga  muyita  mu  kisuubizo  Allah  kye  yabawa!” 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yali  ategeeza  nti  Abayawudi  baali  balina  okusasula 
omutango  ogw’obulumbaganyi  bwe  baakola,  so  ng’ate  mu  kiseera 
kye  kimu  yali  tayagala  ndagaano  kumenyekawo.  Bw’atyo,  yaleeta 
ekiteeso  endagaano  bagizze  obuggya.  Wabula  Abayawudi  baamud- 
disaamu  malala  na  kwemanya  nti: 

“Ggwe  Muhammadi  olowooza  nti  tulinga  bali  Abakulayishi 
abatamanyi  kulwana?  Bw’onootugezaako  n’oggyayo  ekitala  ojja 
kumanya  olutalo  kye  lutegeeza!” 


Allah,  nnannyini  matendo,  kwe  kussa  ayah  eno  nti: 

“Gamba  abo  abaakaafuwala  nti  mujja  kuwangulwa  ate 
muzuukizibwe  mugende  mu  (Muliro)  Jahannama  obuddo  obusinga 
obubi.  Mwalina  akabonero  (ak’okulabirako)  mu  bibinja  ebibiri  ebya- 
sisinkana.”  (Aali  Imraan,  3:12-  13)119 

Era  baali  Bayawudi  emabega  abaagamba  Musa  (emirembe 
gibeere  ku  ye)  nti: 

“Kale  genda  ggwe  ne  Katonda  wo  mulwane!  Ffe  tujja  kusi- 
gala  nga  tutudde  wano.”  (al  Maa-ida,  5  :  24)  Engeri  edda  gye  baali 
baagaanako  okulwana  mu  lutalo  ku  lwa  Katonda  Owoobuyinza  lwe 
baali  bagenda  okweyoolera  empeera  ezitalowoozeka,  kati  baali  bali 
mu  kifo  eky’ekyennyume,  nga  beekweka  emabega  mwe  beefuulira 
ab’amaanyi  okukwata  eby’okulwanyisa  mu  lutalo  mwe  kyali  kyey- 
olekera  obulungi  nti  baali  tebagenda  kuluganyulwamu. 

Nga  bamaze  okulangirira  olutalo  ku  Basiraamu,  kyali  kite- 
geeza  nti  Abayawudi  baali  batyobodde  endagaano  yaabwe.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
yawa  Ali  (Allah  amusiime)  omulimu  gw’okukwata  bendera  olwo 
n’akulembera  eggye  eryayolekera  Abayawudi  ba  Banu  Qaynuqaa, 
abeesibira  mu  mbiri  zaabwe.  Awamu  n’okubeera  nga  baali  bakoze 
enkwe  nnyingi  n’abannanfuusi  okugoba  Abakkiriza  mu  Madiina, 
Abayawudi  bano  tebaasobola  kukasukayo  wadde  akasaale  akamu 
bwe  kati,  wadde  okwetantala  okufuluma  wabweru  w’embiri  zaabwe. 

119.  Ibn  Hishaam,  II,  422  -  423;  Waaqidi,  I,  181  -  182;  Ibn  Sa’adi,  II,  30. 

Nnabbi  wa  Allah  (okusaasira  kwa  Allah  nemirembe  bibeere  ku  ye) 
yabazingiza  n’abasalako  mu  lubiri  lwabwe  mu  ngeri  eyali  tesobola 
kuwaguzibwa,  era  mu  kiseera  kye  kimu  yakola  buli  kisoboka  oku- 
laba  nga  tewali  bannanfuusi  basobola  kubazinduukiriza  nga  babava 
emabega. 

Yali  munnanfuusi  omukulu  Abdalla  ibn  Ubayyi  eyawa 
Abayawudi  bano  amagezi  okwesibira  mu  lubiri,  ng’abawadde 
obweyamu  nga  bwe  yali  agenda  okubadduukirira,  ekintu  ky’ataakola, 
ng’okutya  tekumusobozesa  kutuukiriza  kye  yali  yeeyamye. 

Okwebungulula  kwatwala  ennaku  kkumi  na  ttaano.  Mu 
kiseera  ekyo,  okutya  okuyitirivu  kwali  kubuutikidde  emitima 
gy’Abayawudi  era  nga  tekukyagumiikirizika.  Okwongera  omun- 
nyu  mu  biwundu  bye  baalina,  obuyambi  bwe  baali  basuubira 
okuva  mu  bannanfuusi  tebwalabikako.  Waali  tewakyali  kya  kukola 
okuggyako  okwewaayo  mu  mikono  gy’Abakkiriza.  Bwe  batyo  bwe 
baakola  ne  beewaayo  ne  bakkiriza  okusalawo  kwonna  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  kwe 
yali  agenda  okukola. 

Banu  Qaynuqaa  baalina  endagaano  ey’omukago  ne  Bakhazraj 
nga  Hijira  tennaba.  Olw’ensonga  eyo  Abdalla  ibn  Ubayyi,  eyali 
omukulembeze  wa  ba  Khazraj  ng’awo  yali  afuuse  munnanfuusi, 
yeegayirira  Nnabbi  sonyiwa  Abayawudi  ba  Banu  Qaynuqaa  abaa- 
li  balina  okuteekebwako  ekibonerezo  ky’okuttibwa  okusinziira  ku 
by’obuwangwa  ebyaliwo  ebiseera  ebyo. 

Olw’okubeegayiririrako  emirundi  egiwera  okutakutuka,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yalwa 
ddaaki  n’akkiriza  obutabatta  wabula  n’abawanngangusiza  okumpi 
ne  Syria.  Nga  bali  ku  lugendo  lwabwe,  olwali  lubatwala  e  Syria  ba 
Banu  Qaynuqaa  baayimirirako  mu  kifo  ekiyitibwa  Waadil  Quraa, 
era  awo  ne  bafunawo  obuwagizi  bw’Abayawudi  baawo.  Wadde  nga 

beeyongerayo,  naye  era  neyo  Abayawudi  ba  Banu  Qaynuqaa  tebaa- 
sobola  kuwangaalirayo.120 

Okulumba  Okwakolebwa  e  Sawiiq  (Dhil  Hijja,  2  / 
Ogw’okutaano  [Muzigo] ,  624) 

Nga  Abu  Jahali  amaze  okufa,  Abu  Sufyaane  yatwala  obu- 
kulembeze  bwAbakulayishi.  Nga  bw’alayira  okuwolera  eggwanga 
ery’abantu  abaafiira  e  Badiri,  mu  butiitiizi  bwe  yava  e  Makka  n’eggye 
lya  balwanyi  abali  ku  mbalaasi  ebikumi  bibiri.  Baalwa  ddaaki  ne 
batuuka  mu  bbanga  lya  ssaawa  emu  okutuuka  e  Madiina;  era  nga 
beeyambisa  enzikiza,  Abu  Sufyaane  yasobola  okutuuka  ku  mayum- 
ba  g’Abayawudi  ba  Banu  Nadhwiri.  Ng’atuuse  eyo  yagenda  ku 
nnyumba  ya  Sallaam  ibn  Mushkam,  eyali  omukulembeze  waabwe 
era  nga  ye  muwanika.  Ono  yabudaabuda  bulungi  omugenyi  we 
mu  ngeri  yonna  eyali  esoboka,  era  awo  we  yaweera  Abu  Sufyaani 
amawulire  ag’omunda  agaali  gakwata  ku  Basiraamu. 

Ng’avudde  mu  ba  Banu  Nadhwir,  Abu  Sufyaane  yaddayo  eri 
mikwano  gye,  nga  mu  kkubo  yattiramu  Sa’adi  ibn  Amuri  omu 
Answari  era  n’akoleeza  omuliro  ku  misiri  gyentende  egiwera. 
Ng’akoze  ebikolwa  ebyo,  Abu  Sufyaane  yeebala  ng’eyali  amaze  oku- 
wolera  eggwanga  ku  Basiraamu  era  awatali  kulindiriza  n’azzaayo 
abalwanyi  be  e  Makka,  ng’apapirira  olw’okutya  okubaayo  amuwon- 
dera.  Nnabbi  Ow’emikisa  ng’ategedde  ekyali  kiguddewo,  yayanguwa 
n’awondera  bamusinzabibumbe.  Baasanga  nga  baagenze  basuula 
ensawo  z’obuwunga  obusiikiddwaako  oba  sawiiq  mu  kkubo  nga 
baagala  okukendeeza  ku  bye  baali  beetise  basobole  okwanguwa,  era 
nga  okwo  kwe  kwava  erinnya  Sawiiq  eryaweebwa  obulumbaganyi 
obwo.121 

120.  Laba:  Abu  Dawuda,  Kharaaj,  21-22  /  3001. 

121.  Ibn  Hishaam,  II,  426  -  429;  Waaqidi,  I,  176  -  180;  Ibn  Sa’adi,  II,  28  -  30. 

Okufumbiriganwa  Kwa  Ali  Ne  Fatuma  (Bombi  Allali  Abasiime) 

Omwaka  ogwokubiri  ogwa  Hijira  era  mwe  mwali  okufum- 
biriganwa  wakati  wa  Fatuma  (Allah  amusiime),  muwala  wa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  ne  Ali 
(Allah  amusiime). 

Abanene  Abakulayishi,  nga  mw’ozingidde  Abu  Bakari  ne  Umaru 
(Allah  bonna  abasiime)  baali  baasabako  okuwasa  Fatuma  naye  nga 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  tabawa  kukkiriza  kwe  ng’abategeeza  nga  bwe  yali  alindirira 
Obubaka  obukwata  ku  Fatuma.  Era  eyo  ye  yali  ensonga  lwaki  ne 
Ali  (Allah  amusiime),  wadde  nga  ab’oluganda  baali  bamuwagira, 
yalemwa  okussaayo  okusaba  kwe.  Naye  nga  wayiseewo  akaseera, 
ng’ab’oluganda  lwe  bamupeeka,  Ali  (Allah  amusiime)  yeevaamu 
n’agenda  ewa  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ku  nsonga  eyo.122 

Ebisigadde  Ali  (Allah  amusiime)  yennyini  abinyumya  bw’atyi: 

“Nnamala  ne  nngenda  ewa  Omubaka  wa  Allah  (okusaasira 
kwa  Allah  n’emirembe  bibeere  ku  ye).  Nga  bulijjo  yaliyo  n’ekitiibwa 
kye  nga  kibuutikidde  ekifo.  Nnatuula  mu  maaso  ge  ne  nsirika  nga 
ssisobola  kwogera  kigambo  kyonna. 

Yambuuza  nti,  ‘Lwaki  ozze;  olina  ky’oyagala?  Kirabika  ozze 
kunsaba  Fatuma!’ 

Nnamuddamu  nti  ‘Yee’,  era  ekyo  kyokka  kye  nnali  nsobola 
okwogera.”  (Ibn  Kathiir,  al  Bidaaya,  III,  379) 

N’emikisa  gya  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye),  Ali  (Allah  amusiime)  yatunda  ebimu 
ku  by’obugagga  bye  n’ateekateeka  amahare  agaweza  dirhamu  480. 


122.  Ibn  Sa’adi,  VIII,  19. 

Nnabbi  Ow’emikisa  (okusaasira  kwa  Allah  nemirembe  bibeere  ku 
ye)  yamuwa  amagezi  ekimu  eky’okubiri  okukikozesa  ku  kugula  obu- 
woowo  ate  ekimu  eky’okusatu  okukikozesa  ku  kugula  engoye.123 

Ngebyokusibirira  muwala  we,  Nnabbi  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  yawa  Fatuma  (Allah 
amusiime)  eky’okwebikka  ekikoleddwa  mu  linen,  ensawo  y’amazzi 
n’omutto  ogwali  gupakiddwa  idhir124  eyeefaanaanyirizaako  omuddo. 
Olwo  nagamba  Bilaali  ng’amusaba  okukola  enteekateeka  nti: 

“Njagala  efuuke  Sunnah  eri  ummah  yange  okuliisanga  abantu 
ku  mbaga  zaabwe.”  Oluvannyuma  Ali  (Allah  amusiime)  yasingayo 
engabo  ye  ew’Omuyawudi  omu  n’agula  enngano,  mwe  baakola 
eky’okulya  ekiwoomerera  ekiyitibwa  hays125  ekyateekebwateeke- 
bwa  nga  waliimah,  oba  ekijjulo  ky’embaga.  Ba  Answari  ne  ba 
Muhaajiruuna  baatuukanga  mu  bubinja  ne  balya  ku  kijjulo.  (Ibn 
Sa’adi,  VIII,  23;  Abdurrazaaq,  V,  487;  Diyaarbakri,  I,  411) 

Oluvannyuma,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yatumya  ekyombo  ky’amazzi  n’afuna  wuzu. 
Bwe  yamala  yayita  Ali  (Allah  amusiime)  ajje  we  yali  n’amusammuliza 
amazzi  ku  kifuba  kye  ne  wakati  w’ebibegabega.  Oluvannyuma  yayita 
Fatuma  (Allah  amusiime)  n’akola  ekintu  kye  kimu,  nga  bw’agamba 
nti  amufumbizza  ow’oluganda  asinga  obulungi.  Oluvannyuma 
yamansira  amazzi  mu  byenyi  byabwe  n’oluvannyuma  emabega  ku 
mugongo,  oluvannyuma  n’abasabira  bw’atyi: 

“Allah  ...  nkusaba  ku  lwabwe  n’abaana  baabwe  obawonye 
Shaytwani  eyagobebwa  mu  kusaasira!”  (Ibn  Sa’adi,  vm,  24; 
Diyaarbakri,  I,  411) 


123. 

124. 

125. 


Ibn  Sa’adi,  VIII,  19. 

Nasaa-i,  Nikaah,  81. 

Hays  kyakulya  ekikolebwa  mu  ntende,  butto  n’omuzigo  omusengejje.  Ebiseera 
ebimu  sawiiq  oba  obuwunga  obusiikiddwaako,  nabwo  bwagattibwangamu. 

Oluvannyuma  Nnabbi  Owemikisa  (okusaasira  kwa  Allah 
n’emirembe  bibeere  ku  ye)  yabuulirira  Fatuma  (Allah  amusiime) 
okuyamba  ku  mirimu  gy’owaka  ate  ne  Ali  (Allah  amusiime)  oku- 
pakasa  ayimirizeewo  amaka.126 

Zayidi  ibn  Haaritha  (Allah  amusiime)  anyumya  bw’atyi: 

Nnali  ntudde  ne  Omubaka  wa  Allah  (okusaasira  kwa  Allah 
n’emirembe  bibeere  ku  ye),  Ali  ne  Abaasi  (Allah  bombi  abasiime)  ne 
bajja  ne  basaba  olukusa  okuyingira. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamubuuza  nti:  ‘Omanyi  lwaki  bazze?’ 

Namuddamu  nti,  ‘Nedda.’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kunngamba  nti,  ‘Naye  nze  mmanyi.  Baleke  bayingire’ 
Nnabaleka  ne  bayingira. 

Baamubuuza  nti,  ‘Mubaka  wa  Allah  . . .  Tuzze  kumanya  muntu 
ki  mu  bantu  abakuli  okumpi  asinga  obuganzi  gy’oli.’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yaddamu  nti,  ‘Fatuma  bint  Muhammadi’ 

Baamuddamu  nti,  ‘Mubaka  wa  Allah,  Tetutegeeza  ku  bantu  ba 
mu  maka  go!’ 

‘Kati  nno  asinga  obuganzi  gye  ndi  ye  Zayidi,  oyo  Allah  gwe 
yawa  ekyengera  n’alunngama  ate  ne  mba  nganze  nnamulabirira’ 

‘Bw’oggyako  oyo?’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yaddamu  nti:  ‘Ali’ 


126.  Kasani,  IV,  24. 

Abaasi  kwe  kwemulugunya  nti:  ‘Nze  ontadde  eyo  ewasemba’ 

Oluvannyuma  yamunnyonnyola  nti,  ‘Naye  Ali  yakola  mu  Hijira 
nga  ggwe  tonnaba’  (Tirmidhi,  Manaaqib,  40  /  3819) 

Ibn  Abaasi  (Allah  amusiime)  anyumya  bino  wammanga: 

“Nnabbi  wa  Allah  (okusaasira  kwa  Allah  n’emirembe  bibeere  ku 
ye)  yakoloboza  emisittale  ena  ku  ttaka  n’atubuuza  oba  twali  tumanyi 
ekyamukubisa  emisittale  egyo. 

Twamuddamu  nti,  ‘Allah  ne  Omubaka  we  be  bamanyi’  Olwo 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  kwe  kutugamba  nti,  ‘Abakazi  abasinga  okubeera  abalongoofu 
mu  bakyala  b’omu  Jjana  be  ba  Khadiija  bint  Khuwaylidi,  Fatuma  bint 
Muhammadi,  Mariyamu  bint  Imuraani  ne  Asiya  bint  Muzaahim, 
mukyala  wa  Falaawo.”  (Ahmada,  1, 293) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yabeeranga  afaayo  nnyo  k.u  ky’okugunjula  abantu  be 
ng’abalabirira  mu  by’omwoyo  era  ng’abateekateeka  olw’obulamu 
obutaggwaawo.  Buli  kumakya  yayimanga  ku  mulyango  gwa  Fatuma 
n’ayita  nti,  “Muzuukuke  musaale,  Abantu  b’Ennyumba,  kubanga 
Allah  ayagala  okubakuumira  awala  n’obutali  butukuvu  era  abatukuze 
olutukuza  olw’amaanyi.”  Kino  yakikolanga  ng’agoberera  obubaka 
obuli  mu  ayah  okugeza  eno  eri  mu  ssuula  Ahzaab  egamba  nti: 

“Abange  bakyala  ba  Nnabbi!  Temulinga  omukyala  omulala 
yenna;  bwe  muba  mwewaze  ebibi,  kale  temuwoomereza  ddoboozi 
nga  mwogera,  olwo  omuntu  alina  obulwadde  mu  mutima  nafuna 
amabbabbanyi;  era  mwogere  ekigambo  ekirungi.  Mutebenkere  mu 
mayumba  gammwe  era  temwegyalabya  enneegyalabya  yebiseera 
by’obutamanya.  Muyimirizeewo  esswala  mutoole  zaka  mugondere 
Allah  ne  Omubaka  we.  Mazima  ddala  Allah  ayagala  okubaggyako 
obutali  butukuvu,  abange  abantu  b’omu  Nnyumba,  era  abatukuze 
olutukuza. . .  (al  Ahzaab,  33  :  32  -  33)”  (Tirmidhi,  Tafsiir,  33  /  3206) 

Mu  ngeri  yemu,  okubajjukiza  sswala  ya  tahajjudi,  emu  ku  bintu 
ebisinga  obukulu  mu  kufunyisa  omuntu  ebyengera  by’obulamu 
obutaggwaawo,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ebiseera  ebimu  yayinzanga  okukonkona 
ku  luggi  lwa  Ali  ne  Fatuma,  era  mu  ddoboozi  ettono  ng’ababuuza 
nti,  “Temugenda  kusaala?”  (Bukhari,  Tahajjudi,  5) 

Ku  nsonga  eyo,  Ali  (Allah  amusiime)  anyumya  ekyafaayo 
eky’amaanyi  kino: 

“Ku  bantu  bonna  ab’omu  maka  ga  Nnabbi,  omuntu  eyali  asinga 
obuganzi  yali  Fatuma.  Emikono  gye  gyayinzanga  okufuna  amabavu 
agaavanga  mu  kuyoola  ekikozesebwa  mu  kusa  n’ensingo  ye  nayo 
yayinzanga  okufuna  enkovu  olw’okusitulirako  ensawo  y’eddiba 
ey’amazzi.  Enfuufu  teyamuvangako  olw’okwera  mu  nnyumba. 
Waliwo  lwe  baaleetera  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  abaddu,  ne  ndeeta  ekirowoozo  nti: 

‘Wandisabye  taata  wo  n’akuwa  omuddu  omu  (kw’abo).’ 

Bw’atyo  Fatuma  yagenda,  naye  bwe  yalaba  taata  we  ng’alina 
abantu  be  yali  ayogera  nabo  yakomawo  nga  tayogedde  naye. 

Olunaku  olwaddako,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yajja  okusasula  olukyala  lwa  Fatuma,  era 
kwe  kumubuuza  nti: 

‘Ki  ki  kye  wabadde  oyagala?’  Fatuma  yasirika  n’atamunyega, 
nze  kwe  kumuyambako  ne  ntandika  okunnyonnyola  Nnabbi  nga 
bwe  mmugamba  nti: 

‘Omubaka  wa  Allah,  leka  nze  nkunyonnyole  ensonga’ 

Oluvannyuma  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yagamba  nti:  ‘Fatuma,  tya  Allah  okole 
ebyo  bye  yakulagira!  Labirira  abantu  b’omu  maka  go  ate  bw’oba 
nga  tonnagenda  kwebaka,  yogera  subhaana  Llaah  emirundi  asatu 
mw’esatu,  Alhamdu  li  Llaahi  emirundi  astu  mw’esatu  ne  Allaahu 
akbaru  emirundi  asatu  mw’ena;  byonna  awamu  bikola  emirundi 
kikumi.  Ekyo  kisinga  omukozi’ 

Fatuma  yaddamu  nti,  ‘Ndi  musanyufu  ne  Allah  ne  Omubaka 
we’  Bw’atyo  Omubaka  wa  Allah  (okusaasira  kwa  Allah  n’emirembe 
bibeere  ku  ye)  teyamuwa  mukozi.”  (Abu  Dawuda,  Kharaj,  19  -  20  /  2988) 

Mu  nnyumya  endala  eya  hadiisi  eno,  bagamba  nti  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yag- 
amba  nti,  “Ndayira  Allah  nti,  siyinza  kukuwa  muddu  ng’abantu 
be  Ssufa  basiba  amayinja  ku  mbuto  zaabwe  okukendeeza  ku  njala 
ebaluma  ng’ate  sirina  kye  nsobola  kubasaasaanyizaako.  Njagala 
kunoonya  basasula  mutango  mu  bawambe  abo  olwo  kye  mba  nfu- 
nye  nkisaasanyize  ku  bantu  be  Ssufa!”  (Ahmada,  1, 106) 

Thawbaan  (Allah  amusiime),  nga  yaliko  omuddu  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 
n’amuta  annyonnyola  bw’atyi: 

“Fatuma  (Allah  amusiime)  ye  yali  omuntu  Omubaka  wa  Allah 
gwe  yasembangayo  okusiibula  ng’alina  olugendo  lw’agendako.  Mu 
ngeri  yemu,  ye  yali  omuntu  Omubaka  wa  Allah  gwe  yasookan- 
ga  okulambula  ng’akomyewo  okuva  mu  lugendo.  Fatuma  (Allah 
amusiime)  yali  alina  olutimbe  lwe  yali  awanise  mu  mulyango  gwe 
era  ng’ayambazizza  Hasane  ne  Husayini  ebikomo  ebya  ffeeza. 
Wadde  nga  Omubaka  Ow’emikisa  yali  atuuse  ku  mulyango,  naye 
teyayingira  mu  nnyumba.  Fatuma  yakitegeererawo  nti  waaliwo 
ekintu  ekyali  kigaanye  Omubaka  wa  Allah  (okusaasira  kwa  Allah 
n’emirembe  bibeere  ku  ye)  okuyingira.  Bw’atyo  yayuzaamu  olutimbe 
ate  n’ayambula  Hasane  ne  Husayini  ebikomo  ku  mikono.  Abaana 
baagenda  ewa  Omubaka  wa  Allah  (okusaasira  kwa  Allah  n’emirembe 
bibeere  ku  ye)  nga  bakaaba  nga  bakutte  n’ebikomo  mu  mikono. 
Nnabbi  kwe  kukwata  ebikomo  oluvannyuma  n’agamba  nti: 

‘Thawbaan,  twala  ebikomo  bino  mu  maka  ga  gundi.  Hasane  ne 
Husayini  baana  ba  mu  nju  yange  ( Ahlul  Bayti)  ...  Saagala  bakozese 
mu  bulamu  buno  ebyo  Allah  by’alibawa  ku  Lunaku  lw’enkomerero. 
Bw’omala  ogulire  Fatuma  akakuufu  akakoleddwa  mu  magumba 
ne  Hasane  ne  Husayini  obagulire  ebikomo  ebifaanana  bityo.”  (Abu 
Dawuda,  Tarajjul,  21  /  4213) 


Ahlul  Bayti  n’Okwagala  Ba  Ahlul  Bayti 

Ahlul  Bayti  mu  nkozesa  eya  bulijjo  kitegeeza  abantu  ab’omu 
maka  agamu  abawangaalira  wnasi  w’akasolya  akamu.  Mu  lulimi 
olw’ekikugu,  kitegeeza  ab’omu  maka  bonna  aga  Nnabbi  Ow’emikisa 
wamu  n’ab’ennganda  ezeewala;  olwo  kiba  kizingiramu,  okusooka 
kwa  byonna,  ab’omu  maka  ga  Nnabbi  wa  Allah  (okusaasira  kwa 
Allah  n’emirembe  bibeere  ku  ye),  oluvannyuma  aga  Ali,  Ja’afar,  Aqiil 
ne  Abaasi.  Nga  okusabira  Nnabbi  Ow’ekitiibwa  n’okumuweereza  ebi- 
ramuso  (salaat’u  salaam)  bwe  buli  obuvunaanyizibwabw’Abasiraamu 

bonna,  na  bwe  lityo  okussa  ekitiibwa  n’okugoberera  ba  Ahlul  Bayti 
n’omukwano.127 

Tekikkirizibwa  ku  ba  Ahlul  Bayti  okutwala  zaka.  Lumu 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yalaba  Hasan  (Allah  amusiime),  eyali  omuto  ekiseera  ekyo, 
ng’ateeka  mu  ttama  entende  okuva  ku  ntuumu  eyali  eya  zaka  eyali 
ey’okudda  mu  Ggwanika,  kwe  kumulagira  agiwandule  mangu  nga 
bw’amugamba  nti: 

“Tomanyi  nti  ab’omu  maka  ga  Muhammadi  tebatwala  zaka?” 
(Bukhari,  Zaka,  57;  Ahmada,  I,  200) 

Zayidi  ibn  Arqam  (Allah  amusiime)  anyumya  nti: 

“Olunaku  lumu,  e  Hum  Creek,  wakati  wa  Makka  ne  Madiina, 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yayimirira  n’ayogera  gye  tuli.  Oluvannyuma  lw’okutendereza 
Allah  n’okumusuuta,  yatuwa  amagezi,  ge  yagoberezaako  bino: 

Abantu...!  Nange  ndi  muntu.  Ekiseera  si  kya  wala  omubaka 
wa  Katonda  wange  ajja  kujja  annone  era  nja  kukkiriza  okuyita 
kwe  nngende.  Mbalekedde  ebintu  bibiri  ebikulu.  Ekimu  ku  byo 
kye  kitangaala  n’obulunngamu  obutwala  omuntu  eri  amazima,  nga 
nakyo  ye  Kulaane.  Mwenyweze  ku  Kulaane  temugita!’ 

Oluvannyuma  yatuwa  amagezi  engeri  gye  tuyinza  okwekwata 
ku  Kulaane  n’okugigoberera.  Oluvannyuma  yeeyongera  mu  maaso 
n’ebigambo  bino: 

"Era  mbalekera  ba  Ahlul  Bayti  bange.  Mutye  Allah  era  mubas- 
seemu  ekitiibwa!  Mutye  Allah  era  mubasseemu  ekitiibwa!”’ 

Oluvannyuma  baabuuza  Zayidi  ibn  Arqam  (Allah  amusiime) 
nti  ba  Ahlul  Bayti  be  ba  ani  ddala  era  oba  bakyala  ba  Nnabbi 


127.  Ahmada,  VI,  323. 

(okusaasira  kwa  Allah  n’emirembe  bibeere  ku  ye)  nabo  baalimu  mu 
ba  Ahlul  Bayti. 

Yaddamu  nti:  Bakyala  be  nabo  babalibwa  mu  ba  Ahlul  Bayti. 
Naye  ba  Ahlul  Bayti  abannamaddala  beebo  abatakkirizibwa  kut- 
wala  saddaaka  oba  zaka  ng’era  bajja  kusigala  bwe  batyo  nga  tebabit- 
wala  n’oluvannyuma  lwa  Omubaka  wa  Allah  (okusaasira  kwa  Allah 
n’emirembe  bibeere  ku  ye)  okufa.” 

“Bo  abo  be  b’ani” 

“Be  b’olinyiriri  lwa  Ali,  Aqil,  Jafaari  ne  Abaasi.”  (Muslim,  Fadhwailus 
Swahaaba,  36) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  era  yagamba  nti: 

“Yagala  Allah  olw’ebyengera  bye  yakugonnomolerako.  Njagala 
olw’okwagala  Allah.  Era  yagala  ba  Ahlul  Bayti  bange  ku  lw’okwagala 
kw’olina  gye  ndi!”  (Tirmidhi,  Manaaqib,  20  /  3733) 

Basswahaba  baalina  okwagala  kungi  era  nga  bassa  nnyo  ekiti- 
ibwa  mu  bantu  ba  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  n’ab’oluganda  lwe.  Kya  mu  butonde 
omuntu  okuwulira  omukwano  si  eri  oyo  gw’ayagala  yekka  naye, 
ng’okwagala  kwe  gye  kukoma,  n’eri  mikwano  gye  na  buli  kintu  ne 
bwe  kabeera  katono  katya  akamujjukiza  omuntu  gw’ayagala,  okuge- 
za  ebyambalo  by’ayambala,  emmere  gy’alya,  n’ebirala.  Okwagala 
omuntu  gye  kukoma  okugenda  ewala,  era  n’okwagala  gye  kukoma 
eri  ebintu  byonna  ebiba  byetoolodde  ow’omukwano. 

Basswahaba  baalekanga  okwagala  kwabwe  eri  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  okwa- 
fubutukanga  munda  mu  mitima  gyabwe  ne  kweragira  mu  bikolwa 

eby’enjawulo,  okugeza  okukwata  enkoba  z’embalaasi  oba  enngamiya 
ow’oluganda  lwa  Nnabbi  Ow’emikisa  gye  yabanga  agenda  okwe- 
bagala.128  Munda  ennyo  nga  bamanyi  nti  ku  Lunaku  lw’okulamula 
oluganda  lwonna  olw’omusaayi  lujja  kukutukawo  okuggyako  olwo 
oluyunga  omuntu  ku  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  baabeeranga  bettanira  nnyo  okuwasa 
oba  okufumbirwa  omu  ku  bennganda  ze  okusobola  okunyweza 
enkolagana  ey’omukwano  n’okwegatta  okw’oluganda.129 

Olwaleero,  bazzukulu  ba  Omubaka  Ow’ekitiibwa  (okusaasira 
kwa  Allah  n’emirembe  bibeere  ku  ye)  bawangaalira  mu  bitun- 
du  bingi  mu  mawanga  g’Abasiraamu  ag’enjawulo  mu  nsi  yonna. 
Ekigambo  Sayyid  kikozesebwa  ku  bantu  abo  abaava  mu  lunyiriri 
lwa  Husayn  (Allah  amusiime),  ate  Shan/kikozesebwa  ku  b’olunyiriri 
lwa  Hasan  (Allah  amusiime).  Ba  Ottoman,  ba  sayyidi  baabayitanga 
amir,  ate  ebitambaala  bye  baasibanga  ku  mitwe  nga  babiyita  bitam- 
baala  bya  ba  amir.  Abakazi  abaabanga  bava  mu  lunyiriri  lwa  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  nabo 
baabeeranga  n’akabonero  aka  kiragala  ku  hijaabu  zaabwe. 

Ba  Ottoman  baatwalanga  okuweereza  ba  Ahlul  Bayti 
ng’obuvunaanyizibwa,  okutuukalwe  baatekawo  n’ekitongole  kiramba 
ekivunaanyizibwa  ku  nsonga  eyo.  Abakungu  abaavunaanyizibwanga 
ku  nsonga  eyo  baayitibwanga  ba  naqibul  ashraaf,  era  nga  nabo 
balondebwa  kuva  mu  ba  Ahlul  Bayti.  Mu  bintu  ebirala  bye  baalinga 
balina  okukolako  mwabeerangamu  okuwandiika  ennyiriri  zaabwe, 
nga  mwe  muli  okuzaalibwa  n’okufa,  okubagaana  okukola  omulimu 
gwonna  omukadde,  okubagabanyizaamu  omugabo  gwabwe  mu 


128.  Haytham,  IX,  348. 

129.  Haythamu,  IX,  173. 

misolo  n’eminyago  gy’olutalo  n’okuziyiza  abakazi  mu  bo  okufum- 
birwa  abasajja  abatabatuuka.130 

Okubeera  abasika  b’abazzukulu  ba  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  n’okusinziira  ku  kitiibwa 
ky’ebyo  bye  baakola,  ba  naqibul  ashraaf  baaweebwa  eddaala  erimu  ku 
gasinga  okubeera  aga  waggulu,  eriddirira  erya  Kaliifa  mu  lunyiriri 
lw’ebitiibwa.  Naqibul  ashraaf  be  baabeeranga  abasooka  mu  kuwera 
ewa  sultan  nga  yaakalinnya  ku  nnamulondo  era  n’okumusabira  oku- 
beera  obulungi,  era  nga  baamalanga  kuwera  (okulaga  obuwagizi) 
olwo  ab’ebitiibwa  abalala  ne  baasobola  nabo  okuwera.  Okukulisa 
ku  nnaku  za  idi  okusookera  ddala  kwabeeranga  kwa  ba  naqibul 
ashraaf,  abo  sultan  be  yayimiririranga  ng’abalamusa  ku  bikujjuko 
bya  idi  zombi. 

Sayyid  oba  shariif  bwe  yazzanga  omusango  ne  gumusinga  oba 
nga  yeeyisizza  mu  ngeri  etajja,  yakolebwangako  ba  naqibul  ashraaf 
bokka,  bwe  yabeeranga  mu  Istanbul,  oba  omukungu  akulira  district, 
bwe  yabeeranga  wabweru  wa  Istanbul.  Ng’ekibonerezo  tekinnamu- 
teekebwako,  omukungu  yaggyangako  ekitambaala  ekyakiragala  ku 
mitwe  gyabwe  n’akinywegera;  olwo  n’alyoka  akimuzzaako  ng’amaze 
okumuteekako  ekibonerezo. 

Uhudi:  Alutalo  Olwalimu  Eky’okuyiga 

Nga  Badiri  bwe  yali,  nolutalo  lwe  Uhudi131  lwali  lwa  maanyi 
nnyo  ne  Bannamakka  bamusinzabibumbe,  olwagwawo  mu  mwaka 
ogwokusatu  ogwa  Hijira,  mu  mwezi  gwa  Shawwaal. 

Bamusinzabibumbe  be  Makka  baabuutiikirwa  ennaku  etag- 
ambika  oluvannyuma  lw’ekyekango  kye  Badiri.  Kumpi  buli  muntu 
mu  bo  yafiirwayo  omuntu  we  ow’okumpi  mu  lutalo,  ekintu  ekya- 
bongera  okwagala  n’okumatira  nga  bwe  baalina  okuwolera  eggwan- 
ga.  Eyali  asinga  okwagala  okwesasuza  yali  Hindu,  mukyala  wa  Abu 
Syfyaane,  bba  eyali  yaakalinnya  ku  bukulembeze  bw’Abakulayishi. 
Mu  bwangu,  baali  bamaze  okuteekateeka  eggye  eryali  liweramu 
abalwanyi  bamusinzabibumbe  enkumi  essatu,  nga  bonna  bawulira 
nga  baagala  nnyo  okwesasuza.  Ebyamaguzi  ebyali  mu  caravan, 
Abu  Sufyaane  bye  yasobola  okutaakiriza  ebyavaako  olutalo  lwe 
Badiri  byonna  byakozesebwa  okusasulira  abalwanyi,  era  n’ebika 
by’Abawalabu  ebyali  biriraanye  awo  nabyo  byayitibwa  biyambe 
byenyigire  mu  lutalo.132 

Mu  kiseera  ekyo,  Abaasi,  taata  omuto  owa  Nnabbi  (okusaasira 
kwa  Allah  n’emirembe  bibeere  ku  ye),  yatemyako  abe  Madiina  ku 


131.  Uhudkiri  mu  buwanvu b wa  mayiro  ng emu  mu  mambuka  ga  Madiina. 

132.  Waaqidi,  I,  199  -  203. 

kyali  kigenda  mu  maaso,133  era  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  kwe  kusitukiramu  n’akunngaanya 
Basswahaba  okukubaganya  ebirowoozo  oba  baali  baakusigala 
mu  Madiina  munda  bakozese  ekkubo  ery’okuzibira  oba  okufu- 
luma  ekibuga  olwo  bakozese  ekkubo  ery’okulumba.  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye)  ken- 
nyini  yali  ayagala  bakozese  ekkubo  ly’okuzibira.134 

Wabula  ku  nkomerero,  ng’agoberera  okwagala  kw’abavubuka 
abaali  abato  mu  kiseera  ky’olutalo  lwe  Badiri  ne  batasobola  kwetaba 
mu  lutalo,  abo  abaasaba  nga  bagamba  nti  ‘baali  beesunga  dda  aka- 
seera  kano,’  era  n’endaba  y’abalwanyi  abaali  bakulemberwa  Hamuza 
(Allah  amusiime),  kyasalibwawo  nti  baali  bbakukozesa  akakodyo 
ak’okulumba  nga  baali  baakusisinkana  bamusinzabibumbe  wabweru 
w’e  Madiina.135 

Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yayingira  mu  kisenge  kye  n’ayambala 
ekyambalo  ky’olutalo.  Mu  kiseera  kye  kimu,  abo  abaali  baagala 
okulwana  olutalo  lw’okuzibira  e  Madiina  nga  bakulemberwa  Sa’adi 


133.  Ibn  Saadi,  II,  37. 

134.  Kino  kyali  bwe  kityo  olwekirooto  Nnabbi  Ow’emikisa  (okusaasira  kwa  Allah 
nemirembe  bibeere  ku  ye)  kye  yafuna  era  kye  yannyonnyola  oluvannyuma 
bw’atyi:  “Mu  kirooto  kyange  nnalaba  nga  mpuuba  ekitala;  omutwe  gw’ekitala 
gwali  gukutuseeko.  Kino  kyali  kiranga  emitawaana  Abasiraamu  gye  baafuna 
e  Uhudi.  Oluvannyuma  nnawuuba  ekitala  omulundi  omulala.  Ekitala  kati 
kyali  mu  mbeera  nnungi  okusinga  gye  kyalimu  okusooka.  Ekyo  kyali  kiranga 
ebyengera  bya  Allah  Owoobuyinza  nga  kiri  mu  buwanguzi  obw’emirundi 
emingi  n’okugatta  Abasiraamu  awamu.  Mu  kirooto  kye  kimu  nnalaba 
ente  ate  n’ebyengera  ebirala  okuva  eri  Allah.  Ente  zeeyolekera  mu  kibinja 
ky’Abasiraamu  ku  lunaku  lwe  Uhudi  (abaattibwa  ng’abajulizi).  Ebyengera 
bye  nnalaba  byeyolekera  mu  buwanguzi  Allah  bwe  yatuwa  oluvannyuma  lwa 
Badiri  n’empeera  Allah  ze  yatugonnomolera  olw’obugumiikiriza  bwe  twalaga 
e  Badiri.”  (Bukhari,  Ta’aabiir,  39,  44;  Manaaqib,  25;  Muslim,  Ru’uya,  20) 

135.  Ibn  Hishaam,  III,  6-7. 

- 

ibn  Mawaazi  ne  Usayd  ibn  Khudhwayr,  baali  bamatizza  abalala 
nga  babategeezezza  nga  bwe  kyali  “kibi  okulemera  ku  ky’okuva 
mu  Madiina,  ng’ate  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ssi  ky’ayagala.  Ekyo  ky’aba  alagiddwa 
kiva  mu  ggulu;  n’olw’ekyo  ensonga  eyo  mugimulekere,  mukole  ekyo 
ky’aba  abagambye!”  (Waaqidi,  1, 213  -  214) 

Awatali  kwonoona  biseera,  baayanguwa  ne  bagenda  ewa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  ne 
bamugamba  bwe  batyi,  “Tetujja  kuddamu  kugaana  ky’ogambye, 
Omubaka  wa  Allah.  Kola  kyonna  ky’owulira  nti  kye  kituufu!” 

Naye  engeri  gye  yaddamu  yali  nnambulukufu  nnyo  bwe  yag- 
amba  nti: 


“Kasita  nnabbi  amala  okwambala  ekyambalo  ky’olutalo,  takig- 
gyaamu  okutuusa  ng’olutalo  luwedde!  Kati  mutandike  kulowooza 
ku  kukola  kye  mbagamba!  Kati  tugende  mu  linnya  lya  Allah!  Kasita 
munaasigala  nga  muli  bagumiikiriza  ate  ne  mwenyweza  ku  kutuuki- 
riza  obuvunaanyizibwa  bwammwe,  Allah  Owoobuyinza  ajja  kubawa 
obuwanguzi!”  (Waaqidi,  I,  214;  Ibn  Saadi,  II,  38) 

Oluvannyuma  lwa  sswala  ey’okulwokutaano  (juma),  ng’alonze 
Abdalla  ibn  Maktuum  okusigala  ng’alabirira  Madiina  ng’omumyuka 
we,  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yava  mu  Madiina  n’eggye  lya  balwanyi  lukumi.  Naye  Abdalla 
ibn  Ubayyi,  omukulu  w’abannanfuusi,  bwe  yazzaayo  abalwanyi 
be  ebikumi  ebisatu  nga  bagenda,  omuwendo  gw’abalwanyi  gwasi- 
gala  lusanvu  lwokka,  era  ekyo  kye  kyavaako  Allah  Oweekitiibwa 
Atenderezebwa  okussa  ayah  eno: 

“N’ekyo  ekyabatuukako  olunaku  ebibinja  ebibiri  lwe  byasisink- 
ana  kyali  mu  kumanya  na  buyinza  bwa  Allah,  era  alyoke  amanye 
abakkiriza.  Era  amanye  abo  abaakola  obunnanfuusi  ne  bagambibwa 
nti  mujje  mulwane  mu  kkubo  lya  Allah  oba  mwerwaneko  ne  bagamba 
nti:  Singa  twali  tumanyi  okulwana  twandibagoberedde.  Bo,  ku  lunaku 
olwo,  baali  kumpi  nnyo  eri  obukaafiiri  okusinga  obukkiriza.  Boogera 
n’emimwa  gyabwe  ebyo  ebitali  mu  mitima  gyabwe,  sso  nga  Allah 
y’asinga  okumanya  ebyo  bye  bakweka.”  (Aali  Imraan,  3 : 166  -  167) 


“Era  jjukira  lwe  wakeera  ku  makya  okuva  awaka  mu  bantu  bo 
(n’ogenda)  okuteekateeka  abakkiriza  mu  bifo  byabwe  olw’olutalo 
era  Allah  Muwulizi  Omumanyi.  Ekiseera  awo  ebibinja  ebibiri  mu 
mmwe  lwe  byawankawanka  nga  byagala  mulemererwe  ate  nga  Allah 
Ye  mukuumi  wa  byo  era  eri  Allah  abakkiriza  gye  baba  banoonya 
okwesigama.”  (Aali  Imraan,  3  :  121  -  122) 

Okwabulira  kw’abannanfuusi  eggye  ly’Abasiraamu  ne  badd- 
ayo  eka  kwali  kusaasira  okwaggyira  mu  ngeri  endala,  kubanga 
tekyanaafuya  ggye  ly’Abasiraamu  n’akatono,  so  ng’ate  kwayamba 

mu  kubongera  amaanyi  ag’omwoyo  mu  ngeri  gye  kwalitukuzaamu 
okuliggyamu  abasajja  bakirumira  mpuyi  bbiri,  abatiitiizi.  Abantu 
abo  okutundayo  kwabwe  Abasiraamu  kuba  kugwawo  nga  bali  waka- 
ti  mu  lutalo  mu  kiseera  kya  kazigizigi  ekyali  kijja  okubeerawo 
kyandibadde  kya  bulabe  nnyo  engeri  gye  kyali  kijja  okumalamu 
Abasiraamu  amaanyi. 


Okwettanira  kwa  Basswahaba  Okufa  Nga  Abajulizi 

Amuri  ibn  Jamuuh,  omukulembeze  w’ab’ennyumba  ya  Salima 
okuva  mu  ba  Answari,  yali  musajja  mulema,  naye  nga  batabani 
be  abana  beetabanga  mu  ntalo  ne  balwanira  wamu  ne  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye). 
Okuviira  ddala  ng’Abakkiriza  banaatera  okuva  mu  Madiina  oku- 
genda  e  Uhudi,  Amuri  naye  yalaga  okwagala  kwe  okubeegattako, 
kyokka  batabani  be  ne  bamulemesa  nga  bwe  bamugamba  nti: 

“Tokakaatibwako  kugenda  mu  lutalo.  Allah  akubala  ng’olina 
ensonga  entuufu.  Ate  era  ffe  tugenda  kukukiikirira  mu  buli  ngeri.” 

Kyokka  Amuri  yabaddamu  nti:  “Mwekiika  mu  kkubo  lyange  ne 
sseetaba  mu  lutalo  lwe  Badiri.  Naye  era  ne  bwe  sseetabaamu  olwa- 
leero  era  olunaku  lumu  nja  kufuuka  omujulizi!”  Bwe  yamala  kwe 
kuddira  mukyala  we  n’amugamba  nti: 

“Onsuubira  okusigala  wano  nga  ntudde  naawe  nga  buli  muntu 
yettanira  kuyingira  mu  Jjana  ng’ayise  mu  kufa  ng’omujulizi?” 
Oluvannyuma  yasikayo  engabo  ye  n’afuluma  ng’ayoiekedde  awaali 
Nnabbi  Ow’okusaasira  (okusaasira  kwa  Allah  n’emirembe  bibeere  ku 
ye),  ng’eno  bw’asaba  nti: 

“Aliah  . . .  Tonzikiriza  kudda  eri  abantu  bange  (nga  ndi  muia- 
mu)!” 

Bwe  yatuuka  awaali  Nnabbi  Ow’ekitiibwa  (okusaasira  kwa  Allah 
nemirembe  bibeere  ku  ye)  kwe  kumugamba  nti: 

“Batabani  bange  baagala  kundeka  mabega  mu  Madiina. 
Banngaana  okugenda  naawe  mu  lutalo,  kyokka  nga,  ndayira  Allah, 
njagala  nnyo  okuyingira  Ejjana  wadde  ng’okugulu  kwange  kulema!” 

Nnabbi  (okusaasira  kwa  Allah  n’emirembe  bibeere  ku  ye) 
yamuddamu  nti: 

“Naye  Allah  ggwe  yakusonyiwa.  Ggwe  Jihaadi  tekukakatako.” 

Amuri  yaddamu  nti:  “Naye  Omubaka  wa  Allah,  naawe  tewandi- 
yagadde  kundaba  nga  nnwana  mu  kkubo  lya  Allah  okutuusa  ku 
nkomerero  n’enkyakala  n’okugulu  kwange  okulema  nga  nnyingira 
Ejjana?” 

Omubakayamuddamunti,  “Ekyo  nandikyagadde”.  Oluvannyuma 
yakyukira  batabani  ba  Amuri  n’abagamba  nti,  “Temuddayo  kuleme- 
sa  taata  wammwe  kugenda  kulwana,  oboolyawo  Allah  ajja  kumuga- 
bira  okufa  nga  omujulizi.” 

Amuri  yakyuka  n’atunula  mu  qibla,  n’awanjagira  Allah  nti: 

“Allah,  nkusaba  ompe  nfe  ng’omujulizi  era  oleme  kunziza  mu 
bantu  bange  nga  ndi  mwennyamivu  era  omunakuwavu!” 

Amuri  eyamaliriza  ng’ali  mu  lutalo  lwe  Uhudi,  yawulirwa 
mu  lutalo  ng’addinngana  ebigambo  nti,  “Ndayira  Allah  Ejjana  gye 
nnoonya”.  Gye  byaggweera  ng’attiddwa  ng’omujulizi  awamu  n’omu 
ku  batabani  be  eyali  agezaako  okumulwanirira  abalabe  baleme 
kumutuusaako  mutawaana.  Oluvannyuma,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yagamba  ku  bik- 
wata  ku  Amuri  nti: 

“Ndayira  Allah  Oyo  alabirira  obulamu  bwange  nti,  nnalaba 
Amuri  ng’atambula  awenyera  mu  Jjana.”  (Waaqidi,  i,  264  -  265;  Ibn  Athiir, 
Usudul  Ghaaba,  IV,  208) 


Nga  alambula  eggye  nga  bali  kumpi  okusenvula  okugenda 
e  Uhudi,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yali  takkiriza  abo  abaali  abato  ennyo  okwetaba  mu 
lutalo.  Mw’abo  abaatwalibwa  ng’abato  ennyo  mwalimu  Samurah 
ibn  Jundab  ne  Raafi  ibn  Haadij.  Naye  Zubayiri  ibn  Raafi  yawolereza 
nnyo  Raafi  nga  bw’agamba  nti,  “Omubaka  wa  Allah!  Raafi  mukugu 
nnyo  mu  kukasuka  akasaale!”  Ebirala  Raafi  yennyini  abinyumya 
bw’atyi: 

“Nnali  nnyimiridde  nga  nkangabadde  ku  bugere  nsobole  oku- 
labika  nga  ndi  muwanvu,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  oluvannyuma  n’anzikiriza  okusigala  mu 
balwanyi.  Samurah  kwe  kugamba  Murayi  ibn  Sinaani,  taata  we 
ow’ebberere  nti,  ‘Omubaka  wa  Allah  alddrizza  Raafi  okusigala  mu 
balwanyi  nze  n’andagira  okuddayo,  naye  ng’ate  nze  ndi  wa  maanyi 
mu  kigwo  okusinga  Raafi!’  Ebyo  Muray  (Allah  amusiime)  kwe 
kubigamba  Omubaka  wa  Allah,  eyatutunuulira  nze  ne  Samurah 
n’atugamba  tukwatagane  ekigwo.  Twakwatagana  Samurah  n’amegga. 
Olwo  Nnabbi  ne  Samurah  n’mukkiriza  okutwegattako.”  (Twabari, 
Taarikh,  II,  505  -  506;  Waaqidi,  I,  216) 


Nga  batuuse  e  Uhudi,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalagira  eggye  ly’Abakkiriza  ne 
likuba  Uhudi  omugongo  n’ateeka  abalwanyi  b’obusaale  amakumi 
ataano  ku  Lusozi  lwe  Aynayn  baziyize  omulabe  singa  kamutanda 

n’agezaako  okulumba  eggye  ly’Abakkiriza  ng’akozesa  ekiwonvu  ekiri 
wakati  w’ensozi  ebbiri.  Yalonda  Abdalla  ibn  Jubayiri  okuduumira 
ekibinja  ekyo  era  n’abakalaatira  nti  mukuume  emigongo  gyaffe 
era  ka  kibe  ng’omulabe  awangudde  oba  awanguddwa  temulekerera 
kifo  ekyo  nga  sinnabagamba!”  (Ibn  Hishaamu,  III,  10;  Ahmada,  I,  288) 

Nga  bwe  yali  enkola,  Olutalo  lwatandika  na  kusomooza  okw’omu 
kw’omu,  mubaaraza.  Kyatwalira  Ali  (Allah  amusiime)  olukuba  lumu 
okutta  Twalha  eyali  akutte  benderaya  bamusinzabibumbe.  Muganda 
we  Uthmaani,  eyakwata  bendera  ya  Bakulayishi  nga  Twalha  afudde, 
naye  Hamuza  (Allah  amusiime)  teyamulwisa  n’amutta.  N’eyakwata 
bendera  yaabwe  ow’okusatu  naye  teyatawaanya  Sa’adi  ibn  Abi 
Waqqaasw  (Allah  amusiime)  kumutta. 

Olwo  Olutalo  olw’ekintabuli  ne  lutandika  era  ne  lunyinyitira. 
Ng’olutalo  terunnaba  kutuuka  ku  ntikko  yaalwo,  Omubaka  wa  Allah 
(okusaasira  kwa  Allah  n’emirembe  bibeere  ku  ye),  nga  bw’awanise 
ekitala  kye  mu  mukono  okwali  ebigambo,  “Okuswala  n’ensonyi  biri 
eri  omutiitiizi,  ate  ekitiibwa  n’ensa  biri  eri  omuzira”,  yabuuza  nti: 

“Ani  ayagala  mmuwe  ekitala  kino?” 

Basswahaba  bonna  baawanika  emikono  waggulu  nga  basooka 
buli  omu  okutwala  ekitala  eky’ekitiibwa. 

Nnabbi  yabuuza  omulundi  omulala  nti,  “Ani  anaatwala  ekitala 
kino  okuva  gye  ndi  ng’asasudde  omuwendo  gwakyo?”  Basswahaba 
baawulira  nga  bakaluubiriddwaamu  okukitwala.  Naye  Abu  Dujaanah 
(Allah  amusiime)  okuva  mu  ba  Answari,  yamubuuza  nti: 

“Omubaka  wa  Allah,  omuwendo  gwa  kyo  gwenkana  wa?” 


Nnabbi  Ow’emikisa  kwe  kumuddamu  nti  “...  kwe  kulwana 
n’omulabe  okutuusa  lwe  kyeweta  ne  kigongobala!” 

Abu  Dujaanah  kwe  kugamba  nti:  “Nze  nja  kukitwala,  era  nda- 
gaanyisa  okusasula  ebbeeyi  yaakyo!” 

Nga  bw’atwala  ekitala  ng’asibye  n’ekitambala  ekimyufu  ku  mutwe, 
Abu  Dujaanah  yatandika  okuwagaanya  mu  nnyiriri  z’omulabe  mu 
ngeri  eyali  erabikamu  amalala  nga  n’okwewulira  kumulabikako. 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  ng’alabye  egeri  ey’amalala  Abu  Dujaanah  gye  yatambulangamu 
yagamba  nti,  “Eyo  ye  ngeri  y’okutambula  Allah  gy’atamwa,  okug- 
gyako  rnu  mbeera  nga  zino!”  (Ibn  Hishaam,  III,  11  -  12;  Waaqidi,  I,  299; 
Muslim,  Fadhwailu  Sswahaaba,  128) 

Ng’olutalo  lubulako  katono  okutandika,  Muhayriq,  Omumanyi 
Omuyawudi,  yakkiriza  Obusiraamu.  Yali  amanyidde  ddala  bulungi 
nti  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yali  atuukirira  ddala  mu  bitendo  ebyayogerwa  mu  Tawuraati; 
naye  nga  yali  tafunanga  kifaananyi  kirungi  okutuusa  ku  Lunaku 
lwe  Uhudi.  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ng’agenda  bw’atyi  e  Uhudi,  nga  ne  Basswahaba  bam- 
uli  mabega,  Muhayriq  yagamba  ku  Bayawudi  banne  nti: 

“Ndi  mukakafu  nti  mumanyi  bulungi  nga  Muhammadi  bw’ali 
nnabbi  era  nti  mulina  okumuyamba!” 

Abayawudi  baamuddamu  mu  ngeri  ey’okubalaata  nti: 

“Olwaleero  lwamukaaga. . .  Tetulina  kye  tusobola  kukola!” 

Yabaddamu  mu  busungu  nga  bw’akwata  ekitala  kye  n’ebirala 
bye  yali  ayinza  okwetaaga  nti,  “Teri  kintu  kya  lwamukaaga  ku 
mmwe!”  Nga  tannaba  kugenda,  yaleka  obubaka  buno  n’omu  ku 
b’oluganda  lwe: 

“Bwe  banzita  olwaleero,  Muhammadi  wa  kutwala  eby’obusika 
byange  byonna.  Ajja  kubikozesa  mu  ngeri  esinga  obulungi  nga  Allah 

bw’ayagala.”  Era  gye  byaggweera  nga  kye  kiraamu  kye,  engeri  gye 
yafiira  mu  lutalo  ng’omujulizi  e  Uhudi.  Omusiri  gw’entende  gwe 
yaleka  gwatwalibwa  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  era  n’agufuula  waqf.  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yamwogerako 
ng’amuwaana  n’ebigambo  bino  wammanga  nti: 

“Muhayriq  ye  Muyawudi  asinga  obulungi!”  (ibn  Hishaam,  III,  38; 
Waaqidi,  I,  263;  Ibn  Sa’adi,  I,  501  -  503) 

Ebintu  ebisamaaliriza  bingi  byazuuka  e  Uhudi  ng’ekimu  kigo- 
berera  kinne  waakyo: 

“Munnamadiina  omu  ng’ayitibwa  Quzman  yafa  olw’ekiwundu 
eky’amaanyi  kye  yafuna  oluvannyuma  lw’okutta  bamusinzabibumbe 
mu  lutalo.  Naye  awamu  n’ekyo  nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalangirira  nti: 

“Quzman  wa  kuyingira  Muliro.”  Ensonga  eyavaako  kino  kwe 
kuba  nga  Qataada  (Kataddaata)  ibn  Nu’aman  bwe  yamuyozaayoza 
ng’ali  mu  ssawa  ye  esembayo,  olw’okufuna  ekyengera  eky’okufuuka 
omujulizi  mu  kkubo  lya  Allah,  nnannyini  matendo,  Quzman  yamud- 
damu  nti: 

“Nze  nnwanirira  kika  kyange,  si  kufa  ng’omujulizi,”  oluvan- 
nyuma  lw’ekyo  ne  yeetunga  ku  kitala  ne  yetta.  (Waaqidi,  1, 263) 

Ate  ku  ludda  olulala,  ye  Usayram,  oluvannyuma  eyejjusa 
olw’okusooka  okugaana  okusalawo  kwe  baali  bakoze  okwesogga 
Obusiraamu,  yajja  ewa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  nga  yenna  yeekapise  eby’olutalo  okuva 
ku  mutwe  okutuuka  ku  bigere,  n’abuuza  nti:  “Nnyingire  olutalo  oba 
nsooke  kukkiriza  Busiraamu?” 

Omubaka  Ow’emikisa  (okusaasira  kwa  Allah  n’emirembe 
bibeere  ku  ye)  yaddamu  nti,  ‘Sooka  okkirize  Obusiraamu  oluvan- 
nyuma  otweyungeko.”  Olwo  Usayram  kwe  kufuuka  Omusiraamu, 
nga  tannaba  kwetaba  mu  lutalo  mwe  yafiira  ng’omujulizi.  Ku  bya 
Usayram,  Nnabbi  Ow’emikisa  yagamba  nti,  “Yakola  kitono  naye 
n’aganyulwa  nnyo!”  (Bukhari,  Jihaadi,  13;  Muslim,  Imaara,  144) 

Ebigambo  bye  ebyasembayo  bye  yagamba  abaali  bamulaba 
byali  nti,  “Nnazze  buzzi  lwa  Busiraamu,  ne  nnwana  mu  kkubo  lya 
Allah  ne  Omubaka  we;  n’ekyavudde  mu  kino  ne  nfuna  ekiwundu.” 

Abu  Hurayira  (Allah  amusiime)  oluvannyuma  yamukolamu 
ekikoco  mwe  yabuulizanga  Basswahaba  abalala  okumubuulira 
“omuntu  eyayingira  Ejjana  nga  tasaddeeyo  sswala  n’emu  mu  bulamu 
bwe.”  Oyo  era  teyali  mulala  wabula  Amuri  ibn  Thabit  eyasinga  oku- 
manyibwa  nga  Usayram.  (Ibn  Hishaam,  III,  39  -  40;  Waaqidi,  I,  262) 

Mu  lutalo  olwo,  ekitala  kya  Abdalla  ibn  Jahshi  (Allah  amusiime) 
kya  kutukamu.  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  n’amuwaamu  ettabi  ly’omutende  alikozese  mu  kifo 
ky’ekitala,  eryafuuka  ekitala  nga  liri  mu  mikono  gya  Abdalla. 
Abdalla  (Allah  amusiime)  yakozesa  ekitala  ekyo  okutuusa  lwe  yat- 
tibwa  ng’omujulizi.  Ekitala  ekyo  ekyayitibwanga  urjun,  kyabeera  mu 
mikono  gy’abasika  ba  Abdalla,  oluvannyuma  kyagulibwa  abaami 
b’omu  Butuluuki  dinaari  ebikumi  bibiri.136 

Okulumba  kw’Abasiraamu  n’okujjumbira  ebyali  bitalabi- 
kangako  byabatuusa  ku  buwanguzi  mu  kaseera  akatono;  bam- 
usinzabibumbe,  wadde  nga  kyali  kyeragirawo  nga  bwe  baali  bas- 
ingira  wala  Abasiraamu  obungi  n’eby’okulwanyisa  ebingi  era 
eby’amaanyi,  baatandika  okubuna  emiwabo.  Abasiraamu  nga  bago- 
bereddeko  bamusinzabibumbe  akaseera,  baatandika  okwematiza 


136.  Ibn  Athiir,  Usudul  Ghaaba,  III,  195;  Diyarbakri,  I,  453. 

ng’olutalo  bwe  baali  balulinnyeeko  era  nga  bwe  lwali  lugenze  obu- 
lungi,  eby’okuwondera  ne  babivaako  ne  badda  mu  kukunngaanya 
eby’obugagga  eby’eminyago  gy’olutalo  bye  baali  basuuzizza  bamus- 
inzabibumbe  abaali  mu  kutaasa  obulamu  bwabwe.  Ssi  ekyo  kyokka 
naye  n’abakasusi  b’obusaale  abasinga  obungi  wadde  nga  Nnabbi 
(okusaasira  kwa  Allah  n’emirembe  bibeere  ku  ye)  yali  yabakalaatira 
enfunda  eziwera  obutava  mu  bifo  byabwe  ku  lusozi  okutuusa  nga 
bagambiddwa,  baayabulira  enfo  zaabwe  nabo  ne  beeyunga  ku  baali 
bakunngaanya  eminyago.  Abdalla,  eyali  akulira  abalwanyi  b’obusaale 
n’abalwanyi  abalala  musanvu  be  bokka  abaasigala  bayimiridde  ku 
lusozi  Aynayni. 

Ekyo  kyakyusa  ebintu  byonna.  Khalid  ibn  Waliid,  omuduumizi 
omukujjukujju  ow’omulabe,  yakozesa  akakisa  kano  ke  yali  alindi- 
ridde  akaseera  ng’ali  n’abalwanyi  be  abaali  ku  mbalaasi.  Mu  lulumba 
lwe  baakola  amangu  emabega  nga  bafubutuka  emabega  w’olusozi, 
baasobola  okutta  abalwanyi  ab’obusaale  omunaana  be  baateeka  wag- 
gulu  nga  bakalu  ku  lusozi.  Amaanyi  ago  era  baagongerayo  ne 
mu  ddwaaniro;  Abakkiriza  mu  kiseera  ekyo  abaali  beemalidde 
mu  kwekunngaanyiza  ku  minyago  baazuukusibwa  okulumba 
okw’ekikangabwa  okubava  emabega  nga  okuzinduukirizibwa  kuno 
kweyongera  okunyinyitira  akaseera  katono  oluvannyuma  bamus- 
inzabibumbe  abaali  badduka  bwe  baamanya  engeri  ebintu  gye  byali 
byefuddemu  badduka  nga  bakomawo  okumaliriza  omulimu.  Eggye 
ly’Abasiraamu  mu  kiseera  kino  lyali  lifundiriziddwa  mu  kulwana- 
gana.  Beesanga  nga  bali  mu  mbeera  ey’okutabulwa  eteyogerekeka. 


Hamuza  Kabaka  W’Abajulizi  Bonna 

Ebintu  okwonoonekera  Abasiraamu  ne  birongookera 
Abakulayishi  kyavaako  okuttibwa  kwa  Hamuza  (Allah  amusiime), 
omulwanyi  w’Obusiraamu  kayingo  eyali  atabaalira  mu  ddwaaniro 

- 

ng’adda  eno  n’eri,  era  nga  yattibwa  effumu  lya  Wahashi.  Wahashi, 
eky’okutta  Hamuza  yali  akikola  afune  obwetwaze  Hin’du  bwe  yali 
amulagaanyisizza.  Nga  munda  awulira  ekyali  kimupika  ekyagala 
okwesasuza  mu  kaseera  ako,  Hin’du  yali  mukambwe  ekyamutuusa 
n’okuggyayo  ekibumba  kya  Hamuza  n’akisimbamu  amannyo,  era 
ng’ekyo  kye  kyamufunyisa  erinnya  akilatul  akbaad,  mulyabibumba. 

Okufa  kwa  Hamuza  (Allah  amusiime)  kwassa  Abasiraamu  mu 
nnyiike  etegambika.  Mu  kiseera  kye  kimu  nga  bali  mu  kavuvunn- 
gano,  Abasiraamu  ekiseera  ekyo  baali  mu  kusasika  okw’amaanyi, 
embeera  Katonda  Owoobuyinza  gy’ayogerako  wammanga  nti: 


<Ui)l  jjjJj 

pS\j\  U  Jju  y  ^yssj  1  J  Js}&j  jLli 

Jjjj  ^SCjaj  IkjjJl  0 jy->  U 

“Mazima  ddala  Allah  yatuukiriza  ekisuubizo  kye  kye  yabawa, 
bwe  mwabatta  olw’okukkiriza  kwe,  okutuusa  lwe  mwanafuwa  mu 
mitima  ne  muyombera  mu  kigambo  ne  mugyeema  oluvannyuma 
lw’okubalaga  kye  mwali  mwagala;  mu  mmwe  mulimu  abo  abaagala 
ensi  ate  era  mu  mmwe  mulimu  abaagala  Enkomerero;  oluvannyuma 
n’ababaggyako  alyoke  abagezese;  mazima  ddala  abasonyiye  era  Allah 
alina  ebyengera  bingi  bw’awa  Abakkiriza.”  (Aali  Imraan,  3  : 152) 


Allah,  nnannyini  matendo,  anenya  abakasusi  b’obusaale  abaay- 
Jttk  abulira  enfo  mwe  baali  bagumbye,  ng’aboogerako  nga  ‘abettanira 

ensi’;  mu  kiseera  kye  kimu  n’atendereza  abo  abaanywerera  we  baali 
ng’aboogerako  nga  ‘Abettanira  Enkomerero’ 

U 

V 

Olunaku  olwo  bamusinzabibumbe  baatirimbula  Abasiraamu 
bangi  abaafa  ng’abajulizi.  Ekibinja  ekimu  ku  bamusinzabibumbe 
bano,  kyakola  olulumba  nga  baagala  kutta  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  era  mu  kaseera 
katono  ennumba  ezaali  zigenderera  okusaanyaawo  obulamu  bwa 
Nnabbi  zeeyongera.  Twalha  ibn  Ubaydullah  (Allah  amusiime) 
anyumya  bw’atyi: 

“Basswahaba  bwe  baabuna  emiwabo,  bamusinzabibumbe  baa- 
kola  olulumba  ne  bazingiza  Omubaka  wa  Allah  (okusaasira  kwa 
Allah  n’emirembe  bibeere  ku  ye)  okuva  ku  buli  ludda;  baamwe- 
tooloola  nnyo  ne  ntuuka  n’okuba  nga  sikyategeera  oba  nnwanyise 
ba  mu  maaso  oba  abaali  bamuva  emabega,  ku  kkono  oba  kuddyo. 
Nnawuuba  ekitala  kyange  mu  maaso  n’emabega  nga  sisiriikirizaamu 
okutuusa  lwe  baamala  ne  badduka.”  (Waaqidi,  1, 254) 

Maaliki  ibn  Zuhayr,  musinzabibumbe  omukubi  w’akasaale 
nnakinku,  yakasukira  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  akasaale.  Olwalaba  ng’akasaale  kagenda 
kukuba  Nnabbi  Ow’emikisa  bwe  kati,  Twalha  ibn  Ubaydulla  (Allah 
amusiime)  yateekayo  omukono  gwe  akasaale  ne  kafumita  engalo 
ekyamuviirako  okulemala.137 

Basswahaba  abamu,  ng’abamu  ba  Answari  n’abalala  nga  ba 
Muhaajiruuna,  beetooloola  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  nga  balayira  okumulwanirira  oku- 


137.  Ibn  Sa’adi,  III,  217. 

tuusa  okufa,  okubeera  engabo  ezaali  zimutangira  obutatuukibwako 
bisago  n’obutamwabulira.  (Ibn  Saadi,  II,  45);  Waaqidi,  I,  240) 

Abu  Twalha  (Allah  amusiime)  yali  mukugu  mu  kukasuka 
obusaale,  nga  yateekangamu  amaanyi  mangi  mu  busaale  bwe 
yaweerezanga.  Olunaku  olwo  emitego  gye  gy’obusaale  ebiri  oba 
esatu  gyayonooneka  olw’amaanyi  g’emikono  gye.  Buli  muntu  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  gwe 
yalabanga  ng’ayitawo  n’ekisalaganda  ky’obusaale  ng’amugamba  nti: 

“Obusaale  bwonna  obuli  omwo  buleke  awali  Twalha!”  Buli 
kiseera  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  lwe  yasitulanga  omutwe  okulengera  bamusin- 
zabibumbe  abaali  babeebunguludde  okuva  emabega,  Abu  Twalha 
(Allah  amusiime)  yamusabanga  nti: 

“Bazadde  bange  bafuuke  ennunuzi  mu  kkubo  lyo,  Omubaka 
wa  Allah;  tositula  mutwe  gwo,  kubanga  akasaale  akakasukiddwa 
bamusinzabibumbe  kayinza  okukukwasa.  Leka  omubiri  gwange 
gukole  ng’engabo  okukutangira  ...  Leka  buli  kintu  ekyandikutuu- 
seeko  kikubemu  nze  mu  kifo  kyo!”  (Bukhari,  Maghaazi,  18) 

Olw’okukuuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  Qataada  ibn  Nu’amaan  (Allah  amusiime) 
yayimirira  mu  maaso  ga  Nnabbi  n’akasukira  bamusinzabibumbe 
obusaale  okutuusa  omutego  gwe  lwe  gweweta.  Ate  ekirala,  mu 
kuwaanyisiganya  kuno,  bamusinzabibumbe  baamukuba  akasaale 
mu  liiso  lye  eryaddyo  enjuba  n’evaayo  n’ekka  ku  ttama.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  kino 
kyamukwasa  ennaku  era  n’azza  enjuba  y’eriiso  lya  Qataada  mu  kifo 
kyayo.  Eriiso  eryo  mu  biseera  ebyaddako  lyalabanga  bulungi  nnyo 
okusinga  ku  liiso  eddala  eritaafuna  kizibu.138 


138.  Haakim,  III,  334  /  5281;  Haythami,  VI,  113;  Ibn  Sa’adi,  III,  453. 

Sswahaba  omukyala,  UmmuUmaara  (Allah  amusiime)  yali  omu 
kw’abo  abaayolesa  obuzira  ne  bazzaayo  omulabe  entyagi  ng’akozesa 
omutego  gwe  n’obusaale.  Bwe  yadda  e  Madiina  ng’olutalo  luwedde, 
Omubaka  Ow’emikisa  yamwogerako  bw’atyi: 

“Buli  lwe  nnatunulanga  ku  kkono  oba  kuddyo  nga  ndaba 
Ummu  Umaara  nga  tulwanira  wamu”.  (Ibn  Hajar,  al  Iswaba,  IV,  479) 

Olw’essanyu  ly’okutendebwa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  n’edduwa  ennyingi  ze  yamusa- 
biranga,  Ummu  Umaara  yapeeka  Nnabbi  nti: 

“. . .  tusabire  Allah  tubeere  baliraanwa  bo  mu  Jjana!” 

Bw’atyo  Nnabbi  Ow’okusaasira  (okusaasira  kwa  Allah 
n’emirembe  bibeere  ku  ye)  yasaba  nti:  “Allah  . . .  nkusaba  obafuule 
mikwano  gyange  mu  Jjana!”  Oluvannyuma  Ummu  Umaara  (Allah 
amusiime)  yagamba  nti:  “Ssikyaddayo  kufaayo,  okuva  na  kati,  ku 
kintu  kyonna  ekiba  kintuuseeko  mu  bulamu  buno!”  (Waaqidi,  I,  273; 
Ibn  Sa’adi,  VIII,  415) 

Wakati  mu  lutalo  nga  lunyinyitidde,  mu  lumu  ku  nnumba  sin- 
ziggu  ezaali  ezaakabi  ezaali  zigenderera  okusaanyaayo  obulamu  bwa 
Nnabbi  wa  Allah  (okusaasira  kwa  Allah  n’emirembe  bibeere  ku  ye), 
Utuba,  muganda  wa  Sa’adi  ibn  Abi  Waqqaaswi  (Allah  amusiime) 
eyali  musinzabibumbe,  yakasukira  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  ejjinja  eryakuba  empagi 
bbiri  mu  kikuffiira  Nnabbi  kye  yali  ayambadde  ne  zibuukako  ne 
ziyita  mu  ttama  ne  zikutula  erinnyo  lye.  Ekintu  ekyo  kyayuuguumya 
ensi  n’eggulu  zonna.139  Ebigambo  okwongera  okutabuka,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yagwa 

139.  Erinnyo  ery’omu  maaso  erya  bazzukulu  ba  kalinkwe  Utuba  ibn  Abi  Waqqaaswi, 

ng’akabonero  Akatukuvu,  lyajjanga  limenyese.  (Ramazanoglu  Mahmud  Sami, 

Uhud  Gazvesi,  olup.  26. 

mu  kinnya  ekyali  kisimiddwa  omulyake  Abu  Amiri  ng’akatego  eri 
Abakkiriza  bagwemu.  Ali  (Allah  amusiime)  yakwata  omukono  gwa 
Nnabbi  (okusaasira  kwa  Allah  n’emirembe  bibeere  ku  ye)  ogumu 
ate  Twalha  ibn  Ubaydullah  (Allah  amusiime)  n’akwata  omulala  ne 
bamusika  mu  kinnya.  Abu  Ubayda  ibn  Jarraah  (Allah  amusiime) 
yasikamu  eddobo  eryali  liyingidde  mu  ttama  lya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  ng’akozesa  aman- 
nyo  ge  ekyaviiramu  erinnyo  lye  erimu  ery’omu  maaso  okubongoka. 
Naye  ekyo  tekyamumalira  wabula  n’eddobo  eddala  yalisikisaayo 
erinnyo  eddala  era  nalyo  ne  limenyeka  ng’ali  mu  kusikayo.  Embeera 
eyo  yokka  emala  okumalamu  Basswahaba  ne  bamalayika  amaanyi 
n’okubennyamiza.  Basswhaba  kino  kyabaluma  nnyo  nga  balaba 
ekintu  ekyali  kitagumiikirizika,  ne  basaba  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  nti: 

“Kolimira  bamusinzabibumbe  Abakulayishi!” 

Wabula  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  yabaddamu  nti: 

“Ssaatumwa  kubeera  mukolimi,  wabula  ng’ekyokusaasira  era 
ayita  abantu  eri  ekkubo  ettuufu.  Allah  ...  Nkusaba  olunngamye 
abantu  b’ekika  kyange  kubanga  tebamanyi!”  (Bukhari,  Maghaazi,  24; 
Haythami,  VI,  117;  Waaqidi,  I,  244  247;  Qadi  Iyaadhwi,  I,  95) 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  olwafuna  ekiwundu  kwe  kugamba  nti: 

“Allah  anyiigidde  nnyo  abantu  abo  abatadde  ekiwundu  mu 
kyenyi  kya  Omubaka  wa  Allah!” 

Sa’adi  ibn  Abi  Waqqaaswi  (Allah  amusiime)  yagamba  nti: 

“Ndayira  Allah,  olwawulira  Omubaka  wa  Allah  (okusaasira 
kwa  Allah  n’emirembe  bibeere  ku  ye)  ng’ayogera  ebigambo  ebyo, 

nnawulira  obusungu  bwe  nnali  ssifunangako  era  bwe  siriddayo 
kufuna,  ne  mpulira  nga  njagala  okutta  muganda  wange  Utuba  nga 
mmulanga  kye  yali  akoze.” 

Sa’adi  (Allah  amusiime)  yawaguza  ku  ludda  lw’omulabe 
ng’anoonya  kutta  muganda  we,  naye  nga  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  y’amutangira  obu- 
tatuukiriza  kigendererwa  kye.140 

Sa’adi  ibn  Abi  Waqqaaswi  ( Allah  amusiime)  mu  kiseera  kye  kimu 
yali  ayiira  bamusinzabibumbe  obusaale  nga  Nnabbi  Ow’ekitiibwa 
bw’amuzzaamu  amaanyi  n’ebigambo  bino  nti,  “Sukuma  obusaale 
bwo  Sa’adi;  bazadde  bange  bafuuke  ennunuzi  ku  lulwo!”  Ali  (Allah 
amusiime)  eyalaba  embeera  eno  oluvannyuma  yagamba  nti: 
“Siwulirangako  Omubaka  wa  Allah  ng’ayogera  nti,  ‘bazadde  bange 
bafuuke  ennunuzi  ku  lulwo’  ng’akyogerera  omuntu  yenna  okugg- 
yako  Sa’adi.”  (Tirmidhi,  Adab,  61,  Manaaqib,  26;  Ahmada,  I,  92) 

Ne  wakati  mu  kajagalalo  ak’amaanyi  nga  bwe  yeesiga  Katonda 
Owoobuyinza  ne  imaani  etakendeera  ennywevu,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  yali  eno  asangula 
omusaayi  mu  maaso  ge,  ku  ludda  olumu,  ate  nga  ku  ludda  olulala 
asaba  Allah,  nnannyini  matendo,  amuyambe,  era  nga  buli  kaseera 
asaba  nti: 

“Allah  ...  Abantu  bange  tebamanyi;  tebamanyi  kye  bakola... 
Nkusaba  obayambe!” 

Sahli  ibn  Sa’adi  (Allah  amusiime)  anyumya  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  bwe  yafunira  ekiwundu  e  Uhudi,  Fatuma  (Allah  amusiime) 
yatandika  okunaaza  omusaayi  mu  kyenyi  kye,  eno  Ali  (Allah  amusi- 


140.  Waaqidi,  I,  245. 

ime)  nga  bw’amufukirira  amazzi.  Fatuma  (Allah  amusiime)  olwalaba 
ng’amazzi  gongera  bwongezi  musaayi  kujja,  yafuna  olumuli  n’alwokya 
okutuusa  lwe  lwafuuka  ewu,  oluvannyuma  n’atandika  okuliteeka  mu 
kiwundu  n’okukisiba.  Omusaayi  gwalwa  ddaaki  ne  gulekera  awo  oku- 
jja.”  (Bukhari,  Jihaadi,  80;  Maghaazi,  24;  Muslim,  Jihaadi,  101) 

M 

\J 

Olutalo  lwe  Uhudi  bwe  lutyo  lwafuuka  ekifo  eky’ennaku. 
Obuwanguzi  bw’Abakkiriza  ku  ntandikwa  bwakyuka  ne  budda  eri 
bamusinzabibumbe,  olw’ekikolwa  Abakkiriza  abamu  kye  baakola 
bwe  baagyeemera  ebiragiro  bye  baali  baweereddwa.  Abantu  kkumi 
na  bana  bokka  be  baasigala  awaali  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye).  Abalala,  nga  mu  kiseera 
ekyo  beesanga  bali  mu  mbeera  ey’okutya  n’okusoberwa,  Nnabi 
Ow’okusaasira  (okusaasira  kwa  Allah  n’emirembe  bibeere  ku  ye) 
yatandika  okubakoowoola  nti: 

“Abaddu  ba  Allah...!  Mujje  gye  ndi,  nze  Mubaka  wa  Allah!” 
(Waaqidi,  I,  237) 

Kulaane  ereeta  ekifaananyi  eky’embeera  eyaliwo  mu  bigambo 
bino  wammanga: 

“(Mujjukire)  awo  we  mwapaalira  nga  mulinnya  (olusozi)  nga 
temukyakuba  liiso  ku  muntu  yenna,  nga  Omubaka  abayita  gye  muva 
(muddeyo  okulwana).  Katonda  n’abawa  okuwankawanka  oluvan- 

nyuma  lw’okuwankawanka  musobole  obutanakuwalira  ebyo  ebyali 
bibasubye  oba  ebyali  bibatuuseeko.  Era  mazima  ddala  Allah  buli  kye 
mukola  akimanyi  nnyo.”  (Aali  Imraan,  3 : 153) 

Ekibinja  kyAbasiraamu  abalala,  abaali  bawulidde  olugambo 
olwali  luyitinngana  nga  Nnabbi  Owemikisa  (okusaasira  kwa  Allah 
n’emirembe  bibeere  ku  ye)  bwe  yali  attiddwa,  enjoka  zaabatokota; 
okutuusa  abamu  lwe  baagamba  nti  ‘. ..  kati  tekyali  nsonga  lwaki 
tusigala  wano  naddala  nga  Nnabbi  wa  Allah  amaze  okuttibwa,’  era 
ne  batandika  okwabulira  eddwaaniro.  Eky’okukuuma  Madiina  kye 
kyali  kibasigadde  ku  birowoozo  nga  baddayo,  wadde  nga  abakyala 
be  Madiina  eky’okwagala  okudda  e  Madiina  bagikuume  baabasiki- 
riza  bakiveeko. 

Ekibinja  ekirala,  olw’okulowooza  nti  ‘. ..  wadde  nga  Omubaka 
wa  Allah  yali  afudde,  naye  Allah  Ye  Mulamu  tafa’,  tebaaterebu- 
ka  n’akamu  era  ne  basigala  nga  balwana.  Omu  ku  Basswahaba 
ab’ekika  ekyo  yali  Anasi  ibn  Nadhwri  (Allah  amusiime),  taata  omuto 
owa  Anasi  ibn  Maaliki  (Allah  amusiime)  amanyiddwa  ennyo. 
Oluvannyuma  lw’okuwulira  olugambo  olwo  olubi  nti  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  naye  yali 
attiddwa  ng’omujulizi  mu  lutalo,  nga  luva  mu  Basiraamu  abamu, 
bo  abaali  bakutuse  n’okusuubira  nga  n’eby’okulwana  babivuddeko, 
Anasi  ibn  Nadhwri  (Allah  amusiime)  yaleekaana  ebigambo  bino 
ebyali  byoleka  obuzira  obw’ekika  ekya  waggulu  mu  biseera  ebizibu 
n’okwesiga  Allah  okwali  mu  nda  mu  mutima  gwe: 

“Kati  olwo  obulamu  buba  bulina  mugaso  ki  nga  Omubaka  wa 
Allah  amaze  okufa?  Mujje  tulwane  nga  ye  naffe  tufe  ng’abajulizi!” 
Olwo  n’alyoka  alumba  bamusinzabibumbe,  era  mu  kaseera 
katono  yali  amaze  okufuna  ebiwundu  ebyasukka  mu  kinaana, 
era  n’akomekkereza  ng’attiddwa  ng’omujulizi.  (Ahmada,  III,  253;  Ibn 
Hishaamu,  III,  31) 

Anasi  (Allah  amusiime)  anyumya  bino  wammanga  nti: 

“Taata  wange  (omuto)  Anas  ibn  Nadhwri  teyeetaba  mu  luta- 
lo  lw’e  Badiri,  ekintu  ekyagaana  okumuva  mu  mutwe.  Yatuuka 
n’okugamba  Omubaka  wa  Allah  (okusaasira  kwa  Allah  n’emirembe 
bibeere  ku  ye)  nti  . .  Allah  ajja  kulaba  kye  nja  okukola  bwe  ndifuna 
omukisa  okwetaba  mu  lutalo  ne  bamusinzabibumbe!’ 


Bw’atyo  yeetaba  mu  lutalo  lwe  Uhudi.  Abasiraamu  bwe 
baatandika  okubuna  emiwabo,  yagamba  ng’ali  ku  Bakkiriza  banne 
nti,  ‘Katonda  wange!  Nneetonda  gy’oli  ku  lwabwe’;  ate  ng’ali  ku 
bamusinzabibumbe  yagamba  nti,  . .  era  Allah  ndi  wala  nnyo  n’ebyo 
bye  bakola’  Oluvannyuma  yeeyongera  mu  maaso  n’asanga  Sa’adi  ibn 
Muadh,  gwe  yagamba  nti,  ‘Sa’adi  Ejjana  gye  nfiiririra;  era  ndayira 
Katonda  wa  Ka’aba  nsobola  okuwunyiriza  akawoowo  kaayo  nga 
kava  ku  njegoyego  za  Uhudi!’ 

Nga  wayise  ekiseera  Sa’adi  bwe  yali  anyumiza  Omubaka  wa 
Allah  ebyagwawo  yakkiriza  nti: 

‘Nnali  sisobola  kukola  Anasi  kye  yakola!’ 


Oluvannyuma  twagwa  ku  taata  eyab  attiddwa  ng’omujulizi. 
Omulambo  gwe  gwabko  ebiwundu  ebisukka  mu  kinaana  nga  byamu- 
tuusibwako  ebitala,  amafumu  n’obusaale.  Twasanga  bamusinzabibumbe 
bagutemyetemye.  Ebitundu  bye  ebisinga  byab  tebirabikako,  era  ng’eyo 
ye  nsonga  eyalemesa  omuntu  yenna  okumutegeera  okuggyako  mwan- 
nyina  eyamulabira  ku  busongezo  bw’engalo.  Ayah  eno  wammanga 
yakka  ng’eyogera  ku  taata  wange  omuto  n’abo  abamufaanana  nti: 

‘Mu  bakkiriza  mulimu  abasajja  abaatuukiriza  endagaano  gye 
baakola  eri  Allah;  mu  bano  mulimu  abaatuukiriza  obuvunaanyiz- 
ibwa  bwabwe  (ne  battibwa  ng’abajulizi)  era  mu  bo  mulimu  abalindi- 
rira  naye  tebaakyukako  n’akatono’  (al  Ahzaab,  33  :  23)”  (Bukhari,  Jihaad, 
12;  Muslim,  Imaara,  148) 

Abasinga  obungi  ennyo  mw’abo  abaatandika  okwabu- 
lira  eddwaaniro  kasita  ebintu  byekyusa,  baalina  ekigendererwa 
eky’okweyongera  okulwanira  awalala.  Allah,  nnannyini  matendo, 
bano  yabagamba  bw’atyi: 


“Mazima  ddala  mwali  mwegomba  okufa  nga  temunnakutuu- 
kako,  kati  mukulabye  nga  nammwe  mutunula.”  (Aali  Imraan,  3 : 143) 

Abo,  awamu  n’okuba  nga  baakakasa  nti  baali  beetegefu  okufa, 
naye  badduka  oluvannyuma  lw’okuwulira  olugambo  olutaaliko 
mutwe  na  magulu,  olw’okufa  kwa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye),  baanenyezebwa  nnyo  Katonda 
Owoobuyinza  bw’atyi: 

“Muhammadi  ssi  kirala  wabula  mubaka,  ababaka  baayita  nga 
tannaba  kujja,  bw’aba  ng’afudde  oba  ng’attiddwa  mujja  kukyukira 
ku  bisinziiro  byammwe?  N’oyo  akyukira  ku  bisinziiro  bye,  talina 
kintu  kyonna  ky’ajja  kutuusa  ku  Allah  era  Allah  ajja  kusasula  abo 
abeebaza.”  (Aali  Imraan,  3  :  144) 

Nga  tafuddeeyo  ku  bizibu  ebitali  bimu,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yanywerera  ku 
ttaka  n’Emmunyeenye  Ey’amambuka  n’azzaayo  obulumbaganyi 
n’obuvumu  obw’ekika  kya  waggulu  obwateekawo  eky’okulabirako  eri 
Basswahaba,  okwaddinngana  ebigambo  bya  Katonda  Owoobuyinza 
ebigamba  nti: 

“Temufootookerera  era  temunakuwala  nga  mmwe  muli  wag- 
gulu  bwe  muba  nga  ddala  muli  bakkiriza.  Bwe  muba  mufunye  ekye- 
kango  n’abantu  (abatali  bakkiriza)  baafuna  ekyekango  ekifaananako 
ekyo.  Ebiseera  bwe  bityo  tubyetoolooza  eri  abantu,  era  Allah  amanye 
abo  abakkiriza  abafuule  abajulizi.  Era  Allah  tayagala  bantu  balyazaa- 
maanyi  (bakozi  ba  bikolobero).”  (Aali  Imraan,  3 : 139  -  140) 

Ku  lw’okusaasira  kwa  Allah,  nnannyini  matendo,  kwe  yawa 
Omubaka  we  n’Abakkiriza,  awamu  n’obusambattuko  bwonna 
obwatuukawo,  ku  lunaku  lwa  Uhudi,  bamusinzabibumbe  tebaa- 
sobola  kutuukiriza  kigendererwa  kyabwe.  Mu  kiseera  ekyo  kye 

kimu,  Basswahaba  baatandika  okuddamu  okukunngaanira  awaali 
Nnabbi  (okusaasira  kwa  Allah  n’emirembe  bibeere  ku  ye)  ne  bam- 
ulwaniririra  ne  bamugobako  obulumbaganyi  bamusinzabibumbe 
bwe  baali  bakoze  era  mu  kaseera  katono  akaddirira  ne  batuusa  ku 
bamusinzabibumbe  ebisago  eby’amaanyi  nga  bwe  baali  baakola. 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  yakozesa  akakisa  k’okusiriikiriza  mu  kulwana  n’adda  ku 
lusozi  lwa  Uhudi.  Wadde  nga  Abu  Sufuyaane  yagezaako  mu  kiseera 
kino  okukola  okulumba  ng’asinziira  Uhudi  gy’akomerera,  naye 
okugezaako  kwe  kwagwa  butaka. 

Mu  kaseera  ako  ak’entiisa,  Katonda  Owoobuyinza  yaleetera 
Abakkiriza  obukkakkamu  bw’okuwulira  okusumagira  era  mangu 
ago  ne  beesanga  ng’otulo  tubakwatidde  mu  kifo  ekyo.  Baali  tebakya- 
sobola  kunyweza  bitala,  ebyagwanga  ku  ttaka  emirundi  egiwera. 
Abasiraamu  bokka  be  beebaka;  abannanfuusi  abatono  abaali  balina 
okubuusabuusa  tebaasobola  wadde  kuzibirizaamu  akatono,  olwo  ne 
baba  nga  bava  mu  mbeera  ey’entiisa  emu  ne  badda  mu  ndala,  nga 
batya  nti  bamusinzabibumbe  baali  baakudda  nga  bava  gye  bavudde 
babatte.”141 

Waliwo  ekiseera  lwe  waabalukawo  okuwaanyisiganya  ebig- 
ambo  wakati  wa  Abu  Sufuyaane  ne  Umaru  (Allah  amusiime).142 
Nga  bwe  yeeteekateeka  okugenda,  Abu  Sufuyaane,  ng’awulira  bubi 
olw’obutasobola  kutuukiriza  bulungi  kigendererwa  kye  mu  ngeri 
ematiza  nga  bwe  yali  ayagala,  yawoggana  nti: 

“Ka  tusisinkane  omwaka  ogujja  e  Badiri!” 

Umaru  (Allah  amusiime)  yayagala  okulaba  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  engeri  gye  yali 


141.  Bukhari,  Maghaazi,  18,  20;  Waaqidi,  I,  295  -  296) 

142.  Ibn  Hishaam,  III,  45. 

agenda  okuddamu.  Oluvannyuma  yagamba  Umaru  (Allah  amusi- 
ime)  okugamba  Abu  Sufuyaane  nti,  Allah  ng’ayagadde,  awo  we  wajja 
okubeera  ensisinkano  yaffe  omwaka  ogujja!”  (Ibn  Hishaam,  III,  45;  Ibn 
Sa’adi,  II,  59) 

Bamusinzabibumbe  baali  baddayo  eka  olw’ensonga  emu 
nti  ensigo  z’okutya  zaali  zisensedde  omulundi  omulala  mu  nkizi 
zaabwe.  Nga  byonna  obitadde  ku  bbali,  ekimu  ku  byamagero  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  bye 
yaweebwa  kwali  kuteeka  kutya  mu  mitima  gya  balabe  be,  awatali 
kufa  ku  bbanga  eryali  libaawula  wakati  awo.  Allah,  nnannyini 
matendo,  agamba  nti: 


“Tujja  kussa  okutya  mu  mitima  gy’abo  abaakaafuwala  olw’ebyo 
bye  baagatta  ku  Allah  ebyo  by’atassizaako  buyinza  era  obuddo 
bwabwe  Muliro  era  bubi  nnyo  obuddo  bw’abalyazaamaanyi.”  (Aali 
Imraan,  3  :  151) 

Bwe  batyo  bamusinzabibumbe  abaali  mu  kutya  okwasuulibwa 
mu  mitima  gyabwe,  tebaasobola  na  kugezaako  kulumba  Madiina 
eyali  erekeddwa  nga  terina  bukuumi,  wadde  nga  mu  kiseera  ekyo 
baali  be  basinza  Abakkiriza  ku  maanyi  ge  baali  bafunye.  Okwongera 
kw’ebyo  baali  baddayo  eka  nga  tebalina  na  muwambe  Musiraamu 
n’omu  bw’atyi.  Kuno  awatali  kubuusabuusa  kwali  kusaasira  kwa 
Allah,  nnannyini  matendo,  eri  Omubaka  we  n’eri  Abakkiriza. 

Nga  bamusinzabibumbe  baddayo  nga  bava  e  Uhudi,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yala- 
gira  Abasiraamu  okusimba  ennyiriri,  asobole  okutendereza 
n’okusaba  Allah.’ 

Basswahaba  baasimba  ennyiriri  emabega  wa  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  oluvannyuma 
n’asaba  bw’atyi: 

“Allah...  Okwebaza  n’okutenderezebwa  byonna  bibyo... 
Teri  yenna  ayinza  kufunza  ekyo  ky’oba  ogaziyizza  n’ogaggawaza 
n’oyongera  era  teri  ayinza  kugaziya  na  kwongera  ekyo  ky’oba  ofun- 
zizza!  Teri  yenna  ayinza  kutereeza  ekyo  ky’oba  okyamizza  era  teri 
ayinza  kukyamya  ekyo  ky’oba  otereezezza!  Teri  ayinza  kuwa  ekyo 
ky’oba  ommye,  era  teri  ayinza  kuziyiza  kuwa  ekyo  ky’oba  ogabye! 
Teri  ayinza  kusembeza  kumpi  ekyo  ky’oba  otadde  ewala  era  teri 
ayinza  kwongerayo  wala  ekyo  ky’oba  osembezza  okumpi! 

Katonda  wange!  Twagazise  imaan  mu  mitima  gyaffe;  onyirize 
nayo  emitima  gyaffe!  Tufuule  abatamwa  kufr,  obulyazaamaanyi 
n’obugyeemu!  Tuteeke  mw’abo  abamanya  ekirungi  mu  nsi  ne  ku 
Lunaku  lw’enkomerero,  abo  abaalunngamizibwa  eri  ekkubo  egg- 
olokofu! 


Katonda  wange!  Tutte  nga  tuli  Abasiraamu  era  otuwangaaze 
nga  tuli  Abasiraamu!  Otuteeke  mu  kibinja  ky’abalongoofu,  awatali 
kufiirwa  kitiibwa  na  nsa  zaffe  ne  tubeera  mu  bantu  abagezesebwa! 


Katonda  wange!  Zikiriza  abatakkiriza  abo  abawakanya  ban- 
nabbi  bo  ne  bawugula  abantu  okubajja  ku  kkubo  lyo!  Basaanikire 
mu  kubonaabona  n’ebibonyobonyo  byo!  Katonda  wange!  Zikiriza 
n’abatakkiriza  abo  be  wawa  Ebitabo!  Katonda  ...  Owaamazima, 
Owaddala...  Aamiina!”  (Ahmada,  III,  424;  Haakim,  I,  686  -  687/  1868;  III, 
26  /  4308) 

Sa’adi  Ibn  Rabii’i:  Sswahaba  Eyaggalawo  Oluggi 
Lw’okwekwasa 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yabima  sswahaba  we  mu  ddwaaniro  ng’asuubira  okusangayo 
Sa’adi  ibn  Rabii’i,  naye  wadde  nga  gwe  baatuma  yagezaako  nnyo 
okunoonya  teyasobola  kuzuula  Sa’adi  ibn  Rabii’i.  Okukoowoola  kwe 
kwonna  tekwaddibwamu.  Ng’aweddemu  essuubi  yagezaako  okuk- 
oowoola  omulundi  gwe  ogwasembayo  nti: 

“Sa’adi!  Ntumiddwa  Omubaka  wa  Allah  okulaba  oba  oli  mula- 
mu  oba  oli  mu  bantu  abattiddwa  ng’abajulizi!” 

Mu  kiseera  ekyo,  yali  ali  mu  kaseera  ke  akasembayo  era  nga 
taliimu  twanyi  twonna  tumosobozesa  kuddamu,  bwe  yawulira  nti 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  kennyini  ye  yali  ayagala  okumanya  embeera  ye  gye  yalimu,  Sa’adi 
yasonda  amaanyi  ge  gonna  ge  yali  asigazizza  n’addamu  n’okuwuuna 
okunafu  nti: 

“Kati  ndi  mu  bafu!”  Ekyeyolefu  kwe  kuba  ng’ekiseera  ekyo 
yali  alengera  wala.  Basswahaba  badduka  okugenda  awaali  Sa’adi 
(Allah  amusiime).  Omubiri  gwe  gwali  gulaga  ebiwundu  ebitalina 
muwendo.  Sa’adi  yali  asigazizzaamu  otwanyi  otusembayo  tweyakoz- 
esa  okwogera  ebigambo  bino  wammanga  eby’ekyewuunyo: 

“Ndayira  Allah  nti,  ebbanga  lye  mumala  nga  mukyalina  amaaso 
agatambula,  bwe  muba  nga  temukuumye  Mubaka  wa  Allah  (okusaa- 
sira  kwa  Allah  n’emirembe  bibeere  ku  ye)  abalabe  be  obutamutuusaa- 
ko  kabi  ne  mukkiriza  ekintu  kyonna  ekibi  okumutuukako,  temu- 
lina  kya  kwekwasa  kye  mugenda  kwogera  mu  Maaso  ga  Katonda!” 
(Muwattwa’a  Jihaadi,  41;  Haakim,  III,  21  /  4906;  Ibn  Hishaamu,  III,  47) 

Sa’adi  ibn  Rabii’i  (Allah  amusiime)  yasiibula  obulamu  bw’ensi 
eno  oluvannyuma  lw’okuleka  ebigambo  bye  bye  yalaamira  ensi  zino, 
nga  kiraamo  eri  ummah  yonna  okukikuuma  obutiribiri. 


Abajulizi  Abaafiira  Mu  Lutalo  Lwe  Uhudi 

Bamusinzabibumbe  bonna  bwe  baava  mu  ddwaaniro  ne 
bagenda,  Nnabbi  (okusaasira  kwa  Allah  n’emirembe  bibeere  ku 
ye)  n’Abakkiriza  bakka  mu  ddwaaniro  ne  baziika  abajulizi.  Bonna 
awamu  baawerera  ddala  nsanvu,  nga  muno  mwe  mwali  ne  Hamuza 
omuzira  atatya  ne  Mus’abu  ibn  Umayr  (bombi  Allah  abasiime). 

Mus’abu  ibn  Umayr  (Allah  amusiime),  eyali  asitudde  bend- 
era  y’eggye  ly’Abasiraamu,  yattibwa  bwe  yali  agezaako  okulwanirira 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye).  Olwo  malayika  emu  ne  yessa  mu  kifaananyi  kya  Mus’abu 
n’ekwata  bendera;  nga  tategedde  nti  Mus’abu  yali  attiddwa,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  yala- 
gira  nti: 

“Weeyongere  mu  maaso  Mus’abu,  weeyongere  mu  maaso!” 

Olwo  eyali  akutte  bendera  kwe  kukyuka  n’akuba  eriiso  ku 
Nnabbi  Ow’okusaasira  (okusaasira  kwa  Allah  n’emirembe  bibeere 
ku  ye),  oyo,  olw’ategeera  nti  yali  malayika,  kwe  kumanya  nti  Mus’abu 
yali  attiddwa.  Wadde  ng’omubiri  gwe  oluvannyuma  gwazuulibwa, 
Abakkiriza  tebaasobola  kufuna  lugoye  lumala  kuzingamu  mulambo. 
(Ibn  Saadi,  III,  121  -  122) 


Engoye  ze  yalina  ku  mubiri  bwe  zaabikkanga  ekitundu  ekya 
waggulu  ng’ekya  wansi  kisigala  bwereere;  ate  bwe  zaabikkanga  eki- 
tundu  ekya  wansi  ng’ekya  waggulu  kisigala  kibikkuse.  Basswahaba 
bwe  batyo  baasalawo  okwebuuza  ku  Nnabbi  (okusaasira  kwa  Allah 

n’emirembe  bibeere  ku  ye)  okusalawo  kye  bali  bagenda  okukolera 
omulambo.  Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  kwe  kubawa  amagezi  okubikka  ekitundu  kya  Mus’abu 
ekya  waggulu  nga  bakozesa  engoye  ze  ate  bakozese  omuddo  oguwu- 
nya  obulungi  okubikka  ekitundu  kye  ekya  wansi. 

Okuddako  emabega,  Mus’abu  yali  yazaalibwa  okuva  mu  maka 
agamu  ku  gaali  gasinga  ekitiibwa  n’obugagga  mu  Makka.  Kumpi 
abavubuka  be  Makka  bonna  baamwegomba.  Kigambibwa  n’okuba 
nti  abawala  basaasaanyanga  ebimuli  mu  kkubo  lya  Mus’abu  we 
yabanga  agenda  okuyita.  Naye  ye,  wadde  nga  waaliwo  amaanyi 
agaamuteekebwako  okuva  ewaabwe,  yalondawo  okubeera  ku  ludda 
lwa  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  ne  yeerekereza  ebintu  byonna  ebirungi  eby’ensi.  Kwali 
kuwa  kitiibwa  mu  kwagala  n’okujjumbira  bye  yalina  eri  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye),  eby- 
awaliriza  malayika  okusigala  mu  kifaananyi  kya  Mus’abu  ng’amaze 
okuttibwa  mu  ddwaaniro  lye  Uhudi.  Kwali  kusiima  kwa  Katonda 
Owoobuyinza  eri  okwewaayo  kwonna  Mus’abu  kwe  yali  akoze. 

Ekyafaayo  kino  kyalwawo  nga  kirina  kye  kikola  ku  mit- 
ima  gy’Abasiraamu  okumala  ekiseera.  Emyaka  egyaddirira, 
Abasiraamu  we  baafunira  amaanyi  ne  babeera  abafuzi,  mutabani  wa 
Abdurrahmaani  ibn  Awuf,  omu  ku  Basswahaba  abaali  basinga  obu- 
gagga,  yamuleetera  emmere  ey’ebika  eby’enjawulo  asiibulukukireko. 
Wabula  Abdurrahmaani  ennyiike  yamukwata,  n’agamba  nti: 

“Mus’abu  yattirwa  mu  lutalo  lwe  Uhudi.  Yali  munnaddiini 
okunsinga.  Naye  eky’okumuzingamu  yalina  essuuka  emu.  Bwe  twa- 
banga  ab’okugizingamu  omutwe,  amagulu  gaabanga  gaakusigala 
wabweru;  so  ng’ate  bwe  twabanga  ab’okuzingamu  ebigere  ng’omutwe 
gusigala  bweru.  Oluvannyuma,  twaweebwa  eby’obugagga  by’ensi... 
era  ntya  nti  ebyaffe  byonna  bye  tukoleredde  bitusasuddwa  kuno 

ku  nsi.”  Oluvannyuma  Abdurrahmaani  (Allah  amusiime)  yatulika 
n’akaaba  emmere  n’agireka  awo  nga  tagikutteeko.  (Bukhari,  Janaaiz,  27) 

Mu  bajulizi  ba  Uhudi  bonna,  yali  Hamuza  (Allah  amusi- 
ime),  omuzira  eyanywamu  banne  akendo  mu  ggye  ly’Abasiraamu 
abennyamiza  ennyo  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  n’Abakkiriza  bonna  okutwalira  awamu. 

Swafiyya  (Allah  amusiime)  yadduka  okugenda  awaali  abajulizi 
abaali  battiddwa  mu  lutalo  okulaba  omulambo  gwa  mwannyina 
Hamuza  (Allah  amusiime).  Yasisinkana  mutabani  we  Zubayiri  ibn 
Awwaam  (Allah  amusiime)  eyategeeza  nti: 

Omubaka  wa  Allah  akulagidde  okuddayo  eka.” 

Swafiyya  yamubuuza  nti:  “Lwaki?  Tayagala  ndabe  mwannyi- 
naze?  Nnawulidde  dda  nti  yabaagiddwa.  Naye  ekyamutuseeko  kya- 
mutuseeko  ku  lwa  Allah.  Tewali  kintu  kirala  ekitali  ekyo  ekyandin- 
kubagizza.  Inshaa-a  Llaahu  nja  kugumiikiriza  ekyo  nnindirire 
okukifunamu  empeera  okuva  eri  Allah.” 

Zubayiri  yaddayo  ewa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  n’amuyitiramu  maama  we  bye  yali 
agambye,  era  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  kwe  kumugamba  nti:  “Bwe  kiba  bwe  kityo,  kale 
muleke  agende  amulabe!”  Swafiyya  yagenda  mu  maaso  n’ayimirira 
n’asabira  okumpi  n’awaali  omulambo  gwa  Hamuza.  (Ibn  Hishaamu,  III, 
48;  Ibn  Hajari,  al  Iswabah,  IV,  349) 


Zubayiri  ibn  Awwaam  (Allah  amusiime)  attottola  ebyaliwo  olu- 
vannyuma  mu  ngeri  ekwasa  ennaku  eyaliwo,  eyoleka  eky’okulabirako 
eky’oluganda  lw’Obusiraamu. 


“Maama  yaggyayo  essuuka  bbiri  ze  yali  aleese  n’agamba 
nti.’Ndeese  essuuka  zino  muzizingemu  Hamuza.’  Bwe  tutyo  twamug- 

gyako  essuuka  ne  tuddayo  awaali  omulambo  gwa  Hamuza.  Wabula 
omulambo  gwa  Hamuza  gwali  guliraanye  omulambo  gw’omujulizi 
omulala,  eyali  ava  mu  ba  Answari,  nga  talina  kyakumuzingamu. 
Ensonyi  zaatukwata  okuzinga  Hamuza  mu  ssuuka  ebbiri  ne  tuleka 
omu  Answari  nga  tazingiddwa  mu  ssuuka  nemu,  ne  tusalawo  bombi 
okubazinga  buli  omu  mu  ssuuka  emu.  Wabula  olw’okuba  ng’essuuka 
emu  yali  nnene  okusinga  ku  ginnaayo,  twasalawo  okukuba  akalulu 
ku  ani  eyali  ow’okuzingibwa  mu  ssuuka  ki.”  (Ahmada,  1, 165) 

Ekyafaayo  kino  kyoleka  engeri  okuwulira  oluganda  lwa  imaani 
bwe  kwali  kusikidde  okuwulira  oluganda  lw’omusaayi. 

Abajulizi  mwenda,  mu  kiseera  ekimu  baaleetebwa  awaali  omu- 
lambo  gwa  Hamuza  (Allah  amusiime),  ne  baziikibwa  oluvannyuma 
lwa  sswala  ya  janaza,  gye  baabasaalira  ne  Hamuza  (Allah  amusiime). 
Naye  Hamuza  yasigalawo  okulinda  omugogo  omulala  ogw’abantu 
omwenda.  Mu  ngeri  eyo,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yasaalira  taata  we  omuto  omwagalwa, 
kabaka  w’abajulizi,  esswala  za  janaza  eziwera.143 

Okusinziira  ku  Jabbeeri  (Allah  amusiime)  bye  yanyumya, 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  yaleetanga  abajulizi  abattirwa  e  Uhudi  babiri  babiri,  ng’ateeka 
ku  ludda  lw’entaana  oluliraanye  e  qibla  oyo  eyali  asinga  okumanya 
okusoma  Kulaane  era  eyasinganga  okutambuliza  obulamu  bwe  ku 
Kulaane.  (Bukhari,  Janaaiz,  73,  75) 

Ayisa  (Allah  amusiime)  yava  e  Madiina  n’akabinja  k’abakyala 
bagende  bafune  amawulire  ku  byali  bifa  e  Uhudi.  Nga  batuuse 
okumpi  ne  Harra,  yasanga  omukyala  omulongoofu  ayitibwa  Hindu 
bint  Amuri  (Allah  amusiime),  eyali  atisse  emirambo  ku  nngamiya 


143.  Ibn  Maajah,  Janaaiz,  28. 

ogwa  bba  Amuri  ibn  Jamuuh,  mutabani  we  Khallaad  ne  mwannyina 
Abdalla  nga  boolekedde  Madiina. 

Ayisa  (Allah  amusiime)  mu  kweraliikirira  yabuuza  Hindu  nti, 
“Bipya  ki  ebiri  e  Uhudi?” 

Omukyala  yamuddamu  nti:  “Byonna  bitambula  bulungi. 
Omubaka  wa  Allah  mulamu  era  ali  bulungi.  Tewali  kirala  kikulu!” 

Ayisa  (Allah  amusiime)  yamubuuza  nga  bw’asonga  ku  mirambo 
egyali  gipangiddwa  ku  nngamiya  nti,  “Ate  abo  be  b’ani?” 

Hindu  yaddamu  nti,  “Omwami  wange  Amuri,  mwannyinaze 
Abdalla  ne  mutabani  wange  Khallaadi.” 

“Obatwala  wa?” 

Hindu  yaddamu  nti,  “Mbatwala  Madiina  gye  nngenda  okuba- 
ziika.”  Oluvannyuma  yagezaako  okusika  enngamiya  eyali  etandise 
okutambula  empola  nga  yeekooloobya  ng’ayagala  yeeyongeremu 
okwanguwa  naye  enngamiya  ne  yeerema  era  n’efukamira. 

Ayisa  (Allah  amusiime)  kwe  kubuuza  nti,  “Ekyo  kiva  ku  kuba 
ng’ogitisse  nnyo?” 

Hindu  yamuddamu  nti,  “Simanyi.  Naye  kyewuunyisa  kubanga 
bulijjo  esobola  okwetikka  ebintu  ebizitowa  okusinga  emirambo  gino 
emirundi  ebiri  miramba  n’okusingawo.  Kirabika  waliwo  ekintu  eki- 
tali  kya  bulijjo  ekigituuseeko  kati!” 

Bagikaka  okuddamu  okuyimirira  kyoka  n’eddamu  n’efukamira 
kasita  baagitunuzanga  ku  lidda  e  Madiina.  Wabula  bwe  baagisi- 
ka  okugizza  e  Uhudi  ng’ekkiriza  n’etambula.  Hindu  yayitiramu 
Nnabbi  ow’emikisa  (okusaasira  kwa  Allah  n’emirembe  bibeere  ku  ye) 
embeera  nga  bwe  yali,  nga  bw’amwebuuzaako  eky’okukola. 

“Enngamiya  etuukiriza  buvunaanyizibwa.  Amuri  alina  ekiraa- 
mo  kyonna  kye  yaleka?” 

Omukyala  yannyonnyola  nti:  “Nga  Amuri  anaatera  okugenda 
e  Uhudi,  yatunula  eri  e  qibla  n’asaba  bw’atyi,  Allah  nkusaba  ompe 
okufa  ng’omujulizi;  oleme  kunziza  mu  bantu  bange  olwo  mbeere 
mukendeevu  era  nga  ndi  mu  nnaku.” 

Awo  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  we  yamugambira  nti,  “Eyo  ye  nsonga  lwaki  enngamiya 
egaanye  okutambula.  Omuntu  yenna  mu  mmwe  ba  Answari  eyakola 
obweyamu  eri  Allah  alina  okunywerera  ku  kigambo  kye.  Hindu,  balo 
Amuri  ali  omu  ku  bantu  abalongoofu.  Okuva  ku  kaseera  we  yattid- 
dwa  ng’omujulizi,  bamalayika  bamusiikiriza  wansi  w’ebiwawaatiro 
byabwe  era  banoonya  ekifo  ekisinga  obulungi  eky’okumuziikamu. 
Balo  Amuri,  mutabani  wo  Khallaad,  ne  mwannyoko  Abdalla,  bajja 
kusisinkana  mu  Jjana  ng’abanywanyi.” 

Hindu  olwawulira  ebigambo  ebyo,  olw’okwagala  ennyo  oku- 
beera  omulundi  omulala  mu  bulamu  obutaggwaawo  ne  bba  omu- 
longoofu  Amuri,  yapeeka  Nnabbi  nti: 

“Omubaka  wa  Allah,  nange  nsabira  Allah  nsobole  okubeeyun- 
gako.”  (Waaqidi,  I,  264  -  265;  Ibn  Hajar,  Fathul  Baari,  III,  216;  Ibn  Abdilbarri, 
III,  1168) 

Era  waliwo  ekyafaayo  eky’amaanyi. 

Ku  lunaku  lwa  Uhudi,  Madiina  yakankana  olw’amawulire  agaa- 
li  gagamba  nti  Nnabbi  (okusaasira  kwa  Allah  n’emirembe  bibeere  ku 
ye)  yali  attiddwa.  Abantu  baasoberwa  era  okuleekaana  ne  kutuuka 
ku  ggulu.  Kino  kyagenda  wala  okutuusa  omukyala  Sumayra  (Allah 
amusiime),  omukyala  ava  mu  ba  Answari  gwe  baali  babikidde  nga 
bba,  abaana  be  babiri,  taata  we  ne  mwannyina  nga  bwe  baali  bat- 
tiddwa  mu  ddwaaniro,  bwe  yasigala  nga  tafuddeeyo,  ng’ebirowoozo 

bye  byonna  abimalidde  ku  ky’okwagala  okumanya  nti  Nnabbi  yali  ali 
bulungi,  engeri  gye  yali  abuuza  buli  kaseera  nti: 

“Ali  bulungi?” 

Oluvannyuma  yafuna  okuddibwamu  kwe  yali  alindirira  okuva 
mu  Basswahaba  abaali  bakomawo  okuva  mu  ddwaaniro  abaa- 
mugamba  nti: 

“Yee.  Alhamdulillaahi  mulamu  era  ali  bulungi.” 

Awamu  n’ekyo  Sumayira  (Allah  amusiime)  teyamatira  kwe 
kugamba  nti:  “Mumundage  omutima  gwange  gutereere.”  Bwe  baa- 
mumulaga,  yadduka  n’agenda  ewa  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  era  ng’akutte  ku  kirenge  ky’essaati 
ye  yaleekaana  nti: 

“Bazadde  bange  bafuuke  ennunuzi  gy’oli,  Omubaka  wa  Allah 
...  Sikyalina  kye  nneeraliikirira  okuva  lw’oli  omulamu!”  (Waaqidi,  I, 
292;  Haythami,  VI,  115) 

Bashir  ibn  Aqrabah  (Allah  amusiime)  anyumya  bino  wam- 
manga: 

“(Nga  nkyali  mwana  muto)  bwe  nnafuna  amawulire  ag’okuttibwa 
kwa  kitange  Aqrabah  mu  lutalo  lwe  Uhudi,  nnagenda  ewa  Omubaka 
wa  Allah,  nga  ndi  mu  maziga,  ye  kwe  kumbuuza  nti,  ‘Mukwano,  lwaki 
okaaba?  Toyagala  nze  nfuuke  taata  wo  ate  Ayisa  abeere  maama  wo?’ 

Nnamuddamu  nti,  ‘Bazadde  bange  bafuuke  ennunuzi  gy’oli, 
Omubaka  wa  Allah;  awatali  kubuusabuusa  nnandiyagadde.  Awo 
Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kunkwata  mu  mutwe  n’ansiimuula.  N’okutuusa  olwa- 
leero,  wadde  ng’enviiri  zange  zonna  zaafuuka  nvi,  naye  akafo  awo 
Omubaka  wa  Allah  we  yasiimuula  waasigala  nga  waddugavu.” 
(Bukhari,  at  Taarikhul  Kabiir,  II,  78;  Ali  al  Muttaqi,  XIII,  298  /  36862) 

Ekituntu  ekirala  ekiraga  nga  Basswahaba  bwe  baali  bettanira 
okufa  ng’abajulizi  kyekyo  Jabbeeri  (Allah  amusiime)  ky’anyumya  nti: 

“Ekiro,  ng’enkeera  Uhudi,  taata  wange  yampita  nngende  we 
yali  n’anngamba  nti,  ‘Mpulira  muli  nga  nze  nja  okubeera  omujulizi 
asooka  okuttibwa,  enkya,  mu  Basswahaba  ba  Omubaka  wa  Allah. 
Ng’oggyeeko  Omubaka  wa  Allah,  ggwe  muntu  gwe  nsinga  okwagala 
gwe  nja  okuleka  emabega  nga  nfudde.  Nnyina  amabanja;  gonna 
gasasule.  Bulijjo  baganda  bo  bakwate  n’obwegendereza!’ 

Ng’era  bwe  yakyogera,  kitange  ye  muntu  eyasooka  okuttibwa  nga 
omujulizi  mu  lutalo  lwe  Uhudi.  Nnamuteeka  mu  ntaana  n’omujulizi 
omulala.  Oluvannyuma  nnayagala  okumuziika  mu  kifo  ekirala 
ekyeyawudde.  Naye  oluvannyuma  lw’okuyitawo  emyezi  mukaaga 
mulamba,  nnamuziikulayo  ng’omubiri  gwe  gwonna  guli  mu  mbeera 
nga  bwe  nnaguteekayo  okuggyako  akatundu  ku  kutu.  Nnagenda  mu 
maaso  ne  mmuziika  mu  ntaana  eyeeyawudde.”  (Bukhari,  Janaaiz,  78) 

Lumu,  abajulizi  abattirwa  mu  lutalo  lwe  Uhudi,  bwe  baayoger- 
wako,  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  okwagala  okwogera  ku  bajulizi  abo  abazira  yagamba  nti: 

“Ndayira  Allah,  nange  mpulira  nga  nandiyagadde  nnyo  singa 
nnattibwa  ng’omujulizi  buli  kiro  ne  nkimala  wansi  w’Olusozi  lwa 
uhudi!”  (Ahmada,  III,  375) 

Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  mu  lumu  ku  nnambula  ze  lwe  yakola  eri  abajulizi 
abattirwa  mu  lutalo  lwe  Uhud  yalangirira  mu  lujjudde  nti: 

“Ndi  mujulizi  ku  imaani  yaabwe  n’obwesimbu  bwabwe!” 

Abu  Bakari  (Allah  amusiime)  kwe  kumubuuza  nti,  “Omubaka 
wa  Allah,  tetuli  ba  luganda  lwabwe?  Twafuuka  Abasiraamu,  nga 

nabo  bwe  baali  Abasiraamu,  ne  tugenda  mu  jihaadi,  nga  nabo  bwe 
baagenda.” 

Nnabbi  Owemikisa  yaddamu  nti,  “Ekyo  kituufu.  Naye  ssimanyi 
kugunja  kwe  mulikola  oluvannyuma  lwange.” 

Abu  Bakari  (Allah  amusiime)  yanakuwala  nnyo  era  n’akaabira 
akaseera,  nga  bw’abuuza  Nnabbi  nti,  “Ekitegeeza  nti  tugenda  kusi- 
galawooko  ng’omaze  okufa?”  (Muwattwa’a,  Jihaadi,  32) 

Obweraliikirivu  bwa  Abu  Bakari  (Allah  amusiime)  bwoleka 
okwagala  kwe  okwewala  eri  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  era  kulaga  lwaki  mu  Kulaane  Entukuvu 
yayitibwa,  ‘ow’okubiri  ku  babiri,  ng’ow’okusatu  ye  Allah’. 

Basswahaba  baayagala  nnyo  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  okusinga  omuntu  omulala 
yenna,  nga  nabo  mw’obatwalidde.  Okugeza,  bwe  baatuulanga  eka  ne 
batandika  okulowooza  ku  Nnabbi  wa  Allah  (okusaasira  kwa  Allah 
n’emirembe  bibeere  ku  ye),  baabeeranga  tebakyasobola  kusigala  ka; 
ekifo  kyabafundiriranga.  Kye  baakolanga  kwalinga  kusitukirawo 
ne  banguwa  okugenda  ewa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye),  basobole  okufuna  obumativu  mu 
kubeera  okumpi  naye,  n’okufuna  emirembe  mu  kwogera  naye.144  Bwe 
bataamulabanga  nga  tebasobola  kwefuga.  Okutya  okubeera  ewala 
ne  Nnabbi  mu  Jjana  kyabamalanga  okupeeruuka  n’okuggwaamu 
akategeera.145  Mu  butuufu,  Nnabbi  bwe  yabeeba  Rabii-a  (Allah 
amusiime)  abeeko  ne  ky’amusabira,  Rabii-a  ekintu  kyokka  kye  yee- 
gomba  kwali  kusaba  kubeera  naye  mu  Jjana.146  Mu  biseera  byabwe 
ebyakomererangayo,  Basswahaba  baateranga  okuwulira  okumati- 


144.  Kastwallaani,  II,  104. 

145.  Qurtwubi,  V,  271. 

146.  Muslim,  Swalat,  226;  Ahmada,  III,  500. 

ra  okubeeranga  baali  bagenda  kweyunga  ku  Nnabbi  Ow’emikisa.147 
Eyo  ye  yali  ensonga  lwaki  essanyu  lyabwe,  ery’okubiri  ku  kubeera 
Abasiraamu,  lyabeeranga  mu  hadiisi  egamba  nti,  “Omuntu  abeera 
n’oyo  gw’ayagala.”148 

V 

v 

Ayah  nkaaga  nnamba  mu  ssuula  Aal  Imraani  ezoogera  ku  lutalo 
lwe  Uhudi.  Mis’waar  ibn  Muhramah  bwe  yabuuza  Abdurrahmaani 
ibn  Awfu  (Allah  amusiime)  okumunyumiza  ebyali  mu  lutalo, 
Abdurrahmaani  (Allah  amusiime)  yamuddamu  nti: 

“Soma  okuva  ku  ayah  ey’ekikumi  mu  abiri  (120)  eya  Aali 
Imraani  ojja  kuba  ng’eyali  naffe  mu  lutalo  lwe  Uhudi!”  (Ibn  Hishaamu, 
III,  58;  Waaqidi,  I,  319) 


Twagala  Uhudi  Ne  Uhudi  Etwagala 

Uhudi  yatwala  ekifo  eky’enjawulo  mu  mutima  gwa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye). 
Emyaka  gye  gyonna  egyali  gisigaddeyo,  yagendanga  okulambula 
Uhudi  era  n’okulambula  abajulizi  abaafiira  mu  lutalo  lwe  Uhudi 
abaaziikibwayo,  ng’atera  okugamba  nti: 

‘Twagala  Uhudi  ne  Uhudi  etwagala!”’  (Bukhari,  Jihaadi,  71;  Muslim, 
Hajj,  504) 

Ng’etukuziddwa  n’ebigambo  ebiwaana  okuva  mu  Mubaka 
Ow’ekitiibwa  nga  binnyikiddwa  mu  kwagala  kwa  Nnabbi  (okusaa- 
sira  kwa  Allah  n’emirembe  bibeere  ku  ye),  Uhudi,  ekifo  ky’abajulizi, 


147.  Ahmada,  I,  8;  Ibn  Maajah,  Janaa-iz,  4. 

148.  Bukhari,  Adab,  96. 

yafuna  ettutumu  ng’ekijjukizo  eri  ummah  yonna  omuli  okujjukira 
Olutalo,  mu  mirembe  gyonna  okutuusa  ku  Ssaawa  Ekomererayo. 

Kwali  kutya  nti  Uhudi  yali  eyinza  okutwalibwa  ngekifo 
eky’ebisiraane  mu  Basiraamu  olw’ebyo  ebyava  mu  Lutalo  era  oluusi 
okukendeeza  mu  bukyayi  obwandibaddewo  eri  Uhudi  nga  tebun- 
naba  kubaawo,  nga  bye  byawaliriza  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  okulangirira  okwagala  kwe  eri 
ekifo  ekyo  nga  bw’agamba  nti,  ‘twagala  Uhudi  ne  Uhudi  etwagala’. 
Olw’emikisa  gy’okwagala  kwa  Nnabbi,  Uhudi  tebalibwa  ng’ekifo 
ekyoleka  okuwangulwa,  wabula  ng’ekiggwa  omweyagalira  emir- 
ambo  emiramu  egy’abazira  ab’ebitiibwa  ab’e  Uhudi  nga  beeyagalira 
mu  nda  mwakyo. 

Ku  ludda  olulala,  okuba  nga  Uhudi  etegeera  era  n’eyagala 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  kiwa  obujulizi  obwenkukunala  nti  ebitonde  byonna  bimanyi  era 
ne  bikkiriza  obwannabbi.  Omubaka  Ow’ekitiibwa  (okusaasira  kwa 
Allah  n’emirembe  bibeere  ku  ye)  yagamba  nti: 

“Ng’oggyeeko  amajinni  n’abantu  ebijeemu,  buli  kintu  ekiri 
wakati  w’ensi  n’eggulu  kimanyi  nti  ndi  Mubaka  wa  Allah.”  (Ahmada, 
III,  310) 


Bye  Tuyiga  Okuva  Mu  Lutalo  Lwe  Uhudi 

Omutindo  ogw’amaanyi  ogw’okwolesa  obukulu  mu  birowoozo 
gwali  gwetaagisa  nnyo  mu  biseera  by’Olutalo  lwe  Uhudi,  mu  kuso- 
bola  okukwatamu  n’engeri  ey’amagezi  obulumi  obw’amaanyi  bwe 
baatuusibwako  oluvannyuma  lw’ebintu  okwekyusa  ne  bidda  ku 
ludda  lw’Abakulayishi.  Okwesiga  Allah  okweyolefu,  okwewaayo 
n’obugumiikiriza  abakkiriza  bye  baayolesa  ku  ntandikwa  kasita 

- 

byasereba  mu  kaseera  akatono  olw’okwagala  ensi,  baawalirizibwa 
okuyita  mu  bulumi  n’embeera  enzibu  ennyo. 

Okugayaalirira  okutuukiriza  ekiragiro  kya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  obulungi  kwaky- 
usa  embeera  y’Olutalo  mu  lutemya  lw’eriiso;  obuwanguzi  bwalindi- 
rizibwa,  kino  ne  kisikirwa  okweyoleka  kw’okulabula  kwa  Katonda. 
Abakkiriza  bonnabaasasulira  ensobi  y’abantu  ab’olubatu,  ne  beesanga 
wakati  mu  mbeera  kumpi  eyali  tesobola  kuzzikayo.  Eyo  ye  sunnatul- 
laahi,  oba  Amateeka  ga  Allah.  Okuba  nga  Omubaka  Omwagalwa 
yali  omu  ku  Bakkiriza  tekirina  kinene  kye  kyakyusa  ku  mbeera. 

Sso  nga  Basswahaba  baali  bali  mu  mbeera  ey’okugondera  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  etali- 
iko  kabuuza  nga  kino  bwe  kyeyolekera  mu  bigambo  eby’okwesiga 
ebigamba  nti:  “Tukukkirizza,  Omubaka  wa  Allah...  tukkirizza,  mu 
bwesimbu,  amazima  ga  Kulaane  eyo  gye  waleeta,  era  tweyama  oku- 
kugondera  n’okukugoberera.  Kola  nga  bw’oyagala;  tulagire  bulagizi 
tujja  kubeera  ku  ludda  lwo.  Ku  lwa  Katonda  Oyo  eyakutuma,  ne  bwe 
webbika  mu  nnyanja,  tujja  kukugobereranga  era  tewali  n’omu  muffe 
ajja  kusigalira  mabega!”  (Ibn  Hishaam,  II,  253  -  254).  Eno  ye  yali  entikko 
y’obwesimbu  obwannamaddala. 

Okugeza  okwava  eri  Katonda  okwali  e  Uhudi  kwalimu  ekigen- 
dererwa  eky’okusindikira  Abakkiriza  okulabula,  eri  obutamanya 
bwabwe  obw’ekiseera  ku  bikwata  ku  buvunaanyizibwa  obumu  obu- 
kulu  era  abulina  okwegenderezebwa. 

Ekimu  ku  nsonga  ezaali  emabega  w’ekyekango  ekyagwa  e 
Uhudi,  kwali  kutukuza  Bakkiriza  okubaggyamu  abannanfuusi  abaa- 
li  babeetobeseemu. 


Mu  ngeri  y’emu,  Uhudi  yateeka  mu  bamusinzabibumbe  omwoyo 
ogulowooza  nti  baali  bawangudde,  obuwanguzi  obwali  butalina 

makulu  ga  maanyi,  ekyo  ne  kibassa  mu  mbeera  ey’obuteenyeenya. 
Obuwanguzi  obutali  bwannamaddala  bwakendeeza  ku  bulabe 
n’obukyayi  ebyali  bijja  byetuuma  mu  mitima  gya  bamusinzabibum- 
be  okuva  lwe  baawangulwa  e  Badiri,  ne  bigenda  nga  bikendeeza 
mpolampola  obukyayi  bwabwe  eri  Obusiraamu. 

Kyewuunyisa  okulaba  Basswahaba,  okuva  kw’asembayo  obuto 
okutuuka  kw’asembayo  obukulu,  nga  basindana  okwetaba  mu  Lutalo 
n’okufa  ng’abajulizi.  Abaana  ab’emyaka  ekkumi  n’etaano  okuba  nga 
bakozesa  obukujjukujju  bwonna  bwe  baali  basobola  okulaba  nga 
beeyunga  ku  ggye  lya  Nnabbi  (okusaasira  kwa  Allah  n’emirembe 
bibeere  ku  ye) .  Ekyama  ekiri  emabega  w’okudduka  kwabwe  nga  beeyu- 
na  okufa  kyali  mu  bujjuvu  bwa  imaan  mu  mitima  gyabwe  n’okwagala 
okuwanvu  kwe  baalina  eri  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  oyo  ensonga  y’okubeerawo  kw’ensi.  Buli 
imaani  lwe  yeegatta  n’okwagala,  wateekwa  okubeerawo  obuzira  obu- 
teebalirira  omuntu  bw’atayinza  kulowoozaako;  era  okwegatta  kuno 
bwe  kubulawo  wazuukawo  obugayaavu,  obutasalawo  n’okutya.  Engeri 
y’okwongeramu  okwagala  kuno  amaanyi  kwe  kwongera  dhikri  ne 
swalawaatu  za  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  (okusaalira  Nnabbi),  okulowoolereza  ku  byengera 
bya  Allah,  nnannyini  matendo,,  wamu  n’okwetaba  mu  kulafuubana 
okussa  mu  nkola  embeera  za  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  n’omutima  gumu. 

Ekitangaala  ky’Obulamu  (okusaasira  kwa  Allah  n’emirembe 
bibeere  ku  ye)  okuba  nga  yatuusibwako  ebisago  e  Uhudi  ekyatuusa 
n’olugambao  okusaasaana  nti  yali  attiddwa,  kirina  eky’okuyiga  eki- 
kulu  eri  Abakkiriza.  Imaani  n’okusalawo  kwabwe  byateekebwa  mu 
kugezesebwa.  Emitima  gyabwe  gyateekebwateekebwa  okuviira  ddala 
ku  ntandikwa  okutegeera  amazima  nti  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  naye  ndaba  yali  muntu 
eyali  ow’okudda  eri  Katonda  ekiseera  kye  bwe  kyandibadde  kituuse, 

era  nti  baalina  okwekwata  ku  kkubo  lye  yali  abalaze  n’obutakuba 
nkyukira  singa  yali  assizza  omukka  omuvannyuma. 

Nga  lwetoolodde  amakulu  agali  mu  by’okuyiga  ebyo,  olutalo 
lwe  Uhudi  era  lwasomesa  ekkubo  erituusa  eri  obuwanguzi,  n’ekkubo 
ery’okwewala  akabi  n’emitawaana  ebiri  mu  butabaawo  butebenkevu 
n’okuwangulwa. 

Hamuraul  Asad  (8  Shawwaal,  3/24  Ogwokusatu 
[Mugulansigo],  625) 

Bamusinzabibumbe  baakwatirawo  ekkubo  eribazza  e  Makka, 
nga  bakankana  olw’okutya  okwajjuzibwa  mu  mitima  gyabwe  okutaa- 
bakkiriza  na  kusibamu  bwe  kyatuuka  ku  ky’okudda  eka.  Wabula  bwe 
badda  engulu,  nga  bali  mu  kkubo  bagenda,  baatandika  okwejjusa 
muli  olw’obutasaanyaawo  Bakkiriza.  Bwe  batyo  baasalwo  okudda 
basanjage  Abakkiriza  omulundi  omulala. 

Mu  kiseera  kye  kimu  kino,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  eyali  atuuse  e  Madiina,  naye 
yawulira  obwetaavu  bw’okutiisatiisa  bamusinzabibumbe,  mu  kiseera 
kyennyini  Katonda  Owoobuyinza  we  yassiza  ayah  eyali  emuwa 
amagezi  obutagayaalirira  nsonga  eyo. 

“Temufootooka  mu  kuwondera  omulabe.  Bwe  mubeeranga 
muwulira  obulumi  nabo  babuwulira  nga  nammwe  bwe  mubuwu- 
lira;  so  nga  mmwe  mulina  kye  musuubira  okuva  eri  Allah  ekyo  bo 
kye  batasuubira.  Era  Allah  Mumanyi  Omugezi.”  (an  Nisaa-i,  4 :  104) 

Nnabbi  Ow’ekitiibwa  (okusaasira  kwa  Allah  nemirembe  bibeere 
ku  ye)  yanoonya  bannakyewa  mu  Basswahaba  be  abaali  baagala 
okukola  omulimu  gw’okuwondera  omulabe.  Awatali  na  kumala 
kwerowooza,  ekibinja  omwali  Abu  Bakari  ne  Zubayiri  (Allah  abasi- 
ime),  kyateekebwateekebwa.  Kumpi  Basswahaba  bonna  abeetaba 
mu  kuwondera  baalina  ebisago  bye  baali  batuusiddwaako  mu  lutalo 
lwe  Uhudi.  Awamu  n’ekyo,  nga  beeteeseteese,  Basswahaba  abaa- 
lina  ebisago  beeyunga  ku  ggye  lya  Nnabbi  (okusaasira  kwa  Allah 
n’emirembe  bibeere  ku  ye)  eryali  ligumbye  okumpi  n’Oluzzi  lwe 
Inaabah.149 

Ne  Usayd  ibn  Khudhwayri  (Allah  amusiime),  eyali  ajjanja- 
ba  abaalina  ebiwundu  ekiseera  ekyo,  yasuulawo  bye  yali  akola, 
n’abaka  ekitala  n’agenda  yeegatta  ku  Nnabbi  (okusaasira  kwa  Allah 
n’emirembe  bibeere  ku  ye). 

Omulala  eyasitukiramu  awatali  kwonoona  kaseera  kalala  konna 
yali  Sa’adi  ibn  Ubadah  (Allah  amusiime),  eyalagira  ab’ennyumba  ye 
okukola  kye  kimu.150 

Ekibinja  kyatandika  okuwondera  omulabe  nga  kiduumirwa 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yennyini. 

Abdalla  ibn  Sahl  ne  muganda  we  Rafi  (Allah  bombi  abasiime) 
baali  baalwanira  ku  lusegere  lwa  Nnabbi  wa  Allah  (okusaasira 
kwa  Allah  n’emirembe  bibeere  ku  ye)  e  Uhudi  era  nga  baakoma- 


149.  Waaqidi,  I,  334  -  335. 

150.  Waaqidi,  I,  334  -  335 

wo  e  Madiina  nga  balina  ebisago.  Naye  bwe  baawulira  Omubaka 
Ow’ekitiibwa  (okusaasira  kwa  Allah  nemirembe  bibeere  ku  ye) 
ng’akoowoola  abantu  okuwondera  omulabe  baagamba  nti: 

“Tulayira  Allah  nti  tetulina  nsolo  ya  kwebagala  ate  nga  tulina 
ebisago  eby’amaanyi.  Naye  butya  bwe  tuyinza  obutagenda  ku  kik- 
wekweto  ekikulembeddwa  Omubaka  wa  Allah?”  Bwe  batyo  baafu- 
luma,  naye  ng’ebiseera  ebimu,  bayambagana  basobole  okutambula, 
ate  ng’ebiseera  ebirala  buli  omu  asitula  munne  mu  mpalo  ku  mabega 
gaabwe.  Baamala  ne  batuuka  awaali  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye),  nga  tebasobola  kugumira  kya 
kumulekerera.151 

Abakkiriza  abaalaga  okwewaayo  okw’ekika  ekyo  baafuna  oku- 
tendebwa  okuva  eri  Katonda  nti: 

“Abo  abaayanukula  omulanga  gwa  Allah  ne  Omubaka  we 
oluvannyuma  lw’okutuusibwako  ebiwundu,  abo  abaakola  emirimu 
emirungi  mu  bo  ne  batya  Allah,  balina  empeera  ennyingi.”  (Aali 
Imraan,  3  :  172) 


Ekibinja  kyasenvula  okutuusa  lwe  kyatuuka  mu  kifo  ekiyitibwa 
Hamraul  Asad,  kilomita  nga  munaana  okuva  e  Madiina.  Bendera 
yali  mu  mikono  gya  Ali  (Allah  amusiime).  Ekiro,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yalagira  ebyoto 
by’omuliro  ne  bikumibwa  mu  bifo  eby’enjawulo  ebyali  biwerera 
ddala  ebikumi  bitaano.  Ekifo  kyali  kinene  nga  kirabika  bulungi.  Ku 


151.  Ibn  Hishaam,  III,  53 

mulabi  obulabi,  kyalabikanga  ngeggye  eryali  ligumbye  mu  kifo  ekyo 
eryali  eddene  ennyo.  Mu  butuufu,  omusajja  eyali  amanyiddwa  nga 
Ma’bad,  eyali  tannaba  kufuuka  Musiraamu  ekiseera  ekyo,  yalaba 
omuliro  Abasiraamu  gwe  baali  bakumye  ng’ali  ku  makubo  ge  mu 
lugendo  olwali  olumuzza  e  Makka.  Nga  wayiseewo  akaseera  yasanga 
bamusinzabibumbe,  n’ayanguwa  okubategeeza  nga  Abasiraamu  bwe 
baali  babawondera,  nga  bw’abagamba  nti: 

“Sirabanga  ggye  ddene  nga  lye  baleese,”  nga  bw’akkaatiriza 
obunene  bw’omuwendo  ng’eggye  bwe  lyalabikanga  ewala.  Amawulire 
gaali  gamala  okusindika  okutya  mu  mitima  omulundi  omulala. 

Baatandika  okwewuunaganya  nti,  “Abasiraamu  baabadde 
tebalina  na  maanyi  gabamala  kusitula  ngalo  zaabwe;  ekyo  kisoboka 
kitya?”  Naye,  olw’ensonga  etategeerekeka,  baasalirawo  wamu  nti,  “. . . 
tugende  ng’akabi  tekannaba  kututuukako!” 

Nga  tebasobodde  kwennganga  Bakkiriza  omulundi  omulala, 
baayanguyiriza  nebasaayirira  nga  bwe  badda  e  Makka.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
ng’ategedde  ku  ky’okudduka  kw’abalabe,  naye  yakulemberamu 
Basswahaba  be  n’abazzaayo  e  Madiina.152 


Ensonga  Z’okusika 

Waliwo  ayah  ezakka  mu  kiseera  ekyo  nga  zoogera  ku  ky’okusikira 
ebintu  ebirekeddwa  omufu,  olw’okutabulwa  okwabalukawo  oluvan- 
nyuma  lw’olutalo  lwe  Uhudi.  Oluvannyuma  lw’okuttibwa  kwa  Sa’adi 
ibn  Rabii-i  (Allah  amusiime),  ng’omujulizi  mu  lutalo  lwe  Uhudi, 
ng’agoberera  enkola  eyali  egobererwa  mu  Biseera  By’obutamanya, 
muganda  we  yatwala  eby’obugagga  byonna  Sa’adi  bye  yali  alese, 


152.  Ibn  Hishaam,  III,  52  -  56;  Waaqidi,  I,  334  -  340. 

nga  talina  na  kantu  konna  k’alekeddewo  bawala  ba  Sa’adi  aba- 
biri.  Olw’engeri  gye  baatwalibwangamu  ng’ekitagasa,  mu  Biseera 
By’obutamanya,  abakazi  tebaaweebwanga  ddembe  ku  by’obusika. 
Enkola  eyo  eteriimu  bwenkanya  Obusiraamu  bwagiwera: 

“Allah  abalagira  ku  bikwata  ku  baana  bammwe:  omusajja  afuna 
omugabo  ogwenkana  egy’abakazi  babiri;  abakazi  bwe  baba  waggulu 
w’ababiri  (ababiri  oba  okusukkawo  nga  be  bokka  abaliwo)  bagabana 
bibiri  bya  kusatu  eby’ebyobugagga  omufu  by’aba  alese  bw’abeera 
omu  afuna  kimu  kyakubiri.  Abazadde,  buli  omu  agabana  kimu 
kya  mukaaga  eky’ebyobugagga  omufu  by’aba  alese  bw’aba  ng’alese 
omwana,  naye  bw’aba  talese  mwana,  bazadde  be  bokka  ne  babeera 
nga  be  basika  olwo  maama  we  agabana  kimu  kya  kusatu.  Bw’aba 
ng’alese  ab’oluganda  olwo  maama  agabana  kimu  kya  mukaaga  olu- 
vannyuma  lw’ekiraamo  kye  yalaama  oba  ebbanja  ly’aba  alese  (okug- 
gyibwako).  Bazadde  bammwe  oba  abaana  be  muzaala  temumanyi 
ani  abasingira  okubeera  okumpi  mu  mugaso;  gino  nga  migabo 

okuva  eri  Allah;  mazima  ddala  Allah  Mumanyi,  Omugezi.”  (an 
Nisaa-i,  4:11) 

Bwe  kutyo  okugabanya  eby’obusika  mu  Busiraamu  kwakolebwa 
wakati  w’abasika  ba  Sa’adi  ibn  Rabii-i  (Allah  amusiime).153 

Amateeka  g’Obusiraamu  agakwata  ku  kusika  gateekawo  ob  wenk- 
anya  wakati  w’abantu  abaweebwa  emigabo  n’obuvunaanyizibwa 
asika  bw’alina.  Abasajja,  abalina  obuvunaanyizibwa  obw’ensimbi, 
obuva  ku  kusaasaanya  ku  mbaga  n’okusasula  amahare  okutuu- 
ka  ku  kuyamba  amaka  mu  by’enfuna  oluvannyuma,  baaweebwa 
omugabo  munene  okusinga  ogw’omukazi.  Bino  okubissa  mu  big- 
ambo  ebirala,  enjawulo  eri  wakati  w’abasajja  n’abakazi  nga  tuli  mu 
nkola  y’Obusiraamu  eviira  ddala  ku  njawulo  mu  buvunaanyiz- 
ibwa  n’emirimu  buli  omu  by’alina.  Okusinziira  ku  buvunaanyizibwa 
bwabwe  bwe  balina  obw’okulabirira  abaana  n’amaka,  abakazi  bag- 
gyibwako  obuvunaanyizibwa  bw’okulabirira  amaka  mu  by’ensimbi. 
Olw’ensonga  eyo,  omugabo  gwabwe  mu  by’obusika  guli  kitundu 
ky’omugabo  omusajja  gw’afuna  (bwe  baba  benkanya  eddaala).  Era 
emabega  w’omugabo  abakazi  gwe  bafuna  mu  by’obusika,  waliyo 
ebirala  bye  bafuna  okusobola  okukola  ku  byetaago  bye  balina; 
okugeza  okuyamba  abatali  bafumbo  oba  be  baba  batadde  okukola 
ku  byetaago  byabwe. 

Okwongera  kw’ebyo,  abakazi  balina  obugonvu  mu  mitima,  oku- 
wulira  okw’omunda,  okusaasira  n’okwewaayo,  nga  bye  byetaagisa  mu 
kulabirira  n’okukuza  abaana  n’okutwalira  amaka  mu  biwaawaatiro 
byabwe  eby’okusaasira.  Engeri  gye  bali  abeegendereza  mu  butonde 
bwabwe,  n’okuwilira  muli  obugonvu  mu  mitima  n’okweyagala 
olw’okusaasira  okutalina  kkomo  kwe  balina,  abakazi  bwe  batyo 
batera  okutwalirizibwa  obunafu  bw’emibiri  n’emyoyo  bwe  baba  nga 


153.  Ahmada,  III,  352,  375. 

basisinkanye  ebyekango  ebitera  okubeerawo  mu  bulamu.  Eyo  ye 
nsonga  yokka  lwaki  omukazi,  mu  Busiraamu,  abeera  mu  kifo  ekya 
‘omujulizi  ow’ekitundu’.  Abo  abalaba  kino  nga  eky’okwekwasa  oku- 
lumbagana  Obusiraamu  tebasobola  busobozi  okulaba  obutuukirivu 
obuli  mu  mulamwa  ogwo  oguva  ku  bukulu  ennyo  obw’enjawulo  eri 
mu  bantu,  nga  kino  kiva  mu  bukyayi  obubabikka  amaaso  oba  obu- 
tamanya  obuyitiridde. 

Ekituufu  kiri  nti  Allah,  nnannyini  matendo,  yatonda  buli  kintu 
nga  mw’otwalidde  na  buli  kanyinkuuli  ak’ekitonde  ekyo,  ng’alina 
ekigendererwa,  era  n’akiwa  omubiri  n’omwoyo  ebisaanira  ebikwata- 
gana  n’ekigendererwa  ekyo.  Okutonda  omusajja  ng’alina  obuvu- 
naanyizibwa  obw’okulabirira  amaka,  okubasobozesa  okutuukiriza 
eddimu  eryo  mu  ngeri  esinga  obulungi,  Katonda  Owoobuyinza 
yatonda  omusajja  ng’alina  amaanyi  mangiko  mu  mubiri  n’obuvumu 
mu  mwoyo.  Ku  ludda  olulala,  abakazi  baaweebwa  obuvunaanyizib- 
wa  obw’okulabirira  abaana,  okubakuza  n’okubakuuma  nga  balamu, 
n’okubawa  bye  beetaaga  ekiseera  we  babeerera  mu  mbeera  yaabwe 
esinga  obunafu  era  we  basingira  okubeera  nga  bayinza  okugwira 
mu  mitawaana.  Emirimu  gyabwe  egy’enjawulo  gyetaagisa  myoyo 
gyabwe,  so  si  mibiri,  okubeera  nga  girina  obugonvu  obw’ekika  ekya 
waggulu.  Era  olw’ensonga  eyo,  okusobola  okukuza  abaana  obu- 
lungi  n’omukwano  ogw’omunda  n’okusaasira  mu  biseera  byabwe  we 
baba  bayinza  okutuukibwako  ennyo  emitawaana,  ng’ekirabo  okuva 
eri  Katonda,  abakazi  baaweebwa  obugonvu  bw’emitima.  Maama 
w’omwana,  nga  ye  nsulo  y’obusaasizi  mu  ngeri  ey’omuwendo  gye 
yawumbibwamu,  bw’atikkibwa  eddimu  eriri  ewala  n’amaanyi  ge 
n’ensonga  eyamutondesa,  ebivaamu  ebibi  bye  biba  birina  okusuu- 
birwa  okuva  mu  kino. 


Okusinziira  ku  bino,  kiyinza  era  okwogerwa  nti  waliwo  okusuu- 
bira  kungi  nti  omukazi  ayinza  okuwabya  obwenkanya,  ng’ayita  mu 
kulaga  okulumirwa  omuzzi  w’emisango.  Eno  ye  nsonga  yennyini 

eri  emabega  w’ekiragiro  kya  Katonda  ekiragira  okufuna  obujulizi 
bw’abakazi  babiri  ne  butwalibwa  nga  obw’omuntu  omu. 

Ku  ludda  olulala,  Obusiraamu  buteekateeka  enkola  ey’okuwa 
obujulizi  mu  maaso  g’amateeka  nga  businziira  ku  mbeera  ey’omwoyo 
abantu  gye  baatondebwamu.  Okugeza,  okuwa  obujulizi  okw’omukazi 
omu  yekka  kubalibwa  nga  kumala  mu  mbeera  ezimu  abasajja  mwe 
batasobolera  kukola  bulungi  ng’abajulizi.154 

Abo  abakozesa  eky’obujulizi  abakazi  bwe  bawa  nga  eky’okwekwasa 
okulaga  nti  Obusiraamu  omukazi  bumutwala  nga  wa  wansi,  bay- 
inza  okubeera  nga  balemererwa  okutegeera,  oba  nga  n’okwagala 
tebaagala  kutegeera,  nti  Obusiraamu,  olw’okuba  nga  butwala  obu- 
tonde  bw’abantu  sekinnoomu  obutakyuka,  n’abantu  bonna  okutwa- 
lira  awamu,  mu  kuteekawo  obwenkanya  mu  bipimo  ebirungi  wakati 
w’eddembe  n’obuvunaanyizibwa,  buli  wala  nnyo  n’ebyo  bye  babu- 
waayiriza. 

Obukyalabutuukirirangabuyitamukukuuman’okukulaakulanya 
obusobozi  abakazi  bwe  baaweebwa  Katonda  Owoobuyinza.  Omukazi 
obusobozi  bwe  obw’obutonde  bw’abukozesa  obubi  okuva  ku  ngeri 
Katonda  gye  yabutondamu  n’ayawukana  n’embeera  ze  zennyini, 
aba  ajja  kukomekkereza  nga  yeemazeeko  ekitiibwa  kye  kyonna,  era 
ekivaamu  aba  ajja  kufiirwa  emirembe  egy’omunda,  agwe  mu  kug- 
gwaamu  amaanyi  era  abeere  mu  butaba  na  mirembe  n’okubulwa 
essanyu.  Ate  era  okweyongerako  obubi,  obutukuvu  bw’amaka  buba 
bujja  kudda  mu  mbeera  esinga  okubeera  embi  ennyo,  ate  ewuzi  ezi- 
tungirira  ekibiina  ky’abantu,  ziba  zijja  kuggwaawo. 

Omulembe  gwaffe  guno  gulabye  entandikwa  okw’okusindana 
mu  mwenkanonkano  ogutali  gwannamaddala  era  okutali  kwa 
bwenkanya  wakati  w’abasajja  n’abakazi.  Nga  kino  kikontanira  ddala 


154.  Mecelle,  article,  1685. 

n’ebitendo  by’abakazi  eby’obubumbwa,  okusindana  kuno  (emis- 
inde)  kukuba  butereevu  ekkonde  eddene  ku  mutima  gw’ebitendo 
by’ekikazi  eby’abakazi,  nga  mwe  muli  obwa  maama,  era  ng’ebivamu 
bibeera  bibi  nnyo  eri  amaka.  Enkola  eriwo  ensangi  zino  eyeesit- 
taza  ey’okuggyamu  embuto  eva  ku  kusindana  kuno,  era  nga  ye 
nkola  ey’omulembe  eyeefaanaanyirizaako  eyo  eyaliwo  mu  Biseera 
by’Obutamanya  ey’okuziika  abaana  nga  balamu.  Awatali  kubuus- 
abuusa,  kano  katyabaga  akali  mu  bantu  akaaleetebwa  eby’enjigiriza 
ebitaliimu  bya  mwoyo  era  ebinoonya  ensi. 


U 

V 

Ekyafaayo  Ekya  Raaji  (Swafar,  4  /  July,  625) 

Nnabbi  Owemikisa  (okusaasira  kwa  Allah  nemirembe  bibeere 
ku  ye)  yasindikanga  abasomesa  okugenda  mu  bika  ebiriraanye 
Madiina  n’ekigendererwa  eky’okutuusa  ku  bantu  Obusiraamu 
n’okubusomesa.  Wabula,  abamu  ku  basomesa  bano  baagwa  mu 
nkwe  embi  ennyo  ez’obukambwe  n’okubalyamu  enkwe.  Ekimu  ku 
bisinga  obubi  mu  bikolwa  bino  eby’okulyamu  olukwe  kye  kimanyid- 
dwa  ngekyafaayo  kye  Raaji 

Ebika  ekya  Adal  ne  Qara  ebyali  okumpi  ne  Madiina  byasaba 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  abaweereze  Basswahaba  abayivu  babasomese  Obusiraamu. 
Ekyava  mu  kino,  ye  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  okuyungula  ekibinja  kya  Basswahaba 
kkumi  nga  bakulemberwa  Aswim  ibn  Thabit  (Allah  amusiime). 

Ababaka  baatuuka  mu  kifo  ekiyitibwa  Hudat,  wakati  wa  Usfaane 
ne  Makka,  ne  bawummulamu  ku  Luzzi  lwe  Raaji,  mu  kiseera  ekyo 
olwali  wansi  w’ekika  kya  Hudhaylu.  Mu  kiseera  kye  kimu,  nga  bam- 
aze  okufuna  amawulire  ag’ababaka  Abasiraamu  okutuuka  mu  kifo 
ekyo,  Ab’ennyumba  ya  Lihyaanu  abava  mu  kika  kya  ba  Hudhaylu, 
baakunngaanya  abalwanyi  abakasusi  b’obusaale  kikumi  ne  bawon- 
dera  Basswahaba.  Aswim  ne  Basswahaba  abalala  bwe  baategeera  nti 

waliwo  abaali  babawondera,  beewogoma  mu  kifo  ekyali  wagguluko, 
era  eyo  gye  baabazingiriza. 

Abaazingiza  baawoggana  nti,  “Mukke  eyo  muveeyo.  Muteeke 
wansi  eby’okulwanyisa  mweweeyo.  Tubakakasa  nti  teri  n’omu  ku 
mmwe  ajja  kutuusibwako  buvune  bwonna!” 

Aswim  yabaddamu  nti,  “Sijja  kukka  wansi  nga  nneesigama 
ku  kigambo  ky’omutakkiriza!”  Oluvannyuma  yasaba  Katonda  nti, 
“Katonda  wange!  Nkusaba  otegeeze  Omubaka  wa  Allah  obuzibu 
buno  bwe  tulimu!” 

Oluvannyuma  ab’obusaale  baafukirira  Aswim  ne  Basswahaba 
omukaaga  abaasigala  naye  ne  batakka  wansi,  obusaale,  bonna  ne 
babatta  ne  bafa  ng’abajulizi.  Aswim  (Allah  amusiime)  eyali  atuusid- 
dwaako  ebiwundu  eby’amaanyi  yasaba  mu  ngeri  eno: 

“Allah  ...  Kuuma  omulambo  gwange  ng’enjuba  egwa,  nga  bwe 
wakuuma  eddiini  yo  ng’enjuba  evaayo!” 

Nga  bamaze  okutegeezebwa  ku  by’okuttibwa  kwa  Aswim, 
abamu  ku  banene  b’Abakulayishi  baatuma  abasajja  okutemaatema 
omulambo  n’okutwalako  ebitundu  ebimu  ebyali  bijja  okubalagira 
ddala  nti  ye  Aswim,  nga  beesasuza  musinzabibumbe  Aswim  gwe 
yali  yatta  mu  lutalo  lwe  Badiri.  Naye  Allah,  nnannyini  matendo,  yas- 
indika  enjukyi  okukuuma  omulambo  gwa  Aswim,  era  mu  ngeri  eyo 
bamusinzabibumbe  tebaasobola  kugusemberera  wadde  ekitundu 
ekyenkana  omukono,  era  okugezaako  kwabwe  kwonna  kwalinny- 
ibwamu  eggere  enjukyi  ezaali  zizungira  ku  mulambo  nga  tezirekera 
awo.  (Bukhari,  Jihaadi,  170;  Maghaazi,  10,  28;  Waaqidi,  I,  354  -  363) 

Mu  kulinda  okutuuka  ku  makya  enjukyi  ziveewo  zisaasaane, 
bamusinzabibumbe  baatuukibwako  ekintu  kye  baali  batasuubira: 
enkuba  eyafukumuka.  Mukoka  eyajjula  ekiwonvun’akulukutayagen- 
da  n’omulambo  gwa  Aswim  ne  gubulira  ddala.  Bamusinzabibumbe 

bwe  batyo  tebaasobola  na  kufuna  kakisa  konna  ka  kufuna  akatundu 
ku  mubiri  gwa  Aswim.  Aswim  (Allah  amusiime)  oluvannyuma  yay- 
ogerwangako  nga  ‘Omujulizi  Eyakuumibwa  Enjukyi’  (Ibn  Hishaam, 
III,  163) 

Basswahaba  abasatu,  abaasumulula  obukoba  bw’obusaale 
bwabwe  ne  bakkirira  wansi  okuva  ku  lusozi  okwewaayo,  baategeera 
mangu  ng’abalabe  baabwe  bwe  bataalina  kirowoozo  kya  kukuuma 
bisuubizo  byabwe,  bwe  baatandika  okubasiba  olw’empaka.  Omu 
ku  Basswahaba  abasatu,  yagezaako  okulwana  nga  bw’aleekaana 
nti,  “Tetuliibwangamu  lukwe  mu  ngeri  eyeefaanaanyirizaako  eno 
...  Ndayira  Allah  nti  sigenda  kwewaayo.  Abajulizi  abagalamidde 
waggulu  wali  kyakulabirako  kirungi  gye  ndi!”  Wadde  ng’abalabe 
baayagala  nnyo  okumusika,  naye  yalwana  bwezizingirire  era  ku 
nkomerero  ne  bamutta. 

Ku  Basswahaba  ekkumi,  Hubaybu  ne  Zayidi  (Allah  abasi- 
ime)  bokka  be  baasigalawo.  Ab’ennyumba  ya  Lihyaane  bano  bombi 
baabatwala  e  Makka  ne  babaguza  Abakulayishi.  Hubaybu  (Allah 
amusiime)  yagulibwa  batabani  ba  Haarith  ibn  Amiri,  be  yalwanyisa 
mu  lutalo  lwe  Badiri.  Okutuusa  ku  lunaku  lwe  baasalawo  okumut- 
ta,  Hubaybu  (Allah  amusiime)  yasigala  mu  mikono  gyabwe  nga 
muwambe. 

Omukazi  ow’omu  nju  ya  batabani  ba  Amiri  oluvannyuma  yak- 
kiriza  nti  "...  nnali  ssirabangako  muwambe  eyali  nga  Hubaybu  mu 
mpisa.  Ndayira  nti,  nnamulaba  ng’alya  entende  embisi,  wadde  nga 
emikono  gye  baali  bagisibye,  ate  nga  n’ekirala  ku  lunaku  nga  tewali 
muntu  ayinza  kufuna  kibala  kyonna  mu  Makka.  Bwe  nzijukira  ebyo, 
kati  mmanya  nti  byali  byengera  bya  Allah.  Hubaybu  yayinzanga 
okusoma  Kulaane  era  n’azuukuka  okusaala  sswala  ya  tahajjudi  ekiro 
mu  nzikiza.  Abo  abaamuwuliranga  ng’asoma  Kulaane  baatandikan- 
ga  okukaaba  olw’engeri  gye  baawulirangamu.  Lumu  nnamubuuza 

oba  nga  yali  alina  kye  yeetaaga,  n’anziramu  nti,  ‘Sirina,  okuggyako 
okundeetera  amazzi  amabisi,  obutampa  nnyama  eva  kw’eyo  gye 
musala  mu  linnya  ly’amasanamu  gammwe  n’okumbuulira  ekiseera 
kye  baliba  bagenda  okunzitiramu’ 

Emyezi  omutayirwa  musaayi  bwe  gyaggwaako,  nnagenda  ewa 
Hubaybu  ne  mubuulira  nga  bwe  baali  basazeewo  okumutta.  Naye, 
ndayira  nti,  ssaamulabamu  kutya  kwonna  yadde  okweraliikirira. 
Batabani  ba  Haaritha  bwe  baamutwala  mu  kifo  nga  tebakyalengera 
Haramu  okumutta,  Hubaybu  yabasaba  bamukkirize  amale  okusaa- 
layo  eraaka  bbiri.  Bakkiriza.  Oluvannyuma  lw’okusaala,  Hubaybu 
yabakyukira  n’agamba  nti,  ‘Ndayira  Allah  nti,  singa  mmanyi  nti  tem- 
wandirowoozezza  nti  ntidde  kufa,  awatali  kubuusabuusa  nnandi- 
wanvuyizza  esswala!’  Bw’atyo  Hubaybu  (Allah  amusiime)  bwe 
yafuuka  omuntu  eyasooka  okutandikawo  eky’Omusiraamu  agenda 
okuttibwa  okumala  okusaalayo  laaka  ebbiri. 

Oluvannyuma  Hubaybu  yasaba  bw’atyi,  ‘Allah  . . .  Nkusaba  oba- 
zikirizebonna!  Batte  omukuomu . . .  tolekaawon’omukuwangaala!”155 
Oluvannyuma  yasoma  ekitontome  kino  wammanga: 


155.  Nga  Hubaybu  bwe  yasaba,  okutya  kwabuutikira  buli  muntu  ku  baaliwo. 
Olw’okwagala  okwekuuma  ebyali  biyinza  okuva  mu  dduwa  eyo,  baatandika 
okudduka  ne  babuna  obufoofofo  nga  banoonya  aw’okwekweka,  nga  balowooza 
nti  baali  tebayinza  kusomoka  obuzibu  bwe  dduwa.  Ne  bwe  waayitawo  omwezi 
omulamba  nga  bamaze  okutta  Hubaybu,  edduwa  ye  yasigala  nga  ye  mboozi 
eri  ku  mimwa  gy’Abakulayishi.  Kigambibwa  nti  Saidi  ibn  Amiri,  buli  lwe 
baamujjukizanga  edduwa  ya  Hubaybu  ng’afuuka  atakyategeera.  Mu  biseera 
by’obwa  kaliifa  bwe,  Umaru  (Allah  amusiime)  yawulira  ku  mbeera  ya  Saidi 
n’amubuuza  oba  yali  alina  obulwadde  bwonna  obwali  bumutawannya. 
Yamuddamu  nti:  “Sirina  bulwadde  bwonna  bunnuma  okuggyako  nti  nnaliwo 
nga  Hubaybu  bamutta  era  nasobola  okuwulira  edduwa  ye  ng’asaba.  Era 
ndayira  Allah  nti,  buli  lwe  njijjukira,  nngenda  okuwulira  muli  nga  ntandise 
obutategeera!”  (Waaqidi,  I,  359  -  360) 

‘Ebbanga  lye  mmala  nga  nfudde  ndi  Musiraamu,  engeri  gye 
nfaamu,  sisobola  kufaayo!  Kye  mmanyi  nti  bino  byonna  biri  mu 
kkubo  lya  Allah;  Oyo  ekyangu  ku  Ye  okungabira  okusonyiwa,  wadde 
nga  omubiri  gwange  gusaasaanye  era  nga  gusigadde  guli  bwereere!’ 

Oluvannyuma  yagattako  edduwa  eyasembayo  mwe  yawan- 
jagira  Katonda  nti,  ‘Katonda  wange!  Ebyenyi  byokka  bye  nsobola 
okulaba  byenyi  bya  balabe!  Era  tewali  muntu  ali  wano  gwe  nny- 
inza  kutuma  eri  Omubaka  wa  Allah.  Nkusaba  ontuusize  ebiramuso 
byange  ebyemirembe  gy’ali!’ 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  ng’atudde  ne  Basswahaba  be  e  Madiina  mu  kiseera  ekyo, 
yaddamu  mu  ddoboozi  ery’omwanguka  nti  ibLDl  ,  ekitegeeza 
nti,  naye  emirembe  gibeere  ku  ye’ 

Mu  kwewuunya,  Basswahaba  baabuuza  nti,  ‘Omubaka  wa 
Allah,  ani  gw’obadde  oddamu  ebiramuso?’ 

Nnabbi  (okusaasira  kwa  Allah  n’emirembe  bibeere  ku  ye) 
yabaanukulanti,  ‘Mugandawammwe  Hubaybugwe  nziramu.  Jibuliiru 
atutteyo  ebiramuso  eby’emirembe!’  Omubaka  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  olwo  n’ategeerezaawo 
Basswahaba  amawulire  g’okuttibwa  kwa  Hubaybu  (Allah  amusiime) 
ng’omujulizi’”  (Bukhari,  Jihaadi,  170,  Maghaazi,  10,  28;  Waaqidi,  I,  354  -  363) 

Akaseera  katono  nga  tannattibwa,  Hubaybu  yabuuzibwa  nti, 
“Wandiyagadde  Nnabbi  okubeera  mu  kifo  ky’olimu  kati  ggwe  osigale 
nga  oli  mulamu?” 

Nga  talowoozezzanamu,  Hubaybu  yalangirira  mu  ddoboozi 
eryali  lijjudde  obuvumu  obw’ekika  ekya  waggulu  n’ekitiibwa  nti: 


“Tekibangawo...!  Nga  eby’okumulowooza  okubeera  mu  kifo 
kye  ndimu  kati  obitadde  wabbali,  naye  sisobola  na  kugumira  kiro- 

woozo  kya  kulaba  ngeriggwa  obuggwa  lyokka  limufumita  ekigere 
eyo  gy’ali  e  Madiina.” 

Abu  Sufyaane  ng’okuddamu  kuno  kumuyitiriddeko,  yali  tasobo- 
la  kukyebeera  wabula  okukkiriza  nti,  “Ndayira  nti  ssirabanga  muntu 
mulala  yenna  mikwano  gye  gwe  gyagala  nga  Muhammadi!”  (Waaqidi, 
I,  360;  Ibn  Saadi,  II,  56) 

Bwe  baali  banaatera  okumutuga,  baakyusa  ekyenyi  kye  ne 
bakitunuza  mu  bwolekero  bwe  Madiina.  Olwo  Hubaybu  (Allah 
amusiime)  n’asaba  edduwa  nti,  “Ayi  Katonda  wange!  Bwe  kiba  nga 
kye  mpitamu  kati  nga  kirina  bwe  kyenkana  mu  maaso  go,  eky- 
enyi  kyange  kikyuse  kyolekere  e  qibla\”  Allah,  nnannyini  matendo, 
yakkiriza  edduwa  ya  Hubaybu  n’akyusa  ekyenyi  kye  okukyoleke- 
za  obwolekero  bwe  yali  ayagala.  Wadde  nga  bamusinzabibumbe 
baagezaako  nga  bwe  baali  basobola  okukizza  kyolekere  e  Madiina, 
ekyo  kyabalema.  Ayah  za  Kulaane  zino  wammanga  zakka  ku  nsonga 
ya  Sswahaba  ono  eyali  eyayatiikirira  ennyo: 

j  dijj  .4'dklg jJl  I  Lj 

“Owange  ggwe  omwoyo  oguteredde.  Dda  eri  Katonda  wo 
ng’osiimye  era  ng’osiimiddwa.  Yingira  mu  baddu  bange.  Oyingire 
Ejjana  yange!”  (al  Fajri,  89:27  -  30)  (Qur’twubi,  XX,  58;  Aluusii,  XXX,  133) 

Nga  Hubaybu  (Allah  amusiime)  amaze  okutugibwa,  Zayidi 
(Allah  amusiime)  ye  yaddako  okwolesa  obuzira  mu  kiseera  ekizibu 
bwe  yafuna  olwa  imaani  gye  yalina.  Mu  nnaku  ze  ng’ali  mu  buwam- 
be,  yazuukukanga  ekiro  okusaala  sswala  ya  tahajjudi  era  yakuma- 

langa  ennaku  eziwera  ng’asiiba.  Teyakwatanga  ku  mmere  gye  baa- 
muweerangako  ennyama,  olw’okuba  ng’ennyama  eyo  yasalibwanga 
mu  linnya  lya  masanamu.  Yasalangawo  okunywa  amata.  Amata  ge 
yasiibiranga  ate  ng’era  asiibulukukira  ku  mata.  Yalaba  Hubaybu  nga 
bamutwala  e  Taniim  gye  yali  ow’okuttirwa,  era  Basswahaba  bano 
bombi  bwe  baalabaganako  buli  omu  n’akubiriza  munne  okubeera 
omugumiikiriza.  Zayidi  (Allah  amusiime)  naye  yabuuzibwa  ekibuu- 
zo  kye  kimu  nga  kye  baabuuza  Hubaybu  oba  yali  yandiyagadde 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  gwe  baba  bateeka  mu  kifo  kye,  era  nga  naye  eky’okuddamu 
yabagamba  nga  Hubaybu  (Allah  amusiime).  (Waaqidi,  1, 361  -  362) 

Ebigambo  bye  ebyakomererayo  bye  yagamba  bamusinzabibum- 
be  abaamulagaanyisa  okumuleka  singa  yali  akkirizza  okwabulira 
enzikiriza  ye,  byali  nti:  “Okufa  nga  Omusiraamu  kinsingira  okuwan- 
gaala  obulamu  bwa  mirundi  lukumi  nga  musinzabibumbe.”  Bw’atyo, 
mu  kitiibwa  ekigwanira  Omukkiriza,  yasika  n’anywa  mu  kikopo 
eky’obujulizi  nga  musanyufu. 


Ekyafaayo  Ekyagwa  ku  Luzzi  lwe  Ma-unah  (Swafar,  4  / 
Ogw’omusanvu  [Kasambula],  625) 

Mu  nnaku  ze  zimu  omwali  ekyafaayo  kye  Raaji,  Abu  Baraa, 
omunene  okuva  mu  bitundu  bye  Najidi,  yasaba  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  amuweereze 
Basswahaba  abamu  babasomese  Obusiraamu.  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yasooka  butayagala 
kukkiriza  kusaba  kwa  Abu  Baraa  nga  bw’agamba  nti,  ‘Mikwano  gyange 
ngitiisa  abantu  be  Najidi  okubeefuulira  ne  babalyamu  olukwe!’ 


Kyokka  Abu  Baraa  yeegayirira  ku  lw’abantu  b’ekika  kye  nga 
bw’alagaanyisa  nga  Basswahaba  bwe  bataali  ba  kutuusibwako 

mutawaana  gwonna.  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yafuna  obuwandiike  obwaweerezebwa 
Amiri  eyali  afuga  Najidi  nga  taata  we  omuto  (Abu  Baraa)  talii- 
yo.  Oluvannyuma,  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yayungula  ekibinja  kya  Basswahaba 
okuva  mu  bannasuffa  abaali  bamanyiddwa  nga  ba  Qurraa  (abaali 
bamanyi  okusoma  Kulaane  ku  mwoyo)  n’abaweereza  ne  Abu  Baraa. 

Naye  abakaka  bwe  baatuuka  ku  Luzzi  lwe  Ma-unah,  ebiwum- 
muliro  bina  okuva  e  Madiina,  baayolekera  okwefuula  okutaban- 
gawo.  Amiri,  mutabani  wa  muganda  wa  Abu  Baraa,  yalumba  n’eggye 
ery’amaanyi,  nga  tamaze  na  kusoma  bbaluwa  ya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye).  Naye  ab’ekika 
kye  bwe  baagaana  okulumba  Basswahaba  nga  bakitegedde  nti  Abu 
Baraa  yali  alangiridde  obukuumi  bwe  gye  bali,  Amiri,  awamu  n’ekyo, 
yasikiriza  ab’ebika  ekya  Usayya,  Dhak’waani  ne  Banu  Lihyaane  ne 
basanjaga  Basswahaba.  Amuri  ibn  Umayya  yekka  ye  yasobola  oku- 
wona  okusanjagibwa.156 

Jabbar  ibn  Sulma,  omu  ku  baali  mu  bulumbaganyi  buno, 
anyumya  bino  wammanga: 

“Nnasogga  Amiri  ibn  Fuhayra  effumu  lyange  naye  ng’akaseera 
katono  yali  yaakampita  okuyingira  Obusiraamu.  Nnasobola  okulaba 
omutwe  gw’effumu  nga  gufulumira  ku  ludda  olulala  olw’ekifuba 
kye.  Naye  awamu  n’ekyo,  yali  awoggana  mu  kujaganya  nti,  ‘Ndayira 
Allah,  mpangudde!’ 

Nnasigala  nneebuuza  nti,  ‘Ki  ki  ekyo  ky’awangudde?’  Yali  nze 
eyali  amusse.  Mu  kiseera  ekyo,  omulambo  gwe  gwabulawo  ne  gulin- 
nyisibwa  mu  bbanga.  Bye  nnalabako  mu  kiseera  ekyo  byampaliriza 
okufuuka  Omusiraamu.”  (Ibn  Hishaam,  III,  187;  Waaqidi,  I,  349) 


156.  Ibn  Hishaam,  III,  184;  Haythami,  VI,  125  -  130. 

Jibuliiru  (emirembe  gibeere  ku  ye)  ye  yasooka  okubuulira 
Nnabbi  wa  Allah  (okusaasira  kwa  Allah  nemirembe  bibeere  ku  ye) 
nga  Basswahaba  be  yali  atumye  ng’ababaka  mu  kiseera  ekyo  bwe  baali 
bamaze  okusisinkana  Katonda  waabwe  ng’abajulizi;  era  Katonda 
waabwe  bwe  yali  abasiimye  era  nabo  n’abafuula  abasiimye.”157 

Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  yafuna  ennaku  ey’amaanyi  bwe  yafuna  amawulire 
g’ebyali  biguddewo.  Ng’asitudde  emikono  gye  mu  bbanga  eri  enzigi 
Entukuvu,  yasabanga  okumala  omwezi  mulamba  oluvannyuma  lwa 
buli  sswala  ya  fafiri  nti,  “Katonda  wange!  Kolimira  ebika  ekya  Ril, 
Dhak’waani  ne  Usayya  abaagyeemera  Allah  ne  Omubaka  we!” 
(Bukhari,  Jihaadi,  9,  19;  Maghaazi,  28;  Muslim,  Masaajid,  297) 

Amaziga  ag’ennaku  agaayiibwa  abakkiriza  gaasisinkana  okujag- 
anya  n’okucacanca  okuva  mu  bannanfuusi  n’Abayawudi,  abaalabika 
nga  bamativu  n’ebyali  bizze  bigwawo  okuva  ku  lutalo  lwe  Uhudi. 
Okwo  kw’ogatta  okuwulira  obubi  olw’obutasobola  kukozesa  kakisa 
ke  baali  bafunye  okuva  ku  byagwa  ku  Basiraamu  mu  lutalo  lwe 
Uhudi.  Kati  baali  bafunye  akalembereza  okwolesezaamu  obukyayi 
bwabwe  eri  Abasiraamu.  Naddala  abannanfuusi  baali  batandise 
okutendereza  ebikolwa  byabwe  eby’okutundayo  kwabwe  bye  baa- 
kola  Abasiraamu  bwe  baabalekerera  bo  ne  baddayo  eka  ne  baleka 
Abasiraamu  nga  bagenda  okulwana  mu  lutalo  lw’e  Uhudi  ekintu  kye 
baalaba  ekyali  eky’amagezi  ennyo,  nga  banenya  Abasiraamu  abaa- 
firwa  abantu  abangi  mu  lutalo  n’okwematiza  okunyiiza  nti: 

“Singa  abo  abaafa  baatuwuliriza  ku  ntandikwa,  tebandifudde.” 
Kulaane  ebaddamu  mu  ngeri  ey’amaanyi  nti: 

“Abo  abaagamba  ku  bya  baganda  baabwe  (abattibwa  mu  lutalo) 
so  nga  bo  baasigala  waka  (tabaalwetabaamu)  nti:  ‘Singa  baatugon- 
dera  tebandittiddwa’  Gamba  nti:  ‘Kale  nammwe  mweggyeeko  okufa 
bwe  muba  nga  mwogera  mazima.’”  (Aali  Imraan,  3 : 168) 

“Era  teri  muntu  ayinza  kufa  okuggyako  nga  Allah  akkirizza  nga 
bbanga  ggere. . .”  (Aali  Imraani,  3  :  145) 

Anasi  (Allah  amusiime)  oluvannyuma  yagamba  nti: 
“Ssirabangako  Mubaka  wa  Allah  (okusaasira  kwa  Allah  n’emirembe 
bibeere  ku  ye)  ng’anakuwalidde  kintu  kyonna  okusinga  bwe  yanaku- 
walira  abajulizi  b’oku  Luzzi  lwe  Ma-unah.”  (Muslim,  Masaajid,  302). 
Abajulizi  b’oku  Luzzi  lwe  Ma-unah  abaasanjagibwa  bonna  baali 
bannasuffa,  abaali  abasomesa  abeewaayo  aba  Kulaane  ne  Sunna 
abaali  baayolebwa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  mu  kutendekebwa  okw’eby’omwoyo. 

Ebyagwawo  ku  e  Raaji  ne  ku  Luzzi  lwe  Ma-unah  byoleka  obuku- 
lu,  eri  Abasiraamu,  obw’obuvunaanyizibwabw’okutuusaObusiraamu 
eri  abantu  n’okubalunngamya.  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalonda  Basswahaba  be  abaali 
basinga  okusoma,  okugenda  okusomesa  Obusiraamu  wadde  nga 
waali  wayinza  okubalukawo  ebizibu.  Allah,  nnannyini  matendo, 
yatenda  Basswahaba  ab’ebitiibwa  abattibwa  ng’abajulizi  mu  kkubo 
lye,  n’alangirira  okusiima  kwe  gye  bali  nabo  okumatira  eri  Katonda 
waabwe.158 


158.  Bukhari,  Maghaazi  28,  Jihaadi  9;  Muslim,  Masaaiid,  297. 

Olukwe  Lwa  ba  Banu  Nadhwiri  Olw’obukuusa 

Amir  ibn  Umayya  (Allah  amusiime),  kaawonawo  okuva  mu 
ttemu  eryakolebwa  ku  Basswahaba  ku  Luzii  lwe  Ma-unah,  yali  add- 
ayo  e  Madiina  n’agwa  ku  bantu  babiri  abaali  ab’omu  kika  ekyatirim- 
bula  banne.  Yabagwikiriza  beebase  n’abatta.  Naye  ky’ataamanya 
kwe  kuba  ng’abantu  abo  baali  bali  wansi  wa  kisonyiwo  kya  Nnabbi 
wa  Allah,  okusaasira  kwa  Allah  n’emirembe  bibeere  ku  ye,  era  nga 
baali  badda  okuva  e  Madiina.  Ekitundu  ky’omutango  ogwali  gulina 
okuweebwayo  kyali  kirina  kuva  mu  ba  Banu  Nadhwir,  okusinziira 
ku  ndagaano  gye  baali  baakola  ne  Nnabbi,  okusaasira  kwa  Allah 
n’emirembe  bibeere  ku  ye.  Mu  ngeri  eyo,  Nnabbi  Ow’emikisa, 
okusaasira  kwa  Allah  n’emirembe  bibeere  ku  ye,  ng’awerekeddwaako 
Basswahaba  abatonotono,  yagenda  ewa  ba  Banu  Nadhwiri  asobole 
okubaggyako  ekitundu  ekyo. 

Ekya  Omubaka  Ow’ekitiibwa,  okusaasira  kwa  Allah 
n’emirembe  bibeere  ku  ye,  okubakyalira  ng’ali  ne  Basswahaba 
ab’olubatu,  ba  Banu  Nadhwiri  baakiraba  ng’akakisa  aka  zaabu 
akatalekeka  ke  baalina  okukozesa;  bwe  batyo  baategeka  mangu 
olukwe  olw’okutemula  Nnabbi  Ow’emikisa,  okusaasira  kwa  Allah 
n’emirembe  bibeere  ku  ye.  Nga  bwe  bamutegeeza  nga  bwe  baalina 
essanyu  ery’ensusso  okuwaayo  ekitundu  eky’omutango  kye  baalina 
okuwaayo,  baasaba  Nnabbi  Ow’emikisa,  okusaasira  kwa  Allah 
n’emirembe  bibeere  ku  ye,  agira  atuula  mu  kisiikirize,  nga  bwe 
bateekateeka  ssente  era  mu  kiseera  kye  kimu  n’ebirabo  bye  baali 
baagala  okumutonera.  Mu  kiseera  ekyo  baakola,  mu  nkukutu, 
enteekateeka  ezaali  eza  mangu  ezaali  ez’okubasobozesa  okussa  mu 
nkola  olukwe  lwe  baali  bategese.  Baali  baakusindika  ejjinja  eddene 
eryali  ery’okuva  waggulu  w’ennyumba  balirindiggule  awaali  eki- 
siikiriza  omwali  mutudde  Nnabbi  Ow’emikisa,  okusaasira  kwa 
Allah  n’emirembe  bibeere  ku  ye,  bwe  batyo  bamutte  mu  ngeri  eyo. 
Kino  baakirinamu  obumanyirivu  obungi  bwe  baija  bafuna  mu 

bikolobero  ebyali  byefaanaanyirizaako  ebyo  bye  baali  bajja  bakola 
ku  bannabbi  abangi  abaayita. 

Mu  kaseera  ako  kennyini,  Nnabbi  Ow’emikisa,  okusaasira 
kwa  Allah  n’emirembe  bibeere  ku  ye,  yasitukiramu  mangu  n’ava 
mu  kifo  we  yali  atudde  n’agenda  ng’ayanguwa  okuva  mu  mayu  ga 
ba  Banu  Nadhwiri.  Allah,  nnannyini  matendo,  yali  ategeezezza 
Omubaka  we  ku  lukwe  olwali  lutegekebwa  era  ng’amuwadde  obu- 
kuumi,  ekyengera  eri  Abasiraamu  ekyo  ky’abajjukiza  mu  ayah  eno 
wammanga: 

“Abange  abakkiriza  mujjukire  ekyengera  kya  Allah  kye  yabawa 
abantu  abamu  bwe  baayagala  okwanjuluza  emikono  gyabwe  okugi- 
boolekeza,  naye  Allah  n’agibaggyako.  Era  mutye  Allah  era  eri  Allah 
abakkiriza  gye  baba  beesigamira.”  (al  Maa-ida,  5 :  li) 

Aya  eyo  waggulu  eyolekezebwa  eri  Abasiraamu  bonna  okut- 
walira  awamu,  wadde  ng’olukwe  lw’okutemula  lwali  lukoled- 
dwa  ku  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  yekka,  ekiraga  nti  Nnabbi  wa  Allah  (okusaa- 
sira  kwa  Allah  n’emirembe  bibeere  ku  ye)  bwe  bulamu  era  gwe 
mwoyo  gw’Abasiraamu  era  nti  obulamu  bwe  bulina  okubeera 
obw’omuwendo  okusinga  obwabwe. 


Katonda  Owoobuyinza  yassa  ayah  eno  ng’ekwata  ku  lukwe 
lw’okugezaako  okutemula  n’agamba  nti: 

“Bw’oba  otidde  okukwenyakwenya  okuva  mu  bantu  abamu, 
bakasukire  (endagaano  yaabwe  olwo  mubeere)  nga  mwenkana 
mw’ekyo.  Mazima  ddala  Allah  tayagala  (bantu)  abo  abakwenyakwe- 
nya.”  (al  Anfaal,  8  :  58) 

“Bwe  baba  nga  bazze  eri  emirembe  naawe  dda  eri  emirembe 
weesige  Allah;  mazima  ddala  Allah  Muwulizi  Omumanyi.  Bwe 
babeera  baagala  okukukwenyakwenya,  mazima  ddala  Allah  akuma- 
la  Ye  ye  Oyo  eyakuwagira  n’okutaasa  kwe  era  n’okutaasa  Abakkiriza.” 
(al  Anfaal,  8:61-  62) 


Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kw’ekyo  yatuma  omubaka  eri  ba  Banu  Nadhwiri  ng’abagamba 
okulondawo  ekimu  ku  bibiri:  okuzza  obujja  endagaano  y’emirembe 
oba  okusibamu  ebintu  byabwe  baamuke  Madiina  mu  nnaku  kkumi. 
Abannanfuusi,  nga  kino  tebasobola  kukyebeera,  baaweereza  ba  Banu 
Nadhwiri,  mu  kiseera  kino  abaali  mu  keetereekerero  ak’okwamuka 
Madiina,  obubaka  obwali  bubagamba  obutava  mu  Madiina  era  nga 
bukakakasa  Abayawudi  bano  nti  baali  bagenda  kubayamba  ne  nna- 
mungi  w’omuntu  singa  Abasiraamu  baali  baakugezaako  okwagala 
okubagoba  mu  kibuga.  Ebbaluwa  ez’ekyama  ezaayitinngana  wakati 

w’Abayawudi  n’abannanfuusi  Katonda  Oweekitiibwa  yazoolesa  mu 
Kulaane  n’agamba  nti: 


“Tolaba  abo  abaafuuka  abannanfuusi?  Bagamba  mikwano  gyabwe 
abo  abaakafuwala  mu  Bantu  b’Ekitabo  nti:  bwe  muliba  mugobeddwa 
(mu  kibuga),  naffe  awatali  kubuusabuusa  tujja  kufuluma  nammwe, 
era  tetujja  kugondera  muntu  yenna  ku  bibakwatako,  era  bwe  muliba 
mulwanyisiddwa  awatali  kubuusabuusa  tujja  kubayamba,  naye  nga 
Allah  amanyi  nti  balimba  (ba  nkukunala).”  (al  Hashri,  59 : 11) 

Kubanga  wadde  nga  waliwo  ebitimba  bingi  bye  baatega  mu 
kyama  ng’Abasiraamu  tebamanyi,  munda  ddala,  baali  bali  mu  kutya 
Abakkiriza  ebitayogerekeka;  embeera  eyo  Kulaane  egyogerako 
bw’etyi: 


“Ddala  mmwe  musinga  okuleeta  entiisa  mu  mitima  gyabwe 
okusinga  Allah;  ekyo  kiri  bwe  kityo  kubanga  bo  bantu  abatategeera.” 
(al  Hashri,  59  :  13) 

Ba  Banu  Nadhwiri  nga  bamaze  okwekyusa  ne  basalawo  okusi- 
gala  mu  Madiina  obutagivaamu,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yali  takyalina  kya  kukola 
wabula  okuzinda  n’okwebungulula  ekitundu  omwali  amayumba 

gaabwe.  Bayawudi  bannaabwe  ab’e  Madiina,  ba  Banu  Quraydhwa, 
bajja  okudduukirira  abaali  beebulunguddwa,  nga  tebafuddeeyo  nti 
kino  kyali  kityoboola  endagaano  y’obutatabaalagana  gye  baali  baa- 
kola  n’Abasiraamu.159 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yakisanga  ng’Abayawudi  bakozesezza  bulungi  amayumba 
gaabwe  mu  kulwana;  nga  bwe  balinnya  waggulu  ku  busolya  okwer- 
wanako  ate  ne  bakka  ne  beekweka  emabega  w’amayumba.  Bw’atyo 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
ng’atandikira  ku  nnyumba  eyali  esinga  okubeera  okumpi  yalagira 
buli  nnyumba  ya  Muyawudi  emenyebwe  era  n’emitende  gyabwe 
egimu  gitemwe  oba  gy’okebwe. 

Abayawudi  baatandika  okuleekaana  nga  bayima  emabega 
w’amayumba  gaabwe  nga  bwe  bagamba  nti,  “Muhammadi!  Ggwe 
ogaana  okukola  obubi  era  ng’onenya  abakola  effujjo.  Kati  wuuno 
ate  omuntu  y’omu  ggwe  otema  era  n’oyokya  emiti?”  Kino  kyaleet- 
era  Abasiraamu  abamu  okuterebuka,  era  amangu  ago  ne  batandi- 
ka  okusikattira.  Oluvannyuma  Katonda  Owoobuyinza  yaggyawo 
okubuusabuusa  kwonna  n’agamba  nti: 


* 


“Omuti  gw’entende  gwonna  gwe  mwasala  oba  gwe  mwaleka 
nga  guyimiridde  ku  nduli  yaagwo,  kwali  kukkiriza  kwa  Allah,  alyoke 
asasule  aboonoonyi.”  (al  Hashri,  59  :  5)160  Ayah  era  yalaza  ku  bwetaavu 


bw’okufaayo  n’okwegendereza  obuzannyo  bw’Abayawudi. 


159.  Bukhari,  Maghaazi,  14. 

160.  Bukhari,  Tafsiir,  59  /  2;  Ibn  Hishaam,  III,  192. 

Nga  wayise  ennaku  ng’amakumi  abiri  nga  Abayawudi  ba  Banu 
Nadhwiri  beebulunguddwa,  olw’akakodyo  Nnabbi  Ow’emikisa  ke 
yakozesa,  n’okumala  okulindirira  obuyambi  abannanfuusi  bwe  baa- 
balagaanyisa  nga  tebujja,  ba  Banu  Nadhwiri  baalwa  ddaaki  ne 
bawanika  era  oluvannyuma  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  n’abagoba  mu  Madiina.  Ku  ludda 
olulala,  ba  Banu  Quraydhwa  bakkiriza  okuzza  obujja  endagaano  ne 
bakkirizibwa  okusigala  mu  kibuga.161 

Nga  tebannasenguka,  ba  Banu  Nadhwiri  baakoonakoona 
amayumba  gaabwe  agaali  gasigaddewo  ne  bagasuula  ku  ttaka  ne 
bageeyonoonera  n’emikono  gyabwe,  nga  tebaagala  Basiraamu  basi- 
gale  nga  bageeyambisa.  Abamu  ku  bano  baamaliriza  basenze  eyo 
mu  bitundu  okulaga  e  Syria.162 

Allah,  nnannyini  matendo,  alangirira  mu  Kulaane  obuwagizi 
bwe  n’obuyambi  eri  Abakkiriza  mu  lutalo  lwabwe  lwe  baalimu  ne  ba 
Banu  Nadhwiri,  n’agamba  nti: 

i _ ^lxSOl  Jjkl  jA  IjJjiS'  jjjAJl  ^j2>-I  <_£dJl  j-* 

161.  Bukhari,  Maghaazi,  14;  Muslim,  Jihaadi,  62. 

162.  Ibn  Hishaamu,  III,  191  -  194;  Waaqidi,  I,  363  -  380. 

“Ye  ye  Oyo  eyafulumya  abo  abaakafuwala  mu  bagoberezi 
b’Ekitabo  okuva  mu  mayumba  gaabwe  mu  kuwanngangusibwa 
okwasooka.  Temwakirowoozaako  nti  baali  baakufuluma.  Era  nabo 
ne  balowooza  nti  ebikomera  byabwe  byali  byakubakuuma  Allah 
obutabakolako  kabi;  naye  Allah  n’abajjira  okuva  gye  baali  batasuu- 
bira  n’akasuka  entiisa  mu  mitima  gyabwe;  nga  boonoona  amayumba 
gaabwe  n’emikono  gyabwe  n’emikono  gy’abakkiriza;  kale  mwebuu- 
lirire  mmwe  abalina  amaaso  (agalaba).”  (al  Hashri,  59 : 2) 

Eby’obugagga  ba  Banu  Nadhwiri  bye  baaleka  biyitibwa  fay’u 
olw’okuba  nga  byatwalibwa  awatali  kukozesa  lyanyi.  Mu  ngeri  eyo, 
byaweebwa  amateeka  agabikwatako  agaawukana  n’eminyago  egyo 
egifunibwa  nga  giyita  mu  kukozesa  eryanyi  (mu  lutalo). 


J1  ®  f.  Jj  S 

(_£  jj j  (J jUj JJ J  Alii  4J j-jj  iUl  f’Lsl  U 

O  s  }  s  ^  }  s  ^  J*  ,  j  0  ^ 

1  j^oii  axp  Uj  s jA>cj  j jUjJi  ^ui  Uj  jtJUo  c-uU'yi 
jjjjJl  y^l^UJl  f-ljjjjJJ  .1 _ ^UUJl  JjAJj  kill  kill  I jjjlj 

Ulj^Ujj  4AJl  Jj  j j*Xo  jt-fJljjl j  jt-*jUo  jr?  Ijj- _y>-l 

J,  ,  J  ,  ^ 

0 ji^UUJl  uJ—J j I  J j_^jjj  ku I  tj jj-v2_oj 


“Ekyo  Allah  ky’aba  awadde  Omubaka  we  okuva  mu  bantu  b’omu 
bibuga,  kiba  kya  Allah  ne  Omubaka  n’ab’oluganda  olw’okumpi,  ne 
bamulekwa,  n’abanaku,  n’abagwa  mu  kiti  ky’omutambuze,  kiryoke 
kireme  kubeera  nga  kyetooloolera  mu  mikono  gy’abagagga  mu 
mmwe,  n’ekyo  Omubaka  ky’aba  abawadde  mukitwale  ate  ekyo  ky’aba 
abagaanye  mukireke;  mutye  Allah  kubanga  mazima  ddala  Allah 

- 

muyitirivu  wa  bibonyoobonyo.  Kya  baavu  abaagobwa  mu  mayumba 
gaabwe  ne  balesebwa  ebyobugagga  byabwe  nga  banoonya  obulungi 
okuva  eri  Allah  n’okusiimibwa  era  ne  bataasa  Allah  ne  Omubaka  we: 
abo  be  boogera  amazima.”  (al  Hashri,  59  : 7  -  8) 

Omuteeko  gwa  fay’u  ogwa  Allah  ne  Omubaka  we,  nga  aya 
bwekirambika,  gwali  gwa  kuddaabiriza  na  kulongoosa  Ka’aba 
n’emizikiti  emirala.  Mu  buli  ngeri  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  fay’u  eyiye  eyagwanga  mu 
mikono  gye  yagigabanyanga  mu  Basswahaba  abaavu.  Ensonga  eyali 
emabega  w’ekyo,  era  nga  ayah  bw’ekyoleka,  kwe  kuziyiza  obugagga 
okwetooloolera  mu  bagagga  bokka  ne  byetuuma  omwo.  Enkola 
ey’Obusiraamu  mu  nsonga  ez’ebyensimbi  kwe  kubeezaawo  okuy- 
ambagana  mu  bantu  b’ekitundu,  n’okukakasa  ng’abagagga  n’abaavu 
bafuna  emigaso  gye  bateekeddwa  okufuna.  Kino  ku  nkomerero  bwe 
kiba  kituukiriziddwa  kiba  kya  kuleeta  abantu  ab’ebiti  eby’anjawulo 
mu  kitundu  awamu,  olwo  wabe  nga  tewali  kabinja  ka  bantu  bamu 
akanyuunyunta  banne  waako. 

Olw’ensonga  eyo  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yagabanya  eminyago  gya  ba  Banu 
Nadhwiri  mu  ba  Muhaajiruuna  n’alekawo  ba  Answari  okuggya- 
ko  amaka  g’abanaku  asatu  okuva  mu  bantu  bano.  Nga  tannaba 
kugabanya  bintu  bino  yamala  kwogera  eri  ba  Answari  bw’atyi: 

“Bwe  muba  mwagala,  ba  Muhaajiruuna  basigaze  ebintu  ebyo 
bye  mwabawa  olwo  mugabanire  wamu  eminyago  gino.  Naye  bwe 
muba  mwagala,  muyinza  okweddiza  ebintu  bye  mwabawa,  olwo  ne 
mubalekera  ebintu  byonna  eby’eminyago  gino.” 

Ba  Answari  awo  baddamu  mu  nziramu  ey’amaanyi  era  eyuza 
emitima  nga  bagamba  nti,  “Tetujja  kusaba  kutuddiza  eby’obugagga 
byaffe  bye  twawaayo,  wadde  okubaako  ne  kye  tubanja  mu  min- 

@ya8o!" 

Okulaga  obwasseruganda  okwo  okutenkanika  ba  Answari  kwe 
baayolesa  yali  emu  ku  nsonga  ezaaviirako  obubaka  obuli  mu  ayah 
eno  wammanga  okukka  nti: 


“N’abo,  nga  bano  tebannaba  (kusenguka)  abaalina  amaka  (mu 
Madiina)  era  nga  baalina  n’obukkiriza,  baagala  abo  abaasenguka 
okugenda  ewaabwe,  ne  batasanga  mu  mitima  gyabwe  bwetaavu 
bwonna  eri  ebintu  bye  baaweebwa,  ne  babawa  enkizo  ku  bo  bennyi- 
ni  ne  bwe  baba  nga  balina  obwetaavu,  n’oyo  awonyezebwa  omululu 
gw’omwoyo  gwe  abo  be  b’okwesiima.”  (al  Hashri,  59  :  9)  (Raazi,  XXIX,  250; 
Qurtubi,  XVIII,  25) 

Okuziyiza  Ebitamiiza  N’okukuba  Zaala 

Okusalawo  kwa  Katonda  ku  bitamiiza  n’okukuba  zaala,  nga 
bwe  kumanyiddwa,  tekwakolebwa  mu  myaka  egyasooka  mu 
Busiraamu  wabula,  olw’ensonga  ezitali  zimu,  kwalindirizibwa  ne 
kujja  luvannyuma.  Okugaana  ebitamiiza  kwaggyira  mu  mitendera 
gino  wammanga: 

1.  E  Makka  ayah  yassibwa  egamba  nti: 

,  a  ,  t  a,  ,  j  , 

“Ne  mu  bibala  by’emitende  n’emizabbibu  mukolamu  ebitamiiza 
(era  ne  mufunamu)  n’ebyokulya  ebirungi;  mazima  ddala  mw’ebyo 
mulimu  akabonero  eri  abantu  abategeera.”  (an  Nahl,  16 : 67) 

Ayah  ennyonnyola  butya  enzabbibu  n’entende,  ng’oggyeeko 
eky’okuwa  omubiri  ekiriisa,  bwe  bikola  eby’okunywa  ebitamiiza. 
Kino  kireetawo  okuwulira  ng’ebitamiiza  tebibalibwa  mu  bintu 
ebirungi  ebivaamu  ekiriisa,  n’olw’ekyo  nga  kyeraga  nga  bwe  byali 
eby’okugaanibwa  mu  biseera  eby’omu  maaso.  Eno  ye  ayah  yokka 
eyassibwa  ng’ekwata  ku  bitamiiza  mu  biseera  bye  Makka. 

2.  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yafuna  ebibuuzo  bingi  ebyali  bikwata  ku  bintu  bino 
nga  Hijira  emaze  okubeerawo,  era  olw’ebibuuzo  ebyo  Katonda 
Owoobuyinza  yalagira  nti: 


“Bakubuuza  ebikwata  ku  mwenge  ne  zzaala.  Gamba  nti:  Mu 
byo  mulimu  ebibi  bingi  n’emigaso  eri  abantu  naye  ebibi  bya  byo  bye 
bisinga  emigaso  egibirimu.”  (al  Baqara,  2  : 219) 

Abakkiriza  abasinga  obungi  baava  ku  kunywa  ebitamiiza,  naye 
abalala  ne  basigala  nga  bagenda  mu  maaso  n’okunywa  wadde  nga 
ayah  eyo  waggulu  yali  emaze  okukka. 

3.  Sswahaba  omu  eyali  atamidde  yali  akulembera  abantu  mu 
sswala  n’atandika  okutabula  ebigambo  bya  ayah  emu  okutuuka 
ku  ssa  ly’okukyusa  amakulu  gaabyo,  ekyavaako  Obubaka  buno 
okukka. 

“Abange  mmwe  abakkiriza!  Temusemberera  sswala  nga  muli 
abatamiivu  okutuusa  lwe  munaategeera  (obulungi  ebyo)  bye 
mwogera. . .”  (an  Nisaa-i,  4  :  43) 

Omuwendo  gwAbasiraamu  abaasigala  banywa  oluvannyuma 
lw’Obubaka  buno  okukka  gwakendeerera  ddala.  Naye  era  buli  sswa- 
la,  waabeerangawo  Sswahaba  eyakoowoolanga  ng’ajjukiza  banne 
nti,  Abatamidde  tebasemberera  sswala!’  Awamu  n’ekyo  Abasiraamu 
baali  batandikidde  ddala  okukitegeera  nti  waali  wabulayo  akaseera 
katono  okunywa  ebitamiiza  kuwerebwe  ddala  era  nga  baali  bagenda 
beetegekera  embeera  eyo. 

4.  Abasiraamu  abasingira  ddala  obungi  kati  baali  bavudde 
ku  kunywa  ebitamiiza.  Ku  ludda  olulala,  abalala  abawera  baali 
bayisibwa  bubi  nga  balaba  embeera  ezitaasanyusanga  nga  ziva 
ku  butamiivu  ebiseera  bingi  ze  baasisinkananga.  Okugeza  Umaru 
(Allah  amusiime)  yali  asaba  Allah  Oweekitiibwa  nti  "...  Teekawo 
okulangirira  okweyolefu  okutaliimu  katankanibwa  ku  bikwata  ku 
kunywa  ebitamiiza!”  Okulwanagana  oluvannyuma  lw’ekijjulo  waka- 
ti  wa  Basswahaba  abaali  batamidde,  okutaalekawo  kubuusabuusa 
kwonna  ku  mugaso  ogwali  gujja  okubeerawo  mu  kuwera  omwenge 
okwali  kulabika  okubaawo  ekiseera  kyonna,  kwateekawo  omus- 
ingi  ogwali  guwanirira  ensonga  ey’amaanyi  ey’okuwera  ebitamiiza 
okwaddirira  nti: 


j  ^JjLjajj/lj  j^LUJlj  jUi^Jl  LkJ!  I jUd  jfj-JJl  Lgdl  L 

“Abange  mmwe  abakkiriza!  Mazima  omwenge  ne  zzaala 
n’amayinja  okusaddaakirwa  ebisolo,  n’okweraguza  n’obusaale, 
(byonna)  byenyinyalwa  bya  mu  mirimu  gya  Sitaane,  kale  mubye- 
wale,  mulyoke  mufune  okwesiima,  Mazima  Sitaane  egenderera 
okubasigamu  obulabe  n’obukyayi  ng’eyita  mu  mwenge  ne  zzaala  era 
ebaziyize  okujjulira  Allah  n’okusaala:  abaffe  temwekomeko?”  (al  Maa- 
ida,  5  :  90  -  91) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yatumya  Umaru  (Allah  amusiime)  n’amusomera  Obubaka 
obwali  busse.  Bwe  yatuuka  ku  kitundu  ekigamba  nti,  temugenda 
kwekomako...’  Umaru  (Allah  amusiime)  yalangirira  nti: 

“Yee  Allah,  tujja  kwekomako;  tujja  kwekomako!”  Ebigambo  bye 
bimu  byaddinnganibwa  mu  Basswahaba  bonna. 

Nga  Ayah  eno  emaze  okukka,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yalagira  Sswahaba  n’akoowoola 
ng’agenda  ayita  mu  nguudo  ze  Madiina  n’amawulire  agagamba  nti: 

“Ebitamiiza  bigaaniddwa,  okuva  n’olwaleero!” 

Omwenge  gwakola  obugga  obwakulukutira  mu  nguudo  ze 
Madiina  nga  buva  mu  byombo  ebyali  byassiddwa  n’eccupa  z’amaliba 
omwali  muli  eby’okunywa  ebyali  biwereddwa. 

Abasiraamu  abaaliko  abanywi  kati  baali  nga  bayaayaana  nga 
bayiwa  omwenge  gwonna  gwe  baali  baterese  nga  bassa  mu  nkola 
ekiragiro  ekitaliiko  kubuusabuusa.  Baali  ssi  baakuddamu  kunywa 
nate.  Mu  kwongera  okukkaatiriza  eky’okuwera  omwenge,  Nnabbi 

Ow’emikisa  (okusaasira  kwa  Allah  nemirembe  bibeere  ku  ye)  yag- 
amba  nti: 

“Mazima  ddala  Allah  yakolimira  ebitamiiza,  oyo  abisogola, 
nekifo  mwe  bisogolerwa;  oyo  abinywa  n’oyo  ayamba  mu  kubinywa; 
abijjulula  okuva  mu  kifo  okudda  mu  kirala,  abitunda,  abigula 
n’oyo  awangaalira  ku  ssente  z’afunamu!”  (Ahmada,  i,  53;  II,  351;  Nasaa-i, 
Ashribah,  1-2;  Haakim,  II,  305  /  3101) 

Anasi  (Allah  amusiime)  anyumya  nti: 

“Ebitamiiza  byawerebwa  nga  ndi  mu  kuweereza  Abu  Twalha. 
Sswahaba  omu  yasaasaanya  amawulire  g’okuwerebwa  kw’omwenge 
ng’akolera  ku  biragiro  bya  Omubaka  wa  Allah  (okusaasira  kwa 
Allah  n’emirembe  bibeere  ku  ye).  Abu  Twalha  kwe  kunngamba  nti 
‘Fuluma  ogende  olabe  ekigenda  mu  masso!’  Bwe  ntyo  nnafuluma 
ne  mpulira  nga  Sswahaba  alangirira  nti  ebitamiiza  biwereddwa  nga 
kino  kitandika  okukola  mbagirawo.  Nnabuulira  Abu  Twalha  kye 
nnali  mpulidde,  naye  kwe  kugamba  nti,  ‘Kati  nno  genda  biri  obiyiwe 
wabweru!’  Mu  kaseera  katono  omwenge  gwali  gukulukutira  mu 
nguudo  ze  Madiina.”  (Bukhari,  Tafsiir,  5/11) 

Ekyafaayo  ekyo  kyoleka  engeri  ba  Sswahaba  gye  baayangu- 
wangamu  okussa  mu  nkola  ekiragiro  kya  Allah,  nnannyini  matendo. 
Nga  tebataddeewo  kwekwasa  kwonna  wadde  okulindako  akadakii- 
ka,  baayirawo  ebyo  byonna  ebitamiiza  bye  baalina,  nga  mu  kukola 
kino  n’obujjumbize  banoonya  okusiimibwa  Allah  Oweekitiibwa,  nga 
tebayita  mu  kwewaayo  eri  ekiragiro  kya  Katonda  kyokka,  wabula 
nga  n’okukigondera  bakigondera  okuviira  ddala  ku  ntobo  y’emitima 
gyabwe. 


Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  alangirira  nti:  Ebitamiiza  byonna  tebikkirizibwa. 
Akatono  ke  kintu  ekisobola  okutamiiza  nga  kinywereddwa  mu 

bungi,  nako  kabeera  tekakkirizibwa.”  (Ibn  Maajah,  Ashriba,  10;  Nasaa-i, 
Ashriba,  24,  28) 

“Omwenge  ye  maama  w’ebibi  byonna.”  (Ahmada,  V,  238) 

“Omuntu  yenna  aba  akkiriza  Allah  n’Olunaku  lw’enkomerero 
tatuulanga  ku  mmeeza  eriko  ebitamiiza.”  (Tirmidhi,  Adab,  43  /  2801) 

“Abantu  abamu  okuva  mu  Ummah  yange  bajj  a  kunywa  omwenge 
nga  baguwadde  amannya  amalala.”  (Ahmada,  IV,  237) 

Enkola  egoberera  emitendera,  ng’era  efa  ku  maslah,  obulungi 
bw’abantu  bonna,  gye  tulaba  ng’eteekebwa  mu  nkola  mu  kuwera  oku- 
nywa  ebitamiiza,  n’okukuba  zzaala,  ewa  eky’okuyiga  ekirabikako  ku 
nkola  Obusiraamu  gye  buwagira  mu  kuyita  kwabwo  n’okulwanyisa 
empisa  embi.  Wadde  nga  Allah,  nnannyini  matendo,  amanyi  okuva 
edda  era  mu  ngeri  ebuna  etaliiko  kkomo,  bw’aba  ng’ayisa  okulamula 
kwe  mu  kusalawo  amateeka  g’Obusiraamu,  atwala  eky’obusobozi 
bw’abantu,  nga  be  bakwatibwako  amateeka,  n’amasa  gaabwe 
ag’obusobozi  mu  kumanyiira  amateeka  ago.  Oboolyawo  ekisinga 
okweyolekeramu  kino  ekikulu  kiyinza  okufunika  mu  ky’okuba  nga 
ayah  ezikwata  ku  nzikiriza  y’Obusiraamu  zaaweebwa  enkizo  era  ne 
zissibwa  mu  kiseera  kye  Makka,  nga  kino  kyawukana  n’engeri  ayah  za 
Kulaane  gye  zigenda  zigoberegana  n’okuteekebwateekebwamu  olwa- 
leero.  Okuva  Kulaane  lwe  yali  eri  ku  Lawhul  Mahfuudhu  (Olubaawo 
Olukuumibwa)  nga  tennaba  kukka  ku  Nsi,  tekizibuwala  kulaba  nti 
okussa  ayah  ezimu  ng’endala  tezinnaba  kukka  kyali  kiviira  ddala  ku 
migaso  gy’Abakkiriza,  masalaha. 

Okulondoola  okufa  ku  migaso  gy’abantu  egy’awamu  kuno  kye 
kuliko  kwe  kulaba  nga  obusobozi  n’amaanyi  abantu  bye  balina  mu 
kugoberera  Kulaane  n’okukulaakulana  kwayo;  ng’era  obuvunaany- 
izibwa  bw’omwana  bwe  bugenda  bweyongera  okusinziira  ku  ngeri 
gy’agenda  nga  yeeyongera  okukula. 

Omusingi  ogw’okugendera  mu  mitendera,  ogwateekebwa  mu 
nkola  n’okusinga  mu  biseera  ebyebyengera  ebya  Nnabbi  Owemikisa 
(okusaasira  kwa  Allah  n’emirembe  bibeere  ku  ye),  kitundu  ku 
sunnatullaahi,  Enkola  ya  Allah,  okuli  n’okumanya  kwa  Katonda 
Owoobuyinza  ensonga,  nga  kujjirayo  ddala  okusaasira  kwe.  Nga 
gussibwa  mu  nkola  mu  biseera  byonna  eby’okutuusa  Obusiraamu 
eri  abantu,  omusingi  ogwo,  mu  kiseera  kye  kimu,  gwe  gusinga 
okukkirizaganya  n’obutonde  bw’omuntu.  Mu  mazima  ddala,  ekintu 
ekisookerwako  ekyetaagisa  okukola  oluvannyuma  lw’okuyingira 
Obusiraamu  kwe  kulongoosa  obukkiriza;  okuggyako  ng’ekyo 
kiwedde  olwo  omuntulw’asobola  okweyongera  mu  maaso  n’atandika 
okukola  ebikolwa.  Okuyita  mu  mitendera  kukomawo  nate  omuntu 
bw’abeera  ng’akola  ebikolwa,  nga  mu  kiseera  kino  abiteekatee- 
ka  okusinziira  ku  busobozi  bw’omuntu.  Kino  tekikola  mu  kuyita 
abantu  okuyingira  Obusiraamu  mwokka,  naye  era  kikola  mu  ngeri 
z’okusomesa  zonna.  N’olw’ekyo,  mu  kukoowoola  okutukuvu  kwonna 
okwatandikira  ddala  ne  Adamu  (emirembe  gibeere  ku  ye),  wazze 
wabaawo  okukulaakulana  mu  bubaka  -  empagi  z’obukkiriza  zo 
zibadde  zijja  zisigala  nga  ze  zimu  -  ng’okukulaakulana  kuno  kugen- 
dera  wamu  n’okukulaakulana  mu  mbeera  za  bantu;  okukulaakulana 
okuzze  kweyongera  mu  ddiini  y’Obusiraamu. 

Dhatur  Riqah163 

Ennyumba  eza  Muhaarib  ne  Salabah,  abava  mu  kika  kya 
Ghatwafaani,  beegatta  okukola  olulumba  ku  Basiraamu,  ekyawa- 
liriza  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  okufuluma  okubalwanyisa  n’eggye  eryalimu 
Basswahaba  ebikumi  ebina. 

163.  Waliwo  n’ebyoger wa  nti  ekikwekweto  kino  kyakolebwa  oluvannyuma  lw’olutalo 
lwa  Khandaq  oba  olwe  Khaybar.  Wabula  ffe  tusazeewo  okulwogerera  wano 
nga  tugoberera  endaba  y’abamanyi  abasinga  obungi  ab’obulamu  n’ebiseera  bya 
Nnabbi  (okusaasira  kwa  Allah  n’emirembe  bibeere  ku  ye) 

Olwalaba  Abakkiriza  nga  boolekaganyizza  nabo  obwanga, 
agasimbaganye  nabo,  abalabe  baasalawo  okudduka.  Nga  wayi- 
seewo  akaseera  katono,  Abakkiriza  baasaala  sswala  ya  zuhuri 
wamu  mu  jjama,  ng’ekiseera  kyayo  kituuse.  Abalabe  baalengera 
Abakkiriza  nga  basaala  okutuusa  esswala  lwe  yaggwa.  Kyokka 
oluvannyuma  bejjusa  ensonga  eyabagaana  okubazinduukiriza 
nga  bali  mu  sswala  ne  bafiirwa  okukozesa  akakisa  ako  ne  baba- 
maliriza  mu  budakiika  obwo.  Wabula  omu  ku  b’ekika  yagumya 
banne  bw’atyi: 

“Temufaayo.  Sswala  yaabwe  eddako  eya  aswiri  y’esinga  obu- 
ganzi  gye  bali  n’okusinga  ba  kitaabwe  n’abaana  baabwe  be  bazaa- 
la.”  Baawuliriza  ne  balindirira  batuuke  ku  kiseera  kya  aswiri. 

Naye  mu  kaseera  ako  kennyini  Katonda  Owoobuyinza  yasindi- 
ka  Jibuliiru  (emirembe  gibeere  ku  ye)  n’Obubaka  buno  wammanga 
obwayonoona  enteekateeka  z’omulabe  ez’okuzinduukiriza: 

“Bwoba  ngobalimu  nobasaaza  esswala,  abamu  mu  bo  bayimirire 
naawe  era  basitule  n’ebitala  byabwe,  bwe  baba  batuuse  okuvunnama, 
leka  abo  badde  emabega  wammwe,  ekibinja  ekirala  ekitasadde  kijje 
mu  maaso  kisaale  naawe,  era  babeere  beegendereza  bakwate  n’ebitala 
byabwe.  Abo  abatakkirizabaayagala  nnyo  nti  singa  mugayaalirira  ebita- 
la  byammwe  n’emigugu  gyammwe  olwo  ne  babakyukira  ne  babalumba 
omulundi  gumu  era  tewali  mutawaana  ku  mmwe  bwe  muba  nga  mufu- 
nye  obuzibu  obw’enkuba  oba  nga  mubadde  balwadde  okuteeka  wansi 
eby’okulwanyisa  byammwe  mubeere  beegendereza;  mazima  ddala  Allah 
yategekera  eri  abatakkiriza  ebibonerezo  ebinyoomesa.”  (an  Nisaa-i,  4 : 102) 
(Tirmidhi,  Tafsiir,  4  /  3035) 

Esswala  ey’engeri  eyo  ey’enjawulo  emanyiddwa  nga  Swalaatul 
khawf,  oba  sswala  ey’okutya.164  Jibuliiru  (emirembe  gibeere  ku  ye) 
yennyini  yasomesa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  engeri  ey’okusaalamu.  Sswala  ya  Aswiri, 
ku  lunaku  olwo,  baagisaala  mu  ngeri  eno  era  okulinda  kw’abalabe, 
n’essuubi  lyabwe  lyonna  lye  baali  balitadde  mu  kaseera  ako  Abakkiriza 

164.  Swalaatul  khawf  oba  esswala  y’okutya  esaalibwa  ekibinja  bwe  kisaahra  mu 
mpalo  emabega  wa  imaamu  omu,  bwe  baba  nga  boolekedde  akabi  ak’amaanyi 
okugeza  omulabe  alindiridde  okulumba.  Ekibinja  ekisooka,  ekisaala  laaka 
esooka  mu  sswala  eya  laaka  ebbiri,  oba  laaka  ebbiri  ezisooka  mu  sswala  eya 
laaka  ennya,  kiva  mu  sswala  okukuuma  ekibinja  kyonna,  oluvannyuma  lwa 
sajdah  ey’okubiri  -  mu  sswala  eya  laaka  ennya.  Ekibinja  eky’okubiri  mu  lunyiriri 
kijja  ne  kijjuza  laaka  ezisigadde  eza  laaka  ze  sswala  emabega  wa  imaam,  nga  bwe 
bazimala  ne  bagenda  okukuuma.  Imaam  atoola  salaamu  yekka  okufundikira 
sswala.  Awo  abali  mu  kibinja  ekyasoose  okusaala  bakomawo  omulundi  omulala 
okujjuza  esswala  wabula  awatali  qiraah  okusoma  Kulaane  kubanga  babalibwa 
nga  lahiq,  ekitegeeza  omuntu  ava  mu  sswala  ng’alina  ekizibu  ekisonyiyisa 
wadde  nga  yabadde  ali  ne  imaamu  ku  ntandikwa.  Oluvannyuma  lw’okumala 
okusaala,  abali  mu  kibinja  eky’okubiri  bajja,  abo  abajjuza  sswala  yaabwe  ne 
qiraah,  okuva  lwe  babalibwa  nga  ba  masbuuq,  ekitegeeza,  omuntu  eyeegataa  ku 
imaamu  oluvannyuma  lwa  laaka  esooka  eya  sswala  yonna.  Olwo  esswala  oba 
obuvunaanyizibwa  ku  byombi  tewah  kiba  kigayaaliriddwa  (Komisyon,  Diyanaet 
Ilmihali,  I,  334;  Hamdi  Dbndiiren,  Delilleriyle  Islam  limihali,  olup.  377  -  378. 

we  bandibadde  basaalira,  byafiira  bwereere.  Ekikwekweto,  kyonna 
awamu  ekyatwala  ennaku  ekkumi  n’ettaano  kyaggweera  mu  kud- 
duka  kw’abalabe  abaali  babuutikiddwa  entiisa.165 

Bino  byayogerwa  Abu  Musa  al  Ash’ari  (Allah  amusiime) 
nga  byogerwa  ku  kikwekweto  kino.  Twagenda  ku  kikwekweto  ne 
Omubaka  wa  Allah  (okusaasira  kwa  Allah  n’emirembe  bibeere  ku 
ye).  Mukaaga  ku  ffe  twavuganga  enngamiya  emu  mu  mpalo.  Ebigere 
byaffe  byazimba  nga  kino  kiva  mu  kutambula  ennyo.  N’ebigere 
byange  bwe  bityo  byafuna  amabwa;  enjala  zange  zivaamu.  Twali 
twezinga  ebigoye  ( riqa )  ku  bigere  era  okwo  kwe  kwava  ekikwekweto 
ekyo  okutuumibwa,  Dhatur  Riqa.” 

Abu  Burdah,  eyanyumya  ebigambo  bino  okuva  ku  Abu  Musa 
(Allah  amusiime),  oluvannyuma  yagattako  nti,  ‘Oluvannyuma 
lw’okwogera  ebyo  byonna,  Abu  Musa  yatandika  okuwulira  okwejj- 
usa,  nga  bw’agamba  nti,  ‘Ssaakoze  bulungi  okubabuulira  kino,’ 
ng’agezaako  okulaga  okwennyamira  kwe.  Osanga  ekyamweraliiki- 
riza  kwe  kuba  nga  yaggyayo  obuzira  obw’amaanyi  bwe  yalaga  olwa 
Allah  Yekka.”  (Bukhari,  Maghaazi,  31) 

Obwavu  wadde  n’obutaba  na  bya  kukozesa  tekuli  na  kimu 
kyagaana  Basswahaba  okutuukiriza  obuvunaanyizibwa  bwabwe 
obw’okugenda  ku  jihaadi  mu  kkubo  lya  Allah,  nnannyini  matendo. 
Awamu  n’ekyo,  beegenderezanga  nnyo  obutayogera  wadde  aka- 
tono  obuzibu  bwe  baasanga  mu  kkubo  ly’okugondera  Katonda 
Oweekitiibwa,  okuggyako  nga  kyali  tekyebeereka  nnyo  mu  kutuuka 
ku  kigendererwa,  okugeza  okukireeta  ng’essomo  eri  abalala  oba 
okuddaabiriza  abo  abanyigirizibwa. 

Mu  kiseera  ky’ekikwekweto,  Envumbo  ya  Bannabbi  (okusaasira 
kwa  Allah  n’emirembe  bibeere  ku  ye)  yasaba  amazzi  afune  wuzu. 


165.  Ibn  Hishaam,  III,  214  -  221;  Ibn  Sa’adi,  II,  61. 

Kyokka  waali  tewali  mazzi  awo  Omubaka  wa  Allah  (okusaasira  kwa 
Allah  nemirembe  bibeere  ku  ye)  nabbika  ebibatu  mu  kalobo  akaa- 
limu  amazzi  amatono  mu  ntobo.  Naye  oluvannyuma  engalo  ze  mu 
ngeri  ey’ekyamagero  ne  zifuuka  ensulo  omwafubutuka  amazzi  amangi. 
Basswahaba  bonna  baasobola  okunywa  ne  bawona  ennyonta.  Akalobo, 
ne  Nnabbi  wa  Allah  (okusaasira  kwa  Allah  nemirembe  bibeere  ku  ye) 
ng’amaze  okuggyamu  ebibatu,  kaasigala  nga  kajjudde  amazzi.166 

Eggye  ly’Abasiraamu  lyatuuka  mu  kiwonvu  ekyalimu  emiti, 
mu  biseera  eby’omu  ttuntu,  nga  baddayo  okuva  mu  kikwekweto  kya 
Datur  Riqa,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  we  yasalawo  okuwummuliramu.  Basswahaba,  nabo, 
buli  omu  yagenda  we  yali  alaba  basobole  okuwummula  wansi 
w’ebisiikirize  by’emiti  ebiweweevu.  Nnabbi  wa  Allah  (okusaasira 
kwa  Allah  n’emirembe  bibeere  ku  ye)  naye  yali  awujjaddeko  wansi 
wa  samurah,  omuti  omusakaativu  ogwali  gulina  ebikoola  ebingi, 
ng’awanise  ekitala  kye  waggulu  mu  ttabi  ly’omuti.  Basswahaba  baali 
beebase  we  baawulirira  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ng’abayita.  Baayanguwa  okugenda  we  yali 
we  baalaba  Munnamalungu  ng’ayimiridde  we  yali. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yabategeeza  nti,  “Omusajja  ono  yakutte  ekitala  kyange  nga 
nneebase.  Bwe  nnazuukuse  ekitala  kyabadde  mu  mikono  gye  nga 
kiggyiddwa  mu  nsawo  yaakyo.  Yambuuzizza  nti,  Ani  agenda  oku- 
kutaasa  okuva  mu  mikono  gyange  kati?’  Namuzzeemu  nti,  Allah 
emirundi  esatu!’  (Bukhari,  Jihaadi,  84;  Muslim,  Fadhwail,  13) 

Nnabbi  Ow’ekitiibwa  teyabonereza  Munnamalungu  eyagezaako 
okumutta  wabula  yamuyita  buyisi  ayingire  Obusiraamu.  Ng’abulako 
katono  okusaanuuka  olw’enneeyisa  ey’okusonyiwa,  Munnamalungu 


166.  Bukhari,  Wudhu,  32;  Manaaqibu,  25;  Muslim,  Fadhwailu,  3. 

ono  olwadda  ewaabwe  mu  b’ekika  yabagamba  nti,  “Nnaakadda 
okuva  ew’oyo  asinga  abantu  bonna!”  (Haakim,  III,  31  /  4322) 

Nga  badda  e  Madiina  ng’obudde  buwungeera,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yasala- 
wo  ku  w’okuwummulira  awalala  era  n’abuuza  omu  ku  Basswahaba 
abaali  ab’okwewaayo  basigale  nga  bakuuma  ekiro  abalala  basobole 
okuwummula.  Abeewaayo  nga  tebatutte  na  katikitiki  baali  Ammaar 
ibn  Yaasir  (Allah  amusiime)  okuva  mu  ba  Muhaajiruuna  ne  Abbaad 
ibn  Bishr  (Allah  amusiime)  okuva  mu  ba  Answari.  Oluvannyuma 
Abbaad  yabuuza  Ammaar  ekitundu  eky’ekiro  ekyali  kimusingira 
okuyimiriramu  okukuuma. 

Ammaar  yamuddamu  nti,  “Ekitundu  kye  kiro  ekisembayo.” 
Oluvannyuma  yagalamira  ne  yeebaka  nga  waakayita  akaseera  katono. 
Oluvannyuma  Abbaad  (Allah  amusiime)  yatandika  okusaala,  era  ng’ali 
mu  kusaala  waliwo  musinzabibumbe  eyasooba  n’asembera,  era  bwe 
yalengera  ekisiikirize  kya  Abbaad  ng’ayimiridde  yakasuka  akasaale 
akaamuyitamu.  Kyokka  Abbaad  yasonda  amaanyi  n’asikamu  akasaale 
n’agenda  mu  maaso  ne  sswala  mu  mbeera  eyo.  Kino  tekirina  kye  kya- 
kola  okumalamu  omulabe  ow’akasaale  amaanyi,  eyayongera  okukuba 
Abbaad  akasaale  akalala,  n’ak’okusatu  bw’atyo,  era  nga  bwombi  bwakwa- 
ta  Abbaad,  eyanywera  n’asigala  ng’ayimiridde  buli  kasaale  akamukubwa 
yali  akaggyamu  ne  yeeyongera  mu  maaso  ne  sswala  ye  ng’atandikira 
we  yabanga  akomye.  Oluvannyuma  Abbaad  yakutama  mu  rukuu,  era 
n’agenda  wansi  mu  sajdah  n’amaliriza  esswala  ye  n’okutoola  salaam. 
Olwo  nga  lw’abuulira  mukwano  gwe  mu  ddoboozi  ettono  nti: 

“Ammaar  zuukuka;  bantuusizzaako  ebiwundu.”  Ammaar 
yazuukuka.  Ow’akasaale  olwamanya  nti  baali  bamutegedde,  yeemu- 
lula  n’adduka,  kyokka  nga  mu  kiseera  ekyo,  Abbaad  yali  agalamidde 
ng’aliko  ebisago  eby’amaanyi. 

Ammaar  yeewuunya  nagamba  nti,  “Subhaana  Llaah.  Lwaki 
tewanzuukusizza  bwe  baakukubye  akasaale  akasooka?” 

Abbaad  eyali  omukkakkamu  yamuddamu  mu  bigambo  bino  wam- 
manga  ebyali  byoleka  obulungi  engeri  gye  yajjumbirangamu  esswala: 

“Nabadde  nsoma  ssuula  ya  Kulaane  ate  nga  ssaagala  kukutula 
mu  sswala  yange  nga  ssinnaba  kumala  kusoma.  Naye  obusaale  bwe 
bwankubye  obuwera  nnayimirizza  okusoma  ne  nkutama  ku  rukuu. 
Wabula  ndayira  Allah  nti  singa  tekwabadde  kutya  kufiirwa  kafo 
kano  Omubaka  wa  Allah  (okusaasira  kwa  Allah  nemirembe  bibeere 
ku  ye)  ke  yatulagidde  okukuuma,  nnandironzeewo  okufa  okusinga 
okukutula  rnu  kusoma  essuula.”  (Abu  Dawuda,  Twahaara,  78  /  198;  Ahmada, 
III,  344;  Ibn  Hishaamu,III,  219;  Waaqidi,  I,  397) 

So  ate  mu  kudda  eka,  Jabbeeri  (Allah  amusiime)  eyali  ku  nngami- 
ya  ennafu  yali  agenda  asigalira  emabega  wa  mikwano  gye.  Nnabbi 
Ow’emikisa  (okusaasira  kwa  Allah  nemirembe  bibeere  ku  ye)  kwe  kugen- 
da  we  yali  n’amubuuza  ekyali  kimusigaliza  emabega.  Nga  Jabbeeri  (Allah 
amusiime)  amaze  okumunnyonnyola  ensonga,  Nnabbi  Ow’okusaasira 
(okusaasira  kwa  Allah  nemirembe  bibeere  ku  ye)  yafumita  mpolampola 
enngamiya  nomuggo  emirundi.  Enngamiya  yafuna  amaanyi  n’etandika 
nokutambulira  awamu  neya  Nnabbi  yennyini. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  oluvannyuma  yatandika  okwogera  ne  Jabbeeri  (Allah  amusi- 
ime),  n’akisanga  nga  yali  yaakamala  okuwasa  era  nga  yalina  ebban- 
ja  eryamuli  mu  bulago.  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yabuuza  Jabbeeri  kye  yalina,  Jabbeeri 
(Allah  amusiime)  kwe  kumuddamu  nti: 


“Nnina  nngamiya  yokka.”  Oluvannyuma  Nnabbi  Ow’okusaasira 
(okusaasira  kwa  Allah  n’emirembe  bibeere  ku  ye)  yagamba  Jabbeeri 
amuguze  enngamiya  eyo,  ng’ekkubo  ery’okumuyamba  okusasula  ebban- 

ja.  Jabbeeri  yakkiriza  naye  riateekawo  akakwakkulizo  kamu  nga  kaali  ka 
kumukkiriza  okutambulira  ku  nngamiya  eyo  okutuuka  e  Madiina.  Bwe 
baalinnya  ekigere  mu  Madiina,  Jabbeeri  (Allah  amusiime)  nga  bw’akutte 
enkoba  ze  ngamiya  yagitwala  ku  luggi  lwa  Nnabbi  Owemikisa  (okusaa- 
sira  kwa  Allah  riemirembe  bibeere  ku  ye)  okugimukwasa.  Wabula  kye 
yasanga  kyamuwa  essanyu.  Nnabbi  Ow’ekitiibwa  teyakoma  ku  kumusa- 
sula  ssente  za  ngamiya  kyokka,  naye  rienngamiya  yagiddiza  Jabbeeri 
ng’ekirabo.  (Bukhari,  Jihaadi,  49;  Buyuu,  34;  Muslim,  Musaaqaat,  109) 

Jabbeeri  (Allah  amusiime)  yennyini  anyumya  bw’atyi: 

“Bwe  nnali  nzirayo  nenngamiya  oluvannyuma  lw’ekikolwa  kya 
Omubaka  wa  Allah  (okusaasira  kwa  Allah  nemirembe  bibeere  ku  ye) 
eky’obugabi,  nnalaba  Omuyawudi  gwe  twali  tumanyiganye.  Nnamubuulira 
ekyali  kiguddewo.  Mu  kwewuunya,  Omuyawudi  yaddinngana  nti,  ekite- 
geeza  akusasudde  ssente  ze  nngamiya  ate  riagikuddiza,  kye  kyo?’  Nnalina 
okumukakasa  buli  kiseera.”  (Ahmada,  III,  303) 

Abakkiriza  bwe  baawulira  ekikolwa  kya  Nnabbi  Ow’emikisa 
(okusaasira  kwa  Allah  riemirembe  bibeere  ku  ye)  eky’obugabi 
obw’ekika  ekya  waggulu,  ekiro  kino  baatandika  okukyogerako  nga 
Laylatul  Ba-iiri,  ekitegeeza  Ekiro  ky’enngamiya. 


Olutalo  lwa  Badiri  Entono  (Dhil  Qa’ada,  4  /  Ogw’okuna 
[Kafuumuulampawu],  626) 

Olw’okutuukiriza  endagaano  etaali  mpandiike  gye  baakola 
nga  baawukana  e  Uhudi,  Abasiraamu  ne  bamusinzabibumbe  baali 
baakusisinkana  omulundi  omulala  e  Badiri  mu  mwaka  gumu  bad- 
demu  okulwana.  Ng’ali  mu  mbeera  ey’obutasalawo  naye  ng’awulira 
ebbanja  ery’okutuukiriza  ekigambo  kye,  Abu  Sufuyaane  yakulem- 
beramu  eggye  lya  bamusinzabibumbe  ne  batuuka  mu  kifo  eki- 
yitibwa  Marru  Zaharaani,  awo  we  yawulirira  ng’alina  okuddayo 

e  Makka,  olw’okutya  okwali  kubuutikidde  omutima  gwe.  Naye 
era  nga  tayagala  kumira  bigambo  bye,  yatuma  omuntu  e  Madiina 
okutegeeza  Abakkiriza  nti  baali  basenvudde  okuva  e  Makka  n’eggye 
eddene  ennyo.  Mu  kino  Abu  Safuyaane  yali  ayagala  kutiisatiisa 
Basiraamu  olwo  asobole  okukakasa  nti  tebava  Madiina  addeyo  e 
Makka  nga  y’ali  waggulu. 

Wabula,  ebyembi  ku  ludda  lwa  Abu  Safuyaane,  omubaka  gwe 
yatuma  we  yatuukira  e  Madiina,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yali  yamalirizza  dda  enteekateeka 
zonna  ez’olutalo  era  ngayamaze  nadda  okulagira  Basswahaba  okusen- 
vula.  Omubaka  wa  Abu  Sufuyaane  yamanya  nti  Abu  Sufuyaane  eyali 
abuutikiddwa  okutya  yali  ateekwa  okuba  nga  yali  azzizzaayo  bam- 
usinzabibumbe  e  Makka;  bw’atyo  kwe  kusalawo  okukola  kyonna 
kye  yali  asobola  okutiisatiisa  Abakkiriza  n’okubamalamu  amaanyi 
baleme  kuva  Madiina.  Mu  kugezaako  okufumbirira  obulimba 
obwenkukunala,  yabagamba  nti  okusisinkana  bamusinzabibumbe 
e  Badiri  kwali  kujja  kusuula  Abakkiriza  mu  katyabaga.  Era  nga 
kwali  kwa  kubasombera  mitawaana  myereere.  Okufuba  kwe,  nga 
kuyambibwako  okusavuwaza  kw’abannanfuusi  tekwagwa  butaka, 
okuva  lwe  waliwo  Basswahaba  abamu  abaatandika  okuddiriramu 
ne  bawulira  okubuusabuusa  nga  kusensera  emitima  gyabwe  nga 
bwe  beebuuza  oba  ddala  eky’okugenda  mu  lutalo  okwanganga  bam- 
usinzabibumbe  kye  kyali  ekituufu  okukola.  Oluvannyuma  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yalan- 
girira  nti: 

“Ndayira  Allah  Oyo  obulamu  bwange  obuli  mu  Mikono 
gy’amaanyi  ge  nti,  ne  bwe  wataabeerewo  muntu  n’omu  angoberera, 
nze  nja  kugenda  nzekka  e  Badiri!”  Allah,  nnannyini  matendo,  ajja 
kuyamba  Abakkiriza  ng’ayita  mu  kunyweza  emitima  gyabwe.  (Ibn 
Saadi,  II,  59;  Waaqidi,  I,  386  -  387) 

Eggye  ly’Abasiraamu  lyalwa  ddaaki  ne  lituuka  e  Badiri.  Naye 
tebaasangayo  mulabe  n’omu  bw’atyi  nga  tewali  n’omu  ku  bo  aku- 
bikako  kimunye.  Waaliwo  mwoleso  gwa  byabusuubuzi  gwokka 
okumpi  n’eddwaaniro.  Abasiraamu  bwe  batyo  kye  baali  basigazizza 
kwali  kwetaba  mu  kusuubula.  Awamu  n’ekyo,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ne  Basswahaba 
baalindirira  ennaku  munaana  mulamba  e  Badiri  nti  oboolyawo 
omulabe  lw’anaalabika  nga  buteerere;  embeera  yasigala  nga  bwe  yali 
nga  tekyuseeko,  era  Abakkiriza  ne  badda  e  Madiina  n’amagoba  ge 
baali  bakoze  mu  kusuubula  mu  mwoleso.167 

Obuzira  n’obuvumu  Abakkiriza  bye  baayolesa  mu  kiseera  ekyo 
byayogerwako  mu  Kulaane  ng’ebitendereza  bw’etyi: 

“Abo  abantu  be  baagamba  nti:  Mazima  abantu  babakunngaany- 
irizza  (abalwanyi)  mubatye  naye  ekyo  ne  kibongera  bwongezi  buk- 
kiriza  era  ne  bagamba  nti:  Allah  Ye  atumalira,  era  nga  ye  Mukuumi 
asinga  obulungi!  Bwe  batyo  ne  baddayo  n’ebyengera  okuva  eri  Allah 
n’obulungi,  nga  teri  kabi  konna  kaabatuukako.  Era  ne  bagoberera 
okusiima  kwa  Allah,  era  Allah  ye  nnannyini  bulungi  obunene.”  (Aali 
Imraan,  3  :  173  -  174) 


Okusinziira  ku  Abdalla  ibn  Abaasi  (Allah  amusiime)  bye  yay- 
ogera,  Ibrahiim  (emirembe  gibeere  ku  ye)  ye  yali  omusaale  okwogera 
nti,  Allah  atumalira,  era  ye  Mukuumi  asinga’  ebigambo  bye  yayogera 


167.  Ibn  Hishaam,  III,  221;  Ibn  Sa’adi,  II,  59;  Waaqidi,  I,  384  -  389. 

nga  tebannaba  kumusuula  mu  muliro.  Nnabbi  Ow’emikisa  (okusaa- 
sira  kwa  Allah  nemirembe  bibeere  ku  ye)  yaddamu  okwogera 
ebigambo  bino,  bwe  baamugamba  nti  bamusinzabibumbe  baku- 
sombedde  abantu  abangi.  Imaani  ya  Basswahaba  bonna  bw’etyo 
yeeyongera  nga  baddamu  okwogera  ebigambo  bya  Nnabbi  (okusaa- 
sira  kwa  Allah  n’emirembe  bibeere  ku  ye)  nga  balaga  eky’okulabirako 
ekirungi  mu  kwesiga  Katonda  Owoobuyinza.168 


u 

v 


168.  Laba:  Bukhari,  Tafsiir,  3  /  13. 

Salmaan  Faarisi  Akkiriza  Obusiraamu  n’Okuteebwa  Kwe 

Okuva  Mu  Buddu 

Salmaan  Faarisi,  oba  Omuperuusi  (Allah  amusiime)  eyali 
omuddu  ow’Omuyawudi  e  Madiina  anyumiza  Ibn  Abaasi  (Allah 
amusiime)  olugendo  lwe  olusoomooza  olwamuviirako  okuyingira 
ennyumba  ey’emikisa  ey’Obusiraamu: 

“Nnali  mbeera  Jay,  ekyali  kiri  mu  Isfahaani.  Taata  wange 
yali  omu  ku  banene  b’oku  kyalo  kye  waffe.  Nnali  muntu  gwe 
yali  asinga  okwagala  mu  bulamu  bwe.  Yanjagala  okugenda  ewala; 
ng’abeera  ankuumirako  amaaso.  Yankuumiranga  waka  ng’omwana 
ow’obuwala,  nga  tatera  kunzikiriza  kufuluma.  Neesanga  nzibidde 
mu  nzikiriza  z’eki  Magi,  eddiini  taata  wange  gye  yasomanga  nga 
nnatuuka  n’okussa  amafuta  mu  muliro  omutukuvu  mu  ssinzizo. 
Sakkirizanga  muliro  kuggweerera  n’akadakiika  akamu  bwe  kati. 

Kitange  yalina  ennimiro  nga  nnene.  Lumu,  ng’atawaana  mu 
kuzimba  ebintu  ebimu,  yanngamba  nti,  ‘Mutabani,  omulimu  gwe 
ndiko  gujja  kuntwalira  olunaku  lwonna,  sijja  kusobola  kugenda 
mu  nnimiro...  ekisinga  ggwe  gendayo  olwaleero,’  olwo  n’alyoka 
ambuulira  bye  yali  ayagala  nkole  ku  nnimiro,  nga  bw’agattako  nti, 
‘Naye  tobberayo  okusukka  ekyetaagisa  n’ondeka  nga  nneeraliikirira 

gy’olaze;  olwo  nja  kuba  sikyasobola  na  kussa  birowoozo  ku  bye  njag- 
ala  okukola  okumaliriza  wano!” 

Bwe  ntyo  nnayolekera  ennimiro.  Nga  nngenda  nnalaba  ekkani- 
sa  y’Abagoberezi  ba  Kristo.  Nnagisemberera  ne  mpulira  amaloboozi 
nga  gava  mu  nda,  agaawulikika  ng’abaali  mu  kusaba.  Naye  era  ssaali 
mukakafu  ku  ki  ki  kye  baali  bakolera  ddala,  kubanga  kitange  yali 
yankuumira  awaka  kumpi  obulamu  bwange  bwonna.  Bwe  ntyo 
nnali  siyinza  kumanya  abantu  kye  baali  bakolera  ddala  mu  kkani- 
sa.  Olw’okwagala  okumanya,  nnayingira  mu  kkanisa  okwerabirako 
n’amaaso  gange  ekyali  kigenda  mu  maaso.  Nnabatunuulira  okumala 
akaseera.  Ku  nkomerero  nnalowooza  muli  nti  ‘awatali  kubuusabuu- 
sa,  eddiini yaabwe  erabika  okubeera  nga y’esinga ku yaffe’  Ssaava  mu 
kkanisa  okutuusa  ng’enjuba  egwiridde  ddala,  era  byo  eby’okugenda 
mu  nnimiro  nakomekkereza  ssigenzeeyo.  Olw’okwagala  okumanya 
ebisingawo,  nnababuuza  wwa  gye  nnali  nsobola  okusanga  eddiini 
yaabwe  ng’eri  mu  ngeri  esinga  okubeera  ennywevu. 

Banziramu  nti,  ‘Damascus’.  We  nnaddira  eka  enjuba  yali  emaze 
okugwira  ddala,  taata  gwe  nnategeera  oluvannyuma  nti  byonna 
bye  yali  akola  yali  yabisuulawo  era  nga  yali  yasindika  abantu  okun- 
noonya.  Olwandaba,  yaleekaana  nga  bw’agamba  nti,  ‘Obadde  wa?’ 
Ssakugambye  kye  wabadde  oteekwa  okukola?’ 

Nnatandika  okumunnyonnyola  nti.  ‘Taata,  nasanze  abantu  nga 
basinziza  munda  mu  kkanisa.  Bye  baabadde  bakola  byansikirizza 
nnyo  okutuusa  lwe  saasobodde  na  kulaba  njuba  ng’egudde  we  nna- 
baviiriddemu!’ 

Yangugumbula  nga  bw’agamba  nti,  ‘Tolina  kya  mugaso  ky’oyinza 
kufuna  mu  ddiini  yaabwe.  Ky’olina  kati,  ekyaviira  ddala  ewa  bajjaj- 
jabo,  kisingira  wala  obulungi!’ 

Olw’okutya  nti  nnali  nnyinza  okudduka  ne  nzirayo,  kitange 
yanteeka  enjegere  ku  bigere  n’ansibira  mu  nda  mu  nnyumba. 
Awamu  n’ekyo,  nga  nkozesa  omumanye,  nnaweereza  abasajja  ba 
kkanisa  obubaka  nga  mbeegayirira  nti,  ‘muntegeeze  amangu  ddala 
nga  ekibinja  ky’abasuubuzi  ekiva  e  Damascus  etuuse’  Oluvannyuma 
nga  wayise  akaseera  ssi  kawanvu  nnafuna  amawulire  nga  ekibinja 
ky’abasuubuzi  eky’abagoberezi  ba  Kristo  eyali  egenda  e  Damascus 
bwe  yali  etuuse.  Nnafuna  engeri  gye  nnasobola  okwesumululako 
enjegere  ez’ebyuma  ne  nziruka  ne  nngenda  ku  kkanisa,  eyo  gye 
nneeyungira  ku  kibinja  ky’abasuubuzi  ekyali  kigenda  e  Damascus. 
Waayitawo  akaseera  ne  tutuuka  e  Damascus. 

Bwe  nnatuuka  eyo,  nnanoonya  omuyivu  mu  kibuga  eyali  asinga 
okumanya  ab’omu  kitundu  ne  bandagirira  omusumba  owa  kkanisa 
emu.  Olwamutegeera  nnayanguwa  ne  nngendayo.  Mu  kiseera  ekyo, 
omusumba  yali  bweru  wa  kkanisa. 

Nnamugamba  nti,  ‘Njagala  kuyingira  ddiini  eno.  Njagala  kusi- 
gala  naawe,  nkukolere  era  mbeere  muweereza  wa  kkanisa,  nsobole 
okukuyigirako  Obukristu  era  nsinzize  w’oli’ 

Yanngamba  nti,  ‘Tuyingire  mu  nda!’ 

Twayingira  ffembi.  Ennaku  zange  ez’okubeera  mu  kkanisa  kati 
zaali  zitandise.  Nga  wayise  ekiseera  nnakivumbula  nti  Omusumba 
w’e  Damascus  teyali  muntu  mwesimbu  ng’abasinga  bwe  baali 
balowooza.  Yagambanga  abantu  abazze  okusinza  mu  kkanisa  oku- 
waayo  mu  kuyamba  abanaku,  naye  n’akomekkereza  nga  byon- 
na  bye  bawaddeyo  abyekomezza.  Waliwo  n’olunaku  lwe  nnalaba 
ng’akunngaanyizza  ensuwa  ya  zaabu  ne  ffeeza  mu  bintu  ebyan- 
dibadde  eby’okuwa  abanaku.  Obusungu  bwange  bwanneeyongeran- 
ga  buli  lukedde.  Naye  nga  wayiseewo  akaseera  katono  omusumba 
yamaliriza  afudde.  Abantu  abajja  mu  kkanisa  baakunngaana  oku- 

‘^2? - 

musabira  okusaba  okusembayo.  Olwo  lwe  nnayagala  okwetukuza  ku 
bikolobero  byomusumba  bye  yali  akola  ne  nngamba  abaaliwo  nti: 

‘Abadde  musajja  mubi.  Kituufu  abadde  abakubiriza  okuwaayo 
mu  kuyamba  abanaku,  naye  bulijjo  bye  mubadde  mumuwa  abadde 
abyekomya  n’abikukulira  okwesanyusa  era  ng’abadde  takombya  ku 
munaku  wadde  ennusu!’ 

Bambuuza  mu  kubuusabuusa  okungi  nti,  ‘Ekyo  wakitegeera 
otya?’ 

Ko  nze  nti,  ‘Nnyinza  okubalaga  w’abadde  akukulira  eby’obugagga’ 

Mu  kifo  gye  nnabalaga  baggyayo  ensuwa  musanvu  ezaa- 
li  zijjudde  zaabu  ne  ffeeza.  Baawoggana  mu  busungu  nga  bwe 
balayira  nti,  ‘Tetujja  kumuziika!’  Kye  beeyama  baakituukiriza:  mu 
kifo  ky’okuziika  omulambo  gw’omusumba  baagusiba  waggulu  ne 
batandika  okugukasuukirira  amayinja.  Mu  kifo  kye  baamusikiza 
omusumba  omulala.  Ono  gwe  baaleeta  yalina  enjawulo  nnene  ddala 
n’oli.  N’okutuusa  kati,  ng’oggyeeko  abantu  abasaala  esswala  zaabwe 
ettaano  buli  lunaku,  era  ssijjukira  kulabayo  muntu  mulala  eyali 
amusinga  obutassa  mwoyo  ku  bintu  by’ensi,  eyayagala  Enkomerero 
era  eyasinzanga  ekiro  n’emisana.  Nga  wayiseewo  ekiseera,  n’ono  yali 
ku  ndiri,  ng’assa  omukka  gwe  ogusembayo.  Nga  tannaba  kufa  nna- 
mugamba  bwe  ntyi,  ‘Mbadde  naawe  okumala  ekiseera  kino  kyonna 
era  nga  sirina  muntu  yenna  gwe  njagala  nga  bwe  nkwagala.  Kati 
olaba  ekiseera  kyo  eky’okufa  nga  bwe  kisembedde.  Ompa  magezi 
ki  ku  ky’okukola  oluvannyuma  lwo?  Nnaagenda  w’ani?’  Yankuba 
akaama  n’agamba  nti: 

‘Mukwano  gwange,  sirina  muntu  yenna  gwe  mmanyi  ago- 
berera  ekkubo  lye  limu  ng’eryange.  Abalongoofu  bonna  bagen- 
ze  bafa  ne  baggwaawo.  Abaasigalawo  amazima  agali  mu  ddiini 
agataggwaawo  baagenda  bagakyusa  era  bingi  ne  babivaako.  Naye 

bw’okirowoozaako,  waliwo  omusajja  e  Mosul,  ali  ku  kkubo  lye  limu 
nga  nze.  Kyandibadde  kirungi  nogenda  gy’ali’ 

Omusajja  ono  ow’ekitiibwa  ng’amaze  okufa,  nnagenda  e  Mosul 
ne  nsisinkana  mukwano  gwe.  Naye  n’ono  yatuusa  ekiseera  n’afa, 
era  nga  kino  kimaze  okugwawo,  era  nga  nkolera  ku  magezi  ge 
yaleka  ampadde,  nnagenda  e  Nusaybin,  bwe  nnava  eyo  ne  nngen- 
da  e  Ammuriya  (okumpi  ne  Eski^ehir).  Eyo,  nnafunayo  ne  ku 
by’obugagga  nga  biri  mu  nte  n’endiga.  Naye  era  okufa  tekwataliza 
musajja  wa  Katonda  ow’e  Ammuriya. 

‘Okukubuulira  amazima,  mukwano,  ssiyinza  kulowoozaayo 
muntu  yenna  ali  ku  kkubo  lyaffe  gwe  nnyinza  kukugamba  ogende 
gy’ali  nga  nvuddewo...  teri  muntu  ali  ku  kkubo  ng’eryaffe.  Naye 
ekiseera  kya  Nnabbi  ow’Essaawa  Ekomererayo  kiri  kumpi;  nsobola 
okuwulira  muli  ekisiikirize  kye  nga  kiseeyeeyeza  waggulu  waffe. 
Nnabbi  oyo  ajja  kutumibwa  ng’ali  ku  ddiini  ya  Bulayimu  (emirembe 
gibeere  ku  ye).  Ajja  kulabikira  mu  nsi  y’Abawalabu  asengukire  mu 
kibuga,  omuli  emisiri  gy’entende,  nga  gisibiddwa  mu  bifo  ebirimu 
amayinja  abiri.  Ajja  kukkiriza  ebirabo  naye  tajja  kukwata  ku  sadd- 
aaka.  Ajja  kubeera  n’envumbo  y’obwannabbi  wakati  w’amagumba 
g’ebibegabega  bye.  Singa  olina  obusobozi  obugenda  mu  nsi  ezo  kati, 
tosibaamu!’ 


Gye  byaggweera  nga  n’ono  afudde.  Okusalawo  kwa  Allah  kwan- 
deka  ne  nsigala  mu  kifo  kino  akaseera.  Oluvannyuma  nnasisinkana 
abasuubuzi  abaali  bava  mu  nnyumba  ya  Kalbi.  Nnabaleetera  ekiro- 
woozo  okubawa  endiga  n’ente  bye  nnali  nnina  banzikirize  nngende 
nabo  e  Buwalabu.  Kino  baakikkiriza  era  ne  bantwala.  Naye  oluvan- 
nyuma  banneefuulira  ne  bantunda  ng’omuddu  ew’Omuyawudi  omu. 
Nnakakibwa  okusigala  n’Omuyawudi  akaseera.  Ekiwonvu  kye  Qura 
kyali  kijjuddemu  emitende,  bwe  ntyo  nnali  ssisobola  kukyebeera 
wabula  okulowooza  nti  nnali  ntuuse  mu  kibuga  mukama  wange  kye 

yali  yanngambye  ngekifo  eky’okusengukiramu  Nnabbi  Owessaawa 
Eyenkomerero.  Naye,  wadde  nga  nnali  ntandise  okuzimba  akamu- 
nyeenya  ak’essuubi,  omutima  gwangwe  gwali  simumativu  ddala. 

Lumu,  nga  ndi  mu  kiwonvu  kye  Qura,  kizibwe  w’Omuyawudi, 
nga  yali  wa  mu  kika  kya  ba  Banu  Quraydhwa,  yangula  ne  tugenda 
naye  e  Madiina.  Ndayira  Allah  nti  kino  kye  kyali  ekibuga  mukama 
wange  ow’e  Ammuriya  kye  yantendera.  Omutima  gwange  gwali 
musanyufu.  Nnatandika  okulinda  Nnabbi  Owessaawa  Ekomererayo. 
Kye  nnali  ssimanyi  nti  mu  kiseera  ekyo  kyennyini  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yali  yalabika 
dda  era  n’abeera  mu  Makka  emyaka  egiwera.  Olw’okwemalira  mu 
mirimu  egyali  gitambulira  awamu  n’okubeera  omuddu,  nnasigala 
nga  sirina  kye  nnali  mpulidde  ku  nsonga  eyo.  Nnali  sirina  na  kye 
mmanyi  ku  kuba  nga  yali  asenguse  okujja  e  Madiina. 

Olunaku  lumu,  nnali  waggulu  w’omutende  nga  nnyina  bye  ngu- 
kolako,  ate  nga  mukama  wange  atudde  mu  kittuluze  ky’omutende 
ogwo,  kizibwe  we  yajja  ng’awoggana  nti,  ‘Laba  bano  ba  Awusi  ne 
ba  Khazraji!  Bakunngaanidde  ku  kyalo  kye  Quba  ku  musajja  gwe 
bayita  Nnabbi!’ 

Nnatandika  okukankana  ennyo  bwe  nnawulira  ebigambo  bye 
ne  ntuuka  n’okwagala  okuwanuka  okuva  waggulu  ku  muti  ngwire 
mukama  wange  eyali  wansi. 

Nnamubuuza  emirundi  egiwera  nti,  ‘Ogambye  ki?  Ogambye 
ki?’  nga  bwe  nzika  amangu  okuva  ku  muti.  Wabula  mukama  wange 
yannyiigira  n’ankuba  oluyi  olw’amaanyi  nga  bw’amboggolera  nti, 
‘Ggwe  ekyo  kikukwatirako  wwa?  Fa  ku  bikukwatako!’ 


Nagamba  nti,  ‘Tewali  kyeraaliikiriza.  Njagadde  bwagazi  kukaka- 
sa  nti  mmuwulidde  bulungi  ky’agamba.’ 

Olweggulo  nnasobola  okugenda  e  Quba  eri  Omubaka  wa 
Allah  (okusaasira  kwa  Allah  nemirembe  bibeere  ku  ye),  nga  ntutte 
n’eby’okulya  ebitonotono  bye  nnali  nzija  ntereka.  Ebigambo  byange 
bye  nnasooka  okumugamba  byali  nti,  ‘Mpulira  nti  oli  musajja 
mulongoofu  era  nti  olina  abantu  abeetaavu  abali  naawe.  Nnina 
emmere  gye  mbadde  nzija  ntereka  ey’okusaddaaka.  Bwe  nnawulidde 
embeera  gy’olimu  nnalowoozezza  nti  oyinza  okugyetaaga  okunsin- 
ga’  Bwe  ntyo  nnakwasa  Omubaka  wa  Allah  bye  nnali  ndeese. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kugamba  Basswahaba  be  nti,  ‘Biibino  mwekoleko  naye  ye 
teyateekamu  wadde  olugalo.  Nnalowooza  nti,  ‘Ekyo  kimu  akibuuse’ 
Oluvannyuma  nnamuviira  ne  nzira  e  Madiina.  Era  bwe  ntyo  nnater- 
ekayo  ebintu  ebirala.  Mu  kiseera  ekyo,  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  yali  atuuse  e  Madiina  ne 
mmuddira  omulundi  omulala. 

Nnamugamba  nti,  ‘Nnakigenderera  nti  tokwata  ku  saddaaaka 
naye  kino  kirabo  kye  nnakuteekerateekera’  Ku  luno  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yalya  bye 
nnamuwa  era  n’agamba  Basswahaba  be  nabo  bakole  ekintu  kye 
kimu.’  Muli  nnalowooza  nti,  ‘Ebyo  bibiri  biwedde’ 

Oluvannyuma  nnalambula  Omubaka  wa  Allah  (okusaasira  kwa 
Allah  n’emirembe  bibeere  ku  ye),  eyali  ku  Limbo  ye  Baqi’ul  Gharqad 
mu  kiseera  ekyo;  omukolo  gwe  yaliko  gwali  gwa  kuziika  Sswahaba 
omu.  Yali  atudde  mu  makkati  ga  Basswahaba  ng’ayambadde  essuuka 
bbiri  ezaali  zimubuna  yenna  obulungi.  Nnamulamusa,  nga  sinnaba 
kumudda  mabega,  nga  nsuubira  okulaba  Envumbo  y’Obwannabbi 
omusomesa  wange  ow’e  Ammuriya  gye  yali  yambuulira.  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yali 
ategedde  kye  nnali  ndiko;  bw’atyo  yaseeseetulako  katono  ku  ssuuka 

emabega.  Olwalaba  Envumbo  bwe  ntyi  nnasobola  okugitegeere- 
rawo!  Nnamugwira;  ne  mugwa  mu  kifuba  ne  ntandika  okukaaba. 

Omubaka  wa  Allah  yanngamba  nti,  ‘Weetooloole  ojje  eno’  Bwe 
ntyo  nneetooloola  ne  nfuna  we  nnatuula  mu  maaso  ge.” 

Salmaan  (Allah  amusiime)  yasiriikiriramu  katono,  oluvannyu- 
ma  n’agamba  Ibn  Abaasi  (Allah  amusiime)  nti: 

‘Oluvannyuma  ne  nnyumiza  Omubaka  wa  Allah  kalonda 
w’ebintu  byonna  bye  nnali  mpiseemu,  mu  ngeri  y’emu  nga  bwe 
mbadde  nzija  mbikuttottolera,  Ibn  Abaasi.  Okuba  nga  Basswahaba  be 
nabo  baawulira  emboozi  yange  kintu  ekyasanyusa  ennyo  Omubaka 
wa  Allah  (okusaasira  kwa  Allah  n’emirembe  bibeere  ku  ye).  Obuddu, 
Salmaan  bwe  yali  akyalimu,  tebwamuganya  kwetaba  mu  ntalo  olw’e 
Badiri  n’olwe  Uhudi  kulwanira  wamu  ne  Omubaka  wa  Allah.” 
(Ahmada,  V,  441  -  444;  Ibn  Hishaam,  I,  233  -  242;  Ibn  Sa’adi,  IV,  75  -  80) 

Salmaan  (Allah  amusiime)  kati  yali  yeeyunze  ku  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye),  oyo 
gwe  yamala  obulamu  bwe  bwonna  ng’anoonya.  Okwagala  kwe 
kwali  ku  kintu  kimu,  okuva  kw’olwo,  kubeera  kumpi  n’okuweereza 
Envumbo  ya  Bannabbi  (Allah  asse  emirembe  ku  bo  bonna). 

Ng’alabye  obwetaavu  Salmaan  bwe  yalina,  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye) 
olunaku  lumu  yamuwa  amagezi  oba  nga  kyali  kisoboka  ‘okute- 
geraagana  ne  mukama  wo  akute  okuva  mu  buddu.’  Oluvannyuma 
Omuyawudi  yakkiriza  okuta  Salmaan  (Allah  amusiime),  ku  kakwak- 
kulizo  ok’okusimba  endokwa  z’emitende  ebikumi  bisatu,  nga  mwe 
muli  n’okuzisimira  ebinnya,  okwo  n’oteekako  n’okumuwa  uqiyyah169 
za  zaabu  amakumi  ana.  Nnabbi  Ow’emikisa  (okusaasira  kwa  Allah 


169.  Uqiyyah  emu  yenkanankana  ne  gulaamu  (gram)  nga  emu  n’ebitundutundu 
amakumi  abiri  mu  munaana  (1.28  grams). 

n’emirembe  bibeere  ku  ye)  olwo  n’alagira  Basswahaba  okuyamba  ku 
Salmaan  (Allah  amusiime)  asobole  okuwaayo  ebyali  bimusabiddwa 
alyoke  yeenunule.  Bonna  beetaba  mu  mulimu  buli  omu  nga  bwe  yali 
asobola  era  mu  kaseera  katono  ddala  endokwa  z’emitende  ebikumi 
ebisatu  Salmaan  (Allah  amusiime)  ze  yali  yeetaaga  zaali  zimaze 
okufunika. 

Nnabbi  Ow’emikisa  (SWWA)  kwe  kugamba  nti,  ‘Salmaan  sima 
ebinnya  by’endokwa  zino.  Bw’oba  omalirizza  mpita  nsobole  okusim- 
ba  endokwa  nze  kennyini  n’emikono  gyange.” 

Salmaan  (Allah  amusiime)  anyumya  bino  wammanga  nti: 

Nga  nnyambibwako  mikwano  gyange,  nnatandika  okusima 
ebinnya  eby’endokwa  ze  ntende.  Bwe  twamala  okusima  ebinnya 
nnagenda  ne  ntegeeza  Omubaka  wa  Allah  (okusaasira  kwa  Allah 
n’emirembe  bibeere  ku  ye)  ne  nzirayo  naye  mu  musiri  omwali 
omw’okusimba  endokwa.  Twali  tumuweereza  endokwa  nga  ye  akola 
ogw’okuzisimba.  Ndayira  Allah  Oyo  obulamu  bwange  obuli  mu 
Mikono  gy’Amaanyi  ge,  tewali  ndokwa  n’emu  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  gye  yasimba 
eyagaana  okumera.  Bwe  ntyo  nnasobola  okutuukiriza  ekitundu 
ekimu  eky’endagaano.  Omwaka  gwali  gunaatera  okuwera  entende 
ne  zitandika  okuleebeetera  ku  matabi  g’emitende. 

Tewaayita  kiseera  kinene,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  n’agenda  mu  lutalo  n’adda  ng’alina 
eminyago  omwali  ekitundu  kya  zaabu  eyali  yenkana  eggi.  Yantumya. 
Bwe  nnatuuka  we  yali,  n’anngamba  nti,  ‘Salmaan  twala  zaabu  ono 
osasule  ebbanja  lyo!’ 

Nnamubuuza  nti,  ‘Mubaka  wa  Allah,  ekitundu  kino  ekitono 
bwe  kityi  kinaamala  kitya  okusasulira  ebbanja  lye  nnina  erindi 
mu  bulago?’  Yanzijako  zaabu  n’amuyisa  katono  ku  lulimi  lwe  olwo 

n’anngamba  nti,  ‘Mutwale!  Allah  Owoobuyinza  ajja  kukusobozesa 
okumusasuza  ebbanja  lyo!’ 

Nnatwalira  Omuyawudi  ekitundu  kya  zaabu  nga  Nnabbi  bwe 
yali  anngambye.  Naye  ndayira  Allah  Oyo  obulamu  bwa  Salmaan 
obuli  mu  Mikono  gy’Amaanyi  ge  nti,  ekitundu  kyapimira  ddala 
uqiyyah  amakumi  ana.  Kyalimu  emikisa  mingi  nga,  awatali  kubuus- 
abuusa,  ne  bwe  lwandibadde  olusozi  lwa  Uhudi  nga  lwe  baali  bat- 
adde  ku  ludda  olulala  era  byandizitoye  kye  kimu. 

Ng’amaze  okufuna  obwanabwaboobwe,  Salmaan  (Allah  amusi- 
ime)  yeetaba  mu  Lutalo  lwe  Khandaq,  ng’era  bw’ataasigalira  mabega, 
wadde  omulundi  ogumu,  mu  kubeera  ku  lusegere  lwa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  mu 
ntalo  zonna  ezaagoberera  oluvannyuma.170 

Salmaan  (Allah  amusiime)  yaganza  nnyo  mu  Basswahaba  abala- 
la  era  nga  yassikangamu  nnyo  ekitiibwa  mu  ba  Muhaajiruuna  ne  ba 
Answari  era  nga  bamutwala  ng’eyali  omu  kubo.  Naye,  awatali  kubuus- 
abuusa,  okutenda  okusinga  obunene  kwakolebwa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yennyini  eyagamba 
nti,  “Salmaan  omu  ku  ba  Ahlul  Bayt”  (Ibn  Hishaam,  m,  241) 

Obulamu  bwe  bwonna,  enneeyisa  ya  Salmaan  ( Allah  amusiime) 
yayolesanga  ebirungi  ebiri  mu  mpisa  z’Obusiraamu,  olwo  n’aleka 
emabega  we  eky’okulabirako  ekirungi  eky’okugoberera  eri  abalala. 

Okujjukirako  ekimu  ku  by’okulabirako  bino: 

Salmaan  (Allah  amusiime),  eyabeerako  omuddu  w’Omuyawudi 
omu,  yalondebwa  okubeera  omufuzi  (gavana)  e  Madiina,  Eggwanga 
ly’Obusiraamu  nga  mu  biseera  ebyo  lyali  lye  lifuga  ensi  nnyingi, 

170.  Laba:  Ahmada,  V,  443  -  444;  Ibn  Athiir,  Usudul  Ghaabah,  II,  419;  Abdil  Barri, 

II,  634  -  638. 

eyo  ba  Sassanid  gye  baafugako.  Omusajja  omu  okuva  e  Damascus, 
nga  yali  ava  mu  Nnyumba  ya  ba  Taymi,  yatuuka  e  Madiina,  ng’alina 
ensawo  y’ebibala  (figs).  Yalengera  Salmaan  (Allah  amusiime) 
eyali  teyeeraga  mu  mbeera  ze,  era  nga  yali  tasobola  kumutegeera, 
olw’ennyambala  gye  yali  ayambadde  ng’ali  mu  ssuuka  eya  wuulu. 
Omugenyi  yayita  Salmaan  n’amuduumira  nti: 

“Ggwe  jangu  onsitulire  ensawo  yange  eno!”,  era  nga  Salmaan 
tanyeze  kigambo  yajja  n’ateeka  ensawo  ku  kibegabega  n’atandika 
okugisitula.  Naye,  obutafaanana  musajja  we  Damascus,  abantu 
abaalaba  omufuzi  (gavana)  Salmaan  baamutegeererawo  kwe  kune- 
nya  omugenyi  nga  bwe  bamugamba  nti: 

“Omusajja  gw’osituzza  ensawo  oyo  ye  gavana  wa  wano!” 
Omugenyi  yawulira  bubi  era  n’atandika  okwetondera  Salamaan,  nga 
bw’amusaba  amusonyiwe  olw’okulemererwa  okumutegeera.  Wabula 
Salmaan  (Allah  amusiime)  yamuddamu  mu  ggonjebwa  nti: 

“Tofaayo,  tewali  kibi  ky’okoze,  nja  kukwettikkira  ensawo  yo 
okutuusa  lwe  nnaagikutuusiza  w’oyagala!”  (Ibn  Sa’adi,  IV,  88) 


Okuwera  Okufuula  Omwana  Gw’otazadde  Omwana  Wo 

Nga  bba  tannafuuka  Nnabbi,  mukyala  wa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ow’ekitiibwa 
Khadiija  (Allah  amusiime)  yagabira  bba  omwana  eyali  omuto 
mu  biseera  ebyo  Zayidi  eyali  omuddu  we.  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  yata  Zayidi 
(Allah  amusiime)  wabula  Zayidi  bwe  baamugamba  ku  bibiri 
okulondawo  ekimu:  okusigala  ne  Nnabbi  (okusaasira  kwa  Allah 
n’emirembe  bibeere  ku  ye)  oba  okuddayo  ewaabwe  ne  bazadde 
be,  yalondawo  okusigala  ne  Nnabbi.  Bw’atyo  Nnabbi  Ow’emikisa 

(okusaasira  kwa  Allah  nemirembe  bibeere  ku  ye)  yamufuula 
omwana  we. 

Olw’okuba  nga  yayagala  nnyo  Zayidi  (Allah  amusiime), 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  okusooka  yamuwa  Ummu  Ayman,  naye  eyabeerako  omuddu 
nga  Zayidi  (amuwase),  Nnabbi  (okusaasira  kwa  Allah  n’emirembe 
bibeere  ku  ye)  n’amuta,  oluvannyuma  n’amuwa  Zayinabu  bint  Jahashi 
(Allah  amusiime)  muwala  wa  senga  we.  Wadde  nga  Zayinabu  teya- 
sooka  kukkiririzaawo  kufumbirwa  Zayidi  naye  yamala  gakkiriza 
olw’okwagala  okussa  ekitiibwa  mu  Nnabbi  (okusaasira  kwa  Allah 
n’emirembe  bibeere  ku  ye)  kye  yali  ayagala  ekyali  kiwagirwa  ne  ayah 
zino  nti: 

“Mazima  ddala  oyo  abasinga  ekitiibwa  y’oyo  abasinga  okutya 
Allah  . . .”  (al  Hujuraati,  49  :  13) 

“Ssi  kirungi  eri  Omukkiriza  omusajja  oba  omukazi,  Allah 
ne  Omubaka  we  bwe  baba  basazeewo  ekintu  okubeera  n’eddembe 
ly’okweronderawo  ku  kye  baba  basazeewo.  N’omuntu  oyo  agye- 
mera  Allah  ne  Omubaka  we  mazima  ddala  aba  abuze  olubula 
olw’amaanyi.”  (al  Ahzaab,  33  :  36) 

Naye  era  omutima  gwa  Zayinabu  gwagaana  okukkiriza  Zayidi 
era  ekyavaamu  baali  bali  ku  kalebwerebwe  ka  kwawukana  nga 
baakafumbiriganwa.  Zayidi,  naye,  yalina  bye  yali  yeemulugunya 
mu  Zayinabu.  Bwe  yabuulira  Nnabbi  Ow’okusaasira  (okusaasira 
kwa  Allah  n’emirembe  bibeere  ku  ye)  ku  bizibu  by’obufumbo  bwe, 
Nnabbi  yamuwa  amagezi  nti: 

“Beera  ne  mukazi  wo  otye  Allah!” 

Mu  kiseera  ekyo  Nnabbi  (okusaasira  kwa  Allah  n’emirembe 
bibeere  ku  ye)  yali  akitegeddeko,  ng’ayita  mu  Bubaka  okuva  eri 
Allah,  nti  gye  byali  bigenda  okuggweera  yali  wa  kuwasa  Zayinabu 
naye  yali  tannasalawo  olw’okutya  abannanfuusi  engeri  gye  baali 
bagenda  okukitaputamu,  nga  baali  bajja  kukozesa  akakisa  ako  okuz- 
imbulukusa  ensonga  mu  ngeri  ey’obulyake  nti,  ‘Muhammadi  awa- 
sizza  eyali  muka  gwe  yafuula  omwana  we  (mukamwanawe)’,  era 
eyo  ye  nsonga  lwaki  yakikuumira  muli  nga  kya  kyama.  Empisa 
ey’obuwangwa  ey’ebiseera  ebyo  yali  ewa  gwe  bafudde  omwana  - 
ebisaanyizo  byonna  bye  baawanga  abaana  aba  ddala  -  baabawanga 
amannya  gaabwe  era  nga  babawa  n’omugabo  mu  by’obusika. 

Nga  tewannayita  kiseera  kiwanvu  nga  Zayidi  ne  Zayinabu  (Allah 
bombi  abasiime)  bamaze  okwawukana,  waliwo  Obubaka  obwakka. 
Allah  Owoobuyinza  yalagira  Omubaka  we  (okusaasira  kwa  Allah 
n’emirembe  bibeere  ku  ye)  awase  Zayinabu.  Kino  kyali  kitegeeza 
nti  Nnabbi  (okusaasira  kwa  Allah  n’emirembe  bibeere  ku  ye)  ye  yali 
agenda  okubeera  omusaale  mu  kussa  mu  nkola  ekiragiro  ekyaw- 
erera  ddala  empisa  ey’okufuula  abantu  omuntu  b’atazaala  abaana, 
mu  ngeri  nga  bwe  kyali  kikolebwa  mu  Biseera  by’Obutamanya. 

“Awo  we  wagambira  oyo  Allah  gwe  yawa  ebyengera  naawe 
n’omugabira  ebyengera  nti:  Beera  ne  mukazi  wo  era  otye  Allah; 
nokweka  mu  mwoyo  gwo  ekyo  Allah  ky’ajja  okwolesa  n’otya  abantu 
sso  nga  Allah  gwe  wandibadde  oteekwa  okutya  okusinga.  Zayidi 
bwe  yamala  okutuukiriza  kye  yali  amwetaagamu  (n’amuta)  twa- 
mukuwasisa  olwo  Abakkiriza  babeere  nga  tebakyalina  mutawaana 
gwonna  mu  kuwasa  bakyala  b’abo  be  bayita  abaana  baabwe  (naye 
nga  si  be  babazaala)  bwe  baba  nga  tebakyabeetaaga;  era  ekiragiro 
kya  Allah  kiba  kirina  okutuukirizibwa.”  (al  Ahzaab,  33 : 37) 

Zayinabu  (Allah  amusiime)  eky’okuba  ng’obufumbo  bwe 
bwakolebwa  na  kiragiro  kya  Allah  yakyenyumiririzangamu  nga 
bw’agamba  nti,  “Yali  Katonda  wange  eyanfumbiza!”  (Tirmidhi,  Tafsiir, 
33  /  3213) 

Naye  ekyafaayo  ekyo  kyaviirako  abaannanfuusi  okukoleeza  oluyi- 
ira  lw’olugambo  olw’amaanyi,  ne  batandika  okwogerera  Envumbo  ya 
Bannabbi  amafuukuule  olwa  kye  baayita  okuwasa  eyali  mukaamwana. 
Naye  eky’okubaddamu  kyaviira  ddala  mu  Kulaane  nti: 

“Muhammadi  tabeerangako  kitaawe  w’omu  ku  basajja  bam- 
mwe,  wabula  Omubaka  wa  Allah  era  Ow’enkomerero  mu  Bannabbi 
era  Allah  ku  buli  kintu  Mumanyi.”  (al  Ahzaab,  33 : 40) 

Ekyagwawo  ekyo  kye  kyali  kiteeka  ekkomo  ku  mpisa  ey’okufuula 
abantu  omuntu  b’atazaala  abaana  nga  bwe  kyali  kikolebwa  mu 
biseera  byonna  eby’obutamanya. 

Ebyogerwa  abannanfuusi  ab’akakyo  kano  ebitaliiko  mutwe  na 
magulu  nti  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yasikirizibwa  bulungi  bwa  Zayinabu  ebyo  biraga  buta- 
manya  obutayogerekeka.  Zayinabu  (Allah  amusiime)  yali  kizibwe 
wa  Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye),  nga  yali  muwala  wa  senga  we,  ekitegeeza  nti  yali  yamulaba 
dda  enfunda  eziwerera  ddala.  Singa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yalina  mu  nda  ekigendererwa 
ekyo,  kyandimubeeredde  kyangu  okuwasa  Zayinabu  (Allah  amusi- 
ime)  era  yandibadde  yamuwasa  dda  nga  tannamwogerereza  Zayidi 
(Allah  amusiime),  era  ng’ekyokufumbirwa  Nnabbi  Zayinabu  (Allah 
amusiime)  teyandikibaddemu  na  nkenyera  yonna. 

Abantu  abalina  endowooza  ey’okumpi  n’amagezi  amatono  baa- 
manyiira  obufumbo  okubupimira  ku  bwagazi  n’obuluvu  byokka 
era  bulijjo  balemererwa  okutegeera  ebikwata  ku  by’okuwasa  kwa 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye).  Okulamula  okw’ekisiru  era  okulimu  kyekubiira  okukolebwa 
abo  obwongo  bwabwe  n’emitima  gyabwe  abaabijjuza  okusikirizibwa 
n’obwagazi  bw’emyoyo  gyabwe  kuteekwa  kubeera  nga  kulaga  ensi 
zaabwe  ez’ekizikiza  embi  ennyo.  Omubaka  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  yamala  emyaka  gye  ama- 
kumi  abiri  mw’ena  egy’obufumbo  bwe  n’owekitiibwa  Khadiija  (Allah 
amusiime),  nga  na  gino  gye  myaka  omuntu  w’abeerera  n’amaanyi 
amangi.  Obufumbo  bwe  yagendamu  oluvannyuma  bwajjanga  lwa 

bintu  birala,  eby’obufuzi,  ebyenfuna  oba  eby’empangaala  n’abantu, 
naye  bulijjo  bwabeerangamu  ekigendererwa  eky’okubunyisa 
Obusiraamu.  Abakyala  abasinga  Nnabbi  (okusaasira  kwa  Allah 
n’emirembe  bibeere  ku  ye)  be  yawasa  baali  bannamwandu  ate  nga 
bamusinga  obukulu.  Mu  bonna  Ayisa  (Allah  amusiime)  ye  yali 
omuto  era  nga  tafumbirwangako.  Naye  n’obufumbo  obwo  bwokka 
bwali  bwa  kuyamba  mu  biseera  eby’omu  maaso,  mu  kujjulula  oku- 
manya  Obusiraamu,  naddala  ku  nsonga  ezo  ezikwata  ku  bakyala, 
n’okubituusa  eri  emirembe  gy’Abakkiriza  egy’omu  maaso.  Ayisa 
(Allah  amusiime)  yali  yaweebwa  amagezi  n’okutegeera  ebyamuso- 
bozesa  okukwata  ebintu  byonna  ebikwata  ku  nsonga  ez’amateeka 
ezifa  ku  bakyala,  era  emyaka  emingi  ddala  egyayitawo  nga  Nnabbi 
(okusaasira  kwa  Allah  n’emirembe  bibeere  ku  ye)  amaze  okufa, 
Ayisa  (Allah  amusiime)  yasigala  ng’asomesa  abakazi  Abakkiriza 
n’okulengera  kwe  ewala,  n’okumanya  kwe,  olwo  n’afuukira  ddala 
empagi  luwaga  ey’oludda  olukulu  olw’amateeka  g’Obusiraamu.  Nga 
y’omu  ku  musanvu  abaali  basingira  ddala  okumanya  okutaputa 
amateeka  g’Obusiraamu,  fuqaha,  mu  Basswahaba,  kwali  kumanya 
kwe  okw’amateeka  g’Obusiraamu  okwasaasaana  ennyo  mu  bakyala 
Abasiraamu. 

Singa  bwali  buluvu  nga  bwe  bwamuwalirirza  okuwasa  mu 
ngeri  eyo,  ng’abo  abalyake  bwe  basaza  ebigambo,  olwo  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  tey- 
andimaze  mu  biseera  bye  omuntu  w’asingira  okubeera  n’amaanyi 
teyandibimaze  na  mukazi  omu  ate  eyali  amusinza  emyaka  ekkumi 
n’etaano  emiramba  ate  nga  n’okuba  nga  yali  yafumbirwako  dda.  Abo 
bokka  abalina  amagezi  n’okumanya,  abalina  okutegeerera  ddala 
okw’omunda  ensonga  eza  imaani  ey’enjawulo,  be  basobola  oku- 
manya  ebigendererwa  ebiri  emabega  w’obufumbo  buno  n’ebirungi 
ebyabuvaamu  ebyabubeezesaawo. 

Ekiragiro  Eky’okwebikka:  Hijaabu 

Nga  Obusiraamu  tebunnaba  kujja,  Abawalabu  baali  tebamanyi 
bya  hijaabu,  embeera  eyagenderera  ne  mu  myaka  egy’Obusiraamu 
egyasooka.  Naye  bw’otwala  eky’amateeka  g’Obusiraamu  okugendera 
mu  mitendera  nga  bwe  kyali  mu  kuwera  omwenge  n’okukuba  zaala, 
kyali  kirabika  bulabisi  nti  embeera  eno  teyali  ya  kugenderera.  Ayah 
eraalika  abantu  hijaabu  yamala  n’ekka,  era  nga  mu  ngeri  eyo  yali 
erinnyisa  ddaala  lya  mukazi  era  n’ebongera  ekitiibwa  ng’eyita  mu 
kukuuma  ekitiibwa  kyabwe  n’ensa  zaabwe.  Abakazi  baafuulibwa 
akabonero  ak’ensa  ne  babeera  nga  batekeebwamu  ekitiibwa. 

Ku  ludda  olulala,  etteeka  lya  hijaabu  terikwata  ku  bakazi  bokka, 
wabula  lizingiramu  n’abasajja.  Kino  kitegeeza  nti  ekiragiro  ekikwata 
ku  nsonga  eyo  kizingiramu  abasajja  n’abakazi  mu  bye  kyogerako 
era  nga  bombi  kibafuula  abalina  obuvunaanyizibwa.  Bw’atyo  Allah, 
nnannyini  matendo,  agamba  nti: 

“Gamba  Abakkiriza  abasajja  bakkakkanye  amaaso  gaabwe,  era 
bakuume  obwereere  bwabwe  obwo  bwe  butukuvu  obubasingira; 
mazima  ddala  Allah  Mukenkufu  mw’ebyo  bye  bakola.  Era  gamba 
Abakkiriza  abakazi  bakkakkanye  amaaso  gaabwe,  era  bakuume 
obwereere  bwabwe,  era  tebalaga  byakwewunda  kwabwe  okuggyako 

ebyo  ebirabika,  era  babikkise  obutambaala  bwabwe  obw’okumutwe 
ku  bifuba  byabwe. . .  (an  Nuur,  24  : 30  -  31) 

Okwebikka  kukuuma  ekitiibwa  eky’embeera  y’ekikyala.  Mu 
hijaabu  ye  eyo,  omukazi  ayolesa  embeera  ey’obulungi  n’obusaasizi. 
Abakazi  nga  tebeebisse  bafuulibwa  ebikozesebwa  eby’okweyagala 
ebitankuula  okwegomba  kw’omwoyo;  ate  ekyo  nga  kyonoona  bwo- 
noonyi  embeera  yaabwe  n’ekitiibwa  kyabwe,  ekintu  ekikotoggera 
ekitiibwa  ky’obwa  maama. 

Ekintu  ekiteekwa  okulagibwa  wano  kye  ky’okuba  nga  wali- 
wo  enjawulo  ey’obutonde  n’omwoyo  wakati  w’omusajja  n’omukazi, 
enjawulo  eva  mu  ngeri  gye  gyatondebwamu,  okuva  mu  mir- 
imu  egy’enjawulo  Katonda  Owoobuyinza  gye  yasalawo  era  nga 
kuno  kw’ava  okwawuka  mu  butonde  bwabwe.  Engeri  ey’enjawulo 
ey’okwebikkamu  bw’etyo  eyawukana  wakati  w’abasajja  n’abakazi. 
Okugeraageranya  ku  basajja,  abakazi  baaweebwa  ekirabo  ky’okubeera 
nga  be  basinga  okulabika  obulungi  n’okusikiriza.  Omukazi  eye- 
esamba  hijaabu  era,  mu  ngeri  emu,  ne  yeeyambula  eri  ekibiina 
ky’abantu,  aba  ayonoona  endabika  ye  n’okusaasira  kwe.  Ekitendo 
kye  eky’enjawulo  eky’obwa  maama  bwe  kityo,  nakyo  kyonoonekera 
ku  ngeri  y’emu.  Olw’okwagala  okumalawo  ebyo  byonna  era  mu 
kuyita  mu  hijaabu,  okukyamula  kw’omukazi  kutyo  kwakuumirwa 
bba  yekka.  Wakati  w’omusajja  n’omukazi  okusikirizibwa  okutakyuka 
okw’obutonde  kubeerawo  nga  kwe  kulina  okuyamba  mu  kugen- 
derera  kw’abantu  okugenda  nga  babeerawo  mu  kugoberegana,  okwo 
okuggyako  nga  bagondera  etteeka  lya  hijaabu,  okuyinza  okubatwali- 
riza  mu  kubuuka  ensalo  ez’ebigero  Katonda  bye  yassaawo  bwe  kutyo 
ne  kuleetawo  obwonoonefu  bwe  mpisa.  Mu  butuufu,  ogumu  ku 
miramwa  egiri  mu  kiragiro  kya  Allah  ekigamba  nti: 

“Era  temusembereranga  obwenzi...!”  (al  Israa,  17  :  32)  bwe 
butaggulawo  enzigi  eri  okwenda  nga  muyita  mukugaana  okugo- 
berera  amateeka  ga  hijaabu;  temuteekawo  omusingi  ogw’okwenda 
olw’obutamanya.  Lino  tteeka  ery’enkomeredde.  Kiteekwa  kitegeer- 
ekeke  nti  Obusiraamu  mu  ngeri  y’emu  bulagira  n’abakazi  abata- 
sikiriza  nnyo  okwebikka.  Kino  kitegeeza  nti  omuntu  tayinza  kuma- 
la  gagamba  nti,  ‘tekirina  mutawaana  gundi  ne  bw’aba  teyeebisse’, 
kubanga  era  tasikiriza  nnyo;  kubanga  hijaabu  egenderera  okukuuma 
ekitiibwa  ky’omukazi  mu  buli  ngeri. 

Obusiraamu,  obwazimbira  amateeka  gaabwo  ku  musingi 
ogw’okusikirizibwa  okw’obutonde,  mu  ngeri  y’emu  butunuulira 
omusajja  n’omukazi  bye  beetaaga.  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  bw’atyo  yanenya  abasajja 
abo  abeeyisang’abakazin’abakazi  abagezaako  okweyisang’abasajja.171 
Okubakuuma  obutazikirira,  abakazi  balina  okussaawo  omukwano 
ne  bakazi  bannaabwe  abalongoofu;  kubanga  oyo  akola  omukwano 
ku  mulala,  wayita  akaseera  katono  n’amufaanana.  Lino  tteeka  lya 
bya  kusoma  eby’omwoyo  (psychology).  Kasita  abakazi  batwalibwa 
okubeera  mu  mbeera  y’emu  n’abasajja  bafiirwa  empuliramu  yaabwe 
ey’ekikyala  era  ne  bafiirwa  n’embeera  y’ekikyala  etezzikawo. 

Okukoppa  ennyambala  ey’abantu  ab’oludda  olulala  nakwo 
kwagaanibwa.  Abasajja  abambala  ng’abakazi  n’abakazi  abambala 
ng’abasajja,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  alayira  nti  bajja  kwesamba  okusaasira  kwa  Katonda.172 
Ekyo  kiri  bwe  kityo  kubanga  buli  ludda  luteekeddwa  okukuuma 
ekitiibwa  kyabwe  eky’obwebange. 

Okukoppa  ennyambala  ey’oludda  olulala  kuleetawo  obukend- 
eevu  mu  mbeera  z’omuntu.  Okukozesa  ennyambala  embi,  gye  big- 


171.  Laba:  Bukhari,  Libaas,  61. 

172.  Laba:  Abu  Dawuda,  Libaasi,  28  /  4098. 

gweera  kuggyayo  ekifaananyi  ky’omuntu,  era  ekyo  kitegeeza  kwo- 
nooneka  kwa  kusikirizibwa  kwe. 


Olutalo  lwe  Muraysi  (Sha’abaan  -  Lamanzaane,  5  / 
Ogw’olubereberye  -  Ogwokubiri  [Gatonnya],  627) 

Olutalo  luno  era  luyitibwa  lutalo  lwa  Banu  Muswtaliqi,  nga 
kino  kiva  ku  kika  kya  ba  Banu  Muswtwaliq  abaabuzaabuzibwa 
Bannamakka,  ne  batandika  okuteekateeka  eggye  edene  okulumba 
Madiina.  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  olwawulira  ku  nteekateeka  zaabwe,  yateekateeka 
eggye  eryalimu  abalwanyi  lusanvu  okubennganga.  Bwe  zityo  enjuyi 
zombi  nga  zigoolekaganyizza,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalagira  Umaru  (Allah  amusiime) 
okubagamba  nti,  ‘Mugambe  nti  Laa  ilaaha  illa  Laahu  musobole 
okukuuma  obulamu  bwammwe  n’eby’obugagga  byammwe!’  Ba  Banu 
Muswtwaliq  tebaakoma  ku  kino  kukiziimuula  naye  be  baasooka 
n’okukasuka  akasaale  akaasooka  ekyavaako  olutalo  okutandika.173 

Abasiraamu  baamaliriza  nga  basiguukuludde  ba  Banu 
Muswtwaliq,  okumpi  n’Oluzzi  olwa  Muraysi,  ku  nkomerero 
y’okulwanagana  okutaatwala  kiseera  kiwanvu.  Abalwanyi  kkumi 
ab’omulabe  battibwa  mu  ddwaaniro,  so  nga  Sswahaba  omu  yekka 
ye  yattibwa  ng’omujulizi  ku  ludda  lw’Abasiraamu.  Omunyago 
ogw’ebyobugagga  n’abawambe  nga  mwe  mwali  ne  Joweeriya,  muwa- 
la  w’omukulu  w’ekika,  Harith,  baawambibwa  mu  Lutalo. 

Abawambe  baateebwanga  omu  ku  omu,  nga  bawaddeyo 
omutango.  Joweeriya  ye  yali  agudde  mu  munyago  gwa  Thaabit 
(Sabbiiti)  ibn  Qaysi.  Yasaba  Omubaka  wa  Aliah  (okusaasira  kwa 
Allah  n’emirembe  bibeere  ku  ye)  omutango  gwe  mu  butongole. 


173.  Laba:  Waaqidi,  I,  407. 

Taata  we,  naye  yali  azze  mu  kiseera  ekyo.  Nga  bw’ayogera  ku  kiti- 
ibwa  kya  muwala  we  eky’okubeera  muwala  w’omwami,  yannyon- 
nyola  mu  buteerekaamu  nga  muwala  we  bwe  yali  talina  kufuulibwa 
muddu  era  nga  bwe  yeegayirira  ekitiibwa  ky’omuwala  kikuumibwe. 
Nga  bw’asonga  ku  nngamiya  ze  yali  aleese  yagamba  nti,  ‘Guno  gwe 
mutango  ogw’kununula  muwala  wange.  Nsaba  mumuleke  agende!’ 

Oluvannyuma  nga  takisuubira,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yabuuza  Haaritha  gye  yali 
akwese  ‘enngamiya  ebbiri  ze  yali  taleese  awo’ 

Haarith,  mu  kutangaalirira,  kubanga  yali  asobola  n’okulayira 
nti  tewaali  muntu  yenna  okuggyako  ye  yekka  eyali  amanyi  ku 
by’okukweka  enngamiya  ebbiri  mu  kiwonvu  ekyali  kiriraanye  awo; 
bw’atyo  yakkiririzaawo  Obusiraamu  awamu  n’abantu  be  bonna 
abaali  bamuwerekeddeko.174 

Ebyaddirira,  yali  Mubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  okubuuza  Joweeriya  kye  yali  agamba. 
Joweeriya  yayogera  kaati  nga  bwe  yali  ayagala  okusigala  ku  lusegere 
lwa  Nnabbi,  era  olwo  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kennyini  n’amuddiza  omutango  gwe  era 
n’amuta  okuva  mu  buwambe.  (Ibn  Saadi,  vill,  1 18)  Joweeriya  mu  kiseera 
ekyo  eyali  ateereddwa  yakkiriza  Obusiraamu  nga  yekka  ye  yeesiim- 
idde.  Ate  nga  ekyengera  kya  Katonda  ekirala  kyali  kirindiridde 
okugwawo  amangu:  Joweeriya  yafuna  ekitiibwa  eky’okufumbirwa 
Envumbo  ya  Bannabbi  (okusaasira  kwa  Aliah  n’emirembe  bibeere 
ku  ye),  okutuukiriza  ekirooto  kye  yali  yaloota.  Eyo  ye  yali  ensonga 
lwaki  yasalawo  okusigala  ne  Nnabbi  Ow’emikisa  (okusaasira  kwa 
Aliah  n’emirembe  bibeere  ku  ye),  wadde  nga  yali  asobola  okuteebwa, 
singa  yali  ayagadde,  ng’ayise  mu  taata  we  okuwaayo  omutango. 

174.  Laba:  Ibn  Hishaam,  III,  340. 

Nga  bafunye  amawulire  nti  Joweeriya  yali  agenda  kufumbirwa 
Nnabbi  wa  Allah  (okusaasira  kwa  Allah  n’emirembe  bibeere  ku  ye), 
Basswahaba  baalowooza  nti  kyali  ssi  kya  kubeera  kituufu  abantu 
abaali  bafuuse  abooluganda  (bakoddomi)  ba  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  okusigala  mu 
buwambe  ne  babeera  baddu,  era  bonna  baasalawo  okubata  ne  balya 
butaala.  Oluvannyuma  nga  wayise  akaseera,  Ayisa  (Allah  amusiime) 
ensonga  eno  yagyogerako  bw’atyi:  “Tetulabanga  mukazi  eyafuna  obu- 
lungi  nga  Joweeriya  mu  bantu  b’ekika  kye.  Amaka  kikumi  okuva  mu 
ba  Banu  Muswtwaliq  abaateebwa  ku  lulwe’  (Abu  Dawuda,  Itq,  2  /  3931) 

Nga  bwe  kyeraga  kyokka  Nnabbi  (okusaasira  kwa  Allah 
n’emirembe  bibeere  ku  ye)  okuwasa  Joweeriya  kwalina  ebigender- 
erwa  eky’eby’obufuzi  era  ng’ekikolwa  ekyo  kyali  kigoberera  ebig- 
ambo  bya  Katonda  ebigamba  nti: 


“Era  tayogera  ng’ajja  ku  kwagala  kwe.  Tekiri  okuggyako  obuba- 
ka  obumutumibwa...”  (an  Najmu,  53  :  3  -  4),  tekyava  ku  kwagala  kwe 
wabula  kyali  kitambulira  mu  Kigendererwa  kya  Katonda  ekyo  kye 
yamutumira  mu  bubaka.  Abawambe  ba  Banu  Muswtwaliq  bonna 
baateebwa  nga  tebalina  kye  bawaddeyo,  ate  nga  n’ekisinga  obukulu, 
bonna  nga  bwe  baali  baayingira  mu  Busiraamu. 

Tayammum 

Ayisa  (Allah  amusiime)  anyumya  bw’atyi: 

“Twali  ne  Omubaka  wa  Allah  (okusaasira  kwa  Allah  n’emirembe 
bibeere  ku  ye)  mu  lutalo  lwe  Muraysi.  Twali  tutuuse  mu  kifo  eki- 
yitibwa  Bayda  oba  Dhatul  Jaysh  we  nnategeerera  nti  akakomo  kange 

kaali  kagudde.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yasigala  awo  akaseera  ng’akanoonya;  era  n’abalala  bonna 
ne  basigalawo.  Waali  tewali  mazzi  mu  kifo  ekyetoolodde  we  twali,  ate 
nga  n’ebintu  okweyongera  okwonoonekera  ddala,  amazzi  naffe  gaali 
gatuweddeko.  Kirabika  waliwo  abandoopa  ewa  kitange  Abu  Bakari, 
nga  bwe  bamugamba  nti,  ‘Omanyi  Ayisa  ky’akoze?!  Asibye  awo 
Omubaka  wa  Allah  n’abalala  bonna,  mu  kifo  awatali  mazzi,  ate  nga 
mu  kiseera  kye  kimu  naffe  amazzi  gatuweddeko!’  Omubaka  wa  Allah 
(okusaasira  kwa  Allah  n’emirembe  bibeere  ku  ye)  yali  akyebase  ku 
kisambi  kyange,  Abu  Bakari  n’ajja.  ‘Ggwe  osibye  Omubaka  wa  Allah 
n’abalala  wano!  Si  kuba  bubeezi  nga  mu  kifo  kino  temuli  mazzi  naye 
n’okuggwaawo  mwe  gaterekebwa  gaweddewo!’  Bw’atyo  bwe  yagamba 
ng’angugumbula.  Olw’obusungu  obungi  bwe  yali  tasobola  kufuga, 
yannumyamu  katono.  Nnagezaako  obuteenyeenya  engeri  Omubaka 
wa  Allah  (okusaasira  kwa  Allah  n’emirembe  bibeere  ku  ye)  gye  yali 
antaddeko  omutwe  ku  maviivi,  nga  yeebase. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  bwe  yazuukuka  ku  makya  era  amazzi  gaali  tegannafunika. 
Tewaayita  kiseera  kiwanvu  Allah  Owoobuyinza  n’assa  ayah  ekwata 
ku  tayammum  nti: 

“. . .  ate  bwe  mubeera  abalwadde  oba  nga  muli  mu  lugendo  oba 
omu  mu  mmwe  ng’abadde  ava  kweteewuluzaako  oba  nga  muk- 

wataganye  n’abakyala,  ne  muba  nga  temusobodde  kufuna  mazzi, 
mugende  awali  ettaka  ettukuvu  musiimuule  ebyenyi  byammwe 
musiimuuliremu  n’ebibatu  byammwe,  Allah  tabaagaliza  kubateeka 
mu  buzibu,  wabula  ayagala  abatukuze  era  ajjuze  ebyengera  bye  ku 
mmwe,  oba  olyawo  ne  mwebaza.”  (al  Maa-ida,  5 : 6) 

Usaydu  ibn  Khudhwayru  (Allah  amusiime)  kwe  kugamba  nti, 
‘Kino  kyengera  kimu  eri  ummah  ku  byengera  ebingi  ebiva  mu  nju 
yammwe  ab’omu  maka  ga  Abu  Bakari’ 

Bwe  nnasitusa  enngamiya  ku  bigere  byayo  kwe  kusanga  aka- 
komo  nga  yali  ekalinnyidde  wansi.”  (Bukhari,  Tayammum,  l,  Aswhaab 
Nnabi,  5,  30) 

Usaydu  (Allah  amusiime)  era  yawaana  Ayisa  (Allah  amusiime) 
nga  bw’agamba  nti,  “Allah  akuwe  ebirungi,  kubanga  buli  lwe  wafu- 
nanga  embeera  eteri  nnungi,  Allah  ng’agikyusizzaamu  ng’agifuula 
ekintu  ekirungi  eri  ggwe  n’eri  Abasiraamu.”  (Bukhari,  Tayammum,  l) 


Ekyagwawo  kya  ifk  oba  Okutemerera 

Era  kwali  mu  kudda  okuva  mu  Lutalo  lwe  Murays,  Ayisa  (Allah 
amusiime),175  mukyala  wa  Nnabbi  (okusaasira  kwa  Allah  n’emirembe 
bibeere  ku  ye)  omutukuvu  era  eyali  talina  musango,  yavaako  katono 
eggye  we  lyali  okumala  ekyetaago  kye.  Wabula  we  yaddira  nga  bam- 
ulese.  Olw’ekiragiro  kya  hijaabu  ekyali  kimaze  okussibwa  mu  kiseera 
ekyo,  Ayisa  (Allah  amusiime),  maama  w’Abakkiriza,  yali  atandise 
okutambulira  mu  hawdaj  eyateekebwanga  ku  bbango  ly’enngamiya. 


175.  Nga  Nnabbi  Ow’emikisa  (okusaasira  kwa  Allah  nemirembe  bibeere  ku  ye) 
tannaba  kugenda  mu  lutalo,  yakozesanga  kalulu  okulondawo  mukyala  we 
ki  gwe  yabanga  ow’okugenda  naye  mu  lutalo.  Mu  kiseera  kino  akalulu  kaali 
kakutte  Ayisa  (Allah  amusiime). 

Bw’atyo,  eggye  we  lyatandikira  okusenvula,  Abakkiriza  baakitwala 
nti  Ayisa  (Allah  amusiime)  yali  ali  mu  hawdaj  munda. 

Mu  kifo  ky’okugoberera  eggye  nga  kyali  kiyinza  n’okumuviiramu 
okubulira  ddala,  Ayisa  (Allah  amusiime)  yasalawo  okulindira  we 
yali.  Ng’ali  mu  kulinda,  yasumagira  ne  yeebaka.  Oluvannyuma 
Swafwaan  ibn  Muattwal  (Allah  amusiime)  eyali  ali  ku  mulimu 
gw’okukunngaanya  ebintu  ebisigalidde  eggye  bye  lyali  lirese  emabe- 
ga  yamulaba.  Okusobola  okulaga  Ayisa  (Allah  amusiime)  eyali 
akyali  mu  tulo  nga  bwe  yaliwo,  yasoma  nti: 

“Mazima  ffe  tuliwo  ku  lwa  Allah  era  mazima  ffe  eri  Allah  gye 
tugenda  okudda...”  (al  Baqara,  2  :  156).  Ayisa  (Allah  amusiime)  bwe 
yawulira  eddoboozi  ly’omuntu  asoma  yazuukuka.  Awatali  na  kwatu- 
la  kigambo  kyonna,  Swafuwaan  yafukamiza  enngamiya  Ayisa  (Allah 
amusiime)  n’atuula  ku  nngamiya.  Baasobola  okusanga  Abakkiriza 
abalala  mu  biseera  by’omu  ttuntu.  Ebyo  bye  byokka  ebyaliwo. 
Wabula  abannanfuusi,  nga  balinga  abaali  bafunye  akakisa  akalungi 
okwolesa  obulyake  obwabali  mu  mitima,  baalina  ekirowoozo  ekirala 
mu  mitwe  gyabwe.  Baagunjaawo  okutemerera  okubi  ennyo. 

Baagamba  nti,  “Ayisa  teyaleka  musajja  kugenda,  wadde  omusajja 
okuleka  Ayisa.”  Abdalla  ibn  Ubayy  yatuuka  n’okugamba  Abakkiriza 
mu  kujeeja  n’okusaakaanya  nti,  “Oyo  ye  mukyala  wa  Nnabbi  wam- 
mwe. . .  ekiro  yakimaze  na  musajja  mulala!” 

Oluvuuvuumo  lwasaasaana  mu  ggye  lyonna.  Abu  Bakari  (Allah 
amusiime)  bino  olwamugwa  mu  matu  yatandika  okukankana 
olw’obulumi  obutagambika  bwe  yafuna.  Mu  nnaku  ennyingi  yag- 
amba  nti,  “Ne  bwe  twabeerera  mu  Biseera  By’obutamanya  tebatu- 
konjerako  mu  ngeri  efaanana  bw’etyi!” 

Swafuwaan  (Allah  amusiime),  Swahaba  ow’ettendo  oyo  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  gwe 
yayogerako  nti,  “Sirina  kye  mmanyi  wabula  birungi  byereere  ku 
bimukwatako,”  yadda  mu  nnaku  etayogerekeka. 

Ye  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye),  awatali  kubuusabuusa,  omutima  gwe  mwe  mwali 
musaasaanidde  ennaku  eyalinga  eryanda  ly’omuliro.  Mu  kaseera 
ako,  yasalawo  okubeera  munda  mu  nnyumba  ye  era  n’agezaako  nga 
bwe  yali  asobola  okwewala  abantu.  Era  yakolawo  okubuuliriza  oku- 
tonotono  ku  nsonga  eyo.  Naye  tewaali  na  bujulizi  butono  bwonna 
obwali  buyinza  okulumika  Ayisa  (Allah  amusiime)  okuba  nga  yalina 
omusango  gwonna.  Wabula  emimwa  gy’abannanfuusi  gyali  tegi- 
yinza  kubunira. 

Ayisa  (Allah  amusiime)  ye  yali  omuntu  eyasembayo  okuteg- 
eera  olugambo  olwali  lugenda  mu  maaso.  Nga  abuutikiddwa  enna- 
ku  ng’omuntu  yenna  bwe  yandisuubidde,  naye  yasalawo  okubeera 
omukkakkamu  nga  bwe  yali  asobola,  era  oluvannyuma  lw’okufuna 
olukusa  okuva  ewa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yagenda  ewa  kitaawe  okumanya  ekyali 
kigenda  mu  maaso.  Bwe  baamubuulira  kalonda  yenna  ku  byali 
bimwogerwako  yabula  kata  azirike,  n’aseebengerera  ng’alinga  gwe 
bayiyeeko  balaafu. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayagala  okwogera  ne  Ayisa  (Allah  amusiime).  Bw’atyo 
yagenda  ewa  Abu  Bakari  (Allah  amusiime). 

“Nnina  ebintu  bye  mbadde  nngenda  mpulira.  Bw’oba  nga  tolina 
nsobi,  Allah  ajja  kukwejjeereza  atukuze  erinnya  lyo!” 


Ayisa  (Allah  amusiime)  eyali  ow’okukwata  n’obwegendereza 
obungi  ebigambo  bino  yabitegeeramu  nga  Nnabbi  Ow’emikisa 

bwe  yalina  okubuusabuusa  okutono  era  n’atunuulira  bakadde  be 
ng’ayagala  bamuyambe;  wabula  bo  baasalawo  kusigala  nga  basirise. 
Oluvannyuma  mu  kulumwa  mu  mutima  n’ebiyengeyenge  mu  maaso, 
yagamba  Nnabbi  wa  Allah  ebigambo  bino  ebyali  bimuviira  ddala  ku 
ntobo  y’omutima  gwe  nti: 

“Ndayira  Allah,  nti  nseberera  okubeera  omumativu  nti  naawe 
osemberera  okukkiriza  ebintu  ebyo  by’owulira.  Kaakati,  bwe  mba 
ow’okukugamba  nti  ssirina  nsobi  yonna  gye  nnakoze  -  ate  era 
ng’awatali  kubuusabuusa  kwonna  Allah  amanyi  nti  sirina  nsobi 
yonna  gye  nnakoze  -  oyinza  obutakkiriza  kye  nkugamba.  Naye 
singa  mbadde  wa  kukubuulira  ekyennyume  kyakyo  ekyo  oluusi 
wandikikkirizza.  Naye  Allah  amanyi  nti  sirina  nsobi  yonna  gye 
nnakoze...  bwe  ntyo  nja  kulinda  obuyambi  bwe  kw’ebyo  byonna 
ebyogeddwa. . .” 

Ng’enngambo  zikyasaasaana  waliwo  emboozi  eno  eyagwa 
amakerenda  wakati  wa  Abu  Ayyuubu  al  Answari  (Allah  amusiime) 
ne  mukyala  we  Ummu  Ayyuubu  (Allah  amusiime). 

Ummu  Ayyuubu  yabuuza  bba  nti,  “Wawulidde  ebigambo  aban- 
tu  bye  boogera  ku  Ayisa?” 

Abu  Ayyuubu  kwe  kuddamu  nti,  “Yee,  nnabiwulidde,  naye 
tebirina  kye  biri  okuggyako  okubeera  ebigunjeewo.  Ggwe  oyinza 
okukola  ekintu  ekifaananako  bwe  kityo?” 

Ummu  Ayyuubuyaddamunti,  “Tekisoboka  n’akatono.  Ssisobola 
kukola  kintu  kya  kiwe  nga  kye  bagamba.”  Olwo  Abu  Ayyuubu  kwe 
kumugamba  nti,  “Kati  nno  tegeera  nti  Ayisa,  ng’akusingira  wala 
okubeera  omulongoofu,  nti  tayinza  kukola  kintu  bwe  kityo!”  (Ibn 
Hishaamu,  III,  347;  Waaqidi,  II,  434) 

Mu  kiseera  ekyo  Bubaka  bwokka  bwe  bwali  buyinza  okukkak- 
kanya  embeera;  era  ekiseera  tekyayita  kinene  Katonda  Owoobuyinza 

enngambo  zonna  n’aziyiwamu  amazzi.  Olwo  ne  kyeraga  bulungi 
ng’ebigambo  byonna  ebyayogerwa  bwe  byali  ebijweteke  ebitemere- 
ra,  abannanfuusi  bye  beeyiiyiza.  Ng’oggyeeko  okwejjeereza  Ayisa 
(Allah  amusiime)  ebyanjwanjwa  byonna  ebyali  bimujwetekwako, 
Okulangirira  Okutukuvu  okwassibwa  ku  nsonga  eyo  mu  kiseera 
kye  kimu  kwali  kuzzaayo  obulimba  buno  obutaaliko  mutwe  na 
magulu  eri  bannyini  bwo  abannanfuusi  abo,  nga  bubategeeza  nga 
bwe  baali  ab’okufuna  ebibonerezo  eby’amaanyi,  awamu  n’okulabula 
abatamanyi  abaagenda  mu  maaso  n’okukkiriza  ebya  njwanjwa  bino 
ebitaaliko  mutwe  na  magulu: 

“Mazima  abo  abaaleeta  ebyakalebule  ebitemerera  kabinja  mu 
mmwe.  Temulowooza  nti  bibi  gye  muli  wabula  birungi  gye  muli. 
Buli  muntu  mu  bo  ajja  kusasulwa  ekibi  ekyo  kye  yapakasa;  n’oyo 
eyakola  ekinene  (mu  kutandika  n’okusaasaanya  kalebule  oyo)  ajja 
kufuna  ebibonyoobonyo  eby’amaanyi  ddala. 

Lwaki  bwe  mwakiwulira  (eky’okutemerera)  abakkiriza  abasajja 
n’abakkiriza  abakazi  tebaalowooleza  bannaabwe  bulungi,  ne  bagam- 
ba  nti:  Buno  bulimba  bwa  nkukunala?  Lwaki  tebaaleeterako  bajulizi 
bana?  Naye  okuva  lwe  bataaleeta  bajulizi,  olwo  babeera  balimba  mu 
maaso  ga  Allah.  Singa  tekyali  kisa  kya  Allah  gye  muli  na  kusaasira 
kwe,  mu  nsi  ne  ku  Nkomerero,  ebibonyoobonyo  eby’amaanyi  byan- 
dibatutuseeko  olw’ebyo  bye  musamwassamwa  nabyo.  Mu  kiseera 
awo  we  mwabifuniranga  ne  nnimi  zammwe  ne  mwogera  n’emimwa 
gyammwe  ekyo  kye  mutalinaako  kumanya,  ne  mukirowooza  nti 
kitono  nnyo  sso  nga  eri  Allah  kinene  nnyo. 


Lwaki  olwakiwulira  temwagamba  nti:  Tekitugwanira  okwogera 
bwe  tutyo;  okwawulwa  kukwo  (Katonda  waffe)!  Kuno  kutemerera 
okw’ekika  ekya  waggulu? 


Allah  abalabula  obutaddirangayo  ddala  okukola  ekintu  ng’ekyo 
bwe  mubeera  abakkiriza  abannamaddala.  Era  Allah  abannyonnyola 
Obubonero  bwe  (amateeka  ge)  era  Allah  Amanyi,  Mugezi. 

Mazima  ddala  abo  abaagala  ebigambo  ebibi  okusaasaana 
bajja  kufuna  ebibonerezo  ebirumya  muno  mu  nsi  ne  ku  Lunaku 
lw’Enkomerero  ne  Katonda  amanyi  era  mmwe  temumanyi.  Singa 
tekyali  kisa  kya  Allah  na  kusaasira  kwe  era  mazima  nti  Allah 
Mukwatampola,  Musaasizi. 


Abange  mwe  abakkiriza!  Temugoberera  makubo  ga  Sitaane  era 
oyo  yenna  agoberera  amakubo  ga  Sitaane  mazima  ddala  (Sitaane) 
aba  alagira  (abalala)  kukola  byambyone  na  bibi.  Singa  si  kisa  kya 
Allah  ku  mmwe  na  kusaasira  kwe  by’alina  gye  muli  temwandituku- 
ddemu  muntu  yenna  bugenderevu,  naye  Allah  atukuza  oyo  gw’aba 
ayagadde  era  Allah  Muwulizi  Omumanyi.”  (an  Nuur,  24 : 11  —  12) 

Ayisa  (Allah  amusiime)  ye  yali  omuntu  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  gwe  yasooka 
okubuulira  ku  mawulire  gano  ag’Obubaka  obw’essanyu.  Yamugamba 
nga  musanyufu  nti: 

“Ayisa,  amawulire  ag’essanyu,  Allah  akwejjeerezza!” 

Ayisa  (Allah  amusiime)  ng’amaze  okutendereza  Katonda 
Owoobuyinza  n’okumwebaza,  yayogera  bw’atyi,  “Nnali  siyinza 
kulowooza  nti  Obubaka  obulamba  bwali  buyinza  okulowooza  ku 
muddu  omunafu  nga  nze.  Kye  nnali  nsuubira  ye  Nnabbi  oku- 
funa  obubaka  mu  mutima  obwali  buyinza  okujulira  nga  bwe  ssirina 
musango!” 

Mu  kunyolwa  okungi  mu  mutima,  yagamba  taata  we  Abu 
Bakari  (Allah  amusiime)  eyamunywegera  mu  kyenyi  era  n’amuwa 
amagezi  adde  ewa  bba,  yamugamba  nti,  “Sijja  kwebaza  mulala 
yenna  okuggyako  Allah;  kubanga  Ye  yekka  alaze  obutaba  na  nsobi 
bwange!” 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yaseka.  Obugubi  obwali  bumumazeeko  omwezi 
omulamba  bwali  buweddewo.,  olw’ekisa  n’okusaasira  kwa  Allah  bye 
yalina  gy’ab.  (Bukhari,  Shahaadat,  15,  30;  Jihaadi,  64;  Maghaazi,  11,  34;  Muslim, 
Tawuba,  56;  Ahmada,  VI,  60,  195) 

Omukazi  eyali  awaayiriziddwa  mu  ngeri  embi  ennyo  yali  muky- 
ala  wa  Nnabbi  wa  Allah  (okusaasira  kwa  Allah  n’emirembe  bibeere 
ku  ye),  maama  wa  Abakkiriza,  muwala  w’omuntu  eyali  asinga  oku- 
beera  mukwano  gwa  Nnabbi  (okusaasira  kwa  Allah  n’emirembe 
bibeere  ku  ye),  era  nga  n’ekirala  yali  omu  ku  bakyala  abaali  basinga 
okubeera  n’ensa  mu  ummah.  Ekikangabwa  kino  kyokka  kyoleka 
amaanyi  g’obugumiikiriza  bwa  bannabbi  nga  boolekedde  okugez- 
esebwa.  Mu  kiseera  kye  kimu,  kiwa  okwekubagiza  eri  abantu  ababa 
balebuddwa  n’okutemerera  ab’ebiseera  ebijja  okutuusiza  ddala  ku 
Ssaawa  Ekomererayo. 

Kati,  naddala  nga  Kulaane  Entukuvu  yejjeereza  ow’ekitiibwa 
Ayisa  (Allah  amusiime)  n’ekyoleka  mu  ngeri  eteriimu  kuwannaanya 

kwonna  nga  bw’ataalina  nsobi  yonna,  ng’eyogera  ku  kutemerera  nga 
‘obulimba  obw’enkukunala’  era  nga  ‘okutemerera  okw’ekika  ekya 
waggulu’,  ki  ki  ekiba  kisigadde  okugamba  ababuyabuya  abagenda  mu 
maaso  n’okumwogerera  amafuukuule  oluvannyuma  olw’ekyafaayo 
ky’enngamiya? 

Abo  abaasangibwa  nga  baasingibwa  omusango  ogw’okuyiiya 
ebitemerera  obwenzi  baaweebwa  ekibonerezo  olw’okutemerera  omu- 
kazi  alina  ensa.  Abaatemerera  buli  omu  yaweweenyulwa  kibooko 
kinaana.176 

Okusinziira  ku  Ibn  Abaasi  (Allah  amusiime),  waliwo  abantu 
bana  bokka  mu  byafaayo  Allah,  nnannyini  matendo,  be  yejjeereza: 
Yusufu  (emirembe  gibeere  ku  ye)  ng’ayita  mu  bujulizi  obwaleetebwa 
omu  ku  mikwano  gy’omukazi  eyali  amuwaayiriza,177  Musa  (emirem- 
be  gibeere  ku  ye)  okuva  mu  nngambo  z’Abayawudi  ze  baali  bakoze,178 
Mariyamu  ow’ekitiibwa  eky’okuzaala  omwana  (atalina  kitaawe) 

176.  Ahmada,  VI,  35. 

177.  Laba:  Yusufu,  26  -  29. 

178.  Laba:  Ahzaabu,  69.  Omuvuunuzi  w’oluganda:  Abu  Hurayira  (Allah  amusiime) 
anyumya  nti,  Omubaka  wa  Allah  (okusaasira  kwa  Allah  nemirembe  bibeere 
ku  ye)  yagamba  nti,  Nnabbi  Musa  yali  muntu  wa  nsonyi  era  nga  yabikkanga 
omubiri  gwe  gwonna  olw’ensonyi  ezisusse.  Omu  ku  Batabani  ba  Yisirayiri 
yamuleeta  ennaku  bwe  yamuwaayiriza  nti,  ‘ekimwebissa  kuba  ng’alina  olukuku 
oba  obulwadde  obulala  ku  mubiri  oba  ng’alina  ekimubulako  ekirala.’  Kyokka 
Allah  yayagala  okuggyako  Musa  bye  baali  bamwogerako:  bw’atyo  lumu  yali 
ng’ali  yekka  awatali  bantu  n’aggyako  engoye  n’azissa  ku  jjinja  n’atandika 
okunaaba  omubiri.  Olwamala  okunaaba,  yagenda  awaali  engoye  aziggyeko, 
naye  ejjinja  lyatwala  engoye  ne  lidduka.  Musa  yalondawo  omuggo  gwe  n’agoba 
ejjinja  nga  bw’agamba  nti:  ‘Jinja  ggwe!  Mpa  engoye  zange!’  okutuusa  lwe 
yatuuka  ku  kibinja  kya  Batabani  ba  Yisirayiri  abaamulaba  ng’ali  bukunya,  era 
ne  bamulaba  nga  ye  yali  asinga  ebitonde  byonna  Allah  bye  yatonda  (okukula 
obulungi);  era  Allah  n’amuggyako  bye  baali  bamuwaayiriza.  Ejjinja  lyayimirira 
Musa  n’aliggyako  engoyen’atandika  okulikuba  ng’akozesa  omuggo  gwe...” 
(Bukhari,  IV,  616) 

ekyali  kifuuse  oluyimba179  ne  Ayisa  (Allah  amusiime)  gwe  yejjeer- 
eza  ne  ayah  ez’emikisa  eza  Kulaane  Entukuvu  ezijja  okusomebwa 
okutuusa  ku  Ssaawa  Ekomererayo.  Teri  kwejjeereza  okwali  kulabid- 
dwa  okufaanana  bwe  kutyo  mu  ngeri  gye  kuli  okulambulukufu  mu 
lulimi  olulungi  Katonda  Owoobuyinza  kwe  yali  assizza  okwogera  ku 
ddaala  erya  waggulu  erya  Omubaka  we.  (Zamakhshari,  IV,  121) 

Okukeerewa  kw’Obubaka  mu  kiseera  ekyakazigizigi  we  bwali 
businga  okwetaagibwa  kwali  kukkaatiriza  nti  Nnabbi  (okusaasira 
kwa  Allah  n’emirembe  bibeere  ku  ye),  awamu  n’okubeera  Omubaka 
wa  Allah,  era  yali  muntu  eyali  talina  maanyi  ku  Bubaka  obwa- 
banga  bulina  okukka.  Bwe  kityo  kyakola  mu  kugezesa  obwesimbu 
bw’Abakkiriza. 


Abu  Bakari  yateranga  okuwa  obuyambi  omusajja  omunaku 
eyayitibwanga  Mistah.  Olwalaba  Mistah  nga  naye  ali  mu  abo  abaali 
batemerera  ebigambo  mu  kiseera  ekyo,  yalayira  obutaddayo  mulun- 
di  n’ogumu  okumuyamba  oba  okuyamba  abantu  be.  Mistah  n’abomu 
maka  ge  baabonaabona  nnyo,  era  olw’ekyo  Katonda  Owoobuyinza 
yassa  ayah  eno  nti: 

“Era  abo  bannannyini  byengera  mu  mmwe  n’obugazi  bw’enfuna 
tebalayiranga  obutawa  baluganda  na  banaku,  n’abaasenguka  mu  kkubo 


179.  Laba:  Mariyamu,  29  -  33. 

lya  Allah.  Bateekwa  basonyiwe  era  balekere.  Abaffe  temwagala  Allah 
kubasonyiwa?  Allah  Musonyiyi  era  Musaasizi.”  (an  an  Nuur,  24 : 22) 


“Era  temufuulanga  (erinnya  lya)  Allah  ekyokwekwasa  mu 
kulayira  kwammwe  ne  mugaana  okukola  obulungi,  n’okukola  mu 
ngeri  ey’okutya  Allah,  n’okulongoosa  wakati  w’abantu.  Ne  Allah 
Awulira,  Amanyi.”  (al  Baqara,  2  :  224) 

Ayah  ezo  waggulu  bujulizi  bwa  nkukunala  obwoleka  okusaa- 
sira  kwa  Allah,  nnannyini  matendo,  kw’alina  eri  abaddu  be.  Nabo 
ku  ludda  olulala  babeera  ab’okwongera  amaanyi  mu  bitendo 
by’obulongoofu. 

Abu  Bakari  (Allah  amusiime)  olwawulira  Obubaka  buno  yadd- 
amu  nti,  “Awatali  kubuusabuusa,  nandiyagadde  Allah  okunsonyiwa.” 
Era  oluvannyuma  yawaayo  omutango  ogw’okulayira  kwe  yali  akoze 
(, kaffaarah )  era  n’addamu  okuwaayo  saddaaka  nga  bwe  yali  akola. 
(Bukhari,  Maghaazi,  34;  Muslim,  Tawuba,  56;  Twabari,  II,  546) 

Bw’atyo  Abu  Bakari  (Allah  amusiime)  teyalekayo  kuwaayo 
saddaaka  n’omuntu  eyatemerera  muwala  we  ebigambo,  ekintu  eki- 
raga  butya  bwe  yali  Swahaba  omulongoofu. 

Abo  Be  Balabe...  Mubeerinde! 

Emitawaana  abannanfuusi  gye  baali  baakaleetako  mu  lugendo 
nga  baddayo  okuva  mu  lutalo  lwe  Muraysi  kyali  kituuza  ebi- 
rala  byali  bikyajja.  Waliwo  okuwaanyisiganya  ebigambo  okwaliwo 
wakati  w’abasajja  babiri  omu  ng’ava  mu  ba  Answari  omulala  ng’ava 

mu  ba  muhaajiruuna,  nga  mu  kuwaanyisganya  kuno  Abudalla  ibn 
Ubayy,  omukulu  w’abannanfuusi,  yafuniramu  akakisa  okwemalako 
obuyinike  bwe  yalina  ku  mutima.  Ng’ategeeza  bamuhaajiruuna, 
yagamba  mu  ngeri  ejerega  nti,  “Olabye  kati  bye  batandise  okukola? 
Baatandika  na  kutukinako  mu  kibuga  kyaffe  kyennyini  kati  tebatu- 
labanawo!  Naye  bwe  tunnadda  e  Madiina  bajja  kutulaba  ...  asinza 
ekitiibwa  ajja  kukigobamu  oyo  anyoomebwa!” 

Zayidi  ibn  Arqamu  (Allah  amusiime),  Omukkiriza  omulongoo- 
fu  eyawulira  ebigambo  bya  ibn  Ubayy,  ebyo  yaleekaana  nti,  “Ggwe 
osinga  okubeera  anyoomebwa  mu  kika  kyo!  Allah  Owoobuyinza 
yafuula  Muhammadi  (okusaasira  kwa  Allah  n’emirembe  bibeere  ku 
ye)  ow’ekitiibwa!” 

Abannanfuusi  bwe  baalaba  ng’ebigambo  byabwe  eby’okwekuza 
bituuse  mu  matu  ga  Nnabbi  (okusaasira  kwa  Allah  n’emirembe 
bibeere  ku  ye),  baakyusa  mangu  olulimi  ne  balayira  nga  bwe  baali 
batannaba  kwogerako  bigambo  ng’ebyo  ekintu  ekyassa  Zayidi  ibn 
Arqam  (Allah  amusiime)  mu  kattu  era  ne  kimuleeta  ennyiike.  Wabula 
Umaru  ( Allah  amusiime)  yalina  ekirowoozo  ekirala  mu  mutwe:  yasa- 
ba  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  amukkirize  atte  abannanfuusi,  ng’atandikira  ku  Abdalla  ibn 
Ubayy.  Naye  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  mu  kulaga  okulengera  ewala  ennyo  n’amagezi  aman- 
gi  yagamba  nti,  “Umaru...  abantu  abalina  endowooza  ey’okumpi 
ku  bigenda  mu  maaso  bajja  kugamba  nti,  ‘Muhammadi  atandise 
okutta  banne!’  Nedda,  sijja  kukola  kintu  ng’ekyo!  Gamba  Abakkiriza 
beetegeke  tudde  ku  lugendo  lwaffe!” 

Abakkiriza  baatandika  okutambula  okudda  e  Madiina.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
yeeyongera  mu  maaso  n’okutambula  okubuwungeeza,  ate  era  nga 
tawummuddeemu,  n’abukeesa  ng’atambula.  Enjuba  bwe  yatandika 

okuggyayo  ebbugumu  lyayo  mu  biseera  ebyoku  makya,  yabala- 
gira  bawummulemu.  Olw’obukoowu  obwava  mu  kutambula  ennyo, 
Abakkiriza  tebaabandaalawo  ne  beebaka.  Okusalawo  kwa  Nnabbi 
(okusaasira  kwa  Allah  nemirembe  bibeere  ku  ye)  okukola  bw’atyo 
yali  ayagala  Abasiraamu  baleme  kubeera  mu  birowoozo  nga  bajjuki- 
ra  ebigambo  bya  Abdalla  ibn  Ubayy.180  Ekkubo  ery’obwegendereza 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye)  lye  yakwata  mu  nsonga  eno  lyolesa  engeri  ey’omukwano  gye  yali 
amanyiimu  embeera  z’omuntu. 

Tewaayita  kiseera  kinene  Obubaka  obugoberegana  ne  bukka 
nga  bwogera  ku  mbeera  y’abannanfuusi  ey’obulabe: 


V  V  Ji 

“Abannanfuusi  bwe  baba  bazze  gy’oli  bagamba  nti:  Tujulira  nti 
mazima  ddala  ggwe  oli  Mubaka  wa  Allah;  nga  ne  Allah  amanyi  nti 
oli  Mubaka  we  era  nga  Allah  amanyi  nti  abannanfuusi  bajjudde 
obulimba.  Baafuula  ebirayiro  byabwe  engabo  ne  baziyiza  (abantu) 
ekkubo  lya  Allah;  awatali  kubuusabuusa  mazima  bibi  nnyo  bye  baali 
bakola.  Ensonga  eva  ku  kuba  nti  bakkiriza  oluvannyuma  ne  bakaa- 
fuwala,  olwo  emitima  gyabwe  ne  giteekebwako  envumbo  (ne  baba) 
nga  tebategeera. 


180.  Laba:  Ibn  Hishaamu,  III,  335  -  336. 

Bw’oba  obalabye  emibiri  gyabwe  gikwewuunyisa,  ate  bwe 
baba  boogedde  owuliriza  ebigambo  byabwe  (olw’obuwoomerevu 
bwabyo)  balinga  ebiti  ebikalu  omuli  omiwulenge  egyambazid- 
dwa  engoye;  balowooza  nti  buli  ddoboozi  lyolekezebwa  gye  bali. 
Bo  be  balabe  n’olw’ekyo  beesambe;  Allah  abakolimire,  butya  bwe 
beekyusa? 

Bwe  baba  nga  babagambye  nti:  Mujje  Omubaka  wa  Allah 
abeegayiririreko,  bakyusa  emitwe  gyabwe  (ne  batunula  eri) 
n’obalaba  nga  beeziyiza  nga  beekuluntaza.  Kye  kimu  gye  bali  obee- 
gayiririddeko  okusonyiyibwa  oba  tobeegayiririddeeko,  Allah  tajja 
kubasonyiwa.  Mazima  ddala  Allah  talunngamya  kibiina  kya  bantu 
aboonoonyi. 

Bo  beebo  abagamba  nti:  Temuwa  (buyambi)  abo  abali  ne 
Omubaka  wa  Allah  okutuusa  lwe  banaagumbulukuka  (ne  bava  mu 
kibuga  kyaffe).  Sso  nga  amawanika  g’ensi  n’eggulu  (zonna)  ga  Allah 
naye  abannanfuusi  tebategeera.  Bagamba  nti:  Bwe  tunaaba  tuzze 
e  Madiina  awatali  kubuusabuusa  ow’amaanyi  ajja  kufulumyamu 
anyoomebwa,  sso  ng’amaanyi  ga  Allah  ne  Omubaka  we,  n’Abakkiriza, 
naye  abannanfuusi  tebamanyi.”  (al  Munaafiquuna,  63  :  l  -  8) 

Oluvannyuma  lw’Obubaka  obwo,  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yayita  Zayidi  ibn  Arqam 
era,  oluvannyuma  lw’okusoma  ayah  ezo,  n’amugamba  nti,  “Zayidi, 
Allah  akakasizza  kye  wabadde  ogamba!”  (Bukhari,  Tafsiir,  63  /  l  -  2); 
Muslimu,  Swifaatul  Munaafiqiina,  1) 

Oluvannyuma  yakwata  mpolampola  ku  kutu  kwa  Zayidi 
n’agattako  nti,  “Ali  wano  omuvubuka  oyo,  ng’akozesa  okutu  kwe, 
yatuukiriza  obuvunaanyizibwa  bwe  mu  kkubo  lya  Allah.”  (Ibn 
Hishaamu,  III,  336) 


Ekyewuunyisa,  kwe  kuba  ng’omulyake  Abdalla  ibn  Ubayy, 
eyakulemberamu  akakundi  k’abannanfuusi  akaatemerera  Ayisa 
eggambo,  nga  yalina  omwana  gwe  baayitanga  Abdalla,  eyali 
Omusiraamu  omwesimbu  munnaddini  gwe  wali  tosobola  kwawu- 

kanya  ku  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye).  Ennaku  ennyingi  yali  yamukwatira  dda  ebikolobe- 
ro  kitaawe  bye  yali  akola  okumala  akaseera,  bino  ebyali  bigenda 
mu  maaso  byamuyitirirako  ne  bimwennyamiza  okukamala  era  ne 
bimunyiiza  nnyo.  Yawulira  obwetaavu  obw’ekitalo  okulaba  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 

Yagamba  nti:  “Mubaka  wa  Allah,  bw’oba  oyagala  nja  kutta 
kitange!” 

Nga  bwe  kisuubirwa,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  teyakkiriza  Abdalla  kugenda  mu  maaso 
na  kye  yalina  mu  mutwe,  so  ng’ate  era  yamuwa  amagezi  nti  “. . .  mu 
kifo  ky’ekyo  muyise  mu  ngeri  ennungi  era  okolagane  naye  bulungi 
ebbanga  ly’amala  ng’ali  muffe.” 

Awamu  n’ekyo,  Abdalla  yadduka  n’agenda  ewa  kitaawe  era 
nga  bw’agenda  awaguza  mu  nnyiriri  z’Abasiraamu,  ng’akutte  olu- 
koba  lw’enngamiya  ye,  yaleekaana  nti,  “Sijja  kukuleka  kweyonger- 
ayo  wadde  yinsi  emu  bw’etyi  okutuusa  ng’ogambye  nti,  ‘ekitiibwa 
n’amaanyi  bya  Allah  ne  Omubaka  we!” 

Kino  kyasamaaliriza  omukulu  w’abannanfuusi.  Yali  tasobola 
kukkiriza  kye  yali  awulidde  okuva  mu  kamwa  ka  mutabani  we  ne 
kye  yali  amukola  mu  lujjudde  lw’abantu  abaali  babeegese  amaaso. 

Abdalla  ibn  Ubayy  yabuuza  mutabani  we  nti,  “Togenda  kun- 
zikiriza  kuyingira  Madiina  mu  lujjudde  lw’abantu  abo  bonna?” 

Omutabani  yamuddamu  mu  ddoboozi  eryali  lijjudde  obuzira 
n’obumalirivu  nti,  “okutuusa  lwe  nnaakusomesa  olwaleero  era  nga 
lwe  lusembayo  ani  asinga  ekitiibwa  n’ani  anyoomebwa  mu  maaso 
g’abantu  bano  bonna!  Era  singa  ekyo  tokikkiriza  ngenda  kukute- 
mako  omutwe!” 

Omunnanfuusi  yali  talina  wa  kuddukira;  ng’ali  mu  kuwuni- 
ikirira  olw’okulaba  ng’omwana  we  gwe  yakeera  enkya  ne  yeezaalira 
nga  buli  kye  yali  ayogera  yali  akisimbako  amannyo.  Yali  talina  kya 
kukola  okuggyako  okugonda  n’alya  ebigambo  bye  byonna  bye  yali 
ayogedde,  wadde  nga  kino  yali  takikoze  nga  kiva  mu  kwagala. 
Bw’atyo  yamuumuunya  mu  ngeri  y’okwesisiggiriza  nga  bw’agamba 
nti,  “Nzikiriza  nti  ekitiibwa  n’amaanyi  bya  Allah  ne  Omubaka  we!” 

Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  oluvannyuma  yasaba  nti,  ‘Nsaba  Allah  akusasule 
empeera  ennungi  ku  lwa  Omubaka  wa  Allah  ne  ku  lw’Abakkiriza’ 
Oluvannyuma  n’amulagira  aviire  taata  we  ayitewo.  (Ibn  Hishaam,  III, 
334  -  318;  Zamakhshari,  VI,  117) 

Basswahaba  baayagala  nnyo  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  ne  bagenda  ewala  okutuusa  nti 
tebaayinzanga  kugumiikiriza  kya  kumulaba  n’akatono  ng’alumizib  wa. 
Okuyisaamu  amaaso  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  kwabajjanga  mu  mbeera  nga  batuuka 
n’okuwulira  muli  nga  baagala  kutta  muntu  eyabanga  ayisizzaamu 
Nnabbi  amaaso,  awatali  kumuttira  ku  liiso  ne  bwe  yabanga  kitaabwe 
abazaala. 


Entiisa  Eyali  Tefunikangako  Wamu  N’okugezesebwa 
Okw’amaanyi: 


Olutalo  lwe  Khandaq  (Shwawwaal  -  Dhulqa’dah,  5  / 
Ogwokusatu  [Mugulansigo],  627) 


Olw’ekigendererwa  ekyali  ekimu  kyokka  kye  baalina 
eky’okwagala  okusangulawo  Obusiraamu  ku  maapu  y’ebyafaayo, 
olutalo  lwa  Khandaq  luyinza  okuba  nga  lwe  lwali  lusinga  entiisa 
entalo  zonna  bamusinzabibumbe  ze  baalwana  n’Abasiraamu. 

Abanene  ba  ba  Banu  Nadhwiri  abamu  baali  bafunye  obubu- 
damu  mu  bikomera  bye  Khaybara,  nga  muli  bawulira  omuliro 
gw’okwagala  okuwoolera  eggwanga  nga  gubuubuuka  mu  mitima 
gyabwe.  Beeyama  okuyambagana  nAbakulayishi.  Ssi  kyokka  naye 
baakakasa  bamusinzabibumbe  nti  eddiini  y’okusinza  ebibumbe  gye 
baaliko  yali  esingira  wala  Obusiraamu,  era  nga  ku  nsonga  eyo  Allah, 
nnannyini  matendo,  yagamba  nti: 

“Tolaba  abo  abaaweebwa  omugabo  mu  Kitabo?  Bakkiririza  mu 
masanamu  ne  bakatonda  ab’obulimba  era  ne  bagamba  abo  abatak- 
kiriza  nti  be  basinga  ekkubo  ly’obulunngamu  okusinga  abakkiriza. 
Abo  beebo  Allah  be  yakolimira  era  omuntu  Allah  gw’aba  akolimidde 
talina  ngeri  gy’ayinza  kufunamu  omutaasa.”  (an  Nisaa-i,  4 :  51  -  52). 181 

Bamusinzabibumbe  nga  baali  balinda  kakisa  ne  bwe  kandibadde 
akatono  katya,  baayanguwa  okukolera  ku  kirowoozo  Abayawudi  kye 
baali  babaleetedde.  Mu  Buwalabu,  ebika  bya  bamusinzabibumbe 
byali  bisangiddwa  nga  birina  amaanyi  olw’ebizibu  Abasiraamu  bye 
baali  baafunira  e  Uhudi,  ekintu  ekyasanyusa  ennyo  Abakulayishi, 
abaaganyulwa  ennyo  mu  buyambi  obwali  bufuniddwa  wonna  obwa- 


181.  Laba:  Waahidii,  olup.  160. 

bongera  amaanyi  era  ne  bakunngaanya  eggye  eryalimu  abalwanyi 
abaali  basukka  mu  mutwalo  omulamba.182 

Nnabbi  Ow’emikisa  (okusaasira  kwa  Allah  nemirembe  bibeere 
ku  ye),  eyali  ategedde  ng’eggye  ly’ab’omukago  bwe  lyali  liteekateeka 
okulumba  Madiina,  yakubaganya  ebirowoozo  ku  nsonga  eno  eyali 
eya  mangu  ne  Basswahaba,  n’abalagaanyisa  obuwanguzi,  singa  baali 
baakwewala  okugyemera  ebiragiro  bya  Allah,  nnannyini  matendo, 
era  nga  baali  beetegefu  okugumira  ebizibu  ebyali  eby’okubatuukako. 
Nga  n’ekyali  waggulu  wa  byonna,  Nnabbi  (okusaasira  kwa  Allah 
n’emirembe  bibeere  ku  ye)  era  yabalagira  okugondera  Allah  ne 
Omubaka  we  mu  mbeera  zonna. 

Oluvannyuma  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  yafuna  obubaka  okuva  eri  Allah 
Owoobuyinza  obwamulagira  okusima  ebinnya  okwetooloola 
Madiina.  Olwo  n’alyoka  abuuza  Basswahaba  oba  kyandibadde  kirun- 
gi  obwanga  okubwolekaganya  n’omulabe  nga  basinziira  wabweru  wa 
Madiina  oba  okusima  ebinnya  okwetooloola  ekibuga  olwo  ne  bal- 
wanirira  ekibuga  nga  basinziira  mu  nda  mu  Madiina. 

Salmaan  (Allah  amusiime)  yamutegeeza  nti,  “Ffe  e  Peruusiya 
twasimanga  ebinnya  okwetooloola  ekibuga  kyaffe  bwe  twasuubi- 
ranga  omulabe  okutulumba.” 

Ebigambo  bya  Salmaan  (Allah  amusiime)  ebyo  byali  bikakasa 
amagezi  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ge  yali  awadde,  era  Abasiraamu  baabikkiririza  wamu. 183 
Okwo  gattako  nti  baali  bakyajjukira  bulungi  ekyali  kyabagwako  e 
Uhudi  Nnabbi  (okusaasira  kwa  Allah  n’emirembe  bibeere  ku  ye) 


182.  Laba:  Waaqidi,  II,  444;  Ibn  Sa’adi,  II,  66. 

183.  Ibn  Hishaam,  III,  231;  Waaqidi,  II,  445. 

bwe  yayagala  basigale  mu  kibuga  olwo  balwane  olutalo  nga  bazibira. 
Awo  bonna  eky’okusima  ebinnya  ne  bakikkiriza  nomutima  ogumu. 

Madiina  yali  esobola  kulumbibwa  ngomulabe  akozesa  oludda 
olw’ekibuga.  Enjuyi  ezisigadde  zaali  zisiikiriziddwa  amayumba  nga 
buli  emu  egenda  ekwatagana  ne  ginne  waayo,  okufaananira  ddala 
mpozzi  n’olubiri.  Amabanga  agaali  gayawula  amayumba  agamu  gaali 
matono  ate  nga  gagenda  geesuula  ate  nga  mu  buli  ngeri  nga  gabunye 
emitende,  ekyakifuula  ekizibu  okugayitamu.  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  bw’atyo  yasalawo 
nti  ebinnya  bisimibwe  ku  ludda  olwali  lwetadde.  Buli  Basswahaba 
kkumi  yabawa  ekitundu  eky’okusima  ku  lunyiriri  wakati  w’Embiri 
za  Shaykhayni  okutuuka  ku  Mazdi,  Nnabbi  wa  Allah  (okusaa- 
sira  kwa  Allah  n’emirembe  bibeere  ku  ye)  era  yababuulira  obugazi 
n’obuwanvu  bw’ekinnya  bwe  yayagalanga  kyenkane.184 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yatwala  obuvunaanyizibwa  ye  kennyini  okwenyigira  mu 
mulimu  gw’okusima,  n’atuusa  n’okusiba  ejjinja  ku  lubuto  okukkak- 
kanya  enjala  eyali  emuluma,  olw’emmere  eyali  ekendedde  ennyo  mu 
kiseera  ekyo.185  Awamu  n’ekyo,  Nnabbi  Ow’okusaasira  (okusaasira 
kwa  Allah  n’emirembe  bibeere  ku  ye)  yasigala  alaga  okusiima  kwe 
eri  Katonda  we. 

Baraa  ibn  Aazib  (Allah  amusiime)  anyumya  nti: 

“Nnalaba  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ng’asomba  naffe  ettaka  ku  lunaku  lwa  Ahzaab,186  nga 

184.  Twabari,  Taarikh,  II,  568;  Diyaarbakri,  I,  482. 

185.  Bukhari,  Maghaazi,  29. 

186.  Olw’okuba  ngebika  ebyenjawulo  byegattira  wamu  okulumba  abakkiriza, 
Olutalo  lwa  Khandaq  era  lwakazibwako  erinnya  erya  Ahzaab,  ekitegeeza 
amayumba  oba  ebibinja  ebiri  awamu. 

mu  kiseera  kye  kimu  bw’ayogera  ekitontome  ekya  Abdalla  ibn 
Ruwaaha  ekigamba  nti: 

‘Allah,  singa  tekwali  kulunngamya  kuva  gy’oli  tetwandiwaddeyo 
saddaaka  wadde  okusaala.  Allah,  tubuutikize  obukkakkamu  bwe 
tubeera  nga  tuli  mu  kwannganga  omulabe;  era  otunyweze  ebigere 
tuleme  kuseerera.  Bo  beebo  abatulumbaganye  ...  bwe  baba  baagala 
okutusindiika  mu  kugezesebwa  tujja  kugenda  mu  maaso  era  tetujja 
kudduka!’ 

We  yagambiranga  nti  abayna  (tugaanye  okugenda  mu  maaso 
n’obutadduka),  yasitulanga  eddoboozi  lye.”  (Bukhari,  Maghaazi,  29) 

Basswahaba  baali  mu  kanyigo  nga  baali  tebasobola  na  kweriisa. 
Anasi  (Allah  amusiime)  awa  ekifaananyi  ekirungi  ekiraga  obuzibu 
bwe  baalimu  n’agamba  nti: 

“Baayinzanga  okutuleetera  obuwunga  obubi,  obwo,  oluvan- 
nyuma  lw’okufumbibwa  n’omuzigo  ogwonoonese,  bwe  baateekanga 
mu  maaso  ga  Basswahaba  balye.  Wadde  nga  baali  bayala  okukamala, 
naye  era  kyali  tekisoboka  omuntu  yenna  obutawulira  kukaluba 
n’okuwunya  obubi  okw’omuzigo.  Emmere  yawunyanga  olusu  olubi.” 
(Bukhari,  Maghaazi,  29) 

Abasiraamu  bonna,  omuvubuka  n’omukadde,  beetaba  mu  kusi- 
ma  ebinnya.  Zayidi  ibn  Thabit  (Allah  amusiime),  eyalina  emyaka 
ekkumi  n’etaano  mu  kiseera  ekyo,  alina  otulo  we  twamubbira  ng’ali 
ku  mulimu.  Basswahaba  abaaliwo  awo  baamuleka  ne  yeebaka  nga 
yeeganzise  ku  mugo  gw’ebinnya.  Umaara  ibn  Hazmi  (Allah  amusi- 
ime)  okwagala  okumusaagisa  yaggyawo  eby’okulwanyisa  bye  yali 
alina  n’abikweka.  Zayidi  olwazuukuka  nga  talaba  byakulwanyisa 
bye  yatandika  okweraaliikirira.  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  kino  olwakiwulira,  olwo  n’alyoka 
agamba  nti: 

“Otulo  twakubbye,  mwebassi  gwe,  eby’okulwabyisa  byo  ne  bib- 
ulawo!”  Ng’amaze  okumusaagisa  bw’atuo  Nnabbi  (okusaasira  kwa 
Allah  n’emirembe  bibeere  ku  ye)  yabuuza  nti,  ‘Waliwo  amanyi  amay- 
itire  g’eby’okulwanyisa  by’omwana  ono?” 

Umaara  yaddamu  nti,  “Omubaka  wa  Allah  nze  mbirina!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kulagira  Umaara  addize  Zayidi  eby’okulwanyisa  era 
n’agaana  okukanga  Abasiraamu,  ne  bwe  kuba  kusaaga,  wadde  okuk- 
weka  ekyabwe  kyonna.  (Waaqidi,  II,  448) 


Amawulire  Amalungi  Agaafunibwa  E  Khandaq 

Basswahaba  baategeeza  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ku  bwaguuga  w’olwazi  lwe  baasan- 
ga  nga  basima  ekinnya,  nga  baali  tebasobola  kulubetenta.  Bw’atyo 
Omubaka  wa  Allah  (okusaasira  kwa  Allah  n’emirembe  bibeere 
ku  ye)  yakwata  ensuuluulu  esongodde  era  nga  bw’asoma  erinnya 
lya  Allah,  nnannyini  matendo,  yatema  mu  lwazi  emirundi  esatu, 
n’alubetenta  ne  lufuuka  omusenyu.187 

Buli  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  lwe  yatemanga,  ng’awa  Abakkiriza  amawulire 
amalungi.  Omulundi  gwe  yasooka  okutema  yagamba  nti,  ‘ebi- 
sumuluzo  bye  Damascus  (Byzantine)  bimpeereddwa’.  Ku  mulundi 
ogw’okubiri  yagamba  nti,  ‘ebisumuluzo  bye  Peruusiya  bimpeereddwa’, 
n’oluvannyuma  lw’okutema  omulundi  ogwokusatu  yagamba  nti  ebi- 
sumuluzo  bye  Yamani  bimpeereddwa.  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yategeeza  Basswahaba 
nti  yasobola  okulaba  embiri  z’ebifo  bino  ng’ayima  we  yali.  Nga 


187.  Bukhari,  Maghaazi,  29. 

bw’abuulira  Abakkiriza  ngebifo  bino  byonna  bwe  byali  eby’okufuna 
ekitiibwa  ky’okulunngama  eri  Obusiraamu  nekigambo  kya  Allah  mu 
biseera  ebitali  bye  wala,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yabassaamu  essuubi  ery’okuwangula 
kwonna  okwali  kugenda  okubeerawo.188  Yabakakasa  nti  mangu 
nnyo  Amazima  gaali  gajja  kuwangula,  era  nga  okuwangula  okwali 
kutasuubirwa  kulowoozebwako  nga  bwe  kwali  kubindabinda. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yatandika  okwogera  kalonda  ku  lubiri  lwa  Khosrau 
(Kisira)  olweru  olwali  mu  kibuga  ekya  ba  Sasaanid  eky’e  Madaa-in, 
Salmaan  (Allah  amusiime)  eyali  yalaba  ku  lubiri  olwo,  yakkaati- 
riza  ensonga  nga  bw’agamba  nti,  “Ndayira  Allah,  Oyo  eyakutuma 
n’eddiini  n’ekitabo  eby’amazima,  olubiri  olwo  lufaananira  ddala  nga 
bw’olwogedde!  Nziramu  okujulira  omulundi  omulala  nti  oli  Mubaka 
wa  Allah!” 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yaddamu  nti,  ‘Salmaan,  Allah  okuwangula  okwo 
kwonna  ajja  kukubawa  nga  mmaze  okuvaawo  mu  nsi.  Awatali 
kubuusabuusa  Damascus  ejja  kuwangulwa!  Heraclius  ajja  kud- 
dukira  mu  kanyomero  akasingayo  okubeera  ewala  mu  bwakabaka 
bwe.  Mujja  kufuga  ebitundu  bye  Damascus  byonna!  Teri  n’omu 
ajja  kusobola  kubennganga!  Yaman  naye  awatali  kubuusabuusa  ajja 
kuwangulwa  era  Khosrau  ajja  kuttibwa  oluvannyuma  lwa  Yaman 
okuwambibwa!” 

Nga  wayise  ebbanga,  Salmaaan  (Allah  amusiime)  yawa  obuju- 
lizi  nga  bwe  yalaba  “. . .  ebyo  byonna  nga  bigwawo.”  (Waaqidi,  II,  450) 

Nga  buli  kitundu  ku  bino  kiwambibwa  kimu  ku  kimu,  Abu 
Hurayira  (Allah  amusiime)  naye  bw’atyo  yabanga  agamba  nti, 


188.  Laba:  Ahmada,  IV,  303;  Ibn  Sa’adi,  IV,  83,  84. 

“Bino  byonna  ntandikwa  gye  muli!  Ndayira  Allah,  Oyo  obulamu 
bwa  Abu  Hurayira  obuli  mu  Mikono  gye  egy’Obuyinza,  Katonda 
Owoobuyinza  yawa  Muhammadi  (okusaasira  kwa  Allah  n’emirembe 
bibeere  ku  ye)  ebisumuluzo  by’ebifo  byonna  bye  mututte  ne  bye 
mulitwala  okutuusa  ku  Ssaawa  Envannyuma!”  (Ibn  Hishaamu,  II,  235) 

Amawulire  ag’essanyu  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ge  yawa  Abakkiriza  gaabawa 
obugumu  mu  mwoyo  okubayamba  okugumira  obuzibu  bwe 
baali  boolekedde.  Okuba  ng’obuwanguzi  bwali  bwa  Bakkiriza  ate 
ng’okwennyamira  n’amameeme  okwebbika  kyali  kya  balabe  baabwe, 
kyayamba  okwongera  obugumiikiriza  n’okugumira  ebizibu  ku  ludda 
lw’Abasiraamu  n’emitima  egijjudde  imaani.  Mu  butuufu,  obugu- 
miikiriza  n’obugumu  eby’amaanyi  ennyo  byali  bijja  kwetaagisa; 
olutalo  olw’amaanyi  olw’okulwanyisa  obukoowu  n’enjala  ku  ludda 
olumu,  n’obunnyogovu  obw’amaanyi,  Khandaqi  yandibadde  wa 
ntiisa  n’obulumi  ebyali  bitasobola  kugumiikirizika.  Naye  waggu- 
lu  w’ebyo  byonna,  edduwa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  gye  yasabira  mu  binnya  kwali 
okujjukiza  nti  obulumi  bwonna  n’okubonaabona  ebizuuka  mu  nsi 
muno,  ne  bwe  bibeera  bya  maanyi  bitya,  bijja  kufuuka  omutali 
kantu  bw’obigeraageranya  n’ebyengera  eby’olubeerera  ebirindirira 
omuntu: 

“Katonda  wange!  Teri  bulamu  okuggyako  obulamu  bwe 
Nkomerero!  Nkusaba  oyambe  ba  Answari  ne  ba  Muhaajiruuna!” 
(Bukhari,  Maghaazi,  29) 


Emmere  Jabbeeri  Gye  Yagabula  Eyasukka  obungi 

Jabbeeri  (Allah  amusiime)  anyumya  bino  wammanga  nti: 

“Bwe  twali  tusima  ebinnya  mu  nnaku  ezaakulembera  Olutalo 
lwe  Khandaq,  twagwa  ku  lwazi  olwali  olugumu  ennyo.  Basswahaba 
abamu  baagenda  ewa  Omubaka  wa  Allah  ne  bamutegeeza  nga  bwe 
baali  batuuse  ku  lwazi  olugumu  olwali  lubalemye  okwasaamu. 

Omubaka  wa  Allah  yabaddamu  nti,  ‘Nja  kwegenderayo  ku 
binnya.  Awo  n’asitukiramu.  Yalina  ejjinja  lye  yali  asibye  ku  lubuto 
olw’enjala.  Twali  twakamala  ennaku  ssatu  nga  tetukomba  ku  kantu. 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yabaka  ensuuluulu  n’atema  olwazi,  olwabetenteka  ne  lufuuka 
ekintu  ekyagala  okwefaanaanyirizaako  akatunnumba  k’omusenyu. 

Oluvannyuma  nnamusaba  bwe  ntyi,  ‘Omubaka  wa  Allah,  nzik- 
iriza  nngendeko  eka.’  Bwe  yampa  olukusa  nnaddayo  eka  ne  ntegeeza 
mukyala  wange  nti  “. . .  ndabye  Omubaka  wa  Allah  ng’ali  mu  mbeera 
ey’obukoowu  n’okuggwaamu  amaanyi.  Olina  eky’okulya  kyonna?” 

Yanziramu  nti,  ‘Enngano  (embi)  n’akabuzi  akato’ 

Bwe  ntyo  nnasala  akabuzi  ne  nsengejja  n’enngano.  Ennyama 
twagiteeka  mu  ntamu.  Omugaati  gwali  gubulako  katono  okujja  nga 
n’ennyama  eri  mu  ntamu  etandise  okutokota  ku  lwazi  kwe  yah  efum- 
birwa,  nnadduka  ne  nzirayo  ewa  Omubaka  wa  Allah  ne  nngamba  nti: 

‘Omubaka  wa  Allah,  nninayo  emmere.  Nkusaba  otufunyise 
ekitiibwa  awamu  n’abantu  abatonotono. . .’ 

Yabuuza  nti,  ‘Emmere  eriyo  yenkana  wa?’  Nnamubuulira  bye 
twali  tulina.  Awo  n’agamba  nti,  ‘Kirungi  eyo  emala  ...  Gamba 
mukyala  wo  aleme  kujja  ntamu  ku  muliro  era  n’omugaati  oguleke 
mu  tanuulu  okutuusa  nga  ntuuse!’ 

Awo  yakyukira  Basswahaba  n’abayita  mu  ddoboozi 
ery’omwanguka  nti,  ‘Abange  mmwe  abasima  ebinnya;  mujje  ... 
Jabbeeri  atutegekedde  ekijjulo!’  Buli  muntu  eyaliwo  yajja. 

Nga  ntidde  nnadduka  ne  nngenda  ew’omukyala  ne  mmute- 
geeza  nti,  ‘Laba  ekiguddewo  kati...  Omubaka  wa  Allah  ajja  ne  ba 
Answari,  ba  Muhaajiruuna,  n’abalala  bonna!’ 

Omukyala  yambuuza  nti,  ‘Omubaka  wa  Allah  akubuuzizza 
emmere  gye  tulina?’ 

Namuddamu  nti,  ‘Yee’ 

Awo  n’anngamba  nti,  ‘Bwe  kiba  bwe  kityo  tofaayo  kubanga 
amanyi  ky’aliko  okukusinga!’ 

Baatuuka  mu  kaseera  katono.  Omubaka  wa  Allah  (okusaasira 
kwa  Allah  n’emirembe  bibeere  ku  ye)  kwe  kubagamba  bayingire  nga 
tebeenyiga.  Basswahaba  baayingiranga  kkumi  kkumi.  Omubaka 
wa  Allah  (okusaasira  kwa  Allah  n’emirembe  bibeere  ku  ye)  olwo 
n’atandika  okumenya  mu  mugaati  nga  bw’ateekako  ennyama  n’awa 
buli  Sswahaba  eyali  alindiridde.  Buli  mulundi,  bwe  yamalanga,  yaz- 
zangako  ekisaanikira  eky’entamu  n’olusaniya  okuli  omugaati.  Buli 
Sswahaba  yenna  eyaliwo,  nga  baalinga  lukumi,  yalya  n’amatira, 
Nnabbi  (okusaasira  kwa  Allah  n’emirembe  bibeere  ku  ye)  nga 
bw’addamu  okukola  ekintu  kye  kimu.  Waliwo  n’emmere  eyasigalawo 
ku  nkomerero.  Oluvannyuma  nga  bw’akyukira  mukyala  wange 
yagamba  nti,  ‘Kati  eno  lyako  oweeko  ne  ku  baliraanwa  bo  abamu; 
kubanga  enjala  ebonyaabonyezza  buli  muntu!  (Bukhari,  Maghaazi,  29; 
Muslim,  Ashribah,  141;  Waaqidi,  II,  452) 

Ekyamagero  kya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kino  kyasobozesa  abantu  lukumi,  ng’okwo 
kw’ossa  ne  baliraanwa,  okulya  emmere  eyali  erabika  nga  yali  yaaku- 
mala  abantu  batono. 


Olw’okuba  nga  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yasaasaanyanga  buli  kye  yabeeranga  nakyo 
mu  kkubo  lya  Allah,  nnannyini  matendo,  teyasobolanga  kwesigal- 


OMWAKA  OGW’OKUTAANO  OGWA  HIJIRA 


izaawo  bintu  bitegeerekeka.  Bwe  yabanga  ne  ky’ayagala,  yakyesi- 
galizanga  ng’ekyama  nga  takibuulira  Basswahaba,  olw’obutayagala 
kukaluubiriza  muntu  yenna.  Wabula  engeri  Basswahaba  gye  baali 
bafaayo  ennyo  ku  mbeera  ya  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye),  baakolanga  kyonna  ekisoboka  oku- 
muyamba  buli  lwe  baawuliranga  muli  ng’alina  obwetaavu.  Ebiseera 
ebimu,  eddoboozi  lya  Nnabbi  lyayinzanga  okwoleka  embeera 
ey’okulumwa  enjala  gye  yabanga  atuuseemu,  era  ng’awo  Basswahaba 
we  baamutwaliranga  mu  maka  gaabwe  okumuwa  emmere  gye  baa- 
banga  nayo.189  Nga  balabye  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ng’apeeruuse,  baakolanga  kyonna 
ekisoboka  okumufunira  eky’okulya,  ne  bwe  kyetaagisanga  okukola 
emirimu  egya  bulijjo  egy’obupakasi,  okugeza  okunywesa  enngamiya 
amazzi,  basobole  okufunayo  entende  entonotono  ez’okumutwalira. 

Olunaku  lumu,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yasanga  Sswahaba  ava  mu  ba  Answari 
eyamubuuza  nti,  “Bazadde  bange  bafe  ku  lulwo,  Omubaka  wa 
Allah  . . .  nkusaba  ombuulire  ensonga  lwaki  opeeruuse  mu  maaso, 
kubanga  ekyo  kintiisa!’ 

Ng’amaze  okutunuulira  Sswahaba  enkaliriza  akaseera,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
yamuddamu  kimu  nti,  “Enjala!” 

Sswahaba  teyayonoona  kaseera  konna,  wabula  yaddukirawo 
bunnambiro  eka  gye  yawammanta  eky’okulya,  naye  ne  kimubulayo. 
Yakola  obwangu  n’agenda  ewa  ba  Banu  Quraydhwa,  n’alagaana 
n’omusajja  omu  amusenere  amazzi  nga  buli  kalobo  k’asika  wansi 
amuwa  entende  emu.  Bwe  yafunawo  entende  ezijjuza  ekibatu 
kwe  kuzitwalira  Omubaka  Ow’ekitiibwa  (okusaasira  kwa  Allah 


189.  Laba:  Bukhari,  Atw’imah,  6;  Muslim,  Ashribah,  142. 

n’emirembe  bibeere  ku  ye)  nga  bw’amugamba  nti,  “Omubaka  wa 
Allah,  kwata  zino.” 

Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  yamubuuza  gye  yali  aggye  entende  ezo,  omusajja 
n’amunnyonnyola  engeri  gye  yali  azifunyeemu  era  awo  Nnabbi 
Ow’okusaasira  (okusaasira  kwa  Allah  n’emirembe  bibeere  ku  ye)  kwe 
kugamba  nti,  ‘Nzikiriza  nti  oyagala  Allah  ne  Omubaka  we!” 

Sswahaba  yaddamu  nti,  “Yee.  Ndayira  Allah  eyakutuma 
n’Amazima,  oli  muganzi  gye  ndi  n’okusinga  bwe  nneeyagala,  bwe 
njagala  abaana  bange,  mukyala  wange  n’eby’obugagga  byange!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yaddamu  nti,  “Ekyo  bwe  kiba  bwe  kityo  beera  mugumiiki- 
riza  eri  obwavu,  weetegekere  engabo  ey’okukutangira  emitawaana! 
Ndayira  Allah,  Oyo  eyantuma  n’Amazima,  bino  ebibiri  (obwavu 
n’emitawaana)  bituuka  ku  muntu  anjagala  mu  bwangu  okusinga 
amazzi  agakulukutira  ku  lusozi!”  (Haythami,  X,  313;  Dhahabi,  Siyar,  III,  54; 
Ibn  Hajar,  al  Iswaba,  III,  298) 


Ebizibu  Ebyagumirwa  E  Khandaq 

Byali  biseera  bya  butiti.  Bamusinzabibumbe  kati  baali  bamaze 
okwebulungula  Madiina  okuva  mu  njuyi  zonna.  Naye  baatangaa- 
lirira,  amaanyi  ne  gabaggwaamu  olw’ebinnya  bye  baali  batasuubira 
bye  baasanga  era  ebyabalemesa  okuyitawo. 

Bamusinzabibumbe  bwe  bassa  enkambi  ku  njegoyego  z’ekibuga, 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye) 
yayanguwa  n’agenda  ku  binnya  ng’ali  ne  Basswahaba  enkumi  ssatu. 
Abdalla  ibn  Ummu  Maktuum  (Allah  amusiime)  yalekebwa  nga  ye 
musigire  mu  Madiina.  Ng’atadde  olusozi  Sal  emabega  we,  Nnabbi 

Ow’emikisa  (okusaasira  kwa  Allah  n’emirembe  bibeere  ku  ye)  yakuba 
enkambi  ku  lusozi  we  lutandikira  n’alagira  abakazi  n’abaana  baleke- 
bwe  emabega  mu  kitundu  eky’omunda  mu  kibuga  bakuumirwe  mu 
bikomera.190  Abaana  abaali  batannaweza  myaka  kkumi  n’etaano 
baaweerezebwa  mu  bikomera  babeere  kumpi  n’abantu  baabwe,  sso 
ng’abantu  nga  Ibn  Umaru,  Zayidi  ibn  Thabit  ne  Baraa  ibn  Aazib, 
nga  baali  balina  emyaka  kkumi  n’etaano  ebiseera  ebyo  bakkirizibwa 
okusigala  mu  balwanyi.191 

Abayawudi  ba  Banu  Quraydhwa,  mu  kiseera  ekyo,  baaleeta 
akajagalalo  ak’olwatu  mu  kibuga,  ne  bamenya  endagaano  gye  baali 
baakola  ne  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  omulundi  ogw’okubiri,  ne  bakola  olukwe,  ne  baleka 
Abasiraamu  mu  matigga  ag’amaanyi.  Abayawudi  baaweereza  Abu 
Sufuyaane  obubaka  nga  bamugumya  nti,  "...  nywera  kubanga  tujja 
kulumba  Abasiraamu  nga  tubava  emabega  olwo  tubasaanyizeewo 
ddala.”192 

Eky’Abayawudi  okubalyamu  olukwe  ne  babatundayo  kyalumya 
nnyo  Nnabbi  wa  Allah  (okusaasira  kwa  Allah  n’emirembe  bibeere 
ku  ye).  Naye  era  awamu  n’ekyo  yasigala  ng’alina  obwesige  obu- 
tanyeenyezebwa  mu  Katonda  Owoobuyinza,  nga  ne  mu  kiseera 
ekizibu  bwe  kityo  yasigala  akyagamba  mpola  nti: 

“Hasbuna  Llaah  wa  ni’mal  wakiil;  Allah  atumalira  era  ye  muku- 
urni  asinga  obulungi!”  (Waaqidi,  II,  457;  Ibn  Sa’adi,  II,  67) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  oluvannyuma  yanoonya  nnakyewa  agende  mu  ba  Banu 


190.  Ibn  Hishaam,  III,  235. 

191.  Waaqidi,  II,  453. 

192.  Abdurrazaaq,  V,  368. 

Quraydhwa  alabire  ddala  oba  kye  yali  awulidde  baboogerako  kyal- 
imu  obutuufu. 

Zubayiri  ibn  Awaam  (Allah  amusiime)  yagamba  nti:  “Nja 
kugenda”  era  n’asitukiramu. 

Embeera  bwe  yeeyongera  okwonooneka,  Nnabbi  wa  Allah 
yaddamu  n’atuma  Zubayiri  ibn  Awwaam  (Allah  amusiime)  omu- 
lundi  omulala,  n’omulala  n’omulala,  okulaba  oba  Abayawudi  baali 
beekubye  mu  kifuba  ne  batereera.  Oluvannyuma  yalaga  obumativu 
bwe  eri  omulimu  ogw’ettendo  Zubayiri  ibn  Awwaam  gwe  yali  akoze 
n’ekigambo  nti,  “Buli  Nnabbi  alina  omubaka  . . .  n’omubaka  owange 
ye  Zubayiri!”  (Ahmada,  III,  314) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  oluvannyuma  yatuma  ababaka  eri  ba  Banu  Quraydhwa 
n’abakalaatira  nti,  “Mugende  mulabe  oba  bye  tuwulidde  bituu- 
fu.  Bwe  bibeera  ebituufu  muntegeeze  nga  muyisa  mu  lugero. 
Temwogera  butereevu  muleme  kutiisa  bantu  ne  mubatuusa  okuku- 
tuka  n’okusuubira!  Wabula  bwe  bibeera  nga  ssi  bituufu  nga  bakyali 
ku  ndagaano  yaffe  olwo  muyinza  okukyasanguza  obutereevu!” 

Ababaka  baamaliriza  nga  bye  basanga  ba  Banu  Quraydhwa 
nga  bali  mu  mbeera  ey’obugyeemu  eyali  esinga  ne  kw’eyo  gye  baali 
bawulidde.  (Ibn  Hishaam,  III,  237) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayungula  Basswahaba  ebikumi  bibiri  nga  bakulember- 
wa  Salamah  ibn  Aslam  (Allah  amusiime)  n’ebikumi  bisatu  ebirala 
nga  biri  wansi  wa  Zayidi  (Allah  amusiime)  e  Madiina,  ng’ekkubo 
ery’okutangira  Abayawudi  okuzinduukiriza  ekibuga  n’okutambula 
mu  nguudo  okuzikuuma  nga  bwe  bagamba  nti,  Allaahu  akbaru.193 


193.  Ibn  Sa’adi,  II,  67. 

Abakkiriza  bassanga  ekikkoowe  buli  lwe  baakeesanga  enkya  ne 
bakivumbula  nti  olunaku  olulala  lukedde  nga  ba  Banu  Quraydhwa 
tebabazinze. 

Nga  wayise  ekiseera,  Abu  Bakari  (Allah  amusiime)  yakkiriza 
nti,  ‘Okutiirira  kwaffe  abakazi  n’abaana  abaali  mu  Madiina  oku- 
lumbibwa  ba  Banu  Quraydhwa  kwali  kwa  maanyi  nnyo  okusinga 
engeri  gye  twatyangamu  Abakulayishi  ne  ba  Banu  Ghatwafaani.  Buli 
kiseera  nnalinnyanga  ku  lusozi  Sal  waggulu  ne  ntunuulira  amayum- 
ba  ge  Madiina;  era  nga  ndabye  abantu  mu  mirembe  n’obutebenkevu, 
nneebazanga  Allah  ne  mmutendereza. 

Ummu  Salamah  (Allah  amusiime)  ayogera  ebigambo  ebifaa- 
nana  bwe  bityo  nti: 

“Nnaliwo  ne  Omubaka  wa  Allah  (okusaasira  kwa  Allah 
n’emirembe  bibeere  ku  ye)  ku  ntalo  ezookya  ez’amaanyi  okugeza 
nga  Muraysi,  Khaybara,  Okuwamba  Makka  ne  Hunayini.  Naye  teri 
lutalo  na  lumu  ku  zino  olwali  olw’omutawaana  oba  olwazitowerera 
Omubaka  wa  Allah  okusinga  Khandaq.  Twali  tweraliikirira  ba  Banu 
Quraydhwa  okulumba  abakazi  n’abaana  baffe.”  (Waaqidi,  II,  467) 

Mu  kiseera  kye  kimu,  bamusinzabibumbe  baali  bagezaako 
enfunda  eziwera  okuwaguza  ku  ludda  olulala  olw’empompogoma, 
era  nga  kino  kyaleeta  okukubaganamu  okutuusa  ekiro,  nga  ne  weema 
ya  Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yafuna  omugabo  omunene  mu  busaale  obwakasukibwa. 

Bamusinzabibumbe,  olunaku  lumu,  baakola  olulumba  sinziggu 
ku  kifo  Nnabbi  Ow’emikisa  (okusaasirakwa  Allah  n’emirembe  bibeere 
ku  ye)  we  yali  akubye  enkambi;  era  olw’obulumbaganyi  buno  obuta- 
kutukawo  Basswahaba  tebaafuna  kaseera  kasaala  sswala  ya  Dhuhuri 
ne  Aswiri.  Obudde  bwe  bwaziba,  bamusinzbibumbe,  bwe  badda 
emabega,  Omubaka  Ow’ekitiibwa  (okusaasira  kwa  Allah  n’emirembe 

bibeere  ku  ye)  yalagira  Bilaali  (Allah  amusiime)  n’ayaziina.  Nga 
bakozesa  okukima  kwa  buli  sswala,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  oluvannyuma  yakulembera 
Basswahaba  mu  buli  sswala  kw’ezo  ze  bataasobola  kusaalira  mu 
biseera  byazo  ebituufu.194  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kino  kyamuyisa  bubi  nnyo  n’atuuka 
n’okusabira  obubi  bamusinzabibumbe  abo  abaamulemesa  esswa- 
la,  ekikolwa  kye  (eky’okusaala)  kye  yayitanga  ‘ekitangaala  ky’eriiso 
lyange.”: 

“Nga  bwe  baatuteeka  ku  bunkenke  ne  batulemesa  okusaala 
okutuusa  ng’enjuba  egudde,  Allah  ajjuze  amayumba  gaabwe,  embuto 
zaabwe,  n’entaana  zaabwe,  omuliro!”  (Bukhari,  Maghaazi,  29;  Ibn  Sa’adi,  II, 
68  69;  Ibn  Kathiir,  al  Bidaaya,  IV,  1 12) 


Eby’obuzira  Ebyakolebwa  mu  Lutalo  lwe  Khandaq 

Abakkiriza  bonna  abaaliwo,  abato  n’abakulu,  baali  bakola  kyon- 
na  ekyali  kisoboka  mu  biseera  by’Olutalo,  nga  bakuuma  ebitundu 
by’empompogoma  ebitaali  bigazi  nnyo.195 

Ow’ekitiibwa  Ummu  Salamah  (Allah  amusiime)  anyumya  ekya- 
faayo  kino  wammanga  nti: 

“Nnali  ne  Omubaka  wa  Allah  mu  Khandaq.  Saamuva  ku  lusegere 
awo  wadde  mu  bifo  ebirala  byonna.  Yali  yennyini  ng’ayimiridde  ku 
mpompogoma  z’ebinnya.  Eyo  twali  mu  bunnyogovu  obw’amaanyi. 
Nnali  mutunuulidde  enkaliriza  ng’atandise  okusaala.  Oluvannyuma 
twavaawo.  Yamala  akaseera  ng’atunula  awaali  ebinnya,  oluvannyuma 
n’agamba  nti,  ‘Kirabika  nga  bali  balwanyi  ba  ku  mbalaasi  aba  bamus- 


194. 


Ekyo  bujulizi  obulaga  qadhwa,  ekitegeeza  okuliwa  esswala  eba  tesaaliddwa  mu 
kiseera  kyayo  (eba  eyise  ku  muntu)  nesaalibwa  oluvannyuma,  nti  kutuufu. 
Waaqidi,  II,  463  -  464. 

inzabibumbe  nga  be  bagezaako  okuwaguza  okuyita  mu  binnya.  Ani 
ajja  okubayimiriza?’  Oluvannyuma  yayita  nti,  Abbaad  ibn  Bishri!’ 

Abbaad  (Allah  amusiime)  yayitaba  nti,  ‘Yee,  Mubaka  wa  Allah’ 

Omubaka  wa  Allah  kwe  kumubuuza  nti,  ‘Waliwo  awo  omuntu 
yenna  gw’oli  naye?’ 

‘Yee  ...  waliwo  Basswahaba  bo  abamu  nange  nga  tulindira 
okumpi  ne  weema  yo’ 

Yamulagira  nti,  ‘Genda  nga  otambulira  ku  lunnya  ne  mikwano 
gyo!  Abalwanyi  ab’oku  mbalaasi  abo  boolengera  balabika  nga  balabe. 
Bajja  kubalwanyisa;  baagala  kubazinduukiriza  nga  temutegedde, 
mubalumbe  nga  tebeetegese  mubattemu  bangi  nga  bwe  musobola!’ 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  oluvannyuma  yasaba  edduwa  eno  nti,  ‘Katonda  wange! 
Tuwonye  obubi  bwabwe!  Tutaase  ku  bo  era  otusobozese  okubawan- 
gula!  Teri  mulala  atali  Ggwe  asobola  okutufuula  abawanguzi!” 

Abbaad  ibn  Bishri  (Allah  amusiime)  yagenda  ne  mikwano  gye 
okulawuna  ebitundu  by’empompogoma,  nga  Abu  Sufyaane  yali 
agezaako  mu  ngeri  ey’omutawaana  okuwaguza  ng’akozesa  awaa- 
li  awafunda  ku  mpompogoma  ezo,  ng’ali  n’ekibinja  ky’abalwanyi 
ab’oku  nfalaasi.  Akabinja  ka  Basswahaba  akatono  kano  katuukira 
mu  kiseera  ne  katandika  okuweereza  omulabe  obusaale  obumala  era 
n’okukasuka  amayinja  agaali  gamala  okuzzaayo  bamusinzabibumbe 
emabega.  (Waaqidi,  II,  464) 

Safiya  (Allah  amusiime),  senga  wa  Nnabbi  (okusaasira  kwa 
Allah  n’emirembe  bibeere  ku  ye),  yali  mu  nnyumba  ya  Hassaan  ibn 
Thabit  (Allah  amusiime)  eyali  ennene  ennyo,  eyali  emanyiddwa 
nga  Faari,  ng’ali  n’abakazi  abalala  n’abaana  ekiseera  kyonna.  Waliwo 
akabinja  k’Abayawudi  kkumi  akaabazinda  ne  katandika  okukasuka 

- 

obusaale  obw’okumukumu  ku  nnyumba,  nga  baagala  kuyingira  lwa 
mpaka.  Waliwo  omu  ku  bo  eyebbirira  n’atandika  okwetooloola 
ennyumba  ng’asuubira  okufuna  omwagaanya  ayingire.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  naye 
mu  kiseera  ekyo  yali  ali  mu  kulwananagana  okw’amaanyi  ne  bam- 
usinzabibumbe  ku  binnya. 

Awatali  buyambi  bwe  yali  asuubira  okuggyako  okwekwatiramu 
yennyini,  Safiya  (Allah  amusiime)  yasiba  olugoye  ku  mutwe  gwe 
n’akwata  ekiggo  mu  mukono  olwo  n’akkirira  amadaala  g’ennyumba. 
Yaggulawo  mpolampola  oluggi  n’agoberera  Omuyawudi  mpola  bwe 
yamutuukako  n’amukuba  n’amaanyi  ekiggo  ku  mutwe,  ekyamuttira- 
wo  embagirawo.  Akaseera  katono,  Abayawudi  abalala  bwe  baasanga 
munnaabwe  ng’agudde  akalambadde  mu  nzikiza,  baatya  nnyo  ne 
bagamba  nti,  “Baatugambye  nti  abakazi  ba  wano  baliko  abakuumi, 
ssi  ky’ekyo?”  Baayogera  bino  nga  bwe  badduka  okuva  mu  kifo  ekyo. 
(Haythami,  VI,  133  -  134;  Waaqidi,  II,  462) 

Ayisa  (Allah  amusiime)  naye  anyumya  bye  yalaba  mu  kujjum- 
bira  Basswahaba  kwe  baalina  n’agamba  nti: 

“Nnali  ndaba  abalwanyi  mu  biseera  by’Olutalo  lwe  Khandaq  ne 
mpulira  eddoboozi  nga  lifubutuka  emabega.  Nnakyuka  ne  ndaba 
Sa’adi  ibn  Mawaazi  ne  kizibwe  we  Haaritha  ibn  Awusi.  Nnatuulirawo 
wansi.  Yali  ayambadde  ekyambalo  ky’olutalo  ku  kifuba  naye 
ng’emikono  gye  gyali  gifulumye  nga  tegiri  mu  kyambalo.  Yali  asoma 
ekitontome  ekyali  kiwaga  okwetaba  mu  jihaadi  ng’ayogera  mu 
kuwaana  engeri  okufa  gye  kwalimu  okulungi  nga  kutuuse.  Maama 
we  yali  amuleekaanira  nga  bw’amugamba  nti,  ‘Dduka  mukwano... 
genda  osange  Omubaka  wa  Allah  kubanga  okeereye!’ 

Nnagamba  maama  we  nti,  ‘Nnandiyagadde  okulaba  Sa’adi  ng’ali 
mu  kyambalo  ky’olutalo  nga  kibikka  omubiri  gwe  gwonna  okutuusa 

ku  busongezo  bw’engalo’  Nnali  ntya  nti  baali  bayinza  okumukuba 
obusaale  ku  kitundu  ky’emikono  ekyali  kiri  ebweru. 

Naye  maama  we  kye  yaddamu  kyokka  kyali  nti,  ‘Allah  ajja 
kutuukiriza  ky’ayagala’  Kw’olwo  Sa’adi  yateekebwako  ebiwundu.” 
(Ahmada,  VI,  141;  Ibn  Hishaamu,  III,  244) 

Ng’ategedde  nga  ekiwundu  kye  yali  afunye  bwe  kyali  kigenda  oku- 
muviirako  okufa,  Sa’adi  (Allah  amusiime)  yasaba  edduwa  eno  nti: 

“Katonda  wange!  Bw’oba  otwagalizza  okubaako  olutalo  olulala 
lwe  tugenda  okulwana  ne  bamusinzabibumbe  Abakulayishi,  nkusa- 
ba  ompe  obuwangaazi  nsobole  okutuuka  ku  lunaku  olwo!  Kubanga 
teri  kika  kye  nsinga  kwagala  kulwana  nakyo  nga  Abakulayishi, 
abaabonyaabonya  ne  bayisa  bubi  Omubaka,  ne  bamuwakanya  era 
ne  bamugobaganya  mu  kibuga  kye!  Naye  eno  bw’eba  nga  ye  nko- 
merero  y’entalo  zaffe  nabo  nkusaba  ekiwundu  kino  kye  nfunye 
kibeere  ensonga  y’okufa  kwange  ng’omujulizi!  Nkusaba  onzikirize 
mu  maaso  go!  Era  nkusaba  oleme  kunzita  nga  ssinnaba  kujag- 
anya  olw’ekibonerezo  ba  Banu  Quraydhwa  kye  bagenda  okufuna!” 
(Waaqidi,  II,  525;  Ibn  Saadi,  III,  423) 

Sa’adi  (Allah  amusiime)  olwasirisa  edduwa  ye,  omusaayi  ogwali 
gumuvaamu  ne  gulekera  awo  okuyiika.196 

Nnabbi  (okusaasira  kwa  Allah  n’emirembe  bibeere  ku  ye)  yalagira 
ne  bateekera  Sa’adi  weema  mu  masjid  munda,  asobole  okumulambula 
buli  kaseera  era  abeere  kumpi  we  yali  asobola  okumufiirako.197 


196.  Tirmidhi,  Siyar,  29  /  1582;  Ahmada,  III,  350. 

197.  Bukhari,  Maghaazi,  30. 

Bamusinzabibumbe  ba  lubatu  abaasobola  okuwaguza  ne  bayita 
mu  binnya  ebigazi.  Omu  ku  bano  yali  Amuri  ibn  Abd,  omulwanyi 
omwatiikirivu  mu  Buwalabu  yonna.  Okusoomooza  kwe  okwalimu 
okweraga  kwasisinkanibwa  Ali  (Allah  amusiime)  ataasanga  buzibu 
mu  kumukolako.  Abalala  nabo  baatuuka  ku  kizibu  kye  kimu. 

Olutalo  lwali  lugenda  mu  maaso;  kyalabikanga  olutaali  lwa 
kuggwa.  Abakkiriza  beesanga  mu  mbeera  eyali  enzibu  ennyo  nga 
baali  beesunga  nnyo  obuyambi  bwa  Katonda.  Embeera  gye  baalimu 
eyogerwako  mu  Kulaane  bwetyi: 


jUUjM  OPlj  ijj  (UU  JU-I  Jjj  l/  (UjjU  ij. 

“Mu  kiseera  awo  bwe  baabaggyira  nga  bafubutuka  waggulu 
wammwe  ne  wansi  wammwe,  ne  mu  kiseera  amaaso  gammwe  bwe 
gaalalambala  (ne  gatunula  enkaliriza)  nemitima  ne  gituuka  mu 
malookooli,  ne  mutandika  okulowooza  ku  Allah  ebirowoozo  ebitali 
bimu.  Awo  abakkiriza  baagezesebwa  ne  bakankanyizibwa  olukank- 
ana  oluyitirivu.”  (Ahzaab,  33  :  to  -  li) 


j  c--,  ,  *  ti  • ,  '  i.  ,  ;  ,  i  ; 

.  Ij^w^u  'b/j  L^j  I  j51 jj  Loj  L&^J'y  aLjiJI  I  jJjjc  L&jUasl  jj> 

Sui  Vi  o V  ilij 


“Era  awo  abannanfuusi  nabo  abalina  endwadde  mu  mitima 
gyabwe  we  baagambira  nti:  Allah  ne  Omubaka  we  tebaatulagaanyisa 
wabula  kutukwenyakwenya  (byoya  bya  nswa).  Ekiseera  ekibinja  mu 
bo  bwe  baagamba  nti:  Abange  abantu  b’omu  Yathriba  (Madiina)! 
Temulina  kifo  wano,  n’olw’ekyo  muddeeyo  eka.  Ate  ekibinja  mu  bo  ne 
basaba  Nnabbi  abakkirize  (baddeyo)  nga  bwe  beekwasa  nti:  mazima 
amayumba  gaffe  gaasigadde  ttayo,  sso  nga  tegaali  ttayo.  Tebaayagala 
(kirala  kyonna)  okuggyako  okudduka  obuddusi.  Singa  baali  bayin- 
giriddwa  (omulabe)  okuva  mu  mpuyi  z’ekibuga  oluvannyuma  ne  bas- 
abibwa  beetabe  mu  kulwanyisa  Abasiraamu  bandikikoze,  era  teban- 
disikattiddemu  wabula  katono.  Sso  nga  mazima  baali  baalagaanyisa 
dda  Katonda  mu  kusooka  nti  tebalikyuka  kukubayo  mabega;  ate 
ng’endagaano  ya  Allah  ya  kubuuzibwa  (eri  oyo  yenna  aba  agyawu- 
kanyeeko).  Gamba  nti:  Okudduka  kwammwe  tekujja  kubagasa  bwe 
munaaba  mudduse  okufa  oba  okuttibwa,  bwe  kiba  bwe  kityo,  temujja 
kweyagala  wabula  akaseera  katono!”  (Ahzaabu,  33 : 12  -  16) 

“Era  abakkiriza  bwe  baalaba  ebibinja  by’abomukago  baagamba 
nti:  Kino  Allah  ne  Omubaka  we  kye  baatulagaanyisa,  era  Allah  ne 

Omubaka  we  baayogera  mazima;  era  ekyo  kyabongera  bwongezi 
bukkiriza  na  kwewaayo.”  (al  Ahzaab,  33  :  22) 


Olutalo  Bukodyo 

Abakkiriza  baali  beenyweza  n’amaanyi  gaabwe  gonna.  Nuaymu 
(Allah  amusiime),  omu  ku  banene  ab’omu  kika  kya  Gatwafaan,  eyali 
akolera  ku  magezi  ga  Nnabbi  (okusaasira  kwa  Allah  nemirembe 
bibeere  ku  ye)  agagamba  nti,  ‘Olutalo  bukodyo’  (Bukhari,  Jihaadi,  157; 
Muslim,  Jihaad,  17),  yali  akuumye  eky’okukkiriza  kwe  Obusiraamu 
nga  kya  kyama,  ekyali  kitamanyiddwa  bamusinzabibumbe  era 
yasobola  okutabula  bamusinzabibumbe  ne  ba  Banu  Quraydhwa. 
Okubuusabuusa  n’obutesiganngana  byayingira  mu  b’omukago  gwa 
bamusinzabibumbe  ku  ky’okugumba  e  Madiina.  Buli  kika  kyatandi- 
ka  okubuusabuusa  ebigendererwa  bya  kinnaakyo.  Abayawudi  olu- 
vannyuma  bakkiririza  mu  bigambo  bya  Nuaym  bye  yali  abagamba 
ne  beddirayo  mu  bigo  byabwe.  Mu  kiseera  kino  bamusinzabibumbe 
bokka  be  baasigala  mu  ddwaaniro  nga  bagumbye  ku  ludda  olulala 
olw’ebinnya.  Abakkiriza  baali  bakyali  mu  mbeera  ey’obukenke.  Mu 
kiseera  ekyo  kyennyini  nga  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ne  Basswahaba  bali  mu  kugezeseb- 
wa  okw’amaanyi  okwaleetebwa  okugumba  kwa  bamusinzabibumbe, 
emitima  gyabwe  bwe  gyabeerera  mu  malookooli,  ayah  eno  wam- 
manga  yassibwa: 

“Oba  mulowooza  nti  mujja  kuyingira  Ejjana  wadde  ng’ekyagwa 
kw’abo  abaabasooka  tekinnabatuukako;  ebikangabwa  n’ebizibu  bya- 
batuukako,  ne  bakankanyizibwa  Omubaka  n’abo  abakkiriza  naye  ne 
batuuka  okugamba  nti:  Okutaasa  kwa  Allah  kutuuka  ddi?  Mazima 
okutaasa  kwa  Allah  kuli  kumpi  ddala!”  (al  Baqara,  2  :  214)198 

Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  ng’asitudde  emikono  gye  waggulu  yasaba 
bw’atyi: 

“Allah  eyassa  Kulaane  Ey’emikisa!  Allah  ayanguwa  okuboner- 
eza  omulabe!  Nkusaba  osaasaanye  ebika  bino  eby’Abawalabu  aba- 
gumbye  ku  Madiina!  Katonda  wange!  Basattulule  era  oyuuguumye 
obumalirivu  bwabwe  baleme  kusigala  nga  banyweredde  we  bali!” 
(Bukhari,  Maghaazi,  29) 

Omubaka  Ow’emikisa  (okusaasira  kwa  Allah  n’emirembe 
bibeere  ku  ye)  yali  amaliriza  bw’atyi  edduwa  ye  obuyambi  bwa 
Katonda  ne  butuuka  okuteeka  akamwenyumwenyu  ak’essanyu  mu 
kyenyi  kye  ekitangalijja.  Kibuyaga  ow’amaanyi  yatandika  okukunn- 
gunta  mu  nnyiriri  z’abalabe;  empewo  eyali  ekunngunta  n’amaanyi 
yatomera  buli  kintu  kye  yatuukangako  n’efuumuuliza  bamusin- 
zabibumbe  enfuufu  y’ekiwonvu  kye  Madiina  ng’ekuulayo  weema 
zaabwe  n’ezitwala,  n’evuunika  entamu  mwe  baali  bafumbira  emmere 
era  ng’ezikiza  omuliro  gwe  baali  bakumye.  Nga  bazingiziddwa, 
enngamiya  zaabwe  n’embalaasi  byatandika  okutomeragana  obubi 
ennyo.199 

Bamusinzabibumbe,  amaanyi  ga  kibuyaga  eyasindikibwa 
Katonda  nga  gabayitiriddeko,  baalekebwa  nga  bagoyebwa  mu  mbeera 
ey’okwonoonerwa  ebintu.  Ne  Abu  Sufuyaane  yennyini,  nga  mu  bam- 


198.  Laba:  Twabari,  Tafsiir,  II,  464. 

199.  Laba:  Ibn  Sa’adi,  II,  71. 

usinzabibumbe  bonna  ye  yali  asinga  okwettanira  okulumba  kuno,  yali 
talina  kya  kukola  okuggyako  okugamba  abalwanyi  be  nti: 

“Nze  nzirayo  eka  naye  era  ngebintu  bwe  birabika  nammwe 
mwandizzeeyo!”  Yalinnya  enngamiya  ye  ne  yeddirayo  e  Makka,  nga 
tatunudde  mabega.200 

Allah,  nnannyini  matendo,  yaweereza  Abakkiriza  obuyambi 
bwe.  Bw’atyo  agamba  mu  Kulaane  nti: 


2 jlj>-  jt^sje-L>-  $\  <U)I  I Jj£$\  I j2jJ  JjjdJl  I^jI  Ij 

“Abange  mmwe  abakkiriza!  Mujjukire  ekyengera  kya  Allah 
kye  yabagabira  eggye  bwe  lyabaggyira  ne  tubatumira  empewo 
neggye  lye  mutaalabako,  era  Allah  buli  kintu  kye  mukola  Mulabi.” 
(al  Ahzaab,  33  :  9) 


jrJ-?jUJl  iul  \  j~>~  IjJITj  ^  \jjr^  ^ 

“Allah  n’azzaayo  abo  abatakkiriza  n’obusungu  bwabwe  nga 
tebalina  kalungi  ke  bafunye,  olwo  Allah  n’amalira  abakkiriza  ne 
batalwana;  era  Allah  Waamaanyi,  Owoobuyinza.”  (al  Ahzaab,  33 : 25) 

Nga  bawaliriziddwa  okuddukira  mu  mbeera  eyali  embi  era  eyali 
etabula,  bamusinzabibumbe  baaleka  ebintu  bingi  omwali  embalaasi, 


200.  Laba:  Ibn  Hishaam,  III,  251. 


OMWAKA  OGW’OKUTAANO  OGWA  HIJIRA 


enngamiya,  eby’okulwanyisa,  emmere  nebintu  eby’obwannannyini 
bingi  ddala,  era  nga  bino  byali  byengera  ebyaggyira  mu  buzi- 
bu  eri  Abakkiriza  abaali  balwanyisa  enjala  ‘ani  amuwadde  akate- 
be’  eyali  ebagoyeza  mu  Madiina  mu  kiseera  ekyo.  Oluvannyuma 
lw’obuwanguzi  buno,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yagamba  Basswahaba  be  nti: 

“Kati  ekiseera  kyammwe  mmwe  muliwo!  Abakulayishi  tebajja 
kuddayo  kubalumbagana  okuva  n’olwaleero!”  (Bukhari,  Maghaazi,  29) 

Okuva  ku  lunaku  olwo,  Abakkiriza  tebaddamu  kukozesa  kakodyo 
ka  kuzibira,  kubanga  ekitiibwa  n’amaanyi  ga  bamusinzabibumbe  byali 
bikoseddwa  nnyo.  Emitima  gy’Abasiraamu  mu  kiseera  kino  gyali 
giddamu  ebigambo  bya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  nti: 

“Okuva  n’olwaleero,  ffe  tujja  okubalinnyanga  ku  mitwe!” 

Okuzinduukiriza  Ba  Banu  Quraydhwa  (23  Dhilqa’dah,  5/15 
Ogw’okuna  [Kafuumuulampawu],  627) 

Mu  kiseera  kino,  olutalo  lwa  Khandaq  lwali  luwanguddwa. 
Nga  bawaliriziddwa  okumenyeka,  bamusinzabibumbe  baddayo  e 
Makka  nga  bawotose.  Ne  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yali  amaze  okuddayo  eka,  era  nga  bwe 
yali  enkola  ye  ng’avudde  mu  lutalo,  yaggyako  ekyambalo  ky’olutalo 
n’anaaba  omubiri.  Era  yali  yaakamala  Jibuliiru  (emirembe  gibeere  ku 
ye)  n’amulabikira  n’amubuuza  nti: 

“Otadde  wansi  eby’okulwanyisa  byo?”  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yamuddamu  nti: 
“Tetunnaba!” 

Nnabbi  (okusaasira  kwa  Allah  n’emirembe  bibeere  ku  ye) 
yeeyongera  n’agamba  nti:  “Ekyo  kitegeeza  nti  waliyo  olutalo  olulala. 
Tugenda  ludda  wa?” 

Jibuliiru  (emirembe  gibeere  ku  ye)  yasonga  ku  ludda  olwaliko 
amayumba  ga  ba  Banu  Quraydhwa,  abaali  baliddemu  Abakkiriza 
olukwe  mu  lutalo  lwe  Khandaq. 

Yaddamu  nti:  “Eyo  gye  tugenda!”  (Bukhari,  Maghaazi,  30) 

Nga  bannaabwe  abebika  bya  Abayawudi  abaabasooka,  ba  Banu 
Quraydhwa  baalemererwa  okunywerera  ku  ndagaano  yaabwe  gye 
baali  baakola  n’okugikuuma  ne  basalawo  okulya  olukwe  mu  Basiraamu 
mu  kaseera  akaali  aka  kazigizigi.  Nga  n’ekituufu  kyali  nti  endagaano 
gye  baakola  n’Abakkiriza  yali  ebakakasaako  okuwaayo  obuyambi 
mu  kulwanirira  Madiina  singa  yali  erumbiddwa  bamusinzabibumbe. 
Wabula,  mu  kifo  ky’okukola  kino,  tebaakoma  ku  kya  buteetaba  mu 
lutalo  okulwanira  awamu  nAbasiraamu,  naye  baakola  kyonna  eki- 
soboka  okulaba  nga  bakolera  Abakkiriza  enkwe  buli  lwe  baafunanga 
akakisa,  ne  bwe  kaabeeranga  katono  katya.  Kye  bataamanya  kwe  kuba 
nga  baali  beesimira  bunnya  bokka  na  bokka. 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  bwe  yafuna  ekiragiro  okuva  eri  Katonda  ekyali  kimulagira 
okutabaala  ba  Banu  Quraydhwa,  yakunngaanyizaawo  Abasiraamu 
n’abalaga  nga  bwe  baali  bagenda  ewa  ba  Banu  Quraydhwa. 

“Tewaba  muntu  yenna  awulira  era  agonda  asaala  sswala  ya  Aswiri 
okuggyako  ng’atuuse  mu  ba  Banu  Quraydhwa!”  (Bukhari,  Maghaazi,  30) 

Abasiraamu  bwe  batyo  baafuluma  okuva  mu  Madiina  nga  tebak- 
kirizza  Bayawudi  kudda  ngulu  na  kwetegekera  ekyali  kibalindiridde. 

Okusooka,  eggye  ettonotono  nga  lyali  liduumirwa  Ali  (Allah 
amusiime),  eryali  likulembeddemu,  lyasisinkana  Abayawudi,  naye  mu 
kifo  ky’okwekuba  mu  kufuba  n’okwejjusa  olw’okulya  mu  Basiraamu 
olukwe  kwe  baali  bakoze,  baayongera  bwongezi  kwonoona  bintu  bwe 
baatandika  okwogerera  Nnabbi  Ow’emikisa  (okusaasira  kwa  Allah 

nemirembe  bibeere  ku  ye)  amafuukuule.201  Naye  bwe  baalaba  eggye 
ly’Abasiraamu  eryali  liweramu  abalwanyi  enkumi  essatu  ennamba 
nga  ligumbye  ku  bikomera  byabwe  nga  bakulembeddwaamu  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  ba 
Banu  Quraydhwa  eby’okwogera  byabaggwaako.  Ekitiibwa  kya  Nnabbi 
Ow’omikisa  (okusaasira  kwa  Allah  n’emirembe  bibeere  ku  ye)  kya- 
bawaliriza  okulya  ebigambo  byabwe  byonna  bye  baali  bayogedde. 

Usaydu  ibn  Khudhwayr  (Allah  amusiime)  yawoggana  nga 
bw’agamba  nti:  “Balabe  ba  Allah...!  Tetujja  kukomya  okugumba 
kwe  tukoze  ku  bikomera  byammwe  okutuusa  nga  mufudde  enjala. 
Mulinga  ebibe  ebigudde  mu  bitimba  bye  biteze!” 

mu  kutya  okungi,  Abayawudi  baawoggana  nga  beegayirira  mu 
maloboozi  agaabutukanga  eyo  mu  bikomera  byabwe,  nga  bwe  bag- 
amba  nti:  “Tuli  banywanyi  bammwe,  Ibn  Khudhwayr. . .  Banywanyi 
ba  Awsi,  sso  ssi  ba  Khazraji!” 

Khudhwayru  (Allah  amusiime)  yabaddamu  mu  ddoboozi  ery- 
ali  lijjudde  obumalirivu  nti,  “Tetukyalina  ndagaano  yonna  wadde 
obweyamu  nammwe.” 

Wadde  ng’ebyo  byali  bityo,  naye  nga  Nnabbi  (okusaasira  kwa 
Allah  n’emirembe  bibeere  ku  ye)  tannalagira  lutalo  kutandika,  yasem- 
bera  okumpi  n’ebikomera  byabwe  n’abayita  bayingire  Obusiraamu, 
naye  ekyo  ne  bakigaanira  ddala.202 

Ng’okugumba  kugenda  mu  maaso,  omu  ku  bakulembeze 
b’Abayawudi,  Ka’ab  ibn  Asad,  yabaleetera  ekirowoozo  nti  “. . .  muwere 
eri  omusajja  oyo  era  mukkirize  obwannabbi  bwe,”  ekintu  ekyayongera 
okubennyamiza  emitima.  Ka’abi  yayongerako  nti:  “Tewali  kubuus- 
abuusa  nti  y’oyo  nnabbi  omulindwa  era  omusajja  ebitendo  bye  bye 


201.  Laba:  Waaqidi,  II,  499. 

202.  Laba:  Abdurrazaq,  V,  216,  370. 

txisanga  byogerwa  mu  Byawandiikibwa  bye  tulina.  Bwe  tulangirira  nti 
tumukkirizza  olwo  tuyinza  okufuna  ekisonyiwo!” 

Baamuddamu  nga  bawakanya  ekirowoozo  kye  yaleeta  nga  bwe 
bagamba  nti,  “Tetujja  kuva  ku  Tawuraati  wadde  okutwala  ebyawandi- 
ikibwa  ebirala  mu  kifo  kya  Tawuraati.” 

Ekirowoozo  kye  ekyasooka  bwe  kyagaanibwa,  olwo  n’aleeta  ekira- 
la  nti  batte  abakazi  n’abaana  bayingire  mu  bulamu  bw’okulwana  okufa 
n’okuwona  n’Abasiraamu,  oba  ekyo  bwe  kigaana  balumbe  Abasiraamu 
mu  kiseera  kye  baali  batabasuubira  nga  nalwo  lwali  lunaku  lwa 
mukaaga  olweggulo,  nga  basuubira  okubagwako  ekiyiifuyiifu  nga 
tebeetegese.  Nga  balemeddwa  okusalawo  ku  bino  byonna  baasalawo 
byonna  okubigaana203,  kubanga  Allah,  nnannyini  matendo,  yali  amaze 
okuteeka  okutya  mu  mitima  gyabwe. 

Abavubuka  basatu  abaali  bayitibwa  Salabah,  Usaydu  ne  Asadu 
baategeera  Nnabbi  (okusaasira  kwa  Allah  n’emirembe  bibeere  ku 
ye)  nga  yali  alina  obubonero  abayivu  Abayawudi  bwe  baali  baabag- 
amba  edda  nga  Nnabbi  Ow’essaawa  Esembayo  bwe  yali  ajja  okubeera 
nabwo.  Baagera  ekiro  mu  nzikiza  ne  bakka  okuva  mu  bikomera  ne 
beeyunga  ku  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye).204 

Abayawudi  oluvannyuma  tebaalina  kya  kukola  wabula  okwe- 
waayo  nga  tewali  kakwakkulizo  konna  ke  bataddewo.  Okuva 
Abayawudi  ba  Banu  Quraydhwa  lwe  baalina  endagaano  y’obukuumi 
okuva  mu  ba  Awusi,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ng’akolera  ku  kusaba  kwabwe  yatumya 
Sa’adi  asalewo  eky’okukola.  Wadde  nga  yali  alina  ebisago  eby’amaanyi 
okuva  mu  lutalo  lwe  Khandaq,  naye  Sa’adi  yayanukulirawo  omu- 
langa  gwa  Naabbi  n’amaddu  mangi.  Naddala  nga  bwe  yali  yasaba 


203.  Ibn  Hishaamu,  III,  254. 

204.  Ibn  Hishaamu,  III,  256. 

edda  Katonda  Owoobuyinza  ng’amaze  okufuna  ebisago  nti,  . .  sissa 
mukka  muvannyuma  okutuusa  nga  tumaze  okwesasuza  ba  Banu 
Quraydhwa!” 

Era,  ng’agoberera  okusaba  kw’Abayawudi,  Sa’adi  (Allah  amusiime) 
yatuuka  ku  kusalawo  okwali  kugendera  ku  mateeka  ga  Musa  (emirembe 
gibeere  ku  ye).205  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye),  naye  yakakasa  okusalawo  kwe  nga  bw’agamba  nti, 
“Ndayira  Allah,  Sa’adi  olamudde  ng’ogendera  ku  ekyo  Allah  ali  waggulu 
w’eggulu  omusanvu!”  (Bukhari,  Maghaazi,  30;  Ibn  Sa’adi,  III,  426) 

Edduwa  ya  Sa’adi  gye  yasaba  mu  bwesimbu  yakkirizibwa  era 
oluvannyuma  lw’okuwa  ennamula  ye  ekwata  ku  Bayawudi  abayita 
Abakkiriza  emabega  ne  babalyamu  olukwe  mu  biseera  by’olutalo, 
ekiwundu  kye  kyayabika.  Era  tewaayita  kaseera  kanene  Swahaba  oyo 
omukulu,  omugoberezi  wa  Omubaka  Ow’ekitiibwa  (okusaasira  kwa 
Allah  n’emirembe  bibeere  ku  ye),  n’assa  omukka  gwe  omuvannyuma 
ng’omujulizi  era  n’afuna  okusaasira  okutaggwaawo.206 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamujjukiranga  nga  bw’amwogerako  bw’atyi,  ‘Nnamulondo  ya 
Rahmaani  (Omusaasizi  ow’okusaasira  okubuna)  yeenyeenya  olw’okufa 
kwa  Sa’adi  ibn  Mawaazi.”  (Bukhari,  Manaaqibul  Answari  12;  Muslim,  Fadhwa- 
ilu  Swahaaba,  125) 


u 


205.  Okusinziira  ku  Ndagaano  Enkadde,  ekibonerezo  ekigya  mu  musango 
ogwannaggomola  ogwo  kya  bantu  bonna  abasajja  abakulu  okuttibwa,  okubowa 
ebintu  byabwe  ngeminyago  n’okutwala  abakazi  baabwe  n’abaana  ng’abawambe 
b’olutalo.  (Laba:  Endagaano  Enkadde,  Eky’amateeka,  20  /  10  -  15) 

206.  Ibn  Hishaam,  III,  271. 

- 

Endagaano  Ye  Hudaybiyah:  Ekisumuluzo  Ky’obuwanguzi 

Bwonna  N’okwagala  Okudda  ku  Ka’aba 

Ng’okwo  ogasseeko  ekirooto  kye  yaloota,  Nabbi  Ow’emikisa 
(okusaasira  kwa  Allah  nemirembe  bibeere  ku  ye)  yakowoola  abak- 
kiriza  okugenda  okulamaga  ku  Ka’aba.207  Ng’ali  wamu  n’omuwendo 
gwa  Basswahaba  abaawerera  ddala  lukumi  mu  bina208  abaayanukula 
omulanga  gwe,  bw’atyo  Omubaka  Ow’ekitiibwa  yagenda  e  Makka. 
Ku  lunaku  olw’okusooka  mu  mwezi  gwa  Dhilqadah,  mu  mwaka 
ogw’omukaaga  mu  Higira  nga  bwe  baali  nti  tebagenda  mu  lutalo 
baatwala  bitala  byabwe  byokka  okwekuumisa  era  okwo  kwe  baagatta 
enngamiya  ensanvu  ezaali  ez’okusaddaaka.209 

Umaru  (Allah  amusiime)  yabuuza  Nnabbi  wa  Allah  oba 
yandikifudde  okuba  nga  kiyinzika  okuba  nga  balumbibwa  Abu 
Sufuyaane  ne  basajja  be  era  ng’awa  ekirowoozo  nti  kyandibadde 


207. 

208. 


®  209. 


Waaqidi,  II,  572. 

Ibn  Sa’adi,  II,  95.  Nga  beegattiddwwako  Bannamalungu  abaabeeyungako  nga 
bali  mu  kkubo,  omuwendo  gwabwe  gulowoozebwa  okuba  nga  gwatuuka  mu 
lukumi  mwebitaano,  nga  waliwo  n’eyagamba  nti  gwawerera  ddala  lukumi  mu 
lusanvu. 

Ibn  Sa’adi,  II,  95. 

kirungi  okubeera  nti  bongera  ku  by’okulwanyisa  okusinga  kw’ebyo 
bye  baali  batwala. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamuddamu  nti,  “Sirina  bukakafu.  Sandiyagadde  kubagalira 
bya  kulwanyisa  songa  ekigendererwa  kya  umrah”  (Waaqid,  II,  573) 

Bwe  baamala  okutuuka  ku  nsalo  miqaat  eya  Dhulhulayfah, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yayambala  ihram  (hiraami)  era  n’amalilira  okukola  umrah. 
Basswahaba  baagoberera.  Baatandika  Talbiyah  mu  ddoboozi 
ery’omwanguka,  nga  beekwanaganya  n’okwagala  kwabwe  okutuuka 
ku  Ka’aba  mu  bwangu  obusoboka.  Okubuguumirira  kwe  baalina 
wamu  n’essanyu  ery’amaanyi  lyasembezanga  Abakkiriza  okumpi 
ddala  ne  gye  baali  balaga  kumpi  buli  luta  lwe  baasetulanga. 

Naye  ate  obweralikirivu  bwajjula  bamusinzabibumbe 
Abakulayishi  bwe  baategeezebwa  ku  kusembera  kwa  Basiraamu 
gye  bali.  Mu  lukiiko  lwabwe  lwe  baakuba  embagirawo,  baasala- 
wo  obutawakanya  Basiraamu  kuyingira  mu  buli  ngeri  yonna.  Mu 
kwekungaanya  okwamangu  eggye  ly’abantu  ebikumi  bibiri  nga  bad- 
uumirwa  Khalid  ibn  Waliid  ne  Ikrimah  baava  e  Makka  okusisinkana 
Abakkiriza. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  wamu  n’Abakkiriza  abaali  bamaze  okutuuka  e  Sariyyah, 
ng’okuva  awo  kyali  kyangu  okwesolossa  Makka.  Naye  Qas’wa 
enngamiya  Nnabbi  Ow’emikisa  gye  yali  yeebagadde  yatandika 
okuwalira.  Okufuba  kwonna  Basswahaba  kwe  baagezaako  kwag- 
wa  butaka,  olwo  batandika  okugamba  nti  enngamiya  yeeremye. 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  n’agamba  nti: 

“Teyeeremye  era  terina  muze  gwa  kika  ekyo.  Naye  eyimirizid- 
dwa  Oyo  agigaanye  okuyingira  Makka.” 

Olwo  n’ayongerako  nti,  “Ku  lwa  Oyo  mu  mikono  gye 
egy’amaanyi  obulamu  bwange  mwe  bwewogomye,  newankubadde 
obukwakkulizo  bunaaba  butya  Abakulayishi  bwe  banaateekawo  mu 
linnya  ly’okutwala  ekyo  Allah  kye  yaziza  mu  kkumiro  lye,  nkakasa 
nti  nja  kubukkiriza.” 

Olwo  n’alagira  enngamiya  okusenvula;  era  yayimuka.  Olwo 
Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  n’akyusa  obuwufu  okuva  erudda  awali  Abakulayishi  ne 
yeeyongerayo  okumpi  n’oluzzi.  Wano  we  wali  akafo  akasembayo 
ku  Hudaybiya,  okuva  e  makka.  Oluzzi  lwaliwo  naye  nga  temuli 
mazzi  amatono  ennyo  agaalimu  gaakala  mu  bwangu.  Baswahaba 
beemulugunya  eri  Nnabbi  olw’ebbula  lya  mazzi.  Nnabbi  (okusaa- 
sira  kwa  Allah  n’emirembe  bibeere  ku  ye)  yasikayo  akasaale  mu 
nsawo  ye  n’abagamba  okukafumita  mu  luzzi  wakati.  Tekyatwala 
na  kaseera  ng’oluzzi  ensulo  zifukumuka  mazzi  gagenda  mu  maaso 
n’okukulukuta  okutuusiza  ddala  Basswahaba  bwe  baasalawo  oku- 
genda. 

Oluvannyuma  lw’akaseera  katono,  Budayl,  akulembera  ekika 
kya  ba  Huzaa  yatuuka  n’abamu  ku  basajja.  yayogera  ku  bweralikirivu 
bwa  Bannamakka  awamu  n’okweteekateeka  kwabwe  eri  olutalo. 
Ng’oggyeeko  okulinga  okutegeera  aba  Qurayshi,  Nnabbi  (okusaasira 
kwa  Allah  n’emirembe  bibeere  ku  ye)  yannyonnyola  Budayl  ensonga 
eri  mu  kukyala  kwabwe  bw’atyi: 

“Tetuzze  kulwana  na  muntu  yenna.  Ekigendererwa  kyaffe 
kulambula  Nnyumba  ya  Allah,  kukola  umrah.  Olutalo  lukosezza 
nnyo  Abakulayishi  . . .  lubayuzizza  nnyo  era  lwonoonye  nnyo.  Singa 
baba  baagadde  tuyinza  okukola  endagaano  okumala  akabanga, 
mu  ngeri  eyo  bajja  kumbeera  wala  mpozzi  n’abalala.  Singa  mpan- 

r&P? - 

gula  abalala  olwo  nno,  singa  Abakulayishi  baagala,  basobola  okuy- 
ingira  Obusiraamu  ng’abalala  bwe  bayingira.  Singa  nnemwa,  olwo 
nno  nga  Abakulayishi  bafuna  obuweerero.  Singa  bagaana  kino  kye 
mbawadde,  ndayira  Allah  nti  nja  kulwaana  ku  lw’eddiini  eno  oku- 
tuusa  nga  nkutuseeko  omutwe.  Nkakasa  nti  Allah  ajja  kutuukiriza 
endagaano  ye.” 

Budayl  yaddayo  e  Makka  n’atuusa  ebigambo  bya  Nnabbi 
wa  Allah  (okusaasira  kwa  Allah  n’emirembe  bibeere  ku  ye)  eri 
Abakulayishi,  bwe  yawulira  bino  Urwa  ibn  Masuudi  yasituka 
n’agamba  nti,  “Omusajja  abalaga  ekkubo  ery’obulungi  mukkirize 
ky’agamba  munsindike  gy’ali  tukole  endagaano.” 

Abakungu  mu  Bakulayishi  bakkiriza  okumusindika  gy’ali. 
Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yayogera  ebigambo  bye  bimu  eri  Urwa.  Ng’ekiseera  kyonna 
amwegese  eriiso,  Urwa  yali  nate  yekkaanya  Basswahaba  ng’eno 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
bw’ayogera.  Bwe  yaddayo  yannyonnyola  bamusinzabibumbe  mu 
buntu  ekyo  kye  yali  alabye: 

"Mumpulirize  bulungi,  bantu  bange.  Mbalayirira  nga  omubaka 
nti  ntuukiridde  bakabaka  bangi  ebiseera  ebiyise.  Nayimirira  nga 
njolekedde  Khosrau,  Ceaser  ne  Negus.  Naye  ssirabanga  kintu  kir- 
inga  kwewaayo  na  kitiibwa  Abasiraamu  kye  bawa  Muhammadi. 
Bw’aba  ayina  ky’ayagala  bonna  badduka  okukimufunira.  Bw’aba 
afuna  wuzu  bavuganya  buvuganya  okumuwa  amazzi.  Bw’aba 
ayogera  bonna  basirika,  olw’okumuwa  ekitiibwa  ennyo  bakakkanya 
ku  maaso  gaabwe  tebamutunula  nnyo  mu  mmunye  wadde  akaseera 
akatono  ennyo.  Oluviiri  bwe  lusowoka  mu  mutwe  gwe  ne  lugwa, 


NNABBI  MUHAMMAD  OMULONDEMU  |g 


banguyiriza  okululondawo  babeere  nalwo.  Omusajja  ky’atugamba 
kirimu  omulamwa.  Mukikkirize!”210 

Oluvannyuma  lwa  Urwa  okubaako  ne  ky’ayogera,  omusajja 
omulala  okuva  mu  kika  kya  ba  Kinaanah  yasaba  olukusa  okugenda 
eri  Omubaka  Ow’ekitiibwa  era  bw’atyo  n’asindikibwa  naye.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  bwe 
yamulaba  n’agamba  nti,  “Bw’atyo  naye  azze  omusajja  okuva  mu  kika 
ekisiima  enngamiya  ezirundwa  olw’okusaddaakibwa  mu  hijja  ne 
umrah.  Mumuteere  enngamiya  zammwe  ez’okusaddaaka  alabe!” 

Omusajja  teyakyebeera  n’agamba  nti,  “Tekirabika  ng’ekituufu 
okutaataaganya  enngamiya  ne  zitatuuka  ku  Ka’aba.”  (Bukhari,  Shurut, 
15;  Ahmada,  IV,  323  -324) 

Nga  tebafuddeeyo  ku  basajja  bye  baabagamba,  Abakulayishi 
baayungula  ekibinja  eky’abalwanyi  b’okumbalaasi  okulumba 
Abakkiriza.  Wadde  ng’abalumbaganyi  basinzabibumbe  oluvannyu- 
ma  lwa  byonna  baawambibwa  Abasiraamu,  baayimbulwa  Omubaka 
Ow’ekitiibwa  eyayagala  okubatangaaza  nti  ekigendererwa  kye  okujja 
tekyali  kya  kuyiwa  musaayi  wabula  okukola  umrah.211 

Weema  ya  Nnabbi  (okusaasira  kwa  Allah  n’emirembe  bibeere 
ku  ye)  yamuteekerwa  e  Hudaybiyah,  wabweru  w’ensalo  za  Haram. 
Bw’atyo  ebbanga  lyonna  lye  yamala  awo,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yayingiranga 
mu  nsalo  za  Haram  n’asaala  esswala  ze.212  So  nga  kimanyiddwa  nti 

210.  Thomas  Carlyle  awalirizibwa  okwogera  mazima  gano  bw’agamba  nti,  “Tewali 
kabaka  yeetisse  ngule  ku  mutwe  gwe  yali  afunye  kitiibwa  Muhammadi  kye 
yafuna,  omusajja  eyayambalanga  olugoye  lwe  yeetungira  nemikono  gye.” 

211.  Muslimjihad, 132-133 

212.  Waaqidi,  II,  614;  Ahmada,  IV,  326. 

esswala  esaaliddwa  mu  kifo  wali  Ka’aba  ya  maanyi  okusinga  endala 
ezenkana  omutwalo  mulamba  eziba  zisaaliddwa  awalala.213 


Obweyamo  Bwe  Ridhwaan:  Obweyamo  Obwasanyusa  Allah 
Owoobuyinza 

Ababaka  abatonotono  okuva  mu  Bakulayishi  baakyalira 
Abakkiriza  mu  kaseera  akagere  ako.  Naye  olw’okuba  nti  enda- 
gaano  ey’emirembe  teyasoboka  kutuukibwako,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yasindika 
Uthumaani  e  Makka  okwogera  ne  bamusinzabibumbe  era  okutuuka 
ku  nkomerero  ye  nsonga  lwaki  yamugamba  nti: 

“Genda  eri  Abakulayishi  obagambe  nti  tetuzzze  wano  kulwana 
na  muntu  yenna,  ekituleese  nsonga  eri  emu  kulambula  Nnyumba  ya 
Allah,  kugissaamu  kitiibwa  na  kwekkaanya  butukuvu  bwayo,  era  nti 
tujja  kusala  enngamiya  ze  tulina  nga  saddaaka  oluvannyuma  twed- 
direyo,  era  bakowoole  okujja  eri  Obusiraamu!”  Mu  kiseera  kye  kimu 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  yamulagira  okugamba  buli  Musiraamu  mu  Makka  musajja 
oba  mukazi  era  abategeeze  ku  Fat’hi  eyali  egenda  okubaawo  mu 
Makka,  bakakase  nti  Allah,  nnannyini  matendo,  yali  ayamba  ddiini 
ye  era  nti  n’olunaku  lwe  banaayolesezaako  obukkiriza  mu  lujjudde 
nga  tewali  abakuba  ku  mukono  lwali  lusembedde  (Ibn  Saad,  II,  97;  Ibn 
Qayyim,  III,  290) 

Nga  yeekutte  ku  kiragiro  kya  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye),  Uthumaani  mu  bwangu 
obw’ekitalo  yagenda  e  Makka  n’atuusa  obubaka  ku  bamusinzabibum- 
be.  Bamusinzabibumbe  baali  bakyagugubidde  ku  kya  butakkiri- 
za  Bakkiriza  okuyingira  mu  Makka.  Nga  Uthumaani  akuumibwa 


213.  Laba:  Ibn  Maaiah,  Iqaamah,  195. 

butiribiri,  baamugamba  nti  yali  akyayinza  okwetooloola  Enyumba 
Eyeemizizo  bw’aba  ng’ayagadde.  Naye  ng’omuntu  eyeewaayo  eri 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  mu  kiti  kye  yabaddamu  nti: 

“Siyinza  okutuusa  nga  Omubaka  wa  Allah  akikoze.  Nja  kulam- 
bula  Ennyumba  Eyeemizizo  nga  ndi  mabega  we  kye  kyokka.” 
(Ahmada,  IV,  324) 

Uthumaani  yasibwa  Abakulayishi  akabanga  akaawerera  ddala 
okusinga  bwe  kaali  kasuubirwa.  Ebbanga  lyekulungula  okutuusa 
olugambo  bwe  lwayitinngana  nti  Uthumaani  yali  attiddwa  ekyatiisa 
Abasiraamu,  ekyassa  enjuyi  zombi  ku  bunkenke.  Ng’apimapimamu 
okulaba  nti  oba  kyali  kituufu  omubaka  gwe  yasindika  yali  attiddwa, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yakunngaanya  Basswahaba  bonna  n’abagamba  nti,  “Kirabika  nti 
tetuyinza  kuva  wano  nga  tetulwanye  ne  bamusinzabibumbe.”  (Ibn 
Hishaam,  III,  364) 

Bw’atyo  yasaba  Basswahaba  bonna  okumuwa  obweyamo  oku- 
fiira  mu  kkubo  lya  Katonda  Owoobuyinza  singa  kiba  nga  kyetaagi- 
sizza.  Buli  omu  yeeyama  okugondera  Omubaka  wa  Allah  n’omutima 
gwe  gwonna  (Waaqidi,  II,  603) 

Abakkiriza  baasuubiza  okulwana  okutuusa  okufiira  mu  kkubo 
lya  Allah,  nnannyini  matendo,  nga  buli  omu  ateeka  ekibatu  kye  ku 
mukono  gwa  Nnabbi  wa  Allah  (okusaasira  kwa  Allah  n’emirembe 
bibeere  ku  ye).  Oluvannyuma  lw’obweyamo  nga  bakwataganye 
emikono,  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  yagamba  nti  “. ..  na  buno  bube  obweyamo  bwa 
Uthumaani.”  (Bukhari,  Ashabin  Nnabbi,  7) 


Obweyamo  obwaweebwa  wansi  w’omuti  oluvannyuma  bwa- 
manyibwa  nga  obweyamo  bwe  Ridhwaan  oba  obwe  Hudaybiyah. 

Olw’obutabeeramu  wadde  omunnanfuusi  omu  bw’ati,  buli  Sswahaba 
yeeyama  olunaku  olwo;  obweyamo  obwo  Katonda  Owoobuyinza 
bwe  yasiima: 


Ojjj-jJl  C-d  idJj  jAjLo  Sl  jjJ-Oj^Jl  jjP  Jjol  ^j-J^j  diJ 

“Mazima  ddala  Allah  asiimye  Abakkiriza  bwe  bakoze  okuwera 
kw’okugonda  gy’oli  (kwe  baakolera)  wansi  w’omuti,  era  n’amanya 
ebibadde  mu  mitima  gyabwe,  olwo  n’assa  ku  bo  obutebenkevu  era 
n’abasasulamu  obuwanguzi  obw’okumpi.”  (al  Fat’hi,  48  : 18) 

Oluvannyumako,  bwe  yali  okumpi  n’owekitiibwa  Hafsa  (Allah 
amusiime),  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yagamba  nti,  “Nga  Allah  ayagadde,  teri  n’omu  kw’abo 
abawadde  obweyamo  wansi  w’omuti  ajja  kuyingra  Muliro.” 

Olw’okwagala  ennyo  okumanya,  yasikirizibwa  okubuuza 
nti,  “Naye  kiriba  kitya  ekyo,  Omubaka  wa  Allah,  ng’ate  Allah 
Owoobuyinza  agamba  nti: 

“Era  tewali  wadde  omu  mu  mmwe,  naye  kijja  kutuukirira,  kino 
kye  kiragiro  kya  Katonda  wammwe  ekiteebalamwa.”  (Maryam,  19  : 71) 

Kw’ekyo  yaddamu  ng’agamba  nti,  “Allah  Owoobuyinza  era 
yagamba  nti: 

“Oluvannyuma  tujja  kuyamba  abo  abaziyiza  ebibi  era  tujja 
kuleka  mu  gwo  abalyazaamanya  nga  bali  ku  maviivi  gaabwe.” 
(Maryam,  19  :  72) 

Nekyavaamu  bwe  bujulizi  nti  ayah  yali  etegeeza,  butayin- 
girira  ddala  mu  Muliro  okuggyako  okuguyitako  ng’osala  ku  swirata. 
(Muslim,  Fadhwailus  Swahabah,  163) 

\l 

V 

Jabbeeri  (Allah  amusiime)  anyumya  nti: 

“Abantu  basensebuka  olw’ennyonta  ku  lunaku  lwa  Hudaybiyah, 
bwe  batyo  ne  bagenda  eri  Omubaka  wa  Allah,  mu  kiseera  ekyo  eyali- 
na  amazzi  mu  maaso  agaali  mu  nsawo  ye  ey’eddiba.  Yali  yaakamala 
okufuna  wuzu  mu  kiseera  abantu  we  bamusembererera.  Omubaka 
wa  Allah  yababuuza  nti,  ‘Ki  ki  ekibatawaanya?’  Baagezaaako  oku- 
munnyonnyola  nti: 

‘Tetusigazizza  mazzi  ga  kunywa  na  kufuna  wuzu  okuggyako 
amatono  ennyo  ago  agali  mu  maaso  gaffe.’ 

Nnabbi  wa  Allah  n’assa  emikono  gye  mu  kyombo.  Mu  bwangu 
ddala  amazzi  gaatandika  okufukumuka  nga  gava  mu  mpataanya 
z’engalo  ze  nga  kifaananako  ng’ensulo  ezifukumuka.  Ffenna  twany- 
wa  ne  tufunako  ne  wuzu.’ 

Jabbeeri  (Allah  amusiime)  yabuuzibwa  nti,  ‘mwaliwo  nga 
bameka  ku  lunaku  olwo?’ 

Yaddamu  nti,  ‘Singa  twali  tuwera  emitwalo  kkumi,  era  amazzi 
ganditumaze’  naye  mu  kiseera  ekyo  ffenna  awamu  twali  lukumi  mu 
bitaano.’”  (Bukhari,  Manaaqib,  25) 


OMWAKA  OGWOMUKAAGA  OGWA  HIJIRA  uhsw* Ss^, 


Endagaano  ye  Hudaybiyah:  Ekitundu  Ku  kuddamu 
Okukowoola  Obuto  Nate 

Bamusinzabibumbe  baajugumira  amawulire  bwe  gaabatuukako 
nti  abakkiriza  baali  beewaddeyo  okubalwanyisa  okutuusa  okufa 
singa  kinaaba  kyetaagisa.  Nga  batidde  olw’okumanya  nti  ebintu 
byali  byeyongera  kubijja,  mu  bwangu  ddala  baasalawo  okutuuka 
ku  nzikiriziganya  ey’emirembe  era  ne  basindika  Suhayl  ibn  Amuri 
abateeseze  era  akkaanye  ku  lwabwe. 

Bw’amala  okulaba  nti  yali  Suhayl  eyali  azze  okuteesa  emirembe, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  ng’akkiriza  amazima  nti  Suhayl  kitegeeza  buweerero  mu  lulimi 
oluwalabu  yagamba  abakkiriza  nti,  “Ensonga  kati  zifuuse  nnyangu 
gye  muli,  olwa  Suhayl!”  Bw’atyo  Nnabbi  Ow’okusaasira  (okusaasira 
kwa  Allah  n’emirembe  bibeere  ku  ye)  n’agenda  mu  maaso  n’ekkubo 
lye  mirembe  ng’asinziira  ku  kiragiro  kya  Allah  nti: 


“Era  singa  banaalondawo  mirembe  naawe  gy’oba  olondako”  (al 
Anfaal,  8  :  61) 

Ekigendererwa  kya  bamusinzabibumbe  mu  kusookera  ddala 
kyali  kya  kulemesa  bakkiriza  kugenda  mu  umrah ,  n’omwaka  ogwo 
gwennyini.  Bw’oyongereza  kw’ekyo  baali  bazze  kuteekawo  bukwak- 
kulizo  bulemesa.  Oluvannyuma  lw’okukubaganya  ebirowoozo  aka- 
seera  akawera,  nga  n’ebiseera  ebimu  baagaananga  okukkiriziganya, 
bakkiriziganya  ku  bino  wammanga: 


Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yawa  Ali  (Allah  amusiime)  obuvunaanyizibwa  obw’okussa 
mu  buwandiike  ebyo  ebyali  bikkanyiziddwako.  Ali  (Allah  amusi- 

ime)  bw’atyo  yali  wa  kuwandiika  ekiwandiiko  kino  ng’atandika  ne 
Bismi  Llaahi  Rrahmaani  Rrahiim  naye  Suhayl  n’agaana.  Olwo  mu 
kifo  kya  kino  n’awandiika  Bismika  Allaahumma.  Ssi  ekyo  kyokka 
Suhayl  kye  yagaana;  naye  era  bw’atyo  yagaana  okuwandiika  erinnya 
lya  Nnabbi  nga  ‘Omubaka  wa  Allah’  nga  bw’agamba  nti: 

“Singa  twali  tukkiriza  nti  wali  Mubaka  wa  Allah  twandibadde 
tutya  nga  tukulwanyisa  n’okukugaana  okulambula  Ka’aba?” 

Nga  tebakkirizigannyizza  ku  bumu  ku  bukwakkulizo 
obw’okulemesa  endagaano,  Basswahaba  abanyiikavu  baali  beeswan- 
ta.  Ali  (Allah  amusiime)  yassa  ekkalaamu  ku  mabbali  ne  yeemulugu- 
nya  nti,  “Ndayira  Allah,  ssisobola  kusangulawo  kigambo  ‘Omubaka 
wa  Allah’!” 

Nnabbi  (okusaasira  kwa  Allah  n’emirembe  bibeere  ku  ye) 
olwo  n’ayatulira  Suhayl  nti:  “Ne  bw’onogaana  otya  ndi  Mubaka  wa 
Allah”.  Oluvannyuma  n’alagira  bamulage  awo  wennyini  ekigambo 
‘Omubaka  wa  Allah’  we  kyali  kiwandikiddwa  olwo  n’akisangulawo 
ye  kennyini  n’engalo  ye  era  n’alagira  wawandikibwewo  erinnya  lye: 
Muhammadi  ibn  Abdalla. 

Okusinziira  ku  bigendererwa  ebingi  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  yakkiriza  obuk- 
wakkulizo  obwatekebwawo  Abakulayish  era  obumu  ku  bwo  bwe 
buno: 

Endagaano  ejja  kubeerawo  okumala  ebbanga  lya  myaka 
kkumi. 

Abasiraamu  tebajja  kulambula  Ka’aba  mu  kiseera  kino. 
Okulambula  kwabwe  kwongezeddwaayo  okutuusa  omwaka  ogujja. 
Bajja  kubeera  mu  Makka  obutasukka  nnaku  ssatu  mu  kiseera  ekyo 
abataka  tebalina  kusemberera  Basiraamu  bajja  kuba  nga  bavudde 
mu  Makka. 

Munnamakka  yenna  anaafunanga  obubudamo  e  Madiina  anaz- 
zibwangayo  ne  bw’anaabanga  Musiraamu;  wabula  Munnamadiina 
anaanoonya  obubudamo  e  Makka  tajj a  kuweebwangayo. 

Ebika  by’Abawalabu  ebirala  bijja  kuba  bya  ddembe  okubeera  ku 
ludda  lwa  Basiraamu  oba  olw’Abakulayshi. 

Bino  byawandiikibwa  mu  kiseera  Abu  Jandal,  mutabani  wa 
Suhayl  ibn  Amuri  eyali  akiikiriridde  Abakulayishi,  ng’amaze  oku- 
tuuka  awaali  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ng’akulula  ebigere  bye  ebyali  bisibiddwa  enjegere. 
Mu  lwatu  Omusiraamu  Abu  Jandal  yali  atuusiddwaako  ebibonerezo 
ebiruma  bamusinzabibumbe  abo  olw’okweyunira  akakisa  k’ekiseera 
nga  kino,  yasobola  okutoloka  ku  bamusinzabibumbe  okutuuka 
okumpi  n’Abakldriza.  Naye  Suhayl  ng’akuba  mutabani  we  omuggo 
mu  kyenyi,  yabiyingiramu  n’agamba  Abasiraamu  nti  Abu  Jandal 
ateekeddwa  okuba  omunoonyi  w’obubudamu  asoose  okuzzibwayo 
eri  bamusinzabibumbe,  okuggyako  nga  baali  baatandise  dda  oku- 
menya  obukwakkulizo  bw’endagaano.  Ng’alaba  ebigenda  mu  maaso 
mu  nnaku,  Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  yagaana  nga  bw’agamba  nti  Abu  Jandal  yalina  okuba 
nga  takwatibwako  ndagaano  eno.  Kyokka  Suhayl,  n’omutima  gwe 
omukalubu  ng’ejjinja  ebyo  teyabikkiriza.  Nga  bamuzzaayo  eri  bam- 
usinzabibumbe,  Abu  Jandal  yawanjagira  Abakkiriza  bamuyambe. 
Yabuuza  nti: 


“Mugenda  kunkasuka  ate  mu  muliro  gwe  gumu?”  era  na  kino 
kyayongera  kutabula  birowoozo  bya  Basswahaba  abaali  abanyiika- 
vu,  bangi  mu  bo  bayunguka  amaziga  olwo  Nnabbi  (okusaasira  kwa 
Allah  n’emirembe  bibeere  ku  ye)  n’alyoka  akumakuma  Abu  Jandal 
nga  bw’agamba  nti: 


“Beera  omugumikiriza,  Abu  Jandal;  guma!  Lindirira  okusa- 
sulwa  kw’ekyo  okuva  eri  Allah  Owoobuyinza!  Tewali  kubuusabuusa 

nti  Allah  ajja  kuwa  abo  abanafu  obuweerero  wamu  n’okwetaaya 
bakateyamba  Abasiraamu  nga  ggwe  tulabika  nga  tutuuse  ku  nda- 
gaano  y’emirembe  n’abantu  bano  era  tuwadde  ekigambo  kyaffe  mu 
linnya  lya  Allah.  Tetuyinza  ate  kwawukana  ku  kigambo  kyaffe,  ekyo 
tekigwaana  (Ahmad,  IV,  325;  Ibn  Hishaam,  III,  367) 

Naye  era,  Nnabbi  ow’okwagala  okutaggwaawo,  yayongera 
okugezaako.  Yaddamu  n’asaba  Suhayl  omulundi  omulala  nti, 
“Mundekere”.  Naye  Suhayl  yagaana  n’atamufaako.  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  kwe 
kumusaba  nti: 

“Kale  nno  bwe  kiba  bwe  kityo  musse  wansi  w’obukuumi  bwo.” 
Suhayl  na  kino  teyakikkiriza.  Abakiise  okuva  mu  Bakulayishi,  abala- 
la  babiri  okuli  Huwaytwib  ne  Miqraz,  bakakanya  ku  ggume  lya 
Suhayl  era  ne  bakakasa  Omubaka  wa  Allah  (okusaasira  kwa  Allah 
n’emirembe  bibeere  ku  ye)  nti  ku  lulwe  bajja  kussa  Abu  Jandal  wansi 
w’obukuumi  bwabwe  era  bajja  kumukugira  okubonyaabonyezeb- 
wa  kwonna  okwandibadde  okuyinza  okumutuukako  (Waqidi,  II,  608; 
Balaazuri,  I,  220) 

Bw’atyo  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yavaawo  nga  waakiri  alina  ku  buweerero. 

Mu  mutima  gwe  ng’ajula  okwabika  olwa  imaan,  Umaru  yali 
takyayinza  kwebeera  mbeera  ya  bamusinzabibumbe  eya  nnampulira 
zzibi  n’okwekuza  kwe  baalina.  Mu  mazima,  ne  basswahaba  abalala 
tebaayawukanako  mu  mbeera  eyo  okuggyako  Abu  Bakari.  Umaru 
yatuuka  ne  ku  mbeera  y’okwagala  okuwakanya  ne  nkola  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  ng’asuubira 
okusazaamu  endagaano  eyali  nga  erabika  nti  abakkiriza  bawangud- 
dwa.  Kyokka  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yamujjukiza  nti  yali  akolera  ku  kiragiro  kya  Allah, 
yagamba  nti: 

“Ndi  Mubaka  wa  Allah.  Siyinza  kumugyemera.  Ye  muyambi 
wange!”  (Bukhari,  Maghaazi,  35;  Muslim,  Jihaadi,  90  -  97) 

U 

V 

Nga  Suhayl  addayo  e  Makka  oluvannyuma  lw’okussa  omukono 
ku  ndagaano  songa  ne  mutabani  we  amuli  ku  mabbali,  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye)  yat- 
egeeza  Basswahaba  be  nti,  “Musale  ebisolo  byammwe  ate  mumweko 
n’enviiri!” 

Naye  nga  ku  Basswahaba  tekuli  yeenyeenya  kutuukiriza  kira- 
giro.  Baali  banakuwavu  olw’ebyo  ebyaliwo  nga  tebabitegeera.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yad- 
dinngana  ekiragiro  kino  emirundi  esatu  nga  tewali  yeenyeenya.  Naye 
nga  buno  tebwali  bujeemu.  Kaalinga  akasiirikiriro  era  okulowooler- 
eza  ku  bungi  bw’endagaano  nga  ne  bwino  waayo  tannakala,  nti  oba 
olyawo  nti  eyinza  okusazibwamu.  Kuno  kwali  kulinda  okwawon- 
gererwa  okutundugga  kw’emitima  nga  giyaayanira  Ka’aba.  Ebyo  nga 
obitadde  ku  bbali,  bano  be  Basswahaba  bennyini  eggulolimu  abaali 
beeyamye  okufiira  mu  kkubo  lya  Allah  mu  maaso  ga  Nnabbi  waabwe 
omwagalwa  (okusaasira  kwa  Allah  n’emirembe  bibeere  ku  ye). 

Obutafaayo  obwalagibwa  Basswahaba  bwanyiizamu  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  mu 
mbeera  y’okuggwaamu  essuubi,  yaddayo  mu  weema  ya  mukyala 
we  Ow’ekitiibwa  Ummu  Salamah.  Bwe  yamala  okumuyitiramu  mu 
mbeera,  Ummu  Salamah  yagumya  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  n’amugamba  nti,  “Omubaka 
wa  Allah,  ggwe  sala  ensolo  yo  nga  tolina  kyonyeze  Basswahaba 
bo,  era  omweko  nenviiri  zo.  Bw’omala  okukola  ekyo,  wadde  nga 
banakuwavu  batya,  gujja  kuba  mugugu  muzito  gye  bali,  bajja  kuku- 
goberera...  Nkusaba  obasonyiwe!” 

Bwe  yafuluma  ebweru  wa  weema  oluvannyuma  lw’okwogeramu 
ne  mukyala  we,  Nnabbi  Owemikisa  yakola  nga  bwe  baali  bateesezza. 
Olwo  Basswahaba  ne  bamanya  nti  tewali  kuddamu  kwetegereza 
ndagaano  era  buli  omu  ku  bo  n’agoberera  ebikolwa  bya  Nnabbi 
(okusaasira  kwa  Allah  n’emirembe  bibeere  ku  ye).  Buli  omu  yasala 
ensolo  ye  era  n’amwa  n’enviiri.  Ummu  Salamah,  eyeerabirako  ku 
mbeera  eno,  oluvannyuma  yagamba  nti,  “Abasiraamu  beesogga 
ebbaagiro  n’ebbugumu  lingi  ne  ntya  nti  wayinza  okugwawo  akasam- 
battuko.”  (Bukhari,  Shurut,  15;  Ahmada,  IV,  326  -  331;  Waaqidi,  II,  613) 

Basswahaba  bwe  baamala  okusaddaaka  enngamiya  n’okumwako 
enviiri,  Allah,  nnannyini  matendo,  yasindika  omuyaga  ogwakunn- 
gunsa  enviiri  zaabwe  nga  guzitwaala  ku  Haram.  Basswahaba  kino 
baakitwala  ng’akabonero  nti  umrah  yaabwe  yali  ekkiriziddwa.214  Bwe 
batyo  ne  bessa  mu  ddene  okudda  e  Madiina. 

Oluvannyuma  nga  Basswahaba  batandise  okufuna  okutya 
obusungu  bwa  Allah  olw’obutasooka  kusiima  awamu  n’obuteefiirayo 
olw’obutamanya  kigendererwa  kiri  mu  ndagaano,  essuula  al  Fat’ hi 
yakka: 


Uj  La  iul  idJJ  JjLicJ  .  IXwo  Ld 

“Mazima  ddala  Ffe  twakuwa  (ggwe  Muhammadi)  obuwanguzi 
obweyolefu.  Allah  alyoke  akusonyiwe  ensobi  zo  ezaayita  n’ezo  ezi- 
jja  era  akomekkereze  ekyengera  kye  ku  ggwe  ate  akukuumire  mu 


214.  Ibn  Sa’adi,  II,  104;  Halabi,  II,  713. 

kkubo  eggolokofu.  Era  Allah  akutaase  olutaasa  olw’amaanyi.”  (al 
Fat’hi,  48  :  1  -  3) 

Mujammi  ibn  Jariyah  (Allah  amusiime)  ayongera  okutubuulira 
okutya  Basswahaba  kwe  baafuna  nga  al  Fat’ hi  esse: 

“Buli  omu  yeeyuna  eri  embalaasi  ye  mu  kutya.  Buli  omu 
ng’abuuza  omulala  kiki  ekyali  kigenda  mu  maaso.  Abamu  baagamba 
nti,  ‘Omubaka  wa  Allah  afunye  Obubaka’  Amangu  ddala,  twadda, 
era  ng’abalala,  eri  Omubaka  wa  Allah,  mu  kutya.  Olwakunngana 
fenna,  Omubaka  wa  Allah  (okusaasira  kwa  Allah  n’emirembe  bibeere 
ku  ye)  n’asoma  al  Fat’ hi.”  (Ibn  Sa’adi,  II,  105) 

Umaru  (Allah  amusiime)  okufaananako  bw’atyo  yagamba  nti, 
Olw’okutya  ebinaava  mw’ebyo  bye  nnali  nngambye  Omubaka  wa 
Allah,  n’olw’okwagala  okufundikira  obulungi,  nnasiiba  obutasalako, 
ne  nsaddaaka  nnyo,  ne  nsaala  Sunna  nnyingi  okwo  kwe  nassa 
n’okuta  abaddu.”  (Ibn  Sayyidinnas,  II,  167) 

Ssuula  al  Fat’hi  ye  yali  ebabbirako  ku  miryango  gy’obuwanguzi 
egyali  gitandikiriza  okweggula  eri  Abakkiriza.  Tekyatwala  bbanga 
ggwanvu  ebibala  ebyo  ebyakoonwako  mu  ssuula  ne  tutandika  okubi- 
funa.  Ebika  eby’omuliraano  byali  byatuuma  olugendo  Abakkiriza  lwe 
baagendako  nga  ’olugendo  lw’obutadda’.  Bwe  baalaba  Nnabbi  (okusaa- 
sira  kwa  Allah  n’emirembe  bibeere  ku  ye)  ne  Basswahaba  be  nga 
bakomawo  nga  ssi  banakuwavu,  baayanguyira  gyali  okumwetondera. 
Embeera  gye  baalimu  Allah,  nnannyini  matendo,  agitulaga  bw’atyi: 

“Nedda!  Mwalowooza  nti  Omubaka  n’Abakiriza  tebaali  ba 
kudda  eri  abenganda  zaabwe  era  ekyo  kye  kyabafuulirwa  ekisin- 
gako  eri  emitima  gyammwe  olwo  ne  mulowooza  ekibi  era  mwali 
bantu  ab’okuzikirira.  N’oyo  atakkiririza  mu  Allah  ne  Omubaka  we, 
mazima  twateekerateekera  omuliro  ogwokya  eri  abo  abatakkiriza.” 
(al  Fat’hi,  48  :  12  -  13) 

Ku  ngulu  obuwaayiro  bw’endagaano  ye  Hudaybiyah  bwali 
bunyigiriza  Basiraamu.  Naye  luvanyuma  lwa  Bubaka  kukka  mu 
ssula  al  Fat’hi  olwo  ne  kyeyoleka  nti  ku  ntandikwa  okwalabika 
ng’okuwangulwa  wamu  n’okugwa  mu  nda  kyakakasa  buwanguzi 
obw’olubeerera  nga  bwe  kiri  mu  ayah  nti: 


LtjLwo  1  d)i  ,-pj  j-^j  i ja^sIj  d)i 

“Era  muyinza  okutamwa  ekintu  kyokka  nga  kirungi  gye  muli, 
ate  oluusi  muyinza  okwagala  ekintu  naye  nga  kibi  gye  muli,  ate 
Allah  amanyi  kyokka  mmwe  temumanyi.”  (al  Baqara,  2  :  216) 

Ekigenderwa  ekiri  mu  kyafaayo  kino,  ekyo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  kye  yasanga  nga 
kizibu  okunnyonnyola  ku  ntandikwa  kyatuukirira  oluvannyuma 
lw’emyaka  ebiri.  Embeera  ey’eddembe  eyateekebwawo  endagaano 
eno  yafuuka  kkubo  eri  abantu  abawera  okuyingira  Obusiraamu  mu 
bungi  bwabwe  nga  bwe  baali  mu  myaka  ebiri  baasukka  kw’abo  nga 
tebannaba  kukola  ndagaano  ya  Hudaybiyah. 

kituufu  Abasiraamu  baagaanibwa  okukola  umrah  omwaka 
ogwo  era  baalina  okugumira  ekyo  kye  baatwala  nga  obuwaay- 
iro  (obukwakkulizo)  obuzito  okumala  akabanga.  Naye  ate  ama- 
goba  agaali  ag’okuvaamu  oluvannyuma  lw’ebbanga  gaali  ga  maanyi. 

Endagaano  yategeeza  nti  Obusiraamu  bwali  bumaze  okutongo- 
zebwa.  Baali  balina  kulinda  bulinzi  mwaka  mulala  olwo  balyoke 
balambule  Ka’aba.  Na  buli  yandiyagadde  okwegatta  ku  Basiraamu 
okuva  mu  bika  by’Abawalabu  abeetoloddewo  yali  wa  ddembe. 

Kino  kyaleetera  amaanyi  ga  Bannamakka  okukendeera  olwo 
Obusiraamu  ne  bufuna  ekyanya  mu  kukowoola  kwabwo. 

Ensonga  endala  lwaki  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalondawo  mirembe  yali  nti  omu- 
wendo  gwa  bantu  mu  Makka  gwali  munene  nga  baali  basinziza  mu 
busiraamu  naye  mu  kyama.  Nga  singa  olutalo  lwabalukawo  wakati 
wa  Bamusinzabibumbe  n’Abasiraamu,  mu  buli  ngeri  yonna  ban- 
dibadde  beeyoleka  ate  oba  ne  batirimbulwa. 

Ekyava  mw’ekyo,  ye  Mubaka  wa  Allah  (okusaasira  kwa  Allah 
n’emirembe  bibeere  ku  ye),  nnabbi  ow’okusasira,  yalinga  atemya  ku 
bandibadde  Abasiraamu  mu  Makka  wamu  n’ebika  by’Abawalabu 
ab’omuliraano  era  ababuguumiriza  n’okujja  eri  Obusiraamu. 
Tekyatwala  bbanga  ddene  ng’enkola  eno  evuddemu  ebibala. 


Obuwanguzi  Obwenkukunala:  Okweyongera  Kw’obulungamu 

Bamusinzabibumbe  baasanyuka  nnyo  olw’obukwakkulizo 
bwe  Hudaybiyah  nga  bukkiriziddwa,  mu  butuufu  nga  tebat- 
egedde  baatandika  okuggyawo  kamu  kamu  ku  miziziko  egiziyiza 
Abakkiriza  okugaziya  okukowoola  ate  olwo  bbo  n’emikono  gyabwe 
ne  babassa  mu  kifo  ekya  waggulu.  Kumpi  tewali  Sswahaba  yali- 
na  bwetaavu  kuddamu  kumanya  buwaayiro  bwa  ndagaano  nga 
balowooza  nti  bwali  weebuli  ku  lwa  bulungi  bwabwe.  Kino  kyay- 
ongera  kubikka  Bakulayishi  kitambaala  ku  maaso.  Bwe  batyo  bassa 
omukono  ku  ndagaano  nga  babuguumiridde  n’empewo  y’okubeera 
nti  baali  bawangudde  oluwangula  olw’amaanyi.  Kyokka  ate  obu- 

tuufu  bw’endagaano,  teyeeyoleka  bulungi  wadde  eri  Abakkiriza  mu 
ntandikwa  okutuusa  bwe  yebbulula  mu  kiseera  ky’okussa  obuwaay- 
iro  bwayo  mu  nkola. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ye  yali  amanyi  obulungi  emikisa  egyali  mu  yo  okuviira  ddala 
ku  ntandikwa  yali  mwegendreza  nnyo  ku  kwekuumira  ku  bukwak- 
kulizo  era  n’okubeera  nti  akozesa  buli  kakisa  konna  akaamuwee- 
bwa.  Okugeza,  ekibinja  ky’abakyala  okuva  e  Makka  bwe  bajja  e 
Madiina  okufuna  obukuumi,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yagaana  okusaba  kw’Abakulayshi 
okuwaayo  abakyala  bano  ng’asinziira  ku  kuba  nti  obukwakku- 
lizo  bw’endagaano  bwali  bukola  ku  basajja  bokka.  Allah,  nnannyini 
matendo,  yawa  ekiragiro  obutabawaayo  n’agamba  nti: 


“Abange  mmwe  abakkiriza!  Abakyala  abakkiriza  bwe  bajja  gye 
muli  nga  badduse,  mubekkaanye.  Allah  y’asinga  okumanya  obuk- 
kiriza  bwabwe,  kale  nno  singa  mubamanya  nti  bakkiriza  batuufu, 
temugeza  ne  mubazzaayo  eri  abatakkiriza.  Bazira  kw’abo  abatali 
bakkiriza  songa  nabo  bazira  gye  bali.  Era  muwe  abatali  bakki- 

riza  ekyo  kye  baasasanya  ku  bo.  Era  ssi  musango  bwe  mwewasiza 
abakyala  ng’abo  bwe  muba  nga  mubawadde  omutemwa  gwabwe. 
Era  temwesibaako  abakyala  abatakkiriza  era  musabe  babaddize 
ebyo  bye  mwabasasaanyako  era  n’abo  abasajja  abatali  bakkiriza 
basabe  baddizibwe  ebyo  bye  baawaayo.  Okwo  kwe  kulamula  kwa 
Allah.  Alamula  wakati  wammwe  Allah  Mumanyi  era  Mugezi.”  (al 
Mumtahinah,  60  :  10)215 

Mu  kaseera  ako,  Abu  Basir,  Munnamakka  eyali  akki- 
rizza  Obusiraamu,  yali  azze  e  Madiina  okufuna  obukuumi. 
Olw’okuwalirizibwa  obukwakkulizo  bw’endagaano,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  teyali- 
na  kya  kukola  kirala  okuggyako  okumuwaayo  eri  bamusinzabibum- 
be.  Okufaanaganako  n’abalala,  Abu  Basir  yakisanga  nga  kizibu  gyali 
okutegeera.  Mu  kwewuunya  okw’amaanyi,  yatuuka  n’okubuuza  oba 
Nnabbi  owemikisa  (okusaasira  kwa  Allah  n’emirembe  bibeere  ku  ye) 
yali  amwetaaga  addeyo  asinze  amasanamu.  Naye  nga  mukkakkamu 
nga  bulijjo,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yakakasa  Abu  Basir  nti  baali  tebayinza  kukyusa 
kigambo  kyabwe  n’amuwooyawooya  nti  “...beera  mugumikiriza, 
kubanga  Allah  Owoobuyinza  akaseera  ssi  ke  wala  ajja  kukulaga 
wamu  n’abalala  abakufaanana  ekkubo  erikujja  mu  mbeera  eyo.” 

Abu  Basr  yakkiriza  okusalawo  kwa  Nnabbi  (okusaasira 
kwa  Allah  n’emirembe  bibeere  ku  ye).  Ng’akulembeza  obulungi 
bw’embeera  y’Abasiraamu,  ne  yeewaayo  eri  bamusinzabibumbe, 
kyokka  ng’afaananako  ng’omulambo  ogutambula  kuba  yamanya 
nti  bamusinzabibumbe  baali  tebamutwala  Makka  wabula  kumutta. 
Bwe  yamanya  kino,  yeerwanako  nnyo  bwe  yafuna  akakisa.  Ku 
babiri  abaali  bamutwala  yattako  Hunays  era  olwo  omulala  n’adduka. 
Abu  Basr  yasitukira  mu  byambalo  bya  bamusinzabibumbe  n’ebirala 


215.  Laba:  Bukhari,  Shurut,  15;  Waaqidi,  II,  631  -  632. 

bye  baalina  wamu  n’ekitala  bw’atyo  n’addayo  eri  Nnabbi  wa  Allah 
n’amugamba  nti: 

“Omubaka  wa  Allah,  twala  kimu  kya  kutaano  ku  bino.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamuddamu  nti,  “Singa  nkikola  mba  ssituukirizza  bigen- 
dererwa  bya  ndagaano.  Ekyo  ky’okoze  wamu  n’ebintu  by’omusajja 
gWOSSe  bikwata  ku  ggwe.”  (Waaqid,  II,  626  -  627) 

Musinzabibumbe  eyadduka  yakomawo  e  Madiina  ng’abuuza 
Abu  Basr.  Mu  kiseera  kino  Abu  Basr  yagamba  nti,  “Omubaka  wa 
Allah!  Wabadde  mutuufu  ku  kigambo  kyo  bwe  wampaddeeyo  gye 
bali...  naye  mbadde  nyina  okwerwanako.” 

Bwe  yatandika  okulaba  ekigendererwa  ekyali  mu  magezi 
n’ekirowoozo  Nnabbi  kye  yamuwa,  Abu  Basr  yalekulira  Madiina 
n’agenda  asenga  mu  kitundu  ekyayitibwanga  Is,  ekisangibwa  ku 
njegoyego  wakati  wa  Makka  ne  Damascus.  Waayita  akaseera  katono 
ddala  nga  Is  efuuse  ekifo  ekitaalina  we  kigwa  ekyafuuka  enkambi 
y’abanoonyi  b’obubudamu  eri  Abasiraamu  bonna  abadduka  oku- 
noonya  obubudamo.  Mu  bwangu  ddala  omuwendo  gw’Abasiraamu, 
nga  mw’otwalidde  Abu  Jandal  eyasobola  okudduka,  gwasobola 
okulinnya  ne  gutuuka  ku  bikumi  bisatu  ekyataataaganya  ekkubo 
ly’ebyensubula  ey’amaanyi  okuva  e  Makka  okudda  e  Syria,  kya- 
kosa  okusuubula  kw’Aabakulayishi.  Bamusinzabibumbe  tebaalina 
kirala  kya  kukola  okuggyako  okukalambira  ku  kya  Nnabbi  (okusaa- 
sira  kwa  Allah  n’emirembe  bibeere  ku  ye)  okusazaamu  akawaayiro 
akakulu  mu  ndagaano.  Bwe  batyo  baasaba  Nnabbi  (okusaasira  kwa 
Allah  n’emirembe  bibeere  ku  ye)  akkirize  abanoonyi  b’obubudamu 
Abasiraamu  mu  Madiina.  Bwe  katyo  akawaayiro  akalabika  nti 
kaanyigiriza  Abasiraamu  ate  kaafuukira  Bannamakka  ekyambika.216 


216.  Laba:  Bukhari,  Shurut,  15;  Ibn  Hishaam,  III,  372. 

Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  bw’atyo  yasindika  ebbaluwa  eri  Abasiraamu  b’omu  kitundu 
kye  Is  abaali  bakulemberwa  Abu  Basr.  Mu  kiseera  Abu  Basr  we 
yabeerera  ng’ali  ku  ndiri  era  bw’atyo  yassa  omukka  ogw’enkomerero 
ng’amalirizza  okusoma  ebbaluwa. 

Abu  Jandal  yalagira  aziikibwe  awo  we  yafiira  n’omuzikiti  ne 
guzimbibwa  okumpi  n’entaana  ye  oluvannyuma  n’akulemberamu 
Abasiraamu  okugenda  eri  Nnabbi  wa  Allah  e  Madiina  (okusaasira 
kwa  Allah  n’emirembe  bibeere  ku  ye).217 


Eddembe  eryafunwa  nga  bayita  mu  ndagaano  ye  Hudybiyah  eyo 
Katonda  Owoobuyinza  gye  yannyonyola  nga  ‘obuwanguzi  obwey- 
olefu’  ( Fat’han  mubiina)  yakkaatiriza  nti  ye  ntandikwa  y’okukowoola 
kw’Obusiraamu  okwa  mangu  ddala.218 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yalangirira  nti  Hudaybiyah  buwanguzi  bwa  maanyi 
Sswahaba  omu  n’agamba  nti,  “Tuziyiziddwa  okwetooloola  Ka’aba, 
okusaddaaka  ebisolo  byaffe  mu  Haram  nga  kw’otadde  n’okuwaayo 
abantu  baffe  babiri  ababadde  banoonya  obukuumi  gye  tuli  ... 
buwanguzi  nnabaki  buno?” 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yawulira  ebigambo  ebyo,  olwo  n’alyoka  annyonnyola  obu- 
wanguzi  obwafunwa  mu  Hudybiyah  bw’atyi: 

“Ddala  endagaano  eno  buwanguzi  bwa  maanyi. 
Bamusinzabibumbe  bakkirizza  okujja  n’okugenda  kwammwe  mu 
bitundu  byabwe  okutuukiriza  ebigendererwa  byammwe  era  mulina 


217.  Laba:  Waaqidi,  II,  629. 

eddembe  okugenda  n’okudda.  Kale  nno  bagenda  kuyiga  okuva  kum- 
mwe  Obusiraamu,  bwe  babadde  bawakanya  nokutuusa  kati.  Allah 
agenda  kubafuula  bawanguzi  era  mujja  kudda  nga  mugobolodde 
okuva  eyo  gye  muyingira  nga  muli  balamu  katebule  . . .  nabwo  bwe 
buwanguzi  obw’amaanyi  gye  muli  mwenna!”  (Halabi,  II,  715) 

Abu  Bakari  okwo  kwe  yayongerereza  n’ekirowoozo  kye  ku 
ndagaano  bwe  yagamba  nti,  “Obusiraamu  tebufunanga  buwan- 
guzi  kusinga  bwe  baafuna  Hudaybiyah.  Naye  olw’okulaba  okumpi 
n’obufunda  bw’okumanya  bangi  baakiwakanya.  Abantu  banguyira 
nnyo  ensonga  eziri  wakati  wa  Allah  ne  Omubaka  we.  Naye  okwawu- 
kanako  nabo,  Allah  Owoobuyinza  taba  mu  bwangu  era  takola  kintu 
okutUUSa  ng’ekiseera  ekituufu  kitUUSe.”  (Waaqidi,  II,  610;  Halabi,  II,  721) 

Obulungi  obwasooka  okuva  mu  ndagaano  kwe  kusaasaana 
kw’Obusiraamu  amangu  ddala.  Amakubo  mangi  agaali  gaggaddwa 
mu  kukowoola  gaayelulwa.  Abasiraamu  baasobola  okwetaba  awamu 
ne  bamusinzabibumbe,  ne  boogera  nabo  mu  lujjudde  era  ne  babay- 
ita  okujja  eri  Obusiraamu.  Mpozzi  n’abo  abaali  bakwese  okukkiriza 
kwabwe  okutuusa  ekiseera  ekyo  baavaayo  mu  lwatu.219 

So  ng’ate  ng’ekyo  tekinnabaawo,  enjuyi  zombiriri  tezaakola- 
gananga  wamu  wadde  okugenda  e  Makka  oba  e  Madiina  nga  bwe 
baagala  nga  bwe  kyabeera  oluvannyuma  lw’endagaano.  Abakkiriza 
ne  bamusinzabibumbe  baafuna  eddembe  ly’okukyalira  ab’ennganda 
ne  mikwano  gyabwe  ku  njuyi  zombi.  Empisa  ya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  n’enneeyisa  ye 
ebiwa  eky’okulabirako,  awamu  n’ebyamagero  bye  yakolanga,  mu 
kiseera  kino  byali  bimaze  okuvaayo  mu  musana  byonna  Abakulayishi 
nga  basobola  bulungi  okubiraba;  era  nga  bino  byegasse  n’amagezi 
n’okubuulirira  Abakkiriza  bye  baabawa,  bamusinzabibumbe  bee- 

219.  Laba:  Ibn  Qayyim,  III,  309  -  310. 

sanga  nga  tebasobola  kukyebeera  wabula  okutandika  okwagala 
Obusiraamu.  Okwo  kw’ogatta  eky’Abawalabu  bannamalungu  nga 
baali  balinda  kulaba  nga  Bannamakka  bayingira  Obusiraamu  olwo 
nabo  balyoke  babeegatteko.  Kyali  kiseera  kino  Bannamakka  abatu- 
tumufu  nga  Khalid  ibn  Waliidi,  Amuri  ibn  Aasw  ne  Uthumaani  ibn 
Twalha  we  baayingirira  Obusiraamu.220 

Ababaka  b’Abasiraamu  baafuna  eddembe  okugenda  mu 
kitundu  kyonna  kye  baabanga  baagadde  era  ne  bannyonnyol- 
erayo  Obusiraamu  buli  lwe  baafunanga  akakisa.  Omuwendo 
gw’Abasiraamu  gweyongera  nnyo  mu  kiseera  kino  eky’emirembe. 

Ng’asinziira  ku  hadiisi  za  Omubaka  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  ezoogera  ku  nsonga  eyo, 
Imaamu  Zuhri,  apimaapimamu  ebyava  mu  Ndagaano  ye  Hudaybiyah 
mu  bigambo  bino: 

“Nga  tebannaba  kukola  ndagaano,  Abasiraamu  ne  bamusin- 
zabibumbe  baalwanagananga  buli  lwe  baasisinkananga.  Naye  enda- 
gaano  eno  yateekawo  enkolagana  erimu  okwesiganngana  wakati 
w’enjuyi  zombi.  Kati  baali  basobola  okusisinkana  buli  omu  ne 
yeeyabiza  munne,  nga  n’ebiseera  bingi  batuuka  n’okuyambagana  mu 
ngeri  ezitali  zimu.  Mu  kiseera  kye  kimu  kino,  buli  muntu  lwe  baa- 
mubuuliranga  ku  Busiraamu,  bwe  yamalanga  okulowooza  akatono 
ku  kye  baabanga  bamugambye,  yategeeranga  amazima  n’afuuka 
Omusiraamu;  okutuusa  nti  mu  kiseera  eky’emyaka  ebiri  gyokka 
egyali  wakati  w’endagaano  ye  Hudaybiyah  n’okununula  Makka, 
omuwendo  gw’abantu  abaasiramuka  gwali  munene  nnyo  okusinga 
abo  abaali  baakasiramukira  mu  myaka  gyonna  ekkumi  n’omwenda 
egyali  giyise  ng’endagaano  tennaba  kukolebwa.” 


220.  Laba:  Waaqidi,  II,  624. 

Ku  kino  Ibn  Hishaam  agattako  nti,  “Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  yali  azze  e  Hudaybiyah 
n’abalamazi  Abakkiriza  lukumi  mu  bina.  Nga  wayise  emyaka  ebiri 
gyokka,  yagenda  e  Makka  n’abantu  omutwalo  mulamba,  ate  okusin- 
ziira  ku  banyumya  bino  abalala,  kuno  ogattako  enkumi  ebbiri  ez’abo 
abaagendanga  babeeyungako  mu  kkubo,  olwo  omugatte  gwonna 
ne  gubeera  omutwalo  gumu  mw’enkumi  bbiri.  Omuwendo  guno 
gukakasa  ebigambo  bya  Zuhri  ebyali  byogera  ku  mbeera  nga  bwe 
yaliwo.”  (Haythami,  VI,  170;  Ibn  Hishaam,  III,  372) 


u 

Okuyita  Bakabaka  Eri  Obusiraamu 

Oluvannyuma  lw’Endagaano  ye  Hudaybiyah,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye), 
rasuul  oyo  eyatumwa  eri  abantu  bonna,  yatandika  okukoowoola 
abantu  b’ensi  zonna  ezaali  zisoboka  okutuukibwamu,  okumpi 
n’ewala,  ng’abayita  bayingire  Obusiraamu.  Ekyo  era,  ndaba  kye  kyali 
Ekiragiro  kya  Katonda  nti: 

ciXLi  aJ  (_£ JJl  ^jLLJI  L$jI  L; 

lj  oljU-UJI 

“Gamba  (ggwe  Muhammadi)  nti:  Abange  abantu!  Mazima  nze 
ndi  Mubaka  wa  Allah  gye  muli  mwenna,  Oyo  afuga  eggulu  zonna 
n’ensi. . .”  (al  A’araaf,  7  :  158) 


(JU-di  j*J  Ld  j  uLj  Jjjl  U  ^_L  J jUjJl  L^jI  L 

“Owange  ggwe  Omubaka!  Tuusa  (ku  bantu)  ekyo  ekisse  gy’oli 
okuva  eri  Katonda  wo,  era  singa  ekyo  tookikole  ojja  kuba  nga  totuusizza 
Bubaka  bwe,  era  Allah  ajja  kukukuuma  abantu. . (al  Maa-ida,  5 :  67) 

j  ^LU  JiL S  iiLLkjl  Loj 

OjJtXkj  S/  ,j-^L]l  I 

“Tetwakutuma  (ggwe  Muhammadi)  okuggyako  eri  abantu 
bonna  ngoli  musanyusa  era  omutiisa  naye  abantu  abasinga  obungi 
tebamanyi.”  (Sabaa,  34  :  28) 

Nnabbi  (okusaasira  kwa  Allah  nemirembe  bibeere  ku  ye)  yayita 
abantu  bano  ng’akozesa  amabaluwa  ge  yabawandiikira,  ng’agaasinga 
okumanyika  gaali  mukaaga  oba  munaana.  Buli  bbaluwa  ey’okuyita 
yagikwasa  Sswahaba  omukulu.  Omubaka  Ow’ekitiibwa  bwe  yay- 
ogera  ku  kye  yali  ayagala  okukola  eky’okuwandiikira  Bakabaka 
amabaluwa,  Basswahaba  baamugamba  nti: 

“Omubaka  wa  Allah,  tebajja  kusoma  bbaluwa  yonna  okug- 
gyako  ng’eriko  envumbo.”  Bw’atyo  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yafuna  empeta  eya  feeza  ne 
kuwuumulwako  ebigambo  Allah  -  Rasuulu  -  Muhammadi  nga 
bisimiddwako  mu  nnyiriri  ssatu.  Oluvannyuma  empeta  eno  gye 
yakozesanga  ng’envumbo  ye  entongole.221  Ekyasimibwa  ku  mpeta 
kyali  kitiibwa  mu  kigambo  ‘Muhammadu  Rasuulu  Llaahi’  wadde, 
ng’olw’okugulumiza  erinnya  lya  Allah,  erinnya  eryo  lye  lyasooka 
waggulu,  olwo  mu  makkati  ne  mubeera  Rasuulu  ate  olunyiriri  olwa 
wansi  olusembayo  ne  kubeera  Muhammadi. 


221.  Laba:  Bukhari,  Ilm,  7;  Muslim,  Libaas,  57,  58:  Ibn  Sa’adi,  I,  258. 

Dihyatul  Kalbi  ( Allah  amusiime)  ye  yatwala  ebbaluwa  ya  Nnabbi 
(okusaasira  kwa  Allah  nemirembe  bibeere  ku  ye)  ewa  Heraclius, 
Kabaka  wa  Byzantine.  Heraclius  yasangibwa  mu  Syria  nga  yaakadda 
okuva  mu  lutalo  mwe  baafufuggaliza  obulungi  Abaperuusi,  era  eyo 
ebbaluwa  gye  baagimusanza.  Bwe  yafuna  ebbaluwa,  Kabaka  oyo, 
obutafaananako  n’ekitera  okusuubirwa  mu  Bakabaka  abeemanyi  era 
abeewulira  eryanyi,  teyalaga  kunyiiga  kwonna.  Wabula  ate,  ebbalu- 
wa  yamuleetera  okwagala  okw’amaanyi  okunoonyereza  n’okumanya 
ebyali  bikwata  ku  kumukowoola  kuno.  Heraclius  bw’atyo  yalagira 
bamuleetere  we  yali  abantu  abaali  bava  mu  kibuga  omwali  musibuka 
Nnabbi  (okusaasira  kwa  Allah  n’emirembe  bibeere  ku  ye),  ye  ken- 
nyini  asobole  okubaako  ne  by’ababuuza. 

Abu  Sufyaane,  obudde  obwo  eyali  omulabe  ow’omutawaana  ennyo 
eri  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  mu  kiseera  ekyo  yasangibwa  Damascus  ng’akulembeddemu 
ekibinja  ky’abasuubuzi  okuva  e  Makka.  Endagaano  ye  Hudaybiyah 
yali  ekyaliko.  Abasajja  ba  Kabaka  baabakulemberamu  ne  babatwala 
mu  lubiri  awaali  Kabaka.  Heraclius,  we  baamuleetera  Bannamakka, 
yali  mu  Iliya  we  wali  osobola  okulengerera  al-Aqswa,  ng’ali  wamu 
n’abakungu  be  bonna.  Nga  yeetooloddwa  Abayonaani  abatutumufu, 
Kabaka  yakkiriza  abasajja  (Bannamakka)  mu  lubiri  lwe  era  n’atumya 
omutaputa  abeere  kayungirizi  wakati  we  nabo. 

Ekibuuzo  kye  yasooka  okubuuza  ng’ayita  mu  mutaputa  kyali 
nti:  “Ani  mu  mmwe  asinga  okubeera  ow’oluganda  olw’okumpi  eri 
omusajja  ono  agamba  nti  nnabbi?” 

Abu  Sufyaane  yaddamu  nti,  “Nze.”  Heraclius  kwe  kulagira 
nti,  “Mumusembeze  wano  kumpi  ye  ne  banne;  naye  bwe  mba 
njogera  naye,  mikwano  gye  mugizzeeko  emabega  we.”  N’agattako 
nti,  “Gamba  mikwano  gye  nti  nja  kubaako  ebibuuzo  bye  mbuuza 

ebikwata  ku  musajja  oli.  Singa  ono  (Abu  Sufyaane)  atandika  oku- 
limba,  bagambe  babeeko  n’akabonero  ke  bakola.” 

Mu  butuufu,  Abu  Sufyaane  yakkiriza  nga  wayise  akaseera  nti, 
“Singa  nnali  ssiri  wa  kuwulira  buswavu  olwa  mikwano  gyange  bye 
bandiyogedde  wano  na  wali  ku  birimbo  bye  nnandikoze,  awatali 
kubuusabuusa  nnandimulimbiridde!”  Ebyazuuka  oluvannyuma 
binyumizibwa  Abu  Sufyaane  yennyini  bw’atyi: 

“Ekibuuzo  ekyasooka  Kabaka  kye  yabuuza  kyali  nti,  ‘Olunyiriri 
lwe  (obuzaale)  luli  lutya?’ 

Nnaddamu  nti,  ‘Olunyiriri  lwe  lwe  lumu  ku  zisingira  ddala 
ekitiibwa!’ 

‘Eriyo  omuntu  yenna,  ng’ono  tanneesowolayo,  eyeegambako 
okubeera  nnabbi?’ 

Nnaddamu  nti,  ‘Nedda  tewali’ 

‘Waliwo  Kabaka  yenna  mu  bajjajja  be?’ 

‘Nedda’ 

‘Abo  abamugoberera...  bava  mu  bantu  ab’ebitiibwa  oba  aba 
wansi?’ 

Nnaddamu  nti,  ‘Bava  mu  bantu  aba  wansi’ 

Oluvannyuma  Heraclius  kwe  kubuuza  nti,  ‘Omuwendo  gwabwe 
gugenda  gulinnya  oba  gugenda  gukendeera?’ 

Nnaddamu  nti,  ‘Bagenda  beeyongera  bungi. . .’ 

‘Waliwo  abantu  abakuba  enkyukira  nga  bamaze  okukkiriza 
eddiini  ye  olw’okugitamwa?’ 


‘Nedda!’ 

‘Mwali  mumuvunaanyeeko  eky’okulimba  nga  tannaba  kwe- 
gamba  nti  nnabi?’ 

‘Nedda’ 

‘Waliwo  ekiseera  kyonna  lwe  yalemererwako  okukuuma  enda- 
gaano  gye  yali  akoze?’ 

Nnagamba  nti,  ‘Nedda,  buli  ndagaano  gy’akola  agituukiriza. 
Naye  twakola  endagaano  y’emirembe  naye  mu  kiseera  kino  ekiriwo. 
Tetumanyi  ku  luno  bw’agenda  kweyisa.’  Ssaasobola  kufuna  kintu 
kirala  kya  kukozesa  okumusiiga  enziro  okuggyako  ebigambo  ebyo! 

Oluvannyuma  Heraclius  yabuuza  nti: 

‘Mwali  mumulwanyisizzaako?’ 

Nnaddamu  nti,  ‘Yee’ 

‘Biki  ebyava  mu  ntalo  ezo?’ 

‘Ebiseera  ebimu  abadde  atuwangula;  ebiseera  ebirala  ne  tumu- 
wangula!’ 

‘Kirungi.  Kati  abalagira  kukola  ki?’ 

Atulagira  kusinza  Allah  era  Allah  Yekka  n’obutamugattako 
kirala  kyonna,  n’okuleka  amasanamu  ga  bajjajja  ffe  abaasooka. 
Atulaalika  okusaala,  okubeera  abeesimbu,  abeesigwa  n’okufa  ku 
bennganda  zaffe’ 

Kabaka  olwo  n’abaako  ebigambo  bye  yagamba  omutaputa,  oyo 
eyatutaputira  ebigambo  bye  bw’atyi: 

‘Mugambe  nti...  Nnakubuuzizza  ku  lunyiriri  lwe  n’onngamba 
nti  lwe  lumu  ku  zisinga  ekitiibwa.  Bannabbi  nabo  bwe  batyo. 
Babatuma  kuva  mu  bantu  abasinga  okubeera  ab’ebitiibwa  mu  bantu 
baabwe. 


usemtmzsz j  NNABBI  muhammad  omulondemu  |g 


Nnabuuzizza  oba  waliwo  omuntu  yenna  omulala,  ng’ono  tan- 
naba  kujja,  eyeegamba  ng’ono  bw’akoze.  Wanngambye  nti  tewali. 
Singa  waaliwo,  oluusi  nnandigambye  nti  akoppye  kikolwa  ky’oyo. 

Nabuuzizza  oba  waliwo  kabaka  eyali  avudde  mu  bajjajja  be 
n’ogamba  nti  tewabeerangayo.  Singa  waliwo  kabaka,  nnandigambye 
nti  agezaako  kulwanirira  bwakabaka  bwa  bajjajja  be. 

Nnabuuzizza  oba  nga  wali  omuwuliddeko  ng’alimba  nga  tan- 
naba  kwegamba  kya  bwa  nnabbi,  n’oddamu  nti  tomuwulirangako. 
Nze  kennyini  mmanyi  nti  omuntu  atalimba  bantu  banne  tasobola 
na  kamu  kuwaayiriza  Katonda! 

Nnabuuzizza  oba  abagoberezi  be  basinga  kuva  mu  bantu 
ab’ebitiibwa  oba  mu  bantu  aba  wansi.  Wagambye  nti  basinga  kuva 
mu  bantu  ba  wansi.  Ab’ekika  ekyo  be  bagoberera  bannabbi  ku 
ntandikwa. 

Ne  mbuuza  oba  omuwendo  gwabwe  gugenda  gukendeera  oba 
gweyongera  bweyongezi;  n’ogamba  nti  beeyongera  bweyongezi.  Ekyo 
kye  kitera  okubeera  ku  ddiini  entuufu  omuwendo  gw’abagoberezi 
baazo  buli  kaseera  gugenda  gweyongera. 

Nnabuuzizza  oba  waliwo  abantu  abadduka  okuva  mu  ddiini  ye 
oluvannyuma  lw’okugikkiriza  nga  kino  kiva  ku  butayagala,  n’ogamba 
nti  tewali.  Ekyo  kye  kizuuka  kasita  enzikiriza  esimba  amakanda  mu 
mutima  n’efuna  emirandira. 

Nnabuuzizza  oba  waliwo  ekiseera  kyonna  kye  yalemwa  oku- 
kuuma  endagaano  ye;  n’ogamba  nti  tewali.  Bannabbi  bwe  batyo  bwe 
beeyisa.  Tebasobola  butatuukiriza  kye  baba  bagambye. 


Nnabuuzizza  oba  nga  mwali  mulwanye  naye.  Wagambye  nti 
mwalwanako  naye  ebiseera  ebimu  n’abawangula  ate  ebirala  ne 

mumuwangula.  Ne  bannabbi  bwe  batyo  ddala.  Bafuna  okugezese- 
bwa  naye  gye  bamaliriza  nga  be  bawanguzi. 

Nnabuuzizza  nti  ki  ki  ky’abalagira.  Wagambye  nti  abalagi- 
ra  obutasinza  okuggyako  Katonda  Omu,  n’obutamugattako  kirala 
kyonna,  n’okuleka  okusinza  amasanamu;  era  nti  abalagira  okusaala, 
obwesimbu  n’okuba  abeesigwa. 

By’oyogera  bwe  bibeera  nga  bituufu,  ekitegeeza  nti  omusajja 
oyo  agenda  kufuga  ensi  zino  zonna  kwe  nnyimiridde  kati  mu  kiseera 
ssi  kye  wala.  Okwo  kw’ogatta  nti  nnamanya  nga  Nnabbi  ono  ajja, 
naye  kye  ssaamanya  era  kye  ssaasobola  kuteeba  kye  ky’okuba  nti  yali 
agenda  kuva  mu  mmwe.  Singa  nnasobola  okumanya  nnandigenze 
gy’ali  mmusinsinkane,  era  ndabe  nga  nsobola  okumulaba.  Bwe 
nnandisembedde  w’ali  nnandinaazizza  ebigere  bye’ 

Oluvannyuma  Heraclius  yasaba  bamuwe  ebbaluwa  omubaka 
wa  Nnabbi  wa  Allah  (okusaasira  kwa  Allah  n’emirembe  bibeere  ku 
ye),  Dihya  (Allah  amusiime)  gye  yali  awadde  Gavana  we  Busra,  oyo 
eyagiweereza  Kabaka.  Yali  esoma  bw’etyi: 

“Ng’eva  ew’omuddu  wa  Allah  era  Omubaka  Muhammadi, 
ng’egenda  ewa  Heraclius,  Omukulembeze  w’Abalooma. 

Emirembe  gibeere  ku  abo  abagoberera  obulunngamu!  Nkuyita 
eri  Obusiraamu.  Yingira  Obusiraamu  owone;  era  Allah  empeera  zo 
ajja  kuzikubisaamu  emirundi  ebiri!  Bw’onooba  agaanye,  ojja  kugu- 
mira  ebibi  by’abantu  abali  wansi  wo. 

“Gamba  nti:  Abange  mmwe  Bannannyini  Kitabo!  Mujje  eri 
ekyo  ekitugatta  wakati  waffe  nammwe:  nga  bwe  butasinza  okug- 
gyako  Allah,  era  nobutamugattako  kirala  kyonna,  era  abamu  mu  ffe 
obutafuula  balala  bakatonda  ne  balekawo  Katonda  Omu.  Naye  bwe 
baba  bagaanye  mugambe  nti:  Mujulire  nti  ffe  tuli  Basiraamu  (abee- 
waayo  eri  Katonda)”  (Aali  Imraan,  3  :  64) 

Abu  Sufyaane  anyumya  ebyaddako  bw’atyi: 

“Nga  Heraclius  amaze  bye  yalina  okugamba  nga  n’ebbaluwa 
emaze  okusomebwa,  waabalukawo  oluyoogaano;  amaloboozi  nga 
gafubutuka  mu  nsonda  zonna,  awo  ne  batuggyawo  ne  batufulumya 
ebweru.  Eyo  gye  nnagambira  mikwano  gyange  nti,  ‘Ettutumu  lya 
mutabani  wa  Abu  Kabsha222  ligenda  lituva  mu  ngalo...  olaba  ne 
Kabaka  wa  ba  Banu  Aswfar223  (Heraclius)  yennyini  amutya!’  Waali 
awo  wennyini  we  nnafunira  okukkiriza  okutayuuguuma  nti  yali  wa 
kuwangula...  era  gye  byaggweera  nga  nange  Allah  ampadde  obu- 
lunngamu.” 

Oluvannyuma  Heraclius  yayita  abakungu  be  mu  maaso  ge, 
bonna  ne  bakunngaana  mu  lumu  ku  mbiri  za  Kabaka. 

Yabagamba  naye  nga  muli  abayita  eri  Obusiraamu,  nti:  “Ba 
Byzantine...  mulaba  mutya  singa  muba  mufunye  Okwesiima 
n’obwakabaka  ebitaggwaawo?”  Nga  balinga  endogoyi  ze  bakanze 
bonna  baapaala  ne  badduka  nga  beeyuna  emiryango  naye  ne  bag- 
isanga  nga  gyonna  miggale.  Ng’alabye  abakungu  be  engeri  gye 
beesambamu  eky’obubayita  eri  Obusiraamu,  Heraclius,  mu  buk- 

222.  Okumanya  ebikwata  ku  linnya  eryo  lye  baakozesanga  ku  Nnabbi  Owemikisa 
(okusaasira  kwa  Allah  nemirembe  bibeere  ku  ye),  laba  ekitabo  ekisooka 
olupapula.... 

223.  Banu  Aswfar  mu  lulimi  olwa  bulijjo  kitegeeza  Batabani  ba  Bakyenvu  ng’eryo 
lye  linnya  Abawalabu,  ebiseera  ebimu  lye  baakozesanga  ku  ba  Byzantine. 

kakkamu  yabayita  bakomewo,  era  nga  bw’akyusa  ebigambo  bye  yali 
ayogedde,  yabagamba  nti: 

“Mbadde  mbagezesa  bugezesa  okulaba  obunywevu  bwammwe 
ku  Bukristu  ...  era  kye  ndaba  nkyagadde!”  Abakungu  nga  bamaze 
okufuna  obukakafu  baaweta  ku  mitwe  mu  kusiima.  (Bukhari,  Bad’ul 
Wahy,  I,  5  -  6,  Imaani,  37,  Shahaadat,  28,  Jihaadi,  102;  Muslim,  Jihaadi,  74; 
Ahmada,  I,  262) 


Bw’atyo  Heraclius  yeefiiriza  ekyengera  ky’Obusiraamu  bwe 
yaleka  eby’ensi  okumusinza  amaanyi,  wadde  nga  yali  amaze  okwete- 
gereza  n’okutegeera  amazima.  Oluvannyuma  lw’okusembera  okumpi 
ennyo  n’omulyango  gw’ebyengera  n’obwakabaka,  yakyuka  n’addayo 
(n’atayingira). 

Yali  Abdalla  ibn  Hudhaafa  ( Allah  amusiime)  eyatwala  ebbaluwa 
efaananako  eya  Heraclius  eri  Khosrau  we  Persia,  oyo  enneeyisa  ye 
eyayawukanira  ddala  n’eya  munne  Heraclius.  Obusungu  nga  buju- 
la  okumwabya  olw’okulaba  erinnya  lye  nga  liwandiikiddwa  wansi 
w’erinnya  lya  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye),  yakwata  ebbaluwa  ng’omulalu  n’agiyuza  obulere 
okwo  n’agoberezaako  ebigambo  ebyali  bivuma  omubaka  wa  Nnabbi 
gwe  yatuma. 

Abdalla  (Allah  amusiime)  teyava  mu  mbeera  era  Khosrau 
n’abakungu  be  yabaddamu  bino  wammanga  nti: 

“Mmwe,  Aba  Peruusiya,  muyita  mu  nnaku  zammwe  embale 
nga  temulina  Nnabbi,  Ekitabo  Ekitukuvu  era  nga  mufugako  aka- 
tundu  katono  nnyo  ku  nsi  eno...  Muwangaala  obulamu  obwo  nga 
muli  mu  birooto  eby’akaseera  akatono  ennyo!  Ekitundu  ky’ensi  ekyo 
kye  mutalinaako  buyinza  bwonna  kinene  okutwala  ewala. 


Bakabaka  bangi  abaaliwo  nga  ggwe,  Khosrau,  tonnaba  kujja  era 
ne  bafuga  nga  baagala  okufuna  Ensi  oba  Enkomerero.  Abo  abaaya- 

gala  Enkomerero  era  baafuna  emigabo  gyabwe  mu  nsi  muno.  Wabula 
abo  abaayagala  ensi,  baafiirwa  emigabo  gyabwe  egy’Enkomerero. 
Munyoome  kye  tubaleetedde  nga  bwe  mwagala  naye,  ndayira  Allah 
nti,  yonna  gye  munaabeera,  ekyo  kye  munyoomerera  bwe  kinaa- 
batuukako,  mujja  kubuutikirwa  okutya  era  mujja  kuba  nga  temukya- 
sobola  kwetaasa!” 

Khosrau  byonna  ebyamugambibwa  byamugwa  nkoto  ne  yee- 
suulirayo  gwa  nnagamba  era  n’atandika  okwewaana  ng’obwakabaka 
bwe  bwe  bwali  ekitundu  ku  ye  era  ng’okuwangulwa  oba  okuzuukawo 
abamuvuganya  bwe  kyali  kitayinza  kumutiisa  n’akamu.  (Suhayli,  VI, 
589  -  590).  Oluvannyuma  yalagira  basajja  be  okufulumya  Abdalla 
okumujja  mu  lubiri  lwe. 

Abdalla  ibn  Hudhaafa  (Allah  amusiime)  teyayonoona  kaseera 
konna  nga  yeebagala  nsolo  ye  okudda  e  Madiina,  nga  muli 
bw’alowooza  nti,  “Ndayira  Allah,  nze  sifaayo  ku  kiyinza  okuntuu- 
kako  ku  limu  ku  makubo  abiri  (nga  nzira  e  Madiina  oba  okufa), 
kubanga  obuvunaanyizibwa  bwange  mbutuukirizza,  obw’okuwaayo 
ebbaluwa  ya  Nnabbi.”  (Ahmada,  I,  305;  Ibn  Sa’adi,  I,  260,  IV,  189;  Ibn  Kathiir, 
al  Bidaaya,  IV,  263  -  266;  Hamidullah,  al  Wathaiq,  olup.  140) 

Ekirala  kye  tuyinza  okujjukira  ku  Abdalla  ibn  Hudhaafa  (Allah 
amusiime)  kye  kyafaayo  ekirala  ekiwa  ekifaananyi  ku  ddiini  gye 
yalina  n’obuzira  bwe  yayolesa: 

Mu  bwa  kaliifa  bwa  Umaru  (Allah  amusiime)  Abdalla  ibn 
Hudhaafa  yali  omu  ku  ggye  ly’Abasiraamu  abaawerezebwa  e 
Syria,  mu  kitundu  kye  Kaysaariyya,  okulwanyisa  ba  Byzantine,  era 
ng’eyo  gye  yakwatibwa  ng’omuwambe.  Abakungu  aba  Byzantine, 
olw’okumubala  ng’omuwambe  ow’ebbeeyi  baamutwala  ewa  Kabaka, 
nga  bwe  bamugamba  nti  yali  “. . .  Sswahaba  wa  Nnabbi!” 

Kabaka  yalagira  Abdalla  (Allah  amusiime)  ne  bamusibira 
mu  nnyumba  emu  ne  batamukombya  ku  k’okulya  konna  wadde 
ak’okunywa.  Oluvannyuma  yaweereza  Sswahaba  ono  omwenge 
n’ennyama  yembizzi.  Baatunuulira  Abdalla  (Allah  amusiime)  oku- 
mala  ennaku  ssatu  nnambirira  balabe  kye  yali  agenda  okukola;  naye 
teyakwata  ku  mwenge  wadde  ennyama  yembizzi. 

Abasajja  baagamba  Kabaka  nti,  “Kati  alabika  atandise  okug- 
gweeramu  ddala  amaanyi.  Bw’otamujjaayo  agenda  kufa!” 

Kabaka  yalagira  ne  bamuleetera  Abdalla  (Allah  amusiime). 
Yamubuuza  nti: 

“Ki  ki  ekyakugaanye  okulya  n’okunywa  bye  nnakuweerezza?” 

Sswahaba  yamuddamu  nti,  “Wadde  nga  nzikirizibwa  okulya 
n’okunywabye  wampeerezza  engeri  gye  ndi  mu  mbeeray’okukakibwa, 
naye  ssayagadde  nze  n’eddini  yange  okufuuka  ekisekererwa  gy’oli!” 

Ng’obumalirivu  bwa  Abdalla  bumuyitiriddeko,  Kabaka  yamu- 
wa  muwala  we  amuwase  era  n’amulagaanyisa  okumuweerako  obwa 
gavana,  naye  n’amuteerako  akakwakkulizo  kamu  nti  yalina  okuk- 
kiriza  okufuuka  Omugoberezi  wa  Kristo. 

Abdalla  (Allah  amusiime)  yaddamu  nti,  “Ne  bw’oba  wa  kumpa 
obwakabaka  bwo  bwonna  n’ensi  za  Buwalabu  zonna  nve  ku  ddiini 
ya  Muhammadi  (okusaasira  kwa  Allah  n’emirembe  bibeere  ku  ye) 
okumala  olutemya  lw’eriiso,  ekyo  sandikikoze!” 

Awo  Kabaka  kwe  kumutiisatiisa  nti:  “Kati  nno  ngenda  kulagira 
bakutte!”  Abdalla  yamuddamu  nti,  “Ekyo  kiri  gy’oli  okukisalawo!” 

Sswahaba  ow’ekitiibwa  oluvannyuma  baamubamba  ku  musaal- 
aba,  ab’obusaale  ne  batandika  okumukasulira  obusaale  naye  nga 
tebamukwasa.  Kino  baakikolanga  mu  bugenderevu  nga  bakolera  ku 
kiragiro  kye  baali  baweereddwa,  nga  baali  baagala  kumutiisa  butiisa. 

Oluvannyuma,  yaweebwa  okulabula  omulundi  ogusembayo  ave  mu 
Busiraamu  naye  Sswahaba  ow’ekitiibwa  yasigala  awanise  omutwe 
waggulu  nga  yeeremye. 

Kabaka  yamulagiriza  okuva  ewala  we  yali  nga  bw’awoggana  nti, 
“Olina  okukkiriza  okufuuka  Omugoberezi  wa  Kriso,  ekitali  ekyo 
nngenda  kulagira  bakukasuke  mu  ntamu  omuli  olweje  olwesera!” 
Abdalla  (Allah  amusiime)  bwe  yagaana  baaleeta  entamu  ey’ekikomo 
ne  bagijjuza  butto  n’amazzi  ne  babitokosa  ne  byesera.  Kabaka  yala- 
gira  ne  baleeta  omuwambe  Omusiraamu  omu,  gwe  baawa  okulabula 
nga  kwe  baawa  Abdalla  (Allah  amusiime).  Omusiraamu  omuwambe 
ono  naye  bwe  yagaana,  mu  bukambwe  obususse  baamusuula  buter- 
eevu  mu  ntamu,  nga  Abdalla  (Allah  amusiime)  akanudde  amaaso 
atunula  bw’atyi.  Omubiri  gwe  tegwalwawo  ne  guggwerera  mu  mazzi 
ageesera,  n’afa  mu  nfa  esinga  ekitiibwa. 


Kabaka  yaddamu  okulabula  Abdalla  (Allah  amusiime)  omu- 
lundi  omulala.  N’era  bwe  yagaana,  olwo  n’alagira  bamusuule  mu 
ntamu.  Naye  baba  bagenda  okumukasuka  mu  ntamu  bwe  batyi, 
Abdalla  (Allah  amusiime)  n’atandika  okukaaba.  Kabaka  yalowooza 
nti  Sswahaba  ono  yali  yeekubye  mu  kifuba  n’apondooka  olwo 
n’alagira  bamumuleetere.  Bwe  baamutuusa  we  yali,  kwe  kuddamu 
okumulabula  naye  ne  mu  kiseera  kino  Abdalla  (Allah  amusiime) 
yagaana  mu  ngeri  ey’obusungu. 

Mu  kusoberwa,  Kabaka  yabuuza  Abdalla  ibn  Hudhaafa  (Allah 
amusiime)  nti,  “Kati  olwo  lwaki  okaaba?”  Abdalla  ibn  Hudhaafa 
(Allah  amusiime)  yamuddamu  oluddamu  olwatiikirivu  nti: 


“Tolowooza  nti  nkaabye  lwa  kutya  ekyo  ky’obadde  ogenda 
okunkola.  Nkaabye  olw’okuba  nga  nnina  obulamu  bwa  mulundi 
gumu  bwe  nsobola  okuwaayo  mu  kkubo  lya  Allah.  Ndowoozezza 
muli  nga  bwe  neegamba  nti,  ‘Kale  kati  olina  obulamu  bwa  mulundi 
gumu  bwe  bagenda  okukasuka  mu  ntamu,  era  togenda  kubandazaa- 

wo  ogenda  kufiira  mu  kkubo  lya  Allah.  Naye  nnandiyagadde  oku- 
beera  n’obulamu  bwa  mirundi  mingi  nga  bulinga  omuwendo  gwe 
nviiri  eziri  ku  mubiri  gwange  era  ne  bantuusaako  ebibonyoobonyo 
nga  bino  mu  kkubo  lya  Allah  emirundi  egiwera.” 

Endowooza  eyo  eyekyewuunyo  Abdalla  (Allah  amusiime)  gye 
yayolesa  n’obuzira  n’ekitiibwa  kya  imaani  birina  kinene  kye  byakola 
ku  Kabaka  era  n’ayagala  okumuta  agende,  kwe  kumugamba  nti: 

“Kati  nywegera  ekyenyi  kyange  nja  kukuleka  ogende.” 

Sswahaba  yabuuza  Kabaka  nti,  “Bwe  nnakunywegera  onoota 
Abasiraamu  abalala  abawambe  n’ondeka  ne  nngenda  nabo?” 

Kabaka  yaddamu  nti,  “Yee,  nja  kubata.”  Abdalla  (Allah  amusi- 
ime)  oluvannyuma  yagamba  nti,  “Mu  kaseera  ako  nnalowooza  nti 
kigenda  kunkolako  ki  singa  nnywegedde  ekyenyi  ky’omulabe  omu 
mu  balabe  ba  Allah  ne  nsobola  okutaakiriza  obulamu  bwange 
n’obulamu  bw’abawambe  Abasiraamu  abalala?” 

Olunaku  olwo  Abasiraamu  abawambe  kinaana  baateebwa. 
Okubonaabona  okwabatuukako  baakunyumizaamu  Kaliifa  Umaru 
(Allah  amusiime)  amangu  ddala  nga  batuuse  e  Madiina. 

Umaru  (Allah  amusiime)  kwe  kugamba  nti: 

“Okunywegera  ekyenyi  kya  Abdalla  (Allah  amusiime)  buvu- 
naanyizibwa  eri  buli  Musiraamu  era  nze  muntu  agenda  okusooka 
okutuukiriza  obuvunaanyizibwa  obwo,  era  awo  yasituka  n’anywegera 
Abdalla  (Allah  amusiime)  mu  kyenyi.  (Ibn  Athiir,  Usudul  Ghaaba,  III,  212 
-  213;  Dhahabi,  Siyar,  II,  14  -  15) 

Bwe  kityo  kyali  kyetaagisa  Sswahaba  eyalina  ebitendo  ng’ebya 
Abdalla  ibn  Hudhaafa  (Allah  amusiime)  okusobola  okutwala  ebbal- 
uwa  ya  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ewa  Khosrau  we  Peruusiya;  eyali  asobola  okumuwa 

essomo  mu  lubiri  lwe,  nga  yeetooloddwa  abatemu  be  abaali  balinda 
kimu  Khosrau  kubasiinyaako  kyokka  olwo  balyoke  bamutte. 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  bwe  yawulira  ekikolwa  kya  Khosrau  eky’okuyuza  obulere 
ebbaluwa  gye  yali  amuwandiikidde,  yagamba  nti,  “Nsaba  Allah 
ayuzeeyuze  obwakabaka  bwe  obulere!”  (Bukhari,  Ilm,  7;  Ibn  Athiir,  Usudul 
Ghaabah,  III,  212) 

Eky’amagero  kya  Nnabbi  kyatuukirira  nga  wayiseewo  akaseera 
katono,  mu  biseera  bya  ba  Khulafaa-u  Raashidiina,  oba  Bakaliifa 
Abalunngamu,  obwakabaka  bwa  ba  Peruusiya  bwonna  bwe  bwadda 
wansi  w’obufuzi  bw’Abasiraamu. 

Khosrau,  ng’akyali  mu  busungu,  yaweereza  ekiragiro  eri  Bazan, 
Gavana  we  Yamani  ng’amulagira  amutwalire  Nnabbi  Muhammadi 
(okusaasira  kwa  Allah  n’emirembe  bibeere  ku  ye).  Ensonga  eyo 
ababaka  ba  Bazan  baatuuka  ewa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  ne  bamuwa  ebbaluwa  ya 
Khosrau  gye  yali  awandiise.  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  bwe  baamala  okumusomera 
mu  bbaluwa  yamwenya.  Oluvannyuma  yayita  ababaka  bayingire 
Obusiraamu.  Ababaka  baasaba  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  bw’aba  nga  yali  tayagala  kugenda 
na  bo  waakiri  addemu  ebbaluwa  ya  Khosrau.  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ng’asinziira  ku 
Bubaka  bwe  yafuna,  yabagamba  nti: 

“Allah  ateereddewo  Khosrau  mutabani  we  Shirawayhi. 
Shirawayhi  agenda  kumutta  mu  mwezi  bwe  guti,  mu  kiro  bwe  kiti 
era  mu  kiseera  bwe  kiti  nga  kiyise  mu  kiro!” 

Ababaka  bino  byabawuniikiriza  kwe  kubuuza  Nnabbi  nti,  “Bino 
by’oyogede  tubiwandiike  wansi  tubitegeeze  Gavana?” 

r&P? - 

Omubaka  wa  Allah  yabaddamu  nti,  “Yee,  Gavana  mumute- 
geeze  ebyo  bye  muwulidde  era  mumugambe  nti  eddiini  yange 
n’obufuzi  bwange  bijja  kutuuka  eyo  yonna  mu  matwale  ga  Khosrau 
n’obwakabaka  bwe  gye  buyita  byeyongereyo  okutuuka  eyo  emba- 
laasi  nenngamiya  gye  bisobola  okutuuka.  Era  mumugambe  nti: 
Bw’afuuka  Omusiraamu,  nja  kumulekera  ensi  eyo  gy’afuga  era 
mmufuule  Kabaka  ow’ekika  ekya  ba  Abna  (Abaperuusiya  abawan- 
gaalira  e  Yamani)!” 

Ebigambo  bya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  bwe  byamala  ne  bituuka  ku  Bazan, 
yabyogerako  nti,  “Ndayira  bino  tebifaanana  kuba  bigambo  bya 
kabaka.  Nzikiriza  nti  omusajja  ono  nnabbi  nga  bw’agamba!  Naye 
mu  buli  ngeri  ka  tulinde  ebinaava  ku  bigambo  bye  by’agamba 
ku  bya  Khosrau.  Kasita  kinaatuukirira  olwo  ajja  kubeera  nnabbi 
oyo  Katonda  Owoobuyinza  gwe  yatumira  abantu.  Naye  bwe  biba 
eby’obulimba  olwo  tujja  kusalawo  eky’okukola!” 

Bazan  oluvannyuma  yabuuza  ababaka  be  yatuma  nti, 
“Mwamusanze  mutya?” 

Baddamu  nti,  “Tetulabanga  ku  mufuzi  alina  kitiibwa  ate  nga 
mwetoowaze  nga  ye  ate  nga  talina  ky’atya,  wadde  nga  talina  bakuu- 
mi  bamwetoolodde;  okwo  nga  kw’oyongera  okuba  ng’atambula  kyere 
ku  bigere  ng’omuntu  owa  bulijjo!  Mikwano  gye  tebasitula  maloboozi 
w’ali  era  boogera  mu  bukkakkamu...”,  okwo  kwe  baayongereza  ebi- 
rala  bye  baali  balabye. 

Tebaalinda  kiseera  kinene  ebbaluwa  n’ejja  ng’eva  mu  lubiri 
ng’ebategeeza  nga  Shirawayhi  bwe  yali  asse  kitaawe.  N’ekyali  kisinga 
kw’ekyo,  ekiseera  Khosrau  mwe  yatemulirwa  kyakwataganira  ddala 
n’ekiseera  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  kye  yali  yabagamba.  Gavana  Bazan  yagamba  bugambi 
nti,  “Omusajja  ono  tewali  kubuusabuusa  nnabbi  eyatumibwa  Allah!” 


NNABBI  MUHAMMAD  OMULONDEMU  |g 


Ba  Abna,  abaava  e  Peruusiya  nga  bawangaalira  Yamani,  baagoberera 
mukama  waabwe  ne  bakkiriza  Obusiraamu.  (Ibn  Saadi,  I,  260;  Abu 
Nu-aym,  Dalaa-il,  II,  349  -  350;  Diyaarbakri,  II,  35  -  37) 

U 

V 

Negus  ow’e  Abyssinia  yasingira  wala  nnyo  mu  kukwata  obulungi 
ebbaluwa  ya  Nnabbi  Owemikisa  (okusaasira  kwa  Allah  n’emirembe 
bibeere  ku  ye)  n’omubaka  eyagitwala,  Amuri  ibn  Umayya  (Allah 
amusiime).  Ng’ogasseeko  eky’okumuyita  eri  Obusiraamu,  ebbaluwa 
eyaweerezebwa  Negus  era  yalimu  ebintu  ebikwata  ku  Mariyamu 
ne  Isa  (emirembe  gibeere  ku  bo  bombi).  Engeri  gye  yali  amaze 
okuyiga  ku  Busiraamu  okuva  ku  Basiraamu  abaali  baasenguka 
kugenda  e  Abyssinia  era  engeri  gye  yali  yawa  ekifaananyi  ekyali 
kizzaamu  amaanyi  eri  Obusiraamu  okuviira  ddala  ku  ntandik- 
wa,  Negus  yatwala  ekiwawaatiro  eky’empuyi  za  imaani  oluvan- 
nyuma  lw’okufuna  ebbaluwa  entongole  eyali  emuyita  eri  amazima. 
Yalangirira  obukkiriza  bwe  mu  maaso  ga  Jafaari  (Allah  amusiime) 
omwana  wa  Abu  Twalib  omukulu,  eyali  naye  mu  kiseera  ekyo. 
Oluvannyuma  ng’agoberera  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  kye  yali  ayagala,  yassa  Abasiraamu 
abaali  basenze  ewuwe  ku  maato  abiri  era  n’alagira  babasomose  baba- 
teeke  ku  ludda  olw’Ennyanja  Emmyufu  (Red  Sea).  Mu  ngeri  y’emu 
yaweereza  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ebbaluwa  nga  bw’alangirira  nga  bwe  yali  afuuse 
Omusiraamu.  Ebbaluwa  ye  yali  esoma  bw’etyi: 

“Egenda  ewa  Muhammadi  (okusaasira  kwa  Allah  n’emirembe 
bibeere  ku  ye),  Omubaka  wa  Allah,  era  mu  ngeri  y’emu,  n’okusaasira 
kwa  Allah  n’ebirungi  ebingi.  Allah,  awatali  katonda  okuggyako  Ye, 
annunngamizza  eri  Obusiraamu. 

Omubaka  wa  Allah  ...!  Nfunye  ebbaluwa  yo  eyogera  ku 
mbeera  ya  Isa  (emirembe  gibeere  ku  ye).  Ndayira  Katonda  w’ensi 
n’eggulu  (zonna),  Isa  (emirembe  gibeere  ku  ye)  talina  kisinga 
kw’ekyo  ky’oyogera  ku  bimukwatako.  Okukoowoola  kwe  nakwo 
bwe  kutyo  kulinga  bw’ogamba.  Tuyize  emisingi  gy’Obusiraamu 
egyo  gy’oteekeddwa  okutuusa  eri  abantu.  Kizibwe  wo  (Jafaari) 
twamukyaza  bulungi  ne  mikwano  gyo  abaasengukira  mu  nsi  ze 
waffe.  Oli  mutuufu  ku  kigambo  ky’oba  oyogedde.  Oli  mutuufu  era 
ng’okakasibwa. 

Mpeze  gy’oli,  Omubaka  wa  Allah,  nga  mpita  mu  kizibwe  wo,  oyo 
akukiikiridde.  Neewaddeyo  eri  Katonda  w’ensi  zonna  mu  maaso  go. 
Nkuweerezza  mutabani  wange,  Arha.  Amaanyi  ngalina  ku  mwoyo 
gwange  gwokka;  bw’oba  oyagala,  Omubaka  wa  Allah,  nzije  gy’oli  nja 
kusitukiramu  nzije.  Njulira  nti  buli  ky’ogamba  kituufu.  Emirembe 
gibeere  ku  ggwe  Omubaka  wa  Allah  ...”  (Ibn  Sa’adi,  I,  259;  Ibn  Qayyim, 
III,  689;  Hamidullah,  al  Wathaiq,  olup.  100,  104  -  105) 


Era  mwali  mu  nnaku  ezo  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  mwe  yabuuliza  oba  waa- 
liwo  nnakyewa  atwaleyo  ebbaluwa  ya  Muqawqis224  ow’e  Alexandria, 
ng’asuubira  mpeera  okuva  eri  Allah.”  Khatib  ibn  Abi  Balt’ah  (Allah 
amusiime)  yasituka  ku  magulu  ge,  omulundi  gumu,  ne  yeewaayo 
atwale  ebbaluwa  eyo. 

224.  Kabaka  wa  ba  Byzantine  yayitibwanga  Caesar  (Kayissari),  omufuzi  wa  ba 
Peruusi  ng’ayitibwa  Khosrau  (Kisira),  Kabaka  wa  Abyssinia  (ekitundu  omuli 
Ethiopia  n’ebtundu  ebyetooloddewo  olwaleero)  ng’ayitibwa  Negus  eyali 
afuga  Egypt  (Misiri)  ng’ayitibwa  Falaawo  (Oharaoh),  gavana  wa  Alexandria 
ng’amanyiddwa  nga  Muqawqis  Kabaka  wa  Yamani  ng’amanyiddwa  ngaTubba. 
Ebitiibwa  bino  byakozesebwanga  ku  buli  kabaka  oba  omufuzi  era  byali  bya 
nsikirano,  n’olw’ekyo  tebirina  kuttabulwa  na  mannya  ga  bantu.  (Ibn  Kathiir,  al 
bidaaya,  XI,  228). 

Nnabbi  wa  Allah  (okusaasira  kwa  Allah  n’emirembe  bibeere 
ku  ye)  kwe  kumusabira  nti,  “Nsaba  Allah  akufuulire  omulimu  guno 
omutukuvu  gy’oli.” 

Khatib  (Allah  amusiime)  yatwalayo  ebbaluwa  ewa  Muqawqis 
we  Alexandria.  Ebbaluwa  yali  esoma  bw’etyi: 

“(Ntandise)  n’erinnya  lya  Allah  Omusaasizi  ow’okusaasira 
okubuna,  Omusaasizi  ow’okusaasira  okw’enjawulo. 

(Ebbaluwa  eno)  eva  wa  muddu  wa  Allah  era  Omubaka  we 
Muhammadi,  (ng’egenda)  eri  Muqawqis  omukulembeze  wa  ba 
Copti  (Kopti). 

Emirembe  gibeere  kw’oyo  agoberera  obulunngamu  era  ne 
yeekuumira  ku  kkubo  ettuufu.  Nkuyita  eri  Obusiraamu.  Fuuka 
Omusiraamu  ofune  emirembe  olwo  Allah  empeera  zo  azikubiseemu 
emirundi  ebiri.  Bw’otakkiriza  kukowoola  kuno  olwo  ebibi  bya  ba 
Kopti  bigenda  kubeera  ku  ggwe. 


“Gamba  (ggwe  Muhammadi)  nti:  Abange  mmwe  Bannannyini 
Kitabo!  Mujje  eri  ekyo  ekitugatta  wakati  waffe  nammwe:  nga  bwe 
butasinza  okuggyako  Allah,  era  n’obutamugattako  kirala  kyonna, 
era  abamu  muffe  obutafuula  balala  bakatonda  ne  balekawo  Katonda 
Omu.  Naye  bwe  baba  bagaanye  mugambe  nti:  Mujulire  nti  ffe  tuli 
Basiraamu  (abeewaayo  eri  Katonda)”  (Aali  Imraan,  3  : 64) 

Ebbaluwa  ya  Nnabbi  (okusaasira  kwa  Allah  nemirembe  bibeere 
ku  ye)  bwe  yasomebwa,  Muqawqis  yagamba  Khatib  (Allah  amusi- 
ime)  okusembera  okumpi  ne  we  yali,  nga  mu  kiseera  kye  kimu 
bw’akunngaanya  ba  kabona  be  abatutumufu.  Khatib  (Allah  amusi- 
ime)  ebyazuuka  oluvannyuma  abinyumya  bw’atyi: 

“Muqawqis  yanngamba  nti  yali  ayagala  kwogera  nange  ng’alina 
ebintu  bye  yali  ayagala  okumbuuza  nga  yali  ayagala  kubimanya.” 
Nnamugamba  nti,  ‘Tewali  mutawaana  . . .  Buuza  butereevu’ 

Yabuuza  nti,  ‘Mukama  wo  ssi  nnabbi?’ 

Nnaddamu  nti,  ‘Awatali  kubuusabuusa  kwonna...  Mubaka  wa 
Allah.’ 

Oluvannyuma  yabuuza  nti,  ‘Bw’abanga  ddala  Mubaka  wa 
Allah,  kati  lwaki  teyakolimira  abantu  be  abaamuwaliriza  okusen- 
guka  okuva  ewaabwe  gy’azaalibwa,  n’agenda  anoonya  obubudamu 
awalala?’  Ekyo  nnakiddamu  nga  nange  nkozesa  kibuuzo  nti: 

‘Naawe  okakasiza  ddala  nti  Isa,  Omwana  wa  Mariyamu,  yali 
nnabbi  wa  Allah,  ssi  bwe  kiri?  Kati  okuva  lwe  yali  nnabbi,  yali 
tasobola  kusaba  Katonda  we  n’asaanyaawo  abantu  be  bwe  baayagala 
okumutta,  mu  kifo  ky’okulinda  okutwalibwa  mu  ggulu?’ 

Muqawqis  ebigambo  byamukalira  ku  matama.  Nga  wayiseewo 
akasiriikiriro  yanngamba  okumuddiramu  bye  nnali  njogedde,  era 
nnabimuddiramu.  Mu  ngeri  y’emu  yaddamu  n’asirika. 

Oluvannyuma  yagamba  nti,  ‘Oyogedde  bulungi.  Oli  musajja 
mugezi,  apima  ebigambo  bye  by’ayogera;  ate  ng’ova  ku  lusegere  lwa 
musajja  omugezi  gy’ova!’  Nga  nfunye  amaanyi  nnayogera  ebigambo 
bino  nti: 


‘Mu  nsi  zino  mw’owangaalira,  nga  tonnajja  mwalimu  omusajja 
eyeegamba  nti  yali  katonda  asinga  obunene.  Oluvannyuma  Allah 

OwoobuyinzayakwataFalaawooyon’amubonerezan’ebibonyoobonyo 
eby’oku  nsi  ne  ku  Lunaku  lw’enkomerero.  Funa  eky’okuyiga  okuva 
ku  abo  abaakusooka,  olwo  olyoke  osseewo  eky’okuyiga  eri  abalala!225 

Bino  yabyogerako  n’agamba  nti,  ‘Ffe  we  tuli  wano  tulina  eddiini 
era  tetugenda  kugyabulira  okuggyako  nga  tuweereddwa  ekisingako 
obulungi!” 

Nnamuddamu  nti,  ‘Teri  kubuusabuusa  nti  Obusiraamu  bwe 
businga  obusukkulumu  ku  ddiini  eyo  gy’ogoberera  kati!  Tukuyita 
eri  Obusiraamu,  obwo  Allah  Owoobuyinza  bwe  yalonda  ng’eddiini 
eri  abantu.  Ssi  ggwe  wekka  Muhammadi  Mustafa  (okusaasira  kwa 
Allah  n’emirembe  bibeere  ku  ye)  gw’ayita,  wabula  akoowoola  abantu 
bonna.  Abantu  abaali  basinga  obubi  era  abaali  abakambwe  okus- 
inga  baali  Bakulayishi.  Abantu  abaasinga  okumukolera  enkwe  baali 
Bayawudi.  Kuludda  olulala,  abantu  abaasinga  okubeera  okumpi  naye 
bazze  babeera  Bagoberezi  ba  Kristo.  Nga  Musa  (emirembe  gibeere 
ku  ye)  bwe  yaleeta  amawulire  amalungi  ag’okujja  kwa  Isa  (emirem- 
be  gibeere  ku  ye),  ne  Isa  naye  yalanga  okujja  kwa  Muhammadi 
(okusaasira  kwa  Allah  n’emirembe  bibeere  ku  ye).  Okukuyita  kwaffe 
eri  Kulaane  kufaanana  naawe  okuyita  abagoberezi  ba  Tawuraati 
okudda  eri  Bayibuli.  Buli  omu  ateekeddwa  okugoberera  nnabbi 
w’ekiseera  kye...  era  nga  ggwe  wasobola  okutuuka  mu  kiseera  kya 
Muhammadi  Mustafa  (okusaasira  kwa  Allah  n’emirembe  bibeere  ku 
ye).  N’olw’ekyo  bwe  tuba  tukuyise  okudda  eri  Obusiraamu  tetuku- 
gamba  kwesamba  ddiini  ya  Isa  (emirembe  gibeere  ku  ye).  Wabula 
ate,  tuba  tukuyita  okukola  okusinziira  ku  bwanaabbi  bwe’ 

Kw’ekyo  Muqawqis  yaddamu  nti: 

225.  Nga  bwe  kyogerwa  obulungi  mu  ngero:  Omuntu  alemwa  okuyiga  mu  byafaayo 
aba  ajja  kufuuka  kya  kuyigirwako  eri  abo  abalijja  oluvannyuma. 

r&P? - 

‘Nga  bwe  ndaba,  eddiini  ya  nnabbi  ono  tebalagira  kwabu- 
lira  bya  nsi  wadde  okubagaana  okufuna  ebintu  ebyo  ebikkiriz- 
ibwa  era  ne  byegombebwa.  Alabika  ssi  mufuusa  ali  mu  kutab- 
ulwa  oba  omulimba  eyeegamba  mbu  afuna  amawulire  okuva  mu 
nsonda  zebitamanyiddwa.  Wabula  alina  obubonero  bwobwannabbi 
ng’okuba  nebitamanyiddwa  nga  bissibwa  gy’ali  era  n’okwogera 
ebintu  eby’okuzuuka  mu  biseera  eby’omu  maaso  nga  tebinnaba 
kugwawo.  Naye,  awamu  n’ekyo,  njagalayo  akaseera  akalala  mmale 
okulowooza’ 

Nga  wayise  akaseera  yawandiika  bino  nga  bye  byanukula  ebbal- 
uwa  gye  nnamutwalira: 

‘(Ntandika)  n’erinnya  lya  Allah,  Omusaasizi  ow’okusaasira 
okubuna,  Omusaasizi  ow’ekisa  ekingi. 

Eri  Muhammadi  ibn  Abdalla,  ng’eva  ewa  Muqawqis, 

Emirembe  gibeere  ku  ggwe!  Ebbaluwa  yo  ngisomye  era  ne 
ntegeera  ebyo  by’oyogedde  era  by’ompitira  okudda.  Nnamanya  nti 
waliwo  nnabbi  eyali  ow’okujja  naye  mbadde  mmusuubira  kuva  mu 
bitundu  ebyetoolodde  Damascus.  Nkyazizza  omubaka  wo.  Kati  nku- 
weerezza  abawala  babiri  (abaddu)  abatwalibwa  ng’eky’omuwendo 
ennyo  mu  Bakopti  nkuweerezza  ne  ku  ngoye  ezimu;  era  nkuweer- 
ezza  ennyumbu  (ensolo)  otambulireko,  nga  bino  byonna  birabo  byo. 
Emirembe  gibeere  ku  ggwe!’ 

Muqawqis  talina  kirala  kye  yayongerako;  naye  era  teyakkiriza 
Busiraamu.  Nga  nfuluma,  yagamba  nti,  ‘Kyonna  ekinaaba  kizuuse, 
tobaako  na  ky’ogamba  Bakopti!”’  (Ibn  Kathiir,  al  Bidaaya,  IV,  266  -  267;  Ibn 
Sa’adi,  I,  260  -  261;  Ibn  Hajar,  al  Iswaba,  III,  530  -  531) 

Ekiri  mu  giraasi  kiri  nti,  Muqawqis  obubaka  bwa  Nnabbi  yabut- 
wala  mu  mutima  mulungi  era  mu  ngeri  ey’omukwano.  Yali  asuubira 
okujja  kwa  Anabbi  Ow’enkomerero,  naye  nga  yali  amusuubira  kuva 

mu  miriraano  gya  Damascus.  Okulowooza  kuno  kwamaliriza  nga 
kumubisse  amaaso  n’atasobola  kukkiriza  mazima  era  gye  byagg- 
weera  nga  Muqawqis  asubiddwa  okufuuka  Omusiraamu.  Naye  yawa 
Khatib  (Allah  amusiime)  ensolo  ey’okwebagala  n’abawala  abaddu 
babiri,  ow’ekitiibwa  Mariyah  ne  muganda  we  Sirin. 

Bwe  yali  ng’addayo  eka,  Khatib  (Allah  amusiime)  yabuulira 
abooluganda  ababiri  ku  Busiraamu,  era  n’abubaagazisa  era  ekya- 
baviiramu  okusiramuka.226  Baategeera  amazima  agataggwaawo  nga 
tebannaba  na  kulinnya  kigere  mu  Madiina. 

Khatib  (Allah  amusiime)  olwatuusa  ebigambo  bya  Muqawqis, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yabyogerako  nti,  “Omusajja  oyo  omugyeemu  yabadde  tasobola 
kwefiiriza  bufuzi  bwe...  naye  ky’atasobodde  kwefiiriza  era  tagenda 
kukisigaza.”  (Ibn  Sa’adi,  I,  260  -  261;  Diyaarbakri,  II,  38) 

Nnabbi  wa  Allah  (okusaasira  kwa  Allah  n’emirembe  bibeere 
ku  ye)  Sirin  yamufumbiza  Hassaan  ibn  Thaabit  (Allah  amusi- 
ime)  ate  ye  n’awasa  Mariyah,  oluvannyuma  eyamuzaalira  mutabani 
we  Bulayimu.  Obufumbo  obwo,  obwatuukibwako  nga  buyita  mu 
Kusalawo  Okutukuvu,  bwagobolola  emigaso  egy’eby’obufuzi  egi- 
wera.  Kino  kyalekawo  omukululo  ogwa  maanyi  era  ogwagenderera 
ku  Bamisiri  era  kulina  kye  kwakola  ennyo  mu  Bamisiri  okwabu- 
lira  ba  Byzantine  mu  ntalo  zaabwe  ze  baalimu  n’Abasiraamu  ezaali 
ez’okugwawo  mu  biseera  eby’omu  maaso,  ekyasobozesa  Abakkiriza 
okuseeyeeya  eri  obuwanguzi  nga  banywevu  mu  mitima. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yawa  Basswahaba  amagezi  gano,  nga  kyakulabirako  eri  engeri 
y’okuyisaamu  abooluganda  (abako): 

®  226.  Ibn  Sa’adi,  VIII,  212. 

- 

“Mujja  kuwangula  Misiri,  ensi  gye  bapimisa  minzaane  eyitibwa 
qiraat.  Mbawa  amagezi  abantu  baayo  okubakwata  nekisa.  Ekiraamo 
kyange  ekyo  mukikuume  butiribiri  kubanga  tubalinako  oluganda, 
olw’omusaayi  n’obuko.”  (Muslim,  Fadhwailu  Sswahaaba,  226  -  227) 

Nga  bwe  kimanyiddwa,  olunyiriri  lwa  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  lutuukira  ddala 
ku  Ismaa-ila  (emirembe  gibeere  ku  ye);  era  nga  Hajara,  maama  wa 
Ismaa-ila  (emirembe  gibeere  ku  ye)  bwe  yali  ava  e  Misiri,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 
Abamisiri  abatwala  ng’abooluganda  lwe.  So  ng’oluganda  olw’obuko 
luva  ku  kuba  nga  yawasa  ow’ekitiibwa  Mariyah.227 

V 

Haaritha,  omwami  owa  Baghassaani  Abawalabu  be  Syria, 
ye  ebintu  yabissaamu  amalala  mangi  n’okwewulira,  ku  ngeri  gye 
yeeyisaamu  ng’afunye  ebbaluwa  ya  Nnabbi  (okusaasira  kwa  Allah 
n’emirembe  bibeere  ku  ye)  Shuja  ibn  Wahb  (Allah  amusiime)  gye 
yamutwalira.  Yatuuka  n’okusaba  olukusa  olutongole  okuva  eri  baka- 
ma  be  agende  alwanyise  Abasiraamu.  Wabula  okusaba  kwe  kwa- 
gaanibwa.228 

Hawza,  omukulembeze  wa  Yamaamah  naye  yagaana  okuyi- 
ta  kwa  Nnabbi  gy’ali  okwamutuusibwako  Salit  ibn  Umayr  (Allah 
amusiime).  Yafa  mu  bulumi  obw’amaanyi  nga  wayiseewo  akaseera 
katono.229 


227.  Ibn  Hishaam,  I,  4. 

228.  Ibn  Sa’adi,  I,  261. 

229.  Ibn  Sa’adi,  262. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  buli  mubaka  ku  babaka  be  yatuma  nga  tannaba  kubasindika 
yasooka  kumuwa  magezi  amakulu.  Okugeza  nga  tannaba  kuwaayo 
bbaluwa  eyali  eyolekera  abantu  b’e  Khimyar,  yawa  Iyaash  (Allah 
amusiime)  amagezi  bwe  gati: 

“Bw’otuukayo  ekiro,  lindako  obudde  bukye  olyoke  oyingire. 
Oluvannyuma  funa  wuzu  mu  ngeri  ennungi  esingayo  osaaleyo  laaka 
bbiri.  Saba  Allah  akuwe  obuwanguzi  n’okukwatibwa  mungeri  ennungi 
esanyusa.  Olwo  weeteeketeeke.  Kwata  ebbaluwa  yange  mu  mukono 
gwo  ogwaddyo  era  ogiweeseeyo  omukono  gwo  ogwa  ddyo  mu  mikono 
gyabwe  egya  ddyo.  Bw’onookola  bw’otyo  bajja  kukukkiriza..” 

Iyaashi  (Allah  amusiime)  anyumya  nti,  “Nnakolera  ddala  ku 
magezi  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ge  yampa  era  baamaliriza  bayingidde  Obusiraamu. 
Eyazuuka  oluvannyuma  nabyo  byagendera  ddala  nga  bwe  yali 
abyogedde.”  (Ibn  Sa’adi,  I,  282  -  283) 

Okukoowoola  kuno  lyali  ddaala  erisooka  Obusiraamu  bwe 
lyakwata  mu  kubuna  ensi  yonna  nga  buva  e  Madiina.  Oluvannyuma 
lw’okufuna  obulamu  n’okumanyika  mu  Kyondo  kya  Buwalabu, 
Obusiraamu  bweyongera  okugenda  nga  bukula  buli  kakedde.  Nga 
byonna  obitadde  ku  bbali,  emisingi  emigumu  egy’obuwanguzi 
gyasimbibwa  na  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yennyini. 


Eddogo  Eryaweerezebwa  Abayawudi  Eri  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye) 

Kyali  mu  biseera  ebyo  abakulu  b’Abayawudi  we  baaleetera  omu- 
fuusa  omugezigezi  Assaam  ibn  Labid,  eyali  Omusiraamu  ku  ngulu, 
naye  nga  mu  kyama  ali  ku  nzikiriza  ya  Kiyawudi. 

Baamugamba  bwe  batyi,  “Ggwe  mufuusa  asinga  obukodyo. 
Muhammadi  aloze  abasajja  n’abakazi  mu  ffe  ate  nga  tetulina  kye 
tusobola  kukikolako.  Olabye  ekyo  ky’atukoze;  butya  bw’agyemedde 
eddiini  yaffe,  n’atta  abantu  baffe  abangi  n’abalala  bangi  n’abagoba  mu 
nsi  yaffe.  Olw’ebikolobero  ebyo  byonna  by’atutuusizaako,  kati  tuku- 
kwasa  obuvunaanyizibwa  omubonereze  ng’omusindikira  eddogo!” 
Baawa  Assaam  ibn  Labid  dinaari  za  zaabu  ssatu  akole  omulimu 
ogwo. 

Ibn  Labid  yatandikirawo  okweteekerateekera  okukola  omu- 
limu  ogwo  era  n’anoonya  engeri  ey’okufunamu  enviiri  ssatu  okuva 
ku  nviiri  ez’omutwe  gwa  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye).  Alina  engeri  gye  yasobola  oku- 
funamu  enviiri  ze  yali  anoonya.  Yazinga  obututtwa  ku  nviiri 
ezo  era  n’abufuuwamu.  Oluvannyuma  yaziteeka  wansi  w’ejjinja 
eririnnyibwako  mu  nda  mu  Luzzi  lwe  Zarwaan.  Oluvannyuma 
Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yatandika  okulwala.  Amaaso  gaatandika  okuggyako  ekifu. 
Obulwadde  bwe  yafuna  ennaku  ezaddirira  bwatandika  oku- 
mumalako  ekyagala  okulya  n’aba  nga  takyayagala  kulya  wadde 
okubaako  k’anywa. 

Allah,  nnannyini  matendo,  yategeeza  Nnabbi  we  (okusaa- 
sira  kwa  Allah  n’emirembe  bibeere  ku  ye)  ku  kyali  kiguddewo 
n’omuntu  yennyini  eyali  akikoze  n’ebituttwa  gye  byali.  Bw’atyo 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yatuma  Ali  ne  Ammaar  (Allah  bombi  abasiime)  okugenda  ku 
Luzzi  lwe  Zarwaan.  Bombi  baasena  amazzi  mu  Luzzi  okutuusa  lwe 
baalukaliza.  Bwe  baasitula  ejjinja  eririnnyirwako  eyo  wansi  gye 
baasanga  ebituttwa. 


Mu  kiseera  ekyo,  Jibuliiru  (emirembe  gibeere  ku  ye)  yassa 
ssuula  eya  al  Falaq  n’eya  an  Naasi.  Nnabbi  (okusaasira  kwa  Allah 

n’emirembe  bibeere  ku  ye)  bwe  yatandika  okuzisoma,  buli  ayah 
gye  yasomanga  ngekituttwa  kimu  kisumulukuka;  we  yamalirayo 
okusoma  ayah  esemberayo  ddala,  Omubaka  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  yawulirirawo  bulungi 
ng’alinga  asumuluddwa  ku  muguwa.  Naye  ku  bya  Ibn  Labid,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  teya- 
muyita  wadde  okwogera  ku  musango  gwe  yali  azzizza  oba  okumuvu- 
naana.  Ng’oggyeeko  eky’okuba  nga  teyamuvunaana  olw’okugezaako 
okusaanyaawo  obulamu  bwe  naye  talina  na  kakukuuzi  konna  ke 
yafuna  eri  Abayawudi  ab’ekika  kye  ba  Banu  Zurayq.230 

Olunaku  lumu,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yagamba  nti,  “Mwewale  ebintu  musanvu 
ebizikiriza!” 

Basswahaba  baamubuuza  nti,  “Bye  biriwa,  Omubaka  wa 
Allah?” 

Yabaddamu  nti,  “Okugatta  ebirala  ku  Allah,  okwenyigi- 
ra  mu  ddogo,  okusaanyaawo  obulamu  obwo  Allah  bwe  yalang- 
irira  ng’obutakwatibwako,  okulya  amagoba  ku  ssente  ez’okuwola 
(riba),  okunyaga  eby’obugagga  bya  mulekwa,  okudduka  ku  Lunaku 
olw’okusenvula  okugenda  mu  ddwaaniro,  n’okuwaayiriza  abaka- 
zi  abeeteekamu  ensa  abatalina  musango  nti  baayenze...”  (Bukhari, 
Waswaya,  23;  Muslim,  Imaani,  145) 

Mu  hadiisi  endala,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yalangirira  nti: 

“Omuntu  yenna  asiba  ekituttwa  n’akifuuwamu,  aba  akoze 
eby’ekirogo.  Oyo  yenna  aba  akoze  eby’ekirogo  aba  agudde  mu 
shirik”  (Nasaa-i,  Tahriim,  19) 

230.  Laba:  Ibn  Sa’adi,  II,  197;  Bukhari,  Twibb,  47,  49;  Muslim,  Salaam,  43;  Nasaa-i, 
Tahriim,  20;  Ahmada,  IV,  367,  VI,  57;  Ayni,  XXI,  282. 

Esswala  ya  arraaf31  oyo  awa  amawulire  agakwata  ku  bintu 
ebibuze  n’ebibbiddwa  n’alagirira  gye  biri  ng’agamba  nti  akozesa 
mmunyeenye  n’oyo  amubuuza  ekintu  n’amukkiririzaamu,  esswala 
zaabwe  ziba  tezijja  kukkirizibwa  okumala  ennaku  amakumi  ana.” 
(Muslim,  Salaam,  125) 


Ekkonde  Ewannyuma  Ku  Bikolobero  By’Abayawudi: 
Okuwangula  Khaybara  (Swafar  -  Rabiiul  Awwal,  7  /  Omwezi 
Ogwomukaaga  -  Ogwomusanvu  [Ssebaaseka  -  Kasambula],  628) 

Abayawudi  b’e  Khaybara  baali  beegasse  ku  bannanfuusi  mu 
kutwala  Endagaano  ye  Hudaybiyah  nga  bwe  yali  efaanana  ku  ngulu 
era  ne  bakitwala  nga  bwe  kyali  kiraga  obunafu  bw’Abasiraamu 
obw’omu  nda  n’okufootooka  kwabwe.  Nga  basendebwasendebwa 
Abayawudi  abangi  abaali  bagobeddwa  ne  babudama  mu  bikomera 
byabwe,  omuliro  ogwa  maanyi  ogw’obukuubagano  gwakoleera  mu 
Khaybara.  Abayawudi  baalagaanyisa  okuwaayo  ekitundu  ekimu 
eky’okubiri  eky’ebirime  bye  baali  bagenda  okukungula  omwaka 
omulamba  eri  ab’ekika  kya  Baghatwfaan,  singa  bano  baali  bakkirizza 
okubeeyungako  ne  balwanyisa  Abakkiriza.  Kuno  kwali  kusindika 
asitamye.  Nga  bali  ne  ba  Banu  Ghatwfaan,  baalowooza  ku  ngeri 
ez’okussa  mu  nkola  eby’okulwana.  Ekirowoozo  kye  baakkirizigan- 
yaako  kyali  kya  kusindika  ggye  lyabwe  okulumba  Madiina.232 


231.  Kaahin  oba  omulaguzi,  ye  muntu  eyagamba  nti  amanyi  ebigenda  okuzuuka 
mu  biseera  eby’omu  maaso.  Wadde  nga  ku  ludda  olumu,  arraaf  era  abeera 
Kaahin,  ekigambo  ekyo  kikozesebwa  ku  muntu  awa  amawulire  ku  bintu  ebiba 
bibbiddwa  oba  ebibuze.  Waliyo  era  ne  munajjim,  oba  akozesa  emmunyeenye, 
oyo  naye  ng’atwalibwa  mu  kiti  kya  Kaahin,  ngenjawulo  eri  wakati  w’ababiri 
kwe  kuba  nga  munajjim  yeegamba  okubeera  ng’amanyi  ebijja  mu  maaso  naye 
ng’ayita  mu  kwetegereza  emmunyeenye. 

232.  Laba:  Waaqidi,  II,  530  -  531,  566,  640;  Ibn  Sa’adi,  II,  92. 

Okusobola  okukkakkanya  obulabe  bw’Abayawudi,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
yatuma  Abdalla  ibn  Rawaaha  (Allah  amusiime)  e  Khaybara  akole 
ekisoboka  okulaba  nga  wabeerawo  emirembe.  Sswahaba  gwe  baa- 
tuma  yakomawo  nga  wayise  akaseera  katono  n’amawulire  agaali 
gatasanyusa  ag’okugaana.  Olutalo  lwali  terukyasoboka  kwewalika 
era  okusenvula  okugenda  okulwana  e  Khaybara  kwali  kukakase. 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yalangirira  nti: 

“Abo  bokka  abaagala  jihaadi  be  baba  batwegattako!”  (Ibn  Saadi, 
II,  92,  106) 

Ku  ludda  olulala,  Madiina  eri  wakati  wa  Makka  ne  Khaybara; 
n’olw’ekyo  buli  kaseera  lwe  waabeerangayo  olutalo  ne  Makka,  waa- 
beerangawo  obweraliikirivu  Khaybara  okulumba  Abasiraamu 
ng’ebava  emabega. 

Basswahaba  mu  bbugumu  ery’amaanyi  baayanukula  omulanga 
gwa  Nnabbi  (okusaasira  kwa  Allah  n’emirembe  bibeere  ku  ye). 
Wabula,  Nnabbi  wa  Allah  (okusaasira  kwa  Allah  n’emirembe  bibeere 
ku  ye)  teyakkiriza  abo  abataaliwo  e  Hudaybiyah  kubeegattako. 
Enfunda  eziwera,  eggye  ly’Obusiraamu  lyajja  lifuna  obuzibu,  mu 
biseera  ebya  kazigizigi  ne  mu  mbeera  eyabeeranga  ey’obunkenke, 
ng’obuzibu  buno  bwavanga  ku  nkwe  z’abannafuusi,  abaasobolanga 
okwesolossa  mu  ntabaalo  kyokka  nga  baabanga  n’ekigendererwa 
kimu  kyokka  kufuna  minyago.  Abantu  be  bamu  abo  era  baali  baagala 
nnyo  okwegatta  ku  ggye  nga  basuubira  okwefunira  ku  by’obugagga 
ebingi  eby’Abayawudi  be  Khaybara.  Naye  bwe  batyo  baagaanibwa. 
Okwo  gattako  okuba  ng’eky’okubagaana  kwali  Kwagala  kwa  Allah, 
nnannyini  matendo,  eyagamba  nti: 

“Gamba  (ggwe  Muhammadi)  nti  temugenda  kutugoberera”  (al 
Fat’hi,  48  :  15) 

Okweteekateekera  olutalo  lwe  Khaybara  Abasiraamu  kwe  baali 
bakola  kwawa  Abayawudi  abaasigala  e  Madiina,  nga  baali  baky- 
ali  wansi  w’endagaano  gye  baali  baakola  ne  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ekyekango.  Baali 
bawulira  muli  mu  nda  nti  Bayawudi  bannaabwe  abe  Khaybara  baali 
balindiridde  okufaafaaganirwa  ng’emabegako  okwagwa  ku  ba  Banu 
Qaynuqaa,  ba  Banu  Nadhwir  ne  ba  Banu  Quraydhwa.  Olw’okusuubira 
nti  bayinza  okunafuya  abakkiriza,  beekobaana  nti  buli  Muyawudi 
eyali  alina  ebbanja  lye  yali  abanja  Omusiraamu  yalina  okulimusaba 
alisasule  mbagirawo.  Ekyo  kyagwawo,  nga  kw’otadde  ne  nkyukakyu- 
ka  mu  mbeera  okwaliwo  ekiseera  ekyo,  nakyo  kiraga  okwegendereza 
Nnabbi  (okusaasira  kwa  Allah  n’emirembe  bibeere  ku  ye)  kwe  yalina 
mu  kulaba  ng’assa  ekitiibwa  mu  ddembe  ly’abalala. 

Omuyawudi,  Abu  Shahm,  yali  abanja  Abdalla  ibn  Hadrad 
dirham  ttaano  olw’ensaano  gye  yali  amuguzizza.  Abu  Shahm  bwe 
yamugamba  amusasule  dinaar  ezo  mbagirawo,  ibn  Hadrad  (Allah 
amusiime)  yamusaba  amuweemu  akadde  nga  bw’amugamba  nti,  “. . . 
nyongeramu  akadde.  Nga  Allah  ayagadde,  nja  kukusasula  ebbanja 
lyo  lyonna,  kuba  Katonda  Owoobuyinza  yasuubiza  Omubaka  we 
(okusaasira  kwa  Allah  n’emirembe  bibeere  ku  ye)  eminyago  okuva 
e  Khaybara.  Tugenda  mu  kibuga  ekisinga  obugagga  mu  Hijaazi 
yonna!” 

Ebigambo  bino  byayongera  kunyiiza  Muyawudi  wamu  na 
kumukwasa  nsaalwa,  kwe  kugamba  Ibn  Hadrad  nti,  “Olowooza  nti 
Abayawudi  be  Khaybara  balinga  Abawalabu  be  mubadde  mulwany- 
isa  okutuusa  na  kati?  Ndayira  Tawuraati  nti  eyo  waliyo  omutwalo 
mulamba  ogw’abalwanyi!” 

Ibn  Hadrad  (Allah  amusiime)  yamuddamu  nti,  “Ggwe  mulabe 
wa  Allah!  Weerabidde  nti  oli  wansi  wa  bukuumi  bwaffe.  Ndayira 
Allah,  nja  kukutwala  eri  Omubaka  wa  Allah”.  Olwo  namukwata  ku 
mukono  n’amuwalaawala  n’amutwala  eri  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye),  n’agamba  Nnabbi  nti: 

“Omubaka  wa  Allah!  Wulira  Omuyawudi  ono  ky’agamba,” 
n’addiramu  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  byonna  Omuyawudi  bye  yali  ayogedde.  Naye  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yasi- 
gala  asiriikiridde  era  talina  kye  yanyega.  Baalaba  mimwa  kwe- 
nyeenya  naye  nga  tebasobola  kumanya  kye  yali  agamba. 

Omuyawudi  yeemulugunya  nti,  “Abul  Qaasimu  (taata  Kasimu) 
oyo  andyazaamanyizza  agaanye  okunsasula  ebbanja  lyange.” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kulagira  Ibn  Hadrad  nti,  “Musasule  ebbanja  lye.” 

Ibn  Hadrad  yayogera  ku  ky’obwavu  bwe  naye  n’akakasa  nga  bwe 
yali  agenda  okusasula  Shahm  ng’akozesa  eminyago  gye  Khaybara. 
Kyokka  era  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yaddamu  kye  yali  alagidde  Ibn  Hadrad  emirundi 
ebiri.  Olwo  ibn  Hadrad  (Allah  amusiime)  n’agenda  mu  katale.  Bwe 
yadda  yali  yeeyambuddemu  engoye  nga  yeezinze  mu  imamah  ye 
(ekitambaala  kye  beesiba  ku  mutwe). 

Yagamba  Omuyawudi  nti,  “Ka  nkuguze  engoye  zange.” 
Omuyawudi  yakkiriza  okuzigula  dirham  nnya,  n’asobola  okusasula 
ebbanja.  (Ahmad,  III,  423;  Waaqidi,  II,  634  -  635) 

Nga  Omubaka  wa  Allah  (okusaasira  kwa  Allah  n’emirembe 
bibeere  ku  ye)  akulembeddemu  eggye  lya  Basswahaba  nga  bool- 
ekedde  Khaybara  yasaba  Katonda  Owoobuyinza,  nga  bwe  yakolanga 
mu  ntalo  endala,  ng’asabisa  edduwa  eno  wammanga: 

“Allah,  Katonda  w’eggulu  omusanvu  n’ebyo  ebiri  wansi  waazo, 
ensi  omusanvu  n’ebyo  ebiri  mu  nda  mwazo,  Katonda  w’amasitaane 
n’abo  be  gabuza,  emiyaga  n’ebyo  bye  gikunngunsa!  Tukusaba  ebirun- 
gi  ebiri  mu  kibuga  kino,  abatuuze  ba  kyo  n’ebyo  ebiri  mu  nda  mu 
kyo!  Era  tuddukidde  Gy’oli  nga  tukusaba  otuwonye  ebibi  by’ekibuga 
kino,  abatuuze  ba  kyo  n’ebyo  ebikirimu  mu  nda.”233  (Ibn  Hishaam,  III, 
379;  Waaqidi,  II,  642) 

Nga  bali  mu  kkubo,  Basswahaba  baatandika  okuleekaana  nga 
bakuba  takibiira  mu  bigambo  ‘Allaahu  akbar,  Allaahu  akbar,  Laa 
ilaaha  illa  Llaahu  wa  Llaahu  akbaru!  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  olwo  n’abakuutira  nti, 
“Mwesaasire  kubanga  gwe  mwolekeza  ebigambo  byammwe  ssi  kig- 
gala;  wadde  okuba  nga  taliiwo!  Ebigambo  byammwe  mubyolekeza 
Oyo  abalaba  era  abawulira  era  ali  na  mmwe  buli  wonna  we  muba 
muli.  Oyo  gwe  musaba,  ali  kumpi  wa  buli  omu  mu  mmwe  n’okusinga 
obulago  bw’enngamiya  ye.”  (Bukhari,  Daawaat,  50,  67;  Muslim,  Dhikr,  44) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yatuuka  e  Khaybara  ekiro  n’alindako  okutuusa  bwe  bwakya, 
ng’atuukiriza  enkola  ye  ey’obutalumba  kiro,  era  bulijjo  okulin- 
danga  okutuusa  ku  makya  olwo  alyoke  akole  okulumba.  Tebwalwa 
ne  bukya,  Abayawudi  ne  bafuluma  okuva  mu  bikomera  byabwe 
nga  babagalidde  ebitiiyo  n’ensuluulu  okukola  emirimo  gyabwe  mu 
malimiro  nga  bwe  gwabeeranga  bulijjo.  Naye  bwe  baalaba  eggye 
ly’Abasiraamu  nga  ligumbye  mu  maaso  g’ebikomera  byabwe,  bad- 
duka  ne  beefubitika  mu  nda  ng’eno  bwe  bawoggana  nti,  “Oyo 
Muhammadi  ...  Muhammadi  atulumbye  n’eggye  lye!” 

233.  Eno  ye  dduwa  Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  gye  yasabanga  nga  tannaba  kuyingira  mu  kitundu,  bwe  yalengeranga 
amayumba  ng’akyali  wala.  (Haakim,  I,  614  /  1634) 

Awo  Nnabbi  wa  Allah  (okusaasira  kwa  Allah  n’emirembe  bibeere 
ku  ye)  n’agamba  nti,  “Allaahu  akbar. . .  Khaybara  esaanyiziddwaawo! 
Bwe  tunatuuka  mu  nsi  yaabwe,  enkya  egenda  kubeera  ya  ntiisa  eri 
abo  abaalabulwa.”  (Bukhari,  Maghaazi,  38;  Ibn  Hishaam,  III,  380) 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  amakanda  yagasimba  Raaji  wakati  wa  Ghatwafan  ne  Khaybara 
bw’atyo  n’abeera  ng’asazeeko  ab’omukago  ababiri  okusobola  okuk- 
watagana  era  n’aziyiza  okuyambagana  kwe  baali  bateeseteese.  Era 
ekyaliwo  ba  Ghatwafan  bwe  baagezaako  okuyamba  Abayawudi  nga 
baagala  okutuukiriza  kye  baali  basabibwa,  tebaalina  kya  kukola  okug- 
gyako  okuddayo  eka,  nga  badduka,  oluvannyuma  lw’okukivumbula 
ng’ekkubo  lyabwe  bwe  lyali  lisaliddwaako  Abakkiriza.  Ku  ludda 
olulala,  nga  bawaliriziddwa  okwannganga  Abasiraamu  ku  lwabwe, 
Abayawudi  be  Khaybara  badduka  ne  beesogga  ebikomera  byabwe. 

Waliwo  omuntu  omu,  mu  kiseera  ky’okwebungulula 
Abayawudi,  eyatambuza  olugambo  mu  Bayawudi  ng’abakumamu 
omuliro  okukwata  eby’okulwanyisa  banngange  Abasiraamu,  nga 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  bw’akyoleka: 

“Sitaane  yajja  eri  Abayawudi  n’agamba  nti  ‘Muhammadi 
abalwanyisa  ng’ensonga  yokka  emulwanyisa  kwagala  kutwala 
byabugagga  byammwe!  Kati  mugambe  nti  Laa  ilaaha  illa  Llaahu 
olwo  muwonye  ebyobugagga  byammwe  n’omusaayi  gwammwe... 
okulamula  kwa  mmwe  ku  Lunaku  lwe  nkomerero  ekyo  mukirekere 
Allah!” 

Abayawudi  baabakowoola  bwe  batyo  naye  okuddamu  kwabwe 
kwali  nti: 


“Tulayira  Tawuraati  ya  Musa  eno  gye  tulina,  tetuyinza  kukola 
ekyo  kye  mutwagaza  wadde  okuleka  eddiini  yaffe.”  (Waaqidi,  II,  653) 

Okwebungulula  kwamala  ennaku  eziwerako.  Abakkiriza  kumpi 
eby’okukozesa  byali  bibaweddeko.  Mu  butuufu  olutalo  lwali  luka- 
lubye  nnyo.  Abasiraamu  baafa  bangi  so  nga  n’abaali  batuusibwako 
ebisago  nabo  baali  bawerera  ddala.  Naye  awamu  nekyo  ekintu 
kimu  ekyali  ku  mutwe  gwa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  kyali  kukoowoola  bantu  kudda  eri 
Allah,  nnannyini  matendo.  Waliwo  ekintu  ekyagwawo  mu  kiseera 
ky’okwebungulula  Khaybara  ekyali  kiraga  nga  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  bw’ataalina  muntu 
n’omu  gwe  yatwalanga  ng’ataali  wa  mugaso  bwe  kyatuukanga  ku 
kukoowoola  abantu  okudda  eri  Obusiraamu.  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  alina  omuddu 
eyali  alundira  endiga  z’Omuyawudi  omu  okumpi  n’ebikomera  gwe 
yannyonnyola  Obusiraamu  okumala  akaseera  akawanvu;  gye  byag- 
gweera  ng’omuddu  omulunzi  ono  amulunngamizza  eri  ekitangaala 
ky’amazima.234  Ebyo  bwe  bityo  bwe  byagenda. 

Yasaar,  oyo  eyafunanga  ekigulira  magala  eddiba  ng’ayita  mu 
kulunda  endiga  z’Omuyawudi,  yagwa  ku  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  amakya  agamu 
bwe  yali  ng’alundira  endiga  wabweru  w’ekikomera.  Oluvannyuma 
lw’okwogeraganyaamu,  Yasaar  yasalawo  n’asiramuka  era  n’akyusa 
n’erinnya  ng’akolera  ku  magezi  Nnabbi  (okusaasira  kwa  Allah 
n’emirembe  bibeere  ku  ye)  ge  yamuwa  n’afuuka  Aslam.  Oluvannyuma 
yabuuza  Omubaka  wa  Allah  (okusaasira  kwa  Allah  n’emirembe 
bibeere  ku  ye)  kye  yali  agenda  okukolera  endiga  ze  baali  bamukwa- 
sizza  okulabirira. 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yamuwa  amagezi  nti: 


234.  Ibn  Hishaam,  III,  398. 


NNABBI  MUHAMMAD  OMULONDEMU  |g 


“Zikyuse  ozigobe!  Tobaamu  na  kubuusabuusa  zonna  zijja  kud- 
dayo  eri  nnyinizo.” 

Aslam  bw’atyo  yayoola  olubatu  lw’obuyinja  wansi  n’alukasukira 
endiga  nga  bw’awoggana  nti,  “Mweyongereyo;  muddeyo  eri  abo 
ababalinako  obwannanyini  ...  Ndayira  Allah  nti  twawukanye 
obutaddayo  kukwatagana!” 

Endiga  zaddayo  mpola  mpola  zonna  wamu  ne  ziyingira  ekiko- 
mera  nga  kiringa  nti  waaliwo  eyali  aziragirira.  Aslam  bw’atyo  ne  yee- 
gatta  ku  Basiraamu  abalala  abaali  wansi  w’ebisenge  by’ekikomera.235 

Nga  yeenyigira  mu  lutalo  lwennyini  nga  yaakamala  oku- 
fuuka  Omusiraamu,  Aslam  yattibwa  nga  wayise  akaseera  katono. 
Oluvannyuma  baaleeta  omulambo  gwe  eri  Omubaka  wa  Allah 
(okusaasira  kwa  Allah  n’emirembe  bibeere  ku  ye)  eyatunuulira  omu- 
genzi  Aslam  okumala  akaseera  ng’ali  wamu  ne  Basswahaba  abaali 
bamwetolodde,  yakyusa  ekyenyi  kye  n’atunula  ku  ludda  olulala. 
Bwe  baamubuuza  ensonga  eyamukozesa  ekyo  yagamba  nti:  “Kati 
essaawa  eno  ali  ne  bakyala  be  (bahuuri)  babiri  ab’amaaso  agalinga 
endege.”  (Ibn  Hishaam,  III,  398;  Ibn  Hajar  al  Iswaba,  I,  38  -  39) 

Mu  kaseera  olutalo  we  lwali  lutandise  okugezesa  obugumi- 
ikiriza  bw’Abakkiriza,  bwe  baali  batandise  okukoowa  ng’ennumba 
zaabwe  ze  bakola  omulabe  azizzaayo,  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yalangirira  nti: 

“Enkya  nja  kuwa  bendera  yange  omuntu  oyo  Allah  mu 
mikono  gye  mw’anaayisiza  okuwangula  Khaybara.  Ayagala  Allah 
ne  Omubaka  we  mu  ngeri  y’emu  ne  Allah  ne  Omubaka  we  bamwa- 
gala...” 


235.  Ibn  Hishaam,  III,  397  -  398;  Ibn  Hajar,  al  Iswabah,  I,  38  -  39. 

Basswahaba  abaaliwo  mu  lutalo  ekiro  kyonna  baakimala  bee- 
wuunya  era  nga  bwe  bateebereza  ani  eyali  ow’okuweebwa  bend- 
era  ya  Nnabbi  (okusaasira  kwa  Allah  n’emirembe  bibeere  ku  ye). 
Nga  bukedde  bonna  beeyunira  eri  Nnabbi  (okusaasira  kwa  Allah 
n’emirembe  bibeere  ku  ye)  mu  kusuubira  nti  buli  omu  ye  yali  afunye 
okwagala  kwa  Allah,  nnannyini  matendo,  wamu  ne  Omubaka  we. 
Ebbugumu  eryali  awo  lyali  lya  maanyi,  ekyatuusa  ne  Umaru  (Allah 
amusiime)  oluvannyuma  okukkizriza  nti,  “Nnali  seesungangako 
kubeera  muduumizi  nga  bwe  gwali  ku  lunaku  olwo.  Nnagezaako 
nnyo  nga  bwe  nnali  nsobola  okweggyayo  nga  nsuubira  nti  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yali  ajja 
kumpita!” 

Okuwaayo  bendera,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yamala  n’atumya  Ali  (Allah  amusiime), 
amaaso  ge  agaali  amalwadde,  ng’era  baalina  kumusitula  okumuleeta 
mu  maaso  ga  Nnabbi  (okusaasira  kwa  Allah  n’emirembe  bibeere  ku 
ye).  Yali  takyasobola  na  kulaba  kya  muli  mu  maaso.  Bwe  yalaba  Ali 
(Allah  amusiime)  ng’ayaayaana  buyaayaanyi  okumulaba,  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yafuu- 
wa  mu  maaso  ge,  era  olw’okukkiriza  kwa  Katonda  Owoobuyinza, 
‘Empologoma  ya  Allah’  yawona.  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye)  bw’atyo  yamwambaza  ekyam- 
balo  ky’olutalo  era  n’amukwasa  bendera  nga  bw’agamba  nti: 

“Genda  mu  maaso  kati  Ali. . .  era  tomagaamaga  okutuusa  Allah 
bw’anaakuwa/at’bi” 

Amangu  ago  Ali  (Allah  amusiime)  yagenda  mu  maaso,  olu- 
vannyuma  n’ayimirira.  Olwo  n’abuuza,  nga  tatunudde  mabega  nti, 
“Omubaka  wa  Allah,  mbalwanyisiza  ku  ki?” 


Yamuddamu  nti: 

“Balwanyise  okutuusa  lwe  banaajulira  nti  teri  katonda  okug- 
gyako  Allah  era  nti  Muhammadi  Mubaka  we.  Singa  bakkiriza, 
okuggyako  nga  bakoze  ekyo  eddiini  ky’egaana,  olwo  bajja  kuba  nga 
bawonyezza  eby’obugagga  byabwe  n’omusaayi  gwabwe  okuva  eri 
ggwe,  era  okubalibwa  okutuufu  kujja  kuba  kusigadde  eri  Allah  ajja 
okusalawo  eky’enkomerero.  Bakwate  mpola  era  mu  bukkakkamu. 
Okusooka  bayite  eri  Obusiraamu.  Omuntu  omu  alunngama  ku 
lulwo  ng’omukoowodde  asinga  okubeera  ng’owereddwa  enngamiya 
emmyufu  eziwera!”  (Bukhari,  Ashaabun  nnabi,  9;  Muslim,  Fadhwail  sswahaa- 
bah,  32  -34;  Haythami,  VI,  151) 

Abayawudi  abaatikirivu  bonna  battibwa  ku  lunaku  olwo. 
Khaybara  yawangulwa,  n’ebikomera  byayo  omunaana,  ebibiri  ku 
byo  nga  byaweebwayo  awatali  kulwana.  Ekyo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  kye  yayogera 
emabegako  kyatuukirira.  Abayawudi  abattibwa  baali  kyenda  mu 
basatu  omugatte  bw’ogeraageranya  n’Abasiraamu  ekkumi  n’abataano 
abaafa.236 

Abu  Hurayra  (Allah  amusiime)  ayogera  bw’atyi: 

“Twali  ne  Omubaka  wa  Allah  (okusaasira  kwa  Allah  n’emirembe 
bibeere  ku  ye)  mu  Kikwekweto  kye  Khaybara.  Waliwo  omuntu 
omu  eyagambanga  nti  yali  Musiraamu,  naye  Omubaka  wa  Allah 
(okusasira  kwa  katonda  nemirembe  beere  kuye)  n’agamba  nti,  “Ali 
mu  Muliro’  Oluvannyuma  ng’olutalo  lubaluseewo  omusajja  oyo 
yalwana  bwezizingirire  era  n’afuna  ekisago  eky’amaanyi.  Abamu  ku 
Basswahaba  baategeeza  Omubaka  wa  Allah  (okusaasira  kwa  Allah 
n’emirembe  bibeere  ku  ye)  nti,  ‘Omusajja  gwe  waakagamba  nti  ali 

236.  Ng’alaza  ku  kyagwawo  ekyo,  Sayyid  Sayfulla  agamba  bw’atyi; 

“Totendereza  omubi  olw’omugaati,  kubanga  obwo  butamanya,  obwenkukunala, 
Yonoona  Khaybara  wo  ng’omwoyo  gwo,  kubanga  obwo  bwe  buzira  nga  buli  ku 
ntikko  yaabwo. . .” 

mu  Muliro  alwanye  nobuvumu  era  n’afa!’  N’era  Omubaka  wa  Allah 
yaddamu  ekigambo  kye  kimu  nti  ‘Agenze  mu  Muliro’ 

Abamu  ku  Basiraamu  kaabula  kata  batandike  okubuusabuusa 
olw’ekyo  Omubaka  (okusaasira  kwa  Allah  n’emirembe  bibeere  ku 
ye)  kye  yaddamu  ne  mu  kiseera  ekyo.  Nga  wayise  akaseera  katono, 
baagamba  Omubaka  wa  Allah  (okusaasira  kwa  Allah  n’emirembe 
bibeere  ku  ye)  nti  n’okuba  omusajja  abadde  tannafa  naye  ali  wansi 
ng’alina  ekisago  ekya  maanyi  ddala  ekiyinza  okumuviirako  okufa. 
Ekiro  omusajja  yeesanga  nga  takyasobola  kugumira  bulumi  bw’atyo 
ne  yeetunga  ku  mumwa  gw’ekitala,  ne  yetta.  Baategeeza  Omubaka 
wa  Allah  embeera  nga  bwe  yali. 

Nnabbi  (okusaasira  kwa  Allah  n’emirembe  bibeere  ku  ye) 
n’agamba  nti,  ‘Allaah  Akbar...!  Njulira  nti  ndi  muddu  era  Omubaka 
wa  Allah’  Oluvannyuma  yalagira  Bilaali  (Allah  amusiime)  okulan- 
girira  nti,  Abasiraamu  bokka  be  b’okuyingira  Ejjana.  Kino  kituufu 
ddala  nti  Allah  anyweeza  eddiini  eno  ng’akozesa  n’omwonoonyi” 
(Bukhari,  Jihaad,  182,  Maghaazi,  38,  Qadar,  5;  Muslim,  imaan,  178) 


Oluvannyuma  lw’okuwangula  Khaybara,  Abayawudi  baayagala 
okusigala  nga  bakolera  ku  ttaka  lyabwe  baweeyo  ekitundu  ku  bye 
bakungudde.  Bw’atyo,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  Abayawudi  bano  bonna  teyabasindi- 
ka  mu  buwannganguse.  Nnabbi  Ow’emikisa  yakkiriza  Abayawudi 
kye  baasaba  ku  kakwakkulizo  nti  yali  ayinza  okubagoba  ng’alaba 
kisaanidde,  nti  baali  baakukolera  ku  ttaka  eryo  ejjimu  oluvannyuma 
bamuwe  kimu  kya  kubiri  ku  biba  bikunguddwa.  Abayawudi  bano 
baasigala  ku  ttaka  eryo  okutuusiza  ddala  ku  mulembe  gwa  Kaliifa 
Umaru  (Allah  amusiime).237 


237.  Muslim,  Musaaqaat,  5;  Abu  Dawuda,  Kharaaj,  23  -  24  /  3007. 

Abdalla  ibn  Rawaha  (Allah  amusiime)  yakwasibwa  omu- 
limu  gw’okugendanga  e  Khaybara  buli  mwaka  okugereka  wamu 
n’okukungaanya  ekitundu  ekimu  eky’okubiri  okuva  mu  Bayawudi 
bye  bakungudde  ngendagaano  bwe  yali  egamba.  Nga  wayise  aka- 
seera  katono,  Abayawudi  obwesimbu  bwa  Abdalla  ibn  Rawaaha 
(Allah  amusiime)  mu  kugereka  ebimera  kwatandika  okubayisa 
obubi  ne  batuuka  n’okwagala  okumuwa  enguzi  bamugulirire  abat- 
tire  ku  liiso.  Kyokka  Ibn  Rawaaha  yabaatulira  n’abagamba  nti, 

“Ku  lw’ebyo  byonna  bye  mukoze,  ndayira  Allah  nti  mmwe 
musinga  okutamwa  gye  ndi  okusinga  ebitonde  bya  Allah  byonna. 
Naye  era  ekyo  tekinngaana  kuba  mwenkanya  gye  muli.  Ekyo  kye 
mumpa  nguzi  ate  ng’okwenyigira  mu  kulya  enguzi  tekikkirizibwa. 
Ekyo  tetukikwatako.” 

Abayawudi  baddamu  mu  kwegomba  nti,  “Olw’obwesimbu 
bwe  butyo,  eggulu  n’ensi  kye  biva  bisigala  mu  nteeko!”  (Muwattwa, 
Musaaqaat,  2). 


Okwegendereza  Ennyo  Eddembe  Ly’abalala 

Eminyago  gye  Khaybara  gyagabanyizibwa  eri  abo  abaaliwo 
e  Hudaybiyah,  awatali  kufaayo  oba  nga  baaliyo  mu  Khaybara  oba 
nedda,  nga  Allah,  nnannyini  matendo,  bwe  yasuubiza  nti  ebyobu- 
gagga  bye  Khaybara  bya  Basiraamu  abaaliwo  e  Hudaybiyah  mu  ayah 
eya  20  mu  suula  al  fat’ hi.238 

Umaru  ibn  Khattwab  (Allah  amusiime)  anyumya  bino  wam- 
manga  nti: 

“Mwali  mu  lutalo  lwe  Khaybara.  Ekibinja  okuva  mu  Basswahaba 
ba  Omubaka  wa  Allah  (okusaasira  kwa  Allah  n’emirembe  bibeere  ku 

238.  Waaqidi,  II,  684. 

ye)  bajja  ne  batandika  okulanga  abo  abaali  battiddwa.  Bwe  baayita 
ku  muntu  eyali  attiddwa  baagamba  nti,  gundi  bw’ati  ne  bw’ati  attid- 
dwa  ng’omujulizi’ 

Kyokka  Omubaka  wa  Allah  yabalya  ekirimi  n’agamba  nti, 
“Nedda!  Nnamulabye  mu  Muliro  mu  lugoye  lwe  yatutte  mu  ngeri 
eteri  ntuufu  okuva  mu  minyago.”  (Muslim,  Imaan,  182) 

Wadde  ng’okufiira  mu  lutalo  mu  kkubo  lya  Allah  ng’omujulizi 
lye  limu  ku  madaala  agasinga  okubeera  aga  waggulu  omuntu  g’ayinza 
okufuna  nga  lisobola  okusangulawo  amazambi  agasinga  obungi, 
omuntu  g’ayinza  okuba  na  go,  naye  na  kwo  kwokka  tekusobola  kug- 
gyawo  kya  kuyingirira  ddembe  lya  bantu  balala  mu  ngeri  y’okunyaga 
ebyobugagga  by’abantu  bonna.  Ng’ayita  mu  kutegeeza  nti  Sswahaba 
eyali  alangiriddwa  ng’eyali  afudde  ng’omujulizi  mu  lutalo  nti  yali  ajja 
kubonerezebwa  mu  Muliro  olw’okutwala  olugoye  mu  makubo  aga- 
tali  matuufu,  Nnabbi  Ow’emikisa  (okusaasira  n’emirembe  bibeere 
ku  ye)  yayigiriza  ummah  ye  nti  okunyakula  ekintu  kya  bonna  era 
n’okuyingirira  eddembe  ly’abalala  musango  gwa  nnaggomola  oguta- 
sonyiyika. 

Waliwo  omuddu  omuddugavu  eyali  amanyiddwa  nga  Midam, 
eyali  aweereza  Nnabbi  (okusaasira  kwa  Allah  n’emirembe  bibeere  ku 
ye),  nga  yali  yaweebwayo  Rifaa  ibn  Zayd  ng’ekirabo.  Omuddu  ono 
yakubwa  akasaale  akaawaba  n’afa,  bwe  yali  ng’atikkula  omugugu 
gwa  Nnabbi  wa  Allah  (okusaasira  kwa  Allah  n’emirembe  bibeere 
ku  ye).  Abakkiriza,  nga  bulijjo,  baasanyukira  okufa  kwe  olw’okuba 
nti  yalabika  ng’afudde  ng’omujulizi.  Kyokka  ate  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yabagamba  nti, 
“Nnedda,  tekiri  nga  bwe  mulowooza.  Ndayira  Allah  Oyo  nga  mu 
Mukono  gwe  ogw’amaanyi  mwe  muli  obulamu  bwange,  olugoye  lwe 
yatwala  ku  Lutalo  lwe  Khaybara  nga  tetunnagabanya  minyago  we 
twogerera  wano  lutandise  okubengeya!” 

Abakkiriza  baatya  nnyo.  Waliwo  omusajja  eyajja  ewaali 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  n’amukwasa  akaguwa  k’engatto  kamu  oba  bubiri  n’agamba 
mu  buswavu  nti: 

“Omubaka  wa  Allah!  Buno  nnabutwala  mbukozese  ku  ngatto 
zange,  nga  nkajja  mu  minyago  egyali  gitannaba  kugabwa.” 

Nnabbi  (okusaasira  kwa  Allah  n’emirembe  bibeere  ku  ye) 
yamuddamu  nti,  “Na  bwe  kityo  kamu  oba  bubiri  ku  buguwa  bwe 
ngatto  obwo  Muliro  gWO.”  (Bukhari,  Aymaan,  33;  Muslim,  Imaan,  183) 

V 

Olunaku  Khaybara  lwe  yawangulwa,  omusajja  yajja  eri 
Omubaka  Ow’emikisa  (okusaasira  kwa  Allah  n’emirembe  bibeere  ku 
ye)  n’amutegeeza  nga  bwe  yali  akoze  “  . . .  amagoba  mangi  okus- 
inga  abatuuze  b’omu  kiwonvu  kino  ge  baali  bafumiitirizza.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamubuuza  nti,  “Bwe  kityo  bwe  kiri?  Ki  ki  kye  wakoze?” 

Omusajja  yamuddamu  nti,  “Nnagenze  mu  maaso  okugula  nga 
bwe  ntunda  awatali  kussa  mukono,  okutuusa  bwe  nnasobodde  oku- 
kola  amagoba  ga  bikumi  bisatu  ebya  uqiyya .” 

Olwo  Nnabbi  (okusaasira  kwa  Allah  n’emirembe  bibeere  ku 
ye)  n’abuuza  nti,  “Nkubuulireyo  amagoba  agasinga  gonna  okuba 
amalungi?” 

“Yee,  Omubaka  wa  Allah,  mbuulira!” 

“Esswala  eye  laaka  ebbiri  nga  waakamala  okusaala  esswala 
ey’obuwaze  (faradhwa) . . .”  (Abu  Dawuda,  Jihaadi,  168  /  2785) 

Bwe  baafuna  ebintu  n’ennimiro  z’entende  e  Khaybara  ebyo 
ebyali  mu  migabo  gyabwe,  ba  Muhaajiruuna  baasobola  okusitula 

ku  byenfuna  yaabwe,  ng’era  ekyo  kyaviirako  Nnabbi  Owemikisa 
(okusaasira  kwa  Allah  n’emirembe  bibeere  ku  ye)  okuddiza  ba 
Answari  ennimiro  ze  ntende  n’emiti  egyo  gye  baali  bagabye  oba 
baazise  ba  Muhaajiruuna  okukozesa.239 


Okutuuka  Kwa  Daws  Mu  Madiina 

Lwali  olwo,  ekibinja  okuva  mu  ggwanga  lya  ba  Daws  nekijja 
e  Madiina.  Omukulembeze  waabwe  Tufayl  ibn  Amuri  yali  yagg- 
yako  dda  e  Makka  mu  biseera  ng’Obusiraamu  bwakatandika  era 
n’akkiriza  Obusiraamu  oluvannyuma  lw’okwogeramu  ne  Nnabbi 
(okusaasira  kwa  Allah  n’emirembe  bibeere  ku  ye).  Bwe  yakkiriz- 
ibwa  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  okudda  eri  abantu  be,  yali  atandise  okubakoowoola  oku- 
jja  eri  Obusiraamu.240  Abu  Hurayra  (Allah  amusiime)  ye  yasooka 
okumukkiririza  mu  kukoowoola  kwe.  Oluvannyuma  omuwendo 
gw’Abasiraamu  gwagenda  gweyongera  ne  gutuuka  wakati  w’enju 
nsanvu  oba  kinaana,  bonna  abaasenguka  okugenda  e  Madiina  mu 
biseera  by’Olutalo  lwe  Khaybara.  Baagenda  butereevu  e  Khaybara  gye 
beegattira  ku  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  mu  lutalo. 

Abu  Hurayra  (Allah  amusiime)  obugumiikiriza  bwagenda 
bumuggwaamu  nga  bali  mu  lugendo  nga  yettanira  era  nga  bwe 
yeesunga  okusisinkana  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  mu  bwangu  nga  bwe  kyali  kisoboka. 
Yalinga  agenda  ayogera  olunyiriri  lw’ekitontome  luno  wammanga 
nga  bakyali  mu  kkubo: 


239.  Ibn  Qayyim,  III,  359. 

240.  Ibn  Haiar,  al  Iswabah,  II,  236. 

“Owange  ggwe  ekiro  ky’olugendo!  Nkooye  obuwanvu  bwo 
n’emitawaana  gyo...  Naye  ye  ggwe  agenda  okuntaasa  okuva  mu  nsi 
y’obutakkiriza  n’okwegaana!”  (Bukhari,  Maghaazi,  75;  Waaqidi,  II,  636) 

Abu  Hurayra  (Allah  amusiime)  we  yatuukira  e  Khaybara  wamu 
n’abantu  b’ekika  kya  Daws,  Khaybara  baasanga  yawambiddwa  dda.241 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye)  bwe  yamulaba  yamubuuza  gye  yali  ava. 

Abu  Hurayra  (Allah  amusiime)  yaddamu  nti,  “Daws”  Olwo 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  kwe  kugamba  nti,  “Bulungi  bwokka  bwe  mbadde  nzija  ndaba  mu 
buli  muntu  yenna  gwe  nsisinkanye  ng’ava  e  Daws”  (Tirmidhi,  Manaaqib, 
46  /  3838) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yawa  abantu  abaali  bava  e  Daws  omugabo  okuva  mu  minyago 
gye  Khaybara.242 


Okudda  Kw’abaali  Bawanngangukidde  Mu  Abyssinia 

Mu  kiseera  Khaybara  we  yabeerera  ng’enunulibwa,  ekibinja  kya 
Basswahaba  abaali  bawera  kkumi  na  mukaaga  nga  bakulembed- 
dwamu  Jafaari  (Allah  amusiime)  baali  bakomawo  e  Madiina  okuva 
e  Abyssinia.  Bwe  baakizuula  nti  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yali  Khaybara,  baasalawo  amangu 
ago  okugenda  Khaybara,  okwegatta  ku  Nnabbi  (okusaasira  kwa 
Allah  n’emirembe  bibeere  ku  ye)  era  tebaalwa  ne  bamwegattako. 

Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  olwalaba  Jafaari  (Allah  amusiime)  yagamba  nti, 


Ibn  Sa’adi,  IV,  328. 
Ibn  Sa’adi,  I,  353. 

“Onfaanana  mu  ndabika  ne  mu  nneeyisa”.  Oluvannyuma  yagattako 
nti,  “Simanyidde  ddala  ki  ki  ku  bibiri  ekiba  kinsanyusa  okusinga: 
kununulwa  kwa  Khaybara  oba  kukomawo  kwa  Jafaari”  (Ibn  Hishaam, 
III,  414) 

Jafaari  (Allah  amusiime)  yawulira  essanyu  lya  nsusso 
olw’ebigambo  ebisuuta  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  bye  yayogera,  era  okufaanako  ng’omwana 
omuto  atalina  ky’amanyi,  mu  kucamuka  ennyo,  yatandika  oku- 
kongojja  ku  kugulu  kumu,  nga  bwe  yeetooloola  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  okutuusa  ne  bwe 
yatalantuka.243 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  teyakoma  ku  Jafaari  okumugaana  okukola  bw’atyo.  Batwariqa 
abamu  oba  Abasuufi  kino  bakitwala  nga  okukkiriza  ekikolwa  ekyo 
(sunnat  taqriiri)  okuva  mu  Mubaka  wa  Allah  (okusaasira  kwa  Allah 
n’emirembe  bibeere  ku  ye)  era  ng’ensibuko  ya  wajd  oba  okubeera  mu 
mbeera  ey’okubugaana  essanyu.244 

Abalala  abaatuukira  okumu  n’abaali  bawanngangukidde  e 
Abyssinia  baali  ab’ekika  kya  Ash’ari  okuva  e  Yaman.  Mu  bo  mwalimu 
Abu  Musa  al  Ash’ari  (Allah  amusiime  )  ayogera  bw’atyi: 

“Bwe  twali  e  Yaman,  ffe  abantu  ba  Ash’ari,  twategeezebwa  nti 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yali  atumiddwa,  olwo  ffenna  ng’awamu  twali  tuwerera  ddala 
amakumi  ataano  mu  babiri  oba  ataano  mu  basatu,  okuva  mu  kika 
kyaffe,  twasalawo  okusenguka  okugenda  ewa  Omubaka  wa  Allah 
(okusaasira  kwa  Allah  n’emirembe  bibeere  ku  ye).  Obudde  bwe 

243.  Ahmada,  I,  108;  Ibn  Sa’adi,  IV,  35. 

244.  Sama  oba  kantoolooze,  atandika  oluvannyuma  lwembeera  ey’okulinnya  mu 

kiseera  kya  dhikr  eya  Mevlevi  embeera  eno  kugijja  mu  kyagwawo  kino. 

bwakyuka  embeera  n’eyonoonekera  ddala  nga  tuli  mu  lugendo 
lwaffe,  emmeeri  yaffe  yatusuula  mu  nsi  ya  Negus  owe  Abyssinia.  Eyo 
nno,  nga  tuli  wamu  ne  mikwano  gye,  twasisinkana  ne  Jafaari  (Allah 
amusiime)  eyatugamba  nti,  “Omubaka  wa  Allah  yatusindika  mu  nsi 
eno  era  n’atulagira  tusigale  wano  akaseera.  Mbadde  nngamba  nti 
nammwe  mwandisigaddeko  katono  wano  naffe.” 

Era  oluvannyuma,  twalinnya  emmeeri  ne  tuddayo  ffenna  nabo 
e  Madiina.  Twegatta  ku  Mubaka  wa  Allah  (okusaasira  kwa  Allah 
n’emirembe  bibeere  ku  ye)  mu  kiseera  nga  Khaybara  yaakanunulwa. 
Bw’atyo  Omubaka  wa  Allah  yatuwa  omugabo  okuva  mu  minyago 
gye  Khaybara”  (Bukhari,  Maghaazi,  38’  Muslim,  Fadhwailu  Sswahabah,  169) 


Abayawudi  Bakola  Olukwe  Okuwa  Nnabbi  (Okusaasira  Kwa 
Allah  N’emirembe  Bibeere  Ku  Ye)  Obutwa 

Wadde  ng’Abasiraamu  baali  babayisiza  ddala  bulungi,  naye  bo 
Abayawudi  baali  tebannaweera  mu  kukola  enkwe  wadde.  Baakola 
olukwe  mu  kyama  okutta  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye).  Ku  luno  era  kyali  kyeyolefu  nga 
bwe  kyabeeranga  mu  bikolwa  byabwe  bye  baali  baakakolako,  nti  era 
baali  bagezaako  omulundi  omulala  okulya  olukwe  mu  Nnabbi  oyo, 
mu  kifo  ky’okubawanngangusa,  nga  bwe  kyali  ku  Bayawudi  ab’ebika 
ebirala,  yali  yasalawo  okubasonyiwa  olwasooka,  bwe  baagezaako 
okukola  olukwe  olw’okumutemula.  Ekiwaawaaza  amatu  kwe  kuba 
nga  ne  mu  kiseera  kino  era  baali  bamenya  ndagaano  omulundi 
omulala. 


Okutuukiriza  olukwe  luno  olw’obutemu,  Zayinabu,  muwala 
wa  Haarith  eyali  amanyiddwa  ennyo  ng’era  yali  omu  ku  Bayawudi 
ab’ebitiibwa,  yayita  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  n’abamu  ku  Basswahaba  be  ku  kijjulo 


OMWAKA  OGW’OMUSANVU  OGWA  HIJIRA 


ekyaliko  endiga  empujje,  omukyala  ono  gye  yali  yalunzeemu  edda 
obutwa.  Engeri  gye  yali  amanyi  nti  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yalinga  asinga  kwagala 
nnyama  ey’ekibegabega,  eyo  yagyongeramu  ku  butwa.  Naye  Nnabbi 
(okusaasira  kwa  Allah  n’emirembe  bibeere  ku  ye)  olwaluma  ku  kifi 
kye  nnyama  bw’atyi  yakiwandula  era  n’alabula  Basswahaba  nti, 
“Ennyama  entegeeza  nti  yalungiddwaamu  obutwa...  Temugirya!” 
Wabula  Bishr  ibn  Baraa  (Allah  amusiime)  ye  olwalaba  Omubaka  wa 
Allah  (okusaasira  kwa  Allah  n’emirembe  bibeere  ku  ye)  ng’alya  naye 
yatandikirawo  okulya  era  Omubaka  wa  Allah  we  yabalabulira  yali 
yamaze  dda  okulya  ekifi  n’okukimira.  Basswahaba  abalala  bo  baali 
tebannaba  kukwata  ku  mmere. 

Tewaayita  kaseera  kanene,  omukazi  kalibutemu  ono  n’akwatibwa 
era  n’aleetebwa  mu  maaso  ga  Nnabbi  Ow’emikisa  (okusasira  kwa 
Allah  n’emirembe  bibeere  ku  ye)  eyamubuuza  nti: 

“Yabadde  ggwe  eyatadde  obutwa  mu  ndiga  eno?” 

Omukazi  yamubuuza  nti,  “Wakizudde  otya  nti  baataddemu 
obutwa?” 

Omubaka  Ow’ekitiibwa  yamwanukula  nti,  “Ebibegabega  bino 
ebiri  mu  maaso  gange  bintegeezezza.” 

Omukazi  yakkiriza  ekikolobero  kye  yali  akoze  nga  bw’agamba 
nti,  “Yee,  nze  nataddemu  obutwa.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yamubuuza  kye  yali  agenderera  mu  kulunga  obutwa  mu 
nnyama,  omukyala  ono  yannyonnyola  nti,  “Watta  kitange,  kitange 
omuto  ne  baze.  Tewali  kintu  kirala  ekibadde  kisigaddeyo  nga  toki- 
tuusizza  ku  bantu  bange.  Bwe  ntyo  nnalowoozezza  nti,  “Bw’abanga 
ddala  nnabbi,  olwo  Katonda  Owoobuyinza  ajja  kumutegeeza  ku 
lukwe  lwange  luno  era  obutwa  tebujja  kumutuusaako  kabi  konna; 

naye  singa  anaaba  mulimba  nga  mufuzi  bufuzi,  obutwa  buno  bujja 
kumutta,  olwo  tujja  kuba  nga  tusobodde  okuwoolera  eggwanga  ku 
bantu  baffe  abaafa  era  nga  tumuwonye!” 

Nnabbi  Ow’ekitiibwa  kwe  kugamba  nti,  “Allah  takuwadde 
maanyi  kino  okukituukiriza.” 

Ng’amaze  okukola  obulungi  mu  lukwe,  kye  yalaba  kyamukola- 
ko  kinene,  era  n’afuuka  Omusiraamu  era  mu  kunyolwa  okw’amaanyi 
yasaba  okusonyiyibwa.  Nnabbi  (okusaasira  kwa  Allah  n’emirembe 
bibeere  ku  ye)  eyasindikibwa  ng’okusaasira  eri  ensi  yonna,  yamuso- 
nyiwa  eky’okugezaako  okumutemula.  Naye  bo  ab’ennganda  za  Bishr 
ibn  Baraa  (Allah  amusiime)  eyafa  nga  waakayita  akaseera  katono 
ng’ekyo  kyava  ku  butwa  bwe  yaliira  mu  nnyama,  baasaba  baweebwe 
qiswasw  (okwesasuza)  olw’okufa  kw’owooluganda  lwabwe.  Muwala 
wa  Haarith  naye  bw’atyo  yalagirwa  alye  ku  butwa  bwe  bumu. 

Okusobola  okuggya  obutwa  mu  mubiri  gwe,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yaggyibwako 
omusaayi  ogumu  okuva  wakati  w’ebibegabega  bye  (Bukhari,  Jizya,  7; 
Muslim,  Salaam,  45;  Ibn  Hishaam,  III,  390;  Waaqidi,  II,  678  -679;  Haythami,  VI,  153) 

Kigambibwa  nti  nga  wayise  emyaka  esatu,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  nga  tannassa 
mukka  muvanyuma,  kyazuulibwa  nti  okufa  kwe  kwava  ku  butwa 
buno.  (Hakim,  III,  242  /  4966) 


Ensoga  ya  Mut’ah 

Era  kumpi  mu  kiseera  kye  kimu  Olutalo  lwe  Khaybara  we 
lwagwirawo,  waliwo  ekikolwa  ekyawerebwa  nga  kye  ky’okwenyigira 
mu  bufumbo  bw’ekiseera  ekigere  obumanyiddwa  nga  mut’ah,  obwali 
tebubangako  bubaka  bukka  kubuziyiza  okutuusa  kw’olwo. 

Ali  (Allah  amusiime)  anyumya  nti,  “Mu  biseera  by’Olutalo  lwe 
Khaybara,  Omubaka  wa  Allah  (okusaasira  kwa  Allah  nemirembe 
bibeere  ku  ye)  yawera  okuwasa  abakazi  mu  ngeri  eya  mut’ah  n’okulya 
ennyama  y’endogoyi.”  (Bukhari,  Maghaazi,38,  Nikaah,  31;  Dhahabi,  28,  Hiyal, 
3;  Muslim,  Nikaah,  29  -  32;  Muwattwa’a) 

yViMfflb.enkolaeyalieviiraddalamubiseerabiri  eby’Obutamanya, 
nkola  emu  mu  kuwasa,  omukazi  mw’apangisibwa  ekiseera  ekigere 
ng’asasulwa  omutemwa  gwe  nsimbi.  Ekiseera  ekyakkiriziganyiz- 
ibwako  bwe  kiggwaako  olwo  obufumbo  obuzimbiddwa  ku  nkola 
ya  Mut’ah  bukoma  awo.  Eddembe  ly’okusikiragana,  oba  omukazi 
okulabirirwa  n’ekiseera  ky’okulindirira  ng’abafumbo  baawukanye 
tebiweebwa  mukazi  ali  mu  bufumbo  obwa  mut’ah  nga  bwe  bimu- 
weebwa  bw’aba  afumbiddwa  mu  bufumbo  obwa  bulijjo.  Bwe  butyo 
obufumbo  obwo  bwaziyizibwa  oluvannyuma  lwa  Khaybara  olwa 
hadiisi  ennyingi  ezaali  zikwata  ku  nsonga  eyo.  Emu  ku  hadiisi  ezo 
egamba  nti,  “Kati  Allah,  Oweekitiibwa,  abuweze  (obufumbo  bwa 
mut’ah)  okutuusa  ku  Lunaku  olw’okulamula.  Oyo  yenna  afumbirig- 
anwa  n’omukazi  ng’akozesa  enkola  eya  mut’ah  ateekeddwa  okumuta 
agende  era  n’obutetantala  kumusaba  ekyo  kyonna  ky’aba  yawaayo 
ng’okumusasula.”  (Muslim,  Nikaah,  21;  Ibn  Majah,  Nikaah,  44;  Daarimi,  Nikaah, 
16;  Ahmada,  III,  406) 

Mu  kukomawo  okuva  mu  Lutalo  lwe  Tabuuk,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yasala- 
wo  okuwummulako  okumpi  ne  Thaniyyatul  wadaa.  Eyo  gye  yalabira 
abakyala  abamu  nga  bakaaba  era  n’ababuuza  ogwali  gubakaabya. 
Omu  ku  bo  yaboogerera  nti  baali,  “. ..bakazi  abaali  bafumbiddwa 
mu  nkola  ya  mut’ah”  Awo  Omubaka  wa  Allah  (okusaasira  kwa 
Allah  n’emirembe  bibeere  ku  ye)  n’alangirira  nti,  “Mut’ah  ewered- 
dwa  n’amateeka  g’Obusiraamu  ag’obufumbo,  okwawukana,  okutuula 
idda  (oluvannyuma  lw’okwawukana)  n’okusikira  ebintu!”  (Ibn  Balban, 
VI,  178;  Daarakutni,  III,  259) 

Bw’atyo  omukazi  yenna  afumbirwa  mu  nkola  ya  mut’ah  taba- 
libwa  kuba  mukyala  mufumbo,  era  okusinziira  ku  kukkiriziganya 
kw’abamanyi  Abasiraamu,  mut’ah  yenkanankana  na  kikolwa  kya 
bwenzi. 

Ibn  Abaasi  (Allah  amusiime)  annyonnyola  bino  wammanga: 

“Ng’Obusiraamu  tebunnajja,  waaliwo  enkola  eya  mut’ah. 
Omuntu  olwatuukanga  mu  kifo  ekipya,  ng’awasaayo  omukyala 
w’omu  kitundu  ekyo  ng’ayita  mu  nkola  eya  mut’ah,  ebbanga  lye 
yalabanga  nti  lye  yali  agenda  okumalayo.  Omukyala  gwe  bawasizza 
yakolanga  gwa  kukuuma  bintu  bya  bba  wamu  n’okukola  emirimu 
egya  waka  emirala.  Kino  kyagenderera  okutuusa  Obubaka  bwe 
bwakka  nti,  “...  Era  n’abo  abakuuma  obwerere  bwabwe.  Okuggyako 
eri  bakyala  baabwe  oba  abo  emikono  gyabwe  egya  ddyo  be  girinako 
obwa  nnannyini;  kubanga  mazima  ddala  (kw’abo)  tebanenyezebwa.” 
(al  Mu’minuuna,  23: 5  -  6)  Bwe  kityo  enkolagana  endala  zonna  (mu  ngeri 
ey’ebyobufumbo)  ezitali  ezo  ebbiri  ezinokoddwaayo  tezikkirizibwa.” 
(Tirmidh,  Nikaah,  29  /  1 122) 

Ebizibu  mu  mbeera  z’obuntu  ebiva  mu  nkola  ya  mut’ah 
mulimu: 

a)  Obuzibu  obutuusibwa  ku  baana  abazaalibwa  mu  bufumbo 
buno  obw’ekiseera,  abo,  okufaanana  n’abaana  abazaalibwa  okuva 
wabweru  w’obufumbo  (mu  bwenzi),  bakula  nga  tebalina  ba  kitaabwe 
olwo  ne  batafuna  kulabirirwa  kumala  oba  kukuzibwa  bulungi. 

b)  Ensalo  z’obuzaale  bwe  zigenda  zibula  abazzukulu  ne  batandi- 
ka  obutamanyibwa,  kisoboka  nti,  gye  bigenda  biraga,  omukazi 
akyayinza  okwesanga  ng’ayingidde  mu  nkolagana  y’obufumbo  ne 
mutabani  we,  eyazaalibwa  okuva  mu  musajja  oyo  lumu  gwe  yafum- 
birwako  mu  nkola  ya  mut’ah.  Kino  kituukirira  ne  ku  musajja 
ayinza  okukomekkereza  ng’ali  ne  muwala  we,  muzzukulu  we  oba 

- 

muwala  wa  muganda  we,  oba  kino  okukiteeka  mu  bigambo  eby- 
angu,  okwegatta  nomuntu  oyo  gw’atakkirizibwa  kuwasa  olubeerera. 
Kano,  awatali  kubuusabuusa,  ke  kabi  akanene  akayinza  okuva  mu 
mut’ah,  nga  bwe  kizze  kyeraga  mu  bintu  ebingi  ebizze  bigwawo  mu 
byafaayo. 

c)  Ebiseera  ebisinga  obungi,  tekisoboka  kugaba  byabusika 
eby’omuntu  oyo  eyaliko  mu  bufumbo  bwa  mut’ah,  lwa  nsonga  nti 
kubanga  omuwendo  gw’abantu  n’abantu  bennyini  abalina  okusikira 
ebintu  bisigala  nga  tebimanyiddwa. 

Emiteeru  egiva  mu  mut’ah  gya  kabi  ddala.  Kino  kifaananako 
ng’okwegaana  abaana.  Omukazi,  ku  ludda  olulala,  bw’ayingira  mu 
bufumbo  bwa  mut’ah,  abeera  mu  kukkakkana  mu  mwoyo  olw’okuba 
ng’awulira  ng’ayingiridde  ekintu  eky’ekiwe.  N’olw’ekyo,  mut’ah  kintu 
ekinafuya  enneeyisa  y’omukazi.  Waliwo  omuntu  ayinza  okugumira 
ekya  muwala  we  oba  maama  we  okuyingira  mu  bufumbo  bwa  mut’ah 
oluvannyuma  lw’ebibi  byonna  ebibulimu?  Kino  kyeraga  kyokka  mu 
kwolesa  okukkakkanya  okuli  mu  mut’ah.245 


Okukomawo  Okuva  E  Khaybara 

Oluvannyuma  lwa  Khaybara  Okuwangulwa,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yasindika  omubaka 
mu  kitundu  kye  Fadak,  nga  wano  wakutwalira  ennaku  bbiri  okuva  e 
Madiina  era  ekitundu  ne  kyegatta  ku  matwale  g’Obusiraamu  awatali 
kuyiwa  musaayi. 

Oluvannyuma  Wadi’il  Qura,  akatundu  ka  Bayawudi  akasan- 
gibwa  ku  luguudo  olugenda  e  Madiina,  nako  kaatwalibwa  oluvan- 


245.  Ebisingako  awo  ku  nsonga  ya  mut’ah,  soma  ekitabo  kya  Ibrahim  Canan, 
Namus  Fitnes  Mut’a,  Istanbul,  1993. 

nyuma  lw’okubeera  nga  keebunguluddwa  okumala  olunaku  lumu. 
Okufaananako  n’abantu  be  Khaybara,  na  bano  baaweebwa  omukisa 
okusigala  nga  bakolera  ku  ttaka  eryo  nga  basasula  ekitundu  kimu 
kya  kubiri  okuva  mu  kye  bakungudde. 

Kyokka  bo  Abayawudi  be  Tayma,  bakkiriziganya  okusasula 
Omubaka  wa  Allah  (okusaasira  kwa  Allah  n’emirembe  bibeere 
ku  ye)  Jizyah  olwo  ne  balekebwa  okusigala  nga  bali  mu  kitundu 
ekyo.  Ebika  bino  byombi  eby’Abayawudi  gye  bwali  buvuddeko  byali 
bikoze  endagaano  n’abe  Khyabara  okuzinda  Madiina.246 

Fat’hi  ye  Khaybara  n’ebitundu  ebyetoolodde,  bye  byatemera 
Abasiraamu  oluwenda  olw’amaanyi  olwa  fat’hi  ye  Makka  eyali  tekye- 
walika.  Okuwangulwa  kwa  ba  Banu  Qaynuqaa,  Banu  Nadhwir,  Banu 
Quraydhwa  n’oluvannyuma  Abayawudi  be  Khaybara  kwatiisa  ebika 
by’omu  kyondo  kya  Buwarabu  ne  kutaleka  wadde  okubuusabuusa 
kwonna  mu  mitima  gyabwe  ku  buwanguzi  obwa  waggulu  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  kwe 
yali  agenda  okutuukako.  Kyali  kyewuunyisa  nnyo,  kubanga  ebika 
ebyogeddwaako  bye  byali  bisinga  obugagga  era  nga  bye  bisinga 
amaanyi  mu  Bayawudi  bonna  mu  Buwalabu  yonna  n’engeri  gye 
baalwanangamu  yali  eyogerwako  ng’eye  kyewuunyo.  Baalina  ebiko- 
mera  ebitasenserwa  okwo  kw’ossa  amalimiro  g’entede  agagudde 
akaleka  era  nga  bakozesa  amaanyi  amayitirivu  agamala  okukuuma 
Abawalabu  bonna  singa  baalinga  basazeewo  okunoonya  obubuda- 
mu  gye  bali.  Naye  ku  luno  kyali  kimaze  okweyoleka  engeri  amaanyi 
n’obuzira  bye  baabalowoozanga  okubeera  nabyo  bwe  byafuluka  bwe 
beebungululwa  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  n’engeri  gye  baakakibwa  okukkiriza  mu  bwetowaze 


246.  Laba,  Ibn  Hishaam,  III,  391;  Waaqidi,  II,  707,  711. 

emigugu  egyababinikibwa.  Empewo  ekiseera  ekyo  zaali  zifuuwa 
zidda  eri  Abakkiriza.247 

Mu  bimu  ku  byava  mu  Lutalo  lwe  Khaybara,  ye  Nnabbi 
Ow’emikisa  (okusaasira  kwa  Allah  nemirembe  bibeere  ku  ye)  oku- 
wasa  ow’ekitiibwa  Safiya,  eyali  afuuse  nnamwandu  oluvannyuma 
lwa  bba  okuttibwa  mu  lutalo.248  Safiya  yali  akyali  mugole  nga  yali 
yaakafumbirwa  omusajja,  omu  ku  baali  ab’ebitiibwa  e  Khaybara, 
ennaku  ntono  nga  Khaybara  tennaba  kwebungululwa.  Ku  lunaku 
lw’embaga,  Safiya  yaloota  ng’alaba  omwezi  guviirayo  e  Madiina,  ne 
gujja  guwanuka  ne  gugwa  mu  kisambi  kye.  Ekirooto  kye  kino  yak- 
inyumizaako  bba,  eyava  mu  mbeera  n’akaalamuuka  n’amuboggolera 
nga  bw’amulangira  nti,  “Oyagala  kufuuka  mukyala  wa  Muhammadi, 
Kabaka  wa  Hijaaz,  ssi  kye  kyo?”  olwo  n’akuba  Safiya  oluyi  olw’amaanyi 
olwamuleka  ng’eriiso  lirungudde.  Yasigala  awulubadde  okutuusa 
ne  we  yasisinkanira  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  nga  wayise  ennaku  ntono.  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  yamubuuza 
ekyali  kituuse  ku  liiso,  kwe  kumuttottolera  ekizibu  ekyali  kyamu- 
tuukako.  Nnabbi  yamunnyonyola  Obusiraamu  n’amugamba  nti, 
“Tetugenda  kukukaka  kuyingira  Busiraamu  bw’oba  ng’okyayagala 
kusigala  mu  ddiini  yo!  Naye  bw’okkiriza  Allah  ne  Omubaka  we  olwo 
nja  kukukkiriza  ofuuke  mukyala  wange.  Naye  bw’olondawo  okusi- 
gala  ng’oli  Muyawudi,  nja  kukuleka  nkute  era  obe  ng’oli  wa  ddembe 
okuddayo  eri  ab’ekika  kyo!” 

Safiya  (Allah  amusiime)  yalondawo  Busiraamu  era  n’afuuka 
‘maama  w’Abakkiriza’.  (Waaqidi,  n,  674,  707;  Ibn  Sa’adi,  VIII,  123;  Ahmada  , 
III,  138) 


247.  Laba,  Waaqidi,  II,  729  -  731;  Ibn  Kathiir,  al  Bidaaya ,  IV,  234. 

248.  Ibn  Sa’adi,  VIII,  121  -  126. 

Okuwasa  kwa  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  Safiya  muwala  wa  Huyayy,  kwa- 
balukako  enkolagana  ennungi  n’Abayawudi  be  Khaybara  era, 
engeri  gye  kwakendeeza  ku  bulabe,  kwaleetawo  enkolagana 
ey’omukwano.  Mu  ngeri  eyo  Safiya  (Allah  amusiime),  yasigala 
ng’akyakolagana  n’Abayawudi,  ekyatuusa  n’abamu  okubeera  nga 
beemulugunya,  era  nga  kumpi  yafuuka  akiikirira  Abayawudi  mu 
maka  ga  Omubaka. 

Lumu,  omukyala  eyali  aweereza  Safiya  (Allah  amusiime) 
yagenda  ewa  Umaru  (Allah  amusiime)  mu  kiseera  we  yabeerera 
Kaliifa  nga  yeemulugunya  nti,  "...  Safiya  akyayagala  nnyo  olu- 
naku  lw’omukaaga  era  ng’akyagenda  mu  maaso  n’okukwatagana 
n’Abayawudi.”  Kaliifa  Umaru  (Allah  amusiime)  bw’atyo  yasindika 
omuntu  anoonyereze  ku  mbeera  eyo.  Safiya  (Allah  amusiime)  yan- 
nyonnyola  bw’atyi: 

“Ebikwata  ku  lunaku  olw’omukaaga,  olunaku  olwo  ssirwagala 
okuva  Allah  lwe  yampa  olw’okutaano  mu  kifo  kya  lwo.  Ate  ku  bik- 
wata  ku  ky’okukwatagana  n’Abayawudi,  nnyina  ab’ennganda  mu  bo 
be  nfaako  era  ne  nkyalira”  (Ibn  Hajar,  al  Iswabah,  IV,  347) 

Safiya  (Allah  amusiime)  oluvannyuma  yabuuza  omuweere- 
za  we  ensonga  eyamutuusa  okumuwaayiriza  n’amukubako  ebig- 
ambo  ng’ebyo.  Omuweereza  yakkiriza  ensobi  ye  n’agamba  nti, 
“Nnagoberedde  Shaytan.”  Engeri  Safiya  (Allah  amusiime)  gye  yak- 
watamu  ensonga  eyo  yali  ya  magezi  ddala  era  yalaga  eddaala  lye  yali 
atuuseeko  mu  kutegeera  empisa  z’Obusiraamu. 

Yagamba  nga  bw’ata  omuweereza  we,  omukazi  oyo  eyagezaako 
okumuwaayiriza  n’amulumika  ebigambo  nti,  “Oyinza  okugenda; 
nkutadde.”  (Ibn  Hajar,  al  Iswabah,  IV,  347) 

r&P? - 

Umrat’ul  Qadhwa  (Dhilqada,  7  /  Omwezi  Ogwokusatu 
[Mugulansigo],  629) 

Umrah  eno  yakolebwa  okuliwa  umrah  eyagezebwako  oku- 
kolebwa  omwaka  ogwayita,  eyo  eyalinnyibwamu  eggere  bamus- 
inzabibumbe  netegenda  mu  maaso  nga  bwe  kyali  kitegekeddwa, 
umrah  eno  yatandika  okumanyibwa  nga  Umrat’ul  Qadhwa,  ekite- 
geeza  umrah  y’okuliwa. 

Omwaka  gwali  guyiseewo  mulamba  okuva  ku  Hudaybiyah 
nga  n’ekiseera  kituuse  okukola  umrah  nga  bwe  kyali  kituukid- 
dwaako  mu  Ndagaano  ye  Hudaybiyah.  Nga  bwe  bayingira  omwezi 
gwa  Dhilqada  mu  mwaka  ogw’omusanvu  ogwa  Hijira,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yala- 
gira  buli  muntu  eyaliwo  mu  Hudaybiyah  okutandika  okweteek- 
erateekera  umrah.  Ekiragiro  ekyo  kye  kimu  kye  yawa  n’Abasiraamu 
abalala.  Abawalabu  okuva  mu  bifo  ebiriraanye  Madiina  abaasangib- 
wa  mu  Madiina  mu  kiseera  ekyo  baagamba  nti,  . .  tebaalina  mmere 
eyali  ebasobozesa  okugenda  mu  lugendo  wadde  omuntu  omulala 
okubawa  eky’okulya!” 

Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  oluvannyuma  yasaba  Abasiraamu  b’omu  Madiina  oku- 
waayo  saddaaka,  ku  lwa  Allah,  nnannyini  matendo,  eri  abo  abaalina 
obwetaavu  bwe  baali  bayinza  okubeera  nabwo,  nga  bw’abalabula  nti 
okusikayo  omukono  gwabwe  ogw’obuyambi  okuva  eri  abo  abalina 
obwetaavu  kyali  kitegeeza  kuzikirira  gye  bali.  Wabula  Abakkiriza 
nabo  baali  balina  obuzibu  obwali  bufaanana  n’obwa  bannaabwe 
olwo  ne  bagamba  nti: 


“Omubaka  wa  Allah!  Tuyinza  kuwaayo  ki  nga  ssaddaaka  nga 
naffe  twesanze  nga  tetulina  kye  tuyinza  kufuna?” 

- 

Nnabbi  Ow’emikisa  yabaddamu  nti,  “Ekyo  kyonna  kye  mulina 
ne  bwe  kiba  kitundu  kya  ntende.”  (Waaqidi,  II,  731  -  732) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yamala  n’ava  e  Madiina  ng’ali  wamu  ne  Basswahaba  enku- 
mi  bbiri  nga  kw’otadde  n’embalaasi  nga  kikumi  n’ebyokulwanyisa 
eby’okwekuumisa  okugeza  eby’okwambala  ku  mutwe,  ebyamba- 
lo  by’entalo  n’amafumu.  Basswahaba  abamu  bajjukiza  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye) 
akawaayiro  Abakulayishi  ke  baabateekako  akaali  kabagaana 
okubagalira  eby’okulwaanyisa  okuggyako  mu  ngeri  esaanidde  ekki- 
rizibwa  omuntu  ali  mu  lugendo. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yannyonnyola  bw’atyi,  “Tetugenda  kuyingira  Haram  na 
byakulwanyisa  ebyo,  kyokka  ekisingako  kwe  kutubeera  okumpi, 
(nga  tuyinza  okubikozesa)  singa  tuba  tulumbiddwa.”  Oluvannyuma 
ng’ali  wamu  ne  Basswahaba  ebikumi  bibiri  yalagira  ebyokulwanyisa 
okutwalibwa  e  Batn-i  Yajaj,  ekiri  obuwanvu  bwa  mayiro  ssatu  okuva 
e  Makka  (Waaqidi,  II,  733  -  734) 

Nga  bali  mu  lugendo,  abalamazi  baayimirirako  e  Abwa.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yali 
aweereddwa  olukusa  okuva  eri  Allah,  nnannyini  matendo,  okulam- 
bula  ku  ntaana  ya  nnyina.  Mu  kugirambula  yagitereeza  n’emikono 
gye  era  mu  nnaku  ennyingi  n’atonnyesa  ne  ku  maziga.  Abakkiriza 
nabo  tebaasobola  kukyebeera,  baayunguka  amaziga  ne  bakaaba.  Nga 
wayise  akaseera  katono  baabuuza  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye)  ensonga  eyamuleetera  oku- 
kaaba,  kwe  kugamba  nti,  “...  kubanga  nnajjukidde  obusaasizi  bwa 
maama  n’okwagala  kwe  yalina  gye  ndi”  (Ibn  Saadi,  1, 116  - 117) 

Bamusinzabibumbe  baayamuka  Makka  okumala  ennaku  ssatu 
nga  batuukiriza  obuwaayiro  bw’Endagaano  ye  Hudaybiyah,  ne 

badda  mu  nsozi  ezaali  ziriraanye  awo  olwo  ekibuga  ne  bakirekera 
Abasiraamu  beegazaanye.  Olw’essanyu  eringi  lye  baafuna  okula- 
ba  Ka’aba  omulundi  ogusooka  mu  bbanga  ery’emyaka  omusanvu, 
Abakkiriza  mu  kukyakyankya  baatandikirawo  okuyimba  talbiyah 
omulundi  gumu. 

Okusinziira  ku  byayogerwa  ibn  Abaasi  (Allah  amusiime), 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  bwe  yali  ng’ayingira  e  Makka  yasisinkanibwa  era  n’ayanirizibwa 
abaana  abato  okuva  mu  Nnyumba  ya  ba  Muttwalib.  Kye  yakola 
kwe  kutuuza  omu  ku  baana  ku  nngamiya  ye  mu  maaso  ate  omulala 
emabega  olwo  n’avuga  okuyingira  ekibuga.249 

Okulaga  bamusinzabibumbe  nti  enngambo  ezaali  zisaasaany- 
izibwa  nti  Abasiraamu  baali  banafuye  olw’omusujja  gwe  Madiina 
nga  bwe  zitaalimu  kanigguusa,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalagira  Abasiraamu  okutambula 
nga  basaayirira  nga  n’okukaga  kwe  batadde.250 

Yasaba  edduwa  eno  nti,  “Nsaba  Allah  asaasire  oyo  alaga  bamus- 
inzabibumbe  nti  alimu  amaanyi.”  (Ibn  Hishaam,  III,  424  -  425) 

Abasiraamu  abaali  batuuse  mu  Makka  oluvannyuma 
lw’okutambulira  mu  mbeera  enzibu,  olugendo  olusukka  mu  kilomi- 
ta  ebikumi  ebina  okuva  e  Madiina,  ddala  baali  bawulira  obukoowu 
bw’olugendo.  Awamu  n’ekyo  baatambulira  ku  kiragiro  kya  Nnabbi 
(okusaasira  kwa  Allah  n’emirembe  bibeere  ku  ye)  era  ne  bakola 
umrah  yaabwe  mu  kitiibwa  wamu  n’okulaga  eryanyi  eritiisa.  Era  bwe 
batyo  baddukanga  mu  ngeri  y’okweraga  emirundi  egyasooka  esatu 
( Ashwaat )  mu  kwetooloola,  wakati  awo  olwaleero  awali  empagi  eza 
kiragala  ebbiri. 


249.  Bukhari, 

250.  Bukhari,  Hajj,  55;  Muslim,  Hajj,  240;  Ahmada,  I,  305  -  306. 

Mu  kiseera  ekyo  Bamusinzabibumbe  baali  beegese  Abasiraamu 
amaaso.  Singa  baasobola  okulaba  engeri  yonna  ey’obukoowu 
n’obunafu  mu  Basiraamu  bandifunyeemu  endowooza  endala, 
naye  nga  beerabiddeko  n’amaaso  gaabwe  obuvumu  n’amaanyi 
Abasiraamu  bye  baayolesa,  baali  tebalina  kye  basobola  kukola  okuk- 
weka  okwewuunya  kwabwe. 

Beewuunaganya  nti,  “Be  bano  abantu  be  mugamba  nti  omusu- 
jja  gwabanafuwa  olw’omusujja?  Balamu  nnyo  era  basanyufu  okutus- 
inga!”  (Muslim,  Hajji,  240) 

Ensengeka  y’ebigambo  bya  adhan  eyali  ekolebwa  Bilaali  al 
Habash  okuva  ku  kasolya  ka  Ka’aba  olunaku  olwo,  ng’oggyeeko 
eky’okusensera  mu  mitima  gy’Abasiraamu  naye  era  lyayongera 
okutiisa  bamusinzabibumbe  abaali  beerabirako  n’amaaso  gaabwe 
era  nga  bawulira  buli  ekyali  kigenda  mu  maaso. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yali  nga  yeetooloola  Ka’aba  ne  Basswahaba  be,  Abdalla 
ibn  Rawaaha  (Allah  amusiime)  yatandika  okusoma  ekitontome. 

Umaru  (Allah  amusiime)  yamwambalira  n’amunenya  nti, 
“Ogenda  kukoma  ddi  ng’osoma  ekitontome  ekyo  mu  maaso  ga 
Nnabbi  era  ng’oli  mu  Haram  ya  Allah?”  Wabula  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yabiyingiramu  ye 
kennyini  n’agamba  nti: 

“Muleke  tomugaana!  Ndayira  Allah,  Oyo  nga  mu  Mikono  Gye 
egy’Amaanyi  mwe  muli  obulamu  bwange,  ebigambo  bye  bikosa 
nnyo  Abakulayishi  okusinga  n’obusaale  obuyitinngana  mu  bbanga! 
Genda  mu  maaso  ibn  Rawaaha!”  Ebyo  yabyogera  nga  tannagamba 
Abdalla  kugamba  nti, 

“Gamba  nti  tewali  katonda  era  tewali  alina  kusinzibwa  okug- 
gyako  Allah.  Ye  y’Omu.  Ye  Omu  Oyo  ajja  okutuukiriza  kye  yasuu- 

biza.  Oyo  Omu  awa  abasirikale  be  amaanyi.  Oyo  Yekka  eyasattulula 
ebibinja  by’ebika  ebyali  byegasse!” 

Basswahaba  abalala  baddamu  ebigambo  bya  Abdalla  ibn 
Rawaaha  (Waaqidi,  II,  736;  Ibn  Sa’adi,  II,  122  -  123) 

Entunula  ey’obukakkamu  n’obusaasizi  yeeyolekera  mu  byenyi 
by’Abasiraamu  nga  bazzeeyo  e  Madiina  oluvannyuma  lw’ennaku 
essatu  ze  baamala  nga  balambula  Ka’aba.  Okulambula  Ka’aba  omulun- 
di  ogusooka  kwali  kumaze  okubaawo  era  nga  n’ekirooto  kya  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  kye 
yaloota  nga  kimaze  okutuukirira  mu  butuufu  bwakyo.  Okutuukirira 
okwo  Allah,  nnannyini  matendo,  yakwogerako  mu  Kulaane  entukuvu 
ng’akoona  ku  buwanguzi  bwe  Khaybara  obwali  bwakagwawo  era 
ng’alaga  obuwanguzi  obwali  okumpi  okugwawo  e  Makka. 

“Mazima  ddala  Allah  agenda  kutuukiriza  ekirooto  kye  yalaga 
Omubaka  we  n’amazima,  nti  ddala  mujja  kuyingira  Omuzikiti 
Ogw’emizizo,  Katonda  bw’anaaba  ayagadde,  nga  muli  mirembe  nga 
(abamu)  emitwe  gya  mmwe  mimwe  nga  (n’abalala)  bakendeezezza  ku 
nviiri  zaabwe,  nga  temulina  kutya  kwonna,  bw’atyo  n’amanya  ekyo  kye 
mutaamanya  n’abateerawo  obuwanguzi  mu  kiseera  eky’okumpi.  Ye 

ye  Oyo  eyatuma  Omubaka  we  n’obulunngamu  n’eddiini  ey’amazima 
alyoke  agifuule  esukkulumye  ku  madiini  amalala  gonna  era  kimala 
Allah  okubeera  Omujulizi  (wa  byonna).”  (al  Fat’hi,  48:27-  28) 

Umratul  qadhwa  erina  kinene  kye  yakola  ku  Bannamakka  era 
nga  n’ebyavaamu  kwe  kulaba  abantu  nga  Khalid  ibn  Walid,  eyali 
ow’okuwangula  Syria  mu  biseera  eby’omu  maaso,  ne  Amuri  ibn 
Aasw,  eyali  ow’okuwamba  Misiri,  okwo  kw’ossa  Uthumaani  ibn 
Twalha  nga  beegatta  ku  Basiraamu. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ng’ava  e  Makka,  Umaamah  (Allah  amusiime),  muwala  wa 
Hamuza  (Allah  amusiime)  yamuddukirako  ng’amusaba  naye  amut- 
wale  bagende  naye  e  Madiina.  Ali  (Allah  amusiime)  yamukwata  ku 
mukono  n’amutwala  eri  mukyala  we  Fatuma  (Allah  amusiime) 
n’amusaba  okufa  ennyo  ku  mwana.  Naye  bwe  baddayo  e  Madiina, 
waaliwo  obutakkaanya  obwagwawo  wakati  wa  Ali,  Zayidi  ne 
Jafaari  (bonna  Allah  abasiime)  ku  ani  ku  bo  eyalina  okulabirira 
omwana  oyo. 

Ali  (Allah  amusiime)  yagamba  nti,  “Oyo  muwala  wa  kitange 
omuto!” 

Jafaari  (Allah  amusiime)  n’ayasanguza  nti,  “Nange  oyo  muwala 
wa  kitange  omuto,  n’ekikulu  kya  byonna  nze  nnawasa  muganda  wa 
maama  we!” 

Olwo  Zayidi  (Ailah  amusiime)  n’agamba  nti,  “Ekituufu  kiri  nti 
oyo  muwala  wa  muganda  wange!”,  nga  bw’abajjukiza  nga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  bwe 
yafuula  Hamuza  (Allah  amusiime)  naye  ab’oluganda. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yasalawo  nti  ekyali  kijja  okusinga  obulungi  ye  Umaamah 
okusigaia  ne  maama  we  omuto,  nga  bw’agamba  nti,  “Maama 

omuto  abeera  nga  maama.”  Olwo  n’akyukira  Ali  (Allah  amusiime) 
n’agamba  nti: 

“Ggwe  ova  mu  nze,  nange  nva  mu  ggwe!” 

Ate  Jafaari  (Allah  amusiime)  n’amugamba  nti,  “Onfaanana 
nnyo  mu  ndabika  ne  mu  bikolwa!” 

Oluvannyuma  n’agamba  Zayidi  (Allah  amusiime)  nti,  “Abo 
bombi  baganda  baffe  era  mikwano  gyaffe.”  (Bukhari,  Maghaazi,  43, 
Umrah,  3;  Muslim,  Jihaadi,  90) 

Ali  (Allah  amusiime)  annyonnyola  nti,  “Zayidi  (Allah  amusi- 
ime)  yasanyuka  nnyo  bwe  yawulira  ekigambo  kya  Omubaka  wa 
Allah  (okusaasira  kwa  Allah  n’emirembe  bibeere  ku  ye)  ekyali 
kimutendereza  era  n’atandika  okwetooloola  Nnabbi  (okusaasira  kwa 
Allah  n’emirembe  bibeere  ku  ye)  ng’akongojjera  ku  kugulu  kumu. 
Olwo  Jafaari  (Allah  amusiime)  n’agoberera  Zayidi  (Allah  amusiime) 
n’akola  ekintu  kye  kimu,  nange  bwe  ntyo  ne  ntandika  okubuukira  ku 
kugulu  kumu  emabega  wa  Jafaari.”  (Ahmada,  I,  108;  Waaqidi,  II,  739) 


u 

Okufa  Kwa  Zayinabu,  Muwala  wa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye) 

Zayinabu  ( Allah  amusiime)  teyassuukira  ddala  okuva  ku  buvune 
bwe  yafuna  bwe  yasindikibwa  n’ava  ku  mugongo  gw’enngamiya  mu 
kiseera  ky’olugendo  lwe  olwamutuusa  e  Madiina.  Bw’atyo  yama- 
la  n’assa  omukka  gwe  omuvannyuma  ku  ntandikwa  y’omwaka 
ogw’omunaana  ogwa  Hijira.  Omulambo  gwe  gwanaazibwa  Ummu 
Ayman,  n’omukyala  omu  Answari  Ummu  Atwiyya  okwo  kw’ossa 
bakyala  ba  Nnabbi  (okusaasira  kwa  Allah  n’emirembe  bibeere  ku 
ye)  Sawuda  ne  Ummu  Salamah.  Nga  bagenda  okutandika  okunaaza, 
Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yajja  we  baali  n’abagamba  okutandikira  okunaaza  ku 
mukono  ogwaddyo  n’ebiyungo  ebifuna  wuzu!  Mumunaaze  emirun- 
di  egy’ensuusuuba  nga  mukozesa  amazzi  ne  Sidri251  omulundi  gumu, 
esatu,  musanvu  n’okusingawo,  bwe  kiba  kyetaagisizza.  Mu  mazzi 
ag’omulundi  ogusembayo  muteekeemu  kalifuuwa.  Muntegeeze  nga 
mumaze  okunaaza!” 

251.  Sidri  kika  kya  muti  ogusangibwa  mu  Buwalabu  ogumanyiddwa  ennyo 
olw’ekisiikirize  ekikwafu  ekisanyusa  kye  gukola.  Ebikoola  bya  gwo  babikozesa 
okunaaza  omulambo  gw’omuntu  afudde.  (Asim  Efendi,  Kamus,  II,  385) 

s3^a - 


OMWAKA  OGW'OMUNAANA  OGWA  HIJIRA  usStWsssaj 


Bwe  baali  basanirira  enviiri  za  Zayinabu  bazaawulamu  emi- 
rundi  esatu  ne  bazisibamu  ebituttwa  bisatu;  buli  ludda  lwa  mutwe 
baasibayo  ekituttwa  kimu,  ate  ekirala  ne  bakisiba  mu  nviiri  ezaasi- 
gala  waggulu  ku  mutwe  gwe.  Nga  bamaze  okumunaaza,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yabak- 
wasa  essuuka  gye  yali  yeezinze  mu  kiwato  era  n’abagmba  nti, 
“Mugikozese  ng’essuuka  ey’okusiba  Zayinabu  mu  nda.”252  (Bukhari, 
Janaa-iz,  9,  13,  17;  Muslim,  Janaa-iz,  36;  Ibn  Sa’adi,  III,  34  -  36) 

Ng’amaze  okukulembera  esswala  y’omufu  eya  Zayinabu, 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  yakka  mu  ntaana  ya  Zayinabu,  ng’awotookeredde  nga 
muyongobevu.  Yamala  akaseera  ng’ali  eyo  oluvannyuma  n’avaayo 
n’adda  waggulu,  naye  olwo  ng’aliko  akamwenyumwenyu  ku  matama, 
n’agamba  nti,  “Bwe  ndowoozezza  ku  bunafu  bwa  Zayinabu,  nsabye 
Allah  okumujjirawo  ebizibu  wamu  n’ebbugumu  ly’entaana...  era 
Allah  akkirizza  okusaba  kwange.”  (Ibn  Athiir,  Usudul  Ghabaah,  vn,  131) 


Olutalo  Lwe  Mu’utah:  Ekyafaayo  Ekyawandiikibwa 
Basswahaba  Ab’olubatu  (Jamaziyalawwal  (Jamaadal  Awwal), 
8  /  Emyezi  Ogwomunaana  -  Ogwomwenda  [Muwakanya  - 
Mutunda],  629) 

Ababaka  abaatumwa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  eri  bakabaka  n’abafuzi  b’ebitundu 
ab’enjawulo,  nga  tofuddeeyo  ku  ngeri  embi  n’okuvumwa  ebiseera 
ebimu  bye  baafuna,  nga  bali  ku  musingi  omukadde  ogugaana  ‘okut- 
ta  omutumwa’,  baatandika  okukomawo  e  Madiina  nga  bali  bulungi 


252.  Ekiri  sunnah  ye  mufu  omusajja  okuzingibwa  mu  ssanda  ssatu:  izaar  okubilcka 
omubir  gwe  gwonna,  essaati  nessuuka.  Ate  ku  mukazi  ziba  egoye  ttaano,  izaar , 
hijaab  ku  mutwe  gwe,  essuuka,  n'olugoye  lwe  basiba  ku  okuva  ku  mabeere 
n’olubuto  nekanzu. 

era  nga  bali  mirembe.  Wabula,  ku  ludda  lwa  Haarith  ibn  Umayr 
(Allah  amusiime)  eyali  asindikiddwa  mu  kitundu  ky’Obwami  bwe 
Busra,  bwe  gutyo  ssi  bwe  gwali.  Bwe  yatuuka  e  Mu’utah  yayimi- 
rizibwa  Shurahabiil  ibn  Amuri,  omukungu  wa  Gassaani,  eyabuu- 
za  Sswahaba  ono  gye  yali  alaga.  Bwe  yakizuula  nti  yali  muba- 
ka  wa  Nnabbi  (okusaasira  kwa  Allah  n’emirembe  bibeere  ku  ye), 
Shurahabiil  bw’atyo  yakola  ekitajja  mu  bwongo  era  mu  bukambwe 
obw’ekitalo  n’atta  Sswahaba  ono.253 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayisibwa  bubi  nnyo  olw’engeri  Haarith  (Allah  amusiime)  gye 
yatirimbulwamu.  Okwongereza  kw’ebyo,  ekikolobero  ekyakolebwa 
kwali  kutyoboola  Busiraamu  okwenkukunala  na  kulaga  kuwoola 
Basiraamu  awamu  n’okubayisaamu  amaaso.  Okubaako  n’ekikolebwa 
ku  nsonga  eyo,  kyali  tekyebeereka  olw’okukuuma  ekitiibwa  kye 
Ggwanga  ly’Obusiraamu  wamu  n’okuziyiza  ekintu  kino  ekyagwa- 
wo  okuvaamu  ebintu  ebitasuubirwa.  Bw’atyo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  mu  bwangu  ddala 
yakunngaanya  eggye  ly’Abakkiriza  abaawera  enkumi  essatu. 

Ng’asinziira  ku  mutima  gw’Obusiraamu  ogwo  ogwasaanyaa- 
wo  enjawukana  mu  madaala  abantu  mwe  bagwa,  enkola  eyali 
ey’ebiseera  by’obutamanya,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalonda  Zayidi  (Allah  amusi- 
ime),  eyaliko  omuddu  gwe  yata,  okubeera  nga  y’aduumira  eggye 
ly’Obusiraamu.  Oluvannyuma  yawa  omuduumizi  ono  ebiragiro 
bino  wammanga: 

“Singa  ottibwa,  olwo  Jafaari  y’ajja  okutwala  obuduumizi!  Ate 
singa  ne  Jafaari  afuuka  omujulizi,  olwo  Abdalla  ibn  Rawaaha  yajja 
okutwala  ogw’obuduumizi!  Singa  naye  afuuka  omujulizi  olwo 
Abasiraamu  baneerondamu  omuduumizi. 


253.  Waaqidi,  II,  755;  Ibn  Qayyim,  III,  381. 

Mu  kiseera  ekyo,  waliwo  Omuyawudi  eyali  awulira  ebiragiro 
ebyo  era  n’abitwala  ng’ebyali  biranga  okufa  kw’abo  abaali  bamenyed- 
dwa  amannya  gaabwe.  Bw’atyo  yatuukirira  Zayidi  (Allah  amusiime) 
n’ekigendererwa  eky’okuteeka  okutya  mu  mutima  gwe.  Yamugamba 
nti:  “Kola  eddaame  lyo!  Kubanga  bwe  kiba  nti  ddala  Muhammadi 
nnabbi,  olwo  nno  togenda  kudda  gy’ali.  Amannya  ga  bantu  bannab- 
bi  ba  Yisirayiri  ge  baawangayo  ng’olutalo  terunnaba  tebaasobolanga 
kwabula  lutalo!” 

Wabula  ate  kino  Zayidi  (Allah  amusiime)  kyamwongera 
bwongezi  ssanyu  (Ibn  Kathiir,  al  Bidaaya,  IV,  238)  Omuyawudi  yali 
tamanyi  wadde  akatono  nti  Zayidi,  nga  Basswahaba  abalala  bonna, 
yali  yeegomba  nnyo  okuttibwa  afe  ng’omujulizi. 

Abdalla  ibn  Rawaaha  (Allah  amusiime)  eyali  yamaze  edda 
okumaliriza  okwetegekera  olutalo,  yajja  n’asiibula  Omubaka  wa 
Allah  (okusaasira  kwa  Allah  n’emirembe  bibeere  ku  ye)  gwe  yali 
agenda  okubanga  talaba,  bw’atyo  yagamba  nti,  “Omubaka  wa  Allah! 
Nkuutira  ekintu  kyonna,  ekyo  kye  nnyinza  okukwata  ku  mutima 
gwange” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kumugamba  nti,  “Oli  kumpi  okutuuka  mu  nsi  sajdah 
(okuvunnama)  eri  Allah  gy’ekolebwa  ekitono  ennyo.  Bw’oba  otuu- 
seeyo,  yongeza  mu  sswala  ne  sajdah  zo.” 

Ibn  Rawaaha  yamusaba  nate  nti,  “Omubaka  wa  Allah!  Yongera 
okunnaamira” 


Nnabbi  (okusaasira  kwa  Allah  n’emirembe  bibeere  ku  ye) 
n’amugamba  nti,  “Bulijjo  beera  ng’ojjukira  Allah,  kubanga  okujjuki- 
ra  Allah  kujja  kukuyamba  okufuna  ekyo  ky’oyagala.”  (Waaqidi,  II,  758) 


Nnabbi  wa  Allah  (okusaasira  kwa  Allah  n’emirembe  bibeere 
ku  ye)  yawerekerako  eggye  ly’Abasiraamu  okubatuusiza  ddala  e 

Thaniyyatul  Wadaa  n’abasiibula  okugenda  ku  lutalo  lwabwe 
n’okubasabira  ennyo.  Yabalagira  okugendera  ddala  okutuuka  mu 
kifo  kyennyini  Haarith  (Allah  amusiime)  we  yattirwa  ng’omujulizi, 
bakoowoole  abalabe  okujja  eri  Obusiraamu  era  singa  bagaana 
babalwanyise  nga  basuubira  obuyambi  okuva  eri  Allah  Yekka.254 

Ng’afunye  amawulire  agakwata  ku  kusenvula  kw’Abasiraamu, 
era  ng’ayambibwako  ba  Byzantine,  kalittima  Shurahabiil  naye  yat- 
egeka  eggye  erigambibwa  okubeera  nga  lyalimu  abalwanyi  abaali 
bakunuukiriza  mu  mitwalo  ekkumi,  nga  kuno  kw’oyongera  obuwa- 
gizi  bw’Abawalabu  Abagoberezi  ba  Kristo  nabo  abaawera  emitwalo 
ekkumi.255 

Eggye  ly’Abasiraamu  lyazuula  ebikwata  ku  bunene  bw’eggye 
ly’omulabe  nga  bamaze  kusala  okuyingira  e  Syria.  Nga  boolekedde 
embeera  gye  baali  bateetegekedde  wadde  akatono,  bwe  batyo 
baakubaganya  ebirowoozo.  Okuva  amaanyi  lwe  gaali  gagudde  ennyo 
olubege  mu  ngeri  eyali  terabikangako  mu  byafaayo,  abasinga  obungi 
baalina  endowooza  egamba  nti  bategeezeeko  ku  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ku  mbeera  eno 
olwo  balindirire  kye  yali  ow’okubalagira.  Baali  babulako  katono 
okukkiriziganya  ku  ky’okusindika  amawulire  eri  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  Abdalla  ibn 
Rawaaha  (Allah  amusiime)  n’ayogera  gye  bali  nga  bw’ababuuza  nti: 

“Ekintu  kye  tuwulira  nga  kati  twesittala  ssi  kye  kintu  kye  kimu 
kye  twazze  okunoonya  mu  kusooka?  Twali  tulwanyisizzaako  omu- 
labe  nga  tumusukkulumyeko  ku  maanyi  oba  omuwendo?  Nedda! 
Tulwanyisa  maanyi  ga  ddiini  Allah  gye  yatuwa.  Kati  tulinda  ki? 
Ekitulindiridde  y’emu  ku  nkomerero  ebbiri  zombi  ennungi:  Okufa 
ng’abajulizi  oba  okuwangula!” 


254.  Ibn  Sa’adi,  II,  128. 

255.  Ibn  Hishaam,  III,  429. 

Basswahaba  bwe  batyo  bakkaanya  mu  buvumu  ku  ky’okugenda 
mu  maaso. 

Zayidi  ibn  Arqamu  (Allah  amusiime)  anyumya  bw’atyi: 

“Nnali  mulekwa  nga  ndabirirwa  Abdalla  ibn  Rawaaha.  Bwe 
yali  ng’agenda  mu  Kikwekweto  kye  Mu’utah  yantuuza  emabega 
w’entebe  y’enngamiya  ye.  Nga  tutambuddeko  akaseera  akawera  mu 
kiro,  nnawulira  ng’amuumuunya  ekitontome  ekyali  mu  nnyiriri 
ezeefaananyirizaako  zino,  ‘Owange  ggwe  nngamiya  yange!  Gira 
n’ontwala  n’omugugu  gwange  n’ompisa  mu  bisulo  ebina,  okuyisa 
oluzzi  okuliraana  omusenyu,  olwo  ssiriddayo  kukwebagala  nga 
nngenda  mu  lutalo  olulala.  Olwo  ojja  kuba  nga  weetaaya  nga  tokya- 
liko  nnannyini!  Eri  ab’enju  yange,  kirabika  ng’atajja  kusobola  kudda 
ka!  Okuttibwa  ng’omujulizi  kye  nsuubira!  Abasiraamu  bazze  ate  ne 
bandeka  mu  nsi  ze  Damascus,  eyo  gye  nnettanira  okubeera  olu- 
beerera!  Nze  ssikyafaayo  ku  mitende  egyengedde,  egifuna  amazzi 
g’enkuba  n’ago  agava  mu  ttaka  wansi!’ 

Bwe  nnamala  okumuwulira,  nnatandika  okukaaba.  Abdalla  ibn 
Rawaaha  (Allah  amusiime)  yankoonako  mpola  ng’akozesa  akaggo 
ke  n’agamba  nti,  “Waliwo  kizibu  ki,  muto  ggwe,  nze  Allah  okumpa 
okufa  ng’omujulizi  ate  ggwe  n’oddira  ku  mugongo  gw’enngamiya 
n’omugugu  gwo?  Nze  olwo  nja  kuba  nga  nneetikudde  emitawaana 
gyonna  n’ennaku  y’ensi!’ 

Eyo  ekiro  mu  ttumbi,  yava  ku  nngamiya  ye  n’asaala  eraaka 
bbiri  ez’esswala.  Oluvannyuma,  yasaba  edduwa  nga  mpanvu  oluvan- 
nyuma  lwayo  n’agamba  nti,  “Omulundi  guno  Allah  ng’ayagadde  nja 
kuweebwa  (ekitiibwa  kyo)  okuttibwa  ng’omujulizi.”  (Ibn  Hishaam,  III, 
431  -  432;  Waaqidi,  II,  759) 


Bwe  baatuuka  ku  njegoyego  z’ekyalo  Mu’utah  omulabe  we 
yali  agumbye,  mu  lutemya  lwa  liiso,  Abakkiriza  ab’olubatu  nga 

bakulemberwa  Zayidi  (Allah  amusiime)  baakola  olulumba  sinziggu 
eri  omulabe.  Abo  abaali  bawaddeyo  emitima  gyabwe  eri  tawhiidi 
mu  kaseera  ako  baali  ku  mugo  gwa  kuwaayo  bulamu  bwabwe  mu 
kkubo  lya  Allah.  Mu  kiseera  ng’olutalo  lunyinyitidde,  Zayidi  (Allah 
amusiime),  omwagalwa  wa  Nnabbi  Owemikisa  (okusaasira  kwa 
Allah  nemirembe  bibeere  ku  ye)  era  omu  ku  Basiraamu  omunaana 
abaasooka  mu  Makka,  bw’atyo  ekiseera  kyatuuka  n’atuukibwako 
amafumu  g’omulabe  era  n’attibwa  ng’omujulizi. 

Nga  batuukiriza  ebiragiro  ebyaweebwa  Omubaka  wa  Allah 
(okusaasira  kwa  Allah  n’emirembe  bibeere  ku  ye),  Jafaari  (Allah 
amusiime)  yakwatirawo  bendera  y’Obusiraamu  era  n’atwala  obu- 
kulembeze  bw’eggye.  Mu  buzira  obwe  kitalo  yawaguza  mu  nnyiriri 
z’abalabe  era  mu  kulwana  obwezizingirire  yatemwa  ebitala  era 
n’akomekkereza  ng’atemeddwaako  emikono  gye  gyombi  era  n’afa 
ng’omuzira  nga  wayise  akaseera  katono. 

Ekiseera  kyali  kituuse  Abdalla  ibn  Rawaaha  (Allah  amusi- 
ime)  okutwala  obukulembeze  bw’eggye.  Mu  buvumu  obufaananako 
n’obwa  banne  yasitula  bendera  y’Obusiraamu  era  bw’etyo  ne  yee- 
wuubira  mu  nnyiriri  z’abalabe. 

Yalangirira  eri  abo  abaaliwo  nti  “Mube  bajulizi  nti  byonna  bye 
nnina  e  Madiina  mbirekedde  Ggwanika  lya  Busiraamu!” 

Bw’atyo  yalwana  bwezizingirire  mu  ngeri  ey’obuzira  okutuusiza 
ddala  omubiri  gwe  bwe  gwatuuka  okubeera  nga  tegukyasobola  kugu- 
mira  biwundu  by’amafumu  n’obusaale.  Oluvannyuma  lw’okuttibwa 
kwa  Abdalla  ibn  Rawaaha  (Allah  amusiime)  ng’omuzira,  yali  Khalidi 
ibn  Waliidi  (Allah  amusiime)  eyakwata  bendera  y’Obusiraamu 
n’agenda  mu  maaso  n’okukulembera  ennumba  z’Abakkiriza. 
Basswahaba  ab’olubatu  baalwanyisa  omulabe  emirundi  mingi  nga 
bakirako  ekibinia  ky’enzige. 

Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  mu  kiseera  ekyo  yalinga  ayogerera  Olutalo  ng’abuulira 
Basswahaba  ebintu  nga  bwe  byagendanga,  ng’asinziira  ku  kituuti 
ky’omuzikiti  e  Madiina.  Kyalinga  nti  eddwaaniro  lyalinga  awo  mu 
maaso  ge.  Nnabbi  (okusaasira  kwa  Allah  n’emirembe  bibeere  ku  ye) 
yabakubiranga  ebifaananyi  ku  kuttibwa  kw’abajulizi  e  Mu’utah  omu 
kw’omu  nga  bwe  kwagwangawo  mu  ddoboozi  eryabeeranga  lijjudde 
ennaku,  mu  ngeri  eno: 

“Zayidi  ibn  Haaritha  y’akutte  bendera.  Amangu  ago  Shaytwani 
egenze  okumpi  ne  w’ali  okugezaako  okumwagazisa  obulamu 
n’ensi  ate  n’emukyayisa  okufa  n’emutegeeza  nga  bwe  kuli  okubi 
ennyo  ebitagambika.  Naye  Zayidi  agamba  nti,  ‘Ogezaako  okun- 
jagazisa  ensi  mu  kiseera  ekisaanidde  okunnyikiza  imaani  mu  mit- 
ima  gy’Abakkiriza!’  Yeeyongedde  mu  maaso  n’alumba  era  attiddwa 
ng’omujulizi.  Mumusabire  Allah  amusonyiwe  era  amusaasire!” 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  oluvannyuma  yeeyongera  mu  maaso  n’agamba  nti: 

“Kati  ali  mu  kwegazaanyiza  mu  Jjana.  Jafaari  kati  y’akutte  bend- 
era.  Shaytwani  amangu  ago  esembedde  w’ali,  ng’eyagala  okumufuu- 
lira  obulamu  n’ensi  birabike  nga  byagalwa  nnyo  gy’ali  ate  era  emu- 
fuulire  okufa  okubi  ennyo  ebitagambika.  Naye  Jafaari  agizzeemu  nti, 
‘Kino  kiseera  kya  kunyweza  imaani  mu  mitima  gy’Abasiraamu!’  era 
ne  yeeyongera  mu  maaso,  era  bw’atyo  alwanye  okutuusa  bw’attiddwa 
ng’omujulizi.  Njulira  ne  nkakasa  nti  afudde  ng’omujulizi.”256 

256.  Ibn  Umaru  (Allah  amusiime)  agamba  nti,  “Twanoonya  Jafaari  ne  tumusanga 
mu  bantu  abattiddwa  ng’abajulizi.  Twabala  ebisago  eby’ebitala  n’obusaale  ku 
kitundu  eky’omu  maaso  eky’omubiri  gwe  ne  tubisanga  nga  byali  biwerera 
ddala  nga  kyenda.  Teri  kiwundu  ku  bino  ekyali  mu  mugongo  gwe.  (Bukhari, 
Maghaazi,  44)  Jafaari  (Allah  amusiime)  we  yattirwa  ng’omujulizi  yali  aweza 
emyaka  egy’obukulu  amakumi  asatu  mu  mwenda.  (Ibn  Hishaam,  III,  434). 
Ekyo  kitegeeza  nti  yali  muvubuka  wa  myaka  kkumi  na  musanvu  gyokka 

“Musabe  okusonyibwa  n’okusaasira  okuva  eri  Allah  ku  lwa 
muganda  wammwe,”  olwo  n’ayongerako  nti:  “Kati  ayingidde  Ejjana 
ng’omujulizi,  ng’abuukira  buli  wonna  omutima  gwe  we  guba  gwa- 
gadde  n’ebiwawaatiro  bibiri  ebyakolwa  mu  kikomo  eky’ebbeeyi  ekiri 
mu  langi  ez’enjawulo.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yannyonnyola  nti,  “Abdalla  ibn  Rawaaha  alonzeewo  bendera 
oluvannyuma  lwa  Jafaari,”  naye  n’asirika  omulundi  gumu.  Ebyenyi 
bya  ba  Answari  byapeeruuka,  nga  balowooza  nti  Ibn  Rawaaha  yali 
alina  ky’akoze  ekyali  kitasanyusizza  Mubaka  wa  Allah  (okusaa- 
sira  kwa  Allah  n’emirembe  bibeere  ku  ye).  Mu  kiseera  ekyo  kye 
kimu,  mu  ddwaaniro  lye  Mu’utah,  bwe  yali  ng’avuga  embalaasi  ye 
ng’agyolekezza,  Abdalla  ibn  Rawaaha  (Allah  amusiime)  mu  kiseera 
kye  kimu  yali  alwana  ye  kennyini  okukka  ku  maviivi  ge.  Yali  ayogera 
n’omwoyo  gwe  nga  bw’agugamba  nti: 

“Ndayidde  okulwanagana  naawe  okutuusa  ng’okkirizza.  Olina 
okugonda  ku  lulwo  ekitali  ekyo  nja  kukuwaliriza  okugonda!  Ndaba 
nga  toyagala  nnyo  Jjana  nga  bwe  kyetaagisa!  Naye  ggwe  oli  ki  ki 
okuggyako  okubeera  ettondo  ly’amazzi  eritonnyezeddwa  mu  ccupa 
nga  gwe  mubiri?  Owange  nze!  Onoosobola  okwewala  okufa  singa 
osimattuka  olwaleero?  Singa  osalawo  okugoberera  ebibiri  ebikuli 
mu  maaso  era  n’olondako  okufa  ng’omujulizi,  olwo  ojja  kuba  ng’oli 
ku  kituufu!  Naye  singa  okeerewa,  ojja  kuwangaala  nga  wejjusa 
ebbanga  lyonna” 

Bwe  yafuna  ekiwundu  ekibi  ennyo  ku  ngalo  ye  n’ereebeetera 
ku  mukono  gwe  ng’eriko  kawuzi,  Ibn  Rawaaha  yava  ku  mbalaasi  ye 
nassa  engalo  ye  eyali  efunye  obuvune  wansi  w’ekigere  kye  n’agamba 
mu  ngeri  y’okutontoma  nti: 


egy ’obukulu  we  yasengukira  okugenda  e  Abyssinia  n’alyoka  ayogera  ne  Negus 
ng’ayolesa  okumanya,  amagezi  n’obuzira. 

“Oli  ki  ki  ggwe  okuggyako  okubeera  engalo  obugalo  etiiriika 
omusaayi  mu  kkubo  lya  Allah  Owoobuyinza?”  olwo  n’asikayo  omu- 
kono  gwe  n’amaanyi  kuva  wansi  w’ekigere  kye  ng’asikako  engalo 
eyali  ereebeeta.  Bwe  yamala  n’agenda  mu  maaso  n’okulwana.  Nga 
yenyigira  mu  Jihaadi  entono  ng’alwanyisa  omulabe  ate  era  mu 
kiseera  kye  kimu  yeesanga  ng’ali  mu  jihaadi  ennene  ng’alwanyisa 
omwoyo  gwe  nga  bw’agugamba  nti: 

“Bwe  buba  ng’obweraliikirivu  bwo  buva  ku  kubeera  ng’ogenda 
kwawukana  ne  mukyala  wo,  kitegeere  nti  njawukanye  naye  kati!  Bwe 
kuba  ng’okuviibwako  obuyambi  bw’abaddu  bo  nga  kye  kikyakusibye, 
kati  nno  kitegeere  nti  bonna  mbatadde!  Ennimiro  zo  bwe  ziba  nga 
z’otayinza  kuleka  mabega,  kitegeere  nti  nsazeewo  okuzirekera  Allah 
ne  Omubaka  we!” 

Nnabbi  wa  Allah  (okusaasira  kwa  Allah  n’emirembe  bibeere 
ku  ye)  yagenda  mu  maaso  n’okubuulira  Basswahaba  ebyo  byonna 
ebyalinga  biva  mu  lutalo: 

“Abdalla  ibn  Rawaaha  asonze  amaanyi  ge,  n’alwanyisa  omulabe 
ne  bendera  ng’eri  mu  mukono  gwe  era  kati  attiddwa  ng’omujulizi. 
Ayingidde  Ejjana  ng’alina  ky’atakoze  bulungi.  Naye  mumusabire 
okusonyiwa  n’okusaasira  okuva  eri  Allah!” 

Ba  Answari  baabuuza  nti,  “Omubaka  wa  Allah!  Ki  ki  ky’ataakoze 
bulungi?”  ng’okubuuza  ekyo  bakijja  ku  ngeri  Abdalla  gye  yayingi- 
ramu  Ejjana.  Nnabbi  (okusaasira  kwa  Allah  n’emirembe  bibeere  ku 
ye)  kwe  kugamba  nti: 

“Olwafunye  ekiwundu  yasikattiddemu  mu  kulwanyisa  omu- 
labe.  Oluvannyuma  ne  yeesalira  omusango,  n’asonda  obuvumu  bwe 
nate  era  n’attibwa  ng’omujulizi,  olwo  n’ayingira  Ejjana!  Bandagiddwa 
bonna  nga  bali  mu  Jjana  nga  batudde  ku  ntebe  eza  zaabu.  Entebe 
ya  Abdalla  yabaddeko  wansi  wa  ziri  eza  mikwano  gye  era  nga  ssi 

nnungi.  Bwe  nabuuzizza  ensonga  lwaki,  banngambye  nti,  “Abdalla 
abaddemu  n’okusikattiramu  nga  tannaba  kulwana!” 

Abdalla  okuba  nga  yali  attiddwa  era  n’afa  ng’omujulizi  era  nga 
mu  kiseera  ekyo  yali  ali  mu  Jjana  kyawa  ba  Answari  ensonga  y’okuba 
abasanyufu. 

Ng’akyayogera  ku  byali  bifa  mu  ddwaaniro,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yanakuwala  era 
amaziga  ge  agalinga  ekkula  ne  gakulukuta  okuva  mu  maaso  ge. 
Oluvannyuma  n’agamba  nti,  “Bendera  kati  ekwatiddwa  ekitala 
okuva  mu  bitala  bya  Allah...  era  olw’ensonga  eyo  Allah  awadde  ba 
mujaahidiina  (abalwanyi)  obuwanguzi.”  (Bukhari,  Maghaazi,  44;  Ahmada, 
V,  299,  III,  1 13;  Ibn  Hishaam,  III,  433  -  436;  Waaqidi,  II,  762;  Ibn  Saadi,  III,  46,  530; 
Ibn  Athiir,  Usudul  Ghaabah,  III,  237) 

Mu  kiseera  ekyo,  ng’amaaso  ge  gajjudde  amaziga,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
yawanika  emikono  gye  waggulu  eri  emiryango  gy’okusaasira  kwa 
Allah  n’asaba  nti,  “Allah  ...  Khalidi  kitala  okuva  mu  bitala  byo.  Muwe 
obuyambi  bwo!”  (Ahmada,  V,  299) 


Obukugu  bwa  Khalid  ibn  Waliidi  Nga  Omuduumizi 

Khalid  ibn  Waliid  (Allah  amusiime)  yakwataganya  olutalo 
ng’akozesa  obukugu  obw’enjawulo  obw’ekika  ekya  waggulu  oku- 
tuusa  enjuba  okugwayo  amagye  ag’enjuyi  zombi  ne  gadda  mu 
nkambi  zaago  ng’obudde  tebukyalaba.  Oluvannyuma  mu  matumbi 
budde  mu  nzikiza  yakyusiza  ddala  entegeka  y’eggye  ly’Abasiraamu. 
Yakyusa  abaali  ku  ludda  olwa  kkono  n’abazza  ku  ddyo  na  bwe  kityo 
abaali  ku  ddyo  n’abazza  ku  kkono,  abalwanyi  abaali  mu  maaso 
n’abazza  emabega  ate  abaali  emabega  n’abajjayo  n’abazza  mu  maaso. 
Bwe  bwakya  ku  makya,  omulabe  byamuggwaako  nga  takyabitegeera; 

nga  balaba  abantu  bapya  ddala  mu  maaso  gaabwe,  baasikattiramu 
nga  balowooza  nti  amagye  g’Abasiraamu  ekiro  ekyo  gaali  gaafunye 
okudduukirirwa.  Khalid  ibn  Waliidi  (Allah  amusiime),  ekitala  kya 
Allah,  yakakasa  nti  akozesa  akakisa  kano  ak’okubeera  n’omulabe  ata- 
manyi  bulungi  kya  kuzzaako.  Bw’atyo  yakola  olulumba  olw’amaanyi 
era  omulabe  engeri  gye  yali  tasuubira  kulumba  bwe  kutyo,  teya- 
sobola  kugumira  bbanga  ggwanvu  okulaba  kw’omuyaga  gwa  imaani 
okwo  okwalaga  akabonero  akabi  ak’okubakuluggusa  nga  gubatwala. 
Baatandika  okulaga  obubonero  bw’okusasika  ng’eky’okwetaasa  ku 
nkomerero  baawalirizibwa  okudda  emabega. 

Khalid  ibn  Waliidi  (Ahah  amusiime),  oyo  ebitala  omwenda  gwe 
byamenyekera  mu  mukono  gwe  ku  lunaku  olwo,257  naye  yeeyambisa 
bulungi  nnyo  akakisa  ako,  era,  nga  takiraze  mulabe,  yaduumira 
eggye  ly’Abasiraamu  okudda  emabega.  Nga  guno  gwali  mulundi 
gwa  kubiri  okulaga  obukugu  bwe  yalina  mu  by’amagye,  akakodyo 
kano  kaategeeza  nti  enjuyi  zombi  zaajjayo  amagye  gaazo  nga  tewali 
muwanguzi  ku  bombi.  Khalidi  ibn  Waliidi  (Allah  amusiime)  yasobo- 
la  okuzzaayo  eggye  ly’Abasiraamu  e  Madiina  nga  temufudde  bantu 
bangi.  Omuwendo  gw’abaafa  ng’abajulizi  mu  lutalo  lwonna  olwaku- 
lungula  ennaku  omusanvu  baali  kkumi  na  bana  bokka.  Kyokka  ku 
ludda  lw’omulabe  abaafa  baali  bangiko.  Eggye  ly’Abasiraamu  na 
bwe  kityo  lyasobola  okwefunirayo  ne  ku  minyago  gye  lyajja  nagyo 
(Waaqidi,  II,  764,  768;  Ibn  Sa’adi,  III,  407) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yalagira  Abakkiriza  be  Madiina  ‘. ..  okukunngaana  okwani- 
riza  baganda  baabwe  abaali  bakomawo  ekaj  olwo  Abasiraamu  bonna  e 
Madiina,  nga  beegattiddwaako  Nnabbi  Ow’ekihibwa  (okusaasira  kwa 

257.  Khalid  ibn  Waliid  (Allah  amusiime)  akkiriza  nti,  “Ndayira  Allah,  ebitala 
mwenda  bye  byakutukira  mu  mikono  gyange  mu  Lutalo  lwe  Mu’utah.  Ekitala 
kimu  kyokka  enkola  ye  Yamani  nga  kyaliko  obwogi  obunene  kye  kyasobola 
okugumira  embeera.”  (Bukhari,  Maghaazi,  44) 

Allah  nemirembe  bibeere  ku  ye)  ng’avuga  ensolo  ye,  baagumira  obudde 
obw’okya  ne  bakunngaana  okusisinkana  ba  mujaahidiina.  Waaliwo  ekib- 
inja  ky’abaana  abato  abaab  bagoberera  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye) .  Bwe  yabalaba,  yalagira  Abakkiriza 
okutuuza  abaana  mu  maaso  ku  bitebe  by’ensolo  zaabwe  ate  n’okumuwa 
Abdalla  mutabani  wa  Jafaari.  Abdalla  yatuula  ku  kitebe  ky’ensolo  ya 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye) 
rnu  maaso.  (Ahmada,  V,  299;  Ibn  Kathiir,  al  Bidaaya,  IV,  244) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yatendereza  obuwanguzi  bwa  Khalid  ate  abo  abaali  mu 
Madiina  abataamanya  nsonga  eyo  kugenda  wala  baanenya  abalwanyi 
abaali  bakomawo  nga  babalowooza  okubeera  nga  badduka  mu 
ddwaaniro,  Nnabbi  abalwanyi  yaboogerako  bw’atyi: 

“Tebabalibwa  mu  bantu  abadduse  mu  kulwana  mu  kkubo  lya 
Allah...  wabula  bali  mw’abo  abaddako  katono  emabega  ne  balumba 
nate”  (Ibn  Hishaam,  III,  438;  Waaqidi,  II,  765) 

Kituufu  ddala,  Olutalo  lwe  Mu’utah  lulaga  eggye  ettono  nga 
litiisizza  eggye  eddene  ddala,  nga  kino  kiringa  ekituukiriza  amazima 
ago  Katonda  Owobuyinza  ge  yassa  nti: 

“Emirundi  emeka  ng’akabinja  akatono  kawangula  ogu- 
binja  ogunene  olw’obuyinza  bwa  Allah.  Era  Allah  ali  wamu 
n’abagumiikiriza.”  (al  Baqara,  2  :  249) 


Olutalo  lwe  Mu’utah  olwo  enkumi  essatu  ez’Abakkiriza  mwe 
bwabeefuka  n’eggye  ly’abasajja  abaali  bawerera  ddala  emitwalo  ama- 

kumi  abiri,  lwe  lulaga  akakuubagano  akaasooka  wakati  waabwe 
n’Abagoberezi  ba  Kristo,  abantu  Bannannyini  Kitabo. 

U 

V 

Asmaa  bint  Umays,  mukyala  wa  Jafaari  (Allah  bombi  abasiime) 
anyumya  bw’atyi: 

“Omubaka  wa  Allah  yajja  ewaffe  nga  Jafaari  ne  mikwano  gye 
battiddwa  ng’abajulizi.  Olunaku  olwo  nnali  nnongoosezza  amali- 
ba  amakumi  ana.  Oluvannyuma  lw’okukanda  enngano  y’emigaati, 
nnanaaza  abaana  bange  mu  maaso  ne  mbasanirira  wamu  n’okugonza 
enviiri  zaabwe  n’akazigo. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yambuuza  nti,  Asmaa,  abaana  bo  baliwa?’  Bwe  nnabayita, 
Omubaka  wa  Allah  yabawambaatira  n’abanywegera  mu  mukwano 
ogw’ekitalo.  Mu  kiseera  ekyo  kyennyini  yali  akulukusa  amaziga. 

Nnamubuuza  nti: 


“Omubaka  wa  Allah,  bakadde  bange  baweebweyo  nga  sadd- 
aaka  ku  lulwo,  okaabira  ki?  Lwaki  abaana  bange  obayisa  mu  ngeri 
y’emu  nga  gy’okwatamu  ba  mulekwa?  Oba  ofunye  amawulire  amabi 
agakwata  ku  Jafaari  ne  mikwano  gye?’ 

Yaddamu  nti,  ‘Yee,  battiddwa  ng’abajulizi  olwaleero!’ 

Nayogerera  waggulu  ne  ntandika  okukaaba  nga  bwe  nngamba 
nti,  ‘Oo  Jafaari  wange!’ 

Oluvannyuma  Omubaka  wa  Allah  n’agamba  muwala  we  Fatuma 
okuteekerateekera  ‘. ..  eb’enju  ya  Jafaari  emmere,  kuba  baali  mu 
kiseera  ekyo  kibayitiriddeko  ekyo  ekyali  kibaguddeko  kw’olwo’ 


Emmere  yaleetebwa  mu  nnyumba  yaffe  okumala  ennaku  ssatu; 
ennaku  ssatu  ezo  era  Omubaka  ze  yamala  nga  tatukyalidde,  asobole 

okutuwa  akadde  nga  tuli  ffekka.  Oluvannyuma  yajja  n’atugamba  nti, 
‘Temuddamu  kukaabira  muganda  wange,  okuva  n’olwaleero,  nja 
kulabirira  abaana  be!” 

Abdalla,  mutabani  wa  Jafaari  (Allah  bombi  abasiime),  agamba 
nti: 

Omubaka  wa  Allah  yatutwala  mpola  mu  maka  ge,  nga  tul- 
inga  ebinyonyi  ebito,  oluvannyuma  n’atumya  kinyozi.  Kinyozi  yajja 
n’atusala  enviiri.  Oluvannyuma  Omubaka  wa  Allah  yasitula  emikono 
gye  waggulu  n’asaba  nti,  “Ayi  Katonda  wange!  Beera  omusigire  eri 
ab’omu  maka  ga  Jafaari  n’obulungi!  Gabira  omukono  gwa  Abdalla 
enkulakulana  mu  by’obusuubuzi!’  Edduwa  eno  yagiddinngana  emi- 
rundi  esatu. 

Maama  wange  olwajja  bino  nnabimuyitiramu  era  n’asanyuka 
nnyo  bya  nsusso  ng’ategedde  ekyaliwo.  Omubaka  wa  Allah  kwe 
kumugamba  nti,  ‘Toba  na  kweraliikirira  kwonna  ku  bulamu 
bw’abaana  bano!  Nze  mulabirizi  waabwe  wano  ku  nsi  ne  ku  Lunaku 
lw’enkomerero!’  (Ahmada,  I,  204  -  205;  Abu  Dawuda,  Tahajjudi,  13  /  4192;  Ibn 
Hishaam,  III,  436;  Waaqidi,  II,  766;  Ibn  Sa’adi,  IV,  37) 

Abdalla  ibn  Jafaari  (Allah  amusiime)  mu  ssanyu  eringi 
yanyumyanga  bw’atyi  ng’ajjukira  engeri  ey’omukwano  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  gye 
yabayisangamu: 

“Nzijukira  bulungi.  Olunaku  lumu,  Qusam,  ne  Ubaydulla 
batabani  ba  Abaasi  (Allah  amusiime)  nange  bwe  twali  tuzannya 
mu  kkubo,  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yajja  we  twali  nga  yeebagadde  ensolo.  Yansongako 
n’agamba  abaaliwo  nti,  “Mumusitule  mumumpe” 

Newankubadde  Abaasi  (Aliah  amusiime)  kitaawe  omuto  owa 
Nnabbi  (okusaasira  kwa  Allah  n’emirembe  bibeere  ku  ye)  yali  aya- 

gala  nnyo  Ubaydulla  okusinga  ku  Qusam,  Omubaka  wa  Allah  tey- 
alina  nkenyera  yonna  kusitula  Qusam  kumussa  ku  kitebe  kya  nsolo 
ye.  Oluvannyuma  yasiisiriza  omutwe  gwa  Qusam  emirundi  esatu 
nga  bw’asaba  nti: 

“Ayi  Katonda  wange!  Labirira  abaana  ba  Jafaari!”258  (Ahmada,  I, 
205;  Haakim,  III,  655  /  6411) 


Fat’hi  Ya  Makka:  amazima  Gazze  Ate  Obulimba  Ne 
Busaanawo 

Ebiseera  eby’emirembe,  okusinziira  ku  Ndagaano  ye 
Hudaybiyah  eyatuukibwako  wakati  w’Abasiraamu  be  Madiina  ne 
bamusinzabibumbe  be  Makka  byali  bya  kumala  emyaka  kkumi. 
Wabula  embeera  ey’obutaba  na  butebenkevu  na  mirembe  bamus- 
inzabibumbe  yali  tebali  bulungi,  buli  lunaku  olwayitangawo,  nga 
balaba  Obusiraamu  buzingako  Ekyondo  kya  Buwalabu  kyonna.  Bwe 
batyo  baawulira  obwetaavu  bw’okwagala  okumenya  obuwaayiro 
bw’Endagaano,  era  ekiseera  bwe  kyagenda  kyeyongerayo  baatandika 
okulaga  obubonero  obweyolefu  nti  tebaali  baakugenda  mu  maaso 
na  kutuukiriza  byali  mu  Ndagaano.  Waali  waakayita  emyezi  kkumi 
na  musanvu  oba  kkumi  na  munaana  gyokka  okuva  Endagaano  lwe 
yatuukibwako  Bannamakka  ne  basendasenda  ab’ekika  kya  bany- 
wanyi  baabwe  ba  Banu  Bakari,  okulumbagana  ba  Khuzaa’a  abaali 
Abasiraamu,  era  nga  bwe  kityo,  baali  ba  butakoonwako  okusinziira 
ku  Ndagaano.  Kigambibwa  nti  n’abamu  ku  Bakulayishi  beenyigira 
mu  bulumbaganyi  buno  obwali  obw’ekika  ekikambwe.259 


258. 


259. 


Omu  ku  banyumya  hadiisi  eno  agamba  nti,  “Nnabuuza  Abdalla  ibn  Jafaari 
nti  ‘Oluvannyuma  ki  ki  ekyazuuka  ku  Qusam?’  Nanngamba  nti,  ‘Yattibwa 
ng’omujulizi.’  Olwo  ne  nngamba  nti,  ‘Allah  ne  Omubaka  we  be  bamanyi 
ekisinga.’  Yaddamu  nti,  ‘Kye  kyo  ddala.”  (Haakim,  III,  655  /  6411) 

Ibn  Hishaam,  IV,  4;  Bayhaqi,  Dalaailu,  V,  6. 

Khuzaa’a,  abaali  baawera  okugonda  eri  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  obulumbaganyi 
buno  we  bwagwirawo  baali  basaala,  abamu  baali  bali  ku  sajda  nga 
n’abamu  bali  ku  rukuu’u  ate  nga  n’abandi  bali  ku  qiyaam  obutemu 
ne  bujja  butwala  obulamu  bwabwe.  Abamu  ku  bo  baasobola  oku- 
tuuka  ku  Haram,  ekifo  eky’emizizo  era  omutalina  kuyiirwa  musaayi 
ng’eyo  gye  baali  basuubira  okutaasiza  obulamu  bwabwe.  Kyokka 
ba  Banu  Bakri  n’abamu  ku  Bakulayishi  abaali  bataamye  ng’engo, 
n’eno  baabalumbayo  ne  bagenda  mu  maaso  n’okubasanjaga  awatali 
busaasizi.  Tewaayita  kaseera  kanene  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  n’azuula  ebikolobero  ebyali 
biguddewo.260 

Amaziga  agatasalako  gaali  gayiika  okuva  mu  maaso  ga  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  bwe 
yali  ng’awuliriza  Amuri  ibn  Salim  ng’attottola  amawulire  ag’ennaku 
ag’ekikangabwa.  Yali  mwennyamivu  bya  nsusso.  Ng’ebigambo  ebi- 
kumaakuma  Amuri  ibn  Salim,  Nnabbi  yagamba  nti,  “Amuri,  ojja 
kuyambibwa!”  (Ibn  Hishaam,  IV,  12;  Waaqidi,  II,  784  -  785) 

Wadde  ng’ebyo  byonna  byali  biguddewo,  ng’akimanyi  nti  baali 
bakyatambulira  wansi  w’Endagaano  ne  bamusinzabibumbe,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yas- 
indika  omubaka  e  Makka  ku  bikwatagana  n’obulumbaganyi  ku 
b’ekika  kya  Khuzaa’a.  Okusinziira  ku  kyagwawo,  Abakulayishi  baa- 
lina  okusasula  omutango  (ssente)  gw’okuyiwa  omusaayi  gw’abajulizi 
ba  Khuzaa’a  (abattirwa  obwemage)  oba  ssi  kye  kyo  okugoba  ba 
Banu  Bakari  mu  bukuumi  bwabwe.  Okulemwa  okutuukiriza  ekimu 
kw’ebyo  baali  balina  okumanya  nti,  byonna  wamu  byali  bimenyawo 
Endagaano  ye  Hudaybiyah. 


260.  Ibn  Hishaam,  IV,  11;  Waaqidi,  II,  783. 

Bamusinzabibumbe,  ng’obukyayi  n’okwagala  okuyiwa  omusaayi 
bibazibye  amaaso,  bakkiriza  kimu  nga  kye  kyali  ekisemberayo  ddala 
era  nga  kwe  kukomya  Endagaano.261  Kitono  kye  baali  bamanyi  nti 
baali  mu  butuufu  baweereza  kusaba  kwabwe  eri  Abasiraamu  oku- 
wamba  Makka. 

Wadde  nga  bamusinzabibumbe  obwongo  bwabadda  mu  nteeko 
nga  wayiseewo  akaseera  katono  ddala,  naye  kyali  tekikyayamba 
engeri  Endagaano  gye  yali  esaziddwaamu  enjuyi  zombi  mu  buton- 
gole.  Mu  kusuubira  okuzza  embeera  mu  nteeko,  Abu  Sufyaane, 
eyali  omwennyamivu  era  ng’aweddemu  essuubi,  yagenda  e  Madiina. 
Ng’ayita  mu  kwolesebwa,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yategeeza  Basswahaba  be  mu  bwangu 
ddala  nti  Abu  sufyaane  yali  avudde  e  Makka  okujja  okuzzaaa- 
wo  emirembe.262  Abakkiriza  mu  Madiina  nga  bakyali  banyikaavu 
olw’okutemulwa  mu  bukambwe  okwa  ba  Banu  Khuzaa’a  okwali 
kwakaggwa,  baalina  eby’okukola  ebyali  bisingako  obulungi  okusinga 
okudda  ku  Abu  Sufyaane  ng’atuuse;  okutuusa  ne  muwala  we  ken- 
nyini,  Ummu  Habiiba,  omu  ku  bakyala  ba  Mubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  yasika  akatto 
n’akamuggyako  bwe  yali  ayagala  okutuula,  ekintu  ekyamwewuu- 
nyisa  ennyo. 

Yabuuza  nti,  “Ekyo  okikoze  olw’okuba  nga  sisaanira  katto  oba 
nga  ko  ke  katakyansaanira?” 

Ow’ekitiibwa  Ummu  Habiibah  eyali  atubidde  mu  mukwano  ne 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye)  yaddamu  nti,  “Akatto  ka  Mubaka  wa  Allah,  ate  nga  ggwe  nga 
musinzabibumbe  atali  mutukuvu  tosaana  kukatuulako.” 


261.  Waaqidi,  II,  787. 

262.  Ibn  Hishaam,  IV,  12. 


NNABBI  MUHAMMAD  OMULONDEMU  |g 


Abu  Sufyaane  yeekanga  nnyo,  era  n’ananaagira  ng’agamba  nti, 
“Ofuuse  ekintu  ekirala  okuva  lwe  wava  ewaffe.” 

Yamuddamu  nti,  “Nedda,  wabula  lwa  kuba  nga  Allah  yampa 
ekitiibwa  eky’okufuuka  Omusiraamu  kye  kyokka”  (Ibn  Hishaam,  IV, 
12  -  13) 

Ennyimirira  ya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ne  Basswahaba  bonna  kyategeeza  nti 
Abu  Sufyaane  teyalina  kirala  okuggyako  okudda  e  Makka  nga 
talina  ky’aggyeeyo.  Bwe  yali  agezaako  okunnyonnyola  nti  emirembe 
gyali  tegikyasoboka  eri  bamusinzabibumbe  abaali  bamulindiridde 
n’amaddu  amangi  nga  baali  bamukunngaaniddeko  okumanya  ebyali 
bivudde  mu  kukyala  kwe,  Abu  Sufyaane  teyabakweka  okwewuunya 
kwe.  Yagamba  nti: 

“Nkomyewo  okuva  eri  abantu  emitima  gyabwe  egiri  awamu. 
Mukkirize  bwe  mbagamba  nti  nayogedde  n’abasajja  n’abakazi,  abato 
n’abakulu,  na  buli  omu  gwe  nalowoozezza  nti  yabadde  ayinza  okuy- 
amba,  naye  saagasiddwa.”  (Abdurrazaake,  V,  375) 

Mu  kiseera  kye  kimu  ekyo,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalagira  Abakkiriza  okwetegekera 
olutabaalo  lwe  Makka.  Yayita  ebika  by’Abasiraamu  ebyali  okumpi 
okujja  e  Madiina  ate  nga  bw’agamba  ab’ebika  ebyo  ebyali  ewalako 
okusigala  mu  bitundu  mwe  baali  beegatte  ku  ggye  ly’Abasiraamu 
nga  bagenda.  Okwetegeka  kuno  okw’amaanyi  kwakolebwa  mu 
ngeri  ya  kyama  esembayo.  Obutaleetera  Bannamakka  kwekengera, 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  yatuuka  n’okusindika  akabinja  akatono  ne  koolekera  Syria. 
Buli  ludda  lwaliko  obukuumi  obw’amaanyi.  Olw’obuyambi  bwa 
Allah,  nnannyini  matendo,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yali  mumalirivu  ku  ky’okuwangula 

- 

Makka  nga  tayiye  musaayi,  era  ngekyo  kye  yakolera  enteekateeka 
ey’amaanyi. 

Okusookera  ddala,  ne  wankubadde  nga  Nnabbi  Owemikisa 
(okusaasirakwa  Allah  n’emirembe  bibeere  kuye)  yalagira  Basswahaba 
okweteekerateekera  olutalo,  naye  teyabategeeza  wa  gye  baali  balaga, 
nga  mu  kino  yali  tayagala  kwasanguza  kigendererwa  kye.263  Wadde 
Abu  Bakari  (Allah  amusiime)  gwe  yali  yeesiga  ennyo  era  mukwano 
gwe  asinga  teyakimanya  nti  olutalo  lwali  lwa  kubeera  Makka  ekya- 
muviirako  okubuuza  Ayisa  muwala  we  era  mukyala  wa  Nnabbi 
(Allah  bombi  abasiime)  wa  olutalo  gye  lwali  olw’okubeera,  naye 
talina  kye  yali  amanyi  ku  nsonga  eyo  kye  yali  asinza  kitaawe. 

Yamugamba  nti,  “Nange  simanyi.  Ayinza  okuba  ng’ayagala 
kulumba  ba  Banu  Sulaym  oba  ba  Thaqiif  bayinza  n’okuba  ba 
Hawaazin!”  (Ibn  Hishaam,  IV,  14) 


Okukakasa  nti  Fat’hi  ye  Makka  etuukirizibwa  mu  mirembe, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yalagira  enguudo  zonna  eziyingira  mu  Madiina  okulawun- 
ibwa  n’okutunuulibwa  enkaliriza,  si  kulwa  nga  bamusinzabibumbe 
bazuula  okweteekateeka  okwali  kukolebwa  ne  batandika  okwek- 
engera,  oluusi  nabo  ne  batandika  okweteekateeka.  Mu  ngeri  y’emu 
yakola  enteekateeka  ey’okuziyiza  ba  mbega  okutwala  amawulire 
agakwata  ku  kweteekateeka  e  Makka  era  n’asaba  nti: 


“Ayi  Katonda  wange!  Siba  bambega  ba  Bakulayishi,  bafuule 
ba  muzibe  era  ba  kasiru,  okutuusa  lwe  tunaabagwako  obugwi  mu 
nsi  yaabwe!  Ziba  amaaso  gaabwe  bandabe  bulabi  awo  mu  maaso 
gaabwe  nga  mbatuuseeko!”  (Ibn  Hishaam,  IV,  14) 


263.  Ibn  Sa’adi,  II,  134. 

Eggye  ly’Abasiraamu  bwe  lyamala  ne  lisimbula  okuva  e 
Madiina,  era  mu  kwagala  okubuzaabuza  bamusinzabibumbe, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yalikulembera  aliraza  ludda  lulala,  eyo  gye  baayimirira  awaali 
ab’omukago.  Okukwata  ekkubo  eryetooloola  kyayongera  kubu- 
zaabuza  na  kwebuuza  wwa  ddala  Nnabbi  (okusaasira  kwa  Allah 
n’emirembe  bibeere  ku  ye)  gye  yali  abatwala.  Naye  bwe  baatuuka 
we  balengerera  Makka,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yalagira  buli  Musiraamu  okukoleeza 
omumuli  ogugwe  okuwa  ekifaananyi  nti  omuwendo  gwabwe  gwali 
munene  okusinga  kw’ogwo  Abakulayishi  gwe  bandirowoozez- 
za.264  Mu  ngeri  y’emu,  eggye  ly’Abasiraamu  okuyingira  teryakozesa 
Dhulhulayifa,  ekifo  kya  miqaati  ekisangibwa  ku  luguudo  oludda  e 
Makka,  era  nga  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  obutakozesa  kifo  ekyo  kyeyongera  okukuuma  ekifo 
gye  yali  alaga  nga  kya  kyama.265 

Omubaka  Ow’emikisa  (okusaasira  kwa  Allah  n’emirembe 
bibeere  ku  ye)  bwe  yatwala  obuyinza,  teyabukozesa  bubi  ng’ayita 
mu  kusanjaga  abantu  n’okuwamba  ebitundu  byabwe  ng’akozesa 
eryanyi.  Wabula  obuyinza  buno  yabukozesa  okwanjuluza  emit- 
ima  gyabwe  eri  Allah  Owoobuyinza  n’okubakyusa  okubazza  eri 
essanyu  n’obulunngamu.  Ggwe  ate,  ng’oggyeeko  byonna,  ye  yali 
Nnabbi  ow’ekisa  eyatumwa  ng’okusaasira  era  obulunngamu  eri 
ensi  zonna. 

Allah,  nnannyini  matendo,  mu  ayah  eno  wammanga  annyon- 
nyola  ekigendererwa  ky’olutalo  lwonna  n’emirembe  mu  Busiraamu: 


264.  Hamidullah,  I,  264  -  265. 

265.  Nebi  Bozkurt,  DIA,  “Mekke”  entry.  XXVIII,  557. 

“Be  bo  bwe  tuba  tubawadde  amaanyi  mu  nsi  bayimirizaawo 
esswala  ne  batoola  ne  zaka  ne  balagira  okukola  obulungi  era  ne 
baziyiza  okukola  obubi,  eri  Allah  y’eri  enkomerero  ya  buli  kintu”  (al 
Hajj,  22  :  41) 

Wadde  nga  Basswahaba  bonna  oluvannyuma  lw’okutegeera  gye 
baali  balaga  ku  Kikwekweto  baakikuuma  ngekyama,  ye  Khatib  ibn 
Balta’a,  eyazirwanako  mu  lutalo  lwe  Badiri,  yasindika  ebbaluwa  e 
Makka  ng’ayita  mu  mukyala  omu  ng’abategeeza  embeera  nga  bwe 
yali.  Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yakimanya  ng’ayita  mu  kwolesebwa  era  n’alagira  Ali,  Zubayiri 
ne  Miqdaad  (Allah  bonna  abasiime)  okukwata  n’okumuleetera 
omukyala  oyo  we  yali,  era  n’ababuulira  ekifo  kyennyini  we  baali 
ab’okusanga  omukazi.  Baamukwata  ng’ali  mu  kifo  kyennyi  Nnabbi 
wa  Allah  (okusaasira  kwa  Allah  n’emirembe  bibeere  ku  ye)  kye  yali 
yabagamba.  Ebbaluwa  (gye  baamusanga  nayo)  yali  esoma  bw’etyi: 

“Abakulayishi...!  Omubaka  wa  Allah  ajja  gye  muli  n’eggye 
ery’amaanyi,  eggye  eritiisa  ng’ekiro  ekikutte  enzikiza  erijja  okuku- 
lukuta  ng’amataba.  Ndayira  Allah  nti  Omubaka  wa  Allah  ne  bwe 
yandibadde  nga  wa  kujja  gye  muli  ku  lulwe,  Allah  awatali  kubuus- 
abuusa  ajja  kumufuula  omuwanguzi  atuukirize  ekyo  kye  yasuubiza. 
Mwegendereza  okuva  na  kati!”  (Ibn  Kathiir,  al  Bidaaya,  IV,  272) 

Mu  butuufu,  ebigambo  bino  byali  tebikontana  na  mazima  era 
tebyali  bya  kulyamu  lukwe.  Naye,  awamu  n’ekyo,  kyali  kikyategeeza 
nti  ekintu  ekyali  kirina  okusigala  nga  kikuumibwa  ng’ekyama  kati 
kyali  kigenda  kubuulirwa  omulabe.  Nnabbi  Ow’emikisa  (okusaasira 

kwa  Allah  n’emirembe  bibeere  ku  ye)  bw’atyo  yayitirawo  Khatib  ajje 
we  yali  era  n’amubuuza  nti: 

“Kino  okoze  kya  ki  Khatib?”  Khatib,  mu  kwetonda  yannyon- 
nyola  nti,  “Omubaka  wa  Allah,  Ba  Muhaajiruuna  bonna  balina 
abantu  mu  Makka  abalabirira  ab’omu  maka  gaabwe  n’ebintu  byabwe. 
Naye  nze  sirina  wadde  omu  bw’atyi.  Okubawandiikira  ebbaluwa 
nalowoozezza  nti  baabadde  ba  kukisiima  olwo  bakuume  omukyala 
wange  n’abaana  bange  abali  e  Makka.  Ekitali  ekyo,  ndayira  Allah 
nti  siri  mbega  abakolera.  Teri  ngeri  gye  nnandiyinzizza  okukkiriza 
kufr  (obukaafiiri)  oluvannyuma  lw’Obusiraamu.  Ndayira  Allah  nti 
imaani  yange  eri  Allah  ne  Omubaka  we  teriiko  kkomo.  Sikyusizza 
ddiini...  era  teri  ngeri  gye  nnyinza  kukikola!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  nga  ye  ssemayanja  w’obusaasizi,  awo  kwe  kugamba  nti, 
“Khatib  yewozezzaako  bulungi”,  nga  tannamulangirira  nti  asonyi- 
yiddwa.  Oluvannyuma  yajjukiza  Umaru  (Allah  amusiime),  eyali 
ayagala  Khatib  attibwe  olw’okubalyamu  olukwe,  ekisonyiwo  kya 
Katonda  Owoobuyinza  ekibuna  kye  yawa  abo  abeenyigirako  mu 
lutalo  lwe  Badiri,  nga  bw’agamba  nti,  “Naye  yaliwo  mu  lutalo  lwe 
Badiri.  Tomanya;  kikyayinza  okuba  nti  Allah  Owoobuyinza,  amanyi 
bulungi  embeera,  olwo  n’alangirira  nti  ‘Mukole  nga  bwe  mwagala 
mbasonyiye’”  (Bukhari,  Maghaazi,  9;  Muslim,  Fadhwailu  Sswahaaba,  161) 

Ng’ebyo  abimaze,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yategeeza  akabi  akali  mu  kufuula  abalabe 
ba  Allah  abanywanyi,  ng’ebigambo  abyolekeza  Basswahaba  bonna, 
nga  n’okusookera  ddala  era  n’okusingira  ddala,  Khatib  ng’ayita  mu 
ayah  eno  wammanga  eyali  esse  mu  kiseera  ekyo  nti: 


OMWAKA  OGW’OMUNAANA  OGWA  HIJIRA 


(1) jjS. ij  c-Ldjl  (_£  j-fp  Ij-LxJo  I jjal  ^jj  JJl  L^j\  lo 

Oj>- j>zj  Jj->Jl  j»-jLL>-  Lij  I jjjjS  OSj  ioj-»JL>  jt-gjJl. 

ISLgo>-  jJjcjS"  oj.  *wL  I jj-ajJ  ijl  ^SLjjj  <J j-LjJl 
Lij  ji-Lff-l  Llj  oij-«JLj  ^  g  Jj  (1) jJ-Oi  (_sjUL’  jL  ;Ulj|j  ^l-O)  ^9 
lJI  c-lj^j  (J-L  -L9  jt-Sc-a  L^j  (jLj  Lj  |4-~^>-l 


“Abange  mmwe  Abakkiriza,  temutwala  abalabe  bange  n’abalabe 
bammwe  ng’abanywanyi  gye  muli,  nga  mubalaga  ekkwano  sso  nga 
bawakanya  amazima  ago  agaabaggyira,  nga  bagoba  Omubaka  wamu 
nammwe  (ng’ensonga  ebagobya  kwe)  kuba  nga  mukkiriza  Allah 
Katonda  wammwe,  bwe  muba  ddala  nga  mwafuluma  kulwana  mu 
kkubo  lyange  na  kunoonya  kusiima  kwange.  Mubalaga  ekkwano  mu 
kyama  ng’ate  nze  nsinga  okumanya  ebyo  bye  mukola  mu  nkukutu 
n’ebyo  bye  mukola  mu  lwatu  era  oyo  mu  mmwe  akola  ekyo  mazima 
ddala  aba  abuze  okuva  ku  kkubo  eggolokofu.” 

“Bwe  baba  babasanze  babeera  bajja  kubeera  balabe  gye  muli  era 
bajja  kugolola  emikono  gyabwe  gye  muli  n’ennimi  zaabwe  ez’obubi, 
era  bo  kye  basinga  okwagala  nti  muleme  kukkiriza.  Oluganda 
lwammwe  wadde  abaana  bammwe  tebijja  kubagasa  ku  Lunaku 

lw’enkomerero,  ajja  kusalawo  wakati  wammwe  era  Allah  ebyo  byon- 
na  bye  mukola  abiraba.”  (al  Mumtahinah,  60 :  l  -  3)266 

Ayah  zino  zaaziyiza  Abasiraamu  okufuula  abatali  bakkiriza 
abanywanyi  olw’okutiirira  ab’omu  nju  zaabwe  oba  eby’obugagga.  Mu 
butuufu  mutabani  wa  Nuuhu  (emirembe  gibeere  ku  ye)  ayitibwa 
Kanaani  yazikirira  olw’okusigala  n’abatali  bakkiriza,  okufaanan- 
ako  ne  mukyala  wa  Luutu  (emirembe  gibeere  ku  ye)  eyeereet- 
era  obukyamu  n’obwonoonefu  olw’okubeera  n’aboonoonefu,  era 
bw’atyo  n’akkirwako  obusungu  bwa  Katonda.  Ku  nkomerero  oku- 
beera  kw’abo  bonna  okumpi  mu  mubiri  ne  ba  nnabbi  tekulina  kye 
kwabagasa. 

Mu  mwaka  ogw’omunaana  ogwa  Hijira,  ng’ennaku  z’omwezi 
kkumi  mu  mwezi  gwa  Lamanzaane,  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yakulemberamu  eggye 
ery’Abakkiriza  eddene  eryali  liweza  abalwanyi  omutwalo  mulamba 
okuva  e  Madiina.  Olw’okuba  nga  yali  mu  lutabaalo  mu  kkubo  lya 
Allah,  yasiibulukukira  mu  kkubo  era  n’alagira  n’Abakkiriza  okukola 
ekintu  kye  kimu.267 

Nga  bali  okumpi  ne  Juhfah,  baasisinkana  Abaasi  (Allah  amusi- 
ime),  oyo  n’okutuusa  ekiseera  ekyo,  eyali  yakuuma  eky’okusiramuka 
kwe  ng’ekyama  ekyali  kitamanyiddwa  Abakulayishi  era  n’okusigala 
kwe  e  Makka,  yalinga  awa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  amawulire  e  Madiina  agakwata 
ku  bintu  nga  bwe  byali  bigenda  mu  maaso  e  Makka.  Ensonga 
endala  lwaki  yasigala  mu  Makka,  kwali  kusigala  ng’akola  omulimu 
ogw’okuwa  abalamazi  amazzi,  omulimu  ogwali  gwamukwasibwa. 
Nga  alowoozezza  nti  ekiseera  kyali  kituuse,  yava  e  Makka  n’ab’omu 
maka  ge  asobole  okutuukiriza  Hijira  eyali  emulinze  okumala  eki- 


266.  Bukhari,  Tafsir,  60. 

267.  Bukhari,  Maghaazi,  47. 

seera.268  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yali  musanyufu  nnyo  bya  nsusso  okumulaba. 
Yamugamba  nti: 

“Nga  bwe  kiri  nti  nze  asembayo  mu  bannabbi,  naawe  ggwe 
asembayo  mu  ba  Muhaajiruuna.”  (Ali  al  Muttaqi,  IX,  699  /  33387) 

Olugendo  amakula  olwali  lugenda  ehfat’hi  (okununula)  Makka 
era  lwali  kya  kujulira  eri  ebirungi  ebyali  mu  kusaasira,  ekintu 
ekiriwo  eri  abantu  bonna  ngekyokulabirako.  Kuno  kwali  kwolesa 
okulabira  ekitonde  ng’ayita  mu  liiso  lya  Omutonzi.  Eggye  lya  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  lyali 
lisenvula  lidda  mu  maaso  nga  lifaananako  amataba  ageswanta. 
Ebika  okuva  mu  mpuyi  nnya  eza  Buwalabu  byegatta  ku  ggye 
ly’Obusiraamu  mu  bibinja  nga  byongera  ku  bunene  bw’ekibinja  eky- 
ali  kitalabwangako.  Nga  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  bwe  yali  akulembedde  eggye  lye  erigudde 
akaleka  okuva  e  Arj  okutuuka  e  Talub,  yalaba  embwa  ng’ebwamye 
ku  bwana  bwayo  ng’ebuyonsa.  Mu  bwangu,  yayita  Juayl  ibn  Suraaqa 
n’amulagira  okuyimirira  akuume  embwa  n’obwana  bwayo.  Yamuwa 
ekiragiro  okussa  eriiso  ejjoji  ku  mbwa  n’obwana  bwayo  awamu 
n’okukakasa  nti  teri  n’omu  akola  wadde  akantu  akatono  bwe  kati 
akaali  kayinza  okugikanga  n’obwana  bwayo.269 

Ekifaananyi  ekyo  kirungi  era  kyewuunyisa!  Omuntu  tasobola 
kukyebeera  okuggyako  okwewuunya  oba  mu  byafaayo  by’omuntu 
yali  alabye  embeera  ey’ekisa  n’obusaasizi  bw’etyo?270 

268.  Ibn  Hishaam,  IV,  18. 

269.  Waaqidi,  II,  804. 

270.  Awamu  n’ekyo,  abalabe  b’Obusiraamu  bakyabutwala  kye  kimu  n’obutujju, 
omutawaana  omuntu  gwayolekedde.  Obutujju  wamu  n’obutabanguko 
bizimbib  wa  ku  ttima,  awatali  kuba  na  mpisa  wadde  akatono.  Okuva  bwe  bwajj  a, 
Obusiraamu  mu  ngeri  endala  buwakanya  obutujju  wamu  nobutabanguko 
era  bwafuula  okutwala  eddembe  ly’abantu  ng’ensonga  esooka  nga  mu  kino 

Wadde  ne  bwe  yali  ali  ku  njegoyego  z’ekintu  mu  byafaayo  eky- 
ali  eky’amaanyi  ennyo  ng’okununula  Makka,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yeetawaanya 
n’ekintu  abangi  kye  banditutte  ng’obuntuntu,  ne  yeebala  nga  eyali- 
na  obuvunaanyizibwa  ku  mbwa  wamu  n’obwana  bwayo  okubeera 
obulungi.  Essomo  okuva  mu  kikolwa  ekyo  lirina  okutwalibwa 
abo  abali  mu  bifo  eby’obuvunaanyizibwa;  balina  okweyisa  mu 
ngeri  ewulira  obuvunaanyizibwa  mu  kutuukiriza  buli  kantu  akak- 
wata  ku  mirimu  gyabwe  era  babe  abeeteefuteefu  kw’ebyo  byonna 
bye  batandisuubidde  ebiyinza  okugwawo  ebikwatagana  n’emirimu 
gyabwe.271 


Omusiraamu  natali  Musiraamu  bonna  bafaanagana  ka  kibe  kw’ebyo  bye 
tutwalanga  ebitalina  bulamu.  Emyaka  abiri  mw’esatu  egy’obwannabbi  bwa 
Omubaka  Ow’ekitiibwa  kwali  kulafuubana  kulwanyisa  butujju. 

271.  Omutontomi  Mehmet  Akif  Erison  awa  eddoboozi  eddungi  eri  ekyafaayo  kya 
Umaru  eky’obuvunaanyizibwa  mu  kuddukanya  emirimu  gye: 


Singa  omusege  gubadde  gwa  kukwakkula  ndiga  kugijja  ku  mondo, 

Yandibadde  Umaru  eyabdiyitiddwa  okufuna  okusalawo  okutukuvu 
Omukyala  omukadde  ngalekeddwa  ettayo...  Umaru y’avunaanibwa. 
Bamulekwa  be  nga  baweddewo  olwebiwoobe  ...  Umaru y’avunaanibwa! 

Amaka  ag’obwavu  agalagajjaliddwa  okugwa, 

Era  oyo  aba  Umaru,  teri  mulala,  aba  ateekeddwa  mu  mafunfugu. 

Mu  kiseera  ky’okulyamu  olukwe,  omuntu  ayiwa  ettondo  ly'omusaayi. 

Ettondo  eryo  erimu  lyeyongera  okubbiza  Umaru  mu  mataba  gaalyo. 

Umaru  awulirwa  okuva  mu  buli  mutima  gumenyese. 

Okuva  mu  buli  kukungubaga  Umaru  y’avaamu. 

Umaru  bw’abanga  ye  Kaliifa,  ani  aba  anenyezebwa  omulala. 

Umaru  ayinza  kukola  ki  ayi  Katonda  bw’aba  ng’omuntu  nakyemalira  ate 
nga  mulema. 

Ebyo  ebyetaagibwa  okuva  mu  Umaru  kyekyo  ekyava  mu  Muhammadi 
nga  bwe  kyali  kisuubirwa. 

Umaru,  Umaru...  omugugu  guno  gubadde  gutya  ku  bibegabega  byo 
kwegubadde? 

Mu  kiseera  ekyo  kyennyini,  Bannamakka  tebaalina  kye  bam- 
anyi  ku  byali  bigenda  mu  maaso.  Bwe  batyo  kyakwogera  yababu- 
la  bwe  baawulira  nti  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yalina  eggye  eryali  ligumbye  mu  kiwonvu 
kye  Marru  Zahraan  ku  miriraano  gye  Makka,  naddala  bwe  baa- 
lengera  ekifaananyi  ekyali  kikoleddwa  emiriro  egyali  gikoleezed- 
dwa  buli  kibinja  kya  Basiraamu,  nga  bakolera  ku  kiragiro  kya 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye).  Amagezi  gabeesiba. 

Ng’ali  wamu  ne  Haakim  ibn  Hizaami  ne  Budayl,  Abu  Sufyaane 
yava  e  Makka  okugenda  okulabira  ddala  ekyali  kigenda  mu  maaso. 
Tewaayita  kaseera  kanene,  bonsatule  bano  baasisinkana  omuliro 
ogw’emirundi  emingi  ogwali  gukumiddwa  abalwanyi  Abasiraamu. 
Okusooka  baagezaako  okuteeba  balwanyi  ki  abaali  basobola  okuba 
nga  baali  bagumbye  awo  naye  nga  tebasobola  kufumiitiriza  n’akatono 
nti  yali  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ne  Basswahaba  be.  Okuva  Makka  lwe  yali  yeebungu- 
lulwa  okuva  ku  buli  luuyi,  Abu  Sufyaane  ne  mikwano  gye  bombiriri 
baakwatibwa  mu  bwangu  ddala  ne  baleetebwa  mu  maaso  ga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye).272 

Nga  Umaru  (Allah  amusiime)  akyagezaako  okumatiza  Nnabbi 
Ow’emikisa  (Allah  amusiime)  nti  Abu  Sufyaane  attibwe,  kitaawe  wa 
Nnabbi  omuto,  Abaasi  (Allah  amusiime)  yali  agamba  nti  asonyi- 
yibwe.  Naye,  mu  ngeri  endala  Omubaka  Ow’ekitiibwa  (okusaasira 
kwa  Allah  n’emirembe  bibeere  ku  ye),  ng’akozesa  obumanyirivu  mu 
by’obufuzi  obutenkanika  bwe  yalina  mu  kakodyo  ak’ekika  ekya  wag- 
gulu  yagamba  kitaawe  omuto  Abaasi  nti,  “Twala  Abu  Sufyaane  awo 
w’asobolera  okulaba  eggye  ly’Obusiraamu  nga  litambula  limuyitako 
asobole  okulaba  obunene  bwalyo!” 


272.  Bukhari,  Maghaazi,  48. 

Ekikolwa  kino  kyali  kigenderera  kukakasa  nti  omukulem- 
beze  w’Abakulayishi  kimuyingire  mu  bwongo  akakasize  ddala 
nti  okweteekateeka  kwonna  okwandikoleddwa  okulwanyisa 
Abasiraamu,  okuva  mu  kaseera  ako,  nga  bwe  kwali  okumala  ebi- 
seera.  Bamusinzabibumbe  okuggwaamu  amaanyi  n’okupondooka 
kyandikoze  kinene  okuziyiza  okuyiwa  omusaayi. 

Ng’akolera  ku  magezi  Nnabbi  (okusaasira  kwa  Allah  n’emirembe 
bibeere  ku  ye)  ge  yamuwa,  Abaasi  (Allah  amusiime)  yatwala  Abu 
Sufyaane  mu  kifo  we  yali  asobolera  okulabira  obulungi  eggye 
ly’Abasiraamu  n’amaaso  ge.  Eggye  lyali  lyakatandika  bwe  liti  okusen- 
vula  nga  lidda  mu  maaso  mu  bibinja.  Okuwaawaala  kw’ekigambo 
Allaahu  Akbaru  nga  kifuluma  kiviira  ddala  mu  mitima  gya  imaani 
kwakankanya  eggulu. 

Abu  Sufyaane  kyamuyitirirako.  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  bwe  yali  ng’ayitawo  mu 
maaso  g’ekibinja  kye,  Yali  takyayinza  kukyebeera  okuggyako  oku- 
laga  okwewuunya  kwe  yalina  era  n’agamba  nti,  “Abaasi,  mutabani  wa 
muganda  wo  yeezimbidde  obwakabaka!” 

Abaasi  yamuddamu  nti,  “Buno  ssi  bwakabaka.  Buno  bwan- 
nabbi!” 

Abu  Sufyaane  kye  yali  asigazizza  okugamba  kyali  kimu  nti, 
“Kituufu  kituufu.”  (Bukhari,  Maghaazi,  48;  Haythami,  VI,  164;  Ibn  Sa’adi,  II, 
135;  Ibn  Athiir,  al  Kaamil,  II,  242) 

Bombi  baddayo  eri  Omubaka  Ow’ekitiibwa  (okusaasira  kwa 
Allah  n’emirembe  bibeere  ku  ye)  eyatunuulira  Abu  Sufyaane  n’abuuza 
nti,  “Ekiseera  tekituuse  ogambe  nti  ‘Laa  ilaaha  illa  LlaahuV’ 

Oluvannyuma  lw’okulowooleza  akaseera,  Abu  sufyaane  yad- 
dinngana  ebigambo  bya  tawuhiid,  kyokka  nga  tataddeeko  kitundu 

kikakasa  kukkiriza  bwannabbi  bwa  Mubaka  wa  Allah  (okusaasira 
kwa  Allah  nemirembe  bibeere  ku  ye).  Olwo  namubuuza  nate  nti: 

“Ekiseera  tekituuse  ogambe  nti  ndi  Mubaka  wa  Allah?”273 

Wadde  nga  Abu  Sufyaane  yasabayo  akaseera  yeerowooze,  naye 
olwa  Abaasi  okumupeeka  ennyo  ebigambo  ebyo  ebya  shahaadah 
yabyogera  mu  bujjuvu.  Okuwangula  omutima  gwe  mu  bujjuvu 
nokuguteekateeka  gubbinkire  mu  Busiraamu,  Nnabbi  Owemikisa 
(okusaasira  kwa  Allah  n’emirembe  bibeere  ku  ye)  awo  yalangirira 
enju  ya  Abu  Sufyaane  ng’ekifo  ekyali  eky’emirembe  eri  abatuuze 
b’e  Makka,  kasita  eggye  ly’Obusiraamu  liteeka  ekigere  mu  kibuga. 
Yalangirira  nti: 

“Oyo  yenna  ayingira  mu  Masjidul  Haraam,  ajja  kuba  mirembe. 
Oyo  yenna  asigala  awaka  ajja  kuba  mirembe.  Era  buli  oyo  yenna 

273.  Ekitegeerwa  obutereevu  mu  kulangirira  kwa  Allah,  nnannyini  matendo,  mu 
Kulaane  nti 

“Gamba  nti:  Mugondere  Allah  ne  Omubaka;  naye  bwe  baba  nga  bakyuse  ne 
bakubayo  amabega,  gamba  nti,  mazima  ddala  Allah  tayagala  batakkiriza.” 
(Aali  Imraan,  3  :  32),  kye  ky’okuba  nga  imaani  mu  Katonda  Owoobuyinza 
n’okumugondera  Yekka  tebimala.  Abo  abalina  imaani  mu  Allah  ne  bagondera 
Allah  Yekka  ne  baggyamu  Omubaka  we,  oba  ekyennyume  kya  kyo  (ne 
bakkiririza  mu  Mubaka  n’okumugondera  yekka  naye  ne  bataba  na  imaani 
mu  Allah  era  ne  batamugondera)  ayah  ebateeka  mu  bantu  abatali  bakkiriza, 
abo  Allah,  nnannyini  matendo,  b’atayagala.  Ekintu  ekikulu  kye  ky’omuntu 
okuteekateeka  imaani  ye  ng’akolera  ku  Kwagala  kwa  Katonda  n’Ebiragiro  bye, 
sso  ssi  kusinziira  ku  kutegeera  kwe  okufunda. 

Mu  ngeri  eyo,  Katonda  Owoobuyinza  bwe  yawa  Omubaka  we  eddaala  eryo  era 
n’afuula  okumukkiririzaamu  n’okumugondera  empagi  enkulu  ey’obukkiriza, 
bubeera  butamanya  bwa  kika  kya  waggulu  na  kubuzaabuza  okugamba,  nga 
abantu  abatamanyi  abangi  olwaleero  bwe  bakola,  nti  Kulaane  Entukuvu 
emala,  era  nga  basinziira  ku  kutegeera  kwabwe  okufunda,  ne  bagaana  Sunnah 
eza  Nnabbi  Ow’emikisa  (okusaasira  kwa  Allah  n’emirembe  bibeere  ku  ye). 

addukira  mu  nju  ya  Abu  sufyaane  ajja  kuba  mirembe.”  (Abu  Dawuda, 
Kharaaj,  24  -  25  /  3021  -  3022;  Haythami,  IV,  164  -  166;  Ibn  Hishaam,  IV,  22) 

Abu  Sufyaane  bwe  yali  anaatera  okudda  e  Makka  oluvannyuma 
lw’okuteebwa,  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yawa  ekiragiro  kye  ekisembayo  nti: 

“Temujjaayo  ebitala  byammwe  okuggyako  nga  mulumbiddwa.” 
(Ibn  Hishaam,  IV,  28) 

Nga  wayise  akaseera  katono,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yalagira  eggye  ly’Abasiraamu, 
lye  yali  amaze  okugabanyaamu  ebibinja  bina,  okugenda  mu  maaso. 
Oluvannyuma  Makka  yatandika  okuyuuguuma  n’amaloboozi  ga 
Allaahu  akbaru  agaali  gafubutuka  okuva  mu  njuyi  ennya. 

Emyaka  munaana  oluvannyuma  lw’okuwalirizibwa  okuva  e 
Makka,  ng’ali  mu  bwennyamivu,  nga  bali  abantu  babiri  bokka 
n’enngamiya  ntono  ddala,  okusaasira  kwa  Allah,  nnannyini  maten- 
do,  mu  kiseera  kino  kwali  kutuusizza  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  ng’addayo  mu  kitundu 
eky’emizizo  ng’awerekeddwaako  eggye  eddene  ery’Abasiraamu 
omutwalo  mulamba.  Omusajja  eyayigganyizibwa  mu  bukyamu  luli, 
ku  lunaku  olwo  yali  muwanguzi  ku  butaka  bw’ewaabwe.  Naye 
olw’obutakkiriza  okutwalirizibwa  n’okwekuza,  yali  ayingira  Makka 
ng’avunnamye  ku  mugongo  gw’enngamiya,  ng’abbinkidde  mu  kwe- 
baza  Katonda  Owoobuyinza  eyali  amuwadde  emikisa  emiyitirivu. 
Yakoteka  nnyo  omutwe  gwe  mu  buwombeefu  obw’ekitalo  okutuusa 
n’ekirevu  kye  lwe  kyakoona  ku  ntebe  ye  gy’atuulako  ku  nngamiya.  Mu 
kiseera  ekyo  kye  kimu,  yabeeranga  agamba  nti,  “Allah...  Obulamu 
bwe  bulamu  obwo  bwokka  obw’oku  Lunaku  lw’enkomerero.”274 


274.  Mu  biseera  by’obulamu  bwe,  Nnabbi  Ow’emikisa  (okusaasira  kwa  Allah 
nemirembe  bibeere  ku  ye)  yamanyika  ng ’eyaddinngananga  ennyo  edduwa  eno, 
eraga  Enkomerero  nga  bw’ezitowa  bw’ogigeraageranya  n’obulamu  bw’ensi  buno. 

- 

(Waaqidi,  II,  24;  Bukhari,  Riqaaq,  l)  Embeera  Basswahaba  abaali  baatende- 
kebwa  wansi  w’empisa  z’ekinnabbi  nayo  yali  teyawukana  nnyo  n’eyo 
Nnabbi  gye  yayolesa. 

Eggye  ly’Obusiraamu  kumpi  teryasanga  kwerwanako  kwonna 
okuva  mu  Bakulayishi.  Obukodyo  obwakolebwa  ku  Abu  Sufyaane 
bw’akola  kinene;  bwe  yadda  e  Makka  yasendasenda  Abakulayishi 
nga  bwe  wataali  nsonga  eyali  ebeerwanyisaako  era  olw’ensonga  eyo 
tewali  n’omu  yagezaako  kulwana.  Waaliwo  obuzibu  obutono  ddala 
ku  mulyango  awo  Khalidi  ibn  Waliid  (Allah  amusiime)  we  yayin- 
girira  ekibuga,  naye  mu  bwangu  ddala  bwagonjoolwa. 

Nga  bw’asoma  Suula  al  Fat’hi,  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yasemberera  Ka’aba  ne 
Basswahaba  be.  Nga  tavudde  ku  nngamiyaye,  yeetooloola  Ennyumba 
Eyeemizizo,  ng’eno  bw’asoma  ayah: 


“Amazima  gazze  ate  obulimba  ne  busaanawo...”  (al  Israa,  17  : 
81).  Ye  kennyini  yatandika  okufumita  era  n’okwonoona  amasanamu 
agaali  gali  ku  Ka’aba  ng’akozesa  omuggo  gwe  yali  akutte  mu  mukono. 
(Bukhari,  Maghaazi,  48;  Muslim,  Jihaadi,  87;  Waaqidi,  II,  831  -  832) 

Bwe  yalaba  ebifaananyi  ku  bisenge  bya  Ka’aba  eby’omunda, 
Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  teyayingirirawo  era  n’alagira  babisiimuuleko.  Basswahaba 

Ebinyumizibwa  ebimu  ku  biseera  Nnabbi  we  yasabira  edduwa  eno  mwe  muli 
ekiseera  ky’okuzimba  Masjidu  Nabawi,  ekiseera  ky’okusima  empompogoma 
ng’Olutalo  lwa  Khandaq  terunnaba,  bwe  yali  ayingira  mu  Makka  ku  Lunaku 
Lw’okununula  Makka  ne  bwe  yali  ng’ali  mu  kulamaga  okw’okusiibula  bwe 
yalaba  omuwendo  gw’Abakkiriza  mu  maaso  ge.  (Laba,  Bukhari,  Jihaadi,  33, 
110,  Manaaqibul  Answari  9;  Maghaazi  29;  Muslim,  Jihaadi,  126;  Tirmidhi, 
Manaaqib,  55;  Ibn  Maajah,  Masaajid,  3) 

baatuukiriza  ekiragiro  mu  bwangu  ddala.  Mu  nda  mwalimu  ebi- 
faananyi  bya  Bulayimu  ne  Ismaaila  (emirembe  gya  Allah  gibeere  ku 
bo  bombi)  nga  bakutte  obusaale  mu  ngalo  zaabwe.  Bwe  yabiraba, 
Nnabbi  Ow’emikisa  (okusaasira  kwa  Allah  nemirembe  bibeere  ku 
ye)  kwe  kugamba  nti: 

“Allah  azikirize  bamusinzabibumbe  abaasiiga  ebifaananyi 
bino...  Ndayira  Allah  nti  bannabbi  bano  tebaawangaalirako  ku 
busaale.”  (Bukhari,  anbiyaa,  8;  Hajj,  54,  Maghaazi,  48) 

Mawlaana  Ruumi  -  Allah  amusaasire  -  ayogera  ku  ddaala 
ly’okusiima  kwe  tuteekeddwa  okuba  nakwo  eri  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye),  oyo  obulamu 
bwe  bwonna  eyagumira  obuzibu  obutalowoozeka  okumenyamenya 
amasanamu  era  n’aggyawo  okunyigirizibwa: 

“Ggwe  ono  olwaleero  eyeenyumiriza  mu  kuba  Omusiraamu; 
kimanye  nti  singa  tekwali  kufuba  okusukkulumye  okw’oyo  omu 
yekka  owaffe  Ahmada,  awamu  n’obuvumu  bwe  mu  kubetenta 
amasanamu,  naawe  wandibadde  musinzabibumbe  nga  ba  jjajja  bo 
abedda.” 

Olunaku  Abakkiriza  lwe  baatwala  Makka,  beetooloola  Ka’aba 
obutasalako  okutuusa  ku  makya  nga  bwe  bakuba  takibiira  nti, 
‘Allaahu  akbaru’.  Ng’abalengerera  ewalako,  Abu  Sufyaane  yakuba 
mukazi  we  Hin’du  akaama  nti,  “Okkiriza  nti  kino  kiva  wa  Allah?” 

Hin’du  n’addamu  nti  “Yee,  guno  gulina  kuba  nga  mulimu  ogu- 
koleddwa  Allah!” 

Ng’essaawa  zikyali  enkeera  w’olunaku  olwaddirira,  Abu  Sufyaane 
yakyalira  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  eyamunyumiza  emboozi  eyali  ebaddewo  wakati  wa 
Abu  Sufyaane  ne  mukyala  we  Hin’du.  Bwe  yamala,  Abu  Sufyaane 
n’agamba  nti: 

“Njulira  nti,  oli  Mubaka  wa  Allah!  Ndayira  Allah,  Oyo  nga 
mu  Mukono  gwe  Ogw’amaanyi  mwe  muli  obulamu  bwange,  tewali 
n’omu  yawulidde  kye  nnayogedde  okuggyako  Allah  ne  Hin’du”  (Ibn 
Kathiir,  al  Bidaaya,  IV,  296) 

Mu  kiseera  ekyo,  Bannamakka  baali  batwala  abaana  baabwe  eri 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
oyo,  nga  bw’abasiisiiriza  eyabasabiranga  babeere  bulungi.  (Ahmada, 
IV,  32) 


Ekikujjuko  Ky’ekisonyiwo 

Bannamakka  baali  beepakidde  mu  Masjidul  Haraam  mu  nda 
nga  bali  mu  kutya  nga  balinda  ekyali  kigenda  okubasalirwa.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yay- 
ogera  mu  bufunze  gye  bali,  nga  bye  yayogera  byali  tebikwata  ku 
Bakulayishi  bokka  naye  nga  bisobola  okussibwa  mu  nkola  abantu 
bonna.  Yabagamba  nti: 

“Teri  katonda  okuggyako  Allah.  Ye  yekka  aliwo.  Talina  kimwe- 
faanaayiriza,  wadde  omulala.  Allah  atuukirizza  kye  yasuubiza,  ayam- 
bye  omuddu  we  era  n’asaasaanya  abalabe  baffe  bonna.  Okuggyako 
nga  kuweereza  ku  Ka’aba  na  kuwa  balamazi  amazzi,  eby’obuwangwa 
byonna  n’emikolo  gyonna  emikadde,  ennyombo  z’okuyiwa  omusaayi 
n’eby’obugagga,  olwaleero  byonna  biri  wansi  wa  kigere  kyange. 

Abakulayishi...! 

Allah  abaggyeemu  okwemanya  okw’Ebiseera  by’Obutamanya, 
okwewulira  olwa  bataata  n’endyo  mwe  muva.  Abantu  bonna  baaton- 
debwa  nga  bava  mu  Adamu  ate  nga  ne  Adamu  yava  mu  ttaka.” 


Olwo  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  n’asoma  ayah  eno  wammanga  nti: 

“Abange  mmwe  abantu,  mazima  Ffe  twabatonda  okuva  mu 
musajja  n’omukazi  ne  tubafuula  amawanga  n’ebika,  mulyoke 
mumanyigane.  Mazima  ddala  oyo  abasinga  ekitiibwa  eri  Allah 
y’oyo  abasinga  okumutya.  Era  mazima  ddala  Allah  Mumanyi 
Omukenkufu.”  (al  Hujuraati,  49  :  13)  (Ibn  Maajah,  diyaat,  5;  Ahmada,  II,  11; 
Tirmidhi,  Tafsiir,  49  /  3270) 

Olwa  fat’h  ey’omwoyo  eyeegattibwako  okusonyiwa,  emirem- 
be,  eddembe  wamu  n’obulunngamu  nga  bwe  byasuubizibwa  e 
Hudaybiyah,  Makka  kati  yali  aggude  omutima  gwe  eri  abatuuze  be 
abatuufu,  ekibiina  ky’abantu  kye  yali  ayagala.  Obulumi  n’ennyiike 
eby’okwawukana  ne  Makka  kati  byali  biweddewo.  Emyaka 
egy’ennaku  n’okunyolwa  gyali  kati  gimaze  okutemera  essanyu  olu- 
wenda.  Ng’okulaga  okusiima  olw’enkyukakyuka  eno  amatendo,  nga 
wabula  akaseera  katono  alangirire  ekisonyiwo  ekisinga  obukulu  mu 
byafaayo,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yabuuza  Abakulayishi  nti: 

“Musuubira  nngenda  kubakola  ki,  Bakulayishi?” 

Baddamu  nti: 


“Tukusuubira  okukola  ekyo  ekirungi  era  ekigasa...  bwe  tutyo 
tujja  kugamba  nti  ojja  kukola  ekyo  kyokka  ekirungi.  Oli  muntumu- 
lamu  era  muganda  waffe  ow’ekitiibwa  era  mutabani  wa  muganda 
waffe!” 


Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  bw’atyo  n’addamu  nti:  “Nga  Yusufu  bwe  yagamba 
baganda  be,  kale  nno  nange  mbagamba  nti: 


OMWAKA  OGW’OMUNAANA  OGWA  HIJIRA 


^s>-j\  jj»j  ^ ^xj  S/ 

‘Tewajja  kuba  kubavunaana  olwaleero;  Allah  abasonyiwe,  era 
Ye  ye  Musaasizi  asinga  abasaasizi  bonna’  Muli  baddembe  mwenna 
okugenda!” 

Awalala  yagamba  nti: 

“Olwaleero  lunaku  lwa  kusaasira.  Olwaleero  lunaku  mu  lwo  Allah 
mw’ajja  okunywereza  era  asitule  Abakulayishi  mu  Busiraamu.” 

Ekyava  mu  bino  byonna,  kwe  kuba  nga  n’abo  abaalina  omusaayi 
omungi  ddala  ogw’Abasiraamu  ku  mikono  gyabwe  ng’okununula 
tekunnaba  bakkiriza  Obusiraamu.  Allah,  nnannyini  matendo,  yassa 
Abakulayishi  mu  kusaasira  kwa  Omubaka  we  era  n’abafuula  abam- 
ugondera.  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  naye  yabasonyiwa  era  n’akkiriza  okubaleka  bagende. 
Oluvannyuma  lw’ekyo,  Bannamakka  baatandika  okumanyibwa  nga 
twulaqaa  oba  gamba  abo  abaateebwa.275 

Nnabbi  (okusaasira  kwa  Allah  n’emirembe  bibeere  ku  ye)  kye 
yali  asinga  okwagala  kwe  kubeera  nti  abantu  bonna  bakkiriza 
Obusiraamu,  okutwaliza  awamu,  nga  tewali  wadde  omu  bw’atyi 
alekeddwa  ebweru.  Mu  kiseera  we  yabeerera  ku  ntikko  y’obuyinza, 
wadde  nga  kyali  mu  ddembe  lye  okwesasuza  abantu  abo  abaali  baa- 
muyisa  mu  ngeri  esingayo  obubi  wamu  ne  Basswahaba  be,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yalan- 
girira  ekisonyiwo,  nga  kuno  kwoleka  mu  ngeri  eteri  ya  bulijjo,  engeri 
gye  yali  alabamu  ebitonde  n’obusaasizi  mu  maaso  ga  Omutonzi. 

Makka,  olw’okuba  yali  temanyi  kintu  kirala  okuggyako  oku- 
nyigiriza,  okujeeja  n’obulabe  emyaka  gyonna  emingi  egyayita, 


275.  Laba,  Ibn  Hishaam,  IV,  32;  Waaqidi,  II,  835;  Ibn  Sa’adi,  II,  142  -  143. 

mu  kiseera  kino  yali  efulumya  akawewo  akasinga  obuwoomu, 
n’okusaasira  nga  kalimu  okusonyiwa  okw’amaanyi  okwagenda  mu 
maaso  ebbanga  eryo  lyonna.  Naye  Munnamakka  amanyiddwa  nga 
Fadhwala,  olw’ekigendererwa  ky’okusiikiriza  olunaku  luno  olunyu- 
vu,  yasembera  eri  Nnabbi  (okusaasira  kwa  Allah  n’emirembe  bibeere 
ku  ye)  n’ekigendererwa  eky’okumutta.  Naye  nno,  olw’okuba  yalina 
okwolesebwa  ku  kigendererwa  kino  eky’ettima,  nga  talaze  kabonero 
konna  ka  kutya  oba  obusungu,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yayanjuluza  ebiwawaatiro  bye 
eby’obusaasizi  eri  Fadhwala  era  n’assa  emikono  gye  egy’ekisa  ku 
kifuba  kya  Fadhwala  n’agamba  nti: 

“Fadhwala,  weenenye  olw’olukwe  lw’okuumidde  mu  bwongo 
bwo!”  Oluvannyuma  ekigendererwa  ekibi  kw’olwo  kyava  mu  bwon- 
go  bwa  Fadhwala;  omutima  gwe  ne  gumerenguka  era  bwe  gutyo  ne 
gujjuzibwamu  ekitangaala  kya  imaani.  Mu  maaso  ge,  Omubaka  wa 
Allah  (okusaasira  kwa  Allah  n’emirembe  bibeere  ku  ye)  y’afuuka 
omuntu  asinga  okwagalwa  gy’ali  okusinga  ebitonde  byonna.  (Ibn 
Hishaam,  IV,  37) 

Abu  Sufyaane  yali  atudde  okumpi  ne  Ka’aba,  ng’alowooza  era 
ng’apimamu  ekyali  kisinga  mu  bye  yali  ayinza  okukola.  Waliwo 
we  yalowooleza  ku  ky’okukunga  abasajja  okulwanyisa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  awamu 
n’okuttukiza  buto  eky’okumulwanyisa,  naddala  bwe  yamala  okulaba 
Abakkiriza  nga  bamutambulirako  bangi  emabega  we.  Yali  atubidde 
mu  birowoozo  ng’alowooza  ku  nsonga  eyo,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  n’ajja  nga  tamu- 
laba  n’ayimirira  we  yali;  era,  nga  bwamukoonako  emabega  wakati 
w’ebibegabega  bye,  yagamba  nti,  “. ..  Awo  Allah  w’ajja  okukufuulira 
ekitamwa  era  ekitakyagasa!” 


OMWAKA  OGW'OMUNAANA  OGWA  HIJIRA  usStWsssaj 


Ng’asitudde  omutwe  gwe,  Abu  Sufyaane  yalaba  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 
ng’ayimiridde  we  yali  era  bw’atyo  n’agamba  nti,  “Mbadde  siyinza 
kukukkiriza  mu  bujjuvu  nti  oli  Nnabbi  okutuusa  akaseera  kano;  era 
kati  nneenenya  eri  Allah  olw’ebirowoozo  ebibadde  byetawulira  mu 
bwongo  bwange  era  nsaba  ansonyiwe.”  (Ibn  Kathiir,  al  Bidaaya,  IV,  296) 


Hin’du  oyo  eyasimba  amannyo  ge  mu  kibumba  kya  Hamuza 
(Allah  amusiime)  oluvannyuma  lw’olutalo  lwe  Uhudi,  naye  yafuu- 
ka  Musiraamu  ku  lunaku  lwa  fat’hi  era  bw’atyo  ne  yeeyagalira 
mu  mugabo  gwe  ogw’ekisonyiwo  ekyawamu.  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yamusonyiwa 
olw’ekitiibwa  ekyali  mu  kigambo  kya  tawuhiid.276 

Ye  Ikrimah  mutabani  wa  Abu  Jahali,  omu  ku  baasinganga 
okubeera  abalabe  b’Obusiraamu  ab’olulango,  yaddukira  Yamani 
eggye  ly’Obusiraamu  olwatuuka  bwe  liti  mu  Makka.  Oluvannyuma 
mukazi  we  yamuleeta  mu  maaso  ga  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  nga  Musiraamu.  Nnabbi 
Ow’okusaasira  (okusaasira  kwa  Allah  n’emirembe  bibeere  ku  ye) 
yamwaniriza  mu  ngeri  ey’omukwano  nga  tatunuulidde  bikolobero 
bye  yali  yakola  ku  Basiraamu,  nga  bw’agamba  mu  mutima  omu- 
lungi  nti,  “Weebale  kujja,  owange  ggwe  omulwanyi  ow’oku  mbalaasi 
abunga.”  (Hakim,  III,  271  /  5059;  Waqidi,  851  -  852) 

Okufaananako  ne  Ikrimah,  Habbaar  ibn  As’wad  naye  yali  omu 
ku  balabe  b’Obusiraamu  abaali  ab’omutawaana  ennyo.  Nga  yeeyam- 
bisa  effumu  lye,  yafumita  enngamiya  Zayinabu  (Allah  amusiime) 
gye  yali  yeebagazze  nga  yeetegekera  okusenguka  agende  e  Madiina 
ekyaleetera  muwala  wa  Nnabbi  Ow’ekitiibwa  (okusaasira  kwa  Allah 


276.  Waaqidi,  II,  850. 

n’emirembe  bibeere  ku  ye)  okuvaako  n’agwa  era  bw’atyo  n’afuna 
obuvune  awamu  n’okuvaamu  omusaayi  oba  olyawo  ekyamuviirako 
okuvaamu  olubuto  lw’omwana  lwe  yali  alina.  Eky’ennaku  ennyo  kwe 
kuba  ng’obuvune  buno  bwafuuka  kagenderere  era  nga  bwe  bwamu- 
viirako  okufa.  Habbaar  alina  ebikolobero  bingi  bye  yakola  ebyali 
bifaananako  bwe  bito.  Yali  yadduka  ku  lunaku  fat’hi  Makka  lwe  yal- 
iyo  era  n’agezaako  okubuzaabuza  engeri  yonna  eyandimuviiriddeko 
okukwatibwa.  Nga  wayise  akaseera  katono  mu  kwebuzaabuza  yajja 
mu  Madiina  mu  maaso  ga  Nnabbi  Ow’okusaasira  (okusaasira  kwa 
Allah  n’emirembe  bibeere  ku  ye)  bwe  yali  ng’atudde  n’abagoberezi 
be.  Kye  yakola  kyokka  kwali  kwatula  nti  afuuse  Omusiraamu. 
Nnabbi  (okusaasira  kwa  Allah  n’emirembe  bibeere  ku  ye)  teyakoma 
ku  kya  kumusonyiwa  kyokka  wabula  era  yalaalika  abalala  bonna 
obutetantala  kuvuma  Habbaar  oba  okumunyiiza  mu  ngeri  endala 
yonna.277  Songa  n’oluvannyuma  lwa  byonna  Kulaane  ey’ekitiibwa 
yagamba  nti: 


“Laga  okusonyiwa,  olagire  okukola  obulungi,  era  weesambe 
abo  abatamanyi.”  (al  A’raaf,  7 : 199) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ye  yali  Kulaane  ennamu.  Ye  yali  okwolesa  okusembayo  obu- 
lungi  okw’empisa  za  Kulaane.  Yasobolanga  okusonyiwa  ebikolobero 
byonna  ebyabanga  bimukoleddwaako  nga  teyeesitadde  n’akatono. 
Kyokka  ku  misango  egyakolebwanga  ku  balala  teri  muntu  yenna 
yayinzanga  kumukkakkanya  okutuusa  ng’obwenkanya  buteekeddwa 
mu  kifo  kyabwo  ekituufu  era  nga  ne  gwe  balyazaamanyizza  eddem- 
be  lye  limuddiziddwa.  Kituufu  ddala  awamu  n’okulangirira  ekiso- 

277.  Waaqidi,  II,  857  -  858. 

nyiwo  ekyali  tekirabwangako,  nga  kino  kyakolebwa  olw’obulungi 
bwa  ummah,  Nnabbi  wa  Allah  (okusaasira  kwa  Allah  n’emirembe 
bibeere  ku  ye)  era  yalagira  okuttibwa  kw’abatono  ddala  okuva  mu 
bamusinzabibumbe  abo  be  yalabanga  tebaaliko  kunogerwa  ddagala 
era  ng’embera  zaabwe  baali  tebakyasobola  kweddaabulula.278 

Tewali  munyago  gwonna  gwaggyibwa  Makka.279  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye) 
mu  kifo  ky’eminyago  yasalawo  okwewola  okuva  ku  ba  binojjo  be 
Makka  asobole  okutuukiriza  ebyetaago  by’eggye  ly’Abasiraamu  era 
oluvannyuma  amabanja  yagasasula  ng’akozesa  eminyago  egyava  e 
Hawaazin,  nga  bw’agamba  nti,  “Ebbanja  lisaana  kwebaza  na  kusa- 
sula.”  (Waaqidi,  II,  863;  Abu  Dawuda,  Buyu’u,  88  /  3562;  Nikah,  44) 


Nga  Bannamakka  bakyajaganya  embeera  y’obusaasizi  bwe  baa- 
funa  mu  kisonyiwo  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kye  yabawa,  ekiseera  kyatuuka  eky’omu 
ttuntu.  Nga  bwe  kyakolebwanga,  Omubaka  Ow’ekitiibwa  (okusaasira 
kwa  Allah  n’emirembe  bibeere  kuye)  yalagiriza  Bilaali  Habashi  (Allah 
amusiime)  akoowoole  abasaaze  bajje  basaale  sswala  ya  zuhr.  Bilaali 
(Allah  amusiime)  yajjukira  ebiseera  bye  eby’obuddu  nga  yeekubagi- 
za  nti,  ‘Ahad,  Ahad’  ng’ali  mu  kubonyaabonyezebwa  okw’ekitalo. 
Okunyigirizibwa  kwali  kumaze  okufuuka  olufumo.  Mu  kiseera  ekyo 
yali  akomyewo  e  Makka  nga  musajja  atalina  amukuba  ku  mukono 
era  ng’akomyewo  ng’omu  ku  baali  mu  ggye  eppanguzi  erya  imaan. 
Nga  bwe  yeebaza  Allah,  nnannyini  matendo,  yalinnya  ku  kasolya  ka 
Ka’aba  era  bw’atyo  n’atandika  okukoowoola  n’ebigambo  bya  adhan 
mu  ddoboozi  eddungi  okuzaama.  Okwaaziina  kwa  Bilaali  (Allah 


278.  Abu  Dawuda,  Jihaad,  117/  2683;  Nasaa-i,  Tahriimud  Damu,  14. 

279.  Abu  Dawuda,  Kharaaj,  24  -  25  /  3023. 

amusiime)  kwali  nga  kusensera  okutuusa  n’ensozi  ezeetolodde  ekifo 
ekyo  n’eggulu  bwe  byali  biddinngana  nga  bikomyawo  eddoboozi  lye. 
Eggulu  lyatangalijja  ettaka  n’erisanyuka.  Okwaziina  kwa  Bilaali  olu- 
naku  olwo  kwasigala  ku  mitima  gy’Abakkiriza  nga  beesunga  okud- 
damu  okukuwulira  nate.  Abamu  ku  bamusinzabibumbe  abeewulir- 
irangako  n’amatu  gaabwe  baawulirwa  nga  bagamba  nti,  “Tuswadde 
nnyo,  tetusobodde  wadde  okwefaanaanyirizaako  n’abaddu!  Laba 
ekitiibwa  kye  batuuseeko  naffe  eddaala  erya  wansi  lye  tusigad- 
demu!”  Olwo  baali  beekubagiza  olw’ebikolobero  byabwe  ebyayita 
olw’ensonga  nti  baali  beesamba  Amazima  okutuuka  ebbanga  eryo. 

Okuwera  Kwa  Bannamakka  Eri  Omubaka  Okumugondera 

Nga  sswala  ya  zuhr  ewedde,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yalinnya  akasozi  Sswafa  okuk- 
kiriza  okuwera  kwa  Bannamakka  n’okugonda  kwabwe.  Abakulayishi 
abasajja  be  baasooka  okuwera  nga  bawaayo  obweyamo  bwabwe  ‘ku 
Busiraamu  n ejihaad  (okulwana  mu  kkubo  lya  Allah).  Olwo  abaky- 
ala  ne  babagoberera.280  Ku  ky’okuwera  kw’abakyala  Allah,  nnannyini 
matendo,  yali  amaze  okukyogerako  nti: 


280.  Ahmada,  III,  415;  Bukhari,  Maghaazi,  53. 

“Owange  ggwe  Nnabbi  abakkiriza  abakyala  bwe  baba  bazze  nga 
bawera  gy’oli  obutagatta  ku  Allah  kintu  kyonna  era  nti  tebajja  kubba 
era  nti  tebajja  kwetaba  mu  bikolwa  bya  bwenzi  era  nti  tebajja  kutta 
baana  baabwe  era  nti  tebajja  kuleeta  bigambo  bya  bulimba  ebyo  bye 
baba  beegunjirizzaawo  bokka  na  bokka  era  nti  tebajja  kukugyem- 
era  mu  kukola  emirimu  emirungi,  kale  kkiriza  okuwera  kwabwe 
era  obasabire  okusonyibwa  okuva  eri  Allah.  Mazima  ddala  Allah 
Musonyiyi  Omusaasizi”  (A1  Mumtahinah,  60  :  12) 

Abakyala  baawera  ne  bawa  obweyamo  bwabwe  nga  bannyika 
emikono  gyabwe  mu  kasuwa  omwali  amazzi  ako  kennyini  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  mwe 
yali  annyise  emikono  gye.  Tewabangawo  kuwera  kwa  bakyala 
Nnabbi  (okusaasira  kwa  Allah  n’emirembe  bibeere  ku  ye)  kwe  yak- 
kiriza  ng’abakwata  mu  ngalo. 

Umaymah  bint  Ruqayyah  (Allah  amusiime)  annyonnyola 
bw’atyi: 

“Mu  kiseera,  nga  tuli  mu  kibinja  ky’abakyala  aba  Answari,  bwe 
twagenda  eri  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ne  tugamba  nti,  ‘Tukuwa  obweyamu  nti  tetugenda 
kugatta  kintu  kyonna  ku  Allah,  tetugenda  kubba,  tetugenda  kwenyi- 
gira  mu  bikolwa  bya  bwenzi,  tetugenda  kutta  baana  baffe,  tetugenda 
kugunjaawo  bulimba  bwonna  era  tujja  kugondera  ebiragiro  byo 
ebyo  by’oba  oyisizza’,  Nnabbi  yatuddamu  nti  ‘Okuggyako,  mw’ebyo 
byokka  bye  muyinako  amaanyi  n’obusobozi. . .’ 

Nga  tuwulidde  ebigambo  eby’obusaasizi  bwe  bityo,  twalowooza 
nti  ddala  Allah  ne  Omubaka  we  baali  basaasizi  nnyo  gye  tuli 
n’okusinga  ffe  kennyini  bwe  twesaasiranga...  kati  tuweeyo  obweya- 
mo  bwaffe!’ 

Abakyala  baayagala  okumukwata  mu  ngalo,  naye  Omubaka  wa 
Allah  (okusaasira  kwa  Allah  n’emirembe  bibeere  ku  ye)  n’abagamba 
nti,  ‘Sikwata  bakyala  mu  ngalo.  Ekigambo  kye  nngamba  abakyala 
kikumi  kiba  kya  maanyi  okufaananako  nga  bwe  nandikigambye  buli 
mukazi  kinnoomu’.  (Muwattwa’a,  Bay’at,  2;  Tirmidhi,  Siyar,  37  /  1597) 


Okuzzaayo  Ebitereso  Eri  Bannyini  Byo! 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yajja  ku  Ka’aba  n’atuula  mu  nsonda  eyali  eteebedde  mu 
Nnyumba  Eyeemizizo  ne  Basswahaba  ne  bafuna  ebifo  we  baatuu- 
la  okumwetoloola.  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yatuma  Bilaali  okunona  ekisumuluzo  kya 
Ka’aba  okuva  ku  Uthmaani  Ibn  Twalha  (Allah  amusiime). 

Bilaali  kwe  kugamba  Uthumaani  nti,  “Omubaka  wa  Allah 
akugambye  nti  omutwalire  ekisumuluzo  kya  Ka’aba”.  Uthumaani 
yakkiriza  okutwalayo  ekisumuluzo  era  n’agenda  ewa  nnyina,  Sulafah, 
okukikima  kuba  ye  yali  akitereka  mu  kiseera  ekyo.  Yamugamba  nti, 
“Nzize  kukusaba  kisumuluzo  kya  Ka’aba  kubanga  Omubaka  wa 
Allah  andagidde  nkimutwalire.” 

Sulafah  yamuddamu  nti,  “Nneekingiriza  ne  Allah  ggwe  oku- 
waayo  n’emikono  gyo  ekintu  abantu  b’ekika  kyo  kye  beenyumiri- 
rizaamu!  Bw’anaamala  okukuggyako  ekisumuluzo,  tagenda  kuki- 
kuddiza.”  Kyatwala  akaseera  Uthumaani  okusobola  okumatiza  nnyi- 
na  n’amuggyako  ekisumuluzo.  Bwe  yakireeta  eri  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yamugamba  nti: 

“Nkikuwaamu  kaseera  katono  nga  nkwesiga  ku  lwa  Allah.” 
Yali  asuubira  nti  Nnabbi  yali  tayinza  kukimuddiza  (Waaqidi,  II,  833; 
Haythami,  VI,  177) 

Nnabbi  wa  Allah  (okusaasira  kwa  Allah  nemirembe  bibeere 
ku  ye)  yaggulawo  oluggi  lwa  Ka’aba.  Bwe  yayingira  yalagira  oluggi 
baluggale.  Yasigala  mu  nda  okumala  akaseera,  era  ng’omwo  yasaa- 
liramu  laaka  bbiri  eza  sswala.  (Waaqidi,  II,  835;  Ibn  Sa’adi,  II,  137) 

Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yafuluma  okuva  mu  Ka’aba  era  bwe  yama- 
la  okwogera  eri  abantu  ku  mukolo  gwa  fat’hi,  yabuuza  Uthumaani 
gye  yali  alaze.  Uthumaani  eyaliwo  ekiseera  kyonna,  yayimirira. 
Olwo  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  n’alyoka  asoma  ayah  eno  nti: 

“Mazima  ddala  Allah  abalagira  okuzza  bye  baba  babateresezza 
(ng’obwesige)  eri  bannyini  byo,  era  bwe  muba  mulamula  wakati 
w’abantu  mulamule  n’obwenkanya:  Mazima  kirungi  nnyo  ekyo  Allah 
ky’ababuulirira  nakyo!  Mazima  ddala  Allah  Muwulizi  Omulabi  wa 
buli  kintu.”  (an  Nisaa-i,  4  :  58) 


Oluvannyuma  lw’ekyo  yagamba  nti,  “Batabani  ba  Abu  Twalha! 
Mutwale  ekitereso  kya  Allah  okukikuuma  ebbanga  lyonna,  era  muki- 
kuume  n’obwesimbu!  Teri  muntu  ajja  kukibajjako  okuggyako  nga 
mutandise  okunyigiriza  abalala!  Olunaku  olwaleero  lwa  bulungi  na 
buwulize!”  (Ibn  Hishaam,  IV,  31  -  32;  Waaqidi,  II,  837  -  838;  Ibn  Saadi,  II,  137) 


Ekyaliwo  kino  kiraga  obukulu  bw’okuzzaayo  ebitereso  eri 
bannyini  byo.  Okuwa  abantu  ebintu  byabwe  kissaawo  emirembe 
n’obutebenkevu  eri  omuntu,  amaka  era  ne  mu  kitundu  okutwaliza 

- 

awamu.  Kya  bulijjo  okulaba  obwakabaka  obw’amaanyi  nga  busasika 
singa  abantu  baba  bammiddwa  ebyabwe  ebyo  ebigwanira.  Ebyafaayo 
bijulira  ku  byokulabirako  ebiwera  ku  mbeera  bw’etyo. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  mu  lulimi  olulungi  ayogera  ku  bukulu  bwe  nsonga  eno  mu 
hadiisi  egamba  nti: 

“Obwesigwa  bwe  buliba  nga  tebutuukyatuukirizibwa  okuzzi- 
bwa  eri  abo  abateekeddwa  okuba  bannyini  bwo,  olwo  mulindirire 
Olunaku  Lw’okulamula!”  (Bukhari,  llim,  2;  Ahmada,  II,  361) 

Mu  bufunze,  okumma  ebitereso  abantu  abo  be  biteekwa  okud- 
dizibwa  kamu  ku  bubonero  bw’Olunaku  Lw’enkomerero. 

Abaasi  (Allah  amusiime),  oyo  eyaweebwa  ekitiibwa  eky’okutwala 
obuvunaanyizibwa  bw’okuwa  abalamazi  amazzi,  mu  ngeri  y’emu 
yasaba  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  amuwe  n’omulimu  gwa  hijaabah.281  Nnabbi  (okusaa- 
sira  kwa  Allah  n’emirembe  bibeere  ku  ye)  kwe  kugamba  kitaawe 
omuto  nti: 

“Sigenda  kukutikka  buvunaanyizibwa  obwo  mw’ojja  okugobo- 
lola  okuva  mw’ebyo  abantu  bye  banaakusindikira  ng’ebibikka  ku 
Ka’ba  naye  nja  kukutikka  mulimu  omuzibu  omwo  mw’ojja  okuk- 
watira  mu  nsawo  yo  okulabirira  abalamazi  mu  kyetaago  kyabwe 
eky’amazzi  ate  olwo  osobole  okufuna  empeera  mu  gwo.”  Olwo  n’awa 
kitaawe  omuto  amagezi  okugenda  mu  maaso  n’okugabirira  abala- 
mazi  amazzi. 

Abaasi  (Allah  amusiime)  yalina  ennimiro  ye  mizabbibu  e 
Twaifa.  Mu  kiseera  ng’Obusiraamu  buzze  ne  nga  tebunnajja,  yatwa- 
langa  enzabbibu  enkalu  ze  yajjanga  mu  nnimiro,  olwo  n’agattamu 


281.  Ebikwata  ku  hijaabah  soma  ekitabo  ekisooka  olup. 

amazzi  ga  zamzam  n’awa  abalamazi.  Oluvannyuma  lwe,  batabani  be 
ne  bazzukulu  nabo  bwe  batyo  baagenda  mu  maaso  n’okukola  nga 
bwe  yali  akola.  (Ibn  Hishaam,  IV,  32;  Ibn  Sa’adi,  II,  137;  Waaqidi,  II,  838) 

U 

V 

Olunaku  olwaddirira  oluvannyuma  lwa  sswala  ya  zuhr, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yayimirira  wakati  wa  nnamungi  w’omuntu  era  oluvannyuma 
lw’okutendereza  n’okwebaza  Katonda  Owoobuyinza  emirundi  egi- 
wera  yagamba  nti: 

“Abange  mmwe  abantu. . . !  Teri  kubuusabuusa  nti  Allah  yalangiri- 
ra  Makka  nga  ntukuvu  era  ey’emizizo  (etetyoboolwa)  okuviira  ddala 
ku  lunaku  lwe  yatonda  eggulu  n’ensi,  n’omwezi  n’enjuba!  Ejja  kusigala 
nga  ntukuvu  era  nga  ya  mizizo  okutuuka  ku  Ssaawa  Ekomererayo! 
Awatali  kubuusabuusa,  Allah  yatangira  Eggye  Ly’enjovu  okwesogga 
Makka  naye  kati  afudde  Omubaka  we  n’Abakkiriza  abawanguzi 
mu  kino.  Makka  tajja  kukkirizibwamu  mulala  yenna  oluvannyuma 
lwange.  Ebisolo  bye  Makka  tebijjanga  kukangibwa,  amaggwa  ga 
mu  tegatemwenga,  ekinaabuliranga  mu  Makka  tekiggyibwenga  mu 
kifo  kya  kyo  okuggyako  okukinoonyeza  nannyini  kyo.  Singa  omun- 
tu  bamuttira  ow’oluganda  lwe,  anaasabanga  ekisinga  obulungi  ku 
bibiri:  Ssente  ez’okuliwa  omusaayi  oba  ekibonerezo  ekyenkanankana 
ne  ky’akoze  ( qiswas ).” 

Abaasi  (Allah  amusiime)  mu  kiseera  ekyo  yasaba  nga  bw’apeeka 
nti  idhir,  nga  kino  kika  kya  muddo,  eggyibwe  mu  bintu  ebitakwatib- 
wako.  Yagamba  nti,  “Kuba  guno  tugukozesa  mu  ntaana  zaffe  ne  mu 
niu  zaffe” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ku  nsonga  eyo  n’asalawo  nti,  “Okuggyako  idhir\”2S2  (Bukhari, 
Luqatwa,  7;  Maghaazi,  53;  Ahmada,  IV,  31  -  32,  II,  238) 

Ekyagwawo  ekirala  ku  lunaku  olwo  kiraga  engeri  emitima 
gya  Basswahaba  gye  gyawuliranga  mu  nda.  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  ng’atudde  ku 
Ka’aba,  Abu  Bakari  (Allah  amusiime)  yatuuka  ne  kitaawe,  Abu 
Quhaafah  eyamuli  ku  lusegere,  ng’amuleese  eri  Nnabbi. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  olwabalaba  kwe  kugamba  nti,  “Tewanditawaanyizza  taata  wo 
omukadde  okumuleeta  wano.  Nze  nnandigenze  gy’ali  mu  kifo  kye 
okujja  wano.” 

Abu  Bakari  (Allah  amusiime)  yamuddamu  nti,  “Omubaka  wa 
Allah,  kiba  kisinga  ye  okujja  gy’oli  okusinga  ggwe  okugenda  gy’ali.” 

Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yagamba  Abu  Quhaafah  n’atuula  mu  maaso  ge  era 
nga  bw’amutadde  emikono  ku  mutima  yamugamba  nti,  “Fuuka 

282.  Ekimera  ekirina  amakoola  amanene  n’akawoowo  akalungi  era  nga  kino 
kimera  nnansangwa  mu  Makka,  era  kikozesebwa  mu  mayumba  ne  mu  ntaana. 
Ebimera  ebyo  ebyaziyizibwa  bye  byo  ebiri  okumpi  ne  Haram  nga  ‘byemeza 
byokka’.  Kyokka  waliwo  obutakkaanya  ku  kutema  ebimera  ebyo  ebyasimbibwa 
omuntu  era  nga  abamanyi  abasinga  obungi  bakkiriza  okubitema.  Okugeza 
okutema  omuti  gwa  Miswaaki  (okuva  emiswaki),  awamu  n’okukoonola 
amakoola  oba  ekibala  nakyo  kyakkirizibwa,  singa  omuti  tegufuna  kizibu 
(Laba;  Ibrahim  Canan,  Hadis  Ansiklopedisi ,  XII,  525  -  526). 

Okutema  omuti  oba  okukuula  omuddo  mu  kitundu  kya  Haram  e  Madiina, 
nga  waliwo  obwetaavu,  kibalibwa  nga  kikkirizibwa.  Kubanga  Madiina  kitunda 
ekiwangaalira  ku  by’obulimi,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yasabibwa  olukusa  ku  nsonga  eno.  N’olw’ensonga 
eyo,  ekibuga  kino  kyaweebwa  olukusa  okusinga  ku  Makka  nga  kisinziira  ku 
nkozesa  y’ebimera.  Okuyigga  wabweru  wa  Madiina  nakwo  kwakkirizibwa 
(Laba:  Hamdi  Dondiiren,  §amil  Islam  Ansiklopedisi,  “Harem”  entry) 

- 

Omusiraamu  Abu  Quhaafah  ofune  emirembe!”  Abu  Quhaafah  ekyo 
kyennyini  kye  yakola;  nga  bw’addamu  ebigambo  bya  Shahaada  mu 
bwesimbu,  olwo  n’afuuka  Omusiraamu.  (Ibn  Saadi,  V,  451) 


Okutuukiriza  Okusukkiridde 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yasigala  mu  Makka  okumala  ennaku  kkumi  na  ttaano 
okuva  ku  fat’hi.  Ekiseera  bwe  kyagenda  kyeyongera  kyaleetera  ba 
Answari  abakulu  abawera  okweraliikirira  nga  batya  nti  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  yali  ayinza 
obutadda  Madiina  nate.  Allah,  nnannyini  matendo,  ng’oggyeeko 
byonna,  yali  amaze  okumufuula  omuwanguzi  mu  kibuga  ekitu- 
kuvu  era  eky’emizizo  eyo  gye  yazaalibwa  era  n’amalira  ekitun- 
du  ky’obulamu  bwe  ekisinga  obunene.  Nga  bw’asabira  ku  kasozi 
ka  Sswaffa  mu  kiseera  ekyo,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yategeera  obweraliikirivu  bwa  ba 
Answari.  Ng’amaze  okusaala  esswala  ye,  yabasemberera  n’ababuuza 
nti,  “Ki  ki  ekyo  kye  mwogerako?” 

Ba  Answari  oluvannyuma  baamubuulira  ekyali  kibeeraliikiriza, 
olwo  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye),  we  yabagambira  mu  kwolesa  okutuukiriza  kwe 
okw’ekitalo  nti: 


“Nneekingiriza  ne  Allah  obutakola  kintu  nga  kino.  Nnasenguka 
okujja  mu  kitundu  kyammwe.  Obulamu  bwange  bwe  bwamwe;  era 
n’okufa  kwange  kujja  kuba  kumpi  nammwe!” 


Ba  Answari  bassa  ekikkoowe  eky’okutikkulwa  omugugu. 
(Muslim,  Jihaad,  84,  86;  Ahmada,  II,  538) 

Bw’atyo  Nnabbi  Ow’emikisa  yayongera  okwebaza  n’okusiima 
kwe  eri  Katonda  Owoobuyinza  oluvannyuma  lwa  fat’hi  ye  Makka. 
Eno  wansi  ye  dhikr  okusingira  ddala  gye  yakoleranga  mu  ruku’u  ne 
sajdah  mu  sswala  ze: 

“Ntendereza  Allah  era  ne  nngaana  Obwennyini  Bwe,  mu  biseera 
byonna,  okuba  n’obukendeevu  bwonna;  era  talina  bukendeevu  mu 
Bwennyini  Bwe,  mu  Bitendo  Bye,  mu  Bikolwa  Bye,  ne  mu  Mannya 
Ge;  muwa  ekitiibwa  era  ne  mwebaza  n’okutendereza  kwonna  oku- 
mugyamu.  Era  nsaba  Allah  ansonyiwe  era  nneenenya  ebisobyo 
byange  byonna.” 

Ayisa  (Allah  amusiime)  bwe  yabuuzibwa  ensonga  eri  emabega 
w’edduwa  eno  yagamba  nti,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yannyonnyola  nti,  “Katonda  wange 
yantegeeza  nti  nja  kulaba  akabonero  mu  ummah  yange,  era  bwe 
kyatuukirira  ye  nsonga  lwaki  nnettanira  nnyo  edduwa  eno,  kubanga 
ne  kaakati  ndaba  akabonero  ako.”  (Muslim,  Swalat,  220) 

Kituufu,  mu  suula  Naswr,  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  yalagirwa  okwongeza  ku  kwenenya 
kwe  awamu  n’okutendereza  Katonda  Owoobuyinza  ng’amaze  okufu- 
na  obuyambi  bwa  Allah  n’obuwanguzi  era  ng’amaze  okulaba  abantu 
nga  bayingira  Obusiraamu  mu  bibinja.  Ekigambo  Naswr  kyefanaany- 
irizaako  n’erinnya  lye  ssuula  emu  eyannyonnyolwa  n’esukkuluma  ku 
Bawalabu  bonna,  ne  fat’hi  ey’okuwambibwa  kwa  Makka.  Bwe  tut- 
andikira  ku  makulu  g’ekigambo/afTu'  ekyo  ekimanyiddwa  nga  ‘okug- 
gula’  Ibn  Abaasi  (Allah  amusiime)  yatuuma  obuwanguzi  bwa  Makka 
nga  fat’hi  yafat’hi  zonna  ekitegeeza  ‘okuggula’  emitima  gya  bantu 
abakirimu  eri  eddiini  ya  Allah,  nnannyini  matendo,  era  n’okubeera 
nti  okuggulawo  enzigi  z’Obusiraamu  gye  bali  n’oluvannyuma  eri 
abantu  bonna.  Ku  lunaku  olwo,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  teyagenda  mu  maaso  na  kuwamba 

kibuga  nga  ‘okuggula’  emitima  gy’abatuuze  eri  Obusiramu.  Naye 
fat’hi  ya  Makka  yatwalibwa  ng’amaanyi  g’Obusiraamu  mu  kuggulira- 
wo  Obusiraamu  eri  ensi  yonna.  Ng’oluguudo  olwaggulawo  Ekyondo 
kya  Buwalabu  kyonna  nga  kwossa  n’ensi  yonna,  nga  kino  kyatandika 
na  kugulawo  luggi  lwa  Ka’aba,  kikakasiza  ddala  nti  kino  kye  kyali 
kisigalidde  eri  ebika  by’Abawalabu  era  kye  baali  balindiridde.  Era 
nga  kuno  kwe  kwesigamiziddwa  okukkiriza  kwabwe  Obusiraamu 
okwasembayo.  Baali  balina  endowooza  nti,  “Leka  omusajja  asooke 
agwisanye  obwenyi  n’ab’ekika  kye.  Singa  anaabawangula  kwe  tunaa- 
manyira  nti  mazima  ddala  Mubaka”  (Bukhari,  Maghaazi,  53) 

Okuva  ku  binyumizibwa  Hasan  Basri,  Nnabbi  owemikisa 
(okusaasira  kwa  Allah  n’emirembe  bibeere  ku  ye)  bwe  yawangula 
Makka  era  Abawalabu  ne  bagamba  nti,  “Muhammadi  bw’abanga 
asobodde  okuwangula  ab’omu  Makka  ng’ate  Katonda  Owoobuyinza 
yabawa  dda  obukuumi  ku  Ggye  ly’Enjovu  kale  teri  ngeri  ki  gye  tuy- 
inza  kumutuusaako  bulabe.”  Awo  we  baatandikira  okuyingira  eddii- 
ni  ya  Allah,  nnannyini  matendo,  mu  bibinja  (Elmalili,  IX,  6236  -  6238) 


Olutalo  Lwe  Hunayn  (11  Shawwaal,  8  /  Omwezi  Ogwokubiri 
[Mukutulansanja],  630) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  teyakoma  ku  kusaanyaawo  masanamu  mu  nda  n’okwetooloola 
Ka’aba  wabula  era  yasindika  eggye  mu  bibuga  ebirala  ebiriraany- 
eewo  okusaanyawo  amayinja  gano  agataliimu  bulamu  agasinzibwa. 
Okutukuza  tawhiid  kwali  kutandise.283  Ekika  kya  ba  Hawaaziri 


283.  Waaqidi,  III,  873.  Khalid  ibn  Waalid  (Allah  amusiime)  bwe  yakomawo  e  Makka 
oluvannyuma  lw’okwonoona  essanamu  li  Uzza  nekibinj  a  ky’Abakkiriza  ebikumi 
bisatu  mu  ataano,  Nnabbi  Owemikisa  (okusaasira  kwa  Allah  n’emirembe 
bibeere  ku  ye)  yamutuma  agende  eri  ab’ekika  kya  ba  Banu  Jazimah  abayite 
eri  imaan  mu  Allah,  nnannyini  matendo.  Waaliwo  obutategeeragana  obumu 

abe  Hunayn  ne  ba  banu  Thaqiif  abe  Twaifa  kino  tebaasobola 
kukyebeera,  wabula,  baasalawo  okukola  olulumba  eri  Abakkiriza. 
Baategeka  eggye  eddene  ne  bajja  na  buli  kaabwe  konna  nga  balinga 
abategeeza  nti  luno  olutalo  lwali  lwa  kufa  na  kuwona.284 

Bw’amala  okutegeera  ku  kweteekateeka  kwabwe  kuno  oku- 
lumba  Abasiraamu,  Nnabbi  Owemikisa  (okusaasira  kwa  Allah 
n’emirembe  bibeere  ku  ye)  naye  yategeka  eggye  ly’Abakkiriza,  okwo 
n’agattako  enkumi  bbiri  okuva  mu  Bannamakka  abaali  baakayingira 
Obusiraamu.  Ekyewuunyisa  ekyayoleka  obuyinza  bwa  Katonda  ye 
Abu  Sufyaane  eyali  amaze  ebbanga  eddene  ng’alwanyisa  Abakkiriza 
mu  linnya  ly’amasanamu  era  nga  yabalabya  ennaku  n’abakooza 


olwo  Khalid  (Allah  amusiime)  n’atta  abantu  abakunuukiriza  mu  makumi  asatu 
okuva  mu  kika  ekyo.  Amawulire  gano  bwe  gaatuuka  ku  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  yasitula  emikono  waggulu 
n’asaba,  emirundi  ebiri,  nti,  Allah  ...  mpanjaga  gy’oli  nti  sirina  kakwate 
n’ebyo  Khalid  by’akoze!’  era  n’asaba  Katonda  Owoobuyinza  amuwonye  obubi 
bw’ebikolwa  ebyo.  Oluvannyuma  n’atuma  Ali  (Allah  amusiime)  n’omudidi  gwa 
ssente  eri  ba  Banu  Jazimah  era  n’amulagira  abaliyirire  olw’ekyo  ekyagwawo 
ng’abawa  ssente  z’okuliwa  omusaayi  eri  abantu  b’omu  maka  ago  agaafirwako 
abantu  baabwe.  Ali  (Allah  amusiime)  yasasula  ebintu  byonna  ebyakwatibwa 
ng’eminyago,  nga  mw’otwalidde  n’ebinnya  embwa  mwe  zaanyweeranga. 
Oluvannyuma  yalekera  ba  Banu  Jazimah  ssente  ezaali  zifisseewo  bazikozese 
mu  kusasulira  ebintu  ebirala  bye  baali  bajja  okuvumbula  oluvannyuma  nga 
byonooneddwa.  Ali  bwe  yadda  eri  Nnabbi  Ow’okusaasira  (okusaasira  kwa 
Allah  n’emirembe  bibeere  ku  ye)  n’amunnyonnyola  ebintu  nga  bwe  byali 
bitambudde,  Nnabbi  Ow’emildsa  (okusaasira  kwa  Allah  n’emirembe  bibeere 
ku  ye)  yamugamba  nti,  “Wakoze  bulungi;  wakoze  ekintu  ekituufu!”  (Bulchari, 
Maghaazi,  58,  Ahkam,  35;  Nasaa-i,  Adab’l  Kudat,  16;  Ibn  Hishaam,  IV,  53  -  57; 
Waaqidi,  III,  875  -  884) 

Ekyagwawo  kino  kiraga  okulumirwa  okw’amaanyi  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  kwe  yalina  era  n’engeri 
gye  yateekanga  mu  nkola  eky’okulabira  ekitonde  ng’osinziira  ku  Mutoonzi. 
Okuliyira  okwatuuka  ne  ku  binnya  bye  mbwa  kuwa  eky’okulabirako  mu  ngeri 
y’okussa  ekitiibwa  ne  mu  ddembe  lye  bisolo. 

284.  Ibn  Hishaam,  IV,  65;  Ibn  Sa’adi,  II,  150. 

kagiri  mu  biseera  we  yabalwanyisizanga,  okulaba  nga  mu  kiseera 
kino  yali  wamu  n’eggye  ly’Abasiraamu  era  nga  yali  mwetegefu  okul- 
wanirira  Obusiraamu.  Eggye  lino  era  lyalimu  bamusinzabibumbe 
nga  kinaana.285 

Mu  buli  ngeri  zonna,  eggye  ly’Abasiraamu  lyalabika  nga  ter- 
isoboka  kuwangulwa,  nga  lisenvula  ligenda  e  Hunayn  mu  ndabika 
eyali  esamaaliriza.  Abantu  baalowooza  nti  kyali  tekibangawo  mu 
kyondo  kya  Buwalabu  okulaba  eggye  eribagalidde  obulungi  ebyokul- 
wanyisa  era  nga  litegekeddwa  bulungi  bya  nsusso.  Era  mu  kaseera 
ako,  embeera  eyo  yasobozesa  enfuufu  y’obwewulize  okuyingirako 
mu  mitima  gya  Basswahaba.  Olw’okulowooza  nti  ‘eggye  bwe  lityo 
tewali  asobola  kuliwangula’,  baatandika  okuwewula  n’okunyooma 
omulabe  era  ne  balowooza  tewali  ngeri  gye  baali  batayinza  kufu- 
namu  buwanguzi  okusinziira  ku  maanyi  n’ebintu  byonna  bye  baali 
balina.  Era  kyava  ku  kaseera  ako  ak’okwemanya  n’okwewulira  oku- 
loza  ku  kigezo  eky’obulumi  okuva  eri  Allah. 

Eyo  mu  nzikiza  mu  matumbi  budde,  ng’ebula  akaseera  katono 
mambya  okusala,  eggye  ly’Abasiraamu  eryali  likulembeddemu  liba 
liyita  mu  kakubo  akafunda  akaali  kabatwala  e  Hunayni,  nga  bonna 
bajjudde  obumativu,  bazinduukirizibwa  omulabe  eyali  yeekwese  awo 
ng’abalindiride.  Okutya,  ensasagge  n’okutiribira  byabuna  buli  wamu. 
Abakkiriza  baayiikirwa  obusaale  obw’okumukumu  nga  tebamanyi 
na  gye  bwali  bufubutuka  era  ne  beesanga  mu  mbeera  ey’okusoberwa 
n’okujagalala,  ekintu  ekyatuuka  mu  kaseera  akatono  ne  ku  balwanyi 
abaali  bakoobedde.  Abasiraamu  baawalirizibwa  okudda  emabega 
naye  era  ba  Hawazin  ne  ba  Banu  Thaqiif  baali  beetegefu  okubawon- 
dera,  era  nga  tebalina  kigendererwa  kya  kuyimiriza  mu  kuwondera 
kwabwe. 


285.  Ibn  Hishaam,  IV,  68;  Waaqidi,  II,  890. 

Yali  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yekka  n’obuvumu  obwe  kitalo  eyayimirirawo  mu 
kaseera  k’akatabanguko  ne  yeeyongera  mu  maaso  ng’awaguza 
n’asensera  mu  makkati  g’omulabe.  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  ku  lunaku  olwo  yayolesa  obuvumu 
n’obuzira  ebitenkanika,  awamu  n’okugezaako  kwa  kitaawe  omuto 
Abaasi  ne  Abu  Sufyaane  (Allah  bombi  abasiime)  okumuziyiza  aleme 
kweyongerayo  nga  basika  enkoba  ze  nsolo  ye  nga  batya  nti  waali 
wayinza  okubaawo  ekibi  ekyali  kiyinza  okumutuukako.286 

Okutabulwa  kw’eggye  ly’Abasiraamu  kwali  kugenda  mu  maaso 
nga  walinga  awataali  ssuubi  lya  kutereera.  Abamu  baawulirwa  nga 
bawoggana  nti,  “Amaanyi  olwaleero  galabika  gafuluse”  ng’ate  abamu 
ku  bo  bwe  balaajana,  “Singa  tutuuka  ku  nnyanja  olwo  tusobola 
okuwona  okuwangulwa  obubi  ennyo!”  Ate  waliwo  n’oluvuuvuumo 
olwava  mu  Bannamakka  nga  lugamba  nti,  “Nnabbi  attiddwa  era  nti 
Abawalabu  baali  bali  kumpi  okuddayo  ku  ddiini  yaabwe  enkadde!” 

So  nga  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yali  bulungi  nga  mulamu  katebule  era  nga  yee- 
bagazze  ensolo  ye,  taterebuka  wabula  agenda  bugenzi  mu  maaso 
n’okwerwanako  ng’alwanyisa  omulabe.  Obwesige  bwe  nga  bulijjo 
bwamuli  eri  Katonda  Owoobuyinza,  ng’akoowoola  Basswahaba  be 
nti: 

“Ba  Answari...  ba  Muhaajiruuna!  Abaddu  ba  Allah!  Mujje 
wano!  Nze  muddu  era  Omubaka  wa  Allah!” 

Oluvannyuma  n’alaza  eri  Abaasi  (okusaasira  kwa  Allah 
n’emirembe  bibeere  ku  ye)  eyali  amanyiddwa  ng’eyalina  eddo- 
boozi  ery’omwanguka,  agende  mu  maaso  n’okukoowoola  eggye 
ly’Abasiraamu.  Abaasi  yawoggana  n’eddoboozi  ery’omwanguka  nga 

286.  Muslim,  Jihaadi,  76. 


OMWAKA  OGW'OMUNAANA  OGWA  HIJIRA  j 


bw’akoowoola  nti,  “Abo  abaaweera  obweyamo  bwabwe  nga  bali  ku 
Aqaba...  Abo  abaawera  wansi  w’omuti  gwe  Ridhwaan!  Mwanguwe 
mujje!  Omubaka  wa  Allah  ali  wano!” 

Basswahaba  bwe  baawulira  eddoboozi  eribayita  badduka  ne 
badda  awaali  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye).  Nga  bakirako  ebiwojjolo,  ebiwuguddwa  omuyaga 
ogw’amaanyi,  mu  kaseera  katono  baali  bakunngaanidde  ku  kitan- 
gaala  ekisika.  Emitima  gy’Abakkiriza,  egyaddamu  nate  okwegattira 
ku  Nnabbi  wa  Allah  (okusaasira  kwa  Allah  n’emirembe  bibeere  ku 
ye),  gyatukuzibwa  ne  giggwaamu  okutya  okwagirimu  era  nga  gizzi- 
bwa  bujja  mu  mirembe  gye  gyalina  okusooka.  Olw’okusaasira  kwa 
Allah,  nnannyini  matendo,  eggye  ly’Abasiraamu  lyonna  lyaddamu 
endasi,  olwo  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  n’awanika  emikono  waggulu  n’asaba  nti,  “Ayi  Katonda 
wange!  Mpa  obuwanguzi  bwe  wasuubiza!” 

Ng’era  bwe  yakola  mu  Lutalo  lwe  Badiri,  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  yayoola  olubatu 
lwe  ttaka  n’alukasuka  eri  omulabe  olwo  n’alangirira  eri  Basswahaba 
be  nti: 

“Kati  mugende  mu  maaso,  mu  bwesimbu  n’obuwulize!”  (Muslim, 
Jihaad,  76  -  31;  Ahmada,  III,  157,  V,  286;  Ibn  Hishaam,  IV;  72;  Waaqidi,  II,  897;  299) 

Eggye  ly’Abasiraamu  olwo  ne  likola  buto  olulumba  ssinziggu 
ku  mulabe,  ng’olutalo  lulinga  olwali  lutandika  obutandisi.  Nga 
boolekedde  ejjengo  ly’olulumba  ssinziggu,  ba  Hawaazin  ne  ba  Banu 
Thaqiif  tewaayita  kaseera  kanene  ne  bawangulwa.  Abakkiriza  baafu- 
namu  abajulizi  bana  bokka  kyokka  ate  ab’omukago  nsanvu  tebaalu- 
tonda.  Baawangulwa  bubi  nnyo  ne  batuuka  n’okulekawo  buli  kantu 

ke  baali  bazze  nako  mu  ddwaaniro.  Omunyago  gwe  baaleka  gwali 
munene  nnyo  nga  teguyinza  na  kubalibwa  mangu.287 

Awatali  kubuusabuusa,  kuno  kwali  kusaasira  kwa  Allah,  nan- 
nyini  matendo,  kwe  yagonnomola  ku  Bakkiriza.  Awamu  n’okubeera 
nga  kumpi  baali  bawanguddwa  nga  bukyali  ku  ntandikwa  y’olutalo, 
kyokka  ate  olw’obuvumu  n’obugumiikiriza  ebya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  awamu  n’edduwa 
ze  yasaba  eri  Katonda  Owoobuyinza,  ku  nkomerero  baasobola 
okufuna  obuwanguzi.  Allah,  nnannyini  matendo,  awa  mu  Kulaane 
ekifaananyi  ky’ebyo  ebyagwawo  n’agamba  nti: 


“Mazima  ddala  Allah  yabataasa  mu  bifo  bingi  (eby’entalo)  ne 
mu  lutalo  lwe  Hunayn,  omuwendo  gwammwe  omunene  bwe  gwa- 
beesiguza  naye  ne  gutabaako  kantu  ke  gwabagasa,  ensi  n’ebafundirira 
awamu  n’obugazi  bwayo,  olwo  ne  mukuba  enkyukira  okudduka 
nga  mudda  emabega.  Oluvannyuma  Allah  n’assa  obutebenkevu  ku 
Mubaka  We  ne  ku  Bakkiriza  n’assa  ebibinja  ebyo  bye  mutaalaba 
n’abonereza  abo  abatakkiriza  era  eyo  nno  ye  mpeera  y’abatakkiriza.” 
(al  Tawba,  9  :  25  -  26) 


287.  Ibn  Hishaam,  IV,  79. 

Mu  butuufu,  abo  abakkiriza  Obusiraamu  oluvannyuma 
lw’okwenyigira  mu  lutalo  lwe  Hunayn  nga  baali  ku  ludda  lwomulabe, 
baajulira  oluvannyuma  nti  baalaba  abalwanyi  be  baali  tebalaban- 
gako  nga  baboolekezza  obwanga  nga  kino  kikakasa  obuyambi  bwa 
Katonda  eri  Abakkiriza  obwafunwa  ku  lunaku  olwo.288 

Akabinja  ka  ba  Hawaazin  abaali  bawanguddwa  kaamaliriza  nga 
kaddukidde  Twaifa,  nga  nabamu  ku  bo  baayolekera  bitundu  bye 
Nakhlah  ate  abalala  ne  bagumba  e  Awtas.289 

Ng’obuwanguzi  butuukiddwaako  e  Hunayn,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yawa  ekiragiro 
okuwondera  abalabe  abaali  badduka,  bakwatibwe  era  n’eminyago 
gitwalibwe  e  Ji’raanah.  Okusobola  okumaliriza  olutabaalo  luno, 
Nnabbi  yasindika  ekibinja  ky’abalwanyi  ekyali  kiduumirwa  taata 
omuto  owa  Abu  Musa  al  Ash’ari,  nga  yayitibwanga  Abu  Amiri, 
ayolekere  Awtas,  mu  kiseera  kye  kimu  ng’eggye  ly’Abasiraamu  aliky- 
usizza  okugenda  e  Twaifa. 


Olutalo  Lwe  Awtas  (Shawwaal,  8  /  Omwezi  Ogw’okubiri 
[Mukutulansanja],  630) 

Mu  lutalo  lwe  Awtas,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  mw’atenyigira  olw’okuba  nga  yali 
ayolekedde  Twaifa,  Abu  Amiri  (Allah  amusiime)  eyali  omuduumizi 
w’eggye  ly’Abasiraamu  bw’atyo  yattibwa  ng’omujulizi.  Mpozzi  era 
n’omuduumizi  w’eggye  ly’omulabe  naye  n’asanjagibwa. 

Oluvannyuma  lw’okufuna  obuvune  obw’amaanyi  era 
n’okubeeranga  aweddemu  essuubi  ly’okuwona  Abu  Amiri  (Allah 


288.  Ahmada,  V,  286;  Haythami,  VI,  182  -  183;  Ibn  Hishaam,  IV,  79. 

289.  Ibn  Hishaam,  IV,  84. 

amusiime)  yakyukira  eri  kizibwe  we  Abu  Musa  (Allah  amusi- 
ime)  n’amugamba  nti,  “Ntuusiza  okulamusa  kwange  eri  Omubaka 
wa  Allah  (okusaasira  kwa  Allah  n’emirembe  bibeere  ku  ye)  era 
omunngambire  nti  ansabire  eri  Allah  ansonyiwe!” 

Ng’amaze  okufuuka  omuduumizi  oluvannyuma  lwa  kitaawe 
omuto  okufa,  Abu  Musa  (Allah  amusiime)  yagezaako  okuziyiza 
eggye  ly’Abasiraamu  okusaasaana.  Yakola  enteekateeka  ennungi 
ey’okulumba  eyamusobozesa  amangu  ddala  okuwangula  omulabe 
era  n’okuwuuba  bendera  y’Obusiraamu  e  Awtas  waggulu  mu  buwan- 
guzi.  Bwe  yaddayo  awaali  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yamubuulira  ku  kiraamo  kya  kitaawe 
omuto.  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  bw’atyo  yasaba  amazzi  afune  wuzu,  oluvannyuma 
yawanika  emikono  gye  waggulu  n’asaba  edduwa  eno,  “Ayi  Katonda 
wange!  Nkusaba  osonyiwe  omuddu  wo  Abu  Amiri!  Ku  Lunaku 
olw’okulamula,  muzuukize  ng’ali  ku  ddaala  erya  waggulu  okusinga 
abamu  kw’abo  be  watonda!”  (Bukhari,  Maghaazi,  55) 


Okwebungulula  Twaifa  (Shawwaal,  8  /  Omwezi  Ogw’okubiri 
[Mukutulansanja],  630) 

Twaifa,  ekibuga  ekitutumufu  mu  Hijaaz  nga  kisaanira  okuy- 
itibwa  ejjana  ku  nsi,  kyali  kiriko  olubiri  olw’etooloddwa  olukomera 
olw’amaanyi  eyo  waggulu  ku  lusozi.  Bwe  kutyo,  okwebungulula 
okwakolebwa  eggye  ly’Obusiraamu  ku  kibuga  kino  kwali  kuzibu 
okwali  kwetaagisa  amaanyi  amangi  era  kwali  kulwana  nnyo. 

Okuzingiza  Twaifa  tekwali  kwesasuza  olw’ebyo  abantu  baayo 
bye  baali  baatuusa  ku  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  emyaka  egy’emabega,  wabula  kwali 
kweyongerayo  na  kuggusa  lutalo  lwe  Hunayn  ku  nkomerero  yaal- 

wo.  Abalabe  abawerako  nga  mw’otwalidde  ne  mukama  waabwe 
Maalik  Ibn  Awuf,  abadduka  okuva  e  Hunayn  baggukira  Twaifa, 
nga  banoonya  bubudamu  mu  lubiri.  Nga  batuuse  eyo,  era  nga  bali 
ne  ba  Banu  Thaqiif,  bwe  batyo  beegatta  ne  bategeka  buto  olutalo 
olw’okwerwanako. 

Mu  kuzingiza  kuno  Abasiraamu  baakola  entegeka  ey’amaanyi 
era  baalina  nebyokulwanyisa  ebipya  eby’okukozesa.  Kyokka,  ebi- 
senge  by’olubiri  okuba  nti  byali  bigumu  eby’ekitalo  byabalemesa 
okubiyitako,  so  ng’ate  era  tekyali  kyangu  gye  bali  kukaka  mulabe 
okufuluma  olubiri.  Khalid  Ibn  Waliidi  (Allah  amusiime)  ne  bwe 
yabasendasenda  nga  bw’abasoomooza  basindike  omuzira  okuva  mu 
bo  bubeefuke  omu  kw’omu,  baddamu  nti,  “Ffe  tetulina  muntu  n’omu 
wano  asobola  kukwanganga” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kino  yakyogerako  nti,  “Omulabe  azzeeyo  ne  yeesogga  eki- 
yumba  kye  ng’ekibe.  Ne  bwe  balekebwa  ku  lwabwe  tebakyalina 
busobozi  butuusa  ku  muntu  bulabe!”  Mu  kiseera  ekyo  baali  bana- 
fuyiziddwa  nnyo  nga  bwe  kyali,  era  ne  Omubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  olw’okubeera  nga 
ye  nnabbi  ow’okusaasira  yali  takyalaba  nsonga  yonna  eyongezesaayo 
okwebungulula  kuno,  era  bw’atyo  yali  ayagaliza  abantu  be  Twaifa 
okulunngama  sso  ssi  kubasanyaawo.  Awatali  kulwa  bw’atyo  yalagira 
okwebungulula  kuno  kukome  awo. 

Ng’okwebungulula  kuno  kutuuse  ku  nkomerero  ya  kwo, 
Basswahaba  baasaba  Nnabbi  Owemikisa  (okusaasira  kwa  Allah 
n’emirembe  bibeere  ku  ye)  akolimire  ba  Banu  Thaqiif  abaali  baatuu- 
sa  obuvune  ku  Basiraamu.  Naye  Nnabbi  Ow’okusaasira  (okusaasira 
kwa  Allah  n’emirembe  bibeere  ku  ye)  mu  kifo  ky’okubakolimira  yas- 
abira  basabire  bulunngamu.  Nga  tannatandulula  kigere  kuva  Twaifa, 
yeegayirira  Allah,  nnannyini  matendo,  bw’atyi,  “Katonda  wange! 

Lunngamya  ba  Banu  Thaqiif!  Batusindikire  eno  gye  tuli!”  Tewaayita 
kiseera  kinene,  ba  Banu  Thaqiif  ne  bajja  eri  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ku  lwabwe  bokka 
nga  tebakakiddwa  era  ne  bayingira  Obusiraamu.  (Ibn  Hisham,  II,  134; 
Tirmidhi,  Manaaqib,  73  /  3942) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  teyakoma  ku  kya  butayagala  kukolimira  ba  kika  ky’abo  abaali 
baamukuba  amayinja  emyaka  egyayita  ne  bamuleka  ng’atonnya 
musaayi  era  ng’azimbye,  wabula  ate  yeekuumira  ku  kya  kwagala  bal- 
unngame.  Ddala  okujja  kwabwe  nga  wayise  omwaka  gumu  gwok- 
ka  nga  balaga  okusalawo  kwabwe  okusiramuka  kwasanyusa  nnyo 
Nnabbi  (okusaasira  kwa  Allah  n’emirembe  bibeere  ku  ye)  era  ne 
yeefiiriza  ennaku  eziwera  n’abeera  nabo. 

Ekimu  ku  bibala  eby’amaanyi  ebyava  mu  kwebungulula  Twaifa, 
mu  kiseera  ekyo,  kwali  kukkiriza  Obusiraamu  okwakolebwa  abaddu 
okuva  ku  ludda  olulala,  nga  batambulira  ku  kisuubizo  kya  Nnabbi 
(okusaasira  kwa  Allah  n’emirembe  bibeere  ku  ye)  eky’okubata  singa 
baali  bakkirizza  Obusiraamu  era  bwe  batyo  bejjulula  okuva  mu  ggye 
ly’abalabe  ne  beegatta  ku  Bakkiriza.290 

Abu  Zuraa  (Allah  amusiime)  anyumya  bw’atyi: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  bwe  yali  asaba  bamuleetere  enngamiya  ye  n’gava  e  Qarnul 
Manaazil  mu  biseera  by’Olutabaalo  lwe  Twaifa,  namuteekerateekera 
enngamiya  ye  Qas’wa.  Nnakwata  emiguwa  gyayo  okutuusa  bwe 
yagyebagala;  olwo  ne  ndyoka  mukwasa  emiguwa  ne  ntuula  emabega 
we.  Omubaka  wa  Allah  yali  agenda  akuba  mpolampola  emabega 
waayo  n’akaggo  esobole  okutambula  naye  buli  bwe  yagikubanga 
akaggo  nga  nange  kankwasizaamu.  Oluvannyuma  yatunula  emabe- 


290.  Bukhari,  Maghaazi,  56. 

ga  n’abuuza  nti,  ‘Akaggo  naawe  kakukwatiramu?’  ne  muddamu  nti, 
‘Yee,  Omubaka  wa  Allah.  Bakadde  bange  bombi  baweebweyo  nga 
saddaaka  mu  kkubo  lyo’ 

Twalwa  ddaaki  ne  tutuuka  e  Ji’raanah  we  twasanga  endiga  nga 
zikuumirwa  okumpi  n’ensonda  emu.  Omubaka  wa  Allah  (okusaasira 
kwa  Allah  n’emirembe  bibeere  ku  ye)  alina  bye  yabuuza  omusajja 
eyali  avunaanyizibwa  ku  minyago  eyamubuulira  bye  yali  ayagala 
okumanya.  Oluvannyuma  lw’okwegeyaamu  n’omusajja,  Omubaka 
wa  Allah  yampita  gye  nnali  ne  muddamu  nti,  ‘Nzuuno,  Omubaka 
wa  Allah.’ 

Yanngamba  nti,  “Twala  endiga  zino,  ng’empeera  y’obuggo 
obwakukubye  akawungeezi!’  Nabala  endiga  ne  nsanga  nga  zaali 
ziwererera  ddala  kikumi  mu  abiri.  Era  kino  kye  ky’obugagga  kye 
nnasinga  okuganyulwamu.”  (Waaqidi,  III,  939) 

Okufaayo  okwalagibwa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  wano  ku  ddembe  ly’abalala  kwa 
kusigalawo  ng’omumuli  ogumulisa  mu  buli  kifo  na  buli  kiseera 
kyonna. 


Okugabana  Eminyago 

Okwebungulula  Twaifa  bwe  kwamala  okukomekkerezebwa 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yakulemberamu  eggye  ly’Abasiraamu  okugenda  e  Ji’raanah, 
awaali  wakuumirwa  abawambe  n’eminyago.  Mu  kiseera  ekyo  kye 
kimu,  Abu  Musa  (Allah  amusiime)  n’eggye  lye  baali  nabo  bako- 
mawo  n’obuwanguzi  okuva  mu  lutalo  olwe  Awtas.  Abakkiriza  baali 
babunyizza  abalabe  bonna  emiwabo  era  nga  kye  kyali  ekiseera 
ky’okugabana  eminyago.  Omuwendo  gw’eminyago  egyaggyibwa  mu 
ntalo  zonna  ezaalwanibwa  ekiseera  ekyo  gwawera  enngamiya  emit- 

walo  ebiri  mw’enkumi  nnya,  endiga  emitwalo  ena,  n’enkumi  nnya 
eza  uqiyyah  wa  feeza,  okwo  nga  kw’otadde  abawambe  kakaaga.291 

Ng’okugabana  eminyago  tekunnaba,  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  yalangirira  nti, 
“Buli  asigazizza  omunyago  gwonna  k’ebe  mpiso  oba  ka  waya  agu- 
komyewo!  Mumanye  nti  obukumpanya  ku  bikwata  ku  minyago 
buleeta  buswavu  na  muliro  ku  Lunaku  lw’enkomerero  eri  oyo  aba 
abukoze!”  (Muwattwa’a,  Jihaad  22;  Ahmada,  V,  316) 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  mu  kiseera  kye  kimu  baamugamba  nti  Shaymaa  ( Allah 
amusiime)  mwanyina  munnabbeere  yali  mw’abo  abaali  bawam- 
biddwa.  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yalagira  bamumuleetere  mu  bwangu.  Yaggyako 
rida  era  nga  bw’agimwalira  ku  ttaka  atuuleko,  yamwaniriza  n’ekisa 
n’okulumirwa.  Okulaba  ku  Shaymaa  (Allah  amusiime)  kyawaliriza 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  okunyumya  ku  buto  bwe.  Amaaso  ge  gajjula  ebiyengeyenge. 
Yabuuza  Shaymaa  (Allah  amusiime)  ebyali  bikwata  ku  bazadde 
be,  naye  n’akitegeera  nga  bwe  baali  baafa  edda.  Bwe  yamala  oku- 
mubuuza  ku  b’ennganda  ze,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yagamba  nti: 

“Bw’oba  oyagadde  oyinza  okusigala  we  bayinza  okukukwata 
ng’ekyatika  n’okwagala  okungi.  Naye  era  bw’oba  ng’oyagala  nsobola 
okukuwa  ku  bintu  ne  nkusiibula  n’odda  eri  ab’ekika  kyo.  N’ekyo 
nsobola  okukikola!” 

Shaymaa  (Allah  amusiime)  yasalawo  okudda  eri  abantu  b’ekika 
kye  naye  oluvannyuma  yayingira  Obusiraamu.  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  yamuwa  ye 


291.  Ibn  Sa’adi,  II,  152. 

n’abenju  ye  abaali  bakyali  abalamu  enngamiya  nendiga  ebiwera. 
Era  yamuwa  n’abaddu  babiri  ng’omu  musajja  ate  ng’omulala  mukazi 
Shaymaa  (Allah  amusiime)  be  yafumbiriganya  nga  wayise  akaseera 
(Ibn  Hisham,  IV,  91  -  92;  Waaqid,  III,  913) 

Omubaka  Nnabbi  (okusaasira  kwa  Allah  n’emirembe  bibeere 
ku  ye)  yatwalako  akabanga  nga  tannaba  kugabanya  minyago.  Abo 
abaalina  obunafu  mu  mitima  abataategeera  kigendererwa  kya  kul- 
wawo  kuno  kino  tekyabayisa  bulungi,  naddala  okusinga  Abawalabu 
banamulungu  abaasaba  omunyago  gugabwe  mu  bwangu  ddala. 
Baatuuka  n’okufunza  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ng’ali  ku  nsolo  ye  wansi  w’omuti  oguyitib- 
wa  samurah  okutuusa  n’ekkooti  ye  bwe  yalaalira  mu  katabi  k’omuti. 
Bw’atyo  yayimirizaamu  ku  nngamiya  ye  n’agamba  nti,  “Mumpe  ekk- 
ooti  yange!  Singa  mbadde  n’eminyago  mingi  okwenkana  emiti  gino 
nandigibagabanyizza  gyonna  oboolyawo  ne  mulaba  nti  siri  mukodo 
oba  mulimba  wadde  okubeera  omutiitiizi!”  (Bukhari,  Jihaadi,  24) 

Oluvannyuma,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ne  bwe  yatandika  okugabanya  eminyago 
abantu  abaali  bamukunngaaniddeko  bamumalako  nnyo  emirem- 
be,  n’atuuka  n’okubajuliza  ekyatuuka  ku  nnabbi  mw’abo  abaasooka 
n’agamba  nti,  “Allah  yatuma  omu  ku  baddu  be  eri  ekika  ekimu, 
abaamukuba  ne  bamwasa  omutwe.  Naye  omuddu  oyo  bwe  yali 
ng’asiimuula  omasaayi  ogwali  gumuvaamu  n’omukono  gwe,  yagenda 
mu  maaso  n’okusaba  nti  ‘Katonda  wange,  sonyiwa  ab’ekika  kyange, 
kuba  bo  tebamanyi  kye  bakola!”’  (Ahmada,  1, 456;  Muslim,  Jihaad,  105 ) 

Ensonga  eyaleetera  okulwawo  okugabanya  eminyago  yeeyoleka 
ku  lunaku  olw’ekkumi  okuva  lwe  baatuuka  e  Ji’raanah.  Olunaku 
olwo  ekibinja  ky’abagenyi  okuva  mu  ba  Hawaazin  abaali  bawangud- 
dwa,  bajja  eri  Nnabbi  (okusaasira  kwa  Allah  n’emirembe  bibeere 
ku  ye)  ne  balangirira  okukkiriza  kwabwe  eri  Obusiraamu  era  nga 

basaba  baddizibwe  abawambe  baabwe  n’ebyobugagga  byabwe  ebyali 
bitwaliddwa  ng’eminyago.  Ng’ayogera  ku  lwabwe  omusajja  okuva 
mu  nnyumba  ya  ba  Sa’adi  yayimirira  n’agamba  nti,  “Omubaka  wa 
Allah,  abo  abalindira  kati  mu  kisiikirize  ba  maama  bo  ne  bak- 
kojja  bo  bannabbeere,  era  abantu  abaakuyonsa  ne  bakulabirira  ng’oli 
mwana  muto.  Singa  ffe  twali  twalabirira,  tugambe,  Kabaka  we  Syria 
oba  Iraq  ne  baba  nga  beesanze  mu  mbeera  efaananako  bw’etyi  ne 
basabibwa  okulaga  okulumirwa  n’obusaasizi,  nkakasa  nti  tebandi- 
gaanye  kubituwa!  Naye  ate  ggwe  gw’osinga  abantu  bonna,  omuntu 
yenna  gwe  yandiyagadde  okufaako  n’okulabirira.” 

Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kwe  kugamba  nti:  “Nnakeereyezza 
okugaba  eminyago  okutuusa  olwarero,  naye  mutuuseemu  kikeerezi. 
N’olw’ekyo  kati  mulondeewo  wakati  w’abawambe  n’eby’obugagga 
byammwe”. 

Bwe  batyo  baalondawo  babawe  abantu  baabwe  abaali  bawam- 
biddwa.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  olwo  n’abagamba  nti,  “Mbaddiza  abawambe  bam- 
mwe  abo  abaagudde  mu  mugabo  gwange  n’ogwa  batabani  ba  Abdul 
Muttwalib.  Mukomewo  gye  ndi  enkya  oluvannyuma  lwa  sswala  ya 
zuhuri  mufune  abalala!” 

Olunaku  olwaddirira,  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  yakunngaanya  Basswahaba 
n’abannyonnyola  ku  mbeera  eyaliwo.  Nga  bw’abategeeza  nga  bwe 
yali  azzizzaayo  abaddu  abo  bonna  abaali  bagwa  mu  mugabo  gwe, 
yabagamba  bw’atyi,  “Oyo  yenna  mu  mmwe  eyandiyagadde  okuta 
abawambe  be  nga  yeesiimidde  olw’okusanyusa  baganda  be  akikole. 
Ate  n’oyo  yenna  atandiyagadde  kuwaayo  mugabo  gwe  ku  bwer- 
eere  tujja  kumusasula  n’omunyago  gwonna  ogunasooka  Allah 
gw’anaatuwa.  Kale  abaagala  ekyo  nammwe  kye  muba  mulinda!” 

Ensonga  lwaki  Nnabbi  Owemikisa  (okusaasira  kwa  Allah 
n’emirembe  bibeere  ku  ye)  yamala  kwebuuza  ku  nsonga  eyo  lwa 
kuba  nga  mu  mazima  lyali  ddembe  lyabwe  okuta  oba  obutata 
bawambe. 

Basswahaba  bwe  baalaba  nga  Nnabbi  wa  Allah  (okusaasira 
kwa  Allah  nemirembe  bibeere  ku  ye)  atadde  abawambe  be,  awatali 
kulindiriza  kwonna,  nabo  baata  abawambe  abaabwe,  nga  basanyufu 
olw’okuba  nti  bajja  kugabana  empeera  ezibalindiridde  oluvannyu- 
ma.  Baagamba  Nnabbi  nti,  “Omubaka  wa  Allah,  naffe  tuzzaayo 
abawambe  baffe!”  (Bukhari,  Maghaaz,  54;  Ibn  Hishaam,  IV,  134  -  135). 

Bwe  zityo  enkumi  ne  nkumi  z’abawambe  zaaweebwayo  eri  ba 
Hawaazin  nga  tekuliiko  mutango  gwonna  guweereddwaayo.  Ekyo 
kyali  tekirabwangako  mu  byafaayo.  Naye  ku  luno  ebyafaayo  byali 
bikwata  ku  nkumi  ne  nkumi  z’abawambe  abaateebwa  awatali  kya 
kufuna  kya  ku  nsi  kyonna  kiweereddwaayo,  nga  n’okwebaza  kwonna 
kudda  eri  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  eyawa  ummah  ye  amaanyi  okutambulira  ku  mpisa 
z’Obusiraamu. 

Kuno  kwali  kulaga  kusiima  na  buteerabira  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  bye  yalaga  abantu 
ku  lw’omukazi  eyamuyonsa  ng’omwana  omuto  ayavula,  eyali  ava 
mu  bo.  Lino  ssomo  lya  njawulo  mu  mpisa  eri  abo  abaziba  amaaso 
ku  kintu  ekifaanana  bwe  kityo;  naddala  omuntu  bw’alowooza  nti 
abantu  bonna,  okutwalira  awamu,  batuuka  ekiseera  ne  beerabira 
ebirungi  abalala  bye  baba  babakoledde  mu  kifo  ky’okubikuliriza. 
Okusiima  kufuuka  kigambo  bugambo  oli  ky’asanga  mu  nkuluze 
y’ebigambo. 

Ekikolwa  kino  eky’okusiima  n’obuteerabira,  ab’ekika  kya  ba 
Hawaazin  kyabayitirirako  era  bonna  ne  bayingira  Obusiraamu. 
N’omukulembeze  waabwe,  Maalik  ibn  Awf,  mu  kiseera  ekyo  eyali 

e  Twaifa,  amawulire  olwamugwa  mu  matu  yeewuunya  nnyo  era 
n’asanyuka,  era  nga  kyatwala  obubaka  butono  nnyo  okuva  eri 
Nnabbi  wa  Allah  (okusaasira  kwa  Allah  n’emirembe  bibeere  ku 
ye)  nga  bumuyita  okuyingira  Obusiraamu  n’akkiriza  okubuyingira. 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yamuwa  enngamiya  kikumi  era  n’amuzzaako  ng’omukulembeze 
w’ekika  kye  nate.292 

Essomo  ery’amaanyi  lye  tufuna  mu  bino  byonna  kwe  kuba 
nti  ekkubo  erisinga  obulungi  mu  tabligh  eri  mu  mpisa  na  nneeyisa 
ebirungi.  Era  biraga  nti  enkola  ey’ekintukiramu  lye  kkubo  omuyitwa 
okufuna  ekisinga  obulungi,  enkola  eteriimu  ka  buntu  mazima  ddala 
eyonoona  ekigenda  ewala. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yagabanya  eminyago  mu  bwenkanya  mu  ngeri  eyali  esinga 
obulungi.  Emigabo  ena  ku  migabo  etaano  egyayawuzibwamu  emin- 
yago,  gyaweebwa  balwanyi  ate  ogumu  ne  gwawulwa  nga  gwa  Baytul 
maali  oba  Eggwanika.  Wadde  nga  Eggwanika  lyali  mu  mikono  gya 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  eyali  ow’eddembe  okulikozesa  kye  yali  ayagala,  kyokka  teya- 
likozesa  ku  lulwe  ng’omuntu  ng’era  bwe  yakirambika  eri  Basswahaba 
nga  tannaba  kugabanya  minyago,  ng’ayita  mu  kukuula  olwoya  ku 
nngamiya  eyamuli  mu  maaso  awo  n’agamba  nti: 

“Sirina  wadde  kitono  kitya  kye  njagaza  minyago  gyammwe;  wa 
ku  nngamiya  ennamba  naye  wadde  olwoya  obwoya  olw’emigabo 
egyo.  Lwaki  temuli  bagumiikiriza?  Eminyago  ne  bwe  giba  ng’obungi 
bwagyo  bwenkana  amayinja  n’emiti  ebiri  mu  kiwonvu  kino  nja 
kugisaasaanyiza  ku  banaku  mu  mmwe!”  (Muwattwaa,  Jihaadi,  22;  Ahmada, 
V,  316). 


292.  Ibn  Hishaam,  IV,  137  -  138. 

Ng’akolera  ku  kiragiro  ekyamuweebwa  okuva  ewa  Katonda, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yayongera  n’atoola  ku  kimu  eky’okutaano  n’awa  ba  muallafat  ul 
quluub  era  nga  bano  emitima  gyabwe  gyali  gya  kwongera  kwagazisa 
Busiraamu.  Mu  bano  mwalimu  Hakim  Ibn  Hizaam  eyannyonyola 
bw’atyi: 

“Nnayagala  Omubaka  wa  Allah  (okusaasira  kwa  Allah 
n’emirembe  bibeere  ku  ye)  okumpa  ku  minyago  egimu,  bw’atyo 
n’ampa  enngamiya  kikumi.  Bwe  nnasaba  endala  n’annyongera 
kikumi  era  bwe  nneeyongera  okumusaba  n’annyongera  kikumi. 
Oluvannyuma  yagamba  nti,  ‘Hakim!  Mazima  ddala  ebyenfuna 
bisikiriza  era  biwoomerera.  Oyo  yenna  abifuna  nga  talulunkanye 
ajja  kubifunamu  kinene.  Oyo  ateeka  amaaso  ku  byo  n’abitwala 
n’omululu  tajja  kubifunamu  mugaso.  Abantu  ab’ekika  ekyo  balinga 
abo  abalya  ne  balya  naye  nga  tebakkuta.  Omukono  oguwaayo  gus- 
inga  ogwo  ogutwala.’ 

Olwo  ne  nngamba  nti,  ‘Omubaka  wa  Allah!  Ndayira  Allah 
oyo  eyakutuma  n’eddiini  entuufu,  ebbanga  lye  nnaamala  nga  ndi 
mulamu,  sigenda  kukkiriza  kintu  kiva  wa  muntu  mulala  okuggyako 
ggwe.’” 

Bw’atyo  Hakim  (Allah  amusiime)  kwe  kutwala  enngamiya 
ekikumi  ezaasooka  okumuweebwa  Nnabbi  wa  Allah  (okusaasira 
kwa  Allah  n’emirembe  bibeere  ku  ye)  endala  n’azireka.  Nga  wayise 
emyaka,  olunaku  lwatuuka  Kaliifa  Abu  Bakari  (Allah  amusiime) 
n’amuyita  okumuwa  omugabo  gwe  ku  minyago  ne  yeerema.  Nga 
wayise  ekiseera,  Kalifa  Umaru  (Allah  amusiime)  yamuyita  amu- 
weeyo  ku  minyago  era  bw’atyo  n’addamu  n’agaana.  Umaru  ng’amaze 
okukakasa  nti  teyalina  ngeri  yonna  gye  yali  ayinza  kumatizaamu 
Hakim  okutwala  ekyo  kye  yali  amuwa  yawalilizibwa  okugamba  abo 
abaaliwo  nti: 

“Abasiraamu  mujulire  nti  mmuwa  omugabo  gwe  ogwo  Allah 
gwe  yamugerekera  okuva  mu  minyago  naye  agaanye  okugutwala!” 
Hakim  (Allah  amusiime)  yeekwata  ku  kigambo  kye  eky’obutatwala 
kintu  kyonna  kuva  eri  muntu  yenna  ebbanga  lye  yali  owookumala 
ng’akyali  mulamu.  (Bukhari,  Waswaya,  9;  Waaqidi,  III,  945). 

Byonna  ng’obitadde  ku  bbali,  Swafuwan  ibn  Umayya,  omukun- 
gu  amanyiddwa  mu  Bakulayishi  eyali  tannaba  kusiramuka,  yabeera 
ne  Nnabbi  Owemikisa  (okusaasira  kwa  Allah  nemirembe  bibeere  ku 
ye)  mu  Lutalo  lwe  Hunayn  ne  Twaifa  nga  tamuva  ku  lusegere.  Era 
yali  ne  Nnabbi  wa  Allah  (okusaasira  kwa  Allah  n’emirembe  bibeere 
ku  ye)  bwe  yali  ng’atambula  ng’alambula  eminyago  e  Ji’ranah. 
Swafuwan,  mu  kiseera  ekyo  mu  kuwuuniikirira,  yali  atunuuli- 
ra  ekiwonvu  kyonna  ekyali  kikubyeko  bugule  enngamiya,  endiga 
n’abalunzi  abaali  babirabirira  nga  bimusaaliza.  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  bwe  yagira  n’akuba 
gye  yali  eriiso  n’abuuza  nti: 

“Ky’olaba  mu  kiwonvu  okyagala?” 

Swafuwan  yaddamu  nti,  “Yee” 

“Byombi  osobola  okubitwala  ...  ekiwonvu  n’ebikirimu!” 

Nga  tasobola  kukyebeera,  Swafuwan  yagamba  nti,  “Mutima 
gwa  nnabbi  gwokka  gwe  gusobola  okugaba  engaba  eyo!”  Amangu 
ago  yayatula  ekigambo  kya  Shahaadah  era  n’afuuka  Omusiraamu 
(Waaqidi,  II,  854  -  855). 

Swafuwan  (Allah  amusiime)  oluvannyuma  yaddayo  eri 
Abakulayishi  n’abagamba  nti,  “Bantu  bange  musiramuke.  Mbalayirira 
Allah  nti,  Muhammadi  agaba  mu  bungi,  nga  talinaamu  kutya  bwavu 
kwonna!”  (Muslim,  Fadhawil,  57  -  58). 

Ba  mu’allafatul  quluub  abaawerera  ddala  amakumi  ana,  nga 
muno  mw’otwalidde  Abu  Sufyaane,  Aqra  ibn  Habis,  Uyaynah  ibn 
Hisn,  Abaasi  ibn  Mirdas  ne  Maalik  ibn  Awuf,  baaweebwa  ebyobug- 
gagga  ebyewuunyisa.293 

Omutontomi  eyali  amanyiddwa  nga  Abaasi  ibn  Mirdas,  nga 
tasiimye  ebyo  ebyamuweebwa,  yatontoma  ekitontome  ku  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  eki- 
taali  kirungi.  Nnabbi  bwe  yakimanya  yamuyita  n’amugamba  nti: 

“Nja  kukusalamu  olulimi!”  Naye  ng’ekyo  tekinnabaawo,  Nnabbi 
wa  Allah  (okusaasira  kwa  Allah  n’emirembe  bibeere  ku  ye)  yali 
yagambye  dda  Bilaali  Habashi  (Allah  amusiime)  nti  ‘...bwe  nnaaba 
nngambye  okumusalamu  olulimi  muwe  engoye  bbiri’ 

Ekiseera  nga  kituuse  Nnabbi  (okusaasira  kwa  Allah 
n’emirembe  bibeere  ku  ye)  yatemya  ku  Bilaali  oluvannyuma 
n’amugamba  nti  genda  omusalemu  olulimi!”  Bilaali  bwe 
yamukwata  ku  mukono  n’amunyweza,  Abaasi  yatandika  okulee- 
kaana  nga  bw’alaajana  nti,  “Ba  Muhajiruuna!  Omubaka  wa  Allah 
agenda  kunsalamu  olulimi?  Ba  Answari!  Agenda  kunsalamu 
lulimi!”  Bilaali  (Allah  amusiime)  yayongera  n’amuwalabanya 
ng’amuggyawo.  Naye  Abaasi  bwe  yasitula  eddoboozi  lye  lyonna 
okukoma  gye  lyali  lisobola,  Bilaali  kwe  kumugamba  nti  “Sirikira 
muli!  Omubaka  wa  Allah  yandagidde  kukusirisa  na  kukuwa 
ngoye  bbiri!”  Olwo  Bilaali  (Allah  amusiime)  n’ayongera  Abaasi 
eyali  amaze  okukkakkana,  engoye  endala  bbiri.  Naye  era  gye 
byaggweera,  nga  Abaasi  bamwongedde  enngamiya  kikumi  era 
nga  zaamuweebwa  Nnabbi  Ow’okusaasira  (okusaasira  kwa  Allah 
n’emirembe  bibeere  ku  ye)  (Ibn  Sa’adi,  IV,  273;  Muslim,  Zakat,  137). 


293.  Waaqidi,  III,  944  -  947. 

Mu  kiseera  ky’okugabanya  eminyago,  Sa’adi  ibn  Abi  Waqqaasw 
(Allah  amusiime)  yagamba  nti,  “Omubaka  wa  Allah,  oleseewo 
abasajja  abaavu  nga  Juayl  ibn  Suraqa  n’owa  abebitiibwa  nga  Uyaynah 
ne  Aqra  enngamiya  kikumi  buli  omu!”  Ekyo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yakiddamu  nti, 
“Ndayira  Allah,  Oyo  Omukono  gwe  ogw’Amaanyi  oguwaniridde 
obulamu  bwange,  ensi  ne  bw’eba  ejjuddemu  abantu  nga  Uyaynah 
ne  Aqra,  Juayl  asigala  abasinga  bonna!  Naye  ngezaako  okulabiri- 
ra  abantu  bano  okubaagazisa  Obusiraamu  era  n’okulaza  Juayl  eri 
Obusiraamu  obwo  bwe  yenywezezzaako  nga  n’empeera  esinga  okuba 
eya  maanyi  emutegekeddwa  ku  Nkomerero.  (Ibn  Hishaam,  IV,  134;  Ibn 
Sa’adi,  IV,  246). 

Olw’okubanga  ba  muallafatul  quluub  baali  baweereddwa 
eminyago  mingi  ddala,  bangi  baakitegeera  bulala  era  ne  kireetawo 
obutali  butebenkevu  mu  Basswahaba.  Omu  ku  bo  eyali  amanyid- 
dwa  nga  Dhul  Huwaysirah  eyali  ava  mu  Nnyumba  ya  ba  Tamiim 
yasukka  ne  we  yali  alina  okukoma  ne  yeecwacwana  mu  ngeri  eyali 
tessaamu  kitiibwa  nga  bw’agamba  nti,  “Omubaka  wa  Allah!  Beera 
mwenkanya!”  Nnabbi  Ow’emikisa  eyanakuwala  ennyo  yagamba 
nti,  “Bwe  kityo  bwe  kiri?  Ani  anaaba  omwesimbu  singa  ssiba?” 
(Muslim,  Zakat,  148). 

Tekyatwala  kaseera  kawanvu  Obubaka  ne  bukka  obugamba  nti: 

“Era  mu  bo  mulimu  abakunenya  ku  bya  saddaaka,  kyokka 
bwe  baweebwa  okuva  mu  yo  basiima,  naye  bwe  baba  tebaweered- 
dwa  kuva  mu  yo  ogenda  okubalaba  nga  bajjudde  obusungu.  Singa 
baasiima  ekyo  Allah  ne  Omubaka  we  kye  baabawa  era  ne  bagamba 
nti  Allah  atumalira,  Allah  mu  bwangu  ddala  ajja  kutuwa  okuva  mu 
bulungi  bwe  ne  Omubaka  we,  era  nti  ddala  eri  Allah  gye  twegomba.” 
(at  Tawbah,  9  :  58  -  59). 

Eno  ayah  etangaaza  nti  ng’ogyeeko  okuba  nti  kyakolebwa 
Nnabbi  (okusaasira  kwa  Allah  nemirembe  bibeere  ku  ye),  naye 
okugabanya  eminyago  kyali  kikolwa  Kitukuvu  ekyali  kigobere- 
ra  okulunngamizibwa  okuva  eri  Katonda.  Ate  era  okukkaatiriza 
enjawulo  wakati  w’omutima  ogutamanyi  nogwo  omumativu. 

Okwemulugunya  okusinga  kwava  ku  ludda  lwa  ba  Answari. 
Naye  era  tekwasinzira  ku  mugabo  ogw’ebitundu  ebina  ku  bitaa- 
no  ebyeminyago  nti  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  bye  yagaba  olw’obugabi  bwe.  Wabula 
ekizibu  kyali  kiva  ku  kitundu  kye  bayita  fay’u,  nga  kye  kimu 
eky’okutaano  ku  minyago,  omunyago  ogwo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  gw’alinako  yekka 
obuvunaanyizibwa.  Naye  era  na  kino  kyalabika  okuleetawo  obutali 
bumativu  okuva  mu  bavubuka  aba  Answari.294  Okumalawo  obutali 
bumativu  ku  nsonga  eno,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yakunngaanya  ba  Answari  ng’ensonga 
tezinnaba  kusajjuuka.  Mu  lukunngaana  olutakkirizibwamu  muntu 
mulala  okuggyako  ba  Answari,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye),  okusobozesa  abakunngaanye 
okutegeera  omulamwa  gwe  nsonga,  yabategeeza  mu  ngeri  bw’etyi, 
nga  bw’abajjukiza  ebyengera  bye  baali  bajja  bafuna  okuva  eri  Katonda 
Owoobuyinza: 


294.  Kamil  Miras,  Tecrid  Tercemesi,  X,  341. 

“Ba  Answari. . . !  Mpulira  okwemulugunya  kwa  mmwe  ku  nze 
nga  kuli  mu  mitima  gya  mmwe.  Naye  mumbuulire  ...  Allah  teya- 
balaga  ekkubo  ettuufu  ng’ayita  mu  nze  bwe  mwali  mu  bubuze? 
Temwagaggawala  nga  mmaze  okujja  ewammwe,  so  nga  mu 
kusooka  mwali  baavu?  Emitima  gya  mmwe  Allah  teyagigatta 
olw’okutuuka  kwange,  mu  kiseera  obukyayi  n’obulabe  bwe  byali 
bibamalawo?” 

Ku  bibuuzo  ebyo  byonna  ba  Answari  baddamu  nti,  “Okwebaza 
kwonna  n’ebyengera  bidda  eri  Allah  ne  Omubaka  we!” 

Bw’atyo  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yagenda  mu  maaso  n’okwogera  kwe  n’agamba  nti,  “Ba 
Answari,  singa  mubadde  baakunngamba  nti,  ‘wajja  gye  tuli  ng’abantu 
bo  bakwegaanye  ffe  ne  tukukkiriza!  Twakuyamba  ng’abantu  bo  bak- 
wesambye,  abantu  bo  baakugobaganya  ffe  ne  tukwaniriza,  mwali 
baavu  ne  tubafuula  bannaffe  mu  byobugagga  bwaffe’,  nange  nno 
awo  nandibakakasizza  era  ne  mbagamba  nti  ‘mwogera  mazima!’ 
Abange  ba  Answari!  Kituufu  mwogedde  ebintu  bingi  olw’okuba 
mpadde  ebimu  ku  byenfuna  bye  nsi  abantu  abamu?  Mubadde 
munyiigidde  olw’okuwa  abantu  abamu  ebintu  bye  nsi  ebitagasa 
olw’ekigendererwa  ky’okubaagazisa  Obusiraamu  mmwe  ne  ssibawa, 
nga  nneesiga  amaanyi  n’okukula  kwa  imaani  za  mmwe...  eyo  ye 
nsonga  ebayisizza  obubi?  Ba  Answari  ...  mmwe  temwandiyagadde 
kuddayo  ewammwe  ne  Omubaka  wammwe  mu  kiseera  nga  buli 
omu  ku  balala  addayo  na  bintu  by’afunye?” 

Amaziga  agaali  gajjude  mu  maaso  ga  ba  Answari  gaatandika 
okuyunguka  n’okutonnya  olw’ebigambo  bya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ebyali  bisonsomo- 
la.  Baali  bakaaba  nga  bwe  bagamba  nti,  “Twagala  kuddayo  eka  nga 
tuli  naawe  Omubaka  wa  Allah”.  Omukwano  gwabwe  ogutafa  bwe 
gutyo  gwakomawo  buto  mu  kiseera  ekyo.  Ne  Nnabbi  Ow’emikisa 

(okusaasira  kwa  Allah  nemirembe  bibeere  ku  ye)  naye  yakaabira 
wamu  nabo.  Okubawooyawooya  n’okusiima  okwewaayo  kwe  baala- 
ga,  Nnabbi  Owekitiibwa  (okusaasira  kwa  Allah  n’emirembe  bibeere 
ku  ye)  oluvannyuma  yagamba  nti,  “Ba  Answari  ....  Singa  tekyali 
kitiibwa  na  mpisa  za  Hijira  mazima  ddala  nandyegombye  nnyo 
okuba  nga  nava  mu  ba  Answari.  Ba  Answari  ...  singa  buli  muntu 
yali  wa  kukwata  kkubo  nkakasa  nti  nandigoberedde  kkubo  lya  Ba 
Answari!” 

Oluvannyuma  lw’ensisinkano  y’emitima  eno  okwali  okwemulu- 
gunya  kwabwe  kwabbulukukamu  bumativu  eri  “Allah  ne  Omubaka 
we”,  oluvannyuma  ne  bufuukamu  embeera  eyasigala  ng’etambulira 
mu  ba  Answari.  Ekiwundu  ekyaliwo  olw’obutakkaanya  kyawonyeze- 
bwa  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  (Bukhari,  Maghaazi,  56;  Muslim,  Zakat,  135;  Haythami,  X,  31). 

Waliwo  eby’okuyiga  bingi  gye  tuli  ebiva  mu  ky’okulabirako 
eky’enneeyisa  ya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye).  Mu  butonde,  abantu  balina  ekitundu 
mu  bo  ekyagala  ennyo  okukwatibwa  n’ekisa  era  n’okubeera  nga 
be  baganyulwa  mu  kisa  n’okugaba  kw’abalala.  Omulabe  aweebwa 
aba  takyali  mulabe;  ate  singa  aba  ng’abadde  wa  mukwano  ogwo 
gwongera  kutinta. 

v 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayingira  mu  mbeera  ya  Ihraam  okukola  umrah  bw’atyo  n’ava 
e  Ji’raanah  gye  yamala  ennaku  ekkumi  n’essatu.295  Na  bwe  kityo  kiku- 
lu  eri  abo  ababeera  mu  nda  ne  mu  bitundu  ebyetoolodde  Makka 
okuyingira  mu  mbeera  ya  ihraam  nga  basinziira  e  Ji’raanah. 


295.  Bukhari,  Umrah,  3;  Tirmidhi,  Haji,  92  /  935. 


uz&rHfmzA j  NNABBI  MUHAMMAD  OMULONDEMU  H 


Ekibonerezo  Eri  Oyo  Asse  Omusiraamu 

NgatannavaMadina,NnabbiOw’ekitiibwa(okusaasirakwaAllah 
n’emirembe  bibeere  ku  ye)  yali  asindise  akabinja  akaali  kakulembed- 
dwa  Abu  Qataadah  okwolekera  Najdi,  ng’akakodyo  ak’okukuuma 
eggye  ly’Obusiraamu  gye  lyali  ligenda  ng’ekyama.  Akabinja  bwe 
kaatuuka  mu  kitundu  kye  Izam  basisinkana  omusajja  eyali  amany- 
iddwa  nga  Amiri  Ibn  Adbat,  eyalamusa  ku  ggye  ly’Abasiraamu  era 
n’ayatula  n’ekigambo  kya  shahaada,  era  n’abategeeza  nga  bwe  yali 
asiramuse.  Naye  olw’obutakkaanya  obwaliwo  ebiseera  eby’emabega 
ne  Amiri,  Muhallim  ibn  Jassaamah,  okuva  mu  kibinja  ky’Abasiraamu 
abalwanira  ku  mbalaasi,  yagamba  nti  Amiri  yeefuula  bwefuuzi 
Omusiraamu  era  n’amutta  n’atwala  n’ebintu  bye  ng’eminyago. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yali  yaakamaliriza  bw’atyi  esswala  ya  zuhri  mu  kiwonvu  kye 
Hunayn  ng’atudde  wansi  w’omuti  mu  makkati  ga  Basswahaba  be. 
Mu  kiseera  ekyo  Abu  Qataadah  n’ekibinja  kye  baakomawo  okuva  e 
Najdi.  Baamunyumiza  ekyagwawo,  ekyaleetera  ayah  eno  okukka: 


I jJ jJjj  S !j  I jiudxs  adI  ^  W  I L^jI  L; 

oL^xJl  ^  wT*  (Jj^^vO  L-Oj^  s  ■  ■  1  ^  ^L^*J  I  ^  jjjjj  ^  ^jjJl  ( *  ^oJ 

jUoI  ydri  (Jdj  kilijir  o aiil  LdjJl 

j ji^Jo  Ldj  jlS'  au I  I 

“Abange  mmwe  Abakkiriza!  Bwe  mugendanga  okulwana  mu 
kkubo  lya  Allah  mwetegereze  era  temugambanga  oyo  aba  abaa- 
galizza  emirembe  nti  toli  mukkiriza.  Munoonya  bintu  bya  bulamu 
jflBk  bw’ensi  eno!  Naye  eri  Allah  eriyo  eminyago  emingi;  nammwe  bwe 

mutyo  bwe  mwali  mu  kusooka,  oluvannyuma  Allah  n’abawa  eby- 
engera;  kale  mukole  okunoonyereza;  mazima  ddala  Allah  Mumanyi 
nnyo  owa  buli  ekyo  kye  mukola.”  (an  Nisaa-i,  4 :  94). 

Nga  wayise  akaseera  katono,  abenyumba  ya  Amiri  bajja  oku- 
vunaana  Muhallim  ogw’okutta  omuntu  waabwe.  Oluvannyuma 
lw’okuwozesebwa  okumala  akaseera  nga  kw’otadde  n’obujulizi 
obwaweebwa  ab’enyumba  ya  Amiri,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yasalira  Muhallim  ekiboner- 
ezo  kya  kusasula  omutango  gw’okuyiwa  omusaayi  eri  ab’enyumba 
ya  Amiri. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yanenya  nnyo  Muhallim  n’amugamba  nti:  “Ekitegeeza  wasse 
Amiri  wadde  nga  yabadde  akugambye  nti  Musiraamu...” 

Muhallim  kyokka  kye  yali  asobola  okwogera  kyali  nti,  “Omubaka 
wa  Allah,  nsabira  okusonyiyibwa!”,  ekyo  ekyali  kiwa  obukakafu  nti 
omusango  yali  yaguzzizza  ng’agenderedde.  Oluvannyuma  lw’okutta 
Omusiraamu  eyali  talina  musango,  omusango  gwa  Muhallim  ssi 
gwe  gwali  omwangu  ogw’okusonyiwa.  Okulaga  okuttira  ku  liiso, 
ne  bwe  kwandibadde  okutono  kutya  mu  nsonga  ng’eno,  kwan- 
direseewo  obuzibu  okutangira  emisango  nga  gino  mu  biseera 
by’omu  maaso.  Bw’atyo  Nnabbi  Ow’okusaasira  (okusaasira  kwa 
Allah  n’emirembe  bibeere  ku  ye)  yagaana  okusaba  kwa  Muhallim 
okw’okumusabira  okusonyiyibwa  era  n’agamba  nti,  “Nsaba  Allah 
aleme  kukusonyiwa!”296 

Ng’atuukiddwaako  obusungu  bwa  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye),  Muhallim  yadda  eka 

296.  Sswahaba  eyanyumya  hadiisi  eno  agamba  nti,  “Nga  tuli  ffekka,  twagambanga 
nti,  ‘Omubaka  wa  Allah  yasabira  Muhallim  okusonyiyibwa  naye  yeeyisa 
bw’atyo  okulaga  obunene  bw’ekintu  Muhallim  kye  yali  akoze  era  nokutangira 
abantu  abandisse  abalala.”  (Ahmada,  V,  112;  Ibn  Hishaam,  IV,  304. 

eyo  gye  yasigala  nga  yeekwese.  Oluvannyuma  yafa  nga  wayisee- 
wo  essande  emu  olw’ennaku  ennyingi  eyamuliko.  Abantu  be  bwe 
baagezaako  okumuziika,  ettaka  lyamuzira  ne  limukasuka  ku  ngulu. 
Baagezaako  emirundi  egiwera,  naye  nga  buli  mulundi  ekintu  kye 
kimu  kye  kizuuka.  Mu  kusoberwa  n’okwewuunya,  baagenda  eri 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
ne  bamunnyonnyola  okusoberwa  kwe  baalimu. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kubagamba  nti,  “Ettaka  lyali  likkirizza  mu  nda  waalyo 
abantu  bangi  abalala  abaali  ababi  n’okumusinga,  naye  Allah  ayagala 
kubayigiriza  ssomo  n’obukulu  bwa  Lailaha  ill-Allah\”  Oluvannyuma 
yabawa  amagezi  baziike  Muhallim  omulundi  omulala  era  n’okuteeka 
amayinja  ku  ntaana  ye.”  (Ahmada,  V  112;  Ibn  Maajah,  Fitanu  1;  Ibn  Hishaam, 
IV,  302;  Waaqidi,  III,  919). 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ekyamukozesa  bw’atyo  kwali  kukkaatiriza  obubi  obuli 
mu  kutyoboola  eddembe  n’ekitiibwa  kya  Laa  ilaaha  illa  Allaahu 
n’eky’Omusiraamu  omulala,  okulaga  obunene  bw’omusango 
gw’okutta  Omusiraamu  omulala  olw’eby’okufuna  bye  nsi  era 
n’okwongera  okuziyiza  abalala  okuzza  omusango  ogw’ekika  ekyo. 

Ekyafaayo  kikakasa  nti  buli  muntu  ayatula  ekigambo  kya  tawuhi- 
id  aba  abalibwa  nga  Musiraamu.  Okuggyako  ng’omuntu  alagidde 
ddala  obutali  bukkiriza  tekikkirizibwa  kubuusabuusa  imaan  ye. 

Ekyafaayo  era  kiraga  engeri  gye  kiri  ekikulu  ennyo  eri 
Abasiraamu  okulamula  ensonga  yonna  nga  beesigama  ku  bintu 
eby’oku  ngulu  ebirabika.  Olw’okuba  nga  bulijjo  waliwo  okubu- 
zaabuzibwa  ne  bwe  kibanga  bikolwa  bya  ku  ngulu  byokka  nga  bye 
byesigamiziddwaako  ensonga,  singa  abantu  baaweebwa  ebbeetu 
okulamula  abalala  nga  beesigamye  ku  bigendererwa  eby’o  munda, 
ekintu  ekitasoboka  na  kamu  okukisalawo,  tebandisobodde  kwewala 

kukola  bulyazaamaanyi  bungi  nga  kino  kiva  ku  ntaputa  yaabwe  nga 
bo  ey’ebintu. 

Ensonga  endala  eri  emabega  w’okubeera  ng’okusala  omusango 
kuteekwa  kwesigamizibwa  ku  bintu  ebyebweru  ebirabikako  kwe 
kuziyiza  abantu,  abamu  okwekwata  ku  byekwaso  okugeza  okugam- 
ba  nti,  ‘tunuulira  kindi  mu  mutima  gwange  sso  ssi  bikolwa’,  nga  mu 
kino  bagezaako  kulungiwaza  bikolwa  byabwe  ebibi  n’ensobi  ze  bako- 
la.  Akakodyo  kano  akatera  ennyo  okukozesebwa  mu  kakyo  kano  ne 
mu  mirembe  gino,  kaasazibwamu  omusingi  ogwo  waggulu  ogwa- 
teekebwawo  Obusiraamu  n’enkola  ya  Nnabbi  wa  Allah  (okusaasira 
kwa  Allah  n’emirembe  bibeere  ku  ye).  Okusala  omusango  okus- 
inziira  ku  bintu  eby’ebweru  ebirabika  kiyinza  okulabika  ng’ekiwa 
omukisa  eri  abannanfuusi  gwe  bayinza  okweyambisanga  okukweka 
obunnanfuusi  bwabwe  obw’omu  nda  nga  bakozesa  ebikolwa  ebi- 
rabikako;  naye,  ate  era  kuteekawo  omuziziko  oguziyiza  okugezaako 
okussa  mu  nkola  obwenkanya  okwesigamiziddwa  ku  kuteebereza, 
mu  kifo  ky’okumala  okumatira. 


Okussaako  Omukulembeze  (Gavana) 

Era  Omusomesa  We  Makka 

Nga  tannava  Makka,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yalonda  Attab  ibn  Asid  (Allah  amusi- 
ime)  okubeera  gavana,  okuddukanya  ekibuga  era  n’okukola  ku 
nsonga  ezikwata  ku  kulamaga.  Ng’ekyo  tekinnaba  kubaawo,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  yali 
yalekawooko  Attab  (Allah  amusiime)  ng’omusigire  e  Makka  bwe 
yali  ng’agenda  mu  lutalo  lwe  Hunayni.  (Ibn  Hishaam,  IV,  69,  148) 
Mu  kiseera  ekyo,  Attab  (Allah  amusiime)  yali  ali  awo  mu  myaka 

- 

egy’obukulu  ng’amakumi  abiri.297  Awamu  n’okuba  nga  waaliwo 
Basswahaba  abaali  bamusinga  obumanyirivu  n’okubeera  bannad- 
diini,  naye  yali  Attab  (Allah  amusiime)  eyateekebwamu  obwesige 
n’aweebwa  obwa  gavana.  Kino  kiraga  nti  ebifo  n’obuvunaanyizibwa 
birina  kuweebwa  bantu  abo  abalina  obusobozi,  abalina  okuman- 
ya  n’enneeyisa  ennungi  era,  abamanyiddwa  olw’eddiini  gye  balina 
n’obwesimbu  bwabwe. 

Ekituufu  kiri  nti,  Basswahaba  abaanywa  mu  bannaabwe  akendo 
mu  kusaasaanya  Obusiraamu  ne  busobola  okutuuka  ku  mirembe 
egyali  giggya,  ebiseera  ebisinga  baabeeranga  bavubuka  nga  Attab  ibn 
Asid  (Allah  amusiime).  Okugeza,  Abdalla  ibn  Umaru  ne  Ibn  Abaasi 
(Allah  bonna  abasiime),  abamu  kw’abo  abaasingira  ddala  oku- 
nyumya  hadiisi  ezisinga  obungi,  baali  balina  emyaka  kkumi  n’esatu 
mu  kiseera  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  we  yafiira,  so  nga  Anasi,  Ibn  Masuudi  ne  Ayisa 
(Allah  bonna  abasiime)  baalina  emyaka  kkumi  na  munaana.  Okwo 
kw’ogatta  nti  Basswahaba  abasinga  abaaliwo  mu  biseera  by’okuwera 
n’okuwa  obweyamu  e  Aqaba  baali  bato;  era  bwe  batyo  abasomesa 
ba  Kulaane  abasinga  abattibwa  ku  Luzzi  lwe  Ma-unah  (nabo  baali 
bavubuka).  Kino  kiraga  engeri  gye  kiri  ekikulu  ennyo  okufaayo 
ku  ddimu  ly’okusomesa  abavubuka  abo  abanaatwala  obuvunaany- 
izibwa  obutali  bwa  ngeri  zimu  obugenda  okusalawo  ekifaananyi 
ky’Obusiraamu  obw’ebiseera  eby’omu  maaso. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bulijjo  yettaniranga  nnyo  eky’Abasiraamu  abapya  okuyiga 
Kulaane  ne  Ssunna  awatali  kumala  biseera.  N’olw’ekyo  abo  abaj- 
janga  gy’ali  okuyingira  Obusiraamu  yabategekeranga  okutendeke- 
bwa  okwa  kaasa  mmeeme  nga  bali  ku  lusegere  lwa  Basswahaba  be, 
ekyo  ne  bwe  kyabanga  kya  kumala  ennaku  ntono.  Mu  kiseera  kye 


297.  Haakim,  III,  303/  5181. 

sswala  ya  fajr,  yeekenneenyanga  okulaba  kye  baabanga  bayize  era 
kye  bayize  bwe  kyabanga  tekimala  ng’abakwasa  Basswahaba  abalala 
okukakasa  nti  amateeka  n’ebiragiro  babikutte  bulungi. 

Ekyava  mu  kwegendereza  kuno  okulaba  ng’Obusiraamu  buso- 
mesebwa,  ye  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  okuleka  Mawaazi  ibn  Jabal298  ne  Abu  Musa  al  Ash’ari299 
mu  Makka  okusomesa  abantu  be  Makka  Kulaane  ne  Fiqhi  ekitegeeza 
okusalawo  kw’Obusiraamu.  Kino  kituwa  obujulizi  obulambulukufu 
ku  mugaso  gwe  twandifunye  mu  kusomesa  Obusiraamu. 


298.  Waaqidi,  III,  959. 

299.  Ibn  Sa’adi,  II,  160. 

Ekitala  Ky’olulimi 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yasindika  akabinja  k’abalwanyi  b’oku  mbalaasi  nga  kaku- 
lirwa  Uyayna  (Allah  amusiime)  eri  ekika  kya  Banu  Tamiim  abaali 
bagaanye  okuwa  Zaka.  Mu  kuzinduukiriza  okwatwala  akaseera 
akatono,  Abakkiriza  olutalo  baalulinnyako  era  ne  badda  e  Madiina 
n’omunyago  oguwera  n’abawambe.300 

Ab’ebitiibwa  abawera  okuva  mu  ba  Banu  Tamiimu,  nga  baw- 
erekeddwaako  abatontomi  baabwe  ab’amannya  mu  bo,  bajja  eri 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  okuyamba  abawambe  baabwe.  Nga  bali  mu  kulindirira  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  ajje  mu 
Masjid,  obugumiikiriza  bwabaggwaamu  ne  baleekaanira  waggulu  mu 
ngeri  etawa  kitiibwa  nti,  “Vvaayo  kati!  Jangu  wano  we  tuli!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yawulira  nga  tayisiddwa  bulungi  olw’okuwoggana  kwe  baa- 
kola.  Oluvannyuma  ayah  eno  yakka: 


300.  Bukhari,  Maghaazi,  68 

“Mazima  abo  abakukoowoolera  emabega  w’ebisenge,  abasinga 
rnu  bo  tebategeera.”  (al  Hujuraati,  49  :  4)  (Ibn  Hishaam,  IV,  223,  233) 

Oluvannyuma  lw’esswala  ya  zuhri  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yatuula  mu  lujja  lwa 
Masjid.  Omwogezi  wa  Banu  Tamiim  kwe  kwanja  ensonga  nti: 

“Tuleese  abatontomi  baffe  n’aboogezi  nnakinku  olwo  buli  omu 
kuffe  atontomere  munne.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yabaddamu  nti:  “Nze  ssaatumibwa  kwogera  bitontome.  Naye 
muyinza  okugenda  mu  maaso.”  (Ibn  Athiir,  Usudul  Ghaabah,  1, 128) 

Omusajja  okuva  mu  kika  kya  ba  Tamiimu  awo  we  yasitukira 
n’ayogera  mu  ngeri  ey’obukugu.  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yasonga  ku  Thaabit  ibn  Qaysi 
(Allah  amusiime)  eyayimirira  n’ayogera  mu  ngeri  ey’ekyewuunyo 
ku  bulungi  bwa  Allah,  nnannyini  matendo,  n’obwannabbi  bwa 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye),  ate  n’asukkuluma  nnyo  ku  kwogera  kw’omwogezi  wa  ba  Banu 
Tamiimu  Ekitontome  ekyasomebwa  Zibriqan  okuva  mu  ba  Banu 
Tamiim  kyasoomoozebwa  ebigambo  ebibalagavu  era  ebisensera 
ebyayogerwa  Hassaan  ibn  Thaabit  (Allah  amusiime),  nga  bitender- 
eza  ekitiibwa  ky’eddiini  y’Obusiraamu. 

Obuwanguzi  bwa  Basswahaba  bwe  baatuukako  bwava  ku  kub- 
binkira  kwabwe  mu  Kulaane  Entukuvu,  eyo  eyatuuka  ku  ntikko 
y’olulimi,  wamu  ne  ku  kutendekebwa  mu  maaso  ga  Nnabbi  (okusaa- 
sira  kwa  Allah  n’emirembe  bibeere  ku  ye)  omwogezi  eyali  asinga 
okwogera  obulungi  n’ebigambo  ebinnyonnyofu  mu  bantu  bonna 
abaali  babaddewo.  Bw’atyo  era  amanyiddwa  nga  Jawaamiul  Kalimi 

olw’obusobozi  Katonda  bwe  yamuwa  okusobola  okunnyonnyola 
amakulu  ge  kintu  ng’ayita  mu  bigambo  ebitono  ddala.  Okwolesebwa 
kuno  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  yafunanga  kwayogerwako  mu  kitontome  kino  wam- 
manga  nti: 

Okumulabako  akaseera  obuseera,  omuntu  akyuka  n’afuuka 
ekimuli  kya  looza. 

Abo  abawulira  ebigambo  bye,  bafuuka  nnyonza  .... 

Ng’ategedde  ebyali  bivudde  mu  kusindana  kuno,  omutontomi 
Aqra  ibn  Habis  okuva  mu  ba  Tamiim  yagamba  mu  kwewuu- 
nya  nti:  “Aboogezi  be  basinga  aboogezi  baffe  ate  n’abatontomi  be 
basukkulumu  nnyo  ku  baffe.  Ebigambo  byabwe,  okutwaliza  awamu, 
biri  waggulu  we  byaffe!”  Oluvannyuma  lw’ebigambo  ebyo,  yalang- 
irira  okukkiriza  kwe  Obusiraamu,  ekyo  banne  bonna  kye  baakola 
awatali  kulonzalonza.  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  olwo  n’awa  ababaka  ebirabo  enfaafa  (Ibn 
Hishaam,  IV,  232) 

Akaseera  ako,  waliwo  okukubaganya  ebirowoozo  okutonot- 
ono  okwabalukawo  wakati  wa  Abu  Bakari  ne  Umaru  (Allah  bombi 
abasiime)  mu  maaso  ga  Nnabbi  (okusaasira  kwa  Allah  n’emirembe 
bibeere  ku  ye)  ekyavaako  okukka  kwa  ayah  eno: 

“Abange  mmwe  Abakkiriza!  Temukulemberanga  Allah  ne 
Omubaka  we  (ne  musalawo  ekintu  kyonna  nga  tebannasalawo); 
mwewale  obusungu  bwa  Allah  kubanga  Awulira  era  Amanyi.  Abange 
mmwe  Abakkiriza!  Temusitulanga  maloboozi  gammwe  kusukka 
ddoboozi  lya  Nnabbi  era  temumwatuliranga  bigambo  nga  bwe 
mwatuliragana,  ekyo  nga  kijja  kuvaako  okwonooneka  kw’emirimo 
gyammwe  nga  temumanyi”  (Hujuraati,  49:1-2) 

Oluvannyuma  lw’ekyo,  Umaru  (Allah  amusiime)  yatandika 
okukkakanyanga  ku  ddoboozi  lye  mu  maaso  ga  Omubaka  wa  Allah 
(okusaasira  kwa  Allah  n’emirembe  bibeere  ku  ye)  okutuusa  n’ebiseera 
ebimu  Nnabbi  (okusaasira  kwa  Allah  n’emirembe  bibeere  ku  ye)  bwe 
yafunanga  obuzibu  okuwulira  bye  yabanga  ayogera  ekyamuwaliri- 
zanga  okwagala  amuddiremu  kye  yabanga  agamba.301 

Basswahaba  abalala  nabo  baafangayo  nnyo  okuwanga  Nnabbi 
Ow’emikisa  (okusaasira  kwa  Allah  n’emirembe  bibeere  kuye)  ekitiib- 
wa.  Baakolanga  kyonna  kye  baabanga  basobola  okulaba  nga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  tag- 
gwebwako  mirembe.  Okutuusa,  oluvannyuma  lw’Obubaka  obwo 
okukka  Sswahaba  omu  eyali  amanyiddwa  okubeera  n’eddoboozi 
eddene  lwe  yawalirizibwa  okweggalira  mu  nju  ng’atya  mu  kiseera 
ekyo  nti  eddoboozi  lye  lyali  liyinza  okumalako  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  emirembe.  Nnabbi 
(okusaasira  kwa  Allah  n’emirembe  bibeere  ku  ye)  yamala  kumu- 
gumya  era  olwo  nga  lw’afuna  amaanyi  okufuluma  mu  nju.302 

Bwe  baabanga  batudde  okulya  ne  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  ku  lujjuliro  olumu,  Basswahaba 
tebaagezaako  kutoola  mmere  mu  maaso  ge.303  Baakonkonanga 


301.  Bukhari,  Tafsiir,  49/1. 

302.  Abu  Dawuda,  Atw’imah,  15  /  3766. 

303.  Bukhari,  Adabul  Mufrad ,  olup.  316;  Haythami,  VIII,  40. 

n’obusongezo  bwengalo  zaabwe  ku  luggi  lw’ekisenge  kye  era  nga  bee- 
wala  eneeyisa  yonna  eyabanga  eyinza  okumalako  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  emirembe.304  Mu 
ngeri  y’emu  baabeeranga  beegendereza  nnyo  mu  ngeri  gye  ban- 
nyonnyolanga  enfaanana  ye  nga  bamugeraageranya  n’enjuba  oba 
omwezi,  olw’omukwano  gwe  baalina  gy’ali  n’ekitiibwa  kye  baamu- 
wanga.305  Okwegendereza  kwabwe  kwe  baalina  okungi  kwatuuka  ne 
mu  kunyumya  hadiisi  za  Nnabbi  (okusaasira  kwa  Allah  n’emirembe 
bibeere  ku  ye).  Bwe  baabanga  banyumya  hadiisi,  enjogera  yaabwe 
yakyukanga,  ng’entuuyo  zittulukuka  okuva  mu  byenyi  byabwe,  amaz- 
iga  ne  gabayunguka  mu  maaso  era  nga  n’emisuwa  gy’omu  bulago 
gibeereega  olw’okutya  kwe  baabeeranga  na  kwo.306  Bwe  baawuliranga 
okuwoggana,  okugeza  ng’ennyondo  ekoona  omusumaali  oba  ekikon- 
do  nga  kikoonebwa  mu  mayumba  ageetoolodde  Masjid,  amangu  ago 
nga  batuma  omuntu  okugamba  kw’oyo  eyabanga  akoona  okulekera 
awo  okutawaanya  Nnabbi  wa  Allah  (okusaasira  kwa  Allah  n’emirembe 
bibeere  ku  ye).  Abamu  ku  bo  baatuukanga  n’enzigi  zaabwe  okuzibajji- 
siza  wabweru  wa  Madiina  nga  baagala  kwewala  kugwa  mu  mbeera 
eyali  eyinza  okubaleetera  okutawaanya  Nnabbi. 


Ka’abi  ibn  Zuhayiri  mu  kusooka  yali  omu  ku  batontomi  abaali 
baggudde  olutalo  ku  Basiraamu  mu  lwatu.  Baamulangirirako  eki- 
bonerezo  kya  kuttibwa  olw’ebitontome  bye  yayogeranga  ebyali  biv- 
voola.  Muganda  we  Bujayr,  eyali  Omusiraamu,  okwagala  yeddeko, 
yamuweereza  ekitontome  ekyali  kimutegeeza  nga  bwe  yali  ajja  oku- 
maliriza  obubi  singa  yali  talongoosezza  mu  bikolwa  bye.  Mu  bwen- 
nyamivu  obungi,  ng’ayambibwako  omu  ku  Basswahaba,  Ka’abi  yajja 


304.  Muslim,  Fadhwail,  109. 

305.  Ibn  Sa’adi,  III,  156;  Ibn  Maajah,  Muqaddimah,  38;  Daarimi,  Muqaddimah,  28. 

306.  Qaswtwallani,  II,  386. 

eri  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  wabula  nga  tamaze  kweyanjula.  Yafukamira  ku  maviivi  ge 
n’agamba  nti: 

“Omubaka  wa  Allah  ...  ne  Ka’abi  ibn  Zuhayri  ayagala  kujja 
mu  maaso  go  asabe  ekisonyiwo  ng’ayita  mu  kukkiriza  Obusiraamu. 
Osobola  okumukkiriza?” 

Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  bwe  yakkiriza,  Ka’abi  mu  ssanyu  eringi  yagamba  nti, 
“Omubaka  wa  Allah!  Nze  Ka’abi”  (Ibn  Hishaam,  IV,  152;  Haakim,  III,  675  / 
6480;  Haythami,  IX,  393) 

Okulaga  okusiima  kwe  olw’ekisa  n’okusaasira  Nnabbi  (okusaa- 
sira  kwa  Allah  n’emirembe  bibeere  ku  ye)  bye  yamulaga  bwe  yamu- 
sonyiwa,  Ka’abi  yatandika  okumusomera  qaswida  eya  Baanat  Su’aad 
gye  yali  yategeka  edda.  Okulaga  okusiima,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yaggyako  essuuka 
ye  ku  mugongo  gwe  era  ye  kennyini  n’agibikka  Ka’abi  ku  mugongo. 
Qaswida  bw’etyo  yatandika  okumanyibwa  nga  Qaswidatul  Burdah; 
nga  burdah  kitegeeza  munagiro  mu  lulimi  Oluwalabu. 

Bwe  yamala  okufa,  omunagiro  ogwaweebwa  Ka’abi  gwagulibwa 
Mawiya  (Allah  amusiime)  era  nga  kyakuumibwa  na  kati  mu  lubiri  lwe 
Topkapi  mu  kisenge  Hirka-i  Saadet  ekimanyiddwa  n’erinnya  lye  limu 
{Hirka  kitegeeza  munagiro  mu  lulimi  Oluturuuki)  era  nga  gwe  mun- 
agiro  gwennyini  ogugenda  gusikirwa  okuva  mu  bwakabaka  obumu 
okudda  mu  bulala  era  n’okuva  ku  mulembe  okudda  ku  mulala. 

Waliwo  qaswida  endala  emanyiddwa  ennyo  nga  Qaswidatul 
Burda,  ng’eno  ya  Imaamu  Buswiri.307  Erinnya  ettuufu  erya  qaswida 

307.  Muhammadi  ibn  Saidi  al  Buswiri,  okuva  mu  Misiri  (Egypt)  yawangaalira  mu 

13th  mu  biseera  bya  ba  Mamluuki  (608  /  121 1  -  694  / 1296)  (H.  Ibrahim  Sener, 

Kasida-i-Burda  kaside-Bure  ve  su  kasida,  olup.  32,  60) 

eno  ey’okubiri  liri  Qaswidatul  Bur’a,  mu  luwalabu  kitegeeza  oku- 
wona  obulwadde.  Imaamu  Buswiri  qaswida  eno  yagiwa  omutwe 
guno  olw’okujjukira  okussuuka  kwe  yafuna  okuva  mu  kusannyalala. 
Ekyafaayo  kino  kigenda  bwe  kiti: 

Imaamu  Buswiri  yali  alinga  afuddeko  ekitundu  ng’ekitundu 
ky’omubiri  gwe  ekimu  kisannyaladde.  Bw’atyo  yawandiika 
Qaswidatul  Bur’a  era  n’asaba  Allah  okumuwonya.  Ekiro  kye  yama- 
liriza  qaswida,  yaloota  ng’asomeramu  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  ebyo  bye  yali  awandiise, 
era  mu  ssanyu  ery’okuwulira  ekitontome,  Nnabbi  (okusaasira  kwa 
Allah  n’emirembe  bibeere  ku  ye)  yakuba  ku  kitundu  ky’omubiri 
gwa  Buswiri  ekyali  kisannyaladde.  Imaamu  Buswiri  bwe  yazuukuka 
n’alaba  ng’okusannyalala  kwonna  kuweddemu  mu  mubiri,  yeebaza 
Allah,  nnannyini  matendo.  Enkeera  bwe  yali  ng’agenda  ku  muz- 
ikiti  okusaala  sswala  ya  fajri  yasanga  omusajja  omututumufu  era 
eyali  alengera  ewala  Seeka  Abu’r  Raja,  eyamusaba  amusomeremu 
qaswida  omwo  mwe  yatenderereza  Ekitonde  Ekisinga  Obulungi 
(okusaasira  kwa  Allah  n’emirembe  bibeere  ku  ye). 

Imaamu  Buswiri  yabuuza  nti,  “Nnina  ebitontome  bingi  bwe 
bityo.  Kiriwa  ku  byo  ky’ombuuza?” 

Seeka  Abu’r  Raja  n’amugamba  nti,  “Ekyo  kye  wasomeddemu 
Omubaka  wa  Allah  ekiro  ekyakesezza.  Nnamulabye  nga  musanyufu 
ng’okisoma.” 

Mu  kwewuunya  okw’ekitalo,  Imaamu  Buswiri  yabuuza  nti, 
“Oyinza  otya  okumanya  ebikwata  ku  kirooto  ekyo  nga  ssirina  gwe 
nnaakibuuliddeko?” 

Seeka  Abu’r  Raja  kwe  kumuddamu  nti,  “Nange  nabaddeyo”  era 
bw’atyo  n’agenda  mu  maaso  n’okumusomeramu  obunyiriri  obuso- 
A  oka: 

- 

Omutima  gwange,  kiri  nti  bantu  ba  salam308  b’ojjukidde,. 

Bw’otyo  n’otabula  omusaayi  mu  maziga  agakulukuta  okuva  mu 
maaso  go? 

Banyumya  nti  qaswida  bwe  yali  esomemwa  mu  maaso  ge,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yali 
amwenya  era  nga  bw’anyeenya  n’omubiri  gwe  mpola  olw’okunyumirwa 
ng’afaananako  n’ebikoola  bw’ebyenyeenya  obulungi. 

Mu  kugoberera  enkola  emu,  qaswida  ebadde  ejja  esomerwa 
abalwadde  okuva  olwo,  olw’okusuubira  okutuukiriza  eby’omwoyo 
ebya  Nnabbi  (okusaasira  kwa  Allah  n’emirembe  bibeere  ku  ye); 
era  ebadde  ejja  ekozesebwa  ng’ekkubo  ery’okunoonya  okuvumulwa 
okuva  eri  Allah,  nnannyini  matendo.309 


Okwekenneenya  Obutuufu  Bw’amawulire 
Agaba  Galeeteddwa  Omuntu  Omukyamu! 

Waliidi  ibn  Uqbah,  eyasindikibwa  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  eri  ba  Banu  Muswtwaliq 
okubasoloozaamu  Zaka,  yakuba  enkyukira  bwe  yalaba  ekibinja 
okuva  mu  bo  nga  bajja  okumwaniriza,  ye  n’alowooza  nti  baali 
bajja  gy’ali  okumutta,  nga  kino  akijja  ku  nkaayana  ezaaliwo  wakati 
waabwe  eddako  mu  biseera  by’Obutamanya.  Bwe  yadda  e  Madiina 
yawa  Nnabbi  (okusaasira  kwa  Allah  n’emirembe  bibeere  ku  ye) 
amawulire  agataali  matuufu  ng’attottola  ekyali  kiguddewo  n’atuuka 
ne  ku  ddaala  ly’okuwaayiriza  ba  Banu  Muswtwaliqi  okusobola  ye 
okweggyako  omusango.  Yagamba  bw’atyi: 


308.  Salam  lye  linnya  lya  kabira  Nnabbi  Owemikisa  (okusaasira  kwa  Allah 
nemirembe  bibeere  ku  ye)  we  yasinziiranga  okwogera  ne  Basswahaba  be 
ebiseera  ebitali  bimu. 

309.  Ilhan  Armut^uoglu,  Kaside-i  Biirde,  Konya  1983,  olup.  8-11. 

“Omubaka  wa  Allah!  Bakyuse  ne  bava  mu  Busiraamu.  Tebakomye 
ku  kugaana  bugaanyi  kuwa  Zaka,  naye  katono  n’okunzita  banzite.” 

Omubaka  wa  Allah  (okusaasira  kwa  Allah  n’emirembe  bibeere  ku 
ye)  amangu  ddala  yateekateeka  eggye  okusobola  okugenda  okwann- 
ganga  ab’ekika  ekyali  kirabise  nga  kyewaggudde.  Wabula  ng’ekyo 
tekinnabaawo,  ba  Banu  Muswatwaliqi  olwategeera  embeera  nga 
bwe  yali,  baayanguwa  ne  basindika  ekibinja  ky’ababaka  e  Madiina, 
ekyalimu  abo  bennyini  abaali  bategekeddwa  okwaniriza  Waliidi.  Mu 
kkubo  baasisinkana  eggye  ly’abalwanyi  ab’oku  mbalaasi  eryali  libas- 
indikiddwa.  Tebaalwa  ne  bamanya  kalonda  eyali  akwata  ku  nsonga 
era  amazima  ne  gazuuka.  Olwo  Allah,  nnannyini  matendo,  n’assa 
Obubaka  ng’alabula  Abakkiriza  obutamalanga  galamula  kintu  nga 
tebannaba  kukinoonyerezaako  na  kutuuka  ku  ntobo  ya  nsonga. 

“Abange  mmwe  Abakkiriza!  Omwonoonefu  bw’abanga 
ng’abaleetedde  amawulire  gonna  mumalenga  kugeekenneenya, 
muleme  kutuusa  ku  bantu  mutawaana  nga  temumanyi,  (bwe  mutyo) 
ne  mukeesa  enkya  nga  mwejjusa  kye  mukoze.  Era  mumanye  nti  mu 
mmwe  mulimu  Omubaka  wa  Allah.  Singa  abagondera  mu  bintu  ebi- 
singa  obungi  amazima  mwandigudde  mu  kwennyamira,  naye  Allah 
yabaagaza  obukkiriza  n’abubawundira  mu  mitima  gyammwe  era 

n’abakyaya  obukaafiiri  (obutakkiriza),  n’obwonoonyi  n’obugyeemu; 
bano  be  balunngamu.”  (al  Hujuraati,  49  : 6  -  7) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  olwo  kwe  kulagira  Abbaad  ibn  Bishri  (Allah  amusiime)  nti  . . 
ddayo  nabo  asolooze  Zaka  yaabwe;  naye  weewale  okulondamu  ebintu 
ebisinga  okuba  ebirungi  okuva  mu  by’obugagga  byabwe!”  Abbaadi 
(Allah  amusiime)  yabeera  ne  ba  Banu  Muswtaliq  ennaku  kkumi  era 
nga  mu  zo  yabasomesanga  ekyo  kye  yasobola  okuva  mu  Kulaane 
n’Obusiraamu.  (Ahmada,  IV,  279;  Ibn  Hishaam,  III,  340  -  341;  Ibn  Sa’adi,  II,  161) 

Amawulire  mangi  nga  gasibuka  ku  muntu  omwonoonyi  gatam- 
bula  okuva  ku  mumwa  okudda  ku  mulala  ne  gamaliriza  nga  gatuuse 
ku  muntu  omulongoofu  naye  nga  musajja  wattu  talina  bumanyirivu 
oba  okwawulawo.  Oyo  wadde  ng’aba  talina  kakwate  na  bikolwa  bibi, 
naye  n’agenda  mu  maaso  n’okugasaasaanya,  mu  mutima  omulungi  eri 
abalala.  Kino  kisaanye  kitegeerwe  nti  okutwala  amawulire  agatamaze 
kwekenneenyezebwa  butuufu  bwago  n’okugasaasaanya  kuleeta  ebizibu 
bingi,  ssi  nsonga  agasaasaanyizza  mukyamu  oba  nedda.  Oba  olyawo 
wayinza  obutabaawo  buzibu  singa  kituukirira  ng’amawulire  galimu 
obutuufu,  naye  ate,  ku  ludda  olulala  singa  kizuuka  nti  amawulire 
mapangirire  okugasaasaanya  kusaabaanya  omuntu  n’ebibi  eby’amaanyi 
okufaananako  n’okusala  ebigambo  oba  okugeya.  N’olw’ekyo,  omuntu 
bulijjo  asaanye  yeegendereze  amawulire,  okusingira  ddala  ago  agal- 
imu  ebitasanyusa  nga  gava  mu  nsonda  eziteesigika. 


Ekikwekweto  Kye  Tabuuk:  Ekigezo  Ky’obukkiriza 
Eky’amaanyi  (Rajab,  9  /  Omwezi  Ogwomwenda  -  Ogwekkumi 
[Mutunda  ne  Mukulukusa  Bitungotungo],  630) 


Ekikwekweto  kye  Tabuuk,  akabuga  akali  wakati  ddala  owa 
Madiina  ne  Damascus  kye  kyasembayo  mu  ntalo  zonna  Nnabbi 

- 

Ow’emikisa  (okusaasira  kwa  Allah  n’emirembe  bibeere  ku  ye)  ze  yee- 
tabamu.  Ekikwekweto  kino  kiyinza  okutwalibwa  ng’ekyali  kyeyon- 
gereza  ku  lutalo  lwe  Mu’utah.  Kabaka  we  Byzantine,  ng’akyali 
mu  busungu  olw’ekyo  ekyagwa  e  Mu’utah,  yalina  ekigendererwa 
eky’okulumba  Buwalabu  yonna  ng’amaanyi  g’Obusiraamu  tegan- 
natuuka  ku  ddaala  litiisa.  Olw’ekigendererwa  eky’okukkakkanya 
ekyo  kye  yalabanga  obulumbaganyi  bw’Abasiraamu,  yayagala 
okukozesa  Abawalabu  Abagoberezi  ba  Kristo.  Ba  Ghasaani,  abo 
be  yalabanga  abaali  abantu  abatuufu  okukozesa  mu  nsonga  eno, 
nabo  baali  beetegefu  nnyo  n’okusingawo  okutuukiriza  entegeka 
eno.  Amawulire  g’obulumbaganyi  obwali  bubindabinda  tegaalwa 
ne  gatuuka  e  Madiina  nga  galeetebwa  abasuubuzi  abaali  bajja  e 
Madiina,  nga  babalabula  ng’ebibuga  byabwe  bwe  byali  byolekedde 
okulumbibwa  okubi  ennyo. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bw’atyo  yakunga  Basswahaba  bonna  abato  n’abakulu. 
Okweteekerateekera  olutalo  lwonna  n’okutuusa  ku  kiseera  ekyo  kwa- 
banga  kukolebwa  mu  kyama  omulabe  aleme  kutegeera  kifo  ekikwe- 
kweto  gye  kyabanga  kigenda  okubeera.  Naye  ku  luno  embeera  yali 
yayawukanako.  Ebiseera  byali  bya  kyeya  nga  bya  bbugumu  nnyo. 
Baali  boolekedde  omulabe  ow’amaanyi  ate  n’olugendo  olunene.  So 
ng’ate  n’Abasiraamu  baali  mu  mbeera  ey’akanyigo  mu  byenfuna,  nga 
bali  ne  mu  njala  ey’amaanyi  (ani  amuwadde  akatebe)  eyali  egudde  e 
Madiina  mu  mwaka  ogwo.310 

Abannanfuusi,  mu  kusomba  emitawaana  egyali  gisinga 
obunene  nga  bulijjo,  baakoleeza  buto  omuliro  ogw’ebikolobero  era 
ne  bagezaako  okumalamu  Abakkiriza  amaanyi.  Mukama  waabwe 
Abdalla  ibn  Ubayy,  mu  kwewulira  nga  bulijjo,  yatandika  okujerega 
nga  bw’ayogera  ebigambo  bino  nti,  “Oyo  Muhammadi  alowooza 

310.  Ibn  Sa’adi,  II,  165;  Bukhari,  Tafsir,  66  /  2. 

nti  Abalooma  muzannyo  gwa  kito?  Nze  nsobola  okumulaba  ye  ne 
Basswahaba  be  nga  bawambe  n’okutandika  n’essaawa  eno!” 

Abannanfuusi  abalala  nabo  baayongereza  okwo  n’ebigambo 
ebyefaanaanyirizaako  nti,  “Oyinza  otya  okwetantala  okugenda  mu 
lutalo  mu  budde  obwokya  bwe  butyi?”  Eky’okuddamu  kyaggyira  mu 
Bubaka  obwali  bugamba  nti: 

“Abo  abaasigala  emabega  (ne  bateetaba  mu  lutalo  lwe  Tabuuk) 
baasanyuka  olw’okusigala  kwabwe  emabega  ne  batagenda  na  Mubaka 
wa  Allah;  era  ne  batamwa  okulwana  nga  bakozesa  emmaali  yaabwe 
nabo  bennyini  mu  Kkubo  lya  Allah  ne  bagamba  nti,  ‘Temugenda 
mu  lubabu  lw’omusana’  Gamba  nti:  ‘Omuliro  gwa  Jahannama  gwe 
gusinga  okwokya’  bwe  baba  nga  bategeera  (kye  boogera)!” 

Ku  ludda  olulala,  Abawalabu  bannamalungu  abamu  bajja  eri 
Nnabbi  (okusaasira  kwa  Allah  n’emirembe  bibeere  ku  ye)  nga  balina 
ebyekwaso  eby’enjawulo  nga  bamusaba  abakkirize  baleme  kwetaba 
mu  lutalo  nga  ayah  eno  bw’eyogera: 

‘Ne  bajja  (gy’oli)  abamu  ku  bannamalungu  abo  abaafuna 
eby’okwekwasa  nga  baagala  bafune  olukusa  (olubasonyiyisa  okul- 
wana),  n’abo  abaalimba  Allah  ne  Omubaka  we  ne  basigala  awaka; 
ebibonerezo  ebiruma  bijja  kuba  ku  batakkiriza.”  (at-Tawba,  9 : 90)311 

Kulaane  oluvannyuma  yayanja  amakubo  okusobola  okwawuula 
Abakkiriza  ku  bannanfuusi  n’egamba  bw’etyi: 

“Singa  kibadde  nti  waliwo  omugaso  ogwa  mangu  era 
n’olugendo  olw’okumpi  bandikugoberedde,  naye  olugendo  lubadde 
luwanvu  nnyo  gye  bali;  era  bajja  kulayira  Allah  nti,  ‘Singa  tubadde 
n’obusobozi  mazima  ddala  twandigenze  na  mmwe’  Bazikiriza 
emyoyo  gyabwe,  ate  nga  Allah  amanyi  nti  mazima  ddala  balimba.” 
(at  Tawbah,  9  :  42) 

311.  Waaqidi,  III,  993  -  996;  Ibn  Sa’adi,  II,  165. 

“Tebakusaba  lukusa  abo  abakkiriza  Allah  n’Olunaku 
lw’enkomerero  okulwana  nga  bakozesa  emmaali  yaabwe  nabo  ken- 
nyini  era  mazima  Allah  amanyi  abo  abamutya.  Abo  abatakkiriza 
Allah  n’Olunaku  lw’enkomerero  n’emitima  gyabwe  egiri  mu  kubuus- 
abuusa  be  bokka  abasaba  olukusa  era  bo  mu  kubuusabuusa  mwe 
babulubuutira”  (at  Tawba,  9  :  44  -  45) 

Abannaanfuusi  tebaakola  kweteekateeka  kwonna  okugenda  mu 
lutalo.  Kino  kyalagira  ddala  nti  baali  tebalina  kigendererwa  kyonna 
kya  kwegatta  ku  Bakkiriza  mu  kusenvula  okugenda  e  Tabuuk.  Kino 
Katonda  Owoobuyinza  yakyogerako  nti: 

“Singa  baali  baagala  okufuluma  (okugenda  mu  lutalo)  bwe 
batyo  ddala  bandirukoledde  enteekateeka. . .”  (at  Tawba,  9 : 46) 

Naye  kwali  kusaasira  kwa  Katonda  abannanfuusi  okusalawo 
okusigala  n’okwebwalabwala  obuteegatta  ku  ggye  lya  Basiraamu.  Ne 
bwe  bandiryegasseeko,  Abdalla  ibn  Ubayy  yandizzeemu  enneeyisa 
ye  eyo  gye  yayolesa  mu  lutalo  lwe  Uhudi  n’ayabulira  Abakkiriza. 
Allah,  nnannyini  matendo,  agamba  nti: 

“. . .  naye  Allah  yatamwa  okugenda  kwabwe  (nammwe)  bw’atyo 
n’abasigaza  emabega  (n’abagayaaza)  era  ne  bategeezebwa  nti, 
‘Mutuule  awamu  n’abo  ab’okusigala  (eka).’  Singa  baasenvula  nam- 

mwe  tebalina  kye  bandibongeddeko  (mu  maanyi)  okuggyako  oku- 
bataataaganya  era  banditawuse  okudda  wano  na  wali  nga  baagala 
okubasigamu  obwewagguzi  ate  nga  mu  mmwe  mulimu  abawuliriza 
ennyo  buli  akakubye.  Naye  Allah  Mumanyi  eri  abo  abakola  ebikya- 
rnu.”  (at  Tawba,  9:46-  47) 

Wadde  ng’abannanfuusi  baali  boonoonyi  era  nga  bagyeemu, 
naye  kino  kyali  kitono  bw’oba  okigeerageranyizza  ku  bulabe  bwe 
baakola  mu  kiseera  ky’ebikwekweto  ebyo  bye  beenyigiramu,  bwe 
baataataganya  eggye  ly’Obusiraamu  lyonna  olw’enngambo  ze 
baagendanga  bakola,  obulimba  n’okutiitiira  kwabwe  n’okutya  bye 
baayolesanga  mu  biseera  eby’enjawulo.  Buli  munnanfuusi  gwali 
mutawaana  ogwali  gulindirira  okugwawo  akaseera  konna.  Wabula 
Katonda  Owoobuyinza  yabiyingiramu  era  bw’atyo  n’aziyiza  aban- 
nanfuusi  okwegatta  ku  lutabaalo  lwe  Tabuuk;  ekikwekweto  ekyal- 
imu  obuzibu  obungi  obwalabika  okuba  nga  bwali  butiisa  gye  bali. 
Basswahaba  oluvannyuma  bassa  ekikkoowe  olw’okuwewulwa  ku 
mitawaana  gya  bannanfuusi. 

Nga  bwe  bawaayo  ebyekwaso,  abannanfuusi  baali  basaba  bak- 
kirizibwe  obuteetaba  mu  Lutalo.  Abamu  ku  bo  baagendera  ddala 
wala  nnyo  okutuuka  okugamba  nti  baali  tebaagala  kwetaba  mu 
lutalo  olw’okutya  nti  baali  bayinza  okusendasendebwa  abakyala 
Abayonaani.  Baali  bagezaako  okukweka  obubi  bw’obunnanfuusi 
bwabwe  nga  balaga  nga  bwe  baalina  ensonga  ez’amaanyi  ennyo. 
Naye  Allah,  nnannyini  matendo  gonna,  yabawemuukiriza  omulundi 
omulala  n’agamba  nti: 

“Era  mu  bo  mulimu  oyo  agamba  nti,  ‘Nzikiriza  (nneme  kwe- 
taba  mu  lutalo)  era  tonteeka  mu  kukemebwa’.  Ddala  mu  kukemebwa 
mwe  bali.  Era  mazima  ddala  Omuliro  Jahannama  gwetoolodde 
abatakkiriza.”  (at  Tawba,  9 : 49) 


Ng’atiisa  abannanfuusi  ebibonerezo  ebikaawu  ebibalindiridde, 
Katonda  Owoobuyinza,  mu  kiseera  kye  kimu  yali  alabula  abakkiriza 
abamu  abo,  olw’okusikirizibwa  kw’abannanfuusi,  abaali  batandise 
okulaga  obubonero  bw’okupondooka,  n’agamba  nti: 

“Abange  mmwe  abakkiriza!  Mubadde  ki  okuba  nga  bwe  baba 
babagambye  nti,  Mugende  (mulwane)  mu  kkubo  lya  Allah,  musiki- 
rizibwa  nnyo  ensi?  Mulonzeewo  obulamu  obw’ensi  ne  mulekawo 
Enkomerero?  Naye  okweyagala  kw’obulamu  bw’ensi  bw’oba  okuger- 
aageranyizza  n’Enkomerero  tekulina  kye  kuli  okuggyako  ekintu 
ekitono  ennyo.  Bwe  munaaba  temugenze  (kulwana,  Katonda)  ajja 
kubabonyaabonya  n’ebibonyoobonyo  ebiruma,  era  abawanyiseemu 
abantu  abalala;  ate  nga  temuyinza  kumuleetako  kabi  konna.  Era 
Allah  Muyinza  ku  buli  kintu  kyonna.”  (at  Tawba,  9:38  -  39) 

“Mugende  mu  maaso  nga  muli  bawewufu  n’abaggumivu,  era 
mulwane  nnyo  mu  kkubo  lya  Allah  nga  mukozesa  emmaali  yammwe 
na  mmwe  kennyini  kino  kye  kibasingira  obulungi  singa  mumanyi” 
(at  Tawba,  9  :  41) 


Okulabula  kuno  kulina  kye  kwakola  ku  Basiraamu,  nga  kubazza 
bujja  mu  lutemya  lwa  liiso.  Okupondooka  okwali  kuzikirizza  emitima 
bwe  kutyo  kwasikirwa  okwejjusa  n’okwekuba  mu  mitima,  olwo  ne 
gidda  bujja  ne  beesunga  kutandika  bupya.  Okukunga  imaan,  nga 
kujjude  obuvumu,  kwali  kugenda  mu  maaso  ekiseera  ekyo.  Nga  byon- 
na  obitadde  wabbali,  okwanukula  omulanga  gwa  jihaadi  ng’abalabe 
bateekateeka  okulumba  ensi  z’Abasiraamu  kwali  Fardul  ayn,  oku- 
kakata  ku  Basiraamu  bonna.  Awamu  n’ekyo,  abo  abaali  bayinza  okub- 
alibwa  ng’abatakatibwako  kwetaba  mu  jihaadi  baateekebwateekebwa 
mu  biti  byabwe  mu  Bubaka  obuva  eri  Katonda  obugamba  nti: 

“Abanafu,  abalwadde  n’abo  abatasobola  kufuna  kye  basaasaan- 
ya  tebalina  mutawaana  (okusigala  eka),  ebbanga  lye  bamala  nga 
beesimbu  eri  Allah  ne  Omubaka  we;  tewali  ngeri  yonna  abakozi 
b’emirimu  emirungi  gye  banenyezebwamu  era  Allah  Musonyiyi  era 
Musaasizi”  (at  Tawba,  9  :  91) 


Okugoberera  ayah  by’egamba,  abo  abakkirizibwa  obuteetaba 
mu  lutabaalo,  mu  kusigala  kwabwe  awaka,  bateekeddwa  obuta- 
kola  bikyamu  mu  kibuga  kyabwe  oba  okusaasaanya  enngambo 
ez’obulimba,  ezimalamu  amaanyi  era  balina  okuyamba  abantu  b’abo 
abali  mu  lutalo;  era  engeri  gye  bali  ‘abakozi  b’emirimu  emirungi’, 

baba  tebasuubirwa  kunenyezebwa  na  kukola  byonoono.  Mu  kiseera 
kye  kimu,  okuva  lwe  watali  kiragiro  kibagaana  kwenyigira  mu  lutalo, 
singa  baba  baagadde  nga  balina  n’ebikola  ebibasobozesa,  baba  ba 
ddembe  okwegatta  ku  ggye  kasita  baba  nga  tebaafuuke  mugugu  eri 
abalala. 

Basswahaba  beesanga  nga  batubidde  mu  makkati 
g’okukyakyankya  nga  balina  essuubi  okuwaayo  obulamu  bwabwe 
mu  kkubo  lya  Allah,  nnannyini  matendo.  Wabula  Basswahaba 
musanvu  mulamba  abaali  bateesobola,  tebaafuna  kya  kwebagala 
kusobola  kwenyigira  mu  lugendo.  Okutwalira  awamu,  Basswahaba 
baawalirizibwa  okugabana  enngamiya  emu  nga  n’oluusi  baagye- 
bagalanga  basatu  mu  mpalo.  Naye  bano  omusanvu  tebaasobola 
kufuna  kya  kwebagala  kye  baali  bayinza  okukozesa  ne  bannaabwe 
abalala  ababiri  oba  abasatu,  awamu  n’okuba  nga  baali  baagala  nnyo 
okugenda.  Bwe  batyo,  baagenda  ewa  Nnabbi  Ow’emikisa  (okusasira 
kwa  Allah  nemirembe  bibeere  ku  ye)  ne  bamutegeeza  ku  kizibu  kye 
baalimu.  Naye  Nnabbi  Ow’emikisa  (okusasira  kwa  Allah  nemirembe 
bibeere  ku  ye)  bwe  yakabatema  nga  bwe  yali  talina  nngamiya  za 
kubawa,  bwe  batyo  bayunguka  amaziga  era  ne  baddayo  nga  bakaa- 
ba.  Okusiima  kwa  Katonda  olw’amaziga  gaabwe  ge  baakaaba  mu 
ngeri  ey’ekitiibwa  eyali  esinga  kwayogerwa  mu  Kulaane  nti: 

wadde  era  (tewali  kunenyezebwa)  kw’abo  bwe  baba  bazze 
gy’oli  nga  baagala  obafunire  kye  beebagala  n’ogamba  nti:  ‘Sirina  bya 
kwebagala  bye  nnyinza  kubatwalirako’,  baddayo  ng’amaaso  gaabwe 


NNABBI  MUHAMMAD  OMULONDEMU  |g 


gajjudde  amaziga  mu  kunakuwala  okw’ekitalo  olw’obutafuna  ekyo 
kye  bayinza  kuwaayo  (mu  lutalo).”  (at  Tawba,  9 : 92) 

Nga  Abdurahman  ibn  Ka’abi  ne  Abdalla  ibn  Mughaffal  (Allah 
abasiime)  abamu  kw’abo  abatenderezebwa  mu  ayah  baddayo  (eka) 
okuva  eri  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ng’amaaso  gaabwe  gajjudde  amaziga,  Ibn  Yamin 
yabatuukirira  n’ababuuza  ekyali  kibakaabya. 

Baamuddamu  nti,  “Tugenze  eri  Omubaka  wa  Allah  (okusaasira 
kwa  Allah  n’emirembe  bibeere  ku  ye)  nga  kye  kyali  kisembayo  nga 
twagala  atufunire  ekyebagalwa,  wabula  naye  n’atasobola  kutufunira 
kya  kwebagala...  ate  nga  tetulina  kya  kwebagala  tusobole  okweyunga 
ku  Mubaka  wa  Allah  mu  kigendererwa  kye.” 

Ibn  Yamin  (Allah  amusiime)  bw’atyo  yabawa  enngamiya 
bagikozese  bombi  n’entende  ng’entanda.  Mu  ngeri  y’emu,  Abaasi 
(Allah  amusiime)  n’awa  abalala  ababiri  ensolo  ey’okwebagala  ne 
Uthumaan  (Allah  amusiime)  naye  n’awa  abasatu  abasigadde  enso- 
lo.312  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  oluvannyuma  yasobola  okuwa  Basswahaba  abeetaavu 
abalala  eby’okukozesa.313  Basswahaba  bano,  awamu  n’okuba  nga 
baali  baweereddwa  olukusa  olw’obuteetaba  mu  lutalo  mu  kiseera 
ekyo,  baali  tebasobola  kukyebeera  obutaba  na  Nnabbi  Ow’emikisa 
(okusaasira  kwa  Allah  nemirembe  bibeere  ku  ye)  wadde  akaseera 
akatono  songa  n’emitima  gyabwe  gyali  gijjude  okwagala  Allah, 
nnannyini  matendo.  Bwe  batyo  beewangulira  ekitiibwa  ky’okugenda 
e  Tabuuk  olw’okusasulwa  obwagazi  bw’okwenyigira  mu  lutabaalo 
n’obujjumbize  bye  baalina. 


312.  Ibn  Hishaam,  IV,  172;  Waaqidi,  III,  994. 

313.  Bukhari,  Maghaazi,  78. 

Kino  kimu  bumu  ku  byokulabirako  ebingi  ebiraga  obunene 
bw’okwewaayo  mu  mubiri  ne  mu  mwoyo  Baswahaba  bye  baalaga 
mu  kkubo  lya  Katonda  Owoobuyinza  era  ebiraga  obulungi  obujj- 
udde  mu  mitima  gyabwe. 

Ebimu  ku  bitagenda  kwerabirwa  mu  lutalo  lwe  Tabuuk 
kinyumizibwa  Wasilah  ibn  Asqa  (Allah  amusiime)  eyanyumya 
bw’atyi: 

“Ng’ebula  ennaku  mbale  okugenda  e  Tabuuk,  nalangirira  mu 
Madiina  nga  nnoonya  omuntu  eyali  ayinza  okunzikiriza  okwebagala 
ensolo  ye  nga  nze  nnali  wa  kumuleka  atwale  omugabo  gwange  mu 
minyago.  Omukadde  omu  okuva  mu  ba  Answari  yanngamba  nti 
yali  asobola  okuntwala  mu  lutabaalo  nga  twebagala  enngamiya  ye 
mu  mpalo.  Nnamugambirawo  nti,  ‘Tukkiriziganyizza.  Kati  nno  tujja 
kusiyagguka  tugende  mu  maaso  mu  linnya  lya  Allah  Oyo  omu- 
gagga!’ 

Bwe  ntyo  nnava  e  Madiina  ne  twessa  mu  ddene  n’ow’omukwano 
asinga  obulungi.  Ku  nkomerero  Allah  yampa  omugabo  mu  minyago 
ogwali  ogw’enngamiya  era  ne  nzikwata  bukolokolo  ne  nzigoba  nga 
nzitwala  eri  mukwano  gwange  omu  Answari  atwale.  Wabula  ye 
nanngamba  nti: 

‘Twala  enngamiya  zo  ogende!’ 

Nnagaana  ne  mmugamba  nti,  ‘Naye  zino  zizo  okusinziira  ku 
ndagaano  gye  twakola’. 

Olwo  omu  Answari  kwe  kunngamba  nti,  ‘Muganda  wange,  twala 
eminyago  gyo  kubanga  nze  n’okusookera  ddala  saalina  bwetaavu  mu 
mugabo  gwo  ogw’ebyokufuna.  Nze  nnali  nfa  kufuna  mugabo  mu 
mpeera  ze  nnali  ow’okukufunako  ku  Lunaku  lw’enkomerero’”  (Abu 
Dawuda,  Tihaadi,  113  /  2676) 

Essanyu  olw’okukyusa  obulamu  nebyobugagga  okubifuula  eby- 
enfuna  eby’Olunaku  lw’enkomerero  olwo  ne  bisobola  okukozese- 
bwa  okweguliramu  Ejjana,  lyatuuka  ku  ntikko  yaalyo  mu  kiseera 
ky’okweteekerateekera  Olutalo,  nga  kyateekawo  omutindo  eri  ummah 
yonna  ogujja  okubeerawo  okutuusiza  ddala  ku  Ssaawa  Esembayo. 
Olw’okweyunira  okuweereza  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye),  Basswahaba  baakirako  ebiwojjolo 
ebyetayirira  omumuli,  nga  bwe  baddingana  ekigambo  ‘Bakadde  baffe 
n’obulamu  bwaffe  biweebweyo  nga  saddaaka  ku  lulwo,  Omubaka  wa 
Allah’  ku  buli  mulimu  muzito  gwe  baakolanga,  ekyali  kiraga  nti  kye 
baabanga  bakoze  kyabanga  temuli  bwe  wabanga  okigeraageranyizza 
n’omukwano  gwe  baalina  eri  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye). 

Obujjumbize  buno  Basswahaba  baagenderera  nabwo  okumala 
emyaka  mingi  mu  maaso.  Nga  yettanira  taquwa  okusinga  olukusa 
olwaweebwa  abo  abaayogerwako  nga  abaalina  ensonga  ezaali  ziba- 
sonyiyisa  okutalwana  mu  ayah,  muzibe  Ummu  Maktuum  yeenyigira 
mu  lutalo  lwa  Qaadisiyyah,  n’atuusa  n’okukola  ogw’okuwanirira  ben- 
dera  ye  ggye  ly’Obusiraamu,  nga  tafudde  ku  kubeera  kwe  muzibe. 

Okulabula  okwakka  okuva  eri  Katonda  Owoobuyinza  kulina 
kinene  kye  kwakola  mu  kukunga  eggye  ly’Obusiraamu  essuffu  ery- 
awerera  ddala  emitwaalo  esatu  mu  kaseera  akatono  ennyo.314  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  mu 
kusooka  bendera  ya  ba  Najjaar  yali  agiwadde  Umarah  ibn  Hazm 
(Allah  amusiime);  naye  bwe  yalaba  Zayidi  ibn  Thaabit  (Allah  amusi- 
ime)  yasalawo  bendera  n’agijja  mu  mikono  gya  Umarah  n’agiwa 
Zayidi. 

314.  Waaqidi,  III,  1002;  Ibn  Sa’adi,  II,  166. 

Umarah  yamubuuza  nti,  ‘Mubaka  wa  Allah,  okikoze  kuba 
onnyiigidde?” 

Nnabbi  yamuddamu  nti,  ‘Nedda.  Ndayira  Allah  nti  ssiri  munyi- 
ivu  na  kamu  gy’oli.  Naye  naawe  olina  okubeera  nga  Kulaane  ekus- 
ingira  ekirala  kyonna.  Yakwata  Kulaane  ku  mwoyo  okukusinga. 
Omuntu  aba  akutte  Kulaane  ku  mwoyo  okusinga  ku  balala  buli- 
jjo  alina  okubeera  n’enkizo,  ne  bw’abeera  omuddu  omuddugavu 
ng’alina  ennyindo  esaliddwaako!” 

Nnanbbi  wa  Allah  (okusaasira  kwa  Allah  n’emirembe  bibeere 
ku  ye)  olwo  n’awa  amagezi  eri  ba  Aws  ne  ba  Khazraj  bendera  zaabwe 
okuziwa  abo  abaali  basinga  ku  bannaabwe  okukwata  Kulaane  ku 
mwoyo.  Bw’atyo  Abu  Zayidi  (Allah  amusiime)  n’aweebwa  bendera 
ya  ba  Awf,  ate  Mawaazi  (Allah  amusiime)  n’aweebwa  eya  ba  Banu 
Salimah  (Waaqidi,  III,  1003) 


Okukunga  Basswahaba  Okuwaayo 

Nga  tebannaba  kusitula  kugenda  mu  Lutabaalo,  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye) 
yakunga  Basswahaba  okuwaayo  okusobola  okumala  ebyetaago  ebingi 
eby’eggye.  Madiina  mu  kaseera  ako  yalimu  enjala  etagambika.  Naye 
nga  byonna  babitadde  ku  bbali,  ng’ebirowoozo  byonna  eby’obuntu 
n’ebigendererwa  wakati  mu  kufuba  okwa  imaan,  Basswahaba  beenyi- 
gira  nnyo  n’amaanyi  gaabwe  gonna  mu  lwokaano  olw’okwagaliza. 
Abu  Bakari  (Allah  amusiime)  ye  yawaayo  ebyobugagga  bwe  byonna. 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  bwe  yagamba  nti  “Siganyuddwa  mu  byabugagga  bya  muntu 
yenna  nga  bwe  nganyuddwa  mu  by’obugagga  bya  Abu  Bakari”,  Abu 
Bakari  (Allah  amusiime)  mu  kiseera  ekyo  eyali  ali  mu  kukaaba, 
yagamba  nti,  ‘Mubaka  wa  Allah,  eby’obugagga  byange  nange  ken- 

nyini  tetuliiwo  okuggyako  ku  lulwo?”  (Ibn  Maajah,  Muqaddimah,  11). 
Kuno  kwali  kukakasa  nti  yali  awaddeyo  obulamu  bwe  na  byonna  bye 
yalina  ku  lwa  Nnabbi  Owemikisa  (okusaasira  kwa  Allah  n’emirembe 
bibeere  ku  ye)  era  nga  yali  aggweeredde  mu  ye. 

Nnabbi  Ow’emikisa  (okusaasira  kwa  Allah  nemirembe  gibeere 
ku  ye)  yamubuuza  nti  “Abu  Bakari,  ki  ki  ky’olekedde  mukyala  wo 
n’abaana?”  ekintu  Sswahaba  ono  kye  yaddamu  ng’ajjudde  amabbab- 
banyi  ga  imaan  nti,  “Ndeseeyo  Allah  ne  Omubaka  we!”  (Tirmidhi, 
Manaaqib,  16  /  3675) 

Umaru  (Allah  amusiime)  ye  yali  aleese  kimu  kya  kubiri 
eky’eby’obugagga  bwe  ng’alowooza  nti  ku  mulundi  guno  yali  asinze 
ku  Abu  Bakari  (Allah  amusiime)  mu  kuwaayo  naye  era  ne  ku  luno 
tekyatuukirira. 

Uthumaani  (Allah  amusiime)  yateekateeka  enngamiya  ebi- 
kumi  bisatu  biramba,  nga  zonna  aziteeseeko  buli  kikozesebwa, 
n’aziwaayo  eri  eggye  ly’Obusiraamu,  nga  kuno  kwe  yagatta  dinaari 
lukumi  lulamba.  Ng’amwogerako,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yayogera  ebigambo  bino  wam- 
manga  ebyali  biraga  omukwano  gy’ali  nti:  “Teri  kintu  Uthumaani 
ky’ajja  kukola  kijja  kuddayo  kumukosa!”  (Tirmidhi,  Manaaqib,  18  /  3700; 
Ahmad,  V,  63) 

Okwongereza  kw’ekyo,  Uthumaani  (Allah  amusiime)  n’abomu 
maka  ge  baawaayo  mu  kkubo  lya  Allah,  nnannyini  matendo, 
eby’okwewunda  byabwe  eby’omuwendo  byonna  bye  baalina.  Mu 
ngeri  y’emu,  Basswahaba  abakyala  baaleeta  buli  ka  kwewunda  ke 
baalina  mu  by’okwewunda  eby’omuwendo  na  buli  kantu  kalungi 
konna  ne  babiteeka  mu  maaso  ga  Omubaka  Ow’ekitiibwa  (okusaa- 
sira  kwa  Allah  n’emirembe  bibeere  ku  ye).315  Omuwala  ow’emyaka 


315.  Waaqidi,  III,  992. 

ekkumi  n’ogumu  ataasobola  kuggyako  byakumatu  bye  yabisikam- 
bulako  olwekinyegenyege  kye  yafuna  era  n’abissa  mu  maaso  ga 
Nnabbi  (okusaasira  kwa  Allah  n’emirembe  bibeere  ku  ye)  nga  biriko 
n’otusaayi. 

Ne  Basswahaba  abateesobola,  kumpi  abaali  batalina  kya 
kuwaayo  kyonna,  nabo  basikirizibwa  okufunayo  akantu  ke  bawaayo. 
Omu  ku  b’ekika  kino  yali  Abu  Aqil  (Allah  amusiime),  eyakola  ekiro 
kyonna,  n’afuna  ebipimo  bibiri  eby’entende  ekimu  ku  byo  kye  yat- 
wala  eka  ate  ekirala  n’akiwaayo  eri  eggye  ly’Obusiraamu.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yag- 
amba  nti,  “Katonda  akwongere  okukugaziyiriza  mw’ekyo  ky’oleese 
ate  era  n’ekyo  ky’osigazizza”,  olwo  n’alagira  entende  zigattibwe  ku 
ntuumu  y’ebirabo  ebyaweebwayo.  (Twabari,  Tafsiir,  X,  251) 

Abannanfuusi,  ku  ludda  olulala,  baatandika  okujeeja  ekyo 
kye  baabalanga  okuwaayo  obuntu  omutali  ne  batuuka  n’okunenya 
Abu  Aqil  obutaba  mwesimbu.  Uqbah  ibn  Amiri  (Allah  amusiime) 
yanyumya  bw’atyi: 

“Ayah  ey’okusaddaaka316  bwe  yakka  twatandika  okwetikka  enku 
ku  migongo  gyaffe  era  ne  tuwaayo  okuva  mw’ebyo  bye  tufuna,  olwo 
ne  wajja  omusajja  eyawaayo  omuwendo  omunene  abannanfuusi 
gwe  baayogerako  nti,  ‘Oyo  ali  mu  kweraga  bwerazi.’  Ate  bwe  wajja 
omulala  eyawaayo  omulengo  gw’entende  oyo  era  abannanfuusi  ne 

316.  Ayah  eyogerwako  ye  ayah  eya  103  eri  mu  ssuula  Tawbah,  ngekitundu  kyayo 
ekisinga  kyali  kikwata  ku  Lutalo  lwe  Tabuuk: 

(i-jd*  yij  yi\  !>■ 

“Twala  mu  by’obugagga  byabwe  zaka  obatukuze  nayo  era  obasabire  (Allah 
okubasaasira)  kubanga  ddala  okusaba  kwo  kubayamba  okutebenkera.  Era 
Allah  Muwulizi  (wa  buli  kimu)  Omumanyi  (wa  byonna). 

bamwogerako  nti,  ‘Allah  talina  kye  yeetaaga  mu  mulengo  obulengo 
ogw’entede  ze’  Olwo  ayah  n’ekka  egamba  nti: 


‘Abo  abajerega  abakkiriza  abo  abawaayo  mu  saddaaka  mu 
kweyagalira,  n’abo  abatafuna  kye  bawaayo  okuggyako  ekyo  kye 
balina  naye  ne  babajeeja  Allah  ajja  kubaddiza  okujeeja  kwabwe  era 
balina  ebibonyoobonyo  ebiruma’  (at  Tawba,  9  :  79)  (Bukhari,  Zakat,  10; 
Muslim,  Zakat,  72) 

Kye  tutegeera  okuva  mu  ngeri  endala  ebyo  ebiri  waggulu  gye 
byanyumizibwamu,  omusajja  eyawaayo  ebintu  ebingi  yali  Abdur 
Rahmaan  ibn  Awf  (Allah  amusiime)  ate  eyaleeta  omulengo  gwe 
ntende  ogumu  yali  Abu  Aqil  (Allah  amusiime). 

Ulbah  ibn  Zayidi  (Allah  amusiime),  Sswahaba  omulala  okuva 
mu  ba  Sswahaba  abaali  basingako  obwavu,  lumu  yazuukuka 
ng’amaze  okwebakako  akaseera,  n’asaala  oluvannyuma  n’asaba 
bw’atyi,  ‘Allah...  Olagira  era  n’okuutira  abantu  jihaad.  Naye  ate 
tompadde  maanyi  ku  nsolo  yonna  gye  nnyinza  okugenderako  mu 
kkubo  lyo  wamu  ne  Omubaka  wa  Allah!  Ate  era  totadde  nsolo 
yonna  yeebagalwa  mu  mikono  gya  Omubaka  wo  kwe  nnyinza  oku- 
gendera.  Bulijjo  mbadde  mpaayo  mu  saddaaka  ekyo  kye  nteeked- 
dwa  okuwaayo  okuva  mu  by’obugagga  byange  n’omubiri  gwange. 
Allah. . .  Kati  nnyina  ekintu  kimu  ekyo  kye  wampa  okuwaayo  ...  era 
kye  nngenda  okuwaayo!” 


OMWAKA  OGWOMWENDA  OLUVANNYUMA  LW’OKUSENGUKA  (HIJIRA)  - 


Kumakya  yagenda  awaali  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  n’agamba  nti,  “Mubaka  wa  Allah, 
sirina  kye  nnyina,  kye  nnyinza  kuwaayo  nga  saddaaka  okuggyako 
ekintu  kino  ekimu  kyokka!  Ka  nngambe  nti  okuva  na  kati  sigenda 
kubeera  na  kakukuuzi  konna  eri  abo  abayinza  okunjogerera  ama- 
fuukuule  oba  okunjeeja  ku  nsonga  eyo!” 

Okuddamu  ebigambo  ebyo  ebyali  bijjudde  omukwano 
n’okulumirwa,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yamuddamu  buzzi  nti,  “Nsaba  Allah  akkirize  sadd- 
aaka  yo!”  era  teri  kirala  kye  yayongerako.  Enkeera  yagamba  Ulbah 
nti,  “Natutte  saddaaka  yo  era  nnyina  amawulire  ag’essanyu  gy’oli! 
Ndayira  Allah,  Oyo  obulamu  bwa  Muhammadi  obuli  mu  Mikono 
gy’Amaanyi  ge,  nti  wateekeddwa  mu  kitabo  ky’abo  saddaaka  zaabwe 
ezakkiriziddwa!”  (Ibn  Hajar,  al  Iswabah,  II,  500;  Ibn  Kathiir,  as  Siirah,  IV,  9; 
Waaqidi,  III,  994) 

Abamu  ku  bannanfuusi  baali  bakyalwana  bwezizingirire  nga 
bwe  basobola  okuwugula  Abasiraamu,  abo  abaalina  imaan  enna- 
fu,  babalemese  okwetaba  mu  Lutabaalo.  Baakozesanga  ennyum- 
ba  y’Omuyawudi  ayitibwa  Suhaylim  ng’ekitebe.  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  olwakimanya 
yatuma  Twalha  (Allah  amusiime)  ne  Basswahaba  abatonotono 
abalala  ne  bookya  ennyumba  eyo.  Abannanfuusi  baawalirizibwa 
okubuna  emiwabo  era  n’amaanyi  ne  gabaggwaamu  obutaddamu 
kwenyigira  mu  bikolwa  eby’ekiwe  eby’ekika  ekyo  nate.317 

Ku  ludda  olulala,  Abakkiriza  abo  emitima  gyabwe  egyali 
gibuutikiddwa  okutya  obusungu  bwa  Allah  okuva  ku  kulabula 
okwakkira  mu  Bubaka  nga  kukwata  ku  kwekomomma  kwabwe, 
mu  kiseera  ekyo  bonna  baali  beegasse  ku  lutabaalo  okutuusa 


317.  Ibn  Hishaam,  IV,  171. 


NNABBI  MUHAMMAD  OMULONDEMU  |S 


okulekera  ddala  Madiina  ng’efaanana  ng’ekifulukwa  olw’okugenda 
kwabwe.  Awamu  n’ekyo  waali  wakyaliwo  okusuubira  nti  olutalo 
lwali  lukyayinza  okutwalirizaako  akaseera  akawanvu  okusinga  ku 
kiseera  ekyali  kirowoozebwa  era  ng’ekyo  bwe  kyandibadde  bwe 
kityo  ne  wagwawo  omutawaana  gwonna  mu  kibuga  (Madiina) 
kyali  kitegeeza  nti  Eggwanga  lyandigudde  mu  katuubagiro  era 
nga  kyandibadde  kizibu  okusigala  obumu.  Mu  ngeri  y’emu, 
okufiirwa  okw’amaanyi  mu  ddwaaniro  kwandibadde  kutegeeza 
kunafuwa  kwa  Busiraamu  mu  kiseera  eky’okumpi.  Okuzikirira 
kw’abamanyi  bonna,  abo  abeetaagisa  ennyo  nga  ge  maanyi  agali 
emabega  w’okutegeera  kw’Abasiraamu,  kwandiviiriddeko  okugwa 
kw’Eggwanga,  nga  kw’otadde  n’ebizibu  ebirala  ebyandivuddemu. 
Kino  okukitangira,  Allah,  nnannyini  matendo,  yassaawo  omutin- 
do  ogukozesebwa  mu  kwetaba  mu  lutalo: 

“Abakkiriza  tekyandibadde  kituufu  okugenda  bonna  kirindi 
(mu  lutalo);  singa  mu  buli  kibinja  mwalimu  akabinja  (akasigala) 
bayige  eddiini  era  batiise  abantu  baabwe  bwe  baba  bazzeeyo  gye  bali 
oboolyawo  ne  beewala  okukola  ebibi”  (atTawba,  9 : 122) 

Ng’agoberera  etteeka  lino,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yaleka  Ali  ne  Maslamah  (Allah 
abasiime)  mu  Madiina,  okukakasa  nti  wasigaddewo  obukuumi 
emabega  w’eddwaaniro. 

As  Saat’ul  Usrah :  Ekiseera  Ekya  Kazigizigi 

Ku  nkomerero,  awamu  nembeera  enzibu  n’obukalubu,  eggye 
ly’Obusiraamu  lyasobola  okutandika  ku  lugendo,  mu  kifaanan- 
yi  ekirungi  ennyo.  Awamu  n’ekyo,  Abakkiriza  baalina  okugenda 
mu  maaso  n’okugumira  emitawaana  egyali  giboolekedde  wamu 
n’okukuuma  obugumiikiriza  bwabwe.  Obuzibu  bwe  mbeera  bwali 
tebunnaggwaawo.  Mu  zimu  ku  mbeera  enzibu  ennyo  ezaaliwo  mwe 
mwali: 

Ekyeya  ekya  maanyi 

Olugendo  oluwanvu  lwe  baalina  okutambula,  n’ekkubo  eryali 
liyita  mu  ddungu  eritaali  ddungi  kutambuliramu. 

Olutalo  olwakwatagana  n’ekiseera  ky’amakungula;  ebibala  eby- 
ali  birindirira  okunogebwa. 

Ebbugumu  (okwokya)  ery’amaanyi. 

Enzikiriza  eyali  erudde  ng’esaanikidde  abantu  abaali  bakkiri- 
riza  mu  maanyi  ga  ba  Byzantine  nga  kino  kyesigamizibwanga 
ku  muwendo  gw’abalwanyi  be  baalinga  basobola  okuweereza  mu 
ddwaaniro  ebiseera  ebyo. 

Okusinziira  ku  mitawaana  egyaliwo,  Olutalo  Iwatuumibwa 
erinnya  erya  al-Ghazwatul-Usrah,  mu  lulimi  olwa  bulijjo  ekitegeeza 
Olutalo  Oluzibu,  ate  n’ennaku  ze  lwamala  ne  zituumibwa  as-Saa-atu 
Usrah,  oba  Ekiseera  Ekizibu. 

Mu  bufunze  oluvannyuma  lw’eggye  lya  Basiraamu  okusenvula, 
Ali  (Allah  amusiime)  yajja  ng’ayanguwa  ng’akasaale  n’abasinngaana 
nga  n’ekyamuleeta  kwali  kusaba  Nnabbi  (okusaasira  kwa  Allah 
n’emirembe  bibeere  kuye)  okubeegattako.  Yamugamba  nti  ‘Omubaka 
wa  Allah,  abannanfuusi  bali  eri  mu  kusaasaanya  lugambo  nti  wan- 
dese  olw’okuba  tonjagala!  Nkusaba  onzikirize  mbegatteko’ 

Nnabbi  wa  Allah  (okusaasira  kwa  Allah  n’emirembe  bibeere 
ku  ye)  yamuddamu  nti  ‘Ali,  ebyo  bye  boogera  bya  bulimba! 
Nnakuleseeyo  ng’omusigire  eri  abo  bonna  be  nnalese  emabega. 
Ddayo  mangu  ddala!  Beera  eriiso  n’okutu  ku  bantu  bange  n’ababo; 
beera  omusigire  wange  ku  bo.  Toyagala  kumatira  na  kubeera  nga 
Haaruna  bwe  yali  ku  Musa  (bwe  yali  mu  kkubo  lye  eryali  limutwala 
ku  lusozi  Sinai)?  Mpozzi  enjawulo  eriwo  ya  kuba  nga  tewali  Nnabbi 
ajja  kujja  oluvannyuma  lwange!”  (Ibn  Hisham,  IV,  174;  Bukhari,  Maghaazi, 
78;  Muslim,  Fadhwail’us  Sswahaabah,  31)  Oluvannyuma  lw’okuwuliriza 
ebigambo  ebyo  ebyali  bimutenda,  Ali  (Allah  amusiime)  yaddayo 
nga  mumativu  omulundi  omulala  okukakkalabya  omulimu  ogwali 
gumuweereddwa. 

Eggye  mu  kiseera  kino  lyali  litambudde  akatemerero  akawera. 
Ngawayise  akaseera  AbuDharri  (Allah  amusiime)  yabasanga.  Ensolo 
ye  eyali  ennafu  ate  nga  nkowu,  yali  tesobola  kugumira  bizibu  bya 
lugendo,  era  ng’eyo  ye  nsonga  lwaki  yali  yasigalira  emabega  okuva 
ku  kibinja  ekinene.  Oluvannyuma  yawalirizibwa  okuleka  ensolo  ye, 
era  wadde  nga  waaliwo  obuzibu  obw’amaanyi,  naye  era  yasobola 
okusanga  eggye  ng’ali  ku  bigere.  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  olwamulaba  yamwenya  nga 
bw’agamba  nti,  “Allah  asaasire  Abu  Dharri!  Abeera  yekka,  ajja  kufa 
yekka  era  ajja  kuzuukizibwa  yekka!” 

Ebigambo  bya  Omubaka  Ow’ekitiibwa  (okusasira  kwa  Allah 
n’emirembe  bibeere  ku  ye)  eby’amagero  byatuukirira  mu  bulamu 
bwa  Abu  Dharri  (Allah  amusiime),  nga  bwe  yakomekkereza  ng’ali 
yekka  era  n’assa  omukka  gwe  ogw’enkomerero  ng’ali  yekka  bw’omu 
bw’atyi.  (Waaqidi,  III,  1000) 

Olugendo  lwabeerera  ddala  luzibu.  Ebbugumu  lyali  lisusse  obungi. 
Ekizibu  ekirala  kyali  kubeera  nti  Baswahaba  basatu  basatu  baalina 
okwebagala  enngamiya  emu  mu  mpalo.  Ababiri  baabeeranga  babejjula 

mu  ntende  emu  ne  bagigabana.  Okufuna  amazzi  kumpi  kwali  tekukya- 
soboka.  Olw’ensonga  eyo,  bwe  baabanga  bafuna  wuzu,  nga  buli  kiyungo 
bakitawaaza  omulundi  gumu.  Abatambuze  (abaali  mu  safari)  baalagir- 
wa  okusiimuula  ebitundu  byabwe  ebya  mas’hi  n’ebibatu  byabwe  okuma- 
la  ennaku  ssatu,  okwawukanako  riabatuuze  ( muqiim)31s .  Waliwo  omu- 
lundi  Nnabbi  Ow’emikisa  (okusaasira  kwa  Allah  riemirembe  bibeere 
ku  ye)  lwe  yasaba  edduwa,  ekyavaako  enkuba  okutonnya  mu  kifo  awo 
wokka  eggye  ly’Abasiraamu  we  lyali  ligumbye.319 

Eggye  bwe  lyali  liyita  mu  kibuga  ekikadde  ennyo  ekye  Hijri, 
abantu  ba  Thamuud  we  baatuusibwako  obusungu  bwa  Allah,  nnan- 
nyini  matendo,  ne  basaanawo,  Nnabbi  Ow’emikisa  (okusaasira  kwa 
Allah  riemirembe  bibeere  ku  ye)  yagamba  Basswahaba  nti,  “Kino 
kye  kiwonvu  omuntu  ky’alina  okuddukamu!”  (Waaqidi,  III,  1008) 
Oluvannyuma  lw’ebyo  yagattako  nti,  “Muyingire  ensi  y’abo  abeery- 
azaamaanya  bokka  na  bokka  riamaziga  mu  maaso  gammwe  ssi 
kulwa  nga  ekyabagwako  nammwe  kibatuukako!”  Olwo  ng’abisse 
omutwe  gwe,  Nnabbi  Ow’emikisa  (okusaasira  kwa  Allah  riemirembe 
bibeere  ku  ye)  yayita  mu  kitundu  ekyo  ng’ayanguwa  eby’ekitalo. 
Amacupa  agaali  gajjudde  amazzi  okuva  mu  kitundu  ekyo  yalagira 
amazzi  ne  gaayiibwa;  wadde  nga  Nnabbi  yafangayo  nnyo  ku  nsonga 
y’okudiibuda  ekintu  kyonna  naye  rienngano  eyali  yagoyeddwa  nga 
bakozesa  amazzi  ago  gennyini  yasuulibwa.  (Bukhari,  An’biya,  17;  Tafsiir, 

15  /  2;  Muslim,  Zuhd,  39) 

Ebitundu  ebyakkako  obusungu  bwa  Allah,  nnannyini  matendo, 
bibeerako  ekikolimo  okutuusa  ku  Ssaawa  Esembayo.  Okwewala 
okutuusibwako  obuzibu  obw’ebyomwoyo  obuyinza  okuva  mu  bitun- 
du  ng’ebyo  ebyakkako  obusungu  bwa  Katonda,  ebifo  ebyennyika 
mu  bugyemu  riebyonoono,  kikakata  okubiyitamu  mu  bwangu,  nga 


318.  Ibn  Maajah,  Twahaarat,  45;  Ahmada,  VI,  27. 

319.  Ibn  Hishaam,  IV,  177. 


NNABBI  MUHAMMAD  OMULONDEMU  |g 


Nnabbi  Ow’emikisa  (okusaasira  kwa  Allah  nemirembe  bibeere  ku 
ye)  bwe  yakyogerako.320 

Lumu  ekiro  nga  bali  mu  kitundu  we  baali  basobola  okuleng- 
erera  Hijri,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yagamba  nti,  “Wajja  kubaawo  embuyaga  ey’amaanyi 
ekiro!  Enngamiya  zammwe  muzisibe  muzinyweze,  musigale  nga 
mutudde  we  mutudde  temusagaasagana  wadde  okuyimirira!”  Nga 
bwe  yakyogera,  omuyaga  ogw’amaanyi  gwakunta  ekiro  ekyo.  Oyo 
eyasituka  okufuna  wuzu  yagwa  ekigwo  ate  omulala  eyagenda  oku- 
noonya  enngamiya  ye  gwamukunsa  ne  gumutuusa  kumpi  n’Olusozi 
Tway.  (Bukhari,  Zakat,  54;  Muslim,  Fadhwail,  11) 


320.  Ekyokurabirako  mu  ngeri  ebigwawo  gye  bikwaatagana  nebintu  kigenda 
bwe  kiti: 

Mu  kunoonyereza  okwakolebwa  ku  mazzi  agakutte  muzira  (balaafu),  Masaru 
Emoto,  kakensa  mu  bya  Sayansi  Omujapan  yazuula  nti  obuweke  obubeera  mu 
bidiba  ebyasigala  mu  mbeera  yaabyo  eyobutonde  nga  tebitataagaanyiziddwa 
bantu,  byali  mu  mbeera  ennungi  nga  biri  mu  kikula  mu  nsonda  zaabyo  ennungi. 
Yassa  amazzi  gano  mu  bakuli  bbiri  ez  enjawulo,  n  atandika  okugezesa.  Obuweke 
bw’amazzi  ge  yassa  mu  bakuli  esooka  mwe  yayogerera  ebigambo  ebirungi 
eby’omukwano,  okusaasira,  okusiima  n’okusaba,  gaasigala  mu  kikula  kyago. 
Kyokka  ate  ago  agaali  mu  bakuli  ey’okubiri  agaayogererwamu  ebigambo  ebibi 
ng’ebivumo  n’ekigambo  ‘sitaane’  gakyukira  ddala  era  nga  tegakyategeerekeka. 
Era  mu  kugezesa  kwe  kumu  kyazuulibwa  nti  amazzi  gano  geeyisa  mu  ngeri 
za  njawulo  okusinziira  ku  nnyimba  ennungi  n’embi.  Okwagala  okunyweza 
bye  yali  avumbudde,  Emoto  yaddamu  okugezesa  okulala  nga  ku  mulundi 
guno  kwali  ku  jaagi  bbiri  mwe  yateeka  omukyere  omufumbe.  Mu  jaaga 
esooka  yateekamu  akapapula  nga  kawandikiddwaako  ebigambo  nti  ‘weebale 
nnyo’  ate  mu  ndala  n’assaamu  akapapula  okwali  kuwandikiddwa  ekigambo 
‘musiru’.  Bwe  yakola  ekintu  kye  kimu,  buli  kigambo  n’akiddamu  emirundi  nga 
bw’akissa  mu  jaagi  mwe  kyalina  okugenda,  Emoto  yakisanga  nti  oluvanyuma 
lw’omwezi  omukyere  ogwali  mu  jaagi  esooka  gwali  gukyali  mulungi  mu 
ndabika  n’akawoowo  akaguvangamu,  naye  ate  ogwa  jaagi  ey’okubiri  gwafuuka 
muddugavu  era  nga  guvaamu  olusu  olubi. 

r&P? - 

Nga  wasigadde  ennaku  mbale  okutuuka  e  Tabuuk,  eggye 
ly’Abasiraamu  lyalumbibwa  enkalamata  ey’amaanyi.  Embeera  eno 
Mawaazi  ibn  Jabal  (Allah  amusiime)  aginyumya  bw’atyi: 

“Omubaka  wa  Allah  yatugamba  nti,  Allah  bw’anaaba  ayagadde 
enkya  mujja  kutuuka  ku  kagga  ke  Tabuuk!’  Olunaku  olwaddako 
twatuuka  ku  kagga.  Twasena  otuzzi  otwalimu  nga  tukozesa  ebi- 
batu  byaffe  ne  tussa  mu  nsawo  z’amaliba  gaffe.  Omubaka  wa  Allah 
ng’akozesa  amazzi  ago,  yanaaba  mu  ngalo  ne  mu  maaso,  oluvan- 
nyuma  agaali  gasigaddewo  yagasammula  ng’agazza  mu  kagga.  Bwe 
yamala  n’asindikamu  emiggo  esatu  nga  buli  gumu  kuliko  effumu 
ery’ekyuma.  Oluvannyuma  ensulo  za  mirundi  esatu  ne  zitandikira- 
wo  okufukumula  amazzi.  Abalwanyi  bonna  ne  banywa  ne  beema- 
lako  ennyonta.  Olwo  Omubaka  wa  Allah  n’angamba  nti,  ‘Mawaazi, 
bw’onooba  owangadde  ekimala,  ojja  kulaba  ekitundu  kino  nga  kijj- 
ude  amalimiro  n’emizabbibu  mu  kiseera  ekitali  kye  wala!”’  (Muslim, 
Fadhwail,  10;  Ahmada  ,V,  238) 

Olw’enjala  eyali  efudembye  mu  kiseera  ky’Olutalo,  Basswahaba 
baasaba  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  okubawa  olukusa  basale  enngamiya  zaabwe  basobole 
okufuna  amasavu  gaazo,  era  n’abakkiriza.  Naye  Umaru  (Allah  amusi- 
ime)  kwe  kumugamba  nti,  “Bw’obawa  olukusa  okusala  enngami- 
ya  ensolo  ez’okwebagala  zijja  kukenddera  nnyo.  Bw’oba  oyagala 
oyinza  okubagamba  ne  baleeta  kw’ebyo  bye  balina  n’osaba  Allah 
okubyongerako.  Tujja  kusuubira  nti  ddala  Allah  ajja  kukikola.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kugamba  nti  “Kirungi  ddala,  tugenda  kukikola.”  Nga 
wayise  akaseera  katono,  yalagira  ne  baleeta  olugoye  lwe  ddiba  ne 
balwalirira  ku  ttaka.  Oluvannyuma  yalagira  abalwanyi  okuleeta  buli 
omu  kye  yalina.  Abamu  ku  bo  baaleeta  lubatu  lwa  mberenge  abamu 
ntende  nga  n’abamu  baleeta  butundutundu  bwa  migaati.  Emmere  gye 

baakunngaanya  ku  lugoye  yali  ntono  ddala.  Oluvannyuma  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yasaba 
Allah,  nnannyini  matendo,  emmere  yeeyongereko,  era  ng’amaze  yag- 
amba  Basswahaba  okuleeta  we  baali  ab’okuteeka  emmere.  Abalwanyi 
baaleeta  buli  omu  mw’ateeka  emmere  era  ne  babijjuza  bugule.  Tewali 
kintu  kye  baaleeta  na  kimu  ekyasigala  nga  tekijjudde.  Oluvannyuma 
baalya  ne  bakkuta  ne  bamatira,  emmere  n’esigalawo.  Oluvannyuma 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye) 
n’agamba  nti  ‘Nkakasa  n’okujulira  nti  tewali  katonda  okuggyako  Allah 
era  nange  ndi  Mubaka  We.  Oyo  atakkiririza  mu  Allah  n’obukkiriza 
obutalabankana  mu  bw’omu  bwe  n’obwa  Nnabbi  bwa  Muhammadi 
(okusaasira  kwa  Allah  n’emirembe  bibeere  ku  ye)  ddala  ajja  kuziyiz- 
ibwa  okuyingira  Ejjana.’”  (Muslim,  imaani,  45) 

Mu  kiseera  ekyo  eggye  ly’Abasiraamu  lyali  limaze  okugumba 
e  Tabuuk;  kyokka  nga  tewali  yadde  kiraga  nti  waliwo  omulabe. 
Nga  boolekeddwa  eggye  ly’Abasiraamu  eddene  ddala,  amaanyi 
g’Abawalabu  Abagoberezi  ba  Kristo  gaakeewa;  era  nga  bajjukira 
obuzira  abalwanyi  enkumi  essatu  abaalina  imaani  bwe  baayolesa  e 
Mu’utah,  baasalawo  okuviira  ddala  ku  ky’okulwana.  Okwo  kw’ogatta 
eky’okuba  nga  ba  Byzantine  baali  ekirowoozo  eky’okulumba 
Buwalabu  baakivaako  dda,  ate  nga  ne  Kabaka  waabwe  yali  abbinkana 
na  kaweefube  wa  kugezaako  kumalawo  butabanguko  obw’omu  nda 
mu  Humus.  Ebirala  bingi  byali  bya  kweyoleka  akaseera  ssi  kawanvu 
oluvannyuma.  Ekituufu  kyali  nti  amawulire  ga  ba  Byzantine  oku- 
lumba  Buwalabu  lwali  lugambo  olwasavuwazibwa  Abawalabu  ba 
Ghassaani. 

Abasiraaamu,  mpozzi  n’Obusiraamu  okutwalira  awamu,  baa- 
funa  ekitiibwa  olw’obuvumu  bwe  baayolesa  okusenvula  okutuuka  e 
Tabuuk.  Ensalo  za  Buwalabu  ez’omu  mambuka  zaanunulwa.  Kabaka 
we  Ayla,  abantu  be  Jarba  ne  Azruh  n’Abayawudi  be  Makna,  badda 
mu  bukuumi  bwa  Basiraamu  era  ne  bakkiriza  okuwaayo  iizyah 

(omusolo  ogwobukuumi)  eri  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye).  Ng’ali  n’abalwanyi  abalwanira  ku 
mbalaasi  ebikumi  bina  mw’abiri,  Khalid  ibn  Waliidi  (Allah  amusi- 
ime)  yakola  olulumba  ku  Dumatil  Jandal  era  n’awamba  ne  Kabaka 
eyali  Omugoberezi  wa  Kristo  Uqaydir  ibn  Abdul  Malik  n’amuleeta 
eri  Omubaka  Ow’ekitiibwa  (okusasira  kwa  Allah  n’emirembe  bibeere 
ku  ye).  Oyo  naye  yateebwa  ku  kakwakkulizo  ka  kusasula  jizyah  (Ibn 
Hishaam,  IV,  180  -  182;  Ibn  Sa’adi,  I,  276  -  277;  Ahmada,  V,  425) 

Amagye  g’Abasiraamu  gaasigala  e  Tabuuk  okumala  ennaku  ama- 
kumi  abiri.  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  teyayagala  kweyongerayo  mu  maaso,  okuva  lwe  yali 
talina  kigendererwa  kya  kutuusa  Busiraamu  ku  bantu  ng’ayita  mu 
kukozesa  eryanyi  ly’ekitala.  Ng’ekyo  okitadde  ku  bbali,  ba  Byzantine 
baali  batidde  nnyo  olw’okuba  nga  n’okutuusa  olwo  waali  tewaban- 
gawo  mulabe  yenna  eyali  agezezzaako  kubanganga.  Ate  mu  kiseera 
ekyo  kyennyini  ekirwadde  kinnamutta  ekya  kawumpuli  kyali 
kirumbye  Syria  era  ng’ensonga  eno  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yagyogerako  nti,  “Bwe  muba 
muwulidde  kawumpuli  mu  kitundu  ekimu  temugendangayo!  Ate 
bwe  musangibwangayo  temuvangayo”  (Bukhari,  Twibb,  30) 

Ng’amaze  okwebuuza  ku  Basswahaba,  Nnabbi  wa  Allah  (okusaa- 
sira  kwa  Allah  n’emirembe  bibeere  ku  ye)  yasalawo  okukulembera 
Abakkiriza  okudda  e  Madiina. 

Waliwo  Sswahaba  omulala,  Abu  Haythamah  (Allah  amusiime), 
eyeegattira  ku  ggye  ly’Abasiraamu  e  Tabuuk.  Obuzibu  bw’olutalo 
mu  kusooka  bwali  bwamuwaliriza  okusigala  e  Madiina.  Naye  olu- 
naku  lumu  mukyala  we  yamuyita  ku  kijjulo  eky’amaanyi  kye  yali 
ategese  wansi  w’olutandaalo  mu  nnimiro.  Abu  Haythamah  bwe 
yalaba  ekijjulo  ekirungi  ekyali  kimutegekeddwa,  amangu  ago  yawu- 
lira  ng’annyogoze.  Nga  bw’akuba  akafaananyi  ak’obuzibu  Nnabbi 

Ow’emikisa  (okusaasira  kwa  Allah  n’emirembe  bibeere  ku  ye)  ne 
Basswahaba  be  bwe  baali  bayitamu  mu  kaseera  ako  kennyini  muli 
yeeyogeza  yekka  nti,  “Nnyinza  ntya  okuba  nga  nkola  kino  nga  bo 
bali  mu  kugumira  obulumi  bwonna  n’okubonaabona  mu  kkubo 
lya  Allah?”  Ng’abbidde  mu  kwennyamira,  era  nga  takutte  ku  kijj- 
ulo  ekyali  kimutegekeddwa,  Abu  Haythamah  amangu  ago  yava  e 
Madiina  okukakkana  ng’ali  wamu  n’eggye  ly’Abasiraamu  e  Tabuuk. 
Mu  kusanyuka  okumulaba,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yagamba  nti,  “Abu  Haythamah... 
kaabuze  kata  ozikirire!”  Oluvannyuma  yamusabira  Allah  amuso- 
nyiwe.  (Ibn  Hishaam,  IV,  174,  Waaqidi,  III,  998) 

Allah,  nnannyini  matendo,  tawaliriza  baddu  be  kukola  bintu 
biri  waggulu  wa  busobozi  bwabwe;  ebyo  byokka  bye  balinako  obu- 
sobozi  by’ajja  okubavunaana.  Ekyo  Abu  Haythamah  (Allah  amusi- 
ime)  kye  yakola,  mu  nsonga  eno,  kwali  kusasula  muwendo  ogw’ekyo 
kye  yali  asobola  okukola. 

Ebyagwawo  bwe  bityo,  biringa  amagezi  gye  tuli,  kitegeeza 
kutunuulira  na  kupima  butya  bwe  tusobola  okuwaayo  emyoyo  gyaffe 
n’amaanyi  gaffe  mu  kuweereza  Allah  Owoobuyinza  n’okukwanaganya 
obuvunaanyizibwa  obuggyawo  olw’okubeera  kwaffe  Abasiraamu. 

Amakya  gamu  ng’ali  e  Tabuuk,  nga  yeesigamye  omutende, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yayogera  bw’atyi: 

“Asinga  obulungi  mu  bantu  y’oyo,  ng’ali  ku  mugongo  gwe 
mbalaasi,  ogw’enngamiya,  oba  ng’ali  ku  bigere,  afuluma  n’agenda  ku 
jihaad  mu  kkubo  lya  Allah  okutuusa  lw’afa.  Asinga  obubi  mu  bantu 
y’oyo  omukozi  w’ebibi  n’omunyoomi  oyo  asoma  Ekitabo  kya  Allah 
naye  n’atasobola  kukiganyulwamu. 

Mumanye  nti  ekigambo  ekisinga  obutuufu  kye  Kitabo  kya 
Allah.  Omunyolo  ogusinga  okubeera  ogw’amaanyi  okukwata  ye 
taquwa.  Eddiini  esinga  obulungi  y’eyo  eya  Bulayimu,  emirembe 
gibeere  ku  ye  (Obusiraamu).  Etteeka  erisinga  obulungi  mu  mateeka 
gonna  ze  Sunnah  za  Muhammadi.  Ekigambo  ekisinga  ekitiibwa 
kwe  kujjukira  Allah.  Emboozi  ezisinga  okuba  ennungi  ze  zo  eza 
Kulaane.321  Ebikolwa  ebisinga  okuba  ebirungi  bye  byo  eby’obuwaze 
Allah  bye  yalagira.  Ate  emirimu  egisinga  obubi  gye  gyo  emigun- 
jeewo.  Enkola  esinga  obulungi  ye  nkola  ya  Nnabbi  (okusaasira  kwa 
Allah  n’emirembe  bibeere  ku  ye).  Enfa  esinga  okuba  ey’ekitiibwa  kwe 
kufa  nga  omujulizi. 

Obuzibe  bwa  maaso  obusinga,  kwe  kubula  okuva  mu  kkubo 
eggolokofu  oluvannyuma  lw’okulizuula.  Ekyo  ekitono  kyokka  nga 
kimala  kisinga  ekyo  ekingi  ddala  naye  nga  kikuuma  omuntu  nga 
ky’aliko,  ne  kimujja  ku  kusinza  Allah.  Okwetonda  okusingayo  obubi 
kwe  kwo  okukolebwa  ng’okufa  kumaze  okweyoleka.  Okwejjusa  okus- 
inga  obubi  kwe  kwo  okujja  okuwulirwa  ku  Lunaku  lw’enkomerero. 
Omuntu  asinga  obubi  y’oyo  asembayo  okutuuka  mu  Sswala  y’oku 

Ettundutundu  erisukka  mu  kimu  eky’okusatu  ekya  Kulaane  kyonna  kya 
mboozi.  Okukkaatiriza  obukulu  bwazo,  Allah,  nnannyini  matendo,  yalagira 
okulowoolereza  ku  mazima  ge  zituusa  eri  abantu,  okuzijjamu  eky’okuyiga 
ekisaanidde  n’okupima  eby’okuyiga  awatali  kussaawo  bukwakkulizo  bwonna. 
Kulaane  egamba  nti: 

“Mazima  Ffe  tukunyumiza  emboozi  ezisinga  obulungi,  mw’ebyo  bye 
twakussiza  Kulaane  eno,  wadde  ngebiseera  Kulaane  nga  tennaba  kukka  ddala 
wali  mw’abo  abaali  tebamanyi.”  (Yusufu,  12  :  3) 


“. . .  n’olekyo  nyumya  emboozi  ob’olyawo  ne  balowoolereza.”  (al  A’araaf,  7  :  176) 
jjj^ iij  yij-d  jL  Jir  j-j  j' dJl  lai  ^  jjbtJ  UjyA  .itJj 
“Mazima  ddala  twakubira  abantu  rnu  Kulaane  muno  mu  buli  kifaananyi 
ob’olyawo  ne  baiiukira.”  (az  Zumar,  39  :  27) 

Lwokutaano  ate  n’ayogera  ku  Allah  mu  ngeri  embi.  Omuntu  asinga 
okukola  ensobi  y’oyo  olulumi  lwe  olusinga  okuyitako  ebigambo 
eby’obulimba. 

Obugagga  obusinga  obulungi  bwe  bugagga  bw’omutima. 
Ebifunibwa  ebisinga  obulungi  bye  byo  ebya  taquwa.  Entandikwa 
y’amagezi  ag’ensibo  kwe  kutya  Allah.  Ebitontome  ebitaliimu  magezi 
(agalengera  ewala)  bya  mu  bikolwa  bya  Iblis  (Sitaane).  Omwenge 
gwe  gugatta  ebibi  ebya  buli  kika.  Abakazi  aboonoonyi  gye  mitego 
gya  sitaane.  Obuvubuka  kimu  ku  bitongole  bye  ddalu.  Amagoba 
agava  ku  ssente  eziwolebwa  ye  nfuna  esinga  obubi.  Ekintu  ekisin- 
gayo  obubi  okulya  ye  mmaali  ya  ba  mulekwa.  Omuntu  omusanyufu 
y’oyo  afuna  eky’okuyiga  okuva  mu  mbeera  ya  munne. 

Buli  omu  mu  mmwe  ajja  kugenda  wansi  mu  ttaka  arshin  nnya 
(fuuti  mwenda);  ate  ebikwata  ku  mirimu  gyammwe  bijja  kutereke- 
bwa  okutuuka  ku  Lunaku  lw’enkomerero.  Ekikulu  ku  bikolwa  bye 
byo  ebibivaamu.  Ebirowoozo  ebisinga  obubi  bye  byo  eby’obukuusa. 
Okulayirira  Omukkiriza  musango,  ate  okumutta  buba  butakkiriza. 
Okugeya  Omukkiriza  kuba  kugyeemera  mateeka  na  biragiro  bya 
Allah. 

Oyo  yenna  awa  obujulizi  obw’obulimba  tajja  kukkirizibwa. 
Oyo  yenna  anoonya  okusonyiyibwa  ajja  kusonyiyibwa  Allah.  Oyo 
yenna  afuga  obusungu  bwe,  Allah  ajja  kumuwa  empeera.  Oyo  yena 
agumira  okufiirwa,  Allah  ajja  kumuddizaawo.  Allah  ajja  kwongeza 
mu  mpeera  emirundi  mingi  oyo  yenna  agumira  obuzibu.  Oyo  yenna 
agyeemera  Allah  ajja  kuweebwa  ebibonerezo  ebiruma. 

Ayi  Katonda  wange!  Nsonyiwa  wamu  ne  ummah  yange! 

Ayi  Katonda  wange!  Nsonyiwa  wamu  ne  ummah  yange! 

Ayi  Katonda  wange!  Nsonyiwa  wamu  ne  ummah  yange! 

Nsaba  okunsonyiyibwa  okuva  eri  Allah  ku  lwa  mmwe  ne  ku 
lwange!”  (Waaqidi,  III,  1016  -  1017;  Ahmada,  III,  37;  Ibn  Kathiir,  al  Bidaayah,  V, 

13  -  14) 


Omujulizi  Eyafiira  Mu  Lutalo  Lwe  Tabuuk 

Sswahaba  omu  yekka  bw’atyi  ye  yafa  ngomujulizi  e  Tabuuk 
nga  ye  yali  Abdalla  al-Muzani  (Allah  amusiime)  eyaweebwa  ekiti- 
ibwa  ky’okufuuka  Omusiraamu  wadde  nga  yali  ava  mu  kika  kya 
bamusinzabibumbe.  Taata  we  we  yafiira,  yali  talese  byabugagga 
byonna,  bw’atyo  Abdalla  n’akulira  ku  lusegere  lwa  taata  we  omuto 
eyali  omugagga  n’amwola  era  n’amufuula  omugagga  okufaananako 
nga  naye  bwe  yali.  Wadde  nga  yali  yeegombanga  nnyo  okufuuka 
Omusiraamu  amangu  ddala  nga  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yaakakola  Hijira  okugenda  e 
Madiina,  Abdalla  teyasobola  kutuukiriza  kye  yali  ayagala  olw’okutya 
kitaawe  omuto  eyali  musinzabibumbe  ow’amaanyi.  Naye  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  bwe  yako- 
mawo  e  Madiina  oluvannyuma  lw’okununula  Makka  (fat’hi  Makka), 
Abdalla  yagamba  taata  we  omuto  nti,  “Ninze  ebbanga  lino  lyonna 
okulaba  ng’ofuuka  Omusiraamu.  Naye  na  kati  ssiraba  nti  olimu 
akaagala  konna  okudda  eri  Muhammadi.  Naye  ndaba  nti  ekitono 
ennyo  ky’oyinza  okukola  kwe  kunzikiriza  nsiramuke.” 

Kitaawe  omuto  yamuddamu  nti,  “Ne  kakutanda  n’ogoberera 
Muhammadi  mu  ngeri  yonna  nja  kukuggyako  buli  kantu  konna  ke 
nnali  nkuwadde  okutuusiza  ddala  ku  lugoye  olukuli  ku  mugongo!” 


Abdalla  yamuddamu  nti:  “Ndayira  Allah  nti,  natandise  nadda 
okugoberera  Muhammadi.  Nalekedde  dda  awo  okusinza  amayinja 
n’ebibajje!  Kati  oyinza  okugenda  mu  maaso  ne  weddiza  buli  kantu 
k’oyagala  okuva  mu  mikono  gyange”. 

Kitaawe  wa  Abdalla  omuto,  mu  kulaga  nti  yali  tatiisatiisa  muti- 
isetiise,  yamuggyako  buli  kantu  okutuusiza  ddala  ne  ku  ngoye  ze 
yali  ayambadde.  Abdalla  (Allah  amusiime)  yagenda  ewa  maama 
we  kumpi  ng’ali  bukunya,  maama  we  n’amwawulizaamu  oluziina 
ebitundu  bibiri.  Abdallah  (Allah  amusiime)  yeeyambisa  ekitundu 
ku  byo  okwebikkako  waggulu  ate  ekirala  ne  yeebikka  wansi.  Yali 
mumalirivu,  ng’ayagala  kugenda  Madiina  mu  bwangu  ddala  nga 
bwe  kisoboka  okwegatta  ku  Nnabbi  wa  Allah  (okusaasira  kwa  Allah 
n’emirembe  bibeere  ku  ye).  Emiziziko  gyonna  egyali  gimuteereddwa 
mu  maaso  yali  takyagiwuliramu  kantu.  Yali  takyasobola  kulindayo 
kaseera  kalala  konna.  Ng’atoloka  ku  b’ekika  kye,  abaali  bamutaddeko 
eriiso  ejjoji,  yeemulula  kiro  n’afuluma  mu  kyama.  Oluvannyuma 
lw’olugendo  oluwanvu,  yalwa  ddaaki  n’atuuka  mu  kibangirizi  omwali 
musobola  okulengererwa  Madiina,  wadde  ng’emikono  gye  n’ebigere 
mu  kiseera  ekyo  byali  bitonnya  musaayi,  nga  yenna  ajjudde  enk- 
ovu  olw’ebizibu  by’olugendo  oluwanvu  era  nga  takyasobola  kussa 
bulungi  ng’awejjawejja  olw’ennyonta  n’enjala,  essanyu  lye  yalina  lyali 
likyaliwo  nga  kye  yali  ayagala  kyali  kimu  okutuuka  gye  yali  alaga. 
Oluvannyuma  yasibamu  amangu  ddala  era  ne  yeerowooza  nti  tewaali 
ngeri  yonna  gye  yali  ayinza  kwesimba  mu  maaso  ga  Nnabbi  wa  Allah 
ng’ali  mu  miziina  egyo  gye  yali  amaze  geesuulirako.  Naye  olw’okuba 
nga  yali  talina  kya  kukola,  yeeyongera  mu  maaso  okutambula,  era 
bw’atyo,  omuvubuka  eyali  alindiridde  okufuuka  Sswahaba,  yatuuka 
ku  Masjid  ng’ayita  mu  makkati  g’abo  abaali  bagezaako  okwekkaanya 
omuntu  gwe  baali  tebamanyi  nga  yeesuulidde  enziina.  Yasula  eyo 
okutuuka  enkeera  ku  makya.  Oluvannyuma  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yakulemberamu 
Baswahaba  mu  sswala  ya  fajr,  era  oluvannyuma  ng’akebera  abo 
abaaliwo  addeyo  mu  kisenge  kye  amaaso  yagakuba  ku  Abdalla. 
Nnabbi  Ow’okusaasira  (okusaasira  kwa  Allah  n’emirembe  bibeere  ku 
ye),  obuddukiro  bw’abo  abali  mu  kiwuubaalo  n’abanafu,  mu  kiseera 

ekyo  yawambaatira  Abdalla  n’omukwano  omungi.  Bwe  yakizuula 
nti  erinnya  lye  yali  Abdul  Uzza,  Nnabbi  Ow’emikisa  (okussasira  kwa 
Allah  n’emirembe  bibeere  ku  ye)  yagamba  nti: 

“Kati  ggwe  Abdalla  Dhul  Bijadayn  (ow’enziina  ebbiri)!  Sigala 
mu  kifo  kyonna  ekiri  okumpi  nange  osobolenga  okujja  okundaba 
buli  kaseera!”  Abdalla  bw’atyo  ne  yeegatta  ku  bannasuffa  eyo  gye 
yatandikira  mu  bwangu  ddala  okuyiga  okusoma  Kulaane  era  aka- 
seera  tekaayitawo  kawanvu  yali  amaze  okusobola  okusoma  ng’akutte 
n’essuula  eziwera. 

Sswahaba  ono  omwatiikirivu,  eyeeyunira  Nnabbi  (okusaasira 
kwa  Allah  n’emirembe  bibeere  ku  ye)  n’omukwano  omungi,  mu 
bwangu  ddala  yali  atandise  okutambula  naye  okuva  mu  lutalo  luno 
okudda  mu  lutalo  olulala,  nga  muli  awulira  asiriira  n’okwegomba 
okungi  okuwaayo  obulamu  bwe  afe  ng’omujulizi  mu  kkubo  lya 
Allah,  nnannyini  matendo.  Bw’atyo  yeesiba  ku  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  amusabire  afe 
ng’omujulizi  ng’agenze  mu  lutalo  lwe  Tabuuk.  Omubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  yasaba  nti,  “Ayi 
Katonda  wange!  Fuula  omusaayi  gwe  ekitali  kya  kutyoboolwa  eri 
abatakkiriza!” 

Abdalla  yagamba  nti,  “Omubaka  wa  Allah,  ekyo  ssi  kye  mbadde 
njagala.”  Olwo  Nnabbi  (okusaasira  kwa  Allah  n’emirembe  bibeere 
ku  ye)  kwe  kuddamu  nti,  “Singa  ofuluma  okulwana  mu  kkubo  lya 
Allah,  n’ofuna  omusujja  n’ofa  oba  ofudde  oli  mujulizi!  Singa  ova 
ku  nsolo  gye  weebagadde  n’ogwa  wansi  n’omenyeka  ensingo  (n’ofa) 
oba  ofudde  oli  mujulizi!  Kyonna  ekiba  kizuuse  ku  bino  ebibiri,  kijja 
kukumala  okukufuula  omujulizi!” 

Mu  ngeri  ey’ekyamagero,  ddala  Abdalla  (Allah  amusiime) 
yakomekkereza  ng’afuuse  mujulizi  mu  mbeera  ddala  nga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  bwe 

yali  yagyogera.  Ekiro  kimu  ngeggye  lyeteekateeka  okuddayo  eka, 
abantu  basatu  baali  basitudde  omulambo  gwa  Sswahaba  nga  batam- 
bulira  ku  mumuli  omuzimeevu;  era  nga  bano  yali  Nnabbi  Ow’emikisa 
ne  Baswahaba  ababiri  abaali  basinga  okubeera  ku  lusegere,  Abu 
Bakari  ne  Umaru  (bombi  Allah  abasiime).  Guno  gwali  mulambo 
gwa  Abdalla  Dhul  Bijadayn  (Allah  amusiime). 

Abdalla  ibn  Masuudi  (Allah  amusiime)  anyumya  bw’atyi  entiisa 
gye  yalaba: 

“Mu  nzikiza  ekiro,  nnalaba  omumuli  nga  gusenvula  mu  nson- 
da  y’ekibangirizi  abalwanyi  we  baali  basimbye  weema  zaabwe. 
Nnasituka  ne  ngoberera.  Okugenda  okwetegereza  nga  yali  Mubaka 
wa  Allah  (okusaasira  kwa  Allah  n’emirembe  bibeere  ku  ye)  ng’ali  ne 
Abu  Bakari  ne  Umaru  (Allah  bombi  abasiime)  nga  basitudde  omu- 
lambo  gwa  Abdalla  Dhul  Bijadayn  (Allah  amusiime).  Baatuuka  mu 
kafo  we  baayimirira  ne  batandika  okusima  entaana.  Awo  Omubaka 
wa  Allah  (okusaasira  kwa  Allah  n’emirembe  bibeere  ku  ye)  n’akka 
mu  ntaana,  nga  Abu  Bakari  ne  Umaru  (Allah  bombi  abasiime)  bwe 
beeteekateeka  okumuweereza  omulambo. 

Omubaka  wa  Allah  yabagamba  nti,  ‘Musembeze  muganda 
wammwe  kumpi  wano.  Baamumuweereza.  Yakwata  omulambo 
gwa  Abdalla,  n’aguganzika  mu  ntaana  n’emikono  gye  gyennyini. 
Oluvannyuma  yayimirira  n’asaba  nti,  “Ayi  Katonda  wange!  Nnali 
musanyufu  nnyo  gy’ali;  era  na  bulijjo  nnali  musanyufu...  Naawe 
beera  amusiima.” 

Kye  nnalaba  kyankuba  wala.  Nnakwatibwa  ensaalwa  eri  Dhul 
Bijadayn.  Awo  wennyini  we  nnalowooleza  nti,  ‘Kale  singa  nze  gwe 
bateeka  mu  ntaana  mu  kaseera  ako  nga  Nnabbi  nze  gw’ayogerera 
ebigambo  ebirungi  bwe  bityo!”’  (Ibn  Hishaam,  IV, 183;  Waaqidi,  III,  1013  - 
1014;  Ibn  Athiir,  Usdul  Ghaba,  III,  227) 

Abannanfuusi  Okumulyamu  Olukwe  ne  Masjid’ud  Dhwiraar 

Akabinja  k’abannanfuusi  kaakola  olukwe  okutemula  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  mu  kiseera 
eggye  bwe  lyali  liyita  ekiro  mu  kakubo  akafunda  nga  bava  e  Tabuuk. 
Bwe  yamanyisibwa  ku  lukwe  luno,  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye)  yatuma  Hudhayfa  al  Yamaani 
gye  baali  ne  babuna  emiwabo  olw’okuwulira  nga  Sswahaba  ababog- 
golera  (Ahamad,  V,  453) 

Ate  era  waaliwo  akatego  akalala  abannanfuusi  ke  baatega  nga 
kalindiridde  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye).  Abu  Amiri  Faasiq,  Omukristo  okuva  mu  ba  Khazraj, 
nga  yadduka  e  Madiina  Obusiraamu  bwe  bwasimba  amakanda, 
ne  yeegatta  ku  ba  Byzantine,  yali  asoomooza  abannanfuusi  nga 
takoowa  babeeko  n’eky’amaanyi  kye  bakolawo.  Okussa  mu  nkola 
omukyamu  ono  kye  yali  ababeeba,  baazimba  omuzikiti  okumpiko 
n’awaali  Masjid  ye  Quba.  Guno  gwe  gwamanyibwa  ennyo  nga 
Masjidu  Dhwiraar. 

Okutuukiriza  enteekateeka  zaabwe  endala  ez’okutemula  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  baa- 
muyita  ku  muzikiti  gwabwe  ng’olutalo  lwe  Tabuuk  lunaatera.  Nnabbi 
(okusaasira  kwa  Allah  n’emirembe  bibeere  ku  ye)  yabaddamu  nti, 
“Bwe  tunaaba  nga  tukomyewo,  inshaa  Llaah.”  Olwo  ne  batandika 
okweswanta  nga  balinda  eggye  lya  Basiraamu  okukomawo. 

Abakkiriza  mu  kiseera  kino  baali  babuzaayo  akabanga  katono 
okutuuka  e  Madiina,  olwo  Jibuliiru  (emirembe  gibeere  ku  ye)  n’ajja 
n’alengeza  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  ku  byali  bigenda  mu  maaso  mu  kifo  ky’ebikyamu  ekyali 
kiragibwa  ng’omuzikiti  gw’okutya  Allah.  Akatego  akaali  kategeked- 
dwa  abannanfuusi  mu  ngeri  y’omuzikiti  omulala  okusobola  okuk- 
wasa  Nnabbi  wa  Allah  (okusaasira  kwa  Allah  n’emirembe  bibeere 

ku  ye)  n’Abakkiriza  bonna  kaagwa  butaka  nga  tekannatuukirira. 
Katonda  Owoobuyinza  n’ayanika  enkwe  z’abannanfuusi  mu  ngeri 
ennambulukufu  nti: 


UL j  \yaSj  \j\yj>  l-d>tj^  I jAkJl  jjj jJlj 
Ujj'  Ul  jr?  ^j~“jj  VJ^"  j-^1  'UU-^jp 

Jj>c^LkJ  iJul  <ui  ^JL  Sl  .  jjj^LSvJ  iulj  ^^JL^sJl 

J  O  f.  -**  f.  0  *  f. 

jUrj  5^  U'  jp-'  pjd  Jj'  (ij^5l  <_J-U 

jyj jg ]g  jJl  ii)l j  I j j^Jau  jl  jji>J 


“N’abo  abaazimba  omuzikiti  okuleeta  obulabe  era  n’obukaafiiri 
(obutakkiriza)  wamu  n’okwawula  mu  bakkiriza  n’okulindirira  abo 
abaggula  olutalo  ku  Allah  ne  Omubaka  we  mu  kusooka,  era 
bajja  kulayira  nti  tetwayagala  kintu  kyonna  okuggyako  ekirungi; 
naye  Allah  ajulira  nti  mazima  ddala  balimba.  Toyimiriranga  mu 
gwo  (omuzikiti  ogwo),  mazima  ddala  omuzikiti  ogwazimbwa 
olw’okutya  Allah  okuviira  ddala  ku  lunaku  olwasooka  gwe  gus- 
inga  okwetagisa  gy’oli  okuguyimiriramu,  mu  gwo  mulimu  abasajja 
abaagala  okutukuzibwa  era  ne  Allah  ayagala  abo  abeetukuza.”  (at 
Tawba,  9  :  107  -  108) 


Ku  mulundi  guno  obukuusa  bw’abannanfuusi  bwasingako  ku 
bwa  bulijjo;  baali  bategese  olukwe  eri  Nnabbi  (okusaasira  kwa  Allah 
n’emirembe  bibeere  ku  ye)  n’Abakkiriza.  N’olw’ekyo  kyali  kyetaagisa 
okubawemuukiriza  era  n’omuzikiti  gwabwe  okumenyebwa. 


Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yakola  nga  Allah  bwe  yali  amulagidde  era  bw’atyo  n’alagira 

Masjidi  Dhwiraar  okwokebwa  nga  tannadda  Madiina.  (Ibn  Hishaam, 

IV,  185) 


Okuva  mu  Jihaadi  Entono  Okudda  Mu  Jihaadi  Ennene 


Tabuuk,  olutalo  olwasembayo  olwo  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  ye  kennyini  lwe  yakulem- 
beramu,  kyali  kikwekweto  kya  bizibu.  Eggye  ly’Abasiraamu  lyali 
limaze  okutambula  olugendo  olwali  luwerera  ddala  kilomita  lukumi 
okutuuka  e  Tabuuk  era  nga  lyatambula  ebbanga  lye  limu  okudda 
eka.  Ng’enfuufu  ebajjudde  mu  nviiri  n’ebirevu  ebyali  bitankuuse, 
Basswahaba  baali  basigadde  maliba  na  magumba  byokka.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yabag- 
amba  nti,  “Kati  tukomawo  okuva  mu  jihaadi  entono  okudda  mu 
jihaadi  ennene!” 

Basswahaba  kino  kyabayitirirako  ne  kibeewuunyisa  nnyo 
ne  bagamba  nti,  “Omubaka  wa  Allah,  tutunuulire.  Wakyayinza 
okubaayo  jihaadi  ey’amaanyi  okusinga  ku  eno?” 


Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kwe  kukiddinngana  nti,  “Kati  tudda  eri  jihaadi  ennene, 
jihaadi  eya  nafs  (ey’omwoyo).”  (Suyuutwi,  II,  73) 


Jihaadi  ey’okulwanyisa  okwematira  kwe  kutendeka  omutima  mu 
by’omwoyo,  okubeera  n’ekigendererwa  ky’omuntu  okwesengejja  mu 
by’omwoyo,  ng’ayita  mu  kulinnyisa  enneeyisa  ye,  n’okukyusa  omuntu 
okumufuula  atuukiridde  (insaan  kaamil).  Ekkubo  erituusa  ku  kino 
liri  mu  kulowooza  okusibiddwa  mu  Mazima  Amatukuvu,  omutima 
oguwundiddwa  ne  imaan  n’empisa  ennungi,  embeera  etikkiddwa 
n’eby’omwoyo  ebya  Kulaane  ne  Sunnah,  n’obutuukirivu  obuyita  mu 
kutuuka  ku  ntikko  ya  tawhiid  olw’empisa  oba  embeera  entuufu. 

- 

Abasiraamu  bonna  mu  Madiina,  abato  nabakulu,  beeyiwa  ku 
Thaniyyatul  Wadaa  okwaniriza  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ne  Basswahaba  bwe  baali  bako- 
mawo  e  Madiina  n’obuwanguzi.322 


Abasatu  Abeenenya 

Waliwo  ebibinja  bya  basajja  bisatu  abateenyigira  mu  lutabaalo 
lwe  Tabuuk  era  be  bano: 

Abo  abaalina  ensonga  esonyiyisa  nga  nabo  be  bo,  nga  ayah  bwe 
yakirambika,  abaali  batasobola  kwegatta  mu  kulwana  olw’obutaba  na 
busobozi,  wadde  nga  baali  baagala  nnyo.  Bano  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yaboogerako 
ng’agamba  Basswahaba  be  nti,  “Waliwo  abantu  bwe  batyi  mu 
Madiina  nga  tewali  kawonvu  ke  tuyitamu  okuggyako  nga  bali  naffe! 
Naye  lwa  kuba  nga  balina  ensonga  ezibasonyisa  kye  kibatulesezza 
emabega.”  (Bukhari,  Maghaazi,  81;  Muslim,  Imaarah,  159) 

Mu  hadiisi  endala,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  akyasanguliza  ddala  nti,  “Ebikolwa  bisin- 
ziira  ku  bigendererwa...”  (Bukhari,  Bad’ul  Wahy,  l) 

Abannanfuusi.  Abo  ng’oggyeeko  ebyekwaso  ebirala  ebiwera, 
ensonga  enkulu  eyabasigaza  kwali  kumatira  kwe  baalina  nti 
Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  mu  buli  ngeri  yonna  yali  tayinza  kukomawo  kuva  Tabuuk. 
Naye  bwe  baalaba  nga  Nnabbi  (okusaasira  kwa  Allah  n’emirembe 
bibeere  ku  ye)  akomyewo  mulamu  katebule,  ng’okwo  kw’otadde 
ebintu  ebirala  ebyawangulwa  mu  kikwekweto,  olwo  badduka  nga 
bamweyuna  nga  bayiiyizza  ebyekwaso  ebirala  eby’obulimba,  era 


322.  Bukhari,  Jihaadi,  196. 

nga  bwe  beetonda.  Abannanfuusi  bano,  nga  baali  bawerera  ddala 
nga  kinaana,  baafuuka  ensonga  eyavaako  okukka  kw’Obubaka  bwa 
Katonda  obugamba  nti: 


“Era  balayira  Allah  nti  mazima  ddala  nabo  ba  mu  mmwe,  naye 
ssi  ba  mu  mmwe,  naye  bbo  bantu  ababatya.  Singa  bafuna  obubu- 
damu  oba  empuku  ekifo  mwe  basobola  okuyingira  eyo  mazima  gye 
bandiraze,  nga  baddduka  obunnambiro.”  (at  Tawba,  9:56  -  57) 


“Bajja  kufuna  kye  beekwasa  gye  muli  bwe  muba  muzzeeyo  gye 
bali.  Gamba  nti,  temwekwasa,  teri  ngeri  yonna  gye  tuyinza  kubak- 
kiririzaamu;  mazima  ddala  Allah  atutegeezezza  ensonga  ezibakwat- 
ako;  era  ddala  Allah  ajja  kulaba  bye  mukola  ne  Omubaka  we  (naye 
ajja  kubiraba)  n’oluvannyuma  mujja  kuddizibwayo  eri  (Katonda) 
Omumanyi  w’ebyo  ebitalabwa  n’ebirabwako  olwo  abategeeze  ebyo 

bye  mwalinga  mukola.  Bajja  kubalayirira  Allah  nti  bwe  munadda 
gye  bali  olwo  mulyoke  mubaveeko,  kale  mubaveeko;  mazima  ddala 
ssi  bayonjo  era  obuddo  bwabwe  Muliro;  ng’empeera  olwebyo  bye 
baalinga  bakola.”  (at  Tawba,  9:94-  95) 

Ne  ayah  zino,  abannanfuusi  bwe  batyo  baagobebwa  mu 
Basiraamu.  Nga  bamaze  okuteekebwako  ekya  ‘abatali  batukuvu,’ 
baali  tebakyabalibwa  ng’Abasiraamu.  Mu  ngeri  y’emu  baawerebwa 
okwenyigira  mu  bintu  byonna  nga  beeyita  Abasiraamu. 

Abo  abataalina  nsonga  yonna  eyali  ebasonyiyisa  okwetaba  mu 
Lutalo.  Bano  baali  mu  biti  bibiri: 

Abo  abateenyigira  mu  lutabaalo,  kyokka  nga  tebaali  bannan- 
fuusi  so  ng’ate  tebaalina  nsonga  ekkirizika  eyabagaana  kwetabamu. 
Naye  nga  Nnabbi  wa  Allah  (okusaasira  kwa  Allah  n’emirembe  bibeere 
ku  ye)  tannaba  kukomawo  okuva  mu  lutalo,  baalaba  ensobi  yaabwe 
era  muli  ne  bennyamira  nnyo.  Mu  kwebonereza,  bano  beesibira  ku 
bikondo  bya  Masjid  era  ne  beerayirira  okusigala  batyo  okutuusa 
nga  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  azze  ye  kennyini  n’abeesumululira.  Omubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  nga  yaakadda  yat- 
egeezebwa  ku  ky’abasajja  bano  era  ku  nsonga  eyo  n’agamba  nti,  “Era 
nsuubiza  obutabasumulula  okutuusa  nga  nfunye  ekiragiro  ku  nsoga 
eyo.”  Awo  ayah  eno  wammanga  n’ekka: 

“N’abalala  abakkirizza  ensobi  zaabwe,  baatabiikiriza  ekikolwa 
ekirungi  n’ekibi;  oba  olyawo  Allah  n’abaddiramu;  mazima  ddala 
Allah  Musonyiyi  era  Musaasizi.”  (at  Tawba,  9  :  102).  Oluvannyuma 


OMWAKA  OGWOMWENDA  OLUVANNYUMA  LW’OKUSENGUKA  (HIJIRA)  - 


Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yagenda  mu  maaso  n’okusumulula  Basswahaba  abo  abaali  beesi- 
bye  ku  mpagi  olw’okwennyamira. 

Abo  nga  nabo  tebeetaba  mu  lutalo  wadde  nga  tebaali  bannan- 
fuusi  songa  mu  kiseera  kye  kimu  tebaalina  nsonga  ekkirizibwa  eya- 
bagaana  naye  era  nga  tebaali  mw’abo  abeekaliga  emiguwa  ku  nkon- 
do  z’omuzikiti.  Baali  bawerera  ddala  basatu:  omutontomi  Ka’abi  ibn 
Maalik,  Murarah  ibn  Rabi  ne  Hilaal  ibn  Umayya.  Obutafaanaganako 
na  bannanfuusi  tebaalimba  okuggyako  baayogera  kaati  eri  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  nti 
tebaalina  nsonga  ntuufu  eyali  ebasonyiyisa  okwetaba  mu  lutalo.  Mu 
kunyolwa  okw’amaanyi  olw’okulemwa  okwetaba  mu  lutalo  beegay- 
irira  Nnabbi  wa  Allah  (okusaasira  kwa  Allah  n’emirembe  bibeere  ku 
ye)  nga  bamusaba  okubasonyiwa. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  olw’okubeera  nti  yali  mugonvu  nnyo  eri  amateeka  ga  Katonda, 
abasatu  bano  teyabasonyiyirawo.  Okwo  kw’ogatta  okuba  nti, 
ng’akyalindirira  Obubaka  obw’enjawulo  ku  kyali  eky’okubakolera, 
teyayogera  wadde  nabo.  Ne  Basswahaba,  abo  ebiseera  byonna  ebikol- 
wa  byabwe  ebyatambuliranga  mu  mbeera  y’emu  ne  Nnabbi  (okusaa- 
sira  kwa  Allah  n’emirembe  bibeere  ku  ye),  nabo  baakola  kye  kimu. 

Basswahaba  abasatu  bano  baali  beenyigira  mu  ntalo  zonna 
ezaayita  okuggyako  Ka’abi  (Allah  amusiime)  ataali  mu  lwe  Badiri. 
Ensi  amangu  ago  yali  emaze  okufunda  mu  maaso  gaabwe,  ng’amagezi 
gabeesibye,  engeri  mu  kiseera  ekyo  ekibiina  kya  Basiraamu  kyon- 
na  bwe  kyali  kibeesambye  olw’okusalawo  kwabwe  okusigala  ne 
bateetaba  mu  lutalo  lwe  Tabuuk.  N’ekisinga  okuba  ekinene  mu 
byonna  kwe  kuba  nti  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yabeesamba  okutuuka  ne  ku  ddaala 
ly’obutaddamu  kulamusa  kwabwe.  Ensi  yonna  yali  ebafuukidde; 


userHfmzsz j  NNABBI  MUHAMMAD  OMULONDEMU  |g 


nga  ne  bakyala  baabwe  bafuuse  ngabagenyi  gye  bali.  Tebaalina  kya 
kukikolera  okuggyako  okukaaba  ekiro  nemisana.  Baalinga  emisub- 
baawa  egisaanuuse  mu  kukaaba  kwabwe  okutasalako.  Baali  bakoze 
ensobi  naye  ekyo  tekyabagaana  kusigala  nga  beesimbu,  abakozi 
bobulungi;  wadde  era  ekyo  tekyakyusa  ku  kwesiga  kwabwe  Allah, 
nnannyini  matendo,  sso  era  tekyabawugula  kuva  ku  kwennyamira 
na  kwenenya.  Ennaku  amakumi  ataano  zaayitawo  oluvannyuma 
ne  basasulwa  olw’obwesimbu  bwabwe  wamu  n’okwetonda  kwabwe 
okwannamaddala,  ng’okusasulwa  okwo  kwali  mu  ngeri  ya  ayah  eno 
eyakka  ngegamba  nti: 

“N’abasatu  abo  abaalekebwa  emabega  okutuusa  ng’ensi  eba- 
fundiridde  awamu  n’obugazi  bwayo,  n’emyoyo  gyabwe  gyennyini  ne 
gibafundirira,  ne  balowooza  nti  tewali  buddukiro  okuva  eri  Allah 
okuggyako  gy’ali  oluvannyuma  n’abaddiramu  balyoke  beenenye. 
Mazima  ddala  Allah  Ye  y’akkiriza  okwenenya  Omusasizi.  Abange 
mmwe  abakkiriza!  Mwewale  ebibonerezo  bya  Allah  era  mubeere 
wamu  n’abo  aboogera  amazima.”  (at  Tawba,  9  : 118  - 119) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yawa  Ka’abi  ibn  Maalik  (Allah  amusiime)  amawulire  amalun- 
gi  mu  bigambo  bino,  “Nkutuusako  amawulire  amalungi  ag’olunaku 

olusinga  okuba  olw’essanyu  okusinga  ennaku  zonna  okuva  ku  luna- 
ku  lwe  wazaalibwa!”323 

Ka’abi  ibn  Maalik  (Allah  amusiime)  kwe  kugamba  nti,  “Bwe 
kiba  bwe  kityo,  Omubaka  wa  Allah,  okulaga  okusiima,  mpaayo 
eby’obugagga  byange  byonna  nga  saddaaka  ku  lwa  Allah  ne 
Omubaka  we!” 

Wabula  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yamuwa  amagezi  nti,  “Kirungi  okusigazaako  eki- 
tundu  ku  by’obugagga  byo.” 

Ka’abi  kwe  kugamba  nti,  “Bwe  kiba  bwe  kityo  nja  kulindi- 
rira  omugabo  gwange  okuva  e  Khaybara.”  Olwo  n’ayongerako  nti, 
“Kibadde  lwa  kuba  bwesimbu  bwange  Allah  okuntaasa  embeera 
eno.  Kati  Omubaka  wa  Allah,  sikyaddayo  kwogera  kintu  kyonna 
obulamu  bwange  bwonna  okuggyako  amazima!” 

Ka’abi  (Allah  amusiime)  agamba  nti: 

“Ndayira  Allah  nti,  ekirabo  ekisinga  obunene  Allah 
Owoobuyinza  kye  yampa  oluvannyuma  lw’okuweebwa  ekitiibwa 
ky’okukkiriza  Obusiraamu  kwe  kunzikiriza  okwogera  amazima  mu 
maaaso  ga  Omubaka  wa  Allah  olwo  nno  ne  mpona  okubeera  mw’abo 
abaazikirira.  Kubanga  Allah  Owoobuyinza  yayogera  ebigambo  ebi- 
singa  okuba  eby’obukambwe  kw’abo  abaafuna  bye  beekwasa  (ebyali 
bitakkirizibwa)  ne  batagenda  Tabuuk,  yabaatuukiriza  nti: 

323.  Nga  Ka’abi  (Allah  amusiime)  adduka  okugenda  eri  Nnabbi  Owemikisa 
(okusaasira  kwa  Allah  n’emirembe  bibeere  ku  ye)  okufuna  amawulire 
amalungi,  yasanga  Twalha  ibn  Ubaydullaah  (Allah  amusiime),  eyamugwa  mu 
kifuba  mu  ngeri  mu  ssanyu  ery’ekitalo  era  n’amukulisa;  engeri  ey’omukwano 
Ka’abi  gye  yasigala  nga  tasobola  kwerabira  obulamu  bwe  bwonna. 

. .  bwe  mutyo  mubeewale;  mazima  ddala  bo  ssi  batukuvu.”  (at 
Tawba,  9  :  95)  (Bukhari,  Maghaazi,  79,  Waswaya,  16,  Jihad,  103;  Muslim,  Tawba,  9  : 
53;  Musaafirin,  74) 

Basswahaba  abasatu  beetooloddwa  ku  buli  ludda  ekibonerezo 
ekinene  bwe  kityo  olw’obuteetaba  mu  lutalo  lumu,  wadde  nga  baa- 
linga  ku  lusegere  lwa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  kumpi  mu  ntalo  zonna  ezaali  zaaka- 
baawo.  Ekyagwawo  kino  kya  kulabula  eri  abo  abasigala  ebbali  wa 
kaweefube  wa  tawhiid  mu  kkubo  lya  Allah,  nnannyini  matendo, 
awatali  nsonga  etegeerekeka. 

Eky’okuyiga  mu  kyo  eky’ensusso  kiri  nti,  omuntu  asaanye  oku- 
beera  n’erinnya  erya  ‘Sswahaba’  nga  yagasimbagana  n’okufa  mu 
ntalo  eziwerako,  ng’atandikira  e  Badiri,  ate  oluvannyuma  n’afuuka 
avunaanibwa  ennyo  olw’obutabeera  mu  lutalo  olwali  oluzibu  era 
olw’obukoowu  wadde  nga  temwali  kuyiwa  musaayi  okufaananako 
n’olwe  Tabuuk!  Ssi  kya  kuyiga  kya  maanyi  kyokka  kye  kirimu 
naddala  eri  abo  abalimu  akategeera,  naye  era  ekyafaayo  kino  kirimu 
amakulu  agatiisa  kw’ebyo  ebyavaamu.  Bwe  tukitwala  nti  kawee- 
fube  w’okulaba  ng’Obusiraamu  buwangula  aba  wa  buwaze  gye  tuli 
olwaleero  n’emirembe  gino,  nga  bwe  kizze  kiba  mu  bbanga  lyonna, 
kiba  kya  kusaalirwa  ebitagambika  okulaba  abantu  abangi  abalagaj- 
javu,  abakola  akasoobo  n’abatafaayo  bwe  kituuka  ku  nsonga  eno. 
Eyalwana  mu  lutalo  lwe  Badiri,  bw’aba  ng’obutafaayo  yabusasulira 
omuwendo  omunene  bwe  gutyo,  tuteekeddwa  okuyimirira  tusiri- 
ikirire  era  tulowoolereze  ku  biyinza  okuva  mu  kugayaala  kw’abantu 
nga  ffe;  era  nga  tugoberera  ebiragiro  bya  Katonda  Owoobuyinza, 
tunyiikire  okubeera  awamu  n’abalongoofu. 

Olw’okusobozesa  Abakkiriza  okubeera  abatwala  ebintu 
ebirungi  ate  ne  beewala  ebibi,  Allah,  nnannyini  matendo,  yabala- 
gira  okuwangaalanga  n’abalongoofu;  okubeera  nabo,  okunoonya 

- 

okubabeera  ku  lusegere,  okubawagira  nobutabeesamba  mu  buli 
mbeera  y’obulamu  yonna.  Kino  kyetaagisa  nnyo  okusobola  okuz- 
iyiza  ‘ensi  okufuuka  enfunda’,  n’okuwonya  emitima  egiri  mu 
bulumi  era  na  bwe  kityo  omuntu  okwetaasaako  ekibonerezo  kya 
Katonda  Owoobuyinza  n’okuggyawo  emiziziko  gyonna  egiri  mu 
kkubo  ly’okufuna  Okusiima  kwa  Katonda.  Olaba  otya  obukulu 
bw’okukwana  abalongoofu  bwe  kulambikiddwa  mu  bunyiriri 
buno: 

Eriggwa  lisaanyizibwawo  nga  liri  lyokka, 

Kyokka  ate  lifukirirwa  nga  liri  wamu  nekimuli  kya  looza . 

Kaali  kaseera  katuufu  nti  ekiragiro  kino  kyakka  mu  biseera  bya 
Tabuuk  ‘Olutabaalo  Lwebizibu.  Kyetaagisa  okubeera  n’abalongoofu 
ssi  mu  biseera  bya  ddembe  byokka  wabula  ne  bwe  baba  nga  bali  mu 
biseera  bya  kazigizigi,  bwe  baba  nga  bagenze  ku  jihaadi  mu  kkubo 
lya  Allah,  nnannyini  matendo.  Kikulu  nnyo  okugumira  emitawaana 
abalongoofu  gye  bafuna,  okubagoberera  mu  kulafuubana  kwabwe 
awatali  kusigalira  mabega. 

Suula  Tawba,  ng’ebitundu  byayo  ebisinga  bikwata  ku  luta- 
baalo  lwe  Tabuuk,  essira  esinga  kulisimba  ku  bukulu  bwa  jihaad 
mu  kkubo  lya  Allah,  nnannyini  matendo.  Ekikulu  kya  byonna, 
Jihaadi  ey’omubiri  n’omwoyo  ekola  ng’obukakafu  obusinga  okuba 
obwenkukunala  ku  kwewaayo  kw’Omusiraamu  eri  eddiini  era  ne 
mu  kiseera  kye  kimu  kye  kiraga  enjawulo  wakati  w’Omukkiriza 
n’omunnanfuusi.  Allah  agamba  bw’atyi: 


jL  ^  g  d.dil  ^yzo\  J)l  ild 

UL>-  aiLp  l-fpj  jj-LUU j  (1) j-Ltio  kul  o j-UUU 


NNABBI  MUHAMMAD  OMULONDEMU  IS 


^  lyt  < _^j'  jr^j  S^j^'j  Jr^V'j  ?'3j^' 

4  .lg*Jl  jjjjl  jJfc  jjj.ij  4j  (_^jjl  ^Ssjt^j 


“Mazima  ddala  Allah  yagula  ku  bakkiriza  emyoyo  gyabwe 
n’emmaali  yaabwe  nti  ddala  balina  Ejjana.  Balwana  mu  kkubo  lya 
Allah,  ne  batta  nabo  ne  babatta  nga  ndagaano  gye  yeekakasaako 
mu  Tawuraati  ne  Njiri  ne  mu  Kulaane.  Era  ani  ayinza  okutuuki- 
riza  endagaano  okusinga  Allah?  N’olw’ensonga  eyo  mujaganye  ku 
lw’okuwera  kwe  mwakola,  okwo  nno  kwe  kwesiima  okw’amaanyi.” 
(at  Tawba,  9  :  111) 

Ekirala  ekyeyolekera  muno  kiri  nti,  ebiseera  byonna,  abannan- 
fuusi  baali  liggwa  ery’amaanyi  eri  Abasiraamu  ekintu  ekyeyoleka 
emisana  ttuku  mu  Suula  Tawba  n’ebyafa  e  Tabuuk. 


Allah  Ye  Nnannyini  Mawanika  Ag’eggulu  N’ensi 

Wadde  nga  waaliwo  okugezaako  okuva  mu  batakkiriza  nga 
bakola  kyonna  ekisoboka,  naye  Allah,  nnannyini  matendo,  yafuula 
Eddiini  Ye  ensukkulumu  era  n’afuula  Abakkiriza  abawanguzi.  Kino 
nno,  okuva  edda  n’edda,  yali  ndagaano  ya  Allah  gye  yawa  Nnabbi 
(okusaasira  kwa  Allah  n’emirembe  bibeere  ku  ye)  n’abo  abaago- 
berera  ekkubo  lye  mu  bwesimbu.  N’olw’ekyo,  amazima  gano  gaali 
ga  kuvaayo  awatali  kufa  ku  kutamwa  okuva  mu  balabe.  Bw’etyo 
Kulaane  egamba  bw’etyi: 

“Be  bo  abagamba  nti  temuwaayo  kantu  konna  eri  abo  abali  ne 
Omubaka  wa  Allah  balyoke  bagumbulukuke  (bave  mu  Madiina). 
Naye  eri  Allah  y’eri  amawanika  ge  ggulu  nensi,  naye  abannanfuusi 
tebakitegeera.”  (at  Munaafiquun,  63  :  7) 

Ekituufu  kiri  nti  abatali  bakkiriza  ebyasa  nfaafa  nga  bali  mu 
kaweefube  w’okunafuya  ebyenfuna  by’Abasiraamu  naye  kaweefube 
waabwe  yenna  azze  anafuyizibwa  Allah,  nnannyini  matendo,  mu 
biseera  eby’enjawulo,  Oyo  ekyo  akyolekezza  n’okuwa  Abakkiriza 
ebyengera  ebingi,  nga  bwe  kiri  nti  Ye  ye  nnannyini  mawanika  g’ensi 
n’eggulu.  Ng’akunga  eggye  lye  erirabwako  n’eritalabwako,  Katonda 
Owoobuyinza  ebbanga  lyonna  abadde  ajja  awa  Abakkiriza  obuwan- 
guzi  kw’abo  abatali  bakkiriza  ababadde  bawangulwa  ekisukkiridde. 

Ebyafaayo  bitulaga  emirundi  mingi  Abasiraamu  gye  bazze 
bafuna  obuwanguzi  obwa  waggulu  obuva  eri  Allah,  nnannyini 
matendo,  awamu  n’okubeera  ng’omuwendo  gwabwe  mutono.  Entalo 
olwe  Badiri,  Mu’uta,  entalo  ze  Andalus  ne  Malazgirt  byakulabi- 
rako  bya  maanyi  ebiyinza  okunokolwayo  okuva  mu  ntalo  endala 
ennyingi.  Byali  ebikumi  bina  byokka  eby’abatabaazi  abalwanira  ku 
mbalaasi  abaatandikawo  bwaguuga  w’Eggwanga  lya  ba  Ottoman, 
eryo  eryalekawo  ekinkumu  kya  ilaa’i  kalimatullaah,  nga  balwana 
okusitula  waggulu  ekigambo  kya  Allah  mu  nsi  yonna. 

kino  nno  kiraga  nti  obuwanguzi  bw’Abasiraamu  ebbanga  lyon- 
na  bwatambuliranga  wamu  era  nga  bwesigamira  ku  ikhlaas  zaabwe, 
nga  buno  bwe  bwesige  eri  Allah,  nnannyini  matendo.  Okuggwaamu 
ikhlas  kuba  kuggwaamu  maanyi.  Okwenyweza  ku  ikhlas  buba  bwa 
nnantameggwa.  Bwe  kibeera  bwe  kityo,  abalabe  b’Obusiraamu  gye 
binaggweeranga  nga  banafuye  ka  bagezeeko  batya  okutuusa  obu- 
labe  ku  Basiraamu.  Allah,  nnannyini  matendo,  ayogera  ku  bukuumi 
buno  mu  Kulaane  n’agamba  nti: 

“Naye  bwe  muba  mugumiikirizza  ne  mutya  (ebibonerezo  bya) 
Allah,  teri  bulabe  wadde  akatono  enkwe  zaabwe  bwe  zijja  kubatuu- 
sako.  Allah  yeetoolodde  buli  kyonna  kye  bakola.”  (Aali  Imraan,  3  : 120) 

Ebyafaayo  byAbasiraamu  bizze  bijulira  emirundi  nfaafa  ayah 
eno  mwe  yeeyolekera. 


Tekigasa  Okubeera  Omusiraamu  Awatali  Kusinza  Allah 

Nga  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  akomyewo  e  Madiina  oluvannyuma  lw’okutuukiriza 
obulungi  ekigendererwa,  Ur’wah  bin  Masuudi,  omukulembeze  we 
Twaifa,  mu  bwangu  ddala  yatuuka  mu  kibuga  okulangirira  nga  bwe 
yali  akkirizza  Obusiraamu.  Oluvannyuma  awatali  kulwa,  yadd- 
ayo  e  Twaif  n’atandika  okukoowoola  abantu  baayo  okudda  eri 
Obusiraamu.  Naye  abantu  be  bamu,  emyaka  egy’emabega  abaakuba 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
amayinja  nga  talina  kye  yali  abakoze  okuggyako  okubakoowoola 
bajje  eri  Amazima,  ku  luno  Ur’wah  (Allah  amusiime)  baamwanu- 
kula  na  bukambwe  bwe  baamufukirira  obusaale  obwamuttirawo 
ng’omujulizi  ekikolwa  ekyali  eky’obukambwe  n’okusingako  engeri 
gye  baayisaamu  Nnabbi  gwe  baakasuukirira  amayinja.324 

Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yalagira  Maalik  (Allah  amusiime),  eyazzi- 
bwako  mu  kifo  kye  yalimu  eky’obukulembeze  bwa  Hawaazin  olu- 


324.  Ibn  Hishaam,  IV,  194;  Haakim,  III,  713  /  6579. 

vannyuma  lw’okufuuka  Omusiraamu,  okufufuggaza  Bannatwaifa. 
Okulumba  Maalik  (Allah  amusiime)  kwe  yakola  ku  kabuga 
okutasalako  kwatuusa  ba  Thaqiif  okupondooka  ne  kubawaliriza 
okwekukuma  mu  bikomera  byabwe.  Mu  kutya  nokusoberwa,  baas- 
indika  abakulu  mu  bo  okugenda  e  Madiina.325 

Okuteekateeka  emitima  gyabwe  eri  Obusiraamu,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yakya- 
za  ababaka  ba  ba  Thaqiif  mu  nda  mu  Masjid.326  Mu  ngeri  eyo,  baali 
basobola  okuwuliriza  Kulaane  Basswahaba  gye  baasomanga  ekiro 
ne  mu  kiseera  kya  sswala  ya  tahajjudi,  era  ne  balaba  n’Abasiraamu 
nga  basimba  ennyiriri  kibegabega  ku  kibegabega,  okusaala  esswala 
ettaano  ze  baasaalanga  buli  lunaku.327 

Oluvannyuma  ababaka  ba  ba  Thaqiif  baagamba  nti  baali 
beetegefu  okusiramuka  naye  ne  bateekawo  akakwakkulizo  nti  baso- 
nyiyibwe  eby’okusaala. 

Okwanukula  kwa  Nnabbi  (okusaasira  kwa  Allah  n’emirembe 
bibeere  ku  ye)  ku  nsonga  eno  kwali  nti,  “Tewali  mugaso  mu  ddiini 
awatali  ruku’u  (salat).”  (Abu  Dawud,  Kharaaj,  25  -  26  /  3026) 

Eky’obusiru  ekirala  kye  baateekawo  kwali  kugamba  nti  Laata, 
essanamu  lye  baagulumizanga  ennyo,  asigalawo  mu  kifo  kye  okumala 
ebbanga  eddala  lya  myaka  esatu.  Okusaba  kwabwe  bwe  kwagwa  obu- 
taka,  olwo  ne  basaba  waakiri  asigalewo  omwezi.  Kino  nakyo  kyalina 
okugaanibwa.  Olwo  nno  tebaalina  kya  kukola  okuggyako  oku- 
siramuka.  Oluvannyuma  ate  baasaba  nti  basonyiyibwe  bo  kennyini 
okumenyawo  essanamu  li  Laata.  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye)  kino  teyakigaana,  era  bw’atyo 


325.  Ibn  Hishaam,  IV,  138,  195. 

326.  Ahmada,  IV,  218. 

327.  Waaqidi,  III,  965. 

n’asindika  Abu  Sufyaane  ne  Mughirah  (Allah  bombi  abasiime)  oku- 
tuukiriza  omulimu  ogwo.328  Ekyewuunyisa,  essanamu  bwe  lyagwa 
ku  ttaka  omukazi  omu  okuva  mu  ba  Thaqiif  n’adduka  n’agenda  ku 
nguudo  ze  Twaifa  n’atandika  okukungubaga.  Naye  tewaayita  kiseera 
kiwanvu  eby’amasanamu  ba  Thaqiif  ne  babyerabira  nga  n’amannya 
ga  go  tebakyagajjukira  nga  bafuukidde  ddala  Abasiraamu  abanna- 
maddala  era  nga  batenda  bulungi  bwa  Busiraamu. 

Edduwa  ey’okulumirwa,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  gye  yasaba  mu  mwaka  ogw’omwenda 
mu  biseera  bye  Makka  eyali  esabira  abantu  be  Twaifa  balunngame, 
awamu  n’okubeera  nga  baamuyisa  bubi  nnyo,  ekiseera  kino  yali 
etuukiridde. 

Ababaka  okuva  mu  ba  Thaqiif  baayigirizibwa  ebintu  ebyo 
ebikakata  mu  Busiraamu  n’amateeka  ge  baali  beetaaga  okumanya 
okusobola  okusinza  obulungi  okwa  buli  lunaku.  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  era  yabagamba 
okusiiba  ennaku  ezaali  zisigaddeyo  ku  mwezi  gwa  Lamanzaane  mu 
kiseera  ekyo  gwe  baalimu.  Ekiseera  kyonna  kye  baamala  e  Madiina, 
Bilaali  Habashi  (Allah  amusiime)  ye  yali  abatwalira  Sahuur  (ddaaku) 
batandikireko  okusiiba  ne  Iftaar  (futaali)  basiibulukukireko.329 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  bwe  yabeerangawo  yasisinkananga  ababaka  abajjanga  okumu- 
laba,  ekiro  oba  emisana,  era  n’abawanga  amagezi  ku  nsonga  zaabwe.330 
Mu  ngeri  y’emu,  yasisinkananga  abagenyi  ba  Thaqiif  buli  luvan- 

328.  Ibn  Hishaam,  IV,  197;  Waaqidi,  III,  967  -  968. 

329.  Waaqidi,  III,  968. 

330.  Umaru  (Allah  amusiime)  anyumya  nti,  “Omubaka  wa  Allah  (okusaasira  kwa 
Allah  nemirembe  bibeere  ku  ye)  ne  Abu  Bakari  baateranga  okwogera  ku 
nsonga  zAbasiraamu  okutuusa  ssaawa  ez’ekiro  ddala;  era  nange  nateranga 
okubeeyungako.”  (Tirmidhi,  Swalat,  12  /  169) 

- 

nyuma  lwa  sswala  ya  Isha.  Lumu  baayimirira  ne  boogerera  ekiseera 
kiwanvu  ddala  okusinga  ku  kya  bulijjo,  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  n’atuuka  n’okuwulira  nga 
waliwo  obwetaavu  okuyimirira  ku  kugulu  kwe  okumu  asobole  oku- 
weweeza  ku  kulala.331 

Awusi  ibn  Hudhayfah  (Allah  amusiime),  eyali  omu  ku  babaka 
ba  ba  Thaqiif  abajja  mu  kiseera  ekyo,  anyumya  bw’atyi: 

“Waliwo,  oluvannyuma  lwa  swalat  ya  Isha,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  lwe  yatuuka  eki- 
keereziko  okusinga  bwe  yatuukanga  bulijjo.  Bwe  yajja  twamubuuza 
nti,  ‘Omubaka  wa  Allah,  ki  ki  ekibadde  kikusibye?” 

Omubaka  wa  Allah  (okusasira  kwa  Allah  n’emirembe  bibeere 
ku  ye)  kwe  kuddamu  nti,  “Nnabufuula  buvunaanyizibwa  bwange 
okusoma  hizbu  ya  Kulaane  nnamba  buli  lunaku.  Ssaayagadde  kujja 
nga  ssinnaba  kugimala.” 

Ku  makya,  twabuuza  Basswahaba  butya  bwe  baasomangamu 
Kulaane  mu  hizbu.  Baatunnyonnyola  nti,  “Tuddira  essuula  essatu 
ezisooka  ne  ziba  hizbu  esooka,  ate  ettaano  eziddako  ne  ziba  hizbu 
ey’okubiri,  bwe  tutyo  nga  tugendera  mu  mitendera,  tugatta  essuula 
omusanvu  eziddako,  oluvannyuma  omwenda  eziddako,  oluvan- 
nyuma  eziddako  ekkumi  n’emu,  oluvannyuma  eziddako  ekkumi 
n’essatu  nga  tukola  hizbu  emu  ku  buli  emu.  Ate  olwo  tutandika  ne 
Suula  Qaaf  ne  tukola  hizbu  esembayo  okutuusa  ku  nkomerero.  Bwe 
tutyo  tuba  tusomye  Kulaane  mu  hizbu  musanvu.”  (Ahmada,  IV,  9;  Ibn 
Maajah,  Swalat,  178) 

Olw’okubeera  ebigambo  okuva  eri  Allah,  nnannyini  maten- 
do,  ate  era  obwesigwa  Nnabbi  (okusaasira  kwa  Allah  n’emirembe 
bibeere  ku  ye)  bwe  yaleka  alaamye,  Basswahaba  bassanga  nnyo 


331.  Abu  Dawuda,  Shahru  Ramadhan,  9  /  1393. 

essira  ku  Kulaane  Entukuvu.  Tebaakomanga  ku  kuwanvuya  kugi- 
soma  mu  swalat  naye  era  baafangayo  okulaba  nga  bagisoma  ennyo 
bwe  baaberanga  mu  ngendo,  mu  ntalo  n’ekiro.  Tebaasobola  kufuna 
kumatira  kumala  mu  ssanyu  lye  baafunanga  mu  kusoma  Kulaane; 
era  tewaayitanga  lunaku  nga  tebasomye  Kitabo  Ekitukuvu.332  Ennaku 
zaabwe  baazitandikanga  na  Kulaane  era  nga  bawa  amagezi  eri  oyo 
yenna  alwadde  amaaso  okutunula  ennyo  enkaliriza  ku  mpapula  za 
Kulaane.  Kigambibwa  nti  Uthumaani  (Allah  amusiime)  Kulaane  ze 
bbiri  zaatuuka  okuyulika  okuggwawo  olw’okuzisoma  ennyo.333 

Eyasinga  okuba  omujjumbize  eri  Kulaane  mu  babaka  bano 
abaakiikirira  ba  Thaqiif  yali  Uthumaani  ibn  Abil  Aasw.  Emabega 
ddala  ng’ababaka  abalala  okuva  e  Thaqiif  tebannaba  kuwera  eri 
Nnabbi,  era  nga  tebamanyi,  Uthumaani  yali  yawera  dda  n’awa 
obweyamu  okugondera  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  era  n’afuuka  Omusiramu.  Olw’okuba  nga 
ye  yali  asembayo  obuto  mu  bo,  baamuleka  wabweru  akuume  ensolo 
zaabwe.  Abalala  bwe  baakomangawo  gy’ali  okwebakako  mu  bbu- 
gumu  lye  ttuntu,  Uthumaani  ng’agenda  awaali  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ng’amubuuza 
ebintu  ebiwera  ng’awuliriza  era  nga  bw’ayiga  ne  Kulaane.  Bw’atyo 
yasobola  okuwulira  era  n’okukwata  ku  mwoyo  essuula  ezimu  ng’azijja 
butereevu  ku  Nnabbi  wa  Allah  (okusaasira  kwa  Allah  n’emirembe 
bibeere  ku  ye).  Bwe  yasanganga  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  ng’alina  by’akola,  olwo  ng’agenda 
wa  Abu  Bakari  (Allah  amusiime)  oba  Ubayy  ibn  Ka’abi  (Allah 
amusiime)  ng’ababuuza  ekyo  ekyabanga  kimubobbya  omutwe 
oba  okubasomeramu  ekyo  kye  yabanga  akutte  ku  mwoyo.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yaya- 


332.  Ibn  Sa’adi,  III,  75  -  76. 

333.  Kanani,  II,  197. 

gala  nnyo  Uthumaani  (Allah  amusiime)  olwobujjumbize  bwe  yalina 
era  ng’alina  enjagala  ey’enjawulo  gye  yalina  gy’ali.  Ababaka  ba 
Thaqiif  bwe  baayagala  okuddayo  e  Twaifa  baasaba  Omubaka  wa 
Allah  (okusaasira  kwa  Allah  n’emirembe  bibeere  ku  ye)  okubalonde- 
ra  omukulembeze  mu  bo.  Nnabbi  (okusaasira  kwa  Allah  n’emirembe 
bibeere  ku  ye)  yabalondera  Uthumaani  (Allah  amusiime)  wadde 
nga  ye  yali  asembayo  obuto  rnu  bo  (Ibn  Hishaam,  IV,  185;  Ibn  Sa’adi,  V,  508; 
Ahmada,  IV,  218) 


Ebirala  Ebyagwawo  Oluvannyuma  Lwa  Tabuuk 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yalina  omwana  omulenzi  gwe  yatuuma  Bulayimu  nga  yazaa- 
libwa  Mariyah  Omumisiri.  Bulayimu  yalwala  oluvannyuma  lwa 
Nnabbi  okukomawo  okuva  e  Tabuuk  era  bw’atyo  n’afa  nga  wayise  aka- 
seera  katono.  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yanakuwala  nnyo.  Amaziga  ag’ekimpowooze  naye 
ag’obulumi  gaakulukuta  okuva  mu  maaso  ge.  Oluvannyuma  yag- 
amba  nti,  “Amaaso  gakaaba,  omutima  ne  gunakuwala  naye  tet- 
wogera  kigambo  kyonna  okuggyako  ekyo  ekisanyusa  Katonda 
waffe!  Bulayimu,  ndayira  Allah  nti  tulina  ennaku  nnyingi  nnyo 
olw’okwawukana  naawe!”  (Bukhari,  Janaa-iz,  44;  Ibn  Sa’adi,  I,  138) 

Oluvannyuma  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yasaba  bamuleetere  ejjinja,  oluvannyuma 
lye  yassa  awaali  omutwe  gwe  ntaana.  Olwo  entaana  ya  Bulayimu 
(Allah  amusiime)  n’erambibwa.  Era  eyo  ye  ntaana  eyasooka  oku- 
mansirwako  amazzi.334 

Ku  lunaku  lwe  lumu  olwo  enjuba  yabikkibwa.  Basswahaba 
abamu,  nga  bakijja  ku  mpisa  eyaliwo  mu  Biseera  Eby’obutamanya, 


334.  Ibn  Sa’adi,  I,  144;  Ibn  Abdilbarr,  I,  59. 

baawanuuza  ng’okubikkibwa  kw’enjuba  bwe  kwali  kuvudde  ku  kufa 
kwa  Bulayimu.  Ku  ludda  olulala,  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  yasaalayo  laaka  bbiri  enjuba  bwe 
yali  ekyabikkiddwa,  era  n’okulaga  nti  yali  tawagira  kirowoozo  kya 
Basswahaba  abamu,  yagamba  bw’atyi,  “Enjuba  n’omwezi  bubonero 
bubiri  mu  bubonero  bwa  Allah  obungi  era  byombi  tebibikkibwa  lwa 
kufa  kwa  muntu  oba  lwa  bulamu  bwa  muntu  yenna.  Bwe  mubanga 
mulabye  okubikkibwa  kw’abyo,  munyiikirire  nnyo  okujjukira  Allah 
(nga  mumutendereza)  n’okusaala!”335  (Nasaa-i,  Kusuuf,  14) 

Mu  mwezi  gwa  Rajab,  Negus  wa  Abyssinia  yafa.  Olunaku  olwo 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yatuusizaawo  amawulire  g’okufa  kwe  ku  Basswahaba,  wadde  nga 
awo  waaliwo  ebbanga  ddene  n’ennyanja  ebyawula  ensi  ezo  ebbiri. 

Yagamba  nti,  “Musaale  esswala  y’omufu  olwa  muganda  wam- 
mwe  oyo  afudde  mu  nsi  eyeebunaayira!” 

Basswahaba  baabuuza  nti:  “Omubaka  wa  Allah!  Esswala  gye 
tugenda  okusaala  y’ani  oyo?”  Nnabbi  n’abaddamu  nti,  “Negus 
(Kabaka)  Ashama. . .  Olwaleero,  Ashama  omuddu  wa  Allah  omulon- 
goofu  afudde.  Musabe  Allah  okusonyiwa  muganda  wammwe  oyo.” 
Oluvannyuma  yakulemberamu  Basswahaba  mu  sswala  y’omufu 
ey’okusabira  Negus.  (Muslim,  Janaa-iz,  62  -  68;  Ahmada,  III,  319,  IV,  7) 

Amangu  ddala,  amawulire  agaali  gakakasa  nti  Negus  yali  afudde 
ku  lunaku  lwennyini  Nnabbi  lwe  yagamba  Basswahaba,  gaatuuka 
mu  Madiina. 

335.  Ebikujjuko  ebikolebwa  mu  bitundu  ebimu  mu  biseera  eby’okubikkibwa 
kw’omwezi  oba  enjuba  ebyo  bya  kuwanuuza  era  tebirina  kakwate  konna  na 
Busiraamu,  obwo,  ate  obulagira  okusaala  n’okusaba  mu  kiseera  ky’okubikkibwa 
kw  ebintu  ebyo  ebibiri.  Okyokukaaba  kw ’ekiwuugulu  okubalibwa  ng’akabonero 
k’emikisa  emibi  (oba  eky’ebikiro)  n’okukaaba  ebyo  nabyo  biva  mu  kuwanuuza 
kwa  kika  kye  kimu. 

Ummu  Khulthum  (Allah  amusiime),  omuwala  ow’ekitiibwa 
owa  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  era  mukyala  wa  Uthumaani  (Allah  amusiime)  naye  yafa  mu 
mwezi  ogwaddako,  Sha’ban.336 

V 

v 

Nga  wayise  emyezi  ebiri  okuva  ku  Kikwekweto  kye  Tabuuk,  mu 
mwezi  gwa  Dhil-Qadah,  obulamu  bw’omukyamu  eyali  ajjudde  obu- 
lyake,  Abdalla  ibn  Ubayy,  omukulu  wa  bannanfuusi,  bwatuuka  ku 
nkomerero.  Okufa  kwe  kwayuuguumya  omusingi  gw’obunnanfuusi 
mu  Madiina.  Oluvannyuma  lw’okufa  kwe,  abannanfuusi  abasinga 
beenenya  era  gye  byaggweera  nga  basiramukidde  ddala. 


Abdalla  mutabani  wa  Abdalla  ibn  Ubayy  yajja  eri  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  aman- 
gu  nga  kitaawe  yaakamala  okufa  n’awaayo  ekiraamo  kya  kitaawe  eri 
Nnabbi  (okusaasira  kwa  Allah  n’emirembe  bibeere  ku  ye)  n’agamba 
nti,  “Omubaka  wa  Allah,  Abdalla  ibn  Ubayy  kati  mufu.  Nsaba  ompe 
essaati  yo  tumuzingemu  era  ggwe  oba  okulembera  esswala  ye  era 
omusabire  Allah  amusonyiwe!” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yaggyamu  essaati  ye  n’agiwa  Abdalla  (Allah  amusiime)  era 
oluvannyuma  lw’okutegeka  omulambo  n’asaala  esswala  y’omufu. 
Wabula  kino  kyavaako  okukka  kwa  ayah  eno  wammanga: 

“Era  tosaaliranga  omu  ku  bo  ng’afudde  era  toyimiriranga  ku 
ntaana  ye.  Mazima  ddala  abo  baawakanya  Allah  ne  Omubaka  we 
era  ne  bafa  nga  boonoonyi.”  (at  Tawba,  9  :  84)  (Bukhari,  Janaa-iz,  23;  Ibn 
Maajah,  Janaa-iz,  31) 

Bwe  yabuuzibwa  lwaki  yakkiriza  okuwaayo  essaati  ye  okuz- 
ingamu  omulambo  gw’omunnanfuusi  omubi  ennyo  ssaako 
n’okumusaaalira  esswala  ya  jeneza,  Nnabbi  wa  Allah  (okusaasira 
kwa  Allah  n’emirembe  bibeere  ku  ye)  yannyonnyola  nti,  “Essaati 
yange  wadde  esswala  gye  mmusaalidde  tebigenda  kumutaasa  ekibo- 
nerezo  okuva  eri  Allah,  naye  okukola  ekyo  nsuubira  okulunngama 
kw’abantu  be  lukumi!” 

Mazima  ddala  oluvannyuma  lw’okulaba  enkola  ya  Nnabbi 
(okusaasira  kwa  Allah  n’emirembe  bibeere  ku  ye)  olukumi  mu 
baali  abannanfuuusi  okuva  mu  ba  Khazraj  baalekera  awo  enneeyisa 
yaabwe  ne  bafuukira  ddala  Basiraamu.337 


Omwaka  Gw’Ababaka 

Makka  yali  amaze  okutwalibwa,  olutalo  lwe  Hunayn  nga 
luwanguddwa,  abantu  be  Twaifa  nga  bamaze  okufuuka  Abasiraamu 
era  nga  wayise  omwaka  mulamba  bukya  beebungululwa  ate  nga 
n’ekikwekweto  ekyali  kifumbekeddemu  ebizibu  ekye  Tabuuk  nga 
kyakaggwa  era  ne  kiggweera  mu  buwanguzi.  Waali  tewakyali  muz- 
iziko  gwonna  gwali  gusigadde  ku  Kyondo  kya  Buwalabu  kyonna 
ogwali  guyinza  okuddamu  okwekiika  mu  kkubo  ly’Obusiraamu. 
Ebika  byonna  mu  Buwalabu,  ebyali  bifunye  omukisa  okumanya  ku 
bikwata  ku  Busiraamu,  byatandika  okusindika  ababaka  eri  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  nga 


337.  Ayni,  VIII,  54;  Diyarbakri,  II,  140  -  141. 

biwera  n’okuwa  obweyamu  okuba  ebiwulize  gy’ali.  Ababaka  bano 
abaava  e  Yamani,  Hadhwramawuti,  Bahrain,  Ammaan,  ensalo  za 
Syria  ne  Peruusiya  (Persia),  bajjanga  okusiramukira  mu  maaso  ga 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  oba  okumutegeeza  nga  bwe  baali  baasiramuka  edda  era  n’okusaba 
Nnabbi  wa  Allah  (okusaasira  kwa  Allah  n’emirembe  bibeere  ku  ye) 
okubawa  abasomesa  okubayigiriza  Obusiraamu. 

Eky’okulabirako  ekirungi  ky’eky’ekika  kya  ba  Banu  Tujib  abaayiga 
okuva  Obusiraamu  ku  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ate  amangu  ddala  ne  baddayo  eri  abantu 
baabwe  okubatuusaako  ebyo  bo  kennyini  bye  baali  bayize.  Abantu 
kkumi  n’abasatu  abajja  okukiikirira  ekika  kyabwe  bajja  eri  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye)  nga 
bazze  ne  zaka  yaabwe.  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yasiima  nnyo  enneeyisa  yaabwe  yonna  era 
oluvannyuma  lw’okubaaniriza  yagamba  Bilaali  Habashi  (Allah  amusi- 
ime)  okubabudaabuda  mu  ngeri  eyali  esinga  okuba  ennungi. 

Baamugamba  bwe  batyi:  “Omubaka  wa  Allah!  Tuleese  gy’oli 
omutemwa  gwa  Allah  okuva  mu  byobugagga  bwaffe.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yabaddamu  nti,  “Mubizzeeyo  mubigabanye  mu  baavu  be 
wammwe.” 


Bamunnyonnyola  nti,  “Naye  ate  tuleese  ebyo  byokka  ebyafis- 
seewo  nga  tumaze  okuggyako  eby’abaavu  be  waffe.” 

“Olwo  Abu  Bakari  (Allah  amusiime)  n’abatendereza  nga 
bw’agamba  nti,  “Omubaka  wa  Allah!  Mazima  ddala  teri  babaka  mu 
Bawalabu  bafaanaganyeeko  na  basajja  bano  aba  Tujib!” 


Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  kwe  kugamba  nti,  “Okulunngama  kuli  mu  mikono  gya  Allah. 

- 

Allah  aggulirawo  imaan  emitima  gy’abo  b’aba  ayagalizza  ekisinga 
obulungi.” 

Ababaka  ba  Banu  Tujib  baabuuza  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  ebibuuzo  ku  bikwatagana 
ne  Kulaane  ne  Sunna.  Eby’okubaddamu  ebibuuzo  byabwe  byawan- 
diikibwa  ne  bibaweebwa.  Okujjumbira  kwabwe  kwayongera  Nnabbi 
(okusaasira  kwa  Allah  n’emirembe  bibeere  ku  ye)  okubettanira. 
Oluvannyuma  lw’okubeerawo  kwabwe  ennaku  entonotono  ababaka 
baalaga  obwetaavu  okuddayo  ewaabwe.  Bwe  baabuuzibwalwaki  baali 
mu  bwangu  ne  bagamba  nti,  “Twagala  okuddayo  amangu  ddala  nga 
bwe  kisoboka  eri  abantu  baffe  tubayigirize  ekyo  kye  tulabye  ne  kye 
tuyize  ku  Mubaka  wa  Allah.”  Baalaba  Nnabbi  wa  Allah  (okusaasira 
kwa  Allah  n’emirembe  bibeere  ku  ye)  omulundi  ogwasembayo  era 
ne  bamusiibula.  Nnabbi  (okusaasira  kwa  Allah  n’emirembe  bibeere 
ku  ye)  yasindika  Bilaali  Habashi  (Allah  amusiime)  wamu  nabo  era 
n’abawa  ebirabo  ebirala  okusinga  ku  babaka  abalala  bonna.  (Ibn  Saadi, 
I,  323;  Ibn  Qayyim,  III,  650  -  651) 

Mu  kwagala  okusigaza  ababaka  abajjanga  mu  Madiina  okumala 
akaseera,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yagezangako  okukakasa  nti  bayiga  Kulaane 
n’ebyetaagisa  mu  Busiraamu  era  ng’abategeeza  eddiini  mu  bikolwa 
era  ng’agezaako  okubalaga  ngeri  ki  ye  kennyini  gye  yali  ateeka 
emisingi  gy’eddiini  mu  nkola.  Okugeza  ababaka  okuva  mu  kika 
kya  ba  Abdul  Qays  bwe  baatuuka,  yasaba  ba  Answari  okubakyaza 
n’okubamalira  ebyetaago  byabwe  ebbanga  lye  baali  ab’okumala  e 
Madiina.  Mu  kiseera  kye  kimu,  yabagamba  okusomesa  abagenyi 
ebintu  ebikulu  mu  Busiraamu  era  n’okubakwasisa  ebitundu  mu 
Kulaane  ebyali  bibamala  okukozesanga  mu  kusoma  mu  sswala 
zaabwe.  Olunaku  olwaddirira,  oluvannyuma  lwe  sswala  ya  fajri, 
Nnabbi  wa  Allah  (okusaasira  kwa  Allah  n’emirembe  bibeere  ku 
ye)  bw’atyo  yabuuza  abagenyi  bwe  baali  era  oba  baali  basanyufu 

n’engeri  bakabakyaza  gye  baali  babayisizzaamu.  Bwe  yalaba  nga 
baali  basanyufu  bya  nsusso,  yabagabanyaamu  babiri  babiri  buli 
babiri  n’abakwasa  Sswahaba  basobole  okufuna  akakisa  okuyiga 
Obusiraamu  mu  ngeri  ematiza  era  ennungi.  Nnabbi  bwe  yamala 
okuba  omumativu  olw’okulafuubana  kwa  Basswahaba  be  awamu 
n’okussaayo  ennyo  omwoyo  okw’ababaka  abaava  mu  ba  Abdul- 
qays  yatandika  okulaba  buli  Musiraamu  kinnoomu  era  ye  kennyini 
n’awuliriza  engeri  gye  basomamu  ebitundu  mu  Kulaane  bye  baali 
bakutte  ku  mwoyo  wamu  n’okugolola  ensobi  zaabwe  bwe  babanga 
bazirina.338 

Mu  ngeri  eyo,  Obusiraamu  bwasaasanira  Buwalabu  yonna  era 
ne  bubeera  nga  bukula  buli  lunaku  olwakyanga.  Abantu  bajjanga  mu 
bibinja  okuyingira  Obusiraamu  era  Madiina  n’ejjula  n’ebooga,  buli 
lunaku,  olw’abagenyi  abangi.  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yabaanirizanga  mu  ngeri  esinga  okuba 
ey’omukwano.  Yabakwatanga  mu  ngeri  ya  kitiibwa  awamu  n’ekisa, 
ng’anyumya  nabo  okusinziira  ku  mbeera  zaabwe  n’enkola  yaabwe, 
nga  bw’akunngaanya  amawulire  agaali  gakwata  ku  bitundu  gye  baa- 
banga  bava,  ng’awuliriza  ebyetaago  byabwe  awamu  n’okugonjoola 
ebizibu  byabwe,  era  nga,  mu  bufunze,  awunda  essanyu  n’emirembe 
gy’eddiini  y’Obusiraamu  ku  mitima  gyabwe.339 

Emitawaana  egy’emabega  ku  luno  gyali  gyerudde  ekkubo  eri 
okusaasira  okungi  ddala.  Allah,  nnannyini  matendo,  yakubiriza 
Omubaka  we  wamu  n’Abakkiriza  bonna  abo  abaakosebwa  emyaka 
egy’obulumi  okulaga  okusiima  kwabwe  eri  ebyengera  enfaafa  bye 
yab  agonnomolera: 


338.  Ahmada,  III,  402. 

339.  Laba:  Nasaa-i,  Umrah,  5. 

“Okutaasa  kwa  Allah  bwe  kuliba  kuzze  n’obuwanguzi;  n’olaba 
abantu  nga  bayingira  eddiini  ya  Allah  mu  bibinja.  Olwo  tendereza 
erinnya  lya  Katonda  wo  era  omusabe  okukusonyiwa;  mazima  ddala 
Ye  y’akkiriza  okwenenya.”  (an  Naswr,  lio :  l  -  3) 


Okusinziira  ku  ngeri  Obusiraamu  gye  bw’asaasaanamu  ku 
misinde  mu  Buwalabu  yonna  awamu  n’okujja  kw’ababaka  okuva 
mu  bika  ebitali  bimu  mu  kibuga  Madiina  nga  baggyira  mu  bib- 
inja  okuyiga  eddiini  ey’Amazima,  omwaka  ogw’omwenda  mu  Hijira 
gwayatiikirira  nnyo  ng’Omwaka  gw’Ababaka. 


Hajj:  Okulamaga  Okw’etteeka 

Hajji  yali  nkola  eyali  egenda  mu  maaso  ng’ekolebwa  buli  mwaka 
okusinziira  ku  nzikiriza  ya  Haniif  eya  Bulayimu  (emirembe  gibeere 
ku  ye)  wadde  nga  ( hijja )  yali  etabiikiriziddwaamu  emikolo  gya 
bamusinzabibumbe  mingi.  Mu  mwaka  gwa  Hijira  ogw’omwenda, 
ng’akwasa  Abu  Bakari  (Allah  amusiime)  obwa  amiiru,  oba 
ogw’okukulembera  abalamazi,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yasindika  ekibinja  kya  Basswahaba 
abaawerera  ddala  ebikumi  bisatu  e  Makka  okusomesa  Abasiraamu 
engeri  y’okukolamu  hijja  nga  bw’alangirira  nga  ye  kennyini  bwe  yali 
agenda  okwenyigira  mu  mikolo  gya  hijja  omwaka  ogwali  guddako. 
Ekibinja  era  yakiragira  okugenda  n’enngamiya  amakumi  abiri  nga 
buli  emu  erambiddwa  nga  zaali  za  kusaddaakibwa  mu  hijja. 


Abu  Bakari  (Allah  amusiime)  ekiseera  we  yali  akulembeddemu 
ekibinja  okuva  e  Madiina,  ayah  entonotono  ezisooka  mu  Suula  at 

Tawba  we  zakkira  ku  Nnabbi,  nga  ziwa  ekiragiro  okujja  amasanamu 
mu  bitundu  ebyetoolodde  Ennyumba  Eyeemizizo  nga  bwe  gaggyib- 
wa  ku  Nnyumba  yennyini  mu  kiseera  ekitaali  kye  wala.  N’okutuusa 
mu  kiseera  ekyo,  bamusinzbibumbe  baali  balekeddwa  eddembe 
okusinziza  mu  Ka’aba.  Naye  mu  kiseera  kino,  nga  Ka’aba  ezziddwa 
mu  kifaananyi  kyayo  kyennyini,  enkola  ez’obugwenyufu  ez’okusinza 
ebibumbe  nga  mw’otwalidde  n’abantu  okwetooloola  Ka’aba  nga  bali 
bukunya  n’okukuba  engalo  ez’omwanguka,  yali  tekyatuukagana  na 
tawhiid,  ate  era  nga  yaleetangawo  oluyoogaano  mu  bantu.  Bw’etyo, 
ayah  ya  Suula  Tawba  yawera  ebikolwa  eby’okutyoboola  ebyali  bikole- 
bwa  mu  maaso  g’Ennyumba  Eyeemizizo. 

“(Kinokyekirangiriro)  kya  Allah  ne  Omubakawe  eky’ekisonyiwo 
eri  abo  abasinza  ebibumbe  abo  be  wakola  nabo  endagaano.  Kale 
mutambule  mu  nsi  emyezi  ena  olwo  mumanye  nti  temusobola 

kunafuya  Allah  era  ddala  Allah  ajja  kuswaza  abatakkiriza.  Ate 
n’ekirangiriro  okuva  eri  Allah  ne  Omubaka  we  nga  kigenda  eri 
abantu  ku  lunaku  olukulu  olw’okulamaga  nti  Allah  ne  Omubaka  we 
tebasobola  kutuusibwako  buzibu  bwa  bamusinzabibumbe;  kale  bwe 
muba  mwenenyezza  ekyo  kye  kisinga  obulungi  gye  muli  ate  singa 
mukubayo  amabega,  mumanye  nti  temusobola  kulemesa  Allah,  era 
sanyusa  abatakkiriza  nebibonerezo  ebiruma.  Okuggyako  abo  bam- 
usinzabibumbe  nga  wakola  nabo  endagaano,  bwe  batyo  ne  batak- 
wesammula  mu  kintu  kyonna  era  ne  batawagira  abo  abakuwakanya 
kale  nno  tuukiriza  endagaano  yaabwe  okutuusa  ku  nkomerero 
y’ekiseera;  mazima  ddala  Allah  ayagala  abo  abafaayo  ku  kye  bakola.” 
(at  Tawba,  9:1-4) 


‘Abange  mmwe  abakkiriza!  Mazima  bamusinzabibumbe  tebali 
kirala  okuggyako  obutaba  bayonjo,  n’olw’ekyo  tebasembereranga 
ddala  Omuzikiti  Ogwemizizo  oluvannyuma  lw’omwaka  guno;  ate 
bwe  muba  mutidde  obwavu  Allah  ajja  kubagaggawaza  olw’okusaasira 
kwe  bw’anaaba  ayagadde;  mazima  ddala  Allah  Mumanyi  Omugezi.” 
(at  Tawba,  9  :  28) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yaweereza  Ali  (Allah  amusiime)  okugoberera  Abu  Bakari 
(Allah  amusiime)  okulangirira  ayah  eyo  waggulu  mu  Makka.  Ku 
lunaku  olusooka  olwa  Eid,  Ali  (Allah  amusiime)  yayimirira  okumpi 
ne  Aqabah  n’atuukiriza  omulimu  ogwali  gumukwasiddwa  ng’ayita 
mu  kubuulira.  Bwe  yamala  okusoma  ayah  n’ayasanguza  obukwak- 

kulizo  obuwera  buna  eri  buli  omu  obwo  obwateekebwawo  Nnabbi 
wa  Allah  (okusaasira  kwa  Allah  n’emirembe  bibeere  ku  ye): 

1-  Abakkiriza  bokka  be  b’okuyingira  Ejjana. 

2-  Enkolay’okusinza  ebibumbe  eyagunjibwawo  mu  kwetooloola 
Ka’aba  ng’abantu  bali  bukunya  yali  erina  okukomezebwa  embagi- 
rawo  era  nga  teyali  ya  kuddamu  kugumiikirizibwa. 

3-  Teri  mushrik  yali  wa  kukkirizibwa  okumpi  ne  Ka’aba  okuva 
omwaka  ogwo  n’okweyongerayo. 

4-  Ate  abo  bamusinzabibumbe  abaakola  endagaano  ne  Nnabbi 
wa  Allah  (okusaasira  kwa  Allah  n’emirembe  bibeere  ku  ye)  nga 
baali  bakyagissaamu  ekitiibwa,  endagaano  ezo  zaali  zikyagenda  mu 
maaso  okutuusa  ebbanga  eryakkanyizibwako. 

Tewali  musinzabibumbe  yasobola  kujja,  oluvannyuma 
lw’omwaka  ogwo,  era  gwe  gwali  omulundi  gwabwe  ogusembayo 
okwetooloolwa  Ka’aba  nga  bwe  kyali  mu  mpisa  enkadde.  Ng’ebyo  obi- 
tadde  ku  bbali,  bamusinzabibumbe  abatono  mu  bo  abaali  basigadde, 
bakkiriza  nti  enzikiriza  yaabwe  yali  ebakkakkanya  nnyo  ng’ebassa 
wansi  era  bwe  batyo  beewaayo  eri  Obusiraamu.  Nga  bwe  kiri  nti 
Ka’aba  yali  eggyiddwaako  amasanamu  era  na  bwe  kityo  yagobebwa- 
ko  bamusinzabibumbe  era  ng’erindiridde  Hijja  Ey’amaanyi  Nnabbi 
wa  Allah  (okusaasira  kwa  Allah  n’emirembe  bibeere  ku  ye)  gye  yali 
agenda  okwenyigiramu  omwaka  ogwali  guddako.340 


u 

v 


340.  Ibn  Hishaam,  IV,  201;  Tirmidhi,  Hajj,  44  /  871;  Waaqidi,  III,  1077. 

Okukkiriza  Kwa  Adiy  Ibn  Haatim  Obusiraamu 

Kitaawe  wa  Adiy  yali  amanyiddwa  ennyo  nga  Haatim  Twai,  nga 
yali  musajja  okuva  mu  kika  kya  ba  Twayy,  oyo  obugabi  bwe  yali- 
na  gwe  bwafuula  ayogerwako  mu  nfumo.  Adiy,  okufaanaganirako 
ddala  ne  kitaawe,  yali  musajja  mugabi  ow’empisa,  era  assibwamu 
ekitiibwa  mu  b’ekika  kye.  Yaddukira  e  Damascus  mu  mwaka  gwa 
Hijira  ogwomwenda,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  bwe  yasindika  Ali  (Allah  amusiime)  e 
Twayy  okumenya  essanamu  lyabwe  eryayitibwanga  Fuls.  Ku  ludda 
olulala,  mwannyina  Saffanah  yali  aleeteddwa  e  Madiina  n’abawambe 
abalala. 

Nnabbi  Ow’okusaasira  (okusaasira  kwa  Allah  n’emirembe 
bibeere  ku  ye)  yata  Saffanah  era  n’amuwa  n’engoye,  ensolo  n’ebintu 
ebirala  eby’okukozesa  mu  lugendo,  n’amusindika  e  Damascus 
ng’awerekeddwaako  abamu  ku  bantu  abeesigwa. 

Adiy  ibn  Haatim  anyumya  bw’atyi: 

“Saffanah  yali  mukazi  mugezigezi.  Bwe  nnamubuuza  nti  ‘Ki  ki 
ky’olowooza  ku  musajja  ono?’  yanziramu  nti,  ‘Ndayira  nti  ekisinga 
obulungi  kwe  kumwegattako  bunnambiro.  Bw’abanga  ddala  Nnabbi, 
olwo  ggwe  okuwangula  abalala  mu  kuvuganya  mu  kumwegat- 
tako  amangu  tekirina  kye  kijja  kukwongera  okuggyako  ekitiibwa 

n’obulungi.  Singa  abeera  nga  kabaka,  tojja  kufiirwa  kifo  kyo  mu 
Yaman  wadde  okukkakanyizibwa  okutuuka  ku  ddaala  erya  wansi. 
Kati  okusalawo  ku  kwo!’ 

Nnamugamba  nti,  ‘Ekyo  kituufu  ddala.  Nja  kugenda  eri 
omusajja  oyo,  bw’aba  nga  mulimba,  okulimba  kwe  tekulina  kibi 
kye  bujja  kuntuusaako.  Bw’aba  nga  by’ayogera  ge  mazima  olwo 
nnaawuliriza  by’ayogera  era  ne  mbigoberera!’  Amangu  ddala 
nnatuuka  e  Madiina.  Olwalaba  Nnabbi  wa  Allah  (okusaasira 
kwa  Allah  n’emirembe  bibeere  ku  ye)  ng’ali  mu  b’enganda  ze, 
abakyala  n’abaana,  namanyirawo  nti  teyali  Ceaser  wadde  Khosrau! 
Omubaka  wa  Allah  (okusaasira  kwa  Allah  n’emirembe  bibeere 
ku  ye)  yankwata  ku  mukono  n’antwala  mu  nju  ye.  Nga  tugen- 
da,  waliwo  omukyala  omukadde  eyamuyimiriza  n’amubuulira  ku 
bimu  ku  byetaago  bye.  Yamuwuliriza  okumala  akaseera  kawan- 
vuko  ng’ayimiridde  era  n’amumalira  ekizibu  kye.  Bwe  twatuuka 
ku  nju  ye,  yampa  akatto  akaali  kajjudde  ebikoola  bye  ntende  era 
n’anngamba  nti,  ‘Wano,  tuula  kuno!’ 

Nnamuddamu  nti,  ‘Ggwe  tuula  ku  katto!’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yanziramu  nti,  ‘Nedda  ...  Ggwe  olina  okutuula  ku  katto!’ 

Gye  byaggweera  nga  nze  ntudde  ku  katto  nga  Omubaka  wa 
Allah  (okusaasira  kwa  Allah  n’emirembe  bibeere  ku  ye)  atudde 
ku  ttaka.  Muli  nnalowooza  nti,  ‘Kino  tekiyinza  kuba  kikolwa  kya 
kabaka.’ 

Olwo  n’angamba  nti,  ‘Adiy  fuuka  Omusiraamu  ofune  emirembe’ 

Kye  namuddamu  kyali  nti,  ‘Nnina  eddiini  eyange’ 

Nnabbi  (okusaasira  kwa  Allah  n’emirembe  bibeere  ku  ye)  kwe 
kunngamba  nti,  ‘Mmanyi  ebikwata  ku  nzikiriza  yo  n’okukusinga’ 

‘Omanyi  eddiini  yange  okunsinga?’ 

‘Kye  kyo  kyennyini...  Toli  RaqusiVil  Temutwala  kimu  kya  kuna 
ku  minyago  egiba  gifuniddwa  ab’ekika  kyo?’ 

Nnamuddamu  nti,  ‘Kituufu  ddala’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kunngamba  nti,  ‘Naye  kino  okusinziira  ku  nzikiri- 
za  yammwe  tekikkirizibwa.’  Era  talina  kirala  kye  yayongerako  ku 
nsonga  eyo.  Bwe  yayogera  ekyo  nnawulira  muli  nga  nswadde.  Kye 
nnasobola  okwogera  kyali  nti,  ‘Ekyo  kituufu’.  Naye  okuva  lwe  yali 
yeegendereza  ennyo  obutayongera  mu  maaso  kwogera  ku  nsonga 
eyandiyongedde  okunswaza,  ekirowoozo  kyanzijira  nti,  ateekeddwa 
okuba  nga  nnabbi  eyatumwa  Katonda  Owoobuyinza. 

Yeeyongera  mu  maaso  n’angamba  nti,  ‘Mmanyi  ekikugaana 
okuyingira  Obusiraamu.  Olowooza  muli  nti  abo  bokka  abanafu  era 
abo  abatalina  kye  bali  mu  maaso  g’Abawalabu  be  bamwegattako. 
Omanyi  Hirah?’ 

‘Ssigendangayo  naye  ngiwulira’ 

‘Ndayira  Allah,  Oyo  mu  Mikono  gye  egy’Amaanyi  nga  mwe 
muli  omwoyo  gwange,  nti  Allah  ajja  kutuusa  ekigendererwa  kino 
ku  nkomerero  yaakyo,  okutuusa  omukazi  ajja  kuva  mu  Hirah  ajje 
okwetooloola  Ennyumba  ya  Allah.  Oluvannyuma  amawanika  ga 
Khosrau  Hurmuz  gajja  kuwambibwa!’ 

Mu  kwewuunya  ennyo  nnabuuza  nti,  ‘Khosrau  Hurmuz?’ 

Yaddamu  nti,  ‘Ye,  Khosrau  Hurmuz’ 


341 .  Raqus  nzikiriza  eyali  egatta  ebintu  okuva  mu  nzikiriza  y’Obukristo  n’enzikiriza 
y’eki  Sabean. 

Nga  wayise  akaseera  katono  ddala  yagenda  mu  maaso 
nokwogera  nti,  ‘Obugagga  bujja  kuba  bungi  nnyo  butuuke  n’okuba 
nti  teri  muntu  abusobola  era  nga  kijja  kuba  kizibu  okufuna  omuntu 
n’omu  bw’atyi  asobola  okutwala  zaka  okuva  ku  mulala!’ 

Omubaka  wa  Allah  (okusaasira  kwa  Allah  nemirembe  bibeere 
ku  ye)  yali  musanyufu  nnyo  okulaba  nga  nzikiriza  Obusiraamu  awo 
wennyini.  Ekyenyi  kye  kyajjula  akamwenyumwenyu  olw’okumatira. 
Yanteeka  ku  emu  ku  nju  za  ba  Answari  ng’omugenyi.  Bwe  ntyo 
natandika  okumukyaliranga  ekiro  n’emisana.  Tewali  kiseera  kya 
sswala  lwe  kyatuukanga  ne  sseesunga  kumulaba!” 

Adiy  (Allah  amusiime)  bwe  yali  anyumya  ekyafaayo  kino  olu- 
vannyuma  lw’emyaka  yayongerako  nti: 

“Ndayira  Allah  nti,  nnalaba  omukazi  ng’ava  mu  Hirah  ku 
nngamiya  nga  talina  kutya  n’ajja  ku  Ka’aba  okukola  Hijja.  Nange 
kennyini  nnali  mw’abo  abaawamba  amawanika  ga  Khosrau.  Ndayira 
Allah  nga  mu  Mikono  Gye  mwe  muli  omwoyo  gwange,  eky’okusatu 
nakyo  tewali  kubuusabuusa  kijja  kugwawo,  kuba  Omubaka  wa 
Allah  yakyogera!”  (Bukhari,  Manaaqib,  25;  Ahmada,  IV,  257,  377  -  379;  Ibn 
Hishaam,  IV,  246;  Ibn  Kathiir,  al  Bidaayah,  V,  62) 

Awatali  kubuusabuusa,  ekitundu  ekyokusatu  ku  mawulire 
Nnabbi  wa  Allah  (okusaasira  kwa  Allah  n’emirembe  bibeere  ku 
ye)  ge  yawa,  nakyo  kyatuukirira  mu  kaseera  katono  ddala.  Kaliifa 
Umaru  ibn  Abdul  Aziizi  yasindika  abakungu  be  okugaba  zaka  mu 
bitundu  bya  Africa  oluvannyuma  lw’okwesanga  nti  tewali  muntu 
n’omu  yalina  bwetaavu  mu  bitundu  bya  Basiraamu.  Naye  abagabi  ba 
zaka  baakomawo  nga  tebafunye  muntu  n’omu  yali  ateekwa  kufuna 
zaka  oluvannyuma  sente  zaakozesebwa  mu  kugula  ne  mu  kuta 
abaddu  abaawerera  ddala.342 


342.  Laba:  Buti,  olup.  434. 

Hijja  Ya  Omubaka  Owemikisa  (okusaasira  kwa  Allah 
n’emirembe  bibeere  ku  ye)  Eyasooka  Era  Eyasembayo 

Okulamaga  Okw’okusiibula 

Hijja  eyasooka  era  eyasembayo  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  gye  yeetabamu  oluvan- 
nyuma  lw’okubeera  nga  yafuulibwa  ya  buwaze,  yali  Hajjul  Wadaa’i, 
era  eyitibwa  ‘Okulamaga  Okwokusiibula’.  Okuba  nga  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  yasiib- 
ula  Abasiraamu  mu  kulamaga  kuno,  kyatuusa  Basswahaba  oku- 
kakasa  nti  kaali  kabonero  akaali  kalaga  okugenda  kwe,  olwo  hijja 
n’eweebwa  erinnya  eryo.343  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ku  ludda  olulala  yateranga  okugi- 
yita  Hijjatul  Islam.MA 

Abasiraamu  bonna  baakoowoolwa  okugenda  mu  kulamaga 
okwakwatagana  n’omwaka  ogwekkumi  ogwa  Hijira  mu  kiseera 
Buwalabu  yonna  bwe  yali  ng’ekkirizza  ekitangaala  ky’obulunngamu, 
Obusiraamu  nga  bweyagalira  ku  ntikko  y’obuyinza  n’obulungi 
bwabwo. 

Ng’emitima  giri  ku  ntikko  y’okwagala  kwa  Allah,  nnannyini 
matendo,  ne  Omubaka  we,  Basswahaba  bonna  baawuliriza  oku- 
koowoola  kuno.  Amawulire  bwe  gaatuuka  wabweru  wa  Madiina, 
abantu  baakulumukuka  okuva  mu  buli  kanyomero  k’Ekyondo 
kya  Buwalabu.  Abalala  abatabalwa  nabo  beegatta  ku  nnamungi 
w’omuntu  nga  bali  mu  kkubo,  eyali  akwatiridde  wonna  okutuuka 
ewala.  Omuwendo  gw’Abakkiriza  abaayanguwa  okuganyulwa  mu 
kakisa  k’okukola  Hijja  ne  Omubaka  wa  Allah  (okusaasira  kwa  Allah 
n’emirembe  bibeere  ku  ye)  baali  bawerera  ddala  emitwalo  nga  kkumi 

343.  Bukhari,  Hajj,  132. 

344.  Haythami,  III,  237. 

n’ebiri.  Emitima  gyabwe  gyonna  gyakubiranga  kumu,  ne  bakola  eki- 
faananyi  ekirungi  okusukka  omuntu  ky’ayinza  okufumiitiriza. 

Oluvannyuma  lw’okubategeeza  ebimu  ku  bikwata  ku  Hijja  ne 
ihraam,  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yasimbula.  Yatwala  enngamiya  kikumi  ez’okusaddaaka 
mu  Hijja.  Mu  kkubo,  yayogerako  eri  Abakkiriza  ku  nsonga  eziwer- 
ako  ezikwata  ku  Hijja,  n’abanjululiza  ebyo  bye  yalaba  nga  bikulu 
ebiteekwa  obuteekwa  okukolebwa  ate  n’eby’ennyongeza  mu  mulimu 
guno.  Olwatuuka  e  Dhul  Hulayfah,  mu  Kiwonvu  kye  Aqiq,  yayogera 
ebigambo  bino  eri  Baswahaba: 

“Jibuliiru,  ng’atumiddwa  Katonda  wange,  yazze  gye  ndi  ekiro 
n’anngamba  nti,  ‘Saalira  esswala  mu  kiwonvu  kino  ekitukuvu  era 
omalirire  (oleete  nniya)  okukola  hijja  ne  umrah’”  (Bukhari,  Hajj,  16) 

Eyo,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  gye  yasaalira  laaka  ebbiri  bwe  yali  nga  tannee- 
suulira  ihraam  (hiraami,  engoye  ez’emikolo).  Oluvannyuma  nga 
bw’atendereza  era  nga  bwe  yeebaza  Allah,  nnannyini  matendo,  era 
nga  bw’aleeta  takibiira,  yasaba  edduwa  eno  nti,  “Ayi  Katonda  wange! 
Fuula  hijja  eno  ku  lwange  ekkirizibwa  era  ennungi  nga  temuli  butali 
bwesimbu  wadde  okuwenyakwenya.”  (Ibn  Maajah,  Manaasiku,  4) 

Oluvannyuma  yasuulira  hiraami  era  n’atandika  okwogera 
Talbiyah  (Bukhari,  Hajj,  23).  Oluvannyuma  yagamba  nti,  “Oyo  yenna 
ayagala  okukola  hijja  ne  umrah  ekyo  ky’aba  akola!”  Nnabbi  (okusaa- 
sira  kwa  Allah  n’emirembe  bibeere  ku  ye)  bwe  yaddinngana  Talbiyah 
yagamba  Basswahaba  nti,  “Jibuliiru  (emirembe  gibeere  ku  ye)  yazze 
gye  ndi  n’anngamba  nti,  ‘Lagira  Basswahaba  okusitula  ku  maloboozi 
gaabwe  bwe  baba  nga  baatula  Talbiyah  kubanga  kamu  ku  bubonero 
bwa  hijja.’”  (Ibn  Maajah,  Manaasiku,  16) 

Eggulu  n’ensi  byonna  byali  biwuuma  olw’amaloboozi  ga  Talbiyah- 
okumanya  okw’emyoyo  kwali  kuluka  emirembe  gya  gyo  ng’ekitimba 
kya  nnabbubi,  ebbanga  lyonna.  Nnabbi  Owemikisa  (okusaasira  kwa 
Allah  n’emirembe  bibeere  ku  ye)  yakulembera  Abakkiriza  mu  sswala 
eyo  gye  yagenda.  Nga  wayise  akaseera,  masjid  zaagenda  zizimbibwa 
mu  bifo  ebyo  byennyini  Nnabbi  we  yakulemberera  Abasiraamu  mu 
sswala,  ng’ekikolwa  eky’okwagala  ekyali  kiraga  obuwulize.345 

Olwakuba  eriiso  ku  Nnyumba  Entukuvu,  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  yawanika  emikono 
gye  waggulu  n’asaba  nti,  “Ayi  Katonda  wange!  Yongera  okugulumiza, 
obulungi,  ekisa,  ebyengera  n’obulungi  eri  abo  abagigulumiza  mu 
hijja  ne  umrah\”  (Ibn  Sa’adi ,  II,  173) 

Nga  rida  (essuuka)  emwetoolodde  ku  kibegabega  eky’omukono 
gwe  ogwa  kkono  nga  guyisiddwa  mu  nkwawa  eya  ddyo  ng’ekibegabega 
kye  eky’omukono  ogwa  ddyo  kirekeddwa  wabweru  nga  kyereere, 
Nnabbi  Ow’emikisa  (okusaasira  kwa  Allah  n’emirembe  bibeere  kuye) 
yayingira  mu  Masjidul  Haraam.  Oluvannyuma  yasemberera  Hajarul 
As’wad  n’alikwatako.  Amaaso  ge  gajjula  amaziga.  Oluvannyuma 
n’anywegera  Ejjinja  Eriddugavu  lino;  oluvannyuma  n’aliteekako  ebi- 
batu  bye,  yabiyisa  mu  kyenyi  kye  nga  bw’asaba  nti: 

“Ayi  katonda  wange!  Ntadise  ne  imaan  mu  ggwe,  nga  nkakasa 
Ekitabo  Kyo  era  nga  ngondera  amateeka  g’ababaka  bo.”  Bwe  yamala 
olwo  n’atandika  okwetooloola  ng’atandikira  ku  nsonda  ye  Jjinja 
Eriddugavu.  (Hythami,  III,  240) 

Emirundi  esatu  egyasooka,  Nnabbi  owemikisa  (okusasira 
kwa  Allah  n’emirembe  bibeere  ku  ye)  yayimpayanga  enta  ze  mu 
ngeri  y’okwanguwa,  nga  bw’asitula  ebibegabega  bye.  Buli  kiseera 

345.  Ibn  Sa’adi,  II,  173. 

bwe  yatuukanga  ku  Ruknul yamaani  ne  Hajarul  As’wad  ng’asoma 
ayah  eno: 

“Era  mu  bo  mulimu  abagamba  nti:  Katonda  waffe!  Tuwe  obu- 
lungi  muno  mu  nsi  ne  ku  Nkomerero  otuwe  obulungi  era  otukingi- 
rize  ebibonyoobonyo  by’Omuliro.”  (al  Baqarah,  2 : 201) 

Oluvannyuma  lw’okukomekkereza  okwetooloola  omulundi 
guno,  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yayongera  n’anywegera  Hajarul  As’wad  era  nga  bw’assa 
emikono  gye  ku  Jjinja,  yasangula  mu  maaso  ng’akozesa  ebibatu 
bye.  Oluvannyuma,  ng’ayita  mu  buzibu,  yasobola  okuwaguza  n’ayita 
mu  nnamungi  w’Abakkiriza  n’atuuka  ku  Maqaam  Ibraahiim;  era 
nga  Maqaam  Ibraahiim  eri  wakati  we  ne  Ka’aba  yasaala  laaka  bbiri 
ez’esswala.  Oluvannyuma  yakyuka,  omulundi  omulala,  n’akwata  ku 
Jjinja  Eriddugavu  n’awa  Umaru  (Allah  amusiime)  eyali  ayimiridde 
awo  amagezi.  Yamugamba  bw’atyi:  “Umaru,  oli  musajja  wa  maanyi. 
Totuusa  bulumi  ku  banafu  ng’obasindika  n’okubasukuma  ng’oyagala 
okutuuka  ku  Hjarul  As’wadul  Teweekaluubirizanga  wadde  oku- 
kaluubiriza  abalala!  Bw’olaba  ng’awo  waliwo  omwagaanya,  olwo 
kwata  ku  Hajarul  As’wadu  olinywegere!  Ekitali  ekyo,  lazaayo  bulaza 
ng’osinziira  mu  kifo  mwennyini  mw’oli  oliyiteko  nga  bw’ogamba 
nti  Laa  ilaaha  illa  Llaahu  ne  Allaahu  Akbaru'.”346  (Haythami,  III,  241; 
Ahmada,  I,  28) 


346.  Ne  Umaru  (Allah  amusiime)  yalazanga  eri  Ejjinja  Eriddugavu  ng’ayima 
walako,  olw’okutya  nti  yali  bwe  yandibadde  ow’okusembera  we  liri  yali 
ayinza  okulumya  abalamazi  abalala.  Kino  kye  kintu  Abasiraamu  abagenda 
okukola  hijja  olwaleero  kye  bateekeddwa  okussaako  essira.  Omulamazi  talina 

- 


NNABBI  MUHAMMAD  OMULONDEMU  |g 


Oluvannyuma  ng’afuluma  Masjidul  Haraam  ng’akozesa  omu- 
lyango  gwa  ba  Banu  Makhzuum,  Nnabbi  wa  Allah  (okusaasira  kwa 


Allah  n’emirembe  bibeere  ku  ye)  yagenda  ku  Kasozi  Sswaffa.  Bwe 
yali  anaatera  okukatuukako  yasoma  ayah  eno  nti: 


“Mazima  ddala  Sswaffa  ne  Marwa,  biri  mu  bubonero  obwa- 
teekebwawo  Allah...”  (al  Baqara,  2  :  158).  Oluvannyuma  yagamba 
nti,  “Ntandika  n’ekyo  Allah  kye  yasoosa  okwogera  mu  ayah’,’  awo 
n’asembera  okumpi  ne  Sswaffa  okutandika  okukola  Sa’ay.  Bwe  yalaba 
Ka’aba  yagitunuulira  enkaliriza  n’agamba  nti,  Laa  ilaaha  illa  Llaahu 
ne  Allah  Akbaru.  Kino  yakyogera  emirundi  esatu  oba  musanvu,  olu- 
vannyuma  n’alangirira  nti,  ‘Teri  katonda  okuggyako  Allah,  ali  Omu, 
atalina  kimwegattako  wadde  munne.  Obuyinza  bubwe  n’amatendo 
gonna  amajjuvu  gage.  Y’awa  obulamu  era  n’aleeta  okufa  . . .  Era  alina 
obuyinza  ku  buli  kintu  kyonna.  Teri  katonda  okuggyako  Allah. 
Allah  yatuukiriza  endagaano  Ye.  Yataasa  omuddu  we  n’awangula 
amagye  gonna  agaali  gakunngaanye  okulumba  bw’omu  Yekka.”  (Ibn 
Maajah,  Manaasiku,  84) 

kweyonoonera  mpeera  ze  z’aba  afunye  mu  hijja  ne  zifa  olw’okulumya  Mukkiriza 
munne.  Mu  kugoberera  amagezi  ga  Nnabbi  wa  Allah  (okusaasira  kwa  Allah 
nemirembe  bibeere  ku  ye)  ge  yawa  obutagawugukako,  omuntu  ateekeddwa 
okwewalira  ddala  okusindika  n’okusukuma  Basiraamu  banne  ng’ayagala 
kusemberera  Ka’aba  n’Ennywanto  y’Ejjinja  Eriddugavu.  Kigambibwa  nti 
Umaru  (Allah  amusiime)  waliwo  lwe  yanywegerako  Ejjinja  Eriddugavu 
n’agamba  nti,  “Mmanyi  nti  oli  jjinja  buyinja;  tosobola  kuganyula  muntu  wadde 
okumutuusaako  akabi  konna.  Ssandikunywegedde  singa  ssaalaba  Mubaka  wa 
Allah  (okusaasira  kwa  Allah  n’emirembe  bibeere  ku  ye)  ng’akunywegera!” 
(Bukhari,  Hajj,  50;  Muslim,  Hajj,  251).  Kino  kiyamba  okukola  ng’obujulizi 
okugoberera  Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  mu  nneeyisa  ye  yonna,  omuntu  ne  bw’abeera  nga  tatuukidde  ddala  ku 
ntobo  y’okutegeera  lwaki  yakola  bw’atyo. 

Oluvannyuma  lw’okuva  e  Sswaffa,  Nnabbi  wa  Allah  (okusaa- 
sira  kwa  Allah  nemirembe  bibeere  ku  ye)  yasala  n’agenda  ku  Kasozi 
Mar’wa  ku  bigere.  Ng’atuuse  kumpi  mu  makkati  g’olugendo  yay- 
ongeramu  okwanguwa,  oluvannyuma  n’akendeezaamu  n’atambula 
mu  ngeri  ye  eya  bulijjo,  nga  mu  kiseera  ekyo  bw’asaba  nti,  ‘Katonda 
wange!  Nkusaba  onsonyiwe  era  onsaasire!  Ggwe  Musaasizi  asinga 
Oweekisa  ekingi!”  (Haythami,  III,  248) 

Bwe  yatuuka  ku  Kasozi  Mar’wa,  Omubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  yaddamu  ebig- 
ambo  bye  bimu  bye  yayogerera  ku  Kasozi  Sswaffa.  Kino  yakikola 
emirundi  musanvu  nga  bw’agenda  wakati  wa  Sswaffa  ne  Mar’wa, 
bw’atyo  n’ajjuza  Sa’ay  ye. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yabeera  mu  Makka  okumala  ennaku  nnya.  Ku  lunaku 
olw’okutaano,  olunaku  lwa  tarwiya,  oluvannyuma  lw’okumaliriza 
okwetooloola  Ka’aba  omulundi  omulala,  yalinnya  ku  nngamiya 
ye  n’agenda  e  Mina,  eyo  gye  yabeera  okutuusa  enjuba  okuvaayo, 
n’asaalirayo  sswala  eza  Zuhuri,  Aswiri,  Magharibi,  Isha,  ne  Fajiri 
nga  bwe  zajjanga  ziddirinngana.  Ku  makya,  ku  lunaku  olw’omwenda 
olwa  Dhilhijja,  yatandika  okutambula  okugenda  ku  Arafa,  nga 
wonna  awo  bw’ayogera  ebigambo  ebya  talbiya. 

Nga  bw’ayita  mu  kulagirira  ye  kennyini  butya  hijja  bwe 
yali  ey’okukolebwa  oluvannyuma  ne  Ummah,  n’oluvannyuma 
lw’okufundikira  emirimu  gyonna  egikwata  ku  kulamaga,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yayi- 
mirira  n’okola  Okubuulirira  kwe  Okusiibula,  ku  Arafat,  awali  Masjid 
Namirah  olwaleero.  Mu  kubuulirira  kwe  yagamba  bw’atyi: 


‘Abantu! 


uz&rHfmzA j  NNABBI  MUHAMMAD  OMULONDEMU  |g 


Nga  ennaku  zino,  emyezi  gino  n’ekibuga  kino  bwe  biri 
eby’emizizo,  n’obulamu  bwammwe,  ebyobugagga  byammwe 
n’ebitiibwa  byammwe  (ensa  zammwe)  nabyo  bwe  bityo.  Amakubo 
gonna  ag’okutyoboola  ebintu  bino  gawereddwa. 

Basswahaba! 

Enkya,  mujja  kusisinkana  Katonda  wammwe  era  awatali 
kubuusabuusa  ajja  kubabuuza  kw’ebyo  byonna  bye  mukola  olwalee- 
ro!  Temudda  mu  mbeera  zammwe  ez’emabega  nga  muli  mu  kuttinn- 
gana  oluvannyuma  lwange!  Mumanye  nti  nja  kugenda  mbasooke 
mbalindirire  ku  mugga  (Kawthara)!  Nja  kweyagalira  ku  mawanga 
amalala  olw’omuwendo  gwammwe!  Mwegendereze  muleme  kun- 
swaza  (nga  mukola  ebyonoono)! 

Basswahaba! 

Oyo  yenna  alina  ekitereso,  kale  akizzeeyo  eri  nnyini  kyo! 
Amagoba  gonna  agali  ku  ssente  eziwolebwa  ( riba )  gawereddwa;  era 
galinnyiddwa  wansi  w’ekigere  kyange.  Naye  omuntu  alina  okusa- 
sula  ebbanja,  nga  talyazaamanyizza  oba  okulyazaamaanyizibwa! 
Okwenyigira  mu  kulya  amagoba  agali  ku  kuwola  kuwereddwa  na 
kiragiro  kya  Allah.  Engeri  zonna  ez’enkola  eno  embi,  ezaasikirwa 
okuva  mu  Biseera  By’obutamanya  zonna  kati  ziri  wansi  wa  kigere 
kyange.  Amagoba  ge  nsoose  okuwera  ge  ga  (taata  wange  omuto) 
Abaasi  ibn  Abdul  Muttwalib. 

Basswahaba! 

Okuwoolera  eggwanga  okw’omusaayi  (oguba  guyiiriddwa) 
okwali  mu  Biseera  By’obutamanya,  nakwo  kwonna  kuwereddwa. 
Omusaayi  gwe  nsoose  okuwera  gwe  gwa  Rabii-a,  muzzukulu  wa 
Abdul  Muttwalib. 


Abantu! 

Olwaleero  Sitaane  ekutuse  n’okusuubira  okuddayo  okuteekawo 
obwakabaka  bwayo  n’amaanyi  gaayo  mu  nsi  zammwe  zino.  Naye 
ejja  kusigala  nga  mmativu,  bwe  munaaba  mugigoberedde  mu  bintu 
ebirala  mmwe  bye  munyooma  ne  mubitwala  ng’ebitono,  ebitali  ebyo 
bye  mbaziyizza.  Nabyo  mubyewale  musobole  okukuuma  eddiini 
yammwe! 

Abantu! 

Mwekuume  muleme  kutyoboola  ddembe  ly’abakazi!  Mubayise 
mu  ngeri  ey’omukwano  n’ekisa!  Mbakuutira  okutya  Allah  mu 
nsonga  ezikwata  ku  bakyala!  Mwabatwala  okubakuuma  lwa  Allah 
(ng’obwesige);  ne  mukkirizibwa  okweyagala  nabo  mu  nsa  n’ekitiibwa 
kyabwe  ku  lw’erinnya  lya  Allah!  Mulina  ebivunaanwa  bye  muteeked- 
dwa  okubakolera  ng’obuvunaanyizibwa  bwammwe  gye  bali,  nabo 
balina  obuvunaanyizibwa  gye  muli.  Obuvunaanyizibwa  bwe  balina 
gye  muli  bwe  butaleka  muntu  yenna  kulinnyirira  kitiibwa  kya  maka 
gammwe!  Obuvunaanyizibwa  bwe  mulina  eri  abakyala  kwe  kub- 
alabirira  mu  ngeri  eri  mu  mateeka  nga  mubawa  eby’okubeerawo 
n’eby’okwambala.  Tekikkirizibwa  omukazi  okugaba  ekintu  kya  bba 
kyonna  eri  omuntu  omulala,  nga  bba  takkirizza. 

Ebikwata  ku  baddu  bammwe,  mulabe  nga  mubaliisa  mw’ebyo 
nammwe  bye  mulyako,  era  mubambaze  mw’ebyo  nammwe  bye 
mwambala.  Bwe  bakola  ekintu  kyonna  kye  mutasobola  kubaso- 
nyiwa,  olwo  mubakkirize  bagende!  Naye  temugezangako  okuba- 
boonyabonya;  kubanga  nabo  baddu  ba  Allah. 

Abakkiriza! 

Muwulirize  ebigambo  byange  mubiyige  bulungi!  Omusiraamu 
muganda  wa  Musiramu;  bwe  batyo  Abasiraamu  bonna  ba  luganda. 
Tekikkirizibwa  kutyoboola  ddembe  lya  muganda  wo  mu  ddiini, 
okuggyako  ng’akikukkirizza  mu  mutima  mulungi! 

Basswahaba! 

Temwenyigirizanga!  Nammwe  mwennyini  mulina  eddembe  ku 
mmwe! 

Abantu! 

Omumenyi  w’amateeka  yennyini  y’avunaanyizibwa  ku  tteeka 
ly’aba  amenye.  Teri  mwana  yeetikka  kibonerezo  eky’omusango  taata 
we  gw’aba  azzizza!  Teri  taata  avunaanwa  musango  omwana  we 
gw’aba  azzizza. 

Abantu! 

Buli  musika,  Katonda  Owoobuyinza  yamuwa  (mu  Kulaane) 
omugabo  gwe!  Omusika  teyeetaaga  kulaamirwa!347  Omuntu  abeera 
nnannyini  buliri  omwana  mw’azaalibwa  (bba  w’omukazi)  eyo 
omwana  gy’aba  alaga  (nannyini  mukazi  y’abeera  taata  w’omwana 
yenna  aba  azaaliddwa  ebbanga  omukazi  ly’amala  ng’akyali  mu 
ddya).  Omwenzi  alina  okuboolebwa.  Omuntu  oyo  anyoomebwa 
eyeetuuma  olulyo  olutali  lwa  taata  we  oba  omuddu  atasiima  eyeeyita 
okubeera  ow’omuntu  oyo  atali  mukama  we348,  afune  obusungu  bwa 
Allah,  ebikolimo  bya  Bamalayika  n’Abasiraamu  bonna!  Okwenenya 
kwa  bantu  abo  tekukkirizibwa,  era  tebabalibwa  ng’abeesimbu  era 
obujulizi  bwe  baba  bawadde  tebutwalibwa. 

Abantu! 

Katonda  wamme  ali  Omu!  Ne  taata  wammwe  ali  omu;  mwenna 
muli  bazzukulu  ba  Adamu;  ate  Adamu  yatondebwa  kuva  mu  ttaka. 

347.  Nga  ayah  z’okugaba  ebintu  omufu  by’aba  alese  tezinnaba  kukka  kuteekateeka 
emigabo  gy’abasika  nga  zirambika  bulungi  ani  eyalina  okusikira  eby’obugagga 
ebirekebwa  omufu,  Omusiraamu  yali  akakatibwako  okuleka  ekiraamo.  Naye 
era  Omusiraamu  akkirizibwa  okuleka  ekiraamo  ekikwata  ku  kimu  eky’okusatu 
eky’eby’obugagga  bye,  ekyo  ekitakakatibwako  mateeka  gano. 

348.  Okumanya  ebisingawo  ku  buddu,  soma  ku  lupapula  83. 

- 

Omuntu  abasinga  ekitiibwa  mu  maaso  ga  Allah  y’oyo  abasinza 
taquwa  (okutya)  eri  Allah.  Omuwalabu  talina  nkizo  ku  muntu  atali 
Muwalabu,  okuggyako  ng’amusinza  taquwa. 

Abantu! 

Ebiseera,  ebigenda  byetooloola,  bizzeeyo  ku  kiseera  Allah  we 
yatondera  eggulu  n’ensi.  Omwaka  gulimu  emyezi  kkumi  n’ebiri. 
Emyezi  ena  ku  gino  gya  mizizo  (haraamu).  Emyezi  esatu  ku  gino 
gye,  nga  bwe  giboberegana,  Dhil  qa’dah,  Dhil  hijja  ne  Muharramu, 
ate  ogw’okuna  gwe  mwezi  gwa  Rajab  (oguli  wakati  wa  Jamaadal 
Akhiri  ne  Sha’aban).  Omwaka  guno,  emyezi  egy’emizizo  gizzeeyo  ku 
biseera  byagyo  eby’edda.  Ebiseera  bya  hijja  bikwatagana  n’olunaku 
olw’ekkumi  olwa  Dhil  hijja. 

Abakkiriza! 

Mbalekedde  ekitereso,  singa  munaaba  mukyekutteko,  temu- 
libula,  ekitereso  ekyo  ye  Kulaane,  Ekitabo  kya  Allah. 

Abantu!  Musinze  Allah!  Musaale  esswala  ettaano!  Musiibe 
(omwezi  gwa)  Lamanzaane  mugondere  n’ebiragiro  byange!  Mujja 
kuyingira  Ejjana. 

Abantu! 

Mwewale  okuyitiriza!  Ensonga  lwaki  abaabasooka  baazikirira 
lwa  kuba  nga  baabuuka  ensalo  mu  ddiini!  Muyige  emikolo  gya 
hijja  nga  mugiggya  ku  nze!  Ssimanyi;  nnyinza  obutaddamu  kuba- 
sisinkana  mulundi  mulala,  mu  kifo  kino,  oluvannyuma  lw’omwaka 
guno!  Abo  abali  wano  batuuse  ebigambo  byange  eri  abo  abatalii- 
wo!  Omuntu  atuusiddwaako  obutuusibwa  ebigambo  byange  (nga 
tabadde  wano)  ayinza  okubitegeera  obulungi  n’abikuuma  okusinga 
oyo  abimutuusizzaako.” 

Mu  kiseera  ekyo  kyennyini,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  we  yabuuliza  Basswahaba 
abaaliwo  abaali  basukka  mu  mitwalo  ekkumi  nti,  “Abantu...  Enkya 
bajja  kubabuuza  ebinkwatako;  muligamba  mutya?” 

Amaloboozi  gaawuuma  nga  gagamba  nti,  “Tujulira  nti  otuuki- 
rizza  obuvunaanyizibwa  bwo  nga  Omubaka  wa  Allah,  otulabudde 
era  n’otukubiriza.” 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ng’agobereza  obujulizi  bw’Abakkiriza,  yabuuza  emirundi  esatu 
nti,  “Basswahaba  bange!  Abaffe  ntuukirizza  tablighV’  Bonna  baasaa- 
kaanya  nga  bamukakasa  nga  bwe  yali  atuukirizza.  Oluvannyuma 
nga  bw’awanika  emikono  gye  mu  bbanga,  yasaba  Allah  nnannyini 
matendo  okubeera  omujulizi. 

“Katonda  wange,  julira!  Julira  Katonda  wange!  Katonda  wange, 
julira!”  (Muslim,  Hajj,  147;  Abu  Dawuda,  Manaasiku,  56;  Ibn  Maajah,  Manaasiku, 
76,  84;  Ahmada,  V,  30;  Ibn  Hishaam,  IV,  275;  Hamiidullah,  al  Wathaa’iq,  olup.  360) 

Okubuulirira  Okw’okusiibula  kwali  kulangirira  okutongole 
okuteekateeka  enkolagana  y’abantu,  kwogera  ku  Busiraamu  bwonna 
mu  bufunze  era,  nga  mu  kiseera  kye  kimu,  nga  kye  kipimo  eki- 
tuufu  eky’empisa  ez’obuntu  n’eddembe  ly’omuntu.  Ekiseera  kiwanvu 
ddala  ng’ekiwandiiko  ekimanyiddwa  nga  ‘Okulangirira  Eddembe 
Ly’obuntu’  tekinnaba  kujja,  La  Fayette,  kakensa  Omufalansa  eyayati- 
ikirira  ennyo  ng’eyali  emabega  w’Enkyukakyuka  za  Bufalansa  eza 
1789,  oluvannyuma  lw’okukola  okunoonyereza  n’obwegendereza 
ennyo  okwazingiramu  kumpi  enkola  ez’amateeka  zonna  ez’omu 
nsi,  oluvannyuma  yagwa  ku  Kubuulirira  Okw’okusiibula  okwakole- 
bwa  Nnabbi  (okusaasira  kwa  Allah  n’emirembe  bibeere  ku  ye);  era 
ng’amaze  okukulaba  nga  kutuusa  obubaka  obukwata  ku  misingi 
egy’obwenkanya  eri  abantu  bonna,  yawalirizibwa  okukkiriza  nti, 
“Watuuka  ku  ntikko  eya  waggulu  ey’obwenkanya  eyali  tetuukibwan- 

gako  n’okutuusa  mu  kiseera  ekyo  era  ng’ejja  kusigala  bw’etyo  nga 
tetuukibwako  wadde  omuntu  yenna  okusobola  okugiyisa!”349 

Mu  kubuulira  kwe,  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  ayogera  ku  mateeka  abantu  ge  balina 
okumanya;  era  nga  obutagamanya  tekwejjeereza  muntu.  Nnamungi 
w’omuntu  eyaliyo  yakola  kinene  mu  kusaasaanya  n’okubunyisa 
Okubuulira  kuno  eri  abantu  bonna. 

Nga  Okubuulira  Okw’okusiibula  kuwedde,  Bilaali  Habashi 
(Allah  amusiime)  yayaziina  ( Adhan ).  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  oluvannyuma  yakulemberamu 
Abakkiriza  n’abasaaza  sswala  eya  Zuhuri  ne  Aswiri,  nga  zigoberega- 
na  (jam’u)  nga  buli  emu  ekulembeddwa  iqaamah.  Oluvannyuma 
yalinnya  enngamiya  ye  Qas’wa,  n’agenda  mu  kifo  ekya  Waqfa  ekiri 
wansi  wa  Jabalu  Rahma.  Qas’wa  yagyolekeza  awali  amayinja,  eri 
obwolekero  bwa  Ka’aba.  Yayimirira  mu  Waqfa  okutuusa  enjuba  lwe 
yagwira  ddala  n’ekitangaala  kyayo  ne  kibula. 

W 

V 

Ng’ali  mu  Waqfa,  ng’enkoba  z’enngamiya  azikwasizza  omu- 
kono  gumu,  omulala  ng’agusitudde  mu  bbanga,  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  yasaba  edduwa 
empanvu,  ekiraga  obugonvu  bw’omutima  gwe  n’obuwulize  bwe  (eri 
Katonda);  ng’ebimu  ku  bigambo  bye  yasabisa  mwe  mwali  nti: 

“Katonda  wange!  Okwebazibwa  ku  kwo  mu  ngeri  gye  walan- 
girira  era  mu  ngeri  ensukkulumu  okusinga  engeri  gye  tuyinza 
okukwogeramu!  Allah...!  Esswala  zange,  okusinza  kwange,  obu- 
lamu  bwange  n’okufa  byonna  bibyo  Wekka!  Gy’oli  ye  wali  obuddo 
bwange! 


349.  Laba:  Kamil  Miras,  Tecrid-i  Sarih  Tercemesi,  IX,  289. 

Katonda  wange!  Nnoonya  obuwonero  mu  Ggwe  okuva  mu 
bibonyoobonyo  by’entaana,  n’obwama  n’okulabankana  kw’omutima 
n’okusaasaana  kw’okutya  n’okweraaliikirira!  Allah. . .  Nkusaba  okum- 
ponya  ebizibu  ebireetebwa  embuyaga! 

Katonda  wange!  Nkusaba  osse  ekitangaala  mu  liiso  lyange,  eki- 
tangaala  mu  kutu  kwange  n’ekitangaala  mu  mutima  gwange!  Allah. . . 
Nkusaba  ongaziyirize  ekifuba  kyange!  Ontereereze  embeera  zange! 
Allah. . .  Nneewogoma  mu  ggwe  okumponya  okukyuka  kw’embeera 
y’obulamu  bwangwe  ne  bufuuka  obulwadde,  okumponya  ebiboner- 
ezo  byo  ebyo  ebijja  bitalaze  ne  mu  busungu  bwo  bwonna!  Allah... 
Nnunngamya  eri  ekkubo  lyo  eggolokofu!  Nsonyiwa  ensobi  zange 
ezaakulembera  n’ezirijja! 

Allah,  ayongera  eddaala,  era  akkakkanya  mu  ngeri  ey’amaanyi. . . 
Allah  eyatonda  eggulu  zonna  n’ensi!  Amaloboozi  agaagala  agava  mu 
nnimi  ennyingi  gasituka  gy’oli  nga  gakuwanjagira!  Era  okuwanjaga 
kwange  kudda  gy’oli  nga  nkusaba  okunzijukira  mu  nsi  ey’ebigezo 
omwo  mwe  nnyimirira  mu  nnaku  nga  ndi  n’abantu  b’ensi  eno! 

Katonda  wange!  Owulira  ebigambo  byange,  olaba  gye  ndi  era 
omanyi  buli  kye  nnina  ka  kibe  nga  kyekwese  oba  nga  kyeyolese 
(kiri  mu  musana)!  Tewali  kintu  kyonna  mu  bintu  byange  ekikwe- 
kwese!  Ndi  mwetaavu  atalina  mwasirizi;  nkuwanjagira  ompe  obuyambi 
bwo,  okutaasa  n’okusaasira!  Ndi  mu  kutya;  nzikiriza  ebyo  ebinnemye! 
Nkusaba  mu  ngeri  yonna  omuntu  atalina  mwasirizi  gy’asabamu! 
Nkuwanjagira  mu  ngeri  yonna  nga  omuntu  omwonoonyi  owa  wansi 
gy’akuwanjagiramu!  Nkusaba  mu  ngeri  yonna  omuddu  wo,  akkak- 
kanyiziddwa  mu  maaso  Go,  bw’asaba  ng’amaziga  gakulukuta  okuva  mu 
maaso  ge,  ng’asangula  ekyenyi  kye  okukiggyako  ebikyafu,  awaayo  buli 
kimu  ky’alina  ku  lulwo!  Katonda  wange!  Tonnyima  okukkiriza  okusaba 
kwange!  Beera  waakisa  Omusaasizi  gye  ndi. . .  Oyo  omulungi  okusinga 

abo  abasabibwa  obuyambi  era  Omugabi  asinga  abagabi  bonna!”  (Ibn 
Kathiir,  al  Bidaaya,  V,  166  -  168;  Haythami,  III,  252;  Ibn  Qayyim,  II,  237) 

Eno  wansi  ye  dduwa  eyasomebwanga  abalongoofu  ab’edda 
(salafu  sswalihiina)  nga  bali  ku  Arafat: 

“Allah  ...  Ani  ayinza  okwetendereza  gy’oli?  Katonda  wange! 
Olulimi  lwange  lusibiddwa  ebyoonoono  byange  (terusobola 
kwogera) . . .  Sirina  kikolwa  kisaana  kye  nnyinza  kukozesa  ng’ekkubo 
erituuka  gy’oli  wadde  omuwolereza  okuggyako  okwegomba  kwange! 
Katonda  wange...  Mmanyi  nti  sisobola  kuyimirira  mu  maaso  go 
okusinziira  ku  byonoono  bye  nkoze  wadde  ekyenyi  kye  nnyinza 
okukusabisa  okunsonyiwa,  awamu  n’ekyo  okusaasira  kwo  kuso- 
bola  okuntuuka,  kubanga  okusaasira  kwo  kunene  nnyo  okuso- 
bola  okubuutikira  buli  kintu!  Katonda  wange...  Ebisobyo  byange 
ne  bwe  bibeera  binene  bitya  bisigala  nga  bitono  bw’obigeraageranya 
n’obugazi  bw’okusonyiwa  kwo!  N’olw’ekyo  Katonda  wange  Ow’ekisa, 
nkusaba  obisonyiwe  ku  lwange! 

Katonda  wange!  Bw’oba  ng’oli  wa  kusonyiwa  abaddu  bo  abalon- 
goofu  bokka,  olwo  aboononefu  bagenda  kuddukira  w’ani!  Bw’oba 
ng’oli  wa  kusaasira  baddu  bo  abakozi  b’emirimu  emirungi  bokka, 
olwo  aboonoonyi  ani  gwe  bagenda  okusaba  obuyambi? 

Ndi  mu  bwetaavu  gy’oli  ebiseera  byonna;  naye  Ggwe  tolina  na 
kimu  ky’onneetaagako!  Allah  wange  amanyi  ebyo  ebigenda  mu  maaso 
mu  bwongo  bw’abo  abasigala  nga  basirise!  Allah  wange  awatah  katon- 
da  atali  Ye  omuntu  gw’ayinza  okunoonyaako  obuyambi!  Allah  wange 
atalina  mutonzi  ali  waggulu  we  alyoke  amutye!  Allah  wange  atalina 
mubeezi  oyo  gwe  tuyinza  okuyitamu,  atalina  mukuumi  wa  luggi  gwe 
tuyinza  kuwa  nguzi!  Ahah  wange  obugabi  bwe  obweyongera  oku- 
laajana  gye  kukoma  okubeerawo;  ekisa  kye  ekigaziwa  ebyetaago  gye 
bikoma  okubeerawo!  Katonda  wange!  Ogabula  abagenyi  bonna!  Naffe 
tuli  bagenyi  bo!  Tukusaba  otugabule  mu  Jjana! 

Katonda  wange!  Abagenyi  bonna  baweebwa  ebirabo;  abo  bonna 
abalemerako  baweebwa  ebirabo,  ate  nga  n’abagenyi  bonna  bayisibwa 
bulungi!  Bulimuntu  asuubira  empeera  aweebwa  nga  bw’azisuubira! 
Ffenna  tuzze  ku  Nnyumba  Yo  Entukuvu!  Ffenna  tuyimiridde  ku 
mulongooti  guno  ogw’ekitiibwa!  Ffenna  tubadde  we  tuli  ku  ttaka 
lino  ettukuvu!  Essuubi  lyaffe  lituli  mu  kufuna  mpeera  ezitulindi- 
ridde  mu  maaso  go!  Tukusaba,  Allah,  essuubi  lyaffe  lireme  kutufiira 
bwereere!”  (Ghazaali,  Ihya,  I,  337  -  338;  Bayhaqi,  Shuabul  Imaani,  II,  25  -  26) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ng’akyali  mu  Arafat,  abantu  abamu  okuva  mu  kitundu  kye 
Najdi  baamutuukirira  ne  bamubuuza  nti,  “Hijja  kye  kki,  Omubaka 
wa  Allah,  era  ejjula  etya?” 

Omubaka  Ow’ekitiibwa  yaddamu  nti  “Hijja  ye  Arafat.  Omuntu 
yenna  asobola  okutuuka  ku  Arafat  nga  sswala  ya  fajr  mu  kiro  kya 
Muzdalifah  aba  amaze  hijja.  Ennaku  za  Mina  ziri  ssatu.  Tewali  musango 
eri  omuntu  oyo  ayanguwa  n’amalayo  ennaku  bbiri  zokka;  mu  ngeri 
y’emu  teri  musango  eri  oyo  atuuka  ekikeerezi.”  (Ibn  Maajah,  Manaaqib,  57) 


Olwaleero  Mbafuulidde  Eddiini  Yammwe  Etuukiridde 

Ayah  eyakka  ng’enjuba  egwa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  bwe  yali  ayimiridde  ku  waqfah 
yalangirira  nti  Obusiraamu  bwali  bujjuziddwa  era  nga  bufuuliddwa 
obutuukiridde: 

“Olwaleero  abatakkiriza  bakutuse  n’okusuubira  eri  eddiini  yam- 
mwe:  kale  temubatya  mutye  Nze.  Olwaleero  mbafuulidde  eddiini 
yammwe  etuukiridde  ne  mbajjuliza  ekyengera  kyange  ne  mbasii- 
mira  Obusiraamu  okubeera  nga  ye  ddiini.”  (al  Maa-ida,  5  :  3)  (Tirmidhi, 
Tafsiir,  5  /  3043) 

Mu  kulengera  kwe  okugenda  ewala,  Abu  Bakari  (Allah  amusi- 
ime)  yategeera  byonna  ebyali  bigenda  mu  maaso  obubaka  obwo 
olwakka.  Yamanya  okugenda  ewala  “okujjuza  ekyengera”  kye  kyali 
kitegeeza  nebyali  bigenda  okuddirira  oluvannyuma  lwa  “okujjuza 
eddiini”. 

Eri  abo  abalengera  ewala,  ayah,  mu  ngeri  emu,  yali  ewa  mawulire 
ag’okufa  kwa  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  mu  kiseera  ekitali  kye  wala.  Allah,  nnannyini  maten- 
do,  yali  agenda  kuyita  Ekitangala  Eky’obulamu  (okusaasira  kwa 
Allah  n’emirembe  bibeere  ku  ye),  Omwagalwa  We  okugenda  eri  ensi 
etaggwawo.  Amaaso  ga  Abu  Bakari  (Allah  amusiime)  gajjula  amaz- 
iga  bwe  yali  akaabira  okwawukana  okw’ennaku  okwali  kugenda 
okugwawo  ekibwatukira,  mu  kiseera  awataali  muntu  mulala  eyali 
ayinza  okutegeera  ayah  kye  yali  etegeeza.350 

Ng’ebyobyonnabiwedde,obwesigwaobutukuvu,obwoobwagen- 
derera  okumala  emyaka  amakumi  abiri  mw’esatu,  kati,  olw’ekisa  kya 
Katonda,  bwali  buli  ku  njegoyego  za  kuweebwa  buli  muntu  mu 
ummah  eyali  ow’okujja  okutuusa  ku  Ssaawa  Ekomererayo. 

v 

Enjubang’emaze  okugwira  ddala,  Nnabbi  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  ne  Usaamah  ibn  Zayidi 
(Allah  amusiime)  ng’ali  mabega  we  ku  ntebe  y’ensolo,  yava  mu 


350.  Elmalili,  III,  1569. 

Arafat  n’agenda  e  Muzdalifah.  Ng’ali  Muzdalifah  yakulemberamu 
esswala  ya  magaribi  ne  isha  ze  yagatta  (jam’u);  naye  ng’akozesa 
adhan  emu  ne  iqaamah  bbiri,  buli  sswala  ne  iqaamah  yaayo.  Yabeera 
e  Muzdalifah  okutuusa  obudde  lwe  bwakya  n’asigala  mu  waqfah 
okutuusa  obudde  lwe  bwakeerera  ddala,  nga  bw’addinngana  talbiya 
era  nga  bw’asaba  edduwa  ekiseera  kyonna. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yakunngaanya  obuyinja  bwe  yali  ow’okukasuukira  e  Mina, 
okuva  e  Muzdalifah,  era  nga  bw’alagira  ne  Basswahaba  be  okukola 
ekintu  kye  kimu,  okukunngaanya  obuyinja  obw’okukasuukirira 
jamrah  (ekiwagi).351  Nga  bw’akozesa  emikono  gye,  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  yala- 
girira  engeri  entuufu  ey’okukasukamu  obuyinja,  nga  bw’agamba 
Abakkiriza  okulonda  obuyinja  obutono  n’okubukasuka  nga  bakoz- 
esa  engalo  zaabwe  ebbiri. 


Ekifo  Obusungu  We  Bweyolekera 

Mu  biseera  eby’Okulamaga  Okw’okusiibula,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yayanguwa  ng’ayita 
mu  Batni  Muhassir,  ekiri  wakati  wa  Mina  ne  Muzdalifah. 

Basswahaba  kino  kyabeewuunyisa  kwe  kumubuuza  nti, 
“Mubaka  wa  Allah,  kyavudde  ku  ki  okuba  nga  wayanguye?” 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  yabaddamu  nti,  “Ekifo  ekyo  kyennyini  Allah  mwe  yabetentera 
eggye  lya  Abraha  omwali  enjovu,  ng’akozesa  ebibinja  eby’obunyonyi. 


351 .  Jamrah ,  mu  lulimi  olwa  bulijjo,  kitegeeza  eryanda  oba  obuyinja  obutono.  Wano 
kiraga  ebifo  jamrah  we  bukasukibwa  mu  biseera  by’okulamaga;  omuwendo 
ogw’obuyinja  ogwenjawulo  bukasukibwa  mu  bifo  eby’enjawulo,  nga  bye 
jamrah  ennene,  ey’omu  makkati  n’entono. 

- 

Nnayanguye  okukakasa  nti  teri  muntu  n’omu  agabana  ku  busungu 
obwo.”  (Nawawi,  Sharhu  Muslim,  XVIII,  III;  Ibn  Qayyim,  II,  255  -  256) 

Bwe  kityo  tewali  Waqfa  (kuyimiriramu)  mu  kitundu  ekyo  mu 
biseera  bya  hijja. 

Okweyoleka  kw’okusaasira  oba  obusungu  kuyinza  okulabikira 
mu  bintu  mu  kitundu  kyonna.  N’olw’ekyo,  omuntu  ateekeddwa 
okukola  kyonna  ky’asobola  okulaba  ng’aganyulwa  mu  kifo  omwey- 
olekera  okusaasira  kwa  Katonda  okugeza  Ka’aba,  emizikiti  oba 
ebifo  by’abalongoofu  mwe  baba  basimbye  amakanda.  Ku  ludda 
olulala,  aba  alina  okwewala  okubeera  mu  bifo  ebijjudde  ebyonoono 
n’obugyemu,  omweyolekera  obusungu  bwa  Katonda. 

N’ebintu  byennyini  nabyo  bikwatibwako  etteeka 
ly’okusikirizibwa;  okugeza  enduli  y’omutende  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  gye  yeesigamanga 
ng’abuulirira  Abakkiriza,  bwe  yajjula  n’ebooga  embeera  ey’omwoyo, 
yatandika  okukaaba  kasita  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  yatandika  okubuulira  ng’ayima  awalala.352 
Hadiisi  ezinyumya  ekyafaayo  ekyo  ziri  mutawaatiru,  ekitegeeza  nti 
amakubo  mwe  zaayita  okutuuka  okuziwandiika  mangi  nnyo  many- 
wevu  era  nga  geesigika. 

Ku  nsonga  eyo,  Mawulaana  Ruumi  agamba  nti,  “Empewo, 
ensi,  amazzi,  n’omuliro  byonna  bikola  obuddu  eri  Allah  era 
bimugondera.  Tebirina  mwoyo  gy’oli  nange,  naye  birina  omwoyo 
mu  maaso  ga  Allah.” 


Oluvannyuma  lw’okutambula  ng’ayanguyiriza  okuyita  mu 
kiwonvu  kye  Muhassiru,  Omubaka  Ow’ekitiibwa  (okusaasira  kwa 


352.  Bukhari,  Manaaqib,  25;  Buyuu’u,  32. 


tJsiWSSsSJ  NNABBI  MUHAMMAD  OMULONDEMU  |g 


Allah  n’emirembe  bibeere  ku  ye)  yatuuka  ku  jamrah  ennene,  eya 
Aqabah.  Awo  yakasuka  obuyinja  oluvannyuma  lw’obudde  okukya 
ku  lunaku  lw’okusala  ebisolo.  Olwatandika  okukasuka  obuyinja 
obutono  bwe  yali  akasusisa  kyalakisajja  n’olunwe  (nvamumba),  ne 
nnamungi  w’Abakkiriza  bonna  baakasuka.  Baatandika  okusindika- 
gana  ne  wabaawo  okulinnyagana.  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  kwe  kubagamba  nti,  “Abantu 
...  Temuttinngana!  Bwe  muba  ab’okukasuka  amayinja  aga  famrah, 
mukasuke  obuyinja  obutono  wakati  w’engalo  zammwe!353 

Qudaamah  ibn  Abdalla  (Allah  amusiime)  ajjukira  engeri  Nnabbi 
(okusaasira  kwa  Allah  n’emirembe  bibeere  ku  ye)  gye  yabeerangamu 
mu  kaseera  ako  n’agamba  nti: 

“Nnalaba  Omubaka  wa  Allah  ng’akasuka  amayinja  ng’ali  ku 
mugongo  gwe  nngamiya.  Yali  tasindika  oba  okusukuma  wadde 
okugamba  abalala  okumuwa  ekyanya!”  (Ibn  Maajah,  Manaasiku,  66) 

Oluvannyuma  lw’okusala  enngamiya  ezaawerera  ddala  enkaaga 
mw’essatu,  emu  buli  mwaka  gwe  yawangaala,  ng’akozesa  emikono 
gye,  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yamala  yalagira  basaleko  ekitundu  ku  buli  nngamiya 
eyali  esaliddwa.  Ennyama  eyasalibwako  yonna  baagiteeka  mu  ntamu 
emu  ne  bagifumba,  era  Nnabbi  (okusaasira  kwa  Allah  n’emirembe 
bibeere  ku  ye)  ne  Ali  (Allah  amusiime)  kwe  baalya.  Oluvannyuma 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  yalagira  Ali  (Allah  amusiime)  agabe  ennyama  eyali  esigad- 
dewo  eri  abanaku  nga  mw’otwalidde  n’amaliba  g’enngamiya. 

353.  Ebyembi,  enkola  ey’okukasuukirira  Sitaane  obuyinja  olwaleero  eri  wala  ddala 
nokubeera  ngekolebwa  mu  mwoyo  ogw’omunda,  omuntu  mwe  yandikoledde 
ekikolwa  ekyo  ng’akitwala  ngekikoleddwa  mu  mbeera  erowooza  ku  ngeri 
Bulayimu  (emirembe  gibeere  ku  ye)  gye  yakasuukiriramu  Sitaane  amayinja. 
(Ahmada,  VI,  379) 

Bwe  yamala  ebyo,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yayita  kinyozi  n’amulagira  amusaleko  enviiri. 
Yagamba  nti,  “Abakazi  tebasalako  nviiri;  bo  bakendeezaako  bukendee- 
za,”  bw’atyo  ng’agaana  abakazi  okusalako  enviiri.  (Daarimii,  Manaasiku,  63) 

Anasi  ibn  Maaliki  (Allah  amusiime)  anyumya  nti: 

“Omubaka  wa  Allah  bwe  yamala  okukasuukirira  sitaane  amay- 
inja,  yasala  ensolo  n’akendeeza  ne  ku  nviiri  oluvannyuma  yagam- 
ba  nti,  Abakazi  tebasalako  nviiri’  bakendeezaako  bukendeeza”,  ne 
mw’ekyo  yali  agaana  abakazi  okusalako  enviiri  oba  okumwera  ddala 
emitwe.  (Daarimii,  Manaasiku,  63) 

Ennyumya  endala  ey’ebigambo  bya  Anasi  ibn  Maaliki  (Allah 
amusiime)  ewa  ekifaananyi  ekiwanvu  bw’etyi: 

“Oluvannyuma  lw’okukasuukirira  sitaane  amayinja,  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yasala  ensolo 
ne  bamusalako  n’enviiri.  Kinyozi  yakwata  ekituttwa  kye  nviiri  ezaali  ku 
ludda  lw’omutwe  olwaddyo  n’azisala.  Omubaka  wa  Allah  (okusaasira 
kwa  Allah  n’emirembe  bibeere  ku  ye)  yayita  Abu  Twalha  n’amuwa  eki- 
tuttwa  ekyo.  Kinyozi  bwe  yamala  olwo  n’akwata  ekituttwa  eky’enviiri 
ezaali  ku  ludda  olwakkono,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  n’amulagira  nti,  ‘Sala’  era  nazo  n’azisalako. 
Nazo  mu  ngeri  y’emu  yaziwa  Abu  Twalha  nga  bw’amugamba  nti 
‘Zigabanye  rnu  bantu!”’  (Muslim,  Hajj,  323  -  326;  Bukhari,  Wudhu,  33) 

Ng’enviiri  za  Nnabbi  (okusaasira  kwa  Allah  n’emirembe  bibeere 
ku  ye)  ez’omu  maaso  bazisala,  Khalid  ibn  Waliid  (Allah  amusiime) 
yeegayirira  nnyo  bazimuwe  nga  bw’agamba  nti,  “Tolonda  muntu 
mulala  nga  wendi,  mu  kino  bazadde  bange  bafuuke  ennunuzi 
gy’oli!”354  Bwe  yafuna  enviiri  za  Nnabbi  (okusaasira  kwa  Allah 


354.  Mu  kiseera  ekyo,  Abu  Bakari  (Ailah  amusiime)  yali  atunula  mu  kwewuunya, 
ng’ajjukira  ebikolwa  bya  Khalid  (Allah  amusiime)  ebyemahega  bye  yakola  e 


NNABBI  MUHAMMAD  OMULONDEMU  |g 


n’emirembe  bibeere  ku  ye)  ze  yali  afiirako  okufuna,  yazisiimuza  ku 
maaso  ge  oluvannyuma  n’aziteeka  mu  maaso  mu  nkuffiira  wansi  wa 
imaamah  (ekitambaala  kye  yali  asibye  ku  mutwe).  Oluvannyuma 
teyasisinkanako  mulabe  gw’ataawangula.  Nga  wayise  akaseera, 
Khalid  (Allah  amusiime)  yagamba  nti,  ‘Buli  gye  nnayolekezanga 
ekifo  ekyo  gye  byaggweeranga  nga  kiwanguddwa!”  (Waaqidi,  III,  1108; 
Ibn  Athiir,  Usudul  Ghaabah,  II,  lll)355 


Uhudi,  Khandaq,  ne  Hudaybiya  n’abigeraageranya  nembeera  Khalid  gye  yalimu 
mu  kiseera  ekyo  ng’amaze  okufuuka  Omusiraamu.  (Ibn  Sa’adi,  II,  174). 

355.  Hikmet  Atan  awa  obujulizi  ku  kyafaayo  eky’ebiseera  ebitali  bya  wala 
ekyefaanaanyirizaako  bwe  kityo  ekiraga  emikisa  egiri  mu  kukozesa  enviiri 
n’ekirevu  ebya  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye).  Anyumya  bw’atyi: 

“Mu  mwaka  ogwa  1983,  nnawulira  Ali  yiicel  Efendi  ng’anyumya  ekyafaayo 
kino.  ‘Mu  biseera  byange  nga  nkola  nga  imaamu  wa  Suluova  Central  Mosque, 
Imaamu  omulala  eyali  ava  mu  byalo  ebiriraanye  awo  yajja  gye  ndi  n’anngamba 
nti,  ‘Waliwo  ekintu  ekyakagwawo  kye  ssaasobodde  kutegeera  bulungi  kye 
kyabadde  kitegeeza.’  Yayogera  bw’atyo  olwo  n’atandika  okunnyumiza  bino  nti: 
“Mu  biseera  ssi  bye  wala,  abantu  abamu  okuva  mu  kyalo  ekiriraanye  n’ekyalo 
mwe  nkola  nga  imaamu  bajja  gye  ndi  n’ebitabo  ebiwera  ne  banngamba  nti, 
‘Taata  waffe  yaakafa  era  n’aleka  (ebitabo)  bino.  Naye  tetusobola  kubisoma.  Ggwe 
oli  mumanyi;  ggwe  wekka  asobola  okuganyulwa  mu  bitabo  bino  wano  wonna. 
Era  eyo  ye  nsonga  lwaki  twalowoozezza  nti  twandibikutonedde  ng’ekirabo’. 
Ebitabo  bwe  ntyo  nnabitwala  ne  nzirayo  eka.  Oluvannyuma  nnatuula  mu  maaso 
ga  sitoovu  eyali  eyaka  ennyo  ne  ntandika  okukebera  ebitabo  kimu  ku  kimu. 
Munda  nnasangamu  amabaluwa  n’ebbaasa  nga  byali  bya  imaamu  omugenzi. 
Nnalowooza  nti  byali  bibye  ng’omuntu  era  ne  nsalawo  okubikunngaanya 
ne  mbikasuka  mu  sitoovu  eyali  eyaka  ennyo  eyandi  awo  mu  maaso  ng’erimu 
omuliro  ogwali  gubengeya.  Naye  olwabiteeka  mu  sitoovu  eyali  eyaka  yakola  be 
‘tissss’  n’ezikira.  Kino  kyantiisa  nnyo  kwe  kudduka  ne  nfuluma.  Luvannyuma 
lwe  nnafuna  amaanyi  ne  nnyingira  mu  nnyumba  munda.” 

“Bwe  ntyo  nnabuulira  hodja  nti  waaliwo  oluviiri  lw’ekirevu  kya  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  olwah  mu  emu 
ku  bbaasa.”  Ali  Efendi  yeeyongera  mu  maaso  n’anyumya  nti: 


Nga  wayise  akaseera,  naddamu  ne  ndaba  hodja  eyambuulizaawo  nti, 
‘Wamanya  otya  nti  mwalimu  oluviiri  lw’ekirevu  kya  Nnabbi  Ow’emikisa 

Nga  sswala  ya  Zuhuri  tennaba  kusaalibwa  ku  lunaku  olwa  idi 
enkulu,  idul  Adhuha,  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yalinnya  enngamiya  ye  n’ayolekera  Ka’aba 
okukola  okwetooloola  okwa  ifaadhwa.  Ng’amaze,  yasaala  sswala 
ya  zuhuri.  Oluvannyuma  yagenda  ku  luzzi  lwa  zamzam.  Obudde 
bwali  bugenda  kuziba  ku  lunaku  olwo  n’addayo  e  Mina,  gye  yamala 
ennaku  n’ebiro  bya  tashriq.  Wabula  akawungeezi  yagendanga  mu 
maaso  n’okulambula  Ka’aba. 

Oluvannyuma  lw’olunaku  lw’okusala  ebisolo,  mu  kiseera  ky’omu 
ttuntu  eky’olunaku  olusooka  n’olw’okubiri  eza  tashriq,  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  yatambula 
n’agenda  ku  famrah  okumpi  ne  masjid  Mina.  Ku  lunaku  lwa  tashriq 
olusembayo,  yakasuukirira  famrah  obuyinja  omulundi  ogwokusatu, 
era  oluvannyuma  lw’okukasuka  obuyinja  yava  e  Mina  n’agenda  e 
Muhassab  olweggulo.356  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ng’alabye  Abakkiriza  nga  batandise 
okwawukana  okuva  mu  Muhassabu  nga  buli  omu  akwata  lirye, 
yalangirira  nti,  “Temuva  wano  okuggyako  nga  mugenda  ku  Ka’aba!” 
(Daarimi,  Manaasiku,  85) 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  oluvannyuma  yalangirira  nti  waalina  okubeerayo  okwetooloola 
okusembayo  okwa  Ka’aba  nga  sswala  ya  fajri  tennaba  kuyimirirawo 
ku  lunaku  olw’ekkumi  n’ennya  olwa  Dhil  hijja.  Mu  kiseera  ekyo 


(okusaasira  kwa  Allah  nemirembe  bibeere  ku  ye)  mu  emu  ku  bbaasa  ezo? 
Abantu  abampa  ebitabo  baakomawo  oluvannyuma  ne  banngamba  nti,  ‘Mu 
kiseera  ekyo  twali  tetumanyi  naye  ekituufu  kiri  nti  waliwo  oluviiri  lwekirevu 
kya  Nnabbi  Ow’emikisa  mu  bbaasa  ezo.  Osobola  okugituddiza?’” 

356.  Muhassab  egwa  wakati  wa  Mina  ne  Makka,  wabula  ng’esemberedde  Mina. 
Mwali  mu  kifo  ekyo  abakulembeze  b’Abakulayishi  we  baasalirawo  okuteeka 
nnati  ku  Basiraamu.  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yajjukira  ekikolwa  kino  bwe  yatuuka  e  Muhassab.  (Bukhari, 
Hajj,  45) 

waliwo  omuntu  eyajja  n’abuuza  ku  ky’okusigala  mu  Makka,  Nnabbi 
wa  Allah  (okusaasira  kwa  Allah  nemirembe  bibeere  ku  ye)  kwe 
kumuddamu  nti,  “Makka  ssi  kifo  kya  kubeeramu.  Abo  abava  ebweru 
wa  Makka  okukola  hijja,  ekiseera  ky’okusigala  mu  Makka  zibeera 
ennaku  SSatu.”  (Ahmada,  IV,  339). 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yeeyisanga  mu  ngeri  ewa  ennyo  Ennyumba  Eyeemizizo  ekiti- 
ibwa.  Bwe  yayagalanga  okulya  oba  okubaako  n’ekyetaago  ky’amala, 
yafulumanga  ebweru  w’ebifo  eby’emizizo,  n’agenda  mu  kifo  ekye- 
sambyeko.  Olw’okutya  nti  yali  ayinza  okukoowa  oba  okugayaala 
mu  ngeri  ey’okuwaamu  Ka’aba  ekitiibwa,  teyabeerangamu  kiseera 
kinene  ekisukkiridde.  Sso  nga  n’okuba  mu  kifo  naye  ng’omutima  guli 
ku  Ka’aba  kisingako  obulungi  okusinga  okubeera  okumpi  ne  Ka’aba 
naye  ng’omuntu  agitwala  ng’ekifo  ekirala  kyonna,  nga  yeeyisa  mu 
ngeri  emalamu  kitiibwa  kyayo,  ng’ebirowoozo  byonna  bimuli  mu 
kudda  ka  oba  kugenda  walala  wonna. 

Oluvannyuma  lw’okukola  olwetooloola  olusiibula,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  ne 
Basswahaba  baddayo  e  Madiina  (Bukhari,  Hajj,  21,  70,  128;  Muslim,  Hajj, 
147;  Ibn  Maajah,  Manaasku,  84) 

Nga  Allah,  nnannyini  matendo,  bwe  yali  ajjuzizza  ebyengera 
bye  n’ajjuza  n’eddiini,  ekiseera  kyali  kituuse  eky’okwawukana  okus- 
inga  okwawukana  kwonna  n’okuddamu  okusisinkana. 


U 

Okuddamu  Okusisinkana  N’okusiibula  Okunene:  Olugendo 

Olulungi  Okugenda  Eri  ‘Owoomukwano  Owaawaggulu’ 

Eyasooka  era  eyasembayo  mu  lujegere  lwa  bannabbi, 
Muhammadi  Mustafa  (okusaasira  kwa  Allah  n’emirembe  bibeere 
ku  ye),  Ekitangaala  ky’Obulamu,  okusaasira  eri  ebitonde  byonna, 
ng’avudde  mu  Kulamaga  Okw’okusiibula,  yalumbibwa  omusujja. 
Omusujja  ogwo  bwe  bwali  obulwadde  obwali  obw’okumwawukanya 
ne  ummah  ye  era  obwali  obw’okumuyunga  eri  Rafiiqul  A’ala, 
Owoomukwano  Asembayo  Waggulu;  ensisinkano  gye  yali  alindirira 
obulamu  bwe  bwonna.  Ng’amaze  okumanya  nti  ekiseera  kye  kyali 
kisembedde,  naddala  nga  ssuula  an  Naswri  emaze  okukka,  Nnabbi 
wa  Allah  (okusaasira  kwa  Allah  n’emirembe  bibeere  ku  ye)  eki- 
seera  kino  yali  yeeteekerateekera  olugendo  lwe  olusembayo  (okufa) 
ng’asiibula  buli  muntu,  abalamu  n’abafu,  mu  ngeri  eyali  eranga  okufa 
kwe.  Eggulolimu  nga  tannaba  kulwala,  yagenda  ku  limbo  Jannatul 
Baqii’i  era  nga  bw’atunuulira  entaana  zaayo  enkaliriza  yasaba  nti, 
“Katonda  wange  Omusukkulumu...  Tomma  abo  abeebase  wano 
kusaasira  kwo!”  (Ahmada,  III,  489) 

Bwe  yakomawo  okuva  mu  limbo,  yalinnya  ku  minhari 
y’Omuzikiti  n’abuulirira  Basswahaba  mu  bigambo  bino,  ebyali  bisi- 
ibula  nti: 

“Nze  nja  okubeera  alisooka  okutuuka  ku  Mugga  Kawthara  era 
eyo  gye  mujja  okunsanga!  Ensisinkano  yaffe  ejja  kubeera  ku  Kidiba. 
Nkiraba  mu  kaseera  kano  kennyini!  Nja  kuwolereza  ku  lwammwe! 
Mu  kiseera  kino  mpeereddwa  amawanika  g’ensi  nebisumuluzo 
byago.  Ndayira  Allah,  sitya  nti  mujja  kuddayo  mu  kusinza  ebibumbe 
oluvannyuma  lwange!  Wabula  ntya  nti  mujja  kutwalirizibwa  omu- 
lulu  gw’ensi  mugujubanire  ebintu  byamu  mutandike  okukwatira- 
ganwa  ensaalwa,  muttinngane  muzikirire  ng’abo  abaabasooka  bwe 
baazikirira!”  (Bukhari,  Janaa-iz,  73;  Muslim,  Fadhwail,  31) 

Bwe  yakka  okuva  ku  miribar ,  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  yaggukira  mu  kisenge 
kye  ng’akooye.  Obulwadde  bwagenda  bweyongera  buli  lukedde. 
Embeera  bwe  yagenda  yeeyongera  okwonooneka,  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  olw’engeri  gye  yali 
empagi  ey’obwetoowaze,  yasaba  bakyala  be  ab’ebitiibwa  bamukki- 
rize  ennaku  ze  ezisembayo  azimalire  mu  kisenge  kya  Ayisa  (Allah 
amusiime).  (Bukhari,  Twibb,  22;  Ahmada,  VI,  34,  38;  Balaazuri,  I,  545) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  okutuuka  awo  yali  tafunangako  bulwadde  bubi  bwe  butyo. 
Obulamu  obutukuvu  era  obuyonjo  bwe  yali  awangaaliramu  bwali 
bumukuumira  wala  n’obulwadde  bwonna.  Naye  obuvunaanyizibwa 
obw’amaanyi  naye  nga  buzibu  obw’obwannabbi  obwali  butagya  mu 
busobozi  bwa  muntu  owa  bulijjo  obwo  bwe  yali  yaakeetikka  okumala 
emyaka  amakumi  abiri  mw’esatu  n’ebikolwa  eby’obulyake  eby’engeri 
ezitali  zimu  abalabe  be  bye  baali  bagenda  bamutuusaako  mu  ngeri 
empange  obulungi  okuviira  ddala  ku  ntandikwa,  gye  byaggweera, 
byagenda  bimunafuya  mu  mubiri  gwe.  Bino  byonna  byayanguyiza 
obulwadde  okufuna  we  buyita  ne  buyingira  mu  mubiri  gwe.357 


357.  Mu  mbeera  y’okufuna  Obubaka,  omubiri  gwa  Nnabbi  Owemikisa  (okusaasira 
kwa  Allah  n’emirembe  bibeere  ku  ye)  gwazitowanga  ebitagambika.  Okugeza, 

Ku  ludda  olulala,  obulwadde  bwali  bwakumusitula  okumussa 
mu  ddaala  erisinga  okubeera  erya  waggulu.  Ebyava  mu  butwa  bwe 
yalyako  ng’ali  e  Khaybara  nabyo  byakola  kinene  mu  kulwala  kwe. 
Ekiseera  obulwadde  we  bwanyinyitirira,  Omubaka  Ow’ekitiibwa 
(okusaasira  kwa  Allah  n’emirembe  bibeere  ku  ye)  yagamba  Ayisa 
(Allah  amusiime)  nti,  “Ayisa,  buli  kaseera  mbadde  mpulira  obus- 
agwa  bw’obutwa  obwali  mu  nnyama  gye  nnakombako  e  Khaybara 
nga  bunsensera;  era  kati  mpulira  okwonooneka  kw’omusuwa  oguli 
rnu  mutima  gwange.”  (Bukhari,  Maghaazi,  83) 

Mu  ngeri  y’emu,  Anasi  ibn  Maaliki  (Allah  amusiime)  agam- 
bibwa  okuba  nga  yagamba  nti,  “Nnalabanga  akabonero  obutwa  ke 
bwamussaako  ku  ddokooli  lye.”  (Muslim,  Salaam,  45) 

Olw’obutwa  buno,  Nnabbi,  Ekitangaala  ky’Obulamu,  (okusaasi- 
ra  kwa  Allah  n’emirembe  bibeere  ku  ye)  yafa  ng’omujulizi;  era  Allah, 
nnannyini  matendo,  eyali  yamuwa  edda  ekitiibwa  eky’obwannabbi, 
kati  yali  amugonnomoddeko  n’ekyengera  eky’okufa  ng’omujulizi.  (Ibn 
Hishaam,  III,  390;  Waaqidi,  II,  678  -  679;  Haythami,  VI,  153) 


V 


bwe  yabeeranga  ku  mugongo  gwe  nngamiya,  obuzito  bwawetanga  amagulu 
gaayo  ekyayinzanga  n’okutuusa  abagiraba  okutya  nti  gaabeeranga  gagenda 
kumenyeka,  era  nga  kino  kyawalirizanga  enngamiya  okufukamira  awo 
wennyini.  (Ahmada,  II,  176;  VI,  445;  Ibn  Sa’adi,  I,  197).  Zayidi  ibn  Thabit 
(Allah  amusiime)  agamba  nti,  “Olunaku  lumu  nnali  ntudde  awali  Omubaka 
wa  Allah  (okusaasira  kwa  Allah  n’emirembe  bibeere  ku  ye).  Olw’abantu 
okubeera  abangi,  ewiivi  lye  lyali  katono  waggulu  weryange,  nga  litudde 
ku  lyange.  Amangu  ago  yatandika  okufuna  Obubaka.  Ndayira  Allah  nti, 
siwulirangako  kintu  kyali  kizitowa  kwenkana  wiivi  lye  nga  bwe  lyali  lizitowa 
mu  kiseera  ekyo.  Nnalowooza  nti  ewiivi  lyange  lyali  ligenda  kubetenteka 
ekiseera  kyonna.”  (Ahmada,  V,  190  -  191). 

- 

Ebbugumu  ly’omusujja  ogwali  ku  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  lyali  lingi  nnyo  nga 
limuleeta  entuuyo  ezaali  zitakala;  zaalinga  amazzi  agatonnya  nga 
tegakalira  okuva  mu  ccupa  gye  bawanise  waggulu  etonnya.  Abu 
Sayidi  al  Khudhuriyy  (Allah  amusiime)  eyali  azze  okumulam- 
bula  n’okumulaba  obulwadde,  teyasobola  kukyebeera  okuggyako 
okugamba  nti,  “Mubaka  wa  Allah,  omusujja  guno  nga  gwa  maanyi!” 
Ayongerako  n’agamba  nti: 

“Nnamuteekako  ekibatu.  Nnali  nsobola  okuwulira  okwokya 
kw’omubiri  gwe  waggulu  wa  bulangiti  gye  yali  yeebisse.  Nnamugamba 
nti,  ‘Olina  omusujja  mungi,  Omubaka  wa  Allah!’  olwo  ye  n’addamu 
nti,  ‘Ffe  tubeera  bwe  tutyo.  Emitawaana  gitujjira  mingi  naye  era 
n’empeera  tufuna  nnyingi’  Nnamubuuza  nti,  ‘Mubaka  wa  Allah! 
B’ani  (abo  b’oagamba)  abafuna  emitawaana  emingi  okusinga  abantu 
bonna?’  Yaddamu  nti,  ‘Bannabbi’ 

Nnamubuuza  nti,  ‘Ate  oluvannyuma  lwa  bannabbi?’ 

Yaddamu  nti,  ‘Oluvannyuma  abantu  abalongoofu’  Kuno  yagat- 
tako  nti,  ‘mu  bano  mulimu  abantu  abagezesebwa  ennyo  ne  baba  nga 
tebasoola  kufuna  okuggyako  ekyambalo  ekya  wuulu  kye  basobola 
okwebissa.  Bajaganya  olw’ebizibu  bye  babaamu  nga  bwe  mujaganya 
nga  mufunye  ebintu  ebingi’”  (Ibn  Maajah,  Fitanu,  23) 

Mu  nnaku  ze  ezaakomererayo,  obulwadde  obuyitiridde  teb- 
wamuganyanga  kwetaba  mu  sswala  za  jjama.  Yalonda  Abu  Bakari 
(Allah  amusiime)  n’amutikka  obuvunaanyizibwa  bw’okukulembera 
Basswahaba  mu  sswala.  Waliwo  akaseera  lwe  yawuliriramu  olun- 
gubanguba  yalabikako  mu  masjid,  mu  maaso  ga  Basswahaba,  be 
yagamba  ebigambo  bino  wammanga: 

- 

“Allah  Oweekisa  yaleka  omuddu  we  alondewo  wakati  w’ensi 
n’eby’okwewunda  kwayo  n’ebyengera  ebiri  mu  kubeera  mu  maaso 
Ge...  omuddu  oyo  n’alondawo  ebyengera  ebiri  mu  maaso  Ge!” 

Abu  Bakari  (Allah  amusiime)  ow’omutima  omugonvu  gwe  yali- 
na  yamanyirawo  nti  ebigambo  ebyo  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  bye  yali  ayogedde  byali  bisiibu- 
la.  Yafuna  ennyiike  eya  maanyi  ku  mutima.  Yawulira  okwennyamira 
n’atandika  okuyunguka  amaziga,  era  nga  yakoma  ku  kwogera  bino 
nti,  “Bazadde  baffe  bafuuke  ennunuzi  zo,  Omubaka  wa  Allah! 
Twandisobodde  okwewaayo  ffe  kennyini,  bazadde  baffe,  abaana 
baffe  na  byonna  bye  tulina  bikununule!”  (Ahmada,  III,  91) 

Teri  Sswahaba  mulala  mu  baaliwo  eyasobola  okutegeera  omu- 
lamwa  ogw’omunda  ogwali  mu  bigambo  Nnabbi  (okusaasira  kwa 
Allah  n’emirembe  bibeere  ku  ye)  bye  yayogera  atali  Abu  Bakari 
(Allah  amusiime)  ‘Owookubiri  ku  babiri’  abaali  mu  mpuku  ya 
Thawur,  nga  bw’ayogerwako  mu  Kulaane. 

Kigambibwa  nti  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yagamba  nti,  “Najjuza  mu  Abu  Bakari 
byonna  ebiri  mu  mutima  gwange.”358 

Bwe  baalaba  mukwano  gwa  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  ataamulekerera,  ng’ali  mu 
maziga,  Basswahaba  abaali  mu  kwewuunya  baatandika  okwetunulako 
nga  beekuba  obwama  nti,  “Tekyewuunyisa  okuba  nga  Omubaka  wa 
Allah  ayogera  ku  muntu  omu  omulongoofu  eyali  ayagala  okudda  eri 
Katonda  we  ate  Abu  Bakari  n’adda  mu  maziga?”  (Bukhari,  Swalat,  80) 

Mu  butuufu,  omutima  gwa  Abu  Bakari  (Allah  amusiime) 
omugonvu  gwali  gumaze  okulengera  okwawukana  ssemaawukana 
okwali  kubindabinda  era  nga  gutandise  okukaaba  nga  omulere  bwe 


358.  Laba:  Aiiluuni,  Kashful  Khafaa,  v.  2,  olup.  419. 

gunakuwalira  okwawukana.  Embeera  ya  Nnabbi  (okusaasira  kwa 
Allah  n’emirembe  bibeere  ku  ye)  bwe  yeeyongera  okwonooneka,  ne 
Basswahaba  abalala  baatandika  okulingiza  n’okulengera  okwawu- 
kana  okunene,  mu  kiseera  kino  okwali  kubuzaayo  akaseera  akatono. 
Ennaku  ey’amaanyi  yabuutikira  ba  Answari  ne  ba  Muhaajiruuna. 

Basswahaba  abamu  baagamba  nti,  ‘Omubaka  wa  Allah,  tekyan- 
dibadde  kirungi  singa  weesabidde  n’owona?”  Kyokka  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye), 
n’okutuusa  ekiseera  ekyo  eyali  bulijjo  eyeesabira  okubeera  obulungi, 
ku  luno  yagaana  okukikola. 

Ayisa  (Allah  amusiime)  anyumya  bw’atyi: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  bwe  yalwalanga,  yasomanga  essuula  al  Falaq  ne  an  Nnaas, 
n’assiza  mu  bibatu  bye  oluvannyuma  ne  yeesiimuula  omubiri  gwon- 
na  ng’akozesa  ebibatu  ebyo.  Obulwadde  obwali  bumuluma  bwe 
bwanyinyiitira,  nnatandika  okukola  ekintu  kye  kimu;  ne  nsoma 
essuula  zombi,  ne  nfuuwa  mu  bibatu  byange  ne  mmusiimuula 
omubiri  gwonna.  Nnasoma  n’edduwa  Jiburiilu  (emirembe  gibeere 
ku  ye)  gye  yali  yasomako  nga  Omubaka  wa  Allah  (okusaasira 
kwa  Allah  n’emirembe  bibeere  ku  ye)  alwadde,  eyali  egamba  nti, 
‘Katonda  w’abantu  bonna!  Vumula  obulwadde  buno!  Okuwonya 
kuli  mu  mikono  Gyo!  Teri  mulala  atali  Ggwe  ayinza  kuwonya! 
Mpa  okuwonya  okutalekaawo  kalwadde  konna!’  Naye  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yankyukira 
n’anngamba  nti,  ‘Kirungi  n’onzijako  ebibatu,  kubanga  edduwa  yo 
tegenda  kungasa. . .  nnindirira  kiseera  kyange  kutuuka!”  (Ahmada,  VI, 
260  -  261;  Ibn  Sa’adi,  II,  210) 

Ayisa  (Allah  amusiime)  yeeyongera  mu  maaso  n’agamba  nti: 

“Omubaka  wa  Allah  oluvannyuma  yayita  muwala  we 
ow’okwegendereza,  Fatuma  era  olwatuuka  n’amugamba  nti, 
‘Nsanyuse  okukulaba,  muwala  wange’  Yamugamba  atuule  kumpi 
naye.  Oluvannyuma  alina  bye  yamugamba  mpolampola,  ebyamu- 
sanyusa  akaseera  ako  n’amwenya. 

N’okutuusa  olunaku  olwo,  nnali  simanyanga  nti  amaziga  gaali 
gayinza  okubeera  okumpi  ennyo  n’akamwenyumwenyu.  Nnabuuza 
Fatuma  ensonga  eyamumwenyesa  n’anngamba  nti,  ‘Yanngamba  nti 
yali  wa  kufa  olw’obulwadde  obwo  obwali  bumuluma.  Ekyo  ne  kin- 
kaabya.  Ate  oluvannyuma  n’anngamba  nti  nze  nnali  nja  okubeera 
omuntu  eyali  ow’okusooka  okumweyungako.  Ekyo  ne  kindeeta 
essanyu.”  (Bukhari,  Maghaazi,  83) 

Ebiseera  ebimu  obulwadde  bwe  bwakendeerangamu,  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yasobola 
okukulembera  Basswahaba  mu  sswala.  Olumu  mu  mbeera  eyo, 
yabuuliriranga  Basswahaba  abaali  aberaliikirivu  okukamala  era 
abennyamivu  nga  bali  mu  nnaku  ey’okukkiriza  nti  baali  bagen- 
da  kwawukana  ne  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye).  Yababuulirira  mu  ngeri  eno: 

“Abantu... 

Mpulira  nti  mutya  okufa  kwa  Nnabbi  wammwe!  Naye  waali 
wabaddeyo  nnabbi  n’omu  bw’atyi  kw’abo  abaatumibwa  nga  ssinnaba 
kutumibwa,  eyali  abadde  n’abantu  be  obugenderevu  olwo  mulyoke 
mulowooze  nti  nngenda  kubeera  nammwe  kagenderere  okusinga 
wano?  Mumanye  nti  nngenda  eri  Katonda  wange;  era  nammwe  bwe 
mutyo!  Awatali  kubuusabuusa,  ebintu  byonna  bibaawo  na  kukkiriza 
kwa  Allah. 


Mukimanye  bulungi  nti  nja  kubasooka  okugenda  mbalinde! 
Mumanye  nti  ensisinkano  yaffe  enkya  ku  Lunaku  lwe  Nkomerero  we 


NNABBI  MUHAMMAD  OMULONDEMU  |g 


wasibuka  Ekidiba  kya  Kawthara.  Omuntu  oyo  yenna  ayagala  okunsi- 
sinkana  enkya,  ayambulule  emikono  gye  era  nolulimi  lwe  alujje  mu 
byonoono.  Abantu  ...  Ebyonoono  bireetawo  okukyuka  mu  mbeera. 
Abantu  bwe  babeera  abalungi,  abakulembeze  baabwe  nabo  babeera 
balungi...  abantu  bwe  babeera  abakyamu,  n’ababakulembera  nabo 
babeera  bakyamu.  Ndayira  Allah  Oyo  mu  Mikono  gye  egy’amaanyi 
omuli  obulamu  bwange,  ku  ssaawa  eno  yennyini  nnyimiridde  ku 
Kidiba  kyange  era  nkitunuulira  okuva  ne  wendi. . .” 

Mu  kiseera  kino,  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  yakyusa  amaaso  n’agassa  ku  Abu  Bakari 
(Allah  amusiime)  eyali  akaaba.  Yamugamba  nti: 

“Abu  Bakari,  tokaaba”,  olwo  n’agenda  mu  maaso  n’ebigambo 
bye.  “Abantu...  Teri  muntu  abadde  teyeebalira  era  omugabi  mu 
by’obugagga  ne  mu  mukwano  nga  Abu  Bakari.  Singa  nnali  wa 
kulonda  mukwano  mu  bantu,  nga  ssi  Katonda  wange  Ye  w’okubeera 
owoomukwano,  awatali  kubuusabuusa,  yandibadde  Abu  Bakari  (gwe 
nnandironze)  ...  Muggalewo  enzigi  zonna  eziyingira  mu  masjid. 
Mulekeewo  omulyango  gwa  Abu  Bakari  gwokka  nga  gwe  mug- 
gule...  Ndaba  ekitangaala  nga  kiseeyeeyeza  waggulu  w’omulyango 
gwe.”  (Bukhari,  Swalat,  80;  Ibn  Sa’adi,  II,  227) 

“Basswahaba  bange, 

Ndaba  ndi  muntu.  Nnyinza  okuba  nga  nnina  eddembe  ly’omu 
ku  mmwe  lye  nnalinnyirira.  Oyo  yenna  eddiba  lye  lye  nalumyako, 
eddiba  lyange  liirino  wano!  Muleke  ajje  yeesasuze  eddembe  lye  lye 
nnatyoboola!  Omuntu  gwe  nnyinza  okuba  nga  nnakubira  omugongo 
gwe,  omugongo  gwange  guli  wano!  Oyo  yenna  alina  eky’obugagga 
kye  kye  nnakwata  nga  ssimanyi  ebyange  biri  wano  . . .  Ajje  akitwale! 

Katonda  wange!  Sirina  kirala  kye  ndi  wabula  okubeera  omun- 
tu.  Omusiraamu  yenna  gwe  nnyinza  okuba  nga  nnamwogerera 

bubi,  gwe  nnakuba  oba  okumukolimira,  ekyo  kibafuulire  ekkubo 
ly’obutukuvu,  empeera  n’okusaasira!  (Ahmada,  III,  400) 

Katonda  wange!  Omusiraamu  yenna  gwe  nnyinza  okubeera 
nga  nnamwogerera  bubi,  ekyo  nkusaba  okimufuulire  ekkubo 
ery’okubeera  okumpi  naawe  ku  Lunaku  Lw’okulamula!”  (Bukhari, 
Da’awat,  34;  Daarimii,  Muqaddimah,  14;  Ibn  Sa’adi,  II,  255;  Twabari,  Taarikh,  III, 
191;  Ha;abi,  463  -  464) 

Mu  ngeri  yonna,  ebyaliwo  byali  biraga  nti,  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  yali  asiibula 
Basswahaba.  Oluvannyuma  lw’ebigambo  bino,  yaddayo  mu  kisen- 
ge  kye  ng’akooye  nnyo.  Ogwo  gwali  gwa  kubeera  mulundi  gwe 
ogusembayo  okukulembera  Abakkiriza  mu  sswala.  Oluvannyuma 
yafunamu  akalembereza  omulundi  gumu  gwokka  ogwasemberayo 
ddala  n’asaalira  emabega  wa  Abu  Bakari  (Allah  amusiime). 

Ku  lw’okusooka  lumu  ku  makya  nga  12  Rabbil  Awwal,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
yawuliramu  akalembereza  akasembayo,  naye  nga  talina  maanyi 
gamala  okumusobozesa  okweyunga  ku  Basswahaba  mu  sswala. 
Yasobola  kusitula  lutimbe  olwali  waggulu  w’oluggi  lw’ekisenge  kye 
n’atunuulira,  omulundi  ogusembayo,  enkuyanja  y’Abakkiriza  nga 
bayimiridde,  ekibegabega  buli  omu  akitadde  ku  kibegabega  kya 
munne,  nga  basaala  sswala  ya  fajri  emabega  w’obukulembeze  bwa 
Abu  Bakari  (Allah  amusiime).  Mu  ssanyu  olw’ekyo  kye  yalaba,  yam- 
wenya  olw’obumativu  bwe  yalina  mu  mwoyo.  Kyalinga  obulwadde 
obutakkakkana  obwali  bumunywezezza  nga  obwali  bumuweddeko 
akaseera  ako,  ne  bulekawo  obumativu  obw’okuleka  emabega  nna- 
mungi  w’Abakkiriza  abalongoofu,  ekyamuwa  amaanyi  n’afuna  obu- 
weerero  obw’okubeeranga  atuukirizza  bulungi  obuvunaanyizibwa 
Allah,  nnannyini  matendo,  bwe  yali  amuteresezza.  (Bukhari,  Maghaazi, 
83;  Adhan,  46,  94;  Muslim,  Swalat,  98;  Nasaa-i,  Janaa-iz,  7) 

Ayisa  (Allah  amusiime)  yali  atunuulira  ebyali  bigenda  mu 
maaso  era  yanyumya  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  yali  atunuulira  Basswahaba  be  nga  basaala  nga  bw’amwenya. 
Nnali  simulabangako  nga  musanyufu  nga  bwe  yali  mu  kaseera  ako.” 
(Ibn  Hishaam,  IV,  331) 

Allah,  nnannyini  matendo,  yali  yawa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ebyengera  eby- 
ali  bisinga  ku  bye  yali  yawa  nnabbi  yenna  omulala  eyaliwo  nga 
tannaba  kumutuma.  Yawangaala  n’asobola  okulaba  obuwanguzi 
bw’Okukoowoola  kwe  abantu.  Ekizinga  kya  Buwalabu  ekiseera  ekyo 
kyali  kitukudde  nga  kiweddemu  amasanamu,  nga  gabetenteddwa 
ne  gasaanyizibwawo  n’abantu  bennyini  abaayimirirako  mu  maaso 
gaago  okugasinza  nga  bagawa  ekitiibwa.  Abantu,  nga  mu  kiseera 
ssi  kiwanvu  emabega,  baali  baziika  abaana  baabwe  aboobuwala 
nga  balamu,  ekiseera  ekyo  baali  bafuuse  empagi  ez’ekisa,  ezibum- 
biddwa  n’emikono  gya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  gyennyini,  omugunjuzi  asinga  ebagun- 
juzi  bonna,  ng’ekiseera  ekyo  yali  abafudde  kumpi  ab’ekyewuunyo  eri 
ebitonde. 

Kumakyag’olunaku  olwo  lwe  lumu,  yalagira  eggye  lya  Basswahaba 
lye  yali  ateeseteese,  naye  ne  litasenvula  kugenda  olw’obulwadde 
bwe,  n’aliragira  lisenvule  ligende.  Yalagira  omuduumizi  omuvubuka 
Usaama  bin  Zayidi  (Allah  amusiime)  nti,  “Tandika  olugendo  mu 
makkati  g’okumakya,  n’okusaasira  kwa  Allah!”  (Waaqidi,  III,  1120) 

Oluvannyuma,  ku  lunaku  lwe  lumu,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yalagira  Ayisa 
(Allah  amusiime)  okugabanyiza  abanaku  mu  dinaari  omusanvu  ze 
yali  amuteresezza.  Tewaayita  kaseera  kanene  n’amubuuza  oba  kye 
yali  amulagidde  yali  akikoze.  Bwe  yakisanga  nga  yali  yakyerabidde 

olw’amagezi  gonna  okubeera  nga  yali  agamalidde  ku  bulwadde  bwe, 
yamusaba  amuwe  dinaari  ezo.  Oluvannyuma  yazikwata  mu  ngalo 
ze,  n’agamba  nti: 

“Muhammadi,  Nnabbi  wa  Allah,  si  y’ayinza  okukiraba  nga 
kirungi,  okugenda  eri  Katonda  we  ng’alina  dinaari  zino  mu  mikono, 
nga  tazisaasaanyizza  ku  baavu.”  Oluvannyuma  yagabanya  dinaari 
mu  maka  ataano  (5)  aga  ba  Answari  era  olwamala  ekyo  okukikola 
n’agamba  nti,  “Kati  mpulira  emirembe  mu  mutima”,  oluvannyuma 
n’awummulamu  ne  yeebakamu  katono.359  (Ahmada,  VI,  104;  Ibn  Saadi, 
II,  237  -  238). 

Awo;  waliwo  okugaba  okutakoma! 

Ebigambo  bino  yabyolekeza  ba  Ahlul  Bayti: 

“Abantu,  mwewale  obusungu  bw’omuliro.  Ebikemo  bijja 
ng’abalwanyi  mu  kiro!  Nze  nzikirizza  ebyo  Kulaane,  Ekitabo  kya 
Allah,  bye  yakkiriza,  ne  nngaana  ebyagaanibwa  mu  Kulaane! 

Fatuma,  muwala  wa  Muhammadi,  Omubaka  wa  Allah!  Safiya! 
Mukole  ebikolwa  ebirungi  ebisaanira  mu  maaso  ga  Allah!  Kubanga 
sijja  kusobola  kubakuuma  kubawonya  bibonerezo  bye  (okuggyako 
nga  mmwe  mukoze  bye  muteekeddwa  okukola  mu  kubeera  abad- 
du!”  (Ibn  Sa’adi,  II,  256;  Bukhari,  Manaaqibu,  13  -  14;  Muslim,  Imaan,  348  -  353) 

Olunaku  lumu  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yagamba  nti,  “Mwekuume. . .  mwekuume 
mwenyweze  ku  sswala!  Abo  abali  wansi  wammwe  mubalabirire 

359.  Imaamu  Qastwalaani  ku  nsonga  eno  agamba  bw’atyi:  “Bw’aba  nga  Omubaka 
wa  Allah  (okusaasira  kwa  Allah  nemirembe  bibeere  ku  ye),  Omwagalwa 
wa  Katonda  w’ensi  zonna,  asinga  bannabbi  bonna  ekitiibwa  nga  n’ensobi 
ze  ezaasooka  n’ezomu  maaso  zaamusonyiyibwa  nga  yalowooza  bw’atyo, 
kati  lowooza  ku  mbeera  y’abo  abadda  eri  Allah  nga  batyobodde  ebitiibwa 
by’Abasiraamu  abalala,  ne  babanga  banyaze  eby’obugagga  byabwe  ebyo 
ebitabakkirizibwa.”  Kastallani,  II,  480  -  481) 

bulungi!  Mutye  Allah  ku  lwabwe!  Temugayaalirira  kubambaza  na 
kubaliisa.  Mwogere  nabo  bulungi!”  (Abu  Dawuda,  Adab,  123  -  124  /  5156; 
Ibn  Maajah,  Waswaya,  1) 

Ku  lunaku  olwo  era,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yajjumbira  nnyo  okukozesa  omuswaki 
(miswaak)  gwe  okusenya  amannyo  ge.  Ayisa  (Allah  amusiime) 
kino  yakyogerako  nti,  “Nnalinga  eyali  talabanga  ku  Mubaka  wa 
Allah  ng’akozesa  omuswaki  gwe  mu  ngeri  ennungi  nga  bwe  yakola.” 
(Bukhari,  Maghaazi,  83;  Ibn  Sa’adi,  II,  261) 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  yalina  ekyombo  ekitono  eky’amazzi  awo  okumpi.  Buli  kaseera 
yannyikangamu  ebibatu  ne  yeeyisa  mu  maaso,  n’agamba  nti,  “Laa 
ilaaha  illa  Llaahu...  mazima  okufa  kulina  akaseera  ak’okutamiira.” 
(Bukhari,  Maghaazi,  83) 

Ku  lunaku  olwo  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yasaba  mu  ngeri  eno: 

“Katonda  wange...  Mbunduggulira  n’okusaasira  kwo!  Ntwala 
eri  Rafiiqul  A’ala!  Allah  Mbunduggulira  okusaasira  kwo!  Ngabira 
okusaasira  kwo!  Ntwala  eri  Rafiiqul  A’ala!”  (Bukhari,  Maghazi,  83; 
Ahmada,  VI,  126) 

Ebiseera  ebimu,  mu  biseera  eby’emisana,  Nnabbi  Ow’okusaasira 
(okusaasira  kwa  Allah  n’emirembe  bibeere  ku  ye)  yawooyawooya 
muwala  we  Fatuma  (Allah  amusiime)  eyali  omwennyamivu  nga 
n’emmeeme  emwebbise  nga  bw’amugamba  nti,  “Tokaaba,  mukwano, 
era  bwe  mba  nfudde  gamba  bugambi  nti  b yy\j  qJl  Ulj  <oi  lll  (Ffenna 
tuliwo  lwa  Allah  era  gy’ali  gye  tugenda  okudda!”  (Ibn  Saadi,  II,  312) 

Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  yayogera  ebigambo  by’okubuulirira  bye  bimu  eri 
Basswahaba,  n’abajjukiza  ayah  eyakka  mu  ssaawa  eyali  esinga 

okubeera  eya  kazigizigi  mu  lutalo  lwe  Uhudi  we  baatuukira  ku 
mugo  gw’okusaanyizibwawo,  olugambo  bwe  lwayitinngana  nti 
‘Muhammadi  attiddwa’: 


“Ne  Muhammadi  tali  kirala  wabula  okubeera  omubaka;  ababa- 
ka  baayita  nga  tannaba  kutumibwa;  bw’aba  afudde  oba  ng’attiddwa 
ekyo  kibakyusisa  ku  bisinziiro  byammwe?  N’oyo  yenna  akyukira  ku 
bisinziiro  bye  talina  kabi  konna  k’ayinza  kutuusa  ku  Allah,  era  Allah 
ajja  kuwa  empeera  abo  abeebaza.”  (Aali  Imraan,  3 : 144) 

Ku  lunaku  lwe  lumu  olwo  era,  Jiburiilu  (emirembe  gibeere  ku 
ye),  Malayika  avunaanyizibwa  ku  Bubaka,  yajja  eri  Nnabbi  (okusaa- 
sira  kwa  Allah  n’emirembe  bibeere  ku  ye)  n’agamba  nti,  ‘Okusaasira 
n’emirembe  bibeere  ku  ggwe,  Omubaka  wa  Allah.  Guno  gwe  mulun- 
di  gwange  ogusembayo  okulinnya  ekigere  ku  Nsi  ku  lulwo!’  (Ibn 
Sa’adi,  II,  259) 

Ebigambo  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  bye  yali  yayogera  emabegako  ku  lunaku 
olwo,  byali  bitandise  mpolampola  okujja  mu  bulamu:  “Omwoyo 
gwa  nnabbi  tegutwalibwa  okutuusa  lw’alagibwa  ekifo  kye  mu  Jjana! 
Olwo  ne  kisigalira  ye  okugenda  mu  kifo  ekyo!”  (Bukhari,  Maghaazi,  83, 
84;  Ahmada,  VI,  89) 


Oluvannyuma  lwa  Jiburiiiu  (emirembe  gibeere  ku  ye)  oku- 
jja,  Malayika  w’Okufa  (emirembe  gibeere  ku  ye)  yatuuka.  Yasaba 
okukkirizibwa  ayingire  awaali  Nnabbi  Ow’emikisa  (okusaasira  kwa 

Allah  n’emirembe  bibeere  ku  ye).  Bwe  yaweebwa  olukusa  yay- 
ingira  n’ayimirira  n’agamba  nti,  “Omubaka  wa  Allah!  Ahmada! 
Allah  Owoobuyinza  ansindise  gy’oli,  n’andagira  okugondera  kyonna 
ky’onooba  ondagidde.  Bw’oba  oyagadde  nja  kutwala  omwoyo  gwo; 
bwe  kitaabe  ekyo,  nja  kugukulekera!” 

Jiburiilu  (emirembe  gibeere  ku  ye)  eyali  akyali  ku  lusegere 
lwabwe  mu  kaseera  ako,  yagamba  nti,  Allah  Owoobuyinza  akwe- 
sunga,  Omubaka  wa  Allah!” 

Nnabbi  wa  Allah  (okusaasira  kwa  Allah  n’emirembe  bibeere 
ku  ye)  kwe  kugamba  Malayika  w’Okufa  (emirembe  gibeere  ku  ye) 
eyali  akyalinze  okuddibwamu  nti,  “Ekyo  ekiri  okumpi  ne  Allah  kye 
kisinga  obulungi  era  kye  kibeerawo  ekiseera  ekisinga  obuwanvu! 
N’olw’ekyo  Malayika  w’Okufa,  kola  ekyo  ky’olagiddwa  okukola;  twala 
omwoyo  gwange!”  (Ibn  Sa’adi,  II,  259;  Haythami,  IX,  34  -  35;  Balaazuri,  I,  565) 

Bwe  yamala,  nga  gwe  mulundi  gwe  ogusembayo,  yannyika 
engalo  ze  mu  kyombo  ky’amazzi  n’aziyisa  mu  kyenyi  kye  ne  kitoba. 
Mu  kiseera  kino  yali  atandise  ku  lugendo  lwe  olwali  olw’okumutuusa 
mu  kwegatta  ku  nkomerero  y’ekiseera  eky’obulamu  ekyali  kibuu- 
tikiddwa  okuyaayaanira  okutuuka  ku  Butukuvu.  Nga  bw’ayatula 
ekigambo  kya  tawuhiidi  yagamba  nti: 

“Katonda  wange!  Rafiiqul  A’ala!  Rafiiqul  A’ala!”  N’awaayo 
omwoyo  gwe  omutukuvu.  Ekibatu  kye  yali  akozesezza  okuto- 
bya  ekyenyi  kye  kyali  kitandise  okukka  empolampola  era  mu 
ngeri  ennungi  ne  kikka  munda  mu  kyombo  ky’amazzi.  (Bukhari, 
Maghaazi,  83) 

Ayah  eyali  yakka  emyaka  emingi  emabega  mu  kiseera  kino  yali 
etuukiridde  nti: 

“Mazima  ddala  ggwe  (Muhammadi)  oli  mufu  era  mazima 
ddala  nabo  bafu.”  (az  Zumaru,  39  :  30) 

Allah  tukusaba  osaasire  Nnabbi  waffe  Ow’emikisa  Muhammadi 
(okusaasira  kwa  Allah  n’emirembe  bibeere  ku  ye),  osaasire  n’abantu 
be  ne  basswahaba  be;  bonna  obafuule  abatukuvu  era  obabunduggu- 
lireko  ebiramuso  byo...  Era  eno  ogifuule  edduwa  ey’olubeerera! 

Ab’enjuya  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  bonna  Nnabbi  olwassa  omukka  omuvannyuma  bee- 
sanga  nga  bali  mu  bitaba  bya  maziga  agajjudde  ennaku,  mu  kiseera 
kye  kimu  ekyo,  wadde  nga  tewali  n’omu  eyalaba  nnannyini  ddoboozi 
erikubagiza,  naye  buli  muntu  yawulira  eddoboozi  erikubagiza  nga 
libagumya  nti: 

“Emirembe  gya  Allah  n’okusaasira  bibeere  ku  mmwe.” 

Oluvannyuma  lwa  ba  Ahlul  Bayti  okuliddamu  mu  ngeri 
y’emu,  eddoboozi  lye  limu  lyawulirwa  nga  mu  kiseera  kino  lisoma 
ayah  eno: 

LdjJl  ^jj  I  jjijj  Lkjjj  OjAJl  ifljli 

s  0  J  J,  O  -  ) 

LdjJI  oLjLJI  Lij  jli  Ais  al>JI  Jj>o Ij  jLJl 


“Buli  mwoyo  gwa  kuloza  ku  kufa  era  mujja  kuweebwa  empeera 
zammwe  ku  Lunaku  lw’okuzuukira;  era  omuntu  oyo  alyesambisi- 
bwa  Omuliro  n’ayingizibwa  mu  Jjana,  mazima  ddala  ajja  kuba 
yeesiimye;  n’obulamu  bw’ensi  tebuli  kirala  wabula  eky’okweyagala 
eky’okwegayaaza.”  (Aal  Imraan,  3  :  185).  Eno  yagoberezebwako  eddo- 
boozi  lye  limu  erikubagiza  eryali  ligamba  nti: 

“mumanye  nti  waliwo  okukubagiza  mu  maaso  ga  Allah  eri  buli 
kabenje  akaba  kaguddewo,  omusika  addawo  mu  kifo  kya  buli  muntu 
abeera  afudde,  era  n’ekintu  ekirala  mu  kifo  ky’ekyo  ekiba  kivud- 
dewo!  Mwekwate  ku  Allah  olwo  musuubire  okuweebwa  ekyo  kye 
musuubira  okuva  gy’ali!  Oyo  ali  mu  buzibu  obwannamaddala  ku 
Lunaku  lw’enkomerero,  y’oyo  aliba  aggyiddwaako  empeera!  Allah 
asse  emirembe  n’okusaasira  ku  mmwe!”  (Ibn  Sa’adi,  II,  259) 

Ibn  Umaru  (Allah  amusiime)  akakasa  nti,  “Ba  Ahlul  Bayti,  buli 
omu  eyali  mu  masjid,  n’abo  bonna  abaali  ku  kkubo  baawulira  eddo- 
boozi  eryo.”  (Balaaziri,  I,  564)  Ali  (Allah  amusiime)  agamba  nti  eddoboozi  lyali 
lya  Khidhr  (emirembe  gibeere  ku  ye).  (Ibn  Sa’adi,  II,  260) 

Fatuma  (Allah  amusiime)  yali  abuutikiddwa  ennaku 
olw’okwawukana  ne  taata  we  n’atuuka  n’okugamba  nti,  “Omutawaana 
gw’okugenda  kwa  Nnabbi  wa  Allah  gwanfukibwako  nga  singa  gwa- 
fukibwa  ku  kitangaala  ky’obudde  emisana  awatali  kubuusabuusa 
gwandibufudde  obukwata  enzikiza  ne  bufuuka  obuddugavu  zigizigi.” 
(Diyaarbakri,  II,  173) 

Fatuma  (Allah  amusiime)  teyaddayo  kulabwa  ng’amwenya  mu 
myezi  omukaaga  gye  yamala  nga  mulamu  oluvannyuma  lw’okufa 
kwa  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  (Kamil  Miras,  Tecrid  Tercemesi,  XI,  25  -  26) 

Oluvannyuma  lw’obulwadde  obw’amaanyi  obwamumala- 
ko  ennaku  ekkumi  n’essatu  okuva  lwe  yadda  okuva  e  Madiina, 
ku  lw’okusooka  nga  kkumi  na  bbiri  Rabbil  Awwal,  mu  mwaka 
ogw’ekkumi  n’ogumu  ogwa  Hijira  (8  ogw’omukaaga  [Sebaseka],  632), 
enzigi  z’empuuyi  z’eggulu  ennungi  zaggulwa  eri  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  omwagalwa,  oyo 
ng’ayise  mu  nzigi  ezo,  eyatuuka  eri  Owoomukwano  Asinga,  Allah 
Oweekitiibwa,  nnannyini  matendo, 

Wadde  nga  tebaasobola  kwefugirawo,  Basswahaba  baawulira 
munda  ng’omulamwa  oguli  mu  bulamu  bwennyini  gugenze.  Bilaali 
Habashi  (Allah  amusiime),  omwaziinyi  (Muadddhin)  wa  Nnabbi 
(okusaasira  kwa  Allah  nemirembe  bibeere  ku  ye),  okuva  ku  lunaku 
olwo,  teyaddayo  kusobola  kwaziina  mulundi  mulala  n’eddoboozi 
eryo  eddungi  lye  yalina  eryo  eryajjulanga  eggulu  lyonna.  Buli 
Basswahaba  lwe  baamwegayiriranga  okwaziina,  Bilaali  (Allah 
amusiime)  yayinzanga  okugenda  okwaziina,  naye  ne  yeesanga, 
olw’obutasobola  kulaba  Nnabbi  Owemikisa  (okusaasira  kwa  Allah 
n’emirembe  bibeere  ku  ye)  ng’ali  mu  kifo  kye  kye  yalinga  atuulamu 
mu  maaso  ga  masjid,  ng’awulira  ng’annyogoze  nga  balaafu,  eddo- 
boozi  lye  ne  libula  era  n’aggwaamu  amaanyi  olwo  n’addayo  ng’era 
tasobodde  kugenda  mu  maaso  na  kwaziina.  Ng’asuubira  okuzikiza 
omuliro  ogw’omukwano  ogwali  guyuza  omutima  gwe,  yava  mu 
Madiina,  n’agenda  e  Damascus.  Oluvannyuma  nga  wayise  akaseera 
yaloota  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ng’amugamba  nti: 

“Okwawukana  kuno  kulikoma  wa  Bilaali?  Olowooza  si  kye 
kiseera  onnambule?” 


Bilaali  (Allah  amusiime)  yawawamuka  ng’awulira  ennaku. 
Awatali  kuwannaanya,  yatambula,  ku  luno  ng’agenze  okulambula 
entaana  entukuvu  eya  Nnabbi  e  Madiina.  Ng’ali  awo  yeetoolooza 
amaaso  ge  mu  maaso  ga  mukwano  gwe,  nga  bw’atonnyeza  amaziga 
ku  ntaana  ye,  Hasane  ne  Huseyini  (Allah  bombi  abasiime)  baatuu- 
ka.  Nga  yenna  abugaanye  essanyu  okulaba  bazzukulu  ba  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  abaa- 
galwa,  Bilaali  (Allah  amusiime)  yabagwa  mu  kifuba  n’omukwano 
omungi. 


Baamwegayirira  nti,  “Bilaali,  twandiyagadde  okuwulira 
ng’oyaziina.”  Bilaali  (Allah  amusiime)  yalwa  ddaaki  n’akkiriza 

- 

okusaba  kwabwe.”  Adhan  gye  yakola  yayuuguumya  Madiina.  Bwe 
yatuuka  ku  kitundu  awagamba  nti,  Ash’hadu  anna  Muhammadan 
Rasuulu  Llaahi,  abasajja  bomu  kibuga  n’abakazi  baamu,  bonna 
beeyiwa  ku  nguudo  ne  batandika  okweyiwa  mu  muzikiti  nga 
balowooza  nti  Nnabbi  Ow’ekitiibwa  yali  azuukidde.  Okuva  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
lwe  yassa  omukka  ogw’enkomerero  teri  lunaku  abatuuze  b’omu 
Madiina  lwe  baakaaba  ng’olunaku  olwo.  (Ibn  Athiir,  Usudul  Ghaaba,  I, 
244  -  245;  Dhahabi,  Siyar,  I,  357  -  358) 

Anasi  ibn  Maaliki  (Allah  amusiime)  ekyo  yakyogerako  bw’atyi: 

“Sirabanga  lunaku  olwali  lutangalijja  era  olulungi  okusinga 
olunaku  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ne  Abu  Bakari  lwe  baatuuka  e  Madiina.  Nnaliwo 
ku  lunaku  Omubaka  wa  Allah  (okusaasira  kwa  Allah  n’emirembe 
bibeere  ku  ye)  lwe  yassa  omukka  ogusembayo.  Sirabanga  lunaku 
lwajjula  kizikiza,  olwajjula  ennyiike  n’okufuma  era  olwalimu  enti- 
isa  ng’olunaku  olwo.  Buli  kintu  mu  Madiina  kyayakaayakana  nga 
Omubaka  wa  Allah  (okusaasira  kwa  Allah  n’emirembe  bibeere 
ku  ye)  atuuka  mu  Madiina  ate  buli  kintu  kyakwata  enzikiza  nga 
Nnabbi  assizza  omukka  omuvannyuma!  Omulambo  gwe  omutu- 
kuvu  twaguziika  mu  butaagaane  nga  tetwagala,  nga  tukkiriza  kitono 
nti  ddala  yali  assizza  omukka  ogw’enkomerero!”  (Ahmada,  III,  221, 268, 
287;  Tirmidhi,  Manaaqib,  I  /  3618;  Daarimi,  Muqaddimah,  14) 

Emitawaana  gyonna  n’okugezesebwa  Abasiraamu  bye  baali  bajja 
okufuna  oluvannyuma  byali  biwero.  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yali  yagamba  nti,  “Abasiraamu 
ababa  bafunye  omutawaana  gwonna  ne  bwe  guba  gufaanana  gutya 
balowooze  era  bafune  ekyekubagizo  mu  kugezesebwa  kwe  bali- 
ba  batuuseeko  olw’okufa  kwange,  ekyo  kibafuula  abagumiikiriza.” 
(Muwattwa’a,  Janaa-iz,  41;  Daarimi,  Muqaddima,  14) 

- 

Nnabbi  Ow’emikisa  (okusaasira  kwa  Allah  nemirembe  bibeere 
ku  ye)  era  agamba  bw’ati:  “Okubeera  kwange  omulamu  mukufu- 
namu  omugaso:  mwogera  nange  nange  ne  njogera  nammwe!  Okufa 
kwange  nakwo  kwa  mugaso  gye  muli:  emirimu  gyammwe  emirungi, 
ngyebaliza  Allah  ate  bwe  ndaba  emirimu  emibi,  mbasabira  Allah 
abasonyiwe.”  (Haythami,  IX,  24) 

u 

V 

Ayisa  (Allah  amusiime)  anyumya  nti,  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yamala  akaseera 
ke  akaasembayo  ng’ali  mu  kutendereza  Katonda  Owoobuyinza, 
okwenenya  n’okwebaza.  Yali  addinngana  obutakutulawo  ekigambo 
“Subhaana  Llaahi  wal  hamdu  li  llaahi,  astaghfiru  Llaaha  wa  atuubu 
ilayihi,  (okwawulirwa  kwa  Allah  n’amatendo  amajjuvu  gonna  gage. 
Nneegayirira  Allah  ne  mmusaba  ansonyiwe  ensobi  zange  era  ne 
nzira  gy’ali.”  (Bukhari,  Adhan ,  123,  139;  Muslim,  Swala,  218  -  220;  Ahmada,  I, 
393;  Ibn  Sa’adi,  II,  192) 

Nnabbi  wa  Allah  (okusaasira  kwa  Allah  n’emirembe  bibeere  ku 
ye)  yalina  akabonero  akatukuvu  wakati  w’amagumba  g’ekibegabega 
kye,  akaali  kakakasa  obwannabbi  bwe.  Basswahaba  bangi  baawan- 
gaala  bayaayaana  okukanywegera.  Bwe  yassa  omukka  gwe 
ogw’enkomerero,  okuva  lwe  wataaliwo  kukyuka  kwonna  mu  ndabi- 
ka  ye,  Basswahaba  baatandika  okubuusabuusa  oba  nga  ddala  yali 
afudde.  Asmaa  bint  Umaysi  (Allah  amusiime),  omu  ku  b’ennganda 
za  Nnabbi  Ow’emikisa  (okusaasira  kwa  Allah  n’emirembe  bibeere  ku 
ye),  yatandika  okunoonya  envumbo  y’obwannabbi  ku  mugongo  gwa 
Nnabbi.  Bwe  yalaba  nga  tekyalabika,  bonna  baamala  ne  bamatira  nti 
Nnabbi  yali  akutte  olugendo  lwe  olw’obugenderevu.360 


360.  Ibn  Sa’adi,  II,  272;  Ibn  Kathiir,  al  Bidaaya,  V,  231. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  teyalekawo  byabugagga  wadde  ennusu  emu  bw’etyi  eya 
dirham  wadde  omuddu  omu  bw’atyi.  Kye  yaleka  mu  by’obugagga 
kyokka  yali  nsolo  ye  enjeru  kwe  yatambuliranga,  eky’okulwanyisa 
n’ettaka  erimu  e  Khaybara  ne  Fadak,  eryo  lye  yali  amaze  okuwaayo 
eri  abatambuze  baliganyulwemu.361 

Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  yafa  ku  lw’okusooka  n’aziikibwa  olunaku  olwaddirira. 
Basswahaba  baasaala  esswala  y’omufu  buli  omu  yekka;  teri  imaamu 
yakulembera  jjama.  Abamu  baaleeta  ekirowoozo  aziikibwe  awaali 
min’bari  eya  masjid.  Abalala  baalowooza  nti  yandiziikiddwa  mu 
limbo  ye  Baqi’i  nga  balaba  nti  yandibadde  esaanira.  Okukubaganya 
ebirowoozo  kwakutulwamu  Abu  Bakari  (Allah  amusiime)  eyagam- 
ba  nti,  “Nnawulira  Omubaka  wa  Allah  ng’agamba  nti,  ‘Buli  nnabbi 
aziikibwa  awo  w’aba  afiiridde’.”  Baatandika  okusima  mu  kifo  kyen- 
nyini  Nnabbi  (okusaasira  kwa  Allah  n’emirembe  bibeere  ku  ye)  we 
yassiza  omukka  omuvannyuma.362 

Nga  beeteekerateekera  okunaaza  enjole  ya  Nnabbi  (okusaasira 
kwa  Allah  n’emirembe  bibeere  ku  ye),  baagezaako  okumuggyamu 
essaati,  naye  ne  babuutikirwa  eddoboozi  amangu  ago  eryawulirwa 
nga  libalagira  obutamujjaako  ssaati!  Bwe  batyo  baamunaalizaawo 
nga  tebamuggyeeko  ssaati  gye  yali  ayambadde.363 

361.  Bukhari,  Maghaazi,  83. 

362.  Qadhi  Iyaadhwi  agamba  nti,  “Teri  kubuusabuusa  kwonna  nti  ekifo  Nnabbi 
wa  Allah  (okusaasira  kwa  Allah  nemirembe  bibeere  ku  ye)  we  yeebase  kye 
kifo  ekisinga  ekitiibwa  ku  nsi.”  (Shifa,  II,  96).  Imaamu  Buswiri  naye  mu  ngeri 
y’emu  agamba  nti,  “Teri  kawoowo  kalungi  kusinga  ako  akali  ku  ttaka  eririna 
ekitiibwa  ky’okubeeramu  omubiri  gwa  Nnabbi  Omwagalwa  (okusaasira  kwa 
Allah  nemirembe  bibeere  ku  ye)  mu  nda  mwagwo.  Nga  alina  omukisa  oyo 
eyawunyiriza  n’anywegera  ettaka  eryo.”  (Qaswida-i  Burdah,  Olunyiriri  (Bayt) 
namba  58) 

363.  Muwattwa’a,  Janaa-iz,  27;  Ahmada,  VI,  267. 

Abdalla  ibn  Masuudi  (Allah  amusiime)  anyumya  nti: 

“Omubaka  waffe  owa  Allah  omwagalwa  yatutegeeza  ku  kufa 
kwe  nga  wabula  omwezi  mulamba.  Twamubuuza  nga  tubunye 
amaziga  nti,  Ani  agenda  okukulembera  sswala  yo  eya  jeneza, 
Omubaka  wa  Allah?’  Naye  kennyini  yatandika  okukulukusa  amaz- 
iga,  nga  bw’agamba  nti,  ‘Mulindeeko;  Allah  mwenna  abasaasire! 
Mwenna  abasasule  empeera  ku  lwa  Nnabbi  we!  Bwe  mumalanga 
okunnaaza  n’okunzinga  mu  ssuuka,  munteeke  ku  mufaliso  wali, 
okuliraana  awagenda  okubeera  entaana  yange  mu  nnyumba  eno! 
Oluvannyuma  mufulumeemu  katono,  kubanga  mikwano  gyange 
ababiri,  Jibuliiru  ne  Mikaa-ilu,  be  bagenda  okusooka  okunsaa- 
lira;  oluvannyuma  Israafiilu  ne  Malayika  w’Okufa,  ng’ali  wamu 
n’eggye  lya  bamalayika  ku  lusegere.  Oluvannyuma  muyingire  mu 
kisenge  mu  bibinja;  munsaalire  era  mumpeereze  edduwa  zammwe 
n’okunsabira  emirembe.  Naye  temuntawaanya  na  kutendereza  na 
kunkubira  biwoobe  n’okuwoggana. 

Muleke  ab’omu  maka  gange  abasajja  bansaalire  okusooka 
n’oluvannyuma  abakazi.  Muyinza  okunsaalira  sswala  ya  jeneza  olu- 
vannyuma. 

Muweereze  ebiramuso  byange  eri  Basswahaba  abataliiwo  wano! 
Muweereze  ebiramuso  byange  eri  abo  bonna  abangoberera,  mu 
Ddiini  yange,  okutuusa  ku  Ssaawa  Ekomererayo!”  (Haythami,  IX,  25; 
Ibn  S’adi,  II,  256  -  257) 

Buli  kintu  kyakolebwa  nga  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  bwe  yakyagala.  Ali  ( Allah  amusiime) 
yalangirira  nti,  “Tewabaawo  muntu  yenna  abeera  n’okubuusabuusa 
kwonna  bw’alaba  nga  tewali  imaamu  akulembera  sswala  ya  Nnabbi 
(okusaasira  kwa  Allah  n’emirembe  bibeere  ku  ye).  Ye  ye  imaamu 
wammwe  mu  kufa  kwe  nga  bwe  yali  mu  bulamu  bwe!”  Era  nga 

bw’ayimiridde  mu  makkati  genjole  ya  Nnabbi  (okusaasira  kwa  Allah 
n’emirembe  bibeere  ku  ye),  yalangirira  nti: 

“Emirembe  gya  Allah,  okusaasira  n’emikisa  bibeere  ku  ggwe, 
Omubaka  wa  Allah!  Allah!  Tuwa  obujulizi  nti  yatuusa  ebyo  bye 
wamussiza,  yabuulirira  ummah  ye  era  n’alwana  mu  kkubo  lyo  oku- 
tuusa  lwe  wafuula  Eddiini  yo  eri  waggulu  n’otuukiriza  ekigambo  kyo! 

Allah!  Tuteeke  mw’abo  abamugoberera  mw’ebyo  bye  wassa 
ku  ye!  Tuwe  obugumiikiriza  obulafuubana  mu  kkubo  lino  oluvan- 
nyuma  lwe!  Tufuule  abeegatta  naye!”  Bwe  yali  ng’asaba  edduwa 
zino,  eddoboozi  erya  amiina  lyawulirwa  nga  liva  mu  nkuyanja 
y’Abakkiriza.  (Ibn  Saadi,  II,  291) 

Ensi  yafuna  ekyengera  okukuuma  Ekitonde  Ekisinga  Ekitiibwa 
(okusaasira  kwa  Allah  n’emirembe  bibeere  ku  ye)  munda  waayo. 

Eddiini  nga  kati  ejjudde  ne  Basswahaba  bonna  nga  bamaze 
okuwa  obujulizi  eri  Allah,  nannyini  matendo,  nti  Omubaka  we 
yali  atuukirizza  obuvunaanyizibwa  obw’okutuusa  ku  bantu  ebyo 
ebyassibwa  gy’ali,  Ekitangaala  ky’Obulamu  (okusaasira  kwa  Allah 
n’emirembe  bibeere  ku  ye)  wano  yali  ayitiddwa  okugenda  eri  ensi 
eteggwaawo. 

Kati  alinda  ummah  ye  ku  lusenyi  lw’okuzuukira,  ku  Swiraatwa, 
ku  Kidiba  kya  Kawthara. 

Nnabbi  wa  Allah!  Tukusaba  naffe  okutuwolereza! 

Ensi  yagiweesa  ekitiibwa  ku  lw’okusooka  nga  12  Rabbil  Awwal 
era  nga  yaweebwa  obwannabbi  ku  lunaku  olw’okusooka  mu  mwezi 
gwe  gumu.  Abu  Qataadah  (Allah  amusiime)  anyumya  bw’atyi: 


“Omubaka  wa  Allah  (okusaasira  kwa  Allah  n’emirembe  bibeere 
ku  ye)  yabuuzibwa  ku  kusiiba  ku  lunaku  olw’okusooka  n’addamu 

nti,  ‘Olwo  lwe  lunaku  kwe  nnazaaibwa  era  nga  lwe  lunaku  kwe  nna- 
tumirwa  nga  Nnabbi’”  (Muslim,  Swiyaam,  197  -  198) 

Era  kwali  ku  makya  g’olunaku  olw’ekkumi  n’ebbiri  olwa 
Rabbil  Awwal  lwe  yayingirirako  e  Madiina  n’ateekawo  omusingi 
ogw’eggwanga  ly’Obusiraamu  okubeerawo  okutuusa  ku  Ssaawa 
Ekomererayo.  Era  lwali  lwa  kubeera  olunaku  olw’okujjukirirako, 
olw’ekkumi  n’ebbiri  olwa  Rabbil  Awwal,  lwe  yayawukana  n’ensi  eno 
agende  mu  bulamu  obutaggwaawo,  okulindirira  Ummah  ye  era 
awolereze  n’ekisa  ekingi. 

Ng’awa  ekifaananyi  eky’ensi  ng’eyeefuula  olw’okweggyako 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye),  Azizi  Mahmud  Hudayi  (Allah  amusaasire)  awandiika  nti: 

Ani  ayinza  okukusuubira  obuteefuula,  ggwe  oli  nsi 
ey’okukwenyakwenya;  toli  bw’otyo ? 

Ensi  eyawamba  Muhammadi  Mustafa;  toli  bw’otyo? 


Ennaku  Eyabuutikira  Ensi  Yonna 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yafa,  Fatuma  (Allah  amusiime)  yalumwa  nnyo,  nga  bwe 
yagamba  ng’amaziga  gamuyitamu  nti,  “Taata  wange  omwagalwa, 
oyo  awali  Katonda  we  awatali  muntu  asinga  kubeera  kumpi!  Taata 
wange  omwagalwa  eyakkiriza  okuyitibwa  kwa  Katonda  we!  Taata 
wange  omwagalwa  eddaala  lye  eriri  mu  Jjana  nga  ye  Firdawsi\  Taata 
wange  asinga  okubeera  omwagalwa  gye  ndi  okufa  kwe  kwe  twabuu- 
lirako  Jibuliiru!”  Bwe  yamala  okuziikibwa,  Fatuma  yagamba  Anasi 
(Allah  amusiime)  nti: 


“Emitima  gyammwe  gyakkiriza  gitya  okuyiwa  ettaka  ku  Mubaka 
wa  Allah?”  (Bukhari,  Maghaazi,  83;  Daarimi,  Muqaddimah,  14) 

Olw’okwetoowaza,  Anasi  (Allah  amusiime)  teyaddamu;  naye 
ngentunula  ey’ennaku  eyali  emulabikako  mu  maaso  yali  egamba  nti, 
“Nedda  Fatuma,  emitima  gyaffe  tegyatukkiriza  wabula  twewaliriza 
okugondera  ekiragiro  kya  Nnabbi  (okusaasira  kwa  Allah  n’emirembe 
bibeere  ku  ye) !”  (Kamil  Miras,  Tecrid  Tercemesi,  XI,  25) 

Nga  bajjudde  mu  Masjid,  Abakkiriza  baali  bali  mu  kukaaba  ne 
bakutulwamu  eddoboozi  lya  Umaru  (Allah  amusiime)  eyagamba 
nti,  “Siddayo  kuwulira  muntu  yenna  ng’asamwassamwa  n’ebigambo 
nti,  “Muhammadi  (okusaasira  kwa  Allah  n’emirembe  bibeere  ku 
ye)  afudde,  ekitali  ekyo  nja  kumutemako  ensingo  nga  nkozesa  eki- 
tala  kyange.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  azirise  buzirisi  mu  ngeri  y’emu  nga  Musa  (emirembe 
gibeere  ku  ye)  bwe  yazirika!”  Bw’atyo  bwe  yayogera  mu  busungu. 
Yalwawo  ng’akyayogera  mu  busungu  okutuusa  emimwa  gye  lwe 
gyatandika  okuvaamu  amalusu. 

Nga  yaakafuna  amawulire  ag’ennaku,  Abu  Bakari  (Allah 
amusiime)  yalinnyirawo  embalaasi  ye  n’agiwalabula  okutuuka  e 
Madiina.  Ekintu  kye  yasooka  okukola  kwali  kubikkula  mu  maaso 
ga  Nnabbi  (okusaasira  kwa  Allah  n’emirembe  bibeere  ku  ye)  okuva 
wansi  w’olugoye  olwali  lumuzinze.  Nga  bwe  yeekuba  ku  njole  entu- 
kuvu,  yakaaba  nga  bw’anywegera  ekyenyi  kye,  era  oluvannyuma 
n’agamba  nti: 

“Ndayira  Allah,  Omubaka  wa  Allah  afudde.  Tuliwo  ku  lwa 
Allah  era  gy’ali  bwe  buddiro  bwaffe  (Innaa  li  Llaahi  wa  innaa  ilayhi 
raaji-uuna).  Bazadde  bange  babeere  ennunuzi  ku  lulwo!  Nsuubiza 
nti  Allah  tajja  kukutuusaako  bulumi  bwa  kufa  mirundi  ebiri! 
Ofudde  omulundi  ogusooka  era  kati  osusse  omwango  gw’okufa 
okuteekwa  okubeerawo  nga  kwa  tteeka!  Tewalibeera  kufa  kwo  kwa 
mulundi  mulala,  omwagalwa  Nnabbi...”  Oluvannyuma  yeesigama 
n’anywegera  ekyenyi  kya  Nnabbi  ekirungi  omulundi  omulala.  Nga 

bw’asitula  omutwe  gwe  omulundi  omulala  yakaaba  n’agamba  nti, 
“Mukwano  gwange  gwe  nsinga  okwagala!”  ng’eno  bw’anywegera 
ekyenyi  kya  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  omulundi  omulala  n’omulala. 

Yagamba  nti,  “Obadde  olabika  bulungi  mu  bulamu  nga 
bw’olabika  obulungi  ng’oli  mufu!  Nga  bulungi  obulamu  bwo  n’okufa 
kwo!”  Oluvannyuma  yazzaako  essuuka  mu  maaso  ga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
n’atambula  ng’adda  eri  Masjid.  Umaru  (Allah  amusiime)  mu  kiseera 
ekyo  yali  akyagenda  mu  maaso  n’okumatiza  Abakkiriza  okugaana 
ekya  Nnabbi  wa  Allah  (okusaasira  kwa  Allah  n’emirembe  bibeere  ku 
ye)  okubeera  ng’assizza  omukka  omuvannyuma. 

Abu  Bakari  yamugamba  nti,  “Kye  kiseera  otuule  wansi 
Umaru” 

Ng’ajjudde  ennaku  eteyogerekeka,  Umaru  (Allah  amusiime) 
yali  talina  kigendererwa  kya  kutuula  wansi.  Abu  Bakari  (Allah 
amusiime)  yamala  kuddamu  okumuwa  amagezi  ge  gamu  emi- 
rundi  egiwera  olwo  Umaru  n’alyoka  akkakkana  n’adda  emabega 
n’afuna  we  yatuula.  Abu  Bakari  (Allah  amusiime)  yatandika 
okwogera  kwe  nti: 

“Allah,  nnannyini  matendo,  yategeeza  Nnabbi  we  ng’akyali 
mulamu  nga  bwe  yali  alina  okufa.  Era  mwenna  yabategeeza  nga 
bwe  mugenda  okufa,  ekiseera  kyammwe  bwe  kirituuka.  Teri  muntu 
mu  mmwe  agenda  kuwona  kufa.  Oyo  yenna  asinza  Muhammadi 
(okusaasira  kwa  Allah  n’emirembe  bibeere  ku  ye)  akimanye  nti 
Muhammadi  (okusaasira  kwa  Allah  n’emirembe  bibeere  ku  ye) 
afudde!  Naye  oyo  asinza  Allah  Oweekitiibwa,  amanye  nti  Allah  w’ali 
ajja  kubeerawo  emirembe  n’emirembe  era  talifa!  Allah,  nnannyini 
matendo,  agamba  nti: 

“Muhammadi  talina  kirala  okuggyako  mubaka.  Ababaka 
abalala  baamusooka  (nga  tannatumwa).  Bw’abanga  afudde  oba 
ng’attiddwa  ekyo  kibakyusa  ku  bisinziiro  byammwe?  N’oyo  akyukira 
ku  bisinziiro  bye  talina  kyonna  ky’ajja  kukosa  Allah,  era  Allah  ajja 
kuwa  empeera  abo  abeebaza.”  (Aal  Imraan,  3 : 144) 

Abantu  nga  babajjukizizza  ayah  eno,  baatandika  mpolampola 
okudda  engulu  ne  bakkiriza  nga  Nnabbi  wa  Allah  (okusaasira  kwa 
Allah  n’emirembe  bibeere  ku  ye)  bwe  yali  afiiridde  ddala.  Wabula 
beewuunya  nnyo  nga  Abu  Bakari  (Allah  amusiime)  asoma  ayah  eyo 
nga  balinga  abagiwulira  omulundi  gwabwe  ogusooka  ng’eringa  eyali 
teyakka  ekiseera  ekiwanvu  emabega. 

Oluvannyuma  Umaru  (Allah  amusiime)  yakkiriza  nti,  “Ndayira 
Allah  nti  nnalinga  eyali  tawuliranga  ku  ayah  eyo  okutuusa  ku 
lunaku  olwo.  Okugiwulira  okuva  mu  Abu  Bakari,  nnawulira  entiisa 
ey’amaanyi.  Ebigere  byange  byali  tebikyasobola  kumpanirira;  ama- 
viivi  gange  gaanafuwa  era  ne  nzirikirawo!”  (Ibn  Sa’adi,  II,  266  -  272; 
Bukhari,  Maghaazi,  83;  Haythami,  IX,  32;  Abdurrazaaq,  V,  436) 

Tewaayita  kiseera  kinene  nga  Abu  Bakari  (Allah  amusiime) 
amaze  okwogera  kwe  okwali  kusonsomola,  Umaru  (Allah  amusiime) 
yayanguwa  n’agenda  awaali  enjole  ya  Nnabbi  Ow’emikisa  (okusaasi- 
ra  kwa  Allah  n’emirembe  bibeere  ku  ye),  n’afukamira  n’aginywegera 
mu  kyenyi.  Amaaso  ge  nga  gajjudde  amaziga,  yagamba  nti: 

“Bazadde  bange  bafuuke  ennunuzi  ku  lulwo,  Omubaka  wa 
Allah!  Omutende,  ogwo  gwe  weesigamangako  gwatandika  oku- 
kaaba  olwobulumi  bw’okwawukana  era  nga  gwakkakkana  omaze 
kuguteekako  mukono  gwo...  Naye  mukwano  gwo  y’asinga  oku- 
kaaba  olw’okwawukana  naawe  okusinga  enduli  y’omutende. 

Bazadde  bange  bafuuke  ennunuzi  ku  lulwo,  Omubaka  wa 
Allah!  Katonda  wo  agamba  nti: 


‘Oyo  agondera  Omubaka  mazima  ddala  abeera  agondedde 
Allah’  (an  Nisaa-i,  4  :  80).  Atwala  okukugondera  ku  ddaala  lye  limu 
n’okumugondera  Yennyini,  bw’atyo  n’aba  nga  asitudde  obusukku- 
lumu  bwo  mu  maaso  ge  okubutuusa  ku  ddaala  erya  waggulu! 

Bazadde  bange  babeere  ennunuzi  gy’oli,  Omubaka  wa  Allah! 
Awamu  n’okuba  nga  yakutuma  nga  ow’enkomerero  wa  bannabbi 
bonna,  naye  era  Allah  yasitula  eddaala  lyo  n’akutuusa  ku  ddaala 
erisembayo  waggulu,  bwe  wafuna  okuwera364  okuva  mu  bannabbi 
bonna  abaakusooka  nga  beeyama  okukukkiriza  n’okukuyamba! 

Bazadde  bange  babeere  ennunuzi  gy’oli,  Omubaka  wa  Allah! 
Abantu  b’omu  muliro  bajja  okusaalirwa  bwe  baliba  nga  babonereze- 
bwa,  bwe  baligamba  nti: 


‘. ..  (zitusanze  ffe)  kale  singa  twagondera  Allah  ne  tugondera 
ne  Omubaka!’  (al  Ahzaab,  33  : 66),  kwasitula  eddaala  lyo  mu  maaso  ga 
Allah  okutuuka  gye  likoma!”  (Kastallani  (Qastwalaani),  II,  492) 


364.  Laba:  Aali  Imraan,  3  :  81. 

Ummu  Salamah  (Allah  amusiime)  embeera  ey’ennaku  eyaliwo 
ku  lunaku  olwo  aginyumya  bw’atyi: 

“Olunaku  Omubaka  wa  Allah  lwe  yassa  omukka  gwe  omu- 
vannyuma,  twakunngaanira  enjole  we  yali  nga  tukaaba.  Enjole 
ye  ennungi  yali  ekyali  mu  nju  yaffe  era  nga  twali  twekubagiza 
nga  bwe  tumutunulako.  Bwe  twawulira  amaloboozi  g’ensuluulu 
nga  mmambya  yaakasala  bw’etyi,  twawoggana;  era  ne  nnamun- 
gi  w’omuntu  abaali  balindira  munda  mu  masjid  bwe  batyo  bwe 
baakola.  Madiina  yayuuguuma  olw’okuleekaana  okwakolebwa 
mu  kiseera  ekimu.  Naddala  olwawulira  Bilaali  (Allah  amusiime) 
ng’asinda  bwe  yali  ng’ayaziina,  bwe  yatuuka  ku  kitundu  ekigamba  nti 
Ash’hadu  anna  Muhammadan  Rasuulu  Llaahi,  ekyayongera  ennaku 
n’okwennyamira  mu  mitima  gyaffe.  Abantu  bwe  baatandika  okud- 
duka  nga  beeyuna  awali  entaana  abo  abaali  munda  baabaggalirawo 
enzigi.  Olunaku  lwali  lwa  bulumi  obutatendeka!  Oluvannyuma,  buli 
lwe  twafunanga  obuzibu  obw’amaanyi  obutujja  mu  mbeera,  twejj- 
ukirizangawo  obulumi  bwe  twawulira  ku  lunaku  Omubaka  wa  Allah 
(okusaasira  kwa  Allah  n’emirembe  bibeere  ku  ye)  lwe  yassa  omukka 
gwe  omuvannyuma  olwo  obuzibu  ne  tubuggyako  omwoyo.”  (Ibn 
Kathiir,  al  Bidaaya,  V,  256) 

Engeri  Basswahaba  gye  baali  baagalamu  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  okusinga  ekintu 
ekirala  kyonna,  baakisanga  ng’okwawukana  naye  nga  kyali  kizibu 
eky’ennaku  eteyogerekeka.  Waliwo  bangi  mu  Basswahaba  abaali  bat- 
akyayagala  kuwangaala  bulamu  w’ataali,  okubeera  n’amaaso  agaali 
gatakyasobola  kumulaba  oba  amatu  agaali  gatakyasobola  kumuwu- 
lira  ng’ayogera  nate.  Nnabbi  Ow’emikisa  mu  butuufu  yali  yayogera 
dda  ku  mbeera  ya  bano  mu  hadiisi  emu  nti: 

“Ndayira  Allah,  Oyo  obulamu  bwa  Muhammadi  obuli  mu 
mukono  gw’Amaanyi  ge,  nti  olunaku  lujja  kutuuka  nga  temukya- 

sobola  kundaba.  Okundaba  nga  ndi  nammwe,  olwo,  kibeere  nga 
kyagalwa  nnyo  era  nga  kya  muwendo  nnyo  eri  buli  omu  mu  mmwe 
okusinga  abomu  maka  ge  n’eby’obugagga  bye  byonna!”  (Muslim, 
Fadhwailu,  142;  Bukhari,  Manaaqib,  25) 

Obuwangaazi  bwabwe  obusigadde  baabumala  nga  beesunga 
olunaku  lwe  baliddamu  okusisinkana  ne  Nnabbi  wa  Allah  (okusaa- 
sira  kwa  Allah  nemirembe  bibeere  ku  ye)  ne  beeyagalira  mu  kumu- 
laba  olubeerera. 


Uthumaan  (Allah  amusiime)  anyumya  bw’atyi: 

“Bwe  waba  nga  waliwo  omuntu  mu  Basswahaba  eyasinga  oku- 
nakuwalira  okufa  kwa  Omubaka  wa  Allah  (okusaasira  kwa  Allah 
n’emirembe  bibeere  ku  ye)  oyo  awatali  kubuusabuusa  yali  nze. 
Kituufu  abalala  nabo  baamunakuwalira.  Waliwo  n’abamu  abaatandi- 
ka  okweraliikirira  oluvannyuma  lw’okufa  kwe.  Nnali  ntudde  wansi 
w’ekisiikirize  ky’ekisenge,  Umaru  (Allah  amusiime)  alabika  n’ajja 
ng’atambula  n’annamusa  n’ayitawo.  Ssaawulira  na  bwe  yannamusa, 
wadde  okumulaba  ng’ampitako.  Oluvannyuma  Umaru  yagenda 
ewa  Abu  Bakari  (Allah  amusiime)  n’amugamba  nti,  ‘Mpise  ku 
Uthumaani  ne  mmulamusa  naye  tanzizeemu.  Wayinza  okubeerawo 
ensonga  ey’amaanyi  eyamunyiizizza?’ 

Oluvannyuma  nnalabira  awo  bombi  nga  bajja.  Bannamusa  era, 
bwe  baamala  Abu  Bakari  n’ambuuza  nti,  ‘Mugandawo  Umaru  azze 
gye  ndi  n’anngamba  nti  yakulamusizza  naye  n’otamuddamu.  Ekyo 
kyavudde  ku  ki?’ 

Nnamuddamu  nti,  ‘Sirina  kye  nnakoze  ekyefaanaanyirizaako 
ng’ekyo.  Awo  Umaru  we  yaddiramu  nti,  ‘Ndayira  Allah  wakikoze!’ 


Nnabagamba  nti,  ‘Ndayira  Allah  nti,  saategedde  kutambula 
kwo  ng’oyitawo  wadde  okunnamusa!’  Abu  Bakari  kwe  kumaliriza 
ng’agamba  nti,  ‘Uthumaani  ky’ayogera  kituufu’.”  (Ahmada,  1, 6) 

Nga  wayise  akaseera  katono  nga  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  amaze  okufa,  Umaru 
(Allah  amusiime)  yaleetera  Abu  Bakari  (Allah  amusiime)  ekiro- 
woozo  bagende  balambule  ku  Ummu  Ayman  (Allah  amusiime), 
nga  Nnabbi  (okusaasira  kwa  Allah  n’emirembe  bibeere  ku  ye) 
bwe  yakolanga  ng’akyali  mulamu.  Ummu  Ayman  (Allah  amusiime) 
olwabalaba  yadda  mu  maziga. 

Baamubuuza  nti,  “Lwaki  okaaba?  Tomanyi  nti  ebyengera  Allah 
bye  yateekerateekera  Nnabbi  (okusaasira  kwa  Allah  n’emirembe 
bibeere  ku  ye)  birungi  okusinga  ensi  eno?” 

Yabaddamu  nti,  “Ekyo  ssi  kye  kinkaabya.  Ekyo  nkimanyi  nti 
ebyengera  Allah  bye  yateekerateekera  Nnabbi  birungi  okusinga 
ensi.  Nkaaba  kubanga  Obubaka  bwakoma  okukka.”  Ebirowoozo 
bye  ebyali  bisonsomola  byaterebula  emitima  ogwa  Abu  Bakari  ne 
Umaru  (bonna  Allah  abasiime)  era  bombi  ne  beegatta  ku  Ummu 
Ayman  rnu  kukaaba.”  (Muslim,  Fadhwailu  Sswahaaba,  103) 

Nga  wayise  emyaka,  Umaru  (Allah  amusiime)  bwe  yali  ayi- 
taayita  mu  nguudo  za  Madiina  nga  Kaliifa,  yalaba  omusubbaawa 
ogwaka  nga  gumulisa  ennyumba.  Bwe  yasemberera  ennyumba 
yalaba  omukazi  omukadde  ng’ali  munda  ng’azinga  ewuzi  za  wuulu 
nga  mu  kiseera  kye  kimu  alina  ekitontome  kye  yeesomera  yekka 
ekyali  kigamba  nti: 

“Emirembe  gy’abalongoofu  gibeere  ku  Muhammadi... 
Olw’okusaasira  kwo,  Muhammadi,  leka  buli  mwoyo  ogweyawudde 
gusabe...  Walinga  osinza  ekiro  n’okaaba  nga  mmambya  esala... 
Okufa  kusemberera  abantu  bonna,  buli  lunaku  oluyitawo...  Enju 
ey’Olunaku  lw’enkomerero  ejja  kutugatta  nze  naawe...  Bwe  kiba 
ng’ekyo  kye  nsobola  okwogera!” 

Umaru  (Allah  amusiime)  yatuula  wansi  n’akaabamu. 
Oluvannyuma  n’akonkona  ku  luggi. 

Omukyala  omukadde  yabuuza  nti,  “Ani  oyo?” 

“Ono  Umaru  ibn  Khattwab” 

Omukadde  yabuuza  mu  bukambwe  nti,  “Umaru  akola  ki  eki- 
seera  kino  eky’ekiro;  ki  ki  ky’anjagaza?” 

Umaru  yeegayirira  nti,  “Ku  lw’omukwano  gw’olina  eri  Allah  ggu- 
lawo  oluggi.  Tobeerako  na  ky’otya!”  Omukazi  yaggulawo  oluggi. 

Oluvannyuma  Umaru  (Allah  amusiime)  yamwegayirira  nti, 
“Soma  ekitontome  ky’obadde  osoma  akaseera  katono  akayise.” 
Omukadde  yatandika  okusoma  naye  aba  ali  kumpi  kutuuka  ku 
lunyiriri  olusembayo,  Umaru  (Allah  amusiime)  kwe  kumusazaamu 
n’agamba  nti,  “Nkusaba  nange  ongatte  mu  bantu  b’ogenda  okubeera 
nabo  mu  nnyumba  ey’enkomerero!” 

Omukadde  yakyusa  olunyiriri  lw’ekitontome  olusembayo  ne 
lugamba  nti,  “Ennyumba  ey’enkomerero  ejja  kuddamu  okutugat- 
ta  naawe  ne  Umaru...  Bwe  mba  ng’ekyo  nsobola  okukyogera; 
Allah,  Omusonyiyi  saasira  Umaru!”  Olwo  Umaru  (Allah  amusiime) 
n’agenda  nga  mumativu.  (Ali  al  Muttaqi,  xil,  562  /  35762) 

Anasi  (Allah  amusiime)  yagamba  nti,  “Teri  kiro  kiyitawo 
nga  ssirabye  mwagalwa  wange  (Nnabbi  SAAW)  mu  kirooto”,  awo 
n’akaaba.”  (Ibn  Saadi,  VII,  20) 

Basswahaba  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  baamwogeranga  nga  habiibi 
(ow’omukwano)  oba  khaliili  (omwagalwa  wange  asinga),  ebigambo 
ebyali  biraga  omukwano  gwe  baalina  gy’ali.365 


365.  Bukhari,  Tahajjud,  33;  Swawum,  60;  Muslim,  Musaafiruuna,  85;  Ibn  Maajah, 
Swadawat,  10;  Daarimi,  Swawm,  38;  Ahmada,  V,  159;  Ibn  Sa’adi,  IV,  229. 

Okuweereza  Nnabbi  wa  Allah  (okusaasira  kwa  Allah 
n’emirembe  bibeere  ku  ye)  salaatu  ssalaam  ezitakutukawo,  baali  bal- 
aga  omukwano  gwabwe  n’okwagala  gy’ali;  sso  ng’okujjukira  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  tekwa- 
komanga  kw’ekyo  kyokka.  Okunywerera  mu  kkubo  lye  okutayuuga, 
okugoberera  sunna  ze,  okwogera  hadiisi  ze  olutatadde  buli  lwe  baa- 
funanga  akakisa,  n’ebikolwa  ebirala  bingi  bye  baakola,  zaali  ngeri  za 
kukuuma  mukwano  mu  mutwe  obutavaamu. 

Abu  Dharri  (Allah  amusiime)  agamba  nti,  “Ndagaanyisa  nga 
ndayira  Allah  nti  Omubaka  (okusaasira  kwa  Allah  n’emirembe 
bibeere  ku  ye)  yatuleka  mu  mbeera  we  yagendera  eri  obulamu  bwe 
Nkomerero  nga  n’akanyonyi  akapaapaaza  ebiwawaatiro  byako  mu 
bire  katujjukiza  ekigambo  kya  Nnabbi.  Kubanga  yayogera  mazima 
bwe  yagamba  nti,  ‘. . .  buli  kyonna  ekibasembeza  okumpi  ne  Jjana  ne 
kyongera  okubesambisa  Omuliro,  kibagambiddwa’”  (Ahmda,  V,  153, 
162;  Haythami,  VIII,  263) 

Kikakafu  mu  Busiraamu  nti  Abasiraamu  bonna  bateekeddwa 
okwagala  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  okusinga  omuntu  yenna  na  buli  kintu  ekirala  mu 
nsi,  ebiragiro  bye  ne  bye  yagaana  okubisinza  okwagala  kwabwe 
n’okugondera  ebigambo  bye  n’ebikolwa  bye  awatali  kuteekawo  kak- 
wakkulizo  konna. 


U 

Ekyokulabirako  Ekirungi 

Mu  bitonde  byonna  bantu  bokka  be  baaweebwa  ekitiibwa 
eky’okufuna  omugabo  mu  Mannya  Amatukuvu  aga  Allah,  nannyini 
matendo.  Okwo  kw’ogatta  nti  Katonda  Owoobuyinza  yawa  aban- 
tu  obusobozi  obwawula  ekirungi  nekibi,  n’okusikirizibwa  okukola 
ekirungi  n’ekibi. 

N’olw’ekyo,  ekigendererwa  ky’eddiini  kwe  kukendeeza  ebikyamu 
ebiri  mu  mwoyo  gw’omuntu  okutuuka  ku  ssa  ery’okubisaanyizaawo 
ddala,  mu  kiseera  kye  kimu  ng’etumbula  omwoyo  bye  gusobola 
okukola  okutuukira  ddala  ku  ntikko  yaabyo.  Naye  ekigendererwa 
ekyo  okusobola  okutuukirira,  abantu  beetaaga  eky’okulabirako  kye 
bayinza  okukoppa;  uswatul  hasanah,  eky’okulabirako  ekirungi. 
Era  ng’emu  ku  nsonga  eziri  emabega  w’okutuma  ababaka  eri  mu 
ky’okufuuka  kwabwe  eky’okulabirako  eri  abantu  kye  bayinza  okugo- 
berera.  Allah,  nannyini  matendo,  agamba  nti: 


aul  jiL  <J j-jj  LLkjl  Uj 

“Tetwatuma  mubaka  yenna  wabula  (ng’ekyamutumisa)  ago- 
nderwe  olw’okukkiriza  kwa  Allah. . .”  (an  Nisaa-i,  4 :  64) 

Ekitendo  kino  kyeyolekera  mu  Nnabbi  Ow’emikisa  (okusaasira 
kwa  Allah  nemirembe  bibeere  ku  ye)  nga  Katonda  Owoobuyinza 
bw’akyogerako  nti: 


“Mazima  ddala  mu  Mubaka  wa  Allah  mwalina  eky’okulabirako 
ekirungi  eri  oyo  aba  asuubira  Allah  n’Olunaku  lw’enkomerero  era 
n’ajjukira  nnyo  Allah.”  (al  Ahzaab,  33  :  21) 

Teri  muntu  mulala,  ne  bw’aba  nnabbi,  gwe  baali  bawandiiseeko 
kalonda  yenna  amukwatako.  Nga  babitadde  mu  biwandiiko,  kaseera 
ku  kaseera,  buli  kigambo  kya  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye),  ekikolwa  ne  bwe  yali  awulira, 
kipande  kya  kitiibwa  mu  byafaayo.  Kulaane  egamba  nti: 


“Era  mazima  ddala  ggwe  oli  ku  mpisa  ennungi.”  (al  Qalam,  68  : 4) 

Ne  bwe  luba  ludda  lwokka  olukwata  ku  bintu  ebisobola  okuja 
mu  kutegeera  kw’omuntu,  obulamu  n’embeera  ya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ey’ekitiibwa  biri  ku 
ddaala  erisembayo  waggulu.  Allah,  nannyini  matendo,  amuleeta 
ng’eky’okulabirako  ekirungi,  ekisukkulumu  eri  abantu  bonna.  Eyo 
ye  yali  ensonga  yokka  lwaki  Katonda  Owoobuyinza  yamutandi- 
sa  olugendo  lwe  olw’obulamu  nga  mulekwa  embeera  omuntu 
mw’asinga  okubeerera  ng’ayinza  okukosebwa.  Bwe  yava  awo  ne 
yeeyongera  mu  maaso  ng’ayita  mu  buli  mbeera  enzibu  okutuusa 
lwe  yamala  n’amulinnyisa  eddaala  okutuuka  lwe  yamutuusa  ku  ntik- 

ko  ey’obuyinza  namaanyi,  n’amufuula  Nnabbi  era  omukulembeze 
weggwanga;  abantu  basobole  okumusanga  nga  ky’ekyokulabirako 
ekituukiridde  mu  nneeyisa,  mu  buli  ssa  ery’eddaala  mu  mpangaala 
yaabwe,  ne  mu  kunoonya  okutuukiriza  eky’okulabirako  ky’awa  oku- 
tuusa  nga  bwe  basobola.  Eryo  nga  lye  kkubo  lyokka  erisobola  oku- 
tuukibwako  nga  bayita  mu  kwagala  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  n’okuwangaalira  ku  kutuukirira 
kwe  okw’eby’omwoyo. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ye  mukulembeze  ow’eddiini  n’ensi.  Ye  ky’okulabirako  eri  abo 
abayingira  ennimiro  ey’Okwagala  Okutukuvu,  era  nga  tekikend- 
eerako  mu  kusiima  kwe  n’obwetoowaze  mu  kusaasira  n’ebyengera 
bya  Katonda  Owoobuyinza.  Nga  bw’ali  eky’okulabirako  mu  bugu- 
miikiriza  bwe  n’okwesiga  Allah,  nannyini  matendo,  mu  biseera  ebya 
kazigizigi,  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  era  kyakulabirako  mu  kugaba  kwe  n’ekisa  n’okweziyiza 
okuva  mu  minyago  gy’olutalo.  Ye  kyakulabirako  mu  ngeri  gye  yalaga 
okulumirwa  n’ekisa  eby’amaanyi  eri  ab’omu  maka  ge,  eri  abaddu, 
abanafu  n’abo  abataalina  mwasirizi;  era  n’okusingira  ddala  okuso- 
nyiwa  kwe  yalina  n’okukwata  obulungi  abazzi  b’emisango. 

Bw’oba  oli  mugagga,  lowooza  ku  bwetoowaze  n’okugaba, 
Nnabbi  Ow’ekitiibwa  bye  yalina  oyo  nga  y’oyo  eyafuga  Buwalabu 
yonna  n’awangula  emitima  gya  buli  Muwalabu  ow’amaanyi  ng’ayita 
mu  mukwano... 

Bw’oba  ng’oli  mu  banafu  funa  eky’okulabirako  okuva  mu  bul- 
amu  bwa  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  mu  kiseera  kye  yamala  mu  Makka  ng’ali  mu  kunyigi- 
rizibwa  okw’entiisa  okwavanga  mu  bamussinzabibumbe  . . . 

Bw’obeera  omuwanguzi,  lowooza  ku  Nnabbi  w’obuzira,  obu- 
vumu  n’okwewaayo  eyafufuggaza  eggye  ery’amaanyi  mu  ntalo  olw’e 
Badri  ne  Hunayni. . . 

Bw’owangulwa  mu  lutalo  -  ekyo  nkusabira  Allah  aleme  kukiku- 
tuusaako  -  olwo  jjukiranga  eky’okulabirako  kya  Nnabbi  ng’atambula 
mu  bugumiikiriza  obw’ekitalo  n’obuzira  ng’agenda  ayita  mu 
Basswahaba  abaali  batuusiddwaako  ebisago  ne  mu  mirambo  abaa- 
li  battiddwa  ng’abajulizi  mu  ddwaaniro  lye  Uhudi  oluvannyuma 
lw’okukkiriza  ddala  Okusalawo  kwa  Katonda. . . 

Bw’obeera  omusomesa,  lowooza  ku  Nnabbi  omwegendereza, 
alumirwa,  era  alaga  omukwano  ng’atuusa  ekkula  eryali  mu  mutima 
gwe  eri  abayizi  bannasuffa  (be  yasomesezanga)  mu  Masjid  Nabawi 


Bw’obeera  omuyizi,  sembeza  mu  magezi  go  ekifaananyi  kya 
Nnabbi  ng’atudde  mu  maaso  ga  Jibuliiru  (emirembe  gibeere  ku  ye) 
mu  kaseera  k’okukka  kw’Obubaka,  nga  mwegendereza  ajjumbira 
ky’aliko,  era  ng’ajjudde  okussaamu  ekitiibwa. 

Bw’obeera  omubuulize  ayita  abantu  okudda  eri  obulungi,  olwo 
okutu  kutegere  eddoboozi  ery’essanyu  erya  Nnabbi  nga  liweereza 
ebimyanso  by’amagezi  okuva  mu  mutima  gwe  eri  Basswahaba  abali 
ku  Masjid. . . 

Bw’oba  asigadde  ttayo  nga  tolina  buyambi  obukusobozesa 
okukuuma  n’okutuusa  ku  bantu  Amazima  n’okugalinnyisa,  tunuu- 
lira  obulamu  bwa  Nnabbi  eyayasanguza  Amazima  eri  abantu  abaali 
batamanyi  era  n’abayita  eri  obulunngamu  mu  kiseera  we  yabeerera 
e  Makka  ng’aggyiddwaako  obuyambi  bwonna. . . 

Bw’oba  owangudde  omulabe  n’osaanyaawo  obukyamu  okuso- 
bola  okulangirira  Amazima,  olwo  teeka  mu  maaso  go  ekifaananyi 
kya  Nnabbi,  oyo,  ku  lunaku  lw’okununula  Makka,  eyayingira  eki- 

tundu  kye  Makka  ekitukuvu,  ng’ali  mu  mbeera  ey’obukkakkamu 
n’okwebaza,  ng’ali  ku  mugongo  gw’enngamiya  ng’alinga  eyali  mu 
mbeera  y’okuvunnama,  awamu  n’okubeera  nga  yali  omuduumizi 
omuwanguzi. . . 

Bw’oba  olina  ettaka  ng’oyagala  kuzza  bintu  mu  mbeera  yaabyo, 
funa  eky’okuyiga  okuva  ku  Nnabbi  alina  obusobozi  eyalonda  aba- 
kozi  abaali  basinga  obusobozi  okuddukanya  n’okuzza  obuggya,  mu 
ngeri  eyali  esinga  obulungi  esoboka,  ettaka  eryali  erya  ba  Banu 
Nadhwir,  erye  Khaybara  n’erye  Fadak,  oluvannyuma  ly’okuliwamba 
(mu  lutalo) . . . 

Bw’obeera  oli  wekka  nga  tolina  mwasirizi,  fumiitiriza  ku  muta- 
bani  wa  Abdalla  ne  Amina,  mulekwa  waabwe  omwagalwa  ataalina 
musango... 

Bw’oba  oli  muvubuka  mbulakalevu,  lowooza  ku  bulamu 
obw’ekivubuka  obw’oyo  eyali  agenda  okufuuka  nnabbi  mu  biseera 
eby’omu  maaso,  ng’alundira  e  Makka  amagana  g’ebisolo  bya  Abu 
Twalib  . . . 

Bw’obeera  omusuubuzi  ng’olina  ebyamaguzi  by’otisse  by’otwala 
awantu,  lowooza  ku  bwesimbu  bw’omusajja  eyali  asinga  okubeera 
n’ekitiibwa  eyali  mu  kibinja  ky’abasuubuzi  abaali  bagenda  e  Yaman 
ne  Damascus... 

Bw’obeera  omulamuzi,  jjukira  obwenkanya  n’amagezi  Nnabbi 
bye  yakozesa  bwe  yajja  okuzzaawo  Ejjinja  Eriddugavu  eryali  lituu- 
sizza  abanene  b’e  Makka  ku  kwagala  okugwanngana  mu  malaka. . . 

Oluvannyuma  kyusa  amaaso  omulundi  omulala  eri  ebyafaayo 
olabe  Nnabbi  ng’ali  Madiina  ku  Masjidu  Nabawi  awa  okusalawo 
kwe  n’obwenkanya  obusingayo  omuntu  bw’ayinza  okulowoozaako, 
wakati  w’omunaku  ajjudde  obwavu  n’omugagga  ffugge,  ng’omuntu 
bw’ayinza  okufumiitiriza. . . 

Bw’obeera  omufumbo,  lowooza  ku  kulumirwa  n’omukwano 
eby’omwami  omwagalwa  owa  Khadiija  ne  Ayisa. . . 

Bw’obeera  olina  abaana,  olwo  yiga  enneeyisa  ey’omukwano  eya 
taata  wa  Fatuma  era  jajja  wa  Hasane  ne  Husayini. . . 

Bwonna  bw’oli  na  mu  buli  mbeera  gy’oyinza  okwesangamu,  ojja 
kusanga  Muhammadi  Mustafa  (okusaasira  kwa  Allah  n’emirembe 
bibeere  ku  ye)  nga  ye  ky’okulabirako  asinga  era  nga  ye  mulunnga- 
mya  asinga  obulungi  owa  buli  kiseera  na  buli  kifo. 

Bw’atyo  bwe  yali,  omukulembeze  omuntu  yenna  gwe  yali  ayin- 
za  okukozesa  asobole  okugolola  ensobi  ze  ng’ayita  mu  kugoberera 
enkola  ye  (Ssunna);  n’okuzza  ebintu  mu  mbeera  yaabyo  entuu- 
fu,  n’okulongoosa  byonna  ebiba  bisobye.  Okugoberera  ekitangaala 
ky’okulunngamya  kwe,  omuntu  asobolerawo  okuggya  mu  kkubo  lye 
ly’akozesa  okulemwa  kwonna  ne  yeesanga  ng’atuuse  ku  miryango 
gy’essayu... 

Bw’oba  ng’oyagala  okwetaasa  oleme  kufuuka  muddu  wa  bintu 
ebirabwako  era  onoonye  okuwangaala  obulamu  obw’omwoyo,  olwo 
twala  eby’okulabirako  ebya  Bilaali,  Yaasiri,  ne  Thawbaan  (bonna 
Allah  abasiime),  nga  bonna  baagunjulwa  mu  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye).  Fuuka  omuntu 
omwesigwa  ng’oyita  mu  kubeera  nabo  olwo  olyoke  ofune  omutima 
ogwesisiwala,  omulungi  era  ogusobola  okuyiga.  Jukira  nti  kwali 
kuyita  mu  kulunngamya  kwa  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  era  n’okusigala  nga  banyweredde  ku 
lusegere  lwe  ekyakyusa  abantu  ab’ebiseera  eby’obutamanya  ne  bafuu- 
ka  abantu  abeesigwa  abawa  eky’okulabirako  eri  abalala.  Olaba  ne 
Qitmir,  embwa  ya  ba  Ashaabul  Kahf( Abantu  abeebaka  emyaka  mu 
mpuku),  yaweebwa  ebyengera  n’emikisa  nga  kino  kyava  ku  kubeera 
ku  lusegere  lw’abantu  abalongoofu  kyokka.  Sso  nga  muka  Nnabbi 
Luutu  (emirembe  gibeere  ku  ye)  ne  Kanaan,  mutabani  wa  (Nnabbi) 

Nuuhu  (emirembe  gibeere  ku  ye),  baatuukibwako  obusungu  bwa 
Allah,  nnannyini  matendo,  olw’okwetabula  n’abakozi  bebyambyone 
aboonoonyi.  Abo,  n’abo  ababafaanana,  baamaliriza  bennyise  mu 
bitaba  by’obwagazi  bw’emitima  gyabwe,  era  ne  bamaliriza  nga  bali 
mu  bizibu  eby’amaanyi  ng’abo  abalyazaamaanyi  be  baaberanga  nabo 
bye  baatuukako. 

Olwo  olafuubane  okujjuza  ennaku  zo  ezisembayo  ng’oli  ku 
lusegere  lw’abantu  abalongoofu  era  abagoberezi  ba  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
abatamwabulira,  olwo  oleme  kumaliriza  ng’oli  mu  bantu  abata- 
manyi. 

Okubeerawo  kwe  kwefaanaanyirizaako  ennimiro  ejjudde 
ebimuli  ebisinga  okubeera  ebirungi  era  ebiwunya  obuwoowo  bwa 
looza.  Endabika  ye  eyali  esikiriza  abantu  okumuwa  ekitiibwa  eki- 
yitiridde,  kwali  kujjuuliriza  obutuukirivu  bw’embeera  z’omwoyo  gwe 
obw’enjawulo.  Omuwendo  gwe  ogutenkanika  mu  maaso  ga  Allah, 
nnanyini  matendo,  gwatuusa  Kulaane  okulangirira  nti: 

kUl  I jJjjl J  a) jlu'j'j  dJl)l  (_£j j  I j^Jjjj  S/  I jJj I  jJl  \  Ij 


‘Abange  mmwe  Abakkiriza!  Temukulemberanga  Allah  ne 
Omubaka  we  (ne  musalawo  ekintu  kyonna  nga  tebannasalawo); 
mwewale  obusungu  bwa  Allah  kubanga  mazima  ddala  Ye  Nuwulizi 
era  Mumanyi.  Abange  mmwe  Abakkiriza!  Temusitulanga  maloboozi 

gammwe  kusukka  ddoboozi  lya  Nnabbi  era  temumwatuliranga  big- 
ambo  nga  bwe  mwatuliragana,  ekyo  nga  kijja  kuvaako  okwonooneka 
kwemirimo  gyammwe  nga  temumanyi.”  (Hujuraati,  49:1-2) 

Kulaane  bw’etyo  eragira  Abakkiriza  okussa  mu  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  ekitiibwa.  Wadde 
nga  bannabbi  bonna  Kulaane  yaboogerangako  ng’eyatuukiriza 
amannya  gaabwe,  naye  teyakozesaako  linnya  lya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ng’eyogera  naye, 
era  ng’esinga  kukozesa  bitiibwa  nga  ‘Nabiyy’  oba  ‘Rasuul’.  Allah, 
nnannyini  matendo,  mu  kiseera  kye  kimu  alagira  Abasiraamu  bonna 
okukozesa  ekintu  kye  kimu  n’agamba  nti: 


Lvi*j  c-ipjir  jtJsojj  <j c-Ipo  i 

“Temufuula  okukoowoola  Omubaka  ng’engeri  mmwe  gye 
mwekoowoolamu”.  (an  Nuuru,  24  :  63) 


Ayah  eraga  nti  kikontana  n’embeera  y’omuntu  okubeera 
Omusiraamu  okwogera  ne  Omubaka  Ow’ekitiibwa  (okusaasira 
kwa  Allah  n’emirembe  bibeere  ku  ye)  ng’okozesa  butereevu  erin- 
nya  lye,  ng’era  ekkaatiriza  eky’okwogerera  awamu  erinnya  lye 
n’ekimu  ku  bitendo  bye  ebirungi  era  ebitukuvu.  Omuntu  bwa’aba 
ayogera  ku  linnya  lye  aba  akakatibwako  okwongerako  ebitiibwa  nga 
Nabiyy,  Rasuulu,  Rasuulullah  ne  Habiibullah  ate  ng’ogoberera  ayah 
ey’amakumi  ataano  mu  mukaaga  (56)  eri  mu  ssuula  al  Ahzaab, 
yogera  salat’u  salaam  bw’owulira  erinnya  lye  nga  lyogerwa.  Kino 
kitundu  ku  mpisa  Katonda  Owoobuyinza  z’atulagira  okubeera 
nazo  ku  bikwata  ku  Nnabbi  we  (okusaasira  kwa  Allah  n’emirembe 
bibeere  ku  ye)  era  n’alagira  ummah  yonna  okuzigoberera.  Kw’ekyo 
Kulaane  egamba  nti: 


USUWATUL  HASANAH 


I  I  jJ-i I  ^J  jJl  L^jl  Ij  ^^jJl  ^i-P  ^ J^  AX5\j*>Ljj  4jl)l  ij| 

Lo-*-L^o  I  j-<j_L*-jJ  AjJ-P 


“Mazima  Allah  ne  bamalayika  be  basaalira  ku  Nnabbi 
(Allah  amusaasira  ate  bamalayika  ne  bamusabira),  abange  mmwe 
Abakkiriza!  Mumusabire  okusaasira  (kwa  Katonda)  era  mumusa- 
bire  n’emirembe  emingi.”  (al  Ahzaab,  33  :  56) 

Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  teyali  musomesa  busomesa  eyasomesa  Kulaane  nga  bw’eri  kyokka, 
naye  mu  kiseera  kye  kimu  yab  eky’okulabirako  ekiramu  ekya  Kulaane. 
Mu  hadiisi  emu  Jabbeeri  (Allah  amusiime)  gy’anyumya,  Nnabbi 
(okusaasira  kwa  Allah  n’emirembe  bibeere  ku  ye)  yakkiriza  nti,  “Allah 
yantuma  okujjuza  empisa  ennungi.”  (Muwattwa’a,  Husnul  Khulq) 

Ebintu  byonna  ebyakawandiikibwa  mu  myaka  olukumi  mw’ebina 
(1400)  eby’Obusiraamu  bibadde  bijja  bibeera  n’ekigendererwa  kimu  kya 
kunnyonnyola  Kulaane  Ey’ekitiibwa,  era  n’okwogera  ku  muntu  omu, 
Nnabbi  wa  Allah  (okusaasira  kwa  Allah  n’emirembe  bibeere  ku  ye). 
Allah,  nnannyini  matendo,  yatwala  obulamu  bwa  Nnabbi  okubeera 
obw’omuwendo  n’atuuka  n’okubulayira;  era  nga  bulamu  bwa  Nnabbi 
(okusaasira  kwa  Allah  n’emirembe  bibeere  ku  ye)  bwokka  bwe  yali  alay- 
idde  bwe  yagamba  nti:  iiyjd  “Ndayidde  obulamu  bwo!”  (Hijri,  72). 


Okufuna  okusembera  okumpi  n’Amazima  ku  Muhammadi 
tekufunika  na  kukozesa  magezi  wabula  kufunika  oyise  mu  kwagala. 
Era  awatali  kubuusabuusa,  Mazima  ago  ge  gasobola  okukwekula 
ebyama  byonna.  Okufuna  omugabo  mu  ky’okulabirako  ekirungi 
ekya  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye),  ng’omuntu  yeesamba  obwagazi  bw’omwoyo  obw’ekiseera, 
n’afuuka  eyeemalira  ku  kusinza  n’amagezi  ago  agamalawo  obukuni- 
zo  bwonna  obuli  mu  kubeera  omuddu;  bino  bye  biteekawo  ekkubo 

erituuka  eri  Amazima  ago.  Omuntu  bw’atandika  okufuna  omugabo 
gwe  mu  Mazima  ku  bikwata  ku  Muhammadi,  olwo  afuuka  alabir- 
wako,  obulungi  bw’okutonda,  nga  ye  yeeyolekerwako  ekitangaala 
ky’amazima  ag’ebyama  Ebitukuvu. 

Ebyama  bya  Kulaane  bibikkulirwa  omutima  gw’omuntu  oku- 
koma  gy’akoma  okubeera  omuntu  alina  eby’omwoyo  ebya  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye).  Ate 
ebikwata  ku  kugoberera  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  oyo  nga  yekka  kye  kipimo  eri  abantu, 
Allah,  nnannyini  matendo,  agamba  nti: 


“N’ekyo  Omubaka  ky’aba  abawadde  mukitwale,  era  n’ekyo 
ky’aba  abagaanye  mukiveeko.  Mutye  Allah  kubanga  mazima  ddala 
Allah  muyitirivu  wa  bibonyoobonyo”  (al  Hashr,  59 : 7) 


‘Abange  mmwe  Abakkiriza!  Mugondere  Allah  mugondere  ne 
Omubaka  we,  era  temwonoona  emirimu  gyammwe.”  (Muhammadi,  47 : 33) 

“N’omuntu  oyo  agondera  Allah  ne  Omubaka,  abo  be  baliba 
wamu  nabo  Allah  be  yagabira  ebyengera  mu  Bannabbi,  n’abo 
abaabakkiririzaawo,  n’abaalwana  ne  bafiira  mu  kkubo  lya  Allah, 
n’abalongoofu,  era  abo  be  bantu  abasinga  okubeera  abalungi  oku- 
beera  nabo”.  (Nisaa-i,  4 :  69). 

”Gamba  nti  bwe  muba  mwagala  Allah  kale  mungoberere  olwo 
Allah  alyoke  abaagale  era  abasonyiwe  ebyonoono  byammwe.  Allah 
Musonyiyi,  Musaasizi.  Gamba  nti  mugondere  Allah  ne  Omubaka 
naye  bwe  baba  bakyuse  ne  bakubayo  amabega  mazima  ddala  Allah 
tayagala  bakaafiiri  (abatakkiriza).”  (Aal-lmran,  3  : 31  -  32). 


j jJ SlaJl  jU jli  4_idj  ii)l  ^jdjsxjj  aJ jjjjj 

“N’omuntu  oyo  agondera  Allah  ne  Omubaka  we  n’atya  Allah 
ne  yeegendereza  (by’alina  okukola)  ku  lulwe,  abo  be  b’okwesiima.” 
(an  Nuuri,  24  :  52) 

“N’abakkiriza  abasajja  n’abakkiriza  abakazi  abamu  banywanyi 
ba  bannaabwe;  balagira  okukola  obulungi  ne  baziyiza  okukola  obubi 
era  ne  bayimirizaawo  esswala  ne  batoola  ne  zaka  ne  bagondera 
Allah  ne  Omubaka  we;  abo  Allah  ajja  kubasaasira;  mazima  ddala 
Allah  Wamaanyi,  Omugezi.”  (at  Tawba,  9 : 71) 


^ Ip  dJUL— jjI  Lk-9  J jj  j  y Ijg '  u J j—»>jJl  ^ 

“Oyo  agondera  Omubaka  mazima  ddala  aba  agondedde  Allah, 
ate  oyo  akubayo  amabega  (n’agyema)  Ffe  tetwakutuma  gye  bali  ng’oli 
mukuumi  ku  bo.”  (an  Nisaa-i,  4  :  80) 


IdJlg-  + g >-  jlj  aJ  (jli  aj jdjj  kill  ^^L>ej  4j|  IjilAj  j^Jl 

“Tebamanyi  nti  mazima  oyo  akola  ekyennyume  kya  Allah 
(by’alagira)  ne  Omubaka  we  nti  mazima  agenda  kufuna  omuliro 
Jahannama  ng’agenda  kutuulamu  obugenderevu?  Okwo  nno  kwe 
kuswala  okw’amaanyi.”  (at  Tawba,  9 : 63) 

“Mugondere  Allah  ne  Omubaka  we  era  temuyombagana  olwo 
ne  munafuwa  mu  mitima  amaanyi  gammwe  ne  gagenda,  era 
mugumiikirize;  mazima  ddala  Allah  ali  wamu  n’abagumiikiriza.” 
(al  Anfaal,  8  :  46) 

G^a - 

Okukankana  n’okuwulira  muli  obulungi  obungi  nga  bujja  mu 
bulamu  olw’okwagala  Nnabbi  Owemikisa  (okusaasira  kwa  Allah 
n’emirembe  bibeere  ku  ye)  n’okutandika  okuggya  mu  mwoyo  oku- 
beerawo  kw’obwagazi  awamu  nebibi  bye  buleeta,  obwo  bwonna 
bubonero  obulaga  nti  Omukkiriza  ayingidde  mu  kkubo  ly’okufuna 
omugabo  gw’okwagala  Nnabbi  Owekitiibwa  (okusaasira  kwa  Allah 
n’emirembe  bibeere  ku  ye)  n’embeera  ze  eziwa  eky’okulabirako. 


Abazira  ab’omutima,  abo,  oluvannyuma  lw’okufuna  omugabo 
gwabwe  ogubasaanira  mu  mbeera  za  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye),  omwo  mwe  baggweere- 
ra  ddala,  beeyongera  mu  maaso  okubeera  eby’okulabirako  ebi- 
situla  omuntu,  nga  biraga  okwagala  Nnabbi  (okusaasira  kwa  Allah 
n’emirembe  bibeere  ku  ye)  kye  kitegeeza.  Obulamu  bwe  bwo  bwe 
baasanga  mu  mazima  agakwata  ku  Nnabbi  (okusaasira  kwa  Allah 
n’emirembe  bibeere  ku  ye). 

Omu  ku  bazira  abo  yali  Sayyid  Ahmad  Yasawi,  omutuukirivu 
ow’amaanyi  owe  Turkistan,  oyo,  oluvannyuma  lw’okuweza  emyaka 
enkaaga  mw’esatu  (63),  ng’obwo  bwennyini  bwe  bwali  obuwangaazi 
bwa  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yamala  ku  nsi  n’assa  omukka  gwe  omuvannyuma,  eya- 
kiraba  nga  kyali  tekikyetaagisa  ‘okutambula  ku  nsi’  olwo  kye  yakola 
kwali  kusima  kinnya  ekyefaanaanyirizaako  entaana  mu  ttaka,  mwe 
yawangaalira  obulamu  bwe  obwali  busigadde. 

Ye  Uways  al  Qarani  bwe  yawulira  nti  Nnabbi  wa  Allah  (okusaa- 
sira  kwa  Allah  n’emirembe  bibeere  ku  ye)  yavaamu  erinnyo  mu 
Lutalo  lwe  Uhudi,  olw’obutamanya  linnyo  ki  ddala  eryali  livuddemu 
yakyawa  amannyo  ge  gonna  agaamuli  mu  kamwa,  era  teyafuna 
mirembe  okutuusa  ng’amaze  okukuulamu  buli  linnyo  eryamuli  mu 

kamwa,  ng’ekyo  kye  kyamusobozesa  okweggyako  erinnyo  eryo  lika- 
sobeza,  ng’ekyo  kye  yalowooza  ekyali  kimugaana  okuggweerera 
ddala  mu  Nnabbi  w’Obulamu  (okusaasira  kwa  Allah  n’emirembe 
bibeere  ku  ye).  (Fariduddin  Attar,  23) 

Imaamu  Maaliki  ye  muntu  omulala  eyawangaala  buli  kaseera 
mu  bulamu  bwe  mu  kujaganya  okw’okubeera  omu  ne  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye). 
Olw’okussaamu  ennyo  Nnabbi  ekitiibwa,  teyeebagalanga  nsolo 
yonna  ng’ali  munda  mu  Madiina.  Imaamu  oyo  bulijjo  yayogeranga 
n’eddoboozi  erikkakkamu  bwe  yatuukanga  ku  Rawdhwa,  ekifo  ekiri 
wakati  wa  minbari  (ekituuti)  n’entaana  ya  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye).  Mu  ngeri  eyo 
yayanguwa  mangu  okulabula  Abu  Jafaari  Mansuuri,  eyali  Kaliifa 
ebiseera  ebyo,  eyali  asitudde  eddoboozi  mu  kiseera  ekyo  ng’ali  mu 
kifo  ekyo  n’agamba  nti: 

“Kaliifa,  kkakkanya  eddoboozi  lyo  ng’oli  mu  kifo  kino.  Okulabula 
kwa  Allah  kwali  ku  bantu  abaali  bakusingira  ewala  obulongoofu!” 
Kino  yakyongera  mu  maaso  n’okujjukiza  Kaliifa  ayah  eno  nti: 

“Abange  mmwe  abakkiriza!  Temusitula  amaloboozi  gammwe 
waggulu  w’eddoboozi  lya  Nnabbi  era  temumuleekaaniranga  mu 
kwogera  naye  nga  bwe  muleekaana  nga  mwogera  mwekka  na 
mwekka,  olw’okutya  nti  (bwe  munaakikola)  emirimu  gyammwe 
gijja  kwonooneka  nga  temutegedde.”  (al  Hujuraat,  49 : 2) 

- 

Imaamu  Maaliki  era  yasonyiwa  Gavana  wa  Madiina  eyamu- 
tuusaako  obuvune  awatali  nsonga,  nga  bw’agamba  nti,  Nja  kuwulira 
obuswavu  ku  Lunaku  lwenkomerero  okwagala  okuvunaana  omu  ku 
bazzukulu  ba  Nnabbi  wa  Allah  (okusaasira  kwa  Allah  n’emirembe 
bibeere  ku  ye).” 

Ng’annyonnyola  nti  kwali  kwagala  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  kwokka  okwavaako 
okuzza  obujja  omwoyo  gwe,  omukyala  Bezm-i  Alem  Valide  Sultan 
yawandiika  nti: 

Okuva  mu  mukwano,  Muhammadi  yazaalibwa, 

Awatali  Muhammadi ...  omukwano  tegusobola  kubeerawo 

Mu  mwaka  gwa  1678,  omutontomi  omu  Ottoman  eyayitibwanga 
Naabi  yalamaga  olugendo  lwe  Makka  okukola  hijja  ng’ali  n’abakungu 
b’eggwanga  abawera.  Bwe  basemberera  Madiina,  yatandika  okufuna 
obweraliikirivu  ate  n’essanyu  era  otulo  ne  tumubula.  Mu  kiseera  ekyo 
kye  kimu,  yalaba  omukungu  omu  ng’agalamidde  nga  tamanyi  nti 
yali  alannamye  ng’amagulu  agoolekezza  Madiina.  Mu  bwennyamivu 
ng’alabye  ekifaananyi  ekyo,  Naabi  yawandiikira  Nnabbi  Ow’emikisa 
ekitontome  kye  ekyayatiikirira  ennyo.  Ekibinja  ky’abasuubuzi  bwe 
kyali  esembedde  kumpi  ddala  n’Omuzikiti  gwa  Nnabbi  (okusaasira 
kwa  Allah  n’emirembe  bibeere  ku  ye),  mu  kuwuunikirira  ennyo, 
yawulira  ekitontome  nga  kisomebwa  mu  lwatu  okuva  mu  munaala 
ogumu: 

Lekera  awo  obutassa  kitiibwa  (mu  kifo  kino);  lino  ttaka  lya 
Omwagalwa  wa  Katonda, 

Ekifo  ekijjudde  okulaba  Okutukuvu,  kino  kye  kifo  kya  Nnabbi, 


Yingira  ekiggwa  kino,  Naabi,  ng’olaga  n’ekigendererwa  kyokka 
eky’okweyisa  obulungi, 

- 

Kino  kye  kifo  bannabbi  kye  banywegera,  ensalo  omuli  ebitu- 
kuvu... 

Mu  ssanyu  eritagambika,  amangu  ago  Naabi  yeesanga  ng’ali  ne 
muaddhin  ng’amubuuza  gye  yali  ayize  ekitontome  ekyo. 

“Ekiro  ekyayise  twafunye  ekirooto  nga  Omubaka  wa  Allah 
(okusaasira  kwa  Allah  n’emirembe  bibeere  ku  ye)  atugamba  nti, 
‘Waliwo  omutontomi  ayitibwa  Naabi  ava  mu  ummah  yange  ajja 
okunnambula;  omusajja  ajjudde  omukwano  gye  ndi.  N’olw’ekyo, 
mumwanirize  n’ekitontome  kye  kyennyini  nga  muyita  mu  munaala 
gwa  Masjid’.  Bwe  tutyo  tubadde  tutuukiriza  kiragiro  kye  kyokka.” 

Essanyu  eringi  lyaleeta  Naabi  amaziga.  Yayogera  nga  bw’akaaba 
nti,  “Ekitegeeza  nti  Nnabbi  wa  Allah  yanjogeddeko  ng’omuntu 
okuva  mu  ummah  ye.  Ekitegeeza  nti  yanzikirizza  mu  ummah  ye. . .” 

“Ekitangaala  eky’enjawulo  ekyo  n’enjuba  yennyini  kye  yee- 
tooloola,  ng’ebigambo  ebyo  biri  mu  kitontome  ekya  Suleyman 
(jielebi,  omuwandiisi  wa  Mawlidi,  eyalowooza  nti  enjuba  yeetooloola 
Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye),  ng’alaga  omukwano  ogutafa  n’ebintu  obuntu  gwe  birina  eri 
Nnabbi. 

Sultan  Suleyman  Ow’ekitiibwa,  eyawandiika  ebitontome  bye 
yakunngaanyiza  wansi  w’erinnya  eritali  lya  ddala  ‘muhibbi’,  awan- 
jagira  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye) 

Ekitangaala  ky’ensi  nga  ky’oli,  era  Omwagalwa  wa  Katonda, 

Tozzaayo,  n’akaseera  akatono  bwe  kati,  abo  abakwagala  abali  ku 
mulyango  gwo. . . 

Ye  Ali  (Allah  amusiime)  anyumya  bw’atyi: 

“Natambulanga  ne  Omubaka  wa  Allah  (okusaasira  kwa  Allah 
n’emirembe  bibeere  ku  ye)  mu  Makka.  Lumu  twafuluma  ffembi  mu 
Makka.  Buli  jinja  na  buli  muti  bye  twayitangako  byatulamusanga  mu 
bigambo  bino:  ‘Okusaasira  nemirembe  bibeere  ku  ggwe,  Omubaka 
wa  Allah!’”  (Tirmidhi,  Manaaqib,  6  /  3626) 

Bino  wammanga  nabyo  byolesa  okwagala  ebintu  ebikalu  kwe 
byalina  eri  Nnabbi: 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yali  mu  kikwekweto  ekimu,  yategeeza  Munnamalungu 
omu  gwe  yasanga  ku  Busiraamu.  Munnamalungu  yamusaba  amuwe 
obujulizi  obwali  bukakasa  obwannabbi  bwe,  awo  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  we  yakolera  aka- 
bonero  eri  omuti  ogwali  mu  maaso  ng’aguyita.  Nga  gugoberera 
ekiragiro  kya  Nnabbi  (okusaasira  kwa  Allah  n’emirembe  bibeere  ku 
ye),  omuti  gwayasa  ettaka  ne  gwesindika  mu  maaso,  ne  gwereeta 
awaali  Nnabbi  wa  Allah  (okusaasira  kwa  Allah  n’emirembe  bibeere 
ku  ye)  ne  gwogerera  mu  maaso  ga  Nnabbi  ekigambo  kya  shahaadah 
emirundi  esatu.  Munnamalungu,  mu  kuwuuniikirira  okw’amaanyi 
ng’alabye  ekyali  kiguddewo  ekyo,  yagamba  ng’addayo  ewaabwe  eri 
ab’ekika  kye  nti,  “Abantu  bange  bwe  bananpuliriza,  nja  kubaku- 
leetera,  bwe  kitaabe  ekyo  olwo  nze  nja  kudda  nkubeere  wano  ku 
lusegere!”  (Haythami,  VIII,  292) 


Ssi  bintu  bikalu  byokka  naye  n’ebisolo  byakkiriza  Nnabbi  wa 
Allah  (okusaasira  kwa  Allah  n’emirembe  bibeere  ku  ye)  era  ne 
bimugondera.  Jabbeeri  ibn  Abdalla  (Allah  amusiime)  anyumya 
ekyafaayo  kino  wammanga  eky’engeri  eyo: 


“Twali  tukomawo  okuva  mu  kikwekweto  ekimu  ne  Omubaka 
wa  Allah  (okusaasira  kwa  Allah  n’emirembe  bibeere  ku  ye).  Bwe 

twasemberera  ennimiro  za  ba  Ibn  Najjaar  e  Madiina,  twamanya 
nga  bwe  waaliwo  enngamiya  eyali  eraluse  nga  teganya  muntu  yenna 
kuyingira.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yategeezebwako  ku  mbeera  nga  bwe  yali.  Bw’atyo 
yagendayo,  n’ayingira  mu  nnimiro  n’ayita  enngamiya  eyali  tek- 
kiriza  muntu  yenna  kugisemberera.  Enngamiya  olwawulira  eddo- 
boozi  lya  Nnabbi  (okusaasira  kwa  Allah  n’emirembe  bibeere  ku  ye), 
yakoteka  omutwe  okutuusa  emimwa  gyayo  bwe  gyatuuka  ku  ttaka, 
era  n’etambula  mpolampola  okugenda  gy’ali  n’efukamira  mu  buk- 
kakkamu. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kugamba  nti,  ‘Ndeetera  omuguwa’  Yagissa  omugu- 
wa  mu  bulago  n’agikwasa  nnyiniyo,  oluvannyuma  n’agamba  nti, 
‘Ng’oggyeeko  abantu  n’amajinni  ebigyeemu,  ebitonde  byonna  mu 
ggulu  ne  mu  nsi  bimanyi  nti  ndi  Mubaka  wa  Allah.”  (Ahmada,  III, 
310) 

Tuteekeddwa  okulowooza  n’okuddamu  okwetegereza  obwes- 
imbu  bw’okugonda  kwaffe  n’okwewaayo  bye  tulina  eri  Omubaka 
wa  Allah  (okusaasira  kwa  Allah  n’emirembe  bibeere  ku  ye),  nga 
twegeraageranya  n’embeera  ey’omukwano  ebintu  ebikalu  n’ebisolo 
bye  byalina  eri  Nnabbi  (okusaasira  kwa  Allah  n’emirembe  bibeere 
ku  ye) . . . 

Twetaaga  nnyo  eby’omwoyo  okuva  gy’ali  naddala  mu  biseera 
bino  ebya  kanaayokyani;  ebiseera  eby’obunkenke  ebyatuusa  omu- 
tontomi  okukoowoola  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ng’agamba  nti:  “Golokoka,  ggwe  afuga 
ensi,  kubanga  Olunaku  Lw’okulamula  luli  kumpi!”366 

366.  Bernard  Shaw,  eyakkiriza  ekintu  kino,  yakkiriza  nti,  “Mu  biseera  byaffe 
omuli  ebizibu  ebyetuumye  ku  binnaabyo,  tuli  mu  bwetaavu  bungi  eri  Nnabbi 

- 


USUWATUL  HASANAH 


Tufuna  ekyekubagizo  eky’amaanyi  mu  salawaat,  ebiramuso, 
mwe  tuyita  okukuuma  empuliziganya  yaffe  ne  Nnabbi  wa  Allah 
(okusaasira  kwa  Allah  n’emirembe  bibeere  ku  ye)  nga  tekutukawo 
era  ne  mu  kwagala  kwe  tuwulira  muli  gy’ali. . . 

Abasiraamu  abassaayo  omwoyo  era  nga  balina  omwoyo  omu- 
lungi  bakitwala  nga  kyengera  kya  ttendo  mu  nsi  yonna  okufuna 
okusembera  okumpi  n’ekituufu  ku  bikwata  ku  Nnabbi  (okusaasira 
kwa  Allah  n’emirembe  bibeere  ku  ye)  nga  bayita  mu  kwemalira  mu 
kkubo  lye  ery’omwoyo;  era  ekiva  mu  kino  kwe  kubbira  mu  maanyi 
Amatukuvu. 

Embeera  enzijuvu  ennungi  eya  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  eyo  gye  tugezezzaako  oku- 
leeta  mu  bufunze  okutuuka  wano,  nga  tuyita  mu  kakisa  k’ebigambo 
ebiriko  ekkomo  bye  twaweebwa,  magulu  ga  kitangaala  agava  ku 
Kitangaala  Eky’obulamu  ne  gatweyolekerako.  Ekyama  ekiri  emabega 
wa  wasl  ilaa  Llaahi,  oba  okutuuka  eri  Allah,  nnannyini  matendo,  kiri 
mu  kubeera  na  mukwano  n’Ekitabo  kya  Allah  ne  Ssunna  za  Nnabbi 
We,  n’omutima  omwesimbu  ogwannamaddala,  n’okwagala  abo  Allah 
ne  Omubaka  We  be  baagala  n’okutamwa  abo  be  batamwa.  Enjawulo 
eri  wakati  w’abo  ab’ebiti  ebibiri  lye  bbanga  eriri  wakati  wa  a’alal  ili- 
yyiina  ne  asfala  saafiliina,  aba  waggulu  okusinga  bonna  n’aba  wansi 
okusinga  ebinyoomebwa  byonna.  Okwagala  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  n’okutamwa  eky- 
ennyume  ky’ebyo  byonna  by’atwala  ng’ebikulu  lye  kkubo  erisinga 
obukulu  erisobozesa  omuntu  okuganyulwa  mu  by’omwoyo  bye. 

Abasiraamu  abaatiikirivu  bonna  mu  byafaayo  abaasobola 
okugoberera  eky’okulabirako  ekirungi  ekya  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  baasobola  oku- 


Muhammadi  oyo  ayinza  okugonjoola  ebizibu  byonna  awatali  kukaluubirirwa 
n’akamu.” 

tuuka  ku  ntikko  ya  imaani;  era  mu  kutuukiriza  okusikirizibwa 
kwabwe  okukola  obulungi  okuli  mu  fitwrah  (obubumbwa  bwabwe), 
bafuuka  emmunyeenye  ezitangalijja  mu  kussaawo  eby’okulabirako 
eby’okugobererwa  eri  abalala. 

Awo  oba  okifunye;  Amazima  ku  bikwata  ku  Muhammadi  nga 
bannyonnyola  okutuusa  ku  ddaala  ery’okutegeera  okw’omuwandiisi 
atasobola,  ebyo  byokka  by’asobola  okugumira  nebigambo  by’asobola 
okukozesa  ebiriko  ekkomo,  bye  bisobola  okukwata... 

Tuteekeddwa  okukkiriza  nti  ebigambo  ebiweereddwa  mu  kita- 
bo  kino  eri  emiramwa  gye  byogerako,  ttondo  butondo  okuva  mu 
semayanja  ataliiko  kkomo,  era  kati  nga  biweddeyo  awali  enzizi 
ez’ekitiibwa  ez’okusirika  okutakoma. 

Allah  ...  Tukusaba  okugezaako  kuno  okulimu  okwepampa- 
lika  kwe  tukoze,  nga  kuzitowereddwa  ebigambo  ebiriko  ekkomo 
ebisoboka  ebiweereddwa,  okutufuulire  amakubo  ag’okusaasira  kwo 
gye  tuli  era  otuwe  omugabo  mu  Mazima  agakwata  ku  Muhammadi! 
Tufuule  abagenda  okufuna  okuwolerezebwa  okunene  okuva  ewa 
Nnabbi  Wo  (okusaasira  kwa  Allah  n’emirembe  bibeere  ku  ye)  oyo 
omulamwa  era  ensulo  y’omukwano! 


U 

V 


Aamiina... 

Engeri  Obusiraamu  gye  buli  obw’ensi  yonna,  kya  mu  butonde 
okukunngaanya  emisingi  gyenjigiriza  zonna  okugeza  egy’amateeka, 
empisa  n’ebyenfuna,  egiteekateeka  enneeyisa  y’abantu.  Ssi  ekyo 
kyokka,  naye  n’okusingira  ddala  bukakatibwako  okukunngaanya 
ebipimo  okuviira  ddala  ku  bisembayo  obwangu  okutuusa  ku  bis- 
inga  okubeera  ebigumu,  obuzibu  n’obutategeerekeka.  Ku  bikwata 
ku  mbeera  ennyangu  eza  bulijjo,  emisingi  gy’Obusiraamu  gino  gik- 
wata  ku  buli  muntu.  Wabula  wadde  ng’ekyo  tukyogedde  bwe  tutyo, 
naye  emisingi  egimu  gikwata  ku  bintu  eby’omunda  ennyo,  ebimala 
okuleka  mu  kutya  amagezi  nga  mw’otwalidde  n’ago  agasinga  okugo- 
berera  ennyo  ensonga.  Obuzibu  bwokka  obubeerawo  n’okugezaako 
okunoonyereza  mu  nsonga  ez’ekika  ekyo,  naddala  nga  kuyita  mu 
bitabo  ebiwandiikibwa  okubirambulula,  bulabika  bulabisi.  Mu  ngeri 
emu,  kino  oyinza  kukigeraageranya  na  kwavula  ku  ntikko  y’olusozi 
olunene,  olwateekebwateekebwa  okugumira  ennyonta  etewonyeze- 
ka  mu  kkubo  eppanvu  erikooya.  Awatali  kubuusabuusa,  okugezaako 
okussa  ebintu  bino  ebizibu  mu  bigambo  ate  nga  tebitegeerekeka 
mangu  nga  waliwo  obusobozi  obuzibu  bw’ekkomo  obuleetebwa  olu- 
limi  olufunda  kubadde  kufuba  kukola  kintu  abasinga  kye  basanga 
nga  kizibu  okuwuunuka.  Ekituufu  kisigalawo  wabula  nti  okuwan- 
gula  okujjuvu  mu  nsonga  eno  si  bulijjo  nti  kusoboka. 


Naye  wadde  ng’ensonga  zino  ziri  wala  wa  kutegeera  kwa  muntu, 
ku  ludda  olulala,  okunywerera  ku  kintu  musingi  gwa  Busiraamu 

obwo  obuwa  amagezi  okwewala  okukola  ekitundu  kintu  ekitasobola 
kufunika  kyonna.  N’olw’ekyo  tukubiriza  abasomi  baffe  okutwesiga 
nga  batubala  ng’abagoberedde  etteeka  eryo  era  batusonyiwe  ebyo 
ebitulemye  okutegeera  n’okunnyonnyola. 

Ekintu  ekirala  kye  tuteekeddwa  okujjukira  nga  tuli  ku  nsonga 
eno  kye  ky’okuba  ng’okutegeera  kw’omuntu  kusinziira  ku  bintu  ebiba 
bimuteekeddwaako  okuva  mu  nsi  y’ebiyungo  by’akozesa  ebimuliko. 
Obutasobola  kwewala  kukola  nsobi  mu  kumanya  n’okunnyonnyola 
ebintu  ebitategeerekeka  ebyo  biviira  ddala  mu  bintu  bye  tujja  tuyi- 
tamu  mu  ngeri  y’emu  bikwata  ne  ku  kutegeera  n’okunnyonnyola 
obulungi  ebikwata  ku  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  ekyewuunyo  ky’okutondebwa,  ne  jjinja 
ery’omuwendo  nga  ye  Kulaane  Entukuvu,  omweyolekera  amannya 
ga  Allah  Oweekitiibwa.  Ejjana  n’Omuliro  n’ebirala  ebibifaanana  ebyo 
binnyonnyola  okusinziira  ku  kutegeera  kwaffe,  naye  ng’omulamwa 
gwabyo  gusigala  mu  kumanya  kwa  Allah  Oweekitiibwa  Yekka. 
Okutaganjula  kwonna  amagezi  kwe  gakola  n’omutima  ogwatuku- 
zibwa  ku  bintu  ebiri  emabega  w’Obusiraamu  bituufu  wadde  nga  ssi 
bijjuvu  mu  kunnyonnyola  kwa  byo.  Bituufu;  naye  okukoma  ku  ngeri 
gye  bitegeerwamu  n’engeri  gye  biyinza  okunnyonnyolwamu,  nga 
kino  kiva  ku  ngeri  gye  bifumbwamu  okuva  mu  nsi  y’ebiyungo  byaffe. 
Naye  tebijjudde.  Enjawulo  eri  wakati  w’ebintu  bino  ebiri  emabega 
w’ebitonde  n’okugeraageranya  ebifunibwa  mu  nsi  y’ebintu  ebiteg- 
eerwa  ng’okwo  kwe  kwesigamiziddwa,  tekukoma  okukubisiddwaa- 
mu  obutakoma.  Okutegeera  ebintu  bino,  weetaagisa  engeri  enda- 
la  ey’okutegeera,  okusobola  okw’enjawulo,  n’amakubo  amatuufu. 
Okugeza  Ru’yatullaah,  ekitegeeza  okulaba  Katonda  Owoobuyinza  ku 
Lunaku  lw’enkomerero.  Omuntu  tayinza  kukyebeera  okwewuunya 
oba  nga  “okulaba”  kye  kigambo  ekituufu  okukozesebwa  okwogera 
ku  kintu  ekigenda  okweyawulira  Abakkiriza  bokka  ku  Lunaku 

lw’enkomerero.  Mu  mazima,  tekimala,  naye  nga  kyetaagisa  okuso- 
bola  okuggyayo  ekintu  ekyo  ekigenda  okubaawo. 

N’olw’ekyo,  kisigala  nga  tekisoboka  abantu  okusena  mu  ssema- 
yanja  ennene  ekyo  ekisinga  ku  kikopo  kyabwe  kye  kisobola  okusena 
mu  liyanja  ly’ebintu  ebiriwo,  era  nga  bwe  kitasobokera  ddala  oguy- 
anja  gwonna  okugya  mu  kikopo.  Ekikopo  wano  kitegeeza  lulimi 
olwogerwa;  amagezi.  Eriiso  kye  kikopo  ng’okitadde  ku  kulaba.  Ekyo 
tekisobola  kweyamba! 

Katonda  Owoobuyinza,  mu  bigambo  bino,  awa  ekifaananyi  ku 
kitiibwa  kye,  ekyo  ekiri  ewala  n’okutegeera  kw’omuntu: 


“Gamba  nti:  ‘Singa  ennyanja  nga  yali  bwino  ow’okuwandiisa 
ebigambo  bya  Katonda  wange,  mangu  ddala  ennyanja  yandikalidde 
ng’ebigambo  bya  Katonda  wange  tebinnaba  kukalira  ne  bwe  twan- 
direese  ennyanja  endala  eyenkana  eyo  eyambeko  (ku  ginnaayo).”  (al 
Kahf,  18  :  109) 

Omuntu  ateekeddwa  okwebuuza  nti,  obugazi  bw’ekikopo 
ky’omuntu  bukoma  wa  ng’obugeraageranyizza  n’obunene  n’ekitiibwa 
kya  Katonda  Owoobuyinza  ekitakoma? 

Tekiringa  Amazima  agagenda  okwekomako  olw’obulemu 
bw’okutegeera  kw’omuntu  n’okulemwa  okunnyonnyola! 

Amakulu  buli  kigambo  ge  kyetwalira  gakoma  ku  bigalimu 
ebikwatagana  n’okutegeera  kw’omuntu  oyo  akinnyonnyola.  So 
ng’ate  ebigambo  ebimu  nga  “Allah”,  “ensi”  n’omwoyo  birina  amakulu 
agagenda  ewala  agatakoma.  Abantu  abo  abakozesa  ebigambo  ebyo 

mu  lulimi  lwe  boogera  ne  mu  kuwandiika  kye  basobola  kyokka  kye 
ky’okubbinkira  mu  byo  ng’okutegeera  kwabwe  gye  kukoma.  Kino 
kikola  mu  ngeri  yemu  ku  muntu  awuliriza  oba  asoma  byategeera. 

Mu  bintu  ebyo  ebigenda  ewala  awatasobola  kufumiitirizibwa 
mwe  mugwira  ddala  amannya  ga  Nnabbi  Ow’emikisa  (okusaasira 
kwa  Allah  nemirembe  bibeere  ku  ye).  N’olw’ekyo  tusuubira  okusaa- 
sira  kwa  Allah,  nnannyini  matendo,  era  ne  tumuwanjagira  atusonyi- 
we  we  tulemeddwa  okutuusa  obulungi  ku  bantu  ebyo  ebiri  emabega 
wa  mannya  ago  era  n’obutasobola  bw’abasomi  baffe  okugategeera. 

Kati  tuwaliriziddwa,  omulundi  omulala,  okuddayo  okusiri- 
ka,  ekintu  ekikomya  okuvumbula  okw’amanyi  okukunngaanya 
Amazima,  n’okukomekkereza  ebigambo  byaffe. 

Tetulina  kuvumulwa  kwonna  okuggyako  okwebbika  mu 
by’omwoyo  ebya  Nnabbi  Muhammadi  Mustafa  (okusaasira  kwa 
Allah  n’emirembe  bibeere  ku  ye)!  Allah,  nnannyini  matendo,  kwe 
kuvumula  okusembayo  eri  omuntu  omwennyamivu. 

Dahilak  ya  Rasuula  Llaahi. 

